
IZ KRITIKA O I IZDANJU 


Leksikon je ne samo prakti- 
čan i jasan informativni uvod 
u svjetsku književnost za na- 
stavnike, studente, učenike i 
ostale kulturne radnike, već i 
pouzdan priručnik za sve či- 
taoce koji se žele bolje i pra- 
vilnije orijentirati u izboru i 
ocjeni svoje lektire. 

Vjesnik, 27. TV 1961. 


Moramo istaći jedinstveni 
napor da se stvori ne uski pri- 
ručnik faktografskih, biograf- 
skih informacija i deskriptiv- 
nih prepričavanja sadržaja 
glavnih djela autora, nego da 
se u sažetoj harmoniji svih 
biografskih, psiholoških i so- 
cioloških pristupa ukaže na 
osnovnu idejnu poruku i stil- 
sko-jezični izraz i strukturu 
pojedinog pisca. 


Književnik, br. 26, 1961. 
Miroslav VAUPOTIĆ 


Ono što bi bilo mana nekih 
drugih leksikona postaje vrli- 
na ovoga najnovijeg, koji se 
ograničio samo na najznačaj- 
nije pisce, o kojima autori po- 
jedinih leksikonskih jedinica 
pišu kritički i angaži- 
rano. Iznoseći najbitnije či- 
njenice, oni ih ujedno inter- 
pretiraju i osvjetljuju, vežući 
interes čitalaca ne samo na 
podatke o piscu nego prije 
svega za svakog pisca kao 
kompleksnu ličnost. 


Telegram, 20. IV 1961. 
CRITICUS 


IZ KRITIKA O I IZDANJU 


Ono što zavređuje puno pri- 
znanje jesu metoda i struktu- 
ra obrada u pojedinostima, tj. 
kako su pisci prikazani. U tom 
pogledu sastavljači su pred. 
metu pristupili s najteže stra- 
ne. Ali su zato obratili svu 
pažnju estetskom vrednovanju 
i isticanju osnovnih značajki 
dotičnog pisca kao stvaraoca, 
pa umjesto pukog nabrajanja 
djela, kao što je običaj u osta- 
lim leksikonima, ovdje se, ne 
štedeći napore, karakterizira 
piščev opus u glavnim ali bit- 
nim crtama i neskrivenim o- 
cjenama. Dobili smo glosarij 
najznatnijih svjetskih pisaca 1 
književnosti... pa se ovi član- 
ci mogu čitati kao priručna 
književno-historijska lektira... 

Radio-televizija, br. 17, 1961. 

M. S. 


Svako ko želi brzu i tačnu 
informaciju na našem jeziku, 
ko želi da se u najkraćim po- 
tezima orijentiše o većini svet- 
skih, dobro poznatih ili čak i 
nepoznatih književnih imena, 
naći će u ovom leksikonu po- 
uzdanog savetnika. 


Književne novine, 6. X 1961. 
Zoran GLUŠČEVIC 


Najznačajniji rezultat ove 
knjige, koji je prisutan u mno- 
gim njenim tekstovima, krije 
se upravo u angažiranosti au- 
tora, u njihovom očiglednom 
htenju da nam neko književno 
ime ne prikažu suvo, učeno- 
-pedantno, bez strasti (s neko- 
liko podataka o životu i delu), 
već da smelo uđu u suštinu 
njegova stvaranja, da ga, što 
je moguće više, objasne i ra- 
svetle. Takve sažete ocene, sa- 
opštene ne retko i jednim 
književnim stilom, nose goto- 
vo redovno u sebi jasan, raz- 
rađen kritički stav, 


Komunist, 21. TV 1961. 
Pavao BROZ 


Urednik 
BRANKO BRAJENOVIC 


Stručni recenzenti 1 izdanja 
dr ZDENKO ŠKREB 
SVETOZAR PETROVIĆ 


Opremio 
ŽIVKO HARAMIJA 


Ovitak 
IVAN PICELJ 


Tisak 
GRAFIČKOG ZAVODA HRVATSKE, ZAGREB 


UREDILI 


Viktor ŽMEGAČ 
Frano ČALE 
Aleksandar FLAKER 
Vladimir VRATOVIĆ 
Mate ZORIĆ 


Drugo, prošireno izdanje 


SIRANI 
PISCI 


KNJIŽEVNI LEKSIKON 


NAPISALI 


Sonja BAE Željko BUJAS, Frano ČALE, Alek- 
sandar FLAKER, .Breda  KAPETANIĆ-KOGOJ, 
Dušan KARPATSKY Radoslav KATIČIĆ, Petar 
KEPESKI, Mladen MACHIEDO, Zdravko MALIĆ, 
Helena MANDIC-PACHL, Predrag MATVEJEVIĆ, 
Nikola MILIĆEVIĆ, Milivoj IRONIĆ, Ivan 
SLAMNIG, Božidar ŠKRITEK, Pavao TEKAVČIĆ, 
Gabrijela VIDAN, Ivo VIDAN, Vladimir VRATO- 
Gia Melita WOLF, Mate ZORIĆ i Viktor ŽME- 


ŠKOLSKA KNJIGA 


ZA GR _ E IB 


19 6 8 


nm 


pk 


POPIS SURADNIKA 


dr Aleksandar Flaker — ruska, poljska, ukrajinska i bjelo- 
ruska književnost 


dr Breda Kapetanić-Kogoj — engleska, danska, norveška, 
švedska, islandska, finska, nizozemska, flamanska i mađar- 
ska književnost 


Božidar Škritek — češka i slovačka književnost 

dr Dušan Karpatsky — češka i slovačka književnost 

dr Frano Čale — talijanska književnost 

dr Frano Čale i dr Mate Zorić — talijanska književnost 
Gabrijela Vidan — francuska književnost 


dr Helena Mandić-Pachl — francuska književnost i književ- 
nosti francuskoga jezičnog izraza 


Ivan Slamnig — indijska, kineska, japanska, arapska, per- 
zijska, turska, provansalska, novogrčka, albanska, estonska, 
letonska, litavska, armenska i gruzijska književnost 


dr Ivo Vidan — američka i engleska književnost 
Mladen Machiedo — talijanska književnost 
dr Milivoj Sironić — starogrčka književnost 


Melita Wolf — francuska književnost i književnosti francus- 
koga jezičnog izraza 


dr Mate Zorić — talijanska, estonska, letonska, litavska, ar- 
menska, dagestanska, gruzijska, kabardinska, osetinska, azer- 
bejdžanska, karakalpačka, kazaška, kirgiska, tadžička, ta- 
tarska, turkmenska, uzbečka, afganska, arapska, bur- 
manska, cejlonska, filipinska, indonezijska, korejska, malaj- 
ska, mongolska, nepalska, perzijska, tibetanska, vijetnamska 
i etiopska književnost 


dr Nikola Milićević — španjolska, hispanoamerička, kata- 
lonska, portugalska i brazilska književnost 


Petar Kepeski — bugarska književnost 


pm 


pt 


VI 


dr Predrag Matvejević — francuska književnost 


dr Pavao Tekavčić — rumunjska, portugalska i brazilska 
književnost 


dr Radoslav Katičić — babilonska, starohebrejska, bizant- 
ska, novogrčka, arapska, indijska, kineska, japanska, per- 
zijska i turska književnost 


dr Sonja Bašić — engleska književnost 


dr Vladimir Vratović — rimska i srednjovjekovna latinska 
književnost 

dr Viktor Žmegač — njemačka književnost i književnosti 
njemačkoga jezičnog izraza; švedska, norveška, danska, 
islandska, finska, nizozemska, flamanska, mađarska, hebrej- 
ska i novohebrejska književnost i književnost na jeziku jidiš 


dr Zdravko Malić — poljska književnost 


dr Željko Bujas — američka književnost 


PREDGOVOR PRVOM IZDANJU 


Ovaj leksikon plod je zajedničkog rada mlađih članova Filozof- 
skog fakulteta u Zagrebu. Nastojali smo, prvi put u nas u obliku 
leksikona, prikazati pisce i anonimna djela stranih književnosti 
od najstarijih vremena do danas. U skladu s unaprijed ograničenim 
prostorom odabrali smo iz preobilne riznice kulturne baštine i su- 
vremenih strujanja one pisce koji predstavljaju najviši domet poje- 
dinih nacionalnih književnosti odnosno širih jezičnih područja, a 
dijelom i one bez kojih se ne može ispravno shvatiti povijesni raz- 
voj književnosti u cjelini. Pisci koji su stvorili žive estetske vred- 
note, pripadali oni kojoj mu drago epohi, a stalno se čitaju i pre- 
vode, imali su prednost pred onima kojih je značenje pretežno 
kulturnopovijesno. Opseg pojedinog priloga nije uvijek mjerilo pi- 
ščeve vrijednosti jer je specifičnost opusa kadšto nametala opšir- 
niji prikaz. Pisce koji su predstavnici važnih književnopovijesnih 
razdoblja ili pripadaju kulturama vremenski i prostorno udaljenim 
ponekad je trebalo potanje obraditi. Neki su u ovom leksikonu 
upravo zbog toga što ih u nas bolje poznaju i prevode, no i pri tom 
smo nastojali pridržavati se estetskog kriterija. Knjiga, dakle, nije 
sveobuhvatan informativni priručnik, već je pokušaj da se dadu 
sažete književnopovijesne karakterizacije. 


Koliko je god više bilo moguće i koliko je dopuštala namjena 
ovog priručnika, posvećivali smo pažnju prvenstveno umjetničkom 
djelu, a ne toliko piščevoj biografiji ili psihologiji stvaralaštva. U 
većini se slučajeva biografski podaci svode na mjeru koja je po- 
trebna da se shvati književno djelo. Individualno umjetničko ostva- 
renje dio je većih cjelina: piščeva cjelokupnog djela, nacionalne 
književnosti odnosno jezične zajednice i povijesnog razdoblja, pa je 
na te složenije veze trebalo također ukazivati i time omogućiti čita- 
ocu da se što bolje snađe u šaroliku i mnogostruku tkivu književne 
povijesti. 

Pojedine književnosti obradili su: 


Željko Bujas američku književnost (SAD) 

dr Frano Čale talijansku književnost 

dr Aleksandar Flaker rusku, poljsku i ukrajinsku književ- 
nost 

Breda Kapetanić-Kogoj englesku, nizozemsku i flamansku, ma- 
đarsku književnost, skandinavske knji- 
ževnosti 


VII 


dr Radoslav Katičić 


Petar Kepeski 
Helena Mandić-Pach1 


Predrag Matvejević 
Nikola Milićević 
dr Milivoj Sironić 


Božidar Škritek 
Pavao Tekavčić 


azijske književnosti, arapsku, bizant- 
sku i novogrčku književnost 
bugarsku književnost 

književnosti francuskoga jezičnog iz- 
raza 

književnosti francuskoga jezičnog iz- 
raza 

španjolsku i hispanoameričku  knji- 
ževnost 

starogrčku književnost 

češku i slovačku književnost 

brazilsku, portugalsku i rumunjsku 


književnost 

rimsku književnost i srednjovjekovnu 
latinsku književnost 

književnosti francuskoga jezičnog iz- 
raza 

talijansku književnost, književnosti bal. 
tičkih i kavkaskih naroda 
književnosti njemačkoga jezičnog izra- 
za, skandinavske književnosti, nizozem- 
sku književnost, novohebrejsku knji 
ževnost i književnost na jeziku jidiš 


Vladimir Vratović 
Melita Wolf 
dr Mate Zorić 


dr Viktor Žmegač 


Na kraju je leksikona kronološki popis pisaca i djela po knji- 
ževnostima, a inicijalima se označuju autori pojedinih natuknica iz 
književnosti francuskoga jezičnog izraza, nizozemske i skandinav- 
skih književnosti. 

Svi ostali urednički principi u uskoj su vezi s karakterom knji- 
ge. Ona je namijenjena svima koji traže podatke i sudove o najvaž- 
nijim nosiocima i svjedočanstvima književnog života kroz stoljeća. 

Čitaocu će pomoći i fonetska transkripcija imena (u zagrada- 
ma), ali ona je dakako samo približno vjerna, tj. onoliko koliko to 
dopušta naš glasovni sustav. Naglašeni je samoglasnik grafički 
istaknut. 


Bibliografija prijevoda s hrvatskosrpskoga jezičnog područja 
nije potpuna; obuhvaća uglavnom samo novija odnosno najbolja 
izdanja (u obliku knjige) dostupna i široj čitalačkoj publici. Tek se 
ponegdje navode i stariji prijevodi ako se u kronologiji ogledaju 
važni književnopovijesni odnosi. Zbog skučena prostora ne spomi- 
nju se prevodioci pojedinih lirskih pjesama u antologijama iako su 
prepjevi lirike kadšto pjesnička djela ravna originalnom ostvarenju. 

Zahvaljujemo svima koji su nam pomogli savjetom i djelom, a 
napose profesoru Sulejmanu Bajraktareviću za pomoć u transkri- 
biranju arapskih, perzijskih i turskih imena. 


1961. UREDNICI 


VIII 


PREDGOVOR DRUGOM IZDANJU 


Ovo izdanje znatno je prošireno u odnosu na prvo, i brojem pi- 
saca i brojem zastupljenih književnosti. Sada smo u leksikon uvrstili 
502 nova pisca i 12 novih anonimnih djela, pa ih je ukupno 1107. 
Broj obrađenih književnosti povećali smo od 41 na 69, Nastojali smo 
povećati informativnost knjige, vodeći računa i o primjedbama 
kritike. 


Pridružili su nam se novi suradnici: dr Sonja Bašić, dr Dušan 
Karpatsky, Mladen Machiedo, dr Zdravko Malić, Ivan Slamnig, Ga- 
brijela Vidan i dr Ivo Vidan. 


Ožujka 1967. UREDNICI 


IX 


KNJIŽEVNI LEKSIKON 


ABAELARDUS —> 
Abelard 


ABAJ KUNANBAJEV (A- 
baj Kunanbajev, 1845—1904), ka- 
zaški pjesnik. Sin bogatog fe- 
udalca, polazio je medresu i rus- 
ke škole, naučio je arapski i per- 
zijski jezik, upoznao grčku filo- 
zofiju, orijentalne književnosti i 
kazašku usmenu pjesničku baš- 
tinu, a druženjem s ruskim re- 
volucionarima i suvremenu de- 
mokratsku misao. Prevodio je ru- 
ske pjesnike. Bio je prosvjetitelj 
koji je poučavao sunarodnjake 
pjesničkom riječju i uvodio ih u 
novu, modernu epohu, ukazujući 
na društvena zla i nepravde, na 
zaostale običaje i vjerski fanati- 
zam kojima je suprotstavljao vje- 
ru u znanje, rad i napredak (npr. 
u satiričkoj pjesmi Kiilembaju — 
Kiilembajgha, 1888). A. je najbo- 
lji kazaški liričar i utemeljitelj 
moderne (pisane) književnosti, 
koji je u poeziju uveo nove me- 
tričke oblike i motive. Njegov 
ciklus o godišnjim dobima (Pro- 
ljeće — Žazghytitry; Ljeto — Žaz; 
Jesen — Kiiz; Zima — Kys) od- 
likuje se dubokim dojmovima o 
prirodnim ljepotama i neskrive- 
nom = socijalnom tendencijom. 
Napisao je nekoliko spjevova 


| Strani pisci 


ABAJ KUNANBAJEV 
ABBUD 


d 


(Mdsghiit; Legenda o Ezimu — 
Azim dn gimeci; Iskanđer, gdje 
pohlepi Aleksandra Makedonskog 
pretpostavlja razum oličen u Ari- 
stotelu), u kojima je originalno 
obradio sižeje iz klasičnih istoč- 
njačkih epova. Njegove lirske 
pjesme dijelom su prešle u narod 
(neke uz glazbenu pratnju koju 
je A., nadaren glazbenik, sam 
skladao). 


mz 


ABBUD, Marun (Marun 
Abud, 1886—1962), libanonski pri- 
povjedač. Sin seljaka, studirao 
je teologiju, ali se posvetio novi- 
narstvu i, kasnije, književnoj po- 
vijesti i pripovjedačkoj prozi, pa 
je prvi roman, Udovica Marina 
Alarmalatu Marina), napisao 
tek 1935. I u narednim njegovim 
knjigama (Lica i pripovijetke — 
Vudžuh va hikajat, 1945; Patuljci 
i divovi — Akzam va džababira, 
1948; Seoske pripovijetke — Aha- 
dith al-karija, 1957) život i likovi 
seljaka realistički su prikazani i 
prožeti iskrenom simpatijom i 
razumijevanjem za njihove tež- 
nje i tegobe. Jezik tih pripovije- 
daka živ je i sočan i prožet na- 
rodnim poslovicama i uzrečica- 
ma. U zbirkama publicističkih 


ABDULHAKK HAMIT 
*ABDU'LLAH BIN ABDU'L—KADIR MUNSJI 


članaka i crtica Iz torbe (Min al- 
-hakiba, 1953) i Crno na bijelom 
(Hibr ala varak, 1957) kritički je 
ocijenio suvremeno  libanonsko 
društvo, probleme sela, kulture i 
omladine. Njegov povijesni ro- 
man Crveni emir (Al-amir al-Ah- 
mar, 1954) odlikuje se original- 
nim tumačenjem uloge despot- 
skog vladara iz prve polovice 19. 
st. kojega službena povijesna 
znanost prikazuje kao reformato- 
ra i nacionalnog junaka. Dao je 
vrijednih priloga povijesti arap- 
ske književnosti (npr. Novo i sta- 
ro — Džudad va kudama, 1954) i 
napisao nekoliko zapaženih mo- 
nografija o velikim predstavnici- 
ma arapske i libanonske kulturne 
prošlosti. 


mz 


ABDULHAKK HAMIT 
(Abdilhak Hamit, 1851—1937), za- 
četnik moderne turske poezije. 
Odrastavši u kulturnoj obite- 
lji, stekao je visoko obrazova- 
nje, najprije u Istanbulu, a 
poslije i u Parizu. Kasnije je 
stupio u diplomatsku službu, i 
to mu je još više pomoglo da 
dobije široke vidike. Kao pje- 
snik prvi je s uspjehom odstu- 
pio od tradicije i stranih uzo- 
ra. Književnu djelatnost započeo 
je kao dramski pisac: Ljubav- 
na pustolovina (Macerayi ask, 
1873), Sardanapal (1875), Tarik 
(1879), Egber (1880). No pravo 
mu je područje lirika; objavio 
je dvije zbirke: elegije Grob 
(Makber, 1885) i svoje životno 
djelo, Duhovi (Ruhlar, 1922). 
Napisao je jednu novelu u sti- 
hovima, Strani prijatelji (Ya- 


banci dostlar, 1924), i objavio 
memoare pod naslovom Ratne 
uspomene (Yadigari Harb, 1919). 
Tarik (S. Bahamović), Mostar 1915; Poe- 
zija vekova (T. Đukić), Beograd 1965. 
rk 


'ABDU'LLAH BIN ABDUL 
—KADIR MUNSJI (Abdulah bin 
Abdulkadir Munši, 1796—1854), 
malajski pisac i prosvjetitelj. Ob- 
novio je književnu prozu na ma- 
lajskom jeziku i dao odlučan po- 
ticaj novijim piscima. Potomak 
doseljenih Arapa i Tamila, naučio 
je mnoge jezike i bio učitelj 
(,munsji") i tajnik učenoga engle- 
skog guvernera Malake, za kojega 
je prikupljao i prepisivao drevne 
malajske rukopise. Surađivao je 
i s misionarima kojima je preveo 
na malajski jezik niz vjerskih i 
školskih tekstova. Na malajski je 
preveo i Pančatanderan, tj. ta- 
milsku verziju Pančatantre (v.). 
Vrijedno je spomena i njegovo 
izdanje Malajskih kronika (Sčra- 
jah Melayu), značajnog povijes- 
nog i književnog spomenika iz 16. 
st. Od originalnih djela najbolja 
mu je autobiografska knjiga Po- 
Vijest 'Abdu'llaha (Hikajat “Ab- 
du'llah, dovršena 1843; prvo, lito- 
grafirano izdanje 1849). To je živa 
i zanimljiva slika malajskog živo- 
ta u prvim desetljećima 19. st., 
kada se sukobljavao stari, doma- 
ći feudalno-trgovački svijet s te- 
kovinama evropske civilizacije, 
koju su donosili engleski i ho- 
landski kolonizatori. A. je bio o- 
duševljen pobornik evropske pro- 
svjete i tehničkog napretka, ali je 
vidio i mane novih gospodara i 
njihovih slugu. Dobar poznavalac 
klasične malajske proze, koja je 


u njegovo doba bila gotovo sas- 
vim zaboravljena, nastojao je ob- 
noviti stilsku tradiciju i udahnuti 
joj novi život neposrednim i ]a- 
kim razgovornim stilom kojim je 
opisivao svoj lutalački život, is- 
punjen promjenama, putovanji- 
ma i zanimljivim poznanstvima. 
Njegov Opis “Abdu'llahova puto- 
vanja iz Singapura u Kelantan 
(Kissah pelajaran “Abdu'llah dari 
Singapore ke Kelantan) sadrži 
vjeran i kritičan prikaz, začinjen 
sentencijama, o životu u sultana- 
tima na istočnoj obali malajskog 
poluotoka, prije uspostave bri- 
tanskog protektorata. Nedovrše- 
nu Povijest 'Abdu'llahova putova- 
nja u zemlju Jidde (Kissah pe- 
lajaran 'Abduw'llah ke negeri Dje- 
ddah, 1854) napisao je za hodo- 
čašća u Meku, gdje ga je zatekla 
smrt od kuge. 


mz 


ABELARD, Pierre (Pjer 
Abelar, latinski oblik: Petrus 
Abaelardus, 1079—1142), srednjo- 
vjekovni filozof, teolog i pjesnik, 
rodom Francuz. Pisao je na latin- 
skom. Kritički i nemiran duh, 
predavao je teologiju u Parizu i 
drugim mjestima, bio je jedan 
od najutjecajnijih pisaca sred- 
njeg vijeka. Suprotstavljao se 
autoritetu Crkve te mu je učenje 
dva puta bilo osuđivano. Suosni- 
vač je i glavni zastupnik dijalek- 
tičke skolastičke metode, osobito 
djelom Da i ne (Sic et non, 1121— 
—22), u kojem iznosi protivurje- 
čne nazore crkvenih otaca. Živo 
sudjelujući u raspri između no- 
minalista i realista, zauzeo je po- 
sredničko stajalište i spojio u 
neki svoj sustav (konceptuali- 


ABELARD 


zam). U spisu Etika ili Spoznaj 
sama sebe (Ethica sive Scito te 
ipsum) založio se za tezu da bit 
etičnosti nije u činu, nego u na- 
mjeri subjekta. Od njegovih pje- 
sama, kojima je obogatio oblike 
sekvencije, sačuvalo se samo 6 
Tužaljki (Planctus, u vagantskoj 
strofi) i zbirka himna. Među 
posljednjim je njegovim djelima, 
a za njega kao književnika bez 
sumnje najznačajnije, Povijest 
nevolja (Historia calamitatum, u 
rukopisima i naslov: Abaelardi 
ad amicum suum  consolatoria 
— Abelardovo utješno pismo prija- 
telju, napis. između god. 1133— 
—36). To je autobiografska pro- 
za u kojoj pisac plastično prika- 
zuje razvoj svoje karijere, borbe 
s protivnicima i zavidnicima, pat- 
nje svoga srca. Središnji dio Po- 
vijesti, iako u opsegu od samo 
nekoliko stranica, zanosan je i 
tragičan opis ljubavi kojom je 
god. 1116. A., tada već priznati 
kanonik i profesor teologije u Pa- 
rizu, usplamtio za svojom učeni- 
com Heloizom, jednako umnom 
koliko i lijepom. Svim žarom 
mladosti ona mu je uzvratila 
ljubavlju i rodila sina; ljubavnici 
su se tajno vjenčali, ali su pod 
pritiskom okoline oboje otišli u 
samostan. Moćni kanonik Fulbert, 
stric Heloizin, dočepao se Abć- 
larda i za osvetu ga dao kastri- 
rati. Zagorčena ljubav i sramota 
što ju je doživljavao označili su 
prekretnicu u njegovu životu: 
počela su lutanja od mjesta do 
mjesta, dalje i žešće borbe s pro- 
tivnicima, progoni, razočaranja. 
I sav taj buran život učena sko- 
lastičara i strastvena ljubavnika, 
duha skrajnje nemirna u traga- 
nju za istinom zemaljskom i nad- 


ABOVJAN 
ABU NUVAS 


zemaljskom, vrije na svega pede- 
setak stranica Povijesti nevolja, 
pisanih jezikom i stilom koji se 
kreće od mirnih, racionalnih sa- 
žetaka filozofske doktrine do us- 
treptalih izraza ljubavi ili gorčine 
impulzivnog polemičara. Kores- 
pondencija Abćlarda i Heloize 
(Epistolae mutuae P. Abelardi et 
Heloyse), pored Povijesti koja je 
u rukopisima većinom prva u 
zajedničkoj zbirci od 8 pisama, 
razvila se onda kad je Povijest 
došla do ruku Heloizinih: u 3 pi- 
sma opatice Heloize odzvanjaju 
krikovi ljubavne boli, neugašene 
čežnje i prijekora zbog sadašnje 
hladnoće i otuđenosti Abelardove. 
Po nekim mišljenjima cijela je 
korespondencija književna fikcija 
samog Abćlarda. Kao jezgra te- 
me o dvoje tragičnih ljubavnika, 
ravnih po slavi Tristanu i Izoldi 
i Romeu i Juliji, impresivna je 
poetičnost korespondencije nada- 
hnula bezbrojne pisce (v. npr. 
Popea i Rousseaua). 

B. Bošnjak, Filozofija od Aristotela do 


renesanse, Fil. hrest. II (V. Gortan), Za- 
greb 1957. 


vv 
ABOVJAN, Hačatur 
(Hačatur Abovjan, 1805—1848), 


armenski pripovjedač i liričar, 
pedagog, etnograf i dječji pisac. 
Studirao je na sveučilištu u Tar- 
tuu (danas Estonska SSR), gdje 
je upoznao njemačku romanti- 
čku književnost, što se kasnije 
odrazilo u njegovu lirskom pje- 
sništvu. Nakon povratka u domo- 
vinu (1836) sav se posvetio knji- 
ževnom i pedagoškom radu (os- 
niva svjetovno školstvo prema 
modernim shvaćanjima). Nepri- 


jateljstvo tradicionalista i sve- 
ćenstva izazvao je i književnim 
radom: uveo je narodno narječje 
kao novi književni jezik istočno- 
armenske zajednice .(»ašhara- 
bar«), a odbacio stari, arhaični i 
crkveni jezik (»grabar«). Njego- 
vo najveće djelo, roman Rane 
Armenije ili Jadanja rodoljuba 
(Včrkh Hayastani o Olb hayrena- 
siri, napisano 1840—41, obj. 1858) 
nadahnuto je tegobnim narodnim 
životom i optimističkom vjerom 
u oslobođenje domovine. Prika- 
zao je nasilja perzijskih kanova 
u svom kraju prije aneksije rus- 
kom carstvu; no dok se većina 
seljaka ne opire zlu, protagonist, 
mladi Agasi, simbol neslomljiva 
otpora, usprotivi se pokušaju na- 
silnika da otme ljepoticu Takuhi 
i započinje oružanu borbu u ar- 
menskim planinama. Za rusko- 
-perzijskoga rata (1826) on se pri- 
družuje carskim četama i u toj 
borbi pobjeđuje i gubi život. U pr- 
vom armenskom romanu, napisa- 
nom po evropskim romantičkim 
uzorima, ima etnografskih ele- 
menata, opisa prirode i zanosnih, 
doživljenih riječi o ljubavi, pri- 
jateljstvu, osjećaju nacionalnog 
dostojanstva i viteške hrabrosti, 
što je snažno odjeknulo u auto- 
rovoj domovini. Svojim roma- 
nom postavio je temelj novije 
istočnoarmenske = pripovjedačke 
proze i književnosti uopće. Pre- 
vodio je Homera, Goethea i rus- 
ke pjesnike. God. 1848. A. je ne- 
tragom nestao. 

ABU NUVAS (Hasan ibn 
Hani Abu Nuvas, 756—810), veliki 
arapski pjesnik klasičnog razdo- 


blja, sin Arapina i Perzijanke. 
Postao je najznačajniji predstav- 
nik novog pjesništva na dvorovi- 
ma abasidskih kalifa. Ta nova 
struja napušta oblike i tematiku 
opore beduinske poezije koja je 
nastala unutar uskog vidokruga 
što ga pruža nomadski život u 
pustinji i pjeva o borbama među 
plemenima, o ljubavnom rastan- 
ku kad se plemena razilaze sa 
zajedničkog logorišta, o dobroj 
devi i krvnoj osveti. A. N. na- 
protiv pjeva za profinjeno dvor- 
sko društvo, veliča vino, ljubav 
prema dječacima i ostale radosti 
mekoputna života (v. Hafiz). Od- 
bacuje oblik kaside (v. Mutanab- 
bi) koji ga je sputavao u izboru 
tematike i sprečavao da izgradi 
vlastiti lirski svijet. Zbog slobo- 
doumnosti zatvarali su ga neko- 
liko puta. Pjesme mu se odlikuju 
živošću i iskrenošću. 

Antologija svjetske lirike, Zagreb 1956, 


1965; Arapska poezija (B. Kukolja), Zag- 
reb 1957. 

ACCROCCA, Elio Filippo 
(Elio Filipo Akroka, 1923), talijan- 
ski liričar, značajan predstavnik 
generacije afirmirane nakon dru- 
goga svjetskog rata, S V. Volpini- 
jem sastavio je Pjesničku antolo- 
giju talijanskog pokreta otpo- 
ra (Antologia poetica della resi- 
stenza italiana, 1955). U struktu- 
ralnom je pogledu vjeran svom 
učitelju Ungarettiju (v.), a te- 
matski blizak neorealizmu. U 
zbirci Portonaccio (1949) sponta- 
no i neretorički opisuje doba 
djetinjstva i mladosti proživljeno 
u rimskim proleterskim četvrti- 
ma San Lorenzu i Portonacciu. 


ACCROCCA. 
ADAMOV 


U idućoj zbirci, Kasarna 1950 
(Caserma 1950), odlikuje se tež- 
njom za koralnošću i pacifizmom. 
Koralnost i prevladavanje neore- 
alizma, u smislu autentičnijeg 
zahvata u neidealiziranu anonim- 
nu bijedu rimskih radničkih če- 
tvrti, obilježavaju zbirku Ljud- 
ska relikvija (Reliquia umana, 
1955). Povratak u Portonaccio 
(Ritorno a Portonaccio, 1959; 
sadrži izbor iz cjelokupnog dota: 
dašnjeg stvaranja) ponovo evoci- 
ra sjećanje na istoimeni most 
između »grada živih« i »groblja 
mrtvih«, no koji se zbog promje- 
na nastalih u pejzažu i karak- 
teru četvrti simbolično ukazuje 
kao most preko godina, idealni 
kalem između autorove prošlosti 
i sadašnjosti. Bitno tematsko i 
strukturalno osvježenje A. nago- 
viješta posljednjom, internaciona 
listički i pacifistički intoniranom 
zbirkom Kalemogrami: Dopisiva- 
nja (Innestogrammi: Corrispon- 
denze, 1966). Pjesnik uspostavlja 
imaginarni most između Istoka 
i Zapada, ističući god. 2000. kao 
zajednički susret, kao doba opće 
sinteze nauke i umjetnosti. Po- 
jam »kalemogram« javlja se kao 
odraz autorove težnje za novim 
tipom vizualno-prijemne metode; 
međusobnim izmjenjivanjem raz- 
ličitih oblika, unutarnjih i vanj- 
skih glasova, citata razgovora ili 
odlomaka emitiranih s radija, i 
vanliterarnih asocijacija, A. pro- 
dubljuje i širi tradicionalne gra- 
nice pjesništva. 

ADAMOV, Arthur (Artir 
Adamof, 1908), francuski drama- 
tičar i kritičar armenskog pori- 


ADY 


jekla. U shvaćanju teatra i dra- 
maturgije ponešto duguje nje- 
mačkom ekspresionizmu, Strind- 
bergu (v.) i Artaudu (v.). Njego- 
va djela ranije faze (Parodija — 
La Parodie, 1947, Invazija — 
L'Invasion, 1949, Veliki i mali 
manevar — La Grande et la pe- 
tite manoeuvre, 1950. i Profesor 
Taranne—Le Professeur Taranne, 
1951) izraziti su primjeri metafi- 
zičkog antiteatra. U  bezličnoj 
svakodnevici A. otkriva neslućene 
teatarske mogućnosti koje se te- 
melje u prvom redu na usamlje- 
nosti čovjeka, na općem nespora- 
zumijevanju, osjećaju proganja- 
nja i bespomoćnosti pojedinca u 
velikoj mašineriji društva. Hlad- 
na piščeva ironija, koja »obično« 
iskrivljuje do neprepoznatljivosti 
a »neobično« tako sugestivno i 
realistički opisuje da je, reklo bi 
se, opipljivo, vještim a škrtim 
scenskim efektima pokazuje ne- 
umoljivu logiku apsurda. Drama 
Ping-Pong (1955), opet s temom 
otuđenja ali sad konkretno izra- 
ženom u obliku električnog bilja- 
ra — smjestila se na raskršću 
između teatra apsurda, izvan vre- 
mena i prostora, i već angažira- 
nog, totalnog teatra svjesna po- 
vijesnog trenutka za koji se 
odsad A. opredjeljuje. Likovi se 
postepeno  lišavaju neodređene 
simbolike a dramske se napetosti 
grade na stvarnim odnosno mo- 
gućim događajima bliže ili dalje 
prošlosti (Paolo Paoli, 1957, i 
Proljeće 7I — Le Printemps 7I, 
1960). Uzori su mu bili Brecht 
(v.) i Piscator. Politika ostataka 
(La Politique des restes, 1962) 
sretno je asimilirala ideološku 
angažiranost pisca i njegove »ne- 


uroze« kako A. naziva svoju slo- 
ženu senzibilnost. Komad je »si- 
tuiran«, jer se temelji na netrpe- 
ljivosti između Crnaca i bijelaca 
u Južnoj Africi, a u isti mah 
simboličan usprkos činjenici što 
mu je polazna tačka bio jstinit 
klinički slučaj. Adamovljevi liko- 
vi najčešće su automati nošeni 
fiksnim idejama, govore klišeji- 
ma koji stalno stvaraju nespora- 
zume i time uvijek potvrđuju 
čovjekovo otuđenje. 

ADY Endre (Adi Endre, 
1877-1919), mađarski pjesnik. A. 
je obnovitelj mađarske poezije, u 
kojoj na prijelazu 19. u 20. st. 
prevladavaju konvencionalne te- 
me i oblici. Golem utjecaj na 
Adyjevo stvaranje izvršio je bo- 
ravak u Parizu gdje je upoznao 
novije francuske književne prav- 
ce. No uz te pobude sa Zapada, 
koje su uzbunile tadašnje ma- 
đarske književne krugove, u Ady- 
jevoj poeziji odjekuje i bun- 
tovna priroda pjesnikova. Stoga 
se u njegovim pjesmama pored 
intimnih motiva (erotika, smrt, 
prolaznost života, religiozna osje- 
ćajnost i doživljaj prirode) jav- 
ljaju i socijalni i revolucionarni 
sadržaji. Poznate su i njegove 
pjesme s ratnom tematikom u 
kojima je izrazio tragičnu sudbi- 
nu mađarskog vojnika. Stihovi 
su mu ispunjeni neočekivanim i 
izazovnim pjesničkim slikama i 
simbolima, a njegov je izraz 
često zasnovan na sirovom jeziku 
pučke pjesme. Uz mnoge zbirke 
pjesama, među kojima se ističu: 
Nove pjesme (Uj versek, 1906), 


AGNON 
AGUILAR 
AHMATOVA 


Krv i zlato (Ver es arany, 1908), 
Volio bih da me vole (Szeretnem 
ha szeretnćnek, 1910), Bjegunac 
život (A menekiil& elet, 1912) i 
Na čelu mrtvih (A hallotak elćn, 
1918), A. je objavio i niz novela, 
eseja i članaka. 


Antologija svjetske lirike, Zagreb 1956, 


1965; Krv i zlato (D. Kiš), Novi Sad 1961; 
Pesme (D. Kiš), Beograd 1964; Odabrane 
pripovetke (Lj. Popović), Subotica 1965, 


bkk 


AGILAR — Aguilar 


AGNON, šŠ'muel Jozef 
(Š'muel Josef Agnon, pravim ime- 
nom Š.J. Czaczckes, 1888), najzna- 
čajniji suvremeni izraelski pripo- 
vjedač (hebrejskog jezičnog izra- 
za). Iako već pedesetak godina 
živi uglavnom u Izraelu, građu za 
romane uzima većinom iz života 
svojih sunarodnjaka u Galiciji. Ti 
široki epski prikazi često su prot- 
kani jednostavnim stilom pučkih 
priča i hasidskih legendi, a pro- 
žimlje ih duboka piščeva ironija. 
Prvo mu je veće djelo roman 
Svadbeni obred (Hahnasat kala, 
1922), u kojem opisuje tešku sva- 
gdašnjicu židovskog življa u ga- 
licijskom gradiću. I naredna 
djela odlikuju se nacionalnim 
duhom, složenom, simboličkom 
atmosferom. Tako npr. veliki ro- 
man o životu poljskih Židova iz- 
među dva rata, o pogromima i 
sudbini hebrejske kulture na 
stranom tlu (Gost za jednu noć 
— Oreah nata lalun, 1945) i ro- 
man o pionirskom djelu doselje- 
nika u Haifi i Jeruzalemu prije 
prvoga svjetskog rata (Jučer i 
prekjučer — Temol šilšom, 1947). 
Djela su mu preveđena na brojne 


jezike. Dobitnik je Nobelove na- 
grade 1966. (zajedno s Nelly 
Sachs, v.). 

Antologija novohebrejske književnosti (M. 
Rabinson, N. Bistricki), Zagreb 1933. 

AGUILAR, Faustino (Fa- 
ustino Agilar, 1882—1955), filipin- 
ski pripovjedač. Pisao je na ta- 
galskom jeziku koji je nakon 
stjecanja nezavisnosti (1946) pri- 
hvaćen kao općenacionalni (fili- 
Pinski) jezik. Bio je među prvima 
koji su upoznali socijalističke i 
deje i, zajedno s Lope Santo- 
som, smatra se utemeljiteljem re- 
alističke orijentacije u filipinskoj 
književnosti. Odabirao je pretež- 
no društveno-političku tematiku, 
opisujući stradanja naroda pod 
jarmom feudalnoga i kapitalistič- 
kog izrabljivanja, pojačanog pro- 
mjenom kolonijalnih gospodara 
(1902). Od njegovih romana isti- 
ču sc: Propala nada (Pinagla- 
huan, 1910); Za ime božje (Sa 
Ngalan fig Dios) i Tajna otoka 
(Lihim fig Isang Pulo, 1927), u 
kojem je dao zanimljivu sliku fi- 
lipinskog života prije španjolskog 
osvajanja, a najbolji mu je Žrtva 
sudbine (Busabos rig Palad, 1908), 
gdje je opisao stradanja pale že- 
ne, pa taj njegov roman podsjeća 
na Damu s kamelijama A. Duma- 
sa (v.). Pisao je i pripovijetke, po 
uzoru na starije sunarodnjake L. 
Santosa i P. Mariana (1877—1935). 

AHMATOVA, Ana (pra- 
vim imenom Ana Andrejevna 
Gorenko, 1889-1966), ruska lirska 
pjesnikinja. Prije revolucije 1917. 


AHMET HASIM 


pripadala je skupini akmeista. Po- 
eziji simbolizma suprotstavila je 
konkretnost u imenovanju pred- 
meta, smanjila je metaforičnost 
i melodioznost poezije i uvela 
konciznost oblika suzdržano ka- 
zujući intimni doživljaj jstica- 
njem jedva primjetnih njegovih 
vanjskih manifestacija. Mistiku 
zamjenjuje intimnom obrednošću 
(Večer, 1912; Krunica-Četki, 1914). 
Pjesnički doživljaj gradi na je- 
dinstvu naivnosti i iskusnosti, če- 
dnosti i čuvstvenosti, intimnosti i 
patetičnosti ženskoga lirskog su- 
bjekta koji je ujedno »monahi- 
nja i bludnica«. Osebujni anti- 
pod Majakovskog (v.), revoluciju 
prihvaća kao osobnu tragediju. 
Povijesnom zbivanju suprotstav- 
lja prividno mirnu i klasično ob- 
likovanu (petrogradski parkovi iz 
18. st. i Puškin — postojani su 
njezini motivi), ali iznutra uzbu- 
đenu tragičnu poeziju žene ko- 
ja i u časovima bola zadržava 
dostojanstven mir i nikada ne 
prelazi u naricanje (Bijelo jato — 
Belaja staja, 1917; Trputac — Po- 
dorožnik, 1921; Anno Domini 
MCMXXI, 1922). Vrijeme kolek- 
tivističke patetike i poezije u slu- 
žbi izgradnje sovjetske državnosti 
odbacuje poeziju Ahmatove. Tek 
poslije 1940. (Iva), a napose u vri- 
jeme drugoga svjetskog rata, po- 
novo u kratkom vremenskom ras- 
ponu dolazi do izražaja tragična 
intima pjesnikinje koja doživlju- 
je lenjingradsku blokadu i eva- 
kuaciju u Taškent. Rezolucijom 
CKSKP(b) o časopisima »Zvez- 
da« i »Lenjingrad« (1947) osuđe- 
na kao nosilac »dekadentne« po- 
ezije, Ahmatova je ponovo pri- 
morana da šuti sve do sredine 


pedesetih godina kada se opet 
vraća u prve redove sovjetske 
poezije. U lirici se tada sve više 
pojavljuju refleksivni tonaliteti, 
razmišljanja o umjetnosti (Tajne 
zanata — Tajny remesla, 1936— 
—60), povijesnoj i vlastitoj pro- 
šlosti (Devet stotina trinaest — 
Devjat'sot trinadcatyj god, 1940 — 
—62), ali i potresni stihovi o 
gubitku najbližih. A. potkraj ži- 
vota doživljuje i međunarodna 
priznanja. Prevodila je kinesku, 
korejsku, francusku, hrvatsku 
(Vraz), srpsku (Zmaj, D. Maksi- 
mović), slovensku (Levstik, Jen- 
ko) poeziju. 

Rastanak (L. Zaharov), Kruševac 1962; 
Ruska lirika (I. Laszowski), Zagreb 1939. 

AHMET HASIM (Ahmet 
Hašim, 1884—1933), turski pjes- 
nik. Skupa s pjesnikom Jahijom 
Kemalom nastoji da se distancira 
od grupe programskih pjesnika 
svoga vremena (Mehmed Emin, 
Ziya Gokalp, Mehmed Akif) koji 
su smatrali da umjetnost mora 
biti u službi ideoloških i politič- 
kih ciljeva. U tom kontekstu lar- 
purlatizam Hasimov ima oprav- 
danja: njime će se vratiti umjet- 
nosti imanentnost i samostalnost, 
te posvetiti dolična pažnja for- 
mi, a ne samo tematici. Bio je 
pod jakim utjecajem francuskih 
simbolista. Trudio se da poeziju 
oslobodi svake tendencije. Što se 
tiče jezika, bio je u početku vrlo 
konzervativan (zbirka Jezerski 
satovi — Gol Saatlari, 1923), ali 
se kasnije prilagodio općenito u- 
svojenom pokretu za pojedno- 
stavljenjem književnog jezika; 


ova evolucija vidljiva je u njego- 
voj kasnijoj zbirci Pehar (Piydle, 
1926). 

is 


AHUNDOV, Mirza Fatali 
(Ahundov, poznat i kao M. Fath 
Ali Ahvandzade Darbandi, 1812— 
—1878), azerbejdžanski književ- 
nik. Bio je prevodilac s orijental- 
nih jezika u kancelariji carskog 
namjesnika na Kavkazu, a upoz- 
nao se s mnogim putnicima i pro- 
gnanicima revolucionarima koje 
je carska vlast konfinirala u to 
pogranično područje. Prvo zna- 
čajnije djelo, prigodnu elegijsku 
poemu U smrt Puškina, napisao 
je na perzijskom jeziku, no za 
pjesnikova života bio je objav- 
ljen samo ruski prijevod dekabri- 
sta A. A. Bestuževa Marlinskog 
(1837). I ostali njegovi stihovi 
prigodne su namjene (poslanice 
i posvete), ali su podjednako pro- 
žeti iskrenim demokratskim sta- 
vom i osudom tiranije. Kritizirao 
je isključivost duhovništva i zaos- 
tale feudalne odnose u rodnom 
Azerbejdžanu, strastveno težeći 
napretku i prosvjećivanju suna- 
rodnjaka. Držao je da i književ- 
nost treba biti »prirodna« i ak- 
tualna; stoga se posvetio prvenst- 
veno drami i pripovjedačkoj pro- 
Zi, osobito pogodnim za realistič- 
ku poruku pisca prosvjetitelja i 
demokrata. U prvim komedijama 
(Mula Ibrahim Halil, alkemičar i 
posjednik »kamena mudraca« — 
Hekajdti-Molla Ibrahim Halil 
kimjagjir, 1850; Monsieur Jour- 
dan, botaničar, i derviš Mist-Ali 
šah, čuveni čarobnjak — Heka- 
jiiti-musjo Žordan hakimindbatat 
vii darviš Mdistdli šah džadukiini 
mašhur, 1850) suprotstavio je po- 


AHUNDOV 
AJNI 


šteni rad i vjeru u znanost pred- 
rasudama i težnji za lakom za- 
radom na štetu lakovjernih ljudi. 
Komedijom Doživljaji vezira len- 
koranskoga kanstva (Sdrgjiizašti- 
-viziri-hani-linkdran, 1850) nemi- 
losrdno se narugao feudalnim 
dvorskim običajima i mentalite- 
tu. Njegove naredne komedije u- 
mjetnički zrelije i vjernije slika- 
ju život azerbejdžanskog sela, ne- 
sposobnih feudalaca i lukavih a- 
dvokata, predstavnika nove gra- 
đanske inteligencije (Medvjed ko- 
ji je pobijedio razbojnike — He- 
kajati-hyrs guldurbasan, 1851; Do- 
življaji škrca — Sdrgjiuzdišti-mdr- 
di-htisis, 1852; Pravozastupnici u 
gradu Tabrizu — Miirafili viikil- 
lirinin hekajadti, 1855). Komedije, 
kojima je udario temelj nacional- 
nom teatru, sam je prevodio na 
ruski jezik, a kasnije su se poja- 
vili i perzijski, engleski, njemač- 
ki, francuski i drugi prijevodi. 
Njegova pripovijest  Prevarene 
zvijezde — (Aldanmyš  kdvakib, 
1857), kritički članci i filozofske 
rasprave (naročito Tri pisma in 
dijskoga kneza Kamal-iid-Dovli 
perzijskom knezu Dželal-iid-D0- 
vli i odgovor ovoga drugog — 
Kimaliiddovli miktublary, 1864— 
—65, napisana na azerbejdžan- 
skom, perzijskom i ruskom jezi- 
ku) prožete su istim reformator- 
skim duhom uvjerenog materija- 
lista. 

AJH — Eich 

AJHENDORF -—> 
Eichendorff 

AJNI, Sadriddin (Ajni, 


pravim imenom S. Saidmurado- 
vič, 1878—1954), tadžički književ- 


AJTMATOV 

nik. Pisao je i na uzbečkom jezi- 
ku. Nadarena no siromašna mla- 
dića zapazio je obrazovan mece- 
na i poslao ga_u buharsku me- 
dresu. U Buhari je upoznao kla- 
sičnu književnost i nove, prosvje- 
titeljske težnje, kojih je i sam 
postao nosiocem. Poslije revolu- 
cije 1905. prišao je džadidizmu, 
građansko-liberalnom pokretu što 
je težio reformama, osobito mo- 
dernizaciji škola. A. je tada ob- 
javljivao stihove didaktičnog sa- 
držaja i sastavljao školske udžbe- 
nike (npr. Odgoj mladeži — Tah- 
zib us-sibjon) s jasnom reforma- 
torskom tendencijom. Zbog kri- 
tičnog stava emir ga je dao za- 
tvoriti i fizički kazniti: oslobodili 
su ga revolucionarni vojnici 
(1917) i otada on se sve čvršće 
vezuje uz revoluciju, objavljuje 
publicističke članke i popularne 
političke pjesme (sabrane u zbor- 
niku Iskra revolucije — Ahgari 
inkilob, 1923; na uzbečkom kao 
Inkilob učkunlari). Prvo narativ- 
no djelo tadžičke sovjetske knji- 
ževnosti, Buharski krvnici (Džal- 
lodoni Buhoro, napisano 1920, na 
uzbečkom 1922, objavljeno 1936), 
sastoji se od niza tematski po- 
vezanih pripovijedaka i njegov je 
satirički obračun sa starim svi- 
jetom na zalazu. Pripovijetka Do- 
življaji siromašnog Tadžika ili 
Odina (Sarguzašti jak Todžiki 
kambaghal jo ki Odina, 1924) za- 
jedno s realističkim romanima 
Dohundđa (1930) i Robovi (Ghulo- 
mon, 1935, na uzbečkom 1934) či- 
ni osebujnu trilogiju kojom je 
pripovjedač zahvatio u život triju 
generacija, u rasponu od stotinu 
godina. Pisao je i pripovijetke s 
realističkim intencijama i dije- 
lom autobiografske prirode (Ah- 


mad, zazivač duhova — Ahmadi 
devband, 1928; Stara škola — 
— Maktabi kuhna, 1935; Lihvaro- 
va smrt — Margi sudhiir, 1939. i 
dr.). Najvrednije su mu Uspome- 
ne (Joddoštho, I—IV, 1949—54), 
epski prikaz vlastitih doživljaja, 
osobito u buharskom ambijentu 
na prijelazu iz 19. u 20. st., bogat 
uspjelim portretima sunarodnja- 
ka i supatnika (više od 200) i za- 
nimljivim slikama iz narodnog 
života. 

AJTMATOV, Čingiz (Čin- 
giz Ajtmatov, 1928), kirgiski pri- 
povjedač. Piše na kirgiskom i ru- 
skom jeziku. Kao student zooteh- 
nikuma objavio je prvu pripo- 
vijetku (1952). Polazio je viši knji- 
ževni tečaj u Moskvi (1956—58). 
Tada mu je izašla najbolja i naj- 
popularnija pripovijetka, Džami- 
la (Žamijla 1958), prevedena na 
više jezika. To je jednostavna lir- 
ska priča o ljubavi i sazrijeva- 
nju, ispripovijedana u prvom li- 
cu, u kojoj se protagonist sjeća 
mladosti na rodnoj zemlji, čiste 
i nesebične naklonosti prema bra- 
tovoj ženi i njezina bijega s dru- 
gim čovjekom iz skučenih okvira 
seoske tradicije. A to i u njego- 
vu životu dovodi do prijeloma. 
I u ostalim pripovijetkama slika 
veličajnu prirodu i ljude sovjet- 
ske Kirgizije, njihova etička o- 
predjeljenja i osobni razvitak, s 
naročitom simpatijom za svježe 
i poetsko doba mladosti koja lo- 
mi patrijarhalna shvaćanja roda 
i kojoj je dosuđeno da iz svijeta 
drevnih običaja i navika naglo 
prijeđe u moderno društvo. Velik 
mu je uspjeh imala i najnovija 


pripovijetka, Zbogom,  Gulsari 
(1966), u kojoj su sudbine Kirgi- 
za i njegova konja tijesno pove- 
zane, a iskustvo radosti i patnje, 
smrti i nade ocrtano jedrim iz- 
razom i iskrenom čuvstvenošću. 
Kamilje oko (G. Stojković i A. Bradnjare- 
vić), Novi Sad 1963. 

AKROKA — Accrocca 


AKSJONOV, Vasilij (1932), 
ruski novelist i romanopisac. Za- 
vršio je medicinski institut i služ- 
bovao kao liječnik. Već 1960. po- 
staje poznat romanom Kolege 
(Kollegi). Tematiku iz života so- 
vjetske intelektualne omladine 
oblikuje i u romanima Zvjezdana 
karta (Zvezdnyj bilet, 1961) i 
Vrijeme je, prijatelju (Pora, moj 
drug, pora, 1965). U sovjetsku 
prozu unosi mladenački nekon- 
formizam, likove mladića koji 
ne uspijevaju u životu, stilizaci- 
ju omladinskog žargona i nove 
postupke u kompoziciji većih 
proznih cjelina (Naranče iz Ma- 
roka — Apel'siny iz Marokko, 
1963). Posebnu vrijednost stvara 
obilan podtekst i jedva naglaše- 
na težnja za simbolizacijom po- 
java, što posebno dolazi do izra- 
žaja u novelama koje su mu cje- 
lovitije i slojevitije od romana 
(Na pola puta do mjeseca — Na 
polputi k lune, 1962; Divljak — 
— Dikoj, 1964. i dr.). 

Kolege (D. Jakšić), Beograd 1963; Zvezda- 
na vozna karta (D. Jakšić), Beograd 1963; 
Pomorandže iz Maroka (B. Kitanović), 


Novi Sad 1963; Suvremeni sovjetski pisci, 
IV (A. Flaker), Zagreb 1964. 
af 


AKUTAGAVA RJUNOSU. 
KE (1892—1927), japanski pisac 
kratkih pripovijedaka. Još kao 


AKSJONOV 
AKUTAGAVA RJUNOSUKE 
ALAIN—FOURNIER 


student objavio je pripovijetku 
Hana _ (1916) i njome stekao 
književni glas. Ugledao se u Na- 
cume Soseki (v.), ali je u svojim 
kratkim pripovijetkama naginjao 
više subjektivizmu i formalnoj 
istančanosti negoli realističkom 
humoru. Kao skeptički esteta su- 
kobio se s građanskim moralom 
i u tom sukobu teško stradavao. 
Napisao je mnogo kratkih priča, 
među njima i Rašomon, po kojoj 
je snimljen vrlo uspjeli film. 


Rašomon (V. Ilić), Beograd 1958; Kapa 
(V. Čolanović), Beograd 1959, 19633, 
rk 


ALAIN—FOURNIER (Alen- 
-Furnije, pravim imenom Henri- 
-Alban Fournier, 1886—1914), fran- 
cuski romanopisac. Sin seoskog 
učitelja, proveo je djetinjstvo na 
selu, a kasnijim školovanjem u 
Parizu stekao je bogato i birano 
obrazovanje. Opsežna prepiska s 
književnikom Jacquesom Rivičre- 
om uvelike je pomogla književ- 
nim povjesničarima da osvijetle 
njegovu osebujnu, senzibilnu lič- 
nost i umjetnička htijenja. Po- 
ginuo je na samom početku pr- 
voga svjetskog rata. Sjetno i sa- 
njarsko piščevo djetinjstvo oži- 
vjelo je svojom magičnom kli- 
mom u romanu Veliki Meaulnes 
(Le Grand Meaulnes, 1915), jedi- 
nom djelu koje je uspio objaviti. 
Proza toga jedinstvenog romana 
čarobno je isprepletanje jedno- 
stavne, smjerne svakidašnjice i 
čudesnih snova. Čežnje glavnog 
junaka odvode čitaoca iz zbilj- 
skog svijeta u svijet nastanjen 
simbolima, iz đačkih učionica u 
krajolike okupane nezbiljskom 
svjetlošću koja podsjeća u isti 

ALARCON, JUAN RUIZ 
ALARCON, PEDRO ANTONIO 

mah na dječju bajku i na tajno- 
vite atmosfere Nervala (v.) i Mae- 
terlincka (v.). Nostalgična težnja 
za apsolutnom, sanjanom srećom, 
za čudesnim životom koji se na- 
slućuje iza obrisa svakidašnjice, 
simbolizirana je u traženju vo- 
ljene djevojke koje lik svojom 
ljupkom suzdržanošću i čednoš- 
ću podsjeća na Danteovu Beatri- 
ce. Njegov je stil jednostavan i 
prostodušan kao dječje kaziva- 
nje, zasjenjen tajnom, zatomlje- 
nom tugom. 


a Mon _(R. Dimitrijević), Beograd 

ALARCON, Juan Ruiz de 
(Huan Ruis de Alarkon, 1581— 
—1639), španjolski dramatičar, 
rođen u Meksiku, ali je studirao 
i živio (uglavnom) u Španjolskoj. 
Bio je iz plemićke kuće, no dosta 
siromašan, uz to grbav i ružan te 
su ga pisci njegova vremena bez 
milosti izvrgavali ruglu, u epigra- 
mima i satiričkim pjesmama. Na- 
ročito je bezobziran bio Lope de 
Vega (v.), koji je jednom napi- 
sao da je A. grbav u tijelu i u 
duši. U bogatoj španjolskoj dram- 
skoj književnosti zlatnog vijeka 
A. stoji nekako između vitalnog 
i neobuzdanog Lope de Vege i oz- 
biljnog i mračnog Calderćna (v.). 
Dok su svi drugi, Lope i lopisti, 
stvarali komediju žive akcije, u- 
mećući u radnju epizode bez mno- 
go mjere, A. vodi radnju jedno- 
stavnim i logičnim putem do nje- 
na završetka. Njegova riječ je 
odmjerena, jasna, svedena na pra- 
vu mjeru, pa se stoga njegov stil 
razlikuje od dominantnoga ba- 


roknog izraza. Nije bio ni plodan 
kao mnogi drugi. Ostavio je sve- 
ga dvadesetak drama i komedi- 
ja. Odgojen je u Meksiku, gdje 
su crkveni redovi držali sav ži- 
vot u rukama, bio je ozbiljan i 
sklon moralnim poukama, a iz- 
bjegavao je raspojasanost svojih 
španjolskih suvremenika. Poseb- 
nu pažnju je posvećivao izgradnji 
karaktera likova. Najpoznatije 
mu je djelo Sumnjiva istina (La 
verđad sospechosa), po kojem je 
Corneille napisao komediju Le 
menteur (Lažac), kao i Goldoni 
(v.) kasnije svoju Il bugiardo 
(Lažac), a i Alarconovo djelo se 
prvobitno zvalo E! mentiroso 
(Lažac). U komediji I zidovi čuju 
(Las paređes oyen) elegantan i 
bogat muškarac, zbog spletaka i 
nedolična vladanja, bude kažnjen, 
a pobjeđuje suparnik, siromašan 
i kržljav (upravo kakav je bio 
autor). Još su mu poznate kome- 
dije Promijeniti se i postati bolji 
(Mudarse por mejorarse), Steći 
prijatelje (Ganar amigos), Sego- 
vijski tkalac (El tejedor de Se- 
govia). Za života objavio je go- 
tovo sva djela u dva sveska: 1628. 
(osam komada), 1634. (dvanaest 
komada). 


im 


ALARCON, Pedro Anto- 
nio de (Pedro Antonio de Alar- 
kon, 1833—1891), španjolski pri- 
povjedač, putopisac, novinar, po- 
litičar. Prošao je buran život, su- 
djelovao u pobunama, ratovima 
i dvobojima, bio revolucionar i 
antiklerikalac, a kasnije se pro- 
metnuo u pristašu monarhije i 
katoličkog morala. Pisac od ne- 
sumnjive stvaralačke snage, je- 


dan od tvoraca modernoga špa- 
njolskog romana. Kritika je du- 
go zapostavljala njegove književ- 
ne zasluge. Bio je »izvanredan 
slikar nacionalne stvarnosti«, ka- 
ko reče Azorin (v.), i dok su nje- 
govi suvremenici posezali za fran- 
cuskim uzorima, on je ostao do 
srži Španjolac, napajajući se pri- 
je svega na domaćim izvorima. 
Najprije se pročuo kao okretan 
novinar i putopisac: Dnevnik jed- 
nog svjedoka u afričkom ratu 
(Diario de un testigo de la guer- 
ra de Africa, 1859—60). Zatim su 
se nizali romani, npr. Skandal 
(El escdnđalo, 1875), Dječak s 
kuglom (El nifio de la bola, 1880), 
Razvratnica (La prodiga, 1882), 
te knjige pripovijedaka Ljubavne 
priče (Cuentos amatorios, 1881), 
Nevjerojatna pričanja (Narraci- 
ones inverosimiles, 1882) i mno- 
ge druge. No najslavniji mu je 
kratki roman Trorogi šešir (EI 
sombrero de tres picos, 1874), za 
koji je temu uzeo iz jedne na- 
rodne pjesme, Tu je u satiričkom 
i vedrom tonu prikazan španjol- 
ski život u prvim godinama 19. 
st. Jednostavna priča o lijepoj 
mlinarici, njezinu mužu i mjes- 
nom načelniku ispričana je tak- 
vom vještinom i živahnošću, s to- 
liko vedra smijeha i dinamične 
akcije, da joj je, po tim kvalite- 
tama, teško naći para u španjol- 
skoj književnosti. Tu je taj plod- 
ni pisac našao najsretniji stva- 
ralački trenutak i stvorio istinski 
nadahnuto djelo koje je oduše- 
vilo mnoge te je preneseno u ba- 
let, operu, operetu i na film. 


Trorogi šešir (I. Večerina), Zagreb 1960. 

ALBEE 


ALBEE, Edward (Eduod 
Olbi, 1928), američki dramatičar. 
Istaknut je predstavnik genera- 
cije dramatičara koja se pojavila 
nakon Williamsa (v.) i A. Millera 
(v.). Njegova djela nisu stilski 
homogena; u svakom novom ko- 
madu kao da i dalje traži svoj 
izraz. Svaki put likovi se kon- 
frontiraju na više planova: sloj 
cjelovitijih osobnih odnosa na ra- 
zini društvenog bića i sloj pod- 
svjesnih reakcija osamostaljenih 
afekata i impulsa prelaze jedan 
u drugi i obično kulminiraju u na- 
silju. Ta je shema najčistija u 
jednočinki Zoološka priča (The 
Zoo Story, 1958). U drami Smrt 
Bessie Smith (The Death of Be- 
ssie Smith, 1959) dotiče se soci- 
jalnih i rasnih odnosa na američ- 
kom Jugu. Ta društvena kompo- 
nenta pojačava se u Američkom 
snu (The American Dream, 1960), 
satiri na _malograđansku učma- 
lost, okrutnost i prazno samoza- 
dovoljstvo, s mnogo elemenata 
Ionescova i Pinterova teatra ap- 
surda. Najbliža je zaokruženoj 
dramskoj kompoziciji mračna i 
divlja komedija Tko se boji Vir- 
ginije Woolf? (Who's Afraid of 
Virginia Woolf?, 1961—62), smješ- 
tena u konkretnu realističku sre- 
dinu, u kojoj likovi u kolopletu 
perverznog cinizma postupno o- 
goljuju pokretačke motive svoje 
samoobrane pred životom. Idući 
komad, Sitna Alice (Tiny Alice, 
1964), temelji se, naprotiv, na 
apstraktnijoj zavjeri pretvorlji- 
vih sila zla protiv vjernosti ide- 
alističkom apsolutu. Duboko an- 
tireligiozne implikacije tog koma- 
da proširuju dotadašnji raspon 

ALBERTI, LEON BATTISTA 
ALBERTI, RAFAEL 

njegova svijeta, a oštricu replike 
nadomjestila je intenzivnija po- 
etičnost u tekstu glavnog lika. 
Zoološka priča (S. Selenić), v. Avangard- 
na drama, Beograd 1964. 

ALBERTI, Leon Battista 
(Leon Batista Alberti, 1406—1472), 
talijanski humanistički pisac na 
latinskom i narodnom jeziku, uz 
Leonarda da Vincija (v.) izrazit 
univerzalni »novi čovjek« velike 
renesansne kulture. Raspon nje- 
govih umjetničkih i intelektual- 
nih djelatnosti neobično je širok: 
bio je kipar, slikar, arhitekt, izu- 
mitelj, teoretičar umjetnosti, po- 
znavalac prava i matematike. 
Kao latinski pisac služio se tipič- 
nim oblicima humanističke pro- 
ze (traktat, dijaloška forma po 
uzoru na Lukijana, v.). No opo- 
našajući klasične uzore nije za- 
boravljao na suvremene društve- 
no-etičke probleme, npr. u Vrhov- 
nom svećeniku (Pontifex, 1437), 
gdje se okomljuje na izopačenost 
crkvenih krugova. Snažna Alber- 
tijeva osobnost, oblikovana gor- 
kim iskustvom progonstva i mla- 
denačkih lutanja, ali i svjesno 
odnjegovana prema progresivnim 
idealima humanizma, neposred- 
nije je izražena u 17 sačuvanih 
dijaloga kojima je zajednički na- 
slov Sastavi koji se čitaju uz ve- 
čeru (Intercoenales). Tu urođe- 
ni pesimizam pisca ustupa 
pred modernim shvaćanjem o ko- 
risnosti ljudske aktivnosti. A. je 
zadužio književnost na narodnom 
jeziku traktatima koji označuju 
preporod talijanske proze nakon 
dulje prevlasti humanističkog la- 
tiniteta. Najbolje su mu četiri 


knjige O obitelji (Della famiglia, 
oko 1437—38, 1441). Tu članovi 
Albertijeva roda, okupljeni uz sa- 
mrtničku postelju staroga pišče- 
va oca, učeno raspravljaju o ži- 
votu, odgoju i savršenom uprav- 
ljanju obitelju. Utemeljena ne sa- 
mo na krvnom srodstvu i autori- 
tetu već i na ljubavi i vrlini svih 
pripadnika, obitelj može postati 
siguran oslonac pojedincu u bor- 
bi s nemilosrdnim Fatumom i u 
težnji da što potpunije i skladni- 
je razvije svoju osobnost. Slič- 
noj su temi posvećene i 3 knjige 
O upravljanju kućom (De iciar- 
chia, 1470). Toj aktualnoj didak- 
tičko-moralističkoj građi primje- 
ren je i Albertijev prozni stil, 
strog i odmjeren, a ipak svjež i 
osoban, sretna mješavina latin- 
skih sintaktičkih i leksičkih utje- 
caja i obilata korišćenja toskan- 
skih oblika i izraza. Sačuvana je 
jedna njegova novela u kojoj se 
poslužio usmenom predajom o 
ljubavi mladića i djevojke, pri- 
padnika zavađenih firentinskih 
obitelji. 
Renesansne novele (J. Belan), Zagreb 1961. 
mz 


ALBERTI, Rafael (Rafael 
Alberti, 1902), španjolski pjesnik, 
rođen u Puerto de Santa Maria. 
Napustio je srednju školu da bi 
se bavio slikarstvom, ali se ka- 
snije sasvim posvetio poeziji. Za 
vrijeme građanskog rata bio je 
na strani republikanaca i danas 
živi kao emigrant u Argentini. 
Pripada među najznačajnije špa- 
njolske pjesnike novijeg vreme- 
na. Već prvom knjigom Mornar 
na kopnu (Marinero en tierra, 
1924) postigao je velik uspjeh i 


dobio nacionalnu nagradu za 
književnost. Počeo je kao »neo- 
popularist«, pod utjecajem na- 
rodne poezije i starih pjesnika, 
u kojih je nalazio najčistije to- 
nove narodnog stiha (v. Gil Vi- 
cente, Lope de Vega, Gongora); 
bio je neposredan i muzikalan. 
Pjevao je ljubav i more i boje 
rodne Andaluzije u stihovima, 
koji su kroz prividnu naivnost 
odavali pjesnika jake senzibilno- 
sti. A. je tu pokazao velik smisao 
za građenje malih kompozicija, 
punih živih tonova i svježine. Ta- 
kav je bio i u dvjema narednim 
knjigama: Dragana (La amante, 
1926) i Zora šeboja (El alba del 
alheli, 1927). Tada pod utjeca- 
jem nadrealizma nastaje gotovo 
potpun preokret u njegovu knji- 
ževnom stvaranju. God. 1929. iz- 
nenadio je javnost knjigom O 
anđelima (Sobre los dngeles), 
koja ga je predstavila kao prva- 
ka španjolskog nadrealizma. Tu 
postaje širi i dublji, ali zato i 
tvrđi, hladniji, mutniji. Ima tu i 
socijalnih tonova koje će A. ka- 
snije, u političkoj borbi, još jače 
razviti, stavljajući se »u službu 
španjolske revolucije i međuna- 
rodnog proletarijata«. I u poli- 
tičkim pjesmama, za vrijeme 
građanskog rata, ostao je pjesnik 
velike snage i skladnog izraza. 
Bio je uvijek veliki majstor stiha 
i s jednakom lakoćom pisao je 
nadrealističke poeme, sonete i 
tercine. Nosio je u sebi toplinu 
španjolskog Juga i hladnoću iz- 
gubljenog putnika koji traži sebe 
po dalekim podnebljima. 

Iz suvremene španske lirike (M. Gardić), 


Beograd 1954; Antologija novije španjol- 
ske poezije (N. Milićević), Zagreb 1959, 

ALECSANDRI 


al-DŽAHIZ —> Džahiz 


ALECSANDRI, Vasile 
(Vasile Aleksandri, 1821—1890), 
rumunjski pjesnik i dramatičar. 
Aktivno je sudjelovao u revolu- 
ciji 1848. u Moldaviji i podržavao 
ideju ujedinjenja Rumunja. Skup- 
ljao je, izdavao i prevodio na 
strane jezike najljepša djela ru- 
munjske narodne književnosti i 
stekao velike zasluge za rumunj- 
ski folklor. Prvi je objavio veliku 
zbirku rumunjske narodne poe- 
zije Narodne pjesme Rumunja 
(Poezii populare ale Romanilor, 
1852—53), a jednu zbirku vlasti- 
tih pjesama nazvao je Doine i 
đurđice (Doine si lčcramioare, 
1853) i u njoj se izvanredno pri- 
bližio lirskim narodnim pjesma- 
ma, tzv. doinama. U toj su zbirci 
sadržane i pjesme u duhu Lamar- 
tinea (v.) o ljubavi, melankoliji i 
smrti. Zbirka Đurđice (Margdri- 
tdrele, 1852—62) sadrži erotičke 
i rodoljubne teme, kao npr. poz- 
natu pjesmu Rumunjska straža 
(Sentinela Romdnd). Bio je sklon 
ideji zbliženja latinskih naroda, 
što je izrazio u Pjesmi latinske 
rase (Cdntecul gintei latine) za 
koju je u Montpellieru dobio na- 
gradu Fćlibrigea. Narodnu proš- 
lost i borbu za slobodu i neza- 
visnost obrađuje u baladama i le- 
gendama (pjesma Crvena šuma 
— Dumbrava rosie, 1872; ciklus 
Naši vojnici — Ostasii nostri, 
1877—78), dajući izvrsnu lokalnu 
boju. Dramama Knez Despot 
(Despotvodči), iz života Moldavi- 
je u 16. st., Zdenac Blanduzije 
(FAntdna Blandusiei, 1884), koja 
je posvećena borbi genija s vre- 
menom i starenjem, Ovidije (O- 

vidiu, 1884), kao i drugim kaza- 
lišnim komadima, među kojima 
neki imaju elemenata socijalne 
satire, A. je stvorio rumunjskom 
kazalištu nacionalni repertoar. 


Odlomci rumunske proze (L. Pavlović), 
Beograd 1940. 


pt 


ALEGRIA, Ciro (Siro Ale- 
gria, 1909—1966), peruanski pri- 
povjedač. Rođen je u planinskom 
dijelu sjev. Perua i tu je, među 
Indijancima, proživio dobar dio 
života. Kao student sudjelovao 
je u revolucionarnim pokretima 
pa je bio proganjan i zatvaran. 
Poslije rata živio je u Portoriku 
i Kubi, predavao na sveučilišti- 
ma i bavio se novinarskim ra- 
dom. Za romane i novele pretež- 
no je uzimao sadržaje iz života 
Indijanaca. Prvi mu je roman 
Zlatna zmija (La serpiente de 
oro, 1935); slijedi Izgladnjeli psi 
(Los perros hambrientos, 1939), 
u kojem opisuje život pastira na 
andskim visoravnima. To je za- 
pravo široka poema u prozi, u 
kojoj se kao stalan motiv ponav- 
lja zavijanje pasa, kao simbol 
patnje životinja i ljudi. Najveći 
je uspjeh postigao romanom Ši- 
rok i dalek je svijet (El mundo es 
ancho y ajeno, 1941), koji tako- 
đer obrađuje život Indijanaca, ali 
na mnogo dubljoj i široj osnovi. 
Tu je opisana jedna zajednica 
Indijanaca koje gone s vlastite 
zemlje, na kojoj su stoljećima 
živjeli, i preseljavaju ih u siro- 
mašniji kraj; a Indijanci se ne 
daju jer hoće da sačuvaju svoju 
zajednicu i zemlju, kao temeljne 
uvjete opstanka. Dok su kod ek- 
vadorskog pisca Icaze (v.) Indi- 


janci ponižene životinje u ljud- 
skoj spodobi, koji svoju ljud- 
skost pokazuju samo u pobuni, 
kod Alegrije oni imaju svoju lič- 
nost, patnje, ljubavi i radosti, a 
iznad svega veliku ljubav za 
zemlju. Stoga je A. u svom djelu 
dao i elemente bukolike i elegije, 
svojstvene Indijancima. Zbog to- 
ga su mu predbacivali da je do- 
nekle idealizirao svijet koji opi- 
suje. Djelo je, međutim, postiglo 
velik uspjeh; prevedeno je na 
mnoge jezike, a neki tvrde da je 
to jedan od najboljih romana his- 
panoameričke književnosti. 


nm 


ALEIXANDRE, Vicente 
(Visente Aleiksandre, 1898), špa- 
njolski pjesnik. Studirao je teh- 
niku i komercijalne nauke. Dugo 
je bolovao i uvijek živio povuče- 
no. Od desetak knjiga pjesama 
najvažnije su mu: Opseg (Ambi- 
to, 1928), Mačevi kao usne (Es- 
padas como labios, 1932), Unište- 
nje ili ljubav (La Destruccićn o 
el Amor, 1935), Sjena raja (Som- 
bra del paraiso, 1944), Posljed- 
nje rođenje (Nacimiento ultimo, 
1953), Povijest srca (Historia del 
corazon, 1954). A. je počeo pisati 
pod vidnim utjecajem nadrealiz- 
ma, bujnim stihom, ali bogata je 
metaforika svedena na pravu 
mjeru; sve je podvrgnuto dobro 
sagledanoj svrsi. Po doživljava- 
nju svijeta on je egzistencijalist, 
zatvoren u sebe, u mučne opse- 
sije i unutrašnja izgaranja. Tek 
katkada posegne u konkretna zbi- 
vanja života i u slike vanjskog 
svijeta, ali uvijek da bi ih rastvo- 
rio i od njih napravio fluid i sje- 
nu. Ljubav je možda najjača nje- 


gova opsesija, ljubav, čas senzu- 
alna i bolna, čas irealna i ne- 
uhvatljiva. A. je vjerojatno da- 
nas najviše cijenjen od svih ži- 
vih pjesnika i golem je njegov 
utjecaj na mlade generacije. 

Antologija novije španjolske poezije (N. 


Milićević), Zagreb 1959; Spanska lirika 
(V. Košutić), Beograd 1963. CI 

ALEKSANDRI —> 
Alecsandri 


ALEMAN, Mateo (Mateo 
Aleman, 1547—1614?), španjolski 
prozni pisac. Bavio se raznim po- 
slovima, proputovao Španjolsku, 
Italiju i Portugal, više je puta 
bio u zatvoru, a pod starost od- 
selio je s obitelji u Meksiko, gdje 
je zaglavio u nekoj tuči. On je 
prvi pisac pikarskog romana po- 
slije anonimnog Lazarilla de Tor- 
mes (v.). Prvi dio njegova Guz- 
mdna de Alfarache izašao je 1599, 
a drugi 1604. Knjiga je postigla 
nezapamćen uspjeh, čak veći od 
Don Quijota, koji se pojavio 1605. 
Tu je u prvom licu opisan pusto- 
lovni život Guzmanov, koji je u 
petnaestoj godini krenuo iz Se- 
vilje, kroz Španjolsku i Italiju; 
bio je prosjak u Madridu, kardi- 
nalov paž u Toledu, sluga fran- 
cuskog ambasadora u Rimu, za- 
tim sudoper, nosač, vojnik, Ia- 
krdijaš i svodnik, od Firence i 
Bolonje do Genove i Madrida, iz- 
vodeći razne lupeštine, prevare i 
podvale; na kraju se oženio, na- 
pustio ženu, svršio u zatvor i 
opet se spasio. Tu bogatu panora- 
mu iz podzemlja Aleman je znao 
ispričati živo i slikovito, neobič- 
no bogatim i sočnim jezikom. U 
osnovnu radnju upletene su i po- 


2 Strani pisci 


ALEMAN 
ALFIERI 


jedine zasebne novele, od kojih 
su neke veoma uspjele. Uz život 
Guzmanov, koji teče surovo i bez 
ikakvih skrupula, pisac je između 
poglavlja dodavao moralističke 
partije kao protutežu samoj rad- 
nji, no i u njima ima mnogo dra- 
ži, slikovitosti i dosjetljivosti. 
Publika je u ono doba knjigu 
primila kao zabavno i veselo šti- 
vo, a očito je da je A. smjerao na 
nešto mnogo ozbiljnije. Roman 
je nastao iz gorkih životnih is- 
kustava pisca koji je vidio mno- 
go zla i u ljudskoj prirodi i u 
društvu svoga vremena. 

nm 


ALEN-FURNIJE —> 
Alain-Fournier 


ALFIERI, Vittorio (Vito- 
rio Alfjeri, 1749—1803), pjesnik i 
jedini veliki tragičar talijanski. 
Porijeklom plemić, bio je po- 
bornik  građansko-republikanske 
političke misli i talijanskih ro- 
doljubnih ideala, kojima su mu 
nadahnuta najbolja ostvarenja. 
Njegove političke ideje o apsolut- 
noj slobodi i mrskoj tiraniji (O 
tiraniji — Della tirannide, 1777) 
polemički su izraz kulta indivi- 
dualnosti i herojske volje ponos- 
nog osamljenika, dostojnog an- 
tagonista tiraninu, koji buntu 
protiv sivila svakidašnjice i reak- 
cionarnih institucija podvrgava 
cijelu svoju književnu djelatnost 
(O vladaru i o književnosti — Del 
principe e delle lettere, 1786). 
Pozdravljajući -— Washingtonovu 
borbu za nezavisnost, a u po- 
četku i francusku revoluciju, is- 
ticao je usnulim duhovima suna- 
rodnjaka slobodarske i napredne 
građanske vrline; isti su ga cilje- 

vi vodili u stvaranju tragičkog 
teatra u Talijana. Motive i građu 
za 19 tragedija, u skladu sa svo- 
jim pretežno klasičnim obrazo- 
vanjem, crpao je većim dijelom 
iz antičke povijesti i mitologije 
(Polinice, Antigone, Virginia, A- 
gamennone, Oreste, Ottavia, Ti- 
moleone, Merope, Agiđe, Sofoni- 
sba, Mirra, Bruto I, Bruto Il), za- 
tim iz srednjovjekovne i novije 
povijesti (Filippo,  Rosmunda, 
Maria Stuarda, La Congiura de' 
Pazzi, Don Garcia) i Biblije (Sa- 
ul). Po uzoru na francusku i kla- 
sičnu tragediju poštivao je dram- 
ska jedinstva, ali je još više sveo 
radnju na prizore najbitnije za 
njezin razvoj, smanjivši broj oso- 
ba na najvažnije junake koji u 
sažetim činovima dovode do na- 
gla razrješenja. Protagonisti ve- 
ćine njegovih tragedija nošeni 
jakom strašću i čvrstinom volje, 
svjesno prihvaćaju tragičnu slo- 
bodu i smrt u borbi protiv tira- 
nina, koji je također snažna lič- 
nost, no sputana strahom da ne 
izgubi neograničenu vlast. U ta- 
kvoj je strukturi mogao biti naj- 
bolje izražen temeljni smisao 
njegova tragičkog teatra: sukob 
ideala republikanske slobode i 
težnje tiranina za apsolutnom 
vlašću. No ipak su mu najsna- 
žnije tragedije Sazd (1782) i Mirra 
(1784), u kojima je sukob prven- 
stveno unutrašnje, intimne pri- 
rode. U prvoj stari kralj, mučen 
strahom i zavišću prema svom 
zetu, mladom junaku Davidu, iz- 
rasta u velik tragički lik, koji se 
prihvaćanjem smrti na bojištu 
oslobađa krivice; u drugoj mladu 
Mirru dovodi u propast strašan 
osjećaj nedopuštene ljubavi pre- 
ma vlastitom ocu. Pečat Alfieri- 


jeve snažne i nemirne ličnosti 
nose Stihovi (Rime), osobito neki 
soneti s ljubavnim i rodoljubnim 
motivima, koji se ubrajaju među 
najznačajnije u talijanskom pjes- 
ništvu. Svoj život od najranijih 
dana, brojna putovanja i lutanja 
Evropom, iskreno i duboko ne- 
zadovoljstvo suvremenim prilika- 
ma, nemir i tjeskobu osamljeno- 
ga i naprednog duha i bogatu 
književničku djelatnost opisao je 
živo i nekonvencionalno u zanim- 
ljivoj autobiografiji (Život — Vi- 
ta, 1790—1803). Pisao je epigrame, 
satire, komedije i neka manja 
prozna djela. Prvi veliki pred- 
stavnik probuđene nacionalne svi- 
jesti, A. je svojim djelom inspi- 
rirao generacije pisaca i boraca 
talijanskog risorgimenta. 

Don Garcija (D. M. Šporer), Kastav 1859; 
Saul (J. Sundečić), Karlovac 1863; Me- 
ropa (F. M. Miroslavić Višanin), Split 
1880 (ne 1800, kako je pogrešno tiskano); 
Orest (S. Buzolić), adar 1881; Talijanska 


lirika, Zagreb 1939; Antologija svjetske 
lirike, Zagreb 1956, 1965 


f[č—mz 
al-HAKIM —> Hakim 


ALIGHIERI, Dante (Dan- 
te Aligjeri, 1265—1321), talijanski 
pjesnik, Na izmaku srednjeg vi- 
jeka, u razdoblju kad crkveno- 
“feudalna kultura pomalo uzmiče 
pred shvaćanjima mladoga gra- 
đanstva slobodnih komuna, D. je 
sjedinio u svom djelu svu slože- 
nost vremena, obuhvaćajući sta- 
ro i nagovješćujući novo u razvo- 
ju čovječanstva. Firentinac iz 
skromne plemićke obitelji, borio 
se na strani gvelfa, pobornika slo- 
bode gradskih republika a protiv- 
nika gibelinske stranke krupnog 
plemstva, koja je uz pomoć nje- 
mačkih careva neko vrijeme vla- 


dala i njegovim gradom. Posve- 
tivši se filozofiji, proučavao je 
Aristotela (v.), Cicerona (v.), Bo- 
etija i Tomu Akvinskog. Sudjelo- 
vao je u demokratskoj vlasti fi- 
rentinske republike, a ljeti 1300. 
bio je jedan od gradskih priora. 
U stranačkim borbama između 
Bijelih i Crnih gvelfa, kao pobor- 
nik slobode i protivnik pretenzija 
rimske kurije, odlučno je stao uz 
Bijele. Porazom njegove stranke 
počelo je dvadesetgodišnje  iz- 
gnanstvo pjesnikovo iz Firence. 
Razočaran drugovima u progon- 
stvu, napustio je sve stranke i raz- 
vio vlastita politička shvaćanja: 
zamišlja snažno svjetovno car- 
stvo, pa je ne samo protivnik 
rimskih papa, već i rodnoga gra- 
da, koji drži jednim od izvora a- 
narhije i nereda u Italiji. Stoga 
se približio moćnim gibelinskim 
obiteljima i pozdravio pohod ca- 
ra Henrika VII, koji je pokušao 
pokoriti gvelfske gradove. Već u 
prvom djelu, Mladenački život 
(Vita nuova, 1292—93), izdvojio se 
od suvremenika ljepotom izraza, 
originalnošću kompozicije i sna- 
gom psihološke analize. Tu su sa- 
brani stihovi, pisani između 
1283. i 1292, popraćeni objašnje- 
njima u prozi i narativnim od- 
lomcima koji povezuju građu u 
jedinstvenu cjelinu. To je lirska, 
autobiografska i teoretski uopće- 
na ispovijest o pjesnikovoj ljuba- 
vi prema Firentinki Beatrici Por- 
tinari. Vidio ju je prvi put kao 
devetogodišnji dječak, a devet go- 
dina kasnije, vidjevši je ponovo, 
potpuno ga je obuzeo ljubavni 
zanos koji je krio, hineći ljubav 
prema drugim ženama i zatvara- 
jući se sve više u samoću. Kad 
je umrla, odlučio je da toj, u nje- 


ALIGHIERI 


govu doživljaju gotovo nebeskoj 
osobi, posveti svega sebe i da o 
njoj napiše čudesne stvari, koje 
nikad ni o jednoj ženi nisu bile 
izrečene. Bila su to shvaćanja lju- 
bavi u skladu s pjesničkom ško- 
lom koju će D. kasnije nazvati 
»slatkim novim stilom« (dolce 
stil nuovo, v. Guinizelli, Cavalcan- 
ti): ljubav je uzvišen, idealan o- 
sjećaj, dostupan samo srcima 
plemenitim po prirodi, a ne po 
porijeklu. Danteova lirika (Stiho- 
vi — Rime) dijelom nastavlja sa- 
njarsku atmosferu Mladenačkog 
života, a dijelom se obogaćuje 
čulnijim doživljajem ljubavi i no- 
vim formalnim rješenjima. U ne- 
dovršenoj knjizi filozofskih ras- 
prava Gozba (Convivio) ističu se 
misli o narodnom jeziku i o pri- 
rodnoj plemenitosti ljudi: talijan- 
ski jezik zasjat će mjesto latin- 
skog poput novog sunca i pro- 
svijetlit će one koji su u mraku 
neznanja; nasuprot tradicional- 
nom shvaćanju feudalnog plem- 
stva čovjek je plemenit samo po 
svojim vrlinama. Pučki jezik 
znanstveno je obradio u latin- 
skoj, također nedovršenoj ras- 
pravi O narodnom jeziku (De 
vulgari eloquentia) s ciljem da 
odredi narječje koje će postati 
književnim jezikom svih stanov- 
nika Apeninskog poluotoka. U 
djelu Monarhija (Monarchia), ko- 
ja je među znanstvenim knji- 
gama jedina dovršena, zalaže se 
za univerzalno carstvo, koje bi 
suvremenom društvu, razdrtom 
unutrašnjim borbama, osiguralo 
mir i pravdu. Osobita je smje- 
lost i originalnost knjige _ u 
tvrdnji da svjetovna, carska vlast 
zavisi izravno o Bogu, ane o papi. 
Po bitnim mislima u njoj iznese- 

nim Monarhija je posebno važna 
za shvaćanje remek-djela, Božan- 
stvene komedije: čovjekova sre- 
ća i moralno savršenstvo ostvare- 
no na zemlji uz pomoć filozof- 
ske pouke, kao preduvjet vječnoj 
sreći pod okriljem božanske ob- 
jave; autonomnost razuma u od- 
nosu prema vjeri, i Carstva u od- 
nosu prema Crkvi (čime se ne 
isključuje stanovita podložnost 
svjetovne vlasti duhovnoj) — sve 
su te ideje prisutne i u Božan- 
stvenoj komediji (La Divina com- 
media, od oko 1307. do 1321). 
U tom spjevu progovorio je čo- 
vjek gorkoga životnog iskustva, 
enciklopedijskog obrazovanja i 
moralne veličine, putnik, progna- 
nik i dvorjanin, čije se poznava- 
nje ljudi i prilika proširilo od 
rodnoga grada i lokalnog rodo- 
ljublja ne samo na cijelu Italiju, 
nego na sve zemlje evropskoga 
kulturnog kruga. Stoga se apo- 
logija Beatrice pretvorila u sve- 
obuhvatnu, etički i politički an- 
gažiranu, duboko humanu, umjet- 
nički nenadmašivu i proročan- 
sku poruku ljudima njegova 
vremena. Spjev je nazvao kome- 
dijom jer se prema srednjovje- 
kovnoj poetici tako nazivalo pri- 
povjedačko djelo u stihu; atribut 
božanstvena, kojim se htjela o- 
značiti uzvišenost i specifična 
građa, definitivno je pridan spje- 
Vu u 16. st. Jezik je Božanstvene 
komedije firentinsko narječje, o- 
bogaćeno izrazima i pojmovima 
iz najrazličitijih područja znanja, 
stilski iznijansirano prema liko- 
vima i situacijama, pjesnički ra- 
finirano i pučki neposredno, lir- 
ski uzvišeno i realistički, kadšto i 
naturalistički oštro i živopisno, 
mjestimice jednostavno i spon- 


tano, a nerijetko retorički kom- 
plicirano. Ali originalno nadah- 
nuće uzvisilo je dotad skromni 
jezični instrument do neponov- 
ljiva pjesničkoga govora, koji je 
postao temeljem = talijanskoga 
književnog jezika i jezičnog je- 
dinstva Italije, zadržavši trajnu 
svježinu, neposrednu komunika- 
tivnu i sugestivnu ljepotu. Mno- 
gostrukost i složenost onoga što 
je htio kazati odrazila se u raz- 
ličitim slojevima komplicirane, 
ali harmonično — uravnotežene 
strukture. Ona je zamišljena 
prema srednjovjekovnoj poetici, 
koja je tražila utilitarnu morali- 
stičku jezgru i čvrstu vanjsku 
arhitekturu s određenim simbo- 
ličkim značenjem. Zato cjelokup- 
ni sadržaj i svaka pojedina situ- 
acija ili lik imaju višestruk smi- 
sao: stvaran, moralan i prenesen, 
alegorijski. Božanstvena komedi- 
ja epski opisuje zamišljen ču- 
desan put kojim D., simbol gre- 
šnog čovječanstva, kreće uz po- 
moć pjesnika Vergilija (v.), sim- 
bola razuma, i Beatrice, simbola 
milosti, kroz pakao, čistilište i 
raj, sa svrhom da postepeno upo- 
zna grijehe i putove prema dobru 
i da se pročišćen uzvisi do nepo- 
sredne vizije božanstva, odnosno 
do spasenja. U skladu s Danteo- 
vim filozofsko-teološkim nazori- 
ma djelo je sazdano u strogoj, 
trojnoj arhitekturi. Sastoji se od 
tri dijela: Pakla (Inferno), Čis- 
tilišta (Purgatorio) i Raja (Para- 
diso); svaki dio sadrži 33 pjeva- 
nja približno jednake veličine, sa- 
stavljena od strofa, koje imaju 
po tri jedanaesterca. »Savršeni« 
broj 100 postigao je uvodnim pje- 
vanjem. U okviru tih struktural!- 
nih slojeva živi neobično bogat, 


plastičan svijet likova i situacija, 
koji obuhvaća i Danteovu potpu- 
nu ljudsku ličnost, temperament- 
nu, osjećajnu, strastvenu i prav- 
doljubivu, i čitavo njegovo doba s 
reprezentativnim figurama, i cje- 
lokupnu kulturnu baštinu dostup- 
nu pjesniku. U jedinstvenu na- 
rativnu tkivu ističu se stilski 
osebujni dramatični prizori, u 
kojima se alegorijski isprepleće 
želja za spasenjem i opasnost 
od grijeha, a stvarno su opisani 
Danteovi susreti i razgovori s 
najrazličitijim, psihološki uvjer- 
ljivim, čudesno živim i monu- 
mentalnim likovima povijesnih 
i legendarnih junaka koji su 
zaokupljali najdublje ljudske i 
kulturne = interese = pjesnikove. 
Nezaboravni su prizori o stra- 
stvenoj i tragičnoj ljubavi 
Franceske da Rimini, o uzviše- 
nom rodoljublju Farinate degli 
Uberti, o neodoljivoj želji Odi- 
sejevoj za otkrivanjem  nepo- 
znatog, o bolnoj roditeljskoj 
drami Ugolinovoj. U Paklu, koji 
je najbliži čitaocu, dominiraju 
tamni i krvavi ugođaji, prizori 
tragičnih zbivanja, razularenih 
strasti i opačina, užasi patnja, 
vječni mrak i jauci u prostoru 
tužnih, zatvorenih vidokruga. No 
upravo zbog tolikog i tako inten- 
zivnog bola ljudskog taj je dio 
umjetnički najsnažniji. Čistilište 
je sredina nostalgičnih i sjetnih 
duša i prigušenih boja, a plastič- 
nost likova i dramatičnost situa- 
cija manje je reljefna jer misao 
na ljudsku bijedu i patnje blije- 
di pred nadom u spas. Raj je o- 
basjan svijetlim bojama, no naj- 
manje je pristupačan zbog ap- 
straktne i mistične građe. Shva: 
ćena u cjelini, Božanstvena ko- 

medija sintetičan je izraz sred- 
njovjekovne kulture, a istovre- 
meno, kao odraz pojave građan- 
stva u suvremenoj Italiji, sadrži 
klice _ novih poimanja renesan- 
snog čovjeka. Iako D. podvrgava 
antičku predaju općim zakonito- 
stima kršćanske vizije svijeta, 
njegova religioznost nije samo 
dogmatsko-teološka, već u prvom 
redu etičke i humane prirode. 
Stoga nije čudno što on tako 
oštro polemizira sa suvremenom 
Crkvom i njezinim predstavnici- 
ma, ističući dostojanstvo čovje- 
ka, značenje njegove praktične 
zemaljske aktivnosti, nužnost i 
vrijednost znanosti i traženja 
istine. Danteovo remek-djelo na- 
dahnulo je brojne strane i naše 
umjetnike (npr. Vetranovića, Zo- 
ranića, Barakovića, Kavanjina i 
slikara Račkoga). Od ilirizma do 
danas bilo je više djelomičnih ili 
potpunih naših prijevoda Božan- 
stvene komedije. 

Božanstvena komedija (Pakao), (S. Buzo- 
, Zadar 1897; Božanstvena komedija 
I—NI (I. Kršnjavi), Pakao, Zagreb 1909, 
19197, čistilište, Zagreb 1912, Raj, Zagreb 
1915; Divna gluma (F. Tice), Kotor _1910; 
Božanstvena komedija (prepj. D. Stano- 
jević), Beograd 1928; Božanstvena kome- 
dija I—III (1. Kršnjavi), Zagreb 1937—39; 
Talijanska lirika, Zagreb 1939; Pakao (V. 
Nazor), Zagreb 1943; Pakao (M. Kombol), 
Zagreb 1948, 1960, 1963, Beograd 1959, 1961, 
1963; Čistilište (M. Kombol), Zagreb 1955, 
1961; Antologija svjetske lirike, Zagreb 
1956, 1965; Raj (M. Kombol i O. Delorko), 
Zagreb 1960, 1961; Novi život (Gj. Ivanko- 
vić), Zagreb 1965: Poezija vekova (T. Đu- 


kić), Beograd 1965; Inferno (S. Markuš), 
Zagreb 1967. 

ALKEJ (Alkaios, 6. st. 
prije n. €.), grčki liričar iz Miti- 
lene na otoku Lezbu. Od deset 
knjiga pjesama, podijeljenih pre- 
ma sadržaju, spominju se: po- 
litičke i ratne pjesme (stasičti- 


21 


ALMEIDA GARRETT 


22 


kd), ljubavne (erčtikd) i počašni- 
ce (vinske) ili gozbene (sympoti- 
kdili skolia). Sačuvani su samo 
fragmenti. Pjesnikovu domovinu 
zahvatio je revolucionarni pokret. 
U ogorčenoj borbi između aristo- 
kratske i demokratske stranke 
sudjeluje aktivno i A. na strani 
aristokrata. Pjesme su mu naj- 
uže povezane s društvenim zbiva- 
njima i mogli bismo ih nazvati 
intimnim dnevnikom. Žestokim 
porugama obasipa A. političke 
protivnike. U alegorijskoj pjes- 
mi, punoj dramatične snage, pri- 
kazuje svoj grad kao brod koji 
bacaju valovi i bura građanskih 
razmirica. Vidno mjesto u saču- 
vanim fragmentima zauzimaju 
motivi gozbe-pijanke. Povezanost 
dviju značajnih pjesnikovih ka- 
rakteristika, političke i gozbene, 
dolazi najsnažnije do izražaja u 
divljem veselju nad smrću demo- 
kratskog tiranina  Mirsila. U 
vinskoj pjesmi izlijeva pjesnik 
grozničave političke strasti. Vino 
ima istaknuto mjesto. Pijanka je 
izvanredno sredstvo da čovjek 
bude u skladu sa svijetom. Pje- 
sniku, koji prolazi kroz oluje ži- 
vota i dobro pozna zimsku stu- 
den i pasju ljetnu žegu, a iskuša- 
va i hladan val mržnje i vatru 
rata u srcu, vino je najbolji li- 
jek. Ono je i ogledalo duše i pri- 
jatelj istine, jer otvara srce onih 
koji piju. Vrlo mali broj fragme- 
nata ljubavnih pjesama svjedoči 
o uskoj povezanosti s narodnim 
ljubavnim pjesništvom. Pjevao je 
i zemljakinji Sapfi. A. pokazuje 
veliko umijeće u opisu pejzaža 
(zima, ljeto). Jezik je eolski dija- 
lekt pjesnikova vremena s pone- 
što epskih riječi. Snažna emocija 
spojena je kod A. s neposredno- 


šću i jasnoćom izraza i zornom 
slikovitošću. Antički kritičari na- 
lazili su u njemu veličinu, saže- 
tost i milozvučnost udružene s 
velikom snagom. Stihovi su mu- 
zikalni i odlikuju se bogatstvom 
metara i strofa. Strofa koju naj- 
češće upotrebljava dobila je u 
antici ime »alkejska«. Alkeja je 
nasljedovao i silno cijenio Hora- 
cije (v.), a od modernih voljeli 
su ga Foscolo, Shelley, Carducci. 


Antologija stare lirike grčke (K. Rac), 
Zagreb 1916; Antologija svjetske lirike, 
Zagreb 1956, 1965; M. N. Đurić, Antologija 
stare helenske lirike, Sarajevo 1962; Orfej 
i Pan — Antologija starohelenske lirike 
(T. Smerdel), Zagreb 1964. 

ALMEIDA GARRETT, Jo- 
šo Baptista da Silva Leitao de 
(Žuaun Batišta da Silva Leitaun 
de Almeida Garet, 1799—1854), 
pjesnik i začetnik portugalskog 
romantizma. Zbog liberalnih na- 
zora bio je u progonstvu u En- 
gleskoj i Francuskoj, gdje je 
upoznao romantizam i presadio 
ga na portugalsko tlo. Nakon ne- 
koliko — mladenačkih = tragedija 
(Merope, Catdio) postigao je us- 
pjeh poemom u deset pjevanja 
Camdes (1825), u kojoj s puno 
mašte i lirizma obrađuje život 
velikog pjesnika bez obzira na 
povijesnu istinu, sasvim u duhu 
romantizma, stvorivši tako sna- 
žno i originalno umjetničko dje- 
lo. Značajnija mu je poema Dona 
Branca (1824), kojom poseže, prvi 
put u portugalskoj književnosti, 
za srednjovjekovnom temom, o- 
pisujući ljubav kršćanke i Ara- 
pina. Dramom Gil Vicente (Um 
auto đe Gil Vicente, 1838) unio je 
romantizam u nacionalni teatar. 


Najbolja mu je drama Frei Luis 
de Sousa (1843), umjetnički sa- 
vršeno uravnotežena, puna ljud- 
ske jednostavnosti, ali i snažnih 
čuvstava; to je ujedno najbolje 
djelo portugalskoga romantičkog 
kazališta. Okušao se i u romanu 
usvojivši pripovjedački stil engl. 
romana 18. st., napose po uzoru 
na Sternea, v, (Putovanja po mo- 
joj zemlji — Viagens na minha 
terra, 1845). I lirska zbirka Ot- 
palo lišće (Folhas caidas, 1853) 
nosi sva obilježja ovoga najvećeg 
portugalskog romantičara: snagu 
strasti i osjećaja, iskrenosti, jed- 
nostavnu ljepotu i eleganciju 
izraza. 

ALVARO, Corrado (Kora- 
do Alvaro, 1895—1956), talijanski 
pripovjedač. Nastavio je bogatu 
tradiciju talijanske književnosti 
nadahnute životom talijanskog 
Juga i teškim društvenim proble- 
mima tih krajeva. Porijeklom je 
iz Kalabrije, koja daje okvir i 
građu najboljim njegovim pripo- 
vijetkama Svijet iz Aspromontea 
(Gente di Aspromonte, 1930), u 
kojima se realistički pristup do- 
punjuje autobiografskim elemen- 
tima, legendarnim i osobito lir- 
skim tonom, karakterističnim za 
talijansku prozu između dva rata. 
Pjesnikovi likovi, siromašni, pri- 
mitivni i ponosni ljudi, odraz su 
njegova idiličnog i nostalgičnog 
sjećanja na zavičaj. Romanom 
Dvađeset godina (Vent'anni, 1930) 
evocirao je bolnu dramu svoje 
generacije koja je bila desetko- 
vana u prvom svjetskom ratu ili 
je, dijelom, preživjela, ostavši bez 

prave orijentacije. Lirskim opisi- 
ma i autobiografskim elementi- 
ma odlikuje se i roman Kratka 
dob (L'eta breve, 1946), u kojem 
slika čovjeka na prijelazu iz dje- 
čaštva u zrelo doba. Isti protago- 
nist, s jasnim autobiografskim 
karakteristikama, pojavljuje se i 
u romanu Mastrangelina (1960) i 
Sve se dogodilo (Tutto e accadu- 
to, 1961), koji čine ciklus o ma- 
lom čovjeku seljačkog porijekla 
i Južnjaku, stoga dvostruko »is- 
korijenjenom«  intelektualcu, i 
njegovu mučnom uklapanju u su- 
vremenu  urbaniziranu sredinu. 
U pripovijetkama i romanima iz 
gradskog života (npr. Čovjek u 
labirintu — L'uomo nel labirinto, 
1926) sugestivno je prikazao o- 
samljena čovjeka u neprijatelj- 
skoj praznini velikoga grada. Pi- 
sao je i za kazalište (komediju 
Duga Medejina noć — Lunga not- 
te di Međea, 1949), autobiograf- 
sku prozu (Gotovo jedan život — 
Quasi una vita, 1951, i Posljednji 
dnevnik — Ultimo diario, 1959) i 
eseje (Naše vrijeme i nada — Il 
nostro tempo e la speranza, 1953). 
Njegove pripovijetke, među naj- 
boljima u novijoj talijanskoj 
književnosti, sabrane su u zbir- 
kama 75 pripovijedaka (75 rac- 
conti, 1955) i Supruga i 40 pripo- 
vijedaka (La moglie e 40 raccon- 
ti, 1963). 

Unuk (K. H.), »1000 najljepših novela«, 
sv. 51, Zagreb 1933; Svet iz Aspromonta 
(D. Lukić), Beograd 1953; Prva mladost 


(T. Jovičić), Novi Sad 1958; Mastrangelina 
(S. Škunca), Rijeka 1963. 

AMADO, Jorge (Žorže 
Amado, 1912), jedan od najzna- 
čajnijih suvremenih brazilskih 

pripovjedača. —Beskompromisan 
borac za društveni napredak, is- 
taknut javni i književni radnik, 
bio je u političkoj emigraciji. Nje- 
govo književno djelo snažnim, go- 
tovo naturalističkim bojama sli- 
ka rađanje kapitalizma u Brazilu, 
posebno život na plantažama. U 
romanu Kakao (Cacau, 1933) au- 
tor još ne nazire izlaza iz teških 
prilika, pa u djelu prevladava 
pesimizam. Jubiaba (1935) opisu- 
je život brazilskih Crnaca. Jedan 
mu je od najboljih romana Bes- 
krajna zemlja (Terra do sem 
fim, 1942); u odličnu realističkom 
opisu bezobzirnosti gramžljivih 
plantažera i bespravnosti crnač- 
kog proletarijata već se nazire 
socijalistička tendencija. Ipak u 
romanu prevladava bezizlaznost 
i neumoljivost kapitalističke a- 
kumulacije na plantažama ka- 
kaa, ploda koji postaje nešto 
fatalno, neman što sve proždire i 
kojoj se sve podvrgava. Tek u 
kasnijim djelima, npr. u romanu 
Sđo Jorge dos Ilheos (1944), na- 
predan stav dolazi sasvim do iz- 
ražaja u liku glavnog junaka, ko- 
munista i borca za socijalnu 
pravdu. Osim naturalističkih opi- 
sa borbe veleposjednika i izra- 
bljivanja potlačenih klasa, u A- 
madovim djelima prisutni su 
uvijek i njegov specifični lirizam, 
iskreni i neposredni prikazi lju- 
bavi, opisi prirode, naročito pra- 
šume, koja utjelovljuje u sebi 
misterij prirode i odupire se, go- 
tovo kao živo biće, hladnom pro- 
diranju kapitalizma. Piščev izraz 
jednostavan je i snažan, u lek- 
sičkom pogledu suvremen i slo- 
bodan, a protkan je obilježjima 
brazilskog folklora. Od novijih 
djela treba spomenuti ciklus ro- 


mana Podzemlja slobode (Os sub- 
terrdneos da liberdadđe, 1954), ko- 
jeg je tematska osnovica društ- 
vena povijest Brazila tridesetih 
godina. 

Opaka zemlja (B. Glišić), Beograd 1949; 


Kapetani pješčanog spruda (L. Grakalić), 
Zagreb 1960. 

AMARU (Amaru, 6. st.), 
indijski liričar klasičnog razdob- 
lja. Od njega je ostala zbirka od 
sto pjesama (sataka) pretežno 
erotskog sadržaja. Ponajviše je 
pisao kratke pjesme, koje se naj- 
češće sastoje samo od jedne stro- 
fe, metrički izvanredno istančane. 
Nježnost i finoća osjećaja, dra- 
žest u crtanju pojedinosti glav- 
ne su odlike njegove poezije. Go- 
tovo svaka mu je pjesma cjelovi- 
ta izražajna jedinica, a to se ost- 
varuje s pomoću složenica i par- 
ticipijalnih konstrukcija. Izvanj- 
skim opisima pjesnik vrlo vješto 
daje pun čuvstven sadržaj zbi- 
vanja ili situacije. Do krajnosti 
rafiniran jezični izraz ne dopušta 
opisu da postane izravan i izričit; 
veliki čuvstveni intenzitet te liri- 
ke temelji se na što je moguće 
manjoj osjetilnoj slikovitosti. 


fo Pa svjetske lirike, Zagreb 1956, 

AMBROZIJE (Ambrosius, 
oko 340—397), rimski pisac, crk- 
veni učitelj. Rođen vjerojatno u 
Trieru od kršćanskih roditelja, 
dobio je izvrsno obrazovanje u 
Rimu. Visoki carski činovnik, po- 
stao je god. 374. biskup u Milanu 
i najutjecajniji savjetnik careva 
Gracijana, Valentinijana II i Teo- 


dozija Velikog. Karakteran i ne- 
sebičan, energičan i smion, borio 
se protiv poganskih senatskih 
krugova, protiv arijevaca i protiv 
presizanja državne vlasti u crk- 
veno područje. Napisao je oko 
40 djela, nastalih od 375. do smr- 
ti. Osobito je njegovo značenje 
bilo u osobnom nastupu: bio je 
zanosan govornik, ali su mu na- 
pisane Propovijedi (Sermones), 
uz obilan patos, često rasplinute 
i prezasićene citatima. U mnogo- 
brojnim egzegetičkim spisima po 
uzoru na grčke crkvene učitelje 
Filona (1. st. n. €.) i Origena (2/3. 
st. n. e.) alegorijski tumači Bib- 
liju (v.). Prema Ciceronu (v.), 
kojega je uz Vergilija (v.) naj- 
više cijenio od rimskih klasika, 
nazvao je i u 3 knjige podijelio 
svoje značajno djelo O dužnosti 
ma službenika oltara (De officiis 
ministrorum, oko 387). Original- 
no spojivši stoičku etiku i krš- 
ćanski moralizam, brojne detalje 
iz Ciceronova izlaganja i njegov 
elegantni stil, stvorio je prvo sis- 
tematsko djelo o kršćanskoj eti- 
ci koje je došlo do nas. Neka Am- 
brozijeva Pisma (Epistolae, saču- 
vano 91) prave su rasprave. U 
zbirci od 12 Himna (Hymni), što 
ih je po grčkim uzorima prvi u- 
veo u latinsku crkvu, nisu sve 
autentične, pa je i poznatoj Te- 
be Boga hvalimo (Te Deum lau- 
damus) vjerojatno autor Niketa 
iz Remizijane (sad. Bela Palan- 
ka). Himne su većinom u strofa- 
ma od 4 stiha (uvijek jampski di- 
metri), često sa srokom. Antolo- 
gijske su vrijednosti: O svijeta 
Tvorče vječiti (Aeterne rerum 
Conditor), O sjaju slave očeve 
(Splendor paternae gloriae), O 
Bože, stvoritelju sveg (Deus, crea- 

tor omnium). Usko je s himnama 
povezano zajedničko, naizmjenič- 
no (antifonijsko) pjevanje (can- 
tus Ambrosianus), što ga je po is- 
točnim, sirijskim uzorima A. uveo 
kao protupropagandu arijevcima. 
Tip Ambrozijeve himne bit će te- 
meljem zapadne strofike, a njiho- 
va neposredna osjećajnost izraže- 
na svježim i jednostavnim jezi- 
kom nadahnjivat će kasniju liri- 
ku duhovnu, zatim i svjetovnu 
(v. npr. Prudencije, Fortunat). Za 
povijest književnosti A. ostaje za- 
četnikom kršćanskoga govorništ- 
va i ocem zapadne himnodije. 

Rac—-Lasman, Izbor iz stare književnosti 


kršćanske, Zagreb 1917; Crkveni himni 
(M. Pavelić), Zagreb 19452, 

AMIJAN MARCELIN (Am- 
mianus Marcellinus, oko 330— 
— oko 395), posljednji veliki po- 
vjesničar rimski. Rodom je Grk 
iz Antiohije (Sirija). Nastavljaju- 
ći tamo gdje je Tacit (v.) prestao 
u Historijama, A. M. prikazuje u 
Značajnim djelima (Res gestae, 
31 knjiga, sačuvane knj. 14—31) 
rimsku povijest od cara Nerve 
do smrti Valentove, tj. od god. 96. 
do 378. Sačuvane knjige obuhva- 
ćaju suvremeno razdoblje (od 
god. 353. dalje) što ga je pisac 
sam doživio kao oficir u rimskoj 
vojsci na Istoku i u Evropi za 
careva Konstancija i osobito Ju- 
lijana »Apostate«. Nakon Julija- 
nove smrti povukao se u rodni 
grad, putovao Egiptom i Grč- 
kom, a oko 380. preselio se u 
Rim, gdje se — u saobraćaju s 
vodećim ljudima poganske ari- 
stokracije -— sav posvetio studi- 
ju i pisanju svoga djela. Vjera 
u neprolaznu veličinu Rima pro- 

žima izlaganje u Značajnim dje- 
lima. Žarki patriotizam pisca, 
Grka koji je osjećao rimski i pi- 
sao latinski, natapa gotovo svaku 
stranicu, ublažavajući onu moral- 
no-povijesnu pesimističku notu, 
blisku Salustijevoj (v.) i Tacito- 
voj (v.). Ako se po dubini misli 
i psihološkoj prodornosti ne mo- 
že mjeriti sa svojim velikim u- 
zorom Tacitom, nadmašio ga je 
širinom pogleda i objektivnošću 
suda, unatoč divljenju svome ca- 
ru Julijanu. Ima nečistoća u nje- 
govu latinskom izrazu, ima traže- 
ne i retoričke pretrpanosti u nje- 
govoj rečenici, ali ih prevladava 
istinoljubivost i nepristranost u 
prikazivanju, duhovna original- 
nost, dar za psihološko zapažanje 
i dramatična snaga opisa. Ami- 
janovo je djelo jedan od najživo- 
pisnijih povijesnih prikaza u an- 
tici. 

AMIS, Kingsley (Kingzli 
Ejmis, 1922), engleski književnik. 
Pročuo se prvim romanom Sret- 
ni Jim (Lucky Jim, 1954), koji je 
ujedno prvo značajnije književno 
djelo generacije »gnjevnih mla- 
dih ljudi«. Taj naziv, što ga je 
generacija dobila prema drami 
Johna Osbornea (v.), ne odgova- 
ra, doduše, posvema Amisu, jer 
njegova kritika nije buntovna ni- 
ti zasijeca u bit suvremenih bri- 
tanskih društvenih odnosa, kao 
npr. Put u visoko društvo (Room 
at the Top) Johna Brainea. A, is- 
mjehuje društvenu i intelektual- 
nu pretencioznost ljudi s kojima 
se protiv svoje volje sukobljuju 
junaci njegovih romana, skromni 
mladi ljudi kojima je više do pi- 


va i ljubavnica nego do nezaslu- 
žene karijere. U prvom i u kasni- 
jim romanima (Taj ćudljivi osje- 
ćaj — That Uncertain Feeling, 
1955; Meni se tu sviđa — I like It 
Here, 1958; Debeli Englez — One 
Fat Englishman, 1963, i dr.) naj- 
bolje mu uspijeva slikanje komič- 
nih prizora i živahna, makar po- 
vršna, karakterizacija. Uvjeren je 
da vitalni tokovi kulture teku mi- 
mo okoštalih kanona; piše o dže- 
zu i detektivskoj literaturi, autor 
je studije o naučnoj fantastici 
Nove mape pakla (New Maps of 
Heli, 1960) i jednog romana u 
tom žanru (The Anti-Death Lea- 
gue, 1965). U poeziji (zbirka Kuti- 
ja uzoraka — A Case of Samples, 
1960) postiže ironične efekte po- 
moću višeznačnosti u jeziku. 


Sretni Jim (Z. Crnković), Zagreb 1962; 
Io osjećanje (T. Praštalo), Sarajevo 

ANA KOMNENA ('Anna 
h& Komnčnč, 1083—1148), bizant- 
ska historiografkinja. Kćerka ca- 
ra Aleksija Komnena  (1081— 
—1118) i carice Irene. Sjajno ob- 
razovana i slavohlepna mlada že- 
na svim je silama nastojala poslije 
očeve smrti dovesti na prijestolje 
svoga neodlučnog muža. U tome 
nije uspjela i u starosti se poslije 
sloma svojih ambicija morala 
povući u samostan. Neslomljena 
duha odlučila je tada napisati 
povijest vladanja svoga oca. U 
jeziku je nastojala što vjernije 
slijediti antičke pisce i u tom je, 
zahvaljujući izvrsnom  poznava- 
nju klasika, dobro uspjela. Pod 


utjecajem srednjovjekovnih knji- 
ževnih shvaćanja nije razlikovala 
povijesno djelo od epa. Zato je u 
mnogo čemu slijedila Homera 
(v.), u težnji da svog oca Aleksi- 
ja prikaže kao epskog junaka. 
Svoje djelo nazvala je Aleksijada 
(Alexids) i time izrazila svoju 
vezanost za Ilijadu. Velike feu- 
dalne obitelji u Maloj Aziji, među 
njima i Komneni, živjeli su živo- 
tom ratnika, i herojski mentali- 
tet epske pjesme bio im je bli- 
zak. U njihovim krajevima i oko 
njihovih imena razvijao se upra- 
vo tada bizantski ep (v. Digenis 
Akritas). Silni junački likovi, 
muževna borba i ratni podvizi 
opisani su u Aleksijadi vrlo ži- 
vim bojama i s mnogo mlade- 
načke bodrosti, pa je teško zami- 
sliti da je tu knjigu napisala 
stara monahinja. 

ANAKREONT — (Anakre- 
On, sredina 6. st. prije n. €), 
grčki liričar iz maloazijskog gra- 
da Teja. Od pet knjiga pjesama 
sačuvani su kratki fragmenti. 
Kad mu je domovina pala pod 
perzijsku vlast, A. odlazi i živi 
naiprije na dvoru samskog tira- 
nina Polikrata, zatim u Ateni kod 
Pizistratova sina Hiparha, a ka- 
snije kod tesalskih kraljeva. Pje- 
sme su vjeran izraz pjesnikova 
života i odgovaraju epikurejskom 
i profinjenom ukusu dvorskoga 
društva. Teme su ljubav i vino, a 
životna filozofija sastoji se u 
bezbrižnom uživanju zemaljskih 
radosti. U ljubavnim pjesmama 
A. jednakom strašću izgara za 
ženama i lijepim dječacima. I u 
dubokoj starosti pjesnik je pun 


ANAKREONT 
ANAND 


vedrine, voli ljubavne pustolovi- 
ne i duhovito ironizira svoju ne- 
moć. Erotika mu nema Alkejevu 
i Sapfinu dubinu i neposred- 
nost. Ljubav je prolazan zaplet, 
a žar strasti trenutačan. Iako 
je velik poklonik vina, A. voli 
gozbu koja ne prelazi u pijan- 
stvo i svađu. Pjesma mu služi 
kao vesela i ljupka pratnja uz 
piće i ugodno ćaskanje. Jezik je 
jonski s pokojom riječi iz puč- 
kog žargona. Strofe su sastavlje- 
ne od kratkih stihova, a kod du- 
ljih stihova radi se o metričkim 
kombinacijama. Osobine su nje- 
gova pjesništva neobična živost, 
jasnoća i jednostavnost. A. je 
uvijek elegantan stilist, pa se u 
tome i sastoji draž i vrijednost 
njegove lirike. Već je u starini 
uživao popularnost i priznanje. 
U nj se ugledao Horacije (v.) i 
pjesnici kasnijih vremena. Saču- 
vala se čitava zbirka (oko 60 
kratkih pjesmica) Anakreontovih 
imitacija iz kasne antike, tzv. 
Anakreontske pjesme (Anacreon- 
tea). Ta je zbirka (prvi put izda- 
na 1554) izvršila velik utjecaj na 
zapadnoevropsku i rusku knji- 
ževnost (v. npr. Puškin, Lomono- 
sov). Anakreontika 18. i 19. st. 
nalazila je u njoj nepresušan iz- 
vor nadahnuća. 


Antologija stare lirike grčke (K. Rac), 
Zagreb 1916; Antologija svjetske lirike, Za- 
greb 1956, 1965; M. N. Đurić, Antologija 
stare helenske lirike, Sarajevo 1962; Orfej 
i Pan — Antologija starohelenske lirike 
(T. Smerdel), Zagreb 1964. 

ANAND, Mulk Radž (1905), 
indijski pisac. Angažirani realist, 
majstorski portretira običnog čo- 
vjeka u teškoj indijskoj stvarno- 

sti. Piše engleski. Otac mu je bio 
profesionalni vojnik, često je mi- 
jenjao garnizone, pa je uz njega 
i sin već zarana upoznao i sela i 
gradove, osjetivši kastinske i dru- 
ge suprotnosti kojima je prožeto 
indijsko društvo. Kasnije studira 
u Londonu, sudjeluje u borbi in- 
dijskih nacionalista protiv Engle- 
za, a 1936. u španjolskom građan- 
skom ratu. Već prvim romanom 
Nedodirljivi (Untouchable, 1935) 
jasno je pokazao svoju književnu 
i idejnu fizionomiju. Sedamnaest 
izdavača odbilo je taj tekst o 
parijama, koji je snažna osuda 
prošlosti i sadašnjosti, ali kada 
je djelo konačno ipak objeloda- 
njeno, doživjelo je izvanredan us- 
pjeh. To vrijedi i za njegov dru- 
gi roman Kuli (Coolie, 1936), o 
dječaku koji radi kao kuli u mno- 
gim gradovima. Slijedi trilogija 
o Lalu Singhu, Selo (The Village, 
1939), Preko crnih vođa (Across 
the Black Waters, 1940), Mač 1 srp 
(The Sword and the Sickle, 1942), 
pa zatim čitav niz romana koji- 
ma vrijednost nije samo u soci- 
jalnoj kritici i dubokoj umjetnič- 
koj humanosti nego i u puč- 
kom humoru koji je pisac nasli- 
jedio od majke, seljakinje. Djela 
su mu poetična u duhu najboljih 
tradicija indijske književnosti. A. 
se bavi i esejistikom (Perzijsko 
slikarstvo, Hindusko gledanje na 
slikarstvo, O odgoju), a poznat je 
i kao dječji pisac. 
Nedodirljivi (E. Kasumović), Zagreb 1957; 
Selo (D. šepić), Zagreb 1959. 

ANDERSEN, Hans Chri- 
stian (Hans Kristijan Andersen, 
1805—1875), danski pripovjedač, 


čije bajke i priče pripadaju među 
velika djela svjetske književnosti. 
Pisao je liriku, kazališna djela, 
romane i putopise, no izvoran 
književni izraz našao je u pripo- 
vjedačkoj prozi, namijenjenoj is- 
prva djeci. Porijeklom iz siroma- 
šne sredine, A. se u mladosti da- 
nomice susretao s neimaštinom i 
socijalnom nepravdom, pa je to 
ostavilo vidljiv trag u njegovu 
stvaranju, u kojem uvijek istupa 
kao zagovornik i prijatelj slabih, 
neuglednih i nezaštićenih. Od 
djetinjstva je u neposrednu dodi- 
ru s pučkom predajom. Njom se, 
uz književne izvore, obilno po- 
služio u svom najpopularnijem 
djelu, koje je više godina izlazilo 
u svescima, a zajednički mu je 
naslov Bajke i priče (Eventyr og 
Historier, 1835—72). Izgradivši 
svoj pjesnički svijet na doživlja- 
jima i dojmovima iz svijeta oko 
sebe, A. se u biti razlikuje od 
mnogobrojnih sakupljača narod- 
nog blaga iz istog razdoblja. Gra- 
đu, koju uzima iz legenda, mito- 
va, bajki, parabola i narodnih 
pripovijedaka, nikad ne prepri- 
čava, nego je obnavlja i na origi- 
nalan način prerađuje. U njega, 
doduše, ima nadnaravnih eleme- 
nata i praznovjerja, ali oni sami 
po sebi ne djeluju fantastično, 
već dobivaju vrijednost neke 
druge zbilje, koju je pjesnik ta- 
kođer doživio. Likovi Anderse- 
novih bajki i priča često su živo- 
tinje, biljke, nadnaravna bića ili 
predmeti, no dogodovštine iz 
njegovih djela govore ipak samo 
o čovjeku. Piščeva dobrota i su- 
ćut za sve one koje je život odba- 
cio, nasmiješena ironija, često 
uperena protiv sama sebe, uz iz- 
vanredno razvijen osjećaj za pri- 


rodu, našli su svoj izraz u nizu 
poznatih bajki i priča: npr. Sli- 
kovnica bez slika (Billedbog u- 
den Billeder, 1839), Ružno pače 
(Den grimme Aelling, 1843), Sla- 
vuj (Nattergalen, 1843), Snježna 
kraljica (Sneedroningen, dovrše- 
na 1844), Djevojčica sa žigicama 
(Den lille Pige med Svolvstikker- 
ne, 1846). Naročitu draž ima An- 
dersenov književni izraz, izgrađen 
u duhu svakidašnjega govora i 
govorene riječi, što je najčešće 
provjeravao čitanjem svojih dje- 
la slušaocima. Prvim sveskom 
bajki obraća se djeci, a to se ra- 
zabire i iz naslova: Bajke kaziva- 
ne djeci (Eventyr fortalte for 
Born, 1835). No kasnije se nje- 
gova pjesnička poruka širi i na 
starije čitaoce, tako da ista bajka 
ili priča osvaja odrasle visokim 
umjetničkim dometom, a djeci 
pruža nadasve zanimljivo štivo. 
I ostala Andersenova djela usko 
su povezana s njegovim ličnim 
životom, doživljajima i sjećanji- 
ma iz mladosti: počevši od živo- 
topisa pod značajnim naslovom 
Bajka moga života (Mit Livs E- 
ventyr), koji počinje pisati 1846. 
i dopunjava ga do smrti, preko 
putopisa sve do njegovih romana. 
Tako i roman Improvizator (Im- 
provizatoren, 1835), kojim posti- 
že prvi veći književni uspjeh, go- 
vori zapravo o piscu samom; 
radnja toga djela zbiva se u Ita- 
liji, koju A., na način evropskih 
pisaca onog vremena, prikazuje 
kao slikovit kraj, pun drevnih 
spomenika i zanimljivih običaja 
i ljudi. 

Bajke (S  Vinaver), Beograd 1952; Im- 
provizator (M. Stojanović), Beograd 1964; 
Bajke (J. Tabak), Zagreb 1964; Priče (I. 


Tabak), Zagreb 1964; Snježna kraljica i 
druge bajke (M. Stojanović), Sarajevo 


ANDERSEN NEX0 


1964; Bajke (M. Dizdar), Sarajevo 1965; 
Bajke i priče I—X (V. Jugović), Zagreb, 
Ljubljana, Beograd 1966. 

ANDERSEN NEXG, Mar- 
tin (Martin Andersen  Nekse, 
1869—1954), danski romanopisac i 
pripovjedač. Potekavši iz siroma- 
šne radničke sredine, N. je veli- 
kim dijelom bio samouk. Zarana 
je pristupio agitaciji za socijali- 
stičke ideje, pa je svojim na- 
prednim književnim radom ste- 
kao glas osnivača danske prole- 
terske književnosti i radničkog pi- 
sca. Knjigom pripovijedaka 
Sjenke (Skygger, 1898) započinje 
njegova književna djelatnost, ko- 
ja obuhvaća nekoliko zbirki pri- 
povijesti i novela, zatim romane, 
eseje, putopise, zapamćenja i au- 
tobiografska djela. Opće su zapa- 
ženi njegovi romani Pelle Osva- 
jač (Pelle Erobreren, 1906—10) 
i Ditte, dijete čovjeka (Ditte 
Menneskebarn, 1917—21), opšir- 
ne slike tadašnjega danskoga 
seljačkog i gradskog proletarija- 
ta. Piščev književni izraz izvire 
velikim dijelom iz pričanja ili, 
tačnije, prepričavanja onoga što 
je sam doživio. Neobično živo 
ocrtani, njegovi junaci, redom si- 
romašni seljaci i radnici, zanatli- 
je i nadničari, prikazani s mno- 
go topline i vjerom u dobrotu 
čovjeka, u mnogome podsjećaju 
na likove M. Gorkoga (v.). U 
životopisu Pellea, glavnoga lika 
istoimenoga romana, N. je zabi- 
lježio ne samo doživljaje radni- 
ka pojedinca, koji često bijahu i 
njegovi vlastiti, nego je pružio i 
sliku napretka danske radničke 
klase svoga doba. U drugom veli- 
kom ostvarenju, u romanu Ditte, 

dijete čovjeka, N. je isti svijet 
prikazao u liku siromašne seo- 
ske djevojke. Uz autobiografiju, 
koju je podijelio u više svezaka, 
ističe se roman U željezno doba 
(Midt i en joerntid, 1929, u nas 
preveden pod naslovom U božjoj 
zemlji), koji prikazuje imućne 
danske farmere prije i za vrije- 
me prvoga svjetskog rata. Mada 
je to uspjela satira na samoživu 
jagmu za novcem u ratnim pri- 
likama, ovaj su roman donekle 
zasjenili prozni sastavi posve- 
ćeni isključivo radnicima i prole- 
terima. A putopisi i eseji, naro- 
čito zapamćenja s putovanja po 
Sovjetskom Savezu, svojom su 
suvremenom problematikom  ta- 
kođer pridonijeli tome da ovaj 
pisac uživa glas danskoga Gorkog. 
Idijot (St. J.), »1000 na ljeptih novela«, 
Zagreb 1933; Sreća (S. Milović), Beograd 
1946; U božjoj zemlji (S. Milović), Beo- 
rad 1946; Pelle Osvajač (M. Stojanović), 


agreb 1949—1950; Detinjstvo (M. Slani), 
Beograd 1951. 
bkk 


ANDERSON, Sherwood 
(Šervud Anderson, 1876—1941), 
američki pripovjedač. Promijeniv- 
ši niz manuelnih zanimanja, smje- 
stio se u pokrajinskom gradiću 
Srednjeg Zapada. Jednog dana 
odglumio je umno poremećenje 
te napustio posao i obitelj. Taj 
je čin bio prijeloman događaj u 
životu, simboličan za njegov stav 
prema svijetu. Posvetio se književ- 
nosti, a motiv iznenadnog raski- 
da s građanskom rutinom indust- 
rijskog društva često se javlja u 
njegovim djelima. Romani, npr. 
Sin Windyja McPhersona (Windy 
McPhersown's Son, 1916), Ljuđi na 
maršu (Marshing Men, 1917), Si- 
romašan bijelac (Poor White, 


1920), Tamni osmijeh (Dark 
Laughter, 1925), i autobiografska 
Pripovjedačeva priča (A Story- 
Teller's Story, 1924) govore o osi- 
romašenju ličnosti u društvu ko- 
je je prigušilo instinkte i sponta- 
no djelovanje radi iluzornog me- 
haničkog napretka. To dovodi do 
potiskivanja prirodnih sklonosti, 
koje tjera sputane mlade sanjare 
i ostarjele nesretnike promašene 
egzistencije u groteksno ponaša- 
nje izvan društvenih standarda 
(zbirke novela Winesburg, Ohio, 
1919; Trijumf jajeta — The Tri- 
umph of the Egg, 1921. i dr.). Li- 
jek tome A. vidi u slobodnom iži- 
vljavanju seksualnih i drugih e- 
mocija. Njegova pobuna, pone- 
kad naivna i sentimentalna, dje- 
lovala je na mlađe suvremenike, 
osobito zato što je — po uzoru 
na Gertrudu Stein — izravnim, 
jednostavnim, mirnim  rečenica- 
ma prikazivao situacije s bogatim 
podtekstom. Po tomu, i po izbje- 
gavanju fabularnih zapleta koji 
bi mogli zasjeniti izvorno mla- 
denačko iskustvo u traženju vi- 
taliteta (novele Konji i ljudi — 
— Horses and Men, 1923), He- 
mingway je njegov najbliži uče- 
nik. 

Varošica Vajnberg u državi Ohajo (S. Jo- 
vanović), Beograd 1954; Kćeri (I. Slam- 


nig i A. Šoljan), Zagreb 1957; Iznad čež- 
nje (B. Grgić), Zagreb 1964. 

ANDREJEV, Leonid Ni- 
kolajevič (1871—1919), ruski pri- 
povjedač i dramatičar. Stekao je 
popularnost naročito poslije po- 
raza ruske revolucije g. 1905. Stil 
mu je retoričan i metaforičan, 
s mnogim antitezama i neočeki- 
vanim usporedbama, patetičnim 


inverzijama, paradoksima i stili- 
zacijom  halucinatornih uzvika. 
Realističko oblikovanje likova on 
zamjenjuje podsvjesnim  doživ- 
ljajima neuravnotežena čovjeka. 
Neki su ga marksisti prekoravali 
što u djelima vulgarizira socijalne 
i filozofske probleme i svojim 
stilom »zabija« takvu vulgarizaci- 
ju u čitaočevu glavu (Vorovski). 
Djela su mu u biti pesimistička 
(Zid — Stena, 1904), u nekima 
stvara vizije ratnih strahota (Cr- 
veni smijeh — Krasnyj smeh, 
1904), a mnoge su pripovijesti 
napisane na temu prve ruske re- 
volucije (Pripovijest o sedmero 
obješenih — Rasskaz o semi po- 
vešenyh, 1908). Sve to vrijedi i 
za njegove simboličke i shemat- 


ske drame: — Čovjekov = život 
(Žizn' čeloveka, 1907), Prema 
zvijezdama (K zvezdam, 1906), 


Car-Glad (Car'-golod, 1908), Ana- 
tema (1909) i dr. Često ga smat- 
raju ruskim pretečom ekspresio- 
nizma. 
Tama (J. Lakatoš), s. 1. e. a; Crveni 
smijeh (J. B.), Zagreb 1905; Ignis sanat 
(N. Andrić), Osijek s. a; Bezdan (Z. 
Matačić), Zagreb 1923.; Sedmero obješe- 
nih i druge pripovijesti (R. Šovarv), Za- 
greb 1954; U magli (N. Sokolovski, M. 
Ristić), Sarajevo 1960. 

ANDRZEJEWSKI, Jerzy 
(Ježi Andžejevski, 1909), poljski 
pripovjedač. Javio se 1936. knji- 
gom pripovijedaka Neizbježni pu- 
tovi (Drogi nieuniknione), u ko- 
jima se predstavio kao vrstan sti- 
list i pisac kome je bliska mo- 
ralna problematika suvremenosti. 
U romanu Spokojstvo (žad ser- 
ca, 1938) likovi jakih strasti i bo- 
gatoga unutrašnjeg života ulaze 
u dramatične međusobne odno- 


ANDRZEJEWSKI 


se i doživljavaju snažne krize 
savjesti iz kojih nalaze izlaz u 
sferi obnovljene, nanovo otkrive- 
ne katoličke etike. Pripovijetke 
pisane za vrijeme rata i prožete 
imotivima čovjek. odnosa prema 
fenomenu ubijanja, samoobrane 


i zločina (Pred sudom — Przed 
sadem, Rujanska oda — Oda 
wrzesniowa, Prozivka — Apel) 


odaju prvenstveno problemskog 
pisca i kroničara ratnog vremena. 
U nekim novelama kao što su 
Pasoška žena (Žona paszporto- 
wa), Ptica kukavica (Kukuika), 
Lav se budi (Przebudzenie Iwa) 
ratnu je stvarnost prikazao u o- 
vlaš iskrivljenoj optici blage, ali 
gorčinom i pesimizmom obojene 
groteske. Pripovijest Knjiga za 
Martina (Ksigika dla Marcina, 
1954) lirska je, elegična knjiga 
piščevih uspomena vezanih za svi- 
jet predratne Varšave. U romanu 
Pepeo i dijamant (Popidt i dia- 
ment, 1948), svome najpopular- 
nijem a možda i najuspjelijem 
djelu, dao je sliku prvih dana so- 
cijalističke Poljske (roman je pr- 
votno i objavljen pod naslovom 
Odmah poslije rata), bremenitu 
konfliktnim ljudskim situacijama 
koje su nastale pod pritiskom i u 
znaku novih, prijelomnih društ- 
venih uvjeta. Tim se romanom 
još jednom potvrdio kao osjetljiv 
promatrač i uvjerljiv glasnogovor- 
nik krize morala i životnih shva- 
ćanja svojih sugrađana. Pripovi- 
ješću Zlatna lisica (Ztoty lis, 
1954), tužnom bajkom u kojoj se 
realističkim književnim umije- 
ćem opisuje svijet dječje mašte, 
svijet nadstvarnosti, pokušao je 
zaobići normativnu poetiku soci- 
jalističkog realizma i narušiti nje- 
zino sadržajno siromaštvo. Zaklo- 

nivši se za povijesni ambijent 
Španjolske (15. st.) i za kulise 
inkvizicije, mikro-romanom Ta 
ma pokriva zemlju (Ciemnošsci 
kryja ziemig, 1957), reagirao je 
na netom stečeno iskustvo života 
u totalitarnom režimu, na kult 
ličnosti i na vlast sile usmjerene 
protiv elementarnih ljudskih slo- 
boda. U pripovijesti Rajska vra- 
ta (Bramy raju, 1959) evocira 
epizodu iz dječjega križarskog 
pohoda, zaokupljen temama gri- 
jeha i moralne čistoće i usredo- 
točen na ljubav kao temeljni 
ljudski fenomen. U posljednjem 
romanu, Ide skačući po gorama 
(Idzie skaczac po gdrach, 1963), 
ispričao je povijest ljubavi osam- 
desetogodišnjeg slikara i dvade- 
setogodišnje manekenke u sredi- 
ni francuske snobističke umjet- 
ničke »kreme« i s likovima koji- 
ma nije teško naći uzore u po- 
znatim ličnostima tog svijeta. 
Tragičan osjećaj života, karakte- 
rističan za većinu djela Andrze- 
jewskog, u tom je romanu zami- 
jenjen bufonadom, a pojam gri- 
jeha gnusobama likova lišenih 
moralnih skrupula. Parodirajući 
neke popularne postupke moder- 
nog romana tu je i na moralnoj 
razini napisao svoj antiroman. 

ANGIOLIERI, Cecco (Če- 
ko Andžoljeri, oko 1260—izm. 
1311. i 1313), najpoznatiji talijan- 


ski pjesnik tzv. građanske i rea- 
listične književnosti vremena, 
autor oko 150 soneta. Rodom iz 
Siene, odao se poročnu životu, 
kockanju i ženama, bio je više 
puta osuđivan zbog sumnjivih 
noćnih avantura, buntovništva i 
dezerterstva, a na kraju je spao 
na bijedu prokockavši očevo na- 
sljedstvo. Bio je u pjesničkoj ko- 
respondenciji s Danteom (v.), a 
dospio jeina stranice Boccaccio- 
va (v.) Dekamerona (IX, 4). Ne- 
obuzdan i nemoralan život očito- 
vao je s mnogo drske iskrenosti 
i plastične živosti u originalnim 
poetskim ispovijestima koje su 
kontrast stilnovističkom  idealiz- 
mu i spiritualizaciji ljubavi (v. 
Alighieri; Cavalcanti). Takvi su 
mu i soneti posvećeni senzualnoj 
strasti prema Becchini, kćeri ne- 
kog postolara koja mu je bila 
slična po karakteru. Ceccovi sti- 
hovi često izražavaju sjetu i ne- 
zadovoljstvo, pesimističko osje- 
ćanje gorčine prema životu koji 
ga je zapleo u porok, pa iako je 
sklon pretjerivanju, oni svojom 
slikovitošću živo svjedoče o bi- 
zarnom temperamentu, o neobič- 
noj ljudskoj i pjesničkoj egzi- 
stenciji, a posredno i o suprot- 
nostima vremena i društva. Za 
razliku od stilski istančanih i 
prema nebu usmjerenih liričara 
ljubavi A. — kao i njemu srodni 
pjesnici te struje koja će preko 
Pulcija (v.) i drugih doći do 
vrhunca u Bernija (v.) — crtao 
je pitoresknim i burlesknim po- 
tezima i polemičnim tonovima bi- 
jedu pučkih i bogatstvo građan- 
skih slojeva ne šteđeći svojom 
iznenađujućom oštrinom ni sebe, 


ni vlastitih roditelja, ni svijeta u 
kojemu se obreo. 


Antologija svjetske lirike, Zagreb 1956, 
1965. 

ANOUILH, Jean (Žan A- 
nuj, 1910), francuski dramatičar, 
jedan od najistaknutijih pred- 
stavnika generacije koja se afir- 
mirala između dva rata. Izvanre- 
dno plodan, dao je od 1932. do 
danas dvadesetak dramskih dje- 
la, okupljenih u nekoliko zbirki. 
lako grupira svoje komade pod 
zajedničkim naslovima: Crni ko- 
madi (Pieces Noires), Ružičasti 
komadi (Pieces Roses), Blještavi 
komadi (Pieces Brillantes) ili 
Škriputavi komadi (Pičeces Grin- 
cantes), uvijek su crni tonovi ili 
temeljni ili komplementarni. Po- 
put Camusa (v.) ili Sartrea (v.), 
i njega zaokuplja drama moder- 
nog čovjeka. Teatarski čovjek 
par excellence, a ne filozof, A. 
nema izgrađen filozofski sistem, 
pa njegov teatar nije tribina od- 
ređenih misaonih koncepcija. To 
mu je prednost, ali istodobno i 
slabost. Likovi su cjelovite lično- 
sti, s istančanom psihologijom, 
a ne tipizirani nosioci velikih 
ideja. Linearnu, konvencionalnu 
realističku dramsku fakturu obo- 
gatio je unošenjem novih dimen- 
zija fantazije i poetičnosti. No 
njegov pesimizam, što ga prenosi 
na likove, ne dopušta da dramski 
sukob dobije neko univerzalnije 
značenje, osim individualnog i 
moralnog. Kao najbolja ostvare- 
nja u skupini Crnih komada is- 
tiču se drame Putnik bez prtlja- 
ge (Le Voyageur sans bagage, 
1937), Divlja djevojka (La Sau- 

vage, 1938), Euridika (Eurydice, 
1942), Antigone (1944), Romeo i 
Jeanette (Romeo et Jeanette, 
1946). A. suprotstavlja dva svije- 
ta, onaj djetinjstva, čistoće, siro- 
maštva, pravedne pravde i istine 
— svijetu otuđenja, novca, vlasti 
i kompromisa. Njegovi junaci 
tragaju za izgubljenim vremenom 
djetinjstva i čistoće, jedinim au- 
tentičnim vremenom. Njihov u- 
nutarnji pejzaž ispunjen je sli- 
kama prošlosti, nikada slikama 
budućnosti, što ih donekle ukru- 
ćuje, pa nemaju fluidnosti, rela- 
tivnosti i ambivalentnosti koja je 
karakteristična npr. za Pirandel- 
lov (v.) teatar. U dramama s an- 
tičkim motivima (prema Sofoklu 
i Euripidu, v.) osobe nastupaju 
u modernom kostimu, izražava- 
jući psihologiju modernog čovje- 
ka kojemu je zajedničko s grč- 
kim junacima to što i njime kao 
da vlada neki kobni udes. Više 
od mnogih modernih dramatiča- 
ra koji se služe građom antičke 
tragedije A. uspijeva stvoriti ori- 
ginalnu i aktualnu modernu dra- 
mu. Ističe se Antigona, drama 
nekompromisnosti, koja je u Pa- 
rizu za vrijeme nacističke okupa- 
cije dobila posebno aktualno zna- 
čenje. Pored drama napisao je 
niz komedija u kojima daje ma- 
ha fantaziji i humoru prikazujući 
na blještav i satiričan način gra- 
đansko društvo, obnavljajući ko- 
mediju intrige (Ples lopova — Le 
Bal des voleurs, 1938; Sastanak 
u Senlisu — Le Rendezvous de 
Senlis, 1941; Poziv u dvorac — 
L'Invitation au Chćteau, 1947, i 
dr.). Međutim, oštrica njegove sa- 
tire pomalo otupljuje, motivi se 
ponavljaju, a ustupci publici sve 
su češći. No unatoč tome, tehni- 


ANTHOLOGIA PALATINA 
ANWAR 


čka virtuoznost ostaje, iako se 
iza nje kadšto kriju jeftini i ba- 
nalni efekti. Ševa (L'Alouette, 
1953, povijest Ivane Orleanske) i 
Becket ili poštovanje Boga 
(Becket ou !"'Honneur de Dieu, 
1959, historija Tome Becketa) 
predstavljaju novu fazu u Anoui- 
Ihovu dramskom djelovanju. 


Antigona (R. Ivšić), Zagreb 1963. 
hmp 


ANTHOLOGIA PALATINA 
(Anthologia Palatina, Palatinska 
antologija), nazvana po prijepisu 
iz 11. st., koji se čuva u Palatin- 
skoj (danas Univerzitetskoj) bi- 
blioteci u Heidelbergu. To je 
zbornik oko 4000 epigrama na 
grčkom jeziku, koji pripadaju ra- 
zličitim pjesnicima od vremena 
perzijskih ratova (5. st. prije n. 
€.) do bizantskoga srednjeg vije- 
ka. Sastavio ga je na početku 
10. st. n. e. od starijih zbornika 
Konstantin Kephalas, a sastojao 
se od 15 knjiga. Najstariji je dio 
u njemu zbirka, u kojoj je i svo- 
je i epigrame drugih pjesnika 
složio po alfabetskom redu pjes- 
nik Meleagar (Melćagros, 1. st. 
prije n. e.) iz Gadare u Siriji. 
Njegova je zbirka pod naslovom 
Vijenac (Stephanos) bila prva 
antologija, a postala je jezgrom 
za kasnije antologije. Meleagrovi 
su epigrami (oko 130 sačuvanih) 
pretežno ljubavni. Pjesnik je maj- 
stor igre ljubavnim motivima. U 
najljepšim epigramima pjeva o 
patnjama i strasti prema Helio- 
dori i Zenofili, koja je poslije 
Heliodorine smrti bila utjeha tu- 
žnome pjesniku. Meleagrovi epi- 
grami čine uvod u elegije rimskih 

pjesnika. O Palatinskoj antologi- 
ji pisali su i prevodili iz nje Les- 
sing i Herder, a slijedili su ih 
Goethe, Wieland, Voss i mnogi 
drugi. 

Antologija stare lirike grčke (K. Rac), 
Zagreb 1916; Antologija svjetske lirike, 
Zagreb 1956, 1965; Palatinska Antologija — 
izbor (T. Smerdel), Zagreb 19%0; Orfej _i 


Pan — Antologija starohelenske lirike (T. 
Smerdel), Zagreb 1964. 

ANWAR, Hairil (1922— 
—1949), indonezijski liričar. Bio 
je najizrazitiji pripadnik pjesnič- 
ke skupine »Angkatan 45« (»Poko- 
ljenje 45«), koja je izrazila bunto- 
vna raspoloženja izazvana stvar- 
nošću japanske okupacije i pato- 
som borbe za nacionalnu neza- 
visnost. Uredio je programatsku 
zbirku Trojica protiv sudbine 
(Tiga menguak takdir, 1950), u 
kojoj se nalaze, pored njegovih, 
i pjesme njegovih istomišljenika 
Asrula Sanija i Rivaija Apina. 
Zajednički im je dramatični do- 
življaj povijesnih i društvenih 
zbivanja, osobito borbe za slobo- 
du (1945—48) i oštra, realistična 
i dinamična slika svijeta. Mnogo 
je pridonio konačnoj afirmaciji 
slobodnog stiha i govornog jezi- 
ka u indonezijskom pjesništvu, a 
obogatio je poetski izraz i nekim 
zaboravljenim folklornim oblici- 
ma (slobodni ritmovi i paraleli- 
zmi narodnih zaklinjanja i vrača- 
nja — mantra). Već za japanske 
okupacije pisao je pjesme gnjev- 
noga, energičnog protesta i revo- 
lucionarne simbolike (Ja — Aku, 
1943), no najbolje sastave obja- 
vio je nakon proglašenja repub- 
like (npr. zbirka Grom i praši- 
na — Deru tjampur debu, 1949). 


Volio je Lorku (v.), Hemingwa- 
ya (v.) i holandske ekspresioni- 
ste. 

APOLLINAIRE, Guillaume 


(Gijom  Apoliner, pravim ime- 
nom G. A. de _Kostrowitzky, 
1880—1918), francuski  liričar, 


dramatičar, pripovjedač, preteča 
nadrealističkog pravca u francus- 
koj književnosti. Snažna, srdačna 
temperamenta, otvoren i najsmi- 
onijim putovima u umjetnosti, 
istakao je u modernističkom ma- 
nifestu Novi duh (L'Esprit nou- 
veau, 1918) kao princip pjesnič- 
kog stvaranja potpunu slobodu 
sadržaja i forme, koja jedina 
omogućuje umjetniku da slijedi 
i izrazi munjevit i složen razvoj 
suvremenog ljudskog duha i sen- 
zibiliteta. A. je unio u svoju po- 
eziju smione i novatorske ele- 
mente, koji će kasnije usmjeriti 
francusko pjesništvo prema još 
neistraženim i neslućenim puto- 
vima. Ukinuo je interpunkciju, 
unio u liriku čist likovni element 
sažimljući ideju pjesme u njenoj 
tipografskoj formi, nastojao, po 
uzoru na kubističke slikare, kao- 
tičnim sastavljanjem raznorodnih 
motiva uhvatiti geometrijski lik 
stvarnosti, sastavljao je pjesme 
od slučajno uhvaćenih odlomaka 
razgovora u kavani, na ulici ili od 
razasutih impresija sa šetnja gra- 
dom. Pored svega novatorstva A. 
ne obara revolucionarno umjet- 
nička dostignuća prijašnjih ge- 
neracija; naprotiv, on je u svom 
djelu stopio najčistije tradicije 
francuske poezije sa svojim is- 
konskim, instinktivnim lirizmom. 
A. je čudesna sinteza oprečnih 


APOLLINAIRE 


umjetničkih epoha: po otkrivanju 
bitnog i tipičnog u stvarima on 
je klasicist, po tonu i nostalgi- 
čnom ugođaju romantičar, a mo- 
dernist po zbijenom, zgusnutom 
izrazu i po naslućivanju novih 
odnosa među stvarima. Ritam 
njegova stiha podsjeća na svje- 
žinu i lakoću Villonova i pučkog 
metra. S mladenačkih putovanja 
Evropom donio je Pjesmu nevo- 
ljenog (La Chanson du MaLAi- 
me, 1903), delikatnu elegiju o ne- 
sretnoj ljubavi. U Parizu ulazi 
u boemske krugove umjetnika, 
izdaje kratkotrajne časopise, po- 
tiče nove smjerove, projektira 
estetiku kubizma. Iz toga je ra- 
zdoblja čudesan dijalog između 
čarobnjaka i vile Gnjili opsje- 
njivač  (L'Enchanteur  pourris- 
sant) i prozračna proza pri- 
povijedaka  Heretik i komp. 
(L'Hćrćsiarque et C**). Značajna 
zbirka pjesama Alkohol (Alco- 
ols, 1913) u romantičarsko-sim- 
bolističkom stilu razvija bogat- 
stvo motiva i tonova: žeđ za 
punim životom (Zona — Zone), 
obješenjačku šalu (Sinagoga — 
La Synagogue), nostalgiju veli- 
kih putova, melankoličnu fanta- 
ziju (Most Mirabeau — Le Pont 
Mirabeau, Marija — Marie), deli- 
katnu tugu (Kuća mrtvih — La 
Maison des Morts), beznadno ža- 
ljenje (Zvona — Les Cloches). 
Za vrijeme rata A. je kao do- 
brovoljac teško ranjen u glavu 
i trepaniran. Zaliječen, piše hu- 
morističku dramu u nadreali- 
stičkom stilu Tirezijine dojke 
(Les Mamelles de Tirćsias, 1917) 
i vidovitu alegoriju Umoreni pje- 
snik (Le Počte assassine, 1916). 
Najznačajnija je iz tog doba 
zbirka pjesama Kaligrami (Cat- 

ligrammes, 1918), koja ostvaruje 
mnoge grafičke i druge novine 
u izrazu i obogaćuje uobičajene 
motive ratnom tematikom. Neke 
su od njih potresne sinteze indi- 
vidualne i opće patnje (Ima — 
Il va) i vizije skore smrti (Tuga 
zvijezde — Tristesse d'une 6toile). 
1z francuske lirike (V. Košutić), Beograd 
1955; Antologija svjetske lirike, Zagreb 1956, 
1965; Antologija suvremene francuske poe- 
zije (B. Kukolja), Zagreb 1960; Povorke 
(N. Trajković), Kruševac 1961; Modro oko 
(B. Donat), Novi Sad 1962; Antologija no- 


vije francuske poezije (I. V. Lalić), Beo- 
grad 1966. 

APOLONIJE (Apoličnios, 
oko 300—230. prije n. €e.), iz Alek- 
sandrije, najglasovitiji predstav- 
nik grčke epike aleksandrijskog 
doba. Zbog neslaganja s Kalima- 
hom (v.) u književnoj polemici, 
odlazi na Rod, pa mu je odatle 
i nadimak Rođanin_ (Rhodios). 
Zgode Argonauta (Argonautika) 
u četiri knjige (5835 heksame- 
tara) najopsežnije je sačuvano 
djelo helenističke književnosti. 
Predmet je priča o putu Argona- 
uta u Kolhidu po zlatno runo i 
njihov povratak. Poema nema 
jedinstva, nego je skup malih 
epova i prizora. U težnji da po- 
kaže svoju učenost, A. dopunjuje 
izlaganje geografskim i etnograf- 
skim podacima i tumačenjima 
obreda, običaja i etimologija. 
Novinu i vrijednost za evropsku 
književnost predstavlja ljubav, 
koja postaje pokretačem epske 
radnje. Treća je knjiga, najvred- 
niji dio djela, pjesma o Medeji- 
noj ljubavi prema vođi Argona- 
uta Jazonu. Tu je ljubav pjesnik 
zahvatio u svoj punini od prve 
ljubavne iskre, stidljivosti, bolne 


borbe  protivurječnih osjećaja, 
suza i nesanice do strastvenog 
ljubavnog očitovanja i bijega 
Medejina s Jazonom. To je prvi 
pokušaj psihološke analize lju- 
bavi u grčkoj književnosti. Već 
je Euripid (v.) obradio psiholo- 
giju strasti, ali ne u njezinu ra- 
zvoju, već u posljednjem najsna- 
žnijem stupnju. A. je homerski 
jezik obogatio novim izrazima, 
slikama i poredbama. Pripovije- 
danje je jasno i lako, mjesti- 
mično prozaično, a opisi živi i 
slikoviti. Poema je izazvala veli- 
ko zanimanje u Rimu, gdje je 
neki pjesnici slobodno prevode, 
a Vergilije (v.) primjenjuje Apo- 
lonijevu novost u Eneidi. 
Orfej i Pan — Antologija starohelenske 
lirike (T. Smerdel), Zagreb 1964 

APULEJ (Apuleius, oko 
125 — poslije 170), rimski roma- 
nopisac, pjesnik, retor, filozof i 
mag. Rodom je iz Madaura u 
Numidiji (Sjev. Afrika). Karak- 
teristična ličnost svoga doba, 
mnogo je pisao, latinski i grčki. 
Slavu je u svijetu stekao fanta- 
stično-satiričkim romanom u 11 
knjiga Metamorfoze (Metamor- 
phoses; drugi naslov: Zlatni ma- 
garac — Asinus aureus), slobod- 
nom preradbom nekoga grčkog 
djela. Mladić Lucije pripovijeda 
kako ga je služavka neke čarob- 
nice greškom pretvorila u ma- 
garca, u čijem je liku, zadržavši 
ljudski razum, doživio bezbroj 
pustolovina. Tek u posljednjoj 
knjizi boginja Izida pretvori po- 
hotnu životinju ponovo u čovje- 
ka, koji zadobije crte samog pis- 
ca, Apuleja. Uz autobiografski mo- 


ment naglašena je i religiozno- 
-moralizatorska simbolika djela, 
značajna za tadašnje rimsko dru- 
štvo: radoznala težnja za spozna- 
jom čini čovjeka magarcem, da- 
kle podložna niskim strastima, 
a prava se sreća nalazi tek u mi- 
steriju, religiji, snu. Šarolik svi- 
jet mašte i živu sliku suvremene 
društvene zbilje pisac je izrazio 
osebujnim jezikom, bliskim na- 
rodnom, a uz upotrebu arhaiza- 
ma i smionih kovanica, igrajući 
se riječima, zaodijevajući sve 
plaštem  virtuoznog, maniristič- 
kog stila retorike svog doba. Me- 
đu brojnim umetnutim novela- 
ma, s temama ljubavi i lascivnim 
prizorima, razbojničkih pothva- 
ta, čarolija, najznamenitija je za- 
nosno lijepa priča o Amoru i Psi- 
hi (knj. 4—6), koja je imala 
mnogo odjeka u književnosti 
(npr. La Fontaine, Wieland), li- 
kovnim umjetnostima (Rafael, 
Canova, Thorvaldsen, Rodin i 
dr.) i glazbi (Lully). Metamorfo- 
ze su bile poznate u srednjem vi- 
jeku, a neke novele prešle su i u 
Boccacciov Dekameron. 

Amor i Psihe (M. Šrepel), Zagreb 1890, 
1922; Pripovetka o Amoru i Psihi (R. Ma- 


rić), Beograd 1952; Zlatni magarac (A. Vil- 
har), Beograd 1954. 

ARAGON, Louis  (Lui 
Aragon, 1897), francuski književ- 
nik i publicist. S A. Bretonom 
(v.) i Ph. Soupaultom A. je osni- 
vač revije Littćrature (1919) i je- 
dan od glavnih pobornika nad- 
realizma. Najznačajnije su po- 
eme tog razdoblja Oganj radosti 
(Feu đe joie, 1920) i Vječni po- 
kret (Le Mouvement perpćtuel, 
1926), a romani: Anicet ili pano- 

rama (Anicet ou le Panorama, 
1921) i Pariški seljak (Le Paysan 
de Paris, 1926), priča o traženju 
čovieka u »svakodnevnoj čudes- 
nosti« glavnoga grada. Njegova 
Rasprava o stilu (Traitć du Sty- 
le, 1927) značajno je djelo nad- 
realizma. Aktivan u društveno- 
političkom životu svoga doba, A. 
pristupa 1927. KP Francuske, a 
1930. prisustvuje kongresu revo- 
lucionarnih pisaca u Harkovu, 
raskida s nadrealizmom i prista- 
je uz socijalistički realizam (zbir- 
ka pjesama Hourra POural, 1934. 
i dr.). Svoju umjetničko-književ- 
nu preobrazbu teoretski objaš- 
njava u spisu Za socijalistički 
realizam (Pour un rćalisme soci- 
aliste, 1935). A. piše ciklus soci- 
jalnih romana Bazelska zvona 
(Les Cloches de Bdle, 1934), Gos- 
podske četvrti (Les Beaux Quar- 
tiers, 1936) pod skupnim naslo- 
vom Stvarni svijet (Le Monde 
rćel), gdje kao borbeni marksist 
slika francusko društvo na počet- 
ku 20. st. Za vrijeme drugoga 
svjetskog rata aktivno učestvuje 
u pokretu otpora, pjeva o žrtvi 
i patnjama vojnika, o poroblje- 
noj Francuskoj, o tuzi zbog po- 
raza i svojom poezijom ubraja se 
u red najznačajnijih pjesnika ro- 
doljubne lirike onog doba. Pjes- 
nik neobične snage, A. je svoj 
najviši domet dosegao upravo u 
poeziji. Zbirke: Jad (Le Creve- 
-Coeur, 1941), Elzine oči (Les Yeux 
d'Elsa, 1942), Muzej Grevin (Le 
Musće Grćvin, 1943), Pozdravljam 
te moja Francuska (Je vous salue 
ma France, 1944), Francuska bud- 
nica (La Diane frangaise, 1945) i 
novija zbirka Novi jad (Le Nou- 
veau Creve-Coeur, 1948). Uz po- 
eziju A. piše i dalje romane. U 

Putnicima s kočije (Les Voya- 
geurs de VImperiale, 1943) prika- 
zuje doba između dva rata; sli- 
jede Aurelijan (Aurelien, 1944) i 
Komunisti (Les Communistes, 
1949), romansirani prikaz i obra- 
na KP Francuske. Sveta Sedmica 
(La Semaine sainte, 1958), povi- 
jesna freska bijega Luja XVIII i 
rojalista pred Napoleonom koji 
je marširao na Pariz, prikaz je 
krize savjesti republikanaca, bo- 
napartista i rojalista u razdoblju 
od 19. do 26. V 1815. Kao publi- 
cist A. je urednik brojnih ljevi- 
čarskih listova i publikacija. 

Bazelska zvona (V. Tecilazić), Beograd— 
Zagreb 1946; Robovanje i veličina fran- 
cuskog naroda (I. Pavlović), Beograd 
1947; Bazelska zvona (H. Alkalaj), Beo- 
grad 1947; Gospodske četvrti (M. Brant), 
Zagreb 1948; Antologija svjetske lirike, 
Zagreb 1956, 1965; Antologija suvremene 
francuske poezije (B. Kukolja), Zagreb 
1960; Velika nedelja (J. Stojanović), Su- 
botica 1961; Izmišljene ruže (N. Trajko- 
vić), Kruševac 1962; Orelijen_ I—II (Žž. Ži- 


vojinović), Novi Sad 1963; Seljak iz Pa- 
riza (N. Bertolino), Beograd 1964. 


hmp 


ARANY Janos (Aranji Ja. 
noš, 1817—1882), mađarski pjes- 
nik. Uz S. Petčofija (v.) i M. Voro- 
smartyja (v.) najznačajniji je 
predstavnik mađarske poezije 19. 
st. Suvereno vladajući izražajnim 
mogućnostima jezika, svoj poetič- 
ki izraz izgradio je na elementi- 
ima narodnog stvaralaštva. Naj- 
važnije djelo, epsku pjesan Toldi 
(1847), napisao je nadahnut kro- 
nikom u stihovima iz 16. st. o 
istoimenom junaku. Neobično 
snažnog i hrabrog Miklosa Toldi- 
ja zamislio je kao oličenje snage 
mađarskog naroda. Uspjeh tog 
epa bio je velik, a pozdravio ga 
je i Petofi, svjestan njegova zna- 
čenja u predrevolucionarnim gi- 


banjima. Otada datira i prijatelj- 
stvo s Petofijem koje je na A- 
ranyja duboko djelovalo. Pod tim 
utjecajem ostvario je nekoliko 
značajnih borbenih pjesama, a 
poslije sloma revolucije često je 
izražavao optužbe protiv novona- 
stalih prilika ili pak tugovao zbog 
njih. Potaknut uspjehom Toldija 
napisao je i nastavak epa, i to 
prvo treći i završni dio koji je 
nazvao Toldijeva večer (Toldi es- 
teje, 1854), a mnogo kasnije do- 
vršio je, pod naslovom Toldijeva 
ljubav (Toldi szerelme, 1879), i 
drugi dio te trilogije. U poznatije 
pjesnikove epske radove ubraja 
se i Smrt Bude (Buda haldla, 
1864), zapravo prvi dio nedovrše- 
ne trilogije iz daleke hunske pro- 
šlosti. Istakao se i kao pisac ba- 
lada u kojima prevladavaju tra- 
gični sadržaji, a odlikuju se psi- 
hološkom obradom tematike. 

Otma Muranj grada (Zmaj J. Jovanović), 
Novi Sad 1878; Toldija (Zmaj J. Jovano- 


vić), Novi Sad 1910; Antologija svjetske 
lirike, Zagreb 1956, 1965. 

ARETINO, Pietro (Pje- 
tro Aretino, 1492—1556), talijan- 
ski renesansni prozni pisac, ko- 
mediograf. Kao preteča suvre- 
menog — žurnalizma — nametnuo 
se umjetničkom i javnom ži- 
votu lecima, satirama i člancima, 
katkada u obliku astroloških 
prognoza; ucjenjujući cinično i 
besramno laskajući, stekao je ve- 
lik ugled i bogatstvo: pape, vla- 
dari i najbolji umjetnici plaćali 
su njegovo pero. Ostavio je za- 
nimljivo i raznovrsno književno 


djelo, odrazivši neposredno život 
16. st., osobito iskvarenost i a- 
moralnost raznih društvenih slo- 
jeva, od papa i redovnica do 
sluga i prostitutki, čuvenih rim- 
skih kurtizana (Dijalozi — Dia- 
loghi, 1536; Razmatranja — Ra 
gionamenti, Amsterdam 1660. i 
dr.). Takve su mu i komedije 
(La cortigiana, Il marescalco, Lo 
ipocrito, La Talanta, Il filosofo), 
koje su originalan prilog suvre- 
menoj komediografiji, iako pisa- 
ne prema uobičajenim izvorima i 
uzorima renesansnog kazališta (v. 
Plaut, Terencije, Boccaccio) i kad- 
što opscene. Prvi u talijanskoj 
književnosti objavio je šest knjiga 
Pisama (Lettere, 1537—57), ko- 
ja se odlikuju bujnošću mašte i 
izraza, neposrednošću i impresio- 
nističkim opisima prirode. Ta 
pisma u potpunosti odražavaju 
složenu i darovitu, no površnu 
stvaralačku ličnost Aretinovu. 


Renesansne novele (J. Belan), Zagreb 1961; 
Dvorska i druga posla ( D. Savić), 
Beograd 1961; M. Pantić, Poetika huma- 
nizma i renesanse I—ll, Beograd 1963; 
Italijanske renesansne komedije (M. D. 
Savić), Beograd 1965. 

ARGHEZI, Tudor (Tudor 
Argezi, 1880—1967), rumunjski 
pjesnik i pripovjedač. Okušao se 
u različitim zanimanjima, pa i u 
novinarstvu, a za vrijeme fašistič- 
ke vlasti bio je interniran. U oslo- 
bođenoj Rumunjskoj razvio je 
bogat književni, kulturni i javni 
rad i primio nekoliko nagrada. 
U toku duge književne karijere 
A. je pisao i pripovjedačku i kri- 
tičku prozu, ali je u prvom redu 
pjesnik i na tom je polju najzna- 
čajniji. Njegove pjesme, sabrane 

u nekoliko zbirki (Prave riječi — 
Cuvinte potrivite, 1927, Cvijeće 
plijesni — Flori de mucigai, 1931; 
Večernja knjižica — Carticica de 
seard, 1935; Kola — Hore, 1939) 
izražavaju psihička previranja 
rmodernog čovjeka, sadržavajući i 
elemente panteizma i misticizma 
poteklih iz trzavica zbog nemo- 
gućnosti odgovora na vječna pi- 
tanja. U mladosti A. je bio neko 
vrijeme zaređen, kasnije je bio 
socijalist, pa raspon njegove mi- 
saonosti i osjećajnosti seže od 
socijalne kritike (Večernja molit- 
va — Rugčd de searđ) do traženja 
apsolutnoga, u duboko intelektu- 
alnim i lirskim Psalmima (Psal- 
mi) s jedne strane, a s druge 
strane do nježnosti prema ljub- 
ljenoj osobi (pjesma Melancolie). 
Napisao je i roman Lina (1941). 
Poslije oslobođenja Rumunjske, 
osjećajući se usko povezan s 
poletom svoga naroda u izgrad- 
nji novoga društva, A. stvara 
zanosnu Pjesmu čovjeku (Cin- 
tare omului, 1956), koja pjes- 
nički opisuje stvaralački uspon 
ljudskoga roda od pradoba do 
naših dana. Velika seljačka buna 
iz 1907. nadahnjuje zbirku pje- 
sama pod naslovom 1907 (izašla 
1955). Novele su mu sakupljene 
u zbirkama Drvene ikone (Ico- 
ane de lemn, 1930), u kojoj opi- 
suje pokvarenost klera, Crna vra- 
ta (Poarta neagrd, 1930), koja do- 
nosi slike iz zatvorskog života, 
pune revolta protiv režima, Oči 
Majke Božje (Ochii Maicii Dom- 
nului, 1934) i dr. Stranice iz proš- 
losti (Pagini din trecut, 1955) 
zbirka su njegovih članaka. Ne- 
obične asocijacije, raznolikost ri- 
me i bogat jezik (dijalektizmi, 
familijarizmi, pa čak i neki vul- 

garizmi, leksički kontrasti, smi- 
one sintaktičke konstrukcije) na- 
laze u njegovoj poeziji funkcio- 
nalnu vrijednost. A. je snažno u- 
tjecao na pjesnike mlađih gene- 
racija. Smatra se jednim od naj- 
većih rumunjskih pjesnika i naj- 
većim rumunjskim liričarem po- 
slije Eminescua (v.). 


Antologija svjetske lirike, Zagreb 1956, 
1965. 
pt 


ARGUILLA, Manuel (Ma- 
nue! Argilja, 1911—1944), filipin- 
ski pripovjedač. Pisao je na en- 
gleskom jeziku. Porijeklom iz se- 
ljačke obitelji, po završetku stu- 
dija vratio se na selo gdje je ne- 
ko vrijeme bio učiteljem. Seos- 
koj sredini ostao je uglavnom vje- 
ran i u prozi u kojoj je slikao 
živim i toplim bojama jednostav- 
nu egzistenciju običnih ljudi. Ob- 
javio je oko 150 većinom kraćih 
pripovijedaka, a najbolje je saku- 
pio u zbirci Kako je moj brat 
Leon doveo kući ženu (How My 
Brother Leon Brought Home a 
Wife, 1940). U pripovijetki, po ko- 
joj je zbirka dobila ime, A. je 
precizno i realistički opisao mi- 
ran i jednostavan život u pokra- 
jinskom mjestancu (Nagrebkan), 
sjećajući se vlastitog djetinjstva. 
Sudjelovao je u podzemnom oslo- 
bodilačkom pokretu, no počet- 
kom 1944. Japanci su ga uhvatili 
i ljeti iste godine strijeljali. 

mz 


ARHILOH (Arkhilokhos, 
7. st. prije n. €.), najveći pred- 
stavnik grčke starojonske lirike, 
s otoka Para. Kao nezakonit sin 
aristokrata i robinje proveo je 


oskudan i nemiran skitnički ži- 
vot najamnog ratnika. Gorko ži- 
votno iskustvo utjecalo je na nje- 
govo pjesništvo. Antički učenjaci 
držali su ga začetnikom književ- 
nog jamba i drugih različitih 
metričkih oblika. Oskudni frag- 
menti elegija i jamba pokazuju 
da su temeljni sadržaj njegovih 
pjesama osobni doživljaji. A. 
iskreno govori o svome porije- 
klu, siromaštvu, životnim nevolja- 
ma, pijankama i ljubavnim pat- 
njama. Ponosno ističe da je pje- 
snik i vojnik, kojemu je rat iz- 
vor opstanka. Vjeru u vlastitu lič- 
nost izriče znameniti fragment, u 
kojemu s humorom priznaje 
kako je za vrijeme bijega pred 
nadmoćnim neprijateljem  izgu- 
bio štit, a to se držalo za sramotu. 
Prema osobnim i političkim pro- 
tivnicima A. je nemilosrdan, a 
kao oružje služi mu satirična ba- 
sna i poruga. Otvoreno kaže da 
umije strašnim pogrdama  uz- 
vraćati zlo za nanesenu mu uvre- 
du. Osobito su bili poznati nje- 
govi ogorčeni, oštri i zajedljivi 
jambi, upereni protiv parskog 
aristokrata Likamba, koji mu je 
obećao kćer Neobuju, ali ga je 
poslije odbio. Prema legendi otac 
i kći objesili su se, natjerani u 
očaj pjesnikovim napadima. A. 
je bio strastven i u ljubavi i u 
mržnji. Buru koja je ključala u 
njegovoj duši pretočio je u jedre 
stihove ne vođeći računa o jav- 
nom mišljenju i stidu i ne bi- 
rajući riječi. Jako je gruba stra- 
na njegovih pjesama unosila za- 
bunu među kasnije moraliste, 
antika ga je slavila kao klasika 
jampske poezije. Uspoređivali su 
ga s Homerom, a njegove su se 
pjesme uz Homerove javno reci- 


tirale. Velik je bio njegov utje- 
caj na Alkeja (v.), Sapfu (v.) i 
druge pjesnike, a među kasnijim 
nasljedovačima istaknuto mjesto 
pripada Horaciju (v.). A. je obo- 
gatio homerski jonski jezik, zao- 
dijevajući stare formule i epske 
riječi novim pjesničkim dahom. 
Nenadmašiv je majstor stiha, a 
jezik mu je snažan, sažet i vrlo 
slikovit. Arhilohova pjesnička os- 
tavština izgubila se tek u bizant- 
sko vrijeme. 


Antologija stare lirike grčke (K. Rac), 
Zagreb 1916; Orfej i Pan — Antologija 
starohelenske lirike (T. Smerdel), Zagreb 
1964; M. N. Đurić, Antologija stare helen- 
ske lirike, Sarajevo 1962; Antologija svjet- 
ske lirike, Zagreb 1956, 1965. 

ARIOSTO, Ludovico (Lu- 
doviko Ariosto, 1474——1533), tali- 
janski renesansni epičar. Mladi i 
obrazovani plemić morao je zbog 
materijalnih prilika stupiti u slu- 
žbu obitelji Este, gospodara Fer- 
rare. Pjesnika, ponosna i svje- 
sna umjetničkog poziva, poniža- 
vao je dvorjanski odnos i laska- 
nje puzavaca. Čeznuo je za spo- 
kojnim životom na vlastitu ima- 
nju uz voljenu ženu, što je na 
kraju i postigao. To povlačenje 
iz aktivna života bilo je odraz te- 
žnje za osobnom slobodom, no i 
tihog prosvjeda umnih ljudi u 
razdoblju grube borbe za vlast i 
teških političkih prilika u Italiji. 
Napisao je niz manjih djela. Mla- 
denački latinski stihovi (1493— 
—1503) odlikuju se nježnim obi- 
teljskim osjećajima i opisima 
prirode, a talijanski, vrelim lju- 
bavnim čuvstvom. Pisao je ma- 
nje uspjele komedije po rimskim 
uzorima (Komedija o škrinji — 

Cassaria, 1507; Negromante, 1520; 
Lena, 1528—29. i dr.) i Satire u 
tercinama, gdje je iznio kritiku 
dvorova i papa, nedaće svog ži- 
vota i melankoliju pjesnika ko- 
jemu je ideal mirno i slobodno 
stvaranje. No sve je to samo 
priprema Mahnitom Orlandu (Or- 
lando Furioso, I izd. 1516), ve- 
likom epskom spjevu, koji u ko- 
načnom izdanju (1532) ima 46 
pjevanja, a zapravo je sadržajem 
nastavak nedovršena spjeva M. 
M. Boiarda (v.). Epska je pozadi- 
na djela borba Saracena protiv 
Karla Velikoga i njegovih viteza. 
U teškom trenutku za kršćanski 
svijet (aluzija na suvremeno tur- 
sko napredovanje) najbolji vitez 
Orlando napušta borbu zbog lju- 
bavi prema istočnjačkoj princezi 
Angeliki, luta za njom po cijelom 
svijetu i na kraju pomahnita, do- 
znavši da je pošla za Saracena 
Medora. U zapletima oko ljubavi 
franačke junakinje Bradamante i 
saracenskog viteza Ruggiera, A. je 
htio prikazati legendarni posta- 
nak obitelji svojih gospodara. Tri 
glavne radnje isprepletene su ni- 
zom ljubavnih i viteških epizoda, 
realnih i fantastičnih, opisima 
dvoboja, čarobnih dvoraca i oto- 
ka, čudovišnih bića, no i prizori- 
ma iz svakodnevna života. Arios- 
tov svijet nosi pečat osobnosti, a 
odražava istovremeno napredan 
duh renesanse. Nije iznevjerio 
npr. suvremeni ideal prirodne 
jednakosti ljudi: princeza Ange- 
lica, za koju se otimlju najveći 
vitezi, zaljubljuje se u obična 
vojnika, lijepog Medora; »ne- 
vjernici« nisu više zlikovci i ku- 
kavice, pa iako ih može napu- 
stiti bojna sreća, sposobni su 
za uzvišene osjećaje vjernosti i 

ljubavi. Kršćanski su vitezi živi, 
suvremeni ljudi, koji zbog ljuba- 
vi i ljubomore lako zaboravljaju 
dužnosti. Čarobnica Alcina, npr., 
divnim ženskim likom zavodi 
Karlove junake i slabi mu voj- 
sku, a Orlando, štit kršćanstva, 
kojega je Bog obdario neranji- 
vošću, iskoristi to u ludu mahni- 
tanju, ubijajući mirne seljake 
koje bi trebao braniti. Pa 
ipak, pjesnikov odnos prema 
srednjovjekovnom  viteštvu nije 
samo ironičan; upravo zato što 
je u 16. st. ta ustanova bila već 
odavno mrtva, A. je isticao ideal 
individualne hrabrosti, poštenja 
i zadane riječi. Značajan je Ario- 
stov smisao za prirodu: iako 
je središte epske radnje tvrdi 
grad Pariz, većinu je bojnih ili 
sentimentalnih susreta junaka 
smjestio kraj bistrih voda i u- 
sred tamnih beskrajnih šuma. U 
spjevu prevladava ljubav, glavni 
pokretač zbivanja, shvaćena u 
prvom redu čulno, kadšto stra- 
stvena i tragična, kadšto nježna 
i vedra. No pjesnik se nikad ne 
prepušta posve osjećajima, prot- 
kavši svoje djelo ironijom, koja 
je odraz vedre mudrosti njegova 
vremena. Pjesnikova je težnja da 
u čovjeku izmiri intelekt i nagon 
u višoj harmoniji i slobodi. Naj- 
bujnija mašta i objektivno odra- 
žavanje života nisu u Aorista 
odvojeni i suprotstavljeni, već se 
dopunjuju i tako tvore najljep- 
šu viziju renesansnog čovjeka. 
Kao i tadašnje slikarstvo spjev 
se odlikuje čistoćom crteža, pre- 
ciznošću detalja i skladom boja, 
a jedanaesterci njegovih oktava, 
u mnogobrojnim ritmičkim va- 
rijantama, obogatili su talijanski 
pjesnički izraz nenadmašenom 


muzikalnošću. Postigavši odmah 
golem uspjeh u svim slojevima 
čitalaca, Mahniti Orlando bio je 
prevođen na mnoge jezike, a na 
našoj obali Jadranskog mora, 
koje A. naziva slavenskim, čitali 
su ga i dobro poznavali još od 
renesansnih vremena. 

Bijesni Rolando (prepj. D. Stanojević), 
Beograd 1895—97, 1898; Talijanska lirika, 
Zagreb 1939; Bijesni Orlando (D. Anđeli- 
nović), Zagreb 1954; M. Pantić, Poetika 
humanizma i renesanse, I—II, Beograd 


1963; Antologija svjetske lirike, Zagreb 
1956, 1965. 

ARISTOFAN (Aristophd- 
nčs, oko 445—385. prije n. e.), 
najveći grčki komediograf, iz A- 
tene. Glavni je predstavnik stare 
atičke komedije, za koju je ka- 
rakteristično što obrađuje suvre- 
meni život posvećujući osobitu 
pažnju javnim običajima, dnev- 
nim političkim zbivanjima i cije- 
loj prosvjeti (odgoj, filozofija, 
književnost i glazba). Brane se 
stari običaji, šibaju sve novota- 
rije i oštroj kritici podvrgavaju 
se loše posljedice sofističke pro- 
svjete. Politički napadi upereni 
su uglavnom na demokratske dr- 
žavnike, a osobitoj poruzi izlo- 
ženi su demagozi. Satira je imala 
punu slobodu govora. Napadane 
osobe spominju se pod punim 
imenom ili se dovode na pozor- 
nicu kao komična lica i postaju 
predmetom zajedljivih, ponekad 
vrlo grubih šala i aluzija. Pred- 
imet komedije ima fantastičan 
karakter. Ponajčešće se ostvaru- 
je neki nemogući nacrt izmjene 
stvarnoga društvenog stanja. Sa- 
tira se zaodijeva u oblik utopije, 
pa nevjerojatnost radnje stvara 
snažan komički efekt. Oblik je u- 


glavnom isti kao u tragediji, s 
tom razlikom što se u komediji 
kor jače ističe i življe sudjeluje 
u radnji. Posebno treba istaći 
parabazu i prizor natjecanja ili 
ag ćn. Parabaza je najvažnija par- 
tija kora, izvodi se u sredini ko- 
medije i ne stoji u vezi s rad- 
njom. Na usta kora, koji se obra- 
ća gledaocima, pjesnik se pred- 
stavlja i preporučuje publici, go- 
vori o svojim zaslugama za dr- 
žavu i obračunava sa svojim 
protivnicima. U agonu dva pro- 
tivnika iznose suprotna mišlje- 
nja, od kojih je jedno pjesniko- 
Vo, a izražava idejno značenje 
komedije. Za drugu polovicu ko- 
medije karakteristični su mali 
prizori lakrdijskog karaktera. To 
su njezini najživlji dijelovi, u ko- 
jima se izlažu dobre posljedice 
ostvarenih nacrta i odstranjuju 
kojekakvi nametljivci koji poku- 
šavaju remetiti postignuto bla- 
ženstvo. Kor ovdje svojim pje- 
smama čini samo okvir prizori- 
ma. A. je svoje komedije prika- 
zivao ponajviše pod tuđim ime- 
nima. Od 44 komedije sačuvano 
je uz fragmente 11. U Aharnjani- 
ma (Akharnćs, 425), izvanrednim 
slikama i dosjetkama. A. daje 
oduška dubokoj čežnji atičkog 
seljaka za mirom i prvi put na- 
pada Euripidovu (v.) tragediju. 
Seljak Dikeopol, sit rata, sklapa 
za sebe i svoju obitelj posebni 
mir sa Spartom. U Vitezovima 
(Hippćs, 424) politička satira 
dostigla je vrhunac. Oštro se na- 
pada demagog i vođa radikalne 
demokratske stranke Kleon koji 
je tada bio na vrhuncu moći. Od 
lirskih dijelova zanimljiva je pa- 
rabaza jer u njoj A. daje kratku 
povijest komedije do svoga vre- 

mena. U Osama (Sphčkes, 422) 
ismijava se strast Atenjana za 
suđenjem. Komedija je protkana 
političkim aluzijama i napadima 
na Kleona. Mrzikleon nastoji u- 
vjeriti svoga oca Ljubikleona da 
su suci igračka u rukama dema- 
goga. Gorka je parodija na aten- 
sko sudstvo u prizoru sudskog 
procesa nad psom koji je ukrao 
sir. Komedija Mir (Eirćnč, 421) 
slavi mir sa Spartom. Seljak Tri- 
gej leti na govnovalju u nebo da 
oslobodi božicu mira, koju drži 
zatvorenu u pećini bog rata. 
Oblaci (Nephelai, 423) satira su 
sofističkog odgoja. Žalac je u- 
peren osobito protiv snage riječi 
kao sredstva uvjeravanja, kojim 
sofisti ruše stare nazore i uvode 
duh nove prosvjete. Kao nosioca 
sofističke nauke izabrao je So- 
krata, svim Atenjanima dobro 
poznatu ličnost. Sokratov je lik 
pretvoren u karikaturu sofistike. 
U Prticama (Ornithes, 414), naj- 
duhovitijoj komediji, dao je A. 
travestiju političkih, socijalnih i 
vjerskih nacrta o poboljšavanju 
svijeta. Dva Atenjanina, ogorčeni 
na razmirice u Ateni, lete na 
čavki prema pticama i osnivaju 
između neba i zemlje ptičje 
carstvo,  Kukumaglaj-grad (Ne- 
phelokokkygia), odakle će ptice 
vladati ljudima i bogovima. Ko- 
medija je bogata smionom fan- 
tazijom, svježinom i originalno- 
šću lirskih dijelova. Lizistrata 
(Lysistrdtč, 411) prikazana je 
poslije poraza Atenjana pod Si- 
rakuzom. A. se zalaže za mir. 
Žene zaraćenih strana uskraćuju 
muževima bračne dužnosti i time 
ih prisiljavaju na sklapanje mi- 
ra. Ženska skupština u Tezmofo- 
riju (Thesmophoridzusai, 411) 

ima književnu pozadinu. A. pa- 
rodira moderne tragičke pjesni- 
ke Agatona i osobito Euripida 
(v.), kojeg žene osuđuju na smrt 
jer ih ne štedi u svojim tragedi- 
jama. U Žabama (Bdtrakhoi, 
405) Dioniz, bog vina, zabrinut 
zbog sudbine tragedije, polazi u 
carstvo mrtvih da dovede na svi- 
jet Euripida. Problematika ko- 
medije je u drugom dijelu, gdje 
se o prvenstvo natječu Eshil (v.) 
i Euripid citatima iz svojih tra- 
gedija. Eshil iznosi pobjedu, pa 
Dioniz njega izvodi na gornji 
svijet. A. podvrgava oštroj kritici 
Euripidovu umjetnost, ali ne za- 
tvara oči ni pred nedostacima 
Eshilovih tragedija. Žabe su po 
tome i najstariji dokument an- 
tičke književne kritike. U kome- 
diji Žene u narodnoj skupštini 
(Ekklčsidzusai, 392) ismijavaju 
se žene, koje umjesto loših dema- 
goga preuzimaju državnu upra- 
vu i uspostavljaju zajednicu 
imutka, žena i muževa. Kome- 
dija ima mnogo zajedničkog s 
Platonovom  (v.) Državom, ali 
nije sigurno da li je A. ideju 
uzeo od Platona ili je htio stvo- 
riti satiru na Platonov spis. Te- 
ma je u komediji Pluto (Plutos 
— Bogatstvo, 388) žalba na ne- 
pravilno podijeljeno bogatstvo. 
Izvanredno je »natjecanje«, tj. 
sukob Bogatstva i Siromaštva. 
A, je snažnom, smionom, istini- 
tom i dubokom satirom zahva- 
tio muškarce i žene, državnike i 
vojskovođe, pjesnike i filozofe, 
seljake, građane i robove, a nije 
poštedio ni bogova. Temeljna je 
osobina Aristofanovih komedija 
deformacija: likovi živih suvre- 
menika pretjerano su iskrivljeni 
i karikirani. Radnja je vrlo jed- 


nostavna i providna, iznesena 
gotovo u obliku aktualne repor- 
taže. Uspješnom upotrebom ko- 
mičnih situacija držao je gledao- 
ce u trajnoj napetosti. Znao se 
izvanredno igrati glazbom i rije- 
čima stvarajući iluzije gradskog 
žamora, oluje, pjevanja slavuja, 
graktanja vrana i čavki i kreke- 
tanja žaba. Jakim kontrastima 
pojačava svjetlo i sjenu, a zapa- 
njuje gledaoce — paradoksima, 
groteskama, karikaturom i hiper- 
bolom. Jezik mu je svakodnevni 
atički govor, prepleten duhovi- 
tim riječima iz žargona i bogat 
finim kombinacijama i komič- 
nim složenicama. Radi komičkog 
efekta upotrebljava i druga grč- 
ka narječja i negrčke izraze, koji 
izvanredno odgovaraju određe- 
noj osobi. Živa mašta i fini smi- 
sao za ritam ističu se u lirskim 
dijelovima. Metar je živ, brz i 
gibak, a stil elegantan i lagan. 
Žive asocijacije ideja i slika i na- 
gla iznenađenja izbijaju nepre- 
kidno u novim oblicima. Aristo- 
fanova politička komedija nije 
našla nasljedovače u kasnijoj 
grčkoj književnosti, ali već od 16. 
st. osjećaju se odjeci i utjecaji 
njegovih komedija u Francuskoj 
(Rabelais, Racine, Rostand), u 
Engleskoj (Ben Jonson, Brown- 
ing), u Njemačkoj (Goethe), 
u Italiji (Machiavelli, Alfieri). 

Aristofanove komedije (K. Rac), Zagreb 
1947; Komedije — Oblakinje, Plice (M. N. 


Đurić), Beograd 1963; Lisistrata (M. N. 
Đurić), Beograd 1963. 


ms 


ARISTOTEL (Aristotćlčs, 
384—322. prije n. €.), najuniver- 
zalniji filozof staroga vijeka. Ro- 
dom je iz Stagire. Bio je učenik 


Platonov (v.) u Akademiji, a ka- 
snije utemeljio je peripatetičku 
filozofsku školu. Od golema bro- 
ja njegovih filozofskih spisa iz- 
gubljeni su tzv. egzoterički, na- 
mijenjeni široj publici, a saču- 
vani su samo ezoterički, u mno- 
gim dijelovima samo skice ili bi- 
lješke za predavanja koja je dr- 
žao učenicima svoje škole u Li- 
keju (Atena). Među njima oso- 
bito se ističu logički spisi sabra- 
ni u skupinu i nazvani Organon 
(Organon Oruđe  filozofira- 
nja), pa Metafizika (Ta meta ta 
physikd — Ono što slijedi iza 
spisa fizike, gdje A. u 14 knjiga 
raspravlja o odnosu materije i 
forme i o biti entelehije, dakle 
o najopćenitijim principima koji 
su temelj svega pojedinačnoga), 
a uz prirodoznanstvene i etičke 
(npr. Nikomahova etika — E- 
thika Nikomdđkheia, u 10 knjiga) 
vidno mjesto zauzimaju i poli- 
tički spisi. Književne probleme 
dodirivao je A. i u drugim djeli- 
ma, ali su im isključivo posveće- 
na dva: Retorika (Tčkhnč rhč- 
torikć, u 3 knjige, oko god. 329— 
—23), koja iznosi upute za go- 
vorništvo i u 3. knjizi istančana 
zapažanja o stilu, i u prvom re- 
du znamenita Poetika (Peri pot- 
čtikes — O pjesničkom umijeću, 
oko 334, od 2 knjige sačuvano sa- 
mo 26 poglavlja iz 1), koja je iz- 
vršila izvanredno velik utjecaj u 
povijesti evropske kulture, bilo 
da je djelovala na cijela razdob- 
lja u teoriji i praksi književnog 
stvaranja, ili su se nova strujanja 
i pokreti, poput njemačkog i 
francuskog romantizma, temeljili 
na idejama, što su se razvile u 
suprotnosti upravo s Aristotelo- 
vim racionalističkim stavom. Vri- 

jednost toga djela, kojim su uda- 
reni temelji naučnoj estetici u 
Evropi, nije danas sadržana to- 
liko u odgovorima koje daje, ko- 
liko u tome kakva još uvijek pi- 
tanja potiče. Opći uvod o pjesniš- 
tvu u početnim poglavljima i 
razmatranja o epu na kraju djela 
okvir su središnjem i najiscrpni- 
jem dijelu Poetike, koji analizira 
bit i značenje tragedije (i poneš- 
to komedije). Kao i Platonu (v.), 
umjetnost je za Aristotela opo- 
našanje (mimečsis), ali ne ropsko 
oponašanje prirode i ljudi, nego 
takvo da stvara tipove, dakle ono 
opće, koje je bolje i više od poje- 
dinačnog. Tvrditi da su stvari ko- 
pija ideja, znači govoriti prazne 
riječi i izražavati se pjesničkim 
metaforama. Tako A. pobija svo- 
ga učitelja Platona, smatrajući da 
ideje ne postoje prije pojedinač- 
nih stvari, nego samo u njima i 
s njima. Stoga i ljepotu, koja se 
sastoji u veličini i redu, zamišlja 
uvijek u nečemu konkretnom. 
Cijela Poetika — osobito učenje 
o katarzi, tj. očišćenju afekata 
sažaljenjem i strahom, čime tra- 
gedija postiže svoju svrhu — 
prožeta je protestom protiv Pla- 
tonove negacije umjetnosti. Na 
temelju Aristotelova učenja o je- 
dinstvu zapleta u tragediji, Tali- 
jan Castelvetro formulirao je 
god. 1570. znamenitu teoriju o tri 
jedinstva (mjesta, vremena i rad- 
nje), koja su nakon njega shva- 
ćana neprekršivim zakonima dra- 
me i njegovom su zaslugom pro- 
drla u Francusku i Englesku. A. 
izričito traži samo jedinstvo rad- 
nje, jedinstvo vremena samo 
konstatira, a o jedinstvu mjesta 
uopće ne govori, premda je po- 
znato da je razvijena grčka tra- 

gedija čuvala jedinstvo mjesta i 
vremena. Uočavajući u svoj oštri- 
ni niz temeljnih estetskih pro- 
blema (umjetnost kao specifičnu 
vrstu ljudske djelatnosti, odnos 
umjetnosti i stvarnosti, odnos 
idejnih i formalnih elemenata 
pjesničkog djela, promjenljivost 
estetskih normi i dr.), Aristote- 
lova je Poetika od druge polovi- 
ce 16. st. zadobila bitno značenje 
u razvoju estetske misli (v. oso- 
bito Scaligerovu Poetiku 1561, 
francuski kritički pokret 17. st., 
Boileau, Lessing, Černiševski i 
dr.). Nijedan Grk nije toliko u- 
tjecao na povijest evropske misli, 
i u općefilozofskom i u estetskom 
pogledu, kao Aristotel. 


Poetika (M. Kuzmić), Zagreb 19122; O 
pesničkoj umetnosti (M. N. Đurić), Beo- 
grad 19553; Nikomahova etika (R. Šala- 
POLE Beograd 1958; Metafizika (B. Gave- 
la), Beograd 1960; Politika (Lj. Stanoje- 
vić—Crepajac), Beograd 1960; Organon (K. 
Atanasijević), Beograd 1965. 

ARTHAUD, Antonin (An- 
tonen Arto, 1896—1948), francus- 
ki pjesnik i esejist. Premda sla- 
bog zdravlja već od rane mlado- 
sti, bavio se i crtanjem, glumom 
i režijom. Aktivno je sudjelovao 
u nadrealističkom pokretu izme- 
đu 1924. i 1928, a tada je objavio 
i glavne zbirke pjesama: Pupko- 
vina limba (L'ombilic des limbes, 
1925) i Vaga za živce (Le pčse- 
-nerfs, 1927), popraćena Odlomci- 
ma dnevnika iz pakla (Fragments 
d'un journal d'enfer). Glavna je 
njegova djelatnost na području 
kazališta koje je značajno pomla- 
dio, odbacivši stare scenske for- 
me i istrgnuvši ga iz literature da 
bi ga uključio u »najdublju real- 


nost«, revoltom što vodi do apso- 
lutne slobode. Nadahnuće je na- 
lazio u orijentalnoj dramaturgiji 
koja polazi od gledaočeva proživ- 
ljavanja putem intenzivnog poti- 
caja na sva čula. U manifestima 
(najprije »Teatra Alfred Jarrv« 
koji je utemeljio zajedno s R. 
Vitracom, 1926; zatim »Teatra 
okrutnosti«, 1932, koji je posto- 
jao samo kao zamisao), a kasnije 
u poznatoj studiji Teatar i nje- 
gov dvojnik (Le th&ćtre et son 
double, 1938), A. zahtijeva da te- 
atar postane dvojnikom ne ove 
obične, svakodnevne realnosti, 
već jedne druge, nehumane i o- 
pasne, ali tipične, u kojoj druš- 
tveni i kulturni aspekti čovjeka 
igraju veoma malu ulogu. Prizo- 
rima krvi i okrutnosti, zahvalju- 
jući magičnoj moći riječi i zvuko- 
vnim šokovima, gledalac će se os- 
loboditi nagona i zlih misli. Iako 
su njegove scenske realizacije 
nesavršene (Spaljeni trbuh ili lu- 
da majka — Ventre brulć ou la 
mere folle, 1927; Obitelj Cenci — 
Les Cenci, 1935), njegove su te- 
meljne težnje i danas aktualne: 
htio je prekinuti s tradicijom, 
odbacujući psihološki teatar i 
naturalizam, a ističući značenje 
mita, magije, pokreta, napose po- 
ezije i sna. Od ostalih djela, od 
kojih su mnoga objavljena pos- 
mrtno, ističu se Pisma iz Rodđeza 
(Lettres de Rodez, 1946), bolno 
svjedočanstvo teške borbe protiv 
pomračenja uma, i Van Gogh, sa- 
moubojica društva (Van Gogh, le 
suicidć de la societe, 1947), lirska 
biografija velikog slikara. 

ASPAZIJA (Aspazija, pra- 
vim imenom Elza Rozenberga, 
1868—1943), letonska pjesnikinja 
i dramatičarka. Bila je gorljiv 
borac za ženska prava i nacional- 
nu nezavisnost. Supruga pjesnika 
Rainisa (v.) od 1897, priključila 
se naprednom pokretu »Nova 
struja«, surađujući u listu »Die- 
nas Lapa« (»Dnevnik«), koji je 
Rainis uređivao u socijalističkom 
duhu (1898—1903). Slijedila ga je 
i u emigraciji (1906—20). Obja- 
vila je desetak pjesničkih zbirki 
uzorna jezika i dorađena oblika, 
ugledajući se u jednostavnu na- 
rodnu pjesmu (Crveni cvjetovi — 
Sarkančs pukes, 1897; Sutoni du- 
še — Dvčseles krčsla, 1901; Sun- 
čani kutić — Saulains stiiritis, 
1910; Naramak cvijeća — Ziedu 
klčpis, 1911; Put duše — Dvčseles 
celojums, 1933; Pod večernjom 
zvijezdom — Zem vakara zvaigz- 
nes, 1942; Mjesečev vrt — Mčness 
darzs, 1943). U njima je izrazila 
čist lirski temperament i dubok 
osjećaj, urođenu impulzivnost i 
unutarnji nemir i, obično u sim- 
boličnoj formi, težnju nečem ne- 
dostižnom i velikom (npr. u pje- 
smi Protječu mjesečeve zrake — 
Mčness starus stigo). Najveća 
letonska spisateljica stekla je ve- 
liku popularnost u domovini ni- 
zom neoromantičkih drama i tra- 
gedija s temama iz suvremenog 
života, narodne prošlosti i vjero- 
vanja. Povijesno-romantičkom 
tragedijom Vaidelote (naziv za 
prusko-litvansku pogansku sveće- 
nicu, 1894) evocirala je svijet 
pretkršćanske baltičke drevnosti 
i slobodnoga narodnog života. Tu 
se glavna junakinja bori s dru- 
gom ženom zbog voljenog čov- 
jeka i trpi zbog obaveze djevi- 

čanstva. Optužbama protiv hipo- 
krizije suvremenog morala u dra- 
mi Izgubljena prava (Zaudetas 
tiesibas, 1894) izazvala je oštre 
kritike u građanskom ambijentu 
i velike simpatije u lijevim kru- 
govima. U drami Nedosegnut cilj 
(Neaizsniegts mečrkis, 1895) mla- 
da djevojka zalaže se za prosvje- 
ćivanje žena i njihova prava, a u 
drami Zlatokosa (Zeltite, 1904) 
jadnu djevojčicu udavaju još ne- 
zrelu i protiv volje. Političke alu- 
zije drame o životu umjetnika 
Srebrni veo (Sidraba škidrauts, 
1905) imale su velik odjek u re- 
volucionarnoj klimi god. 1905. As- 
pazijine kasnije drame manje su 
značajne (npr. Aspazija, 1925, iz 
grčkog života, i Boas i Rut — Bo- 
ass un Rute, 1925, na biblijski 
motiv). Pisala je i prozu (npr. 
roman Jesenski slavuj — Rudens 
lakstigala). 


Antologija svjetske lirike, Zagreb 1956, 
1965 

ASTURIAS, Miguel Angel 
(Migel Anhel Asturias, 1899), gva- 
temalski romanopisac i pjesnik. 
Studirao je pravo i nastavio stu- 
dije u Parizu, ostavši tamo više 
godina. Sudjelovao je u revoluci- 
jama i velik dio života proveo u 
emigraciji. Došao je u Pariz 
upravo u doba nadrealizma pa 
iako nije pripadao tom pokretu, 
ipak je ponešto baštinio od njega, 
naročito u bujnoj metaforici. 
Književni rad započeo je stihovi- 
ma, koje je i kasnije pisao, obja- 
vivši nekoliko zbirki: Zraka zvi- 
jezde (Rayito de estrella, 1929), 
Soneti (1930), Sa zalogom u zubi- 
ma — Pjesma Francuskoj (Con el 

rehćn en los dientes — Canto a 
Francia, 1942), Pjesničke vježbe 
(Ejercicios poeticos, 1951). U tim 
se knjigama najčešće odražava 
rodni pejzaž, narodni žvot i indi- 
janski folklor, kojim se A. mnogo 
zanimao te je objavio Gvatemal!- 
ske legende (Leyendas de Guate- 
mala, 1930). Tom knjigom posti- 
gao je velik uspjeh u Evropi. No 
najveće značenje imaju romani 
u kojima je dao panoramu života 
u svojoj zemlji. Prvi i možđa naj- 
bolji od tih romana je Gospodin 
Predsjednik (El sefior Presiden- 
te), napisan 1934. a objavljen 
1946. Tu je dana okrutna i dra- 
matična slika diktature, sa svim 
nasiljima, hipokrizijom i odsus- 
tvom savjesti. Još nitko nije dao 
tako oštru i snažnu osudu tiran- 
skih vlada u Latinskoj Americi. 
Težak život Indijanaca obrađen 
je u romanu Kukuruzni ljudi 
(Hombres de maiz, 1949), a bez- 
obzirnost stranaca, koji posjedu- 
ju plantaže banana, u romanu 
Zeleni papa (El papa verde, 
1950), kao što je u Uraganu (Vien- 
to fuerte, 1954) prikazao suko- 
be Indijanaca sa sjevernoamerič- 
kom kompanijom. U svim tim 
djelima dolaze do izražaja prije 
svega društveni problemi Gvate- 
male, koju godinama tlače doma- 
će diktature a iskorištava strani 
kapital. A. je isto tako izvrstan 
slikar života, atmosfere i ambi- 
jenta, osobito indijanskog sela, sa 
svom zaostalošću, praznovjerjem 
i fatalizmom. Rečenica mu je ži- 
va, okretna i slikovita. Nobelovac 
1967. 
Uragan (Z. Milosavljević), Beograd 1958 
nm 

AŠ, Šalom (Šalom Aš, 
1880—1957), židovski pripovjedač 
i dramatičar, najveći predstavnik 
književnosti na jeziku istočno- 
evropskih Židova (jidiš). Pisao 
je i na njemačkom i engleskom 
jeziku. Rođen je u zapadnoj Ru- 
siji, a od 1914. živi u SAD. Građu 
za brojne romane, pripovijet- 
ke i drame crpe izživota svo- 
jih sunarodnjaka u Rusiji, Polj- 
skoj i Americi, prikazujući 
snažnim realizmom tegobe i te- 
škoće, ali i korjenitu vitalnost ži- 
dovskog življa pod teškim poli- 
tičkim i ekonomskim uvjetima. 
Znao je međutim posegnuti i za 
motivima i simbolikom starohe- 
brejske književnosti ili za puč- 
kom predajom svoga zavičaja. 
Nacionalno obilježje ima već pr- 
vo veće djelo, drama Bog osvete 
(Der_ Got vun nekome, 1907), 
koja je u inscenaciji Maxa Rein- 
hardta proslavila mladog autora. 
Nakon romana Lopov Mottke 
(Mottke ganev, 1916, dramatizi- 
ran 1917) i Majka (Di muter, 1919) 
stvara A. svoje najznačajnije 
djelo: epsku trilogiju Prije po- 
topa (Farn_ mabl, s romanima 
Petrograd, Varšava, Moskva; 
1927—32). Taj široko zasnovani 
prikaz društvenog života i tipič- 
nih sudbina židovskih obitelji u 
istočnoj Evropi u decenijama 
prije prvoga svjetskog rata po iz- 
ražajnoj snazi i proćućenom hu- 
manizmu može stati uz bok naj- 
većim = realističkim — romanima 
evropske književnosti. U svojim 
posljednjim romanima, pisanim 
dijelom na engleskom jeziku, A. 
je prikazao likove židovske i krš- 
ćanske religije (npr. Pavle — Pau- 
lus, 1943; Mojsije — Moses 1951). 


Mary (roman, N. Nikolajević), Zagreb 


1925; Antologija novohebrejske  književ- 
nosti (M. Rabinson, N. Bistricki), Za- 
greb 1933; Mati (L. Dmitrijev), Beograd 
1954, 

ATTERBOM, Per Daniel 
Amađeus (Per Daniel Amadeus 
Aterbum,  1790—1855), švedski 
pjesnik, izrazit romantičar. Na 
putovanju po Njemačkoj i Ita- 
liji upoznaje nova književna stru- 
janja, a naročito ga se doimlje 
njemačko romantičko pjesništvo 
i filozofija (Tieck, v., Schelling). 
U Uppsali je oko sebe okupio 
mlade istomišljenike i izdavao 
časopis Phosphoros (otud tzv. 
fosforisti). God. 1812. objavljuje 
Ciklus Cvijeće (Blommorna), u 
kojem mašta o tajnovitom sim- 
boličkom životu i karakteru po- 
jedinih vrsta cvijeća, nadahnuv- 
ši se romantičkim panteizmom, 
antiknim i orijentalnim motivi- 
ma. Najznačajnijim djelom sma- 
tra se fantastična dramska pje- 
san Otok sreće (Lycksalighetens 
O, 1824—27) sazdana na motivi- 
ma pučke bajke o lijepom mla- 
diću koji dospijeva u carstvo 
vječne ljepote i zaborava pa za- 
čaran gotovo zaboravlja na svoju 
ljudsku domovinu. U raznolikost 
metričkih oblika i ritma zaodje- 
nuto je bogatstvo blistavih i ras- 
košnih slika, osebujnih naročito 
u lirskim odlomcima. Kao ro- 
mantičar konzervativnih politič- 
kih nazora, A, se u tom djelu 
usput pokušao satirički narugati 
republikancima i francuskoj re- 
voluciji — zbivanju koje nije 
shvatio. 


x 

4 Strani pisci 

AUBANEL, Theodore (Te- 
odor Obanel, provansalski Auba- 
neu, 1829—1886), novoprovansal- 
ski pjesnik, pripadnik fontsegug- 
neskog kruga restauratora pro- 
vansalskog jezika i književnosti 
kojemu je na čelu stajao Mistral 
(v.). Proveo je život u rodnom 
Avignonu mirno i sređeno. Po- 
čeo je pjevati na francuskom je- 
ziku, ali ga je kasnije prijatelj- 
stvo s Mistralom i Roumanille- 
om, prvacima fćlibrigea (društva 
za propagiranje provansalskoga 
književnog jezika) potaklo da 
piše kao oni. Jednom je pri- 
likom u Font-Sćgugneu upoznao 
Jenny Manivet, koja će tako 
postati Laura provansalske po- 
ezije. Nosila je zagasito crvenu 
haljinu, što je pjesnika inspirira- 
lo za naslov prve lirske zbirke: 
Poluotvoreni šipak (La miougra- 
no entre-dubierto, 1860). Kasnije 
je napisao dramu Kruh grijeha 
(Lou pan dou peccat, 1863) po 
uzoru na Shakespearea, obradivši 
neku staru legendu o preljubu. 
Drama je, izvođena na francus- 
kom, imala velik uspjeh u Pa- 
rizu, te je učinila Aubanela poz- 
natim. Najzrelija mu je zbirka li- 
rike Avinjonske djevice (Li fi- 
hou d'Avignoun), gdje su pjesme 
istovremeno senzualne i spiritual- 
ne, pa se pjesnik otkriva kao 
strastven ljubitelj ljepote, bez ob- 
zira u kome se liku ona javlja. 
Zbog toga ga napadoše da je više 
poganin nego katolik, te ga za- 
malo nije snašla crkvena anate- 
ma. To ga je teško potreslo i 
vjerojatno ubrzalo smrt. Posmrt- 
no mu je objavljena zbirka pje- 
sama Sunce onkraj groba (Lou 
reire-souleu, 1899), koja ga potvr- 
đuje kao lirika tananih osjeća- 

nja suptilno izraženih, slobodnog 
od književnih utjecaja, i Pisma 
Mignoni (Lettres a Mignon, 1899). 
Pod tim imenom krije se jedna 
grčko-ruska princeza koja se dru- 
žila s ljudima pokreta fćlibrigea. 
Popevke s provansalskoga (D. Domjanić), 


Zagreb 1933; Antologija svjetske lirike, Za- 
greb 1956, 1965. 

AUBIGNE, Theodore A- 
grippa d' (Teodor Agripa Do- 
binje, 1552—1630), francuski pjes- 
nik, pripovjedač, kroničar i poli- 
tičar. Kao Ronsardov (v.) učenik, 
počeo je zbirkom ljubavne poe- 
zije Proljeća (Les Printemps, 
1570—73). Događaji će ga druk. 
čije usmjeriti: A., uvjereni protes- 
tant, borit će se u toku građan- 
skog rata jednako perom kao i 
mačem. Iz protestantske inspira- 
cije nastale su Tragične poeme 
(Les Tragiques), grandiozna epo- 
peja vjerovanja, koju su uspore- 
đivali s Danteovom (v.) Božan- 
stvenom komedijom i Miltono- 
vim (v.) Izgubljenim rajem. Na- 
dahnjujući se biblijskim izvori- 
ma, a istodobno prožet neodolji- 
vom sklonosti za velike zahvate, 
A. ostvaruje freske kojima oživ- 
ljava cijelo čovječanstvo, božan- 
stvo, prirodu, apokaliptičke vizi- 
je. Naročito su mu uspjeli opisi 
strahota rata. To smiono djelo 
objavio je tek 1616. u progonstvu, 
u času kad u francuskoj književ- 
nosti počinje prevladavati novi 
estetski ideal klasične harmonije, 
čistoće i mjere — suprotan auto- 
rovim zanosima i baroknim izra- 
žajnim sredstvima. U progonstvu 
je napisao i druga djela, npr. sa- 
tirički roman Pustolovine baruna 


de Foeneste (Les aventures du 
baron de Foeneste, 1617), pa Op- 
ću povijest od 1550. do 1601. (Hi- 
Sstoire universelle depuis 1550 
jusqu'a 1601) spaljenu 1620. u Pa- 
rizu, ponovo objavljenu 1626. u 
Ženevi. A. je više puta osučlivan 
na smrt, a umro je kao izgnanik 
u Švicarskoj. 

AUDEN, Wystan Hugh 
(Vistan Hju Odn, 1907), engleski 
pjesnik. Istakao se u grupi na- 
prednih engleskih pjesnika-inte- 
lektualaca, koji ulaze u književ- 
nost tridesetih godina, a sudje- 
lovao je i u španjolskom gra- 
đanskom ratu, boreći se na strani 
republikanaca. U ranijem razdo- 
blju stvaranja polazi od marksi- 
stičkog gledanja na svijet i psi- 
hoanalitičkih shvaćanja, pa se to 
odražava u tematici njegove poe- 
zije, u kojoj satirički napada ta- 
dašnji društveni poredak, izraža- 
va ogorčenje nad bijedom čo- 
vjeka u građansko-industrijskom 
svijetu, ili pak iznosi svoje slut- 
nje o nesreći koja prijeti Evro- 
pi. Takva je npr. pjesma, kojoj 
prvi stih započinje riječima Sto 
se ono čuje... (O what is that 
sound... 1936). Jednostavnim ri- 
ječima balade pripovijeda o četi 
vojnika koja stupa mimo kuća i 
domova i na sugestivan način na- 
javljuje užas budućeg rata. Eko- 
nomija izražajnih sredstava i du- 
boka simbolika pjesničkih slika 
tipična su obilježja Audenove po- 
ezije, koja je u biti intelektuali- 
stička. A. je zanatski neobično 
vješt pisac, pa se podjednako 
služi ritmom govornog jezika 
kao i strožim pjesničkim oblici- 


ma. Često upotrebljava simbole 
uzete iz suvremenog života, na- 
pose iz tehničke civilizacije. Uoči 
drugoga svjetskog rata, otprilike 
u vrijeme kada se preselio u A- 
meriku, započinje drugo razdob- 
lje Audenova stvaranja, u kojem 
nema ranijeg idejnog poleta. Ota- 
da njegova poezija postaje ličnija 
i meditativnija. Glavno djelo iz 
tog razdoblja je opsežna poema u 
stihu i prozi Vijek straha (The 
Age of Anxiety, 1947), prikaz ko- 
lektivnih doživljaja i psihičkog 
lika suvremenog čovjeka na Za- 
padu. Objavio je i nekoliko pjes- 
ničkih zbirki prožetih intelektua- 
lističkom simbolikom, npr. Ahi- 
lejev štit (The Shield of Achil- 
les, 1955). U njegovu opsežnom 
pjesničkom djelu ističu se i dra- 
me, koje je pisao u suradnji s 
pripovjedačem Christopherom 


Isherwoodom. 

Antologija svjetske lirike, Zagreb 1956, 1965; 
Suvremena engleska poezija (1. Slamnig 
i A. Šoljan), Zagreb 1956; Antologija su- 
vremene engleske poezije (M. Pavlović i 


S. Brkić), Beograd 1957; Poezija (T. Sab- 
ljak), Zagreb 1964. 

AUEZOV, Muhtar (Eue- 
zov, 1897—1961), kazaški pripo- 
vjedač i dramatičar. Jednim od 
prvih svojih djela, dramom FEng- 
lik i Kebek (Englik-Kebek, 1917), 
započeo je dramsku književnost 
na narodnom jeziku. Taj popula- 
ran komad (1957. u novoj redak- 
ciji), napisan je prema narodnoj 
predaji o tragičnoj ljubavi dvoje 
mladih i s jasno ocrtanom društ- 
venom pozadinom. U dvađesetim 
godinama pisao je pretežno pri- 
povijetke (najbolje je sabrao u 


AUEZOV 


zborniku Karaš—Karaš, 1936) u 
kojima je najčešće slikao teške 
sudbine siromaha u predrevoluci- 
onarnom razdoblju (npr. antolo- 
gijske Udes bespomoćnih, 1921. i 
Događaj u Karaš—Karašu, 1927). 
Njegovih 20 dramskih komada 
nadahnuto je različitim, uglav- 
nom suvremenim zbivanjima 
(npr. Borba — Tartys, 1935; Bije- 
la breza — Ak kajyn, 1937, zaje- 
dno s A. Tažibajevom; Na granici 
— Šekarada, 1937). U drami Noć- 
na grmljavina (Tungi  saryn, 
1934) ističe društvene uzroke na- 
rodnog ustanka god. 1916, a dra- 
mu Koblandy (1945) sastavio je 
prema drevnom junačkom epu. 
Nakon iscrpnih istraživanja i pri- 
kupljanja građe napisao je svoje 
najopsežnije i najzrelije djelo, ro- 
man u dva dijela o Abaju Ku- 
nanbajevu (v.), klasiku kazaške 
poezije (Abaj, I-II, 1942—4T7; A- 
bajev put — Abaj, Abaj, žoly, I-II, 
1952—56; romanu je prethodila is- 
toimena drama, obj. 1939). To je 
povijesni roman, prava epopeja 
u maniri socijalističkog realizma, 
gdje je oko središnjeg lika kazaš- 
kog prosvjetitelja oživljen sav na- 
rodni život i njegova prošlost u 
prijelaznom razdoblju prodora 
kapitalizma. U prvom dijelu ro- 
mana Abaj je prikazan u mlade- 
načkoj dobi, kada je upoznao 
nepravedan svijet oko sebe su- 
kobivši se s ocem, tiranskim i 
moćnim Kunanbajem, i kada je 
osjetio ljepotu poezije i bol zbog 
neostvarene ljubavi. U drugom 
dijelu on je u središtu borbe dva- 
ju svjetova, grubih i himbenih 
Kunanbajevih nasljednika i no- 
vih ljudi, koji izdaleka priprema- 

ju sudbonosne promjene u zaos- 
talom ambijentu stepskih noma- 
da i stočara. 

AUGUSTIN, Aurelije (Au- 
relius Augustinus, 354—430), rim- 
ski pisac, najznačajniji crkveni 
otac zapadne Crkve. Nakon ško- 
lovanja i burne mladosti u Af- 
rici bio je učiteljem govorništva 
u rodnoj Tagasti (u Numidiji, da- 
našnji Alžir) i po Africi, zatim u 
Rimu i Milanu, gdje se pod utje- 
cajem Plotina i Porfirija, a naro- 
čito Ambrozija (v.) obratio na 
kršćanstvo i od Ambrozija 387. 
bio kršten. Otada, nakon povrat- 
ka u domovinu i kraće povuče- 
nosti, postao je fanatični apo- 
loget kršćanstva, a 396. biskup u 
Hiponu (Hippo Regius u Africi), 
gdje je i umro. Prošavši u 
filozofskom razvoju utjecaje Ci- 
cerona (v.) i akademske skepse, 
manihejstva, platonizma (v. Pla- 
ton) i novoplatonizma, uvodio 
je filozofiju u raspravljanja o sa- 
držaju vjere. Na razmeđu dvaju 
svjetova, bio je odgojen kao Rim- 
ljanin kasne antike, a prijelaz na 
kršćanstvo učinio ga je jednim 
od duhovnih otaca srednjega vije- 
ka. Njegov se kršćanski platoni- 
zam duboko ugradio u temelje 
srednjovjekovnog 1 renesansnog 
književnog stvaralaštva,  odre- 
đujući mu tematiku i meta- 
foriku, opise i simbole. Najplod- 
niji i najsvestraniji kršćanski pi- 
sac, napisao je gotovo 100 djela 
u više od 234 knjige s tematikom 
filozofskom, dogmatskom i teo- 
loškom, egzegetičkom i polemič- 
kom, govorničkom i retoričkom. 
Među njima se po značajnosti, 


književnoj i kulturnopovijesnoj, 
apsolutno izdvajaju dva djela: 
Ispovijesti (Confessiones, 13 knji- 
ga, 397/8) i Država Božja (Civt- 
tas Dei, 22 knjige, pisana 413— 
—26). Ponesenim lirizmom au- 
tobiografskih Ispovijesti, uz ose 
bujnu osjećajnost i prodornu 
introspekciju, A. je ostvario in- 
timnu dramu savjesti. Opisujući 
svoj život od rođenja do kršte- 
nja (knj. 1—9), sadašnjicu i slav- 
ljenje Boga (po čemu i naslov 
djela ima zapravo biblijski smi- 
sao pohvala Bogu) u knj. 10. i vi- 
ziju svemira i čovjeka u razmat- 
ranjima o stvaranju svijeta (knj. 
11—13), u središte racionalnog 
neposredno je unio dotad nepoz- 
natu silinu čuvstava: mučne tje- 
skobe, nadu i ljubav pomiješane 
s očajem i mržnjom, razdiranje 
sama sebe i izljeve neobuzdane 
radosti. Svjedočanstvo razbijeno- 
sti klasično zatvorene antičke sli- 
ke čovjeka, /spovijesti su mnogo 
djelovale na oblikovanje Petrar- 
kine (v.) ličnosti, njihova se raz- 
vojna linija proteže od Dantea 
(v.) do Rousseaua (v.). Prijelaz iz 
unutarnje povijesti Ispovijesti na 
povijest svijeta označava Država 
Božja: suprotstavljanje nebeskog 
kraljevstva zemaljskom, dobra 
zlu, razvija se u snažnoj kompo- 
zicionoj cjelini tako da se ideja 
obiju država — potekla iz čisto 
teološkog, biblijskog — naknadno 
s polemičkom namjerom projici- 
ra u povijest. Prvi dio Države 
(knj. 1—10) građen je pretežno 
na suprotstavljanju državi, društ- 
vu, državnoj vjeri i filozofiji an- 
tičkog svijeta, a drugi dio (knj. 
11—22) prikazuje postajanje i 
rast Božje države u njezinoj 


isprepletenosti sa svjetskom, od 
časa stvorenja do posljednjeg 
suda. Vanjskim je povodom za 
pisanje Augustinu bilo gotsko 
haranje Rimom 410. s Alarihom 
na čelu i želja da se skine 
s kršćanstva krivnja za te i 
prijašnje nevolje carstva. A. je 
u povijest shvaćenu kao cjelinu 
unio početak i kraj, tj. filozofiju 
povijesti. Takvo shvaćanje kojim 
se religiozno pragmatistički svi 
događaji ocjenjuju s pozicija krš- 
ćanskoga dogmatskog vjerovanja 
— a Toma Akvinski (13. st.) raz- 
radit će ga u punoj oštrini — bit 
će teoretskim temeljem za svjet- 
sku prevlast katoličke crkve i po- 
litiku podvrgavanja sebi svega 
svjetovnoga. Ima u Državi Bož- 
joj, kao i u ostalim Augustinovim 
djelima, mjestimično  neravno- 
mjernosti i razlivenosti u kompo- 
ziciji, pretrpanosti i govorljivosti, 
ponavljanja i zamornih digresija. 
No, snažnom sintezom doktrine 
i robusnom originalnošću autora, 
samostalna mislioca koji majstor- 
ski oživljava Ciceronov jezik i re- 
toriku, nadilazi Država sve što je 
stvoreno u kršćanskoj književno- 
sti. Konkretnost, ozbiljnost i sa- 
mosvojni etos prikazivanja stop- 
ljeni su u njoj s dubokim pozna- 
vanjem svih rimskih klasika (Ci- 
cerona u prvom redu, od pjesni- 
ka osobito Vergilija). U ritmizi- 
ranim završecima rečenica, klau- 
zulama, A. se vjerojatno prvi po- 
red kvantiteta poslužio i akcen. 
tom. Jedina pjesma, što ju je na- 
pisao, polemički Psalam protiv 
donatista (Psalmus contra par- 
tem Donati, u 287 stihova, god. 
393), prvi je autentični primjer 
poezije sa silabičkim ritmom u- 

mjesto dotadašnjeg kvantitetsko- 
ga. Samo su Ciceron i Vergilije 
na području latinskog jezika toli- 
ko utjecali u kasnijim stoljećima 
kao Augustin, u kojem su se u- 
družile bujna fantazija i oštrina 
duha, talent pjesnika i filozofa, 
patos retora i pedantnost grama- 
tičara. 

Samogovorenje iliti duševni razgovori sv. 
Augustina biskupa (P. Mandikić), Osijek 
1779; Ispovijesti (A. Sasso), Zagreb 1894; 
Rac—Lasman, Izbor iz stare književnosti 
kršćanske, Zagreb 1917; Ispovijesti (A. 
Živković), Zagreb 1934; B. Bošnjak, Filo- 


zofija od Aristotela do renesanse, Fil. 
hrest. II (V. Gortan), Zagreb 1957. 

AUSEKLIS, Mikelis (Mi- 
kelis Auseklis, pravim imenom 
Mikus  Krogzemju, 1850—1879), 
letonski romantičarski pjesnik iz 
razdoblja narodnog preporoda. 
Glavni mu je uzor Schiller (v.). U 
poeziji koja je sva stavljena u 
službu patriotizma i nacionalne i- 
deje obrađuje teme iz davne, če- 
sto mitološke i pseudohistorijske 
letonske prošlosti. Popularne su 
mu i uglazbljene himne dotjera- 
ne forme, prožete dubokim i pro- 
življenim patosom, Kako Dauga- 
vada stenje (Ka Daugavađa vai- 
da), Prorok Beverine (Beverinas 
dzieđuonis), Dvorac svjetlosti 
(Gaismas pils). Poeziju sređuje 
1873. u zbirku Pjesme (Dzejas). 
Mnogo ga nadahnjuje i estonska 
folklorna umjetnost, koju shva- 
ća u duhu baltičko-njemačkog fol- 
klorista Merkela, koji u usmenoj 
književnosti vidi glavni elemenat 
narodnog bića. Međutim, pjesme 
gdje nasljeduje narodnu poeziju, 
tzv. »dainas«, slabije su mu od 
onih koje su u tradiciji evropskog 
klasicizma pomlađenog romantiz- 

mom. Po talentu je prvi u svojoj 
generaciji (v. Pumpurs), ali ga je 
prerana smrt spriječila da postig- 
ne punu umjetničku zrelost. 


is 


AUSTEN, Jane  (Džejn 
Ostin, 1775—1817), engleska Sspi- 
sateljica. Njezini se romani na- 
dovezuju na baštinu prosvjeti- 
teljskih pisaca 18. st., premda 
stvara u vrijeme kad u engleskoj 
književnosti romantičarske težnje 
sve više preuzimaju maha. U ro- 
manima prikazuje obiteljski i 
društveni život imućnijih sloje- 
va engleske pokrajine, ali tom 
ograničenom svijetu pristupa s 
građanskom samosviješću i neo- 
bično razvijenim darom zapaža- 
nja. Fabulu svojih djela ona za- 
pleće oko raznih neprilika, koje 
mladi ljudi proživljavaju prije 
nego stupe u brak. Takva se rad- 
nja odvija u spokojnoj ladanj- 
skoj sredini koju J. A. oživljuje 
humorom i veoma plastično ocr- 
tanim likovima. Dovršila je šest 
romana, a svi su podjednako 
dotjerani i podjednako značajni. 
Roman Oholost i predrasuda 


(Pride and  Prejudice, 1813) 
zasnovala _ je na nizu opre- 
ka koje proizlaze iz oholosti 
budućeg  mladoženje i  pred- 
rasuda buduće mlade. Druš- 
tveno-klasni i psihološki kon- 


flikti rješavaju se ovdje humo- 
rom. Izrazito moralističkom pro- 
blematikom sukoba konzervativ- 
nih načela i modernijih shvaća- 
nja bavila se u romanu Mansfield 
Park (1814). Veoma je zanimljiv 
roman Opatija Northanger (Nor- 
thanger Abbey, 1818), u kojem se 
J. A. satirički odnosi prema fan- 


tastično-tajanstvenim sadržajima 
suvremenih — »romana — užasa« 
(Gothic novels). 

Gordost i predrasuda (D. S. Janković), 
Beograd 1953; Ema (D. i 1. Stojanović), 
Beograd 1954; Pod tuđim uticajem (D. $S. 
Janković), Subotica 1957; Katarina (Nor- 
tengerska opatija) (S. i N. Kršić), Sara- 
jevo 1959; Razum i osećanje (M. Simeo- 
nović), Beograd 1959; Emma (D. i J. Sto- 
janović), Zagreb 1962; Mansfild Park (N. 
Čurčija — Prodanović), Beograd 1964. 

AYME, Marcel (Marsel 
Eme, 1902—1967), francuski pri- 
povjedač i dramatičar. U knji- 
ževnost ulazi između dva rata 
s rableovski intoniranim kroni- 
kama iz seljačkog života (Stol 
obilja — La Table aux creves, 
1929; Zelena kobila — La Jument 
verte, 1933), u kojima zdrave in- 
stinkte i prirodu suprotstavlja de- 
formacijama do kojih dovodi 
gradski život. Kako nestaje svje- 
žina i humor u njegovim djeli- 
ma, tako prevladava sarkazam i 
vulgarnost (Kućica Maison 
basse, 1935; Gustalin, 1937). Po za- 
vršetku rata A. kroz istu Jeću 
gleda heroje, izdajice i ratne pro- 
fitere, rušeći mnoge mitove i iz- 
ražavajući svoj antikonformizam 
(Put učenika — Le Chemin des 
&coliers, 1946; Uranus, 1948). God. 
1947. nastupa s kazališnim koma. 
dom napisanim 15 godina ranije: 
Lucienne i mesar  (Lucienne 
et le boucher) satirična je 
komedija o svakidašnjici i pre- 
tenzijama stanovnika pokrajin- 
skog gradića, s uspjelim likom 
egoistične i čulne Lucienne. Sli- 
jede komadi Cićrambard (1949), 
Glava drugih (La Tčte des au 
tres, 1952), Plava muha (La Mou- 
Che bleue, 1957) u kojima jedna- 
ko kao u eseju Intelektualni kom 


for (Le Comfort  intellectuel, 
1949) dolazi do izražaja piščeva 
sposobnost da duhovito osvijetli 
društvene i intimne ljudske pro- 
bleme suvremenoga gradskog čo- 
vjeka. Posebno su zapažene nje- 
gove dječje pripovijetke (Priče 
mačke na grani — Les Contes đu 
Chat perchć, 1939). 


Neobične priče (M. Karaulac), Sarajevo 
1959; Priče mačke na grani (V. Desnica), 
Zagreb 1965, 

AZEVEDO, Aluizio (Alui- 
zio Azevedo, 1858—1913), pripo- 
vjedač, brazilski naturalist. Na- 
kon prvog romana, Jedna ženska 
suza (Uma ldgrima de mulher, 
1880), u kojemu romantičarski 
slika idilu jedne ljubavi, postiže 
uspjeh naturalističkim romanima 
koji znače obnovu i osvježenje u 
brazilskoj književnosti. Sudbinu 
darovita mulata, osuđena na pro- 
past zbog rasnih predrasuda u 
malograđanskoj sredini, ocrtava 
u romanu Mulat (O mulato, 
1881). Djelo sadrži glavne od- 
like nove Azevedove tehnike, 
koja je već oštro izražena u dje- 
lima Pansion (Casa de pensđo, 
1884) i Dvorište (O cortico, 1890). 
Niz vješto opisanih likova pove- 
zuje u prvom romanu velegradski 
pansion, u drugome pak blok si- 
rotinjskih najamnih kućerina u 
predgrađu Rija. Odlično prikazani 
mali ljudi, crnci, radnici, krčmari 
i sitni trgovci, njihove slabosti i 
težnje, međusobne razmirice, ali 
i nepokolebljiva solidarnost u ot- 
poru vladajućoj klasi, izvrsno po- 
gođena atmosfera i dar oštra o- 
pažanja i pripovijedanja u živim 
bojama čine Dvorište njegovim 

najboljim djelom. Nijedan od 
ostalih romana, što ih je napisao 
povodeći se dijelom za ukusom 
publike (Tajna Tižuke — Misterio 
da Tijuca; Memoari jednog osu- 
đenika — Memorias de um con- 
denado i dr.) nije po umjet- 
ničkoj vrijednosti i snazi dose- 
gao tri spomenuta glavna ro- 
mana. 


Dvorište (J. Tabak), Zagreb 1959, 
pt 


AZORIN (Asorin, pravim 
imenom Josć Martinez Ruiz, 1874. 
—1967), španjolski esejist i pri- 
povjedač. Pripadnik glasovite »ge- 
neracije 1898«, koja je izvršila 
preporod španjolske književnosti 
i koja je, nakon političkih neus- 
pjeha svoje zemlje, tražila du- 
hovne vrijednosti španjolskog čo- 
vjeka i upozoravala na njih. A. je 
dušu španjolske tražio u njenom 
pejzažu, u malim ljudima i u bib- 
liotekama: oživljavao je sadaš- 
njost, koju je gledao oko sebe, i 
prošlost kakvu je nalazio u djeli- 
ma starijih pisaca. Umnim ras- 
pravama pridonio je mnogo bo- 
ljem razumijevanju španjolskih 
klasika (Cervantes, Lope de Vega 
i drugi). Putovao je od mjesta do 
mjesta kao znatiželjan putnik, 
odsjedao u gostionicama i razgo- 
varao s priprostim ljudima. U 
putopisnim prozama, Sela (Los 
pueblos, 1905), Kastilja (1912),i u 
romanima (Don Juan, 1922, Do- 
fa Inćs, 1925) slikao je zabačene 
predjele, bizarni svijet sanjara, 
izumitelja, manijaka. Opisivao je 
sela i male gradove u kojima se 
ništa ne događa. Ali taj čovjek 
izvanredne inteligencije i jakog 
dara zapažanja znao je svemu da- 

ti dublji smisao, znao je pronaći 
bilo živih bića i dušu mrtvih stva- 
ri. A pisao je tako mirnim, čistim 
i prozračnim stilom, te je netko 
rekao da je A. pravo čudo smire- 
nosti i bistrine u strastvenoj ze- 
mlji toreadora i caballerosa. Nje- 
govi nadahnuti monolozi, pripro- 
sti razgovori njegovih likova, vir- 
tuozni portreti, sve je to puno 
ozbiljnih misli i tople poezije. 
On je, kako neki misle, mlađe ge- 
neracije naučio pisati španjol- 
skim jezikom. Romani su mu na 
granici eseja, a eseji i putopisi 
prava umjetnička proza. Kad je 
pisao o starijim piscima, uvijek 
je prije svega oživljavao ambi- 
jent u kojem su stvarali i živjeli. 
Tako je poznata njegova sjajna 
knjiga Put don Quijotea (La ru- 
ta de don Quijote, 1905), u kojoj 
je pokušao oživjeti mjesta koji- 
ma je nekada prošao Cervantesov 
vitez tužnoga lika. 

Državni poslovi, novela (u brošuri »Špa- 
nija juče, danas, sutra«), Beograd 1936; 


Strava u gradu (»1000 najljepših novela«, 
sv. 91—93), Zagreb 1936. 

AZUELA, Mariano (Ma- 
riano Asuela, 1873—1952), meksi- 
kanski romanopisac, po zanima- 
nju liječnik. Književni rad je za- 
počeo devedesetih godina novela- 
ma, a nastavio je romanima Ma- 
ria Luisa (1907) i Korov (Mala 
yerba, 1909) u kojem je kritički 


slikao život meksikanskog društ- 
va u doba diktature Porfirija Di- 
aza. Ali pun uspjeh je postigao 
tek objavljivanjem svog remek- 
-djela Oni odozdo (Los đe abajo, 
1916). To je roman o meksikan- 
skoj revoluciji, u kojem je dao 
široku i strašnu sliku svih straho- 
ta građanskog rata. Ali to je i 
protest protiv revolucije i traže- 
nje njena smisla. Po Azueli, ljudi 
se bore ludo i neobuzdano, kao 
nošeni vjetrom, ne pitajući se 
zašto, a na kraju doživljavaju ra- 
zočaranje. Tako je A. zapravo sli- 
kao čovjeka pojedinca, njegovu 
bespomoćnost u vrtlogu i gublje- 
nje orijentacije u općem kaosu. 
To djelo svjetskoga glasa zasje- 
nilo je veći broj drugih njegovih 
romana koji također zaslužuju 
pažnju. Od mnogih naslova spo- 
menimo Muhe (Las moscas, 1931), 
Pedro Moreno, ustanik (Pedro 
Moreno el insurgente, 1935), Drug 
Pantoja (El camarada Pantoja, 
1937), Nova buržoazija (Nueva 
burguesta, 1941), Ukroćena žena 
(La mujer domada, 1946) i pos- 
mrtno Prokletstvo (La maldicion, 
1955). U svim tim knjigama pi- 
sac je otkrivao pomalo gorku sli- 
ku ljudi i života, uvijek zaintere- 
siran za probleme etike. Azuelin 
stil je tvrd, ali plastičan i u skla- 
du s konkretnim i misaonim svi- 
jetom njegovih romana. 


nin 


BABELJ, Isak Emanuilo- 
vič (1894—1941), ruski novelist i 
dramatičar. Židovskog je porije- 
kla; sudjelovao je u građanskom 
ratu. Pisac je novela s temama 
iz života Crvene konjice i odes- 
koga židovskog predgrađa: Cr- 
vena konjica (Konarmija, 1924— 
—26), Odeske pripovijesti (Odes- 
skie rasskazy, 1928). Prividno do- 
kumentarne, oblikovane kao za- 
Pisi očevica, novele o pohodu Cr- 
vene konjice odlikuju se brižlji- 
vom upotrebom riječi i naglim 
prijelazima od vulgarnog i fizio- 
loškog na uzvišeno i patetično. 
Kritičar Šklovski napisao je za 
njega da govori istim jezikom 
»o sifilisu i zvijezdama«. Pisane 
često s izrazitom ironijom i te- 
žnjom prema grotesknom, izazi- 
vale su otpor kod čitalaca koji su 
navikli na herojski oblikovane 
likove boraca Crvene _ armije. 
Drugi je tematski ciklus novela 
vezan za idealiziranog junaka ži- 
dovske sirotinje, bandita Benju 
Krika. Drame obrađuju također 
motive iz židovskog predgrađa 
(Zalaz sunca — Zakat, 1928) i 
građanskog rata (Marija, 1935). 
Pripovijesti iz Ođese (G. Krklec), Zagreb 


1953; Crvena konjica — Odesa (M. Tova- 
nović, G. Krklec), Beograd 1956. f 

BACCHELLI, Riccardo 
(Rikardo Bakeli, 1891), talijanski 
romanopisac. Pripadao je skupi- 
ni pisaca oko časopisa »Ronda« 
(»Obilazak straže«, 1919—23), koji 
je zastupao povratak redu ističu- 
ći kao uzor klasicističku discipli- 

nu forme i ugledanje u Leopardi- 
ja (v.) i Manzonija (v.). Veoma 
plodan, okušao se i u lirici (Lir- 
ske poeme — Poemi lirici, 1914. i 
dr.), drami (Spartak i robovi — 
Spartaco e gli schiavi, 1920; Ha- 
mlet — Amleto, 1923. i dr.) koja 
je nastala pod utjecajem suvre- 
menog teatra (Claudel, v.) i u kri- 
tici (Književne ispovijesti — Le 
confessioni letterarie, 1931. i dr.). 
U njegovu bogatu opusu koji se 
odlikuje rafiniranim izrazom, a 
temelji se na pesimističkom i 
moralističkom stavu, trajnije su 
vrijednosti romani, u kojima se 
zadržao na različitim suvreme- 
nim motivima (npr. opsesiji ero- 
tizmom u Gradu ljubavnika — 
Citta degli amanti, 1929; proble- 
mu bračne ljubavi u Jednoj su- 
pružanskoj strasti — Una passio- 
ne coniugale, 1930;  dekadenciji 
građanina u modernom velegra- 
du u Danas, sutra i nikada — Og- 
gi, domani e mai, 1932). U knjizi 
Đavo u Pontelungu (Diavolo al 
Pontelungo, 1927) prikazao je e- 
pizodu iz Bakunjinove revolucio- 
narne djelatnosti u Italiji, u dru- 
goj polovici 19. st. Rabdomant (Il 
rabdomante, 1936) je priča iz 
pokrajinskog života, prožeta gor- 
kim humorizmom i naglašenom 
čulnošću. Cijelo stoljeće talijan- 
skoga društvenog života (od Na- 
poleonova pohoda na Moskvu do 
prvoga svjetskog rata) prikazao 
je u povijesnom romanu Mlin na 
rijeci Padu (Il mulino đel Po, u 
tri dijela: 1938, 1939, 1940). Tri- 
logija se odlikuje iscrpnom do- 
kumentarnošću, živim likovima i 

skupnim prizorima, osobito u 
prikazu klasne borbe na selu. 
Glavni je nedostatak Bacchellije- 
va plastičnog i zanimljivog pri- 
povijedanja slabo jedinstvo rad- 
nje i česte, kadšto nefunkcional- 
ne digresije. U brojnim njegovim 
knjigama objavljenim poslije 
drugoga svjetskog rata literarna i 
artificijelna komponenta sve je 
jače izražena na štetu pripovje- 
dačke živosti i aktualnosti. 
f[č—mz 


BACON, Francis (Fransis 
Bejkn, barun Verulamski, 1561-— 
—1626), jedna od glavnih ličnosti 
renesanse u Engleskoj, mislilac, 
pisac i državnik. Njegovi filozof- 
ski spisi značajan su prilog raz- 
voju modernoga znanstvenog mi- 
šljenja. Ograđujući se od metafi- 
zike, nastojao je izgraditi metodu 
znanstvene spoznaje s praktič- 
nom svrhom da se postigne čo- 
vjekova vlast nad prirodom. Sis- 
tematski je zamislio djelo Velika 
obnova (na latinskom, Instaura- 
tio magna, 1620—26) u šest dijelo- 
va, od kojih je potpuno dovršio 
samo prvi, O proširenju znanosti 
(De augmentis scientiarum, 1623) 
u kojemu daje pregled suvreme- 
nog stanja i klasifikaciju znanosti 
i drugi, Novi organon (Novum or- 
ganum, 1620), gdje razrađuje svo- 
ju metodu, indukciju, tj. put od 
pojedinačnih pojava do općih za- 
ključaka. Ta metoda temelji se 
na iskustvenom promatranju i 
analizi opažanih podataka, na za- 
ključivanju uz pomoć provjere- 
nih hipoteza, a znatno je pridoni- 
jela modernoj logici znanosti, 
Uza svu nepotpunost i konstrui- 
ranost u razradi svojih ideja, B. 
je izuzetan po širini perspektive 


kojom zahvaća sva područja ljud- 
skog znanja; on je prvi zastup- 
nik empirijsko-praktičkog mišlje- 
nja koje je temeljno obilježje 
engleske filozofije sve do danas. 
Na engleskom jeziku objavio je 
prvu verziju djela O proširenju 
znanosti (pod naslovom The Ad- 
vancement of Learning, 1605), i 
Novu Atlantidu (The New Atlan- 
tis, 1626) gdje, u putopisno-uto- 
pijskom okviru po uzoru na Pla- 
tona (v.), Morea i Campanellu 
(v.) razvija svoju koncepciju or- 
ganizacije znanstvenog rada. Za 
književnost u užem smislu naj- 
važniji su Ogledi, ili savjeti gra- 
đanski i moralni (Essays, or 
Counsels Civil and Moral), koji 
u prvom izdanju (1597) sadrže 10, 
a u trećem izdanju (1625) 58 ese- 
ja o državnim i političkim poja- 
vama (vjersko jedinstvo, visok 
položaj, plemstvo, pobune i nere- 
di, sudstvo itd.), ljudskim osobi- 
nama (zavist, osveta, hrabrost, 
lukavstvo, ambicija,  prijatelj- 
stvo), o općim temama (istina, 
smrt, brak, mladost i starost), o 
zabavama, zanimanjima i sl. Po 
temama i stilu značajan mu je 
prethodnik Seneka (v.), a nepo- 
sredan uzor, od kojega je uzeo 
i naslov, bio je Montaigne (v.). 
Međutim, B., političar od karijere, 
gleda na pojave kao na objektiv- 
na zbivanja i želi ukazati — mož- 
da pod utjecajem Machiavellija 
(v.) — kako da se čovjek prak- 
tički prema njima odnosi da bi 
uspio u životu. Njegovi su eseji 
kratki i sažeti; služi se antite- 
zama i aforističkim maksimama 
te svoju misao potkrepljuje a- 
negdotama, citatima i usporedba- 
ma. Jezik mu je funkcionalan i 
jednoznačan — uzor za izraz koji 


je u 17. st. ovladao engleskom 
znanstvenom prozom i odvojio je 
od metaforičke višeznačnosti pje- 
sničkog govora, Esej je postao 
u engleskoj književnosti nov i 
vrlo raširen oblik, kojim su se 
podjednako rado služili pisci svih 
kasnijih razdoblja. 

Eseji ili saveti politički i moralni (B. Ne- 
dić), Novi Sad 1952; Novi Organon (V. 
D. Sonnenfeld), Zagreb 1964. M. Pantić, 


Poetika humanizma i renesanse I—II, Beo- 
grad 1963. 

BAGRJANA, Elisaveta 
(Elisaveta Bagrjana, pravim ime- 
nom E. Belčeva, 1893), najveće 
ime bugarske poezije između dva 
rata. Mnogo je putovala; posjeti- 
la je i našu zemlju i napisala ne- 
koliko pjesama iz planina Slove- 
nije. Javila se dvadesetih godina, 
odmah kao zreo pjesnik, stiho- 
vima u kojima su još bili prisut- 
ni postupci simbolista koji su joj 
prethodili, ali u kojima su već 
dominirale glavne preokupacije i 
smjernice njene buduće poezije. 
Afirmirala se zbirkom Vječna i 
sveta (Večnata i svjatata, 1927), 
koja je izašla u više izdanja. Os- 
tale su joj zbirke: Zvijezda mor- 
nara (Zvezda na morjaka, 1932), 
Srce ljudsko (S'rce  čoveško, 
1936), Most (napisana 1943, obja- 
vljena tek u Izabranim djelima 
— Izbrani proizvedenija, 1957) 
i Pet zvijezda (Pet zvezdi, 1951). 
B. je pjesnik životne radosti, 
mladosti i ljubavi. Ljubav je za 
nju bit i smisao postojanja. Naj- 
draži su joj motivi intimni doj- 
movi o svijetu, krajolici, prirod- 
ne pojave, uspomene iz djetinj- 
stva i mladosti. Za nju je život 
satkan od detalja i nije homoge- 
na cjelina; iako je njegov naje- 


BAGRJANA 
BAHAR 


minentniji dio, čovjek ga doživ- 
ljava parcijalno i kroz sebe i na 
temelju takva doživljaja gradi 
svoju viziju svijeta, smisla i bes- 
misla u njemu. O tom svom u 
biti introspektivnom odnosu B. 
govori neposredno i lirski, smi- 
onom metaforom i leksikom, sti- 
hom koji je izvanredno muzika- 
lan i podređen unutrašnjem rit- 
mu doživljaja. Njena poezija 
kvalitetno je nova pojava u bu- 
garskoj književnosti — snagom 
svoje emotivne i misaone dubine, 
jednostavnošću i prirodnošću iz- 
raza koji je oslobođen svake ar- 
tističke ekskluzivnosti. B. je izvan 
književnih pokreta i pravaca; ona 
je samostalna i posve originalna 
pojava i svakako najviši stvara- 
lački domet moderne bugarske 
poezije. 

Antologija svjetske lirike, Zagreb 1956, 
1965. 

BAHAR (Muhammad Ta- 
ki Bahar, 1887—1951), najznačaj- 
niji perzijski pjesnik novoga do- 
ba. Otac mu je bio istaknut pje- 
snik i nosio naslov »kralj pjesni- 
ka« (malik alšu'ara), koji je 
šah Muzaffar al-din poslije pre- 
nio i na sina. Premda mu je otac 
namijenio trgovački poziv, dao 
mu je temeljito književno obra- 
zovanje. Velike promjene u dru- 
štvenom i političkom životu ze- 
mlje dale su Baharovu životu sa- 
svim drukčiji tok. Kad je 1906. 
tradicionalna autokracija morala 
u Iranu odstupiti pred prvim po- 
kušajima uspostavljanja ustav- 
nog poretka, bacio se u političku 
borbu u kojoj je odlučno zau- 
zeo najnaprednije pozicije. Kad 
su konzervativne snage dobile pre- 

vlast u političkom životu zemlje, 
on je nastavio borbu u ilegalnosti 
i izdavao novine »Horasan« u ko- 
jima je objavljivao borbene pje- 
sme. Osnovao je časopis »Nauba- 
hAr« (»Proljeće«) u kojem je ob- 
javljivao i književna ostvarenja. 
Pisao je stihove i prozu. Naročito 
se ističe kao pjesnik. Poetskom 
snagom stihova stekao je neo- 
sporno prvenstvo u suvremenoj 
perzijskoj književnosti. Pjesme 
nastale u raznim razdobljima 
njegova života sačinjavaju veliku 
zbirku (divdn) od 30000 stihova. 
Značajno mu je također pjesnič- 
ko djelo Priče iz zatvora (Kdrna- 
me i zinddn). Od proznih djela 
najvažniji je roman Bijele robi- 
nje (Kanizdn i zafid). Objavio je 
Estetiku u šest svezaka. 

rk 


BAJRON —>Byron 
BAK —> Buck 
BAKELI —> Bacchelli 


BAKHILID (Bakhylides, 
oko 518—450. prije n. e.), grčki 
liričar, s otoka Keja. Pjesme mu 
pripadaju svim glavnim vrstama 
korske lirike, a pjevao je i vin- 
ske pjesme, ljubavne pjesme i 
epigrame. Sačuvani fragmenti o- 
bogaćeni su, kad je 1896. na dva 
egipatska — papirusova — smotka 
pronađeno 14 epinikija i 6 diti- 
ramba. U epinikijima po narudž- 
bi slavi pobjednike u atletskim 
natjecanjima. S književnopovije- 
snog gledišta mnogo su zanimlji- 
viji ditirambi. Oni nalikuju na 
balade, u kojima B. lirski razra- 
đuje epizode iz mita. U ditiram- 
bu Mladi ljudi (Eitheoi € The- 
setis) pripovijeda kako je Tezej 
sišao na dno mora da nađe pr- 


sten koji je bacio Minos. Pjesma 
je puna svježeg zanosa za slavu 
Atene i stvara mitološko obrazlo- 
ženje njezine pomorske hegemo- 
nije. Drugi ditiramb Tezej (The- 
seuis) vrlo je zanimljiv jer je 
građen u obliku dijaloga između 
Tezejeva oca Egeja i kora koji 
čine Atenjani. Ovdje se vidi for- 
malna srodnost i posredna spo- 
na između korske lirike i trage- 
dije. Jezik mu je dorski s jakom 
primjesom jonskog i ponešto 
eolskih oblika. Metrički su obli- 
ci vrlo različiti. U Bakhilida ne- 
ma snage, dubine ni bujnosti 
Pindarove (v.), ali mu se stil 
odlikuje mirnom glatkoćom i ja- 
snoćom. Pjesnik je s pravom na- 
zvao sebe  milozvučnim  slavu- 
jem. Cijenjen i hvaljen u starini 
zbog nježne osjećajnosti i ele- 
gancije forme, B. je i u rimsko 
doba popularan. Oponašao ga je 
Horacije (v.), potaknuo je i Pa- 
scolija (I vecchi di Ceo). 

Antologija stare lirike grčke (K. Rac), 
Zagreb 1916; Antologija svjetske lirike, 
Zagreb 1956, 1965; M. N. Đurić, Antologija 
stare helenske lirike, Sarajevo 1962; Orfej 


i Pan — Antologija starohelenske lirike 
(T. Smerdel), Zagreb 1964. 

BALDWIN, James (Džejmz 
Boldvin, 1924), američki knji- 
ževnik. Prvi mu je roman Idi, 
i kaži na gori (Go Tell It On 
the Mountain, 1953) u kojemu iz 
iskustva svoje crnačke mladosti 
u Harlemu prikazuje obitelj 
vjerskog propovjednika razdira- 
nu fanatizmom i neurotičnim os- 
cilacijama ljubavi i mržnje. U 
snažnim političko-književnim ese- 
jima (zbirke Bilješke o sinu do- 
morocu — Notes of a Native Son, 
1955; Nitko mi ne zna ime — 


Nobody Knows My Name, 1961. 
i dr.) bavi se položajem Crnaca 
u američkom društvu. Boreći se 
protiv rasne neravnopravnosti, 
B. napada i liberalistički snisho- 
dljivo-filantropski stav prema 
Crncima, koji im nameće kriteri- 
je i ciljeve što su im strani. Toj 
tematici posvećena je i zbirka 
novela Na sastanak sa čovjekom 
— Going to Meet the Man, 1965, 
i drama Blues za gospodina Char- 
leva — Blues for Mr. Charley, 
1964. Ljubav je glavna nit i naj- 
viša vrijednost u romanu Druga 
zemlja (Another Country, 1962), 
ljubav u kojoj se rasni odnosi is- 
prepleću i identificiraju sa širo- 
kim rasponom erotskih veza, s 
naglaskom na homoseksualnosti. 
Intenzivno proživljujući tu kom- 
pleksnu psihološku problematiku, 
B. katkad šokira mračnom silovi- 
tošću svojih slika, grubim žargo- 
nom i očajničkim gestama liko- 
va. Ta napetost stila, smisao za 
kompoziciju i temperamentna 
ozbiljnost njegove vizije čine ga 
vrhunskim crnačkim prozaikom i 
jednim od najkarakterističnijih 
pisaca suvremene Amerike. 


Druga zemlja (D. Puvačić), Sarajevo 1966 
iv 


BALZAC, Honore de 
(Onore d Balzak, 1799—1850), 
francuski romanopisac i dramati- 
čar. Izrastao iz romantizma, su- 
vremenik značajnih romantičara 
kao što su Hugo i Musset (v.), 
postao je snažan, istinski realist. 
Po vizionarskom talentu, sposob- 
nosti sintetiziranja i po oštrom, 
nepoštednom otkrivanju društve- 
nih istina, jedinstvena je pojava 
ne samo u francuskoj, već i u 


BALZAC 


svjetskoj književnosti. Između 
Balzaca-političara i Balzaca-pje- 
snika Ljudske komedije postoji 
čudan i plodonosan rascjep: pri- 
stalica legitimističke monarhije i 
povlaštena položaja feudalaca, 
prerastao je vlastiti politički i 
ekonomski konzervativizam  ne- 
podmitljivim poštenjem svog 
stvaralaštva i umjetničkom nu- 
ždom svoga velikog talenta. Bez 
toga bi protivurječja Balzacovo 
djelo postalo didaktička propa- 
ganda legitimizma, a ne snažna, 
uskovitlana i cjelovita slika gi- 
banja društvenih i ekonomskih 
snaga u prvoj polovici 19. st. B. 
je duboko i prodorno zahvatio 
pojavu prvobitne akumulacije, 
početne faze kapitalističke pri- 
vrede, u različitim ekonomskim 
sredinama: gradu, pokrajini i 
selu, i njezino prožimanje svih 
aspekata društvenog i kulturnog 
života, politike, štampe, filozofije 
i umjetnosti. Mada je veličao 
ekonomsku i društvenu ulogu 
feudalnog veleposjeda i smatrao 
aristokraciju nosiocem najvred- 
nijih kulturnih tradicija, u stvar- 
nosti svoje umjetnosti morao je 
priznati nesposobnost i nemoć 
plemićke kaste pred novim obli- 
cima privređivanja, bogaćenja i 
eksploatacije, pred pojavom li- 
hvara, zelenaša, bankara, beskru- 
puloznih novčara i industrijala- 
ca. S druge strane oštro je uočio 
protivurječje novog društva i ge- 
nijalno naslutio njegov budući 
razvoj, nabijen revolucijama, po- 
čevši od 1848. pa nadalje. Tako 
se u Balzacovoj zgusnutoj i na- 
petoj prozi ukrštavaju glavne 
značajke njegova vremena: nepo- 
vratno propadanje ostataka feu- 
dalne privrede, rasipanje i izopa- 

čivanje nacionalnih energija ste- 
čenih za vrijeme revolucije i Na- 
poleonova carstva, opadanje re- 
volucionarnih građanskih i repu- 
blikanskih ideala i napredovanje 
kapitalističkog sistema privrede, 
koji će izobličiti i degradirati 
najviše plodove građanskog hu- 
manizma. U Balzacovo je djelo 
ušla složena slika povijesti fran- 
cuskog društva od prvih svjesnih 
oblikovanja građanske klase, tj. 
od početka rata između feudal- 
nih gospodara i apsolutističke 
monarhije preko revolucije, Na- 
poleonovih vojni, Restauracije 
do Julske monarhije. Ta zbijena i 
jedinstvena slika izgrađena je na 
temelju dugogodišnjeg promatra- 
nja suvremenog društva i potan- 
kog proučavanja povijesne doku- 
mentacije. B. je zahvatio sve kla- 
se: propalo plemstvo koje pro- 
daje svoje naslove, krupnu bur- 
žoaziju koja brutalno teži za 
stjecanjem novca i zauzimanjem 
ključnih položaja, srednju i sitnu 
buržoaziju, lihvare i zelenaše, i 
seljaka ukliještena između plemi- 
ćkog veleposjednika i seoskog 
kapitala. Tu se javljaju sva druš- 
tvena zvanja: trgovci, odvjetnici, 
liječnici, svećenici, novinari, slu- 
ge i činovnici. Tu su izrasle 
čudovišne snage kapitalističkog 
društva: štampa koja krivotvori 
javno mnijenje, birokracija koja 
guši obespravljene, krupno nov- 
čarstvo koje ide za osvajanjem 
svijeta. Balzacov se realizam 
bitno razlikuje od naturalističkog 
sitničavog fotografiranja pojedi- 
nosti: svaki je njegov lik ne sa- 
mo pojedinac s individualnom 
osobinom, već u isti čas proizvod 
jedne klase, pojava tipična za 
jedno društvo. Njegovi junaci 


nisu nikad beživotne demonstra- 
cije političkih i filozofskih gleda- 
nja, ili figure izdvojene iz kon- 
teksta društva, to su punokrvne, 
zaokružene ličnosti, kojih su žud- 
nje, strasti, htijenja, prelamanja 
i krize duboko, organski povezani 
s društvenim komponentama. 
Svaki je Balzacov roman u isti 
mah roman jednog socijalnog as- 
pekta i jednog ili više pojedinaca, 
neznatna epizođa, u kojoj se ipak 
ukrštavaju glavne društvene sna- 
ge. Ovakvo prikazivanje zahtije- 
valo je zasnivanje radnje na ši- 
rokoj osnovici i maksimalno u- 
sredotočivanje na izradu veoma 
malog broja središnjih likova. 
Periferni likovi, a ipak nabijeni 
životom i problemima, postaju 
kasnije glavni junaci drugih dje- 
la. Tako se rađa slijed romana, 
ciklički oblik Balzacova djela, 
goleme freske. Nakon prvih ro- 
mana, u kojima se još mlad piš- 
čev talent ogleda u raznim prav- 
cima i stilovima, B. novinar i po- 
sjetilac mnogobrojnih salona sve 
više uvodi u roman i pripovijetku 
tipove i običaje svog vremena, 
ostvarujući postupno zamisao o 
oživljavanju jednog fiktivnog 
društva, koje će predstavljati za- 
okružen i »potpun svijet«. Da 
potcrta jedinstvo svojih djela, B. 
im je nadjenuo zajednički naziv 
Ljudska komedija (Comedie hu- 
maine, 1829—42), koju je sam 
razdijelio na Studije društvenoga 
života, Filozofske studije i Ana- 
litičke studije. Posljednje obu- 
hvaćaju samo Fiziologiju ženid- 
be  (Physiologie du  Mariage, 
1829), a Studije društvenoga živo- 
ta kao najbrojnije predstavljaju 
glavninu ciklusa i dijele se na: 
Prizore iz privatnog života, Prizo- 


re iz malogradskog života, Prizore 
iz pariškog života, Prizore iz poli- 
tičkog života, Prizore iz vojnič- 
kog života i Prizore iz seoskog ži- 
vota. U Filozofskim studijama iz- 
ložena su načela Balzacove meta- 
fizike obojena romantičarskim ka- 
toličkim misticizmom i teorijama 
prosvjetiteljstva. U filozofskim 
romanima i pričama Šagrinska 
koža (La Peau de chagrin, 1831), 
Traženje apsolutnog (La Recher- 
che de V"Absolu, 1834), Nepoznato 
remek-djelo (Le Chef-d'oeuvre in- 
connu) i dr. B. prikazuje samo- 
ubilačko izgaranje bića opsjed- 
nutih strastima, genijem, traže- 
njem idealne ljepote, nadljudske 
svemoći i konačne naučne istine. 
Mistični romani Louis Lambert 
i Sćraphita (1832) usmjeravaju 
sva čovjekova traženja prema i- 
dealnom sjedinjenju s bogom. 
Među Studijama društvenoga ži- 
vota najstarije su Slike iz privat- 
nog života. U njima se prvi put 
pojavljuje lik Gobsecka, najstari- 
jeg u bogatoj i živopisnoj galeriji 
lihvara i zelenaša. To su većinom 
kratki romani i pripovijetke, od 
kojih su najopaženiji Žena od 
trideset godina (La Femme de 
trente ans), Beatrix (1839), 
Skromna Mignon (Modeste Mi- 


gnon, 1844). Ovamo pripada i 
prvo = realističko — remek-djelo 
Čiča Goriot (Le Pčre Goriot, 


1834), u kojem se pojavljuju tipi- 
čni Balzacovi likovi: plemeniti 
mladić Rastignac koji nakon te- 
škog unutarnjeg loma i kompro- 
misa s vlastitom savjesti ulazi u 
središte političkih zbivanja; ba- 
run Nucingen, tip krupnog nov- 
čara; Vautrin koji će okarakte- 
rizirati suvremeno društvo rije- 
čima: »Svijet je skup magaraca 

i lopova«. Među Prizorima iz 
malogradskog života treba istak- 
nuti romane Eugenie Granđet 
(1833) i Izgubljene iluzije (Illu- 
sions perdues, 1837—43). Prvi pri- 
kazuje najprimitivniji i najgrub- 
lji aspekt prvobitne akumulacije: 
sitno  malogradsko  lihvarenje, 
koje se kod Grandeta pretvara u 
neljudsku opsesiju stjecanja nov- 
ca. Izgubljene iluzije su roman o 
propalim nadama dvojice prija- 
telja: mladog izumitelja Davida 
prevare i izrabe poslovni ljudi, a 
Lucien, talentirani pjesnik, pro- 
pada u mračnoj džungli pariškog 
novinarstva i izdavačke djelatno- 
sti, poslovnih burza koje lišava- 
ju pisanu riječ svake etike, po- 
štenja i samostalnog uvjerenja. 
U Prizorima iz pariškog života: 
Sjaj i bijeda kurtizana (Splen- 
deurs et misčres des courtisa- 
nes), Ferragus, Vojvotkinja od 
Langeaisa (La Duchesse de Lan- 
geais), Zlatooka djevojka (La 
Fille aux veux d'or), Cesar _Bi- 
rotteau, Rođaka Bette (La Cou- 
sine Bette), Rođak Pons (Le Cou- 
sin Pons) i dr. B. evocira dra- 
matsku, zagušljivu i zadahtalu 
sliku bespoštedne borbe ambici- 
ja i interesa, bezumnu trku za 
stjecanjem i uživanjima, kojima 
je novo društvo obilježilo sve vi- 
dove pariškog života. Namjera- 
vao je opisati razne političke re- 
žime od revolucije do Luja-Fili- 
pa, ali je uspio ostvariti samo 
neka razdoblja: godinu 1793. u 
Zgodi iz vremena terora (Un E- 
pisode sous la Terreur, Konzulat 
u Mračnoj aferi (Une tćnćbreu- 
se affaire), Julsku monarhiju u 
Poslaniku iz Arcisa (Le Deputć 
d' Arcis). Ta djela predstavljaju 
Prizore iz političkog života. Od 

Prizora iz vojničkog života ostva- 
rio je samo roman Suani (Les 
Chouans, 1829) i novelu Strast u 
pustinji (Une Passion dans le 
desert). Prizori iz seoskog života 
zamišljeni su kao ilustracija i 
obrana piščevih ekonomskih teza 
i načela. Seoski liječnik (Le Mć- 
decin de campagne, 1833) i Seo- 
ski župnik (Le Cure de village, 
1839) dva su utopistička romana 
u kojima se B. služi izuzetnim 
ličnostima i  »laboratorijskim« 
pokusom da dokaže ekonomsku 
efikasnost feudalnih veleposjeda 
po engleskom uzoru »suradnje« 
između seljaka, plemića i kapita- 
la. U romanu Seljaci (Les Pay- 
sans, 1844) prevladao je Balzacov 
neumitni realizam, jer se pro- 
blem prenosi u samo središte 
borbe, u selo gdje se sukobljuju 
tri snage: seljak, veleposjednik i 
lihvar. Mada je u Seljacima htio 
prikazati tragediju parceliranja 
plemićkih velikih posjeda na se- 
lu, on je i ne hoteći ocrtao tra- 
gediju seljaštva, koje je revolu- 
cija oslobodila i ponovo učinila 
robom, koje je od feudalca izbo- 
rilo svoju parcelu zemlje i palo 
u šake seoskog kapitala. B. je ob- 
novio u potpunosti roman kao 
književnu vrstu koja zahvaća sva 
područja: filozofiju, nauku, po- 
vijest, politiku, religiju, sociolo- 
giju, noseći čak i danas biljeg vi- 
zionarskog Balzacova genija. Me- 
đu dramskim djelima najbolja 
mu je komedija Mercadet (pri- 
kazana 1851), gdje radnju tako- 
đer pokreće jagma za novcem. 


Odabrana dela, knj. 1—25, Beograd 1934; 
Seoski lekar (I. Kecmanović), Sarajevo 
1945; Čiča Gorio, Evgenija Grande (D. Mi- 
lačić i D. Đokić), Zagreb 1946; Seljaci 
(T. Ujević), Zagreb 1947; Izgubljene ilu- 
zije (J. Marković), Beograd 1948, 1961; 


Propale iluzije (D. Smičiklas), Zagreb 
1948; Sjaj i bijeda kurtizana (D. Smiči- 
klas), Zagreb 1949, 1965; Seljaci (J. Mar- 
ković), Beograd 1950; Rođak Pons (O. 
Kosanović), Beograd 1951; Rođaka Beta, 
Beograd 1951; Ljiljan u dolu (M. T. Đor- 
đević), Beograd 1951; Traženje apsolut. 
nog (M. Đorđević), Zagreb 1952; Veličina 
i pad Cesara Birotteaua (V. Tecilazić), 
Zagreb 1953; Vragoljaste priče (S. Ježić), 
Zagreb 1953; Golicave priče (I. Velikano- 
vic), Beograd 1954; Kad žena zri (Z. Ka- 
ralić), Beograd 1956; Čiča Goriot (D. Mi- 
lačić), Zagreb 1957; Šagrinska_ koža (I. 
Adum), Zagreb 1958; Priča o trinaestorici 
(N. Erceg), Sarajevo 1958; Pisma tuđinki 
(E. Anđelić), Beograd 1959; Sjaj i beda 
kurtizana (M. Vidojković), Novi dad 19657; 
Evgenija Grande (D. L. Đokić), Beograd 
1959, 1963; Čiča Gorio (D. Milačić), Beo- 
grad 1965; Ljudska komedija, knj. 1. (D. 
Milačić), Beograd 1960; knj. 2. (M. Sav- 
ković, V. Tecilazić i dr.), Beograd 1961; 
knj. 3. (Z. Karalić, S. Ježić, D. Kecmano- 
vić i dr.), Beograd 1961; knj. 4 (D. Mila- 
čić), Beograd 1960; knj. 5. (D. Milačić), 
Bcograd 1960; knj. 6. (O. Kosanović, V. 
Tecilazić, D. Đokić i dr.), Beograd 1961; 
knj. 7. (D. Milačić), Beograd 1960; knj. 
8. (B. Petrović, P, Karalić i dr.), Beograd 
1961; knj. 9 (D. Milačić), Beograd 1960; 
knj. 10. (D. Milačić), Beograd 1960; knj. 
11. (M. Grujičić, D. Čuka 1 dr.), Beograd 
1961, Rijeka 1961; knj. 12 (D. Milačić, M, 
Đorđević i dr.), Beograd 1960; knj. 13. 
(D. Smičiklas, M. Crnković i dr.), Zagreb 
1961; Rijeka 1961; Em 14 (S. Ježić, M. 
Crnković, D. Smičiklas), Zagreb 1961, 
Rijeka 1961; Ljudska komedija. Slike iz 
pariškog života (D. Smičiklas, R. Maixner 
i dr.), Rijeka 1960—1961; Slike iz privat- 
nog života (D. Milačić, V. Tecilazić, S. 
Ježić i dr.), Rijeka 1960—1961; Slike iz 
seoskog života (T. Ujević, I. Kecmanović 
i dr.), Rijeka 1960; Mutivoda (1. Kecma- 
nović), Sarajevo 1960; Napuštena žena. 
Žena od trideset gođina. Pukovnik Cha- 
bert (D. Smičiklas), Zagreb 1960, 1963; 
Rođak Pons. Gobseck (O. Kosanović), 
Zagreb 1960; Rođaka Beta (J. Marković), 
Beograd 1961; Zapisi dveju mladih žena. 
Zlatooka devojka (B. Jovanović—N. Raj- 
ković), Beograd 1961; Izbor, knj. 1. i knj. 
2. (D. Milačić), Sarajevo 1961; Jedna mra- 
čna afera (M. Jovanović), Beograd 1962; 
Šuani (M. Grujičić), Novi Sad 1963; Bea- 
trisa (M. Savković), Beograd 1965; Goli- 
cave priče (I. Armić), Sarajevo 1965; Go- 
licave priče (K. Petrović), Sarajevo 1966. 

BANDEIRA, Manuel (Ma- 
nuel Bandeira, 1886), brazilski 
pjesnik. U mladosti je dugo bolo- 
vao i liječio se u Evropi, a to je 
uvjetovalo i njegovu povučenost. 


Kasnije je bio profesor u Rio 
de Janeiru. Počeo je kao sim- 
bolist zbirkom Pepeo sati (A 
cinza das horas, 1917). Nekoliko 
godina poslije te knjige postao je 
usprkos svojoj osamljenosti pr- 
vak modernističkog pokreta u 
Brazilu. To je naročito došlo do 
izražaja u zbirkama Raspušteni 
ritam (Ritmo dissoluto, 1924) i 
Razvratnost (Libertinagem, 1930). 
B. je pjesnik jakog osobnog tona 
koji izražava intimna osjećanja 
u jednostavnom izrazu sa čestom 
primjesom ironije. Izražavao je, 
kako netko reče, »tugu onih koji 
su izgubili smisao za život«. Poet- 
sko djelo dopunio je knjigama 
Jutarnja zvijezda (Estrela da 
manha, 1936), Pedesetgodišnja 
lira (Lira dos  cinqiient'anos, 
1940), Belo-Belo (1947), dajući svo- 
me stihu sve više smirenosti i te- 
žine. U tim godinama zrelosti ne- 
kadašnji se pobornik moderniz- 
ma pokazao veoma pravedan pre- 
ma prethodnim književnim raz- 
dobljima sastavivši nekoliko iz- 
vrsnih antologija, kao npr. iz 
razdoblja romantizma (1937) i 
Parnasa (1938). Bandeiru smatra- 
ju jednim od najvećih pjesnika 
Brazila. 


Savremena brazilijanska lirika (A. Cetti- 
neo), Beograd 1956; Antologija svjetske 
lirike, Zagreb 1956, 1965. 

BANDELLO, Matteo (Ma- 
teo Bandelo, 1485—1561), talijan- 
ski novelist. U 214 novela (No- 
velle, pisane 1510—60) prekinuo 
je s tradicijom talijanske nove- 
listike_ (v. Boccaccio): umjesto 
jedinstvenog okvira zbirke i utvr- 
đenog broja novela napisao je 


5 Strani pisci 


BANDELLO 
BANG 


niz međusobno nepovezanih pri- 
povijedaka, u kojima više ne pre- 
vladava estetska namjera i stil- 
sko-retorička ozbiljnost, nego te- 
žnja da vjernim, kroničarskim 
prikazivanjem stvarnosti i zanim- 
ljivih ljubavnih zapleta zabavi ili 
pouči. Odlika njegove proze nije, 
dakle, čistoća jezika i konciznost 
izraza, već bogatstvo tipova i si- 
tuacija, novost epizoda, zanimlji- 
vost fabule. Njegovi su junaci 
ljudi iz svih društvenih slojeva, 
a sredina koju prikazuje nije 
geografski ograničena: nisu to 
samo talijanski gradovi, već i 
neke evropske zemlje, od Špa- 
njolske do Poljske. Svakoj no- 
veli prethodi uvodno pismo ne- 
kom prijatelju ili uglednom za- 
štitniku, što priči daje živopisan 
dekor i iluziju povijesne istine; 
motive je zapravo uzimao iz naj- 
različitijih = književnih = izvora. 
Bandellov uspjeh bio je vrlo ve- 
lik ne samo u talijanskoj, nego i 
u drugim književnostima: moti- 
vi iz njegovih novela nadahnuli 
su više pisaca, među kojima i (v.) 
Cervantesa, Lope de Vegu, Sha- 
kespearea (Romeo i Julija i dr.). 


Renesansne novele (J. Belan), Zagreb 1961. 
[č—-mz 


BANG, Herman (Herman 
Bang, 1857—1912), danski pripo- 
vjedač i kritičar. U ranim eseji- 
ma i kritikama (Realizam i rea- 
listi — Realisme og realister, 
1879; Kritičke studije — Kritiske 
studier, 1880) pobornik je suvre- 
menih strujanja u evropskoj knji- 
ževnosti. Svoj prilog pripovje- 
dačkoj umjetnosti u razdoblju 
naturalizma i impresionizma daje 


BARANAUSKAS 
BARATAŠVILI 

brojnim romanima i novelama u 
kojima prikazuje bolne sudbine 
senzibilnih, u životu prikraćenih 
pojedinaca kojih se tegobe kriju 
pod prividno skladnom površi- 
nom građanskih društvenih kon- 
vencija. Pesimističku rezignaciju 
i sumorna raspoloženja (obiljež- 
ja tzv. dekadencije u građanskoj 
kulturi potkraj stoljeća) izrazio 
je već u prvom romanu, Pokolje- 
nja bez nade (Haablose slaegter, 
1880), gotovo programatskim na- 
slovom. Najbolje stranice Bango- 
ve istančane proze, osjetljive na- 
ročito u bilježenju krhkih doj- 
mova i čulnih nijansi, sadrže 
zbirke novela Ekscentrične nove- 
le (Excentriske noveller, 1885), 
Tihi životi (Stille  existenser, 
1886) i Pod jarmom (Under 
aaget, 1890). Temeljnu piščevu 
tematiku variraju i kasnija pri- 
povjedačka djela, npr. Tine 
(1889), roman o tragičnoj sudbi- 
ni djevojke u danima prusko- 
-danskog rata 1864, autobiograf- 
ski romani Bijela kuća (Det hviđe 
hus, 1898) i Siva kuća (Det graa 
hus, 1901), ispunjeni sjetom us- 
pomena na djetinjstvo, i romani 
o samoći, razočaranjima i klonu- 
ćima umjetnika: Mikašl (1904) i 
Ljudi bez domovine (Die uden 
faedreland, 1905). 

Grofica Urna, Zagreb 1914; Četiri đavla, 
Zagreb 1917; Bijela kuća (P. Palavestra), 
Mostar_ 1917; Beznadežni naraštaji (D. 
Ilić), Beograd 1918; Tina, Zagreb 1918; 


Irena Holm (V. Poljak), »1000 najljepših 
novela«, sv. 44, Zagreb 1932. 
vž 

BARANAUSKAS, Antanas 
(Antanas  — Baranauskas,  1835— 
— 1902), litavski pjesnik. Napisao 


je niz didaktičkih i rodoljubnih 
pjesama u kojima idealizira do- 
maću prošlost. Religiozna lirika 
i kraće pjesme sakupljene su mu 
u Pjesmama orača (Artoju gies- 
mes, 1860). Dojmove o Rusiji iz- 
razio je u spjevu Putovanje u Pe- 
trograd (Kelione Petersburgan, 
1859). Najbolje mu je djelo spjev 
Anykščiajska šuma (Anykščiu ši- 
lelis, 1858—59), zapravo niz ele- 
gičnih lirskih pjesama o drevnoj 
i divnoj šumi njegova rodnog kra- 
ja. Vrlo dotjeranim i muzikalnim 
stihovima opisao je šumu i život 
koji u njoj buja, životinje, igre 
svjetla i sjene, mijene sunca, vje- 
trova i godišnjih doba, a osobito 
tragične promjene što ih donosi 
vrijeme i čovjek. To je zapravo 
alegorija teške stvarnosti u nje- 
govoj domovini koju rastače pro- 
dor kapitalizma i muči olovni 
pritisak autokratskog carizma: 
ona, kao i starinska šuma koju 
strana vlast ne štiti, osiromašuje 
i pomalo nestaje. Iskren i dubok 
doživljaj prirode, prožet bolnim 
nostalgičnim osjećajem, očuvao 
je svježinu i privlačnost njegovu 
spjevu. B. je autor niza značajnih 
rasprava s područja litavske di- 
jalektologije. Književnim i znan- 
stvenim radom utjecao je na raz- 
vitak nacionalne svijesti i poli- 
tičkog buđenja u Litvi. 

BARATAŠVILI, Nikoloz 
(Nikoloz Baratašvili, 1817.—1845), 
gruzijski liričar. Porijeklom iz 
osiromašene kneževske obitelji, 
proveo je težak i nesretan život 
kao činovnik u carskoj admini- 
straciji. Tipični romantični moti- 
vi i osjećajni kompleksi — me- 


lankolija, razočaranje osamlje- 
nika (pjesma Osamljena duša — 
Suli oboli, 1839), ogorčenje na 
suvremene prilike i ljude — pro- 
žeti su u njegovoj misaonoj, vrlo 
muzikalnoj i ekspresivnoj lirici 
iskrenim doživljajem vlastitih 
tegoba i stanja u Gruziji, koja je 
izgubila političku nezavisnost 
(1801). Nacionalna tema domi- 
nantna je u spjevu Sudbina Gru- 
zije (Bedi Kartlisa, 1839); tu je 
prikazao, svečanim i elegijskim 
tonom, veličanstven planinski 
krajolik i rijeke domovine, borbu 
protiv perzijskih osvajača i tra- 
gičnu dilemu posljednjeg cara. 
Najbolja mu je pjesma Pegaz 
(Merani, 1842), zanosna himna 
pjesniku i čovjeku, nesretnom i 
slabom, no kojeg uđes ne može 
slomiti jer gleda u budućnost i 
vjeruje u trajnu vrijednost svoje 
riječi. Beznadno zaljubljen u kćer 
pjesnika A. Čavčavadzea, »gruzij- 
ski Byron« pisao je spontane i 
sugestivne ljubavne stihove. 

BARBUSSE, Henri (Anr] 
Barbis,  1874—1935), francuski 
književnik i politički radnik. Na- 
pušta stihove (Narikače — Pleu- 
reuses, 1895), kojima je započeo 
književnu karijeru, te piše roma- 
ne Zaklinjatelji (Les Suppliants, 
1903), Pakao (L'Enfer, 1908), pod 
utjecajem Zole (v.). Za vrijeme 
prvoga svjetskog rata izdaje ro- 
man Oganj (Le Feu, 1916). Us- 
pjeh je bio neposredan i općenit. 
Usred rata on poput Rollanda 
(v.) obračunava s mnogim iluzija- 
ma, naročito patriotskim, svoje 
klase i diže glas u obranu mira. 
Roman ima dokumentarnu vrije- 


BARBUSSE 
BARETTI 


dnost po iskrenosti i tačnosti opi- 
sa života običnih vojnika na fron- 
ti i u rovovima, jer B. opisuje i 
govori o onome što je vidio, čuo, 
doživio. Poslije njega javit će se 
u francuskoj (Duhamel, Dorgel&s 
idr.) i u evropskoj književnosti 
niz pisaca koji će opisivati rat i 
njegove strahote. B. im je sva- 
kako bio uzor. Popularnost nje- 
gova romana stavila ga je nakon 
rata u prve redove boraca za mir. 
Paralelno s književnim radom on 
aktivno učestvuje u političkom i 
društvenom radu. Osniva časopis 
Clarte, oko kojega se okuplja 
grupa naprednih književnika, me- 
đu kojima i A. France (v.), R. 
Rolland (v.) i dr. Otada je po- 
znatiji kao velik pacifist i poli- 
tički radnik. Umro je u Moskvi. 


Oganj (N. Andrić), Zagreb 1919; Pakao 
(M. S. Pijade), Vukovar 1920: Intelektu- 
alcima, Beč s. a; Isus (N. M. Popović), 
Beograd 1928; Oganj (V. dni Za- 
greb 1952; Svjetlost (Š. Džamonja), Sa- 
Too 1955; Oganj (B. Glišić), Subotica 

BARETTI, Giuseppe 
(Džuzepe Bareti, 1719—1789), ta- 
lijanski kritičar. Povratak s pr- 
vog, za njegovo književno i kri- 
tičko formiranje presudnog bo- 
ravka u Londonu (1751—60), pre- 
ko Portugala, Španjolske i Fran- 
cuske, opisao je u značajnom pu- 
topisu Intimna pisma braći (Let- 
tere familiari ai fratelli, 1762— 
-63), prerađenom u engleskom iz- 
danju A Journey from London to 
Genoa (Putovanje od Londona do 
Genove, 1770—71). Najvažnije mu 
je djelo Književni bič (La frusta 
letteraria), polumjesečnik u ko- 
jemu je sam pisao pod pseudo- 

BAROJA 

nimom Aristarco Scannabue iz- 
davši 25 brojeva u Mlecima (1763- 
—64), a kad je tu bio zabranjen, 
još 8 brojeva u Anconi. U toj ori- 
ginalnoj prozi oštro se i zajedlji- 
vo borio za zdravije shvaćanje 
književnosti, bliže stvarnosti i po- 
trebama moderne kulture kojoj 
je uzor vidio u engleskoj. Šibao 
je praznu arkadsku retoriku, opo- 
našanje Petrarke i Boccaccia, a- 
kademije, nečist jezik i sve što 
je smatrao zaostalim i konven- 
cionalnim. Nemiran i nezavisan, 
no često sasvim pristran kritičar 
bez dovoljno čvrste metode, do- 
nosio je vidovite i prodorne oc- 
jene, ali i bizarno promašene su- 
dove: branio je Shakespearea 
protiv Voltairea (Rasprava o Sha- 
kespeareu i o gospodinu Voltai- 
ret: — Discours sur Shakespeare 
et sur Monsieur _ de Voltaire, 
1777), veličao je Metastasija, ne- 
pravedno se obarao na Goldonija 
i nije volio Dantea. Vratio se 
1766. u London gdje je ostao do 
smrti uživajući ugled u engles- 
kim književnim krugovima. Us- 
prkos spomenutim = granicama 
njegovo je djelo imalo veliko zna 
čenje za obnovu talijanske knji- 
ževnosti i kritike u 18. stoljeću. 

BAROJA, Pio (Pio Baro- 
ha, 1872—1956), španjolski roma- 
nopisac, Bask. Pripadao je »gene- 
raciji 1898«. Završio je medicinu, 
ali je ubrzo napustio liječničko 
zanimanje da bi se bavio raznim 
poslovima. Lutao je po Ššpanjol- 
skoj i Evropi. »Čovjek od energi- 
je«, nemiran duh, okušao je sve u 
životu i sav taj život prenosio u 
svoje romane. Dao je galeriju ti- 


pova kao malo koji španjolski pi- 
sac, osim Pćreza Galdosa. U nje- 
govih osamdeset knjiga (romana, 
novela, članaka) naći ćemo sve 
društvene slojeve, sve španjolske 
pokrajine: madridsko podzemlje, 
Andaluziju, kastiljsko selo i nje- 
govu rodnu biskajsku zemlju. 
Imao je osjetljiv dar zapažanja, 
bio je dobar slikar i dobar psi- 
holog. Poznavao je ljude i pro- 
bleme svoje zemlje, a najviše 
simpatija je imao za najniže slo- 
jeve: skitnice, izopćene i neza- 
dovoljne. U biti bio je naturalist, 
hladan, oštar, duhovit, antikleri- 
kalac, a često i pobornik anar- 
hije. Djela mu nisu osobito ugla- 
đena, ali u njima uvijek ima mu- 
ške snage i prodornosti, ima sli- 
ka života koje nas nose i zapa- 
njuju. Zato je jedan kritičar re- 
kao da je B., liječnik, liječio Špa- 
njolsku injekcijama istine. Stoga 
je, unatoč svim formalnim ne- 
dostacima, čitan i cijenjen kao 
malo koji španjolski pisac. Evo 
samo nekoliko naslova njegovih 
romana: trilogija Borba za život 
(La lucha por la viđa, 1904): Tra- 
ženje (La busca), Korov (Mala 
hierba) i Crvena zora (Aurora 
roja); Paradoks, kralj (Paradox 
Rey, 1906), Magleni grad (La ciu- 
dad de la niebla, 1909), Drvo spo- 
znaje (El drbol de la ciencia, 
1911). Vrlo zanimljivog gradiva 
ostavio je u šest svezaka svojih 
Uspomena (Memorias, 1944—48). 
Rekao je da je učio od Dickensa, 
Balzaca, Stendhala i najviše od 
Dostojevskog. 


Gospođa lutalica, Magleni grad, Drvo spo- 
znaje (J. Tabak), Rijeka 1963; Nespokojni 
Shanti Andia (J. Tabak), Zagreb 1964. 

BASSANI, Giorgio (Džor- 
džo Basani, 1916), talijanski pri- 
povjedač. Do 1943, kad je stupio 
u partizanski pokret, živio je u 
Ferrari, poprištu zbivanja u nje- 
govim djelima; danas predaje u 
Rimu na kazališnoj akademiji. 
Iskreno i otvoreno, s afektivnom 
participacijom ali i s humanom 
objektivnošću, opisao je specifi- 
čan svijet i položaj židovske za- 
jednice u Italiji. I sam židovskog 
porijekla, ponirao je u intimne 
sfere »kompleksa«, u društveno- 
-psihološke osobine i u šutljivu 
patnju zbog fašističkih progona 
rasne skupine o kojoj je želio po- 
svjedočiti istinu u svjetlu općih 
etičkih mjerila. O toj značajnoj 
problematici u drami našeg vre- 
mena govori i pripovijest o ljuba- 
vi i razočaranju u mračnim dani- 
ma Mussolinijeve »socijalne re- 
publike« Jedne noći 1943 (Una 
notte del '43) i prikaz tragično 
grotesknog lika Židova koji, pre- 
živjevši nacistički logor, bježi iz 
normi poratnog društva u koje- 
mu se ne snalazi (Spomen-ploča 
u ulici Mazzini — Una lapide in 
via Mazzini), u knjizi Pet ferrar- 
skih priča (Cinque storie ferra- 
resi, 1956); pa sjećanje na izgub- 
ljeno doba djetinjstva i na Cleli- 
ju Trotti, socijalističkog borca u 
čijoj prognaničkoj osamljenosti 
mladi Židov naslućuje i svoju 
sudbinu (Posljednje godine Cleli- 
je Trotti -— Gli ultimi anni di 
Clelia Trotti, 1955). U kratkom ro- 
manu Zlatne naočale (Gli occhiali 
d'oro, 1958) podudara se sudbina 
Židova koje pogađa rasistički za- 
kon iz 1937. s udesom uglednog 
liječnika koji nije Židov, ali je 
dokrajčio život jer je bio »obilje- 

žen« — kao homoseksualac. Je- 
dinstvu Bassanijeva proznog opu- 
sa koji je tematski i po auten- 
tičnoj obradi novost i trajna vri- 
jednost u modernoj talijanskoj 
prozi pridonose isti problemi i 
likovi, isti »mitski« predjeli dje- 
tinjstva i sjećanja koji se često 
javljaju u njegovim djelima. Pri- 
sutni su i u vrlo značajnom ro- 
manu Vrt obitelji Finzi-Contini 
(Il giardino dei Finzi-Contini, 
1962), gdje se evocira izuzetna, 
rafinirana i konzervativna sredi- 
na židovske obitelji u staleškoj i 
rasnoj izoliranosti, od predratne 
fašističke stvarnosti i progona 
do nestanka poslije deportiranja 
u Njemačku. Finzi-Contini su o- 
dabranici u očima klasno podre- 
đenog mladog pripovjedača-pro- 
tagonista kojemu je nedostižan 
pristup u aristokratsku intim- 
nost njihova vrta. Svijet odabra- 
nih i odbačenih u živo slikanim 
likovima kolega iz ferrarske gim- 
nazije, projekcijama buđućih čla- 
nova društva, prikazan je u ro- 
manu Za vratima (Dietro la por- 
ta, 1964). Snaga Bassanijeve pro- 
ze temelji se na stvaralački usvo- 
jenom iskustvu modernih klasi- 
ka, posebno Prousta (v.), na in- 
timnom, lirsko-elegičnom, gotovo 
krepuskolarnom nadahnuću, na 
vlastitoj koncepciji dosljedno pri- 
mijenjene tehnike slobodnog ne- 
upravnog govora. Uza svu nagla- 
šenu autorovu subjektivnost u 
traganju za svijetom vlastite pro- 
šlosti, njegovi brojni likovi svo- 
jom psihologijom i dramom o- 
življavaju epski objektivnu sliku 
društvenih i moralnih stanja, a 
njihove sudbine, predočene sti- 
lom koji je ujedno intimno evo- 

kativan i koralan, izrastaju do 
svjedočanstva o savjesti jednog 
vremena i optužbe društva. 


Stari obiteljski vrt (J. Belan), Zagreb 1964. 
Ič 


BAUDELAIRE, Charles 
(Šarl _Bodler, 1821—1867), fran- 
cuski liričar, kritičar, najznačaj- 
niji preteča gotovo svih transfor- 
macija pjesničkog izraza od sim- 
bolizma do naših dana. Već u 
toku samotnog djetinjstva i te- 
škog prijeloma, izazvanog preu- 
dajom nadasve voljene majke, u 
Baudelaireovu preosjetljivu psihu 
uvukle su se neiskorjenjive klice 
»teške sjete«, tjeskobe i bunta, 
koje će rasti i nagrizati ga či- 
tava života. Kratkotrajno puto- 
vanje na Istok, kojim su ga maj- 
ka i očuh željeli rastresti i sre- 
diti, obogatilo ga je dahom egzo- 
tičnih mirisa, boja i krajolika, 
egzaltiranom vizijom širine i fa- 
talnosti mora, ali ga nije ni smi- 
rilo ni urazumilo. Štoviše, ono 
je raspirilo u njemu pritajenu 
čulnost i bacilo ga u zagrljaj lije- 
pe mulatkinje Jeanne Duval. Sa- 
blazan i zgražanje, koje je svjes- 
no pobuđivao takvim vladanjem 
u učmaloj građanskoj sredini, za- 
bavljali su i nagonili mladog dan- 
dyja da taj takozvani »satani- 
zam« uvije u što izazovniju i 
skandalozniju pozu. Jednim dije- 
lom upravo zbog takvih ekstra- 
vagancija suvremenici će uskrati- 
ti povjerenje najdubljoj iskrenos- 
ti njegove poezije, smatrajući i 
nju pozom i namještenošću. Pri- 
tisnut materijalnim teškoćama, 
uključuje se u umjetnički život 
Pariza i tako sklapa mnogobroj- 


na poznanstva u boemskim kru- 
govima, objavljuje uspjele likov- 
ne recenzije (Salons, 1845, 1846), 
surađuje u književnim časopisi- 
ma i prevodi E, A. Poea (v.), s 
kojim duhovno i estetski suosje- 
ća. Mada spočetka sam sebe sma- 
tra sljedbenikom Th. Banvillea 
(1823—91) i poglavito Gautiera 
(v.), kojemu je posvetio Cvjetove 
zla, nikakav utjecaj ne deformira 
njegovu ličnost i individualnost. 
On doduše, poput Lecontea de Lis- 
lea (v.), proklamira kult Ljepote 
(La Beaute), ali njegova je ljepo- 
ta izrazito suvremena i nema goto- 
vo nikakve veze s antičkim idea- 
lima parnasovaca. Objavljivanje 
Cvjetova zla (Les Fleurs du mal, 
1857) donosi mu, umjesto očeki- 
vane slave, sudski proces zbog 
povrede javnog morala i nešto 
malo prolazne popularnosti iza- 
zvane proceduralnom bukom. Me- 
đu malobrojnim duhovima, koji 
su shvatili neuobičajeni doživljaj- 
ni intenzitet te inkriminirane 
zbirke, Hugo (v.) je proročki os- 
jetio »novi drhtaj«. Cvjetovi zla 
sadrže u svojoj sistematičnoj 
strukturi jedinstvenu logičku i 
sadržajnu potku, neuvijena svje- 
dočanstva autorovih proživljava- 
cija: od Spleena i ideala (I pogl. 
Spleen et ideal), egzaltacija i 
padova u sivom i morbidnom 
dekoru Pariskih slika (pogl. Ta- 
bleaux parisiens), preko varljivog 
zaborava u Vinu (pogl. Le Vin) 
i plemenite samosvijesti o vlas- 
titom padu (pogl. Fleurs du 
Mal), do bjesomučnog i ci- 
ničnog Revolta (pogl. Revolte) i, 
napokon, tjeskobne ekstaze Smr- 
ti (pogl. La Mort) — to je u naj- 
općenitijim crtama tematski ok- 


vir Baudelaireova djela i istovre- 
meno njegova života. Tako bi bilo 
presmiono ustvrditi da je ova po- 
ezija u punom raskolu s tradici- 
jom, ona neosporno sva odiše no- 
vim senzibilitetom. Baudelaireova 
pjesma napustila je bukoličke 
krajolike i nastanila se među ti- 
jesne i tmurne urbane obzore; 
sva je nesmiljeno usredotočena 
na nuždu i uzaludnost ljudskih 
traženja, padove i uspone čovje- 
kova puta i pustolovine. B. se ni- 
je ustručavao pjevati o mrcini 
koja trune, o lezbijkama, onemo- 
ćalim  staricama, smrtonosnim 
ljubavnim zagrljajima, obamrlo- 
stima duha, besmislu, o vrlini gri- 
jeba i obmane, ništavilu. Osim 
Dostojevskog (v.) nijedan pisac 
prošlog stoljeća nije, možda, na- 
čeo toliko novih književnih moti- 
va. Vrijeme je postepeno ispra- 
vilo greške suvremenika. Mlađe 
generacije uvidjele su novinu 
Baudelaireova izraza, osjetile ma- 
gičnu moć njegovih simbola, su- 
gestivnost metafora, sinesteziju 
Suglasja (Correspondances), ko- 
ja se tajanstveno  poigravaju 
čulima i razumom. Cvjetovi zla 
su stvorili nove, neslućene vidi- 
ke i mogućnosti razvoju pjesnič- 
kog izraza. Nakon preuranjene 
smrti, izazvane krajnje neured- 
nim životom, sabrani su i objav- 
ljeni mnogobrojni rasuti radovi, 
izvanredno značajne i pronicljive 
kritike, članci, prikazi, pjesme u 
prozi: Romantična umjetnost 
(L'Art romantigque), Estetski ku- 
rioziteti (Curiosites esth&tiques), 
Male pjesme u prozi — Spleen 
Pariza (Petits počmes en prose — 
Spleen de Paris), Vještački raj 
(Paradis  artificiels),  Prepiska 
(Correspondđance). 

Male pjesme u prozi (I. Šrepel), Zagreb 
1920; Cveće zla (M. Jovanović), Beograd 
1937; Francuska lirika, Zagreb 1941; V. 
Nazor, Prepjevi, Zagreb 1950; Cvjetovi 
zla (A. Jurević i D. Robić), Zagreb 1952; 
Spleen_ Pariza (V. Kušan), Zagreb 1952, 
1964; Romantična umjetnost (V. Arseni- 
iević), Beograd 1954; Likovne kritike (D. 
Robić), Zagreb 1955; Iz francuske lirike 
(V. Košutić), Beograd 1955; Cveće zla (M. 
Jovanović i Kovačević), Beograd 1956; 
Antologija svjetske lirike, Zagreb 1956, 
1965; Cvjetovi zla (A. Jurević — T. Ujević 
—_.D. Robić), Zagreb, 1962, 1965: Antola- 
gija novije francuske lirike (I. V. Lalić), 
Beograd 1966. 

BAZILIJE VELIKI (Basi- 
leios ho Mćgas, oko 330—379), 
grčki kršćanski pisac, jedan od 
najznačajnijih istočnih »crkvenih 
otaca«, Po običaju svojega vre- 
mena prošao je retorske škole, i 
to u zavičaju, Carigradu i Ateni. 
Na studiju u Ateni upoznao je 
svojega zemljaka Grgura iz Na- 
zijanza (v.) i od tada ih je vezalo 
blisko prijateljstvo. Tek po po- 
vratku u rodni kraj krstio se i 
pošao na daleka putovanja na 
kojima je provodio pustinjački 
život. Boravio je u osami s pri- 
jateljem Grgurom i zajedno su 
sastavili asketska djela: pravila 
za monaški život i Ljubav prema 
ljepoti (Philokalia). Monaštvo je 
na temelju tih spisa instituciona- 
lizirano u istočnoj crkvi. Po po- 
vratku s asketskih putovanja po- 
čeo je B. djelovati kao crkveni 
organizator u rodnoj Cezareji 
(Kapadokija, Mala Azija) i tamo 
je 370. postavljen za biskupa. Na 
tom se položaju izvanredno ista- 
kao i svojom je javnom djelat- 
nošću stekao naziv »veliki«. Ure- 
dio je i liturgiju istočne crkve. 
Za kasniji razvoj evropske knji- 
ževne tradicije bez sumnje je naj- 
važnije njegovo djelo Govor mla- 

dićima o tome kako im može ko- 
ristiti helenska književnost (LO- 
gos pros tis neus hopos dn ex 
Heličnik6ćn  čphčlointo  16g8n). 
Tu je B. bio gledišta da je i krš- 
ćanima potrebno i korisno tradi- 
cionalno antičko književno obra- 
zovanje. U svojem se izlaganju 
nalazi pod snažnim utjecajem Pla- 
tonove Države (v.). U vrijeme 
evropske renesanse mnogo su se 
pozivali na taj spis i on se u la- 
tinskom prijevodu često štampao 
već prije 1500. Brojna su mu i 
značajna retorička djela. Među 
njima se po književnoj vrijedno- 
sti i kulturnopovijesnoj važnosti 
posebno ističe devet Propovijedi 
O stvaranju svijeta u šest dana 
(Homiliai eis to hexa.meron). To 
je uzorno oblikovano razmatranje 
O prvom poglavlju starozavjetne 
Geneze (v. Biblija), puno podata- 
ka crpenih iz antičke filozofije 
i prirodnih znanosti. Već je u 5. 
st. to djelo prevedeno na latin- 
ski, a ima prijevoda i preradbi 
i na drugim jezicima, među nji- 
ma ma staroslavenskom (Ivan 
Egzarh). Drugi govori, kao O po- 
stu, Protiv bogataša, O gladi, Pro- 
tiv pijanica, pružaju obilje prvo- 
razrednog kulturnopovijesnog 
materijala. Zanimljivu i nepo- 
srednu sliku njegove izvanredne 
ličnosti daje sačuvana zbirka Pi- 
sama (Epistolai). B. je posjedo- 
vao izvrsno tradicionalno obrazo- 
vanje i svojim je književnim ra- 
dom bitno pridonio tome da se 
kršćanstvu očuva pun kontinuitet 
helenske kulture. Posebno je do- 
bro poznavao Platona i njegova 
je teologija izrazito platonistič- 
ka. U jeziku i stilu ni u čemu 


ne zaostaje za poganskom knjiže- 
vnošću svojega vremena. 


Rac—Lasman, Izbor iz stare književnosti 
kršćanske, Zagreb 1917. 
rk 


BAŽAN, Mikola Platonc- 
vič (1904), ukrajinski pjesnik. 
U dvadesetim godinama filmski 
radnik; sudjelovao je u drugom 
svjetskom ratu, obavljao je zna- 
čajne državne i društvene funkci- 
je u Ukrajinskoj SSR. Oplođen 
modernom svjetskom poezijom, 
preuzevši od futurizma sklonost 
prema urbanoj tematici, postao 
je intelektualnim pjesnikom koji 
je često bliži filozofskom racio- 
nalizmu negoli tradicionalnoj »li- 
rici« zasnovanoj na usmenoj tra- 
diciji i napjevnosti, kakva se u 
Ukrajini njegovala. Pjesme gradi 
na slobodnijim asocijacijama i 
nastoji spoznati život u njegovim 
dubljim odnosima. Prevodi ruske 
pjesnike (Majakovski), gruzinske 
(Rustaveli) i starouzbečke (Ali- 
šer_ Navoj). Tematski njegova 
poezija obuhvaća građanski rat 
(17. patrola — 17-i patrul', 1926); 
ukrajinsku povijest (Rezbarena 
sjena — Riz'blena tin', 1927; po- 
ema Danylo Galyc'kyj, 1942), so- 
cijalističku izgradnju (Građevine- 
-Budivli, 1929), filozofski osmiš- 
ljenu suvremenu tematiku (poe- 
me: Besmrtnost — Bezsmertja, 
1937; Očevi i sinovi — Bat'ky i 
Syny, 1938), motive iz drugoga 
svjetskog rata (Zakletva — Klja- 
tva, 1941; Staljingradska bilježni- 
ca — Stalingrads'kyj zošyt, 1943). 
Književna mu je publicistika sa- 
kupljena u knjizi Ljudi, knjige, 
datumi (Ljudi, knygy, daty, 1962). 

BEAUMARCHAIS, Pierre- 
Augustin Caron de (Pjer Ogisten 
Karon d Bomarše, 1732—1799), 
francuski komediograf. U burnu 
i pustolovnu životu urara, učite- 
lja glazbe, poslovna čovjeka, po- 
litičara, dramaturga, štampara, 
književnost svakako nije zauzi- 
mala prvo mjesto. Napisao je 
trilogiju Seviljski brijač (Le 
Barbier de Seville, prikazivan 
1775), Figarov pir (Le Mariage 
de Figaro, prikazivan 1784) i 
Krivnja majke (La Mere coupa- 
ble, 1792). Prvim dvjema kome- 
dijama stekao je svjetsku slavu, 
a poslužile su i kao libreto Ros- 
sinijevoj (Seviljski brijač) i Mo- 
zartovoj (Figarov pir) operi. 
Njegova komedija ima dvostruko 
značenje: kao društveno-politič- 
ka satira i kao psihološka i opće- 
ljudska komedija. U živim dija- 
lozima i izvanrednim monolozima 
očituje se autorova oštrina duha 
i verbalna virtuoznost, a česta 
upotreba poslovica i uzrečica da- 
je posebno obilježje njegovu 
dinamičnom stilu. B. nastavlja i 
sjedinjuje tradicije Moličrea (v.), 
Diderota (v.) i Marivauxa (v.). 
S velikom lakoćom daje kom- 
pleksnu intrigu, a nenadanim o- 
bratima stalno podržava zanima- 
nje publike. Glavno lice Figaro, 
tip pikara (v. Le Sage), podsjeća 
po mnogim crtama na samog au- 
tora koji preko njega izražava 
svoje misli o društvu predrevolu- 
cionarnog razdoblja. Beaumar- 
chais-Figaro istupa protiv povla- 
stica plemstva, društvene nejed- 
nakosti, pravde koja je »blaga s 
velikima, a kruta s malima«, sud- 
stva koje zaštićuje korupciju, 
protiv vjerske hipokrizije, voj- 


BEAUMARCHAIS 

ske, književnika itd. Figaro, taj 
narodni tribun, predstavlja tež- 
nje mladoga građanstva koje još 
nije preuzelo vlast. Nasuprot 
njemu, grof Almaviva zastupnik 
je povlaštenog plemstva, dok o- 
stalim osobama dodijeljuje uloge 
Figaro, koji drži sve niti zapleta. 
Ni autor ni plemićka publika, 
koja mu je odobravala zajedno s 
građanskom, nisu bili svjesni re- 
volucionarnog odjeka tih kome- 
dija. Cenzura je nekoliko puta 
osujetila prikazivanje, a sam 
Luj XVI oštro je negodovao, oso- 
bito čitajući poznati Figarov mo- 
nolog iz V čina. Danas su te ko- 
medije, izgubivši od neposredne 
aktualnosti, izgubile i onaj oštri 
satirički karakter koji je u vri- 
jeme premijere predstavljao no- 
vinu. Ostaje im ipak vrijednost 
psihološke komedije, svježina i 
mladenačka veselost. 


Seviljski brijač (S. Batušić), Zagreb 
1947; Seviljski berberin (V. Živojinović), 
Beograd 1954: Klaviho (D. Selaković, N. 
Mandić), Sarajevo 1954. 

BEAUVOIR, Simone de 
(Simon d Bovuar, 1908), francu- 
ska književnica. Njezine Uspome- 
ne dobro odgojene djevojke (M€- 
moires d'une jeune fille rangće, 
1958) iskreno su i zanimljivo svje- 
dočanstvo djetinjstva i mladenaš- 
tva do odsudnog susreta sa Sar- 
treom (v.) 1929; tada je konačno 
raskinula s tradicionalnim gra- 
đanskim vrednotama. Borac za 
emancipaciju žene (smiona i in- 
teligentna studija Drugi seks — 
Le Deuxičme sexe, 1949), nekon- 
formističan duh i protivnik sva- 
kog determinizma, ona zauzima 

istaknuto mjesto u francuskom 
egzistencijalizmu ljevičarske ori- 
jentacije. Filozofski eseji Pir i 
Kineja (Pyrrhus et Cineas, 1944), 
Za moral ambiguiteta (Pour une 
morale de l'ambiguite, 1947) i 
Privilegije (Privileges, 1955) pre- 
težno tumače Sartreova gledanja, 
ali pokazuju originalan i siguran 
dar uvjerljiva i živahna dijalekti- 
čkog izlaganja. Od romana ističe 
se Gošća (L'Invitee, 1943), najbo- 
lji primjer fenomenološkog opisa 
bez psihološke analize i sentimen- 
talnosti, u kojemu su se bitna pi- 
tanja izbora i slobode akcije pri- 
rodno i nenametljivo uklopila u 
osnovnu temu ljubomore. Roma- 
ni Krv drugih (Le Sang des aut- 
res, 1944), s temom iz vremena 
njemačke okupacije, i Svi su ljudi 
smrtni (Tous les hommes sont 
mortels, 1947) alegorička satira 
na vječnu ljudsku težnju za bes- 
mrtnošću, manje privlače _ od 
Mandarina (Les Mandarins, 1954), 
uzbudljive kronike političkih di- 
lema intelektualaca oko Sartrea 
(v.) i Camusa (v.). Lijepe slike 
(Les Belles images, 1966) roman 
je o »odabranim krugovima« ko- 
je autor oštro osuđuje zbog lice- 
mjerja i laži u kojoj žive i koju 
proizvode za tržište, ali i za sebe. 
Području Uspomena, uz Zrelo do- 
ba (La Force de '4ge, 1960) i 
Snagu stvari (La Force des cho- 
ses, 1963), svjedočanstva o nedav- 
nim zbivanjima, pripada i kraći 
napis Veoma blaga smrt (Une 
Mort tres douce, 1964), koji kraj- 
nje realistički prikazuje posljed- 
nje časove autoričine majke. Nje- 
zine uspomene, kronike i puto- 
pisi plod su nepristrana, hladna 
promatranja ali i moralno anga- 


žirana sudjelovanja u društvenim 
i političkim zbivanjima svoga 
vremena. 

Uspomene dobro odgojene djevojke (A. 
Ćurćić), Zagreb 1960; Zrelo doba (S. La- 


sić), Zagreb 1962; Snaga stvari (M. Vul- 
pe), Zagreb 1966. 

BECHER, Johannes R(o- 
bert) (Johanes Robert Beher, 
1891—1958), njemački pjesnik, 
pripovjedač i esejist. Građanskog 
porijekla; pristao je pod dojmom 
oktobarske revolucije uz radnički 
pokret (član KP), u weimarskoj 
je republici bio narodni poslanik, 
1933. emigrirao je u Sovjetski Sa- 
vez, a od 1954. do kraja života 
bio je ministar za kulturu u Nje- 
mačkoj Demokratskoj Republici. 
U mladosti je jedan od protago- 
nista njemačkog ekspresionizma. 
Njegovu poeziju (u zbirkama 
Rasap i slava — Verfall und Tri- 
umph, 1914; Evropi — An Europa, 
1916; Bratimljenje — Verbriiđe- 
rung, 1916. i dr.) razdire snažna 
afektivna napetost koja razbija 
tradicionalnu sintaksu i gomila 
smjelu metaforiku; to je patetič- 
na lirika očajničkih i ekstatičnih 
krikova individuuma koji teži za 
novim životom i novim humanim 
odnosima. Poslije te idealističke 
faze (s metafizički obojenom vje- 
rom u pacifizam) on postepeno 
napušta ideje socijalnog utopiz- 
ma i usvaja pozicije revolucionar 
ne klasne borbe. Brojne knjige 
pjesama, još uvijek u himničkom 
stilu ekspresionista, odražavaju 
taj razvitak. Približavanje knji- 
ževnoj tradiciji, zapravo uproš- 
ćenom pjesničkom jeziku s nagla- 
šenom — kadšto dekorativnom 
— monumentalnošću, ogleda se 


u »epu socijalističke izgradnje« 
Veliki plan (Der _Grofe_ Plan, 
1931), zanosnom spjevu u slobod- 
nim stihovima o prvom petogodi- 
šnjem planu u Sovjetskom Save- 
zu. Zbirke poezije nastale u emi- 
graciji i po povratku u domovinu 
(npr. Sabrani soneti — Gesam- 
melte Sonette, 1939; Preporod — 
Wiedergeburt, 1940; Povratak — 
Heimkehr, 1946; Njemački soneti 
1952. — Deutsche Sonette 1952, 
1952) odišu smirenošću i optimiz- 
mom, ali formalni im je sklad i 
suviše često »klasicistički« jedno- 
ličan pa ne dostižu polet i svježi- 
nu ranih pjesama. Autobiograf- 
ske crte sadrži roman Oproštaj 
(Abschied, 1940), pogled na gra- 
đanski život na početku stoljeća 
i razvojni put mladog intelektual- 
ca koji se »oprašta« od svoje kla- 
se. Estetički i poetološki zapisi, 
sabrani u svescima Obrana poe- 
zije (Verteidigung der Poesie, 
1952), Poetska konfesija (Poeti- 
sche Konfession, 1954), Moć po- 
ezije (Macht der Poesie, 1955) i 
Poetski princip (Das poetische 
Prinzip, 1957), mogu se, usprkos 
ustupcima socijalističkom realiz- 
mu, smatrati prilozima utemelje- 
nju marksističke estetike. 

Gorući grm, antologija njem. lirike (Z. 
Gorjan), Wien—Leipzig 1921; Antologija 


novije nemačke lirike (I. Ivanji i B. Živo- 
jinović), Beograd 1956. 
vž 


BECKETT, Samuel (Se- 
mjuel Beket, 1906), dramatičar i 
romanopisac, porijeklom Irac, 
od 1945. piše pretežno na francu- 
skom jeziku. Stekao je slavu kao 
predstavnik totalnog anti-teatra 
(v. Ionesco) s dva komada: U 
očekivanju Godota (En attendant 


BECKETT 


Godot, 1952) i Svršetak igre (Fin 
de partie, 1957). U prvom dva čo- 
vjeka-klauna isprekidano govore 
na sceni, a da ne znamo ni tko 
su, ni odakle dolaze, ni koga če- 
kaju. Kazalište se pretvara u cir- 
kus, alegoriju apsurdnog svijeta, 
koja uz stalno prisutan osjećaj 
»ljudske tjeskobe« dobiva metafi- 
zičko značenje. To je Sizifov mit 
vječnog iščekivanja. Po naglaše- 
nom  filozofsko-alegoričnom  ka- 
rakteru B. se i razlikuje od Iones- 
ca, a podsjeća na Kafku (v.). U 
tom komadu život još ima neki 
smisao jer postoji nedefinirana 
nada; u narednom doživljaj ništa- 
vila je potpun, a vizija ljudskoga 
gotovo je sasvim degradirana. 
Čak i fizički izgled četiriju likova 
iz Svršetka igre naglašava to pot- 
puno dehumaniziranje, koje bi 
moglo uslijediti nakon sveopće 
kataklizme koja prijeti čovječan- 
stvu. To su nekadašnji ljudi, sad 
slijepi, nijemi, kljasti, a jedino 
što im je još ostalo od ljudske 
prirode jest govor kojim izražava. 
ju patnju kao krhki simbol živ- 
ljenja u agoniji strašnijoj od to- 
talnog uništenja.  Descartesova 
(v.) maksima dobiva nov sadržaj: 
»Plače. — Dakle, živi« — kaže se 
za jedan lik iz Svršetka igre. Slič- 
nu tematiku obrađuje i u komadi- 
ma Posljednja vrpca (Krapps last 
tape — La derničre bande, 1959) 
i Divni dani (Happy Days — Oh 
les beaux jours, 1961). I Becket- 
tovi romani obuhvaćaju otuđeni 
svijet u kome se likovi postepeno 
lišavaju svojih ljudskih karakte- 
ristika — društvene egzistencije, 
aktivnosti, gotovo i mogućnosti 
razmišljanja i izražavanja. Ostaje 
im kao jedina crta ljudskosti — 
patnja i očekivanje smrti. Što se 

tiče strukture, B. evoluira u smi- 
slu sve jasnije negacije tradicio- 
nalnog romana. Dok u romanu 
Murphy (1938. na engleskom je- 
ziku, 1947. na francuskom) još 
postoje likovi, situacije, lokaliza- 
cija, dijalozi, u romanu Molloy 
(1951), vjerojatno pod utjecajem 
Joycea (v.), mijenja se struktura 
uvođenjem unutarnjeg monologa, 
ali se još uvijek zadržava, makar 
i fragmentarna i nedovršena fa- 
bula, vezana uz fizičko i moralno 
propadanje glavnog lika. U ro- 
manu Malone umire (Malone 
meurt, 1952), prostorna i vremen- 
ska neodređenost, odsustvo rad- 
nje, statičnost, uvjetuju sve na- 
glašeniju atomiziranost, gotovo 
negaciju temeljnog medija — je- 
zika. Malone potpuno nepokretan 
očekuje smrt napušten od sviju. 
Uz vanjski svijet, tj. život koji je 
ostao na drugoj obali, vežu ga 
jedino uspomene koje evocira pi- 
Šući sve dok ne bude istrošen 
komadić jedine olovke kojom 
raspolaže. U romanu Bezimeni 
(L'Innommable, 1953), glas ne- 
identificiranog lika koji »ne može 
govoriti, ne može šutjeti«, pita iz 
nepomičnosti van prostora i vre- 
mena: »Kamo sada? Kad sada? 
Tko sada? i ne nalazi odgovora. 
Posljednji roman Kako stoje 
stvari (Comment c'est, 1961) ide 
još dalje u svojoj pesimističnoj 
viziji. Rečenicama lišenima gra- 
matičke strukture i interpunkci- 
je i ponavljanjima postiže suges- 
tivni ritam opsesije u kojoj do- 
minira slika svijeta-blata u ko- 
jem se raspada čovječanstvo. 

Čekajući Godoa (A. Miličević), Beograd 


1964; U očekivanju Godota (A. Škiljan), 
Zagreb 1966, 

BECQUE, : Henri (Anri 
Bek, 1837—1899), glavni  pred- 
stavnik naturalizma u francuskoj 
drami. Književna mu baština ni- 
je velika: najbolja su mu dva 
komada, drama Gavrani (Les 
Corbeaux, 1882) i komedija Pa- 
rižanka (La Parisienne, 1885). U 
prvom, koji ima simboličan na- 
slov, prikazuje građansku obi- 
telj na koju se poput gavrano- 
va bacaju vjerovnici nakon smr- 
ti glave obitelji. Žrtva je najmla- 
đa kćerka koja se udaje za šez- 
desetgodišnjaka da bi spasila o- 
bitelj. U komediji Parižanka va- 
rira motiv bračnog trokuta, toliko 
popularan u francuskoj književ- 
nosti. B. je možda najbolje shva- 
tio težnje Antoinea, osnivača po- 
znatog Slobodnog kazališta (Th€e- 
Atre libre). Antoine je tražio od 
autora da izbace tirade, jeftine 
verbalne efekte, svaki ustupak 
publici, da im dijalog bude kon- 
centriran, kao što je i od gluma- 
ca zahtijevao prirodniji način glu- 
me. B. je uspio sažeti radnju, re- 
producirati detalje iz života, dati 
žive i oštre dijaloge. Iznio je ošt- 
ru kritiku građanskog društva, a 
nije težio samo za »dobro nači- 
njenim komadom« i za zanimlji- 
vom fabulom sa sladunjavim za- 
vršetkom. Kod njega čak i kome- 
dija odiše gorčinom i sarkazmorm, 
što je odbijalo suvremenike. Pi- 
sao je i eseje i aforizme. 

BECQUER, Gustavo Adol- 
fo (Gustavo Adolfo Beker, 1836— 
—1870), španjolski pjesnik, rođen 
u Sevilji. Rano je ostao bez ro- 
ditelja. Upisuju ga u nautičku 
školu, ali je napušta i u osam- 


naestoj godini dolazi u Madrid 
da bi se sasvim posvetio književ- 
nosti. B. je najveći pjesnik špa- 
njolskog romantizma i jedan od 
najčistijih glasova španjolske po- 
ezije uopće. Romantik po životu 
i književnom djelu. Novinar, bo- 
em, nesretan ljubavnik, siroma- 
šan, išao kroz život kao sanjar i 
mjesečar i umro, mlad, od tuber- 
kuloze. Pisao je kritike, feljtone, 
pjesničku prozu i legende. Ali 
najvažniji je njegov kanconijer 
od 76 pjesama, uglavnom ljubav- 
nih, pod naslovom Rime (Ri- 
mas), u koje je zbio sav svoj u- 
nutrašnji život, svoje snove i 
svoju tragiku. Stih mu je lagan, 
čist, jednostavan, bez ikakva ar- 
tizma i virtuoznosti. Služio se 
više asonancom nego rimom i 
odbacivao sve što ga je sputava- 
lo. Pjevao je neposredno, iz svo- 
je nutrine, ispovijeđdajući gorku 
melankoliju i patnje osamljeni- 
ka. Kritika je tražila izvore nje- 
gove poezije kod de Musseta, 
Bvrona i osobito kod Heinea (v.), 
s kojima ima najviše veze, ali nit- 
ko mu nije poricao autentičnost i 
veličinu. B. je mnogo utjecao na 
kasnija pokoljenja, osobito na 
pjesnike 20. st., koji su ga mno- 
go cijenili i mnogo o njemu pi- 
sali; neke od njegovih pjesama 
narod je primio kao svoje. 

Obećanje (J. Sedmak), »1000 najljepših 


novela« sv. 76—78, Zagreb 1935; Amntolo- 
gija svjetske lirike, Zagreb 1956, 1965. 

BEHER — Becher 
BEJKN — Bacon 
BEK —> Becque 
BEKER — Becquer 
BEKET —> Beckett 


BELI 


BEL —> BGlI 


BELI, Andrej (Andrej 
Belyj, pseud. Borisa N. Bugajeva, 
1880—1934), ruski liričar i pripo- 
vjedač, predstavnik i teoretičar 
ruskog simbolizma. Neumorni 
eksperimentator, u impresioni- 
stičkoj lirici (Zoloto v lazuri, 
1898—1903) primjenjuje slobodni 
stih, koristi se ritmom pučke po- 
pijevke, široko razvija instru- 
mentaciju i nastoji (Simfonii, 
1902) ukinuti granicu između po- 
ezije i proze. U zbirci Pepeo (Pe- 
pel, 1909) pjesnik se pojavljuje 
u liku skitnice i govori o bijedi 
ruskoga sela, a u drugom ci- 
klusu stvara  groteskne vizije 
svijeta na umoru, oblikujući ih 
kao niz karnevalskih prizora. O- 
sobito su za rusku prozu značaj- 
ni njegovi romani: Srebrni golub 
(Serebrjanyj golub', 1910), Pe- 
trograd (Peterburg, 1913—16), 
Kotik Letaev (1922). U njima B. 
primjenjuje ritmičku prozu, fa- 
bule gradi na nizu slučajnosti, 
uvodi unutrašnje monologe i 
stvara vizije svijeta privida, ko- 
šmara i priviđenja. Njegov se 
Petrograd temelji na antitezi iz- 
među svijeta pravilnosti, geome- 
trije i intelektualnih shema, ko- 
jega je simbol ruska prijestolni- 
ca, njena birokracija i inteligen- 
cija, a s druge strane kaotičnog 
svijeta ruske stihije koja će svo- 
jim uraganom zapljusnuti i u- 
ništiti ovaj prvi, zapravo prividni 
svijet. 
Antologija svjetske lirike, Zagreb 1956, 
1965; Moderna ruska poezija (B. Miljko- 
vić, O. Vlatković), Beograd 1961; Petro- 
grad (M. Nikolić), Beograd 1962; Kotik 


Letajev, Pokršteni Kinez (M. Nikolić), 
Beograd 1965. 
af 

BELLAY —> Du Bellay 


BELLMAN, Carl Michael 
(Karl Mihael Belman, 1740—1795), 
švedski pjesnik. U svojoj je ze- 
mlji stekao neobično široku i 
trajnu popularnost. Pisao je a- 
nakreontske i prigodne pjesme, 
ditirambe, idile i parodije. U nji- 
ma se očituju raspojasana život- 
na radost i spoznaja o nestalno- 
sti svega na svijetu, zatim istan- 
čan smisao za jednostavan izraz 
pučke poezije i pjesnikova spo- 
sobnost da otkrije dramatiku u 
svakodnevnim životnim epizoda- 
ma i uoči njihove najkarakteris- 
tičnije detalje. Bellmanovo je 
stvaranje najuže povezano s nje- 
govim životom, s njegovom dugo- 
godišnjom potragom za užicima 
po malim i zabačenim krčmama 
starog Stockholma. Tu on nalazi 
vino, ljubav, zabavu, ples i glaz- 
bu. Naročito je glazba odigrala 
važnu ulogu u njegovu stvaranju, 
jer B. je svoje pjesme najčešće 
zamišljao zajedno s muzičkom 
pratnjom, a napjeve je ili sam 
skladao ili preuzimao od tada 
popularnih pjesama i ozbiljnije 
muzike. Najpoznatije su mu pjes- 
ničke zbirke Fredmanove posla- 
nice (Fredmans epistlar, 1790) i 
Fredmanove pjesme (Fredmans 
singer, 1795). U poslanicama ko- 
je je pripisao pijanici Fredma- 
nu, bivšem štokholmskom uraru, 
B. je raznovrsnom tematikom o- 
vjekovječio najrazličitije aspekte 
nekonvencionalnog života u tom 
gradu i u njegovoj okolici, ostva- 
rivši ujedno i galeriju likova o- 
nih stanovnika koji ne posjedu- 
ju ni titulu ni posjed. Pokazao 
je izvanredan smisao za ljepotu 


svih prirodnih fenomena za koje 
mu je oko zapinjalo čak i onda 
kad je bio okružen sivilom grad- 
skih ambijenata. U nekim posla- 
nicama i pjesmama poslužio se 
likovima iz Biblije (v.), u paro- 
dijskom smislu. 

bki. 


BELLOW, Saul (Sol Be. 
lou, 1915), američki književnik. 
Sin židovskih doseljenika iz Ru- 
sije, odrastao je u Chicagu, u za- 
jednici koja je usred dinamike 
modernog velegrada sačuvala tra- 
dicionalne etničke karakteristike. 
Odjeci takve mladosti djeluju na 
njegove junake koji nastoje svo- 
ju nesigurnost i potištenost otu- 
đenika prevladati smionim napo- 
rom da se otvore prema životnim 
mogućnostima. U kraćim romani- 
ma, Čovjek u iščekivanju (Dang- 
ling Man, 1944), Žrtva (The Vic- 
tim, 1947), Zgrabi dan (Seize the 
Day, 1956), taj stav egzistencijal- 
ne potvrde ne uspijeva da ličnost 
nametne okolnostima. Međutim, 
već golema pikarska struktura 
romana Doživljaji Augie Marcha 
(The Adventures of Augie March, 
1953) bujna je afirmativna vizija 
punokrvnog individualizma koji 
svoje odnose prema drugim lju- 
dima gradi izvan konvencija eko- 
nomske i karijerističke discipli- 
ne. Nezađovoljstvo predmetnim 
obiljem svakodnevice podstrek 
je energičnom i nesputanom ju- 
naku burlesknog romana Henđer- 
son, kralj kiše (Henderson the 
Rain King, 1958) koji smisao svo- 
je raspoloživosti traži u fantastič- 
nom svijetu pustinjske Afrike. 
Herzog (1964) je roman o čovje- 
ku koji, prepun razumnih i hu- 


manih ideja o modernom društ- 
vu, saobraća sa svijetom u obli- 
ku fiktivnih pisama. Taj roman 
višesmislene ironije i nesentimen- 
talne brige za čovjeka stvara go- 
tovo mitsku sliku modernog in- 
telektualca. Autorovi likovi kreću 
se u svestranom kompleksu kon- 
kretnih društvenih pretpostavki, 
ali se taj kontekst nikad ne kri- 
stalizira u realističkoj panorami. 
Ne pokreće ih toliko ni psihološ- 
ka motivacija, koliko filozofska 
srž njihovih tragalačkih impulsa. 
Bellowov  intelektualizam nije, 
međutim, apstraktan. On je pri- 
povjedač s jakim smislom za ko- 
mično, koji ne dopušta da pro- 
blematska svijest o modernom 
čovjeku priguši sliku toplokrvne 
pojedinačnosti. Posjeduje bogat 
stilski raspon i služi se obilnim a 
preciznim jezikom punim socio- 
loških, psiholoških i historijskih 
aluzija koje stvaraju pojmovni 
kontekst njegovim definicijama 
suvremenih problema. Sve su to 
osobine i njegovih eseja, kraćih 
novela i scenskih djela (Posljed- 
nja analiza — The Last Analysis, 
1964). 


Henderson, kralj kiše (J. Ribnikar), Beo- 
grad—Subotica 1962; Ne propusti dan (J. 
Ribnikar), Sarajevo 1963; Doživljaji Augie 
Marcha (M. Mihaljević i F. Sudić), Zag- 
reb 1965; Herzog (Ž. Bujas), Zagreb 1966. 

BEMBO, Pietro (Pjetro 
Bembo, 1470—1547), talijanski 
književnik, porijeklom iz ugled 
ne mletačke obitelji. Stekao je 
sjajno humanističko obrazovanje 
i proveo život na prvim dvorovi- 
ma renesansne Italije (Urbino, 
Rim), a potkraj života postao je 
kardinal. Svestrane kulture i ši- 


BEMBO 
BENAVA 


rokih interesa, B. nije dubok i o- 
sobito originalan pisac, premda 
je rafiniranim i vrlo dotjeranim 
proznim i pjesničkim djelima 
(uzori: Ciceron i Petrarca, v.) o- 
stavio duboka traga u književ- 
nom stvaranju svoga vremena. U 
Asolanskim dijalozima (Gli Asola- 
ni, 1505), posvećenima Lukreciji 
Borgia, opisuje fiktivni razgovor 
triju mladih mletačkih gospara o 
prirodi ljubavi, prema suvreme- 
nim  idealističkim shvaćanjima 
neoplatonizma (v. Platon). Bem- 
bove Proze o narodnom jeziku 
(Prose della volgar lingua, 1525) 
također su dijalozi, u kojima dva 
ugledna suvremenika ističu pred- 
nosti talijanskog, tj. narodnog je- 
zika pred latinskim, kojega upo- 
trebu brani treći sugovornik, hu- 
manist. Tu donosi i elemente gra- 
matike, pouke o stilu, misli o 
značenju književne baštine u raz- 
vitku jezika. Svojim Stihovima 
(Rime, 1530) dao je odlučan po- 
ticaj bujnom razvitku petrarkiz- 
ma, tj. spontanom oponašanju 
i uživljavanju u lirski svijet Pe- 
trarkina (v.) Kanconijera. Utje- 
cao je na neke starije hrvatske 
pisce (npr. na Lucića i Zlata- 
rića). 
M. Pantić, Poetika humanizma i renesanse 
I—lI, Beograd 1963. 

BENAVA, Abdurrauf 
(Benava, 1913), afganski književ- 
nik. Kao urednik časopisa »Ka- 
bul« (do 1951) zalagao se za 
aktualno pjesništvo, u skladu s 
naprednim težnjama nacionalne 
buržoazije. Sastavio je manifest 
pokreta »Viš zalmijan« (»Probu- 
đena omladina«), kojem je bio 

cilj prosvjetiteljski rad i borba 
protiv polufeudalne zaostalosti i 
siromaštva, a izvršio je velik utje- 
caj na novije pisce. Najbolje lir- 
ske pjesme u stihu i prozi saku- 
Dio je u zbirci Čemerna razmišlja 
nja (Pešana afkar, 1948). To je iz- 
raz ojađena duha nezadovoljna 
teškim stanjem naroda i domovi- 
ne. No ima u toj zbirci angažirane 
i refleksivne lirike i energičnih 
poziva mladom naraštaju da ne 
zaostane za »karavanom civilizaci- 
je«. Strastven prosvjed osamlje- 
nog humanista dobio je kadšto i 
pesimističan prizvuk, a u pjesma- 
ma socijalnog nadahnuća ima 
sentimentalnih ugođaja i doživ- 
ljene samilosti za siromahe i si- 
rote. Kao patriotski pjesnik, B. 
veliča hrabrost i rodoljublje Af- 
ganaca i njihovu borbu protiv o- 
svajačkih pretenzija kolonijalista. 
Napisao je nekoliko pripovijeda- 
ka (npr. Nema vremena — Hic 
vaht na larm, 1941, u kojoj žigo- 
še lijenost i gotovanstvo činovni- 
ka) i najbolju satiričku dramu 
afganske književnosti, Stari greš- 
nik (Zor gunahgar, 1958), u ko- 
joj ciničnom predstavniku po- 
sjedničkog morala ipak dopušta 
mogućnost pokajanja, dok pred- 
stavnici dobra trijumfiraju. B. je 
vršio najviše funkcije u kultur- 
nom i znanstvenom životu Afga- 
nistana. Autor je i jedne teorije 
književnosti (1948). 

BENAVENTE, Jacinto 
(Hasinto Benavente, 1866—1954), 
španjolski komediograf, dobitnik 
Nobelove nagrade (1922), rodom 
iz Madrida, gdje je i umro. Javio 
se 1894. komedijom Tuđe gnije- 


zdo (El nido ajeno) i otada do 
smrti nije ispuštao pera iz ruke. 
Ostavio je 166 kazališnih komada 
nejednake vrijednosti. Bio je u 
neku ruku obnovitelj španjol- 
skog teatra, s novim, suvreme- 
nim akcentima. Prvi njegovi ko- 
madi, jer su bili neobični, prim- 
ljeni su dosta hladno, ali kasnije 
je oduševljavao publiku, i svako 
njegovo djelo očekivano je sa 
zanimanjem. Prikazivao je pro- 
bleme kulture, morala, filozofije, 
politike, povijesti. Mnogi njegovi 
likovi, nosioci ideja, djeluju više 
kao simboli nego kao realna bi- 
ća. Majstor je scene i dijaloga te 
i u nedostatku akcije zna držati 
publiku elegantnom i inteligent- 
nom frazom, duhovitim dosjet- 
kama i paradoksima. Pesimist je, 
skeptik i često aristokratski u- 
glađen. Važnija su mu djela: 
Ručak divljih zvijeri (La comida 
de las fieras, 1898), Jesenje ruže 
(Las rosas del otofio, 1905), Zlo- 
sretnica (La Malquerida, 1913), 
seoska tragedija, oštra, strastve- 
na i pomalo melodramatična; 
zatim: Gospođa gazdarica (Se- 
fiora ama, 1908), Angorska mač- 
ka (La gata de Angora, 1900) 
itd. S godinama sve više se gu- 
bio u apstrakciji. Možda mu je 
najbolje djelo Stvoreni interesi 
(Los intereses creados, 1907), ko- 
medija maski, fantastična i sim- 
bolična, nastavljena patriotskim 
(manje uspjelim) komadom Ve- 
seo i pouzdan grad (La ciudad 
alegre y confiađa, 1916). 

BENN, Gottfried (Got- 
frit Ben, 1886—1956), njemački 
liričar i esejist, jedan od najve- 


ćih njemačkih pjesnika poslije 
Rilkea. Prvim zbirkama pjesama 
(Morgue 1912; Sinovi — Sohne, 
1913; Meso — Fleisch, 1917; Ru- 
ševine — Schutt, 1924) pripada 
ekspresionističkom pokretu. No 
dok većina ekspresionista prika- 
zuje čovjeka kao mitsko biće, za- 
zivajući patetički »božansku bit« 
čovjekovu, stvaralačku i patnič- 
ku, u mladoga je Benna čovjek 
samo jadna kreatura, biološka 
pojava, igračka u rukama prirode 
i povijesti. Ipak i njegova lirika 
pokazuje težnju mlade generaci- 
je oko 1914. da pjesničkom riječi 
prevlada vremenske i geografske 
granice, da pjesnički svijet ne sa- 
mo simbolički već i po građi i 
duhu obuhvati cijelu zemaljsku 
kuglu, svu ljudsku povijest sve 
do mitske davnine. Otud u Ben- 
nov lirski jezik ulaze riječi s raz- 
nih područja, koja dotad nisu bi- 
la iskorištavana u lirici: pojmovi 
iz znanosti, napose biologije i 
medicine (B. je bio liječnik), iz- 
razi suvremene velegradske civi- 
lizacije, geografski i etnološki na- 
zivi i sl. Ako se još istakne zna- 
čajan udio antičke mitologije, na- 
metnut će se pomisao na tzv. o- 
brazovnu poeziju. No B. tim rječ- 
nikom nipošto ne želi djelovati 
poučno ili kićeno, on se uopće 
ne obraća nekoj određenoj čita- 
lačkoj publici: značenje je svih 
tih riječi naprotiv isključivo e- 
stetsko, čuvstveno, njihov je za- 
datak da fasciniraju svojim za- 
gonetnim sadržajem i magičnim 
zvukom. Stoga je istinit para- 
doks, da ta intelektualistička 
poezija zapravo djeluje snažnije 
na manje obrazovana čitaoca, na 
onoga koji nije kadar da te lir- 
ske šifre objasni i prema tome 

treznije primi. Zagonetni čar 
Bennova pjesništva, njegova čas 
sjetna, čas opojna čežnja za pla- 
vetilom dalekih južnih krajolika, 
gomilanje smjelih i disonantnih 
slika, opori cinizam — sve je to 
izraženo lirskim stilom, koji se 
temelji na nejasnim ili mnogo- 
značnim predodžbama, na bogat- 
stvu asocijacija. Tome odgovara 
struktura stihova: glagolska rad- 
nja, pokret, zbivanje potisnuti su 
u korist statičkih slika, imenica 
nanizanih jedna pored druge bez 
logičke veze, shvatljivih jedino 
kao izraz lirskih raspoloženja. 
Sve te crte obilježavaju i Benno- 
vo kasnije stvaranje, dakako uz 
neke značajne razvojne promje- 
ne. Već u početku tridesetih go- 
dina lirski izraz postaje smireni- 
ji, naročito u metru bliži tradi- 
ciji (Izabrane pjesme —— Ausge- 
wdhlte Gedichte, 1936). Posljed- 
nje razdoblje stvaranja za jav- 
nost počinje tek poslije rata, jer 
B. od 1937. do 1945. iz političkih 
razloga nije mogao objavljivati. 
Pjesme iz tog razdoblja (Statič- 
ke pjesme — Statische Gedichte, 
1948) i posljednje zbirke (npr. 
Destillationen, 1953; Apresludđe, 
1955) još su više učvrstile glas 
velikog liričara. Te su zbirke — 
bogate elegičkom jezičnom mu- 
zikom — snažan izraz raspolože- 
nja zapadnoevropskog intelektu- 
alca, čiji je stav lirski odjek 
Spenglerova učenja o neminov- 
nom propadanju svih kultura. 
Razumljivo je da B. ne priznaje 
povijesni razvitak u naučnom 
smislu ili u duhu njemačke hu- 
manističke tradicije; povijest mu 
je naprotiv nesuvisli slijed zbiva- 
nja, podjednako važnih i vrijed- 
nih, ako u njima bar načas blje- 

sne čovjekova stvaralačka — a 
to u Benna znači umjetnička — 
moć. Samo u umjetnosti: u savr- 
šenim stihovima, u skladnim zvu- 
cima, u smirenoj ljepoti isklesa- 
na kamena počiva vječnost, smi- 
sao i poruka koja će potrajati 
kroz vjekove; sve je ostalo slu- 
čajno i prolazno. Otud i pjesni- 
kova sklonost prema simbolima 
umjetničke postojanosti, prema 
svemu što potkrepljuje njegovu 
esteticističku sliku svijeta. Na- 
pose u kasnoj lirici često se su- 
sreću stihovi koji zazivaju svi- 
jetle i oštre obrise spomenika an- 
tikne sredozemne kulture. 
Bennovu prozu (brojne eseje, lir- 
ske pripovijetke, razmatranja, 
a naročito pripovjedačke »monta- 
že« sabrane u knjizi Ptolemejac 
— Der Ptolemder, 1949) treba 
promatrati u najužoj vezi s liri- 
kom: po strukturi se jedva razli- 
kuje od »čiste« lirike, tek što se 
u njoj mjestimice ističe jaka po- 
lemička crta uperena protiv kon- 
vencionalnosti građanske civiliza- 
cije. 


Antologija svjetske lirike, Zagreb 1956, 
1965. Antologija novije nemačke lirike (I. 
Ivanji i B. Živojinović), Beograd 1956. Vi- 
di i Krležin esej O nemirima današnje 
njemačke lirike (Eseji, 1932). 

BEOWULF (Beovulf, 8. 
st.), najstariji engleski ep i jedi- 
no cjelovito djelo koje obuhvaća 
junačke pjesme sjeverne i sred- 
nje Evrope. Autor nam nije poz- 
nat. Zasnovan je na anglo-sakson- 
skoj predaji, koja vjerojatno po- 
tječe iz vremena prije invazije 
tih plemena na Britanske otoke. 
Beowulf je sačuvan u rukopisu 
iz 10. st., a kako se njegov legen- 


darno-povijesni sadržaj zbiva u 6. 
st., ep sadrži i kasnije naslage. 
Radnja se događa u Danskoj i ju- 
žnoj Švedskoj, a glavni su likovi 
Danci i Gaeti, koji nastavaju juž- 
nu obalu Švedske. Ep pripovijeda 
Oo junačkim podvizima gaetskog 
kralja Beowulfa, koji pomaže 
danskom kralju ubivši čudovište- 
-ljudožđera i njegovu majku. Dru- 
gi dio priča o pogibiji Beowulfa. 
Pošto je pedeset godina vladao, 
Beowulf ubija zmaja koji ugro- 
žava njegovu zemlju, i umire od 
zadobivenih rana. Porijeklom je 
Beowulf poganski ep, no u njemu 
ima i kršćanskih elemenata, koje 
je unio nepoznati pjesnik. Radnja 
mu se zbiva u tmurnoj i divljoj 
sjevernjačkoj sredini. Napisan je 
u aliteracijskom stihu (tj. u stihu 
koji je izgrađen na ponavljanju 
istih glasova ili skupina u nagla- 
šenim slogovima, redovito na po- 
četku riječi). Odlike su djela sli- 
kovitost i uzvišena jednostavnost 
pripovijedanja. 

Iz englesko-američke i skandinavske kuji- 
ževnosti, Zagreb 1903; Iz stare engleske 
književnosti (1. Kovačević), Beograd 1960; 

Zagreb 19647, 

BERGSON, Henri (Anri 
Bergson, 1859—1941), francuski 
filozof i estetičar. Glavna su mu 
djela: Ogled o neposrednim dato- 
stima svijesti (Essai sur les don- 
nćes immediates de la conscience, 
1889), Materija i memorija (Ma- 
tičre et mećmoire, 1896), Smijeh 
(Le Rire, 1900), Stvaralačka evo- 
lucija (LEvolution  creatrice, 
1907), Dva izvora morala i vjere 
(Les deux sources đe la morale 
et de la religion, 1932). Njegova 


idealistička i antipozitivistička 
filozofija značajnija je po pojedi- 
načnim tezama i razradbama ne- 
goli kao sustav. Bitno je Bergso- 
novo shvaćanje »intuicije« kao 
funkcije instinkta i elementarnog 
oblika spoznaje utemeljenog na 
»integralnom iskustvu« i primar- 
nog u odnosu na inteligenciju (in- 
telektualnu spoznaju u širem 
smislu riječi). Već od disertacije 
(Ogled o neposrednim datostima 
svijesti) usredotočuje se na pro- 
blem trajanja i njegovih komple- 
ksnih relacija sa sviješću i vre- 
menom: trajanje pretpostavlja 
neodvajanje »sadašnjeg stanja od 
prethodnih« u subjektu, njihovu 
permanentnu »solidarnost«, pa se 
ono stoga ne može konvencional- 
no zbrajati niti neposredno omje- 
ravati dio po dio a da se pri tom 
artificijelno ne raščini ili ne lo- 
kalizira u prostoru i tako zapra- 
vo zamijeni prostor. Uz intuiciju, 
inteligenciju i trajanje, predmet 
su Bergsonovih razmatranja »ži- 
votni polet« (»ćlan vital«, jedna 
od osnovnih kategorija bergsoniz- 
ma), memorija i njena veza s 
materijom, stvaralački karakter 
evolucije, fundamentalno ili du- 
boko ja (bit subjekta koja pre- 
egzistira nanosima društvenih 
konvencija u nama), sloboda, kao 
najčišći izraz fundamentalnog ja, 
simpatija (u etimološkom smislu 
riječi, shvaćena kao suosjećanje 
ili suživljenje koje nam pomaže 
da usmjerimo intuiciju prema bi- 
ti onog što spoznajemo). Djelo 
o Smijehu (s podnaslovom »O 
značenju komičnog«) sretno pri- 
mjenjuje temeljne postulate berg- 
sonizma na fenomen komičnog i 
daje zanimljive analize iz tog po- 
dručja, koje imaju značenje su- 


BERNANOS 


stavnoga estetskog pristupa. B. 
je mnogo utjecao na teoretičare 
i pisce u Francuskoj i izvan nje: 
Proust (v.) je, npr., zaokupljen 
problemom trajanja i vremena 
na način srodan Bergsonovom; 
kritičar A. Thibaudet (1874— 
—1936) usvojio je također niz 
bergsonističkih polazišta; nadre- 
alisti su temeljili svoja stanoviš- 
ta na nesvjesnoj ili podsvjesnoj 
intuiciji potcjenjujući inteligen- 
ciju, a, između mnogih drugih, 
L. Spitzer (1887—1960) je u svo- 
joj stilističkoj kritici odabirao 
djela prema simpatičkom krite- 
riju, oslanjajući se eksplicitno na 
intuiciju. Bergsona su za života 
uspoređivali s Platonom (v.). La- 
pidaran stil, izražavanje u živim 
slikama i jedrim metaforama za- 
vrijedili su filozofu Nobelovu na- 
gradu za književnost (1928). Eg- 
zistencijalizam i, posljednjih go- 
dina, strukturalizam s jedne stra- 
ne, a marksizam s druge, znatno 
su umanjili njegov utjecaj. 

Smijeh (S. Džamonja), Beograd 1920. i 


Sarajevo 1958; Stvaralačka evolucija, Beo- 
grad 1932. 

BERNANOS, Georges 
(Žorž Bernanos, 1888—1948), fran- 
cuski romanopisac i esejist. Ub- 
raja se među pisce izv. etičke ge- 
neracije. Tražio je bitnost čovje- 
ka i njegova položaja u religiji. 
Iako katolik i rojalist, bivši pris- 
talica krajnjega desničarskog po- 
kreta, punih je petnaest godina 
beskompromisno dizao glas za 
ono što je smatrao istinom odgo- 
varajući žestokim pamfletom ili 
borbenim pozivom na svaki doga- 
đaj koji je obilježio naše stolje- 


83 


BERNANOS 


će. U eseju Veliki strah moralis- 
ta (La Grande peur des bien pen- 
sants, 1931) razgolićuje konformi- 
zam i kukavičluk francuske bur- 
žoazije. Španjolski građanski rat 
našao je odjeka u remek-djelu 
francuske polemičke  esejistike 
Velika groblja pod mjesečinom 
(Les Grands cimetičres sous la 
lune, 1938). Esej Skandal istine 
(Scandale de la verite, 1939) izraz 
je srdžbe i gađenja zbog miin- 
chenskog sporazuma. Drugi svjet- 
ski rat zatekao ga je u Brazilu, 
gdje objavljuje borbene eseje u 
kojima zbunjujućom otvorenoš- 
ću napada kolaboracionizam bur 
žoazije i desnice. U esejima Raz- 
mišljanja o francuskoj savjesti 
(Reflexions sur le cas de consci- 
ence frangaise, 1945), Francuska 
protiv robota (La France contre 
les robots, 1947), Čemu sloboda? 
(La _ Libertć, pourquoi  faire?, 
1954) i Francuzi, kad biste znali! 
(Francais, si vous saviez!, 1961) 
neumorno je napadao sve što po 
njegovu uvjerenju podgriza mo- 
ralne vrijednosti i degradira 
ljudsku, a prvenstveno kršćansku 
čast. Njegovi romani doimlju se 
silovitom  dramatskom vizijom 
svijeta, osebujnom strukturom i 
jezikom. Djelo gradi na čvrstoj 
fabuli vješto usklađujući trajanje 
i mjesto zbivanja. Premda mu ro- 
mani obiluju pronicljivim psiho- 
loškim zapažanjima i realističkim 
opisima različitih sredina, napose 
seoske i svećeničke, ne mogu se 
smatrati ni psihološkim ni druš- 
tvenim dokumentima, jer je nji- 
hova bit u borbi za spasenje ljud- 
ske duše. Iza mračnih obrisa ze- 
maljskih drama, kovitlaca uzbud- 
ljivih prizora, jednolikih, snažnih 

opisa, nazire se borba dvaju nad- 
zemaljskih načela: dobra i zla. 
Svaki je lik poprište sukoba iz- 
među Boga i Sotone, i onaj koje- 
mu je dano da u drugima otkriva 
i suzbija zlo, ionaj koji ga nesvje- 
sno nosi u sebi. U romanu Pođ 
suncem Sotone (Sous le soleil du 
Satan, 1926) suprotstavljena su 
dva lika: gorda djevojka, nosilac 
zla, i neuglađen, plahovit svećenik 
koji zapodijeva očajnički boj sa 
Sotonom, premda naslućuje da će 
ta borba, po ljudskim mjerilima, 
imati tragičan ishod. Iako roman 
već najavljuje sve odlike Berna- 
nosova zrelog stila, spiritualni 
je sukob ponekad odviše na- 
glašen, na štetu psihologije li- 
kova, koherentnosti strukture i 
uvjerljivosti. U Dnevniku seoskog 
svećenika (Journal d'un cure de 
campagne, 1936), romanu odmje- 
renog realizma, ljudske topline i 
gorljivog kršćanstva, natprirodno 
i duhovno našlo je sretnu protu- 
težu u zbiljskom i zemaljskom. 
Jezgro je djela sukob dvaju du- 
hovnih načela koja su se utjelo- 
vila u likovima svećenika i seo- 
ske plemkinje. B. se tu otkriva 
kao vješt slikar različitih druš- 
tvenih sredina i oštar kritičar ko- 
ji razgolićuje skrivene poroke i 
mržnje u građanskim slojevima 
i svećenstvu. Ostali sa mu roma- 
ni Prijevara (L'Imposture, 1927), 
Zločin (Un crime, 1935), Nova pri- 
ča o Mouchetti (Nouvelle histoi- 
re de Mouchette, 1937) i Gospo- 
din Ouine_ (Monsieur  Ouine, 
1943, 1946). Jedini mu je kazališ- 
ni komad, Dijalog karmelićanki 
(Dialogue des carmelites), prika- 
zan 1952. 

BERNART DE VENTA- 
DORN (Bernart de Ventadorn, 
franc. oblik Ventadour izg. Van- 
tadur, između 1120. i 1130 — oko 
1215), najznačajniji provansalski 
trubadurski pjesnik. Bio je sin 
sluge u dvorcu Ventadorn (Li- 
mousin). Pjesnički talent dao 
mu je povlašteni položaj u dvor- 
cu, pogotovo kada je postao mi- 
ljenik supruge svoga gospodara, 
vikonta od Ventadorna. Kasnije 
je živio na drugim dvorovima. U- 
mro je u samostanu. Od njega je 
ostalo 45 pjesama, koje ilustrira- 


ju srednjovjekovno shvaćanje 
profinjene ljubavne veze, Ta- 
mour courtois. Za razliku od 


mnogih trubadurskih stihova u 
kojima se nižu pomodna opća 
mjesta, B. je uvijek sugestivno 
iskren i osoban, ostajući pri tom 
u granicama decentnosti. Zanos- 
na ljubavna očitovanja, plima 
nježnosti, smjena nade i očaja, 
drage blizine i okrutna rastanka, 
sve je to kod njega reljefno, izni- 
jansirano, uvjerljivo. Od njegovih 
pjesama četiri pripadaju ciklusu 
Ventadorn, jer ih je nadahnula 
lijepa njegova gospodarica u rod- 
nom zamku, osam do deset en- 
gleskom ciklusu, jer su spjevane 
dok je boravio u Engleskoj prate- 
ći vojvotkinju od Normandije, a 
sedam do osam pjesama čine beč- 
ki ciklus. U Beču je pjesnik bo- 
ravio prije nego je, nakon preki- 
da s vojvotkinjom od Normandi- 
je, prešao na dvor grofa od Tu- 
luze. 


Antologija svjetske lirike, Zagreb 1956, 
ire: Poezija vekova (T. Đukić), Beograd 
65. 

BERNI, Francesco (Fran- 
česko Berni, 1497. ili 1498—1535), 
talijanski pjesnik. Nastavljajući 
tradiciju burleskne i satiričke po- 
ezije (v. Angiolieri) dao joj je 
definitivan pečat, savršeniju for- 
mu i dostojno mjesto među knji- 
ževnim vrstama, stvorivši uzor 
na kojemu će se temeljiti taj ob- 
lik u iduća dva stoljeća (tzv. ber- 
neskna lirika). Služio je biskupe 
i kardinale, dobro je upoznao pa- 
pinsku kuriju i zbivanja iza nje- 
nih kulisa, a umro je u Firenci, 
čini se, otrovan (možda zato što 
je odbio nalog kardinala Ciba da 
otruje kardinala Salviatija). Tu 
sredinu - rimski Dvor i pape (npr. 
Klementa VII i Hadrijana VI), 
osobne neprijatelje (npr. Aretina, 
v.), suvremene petrarkističke pje- 
snike, osobito Bemba (v.), koji- 
ma se suprotstavljao kao pobor- 
nik slobodne poezije u vrijeme 
kad je dominiralo načelo imita- 
cije — uzeo je na nišan u svojim 
sonetima s repom i »capitolima«, 
oblicima koji su bili prikladan o- 
kvir smjeloj komici, groteski, bur- 
lesknu tonu i satiričnu žalcu. 
Lijep toskanski jezik, svjež, anti- 
retoričan stil nadoknadili su ne- 
dostatak dublje, umjetnički uni- 
verzalne humanosti u njegovu 
stvaranju kojem je često cilj bila 
zabava. Uz druge manje sastave, 
među kojima vrijedi spomenuti 
dijalektalne farse Catrina i Mo- 
gliazzo, posebno se ističe njegova 
toskanska slobodna verzija Boi- 
ardova (v.) Zaljubljenog Orlan- 
da. 

BERTRAN DE BORN 
(Bertran de Born, oko 1114 — 
oko 1215), provansalski trubadur- 
ski pjesnik. Bio je vlastelin, sklon 
ratovanju sa susjednim feudal- 
cima, s rodbinom, spletkar koji je 
posvadio pola Francuske, a mije- 
šao se i u britanske dinastičke 
sporove izazivajući krvave suko- 
be između očeva i djece, između 
braće. Dante (v.) ga je smjestio 
u Pakao. Sačuvane su 42 njegove 
pjesme, većinom tzv. sirven- 
tčs, sastavci koji za razliku od 
običnih chansons, što isklju- 
čivo pjevaju o ljubavi, senzual- 
noj ili mističnoj, govore o rato- 
vanju i politici, kadšto sa satirič- 
kim prizvukom. 27 pjesama su 
manje-više — stihovani politički 
članci. Ono što ga je obuzimalo 
do najveće strasti, bitke i poli- 
tičke spletke, nije moglo ostati 
izvan njegova pjesničkog stvara- 
nja. B. kaže da nije važno da li 
će jesti, piti i spavati, ako može 
uživati slušajući s obje protiv- 
ničke strane poklike »Na juriš!«, 
rzanje bojnih konja i jauke ra- 
njenih. Tehnički, struktura stro- 
fa i stihova slobodnija je nego 
kod ranijih trubadura, osim ri- 
me, koja je još stroža. 

is 


BETAB, Abdulhak (Be- 
tab, 1888), afganski pjesnik. 
Najbolji moderni liričar na jezi- 
ku farsi-kabuli u dvojezičnoj af- 
ganskoj književnosti, dobio je 
god. 1952. naziv »cara pjesni- 
ka« (»malik-uš-šuara«). Ostao je 
uglavnom vjeran klasičnoj poezi- 
Ji, njezinim oblicima (gazeli) i 
izrazu, bujnom i slikovitom »in- 
dijskom stilu«. Većinu stihova, 
sabranih u zbirci Divan, posvetio 


je zemaljskoj ljubavi i onoj nebe- 
skoj, prema učenju sufizma. No 
nisu mu strane ni suvremene te- 
me (npr. kasida Nezavisnosti — 
Kasidaji istiklal). B. je profesor 
književnosti na kabulskom sveu- 
čilištu i autor zapaženih znan- 
stvenih rasprava. 

BETTI, Ugo (Ugo Beti, 
1892—1953), talijanski dramati- 
čar, pjesnik i pripovjedač. Izrazio 
je tragičan doživljaj svijeta pri- 
kazujući niske i grube aspekte 
čovjekova udesa u otuđenosti ka- 
pitalističkog društva. Dojam gor- 
kog pesimizma, gotovo nihilizma, 
samo je donekle ublažen pjesni- 
kovom vjerom u neko daleko is- 
kupljenje i drukčiji život budu- 
ćih pokoljenja. Realistička faktu- 
ra u stilu njegovih drama prože- 
ta je iskrenim lirskim tonom i 
simbolikom. Prividno statične si- 
tuacije ispunjene su unutarnjom 
dramatskom napetošću, a mistič- 
ka razrješenja na kraju drama 
često su na štetu njegove suges- 
tivne umjetnosti. U brojnim dra- 
mama (prva je Gospođarica — 
La padrona, 1926) apsorbirao je 
i stvaralački prevladao utjecaje 
Freuda, Pirandella, Kafke, unijev- 
ši u talijanski teatar, na specifi- 
čan način, raspoloženja suvreme- 
nog građanskog intelektualca. U 
njegovim se dramama impresiv- 
no izmjenjuje topla samilost s 
nesmiljenom analizom ljudskih 
opačina u prikazivanju iskvarene 
gradske i birokratske sredine, ko- 
ju je B. kao viši činovnik dobro 
poznavao (Odron na sjevernom 
pristaništu — Frana allo scalo 
Nord, 1937; Korupcija u Palači 
pravde — Corruzione al Palazzo 


di Giustizia, 1950. itd.) Potonje 
djelo koje dramaturškom tehni- 
kom istrage nesmiljeno razotkri- 
va nečistu savjest korumpiranog 
društva u likovima glavnih i spo- 
rednih optuženika, sudaca u pala- 
či pravde, najsnažnije ostvaruje 
tragičku rezonancu autorove etič- 
ke problematike. Plodan dramati- 
čar (Noćni vjetar — Il vento not- 
turno, 1945; Inspekcija — Ispe- 
zione, 1947; Zločin na kozjem 
otoku — Delitto all'isola delle 
capre, 1950. i dr.), iskazao je slič- 
ne osobine svog stvaranja u sti- 
hovima (Zamišljeni kralj — Il re 
pensieroso, 1922; — Kanconete. 
Smrt — Canzonette. La morte, 
1932; Čovjek i žena — Uomo € 
donna, 1937) i u pripovijetkama 
(Kuće — Le case, 1933). 

BEZRUČ, Petr (Petr Bez- 
ruč, pravim imenom Vladimir Va- 
šek, 1867—1958), češki pjesnik, au- 
tor zbirke pjesama Šleske pje- 
sme (Slezske pisnč), koje je os- 
novni dio nastao krajem prošlog 
stoljeća a koju je pjesnik gotovo 
sve do kraja života dopunjavao. 
Šleske pjesme, tiskane prvi put 
1903. kao Šleski svezak (Slezske 
čislo), zauzimaju posebno mjes- 
to u kontekstu moderne češke 
poezije, jer su vanredno uspjeli 
pokušaj stvaranja pjesništva ko- 
je istovremeno izražava ličnost 
pjesnikovu i govori uime narod- 
nog kolektiva. Narod uime koga 
je B. kao bard progovorio, 70 000 
(vidi istoimenu pjesmu) je sta- 
novnika šleskog kraja na sjeveru 
Moravske, koji su bili izloženi so- 
cijalnom ugnjetavanju i denaci- 
onalizaciji sa strane Nijemaca i 
Poljaka. B. je većinu svojih pje- 

sama napisao poslije ponovnog 
dodira s rodnim krajem — radio 
je u njemu nekoliko godina kao 
poštanski službenik — i za vrije- 
me teške bolesti. Opisujući često 
konkretne likove pobunjenika i 
žrtava iz svog naroda, uzvisuje ih 
do simbola, monumentalizira ih 
u pjesničku viziju i stvara mit u 
kojemu se njegova lična sudbina 
spaja sa sudbinom naroda. Pjes- 
nik se koristi elementima suvre- 
menoga pjesničkog izraza, s jed- 
ne strane simbolizira pojave, s 
druge crpe građu iz zbilje, unosi 
i iskustvo narodne poezije i stva- 
ra osebujnu simbiozu moderne 
književne kulture i narodnoga 
pjesničkog izraza. Pored Šleskih 
pjesama napisao je dvije pjesnič- 
ke cjeline od kojih je jedna ispu- 
njena ljubavnom tematikom, a 
drugu sačinjavaju pjesme o sta- 
rosti, smrti i sudbini čovjeka. Od 
njih je najvažnija pjesma Plavi 
jasenar  (Stužkonoska  modrd, 
1930). 


Šleske pjesme (G. Krklec), Zagreb 1948; 
Antologija češke poezije XX stoljeća (M. 
Ašanin), Zagreb 1958; Antologija svjetske 
lirike, Zagreb 1956, 1965. 

BHANUBHAKTA, Ačarja 
(Ačarja — Bhanubhakta,  1814— 
—1868), nepalski pjesnik. Naziv 
»adi kabi« (»prvi pjesnik«) s 
pravom mu pripada kao uteme- 
ljitelju moderne književnosti na 
jeziku »nepali«. Sanskrtskoj pis- 
menosti poučavao ga je djed, a 
temeljna znanja iz matematike i 
astronomije naučio je u lokalnog 
astrologa. Drugih škola nije imao, 
a kako su tadašnji nepalski vlas- 
todršci (Rane) prezirali narodni 
jezik i književnost, za života nije 
objavio ni jednoga stiha. No ipak 

je pjevao o svemu i u svim pri- 
likama, prenijevši u stihove i is- 
kustvo boravka u zatvoru (vjero- 
jatno zbog duga) i parnicu oko 
maloga posjeda koji mu je u me- 
đuvremenu bio otet. Glavno mu 
je djelo nepalska verzija epa Ra- 
majana (v.), koji je u pjesniko- 
voj domovini od davnine uživao 
veliku popularnost. Njegov Ra- 
majana (1853) očišćen je od mno- 
gih sporednih epizoda, čudesno- 
-bajoslovnih elemenata, opisa da- 
vno nestalih običaja i filozofskih 
odlomaka. Likovi su mu bliži ti- 
povima običnih ljudi, npr. kraso- 
tica Sita, koja, osobito u neukro- 
tivu, pravednu gnjevu, ima 
karakternih crta — zajedničkih 
svim nepalskim ženama. I narod- 
ni običaji i nepalski krajolici na- 
šli su mjesta u tom epu. U didak- 
tičnoj poemi Pouke snahi (Bad- 
hušikča) ima tradicionalnog ne- 
povjerenja prema ženama. Pot- 
kraj života preveo je sa sanskrta 
Vjenčić pitanja i odgovora (Praš- 
nauttarmala). Službenom zabora- 
vu oteo ga je B. Motiram, koji 
je strpljivo sakupljao prijepise 
njegovih djela i biografske podat- 
ke, objavivši konačno temeljit 
Životopis Bhanubhakte (Bhanub- 
haktako  dživančaritra, završen 
1891), što je ujedno i spomenik 
novije nepalske proze. 

BHARTRHARI  (Bhartr- 
hari, oko 600), indijski liričar. 
Pod njegovim imenom sačuvale 
su se tri zbirke, svaka po sto pje- 
sama (trisšataka). Prva stotina sa- 
drži ljubavne pjesme, druga pje- 
sme o životnoj mudrosti, a treća 
govori o odricanju od svijeta i 


njegovih radosti. Samo za prvu 
stotinu možemo biti sigurni da 
je zaista njegova. U staroindij- 
skoj klasičnoj poeziji bila se raz- 
vila bezlična lirska konvencija. 
Među proizvodima toga beskrv- 
nog pjesništva ističe se Bh. kao 
snažna pjesnička ličnost, bliska 
i prisna. U pjesmama se većinom 
odaje razmišljanju i razmatra po- 
jedine životne situacije. On vidi 
dva puta do blaženstva i potpune 
sreće: putenu ljubav i askezu. 
Ličnost mu je razapeta između 
ta dva pola, i on u svom životu 
kao da želi ostvariti jedno i dru- 
go. I pjesme su mu čas asketske, 
a čas opet grubo čulne. Izraz mu 
je snažan, jednostavan, katkada 
upravo drastično konkretan. Uz 
Amarua (v.) Bh. je nesumnjivo 
najveći predstavnik staroindijske 
klasične lirike. 


a ena svjetske lirike, Zagreb 1956, 
1965. 

BHIKČU (Bhikču, pra- 
vim imenom Bhavani, 1913), ne- 
palski pjesnik i pripovjedač. Naj- 
izrazitiji je predstavnik pjesnič- 
kog pravca koji se javio krajem 


tridesetih godina i naziva se 
»dukhavad«  (»pesimizam«) ili 
»rahasjavad«  (»misticizam«), a 


povod mu je bio poraz slobodar- 
skog pokreta. Za razliku od »pje- 
snika prirode« (Devkota, v.), B. 
ne nalazi smirenja u ljepoti kra- 
jolika, jer mu sve govori o bolu 
i prolaznosti: večer je simbol ne- 
stajanja (Večer — Sandhja), a 
proljeće — kratkoće cvata; tirani- 
ja oduzima čovjeku mogućnost 
da bude pošten i da njeguje pri- 
jateljstvo. Pisao je novele u koji- 


ma je najuspjelija psihološka a- 
naliza ženskih likova. U pripovi- 
jetki Gunkesari prikazao je tuž- 
nu sudbinu obrazovane djevojke 
koju roditelji udaju protiv nje- 
zine volje. Pesimističku opsesiju 
bolom i ništavilom dijelom je Da- 
pustio u novoj situaciji, nakon 
svrgnuća despotskih vlastodržaca 
Rana (1950—51). Njegova poezija, 
slikovita i melodiozna, upoznala 
je tada i osjećaj povjerenja i na- 
de (Pjevaj skupa s nama — Au, 
hami gaun git, i druge pjesme). 

BIALIK, Hajim Nahman 
(Hajim Nahman Bjalik, 1873— 
—1934), najveći pjesnik novije Žži- 
dovske književnosti na hebrej- 
skom jeziku. Rođen je u Rusiji, 
gdje je i proveo veći dio života 
(kao profesor u Odesi). God. 
1924. odlazi preko Njemačke u 
tadašnju Palestinu i razvija on- 
dje plodnu kulturnu djelatnost. 
Bialikovo stvaralaštvo vezano ie 
uz suvremeni preporod hebrej- 
skog jezika: pjesnik je u njemu 
otkrio tisućljetno kulturno blago 
i umio mu udahnuti svježinu 
modernoga = pjesničkog izraza. 
Žarki nacionalni zanos i duboka 
bol nad okrutnom sudbinom 
istočnoga židovskog življa proži- 
maju najbolja Bialikova djela, 
velike poeme U građu davljenih 
(Be ir haharega; o pogromu u 
Kišinjevu),  Mrtvaci — pustinje 
(Mete midbar) i Knjiga vatre 
(M'gilat ha'eš). Ti stihovi, boga- 
ti osebujnim slikama i ritmičkim 
nijansama, nastali su između 
1900. i 1905. U kasnijem stvara- 
nju B. je dao vrijednih proznih 
radova (pripovijesti i eseja), a 

naročito se ističe zbirka bajki i 
legendi iz židovske pučke preda- 
je. Mnogo je pažnje posvetio do- 
brom štivu za djecu. Surađivao 
je na izdavanju srednjovjekovne 
židovske poezije i prevodio veli- 
ka djela evropskih književnosti 
na hebrejski; time je stekao zna- 
čajnih zasluga za zbliženje nacio- 
nalnih kultura. B. je pisao i na 
jeziku jidiš. 

Antologija novohebrejske književnosti (M. 


Rabinson, N. Bistricki), Zagreb 1933; An- 
tologija svjetske lirike, Zagreb 1956, 1965. 

BIBLIJA (Knjiga, od grč. 
biblion), sastoji se od Starog za- 
vjeta i Novog zavjeta. Stari za- 
vjet zbornik je hebrejskih svetih 
knjiga koje priznaju i kršćanske 
crkve. Tu su sabrani hebrejski i 
grčki književni tekstovi koji su 
svoj konačni oblik dobili vjero- 
jatno negdje između 1000. i 100. 
prije n. e. Građu je sabralo i ure- 
dilo židovsko svećenstvo u raz- 
doblju od 400. do 100. prije n. e., 
kad je nakon povratka Judejaca 
iz progonstva i obnove hrama u 
Jeruzalemu trebalo oko njega or- 
ganizirati narodni život te novim 
institucijama i odlučnom utjeca- 
ju svećenstva na svim područji- 
ma života dati autoritet drevne 
prošlosti. Tada su jeruzalemski 
svećenici prikupili i obradili sta- 
re spise usklađujući ih s novim 
potrebama ili izlažući ih u novom 
smislu. No usprkos obradi i iz- 
boru ušli su u zbornik ne samo 
odlomci iz starijih djela nego i 
cijele knjige s neznatnim ili ni- 
kakvim promjenama. Stoga B. 
ima veliko književno značenje jer 
se preko nje bar djelomično upo- 

znaje vrijedna  starohebrejska 
književnost. Ona sadržava niz po- 
vijesnih knjiga. Pet njih (Penta. 
teuh) priča legendarnu povijest 
izraelskog naroda i njegovo do- 
seljenje u Palestinu. Tradicija ih 
pripisuje mitskom zakonodavcu 
Mojsiju. Ostale povijesne knjige 
sadržavaju povijest Izraelićana u 
Palestini ispričanu s vjerskog gle- 
dišta. Tu su se sačuvali brojni 
mitovi i legende, zanimljivi knji- 
ževni motivi i likovi, a u pričama 
o Samsonu i o Davidu i Golijatu 
ostaci hebrejske epike. U tim 
knjigama ima i pjesama koje se 
odlikuju snagom osjećaja i jedri- 
nom izraza. Posebna su vrsta 
književnosti proročke knjige, ko- 
je u strastvenu nadahnuću šibaju 
društvena zla, pokvarenost boga- 
tih i licemjerje svećeničko. Du- 
boko se doima nastojanje izrael- 
skih proroka da suvremena zbi- 
vanja tumače i sude prema etič- 
kim vrednotama. Njihovo čvrsto 
uvjerenje i neumorni pokušaji da 
uvjere sunarodnjake i vladare na- 
dahnuli su ih mnogim plemeni- 
tim mislima i snažnim slikama 
koje su izražene teškim i žarkim 
riječima. Osobito se ističu knjige 
proroka Amosa, Ozeja, Izaije i Je- 
remije. Drukčiji je prorok Eze- 
kijel, bliži svećenstvu i zaokup- 
ljen nadama u povratak iz babi- 
lonskoga progonstva i planovima 
o tome kako da se narod tada or- 
ganizira. Hebrejska se vjerska li- 
rika sačuvala u Knjizi psalama 
(Sefer tehilim), koja sadržava 
starije i mlađe pjesme, sve sasta- 
vljene istim snažnim stilom. Tu 
ima pravih lirskih remek-djela 
koja smjelim slikama uvjerljivo 
i žarko izražavaju čežnju, strah, 
bol razočaranja i nade stradalni- 


čkoga naroda izraelskog. Duboki 
su ljudski osjećaji našli u psal- 
mima izvanredan pjesnički izraz. 
Drukčija je vrsta lirike skupljena 
pod naslovom Plač Jeremijin 
(Evd ili Kin6t). To su tužbalice 
nad Jeruzalemom koji su razorili 
Babilonci. U starim književnosti- 
ia Prednjeg Istoka tužbalice nad 
razorenim gradom čine posebnu 
pjesničku vrstu. Ljubavna je li- 
rika skupljena u čuvenoj Pjesmi 
nad pjesmama (Sir hašširim), 
malenu zborniku sastavljenu od 
narodnih ljubavnih pjesama. Iz- 
vanredno snažnom metaforikom 
opjevana je tu čulna ljubav. Ras- 
košna ljepota izraza odiše raz- 
buktalom strašću. U nizu žudnih 
i opojnih stihova opjevan je lju- 
bavni ushit muškarca i žene. U 
knjizi Priče Salamunove (Mišle) 
skupljene su hebrejske narodne 
poslovice i izreke, koje se odliku- 
ju životnim iskustvom i sažetoš- 
ću izraza. Djelo nema stroge 
kompozicije, nego se izreke nižu 
kao da misli slobodno lutaju. U- 
mornom rezignacijom i teškom 
sumnjom u ustaljene vrednote 
prožeta je Knjiga propovjedniko- 
va (Kdhelet). To je djelo nepo- 
znata pisca, nastalo oko 300. prije 
n. e. pod utjecajem staroegipat- 
ske književnosti. Teškim riječima 
izražava pisac svoje razočaranje 
u svijetu. Visok je domet hebrej- 
ske književnosti Knjiga o Jobu 
("Iij6v), nastala također oko 300. 
prije n. e. Nepoznati pjesnik po- 
služio se legendom o strpljivom 
Jobu, koji je bez prigovora pod- 
nosio patnje da pokaže kako je 
skrovit smisao njegova trpljenja 
u tome što je on preko njega 
spoznao svoju oholost. Jer Job je 
sve mogao podnijeti, samo ne 


sumnju u svoju pravednost. On 
se titanski bori protiv nevidljiva 
protivnika koji ga obasipa nesre- 
ćama, i traži pravdu. Po smirenoj 
ljepoti jednostavna pričanja isti- 
če se Knjiga o Ruti (Rat). Ne- 
trpeljivo je rodoljublje nadahnu- 
lo Knjigu o Esteri ('Ester), koja 
se gotovo može smatrati malim 
romanom. Mnogo je humanije 
rodoljublje u Knjizi o Juditi (Iu- 
dith). Priča o hrabroj udovici, 
koja je odsjekla glavu neprija- 
teljskom vojskovođi i tako spa- 
sila svoj narod, nadahnula je 
mnoge pjesnike, među njima i 
našeg Marulića. Povijest Jeruza- 
lema, od najstarijih vremena do 
obnavljanja hrama (520. prije n. 
€.), s isključivo vjerskom tenden- 
cijom opisuju dvije Knjige dnev- 
nika (Divrć hajjomim), Knjiga 
Ezdrina ('Ezrd) i Knjiga Nehe- 
mijina (Nehemja). Četiri Knjige 
makabejske (Makkabaičn) opi- 
suju borbe judejskih rodoljuba 
protiv helenističke države u Si- 
riji. Viđenja o budućnosti zapisa- 
na su u Knjizi proroka Danijela 
(Ddnijje1), kojom započinje apo- 
kaliptička literatura (vizije o pro- 
pasti svijeta). — Novi zavjet sa- 
stoji se od knjiga pisanih jedno- 
stavnim grčkim jezikom kakav se 
upotrebljavao u istočnim provin- 
cijama Rimskog carstva. Četiri 
Evanđelja (Euangćlia) po Mate- 
ju, Marku, Luki i Ivanu prikazu- 
ju Isusov život i djelovanje. Dje- 
la apostolska (Prdxeis apostolan) 
iznose povijest njegovih učenika 
i stvaranje prvih kršćanskih za- 
jednica. Preostali dio zbornika 
zapremaju apostolske Poslanice 
(Epistolai), a završava ga Objav- 
ljenje Ivanovo (Apokdlypsis). — 
U povijesti evropske kulture o- 


BIJEG ZAROBLJENIKA 


digrala je B. izvanredno veliku 
ulogu. Služeći uskogrudnom teo- 
loškom dogmatizmu, u nekim je 
razdobljima bila instrument ideo- 
loškoga pritiska kojim se pokuša- 
vao sputati slobodni razvoj ljud- 
ske misli. No uvijek je ponovno 
postajala izvorom nadahnuća ko- 
je je evropskoj kulturi udarilo 
svoj neizbrisiv pečat. Bezbrojne 
motive, stilske elemente i meta- 
fore preuzela je iz Biblije evrop- 
ska književnost, a stalno su iznje 
crple teme likovne umjetnosti i 
glazba. Stoga bez poznavanja 
Biblije nije moguće razumjeti 
znatan dio evropske kulturne ba- 
štine. 
Sveto pismo staroga zavjeta (Đ. Daničić), 
Beograd 1870. i kasnija izdanja; Sveto pi- 
smo novoga zavjeta (V. Karadžić), Beo- 
rad 1864. i kasnija izdanja; Sveto pismo 
taroga i Novoga zavjeta (I. Šarić), Sara- 
jevo 1941—43; Sveto Pismo — Novi Zavjet 
(Lj. Rupčić), Sarajevo 1961, 1967; Evan- 


đelje (B. Duda), Zagreb 1962; Pjesma nad 
pjesmama (N. Milićević), Zagreb 1965. 


rk 
BIFON —> Buffon 
BIHNER — Biichner 


BIJEG ZAROBLJENIKA 
(Ecbasis captivi, pun je naslov: 
Ecbasis cuiusdam  captivi, per 
tropologiam — Bijeg jednog za- 
robljenika, alegorija), najstariji 
životinjski ep srednjeg vijeka i 
ujedno prvi poznati na latinskom 
jeziku u evropskoj književnosti. 
Sastavio ga je sredinom 10. st. 
u 1175 leonskih heksametara neki 
duhovnik iz samostana St. Aper 
(Evre) kod Toula u Lotaringiji. 
U okvirnu pripovijest o teletu (a- 
legorija mlada, neiskusna redov- 
nika), koje je odbjeglo iz stada, 

zarobio ga vuk (napasti vanjskog 
svijeta), preoteli ga ostali članovi 
stada i ono se vratilo majci (cr- 
kvi i samostanu), umetnuta je 
(706 stihova) Ezopova basna, ko- 
ju priča vuk, o bolesnom lavu i 
savjetu lisice da navuče toplu 
vučju kožu. Očiti su utjecaji zbir- 
ke Latinski Ezop (v. Fedro), na- 
stale u kasnoj antici. Prikaz sa- 
mostanskog života, s alegorijama 
iz životinjskog svijeta, bogato je 
i originalno oživljen dramatskim 
scenama, punim humora i u sati- 
ričkom  Horacijevu (v.) tonu. 
Brojnim reminiscencijama i ci- 
tatima iz Horacija (osobito iz Sa- 
tira i Epistula), Prudencija (v.) i 
drugih pjesnika autor je mjesti- 
mično pretrpao tekst, ali nerijet- 
ko i majstorski ocrtao psihologi- 
ju svojih transponiranih likova. 


vv 
BIRGER — Biirger 
BITOR —> Butor 


BJELINSKI, Visarion 
Grigorjevič  (1811—1848), ruski 
književni kritičar. Kritici je na- 
stojao dati filozofsku osnovu, a 
u svojim je traganjima slijedio 
njemačku filozofiju od Schellin- 
ga i Fichtea preko Hegela do 
Feuerbacha. U člancima poslije 
1840. smatra književnost u pr- 
vom redu društvenom pojavom, 
a književnika — predstavnikom 
društva, vremena, čovječanstva. 
Od pisaca je tražio da se što više 
vežu za život i da se stave u slu- 
žbu društvenog napretka (Pismo 
Gogolju, napisano 1847, kružilo je 
u ilegalnim rukopisima, objavio 
ga je Gercen u Londonu 1855). 


Književnost je za Bjelinskoga 
spoznaja ravna nauci, samo što 
»pjesnik misli u slikama«, on 
»ne dokazuje istinu, već je po- 
kazuje«. Bio je kritičar istančana 
ukusa i dao je niz vrijednih es- 
tetskih sudova i analiza književ- 
nih djela. Sve do danas vrijede 
mnoga njegova mišljenja o su- 
vremenicima: Ljermontovu (v.), 
Gogolju (v.), a njegovi članci o 
Puškinu (v.) znače ocjenu dota- 
dašnje ruske književnosti i s po- 
vijesnog gledišta. Svojim je po- 
gledima utjecao na kasniji raz- 
vitak ruske književne kritike: 
Černiševskog (v.), Dobroljubova 
(v.) i druge, a njegov je autori- 
tet mnogo značio i u formiranju 
ruske realističke književnosti 19. 
stoljeća. 

Književno-kritički članci (D. Živković), 
Beograd 1948; Izabrani članci (M. i A. 
Malinar), Zagreb 1950; Dela Aleksandra 
Puškina (D. Stevanović, D. Živković, B. 
Vukičević-Sarap), Beograd 1952; Studija 


o Hamletu. Močalov kao Hamlet (T. Ka- 
šiković), Beograd 1953. 
af 


BJGRNSON, Bijsrnstjer- 
ne (Bjernstjerne Bjernson, 1832— 
—1910), norveški pripovjedač i 
dramatičar, pored Ibsena (v.) u- 
temeljitelj suvremene književno- 
sti svog naroda. U kulturnom i 
političkom djelovanju borbeno 
se zalagao za nacionalnu i kul- 
turnu samostalnost — Norveške. 
Prva su mu djela pripovijesti iz 
seoskog života (Synnove Solbak- 
ken, 1857, Arne, 1858, Veseo mo- 
mak — En glad gut, 1860), u ko- 
jima stilom drevne epike (saga) 
prikazuje krepku snagu norveš- 
kog seljaka. Realistička slika svi- 
jeta i rodoljubni ideali prožimlju 
se ovdje na način koji je karak- 


terističan za epohu nacionalne 
borbe građanstva. Kao dramati- 
čar isprva crpe građu iz narodne 
i opće povijesti (Hinke-Hulda, 
Maria Stuart, Sigurd Jorsalfar, 
između 1860. i 1872), a kasnije se 
u njega budi zanimanje za su- 


vremene probleme građanske 
stvarnosti (Stečaj — En fallit, 
1874, Iznad snage — Over oevne, 


I dio 1883, II dio 1895, s religio- 
znom problematikom; Zemljopis 
i ljubav — Geografi og kjaerlig- 
hed, 1885, Daglannet, 1904). U ro- 
manu Zastave se viju gradom i 
lukom (Det flager i byen oga pđ 
havnen, 1894) ogleda se piščeva 
vjera u snagu čovjekove moralne 
svijesti i u valjan odgoj. B. je 
kao prvi Skandinavac dobitnik 
Nobelove nagrade, 1903. 


Veseo momak (M. Grlović), Zagreb s. a. 
Zagonetka života (V. B.), Zagreb s. a.; 
Sineve Sulbaken i druge Prove (M. 
V. Ncešković), Beograd 1964. 


s 

BLAGA, Lucian (Lučian 
Blaga,  1895—1961), rumunjski 
književnik i filozof. Obavljajući 
različite diplomatske misije, du- 
že je vrijeme živio u inozemstvu. 
Vrativši se u zemlju, približio se 
uskoro nakon oslobođenja novoj 
stvarnosti. Filozofska djela Tri 
logija spoznaje (Trilogia cunoas- 
terii, 1931), Trilogija kulture (Tri- 


logia culturii, 1935—37), Trilo- 
gija vrijednosti (Trilogia valo- 
rilor, 1939—42) i neki radovi 


pretežno esejističkog karaktera 
(Filozofija stila — Filozofia sti- 
lului, 1924; Obojeni prozori — 
Ferestre colorate, 1926; Daimo- 
nion, 1930) prožeti su iraciona- 
lizmom i daleko od stvarnosti, 


BLAGA 


a sadrže metafizičke spekulacije 
i  subjektivistički — misticizam. 
Pod tim je utjecajima u početku i 
Blagin književni rad, također 
vrlo bogat ali daleko trajnije 
vrijednosti. U zbirkama  pje- 
sama Poeme svjetla (Poemele lu- 
minii, 1919), Prorokovi koraci 
(Pasii profetului, 1921). U veli- 
kom prolaženju (fn marea trece- 
re, 1924), Hvala sna (Lauda so- 
mnului, 1929), Na razvođu (La 
cumpdna apelor, 1933), Neslućene 
stepenice (Nebanuite trepte, 1943) 
pjeva o prirodi shvaćajući je bu- 
količki i dajući joj panteističke 
elemente, pjeva o ljubavnoj sreći, 
o nostalgiji za rajem itd. Nakon 
oslobođenja zemlje, B. se priklo- 
nio novoj stvarnosti pa se taj 
zaokret odrazio i u tematici: u 
zbirci Pjesme (Poezii, 1962) osje- 
ća se više životne radosti i pribli- 
žavanja suvremenom životu. B. 
je napisao i više drama, npr. Mu- 
ćenje voda (Tulburarea apelor), 
spekulativnu dramu na temu is- 
prepletanja ljubavi i vjerskih su- 
koba u 16. st., Daria, u kojoj se 
pjesnički oblikuje sukob iskon- 
skih, divljih, erotskih strasti i 
društvenih konvencija, Uskrsnuće 
(fnviere), komad izvan prostora i 
vremena, s izvjesnim fabuloznim 
elementima, Meštar Manole (Me- 
sterul Manole), dramu ideja s te- 
mom sukoba božanskog i infer- 
nalnog, u mitskoj atmosferi. B. 
je obogatio poslijeratnu rumunj- 
sku kulturu izborom Iz svjetske 
lirike (Din lirica universala, 1957) 
i odličnim prijevodom Goetheova 
Fausta (1958). Blagina je umjet- 
nost u prvom redu plod njegove 
izvanredne maštovitosti i osjećaj- 
nosti, a uz to ima i rodoljubni 

karakter i socijalnu notu. Uz Ar- 
ghezija (v.) ubraja se u najveće 
moderne rumunjske književnike. 


da OBija svjetske lirike, Zagreb 1956, 


pt 


BLAKE, William (Viljem 
Blejk, 1757—1827), engleski pje- 
snik. Vizionar i ponekad mistik, 
svojim stvaranjem otkriva nov 
pjesnički svijet koji se razvio iz- 
van dometa i racionalizma i služ- 
bene crkve. U traženju novih pu- 
tova prema moralnom i društve- 
nom oslobođenju čovjeka, B. ras- 
polaže dotada neviđenom snagom 
mašte i domišljaja. Svoje buntov- 
ničke ideje, koje su našle upori- 
šte u francuskoj građanskoj re- 
voluciji, ali su se više razvijale u 
smjeru neke mistične individual- 
ne slobode, izrazio je u nizu tzv. 
»proročkih knjiga«, koje je pisao 
gotovo čitav život. Zagonetnu 
simboliku tih djela, kojima su li- 
kovi titani, a problematika koz- 
mička, zasjenile su dvije zbirke 
kraćih pjesama: Pjesme nevino- 
sti (Songs of Innocence, 1789) i 
Pjesme iskustva (Songs of Ex- 
perience, 1794). Najveća je odli- 
ka tih pjesama Blakeova sposob- 
nost da u malim pjesničkim sli- 
kama izrazi veoma složene doži- 
vljaje. Prva je zbirka optimistič- 
ki naivna jer je piše kao utopij- 
ski pjesnik koji oslobođenog čo- 
vjeka prikazuje u liku sretna i 
nasmijana djeteta. U tim je lir- 
skim sličicama dobronamjerno 
sve, pa i priroda u kojoj dijete 
živi. Nasuprot iđiličnoj lirici sto- 
ji filozofsko-refleksivna poezija 
Pjesama iskustva, gdje se B. vra- 
ća istim temama, ali im daje 


drugi smisao. Tu je prikazao svu 
bijedu i nepravdu tadašnjega 
društvenog poretka i time ostva- 
rio nekoliko potresnih pjesnič- 
kih svjedočanstava svog vreme- 
na. Suvremenicima nerazumljive 
i strane, Blakeove su pjesme na- 
šle odjeka tek u poeziji Swin- 
burnea i Rossettija (v.). B. se is- 
takao i kao bakrorezac i slikar te 
je svoja djela ilustrirao, pa je 
čak i tekst urezivao u bakar. 


dRDEVA svjetske lirike, Zagreb 1956, 
1965. 

BLANCO FOMBONA, Ru- 
fino (Rufino Blanko Fombona, 
1874—1944), venezuelski pjesnik, 
pripovjedač, esejist i historičar. 
Rođen je u Caracasu, umro 
u Buenos Airesu. Strastven, upo- 
ran, oštar i bistar duh. Cijeli nje- 
gov život i golemo književno dje- 
lo protkani su borbom. Nekoliko 
puta bio je u zatvoru i dugo vri- 
jeme boravio u progonstvu, u Ma- 
dridu i Parizu, odakle se borio 
protiv režima u svojoj zemlji. Bio 
je čovjek akcije i govorio je da je 
najljepša pjesma, pjesma života. 
U svom književnom djelovanju 
borio se prije svega za afirmaci- 
ju domaćega duha, za autentičnu 
književnost, koja će odražavati 
dušu njegova kontinenta. Bio je 
protiv škola, protiv povođenja za 
drugim i pisao je da je imitira- 
nje samoubojstvo. Tih ideja se i 
sam striktno u svemu pridrža- 
vao. Bio je dobar pjesnik, dobar 
pripovjedač, dobar esejist i stra- 
šan polemičar. Pripada pokolje- 
nju američkih modernista, koji 
su potkraj prošloga i početkom 
ovog stoljeća izvršili obnovu 


književnosti španjolskog jezika. 
Njegove knjige stihova Domovi- 
na (Patria, 1895), Mala lirska o- 
pera (Pequeria opera lirica, 1904), 
Pjesme iz tamnice i progonstva 
(Cantos de la prisićn y del de- 
stierro, 1911) donosile su novi 
dah slobodnog stiha i svježinu 
slobodnog, smionog duha. Mno- 
go je opsežnije Fombonino pro- 
zno djelo (preko četrdeset sve- 
zaka), u kojem se također poka- 
zao kao novator. Posebno su us- 
pjele njegove Američke pripovi- 
jetke (Cuentos americanos), u 
kojima je slikao život svoje Ve- 
nezuele. U romanima Željezni 
čovjek (El hombre de hierro), 
što ga je pisao u zatvoru 1904, i 
Zlatni čovjek (El hombre de 
oro), opisao je svoj rodni grad 
Caracas. Njegova djela o ame- 
ričkoj književnosti, kulturi i po- 
vijesti mnogobrojna su i zna- 
čajna. 

BLASCO IBANEZ, Vicen- 
te (Visente Blasko Ibanjes, 1867— 
—1928), španjolski romanopisac, 
naturalist. Čovjek neobična tem- 
peramenta, velike energije i ne- 
mirna duha: slikar, novinar, po- 
litičar, narodni poslanik, avantu- 
rist i svjetski putnik. Okušao je 
siromaštvo, tamnice, dvoboje, 
progone i na kraju postigao je 
slavu i bogatstvo. Po uvjerenju 
bio je republikanac i antiklerika- 
lac, u biti novinar, ni u čemu te- 
meljit, ničim zadovoljan. Sve što 
je radio, radio je brzo, naglo i ne- 
umorno. Ostavio je preko četrde- 
set svezaka romana, novela, puto- 
pisa, članaka. Nijedan španjolski 
pisac novijeg vremena nije posti- 


BLASCO IBANEZ 


gao takvu popularnost u zemlji 
i u svijetu kao on. Mnogo je pre- 
vođen u svim zemljama, pa tako 
i kod nas. Na žalost, ta slava 
nije adekvatna vrijednosti nje- 
govih spisa, jer I. nije stvorio 
nijednog djela koje bi pružalo 
dojam cjelovita i snažna umjet- 
ničkog ostvarenja. Ali, na sreću, 
u svakom njegovu romanu ima 
nadahnutih stranica u kojima 
ćemo naći snage i spontanosti. 
Najjači je bio kad je opisivao 
svoju Valenciju i njenu okolicu, 
strastvene ljude i živi pejzaž, se- 
ljake i ribare, njihovu borbu za 
život i njihova stradanja. To su 
prije svega romani Baraka (La 
barraca, 1898) i Trske i blato 
(Cafias y barro, 1902, u nas Moč- 
vara). Ali I. se prihvaćao različ- 
nih tema, domaćih i kozmopolit- 
skih. U Među narančama (Entre 
naranjos, 1900) opisao je berače 
naranči, u Krvavoj areni (Sangre 
y arena, 1907) toreadore, u Goloj 
kicoškinji (La maja desnuđa, 
1906) umjetnički svijet, u Četiri 
jahača Apokalipse (Los cuatro ji- 
netes đel Apocalipsis, 1916) svjet- 
ski rat, u Naše more (Mare no- 
strum, 1918) špijunažu i podmor- 
nički rat. Neki su njegovi roma- 
ni bili snimljeni na filmu i po- 
stigli velik uspjeh, a I., ponijet 
slavom, pisao je sve više i sve 
površnije. Ali, usprkos svim ne- 
dostacima, izabrane strane mu 
osiguravaju značajno mjesto u 
španjolskoj književnosti. 


Gola Maja, Zagreb 1924; Neprijatelji žena, 
Zagreb 1925; rvava arena, Zagreb 1927; 
Kolumbo pronalazi Ameriku (M. Ozero- 
vić), Beograd 1934; Katedrala (R. Ni- 
kolić), Beograd 1952; Među narančama 
(M. Mičin), Sarajevo 1952; Mrtvi zapo- 
veđaju (M. Gardić), Beograd 1953; ro- 
man Mare nostrum preveden je pod 
ovim naslovima: Mare nostrum (3. Sed- 

mak), Zagreb 1924, Konvoj kapetana Fer- 
raguta (Lj. Gosić), Beograd 1941, Ljubav 
kapetana Ferraguta (Lj. Gosić), Beograd 
1954; roman La barraca pod ovim naslo- 
vima: Krovinjara (M. S. Nedić), Beo- 
grad 1940, Proklete zemlje (L. Bulat), 
Zagreb _ 1944, Gruda (S. Milović), Beograd 
1946, Slučaj u Huerti (S. Milović), Sara- 
jevo 1953, Močvara (Ć. Čičin-Šain), Zag- 
reb 1960. 


nm 


BLAUMANIS, — Rudolfs 
(Rudolfs Blaumanis, 1863—1908), 
letonski književnik. Završio je 
njemačke škole i ubrzo napustio 
činovničko zvanje (1887) posve- 
tivši se novinarstvu i književno- 
sti. Kad mu je bilo moguće, vra- 
ćao se u seoski zavičaj, gdje do- 
duše nije našao lijeka teškoj bo- 
lesti, ali je nalazio nadahnuće i 
građu za pripovijetke i drame, 
trajnu tekovinu letonskog realiz- 
ma. Precizan promatrač života, 
finim humorom i doživljenom to- 
plinom pričao je o radostima i te- 
gobama običnih ljudi, o njihovim 
porazima (Oluja — Pčrkuona ne- 
gaiss, 1887; Na močvarnom tlu — 
Purva bridčjs, 1898) i njihovoj ve- 
ličini. Muževnu osobnost i snažnu 
individualnost iskazuju njegovi ri- 
bari, ratari i služavke, u iskušenji- 
ma što ih donosi divlji bijes pri- 
rodnih elemenata (U sjeni smrti 
— Nđves čna, 1889) ili društvene 


razlike _ i materijalni interesi 
(Mraz proljetne noći — Salna pa 
vasari, 1898), suprotstavljajući 


vlasti novca jednostavnu pleme- 
nitost i humanost. Realističkim 
dramama (npr. Zao duh — Lau- 
nais gars, 1892; U ognju — Uguni, 
1906) i komedijama (Lopovi — 
Zagli, 1890; Trinini grijesi — Trt- 
nes grčki, 1896. i dr.) postavio je 
temelje modernom nacionalnom 
teatru. Kapitalističko raslojava- 


nje na selu oblikovao je u dra- 
mama Razmetni sin (Pazudušais 
dels, 1893) i Obitelj Indrani (In- 
drčni, 1904). Sukob patrijarhal- 
nog seljaštva i beskrupuloznih 
novih ljudi projiciran je u dra- 
mi staroga Indranija koji voli 
rad, ali i prirodu i ljepotu, i ko- 
jem se suprotstavlja sin što 
gramzivoj pohlepi za novcem žrt- 
vuje vlastite roditelje i ono što 
otac smatra »dušom posjeda« — 
aleju jasenova, nijemih svjedoka 
njegovih napora i škrtih radosti. 
Po tom i nekim drugim motivi- 
ma očita je njegova bliskost če- 
hovu (v.). B. je i autor zapaženih 
pjesama, izvanredne jednostav- 
nosti i duboka osjećaja (npr. Be- 
ri još ruže — VEL tu ruozes pliic 
i Tako tajan, tako tih — Ka zag- 
šus, tik Ičnam), i satiričkih sas- 
tava kojima je reagirao na suvre- 
mene nacionalne i političke prili- 
ke. Najbolje lirske pjesme sakup- 
ljene su mu u zbirci Na rubu pu- 
ta (Cela mala, 1900). 

BLEJK —> Blake 


BLOK, Aleksandr Alek- 
sandrovič (1880—1921), ruski liri- 
čar, predstavnik ruskog simboli- 
zma. Odrastao u intelektualnoj 
sredini, sve do revolucije 1917. 
živi otuđeno od društvenoga kre- 
tanja, ali revolucionarno zbiva- 
nje 1905—1917. odjekuje u slut- 
njama, nagovještajima, muzici i 
napokon temama njegovih 
pjesama. Od prvoga zbornika 
Pjesme o divnoj dami (Stihi o 
prekrasnoj dame, 1898—1904) B. 
je prvenstveno lirski pjesnik, 
koji, stvarajući zagonetne vlasti- 
te simbole, od apstraktnog lika 


»divne dame« prelazi na gradske 
teme i motive u Nehotičnoj ra- 
dosti (Nečajannaja radost, 1907) 
i stvara lik »neznanke«, zago- 
netne stanovnice gradske perife- 
rije. U melodioznim stihovima, 
punim nedorečenosti, slutnji i 
simbola, razvija svoju metafo- 
ričnost, ironiju i groteskni duh; 
kada je riječ o stvarnosti, 
mijenja i ritmičke osobine ru- 
skoga stiha. Treći je veliki ciklus 
njegove lirike posvećen socijal- 
nim temama, a prije svega do- 
movini — Rusiji. Sadržava liriku 
u Na Kulikovu polju (Na pole 
Kulikovom, 1908), nezavršenu po- 
emu Osveta (Vozmezdie, 1910— 
—19) i Jambe (1907—14). U te- 
matski, motivski i ritmički raz- 
nolikoj poemi — Dvanaestorica 
(Dvanadcat', 1918) oko fabule o 
jednom ubojstvu B. oblikuje i 
zločine i patetiku revolucije, nje- 
ne pijane poskočice i veličan- 
stveni marševski ritam, da bi je 
blagoslovio simboličkim Kristom 
koji se pojavljuje pred dvanae- 
storicom crvenogardista. Iskori- 
stivši tekovine prijašnje ruske 
lirike (Žukovski, Fet, v.) i prvih 
ruskih simbolista (v. Brjusov), 
vezan za »duh njemačke roman- 
tike«, B. je razvio emocionalnu 
sadržajnost, lirizam i muzikalnost 
ruske poezije. Njegova je lirika 
poezija raspadanja »staroga svi- 
jeta« i iščekivanja nečega no- 
voga što će nadoći, a što pje- 
snik može izraziti samo muzi- 
kom stihova. Uz lirske pjesme i 
poeme napisao je i niz malih 
»lirskih« drama koje su temat- 
ski u uskoj vezi s njegovom poe- 
zijom. 


vi Strani pisci 


BOBROWSKI 


Pesme (M. M. Pešić), Beograd 1953; Pje- 
sme (Slamnig—Šoljan), Zagreb 1957; Mo- 
derna ruska poezija (B. Miljković, O. 
Vlatković), Beograd 1961. 

BOALO — Boileau 


BOBROWSKI, Johannes 
(Johanes Bobrovski, 1917—1965), 
njemački pjesnik i pripovjedač. 
Svojim djelima dao je vrlo zna- 
čajan prilog književnom razvitku 
posljednjih godina u Njemačkoj 
Demokratskoj Republici. Većina 
mu je publikacija objavljena i u 
Saveznoj Republici. Poezija je za- 
sad sabrana u dvjema zbirkama: 
Sarmatsko doba (Sarmatische 
Zeit, 1961) i Zemlja sjenđ i rijeke 
(Schattenland Strčme, 1962). Te- 
matika njegova stiha izvire iz 
preobrazbe jednoga centralnog 
motiva: moralnog duga Nijemaca 
prema slavenskom Istoku. Patnje 
nanesene susjednim narodima 
psihološki su podtekst njegovih 
pjesama, natopljenih bujnom sli- 
kovitošću i atmosferom krajoli- 
ka istočno od Odre i Visle. Poet- 
ske vizije, koje kadšto podsjeća- 
ju na platna Marca Chagalla, sat- 
kane su smjelom lirskom sintak- 
som koja pojedinoj riječi ili sin- 
tagmi daje maksimalnu ekspre- 
sivnu vrijednost. Osnovni je ugo- 
đaj te elegičke lirike suzdržana, 
nesentimentalna sjeta; sugestiv- 
no se u njoj odražava doživljaj 
golemih prostranstava Istoka i 
njegovih povijesnih mijena. Uz 
sumorne tonove kojima B. evo- 
cira pejzaže dalekih šuma i rije- 
ka javljaju se fantastične šare 
folklornih tradicija i motivi prot- 
kani maštom drevnih bajki. Me- 

đu proznim djelima ističe se ro- 
man Levinov mlin (Levins Miihle, 
1964), tematski srodan lirici. 


pi 


vz 


BOCCACCIO, — Giovanni 
(Džovani Bokačo, 1313—1375), ta- 
lijanski pripovjedač, tvorac no- 


vele i stoljetni uzor  talijan- 
skoga proznog izraza. Po že- 
lji oca, toskanskog trgovca, 


morao je učiti trgovačke i pravne 
nauke u Napulju, koji će svojim 
galantnim anžuvinskim dvorom, 
ljepotica:na i ljubavnim epizoda- 
ma ostaviti značajnih tragova 
osobito u njegovim mladenačkim 
djelima. Ne završivši studija, 
vratio se u Firencu, gdje se po- 
svetio književnosti i javnim po- 
slovima. Bio je vrlo plodan stva- 
ralac. Filocolo, roman u prozi 
ljubavno-pustolovnog sadržaja 
pripovijeda, po legendi iz pučke 
književnosti, o ustrajnoj ljubavi 
dvoje mladih. Psihološki detalji, 
živi prizori i autobiografski obo- 
jeni odlomci odlike su mladenač- 
kog djela, u kojemu se već naziru 
neke osobine Boccacciova proz- 
nog izraza: složen i bogat reče- 
nični period po uzoru na klasič- 
ne (v. Ciceron) i kasnije rimske 
pisce i na latinsku srednjovje- 
kovnu prozu. Njegova napuljska 
ljubavna iskustva, od užitka do 
razočaranja, neposrednije su se 
odrazila u romanima u stihu: Fi- 
lostrato (1338) i Tezejida (Tesei- 
đe). Ljubavne fabule s nesretnim 
svršetkom i psihološki potpuni- 
jim likovima preuzeo je iz sred- 
njovjekovne i antičke književno- 
sti i obradio ih u još oporim i 
nedorađenim oktavama. Od djela 
iz firentinskog razdoblja zanimlji- 


va je Elegija gospe Fiammette 
(Elegia di Madonna Fiammetta, 
1343), roman u prozi, u kojemu 
vlastite ljubavne boli pripisuje 
voljenoj, nevjernoj ženi; najbolje 
je Ninfale fiesolano, spjev u ok- 
tavama, u kojemu opisuje legen- 
darni postanak Fiesola i Firence. 
No svi su ti i ostali radovi bili 
samo priprema i preduvjet za re- 
mek-djelo, Dekameron (Decame- 
ron, što znači »knjiga deset da- 
na«, 1348—53). To je zbirka od 
sto novela različita tona i sadrža- 
ja, no povezana jedinstvenim ok- 
virom u čvrstu cjelinu. Počinje 
snažnim opisom kuge god. 1348. 
u Firenci, ali umjesto pesimistič- 
kih misli o ništavnosti života B. 
zamišlja da su sedam djevojaka 
i tri mladića napustili okuženi 
grad i u idiličnoj proljetnoj pri- 
rodi provodili vrijeme u zabava- 
ma, pričajući naizmjence po de- 
set novela u deset dana. Svaki je 
dan osim prvoga i devetoga po- 
svećen određenoj temi, koju za- 
daje »kralj« odnosno »kraljica« 
bezbrižnog skupa. U drugom se 
pripovijeda o hirovima Fortune; 
u trećem o ostvarenim, pretežno 
ljubavnim željama; četvrti dan 
sadrži uglavnom tragične nove- 
le, a peti pripovijeda o ljubavi- 
ma koje završavaju sretno nakon 
mnogih nezgoda; šesti je posve- 
ćen brzim i duhovitim odgovori- 
ma, a sedmi podvalama što ih 
vrše spretne žene; u osmome 
ponovo se govori o šalama i pod- 
valama u kojima stradaju glu- 
paci ili muževi rogonje; deseti, 
zaključni dan obuhvaća novele o 
velikim i plemenitim djelima. 
Sve to pokazuje glavnu usmje- 
renost Boccacciove mašte i nje- 
govih slobodnih shvaćanja: u ta- 


kvu svijetu nisu odsutni duboki 
osjećaji i smisao za požrtvovanje, 
no ipak prevladava čulna ljubav, 


acijama. Neiscrpljiva je Boccac- 
ciova sklonost šali i poruzi prema 
onima koji nisu dorasli nesmi- 
ljenim zakonitostima građanskog 
društva, podvrgnutog hiru sluča- 
ja i sreće, no podjednako i be- 
skrupuloznoj inteligenciji novih 
ljudi koji su opisani s uživanjem 
i simpatijom. B. je stvorio ne- 
preglednu galeriju psihološki u- 
vjerljivih likova iz svih društve- 
nih slojeva i prikazao niz sredi- 
na, od feudalnih dvorova i samo- 
stana do gradskih kuća, ulica i 
seoskih trgova. Njegova je etička 
poruka u veličanju svega ljud- 
skog, spontanog, prirodnog i u 
slobodnu smijehu nad hipokrizi- 
jom, osobito u nagonskom živo- 
tu i u lažnoj čistoći brojnih sve- 
ćenika, redovnika i redovnica o- 
noga vremena. B. zastupa pri- 
rodnu jednakost ljudi koji se ra- 
zlikuju samo po vrlini i inteligen- 
ciji.  "Rafinirana pripovjedačka 
proza Boccacciova izvanredno je 
raznolika, sjajno prilagođena li- 
kovima i situacijama, a zajed- 
nička joj je elegancija, široka 
sintaktička razvedenost rečenič- 
nog perioda i izraz prožet čulnim 
nadahnućem, ritmički uravnote- 
žen, simetrično raspoređen i bo- 
gat ukrasima. B. je pjesnik ide- 
ala pobjedničkoga firentinskog 
građanstva, koje je u novim dru- 
štvenim odnosima razvilo golemu 
ekonomsku moć Firence i stvori- 
lo uvjete samosvijesti, optimiz- 
mu i životnoj radosti novog čo- 
vjeka. Klasična ljepota stila i 
harmonična kompozicija, a nada- 
sve nagovještaj slobodnih rene- 


BOETIJE 


sansnih shvaćanja, bili su razlo- 
gom da je Dekameron za kasni- 
ju talijansku prozu postao ono 
što i Petrarkin Kanconijer za 
liriku: vrelo nadahnuća i nenad- 
mašiv uzor. Neke epizode i situa- 
cije preuzela je kasnije renesan- 
sna komedija. 

Dekameron (izbor), Varaždin s. a. (1918); 
Dekameron, I—IlI (J. Sedmak), Zagreb 
1923; Dekameron, I—III (V. Štefanić), Za- 
greb 1923; Iz Dekamerona (B. Maksimo- 
vić), Novi Sad 1946; Iz Dekamerona (1. 
Adum), Zagreb 1948; Život Danteov (T. 
Frković), Zagreb 1951; Dekameron (J. Be- 
lan), Zagreb 1956, 19644; Dekameron (M. 
Dobrić), Beograd 1936, Novi Sad 1958, Beo- 
grad 1966; Ljubavne ispovesti gospa Fja- 
mete (M. Savić), Beograd 1958; Antologija 
svjetske lirike, Zagreb 1956, 1965; Poezija 
vekova (T. Đukić), Beograd 1965. 

BODLER —> Baudelaire 


BOETIJE, Anicije Manli- 
je Severin (Anicius Manlius Se- 
verinus Boščthius, oko 480—524), 
rimski filozof, posljednji značaj- 
ni pisac rimske književnosti. Po- 
rijeklom iz bogate rimske aris- 
tokratske obitelji, izvrsno obrazo- 
van, kršćanski odgojen, bio je veo- 
ma ugledna ličnost na dvoru os- 
trogotskoga kralja Teodorika. 
Pisao je udžbenike iz područja 
aritmetike, glazbe, geometrije i 
astronomije (što ih je on prvi 
nazvao quadrivium, kako će se 
i u srednjem vijeku zvati), teolo- 
ške i filozofske rasprave sa sin- 
tezom novoplatonske ontologije i 
kršćanske dogmatike. Od zamiš- 
ljena cjelokupna prijevoda Aris- 
totela (v.) dospio je završiti sa- 
mo neka djela, među kojima su 
komentari i prijevod Kategorija 
bili jednim od glavnih izvora 
srednjovjekovnog poznavanja Ari- 
stotela na latinskom Zapadu. 

Književno najznačajnije njegovo 
djelo, u cijelom srednjem vijeku 
i do 18. st. jednako mnogo čitano 
kao Vergilije (v.) i Biblija (v.), 
jest Utjeha Filozofije (Consolatio 
Philosophiae, u 5 knjiga). Stva- 
rao ju je u tamnici, čekajući više 
mjeseci smaknuće koje je iduće 
godine i izvršeno; bio je optužen 
za sudjelovanje u veleizdaji u ko- 
rist Bizanta i Justinijana. Utjeha 
je komponirana kao dijalog pisca 
s personificiranom Filozofijom, u 
mješavini proze i ukupno 39 pjes- 
ničkih umetaka, koji uvode u pro- 
zne dijelove ili njihove misli raz- 
vijaju lirskim motivima iz mito- 
logije, povijesti i osobno intoni- 
ranog patosa utamničenika. U in- 
spiraciji, pored stoičke, Utjeha 
ima pretežno platonsku filozof- 
sku potku. U proznom stilu Boe- 
tiju je uzor Ciceron (v.), a u pje- 
smama, raznolikih metričkih ob- 
lika, refleksivna korska lirika Se- 
nekinih (v.) tragedija. Cijelo dje- 
lo prožima snažna osjećajnost 
duboko moralnog autora, traga- 
nje za smislom zla i prevladava- 
njem njegovim, samospoznaja 
čovjekova i život u skladu s pri- 
rodom. Kršćanin, iako kršćans- 
tvo i Boga nigdje ne spominje, B. 
otkriva žarki smisao za velike fi- 
lozofske probleme: vrijednost i 
nevrijednost zemaljskih dobara, 
smisao života, besmrtnost, pro- 
vidnost i slučaj, slobodnu volju. 
U uskoj povezanosti s piščevim 
životom i očekivanom smrti, U- 
tjehu punina emocije transfor- 
mira: ponori patnje i razmišlja- 
nja očituju se u brzoj izmjeni di- 
jaloga ili u retoriziranim samo- 
govorima, dosežući u najboljim 
lirskim pjesmama himnički in- 
tenzitet osobne ispovijesti u tu- 

žaljci ili molitvi. Utjeha je bila 
stilskim uzorom srednjem vijeku, 
kojemu je B., značajan posrednik 
kultura kao Ciceron (v.) i Sene- 
ka (v.), predao ljudski sadržaj 
antičkoga odgoja duha i srca. 
Snažno se dojmila i Dantea (v.). 


B. Bošnjak, Filozofija od Aristotela do 
renesanse, Fil. hrest. II (V. Gortan), Zag- 
reb 1957. 

BOIARDO, Matteo Maria 
(Mateo Marija Bojardo, 1441— 
—1494), talijanski epski i lirski 
pjesnik. Uglađeni i obrazovani 
dvorjanin obitelji d'Este u Ferra- 
ri, političar i vojnik, prevodio je 
iz Herodota, Lukijana, Apule- 
ja (v.) i dr., pisao latinske ekloge 
i epigrame, ali je poput mnogih 
prethodnika i suvremenika naj- 
bolja djela ostvario u narodnom 
jeziku. To je u prvom redu pe- 
trarkistički kanconijer Tri knji 
ge ljubavnih pjesama (Amorum 
libri tres, napisan 1471—77), naj- 
bolja talijanska zbirka lirskih 
pjesama 15. st., u kojoj se svježi 
opisi prirode izmjenjuju s izra- 
zima ljubavne strasti i razoča- 
ranja. Slabije su mu Ekloge 
(Egloghe) u tercinama, od kojih 
je pet nadahnuto ljubavnim mo- 
tivima, a pet ratnim zbivanjima 
(1482—83), i jedna komedija u 
stihu (Timone), prema Lukijanu 
(v.). Najveće mu je djelo Zalju- 
bljeni Orlando (Orlando Inna- 
morato, prvo potpuno izd. 1506), 
epski spjev u oktavama, po au- 
torovoj zamisli u sto pjevanja, 
no prekinut u 9. pjevanju III di- 
jela zbog najezde Karla VIII u 
Italiju (radnju će kasnije nastavi- 
ti Ariosto u Mahnitom Orlandu). 


B. pjeva o viteškim ljubavima 
(Orlando i orijentalna princeza 
Angelica, Ruggiero i Bradamante 
i dr.), o ratovima (Karlo Veliki i 
Mauri), o junaštvu i pustolovi- 
nama franačkih paladina, i stapa 
u sretnu cjelinu pučki, junački 
duh karolinškog i pustolovno-lju- 
bavni bretonskog ciklusa, omilje- 
nijega na suvremenim dvorovi- 
ma. Tu je građu bujnom maštom 
i vrlo vješto protkao zanimljivim 
epizodama, npr. o divovima, lije- 
pim čarobnicama, čudotvornim 
česmama ljubavi ili mržnje, pre- 
tvorbama zmija i djevojaka i 
drugim bajoslovnim i legendar- 
nim sadržajima. Tako je likove i 
zbivanja iz starinskih ciklusa 
preobrazio u novu epopeju dvo- 
rova i turnira, dvoboja i pusto- 
lovina; ali najveću moć pridao je 
ljubavi, zbog koje i najbolji vi- 
tez Orlando, zadržavajući inače 
divovsku snagu, zaboravlja svete 
obiteljske i podaničke dužnosti. 
Za razliku od svojih predšasnika, 
pučkih pjevača (cantastorie), B 
prilazi u njegovo doba već ne- 
stvarnom viteškom svijetu kad- 
što s osjećajem ironije, a umje- 
sto pobožnim invokacijama za- 
počinje pojedina pjevanja razmi- 
šljanjima o ljubavi i o ljudskoj 
sudbini. Tradicionalni sadržaji u 
novom ruhu Bojiardove poezije 
najbolje odražavaju moderni svi- 
jet na pomolu, koji će kasnije u 
Ariostovu čuvenom spjevu doći 
do idejno potpunijega, a umjet- 
nički savršenog izraza. Zbog ne- 
kih jezičnih i formalnih nedo- 
stataka prava mu je vrijednost 
uočena tek u prošlom stoljeću. 


Talijanska lirika. Zagreb 1939: Antologija 
svjetske lirike, Zagreb 1956, 1965. 

BOILEAU-DESPREAUX 


BOILEAU-DESPREAUX, 
Nicolas (Nikola Bualo—Depreo, 
1636—1711), francuski pjesnik i 
kritičar. Materijalno nezavisan, 
Živio je isključivo za književnost. 
Prijatelj Moličrea, Racinea i La 
Fontainea, znao je uočiti i istaći 
njihovu pjesničku vrijednost pa 
se za njihovu obranu upustio u 
polemiku poznatu pod imenom 
borbe između starih i modernih 
(»Querelle des anciens et des mo- 
dernes«). B. je mali pjesnik, 
bez mašte i originalnih motiva, 
ali velik artist, majstor aleksan- 
drinca, Najbolja je djela dao na 
području kritike i, osuđujući ono 
što je smatrao da nije vrijedno, 
izgradio uvjete i pravila »dobre« 
književnosti i tako postao glavni 
teoretičar francuskog klasicizma. 
U Satirama (Les Satires, 1660— 
—1705) B. je kritizirao pariški ži- 
vot, burleskni duh tada u modi, 
precioznost suvremenih pisaca, is- 
tičući ljepotu antičkih pjesnika. 
Iz te kritike izrasla je doktrina 
koja je postala dominantnom i u 
poetici velikih pisaca njegova do- 
ba. U pjesničkim Poslanicama 
(Epitres, 1669—95), posebno u 
djelu Pjesničko umijeće (L'Art 
počtique, 1674), B. je utvrdio e- 
lemente suvremene estetike, pje- 
sničkog stvaranja i pjesničkih vr- 
sta (v. Horacije). Smatrao je da 
je ljepota stalna, nepromjenljiva, 
univerzalna i istinita, ali mu je 
nedostajalo shvaćanje za povijes- 
nu uvjetovanost pjesničkog djela. 
Glavna načela njegova učenja je- 
su kult ljudske prirode i razuma 
a pogotovu savršenstvo forme, 
kojoj pridaje najveće značenje. 
Sve do romantizma bio je priznat 

zakonodavac pjesničke umjetno- 

sti, kako u Francuskoj tako i u 

drugim evropskim zemljama. 
hmp 


BOJARDO —> Boiardo 
BOKAČO —> Boccaccio 
BOLDVIN — Baldwin 


BOLL, Heinrich (Hajnrih 
Bel, 1917), njemački pripovjedač, 
jedan od najistaknutijih pripad- 
nika »Grupe 47«. Živi u Saveznoj 
Republici. Djela su mu prevede- 
na na gotovo sve evropske jezike. 
Rana stvaralačka faza nosi obi- 
lježja nove proze nakon 1945: o- 
paža se težnja za trijeznom doku- 
mentarnošću i za lapidarnim sti- 
lom sagrađenim na vrednotama 
govornog jezika. Ugledajući se u 
tehniku — kratke = pripovijetke 
(short story) angloameričkih au- 
tora, npr. Hemingwaya (v.), piše 
uspjelu kratku prozu s temati- 
kom iz ratnih i poratnih zbiva- 
nja u kojoj je vidljiv njegov smi- 
sao za estetsku ekonomičnost 
(zbirka Putniče, naiđeš li u 
Spa... — Wanderer, kommst du 
nach Spa..., 1950). O strahotama 
i paradoksima rata govori i nje- 
gov prvi roman: Gdje si bio, 
Adame (Wo warst du, Adam, 
1951). Sva kasnija djela Bčollova s 
različitih aspekata, ali uvijek kri- 
tički, osvjetljavaju poratni društ- 
veni razvitak u Saveznoj Republi- 
ci: piščevi junaci, mahom non- 
konformisti, često s vjerskog sta- 
jališta, doživljavaju svakodnevnu 
stvarnost svoje zemlje, sukoblju- 
jući se sa regresivnim tendencija- 
ma, političkom amoralnošću i in- 
stitucionalnim dogmatizmom crk- 
ve. Pripovijeđdanje je ograničeno 
vidokrugom likova — pasivnih 

promatrača koji nastoje sačuvati 
svoj individualni moralni stav o- 
Pirući se, barem u svojoj svijesti, 
pragmatičkim normama društva. 
Od jednostavne kompozicije (u 
romanu jednoga suvremenog bra- 
ka I ne reče ni riječi — Und sagte 
kein einziges Wort, 1953) B. sve 
više teži prema složenoj epskoj 
strukturi, sposobnoj da obuhvati 
protivurječja modernog života. 
Prvi je korak na tom putu roman 
Kuća bez čuvara (Haus ohne 
Hiiter, 1954): o »tipičnim« sudbi- 
nama djece koju je rat lišio ro- 
diteljske brige. Prisutnost opake 
političke prošlosti u svijesti poš- 
tenih, ali pasivnih intelektualaca 
tema je romana Biljar u devet i 
po (Billard um halbzehn, 1959); 
vanjsko se zbivanje odvija u sve- 
ga nekoliko sati, ali epski je ras- 
pon vrlo širok: služeći se tehni- 
kom »unutarnjeg monologa« i re- 
flektiranja prošlosti u sjećanju li- 
kova, B. je uspio, premda mjes- 
timice uz cijenu izvještačene sim- 
bolike, prikazati iskustva triju ge- 
neracija jedne obitelji. Među naj- 
bolje radove treba ubrojiti du- 
hovite satiričke pripovijetke u 
knjizi Sabrana šutnja doktora 
Murkea (Doktor Murkes gesam 
meltes Schweigen, 1958): mete su 
lažni intelektualizam, pomodne 
ideologije, militarizam, a poente 
B. postiže lakonskim stilom i sar- 
kazmom. Elemente antiklerikalne 
satire sadrži i roman Rasuđiva- 
nja jednoga klauna (Ansichten 
eines Clowns, 1963). 


Kuća bez čuvara (M. Mihaljević), Zagreb 
1957; Biljar u 9.30 (M. Mihaljević), Zagreb 
1961; I ne reče ni reči (O. Trebičnik), 
Sarajevo 1965; Suvremena njemačka no- 
vela (D. Perković), Zagreb 1966; Mišljenja 
jednog klovna (M. Đorđević), Beograd 
1966. 

BOMARŠE —> 
Beaumarchais 


BONTEMPELLI, Massi- 
mo (Masimo Bontempeli, 1878— 
—1960), talijanski književnik. 
Utemeljio je tzv. magični reali- 
zam koji je trebao da bude pro- 
tivteža naturalizmu i psihološ- 
kom realizmu i neposredan 
izraz modernog života bez so- 
cioloških, sentimentalnih ili hu- 
manističkih preokupacija. Taj je 
pravac karakterističan za dio ta- 
lijanske proze između dva rata, 
koja u prividno realističkoj fak- 
turi sadrži neobične cerebralne 
konstrukcije, zasnovane na diso- 
cijaciji duha i materije, disocija- 
ciji kojoj je svrha da u neobič- 
noj, magičnoj atmosferi stvori 
nove mitove temeljene na obič- 
noj životnoj građi, odnosno da 
san predoči kao realnost, a real- 
nost kao san. Takvoj poetici od- 
govarao je i stil Bontempellijev i 
njegovih sljedbenika: funkciona- 
lan, jednostavan i gotovo geomet- 
rijski strog i hladan, oživljen kad- 
što bljeskom paradoksa i bizar- 
nih iznašašća bujne no ipak li- 
terarno disciplinirane fantazije. 
U najboljim Bontempellijevim 0o- 
stvarenjima prisutna je i sućut 
prema žrtvama igre i slučaja 
u zatvorenom svijetu njegove 
mašte (Sin dviju majki — II 
figlio di due madri, 1930; Život i 
smrt Adrije i njezinih sinova — 
— Vita e morte di Adria e dei 
suoi figli, 1930; Ljudi u vremenu 
— Gente nel tempo, 1937). Rafini- 
ran izraz, nadrealne situacije, 
pseudometafizički motivi — pre- 
vladavaju u nizu drugih njegovih 
ostvarenja: Šahovska daska pred 


BONTEMPELLI 
BORCHERT 


ogledalom (La scacchiera davanti 
allo specchio, 1922), Posljednja 
Eva (Eva ultima, 1923), Sunčev 
krug (Giro del sole, 1940). Uređi- 
vao je značajan časopis  '900 
(1926—29), a svoja shvaćanja mo- 
dernističke književnosti iznio je 
u knjizi Pustolovina novečentiz- 
ma  (L'Avventura novecentista, 
1928). Pisao je liniku, drame (Tea- 
tro, 1, 1947), kritiku, a bavio se 
i glazbom kao skladatelj i esejist 
(Nedokončani zanos — Passione 
incompiuta, 1958). Istaknut re- 
žimski intelektualac u razdoblju 
fašističke diktature, B. se u po- 
sljednjoj fazi života i rada jav- 
no odrekao svojih političkih za- 
bluda. 


Moć navike (Pamela) (M. Begović), »1000 
najljepših novela«, sv. 14, Zagreb 1929; 
Sin dviju majka (D. Dujšin), Zagreb 1940, 


fč—mz 
BORCHERT, Wolfgang 
(Volfgang Borhert, 1921—1947), 


njemački književnik. Zbog pasiv- 
nog otpora što ga je pružao za 
rata bio je proganjan i zatvaran. 
Poslije sloma nacizma prihvatio 
se u Hamburgu kazališnog rada, 
stvarajući, već teško bolestan, u 
posljednje dvije godine života 
svoje književno djelo: maleno po 
opsegu ali snažno u izrazu i veo- 
ma karakteristično za raspolože- 
nje mlade generacije zahvaćene 
ratom. Jedan od prvih značajnih 
tekstova njemačke poratne knji- 
ževnosti njegov je dramski ko- 
mad Vani pred vratima (Draupen 
vor der Tiir, 1947), u kojemu je 
potresnom neposrednošću prika- 
zao bolne doživljaje povratnika s 
bojišta koji u ruševinama rod- 
noga grada spoznaje da je ne- 


103 


BORGES 


moćna žrtva rata. Služeći se ne- 
kim stilskim postupcima ekspre- 
sionističkog teatra (tipizacijom, 
alegorijom, oblikovanjem  gro- 
tesknih vizija), B. je u nizu epizo- 
da osvijetlio reakcije različitih 
predstavnika društva na ratna 
zbivanja i novo, poratno stanje. 
Uvjerljiva su svjedočanstva vre- 
mena i kratki prozni radovi sa- 
brani u knjigama Toga utorka 
(An diesem Dienstag, 1947) i Ma- 
slačak (Die Hundđelblume, 1947). 
U nekima je autor slobodnom a- 
socijativnom prozom, prožetom 
borbenim patosom, izrazio vjeru 
u humani preobražaj; uspjelije su 
mu, međutim, pripovijetke u koji- 
ma lakonskim tonom, naoko hlad- 
no, iznosi strahote rata, primje- 
njujući kadšto neobične pripovje- 
dačke perspektive (u čemu se, 
slučajno, dodiruje s Brechtovim 
postupkom »denaturalizacije«, v. 
Brecht) ili oblik parabole. 


Antologija novije nemačke lirike (1. Iva- 
nji i B. Živojinović), Beograd 1956. 


s 

BORGES, Jorge Luis 
(Horhe Luis Borhes, 1899), ar- 
gentinski pjesnik, pripovjedač i 
esejist. Studirao je u Švicarskoj, 
odakle je 1918. došao u Španjol- 
sku i priključio se pokretu ultra- 
izma. Nakon tri godine vratio se 
u domovinu noseći sa sobom ide- 
je spomenutog pokreta. Izdavao 
je nekoliko časopisa (»Prisma«, 
»Proa«) i okupljao oko sebe veću 
grupu pisaca. Dobar je poznava- 
lac klasičnih i modernih književ- 
nosti i više jezika. U knjigama 
pjesama Žar Buenos Airesa (Fer- 
vor de Buenos Aires, 1923), Mje- 
sec sučelice (La luna de enfrente, 

1925) i drugima pjevao je dvoriš- 
ta, stare četvrti svoga grada i 
prošlosti zemlje. Ti su stihovi pu- 
ni klasične odmjerenosti i neke 
stroge ljepote i osiguravaju Bor- 
gesu značajno mjesto u poeziji 
španjolskog jezika. No svjetski 
je glas postigao zbirkama fantas- 
tičnih novela Opća povijest be- 
zočnosti (Historia universal de la 
infamia, 1935), Vrt s puteljcima 
koji se račvaju (El jardin de los 
senderos que se bifurcan, 1943), 
Maštarije (Ficciones, 1944), El 
Aleph (1949). Radnja je tih priča 
izvan vremena i prostora, a liko- 
vi su tako reći lišeni tijela. Oni 
žive samo životom duha i pred- 
stavljaju simbole preko kojih se 
razrađuju pojedini metafizički 
problemi. Tu nema ni pravog ži- 
vota ni prave smrti, nego je sve 
podvrgnuto piščevim ingenioznim 
konstrukcijama u kuli od bjelo- 
kosti te njegove novele zapravo 
djeluju kao izvanredno građeni 
teoremi. Pored metafizike, kažu, 
njemu je svojstvena i matemati- 
ka s pomoću koje gradi rigorozne 
književne forme. Po tome je B. 
izrazit »književni čovjek«, artist, 
kojeg prije svega zanimaju pita- 
nja umjetnosti i čistog duha. On 
je i veliki majstor jezika, koji 
daje sintezu klasične španjolske 
rečenice i svagdanjeg govora. Ta- 
ko je stvorio posve osebujan i 
vlastit izraz. Kako u svemu, tako 
jeiu esejistici pisac svoje vrste, 
prodoran, kapriciozan i smion. 
Tako u knjizi Druge inkvizicije 
(Otras inquisiciones, 1952). Nije- 
dan južnoamerički pisac nije po- 
stigao u svijetu takvu popular- 
nost kao B. Pored velikih pohva- 
la njemu se upućuju i ozbiljne 
zamjerke, a najčešća je da goto- 


vo sasvim zanemaruje probleme 
konkretnog čovjeka. Kažu da je 
on duboko zalazio u prirodu uma 
i imaginacije, a da je zapostav- 
ljao prirodu morala, bez čega čo- 
vjek nije kompletan. Po Borgesu 
je samo čisti duh dostojan velike 
literature, a njegovi protivnici ka- 
žu da se prava književnost ne 
može baviti čistim duhom nego 
dušom čovjekovom, koja u sebi 
sjedinjuje meso, krv i mozak. A 
B. u biti osjeća odbojnost prema 
krvi i životu, kao što prezire so- 
cijalne probleme i narodnu masu 
pa nije nikakvo čudo što ga često 
nazivaju reakcionarom. 


Maštarije (B. Marković), Beograd 1963. 
nm 


BORHES —> Borges 


BOSCAN, Juan (Huan 
Boskan 1493—1542), španjolski 
pjesnik. Bio je učitelj vojvođe od 
Albe i kasnije u službi Karla I 
te je u više navrata putovao u 
Italiju, gdje se upoznao i sprija- 
teljio s Garcilasom (v.). Ostavio 
je oko 90 soneta, 10 kancona i 
nekoliko duljih pjesama među 
kojima jednu poslanicu i Histo- 
triju Here i Leandra. Na njega 
su posebno utjecali Petrarca (v.), 
Bembo (v.) i katalonski pjesnik 
March (v.). B. je prvi izraziti pe- 
trarkist u španjolskoj književnos- 
ti. Po uzoru na svoje učitelje pje- 
vao je ljubav u zanosnim i me- 
lankoličnim tonovima, ljubav ide- 
alnu i platonsku, koja se nije 
manifestirala kao živa strast ne- 
go kao niz duševnih stanja. 
Takvu ljubav će poslije Boscana 
pjevati gotovo svi španjolski pjes- 
nici 16. i 17. st. Prvi je u španjol- 


BOSCAN 
BOTEV 


sku književnost sa sigurnošću u- 
veo talijanske stihove i strofe: 
jedanaesterac, sonet, oktavu, ter- 
cinu i strofu kancone. Posjedo- 
vao je više vještine i ukusa nego 
snage i talenta. Pjesme mu je iz- 
dala nakon smrti njegova udovi- 
ca (1543), zajedno s pjesmama ve- 
likog mu prijatelja Garcilasa (v.). 

nm 


BOTEV, Hristo (Hristo 
Botev, 1848—1876), revolucionar 
i jedan od prvih bugarskih ro- 
mantičarskih pjesnika. Bio je 
pod utjecajem ruskog radikaliz- 
ma, što se očituje i u njegovoj 
poeziji. Kao član emigrantskog 
Komiteta za oslobođenje Bugar- 
ske u Bukureštu uređivao je ne- 
koliko revolucionarnih listova i 
časopisa, u kojima je štampao i 
svoje pjesme. Poginuo je u pr- 
vom sukobu s Turcima (u blizini 
sela Vraca, Bugarska). Napisao 
je 22 pjesme. U njima B. nastav- 
lja tradiciju bugarske rodoljubne 
poezije: pjeva o hajducima, koje 
idealizira, o patnjama raje, o he- 
rojskoj smrti za slobodu koju 
slave i ljudi i sva priroda (Hadži 
Dimitar, Mojoj prvoj ljubavi — 
Do moeto prvo libe, Oproštaj — 
Na proštavane). Ponesen i inspi- 
riran borbom naroda protiv tur- 
ske sile i zuluma, nadahnut idea- 
lima francuske revolucije i opće- 
slavenskim osjećajima, B. je prvi 
u Bugarskoj stvorio sugestivnu 
poeziju bola i patnje, pobune, ju- 
naštva i slobode. Ta poezija, pu- 
na ličnog patosa i ispjevana u 
duhu narodne pjesme, otrgnula 
je bugarsko pjesništvo od senti- 
mentalizma i didaktike i pribli- 
žila ga čovjeku, životu. Ona je 

afirmirala silabički stih, koji se 
dotad nije upotrebljavao, pa je 
zato i u formi revolucionarna. 
Pod Botevljevim utjecajem bili 
su gotovo svi značajniji bugarski 
pjesnici 19. st. Najveći je bugar- 
ski nacionalni pjesnik. 


mene svjetske lirike, Zagreb 1956, 
1965. 


pk 


BOTTO, J4n (Jan Boto, 
1829—1881), slovački pjesnik, je- 
dan od najvećih stvaralaca gene- 
racije preporoditelja na čelu s 
Ludevitom šŠtirom. Njegovo je 
remek-djelo, a istovremeno i jed- 
no od temeljnih djela slovačkog 
romantizma, ep Janošikova smrt 
(Smrt JIčnošikova, 1862), u kojoj 
je evocirao lik hajduka, buntov- 
nika protiv feudalne tiranije pot- 
kraj 18. st. B. nije mnogo pažnje 
posvetio stvarnom, povijesnom 
Janošiku, a više se poslužio na- 
rodnom legendom nastalom posli- 
je Janošikove smrti. U prvih se- 
dam pjevanja priča o sudbini svo- 
ga hajduka, o motivima njegove 
pobune protiv gospode, kako je 
»bogatima uzimao, a siromašnima 
davao« i kako je na kraju opko- 
ljen i zbog izdaje uhvaćen, osu- 
đen na smrt i pogubljen; osmo 
pjevanje govori o nastanku jano- 
šikovske tradicije, a deveto sa- 
drži unošenje hajduka u mitološ- 
ki svijet vila. B. proriče sretnu 
budućnost svome narodu ističući 
Janošika kao primjer nacionalne 
i socijalne borbe. To je djelo sret- 
na sinteza odjeka narodne poezi- 
je s romantičarskom slikovitoš- 
ću. Od ostalog njegova opusa is- 
tiču se još balada Margita a Bes- 

nd i neki njegovi pokušaji obli- 
kovanja povijesne predaje i le- 
gende u stihu. 

dk 


BOVUAR — Beauvoir 


BRANDYS, Kazimierz 
(Kazimjež Brandis, 1916), poljski 
prozaik. Zbog rata ulazi u knji- 
ževnost sa zakašnjenjem roma- 
nom Drveni konj (Drewniany 
kon, 1946); to je kolebljiv i elegi- 
čan dnevnik intelektualca koji se 
pokušava odrediti prema ratnoj 
stvarnosti i promjenama koje je 
rat donio. U »pripovijesti o Var- 
šavi«, Nepokoreni grad (Miasto 
niepokonane, 1946), B. piše iskre- 
nim patosom o gradu heroju i 
njegovim bezimenim junacima. 
U tetralogiji Između ratova (Mig- 
dzy wojnami) s dijelovima Sam- 
son (1948), Antigona (1948), Tro- 
ja, otvoren grad (Troja miasto 
otwarte, 1949) i Čovjek ne umire 
(Cztowiek nie umiera, 1951), na 
prostranom panou romana-rijeke, 
ali minucioznim izrazom moder- 
niziranog psihološkog realizma, 
B. slika svijet Poljske u sudbini 
mnoštva tipiziranih likova. Ten- 
dencije socijalističkog realizma 
još su izrazitije u romanu Gra- 
đani (Obywatele, 1953) i u nove- 
lama iz zbirke Crvena kapica, Us- 
pomene iz suvremenosti (Czer- 
wona czapeczka. Wspomnienia z 
teražniejszošci, 1956), gdje se slu- 
ži površnom fabul'arnom anegdo- 
tičnošću i uzdiže tzv. pozitivnog 
junaka kao glavnu tematsku o- 
kosnicu. No, već je među tim no- 
velama i glasovita Obrana »Gre- 
nade« (Obrona »Grenady«), u ko- 
joj je, jedan od prvih u poljskoj 
književnosti trenutka, izrazio pro- 


mjene nastale poslije Staljinove 
smrti. Roman Majka Kraljeva 
(Matka Krolow, 1957), vjeran tra 
dicionalnoj epskoj tehnici, fiksira 
sudbinu radničke varšavske obi- 
telji Kralj, njezino idejno sazrije- 
vanje u borbi protiv fašističkog 
okupatora i za društveni preobra- 
žaj. Ali u tom se djelu već jasno 
nazire piščevo okretanje prema 
idejnom izoštravanju i problem- 
skoj organizaciji književnog tek- 
sta. Time se B. pridružio jednoj 
od najživljih tendencija u suvre- 
menoj poljskoj prozi: afabular- 
nosti i intelektualiziranom, dis- 
kurzivnom izrazu. U otvorenoj 
formi intelektualnog dnevnika 
napisao je opsežan ciklus Pisa- 
ma gospođi Z. (Listy do Pani Z.), 
svojevrsnu kroniku morala, kro- 
niku promjena i postupaka du- 
hovne nadgradnje suvremenog 
poljskog svijeta. Isto vrijedi i za 
posljednju njegovu knjigu »uspo- 
mena iz sadašnjosti« Džoker 
(1966), u kojoj se, međutim, pi- 
sac više posvećuje razmatranju 
svoje individualnosti i svog stva- 
ralaštva. U knjigama proze Ro- 
mantičnost (Romantyeznošć, 
1960) i Umijeće života. Obadvoje 
vrlo stari (Sposob bycia. Bardzo 
starzy oboje, 1965) B. modernizi- 
ranim stilskim postupcima, ali bez 
naglašenog eksperimentiranja, o- 
življava problematiku zločina i 
kazne (Intervju s Ballmayerom), 
granica privatnog i javnog u ži- 
votu i stvaranju (u možda najus- 
pjelijem svom tekstu, pripovijes- 
ti Romantičnost), smisao moral- 
ne odgovornosti i odnosa sadaš- 
njosti prema prošlosti (Kako biti 
voljena; Umijeće života). B. je 
danas jedan od najčitanijih i naj- 
popularnijih poljskih pisaca. 


BRANNER 


Nepokoreni grad (S. Jeleniev), Beograd 
1947; Majka braće Krulj (M. Dragović), 
Beograd 1962; Samson. Antigona (M. Ko- 
ziolkowski, Đ, Šaula), Rijeka 1961; Pisma 
go Poi Z. (R. Đokić), Titograd—Novi Sad 

BRANNER, Hans Christi- 
an (Hans Kristijan Braner, 1903), 
danski pripovjedač. Pisao je ro- 
mane i novele u kojima je anali- 
tičkim poniranjem u unutarnji 
svijet likova nastojao razotkriti 
bitne psihološke probleme današ- 
njeg čovjeka. U ranijim je roma- 
nima ključ za razumijevanje Ino- 
derne psihe našao u Freudovoj 
psihoanalizi, no kasnije, uoči ra- 
ta, približio se shvaćanjima egzis- 
tencijalista i napustio tradicio- 
nalnu naturalističku tehniku, pri- 
klonivši se subjektivno-intuitivis- 
tičkim postupcima suvremene psi- 
hološke proze. Tehnički najslože- 
niji njegov roman, San o jednoj 
ženi (Drommen om en Kvinde, 
1941), napisan je postupkom »to- 
ka svijesti«. U njemu je izdvojio 
pet različitih ljudskih sudbina u 
presudnom povijesnom trenutku, 
u danu uoči početka drugoga 
svjetskog rata. Živo zanimanje 
kritike izazvao je njegov Jahač 
(Rytteren, 1949), roman u kojem 
je prikazao psihološki preobra- 
žaj glavne junakinje, tipične 
predstavnice poslijeratne genera- 
cije lišene predrasuda. Razapeta 
između žaljenja za iskonski snaž- 
nom ljubavlju poginulog učitelja 
jahanja i privrženosti prema čov- 
jeku koji je po blagosti i trajnom 
osjećaju grižnje savjesti njegova 
sušta protivnost, ona odabire dru- 
gog, ostajući ipak vjerna sebi. 
Motiv iz vremena fašističke oku- 
pacije Danske obradio je u roma- 

nu Nitko ne poznaje noć (Ingen 
kender natten, 1955), koji, kao i 
ostala Brannerova proza, pruža 
ipak samo ograničeno nov pogled 
u podsvjesni mehanizam ljudskih 
činova. Zapažene su mu i novele, 
u kojima je zanatski okretno pri- 
mijenio moderne psihološke po- 
stupke ističući se kao dobar po- 
znavalac dječje psihe. 


Jahač (M. Stojanović), Beograd 1959; Niko 
ne poje noć (M. Stojanović), Beograd 
1964. 

BRAUNING —> Browning 


BRECHT, Bertolt (Ber- 
tolt Breht, 1898—1956), njemački 
dramatičar, pjesnik i pripovje- 
dač, jedan od najvećih autora 
svjetske dramske umjetnosti u 
20. st. Nakon prvoga svjetskog 
rata student medicine ubrzo se 
posvećuje kazališnom radu (kao 
dramaturg u Miinchenu), zbunju- 
jući građansku publiku svojim 
prvim scenskim djelima srodni- 
ma  ekspresionističkoj  groteski 
(Baal, 1922; Bubnjevi u noći — 
Trommeln in der Nacht, 1922). 
Već se u tim komadima nazire 
materijalističko shvaćanje Brech- 
tovo: idealističkoj tendenciji eks- 
presionista suprotstavlja biološ- 
ku i društvenu determiniranost 
likova. Ekstremno zaoštrenu di- 
jagnozu o bezličnosti i otuđeno- 
sti čovjeka u suvremenom klas- 
nom društvu sadrži parabolička 
komedija Momak u stroju (Mann 
ist Mann, 1927), u kojoj se očitu- 
je težnja apstrakciji (stvaranju 
uopćenih socioloških »modela«), 
karakteristična za većinu piščevih 
kasnijih djela. Sredinom dvade- 

setih godina B. odlazi u Berlin, 
gdje se ozbiljno predaje studiju 
marksizma. Otada traži dramski 
stil koji će odgovarati društveno- 
političkom aktivizmu u službi re- 
volucije. Cilj njegova teatra po- 
staje preodgajanje društvene svi- 
jesti s pomoću scenske umjetnos- 
ti. U skladu s tim B. je izgradio 
svoj dramski izraz i svoju teo- 
retsku koncepciju tzv. epskog 
teatra. Naziv treba shvatiti uv- 
jetno, jer se B. ne odriče osnov- 
nih dramskih elemenata, već ih 
samo osmišljava i strukturira na 
nov način, odbacujući odlučno 
scensku iluziju tradicionalne gra- 
đanske drame. Zanimljivo je da 
je taj novi teatar prvi put javnost 
osvojio komadima koji se mogu 
nazvati  satiričkim operetama: 
Opera za tri groša (Die Drei- 
groschenoper, 1928) i Uspon i pađ 
grada  Mahagonnyja  (Aufstieg 
und Fall der Stadt Mahagonny, 
1929), a koji su Brechtu i kompo- 
zitoru Kurtu Weillu donijeli svjet- 
sku slavu. Kao i u većini ostalih 
dijela, autor Opere za tri groša 
svjesno se poslužio fabulom jed- 
noga starijeg komada iz dramske 
književnosti, dajući mu, dakako, 
novu ideološku oštricu. Operna 
travestija J. Gaya, engleskog pis- 
ca 18. st., koja prikazuje razboj- 
ništvo i prosjačenje kao vrst o- 
brta, konstatira: lopovi su gra- 
đani; B. je, smjestivši radnju u 
doba  razvijenoga kapitalizma, 
jednadžbu proširio pitanjem: je- 
su li građani lopovi? — i posta- 
vio to pitanje publici. Epska je 
varijanta _ te građe  Prosjački 
roman (Der Dreigroschenroman, 
1934), piščevo najznačajnije pri- 
povjedačko djelo. Ispričano na- 
oko tradicionalnim stilom, pri- 


imjer je autorove  oštroumne 
marksističke analize a u isti mah 
i ironičke proze koja je izraz di- 
jalektičkog mišljenja. U razdob- 
lju do 1933. nastala je većina 
tzv. didaktičkih komada (Lehr- 
stiicke). U njima je sklonost 
scenskom eksperimentu i primi- 
jenjenoj teoriji kadšto sapela ži- 
vost piščeve umjetnosti, pa mu 
je i marksistička kritika pri- 
govorila da je u borbi protiv 
magičke iluzije zanemario lik ži- 
vog čovjeka, da je dinamiku kla- 
snih odnosa sveo na sociološke 
sheme. Počevši od 1929. B. svoje 
komađe naziva — »pokušajima« 
(Versuche), čime ističe eksperi- 
mentalni značaj dramskih teks- 
tova, koji svoje pravo djelovanje 
očituju tek pod rukom vješta re- 
žisera i u izvedbi savršena glu- 
mačkog sastava. U virtuoznosti 
»epskog teatra« krije se jedno od 
protivurječja Brechtove drama- 
turgije: vrhunsko umjetničko 
savršenstvo, kakvo zahtijeva B. 
kao pisac i režiser, u teoretskoj 
je i praktičkoj opreci s demo- 
kratskim aktivizmom koji po pri- 
rodi traži mogućnost improviza- 
cije u načinu izvođenja i veću 
pristupačnost u odnosu na pub- 
liku. Vrhunac je stvaralaštva u 
tom razdoblju Sveta Ivana kla- 
onica (Die heilige Johanna der 
Schlachthofe, 1929—30, obj. 1932), 
vrlo složen komad s parodistič- 
kim postupcima; dramaturška 
doktrina, društvena kritika i iz- 
ražajnost stila dostižu u fabuli 
koja demonstrira jalovost indi- 
vidualnog morala u mehanizmu 
klasnog društva uspjelu sintezu. 
Karakteristični su za fazu scen- 
ske didaktike napose jednočinke 
Kaznena mjera (Die Mafinahme, 

1930) i Iznimka i pravilo (Die 
Ausnahme und die Regel, 1930), 
u kojima se oblikom tendencij- 
ske parabole iznose problemi kla- 
sne borbe. Ovamo pripada i dra- 
matizacija (1932) romana Mati 
M. Gorkoga (v.). U emigraciji, 
kamo je B. 1933. kao antifašist 
pošao, nastala su, među većim 
brojem djela, najzrelija i umjet- 
nički najsnažnija ostvarenja: 
dramska kronika iz tridesetgodiš- 
njeg rata Majka Courage i njezi- 
na djeca (Mutter Courage und 
ihre Kinder, 1939, obj. 1949), bi- 
ografski komad Život Galilejev 
(Leben des Galilei, 1938—39, obj. 
1955), parabola iz suvremene Ki- 
ne Dobri čovjek iz Sečuana (Der 
gute Mensch von Sezuan, 1938— 
—42, obj. 1953), pučki komad iz 
finskog života Gazda Puntila i 
njegov sluga Matti (Herr Puntila 
und sein Knecht Matti, 1940, obj. 
1950) i igrokaz Kavkaski krug 
kredom (Der kaukasische Kreide- 
kreis, 1944—45, obj. 1954) — vr- 
hunska ostvarenja na području 
suvremene drame. Zajednički im 
je parabolički karakter koji gle- 
daoca potiče da raščlani dram- 
ske situacije i uzroke prikazanih 
protivurječja: naivnu lukavost 
Majke Courage, koja vjeruje da 
rat i »malom čovjeku« može do- 
nijeti dobitak; podvojenost mla- 
de Kineskinje koja spoznaje re- 
lativnost moralnih normi u anta- 
gonističkom društvu; nesklad u 
liku finskog vlastelina, čovječnog 
tek u pijanstvu, kad zaboravlja 
svoj društveni položaj; nedoumi- 
ce fizičara Galileja, raspetog iz- 
među oprečnih mogućnosti u iz- 
boru  primjernoga ljudskog i 
znanstvenog stava pred očima 
javnosti. U svim tim komadima 

Brechtu je pošlo za rukom da us- 
skladi načela svoje dramaturgije 
s tradicionalnim čarom života na 
sceni, sa zahtjevima umjetničke 
igre, kojoj treba služiti »fantazi- 
jom, humorom i smislom«. Uv- 
jerljivost dramske strukture i 
dorađenost likova posljedica je 
i teoretski formuliranih spoznaja 
o funkciji teatra u »znanstvenom 
razdoblju«; B. ih je iznio u broj- 
nim člancima i raspravama, od 
kojih je najpoznatija Mali orga- 
non za teatar (Kleines Organon 
fiir das Theater, 1949). Središnja 
je teoretska kategorija »denatu- 
ralizacija« (Verfremdung), postu- 
pak (npr. u jezičnom izrazu, sce- 
nografiji i glumačkoj igri) koje- 
mu je svrha da naoko prirodne, 
a zapravo društveno uvjetovane 
pojave u međuljudskim odnosi- 
ma prikaže u nekom nesvakodne- 
vnom,  »neprirodnom« aspektu 
i da tako dijalektički izazove ana- 
lizu protivurječja. U isti mah taj 
postupak razbija tradicionalnu 
scensku iluziju te umjesto estet- 
skog i psihološkog uživljavanja 
potiče u gledaoca kritičko rasu- 
đivanje. U praksi je B. svoje tež- 
nje ostvario nakon povratka u Is- 
točni Berlin 1948, gdje je osnovao 
kazalište koje danas uživa svjet- 
ski glas. — Najviši domet svoje 
jezične umjetnosti B. je postigao 
u lirici. Pjesme i balade nastale 
pretežno oko 1920. sakupljene su 
u zbirci Duhovna poduka ( Haus- 
postille, 1927), osebujnom nizu ci- 
klusa u kojima se očituju pjesni- 
kove parodističke i satiričke sklo- 
nosti (npr. u kontrafakturama 
nabožnih tekstova), ali i njegov 
svjež, nekonvencionalan doživljaj 
prirode, njezina bujanja i odumi- 
ranja. Elementarna snaga te po- 

ezije neposredna je napose u sar- 
kastičnim i nesentimentalnim ba- 
ladama o pustolovima, gusarima, 
vojnicima, u stihovima koji obna- 
vljaju drastičan ton Villonovih 
(v.) pjesama. Njihova posebna 
izražajnost izvire iz nesvakodne- 
vna spoja društvenokritičkih mo- 
tiva i stilskih arhaizama, pučke 
tradicije i originalne lirske for- 
me. Kasnija lirika (npr. Svend- 
borške pjesme — Svendborger 
Geđichte, 1939; Elegije iz Bucko- 
wa — Buckower Elegien, 1954) 
sve više teži lapidarnoj jednosta- 
vnosti izraza primjerenoj funkci- 
ji komunikativne poezije u raz- 
doblju dalekosežnih povijesnih 
zbivanja. Pored neposredno ten- 
dencijskih stihova, u agitacio- 
nom stilu političkih letaka, koji 
govore o praksi novih, socijalis- 
tičkih odnosa ili pozivaju na 
borbu protiv fašizma, nalaze se 
ovdje pjesme intimne lirike, od- 
raz osobnih raspoloženja i is- 
kustava. Izbjegavajući glavne to- 
kove moderne evropske poezije 
poslije simbolizma, B. je gotovo 
do krajnosti reducirao zvukov- 
nost i metaforičnost lirskog je- 
zika. Škrt, lakonski izraz, zasno- 
van na vrlo istančanoj intelektu- 
alnosti, i sažeta, epigramska 
struktura upućuju na uzore koje 
je autor često isticao: na antičku 
rimsku poeziju i na lirske mi- 
nijature Dalekog Istoka. Ostvario 
je tim stilom zamisao o pjesniš- 
tvu koje je svježe i novo u duhu 
20. st., a ipak pristupačno sva- 
kom umjetnički prijemljivom či- 
taocu. 


Puške gospođe Carrar, Zagreb 1946; Majka 
Courage (Z. škreb), Teatar br. 4—5, 1956; 
Antologija svjetske lirike, Zagreb 1956, 
1965; Antologija novije nemačke lirike (I. 
Ivanji i B. Živojinović), Beograd 1956; Ka- 


lendarske priče (B. Petrović), Novi Sad 
1958; Izuzetak i pravilo (u zborniku Jed- 
nočinke, Pege rada 1959); Prosjački roman 
(Đ. Katić i S. Nikolajević), Beograd 1960; 
Pjesme (I. Jun Broda), Zagreb 1961; Ope- 
ra za tri groša (M. Fotez), Zagreb 1964; 
Majka Hrabrost i njena deca (T. šenk 1 
J. Čirilov), Beograd 1964; O sirotom B. B., 
poezija (I. Ivanji), Kruševac 1965; Dija- 
lektika u teatru (D. Suvin), Beograd 1966; 
Suvremena njemačka novela (D. Perko- 
vić), Zagreb 1966. 

BRENTANO, Clemens 
(Klemens Brentano, 1778—1842), 
njemački romantički pjesnik. U 
mladosti je pobornik romantič- 
kih ideja pa druguje s ostalim 
istaknutim predstavnicima  po- 
kreta u Jeni (v. Tieck, Novalis, 
F. Schlegel) i Heidelbergu. Prva 
djela (»razbarušen« roman God- 
Wi, 1801, i komediju Ponce de 
Leon, 1804) stvara u duhu ro- 
mantičarske težnje za neograni- 
čenim individualizmom koji se 
ironički poigrava i pjesničkom 
građom i oblicima jezičnog izra- 
za. S pjesnikom Achimom von 
Arnimom izdaje čuvenu zbirku 
narodnih i pseudonarodnih pje- 
sama pod naslovom Dječakov ča- 
robni rog (Des Knaben Wunder- 
horn, 1806—08); ta je zbirka po- 
budila estetsko i naučno zanima- 
nje za ljepotu pučke poezije, a 
vidno je utjecala i na razvoj nje- 
mačke umjetničke lirike. Pjesnič- 
ke mogućnosti Brentanove najči- 
stije se očituju u njegovoj lirici. 
Opojna jezična muzika tih stiho- 
va, u kojima su čuvstva, slutnje, 
snovi protkani šarenilom slika i 
zvukova iz prirode, temelji se na 
nesputanom asocijativnom i rit- 
mičkom nizanju jezičnih eleme- 
nata, podvrgnutom jedino unu- 
tarnjem skladu lirskog ugođaja. 
Motivi su često srodni duhu ba- 

lada, priča i legendi iz pučke pre- 
daje, pa je i sam B. stvorio pje- 
sme koje se doimlju kao tvore- 
vine kolektivne Inašte. Muzikalni 
stil prožima i lirsko-epski spjev 
Romanzen vom Rosenkranz (1810. 
i d.), djelu koje svjedoči o ro- 
mantičarskoj naklonosti prema 
srednjem vijeku i mističkoj vjer- 
skoj simbolici. Od proznih dje- 
la treba pored pripovijedaka 
(Chronika eines fahrenden Schii- 
lers, 1802; Geschichte vom bra- 
ven Kasperl und vom schonen 
Annerl, 1816) istaći brojne pje- 
sničke bajke (Kunstm&archen), 
trajna umjetnička svjedočanstva 
romantičkog stila. Iz fantastičnih 
zgoda što se od davnine pričaju 
na obroncima Rajne, u pjesniko- 
vu zavičaju, B. je stvorio svijet 
mašte u kojemu jezične dosjet- 
ke pretvaraju ljude i životinje u 
sudionike čarobne poetske igre. 


Antologija svjetske lirike, Zagreb 
1965; Nemački romantičari, Beograd 1959; 
Njemački pripovjedači 19. stoljeća, I, Za- 

BRETON, Andre (Andre 
Breton,  1894—1966), francuski 
pjesnik, pripovjedač i teoretičar, 
inicijator i najznačajniji pobor- 
nik nadrealizma. Nakon prvoga 
svjetskog rata, u kojem je kao 
student medicine učestvovao pri 
psihijatrijskoj vojnoj službi, i po- 
tonjeg podrobnijeg upoznavanja 
Freudova učenja, B. je potražio 
u psihoanalizi novo sredstvo spo- 
znaje i pokušao ga u svom Nađ- 
realističkom manifestu (Le Ma- 
nifeste surrealiste, 1924) primije- 
niti na umjetničko stvaranje. 
Dao je kroz književni bunt isto- 

vremeno oduška svojem nezado- 
voljstvu građanskim konvencija- 
ma i konformizmom. Pod nadre- 
alistički su se stijeg svrstali uz 
Bretona mnogobrojni talentirani 
pjesnici i prozaisti (v. Eluard, A- 
ragon, Soupault, Char itd.), koji 
su svoj u načelu umjetnički re- 
volt široko i pokatkad plodono- 
sno razgranali na društvenu pla- 
nu. Nastojeći da što vjernije od- 
raze »diktat misli u odsustvu 
svake kontrole razuma«, pribje- 
gavajući tzv. »automatskom pisa- 
nju«, koje bi spriječilo intelekt 
da izobliči duboke sadržaje duha, 
otklanjajući pri tom »sve estet- 
ske ili moralne preokupacije«, 
Breton i njegovi sljedbenici pro- 
drmali su temelje francuske knji- 
ževnosti i stekli mnogo pristalica 
i u drugim zemljama. Stoga, j 
unatoč  očevidnim  zabludama, 
kao i nedostacima značajnijih o- 
stvarenja, nadrealistički utjecaj 
je pridonio izlasku iz ćorsokaka 
nametljive savršenosti i blazira- 
nog formalno-sadržajnog  artiz- 
ma, koji su, gušeći često stvara- 
lačke zamahe, započeli prijetiti 
francuskoj književnosti, posebno 
poeziji. Od Bretonovih djela, ko- 
ja se, naročito tamo gdje ne za- 
maraju zloupotrebom »automat- 
skog pisanja«, doimlju svježinom 
i neočekivanošću izraza, uz teo- 
retske napise i manifeste, kao i 
mnoge bizarne i kaotične zbirke 
(od kojih su neke pisane u su- 
radnji s Eluardom, Charom ili 
Soupaultom), valja istaći lucidnu 
pripovijest Nadja (1928), značaj- 
no ostvarenje moderne francuske 
proze. 


Antologija suvremene francuske 
(B. Kukolja), Zagreb 1960; Manifest nad- 
realizma (1924), (L. Matić), Kruševac 1961; 

Antologija svjetske lirike, Zagreb 1965; 
Fata morgana (N. Trajković), Kruševac 
1965. 

BREZINA, Otokar (Oto- 
kar Bržezina, pravim imenom 
Vaclav Jebavy, 1868—1929), češki 
pjesnik, najvažniji predstavnik 
češkog simbolizma. Čitav opus na- 
pisao je u rasponu od deset godi- 
na. Boravio je tada u malom mje- 
stu u južnoj Moravskoj kao uči- 
telj, a potresen naglom smrću ro- 
ditelja povukao se u osamu i po- 
svetio se učenju jezika, francus- 
koj poeziji i proučavanju filozofi- 
je (indijske, Platona, Plotina, 
srednjovjekovnih mistika, Scho- 
penhauera, Nietzschea i Bergso- 
na). Između 1895. i 1901. objavlju- 
je pet knjiga poezije: Tajanstvene 
daljine (Tajemne ddilky, 1895), 
Svitanje na Zapadu (Svitdni na 
zdpade, 1896), Vjetrovi s polova 
(Včtry od pola, 1897), Graditelji 
hrama (Stavitele chrdmu, 1899) i 
Ruke (Ruce, 1901). Prva knjiga 
određuje polaznu tačku od koje 
je pjesnik krenuo da bi prevladao 
osamu i siromaštvo tražeći spa- 
senje kroz umjetnost. Kasnije za- 
stupa shvaćanje da tek smrt o- 
mogućuje otkriće tajne života, a 
postepeno je došao do zaključka 
da je »slatko živjeti« i da sudbina 
svijeta ne ovisi samo o graditelji- 
ma hrama (duha) nego i o brat- 
stvu radnih ruku. Kao i misaoni 
razvoj, jednako se mijenjao i nje- 
gov pjesnički izraz. Isprva pravi- 
lan rimovani stih elegičnog pato- 
sa, postupno se oslobađa, ne gu- 
beći ništa od svoje sugestivne mu- 
zikalnosti, bogatstva i izobilja 
metafora kojima je B. uspio iz- 
raziti najkompliciranije filozof- 
ske misli. Svoje je filozofske po- 


glede iznio izravno u knjizi eseja 
Glazba izvora (Hudba pramena, 
1903). 

Moderna češka lirika (J. Kršić), Beograd 
1930; Antologija češke poezije XX stoljeća 


(M. Ašanin), Zagreb 1958; Antologija svjet. 
ske lirike, Zagreb 1956, 1965. k 

BRJUSOV, Valerij Jakov- 
levič (1873—1924), ruski liričar, 
predstavnik i teoretičar ruskog 
simbolizma i prvi vođa tog po- 
kreta. Eksperimentator i istraži- 
vač na području ruskog stiha, in- 
telektualac velike erudicije_ i 
kulture, upoznavao je rusku pu- 
bliku s tekovinama zapadnoev- 
ropske poezije i pokušavao ih 
prenijeti na rusko tlo: Ruski 
simbolisti (Russkie simvolisty, 
1894—95). Nezadovoljan s gra- 
đanskim »učmalim, sivim svije- 
tom«, tražio je snagu i patos u 
povijesnim motivima i ličnosti- 
ma (Asargađon, Aleksandar Veli- 
ki, Napoleon i dr.). Oblikovao je 
teme i motive velegrada, nago- 
vještavajući propast njegove civi- 
lizacije: Tertia vigilia (1900), pje- 
sma Konj blijedi (Kom' bled, 
1903—04). Oko 195. poziva 
»Hune« revolucije koji će, pre- 
ma njegovu mišljenju, razrušiti 
suvremenu kulturu. Lirika mu 
obiluje najrazličitijim motivima 
od bodlerovske erotike (v. Bau- 
delaire) preko apoteoze rada do 
opjevavanja perverzije (Urbi et 
orbi (lat.: Gradu i svijetu, 1903), 
narkotika (Podzemni stan — Pođ- 
stva (Zrcalo sjene — Zerkalo te- 
nej, 1912). Od 1919. član RKP(b), 
radi na organizaciji književnog 
obrazovanja, ali mu je lirika 
knjiška. Prevodio je Baudelairea 


8 Strani pisci 


BRJUSOV 
BROCH 


(v.), Verlainea (v.), Verhaerena 
(v.) idr. 

Antologija svjetske lirike, Zagreb 1956, 
1965; Poezija 1 revolucija (M. Živančević), 


Beograd 1959; Moderna ruska poezija (B 
Miljković), Beograd 1961. 
af 


BROCH, Hermann (Her- 
man Broh, 1886—1951), austrijski 
romanopisac. B. je bio intelektu- 
alac, filozofski i prirodoslovno 0o- 
brazovan; pošto je kao antifašist 
1938. napustio domovinu i nasta- 
nio se u SAD, posvetio se potkraj 
života posve književnom i znan- 
stvenom radu. Bavio se naročito 
pitanjima društvene psihologije. 
U književnost ulazi trilogijom 
Mjesečari (Die  Schlafwandler, 
1931—32), romanima u kojima 
daje široko zasnovan prikaz dru- 
štvenog i kulturnog razvitka Nje- 
mačke između 1888. i 1918. Glavni 
likovi ujedno su reprezentanti 
različitih društvenih slojeva. U 
pripovjedačkom stilu, a napose u 
kompoziciji isprepleću se elemen- 
ti realističke tradicije 19. st. s po- 
stupcima suvremene epske »mon- 
taže« i disocijacijom fabule, vre- 
menske i prostorne povezanosti 
(v. Dos Passos, Joyce). Posebno 
se ističe intelektualna priroda pi- 
ščeva, napose u opsežnim eseji- 
stičkim umecima treće knjige, 
gdje B. iznosi misli o raspadanju 
etičkih i kulturnih vrednota gra- 
đanske epohe. Svojim je glavnim 
ostvarenjem = smatrao — roman 
Smrt Vergilijeva (Der Tod des 
Vergil, 1945); to je golem epski 
psihogram, koji lirskim  pato- 
som prikazuje posljednje časove 
slavnoga rimskog pjesnika, do 
u tančine bilježi vizije, raspolo- 
ženja i odluke na pragu smrti. Iz 

BRONIEWSKI 
BRONTE 


ostavštine izdan je roman Zavođ- 
nik (Der Versucher, 1953), osno- 
van na piščevim spoznajama o 
moći masovne sugestije. 


Mesečari (B. Živojinović), Beograd 1958— 
—60; Vergilijeva smrt (K. A, Mal), Beo- 
grad 1958. 


vz 
BROH — Broch 


BRONIEWSKI, Wlady- 
slaw (Vladislav Bronjevski, 1897- 
—1962), poljski pjesnik. Između 
dva rata ljevičar i »proleterski 
pisac« povezan s KPP. Godine 
1939. bio je u Lavovu, gdje su 
ga 1940. uhapsile sovjetske vlasti, 
a kad je pušten, dospio je u An- 
dersovu armiju. God. 1946. vratio 
se u Poljsku. U poeziji je obliko- 
vao revolucionarnu borbu i povi- 
jesne napore. Pjesme je posveći- 
vao istaknutim poljskim komu- 
nistima (Na smrt revolucionara 
— Na smierć rewolucjonisty, 
1927); poljskim industrijskim 
centrima (Ž0dž, 1932), političkim 
zatvorenicima (Drugu u zatvoru 
— Do towarzysza wigžnia, 1932), 
borbi međunarodnog proletarija- 
ta (No pasaran, 1938), poljskom 
redovu (Poljski vojnik — Zotni- 
erz polski, 1939) i zločinima fa- 
šista za vrijeme okupacije (Bal- 
lady i romanse, 1945). Obnovio je 
u Pariškoj komuni (Komuna Pa- 
ryska, 1929) i Mjesečini ulice Pa- 
wia (Ksigžyc ulicy Pawiej, 1932) 
lirsko-epsku poemu, unio u liriku 
rječnik revolucionara. U ratnoj i 
poslijeratnoj lirici razvio je temu 
svoje ličnosti i pojačao tragične 
intonacije: Na gotovs' (Bagnet na 
bronh, 1943); Drvo očajanja (Drze- 
Wo rozpaczajace, 1945). 


Savremena poljska poezija (P. Vujičić), 
Beograd 1964. 
af 

BRONTE, Charlotte (Šar- 
lot Bronti, 1816—1855), Emily Ja- 
ne (Emili Džejn, 1818—1848), 
Anne (En, 1820—1849), engleske 
spisateljice romana. Samotne ži- 
vote proživljuju tri sestre većim 
dijelom u sumornom kraju mo- 
čvarnih visoravni u sjevernoj En- 
gleskoj (Yorkshire). Nezavisne u 
mišljenju i osjećanju, živjele su 
bogatim unutrašnjim životom pa 
su u svom djelu davale maha du- 
boko potisnutim ali snažnim o- 
sjećajima. Naročitu popularnost 
stekle su Charlotte i Emily B. 
jer veoma impresivno izražavaju 
sukob i poeziju elementarnih 
ljudskih strasti. Tri sestre javlja- 
ju se u književnosti najprije ne- 
zapaženom zbirkom pjesama, 
gdje se ističu panteistički stiho- 
vi koje je napisala Emily B. 
Charlottini su romani često od- 
raz njezinih vlastitih doživljaja. 
Najznatnije njezino djelo, roman 
Jane Eyre (1847), povijest je ne- 
ukrotive ljubavi koja se rađa u 
tragičnim okolnostima između 
siromašne, vanjštinom  neupad- 
ljive i oštroumne dječje odgaja- 
teljice Jane i ružnoga i nesret- 
nog, ali demonski neodoljivog 
Rochestera, kod kojega je zapo- 
slena. Iako djelo poneki put pod- 
sjeća na tajanstvena i iračna 
zbivanja u tzv. romanima užasa, 
iskonska snaga ljubavne fabule 
ostavlja na čitaoca neizbrisiv do- 
jam. Veoma je dirljiv prvi dio, 
gdje čitalac upoznaje djetinjstvo 
i mladost sirotice Jane. Jedini 
roman što ga je napisala Emily 
B. ima rječit naslov: Orkanski 
visovi (Wuthering Heights, 1847); 
čini se kao da spisateljica njime 
najavljuje grozničavu snagu raz- 
buktalih strasti ove neobično iz- 


ražajne proze. Divlja i tmurna 
priroda kraja, gdje je Emily B. 
provela život, pozadina je na ko- 
joj se odvija tragična kronika 
dviju porodica. Glavni lik toga 
duboko doživljenog, ali stilski ne- 
ujednačenog djela, u kojem ni 
ljubav ni mržnja nemaju grani- 
ca, jest mračni i strastveni 
Heathcliff. Taj se fatalni poto- 
mak »bajronskih junaka« upleće 
u život dviju obitelji: osvećuje 
se za razorenu ljubavnu sreću i 
traži naknadu za teške i gorke 
časove što ih je u djetinjstvu, 
kao posvojče, među njima proži- 
vio. Kao i njezina sestra, Emily 
B. se ponekad približuje zagonet- 
noj tematici romana užasa, a u 
zapletaju se uđaljuje iz područja 
vjerojatnoga, ali ipak, te se mane 
gube pred elementarnom, orkan- 
skom snagom osjećajnog sadrža- 
ja ove osebujne proze. Dva ro- 
mana koje je napisala Anne B. 
također su nikli iz pobune pro- 
tiv konvencija, no dobrodušno 
su poučni i mnogo bliži stvarno- 
sti. Mada Ann B. ni izdaleka nije 
dostigla slavu svojih sestara, naj- 
novija kritika pridaje i njezinim 
djelima veću važnost. 


Charlotte Bront&: Dođi čežnjo (E. Jurišić) 
Beograd 1956; Širli (Lj. Vuković i J. Sto- 
ianović), Beograd 1956; Vileta (T. Gavri- 
lović), Cetinje 1956; Džejn_Ejr (R. Todo- 
rović), Beograd 1965; Emily Brontč: Or- 
kanski visovi (Ž. Simić), Zagreb 1965. An- 
tologija svjetske lirike, Zagreb 1965. 


bkk 


BROWNING, Robert (Ro- 
bert Brauning, 1812—1889), istak- 
nut pjesnik Viktorijine ere engle- 
ske književnosti. Svojom se psi- 
hološko-analitičkom poezijom te- 
ško probijao do književne sla- 


BROWNING 


ve. U želji da neposredno izrazi 
svaki, pa i najmanji pokret ljud- 
ske svijesti te da pokaže razvi- 
tak svojih likova u odnosu prema 
društvenoj sredini, B. se često 
čitaocu obraća dramskim mono- 
logom u stihu. Naročito je zani- 
manje pokazao za renesansnu te- 
matiku, no istodobno je poznat 
i po tome što je ocrtao likove iz 
raznih epoha i krajeva. Svoje li- 
kove gradi ne samo sa psiholo- 
škog nego i s moralno-kritičkog 
gledišta. Rečenice su mu misaono 
bogate, često eliptične i teško 
razumljive. Značajna mu je op- 
sežna psihološka poema Prsten i 
knjiga (The Ring and the Book, 
1868—69), gdje u nizu dramskih 
monologa u stihu osvjetljuje 
zločin što se desio u 17. st. u 
Rimu, prikazujući psihologiju u- 
česnika u aferi i svjedoka koji 
pred sudom opisuju isti događaj 
S različitih gledišta. I mnoge 
kraće pjesme, npr. Biskup naru- 
čuje svoj grob u crkvi sv. Prak- 
seda (The Bishop Orders His 
Tomb at St. Praxed's Church, 
1854), napisao je u obliku dram- 
skog monologa. U toj pjesmi B. 
je, u posljednjim riječima rene- 
sansnog biskupa koji umire, ve- 
oma živo iznio svjetovne strasti 
tipične za kler u tom vremenu. 
Napisao je i mnoge lirske pje- 
sme, među kojima se najviše is- 
tiču Sjećanja na zavičaj, iz tuđi- 
ne (Home-Thoughts, from Abroad, 
1854), pjesma protkana toplim 
zanosom za domovinu. U en- 
gleskoj se književnosti istakla 
i njegova žena Elisabeth Barret 
Browning (1806—1861); u njezi- 
nim Sonetima s portugalskog 
(Sonnets from the Portuguese, 

1847) očituje se njezina bezgra- 
nična ljubav prema mužu. 


Antologija svjetske lirike, Zagreb 1956, 
1965. 


bkk 


BRUNO, Giordano (Džor- 
dano Bruno, 1548—1600), talijan- 
ski književnik i mislilac. Bio je 
protivnik  Aristotelova učenja, 
Ptolomejeva sistema i vjerskog 
dogmatizma. Kao odrješit prista- 
ša Kopernikov i pobornik slobo- 
de znanstvene i filozofske misli 
lutao je Evropom propovijedaju- 
ći panteističku prirodnu religiju 
(religione della natura). Na kra- 
ju je pao u ruke katoličkoj in- 
kviziciji i završio na lomači. Iako 
antiklasicist, B. je napisao niz 
filozofskih spisa (Izgon pobjedo- 
nosnog životinjstva — Spaccio 
della bestia trionfante, 1585; O 
herojskim strastima — De gl'hero- 
ici furori, 1585. i dr.) u konven- 
cionalnom = književnom obliku 
(kao što je npr. dijalog, stihovi s 
komentarom). Novost je, među- 
tim, u bujnu i slikovitu  jezi- 
ku, u gotovo baroknu stilu, bo- 
gatu neočekivanim usporedbama 
i jetkom ironijom. U komediji 
Svjećar (Il candelaio, 1582) po- 
služio se tradicionalnim tipovi- 
ma renesansne komedije (pe- 
dant, alkemičar i dr.) da bi ale- 
gorijski i groteskno izrazio svoje 
filozofske nazore i moralističko 
gnušanje prema suvremenom na- 
puljskom životu. 


V. Filipović, Filozofija renesanse, Fil. 
hrest. III, Zagreb 1956; O uzroku, princi- 
u i jednom (V. Bakotić—Mijušković), 
bibarid 1959; M. Pantić, Poetika _ huma- 
nizma i renesanse, I—iIlI, Beograd 1963. 

BRŽEZINA —> Brezina 
BUALO — Boileau 


BUCHNER, Georg (Ge- 
ork Bihner, 1813—1837), njemački 
dramatičar. Svojim po opsegu 
skromnim stvaranjem dao je je- 
dan od najoriginalnijih priloga 
evropskoj drami 19. st. Pred- 
stavnik je buntovnog raspolo- 
ženja nakon odjeka srpanjske 
revolucije u Njemačkoj: 1834. 
objavljuje u pokrajini revolu- 
cionarni letak s parolom »Mir 
kolibama! Rat palačama!«. Pri- 
jeti mu smrtna kazna, pa od- 
lazi u emigraciju u Švicarsku, 
gdje je samo još kratko po- 
živio. Za života je izdao samo 
dramu Dantonova smrt (Dan 
tons Tod, 1835), a i to je djelo 
tada jedva zapaženo. Odsudna po- 
vijesna zbivanja za francuske re- 
volucije prikazana su u nizu zgus- 
nutih prizora bez patosa i ideali- 
zacije, na način koji ne krije ra- 
zočaranje zbog puta kojim je po- 
šao razvitak građanskog društva. 
Cijeli je Biichnerov opus otkri- 
ven u svom značenju tek u 20. st. 
u okviru ekspresionističkog po- 
kreta, kada se otkrilo koliko je 
smione stilske crte modernog te- 
atra B. anticipirao. U središtu 
njegove pjesničke vizije svijeta 
stoji čovjek u vrtlogu povijesnog 
zbivanja, ugrožen i prepušten 
sam sebi, bez onoga duhovnog 
oslonca, kojemu svoje težište du- 
guju npr. još Goetheovi likovi. To 
napose vrijedi za dramski frag- 
ment Woyzeck (1836), gdje je 
čuvstvena napetost između likova 
izražena jezikom koji se temelji 
na izvornoj upotrebi vrednota 
svagdašnjeg govora — bez stil- 


skih klišeja. To djelo, ispunjeno 
tjeskobnom vizionarnošću, prvo 
je ostvarenje u povijesti evrop- 
ske dramske književnosti koje 
sudbinu čovjeka s dna tadanje 
društvene ljestvice uvodi u svijet 
tragične drame. U komediji Leon- 
ce und Lena (1836) B. se doduše 
oslanja na tradiciju njemačke ro- 
mantičke komedije (v. Tieck i 
Brentano), no igre riječima i slič- 
na stilska sredstva u njoj služe 
ne samo duhovitoj ironiji, već 
društvenu kritiku zaoštravaju do 
otvorenog cinizma. Motivi bajke 
lišeni su ovdje romantičke iluzi- 
je, a zadržali su lirsku ljepotu, 
zahvaljujući svježini i proćućeno- 
sti Biichnerova jezika. U dram- 
skoj književnosti 19. st. ova »ko- 
medija determinizma« ima izuze- 
tan položaj: ide u red najljepših, 
ali ujedno i najslabije poznatih 
djela. 


Dantonova smrt (V. Kovačić), Zagreb 1950. 
vž 


BUCK, Pearl (Perl Bak, 
1892), američka književnica. Kao 
kći američkog misionara, a ka- 
snije kao sveučilišni nastavnik, 
živjela je u Kini od najranijeg 
djetinjstva do svoje 42. godine i 
srodila se s kineskim načinom 
života i kulturom. Već prvi njen 
roman o Kini Istok — zapad 
(East Wind, West Wind, 1929) 
stekao je priznanje. Velik uspjeh 
doživjela je poznatim romanom 
Dobra zemlja (The Good Earth, 
1931), koji s romanima Sinovi 
(Sons, 1932) i Rastureni dom (A 
House Divided, 1935) čini trilo- 
giju Zemljana kuća (The House 
of Earth, 1935). To je u stvari 
obiteljska kronika u kojoj se 


B 


UCK 


BUFFON 


prikazom sudbine jedne kineske 
obitelji opisuju politički i dru- 
štveni potresi Kine s početka 20. 
st. U romanima se ogleda dobro 
poznavanje kineskog života i na- 
čina mišljenja, pa su ta djela 
približila suvremenom  čitaocu 
neke aspekte života u Kini kao 
nijedno djelo dotada. Premda po 
povratku u SAD autoričina djela 
obrađuju i američke teme, P. B. 
je najpoznatija po svojim roma- 
nima o Kini (svega 8), za koje je 
1938. i dobila Nobelovu nagradu. 
Prevela je klasični pikareskni ki- 
neski roman Šui Hu Čan (Svi su 
ljudi braća, 1933). 


Drugi bogovi (M. Jojić), Novi Sad 1952; 
istočni vetar — zapadni vetar (S. Janko- 
vić), Beograd 1952; Mati (B. Kor Sara- 
jevo 1953; Skriveni cvet (D. Milekić), Beo- 
grad 1955; Rodbina (Z. Bilbija), Sarajevo 
1955; Hleba i ljubavi (J. doka 
grad 1958; Priče za malu decu (S. šić), 
arajevo 1964; Ponosito srce (V. Hić), Veli- 
ki talas. pripovijesti (S. Kršić), Sarajevo 
1964. i (D. Šiniković), Beograd 1964; Zmaje- 
vo seme (N. Milićević), Novi Sad 1965; Obe- 
ćanje (M. i A. Spasić), Novi Sad 1965; 
Mati (B. Kojić), Beograd 1965; Duga lju- 
bav (M. Šafarik), Novi Sad 1965: Glasovi 
u kući (M. Šafarik), Novi Sad 1965; Duh 
i telo (M. Šafarik), Novi Sad 1965; Jedan 
brak (M. Jojić), Novi Sad 1965; Žena ca- 
rica (1. Krile), Rijeka 1965; Tvorac grada 
(Z. Minderović), Novi Sad 1965; Rastu- 
reni dom. Sinovi. Dobra zemlja (V. De- 

dijer), Novi Sad 1965. 
žb 


BUFFON, Georges-Louis 
Leclerc de (Žorž Lui Lekler d Bi- 
fon, 1707—1788), francuski priro- 
doznanac, filozof i prozni pisac. 
Rodom iz Burgundije, plemićkog 
porijekla, zarana je došao do sla- 
ve i, zahvaljujući svojim matema- 
tičkim sposobnostima, sa 26 go- 
dina postaje članom Akademije 
nauka (Acadćmie des Sciences). 
Međutim, od časa kad je postav- 
ljen za upravnika Kraljevskog 

vrta (Jardin du Roi, 1793) pa sve 
do svoje smrti, B. će sistematski 
i s neumornim žarom raditi na 
proučavanju i popularizaciji na- 
uke o prirodi. Uz to što se bavio 
opisivanjem čovjeka, četverono- 
žaca, ptica i minerala, on je bio 
prvi koji je sustavno i s naučnim 
pretenzijama objasnio postanak 
zemlje i njene transformacije. 
Njegova Povijest prirode (His- 
toire Naturelle), napisana uz po- 
moć brojnih suradnika, broji u- 
kupno 36 svezaka od kojih su naj. 
čitaniji još i danas Teorija zem- 
lje (La Theorie de la Terre, 1749) 
i Razdoblja prirode (Les Epo- 
ques de la Nature, 1778). Premda 
se služio eksperimentalnom me- 
todom i odbacivao klasifikacije 
i umjetne sisteme, B. se rado u- 
puštao u generalizacije koje se te- 
melje na smionim ali ne uvijek 
tačnim hipotezama. Buffonov se 
stil odlikuje sigurnim tokom mi- 
sli, mirnom i skladnom rečeni- 
com i pomno odabranim riječi- 
ma. Volio je snažne slike, a rado 
se služio i retoričkim obratima. 
Svoja je razmatranja o stilu B. 
iznio u poznatom Predavanju o 
stilu (Discours sur le Style, 1753) 
koje je održao prilikom primanja 
u Francusku akademiju. Sav za- 
dojen klasičnim normama, odli- 
ke je stila nalazio u jedinstvu 
misli, planu i jasnoći. Povijest 
prirode doživjela je izvanredan 
uspjeh, u prvom redu zato što 
je to bilo pravo znanstveno djelo 
koje je čitaocima na cjelovit, sin- 
tetičan, a ipak pristupačan način, 
dalo sumu znanja o prirodi. B. 
je bio i pjesnik i filozof prirode 
koji vjeruje u napredak. Zbog 
neovisnog duha i umjetničkog 
zanosa kojim piše o svom pred- 

metu nazvali su ga francuskim 
Lukrecijem (v.). 


Rasprava _ o stilu (V. Medan), Beograd 
1932; Predavanje o stilu (A. Polanšćak) u: 
A. Polanšćak, Od povjerenja do sumnje 
Zagreb 1966. 

BUNIN, Ivan Aleksejevič 
(1870—1953), ruski pripovjedač i 
liričar. Porijeklom iz staroga ru- 
skog plemstva, poslije 1917. emi- 
grant, umro u Parizu. Motivi nje- 
govih novela i pripovijesti često 
su u vezi s propadanjem ruskog 
plemstva i njegove kulture: no- 
vela Antunovske jabuke (Anto- 
novskie jabloki, 1911), roman Su- 
hodol (1911) i dr. U stilu je na- 
stavio tradicije ruskog realizma 
i oslanjao se na Turgenjeva (v.), 
Tolstoja (v.), a u novelistici je 
učio mnogo u Čehova (v.). Ru- 
sko je selo oblikovao naglašava- 
jući njegove mračne strane: ro- 
man Selo (Derevnja, 1909). Mo- 
tivi smrti i umiranja prevlada- 
vaju u većini njegovih djela. I 
najpoznatija njegova novela za- 
vršava tamo gdje bi drugi pisci 
započeli svoju fabulu: milijunaš 
putuje iz Amerike u Italiju da bi 
tamo doživio životnu radost, ali 
upravo u času kad brod stiže u 
luku, on umire (Gospodin iz 
San Franciska, 1915). U lirici pre- 
težno oblikuje ruske pejzaže, na- 
ročito jesenske. Za poemu Listo- 
pad (1901) dobio je premiju ru- 
ske Akademije nauka, a prvi je 
ruski književnik koji je primio 
Nobelovu nagradu (1933). 


Novele (Rakošev—Peharić), Zagreb 1921; 
Selo (P. Dragović), Sarajevo 1953; Pripo- 
vetke (M. Jovanović), Beograd 1957; Gra- 
matika ljubavi (N. Č. Petrović), Beograd 


1957; Mitjina ljubav (N. Sokolovski, M. 
Ristić), Sarajevo 1957; Život  Arsenjeva 
1—2 (N. Sokolovski, M. Ristić), Sarajevo 
1958. 

af 


BUNYAN, John (Džon 
Banjan, 1628—1688), engleski pro- 
zni pisac, uz J. Miltona (v.) naj- 
izrazitiji predstavnik puritanizma 
u engleskoj književnosti 17. st. 
Potekao je iz puka (po zanimanju 
je bio kotlar) i u pripovjedača se 
razvio zahvaljujući neslomljivoj 
želji da u čovjeka usadi stroga 
moralno-religiozna načela. Koliko 
je nepopustljiv bio u svom uvje- 
renju, najbolje svjedoči činjenica 
da je u vrijeme restauracije kra- 
ljevstva dugo tamnovao. Trajan 
književni oslonac pružalo mu je 
čitanje vjerskih spisa, napose 
Biblije (v.) koja je u njegovu 
stvaranju ostavila duboke trago- 
ve. U svojim djelima, često na- 
pisanim u obliku alegorije, B. je 
upotrebljavao rječnik običnog čo- 
vjeka, pa se ona odlikuju nepo- 
srednošću i uvjerljivošću. Od šez- 
deset radova što ih je napisao 
danas se cijene četiri. Najstarije 
je Obilata milost za glavnog greš- 
nika (Grace Abounding to the 
Chief of Sinners, 1666), ispovijest 
pisca o njegovu vjerskom obra- 
ćenju. Najpoznatije je Hodočas- 
nikovo putovanje iz ovog svijeta 
u svijet budući (The Pilgrim's 
Progress from this World to that 
which is to come, 1678), alegorija 
o čovjekovoj tegobnoj potrazi za 
nebeskim blaženstvom. Tu se po- 
sebno ističe satiričan odnos pis- 
ca prema porocima sunarodnja- 
ka i engleskog društva. Antolo- 
gijske su stranice u kojima opi- 
suje zbivanja na Vašaru taštine, 


BUNYAN 
BUONARROTI 


a koja su privukla pažnju W. M. 
Thackeraya (v.). Bunyanova sklo- 
nost društvenoj satiri još je više 
došla do izražaja u djelu Život 
i smrt gospodina Badmana (The 
Life and Death of Mr. Badman, 
1680), biografiji zlikovca koja je, 
iako donekle sputana nemateri- 
jalnošću likova-personifikacija, o- 
tvorila put engleskom društveno- 
-kritičkom romanu 18. stoljeća. 
Značajnim Bunyanovim djelom 
smatra se također Sveti rat (The 
Holy War, 1682), alegorija o gri- 
jehu i oslobođenju čovjekove du- 
še. 

Putovanje poklonikovo s ovog sveta na 
onaj drugi u nebeski Jerusalem (Č. Mija- 
tović), Beograd 1922; Put kršćanina iz 


»Grada Propada na Goru Sion« (V. Va- 
cek), Zagreb 1937. 

BUONARROTI, Michelan- 
gelo —(Mikelandželo  —Buonaroti, 
1475—1564), talijanski slikar, ki- 
par, arhitekt i liričar. Tipičan 
predstavnik univerzalnoga rene- 
sansnog duha, nije samo u pla- 
stičnim umjetnostima stvorio je- 
dan od najvećih opusa u kultur- 
noj riznici čovječanstva, već je i 
spontanim i vrlo neposrednim 
Pismima (Lettere) i Stihovima 
(Rime) ljubavnog i religioznog 
sadržaja snažno izrazio dubinu 
svoga originalnoga genija. Na- 
stavljajući = tradiciju  Petrarke 
(v.) i Lorenza de' Medici (v.), 
napisao je kanconijer lirskih pje- 
sama, koji dođuše nema stilske 
dotjeranosti i kompozicijske za- 
okruženosti kao u jednog Bemba 
(v.), ali mu je odlika sugestivna 
robustnost izraza — rijetka u 
suvremenih nasljedovatelja Pe- 

trarke — pa i čar mjestimične 
nedorečenosti i fragmentarnosti. 
Glavni su motivi njegova lirskog 
nadahnuća platonsko, no duboko 
doživljeno shvaćanje ljubavi (to- 
ple rime posvetio je prijateljici 
pjesnikinji = Vittoriji — Colonni, 
1492—1547), tragično osjećanje 
boli i smrti i gorko razočaranje 
zbog sudbine domovine (osobito 
u čuvenom epigramu što ga izri- 
če njegov kip Noći). 

Talijanska lirika, Zagreb 1939; Soneti (O. 
Delorko), Zagreb 1950; Antologija svjet- 


ske lirike, Zagreb 1956, 1965; Poezija veko- 
va (T. Đukić), Beograd 1965. 

BURGER, Goitfried Au- 
gust  (Gotfrit August  Birger, 
1747—1794), njemački pjesnik i 
publicist, jedan od predstavnika 
revolucionarnoga književnog po- 
kreta u Njemačkoj poznatog pod 
nazivom Sturm und Drang (v. 
Goethe). Studirao je pravo u Gčt- 
tingenu, poslije radi u upravnoj 
službi, a potkraj života profesor 
je estetike. Zbog opozicije prema 
feudalnom režimu (stava koji se 
očituje u nizu društvenokritičkih 
pjesama) zapada u materijalne 
brige. U Gčttingenu se B. družio 
s mladim pjesnicima (tzv. Hain- 
bund), pristašama sentimentaliz- 
ma (v. Rousseau) i nove poetike 
zasnovane na revalorizaciji puč- 
kog pjesništva (v. Herder). Traj- 
no mjesto u književnoj povijesti 
pripada mu kao utemeljitelju 
njemačke umjetničke balade — 
napose tipa »iracionalne« balade, 
s motivima iz pučke mitologije. 
Remek-djelo te vrste je Lenora 
(1773), balada »strave i užasa«, 
u kojoj je B., služeći se popular- 
nim stilskim sredstvima, razvio 

virtuoznost svoga pjesničkog iz- 
raza. Tim je djelom znatno utje- 
cao na shvaćanja i izbor motiva 
u evropskom romantizmu (v. žu- 
kovski, Mickiewicz, Scott, Hugo, 
Prešeren). U književnokritičkim 
radovima pobornik je nazora da 
tek popularnost poeziji daje bi- 
ljeg savršenstva. Čuvena mu je 
obrada (1786) poznatih priča o 
zgodama baruna Miinchhausena, 
maštovitog lašca; u toj se redak- 
ciji nazire karakter antifeudalne 
satire. 


Miinchhausen (I. Velikanović), Zagreb s. 


a.; Čudnovati doživljaji barona Minhau- 
zena (Žž. Vukadinović, Beograd 1958, 1961. 

BURNS, Robert (Robert 
Bernz, 1759—1796), engleski pje- 
snik, porijeklom Škot. Njegova 
je poezija najljepši i najvredniji 
doprinos preporodu škotske knji- 
ževnosti, koji se javlja na počet- 
ku 18. st. Seljačkog roda, B. je 
veći dio svog života proveo rade- 
ći na zemlji, pa se to odražava i 
u njegovu stvaranju koje je te- 
matski vezano uz seoski život, a 
zasnovano je na bogatoj baštini 
škotskih narodnih pjesama. Ne- 
posrednost i svježina doživljaja 
daju naročitu draž Burnsovoj po- 
eziji, koja se uz to odlikuje veo- 
ma izrazitom melodikom. Uvijek 
u prisnom dodiru s čovjekom i 
društvom, B. produbljuje pje- 
snički sadržaj svojih stihova du- 
bokim socijalnim osjećajima. 
Stoga nalazi blagu riječ za isko- 
rištavana čovjeka i često piše o 
njegovim rijetkim radostima, a 
satirički napada nejednakost u 
društvu i krutost crkve. Premda 
je pisao i na engleskom jeziku, 


najliepše je pjesme ostvario na 
škotskom ili na engleskom sa 
škotskim primjesama. Iz ranijeg 
razdoblja njegova stvaranja naj- 
poznatije su pjesme Džon Ječme- 
no zrno (John Barleycorn, 1782), 
napisana u slavu piva, i Seljako- 
vo subotnje veče (The Cotter's 
Saturday Night, 1785), gdje se, cr- 
tajući groteskno društvance bes- 
kućnika koje se sastalo u nekoj 
krčmi, dovinuo do snažne pobu- 
ne protiv poretka i klera. Među 
kasnijim njegovim pjesmama is- 
tiče se Tam o'Shanter (1790), sa- 
tirička parodija seljačkih vjero- 
vanja i fantastike, i Čovjek je 
čovjek zbog nečega (A Man's a 
Man for A That, 1795), pjesma 
izrazito demokratskog duha. Ve- 
oma su poznate i Burnsove lju- 
bavne pjesme, koje su usko po- 
vezane s mnogim doživljajima iz 
njegova života, i pjesme u koji- 
ma s mnogo osjećaja piše o živo- 
tinjama i o prirodi. 


Te olja svjetske lirike, Zagreb 1956, 

BUSCH, Wilhelm  (Vil- 
belm Buš, 1832—1908), njemački 
humoristički pisac i slikar. U svi- 
jetu je poznat po brojnim pripo- 
vijetkama u stihovima koje je 
popratio kongenijalnim crtežima. 
Te »slikovnice«, jedinstvene u o- 
riginalnom skladu pjesničkog i li- 
kovnog izraza, značajni su umjet- 
nički i kulturnohistorijski doku- 
menti: pod dojmom Schopenhau- 
erove pesimističke filozofije B. 
je težio za izmirenjem satire i 
humora slikajući svakodnevni 
građanski život svog vremena i 
njegove institucije kadšto jetko 

kritički, a kadšto s prizvukom 
blage ili gorke rezignacije. Naj- 
poznatije su mu pripovijetke: 
Maks i Moric (Max und Moritz, 
1865), Pobožna Jelena (Die from- 
me Helene, 1872), Otac Filucije 
(Pater Filucius, 1873), Gospodin i 
gospođa Knopp (Herr und Frau 
Knopp, 1877). Nerijetko humoris- 
tički aspekt prelazi u groteskni 
pa se u naoko bezazlenim zgoda- 
ma javljaju motivi groze i okrut- 
nosti. Svojom proznom  grotes- 
kom Eduardov san (Eduards 
Traum, 1891) B. je jedan od pre- 
teča nadrealističkog »crnog hu- 
mora«. 


Maks i Moric (I. Velikanović), Zagreb 
1938. 
vž 


BUTOR, Michel (Mišel 
Bitor, 1926), francuski romanopi- 
sac, esejist i kritičar. Među tvor: 
cima »novog romana« izdvaja se 
izuzetno ambicioznim ciljem: 
strukturom književnog djela obu- 
hvatiti stvarnost u njezinu tota- 
litetu. Postupci koje je preuzeo 
od tradicionalnog romana, u pr- 
vom redu fabula i njezina vre- 


mensko-prostorna = lokalizacija, 
pretrpjeli su u njegovim ro- 
manima duboku promjenu i 


zadobili novu funkciju. Roman 
ne počiva više na piščevoj spo- 
sobnosti da oblikuje izuzetne 
likove i događaje koji će či- 
taocu nametnuti idealne obras- 
ce i gotovu viziju svijeta, već 
na mogućnosti da se pisanjem 
postupno, svjesno i sređeno ot- 
kriva svakidašnjica postojanja. 
U nastojanju da se stvarnost 
spozna i sveobuhvati, da se po- 
vrati izgubljeno vrijeme i objedi- 

ni rasuti prostor, ništa nije pre- 
pušteno slučaju: svakoj novoj pu- 
kotini, svakom odronjavanju su- 
protstavlja se sve gušća i složeni- 
ja struktura, tako da struktura 
knjige postaje zapravo sam nje- 
zin sadržaj. Takva poetika pret- 
postavlja jasan i nedvojben mo- 
ral: ništa nije vrijedno samo za 
sebe, već jedino kad zauzme u 
cjelini mjesto koje mu odgovara 
i koje odgovara toj cjelini. U pr- 
vom djelu, Milanski prolaz (Pas- 
sage de Milan, 1954), naziru se 
u zametku glavne piščeve preoku- 
pacije. Struktura predočuje ver- 
tikalni presjek prenapučene stam- 
bene zgrade i pokušaj da se isto- 
vremeno obuhvate životi mnogo- 
brojnih obitelji. Raspored vreme- 
na (L'Emploi du temps, 1956) za- 
pravo je roman o romanu kojim 
se glavni junak pokušava oslobo- 
diti opčinjenosti omrznutim gra- 
dom i neumitnim proticanjem 
vremena. Struktura romana Iz- 
mijenjena odluka (La Modifica- 
tion, 1957) počiva na dvjema ko- 
ordinatama: vertikalnoj, vremen- 
skoj i horizontalnoj, prostornoj. 
U isprepletanju vremenskih pla- 
nova sadašnjosti, prošlosti i bu- 
dućnosti, koji se međusobno o- 
svjetljavaju, glavni lik za vrije- 
me dugog puta od Pariza do Ri- 
ma dolazi do spoznaje o samom 
sebi, do saznanja da njegova od- 
luka počiva na iluzijama i mitu. 
U Stupnjevima (Degres, 1960), 
djelu komplicirane trodimenzio- 
nalnosti, pripovjedač pokušava 
zahvatiti u svoj njegovoj gustoći 
omeđeni isječak vremena u ome- 
đenom prostoru. Mobile (1962) 
uzdrhtala je mreža riječi koje bi 
htjele obuhvatiti mnogostruku i 
neizmjerno rasutu stvarnost čita- 

vog jednog kontinenta. U Zračnoj 
mreži (Reseau aćrien, 1962) po- 
vjereno je munjevitom letu avio- 
nA da nazru i odrede nijemu i 
bezobličnu sliku cijele naše pla- 
nete. Opis San Marca (Descrip- 
tion de San Marco, 1963) i Ilu- 
stracije (Illustrations, 1964) dvi- 
je su vremensko-prostorne poli- 
fonije. Napose treba spomenuti 
njegov kazališni prvenac Vaš 
Faust (Votre Faust, 1962), zatim 
djelo deskriptivne kritike Duh 
mjesta (Le Gćnie du lieu, 1958) i 
dvije knjige književnokritičkih e- 
seja Repertoar I i II (Repertoire 
1, 1960, Repertoire II, 1964). 


o Jena odluka (V. Tecilazić), Zagreb 

BUZZATI, Dino (Dino 
Budzati, 1906), talijanski pripo- 
vjedač. U alegorijsko-fantastičkoj 
pripovjedačkoj prozi vješto kom- 
binira elemente realnog i nadre- 
alnog, izražavajući i izazivajući 
stanje tjeskobe i straha u funk- 
ciji ograničene etičke kritike ili 
svjedočenja o bitnim egzistenci- 
jalnim = stanjima — suvremenog 
ljudstva. Uzori su mu Poe (v.) i 
Kafka (v.), iako u njegovim pri- 
povijetkama i romanima tajan- 
stvenost —mnogoznačne poruke 
često ustupa pred racionalno 
konstruiranom alegoričnošću. Pr- 
vo mu je djelo kratak roman 
Biarnabo s planina (Barnabo del- 
le montagne, 1933), prožet osje- 
ćanjem krivnje zbog umišljene 
greške i nadom u iskupljenje u 
strogom i čistom gorskom krajo- 
liku. Najpoznatija mu je knjiga 
Tatarska pustinja (Il deserto dei 
Tartari, 1940), roman o vremenu 


što nemilosrdno protječe. Prota- 
gonisti su mu jednostavan i ne- 
sretan oficir i golema drevna tvr- 
đava na granici tajanstvene pus- 
tinje. Njegovo je opstojanje pra- 
zno i besmisleno kao što je su- 
višno to utvrđenje, tamnica o- 
samljenih pojedinaca, koje ne 
brani nikoga jer se ništa ne može 
dogoditi u tom dalekom a ipak 
bliskom svijetu. Parabola o ljud- 
skom trajanju bez svrhe i nade 
ovijena je sjetnom atmosferom 
očekivanja i dosta jasno aludira 
na tjeskobna stanja talijanskih 
intelektualaca u predvečerje dru- 
goga svjetskog rata. U poslijerat- 
nim pripovijetkama najčešće va- 
rira temu nemoći, straha i smrti 
(Šezdeset pripovijedaka — Ses- 
santa racconti, 1958). To je strah 
zbog opasnosti koje prijete ugro- 
ženom čovjeku ili društvenim sku- 
pinama (Strah u kazalištu La 
Scala — Paura alla Scala, 1949; 
Propast Baliverne — II crollo 
della Baliverna, 1954), tjeskoba 
prouzročena elementarnim kata- 
strofama i neizlječivim bolestima 
(A ipak netko kuca na vrata — 
Eppure battono alla porta; Se- 
dam katova — Sette piani). Naj- 
novija knjiga pripovijedaka, Il! 
colombre (1966, to je ime fantas- 
tične ribe koju, prema legendi, 
žrtva vidi samo jedanput, no ona 
zapravo traži čovjeka da mu ot- 
krije tajnu sreće), slična je po 
tehnici i motivima, ali joj nedo- 
staje korozivna napetost prethod- 
nih Buzzatijevih alegorija. Pisao 
je i za kazalište (Klinički slučai 
— Un caso clinico, 1954. i dr.). U 
romanu Jedna ljubav (Un amore, 
1963) napustio je svoj uobičajen 
svijet za volju pomodne teme o 
erotskoj pustolovini zrelog mu- 

škarca i iskvarene mlade djevoj- 
ke. 


dla ljubav (M. Ilić—Agapova), Subotica 

BYRON, George Gordon 
(Džordž Gordon Bajron, 1788— 
—1824), pjesnički prvak engleskog 
romantizma; stekao je međuna- 
rodnu književnu slavu. B. se ro- 
dio kao deklasirani aristokrat, 
no kasnije pripada najvišim kru- 
govima, iako je po prirodi bun- 
tovnik i slobodoumnih nazora. 
Umire u borbi za oslobođenje 
Grčke od turskog jarma. Njegov 
život i djelo usko su povezani, 
dopunjuju se i stvaraju gotovo 
nedjeljivu cjelinu. U književnost 
je ušao kao pobornik klasicizma 
pa u obranu svoje prve zbirke 
pjesama, koja je doživjela oštru 
kritiku, piše satiričko djelo u du- 
hu Popea (v.), gdje nepravedno 
napada romantičke pjesnike. Za- 
tim putuje u Španjolsku, Portu- 
gal, Grčku, Albaniju i Tursku, a 
nakon povratka objavljuje svoj 
putni dnevnik Putovanje Childea 
Harolda (Childe Harold's Pilgri- 
mage, I-II 1812, III 1816, IV 1818). 
Taj romantički ep, u kojem se 
prvi put javlja »bajronski« junak, 
pjesnika je preko noći učinio 
slavnim. Putnik Harold, kojemu 
B. pridaje starinski naslov »chil- 
de«, što znači vitez, melankolični 
i razočarani usamljenik sit života 
i užitaka, prkosno luta iz zemlje 
u zemlju ne nalazeći nigdje mira. 
Suvremenicima nije bilo teško 
poistovetiti taj romantički lik s 
njegovim stvaraocem, koji je u 
Haroldu prikazao svoga dvojnika, 
ali je istovremeno na temelju 

vlastite književne tvorevine svjes- 
no izgrađivao samoga sebe. Na- 
kon tog djela B. se na ljestvici 
književne slave veoma brzo uspi- 
nje i objavljuje istočnjačke priče 
u stihu: Kaurin (The Giaour, 
1813), Nevjesta iz Abida (The 
Bride of Abydos, 1813), Gusar 
(The Corsair, 1814), Opsada Ko- 
rinta (The Siege of Corinth, 1816) 
i Parisina (1816). Među njima Gu- 
sar i njegov nastavak Lara (1816) 
dalje izgrađuju ponositi i mrki 
bajronski lik. Usporedo s tim knji- 
ževnim uspjesima B. kao čovjek 
zadivljuje i zapanjuje englesko 
društvo. Privlačne vanjštine, a ne- 
obuzdan slobodnjak, on svojim ži- 
votom potvrđuje legendu o fa- 
talnoj romantičkoj ličnosti. No 
iako je postao mondena veličina 
aristokratskih krugova, značajno 
je da on to isto društvo mrzi i 
strastveno se bori protiv svake 
nepravde i ugnjetavanja, što je 
već i prije dokazao svojim govo- 
rom u kući lordova u kojem se 
zauzimao za radnike okrivljene 
zbog uništavanja strojeva. Novo 
razdoblje u Byronovu životu i 
stvaranju nastupa njegovim od- 
laskom u svojevoljno progon- 
stvo. Javno optuživan zbog ro- 
doskvrnja, zauvijek napušta do- 
movinu te najprije boravi u Švi- 
carskoj, a zatim dulje vrijeme u 
Italiji. U tom razdoblju ep Childe 
Harold dopunjuje novim putnim 
slikama (iz Belgije, iz doline 
Rajne, Švicarske i Italije), u koje 
je unio sjećanja na povijesne 
događaje (Waterloo) i na knji- 
ževne ličnosti (Rousseau) te ih 

je protkao mnogim romantič- 
nim opisima prirode. Ogorčen 
zbog izgnanstva, B. u pjesničkoj 
drami Manfred (1817) u kojoj se 
ugledao na Goetheova (v.) Fau- 
sta, zaokružuje »bajronski lik« 
dodavši mu još i titansku snagu. 
U Manfredu, glavnom junaku 
istoimene drame, koji osjeća ne- 
ku zagonetnu krivnju i ne zna 
granica u težnji da savlada i za- 
boravi prošlost, engleska je jav- 
nost prepoznala pjesnika te ga je 
zbog toga čak proglasila osniva- 
čem »satanske« pjesničke škole. 
Iako je pronio svijetom glas ro- 
mantičkog junaka, B. ostaje vje- 
ran klasicističkim uzorima i u 
tom duhu piše niz drama. Naj- 
uspjelije djelo, epsku satiru Don 
Juan (1819—24), B. stvara vje- 
rujući, poput klasicista, da je duž- 
nost pjesnika šibati licemnjerstvo. 
U tom duhovitom epu patos ra- 
nijih ostvarenja ustupa imjesto 
ironiji, a Don Juanovi brojni do- 
življaji i putovanja postaju izlika 
za široku društvenu satiru. U tom 
se djelu isprepleću retorika i ša- 
la, lirski ljubavni stihovi i vjerno 
prikazivanje stvarnosti. Slobo- 
darski duh i pjesničko djelo en- 
gleskog buntovnika nadahnuli su 
mnoge velike pjesnike, npr. Puš- 
kina, Ljermontova, Lamartinea i 
dr. 


Manfred (S. Miletić), Zagreb 1894; Kain, 
Zagreb 1921; Bajron, Seli, Kits (I. G. Ko- 
vačić, R. Kuić i dr.), Sarajevo 1954; An- 
tologija svjetske lirike, Zagreb 1956, 1965; 
Don Žuan (O. Gluščević), Beograd 1957; 
Se Harold (D. Anđelinović), Zagreb 


bkk 


CAESAR —> Cezar 


CALDERON DE LA BAR- 
CA, Pedro (Pedro Kalderon de la 
Barka, 1600—1681), španjolski 
dramatičar. Rođen je u Madridu, 
gdje je primio i prvu naobrazbu. 
Teologiju je studirao u Salaman- 
ki, ali je nije završio. Nasuprot 
mnogim piscima svog vremena, 
proveo je relativno miran život. 
Bio je neko vrijeme vojnik. U pe- 
desetoj godini se zapopio i kao 
vitez živio je do kraja života mir- 
no, uz kraljevski dvor. On je bio 
posljednji veliki pisac zlatnog 
vijeka španjolske književnosti. 
Vidio je kako umiru njegovi ve- 
liki prethodnici i suvremenici, pi- 
sci i slikari. Vidio je kako polako 
umire i velika španjolska država. 
I C. je dokraja upio u sebe tu 
atmosferu sveopćeg propadanja. 
U njoj se formirao kao čovjek i 
kao pisac, iz nje su ponikli i nje- 
govi pogledi na svijet. Dok je 
npr. Lope de Vega (v.) bio oliče- 
nje vitalnosti, vječne mladosti, 
površnosti i obješenjaštva, C. je 
oličenje kontemplativnosti, umor- 
nosti, mistike i života bez iluzi- 
ja. Nestalo je stare slave i bogat- 
stva, a ostali su grbovi, ostala su 
posljednja jadna uporišta: vjera, 
dužnost i čast. C. je pjesnik tih 
obmana. Ostao je sam i borio se 
sam sa sobom, u svojoj samoći, 
tražeći izlaza na bespućima, u fa- 
talizmu, u preziranju života, u 
vjeri u vječnost. Stoga je svijet 
za njega jedan »veliki teatar« i 
»veliki vašar«, a život nije drugo 


CALDERON DE LA BARCA 

nego obmana; ljudi sanjaju da 
žive, sanjaju da su bogati i sret- 
ni i tek će se u smrti probuditi. 
»Cio život je san, pa i sami snovi 
su san.« — C. je sav život i ener- 
giju uložio u svoj teatar. Nije na- 
pisao onako mnogo kao Lope de 
Vega, jer je bio mnogo savjesniji 
u radu, ali je ipak ostavio oko 
dvjesta kazališnih komada: 120 
drama i komedija i oko 80 cr- 
kvenih prikazanja (autos sacra- 
mentales). Obrađivao je sadrža- 
je iz suvremena života, iz špa- 
njolske i strane povijesti, legen- 
de iz Biblije i života svetaca, iz 
viteških romana, iz mitologije. U 
tom golemom opusu ima svega i 
svašta, genijalnih ostvarenja i 
potpunih promašaja, a najveći 
dio Calderćnovih djela nije više 
zanimljiv za današnjeg gledaoca. 
To se osobito odnosi na crkvene 
drame, kojima je C. posvećivao 
veliku pažnju. On je taj srednjo- 
vjekovni književni rod razvio do 
savršenstva, razrađujući vjerske 
sadržaje tehnikom svjetovne dra- 
me. Ali ni to nije moglo osigura- 
ti dug vijek onome što je u dru- 
gim zemljama već u njegovo do- 
ba pripadalo prošlosti. Do danas 
ostale su žive njegove drame s 
općeljudskim temama. To je pri- 
je svega Zalamejski sudac (El 
alcalđe de Zalamea), koja obra- 
đuje problem časti. Seljak Pedro 
Crespo, kome je jedan kapetan 
obeščastio kćer, traži zadovolj- 
štinu i nalazi je. C. je tu dramu 
napisao po istoimenom komađu 
Lope de Vege i od lošeg ostvare- 

nja napravio genijalno djelo. 
Druga mu je poznata drama 
Život je san (La viđa es suefio), 
filozofskog karaktera, iz poljske 
povijesti, gdje je iznio već spo- 
menute poglede na svijet i život. 
Nabrojimo još: Ljubav poslije 
smrti (Amar despues de la muer- 
te), Liječnik svoje časti (El mć- 
dico de su honra), Postojani 
princ (El principe constante) i 
Luis Perez el Gallego. Calder6ćn 
je bio pjesnik idealist, pristalica 
»uzvišenih misli« i »uzvišenih lju- 
bavi« a protivnik svega onoga 
što je »prosto« i »prozaično«. 
Zbog toga u njegovim dramama 
nećemo naći ni realističkih slika 
života, ni elementarnih strasti, 
kao kod Lopea i drugih dram- 
skih pisaca njegova vremena. Bio 
je staložen, tvrd, hladan. Radio je 
sabrano, ali to ga je često dovo- 
dilo u šablonu. Njegov kontem- 
plativni duh dao je divnih mono- 
loga, punih poezije, ali je zato 
imnogo puta zaboravljao na ka. 
rakteriziranje likova i psihološki 
uvjerljiv razvoj radnje. Stoga 
neki kritičari smatraju da je on 
po dubini misli, po poetskoj sna- 
zi mnogih mjesta u svojim djeli: 
ma iznad svih svojih prethodni- 
ka, ali da su i Lope i Tirso de 
Molina i Ruiz de Alarc6ćn po mno- 
go čemu nad njim, osobito po ži- 
votnosti svojih djela i po maj- 
storskoj scenskoj razradi. C. je 
bio mnogo slavljen za života. Ka- 
snije su ga najviše cijenili nje- 
mački romantičari, koji su u nje- 
mu nalazili svoj svijet snova. 1 
kod nas su izvođena neka djela, 
ali nijedno nije tiskano. 

Zalamejski sudac (odlomak, »100 najvećih 
djela svjetske književnosti«), Zagreb 1964; 
Sudac zalamejski (N, Milićević), »Forum«, 
Zagreb 1967. 

CALDERON, Ventura —> 
Garcia Calderćn 


CALDWELL, Erskine (Er- 
skin Koldvel, 1903), američki pri- 
povjedač. Kao sin putujućeg pre- 
zbiterijanskog svećenika proveo 
je djetinjstvo i mladost na putu, 
upoznavši dobro Jug SAD, pre- 
dio koji opisuju gotovo sva nje- 
gova djela. U novelama i roma- 
nima često tretira društvene pro- 
bleme tog područja i osuđuje 
rasnu mržnju i neljudsko iskori- 
štavanje = najamnika-napoličara. 
C., koji se sam probijao kroz ži- 
vot promijenivši bezbroj zanima- 
nja i čekajući dugo na priznanje, 
danas je jedan od najčitanijih 
američkih pisaca. Vrlo je plodan: 
napisao je preko 40 svezaka, u- 
glavnom kratkih romana i zbirki 
novela. Proslavio se romanom 
Duhanski put (Tobacco Road, 
1932), svojim najboljim djelom, u 
kojem primitivističkom tehnikom 
opisuje zaostalu i siromašnu bi- 
jelu obitelj uzgajivača pamuka, 
čime se (što je često kod Cald- 
wella) postižu snažni kontrasti, a 
groteska se uzvisuje do tragedije. 
Dramatizirano, ovo je djelo do- 
živjelo jedinstven uspjeh zadržav- 
ši se na sceni dulje od ijedne a- 
meričke drame. Treba istaknuti i 
romane Mala Božja njiva (God's 
Little Acre, 1933) i Neredi u srp- 
nju (Trouble in July, 1940). Zbog 
naglašenog erotizma Caldwellova 
su djela bila često sudski progo- 
njena. Njegova plodnost odrazila 


se negativno na kvalitetu naroči- 
to novijih djela, kojima kritika 
predbacuje stereotipnost i psiho- 
lošku neuvjerljivost. 
Duhanski put (S. Balen), Zagreb 1951; 
Neredi u julu (D. Andrić), Novi Sad 1952; 
Gradić stherville (Š. Balen), Zagreb 
1954; Klečanje pred rađajućim suncem 
(Li. Stefanović i J. Vagenhals), Sarajevo 
1954; Greta (M. Jevtović), Beograd 1958; 
Tragični kraj (M. Duičić), Sarajevo 1958; 
Kuća u brdima (A. Kostić), Beograd 1959; 
Sigurna ruka gospodnja_ (M. Zander— 
—Rojs), Beograd 1960; Klodel Ingliš (B. 
Glišić), Beograd 1960; Mala Božja njiva 
(B. Glišić), Subotica 1960; Subotnje po- 
podne (I.iŠ. Balen), Zagreb 1960: Epizoda 
u Palmettu (Li. Radović), Beograd 1962; 
Duvanski put (D. M. Pašić), Beograd 1962; 
Izvesne žene (Lj. Radović), Beograd 1963; 
Ja se zovem Jenny (Lj. Radović), Zagreb 
1963; Blizu kuće (Lj. Radović), Sarajevo 
1964; Svjetiljka za predvečerje (Lj. Rado- 
vić), Titograd 1964; Majstor (B. Lojen), 
Sarajevo 1964; Posljednje ljetne noći (Lj. 
Radović), Zagreb 1965. 

CALVINO, Italo (Italo 
Kalvino, 1923), talijanski pripo- 
vjeđač. Rođen je na Kubi od ta- 
lijanskih roditelja, a djetinjstvo 
i mladost proveo je u Liguriji. 
Sudjelovao je u pokretu otpora 
a po završetku rata pridružio se 
skupini lijevo orijentiranih inte- 
lektualaca okupljenih oko torin- 
skog izdavača Einaudija. Prvi ro- 
man Staza do paukovih gnijezda 
(Il sentiero dei nidi di ragno, 
1947) objektivizacija je autobio- 
grafskih iskustava iz razdoblja 
pokreta otpora. Djelo ukrštava 
motive dječje igre i brutalnosti 
rata kao elemente psihološkog 
sazrijevanja glavnog protagonis- 
ta, dječaka Pina, a prožima ga 
svjež pikarsko-avanturistički duh. 
Kompleksnije su djelo Naši preci 
(I nostri antenati), alegorijsko- 
-poučna trilogija: radnja Raspo- 
lovljenog viskonta (Il visconte 
dimezzato, 1952) poduđara se vre 


CALVINO 


menski s razdobljem turskih os- 
vajanja; to je priča o osakaće- 
nom kršćanskom plemiću koji 
nastavlja živjeti u dvjema polo- 
vinama, dobroj i zloj, a simbo- 
lično ističe težnju za potpunošću 
izvan osakaćenja koje nameće 
društvo; Barun penjač (IL ba 
rone rampante, 1957), smješ- 
ten u prosvjetiteljsku epohu, tre- 
tira u bizarnu liku glavnog ju- 
naka, antikonvencionalnog pred- 
stavnika feudalnog društva koji 
živi na drveću, problem odnosa 
između inđividualnog samoodre- 
čenja i uključivanja u povijest; 
konačno, Nepostojeći vitez (Il 
cavaliere inesistente, 1958), paro- 
dirajući ariostovsku tematiku, tj. 
legendarno doba Karla Velikog, 
postavlja u prvi plan pitanje me- 
hanički ostvarena postojanja, 
praznog oklopa koji pokreće sa- 
mo snaga volje. Najopsežnije su 
Calvinovo djelo Pripovijetke (I 
racconti, 1958), podijeljene u če- 
tiri dijela: Mučne idile, Mučna 
sjećanja, Mučne ljubavi i Mučan 
život. Posebno se ističe ciklus po- 
svećen tragikomičnom  »blagom 
divljaku« Marcovaldu, nekvalifi- 
ciranu radniku, čija prirodna be- 
zazlenost redovno stradava u su- 
rovu dinamizmu gradskog živo- 
ta, pa dulje pripovijetke Građe- 
vinska špekulacija (La speculazio- 
ne edilizia, 1957) i Oblak smoga 
(La nuvola di smog, 1958, u nas 
prevedeno kao Oblaci velegrada) 
koje obrađuju akutne probleme 
talijanskog neokapitalizma. Siva 
atmosfera karakteristična za ove 
dvije pripovijetke dominira i u 
romanu Dan jednog člana izbor- 
ne komisije (La giornata di uno 
scrutatore, 1963), gdje unutarnji 
monolog glavnog lika, »prosječ- 

nog« člana KPI, za vrijeme gla- 
sačke nedjelje provedene na iz- 
bornom mjestu, jednom katolič- 
kom institutu za rehabilitaciju fi- 
zički i duševno zaostalih, otkriva 
svu kompleksnost i neizvjesnost 
talijanskih političkih perspektiva. 
Calvinove Kozmokomične priče 
(Le cosmicomiche, 1965), ponovo 
dovode do izražaja autorovu sklo- 
nost za kombinatoriku. No nauč- 
na fantastika ovih pripovijedaka 
nije usmjerena prema budućno- 
sti, već prema prošlosti, a Ofwfq, 
koji i nije glavni lik već oko pro- 
jicirano u svemir iz aspekta da. 
našnjih znanstvenih saznanja, mi- 
jenja svoju formu i stanje duha, 
kroz milijarde godina, kroz faze 
stvaranja našeg planetnog siste- 
ma i geoloških kataklizama, od 
prve žive stanice preko mekušca 
i dinosaurusa do suvremenog 
čovjeka. 

Staza do paukovih gnijezda (Z. Marčić), 
Zagreb 1959; Oblaci velegrada (K. Milačić), 
Sarajevo 1962; Naši preci (K. Milačić i 
M. Machiedo), Zagreb 1965; Predvojeni vi- 


kont (sadržava i Dan jednog člana izborne 
komisije, J. Stojanović), Beograd 1965. 

CAMOES, Luis Vaz de 
(Luiš Vaš de Kamoinš, 15242— 
—1580), portugalski pjesnik, tvo- 
rac nacionalne epopeje. Porijek- 
Jom iz osiromašene plemićke obi- 
telji, bio je vojnik u Maroku i 
proživio 16 godina pustolovna ži- 
vota u Indiji i Africi. Temeljita 
humanistička naobrazba, živa 
stvaralačka mašta i ljubav za do- 
movinu odražavaju se u njegovu 
glavnom djelu, epskom spjevu Lu- 
zitanci (Os Lustadas, 1572), u ko- 
me pjeva o junačkim podvizima 
otkrivača Novoga svijeta i stvara- 

laca portugalskog kolonijalnog 
carstva. Napisano u jedanaesterci- 
ma, raspoređenima u stance po u- 
zoru na Ariosta (v.), djelo opisuje 
ekspediciju glavnog junaka, Va- 
sca da Gama, koji se hrabro bori 
i pobjeđuje upornošću i u najte- 
žim trenucima. Pored njega ja- 
vlja se i niz drugih likova, tako 
da spjev slavi čitav narod, što 
pokazuje i naslov, a u nekim se 
pjevanjima (npr. u VIII) iznose 
i pojedini trenuci iz nacionalne 
povijesti. Značajan utjecaj an- 
tičke kulture ogleda se u mnogim 
dodirnim tačkama s Eneidom 
(v. Vergilije); tako npr. Vasco 
da Gama priča svoje doživljaje, 
kao i Eneja; mitološka bića u- 
pravljaju sudbinom hrabrih mo- 
replovaca, a česte su i druge an- 
tičke —reminiscencije. Sličnosti 
ima napokon i u samoj epskoj 
koncepciji djela. Jednako je sna- 
žan i element humanističke eru 
dicije u mnoštvu učenih zemljo- 
pisnih, povijesnih, astronomskih 
i pomorskih podataka, koji za- 
jedno s antičkom podlogom daju 
djelu biljeg univerzalne kulture, 
tipične za doba renesanse. Uvijek 
vjeran povijesnoj istini, na teme- 
lju vlastitoga životnog iskustva, 
dao je C. plastične prikaze bita- 
ka (npr. IV, 28—45), dramatske 
prizore iz narodne povijesti (u- 
bojstvo In€s de Castro, III, 119— 
135), patetične, ali i duboko ljud- 
ske likove (gigant Adamastor, V, 
37—60), a naročito žive opise mo- 
ra i vjetrova, koji svjedoče o 
njegovu daru zapažanja i ljubavi 
prema prirodi (oluja i borba 
mornara protiv valova, VI, 70— 
79, opis morske pijavice, V, 18— 
22). S nekom nostalgijom opje- 
vao je slavu svoje domovine u 


doba opadanja njene moći i time 
stvorio jedinu pravu nacionalnu 
epopeju u evropskoj književno- 
sti, prožetu istinskim rodoljub- 
ljem. Iako tematski vezana uz 
jedno razdoblje i jedan narod, 
zbog umjetničke iskrenosti, liri- 
zma, kao i zvučna stiha i bogata, 
izražajna jezika, ona je dio ev- 
ropske kulturne baštine. Pohotlji- 
vost plemstva u novoosvojenim 
krajevima odvažno žigoše u satiri 
Ludosti u Indiji (Disparates na 
India). Pisao je i lirske pjesme u 
petrarkističkom duhu i obliku, u 
kojima, pored manje-više kon- 
vencionalnih ljubavnih motiva, u 
duboko proćućenim, nježnim i 
melodioznim stihovima izražava 
svoje neprekidne životne patnje, 
razočaranja i melankoliju; tako 
npr. u pjesmi Junto dum seco, 
duro e estćril monte i u sonetu 
povodom smrti Kineskinje Dina- 
mene, dok pjesma S6bolos rios 
que vdo sadrži jasne platonistič- 
ke utjecaje. Njegova se lirika is- 
tiče ljepotom stiha, čistoćom iz- 
raza i muzikom riječi, čime je 
obogatio portugalsko pjesništvo i 
književni jezik, pa nije samo naj- 
veći epičar već i jedan od naj- 
većih lirskih pjesnika svoga na- 
roda. 


Luzitanci (prir. za mladež J. de Barros, 
prev. J. Tabak), Zagreb 1952; Antologija 
svjetske lirike, Zagreb 1956, 1965; Poezija 
vekova (T. Đukić), Beograd 1965. 

CAMPANA, Dino (Dino 
Kampana, 1885—1932), talijanski 
liričar. Objavio je za života samo 
jedno djelo, Orfička pjevanja 
(Canti orfici, 1914), zbirku pjesa 
ma i lirske proze. Posmrtno su 


9 Strani pisci 

mu izašli Neobjavljeni stihovi 
(Inediti, 1941). Nemiran duh po- 
ticao ga je na daleka putovanja, 
od Odese do Južne Amerike, i na 
česte promjene zanimanja. Uje- 
dinio je — ne kao uzore, već po 
afinitetu — u nadasve originalnoj 
sintezi, Rimbaudov (v.) smisao 
za boju, Baudelaireovu (v.) sen- 
zualnu rafiniranost i Verlaineovu 
(v.) muzikalnost. C. pjeva o ta- 
janstvenim osvjetljenjima grad- 
skih trijemova, o emigrantskoj 
odisejadi prema južnoameričkim 
prijestolnicama, o električnim 
skeletima gradova u noći, o pro- 
stranstvu pampe, o bujnim ma- 
tronama lučkih četvrti, o nedo- 
hvatnoj viziji leonardovske lje- 
pote, Gioconde, naslućene u ira- 
cionalnoj sferi priviđenja. Cam- 
panina lirika ne označava samo 
početak talijanske »mediteran- 
ske« poezije već svojim bogat- 
stvom gradacija, od traženja od- 
sutnoga preko fantastičnoga i ka- 
otičnoga do apsurda i ništavila, 
prethodi različitim smjerovima 
suvremene književnosti. Karakte- 
rističan je naslov Campanina dje- 
la: poput Leopardija autor naziva 
svoje sastave pjevom, odnosno 
pjevanjima, pozivajući se ujedno 
na magičnu moć Orfejevu. Mistič- 
na i tajnovita priroda Campani- 
na stiha bazira se na muzikalnoj 
sugestiji: dominiraju monotoni i 
uspavljivi ritmovi, katkada lišeni 
interpunkcije, a katkada bogati 
dvotačkama koje ambivalentno o- 
značavaju i pauzu i nastavak pje- 
va. 


Antologija svjetske lirike, Zagreb 1956, 
1965; Talijanska poezija XX stoljeća (J. 
Ricov), Zagreb 1957. 

CAMPANELLA 
CAMUS 


CAMPANELLA, Tomma. 
so (Tomazo Kampanela, 1568— 
—1639), talijanski pjesnik i utopi- 
stički mislilac. Dominikanac i 
pristaša Telezijeve filozofije, cio 
je život posvetio smjeloj ideji u- 
niverzalne države, utemeljene na 
načelima »prirodne« religije. Po- 
kušavajući ostvariti svoje zami- 
sli urotom protiv španjolske vla- 
sti u južnoj Italiji, dopao je za- 
tvora, gdje je proveo 30 godina. 
Tu je napisao značajna djela, 
među ostalima čuveni utopistički 
spis Grad sunca (La Citta del 
Sole, 1602), u kojemu iznosi na- 
predne misli o sveopćoj ljudskoj 
sreći i pravednom društvenom u- 
ređenju, temeljenu na ukidanju 
obitelji i privatnog vlasništva, na 
zajedničkom odgoju i radu i na 
drugim reformama. Osim filozof- 
skih i magijskih spisa pisao je 
Pjesme (Poesie, obj. 1915). Nov 
sadržaj, filozofski i proročki duh 
nepokolebljivog mislioca i osam- 
ljenika, izbija iz konvencionalnih 
pjesničkih oblika. Ljepota ove 
doživljene poezije često je frag- 
mentarna. Duboke misli, neoče- 
kivane slike, a nadasve iskrena 
vjera neshvaćenog apostola pri- 
rodne dobrote i pravde u moć 
ljudske misli daju njegovim sti- 
hovima posebno mjesto u tali- 
janskom pjesništvu 17. st., koje 
se inače uglavnom iscrpljuje u 
slavljenju čulne ljubavi i u traže- 
nju formalnih novosti. 


Grad sunca (A. Šepić), Zagreb 1953; 
Grad sunca (D. Grabovac), Beograd 1953; 
V. Filipović, Filozofija renesanse, Fil. 
hrest. HI, Zagreb 1956. 

CAMUS, Albert (Alber 
Kami, 1913—1960), francuski pri- 
povjedač, dramatičar, esejist i 
novinar, dobitnik Nobelove na- 
grade za 1957. Po iskrenoj i po- 
štenoj angažiranosti pripada u 
najvećoj mjeri tzv. prometejskim 
pjesnicima, onima kojima je 
umjetničko stvaranje ujedno i 
borba za slobodu čovjeka i nje- 
gove savjesti. Održati i obraniti 
ljudsku svijest i savjest osnovna 
je Camusova težnja, i ona ga, 
u različnim etapama, vodi od vi- 
zije apsurdnog svijeta do otkri 
vanja vrednota koje su izvan do- 
hvata besmisla. Prema ovom pro- 
cesu misli možemo među Camu- 
sovim djelima razlikovati tzv. 
»apsurdna« i »revoltirana« djela. 
Prva su umjetnički odraz općeg 
osjećanja bespuća i besmisla ka- 
rakterističnog za mlađu genera- 
ciju književnika oko četrdesetih 
godina. Pripovijest Stranac (L'E- 
tranger, 1942) i njen filozofski 
odraz Mit o Sizifu (Le Mythe de 
Sisyphe, 1943) izražavaju polaznu 
tačku piščeve misli: spoznaju o 
apsurdnosti postojanja u svijetu 
gdje je čovjeku sve strano i ne- 
shvatljivo. U viziji besmisla, koja 
briše sve konvencionalne vredno- 
te, ostaje apsurdnom čovjeku 
kao jedina istinska stvarnost svi- 
jest o besmislu i njen revolt pred 
nedokučivošću svijeta i beskori- 
snošću sudbine. Sizif, simbol ap- 
surdnog čovjeka, prihvaća bes- 
mislenu mehaniku svog zadatka 
upravo zato jer ju je spoznao i 
tako obogatio živom vrijedno- 
šću: svojom sviješću. Filozofska 
koncepcija Sizifa umjetnički se 
ostvarila u Strancu, liku čovjeka 
koji se u slijepom automatizmu 
svakidašnjice otuđio i svijetu i 


svojoj ljudskoj prirodi. Mersault 
je čudovište, lišeno i društvenih 
konvencija i svijesti, to je go ćo- 
vjek sve do časa dok ne spozna 
apsurd svijeta. Kazališna djela iz 
tog razdoblja, Nesporazum (Le 
Malentendu, 1944) i  Caligula 
(1944), konzekventnija su i smje- 
lija od pripovijetke i eseja. Ap- 
surdni čovjek, oslobođen svih 
zakona i stege društva, pokretan 
jedino sviješću o besmislu sve- 
ga, ulazi u akciju. Neumoljiva lo- 
gika dovodi ga do zločina (Ne 
sporazum), do ludila i destruk- 
cije (Kaligula). Apsurd, dakle, 
kao jedino pravilo akcije dovodi 
čovjeka do bezobzirnog i anarhič- 
nog individualizma. U »revoltira- 
nim« djelima apsurdni čovjek u- 
stupa mjesto »pobunjenom« čo- 
vjeku, koji prevladava besmisle- 
nost i ravnodušnost svijeta u 
aktu ljudske solidarnosti. Ap- 
surd, tj. patnje, nasilja i smrt, ne 
mogu se prevladati ni samouboj- 
stvom ni metafizičkom nadom u 
»drugi« svijet, već samo pobunom 
svijesti, koja rađa novim, višim 
vrednotama: ljudskim suosjeća- 
njem, ljubavlju, pravdom i isti- 
nom. Milosrđe, poštenje i dobra 
volja mogu ako ne uništiti zlo, 
a ono ga barem ublažiti i ograni- 
čiti. Ovaj mi je svijet odvratan, 
kaže Camus, ali ja se osjećam 
solidaran s ljudima koji u njemu 
trpe. Zato će protagonisti roma- 
na Kuga (La Peste, 1947) slijepoj 
tiraniji epidemije suprotstaviti 
svoju ljudsku simpatiju i solidar- 
nost s onima koji trpe i fizički i 
imoralno. Esej Pobunjeni čovjek 
(LD'Homme revolte, 1951) razma- 
tra odnos između ljudske svije- 
sti i vanjskog svijeta u svjetlu 
političke i književne povijesti. 


CAPOTE 


Opsadno stanje (L'Etat de sičge, 
1948) ostvaruje u dramskom 
obliku revolt čovjeka protiv ti- 
ranije, a drama Pravednici (Les 
justes, 1950) govori o problemu 
individualne savjesti u izvršenju 
revolucionarnih zadataka.  Po- 
sljednji roman Pad (La chute, 
1956) znači za mnoge vraćanje na 
pozicije filozofije apsurda i anar- 
hije. Naprotiv, usprkos vanjskom 
cinizmu, bezbolnosti i ravnodu- 
šnosti, knjigom ječi samooptuž- 
ba i ispaštanje savjesti koja se 
identificirala sa zlom u svijetu i 
u čovjeku. 

Stranac. (D. Smičiklas), Zagreb 1951; 
Kuga. Kronika (1. Hergešić), Zagreb 1952; 
Pad (I. V. Lalić), Zagreb 1958; Stranac 


(D. Nikolić), Beograd 1959; Izgnanstvo 
i kraljevstvo (Lj. Jokić), Beograd 1959; 


Mit o Sizifu (N. Šmailagić), Sarajevo 1961, 
1963; Kuga (J. Marković-Čizeg), Beograd 
1963; Stranac (M. Lalić), Beograd 1962, 

CAPOTE, Truman (Tru- 
man Kepouti, 1925), američki knji- 
ževnik. Jedan je od brojnih pri- 
povjedača s američkog Juga, pa 
je, u početku, i njegov pokrajin- 
ski svijet zanesenih čudaka pro- 
žet atmosferom propadanja, de- 
generacije, morbidnih uspomena 
i nemoćnih iluzija, otjelovljen u 
zapuštenim kućama u prebujnoj 
raskoši divljeg raslinja. U roma- 
nu Drugi glasovi, drugi prostori 
(Other Voices, Other Rooms, 1948) 
dječak Joel, najprije zbunjen i 
naivan, sazrijeva do spoznaje o 
zbiljnosti osobnih snova. Mlade- 
nački junaci i junakinje zbirke 
novela Drvo noći (A Tree of 
Night, 1949) trepere između stra- 

CAPUANA 


ha od vlastitih priviđenja i časo- 
vite životne radosti, a groteskne 
ličnosti i natprirodne intuicije ja- 
vljaju im se kao utočište ili kao 
prijetnja neizbježnog. U drugom 
romanu, Harfa trave (The Grass 
Harp, 1951), osjećaj rezignaciie 
povezuje se s kratkovidnim koris- 
toljubljem i konvencionalnošću, 
a prostodušnost i prkosna dobro- 
ta srca alegorijski se suprotstav- 
ljaju u slikama punim humora i 
prirodne jednostavnosti. Capote- 
ova tendencija prema realističnoj 
površini očita je i u kratkom ro- 
manu Doručak kod Tiffanyja 
(Breakfast at Tiffany's, 1958), 
gdje usred privremenosti i nesta- 
bilnosti njujorških međuljudskih 
odnosa prikazuje dražestan lik 
širokogrudne, svojeglave i slobod- 
ne Holly. Njegov stil također se 
postupno razvijao od poetično- 
-halucinatornog metaforičkog bo- 
gatstva prema precizno zapaže- 
noj duhovitosti velegradskog idi- 
oma. Interes za reportersku ob- 
jektivnost očitovao se u putopis- 
nim zapisima iz Rusije (Čuju se 
muze — The Muses Are Heard, 
1956). Iznenađenje izazvao je 
djelom koje je potpuno negi- 
ralo poetiku maštovitih dostignu- 
ća iz prve faze. Knjiga Hladno- 
krvno (In Cold Blood, 1965) am- 
biciozno je najavljena kao poku- 
šaj »neizmišljenog romana«. To 
je autentičan, dokumentima pot- 
krepljen prikaz jednoga višestru- 
kog ubojstva, njegovih širih okol- 
nosti, žrtava, počinitelja i pDos- 
ljedica, plod dugotrajnog teren- 
skog ispitivanja. Knjiga Hladno- 
krvno prekinula je zanimljivu 
Capoteovu težnju da u svojoj 
osobnoj viziji nađe odgovor na 
grube izazove vanjskoga svijeta. 

Harfa trave (M. Sinković), Zagreb 1962; 
Hladnokrvno (B. Bucalo), Zagreb 1967. 

CAPUANA, Luigi (Luidži 
Kapuana, 1839—1915), talijanski 
književnik. Utjecao je na knjiže- 
vno stvaranje esejima u kojima 
se zalagao za naturalizam pišući 
o evoluciji književnosti, potrebi 
znanstvenog pogleda na svijet i 
čovjeka i neophodnosti apsolutne 
impersionalnosti — pripovjedača. 
No pod utjecajem De Sanctisa 
(v.) isticao je i važnost forine 
(Suvremeni talijanski teatar — Il 
teatro italiano contemporaneo, 
1872; Studije o suvremenoj Knji- 
ževnosti — Studi sulla letteratura 
contemporanea, 1880, 1882; Knji- 
ževne kronike — Cronache lette- 
rarie, 1899). Prihvatio je, kasnije, 
i pojavu novih poetika (Suvreme- 
ni »izmi« — Gli »ismi« contempo- 
ranei, 1898). C. je značajan pio- 
nir verističkog romana, iako ni- 
kada nije dosegao dubinu nova- 
torske proze G. Verge (v.). Strog 
psihološki i fiziološki determini- 
zam prevladava u njegovu prvom 
romanu Giacinta (1879), »objek- 
tivnoj« analizi životnog puta ne- 
sretne junakinje koja se ne može 
oduprijeti negativnom utjecaju 
vulgarne sredine i teškom naslje- 
đu nagona iskvarene majke. Pato- 
loške pojave, zločin, pa i tada 
moderni spiritizam i telepatija 
podjednako su privlačili njegov 
radoznao i eklektičan duh (roma- 
ni Miris — Profumo, 1890; Sfinga 
— La sfinge, 1897; Idealan zločin 
— Delitto ideale, 1902). Sicilijan- 
ski krajolik i sredinu najuspješ- 
nije je evocirao u psihološkom 
romanu Markiz Roccaverdina (Il 
marchese di Roccaverđina, 1901), 


u kojem dominira problem griž- 
nje savjesti zbog suvišna zločina 
iz ljubomore. Njegove brojne pri- 
povijetke nisu bez iskrenih hu- 
manih akcenata i snažnih, realis- 
tičkih slika iz regionalnog života 
(Mračna priča — Storia fosca, 
1883; Homo!, 1883, lat., znači 
»Čovjek!«; Domaće priče — Le 
paesane, 1894; Nove »domaće pri- 
če« — Nuove »paesane«, 1898). 
Veliku je popularnost stekao 
knjigama za djecu i mladež, koje 
se i danas čitaju i prevode (Bija- 
še nekoć — C'era una volta, 1882; 
Knjiga priča — Il raccontafiabe, 
1894; Pričice i uspomene za dje- 
čake — Raccontini e ricordi per 
fanciulli, 1920. i dr.). Verističke 
nazore unio je i u svoje kazališne 
komade na sicilijanskom narječ- 
ju (Sicilijanski dijalektalni tea- 
tar — Teatro dialettale siciliano, 
1912, 1920, 1921). Od dramskih 
djela najbolja mu je drama Ča- 
rolija (Malia, 1895). 

Tlapnje (J. Sedmak), »1000 najljepših no- 
vela«, sv. 97—99, Zagreb 1938; zemlji 
naranđinog cveta. Sicilijanske priče (N. 


Sjeran), Beograd 1952; mast (R. Njeguš, 
S. Vinaver), Beograd 1952. 

CARAGIALE, Ion Luca 
(Jon Luka Karadžale, 1852—1912), 
rumunjski komediograf, tvorac 
karakterne komedije i političke i 
socijalne satire. Od 1904. živio je 
zbog svoga političkog stava u 
Berlinu, gdje je i umro. Već u 
prvim djelima ismjehuje negativ- 
nosti ondašnjega društva i tom 
stavu ostaje i kasnije dosljedan. 
S naprednog stajališta žigoše 1ia- 
lograđanštinu, korupciju i dvos- 


CARAGIALE 
CARDUCCI 


truki moral građanskog društva. 
Najbolja su njegova djela kome- 
dije Burna noć (O noapte furtuno- 
asd, 1878), satira na brak, pretje- 
ranu ljubomoru i osjećaj časti 
građanstva, zatim Izgubljeno pis- 
mo (O scrisoare pierduta, 1884), 
najbolja njegova komedija, sati- 
rički prikaz stranačke borbe, bes- 
krupuloznosti i korupcije kandi- 
data i nemoćne dezorijentiranosti 
maloga čovjeka, Karnevalski pri- 
zori (D'ale Carnevalului, 1885) i 
dr. Dramom Kleveta (Napasič, 
1890), iz seoskoga života, okušao 
se i na tom području. Od novela 
najuspjelije su Grijeh (Pacat), 
Uskrsna voštanica (O fdclie de 
Pasti) i Sretan čovjek (Om cu no- 
roc), sve iz 1892. Pisao je i skice, 
sakupljene u 3 sveska (Lagane 
skice — Schije usoare, 1896, Tre- 
nuci — Momente, 1901. i Nove ski- 
ce — Schije nouč, 1915), u kojima 
izvrgava ruglu korupciju i koz- 
mopolitizam buržoazije, zaosta- 
lost škola i druge aspekte ondaš- 
njega društva. Caragialeova se 
djela odlikuju realističkim darom 
zapažanja i satirom, čime je stvo- 
rio galeriju plastičnih likova s iz- 
vrsno oblikovanim karakterima. 
Tome pridonosi i izražajan i stil- 
ski primjeren jezik. Zahvaljujući 
tim kvalitetama njegova su djela 
i danas popularna, a neki njegovi 
izrazi i rečenice postali su svoji- 
na živa narodnog govora. 


Odlomci rumunske proze (L. Pavlović), 
Beograd 1940 

CARDUCCI, Giosuč (Džo- 
zue Karduči, 1835—1907), talijan- 
ski liričar i povjesničar književ- 
nosti, dobitnik Nobelove nagrade 

1906. U pedesetogodišnjem stva- 
ranju (1850—1900) dao je pravu 
sliku svojih pjesničkih i politič- 
kih ideala, koji su bili u skladu 
sa stavovima građanstva nove I- 
talije. Započeo je kao republika- 
nac i materijalist ogorčenom po- 
lemikom protiv klerikalizma i 
vjerskog — mračnjaštva (npr. 
Himna satani — Inno a Satana, 
1863), a završio kao pjesnik slu- 
žbene Italije, monarhist i nacio- 
nalist. Nasuprot katoličkom ro- 
mantizmu, vraćao se talijanskim 
klasicima i antičkoj književnosti, 
veličajući poganski duh drevnih 
stanovnika Italije i napredak čo- 
vječanstva u njegovu stoljeću. 
Stvorio je nov klasicizam, koji je 
otvoren problemima suvremenog 
života, rodoljubnim i etičkim 
shvaćanjima. Usmjeren manje 
prema unutarnjem životu i lir- 
skoj introspekciji, a pretežno 
prema vanjskom svijetu i nacio- 
nalno-političkim zbivanjima, C. 
je realistički opjevao krajolike 
svoga djetinjstva (Pred San 
Guidom — Davanti San Guido, 
Prolazeći toskanskom maremom 
— Traversando la Maremma to- 
scana), sunčane poljske vidike i 
simbole ljudskog rada (Vo — 11 
bove), obiteljske boli i ljubav 
(Drevni plač — Pianto antico, 
Na kolodvoru, jesenskog  jut- 
ra — Alla stazione_ in una 
mattina  d'autunno), značajne 
prizore iz talijanske povijesti i 
francuske revolucije (Pjesma o 
Legnanu — Canzone di Legnano; 
Ca ira). Carduccijev je pjesnič- 
ki govor prožet elementima ta- 
lijanske i klasične pjesničke tra- 
dicije, s kompaktnom, racional- 
nom lirskom strukturom; odi- 
še zdravim, buntovnim tempe- 

ramentom, protkan je konkret- 
nim pojedinostima i odlikuje 
se izvanrednom plastičnošću i- 
maginacije. U ranijim zbirkama 
(Mladenačke pjesme — Juveni- 
lia, 1850—60; Vedre i ozbiljne 
pjesme — Levia gravia, 1861— 
—71; Jambi i epode — Giambi ed 
epodi, 1867—69) pjesme su pre- 
težno političko-satiričke i pole- 
mičke. Najbolja mu je zbirka 
Novi stihovi (Rime nuove, 1861— 
—87, koja sadrži antologijske 
pjesme, od kojih su neke već spo- 
menute. U zbirci Barbarske ode 
(Odi barbare, 1877—89) original- 
no se poslužio grčkim i latinskim 
metričkim shemama; slabija mu 
je posljednja zbirka, Rime i rit- 
movi (Rime e ritmi, 1897—98). 
Kao kritičar bio je pristaša znan- 
stvene kritike = pozitivističkog 
smjera, a od proznih radova naj- 
bolje su mu stranice autobiograf- 
skog karaktera. 

Talijanska lirika, Zagreb 1939; Antologija 
svjetske lirike, Zagreb 1956, 1965; V. Na- 


zor, Prepjevi, Zagreb 1959; Poezija vekova 
(T. Đukić), Beograd 1965. 

CARLYLE, Thomas (To- 
mas Karlajl, 1795—1881), engleski 
književnik, filozof i povjesničar 
škotskog porijekla. Stvarao je na- 
dahnut njemačkom romantičkom 
književnošću i idealističkom filo- 
zofijom, a polazio je uvijek od 
krajnje konzervativnih životnih 
nazora. Najpoznatije mu je djelo 
Prekrojeni krojač: Život i shvaća. 
nja gospodina Teufelsdrockha, 
(Sartor Resartus: The Life and 
Opinions of Herr Teufelsdrockh, 
1836), mješavina filozofske ras- 
prave, satire i autobiografije. Tu 
je naširoko objasnio svoju tezu da 


svi oblici u kojima se manifes- 
tira duh zastaruju poput odjeće 
i, oslanjajući se na neka vlastita 
životna iskustva, ispričao biogra- 
fiju fiktivnoga njemačkog učenja- 
ka. Napose je zanimljiv ose- 
bujan stil tog djela u kome se 
izmjenjuju retorika, patos, satira 
i humor i gdje se ogleda stras- 
tvena priroda pisca. Iduće poz- 
natije djelo, O herojima, obožava- 
nje heroja i herojsko u povijesti 
(On Heroes, Hero-Worship, and 
the Heroic in History, 1841), te- 
melji se na autorovim predava- 
njima i na ideji da su veliki lju- 
di stvarni nosioci povijesti čovje- 
čanstva. Krajnje subjektivističku 
interpretaciju povijesne proble- 
matike ostvario je i u Povijesti 
francuske revolucije (The French 
Revolution: A History, 1837). Na- 
pisao je i niz književnokritičkih 
radova u kojima se pretežno bavi 
njemačkim piscima. 

O herojima, heroizmu i obožavanju hero- 
ja (B. Knežević), Beograd 1903; Radi, ne 
očajavaj! (M. Gjurić), Knjižnica za na- 
rodno prosvjećivanje, god. 2, sv. 2, Zag- 
reb 1915; Francuska revolucija (N. Kar- 
lić), Zagreb _1918; Radi i ne očajavaj (S. 
Lazarević), Domaći univerzitet narodnoga 


dela, br. 2, Beograd 1931; Francuska revo- 
lucija (M. Dobrić), Beograd 1933. 

CARMINA — BURANA 
(Karmina Burana, lat. Buranske 
pjesme), najznamenitiji zbornik 
srednjovjekovne vagantske liri- 
ke, nazvan prema bavarskom sa- 
mostanu Benediktbeuren, u ko- 
jem je oko 1230. nastao. Pjesme, 
koje kronološki upućuju na 12. 
st., sakupljene su prema starijim 
predlošcima iz Švicarske (Zu- 
rich, Bodensee). Autori su im a- 
nonimni putujući đaci i klerici 


CARMINA BURANA 
CARNER 


njemačkog, francuskog i engle- 
skog porijekla koji su se zvali 
vaganti ili golijardi. Zbornik je 
sastavljen većinom od latinskih 
(250), dijelom od njemačkih 
i latinskonjemačkih pjesama 
(55). U toj se lirici miješa- 
ju svjetovni i vjerski, narodni i 
antički elementi. Slike iz prirode, 
ljubavne pjesme, pošalice i vin- 
ske pjesme, raspojasane i čulne, 
isprepleću se s pjesmama dubo- 
ko religioznim; uz moralističku, 
didaktičku i političku tematiku 
ima podosta i suvremene, npr. 
parodije na crkvu i duhovnike, či- 
me je ta lirika zašla na područje 
satire. Među anonimnim pjesnici- 
ma ističe se tzv. Archipoeta, koji 
je sredinom 12. st. pjevao na dvo- 
ru kčolnskog nadbiskupa Reinalda. 
Od mnogobrojnih pjesama saču- 
vano ih je deset, a najbolja je 
ironična Ispovijest (Estuans in- 
trinsecus...), koja je ubrzo posta- 
la poznata u čitavoj Evropi. Ka- 
rakteristična je u njoj strofa sa 
stihom Meum est propositum in 
taberna mori (Nakanio sam um- 
rijeti u krčmi). Kao scensku kan- 
tatu uglazbio je Carmina Burana 
god. 1937. C. Orff. 

CARNER, Josep (Žozep 
Karner, 1884), katalonski pjesnik. 
Najveći dio života proveo je u 
inozemstvu, najprije kao diplo- 
mat, a nakon građanskog rata 
(1939) kao emigrant. Pisao je 
mnogo poezije i proze, a bavio se 
i novinarstvom. Ako je Verdaguer 
(v.)  katalonskoj poeziji dao 
strukturu i jezik, a Maragall (v.) 
žar i snagu, C. joj je dao sklad 
i rafiniranost. Polazeći od sinteze 

Parnasa i simbolizma, uvijek je 
pomalo ostao u okvirima 19. st., 
što mu je kritika često predbaci- 
vala, ne poričući mu značenje i 
samosvojnost. To je poezija kla- 
sična po savršenim oblicima, po 
preciznosti riječi i čistoći slike. 
Neki misle da je toj odmjereno- 
sti i finoći pridonijela ponešto i 
kineska poezija, koja je u Carne- 
rovoj mladosti bila popularna u 
Evropi. U katalonskoj poeziji ko- 
ja nije imala normalan ni dugo- 
trajan razvoj Carnerovo djelo o- 
digralo je ulogu kakvu u drugim 
književnostima ima rad cijele ge- 
neracije. Najvažnije su mu zbir- 
ke: Ukusni plodovi (Els fruits 
saborosos, 1906), Lijepa zemlja, 
lijep narod (Bella terra, bella 
gent, 1918), Uzaludna ponuda (La 
inutil ofrena, 1924), Spokojno sr- 
ce (EI cor quiet, 1925). Kasnije je 
objavio još nekoliko knjiga i Sa- 
brana djela (Obres completes, 
1957—58). 


Zlatna knjiga ljubavi — Antologija svjet- 
ske ljubavne lirike (N. Milićević), Zagreb 
1967. 

CARPENTIER,  Alejo 
(Aleho Karpentier, 1904), kuban- 
ski pripovjedač i pjesnik. Rodio 
se u Havani, gdje je studirao ar- 
hitekturu. Sudjelovao je u borbi 
protiv diktature pa je morao u 
emigraciju te je živio u Parizu 
1928—39. i ponovno 1945—59. Na- 
kon pobjede revolucije vratio se 
na Kubu i postao sveučilišni pro- 
fesor. Prvu knjigu objavio je u 
Parizu (Antilske pjesme — Po- 
emas de las Antillas, 1932). Kas- 
nije je većinom pisao prozu. Prvi 
mu je roman Ecuć Yamba — 6 

(1933), što na kubanskom crnač- 
kom dijalektu znači Hvala bogu. 
Tu su opisani život crnaca na Ku- 
bi i mnogi vjerski i narodni obi- 
čaji. Od kasnijih mu knjiga zna- 
čajan je povijesni roman Kra- 
ljevstvo ovog svijeta (El reino de 
este mundo, 1949), gdje je opisao 
borbu crnaca i mulata na Haiti- 
ma u 19. st. I tu je velika pažnja 
posvećena crnačkoj mitologiji. U 
Izgubljenim koracima (Los pasos 
perdidos, 1954) obrađen je sukob 
između civilizacije i svijeta Indi- 
janaca koji žive s prirodom, a to 
je autor prikazao više psihološ- 
kom razradom likova nego kroz 
sama zbivanja. Novija su mu dje- 
la knjiga novela Rat vremena 
(Guerra del tiempo, 1958) i ro- 
man Vijek svjetlosti (El siglo de 
las luces, 1962), u kojem je ocr- 
tana sudbina intelektualca u druš- 
tvu, a radnja se zbiva pri kraju 
18. st. C. je pisac intelektualnog 
tipa, sklon analizi i fantastici s 
dosta nadrealističkih elemenata. 
Poznat je, prevođen i cijenjen u 
Evropi i Americi. 


elena staze (M. Đorđević), Beograd 
1961. 

CARRERA ANDRADE, 
Jorge (Horhe Karera Andrade, 
1903), ekvadorski pjesnik. Preko 
30 godina bio je u diplomatskoj 
službi, po Evropi, Aziji i Ameri- 
ci. Ta dugotrajna izbivanja nisu 
ga nimalo odalečila od rodne ze- 
milje, koja je veoma često prisu- 
tna u njegovim stihovima. Nje- 
govo poetsko djelo sadrži »regis- 
tar svijeta«, kako sam reče, a i- 
pak je ovaj kozmopolit uvijek sa- 
čuvao u sebi onaj iskonski ele- 


ment indijanske rase koji je dao 
posebnu boju njegovu bujnom 
stihu. Počeo je kao simbolist 
zbirkom Neizrecivo jezero (El es- 
tanque inefable, 1922) a nastavio 
je idiličnim pjevanjem sela i pri- 
rode u knjizi Vijenac tišine (La 
guirnalda del silencio, 1926). Sli- 
jedila je zbirka stihova s dojmo- 
vima s mnogih putovanja Izvješ- 
taji sa zemlje i mora (Boletines 
de mar y tierra, 1930). Tridesetih 
godina pisao je dosta socijalnih 
pjesama, a u izrazu je primjetan 
utjecaj nadrealizma: Vrijeme ra- 
da (El tiempo manual, 1935). Ka- 
snije je sve jasnije izražavao 
skeptična i zabrinuta razmišlja- 
nja o svijetu i životu, sa čežnjom 
za smirenjem, tako u knjigama 
Čas osvijetljenih prozora (La ho- 
ra de las ventanas iluminadas, 
1937), Ovdje počiva pjena (Aqui 
yace la espuma, 1950), Planetski 
čovjek (Hombre planetario, 1963). 
Mnogo je prevodio francuske pje- 
snike, a objavio je i više knjiga 
proze. Posebno su zanimljive 
knjige o prošlosti Ekvadora Put 
Sunca (EL camino del Sol, 1959) 
i Fabulozno kraljevstvo Kita (E! 
fabuloso reino del Quito, 1963). 
Novija hispanoamerička poezija (N. Mili- 
ćević), Sarajevo 1962. 

CARROLL, Lewis (Luis 
Kerol, pravim imenom Charles 
Lutwidge Dodgson, 1832—1898), 
engleski pripovjedač 1 pjesnik. 
Anglikanski svećenik i predavač 
matematike na oksfordskom sve- 
učilištu i autor matematičkih i lo- 
gičkih djela, značajan je prven- 
stveno kao pisac knjiga za djecu, 
koje su među najčitanijim djeli- 

ma engleske književnosti. Alica 
u zemlji čudesa (Alice's Adven- 
tures in Wonderland, 1865), Kroz 
ogledalo i što je Alica tamo našla 
(Through the Looking-Glass and 
what Alice Found There, 1872), 
Lov na Snarka (The Hunting of 
the Snark, 1876) i druge pripo- 
vijetke, nastali su u doba kad je 
obiteljskim životom vladao pa- 
trijarhalno-puritanski  konzerva- 
tivizam, a u odgoju pedantno uti- 
litarno moralizatorstvo. Carrollo- 
va djela otvaraju djetetu svijet 
slobodne fantazije, nesentimental- 
nog humora i otkrivalačke igre 
riječima. Spuštajući se u snu u 
čudesno kraljevstvo podzemlja i 
prelazeći u područje »s onu stra- 
nu ogledala«, mala Alica našla se 
u svijetu kojim vladaju zakoni 
sna, po kojima sva bića nepred- 
vidljivo rastu ili se smanjuju a 
prizori naglo mijenjaju, te neoče- 
kivano izniču i nestaju spodobe 
koje podsjećaju na javu, ali se 
ponašaju prema nekoj svojoj au- 
tonomnoj logici. Građa djelomice 
dolazi iz tradicionalnih dječjih 
pjesmica i iz folklora, iz kućnih 
prilika onih djevojčica kojima je 
C. prvo pripovijedao svoje priče, 
pa i iz engleskog političkog živo- 
ta što ga u obliku alegorija pisac 
satirički iznosi u nekim poglav- 
ljima. Mnogi likovi iz knjiga o 
Alici, bezbrojni stihovi i duhoviti 
verbalni eksperimenti postali su 
općim mjestima engleske kultur- 
ne baštine, poput citata iz 
Shakespearea (v.) ili Dickensa 
(v.). Uz nonsense' — stihove Ed- 
warda Leara, piščeva se djela u- 
brajaju u »podzemnu« struju vik- 
torijanske književnosti nasuprot 
dominantnoj romantičarsko-me- 
ditativnoj i društveno-realistič- 

koj literaturi. U njima se u novi- 
je vrijeme pronalaze anticipacije 
nadrealističke uobrazilje. Suvre- 
meni interes za Carrolla ponovno 
je afirmirao njegove knjige kao 
dječju literaturu, ali je u njima 
našao i bogat rudnik za psihoa- 
nalitičke studije i proučavanje 
odnosa matematike i logike pre- 
ma pjesničkoj mašti. 

Alica u zemlji čudesa (M. Šunjić i M. 
Jurkić), Zagreb 1944; Alica u čarobnoj ze- 
milji (L. Semenović), Beograd 1951; Alica 
S onu stranu ogledala (M. Bulian), Zag- 
reb 1962; Alisa u zemlji iza ogledala (L. 
semenović), Beograd 1964; Alisa u zemlji 
čuda (M. Jurkić—Šunjić), Zagreb 1964; 


Alica u zemlji čuda (L. Semenović), Beo- 
grad 19655. 

CARY, Joyce (Džojs Keri, 
1888—1957), engleski romanopi- 
sac. U opsežnom pripovjedačkom 
djelu otvorio je nove vidike u e- 
mocionalni i misaoni svijet čov- 
jeka i dao presjeke kroz društve- 
nu i političku povijest Engleske 
u širokom vremenskom rasponu 
od kraja 19. st. do drugoga svjet- 
skog rata. Zastupao je uvjerenje 
da se čovjek sukobljuje s ljudi- 
ma i društvom zbog toga što je u 
biti slobodan i što pokušava oko- 
linu prilagoditi svojim potrebama 
i shvaćanjima. Najveća je odlika 
Caryova stvaranja njegovo uživ- 
ljavanje u psihologiju likova. O 
tom svjedoči već prva skupina 
njegovih romana, u kojoj je s du- 
bokim razumijevanjem pisao o 
problemima prodiranja zapadne 
civilizacije u predratnu kolonijal- 
nu Afriku. Tu se ističe roman 
Gospodin Johnson (Mister John- 
son, 1939), gdje je posredstvom 
tragikomičnog lika kolonijalnog 
činovnika, crnca Johnsona, upozo- 
rio na neslućeno teške posljedice 

kontakta crnaca i bijelih doselje- 
nika. Poznavanjem dječje psihe 
odlikuju se romani Charley je moj 
miljenik (Charley is my Darling, 
1940) i Dječja kuća (A House of 
Children, 1941). U trilogiji koja 
obuhvaća romane Zatečena (Her- 
self Surprised, 1941), Biti hodo- 
časnik (To be a Pilgrim, 1942) i 
Iz prve ruke (The Horse's Mouih, 
1944) ocrtao je tri temeljna ljud- 
ska tipa. To je Sara, prototip že- 
ne koja živi za muškarca i za dom, 
zatim Wilcher, intelektualac s o- 
graničenim životnim sposobnosti- 
ma i, napokon, anarhoidan umjet- 
nik Gully Jimson. U svakom ro- 
manu riječ preuzima jedan od tih 
likova, a funkcije ostalih su spo- 
redne. Glavne likove-pripovjedače 
C. je karakterizirao različitim teh- 
nikama izlaganja. Tako Sara u ro- 
manu Zatečena pripovijeda svoju 
životnu povijest kronološkim re- 
dom, Wilcher u romanu Biti ho- 
dočasnik neprekidnim reminis- 
cencijama uklapa prošlost u sa- 
dašnjost, a Jimson u romanu Iz 
prve ruke sve svoje doživljaje iz- 
nosi kroz projekciju sadašnjosti. 
U idućoj trilogiji romana, od ko- 
jih je najpoznatiji Zarobljenik 
milosti (Prisoner of Grace, 1952), 
C. je s različitih aspekata anali- 
zirao problem života pojedinca 
koji je preuzeo javnu funkciju. 
Vilčerovi (S. Koljević i N. Dimitrijević), 
Sarajevo 1962. 

CASSOLA, Carlo (Karlo 
Kasola, 1917), talijanski pripovje- 
dač. Kratkim proznim sastavima 
javio se u godinama pred drugi 
svjetski rat, a prve njegove knji- 
ge pripovjedačke proze izašle su 


1942. (Posjeta — La visita i U 
predgrađu — Alla periferia). To 
su male zbirke lirsko-realističkih 
priča, pretežno iz suvremenog ži- 
vota, izrečenih najobičnijim rije- 
čima i izrazom bez povišenog to- 
na. Taj melankoličan i osjećajan 
svijet dobio je novu dimenziju 
uvođenjem aktualnih zbivanja iz 
vremena antifašističke oporbe i 
oružanog pokreta otpora u Tos- 
cani (u kojem je i pisac sudje- 
lovao). Najznačajniji ciklus ro- 
mana i pripovijedaka započeo je 
1952. romanom Faust i Ana (Fau- 
sto e Anna, o doživljajima inte- 
lektualca u partizanskom odre- 
du), upravo u vrijeme kada je 
neorealizam (v. Pratolini) doživ- 
ljavao duboku krizu, a vanjska 
epičnost pripovijedanja i prvobit- 
na optimistička vizija povijesnog 
razvitka ustupala pred izrazima 
sumnje i subjektivno-psihološkim 
produbljivanjem građe. Cassoli- 
na djela iz te faze obilježena su 
svjesnim suprotstavljanjem nos- 
talgije za herojskim i samozataj- 
nim prigušivanjem individualnih 
htijenja (Stari drugovi — I vec- 
chi compagni, 1953) i afirmacije 
osobnih osjećaja i tjeskobe zbog 
osamljenosti koju poslijeratna 
politička aktivnost kao da nije 
mogla prevladati (Kuća u ulici 
Valadier — La casa di via Vala- 
dier, 1956; Vjenčanje poslije rata 
— Un matrimonio del dopoguer- 
ra, 1957). Bolje su mu duge pri- 
povijetke u kojima je izrazio au- 
tentičan doživljaj krhkih, zatvo- 
renih i ponosnih likova i nesret- 
nih individualnih sudbina (Sječa 
šume — Il taglio del bosco, 1954; 
Vojnik — Il soldato, 1958). Naj- 
poznatiji je njegov roman Bubi- 
na djevojka (La ragazza di Bube, 

1960), gdje konfrontira političku 
praksu lijevih partija i službenih 
»čuvara reda« i neodoljivu potre- 
bu za osobnom srećom u malih 
toskanskih ljudi. Njegov Bube, 
ponesen pravednim gnjevom ma- 
sa, pretjeruje u vršenju revolu- 
cionarnog nasilja i kazne, stav- 
ljajući se izvan okvira etičkih 
vrednota, dok jednostavna i po- 
žrtvovna djevojka Mara sazrije- 
va u strpljivu čekanju na Bu- 
bin povratak, što će biti nagra- 
đeno moralnom katarzom prera- 
no odraslog dječaka. Građa i mi- 
saona potka prvih pripovijedaka 
postala je ponovno aktualna pos- 
ljednjih godina, kada se C. vra- 
tio temeljnim shvaćanjima iz 
mladenačke faze, tj. egzistencijal- 
no-elegijskom doživljaju života i 
viziji čistog postojanja koja ga 
ispunja sjetnim i smirenim pri- 
bvaćanjem ljudskih dobi i mije- 
na. Od tada objavljuje kraće ro- 
mane ili dulje pripovijetke koji- 
ma su i dalje protagonisti obični 
ljudi njegova zavičaja, no radnja 
im je situirana u prošlost, bližu 
ili nešto dalju, a povijesni im je 
okvir manje uočljiv (Tvrdo srce 
— Un cuore ariđo, 1961; Lovac — 
Il cacciatore, 1964; Značajna vre- 
mena — Tempi memorabili, 1966; 
Adina priča — Storia di Ada, 
1967). 

Bubina_ djevojka (A. Filipović), Zagreb 
1961; Vjenčanje poslije rata (D. Kolman, 


P. Radimiri), Zagreb 1962; Tvrdo srce (J. 
Belan), Zagreb 1964. 

CASTELO BRANCO, Ca- 
milo (Kamilu Kaštelu Branku, 
1825—1890), portugalski književ- 
nik, pretežno pripovjedač. Bio je 
čovjek neobične plodnosti i neo- 

bična, pustolovna života. Neure- 
dan život stvorio je i neuredno 
književno djelo. Nikad nikakva 
sistema nije imao i pisao je ka- 
ko ga je vodio instinkt i nemogu- 
će životne okolnosti. Najčešće je 
od djelovanja prelazio ravno na 
pisanje i koliko je prikazao svoje 
doživljaje, toliko je u tančine osli- 
kao nesređen i buran život Por- 
tugala svoga vremena, a taj život 
nitko nije poznavao bolje od nje- 
ga. Po uzoru na francuskog pis- 
ca Suea pisao je Tajne Lisabona 
(Misterios đe Lisboa, 1854), Taj- 
ne Koimbre (Mistćrios de Coim- 
bra), u kojima je sve vrvjelo od 
neobičnih događaja, ubojstava, 
otmica, dvoboja. Takvi su mu i 
romani Anatema (1854), Crna 
knjiga oca Dinisa (Livro negro 
do padre Dinis, 1855). Većina ih 
je izlazila u petparačkim svesci- 
ma. S ovakvih trivijalno-roman- 
tičnih tema prelazio je na opisi- 
vanje vlastitih doživljaja i tada je 
bio realistički slikar života, kao 
u romanima Kobna ljubav (Amor 
de Perdicđo, 1862), Spasonosna 
ljubav (Amor de Satvacđo, 1864). 
U romanu Pad jednog anđela (A 
Queda de um Anjo, 1866) podvr- 
gao je oštroj kritici tip bogatog 
buržuja iz provincije. Seoski život 
opisao je u Novelama iz Minha 
(Novelas do Minho, 1875—T17, 12 
sv.). Kad se pojavio E. de Quei- 
roz (v.), €. B. je pisao parodije 
na njegove romane: Eusebio Ma- 
cario (1879), Ološ (A Corja, 1880), 
ali je kasnije i sam prihvatio ško- 
lu Zolina naturalističkog roma- 
na, kao u Brazilki iz Prazinsa 
(Brasileira de Prazins, 1882). U 
svim tim i mnogim drugim knji- 
gama naći ćemo i lirike i humora 
i sarkazma i satire i obješenjaš- 

tva, istinskih portreta i karikatu- 
ra. Znao je osvojiti publiku, koja 
ga čita sve do danas. Kažu da nit- 
ko nikad nije znao portugalski 
jezik kao on, i to jezik svih kla- 
sa i svih sredina, jer je živio po- 
svuda i sa svakim. Zbog svega 
toga golemo je njegovo značenje 
za razvoj portugalske književno- 
sti. 

CASTIGLIONE,  Baldes- 
sar (Baldesar Kastiljone, 1478— 
—1529), talijanski prozni pisac. 
Boravio je deset godina u Urbinu 
kao uzoran dvoranin u pozitiv- 
nom značenju riječi; obavljao je 
političke i diplomatske funkcije, 
npr. u Rimu kod Lava X gdje se 
sprijateljio s Rafaelom, kojega 
je nadahnjivao i s kojim ga je 
vezao zajednički afinitet, klasicis- 
tički idealizam svojstven velikom 
dijelu umjetnosti 16. st. Plod je 
humanističke kulture i bogata is- 
kustva u burnom životu njegovo 
najbolje djelo Dvoranin (Cortegia- 
no, 1528), deset godina usavrša- 
vani traktat o idealnom dvorani- 
nu, u dijaloškoj formi i u četiri 
knjige: prve dvije opisuju porije- 
klo i ponašanje savršenog dvora- 
nina, njegovu vještinu u oružju, 
književnu, glazbenu i likovnu kul- 
turu; treća vrsnu dvorsku damu, 
a četvrta dvoraninovo služenje 
vladaru. Razgovor u rafiniranoj 
sredini blistavog urbinskog dvo- 
ra vode birani duhovi plemićkog 
društva, među kojima su i pozna- 
te ličnosti, npr. Bembo (v.) koji 
na kraju knjige iznosi platonske 
misli o ljepoti i ljubavi. U djelu 
se raspravlja o potpunoj duhov- 
noj i tjelesnoj ravnoteži, karakte- 


rističnoj aspiraciji renesansnog 
čovjeka, o heroizmu, estetskom 
idealu elegantnog života, likovnoj 
umjetnosti, glazbi, filozofiji, knji- 
ževnosti, jeziku, o klasičnom 
skladu između materijalne i du- 
hovne ljepote, čovjeka i prirode, 
pojedinca i društva. Takvu sadr- 
žaju odgovara i stil koji se odli- 
kuje težnjom prema savršenosti, 
uravnoteženosti i eleganciji. Više 
idealan uzor koji treba slijediti 
nego dokumentarna slika stvar- 
nosti, Dvoranin je jedna od naj- 
značajnijih knjiga 16. st. Mnogo 
je utjecao na književnost i na for- 
miranje ukusa u Italiji i u Evro- 
pi. Već je u istom stoljeću preve- 
den na latinski, španjolski, fran- 
cuski i engleski. 

Renesansne novele (J. Belan), Zagreb 1961; 


M. Pantić, Poetika humanizma 1 rene: 
sanse, III, Beograd 1963. fč 


CASTRO, Eugenio de (Eu- 
ženiu de Kaštru, 1869—1944), por- 
tugalski pjesnik, simbolist. Javio 
se već u dobi od 15 godina zbir- 
kama Kristalizacije smrti (Crista- 
lizacćes da Morte) i Travanjske 
pjesme (CancGćes de Apbril), obje 
1884. No pravi je uspjeh postigao 
tek glavnom zbirkom, Nježni in- 
timni razgovori (Oaristos, 1890), 
koja je značila prekretnicu jer je 
njome uveo simbolizam u portu- 
galsku liriku. Obarajući se na a- 
kademsku ukočenost, stagnaciju i 
siromaštvo rime i stihova u por- 
tugalskoj poeziji, stvorio je, po 
uzoru na Verlainea (v.), nov pje- 
snički izraz, s bogatijim metafo- 
rama i novim osjećajem za zvuč- 
nu vrijednost riječi. Osim te 
zbirke i nekih drugih (Satovi — 
As Horas, 1891) pisao je i dram- 

ske poeme, npr. Salomć (1896), 
prema poznatom biblijskom mo- 
tivu Kralj Galaor (O Rei Galaor, 
1897) gdje u vanvremenskoj, po- 
malo fantastičnoj i materlinkov- 
skoj atmosferi predočuje pro- 
blem životnog pesimizma, Sagra- 
mor (1895), Belkiss, kraljica Sa- 
be, Axuma i Himara (Belkiss, 
rainha de Sabd, de Axum e de Hi- 
mar, 1894) i dr., u kojima su ta- 
kođer vidljive osnovne značajke 
njegova stvaralaštva: kult forme 
i muzikalnost riječi, sjaj meta- 
fora i bogatstvo lirskih doživlja- 
ja, po čemu E. de C. zauzima vo- 
deće mjesto u modernom portu- 
galskom pjesništvu. 

Belkiss, kraljica od Sabe, Axume i Hy- 


mara (M. Ostojić), »Novi 'vijek«, br. 7-11 
(Split 1897). 
pt 


CASTRO, Guillen de (Gi- 
ljen de Kastro, 1569—1631), špa- 
njolski dramatičar. Pripada sku- 
pini dramskih pisaca iz Valencije, 
kojoj je glavni impuls dao Lope 
de Vega (v.) kad je boravio u 
tom gradu. C. je sljedbenik Lo- 
peov i glavni predstavnik spome- 
nute grupe, pisac istinske snage 
i talenta. Slavu je postigao gla- 
sovitom dramom u dva dijela 
Mladost Cidova (Las mocedađes 
del Cid) i Podvizi Cidovi (Las 
hazafias del Cid). Prvim se dije- 
lom nadahnuo Corneille (v.) pi- 
šući svog Ciđa, kojim je udario 
temelj francuskoj klasičnoj tra- 
gediji. C. je za tu dramu uzeo 
građu iz narodnih pjesama o Ci- 
du (v. Romancero) i znao je mit- 
skog narodnog junaka prenijeti 
u svoje djelo kao simboličnu fi- 
guru, sa svim osobinama koje mu 
pripisuje legenda. On je i za dru- 

ge komade uzimao sadržaj iz na- 
cionalne prošlosti, kao što je 
Konte Alarcos (El conđe Alar- 
cos), na kojoj se kasnije više njih 
inspiriralo, među njima i F. Schle- 
gel (v.). Pored ostaloga, C. je 
dramatizirao i neke dijelove iz 
Cervantesa: Don Quijote de la 
Mancha, Snaga krvi (La fuerza 
de la sangre). U komediji običa- 
ja (ili »plašta i mača« — Come- 
dia en capa y espada) bio je op- 
sjednut bračnim konfliktima, ko- 
ji redovito završe naopako, pa 
kažu da je pisac vjerojatno i sam 
nešto slično doživio. Ovamo se u- 
brajaju Nesretno oženjeni par iz 
Valencije (Los mal casados de 
Valencia), Tragedija zbog ljubo- 
more (La trageđia por los celos) 
i drugi komadi. Komedije su mu 
objavljene 1618—1625. 


nm 


CATTAFI, Bartolo (Bar- 
tolo Katafi, 1922), talijanski liri- 
čar. Rana je Cattafijeva poezija 
dinamična i imažistička sa čes- 
tim kozmičkim i metafizičkim a- 
luzijama. Obilježava je munjevito 
nizanje objekata na raznolikoj 
pozadini koja se autobiografski 
podudara s avanturom putovanja 
u širokom rasponu od Greenwi- 
cha do arapskog svijeta, od Špa- 
njolske do skandinavskih zema- 
lja (Podnevne muhe — Le mo- 
sche del meriggio, 1958; sadrži iz- 
bor iz prethodnih zbirki: Usred 
dlana — Nel centro della mano, 
1951, i Polazak s Greenwicha — 
Partenza da Greenwich, 1955). 
Iako pretežno vizualna i »turistič- 
ka«,y dakako ne u negativnom 
smislu, već u to doba autorova 
poezija otkriva nastojanje za du- 

bljim povijesnim i humanim an- 
gažiranjem (pjesme Antracit, 
Povijest), što naročito dolazi 
do izražaja u posljednjoj zbirci 
Kost, duša (L'osso, Vanima, 1964). 
C. sve više napušta osobne, mit- 
ske okvire putovanja, nastoji ob- 
jektivnije proniknuti u današnje 
vrijeme, doprijeti do kosti, sim- 
bola istine. Ironija i sjeta, žestina 
i skepsa isprepleću se u želji da 
human aspekt suvremenog svije- 
ta prevlada nad njegovim neprav- 
dama i ekstremima, Karakteris- 
tični subjekti »mi«, »ti«, »ONn«, 
»Oni«, prividno bezlični i neodre- 
đeni, zapravo su mnogoznačni: 
oličenje su čas čitavog čovječan- 
stva, njegova zdravog razuma i 
odgovornih za nevine žrtve, čas 
predstavljaju ljubavni duo, čas 
podvlače odgovornost talijanske 
fašističke vojske u zemljama o- 
kupiranim za vrijeme drugoga 
svjetskog rata, čas uspoređuju 
dva lica rodne Sicilije, davnu ho- 
mersku civilizaciju i suvremenu 
bijedu, a čas eksperimentalno 
lebde u irealnoj vanvremenskoj 
atmosferi, analognoj tendencija- 
ma francuskog anti-romana. 


mm 

CAVALCANTI, Guido 
(Gvido Kavalkanti, 1255—1300), 
talijanski liričar. Bio je član moć- 
ne plemićke guelfske obitelji, o- 
bavljao je važne dužnosti u bur- 
nom političkom životu rodne Fi- 
rence, a 1300. bio je s drugim 
stranačkim prvacima izagnan i 
ubrzo se zatim razbolio i umro. 
Dante (v.) mu je kao najboljem 
prijatelju posvetio Novi život. 


Bio je hrabar i ponosan, osebuj- 
na, žestoka karaktera, sklon sa- 
moći i filozofiji, a Boccaccio (v.) 
u Dekameronu (VI, 9) spominje 
da ga je puk smatrao i hereti- 
kom. I C. je, racionalno i inte- 
lektualistički, istraživao prirodu 
ljubavi i dao je svoj prilog teo- 
riji škole »slatkoga novog stila« 
(v. Guinizelli). No za razliku od 
Guinizellija, on u doktrinarnoj 
kanconi Gospa me moli (Donna 
mi prega), koja se komentirala i 
proučavala sve do 15. st., ne shva- 
ća ljubav kao mističnu, već kao 
zemaljsku pojavu. On slavi nad- 
naravnu ljepotu žene koju doživ- 
ljuje ekstatično oplemenjujući 
svoj duh, no često mu je osjećaj 
ljubavi prožet bolom, sjetom, 
mučnom tjeskobom koja je u 
njegovoj prirodi, pa je stoga i 
ljubav u njegovoj lirici uzročnik 
uništenja i smrti čovjekova bića, 
tiranin koji okrutno ovladava ne- 
moćnim, zastrašenim duhom. Od 
ostalih iz škole razlikuje se i po 
tome što je u njegovim pjesma- 
ma transcendentalni smisao lju 
bavi ustupio mjesto stvarnijem 
evociranju žene, iako često u 
tamnim tonovima koji nastaju iz 
njegovih intimnih raspoloženja. 
Osobito su značajne muzičke kva- 
litete njegova profinjenog stila, 
što je najbolje ostvario u savr- 
šenoj baladi Jer ne nadam se ika- 
da vratiti (Perch'' no spero di 
tornar giammai), predsmrtnom 
pozdravu voljenoj ženi iz izgnan- 
stva, pjesmi koja ga više od svih 
drugih predstavlja kao najsnažni- 
jega ljubavnog liričara prije Dan- 
tea. 


Talijanska lirika, Zagreb ki Antologija 
svjetske lirike, Žagreb 1956, 1965. 
1č 

CELA, Camilo Jose (Ka- 
milo Hose Sela, 1916), španjolski 
prozni pisac. Studirao je medici- 
nu, pravo, filozofiju, ali ništa nije 
završio. Putovao je po Francus- 
koj i Engleskoj, a duže je bora- 
vio u raznim zemljama Južne A- 
merike. Bio je filmski glumac, to- 
reador, vojnik (po zanimanju), 
slikar i koješta drugo. Najznačaj- 
niji je španjolski prozaist poslije 
građanskog rata. Njegov roman 
Obitelj Paskvala Duarte (La fa- 
milia de Pascual Duarte, 1942) o- 
digrao je veoma značajnu ulogu. 
To je bilo prvo zapaženije proz- 
no djelo poslije građanskog rata 
koje je otvorilo put bogatoj no- 
voj španjolskoj prozi. Tu je opi- 
sana patološka ličnost koja po- 
činja nekoliko strašnih zločina. 
Za Celom su pošli i neki drugi 
pisci pa je stvoren pojam »tre- 
mendizam« (tremendo — jezovit). 
U tom kratkom romanu ima do- 
sta grubosti i nemotiviranih po- 
stupaka, ali je pisan živo i suges- 
tivno te se Paskvalova nakaradna 
ličnost zaodijeva nekom iskon- 
skom snagom. Djelo je po izlasku 
bilo zabranjeno, ali mu je odjek 
bio velik, u zemlji i u svijetu. 
Mnogo je uspjeliji Celin roman 
Košnica (La colmena, 1951), u 
kojem je naslikana panorama 
madridskog života, s bezbroj li- 
kova, od kojih nijedan nije glav- 
ni. Knjiga je puna kolorita i sjaj- 
nih epizoda koje ilustriraju mno- 
ge probleme života. Pisac je i 
inače majstor pojedinosti, ali ni- 
je naročito sretne ruke u građe- 
nju potpunijih likova. Objavio je 
još nekoliko romana, ali s manje 
uspjeha. Tako je Mrs. Caldwel 
razgovara sa sinom (Mrs. Caldwel 
habla con su hijo, 1953) prilično 

nesređena proza u obliku pisama. 
C. je objavio više knjiga zanimlji- 
vih putopisa, članaka i pripovije- 
daka. Po nekima najuspjelije su 
mu novele, npr. u zbirkama Ka- 
rabinjerov dobrodušni zločin (El 
bonito crimen del carabinero, 
1947), Galicijac i njegova banda 
(El gallego y su cuadrilla, 1951). 
Pascual Duarte i njegovi zločini (I. Ta- 
bak), Zagreb 1964. 

nm 


CELAN, Paul (Celan, pra- 
vim imenom Paul Antschel, 1920), 
pjesnik njemačkoga jezičnog izra- 
za. Rođen je u Rumunjskoj, od 
1948. objavljuje na njemačkom 
jeziku, a živi (kao francuski dr- 
žavljanin) u Parizu. Knjige pje- 
sama: Pijesak iz žira (Der Sand 
aus den Urnen, 1948), Mak i sje- 
ćanje (Mohn und Gedichtnis, 
1952), Od praga do praga (Von 
Schwelle zu Schwelle, 1955), Je- 
zične rešetke (Sprachgitter, 1959) 
i Ničija ruža (Die Niemandsrose, 
1963). U njegovoj lirici ogleda se 
raznolikost vidika i doživljaja, 
zemalja i tradicija: iz zavičaja 
ponio je duh i slikovitost hasid- 
skih priča i legendi; njemačkim 
jezikom upio je u sebe tradiciju 
njemačke lirike od romantičara 
do Rilkea (v.) i Benna (v.); u Pa- 
rizu priklonio se magiji »čiste po- 
ezije« i nadrealističkoj težnji za 
poniranjem u podsvijest. Sve su 
Celanove pjesme »jezične rešet- 
ke«: satkane su od tkiva zagonet- 
nih metafora, od nadrealističkih 
vizija koje čitaoca odvode u ni- 
čiju zemlju između jave i sna. Su- 
vremena stvarnost (npr. u pje- 
smi Fuga smrti — Todesfuge, 
posvećenoj židovima postradalim 

u nacističkim logorima) ulazi u 
tu poeziju preobražena, pa se mo- 
že tek naslutiti u mnogoznačnim 
simbolima i lirskim šiframa. — 
C. je zaslužan kao prevodilac 
moderne ruske poezije: (v.) Blo- 
ka, Jesenjina, Mandeljštama i 
Jevtušenka. 


o svjetske lirike, Zagreb 1956, 


vž 

CELLINI,  —Benvenuto 
(Benvenuto  čČelini, 1500—1571), 
talijanski književnik, čuveni zla- 
tar, rezbar i kipar, jedan od naj- 
zanimljivijih predstavnika rene- 
sanse. Osim slabih stihova, veći- 
nom soneta (Rime), pisao je ra- 
sprave o plastičnim umjetnosti- 
ma (Trattati). Nadživjelo ga je 
remek-djelo Život (Vita, obj. 
1628), kojega je vrijednost otkri- 
lo tek 18. st. (Baretti, Parini, v.). 
U bogatu govoru rodne Firence, 
osebujnom sintaksom i neposred- 
nim pripovjedačkim stilom koji 
je odraz egocentrične i silovite 
naravi, C. je opisao buran, pusto- 
lovan život do 1562: mladost u 
Firenci i putovanja, zločine i 
bjekstva, ratničke podvige i u- 
mjetničko stvaralaštvo koje do- 
seže vrhunac u izradi čuvenog 
Perzejeva kipa. Zanimljiva su 
obilježja te reprezentativne auto- 
biografije u talijanskoj prozi 16. 
st. iskrenost i hvalisavost, pra- 
znovjerje i slobodoumnost, o- 
bjektivnost i bujna mašta. Ro- 
mantičari su u njoj vidjeli pri- 
mjer umjetničke slobode i spon- 
tana stvaranja, a naše vrijeme 
doživljuje djelo kao sugestivno i 


potpuno svjedočanstvo o čovjeku 

renesanse. 

Moj život (T. Ujević), Zagreb 1951; Moj 

život (J. Stojanović), Beograd 1963. 

CENDRARS, Blaise (Blez 
Sandrars, pravim imenom Frede- 
ric Sauser-Hall, 1887—1961), fran- 
cuski pjesnik i prozni pisac švi- 
carskog porijekla. Čitava je živo- 
ta lutao svijetom u vrtlogu do- 
življaja i pustolovina, koje je još 
drhtave i nabrekle od života pre- 
nosio u svoja djela. Bilo mu je 
jedva sedamnaest godina kad se 
za vrijeme rusko-japanskog rata 
obreo čak u Mandžuriji, odakle 
je donio magičnu Prozu transi- 
birske željeznice i male Ivane od 
Francuske (La Prose du Transsi- 
berien et đe la petite Jehanne de 
France, 1913). Doživljaji u Ameri- 
ci nadahnuli su poemu Uskrs u 
New Yorku (Paques a New-York, 
1912). Poslije rata ponovno je lu- 
tao svijetom pribirući dojmove 
za nove pjesničke zbirke koje se 
pojavljuju pod sugestivnim na- 
slovima: Iz čitava svijeta (Du 
monde entier, 1919), Devetnaest 
elastičnih poema (Dix-neuf poč- 
mes elastiques, 1919), Lišće s pu- 
ta (Feuilles de route, 1924), U sr- 
cu svijeta (Au coeur du monde, 
1944), Parcelacija neba (Lotisse- 
ment du ciel, 1948). Napisao je 
dva autobiografska djela Čovjek 
gromom ošinut (L'Homme foudr- 
oye, 1945) i Bourlinguer (1948), 
romane Zlato (L'Or, 1925), Mora- 
vagine (1926), Dan Yack (1929), re- 
portaže Rum (Rhum, 1930) i Hol- 
Ivwood (1936). Sastavio je Crnač- 
ku antologiju (Anthologie negre, 
1921). Pjesnik neobuzdana i silo- 

vita temperamenta, C. je lomio u- 
staljene pjesničke oblike, skidao s 
predmeta naslage uobičajenih a- 
socijacija, gradeći među njima 
nove ritmičke i vizuelne odnose, 
neočekivane i osebujne, ali uvi- 
jek sigurne i nadahnute, ustrep- 
tale od iskričave radosti doživ- 
ljenog trenutka. Odbacujući uzo- 
re i škole, stvara svoj osobni stil, 
dinamičan i hotimice nedotjeran. 
Poezija mu je sva u sirovim sen- 
zacijama, neizglačanim impresi- 
jama, u stvarima neposredno vi- 
đenim i doživljenim. Među po- 
stupcima kojima je direktno ili 
indirektno najtrajnije obilježio 
stvaranje idućih generacija valja 
istaknuti tzv. simultanizam u po- 
eziji, pokušaj da se strukturom 
pjesme dočara  istovremenost 
zbivanja u svijetu, ritam, boja i 
slika neposrednog doživljaja, kru- 
govi uspomena, asocijacija i osje- 
ćanja koje je impresija uzbibala 
u pjesniku. Smjelim inovacijama 
koje je unio u pjesničku optiku 
C. je presudno utjecao na cijeli 
pokret nadrealizma. 

Crnačke priče (M. Pant), Zagreb 1952; 
Ptica sa slapova (G. Vitez), Zagreb 1958; 
Ostrva (N. Trajković), Kruševac 1961; An- 
tologija suvremene francuske poezije (B. 
Kukolja), Zagreb 1960; Antologija novije 


francuske lirike (1. V. Lalić), Beograd 
1966. 


mw 


CERETELI, Akaki (Akaki 
Cereteli, 1840—1915), gruzijski 
pjesnik i javni radnik. Porijek- 
lom iz kneževske obitelji, studi- 
rao je u Petrogradu, gdje je o- 
duševljeno prihvatio shvaćanja 
ruskih revolucionarnih demokra- 
ta (v. Bjelinski, Černiševski, Do- 
broljubov). Pravi nacionalni pjes- 
nik neslobodnog naroda, C. je za- 


145 


CERVANTES SAAVEDRA 


stupao potrebu realističke i oslo- 
bodilačke književnosti. Izdavao 
je časopis »Akakijev zbornik« 
(»Akakis krebuli«, 1897—1900), u 
kojem objavljuje uz svoja djela 
i primjere narodnog stvaralaštva. 
U rodoljubnim stihovima, prože- 
tim dubokim bolom i nadom, iz- 
razio je čvrstu vjeru u napredak 
i slobodu domovine, a pozdravio 
je i revoluciju god. 1905. Osim 
kraćih lirskih sastava, formalno 
vrlo dotjeranih, nostalgičnih i 
muzikalnih, koji su dijelom prešli 
u narod (npr. Krijesnica — Cici- 
natela, 1871; Dušica — Suliko, 
1895), napisao je niz povijesnih 
poema (npr. Vojvoda Eristavi — 
Tornike Eristavi, 1884; Mali Ka- 
hetinac — Patara Kahi, 1890; Na- 
tela, 1900), gdje veliča junaštvo 
i ljubav prema domovini, ideali- 
zirajući kadšto gruzijsku proš- 
lost. Njegovo pjesničko djelo od 
velika je značenja za razvoj knji- 
ževnog jezika: oslobodio ga je ar- 
haizama i približio živom izrazu 
gruzijske narodne pjesme. Pisao 
je društvene satire, osuđujući fe- 
udalnokapitalističko izrabljivanje 
seljaka, uspjele drame (npr. Me- 
deja, 1897) i pripovjedačku prozu 
(Baši Ačuki, 1896). 

mz 


CERVANTES —SAAVED. 
RA, Miguel de (Migel de Servan- 
tes Savedra, 1547—1616), najveći 
španjolski pripovjedač. Rođen je 
u Alcali de Henares od oca ki- 
rurga. Učio je humanističke ško- 
le u Madridu. Mlad putuje u I- 
taliju i stupa u vojsku, koja će 
ga dovesti u mnoge nevolje. U 
bitci kod Lepanta (1571) bio je 
ranjen, od čega mu se osušila li- 

jeva ruka. God. 1575, vraćajući se 
iz Napulja u Španjolsku, pao je 
u ropstvo gusara, koji ga odvedo- 
še u Alžir, gdje je odležao pet go- 
dina. Poslije mnogih muka i pe- 
ripetija bio je otkupljen i tako se 
vratio u domovinu (1580), koja 
prema svom hrabrom i nesret- 
nom sinu nije bila mnogo milo- 
srdnija od tuđine. Ni posljednjih 
godina života, kad je već bio ste- 
kao književnu slavu, nisu ga mi- 
moilazile razne nedaće, a materi- 
jalnih neprilika nikad se nije ri- 
ješio. Umro je u Madridu, siro- 
mašan i osamljen. Književnim se 
radom počeo baviti po povratku 
iz zarobljeništva; najprije se ogle- 
dao u drami, kojoj se i kasnije 
vraćao, tako da je pred smrt mo- 
gao objaviti Osam komedija 1 
osam novih međuigara _ (Ocho 
comedias y ocho  entremeses 
nuevos, 1615). U predgovoru isti- 
če da su neke od tih komedija 
imale uspjeha u madridskom ka- 
zalištu, ali da se okanio tog po- 
sla kad se pojavilo »čudovište 
prirode, veliki Lope de Vega«. U 
nekim komedijama obradio je 
vlastite doživljaje, kao npr. Al- 
žirski događaj (El trato de Ar- 
gel). Najbolje su mu Pedro de 
Urdemalas, neka vrsta španjol- 
skoga Tilla Eulenspiegela (v.) 
i Opsada Numancije (El cerco de 
Numancia). Prvi roman (Galatea) 
objavio je 1584. Sadržaj je uzeo 
iz pastirskog, idiličnog života. Ta- 
kva je literatura (v. Longo) bila 
u modi i C. se poveo za vreme- 
nom, u nadi da će tako najlakše 
steći slavu i novac. Sličnom žan- 
ru vratio se još jednom, potkraj 
života. Bio je to vrlo uspjeli he- 
rojskoviteški roman Persiles i Si- 
gismunda (Los trabajos de Per- 


siles y Sigismunda), objavljen po- 
smrtno 1617. O Cervantesu ne bi- 
smo danas govorili da nema nje- 
govih dvanaest Uzoritih novela 
(Novelas ejemplares, 1613) i oso- 
bito njegova Bistrog viteza don 
Quijotea od Manche (El ingenio- 
so hidalgo don Quijote de la 
Mancha, I dio 1605, II dio 1615). 
To besmrtno djelo dovodilo je 
tumače do različnih, često sa- 
svim suprotnih sudova. Jedni su 
u njemu vidjeli filozofski sistem, 
drugi sintezu teologije, treći 
traktat o strategiji, četvrti povr- 
šnu satiru na viteške romane, i 
svatko je za svoje tvrdnje nala- 
zio mnoge dokaze. Cervantesovo 
djelo bilo je i ostalo neiscrpno 
po bogatstvu duha i misli, po 
pjesničkoj snazi riječi, po huma- 
nosti i ljudskoj tragici, koju je 
nosio u sebi njegov bistri vitez 
tužnoga lika. Ali bez obzira na 
sva ta tumačenja, u don Quijo- 
teu treba prije svega vidjeti sa- 
moga Cervantesa, njegovu osob- 
nu tragiku, koja je rezultat i 
simbol tragike društva u kome 
je živio. To je doba Karla V, kad 
je španjolska imperija bila na 
visini svoje moći. Galije su vu- 
kle zlato i srebro iz Južne A- 
merike, ali se ubrzo vidjelo da 
od toga španjolskom narodu do- 
lazi siromaštvo umjesto blago- 
stanja. Zaslijepljena slavom i 
prihodima, vlada je počela zapu- 
štati domaću privredu. Španjol- 
ska nije bila (kao npr. Engleska) 
zemlja poduzetnih duhova i ka- 
pitalizam nije odmah mogao 
prevladati feudalizam. A i ono 
malo što se moglo učiniti skuča- 
vala je apsolutistička vlast i te- 
ror inkvizicije. Stoga i novi, oslo- 
bođeni čovjek nije znao naći svo- 


CERVANTES SAAVEDRA 


je pravo mjesto: ostaje u nedo- 
umici, gotovo izgubljen, ali se 
muči i bar sumnja, što prije nije 
mogao. Plemić, hidalgo, gubi bo- 
gatstvo, a čuva čast i dostojan- 
stvo; od svoje prošlosti pravi le- 
gendu i utapa se u njoj. Stvara 
viteške romane i hrani se opsje- 
nama. Najniži, prosjački sloj, 
prelazi u pasivnu opoziciju i, da 
bi održao goli život, pribjegava 
cinizmu i prevarama svake vr- 
ste. Nastaje obješenjak — picaro 
i roman o njemu (v. Lazarillo). 
Dakle, s jedne strane svijet sna 
i legende, s druge okrutna stvar- 
nost. A_C., genijalan duh, nije 
mogao da ne odrazi sve te su- 
protnosti. On je novi čovjek, ro- 
bijaš i siromah, koji dobro vidi 
sve krvave tragove života jer ih 
je sve osjetio na svojim leđima. 
U isto vrijeme nosi u sebi i če- 
žnju za snom, i to jaku i neodo- 
ljivu. I svoje remek-djelo napra- 
vit će od te dvije krajnosti. Kre- 
nut će na put vitez tužnoga lika, 
na konju, da traži svoju imagi- 
narnu Dulcineju i da se bori za 
pravdu, pored njega će tapkati 
na magarčiću Sancho Pansa, se- 
ljak, razborit i realan, koji će 
svog bezumnog gospodara stalno 
podsjećati da njegove tlapnje 
nemaju nikakva temelja, da to 
što on vidi nisu nikakvi divovi, 
nego vjetrenjače, da nije vojska, 
nego stado ovaca. I don Quijote 
će ostati pri svojoj ludosti, a do- 
bri Sancho pri svome razumu, 
ali od puta neće odustati ni je- 
dan ni drugi. Čak će se katkada 
približiti jedan drugome, pa će 
prvi, ispremlaćen, sasvim »real- 
no« zakukati, a drugi, smeten, 
povjerovati u maštarije jer je- 
dan i drugi kao da sumnjaju u 

ispravnost svog stava. C. je u 
Don Quijoteu pisao satiru na vi- 
teške romane, ali on je, podrugu- 
jući se snu, usput pomalo i sam 
sanjao. Netom bi se zaletio, on 
bi brzo svoju legendu preokrenuo 
u šalu, u ironičan posmijeh, iza 
kojega nije teško nazrijeti istin- 
sku ljudsku suzu. Ali tu nikada 
nema sarkazma, nema ni otrova 
ni pakosti. On nikad ne prezire 
naivne ideale i naivnu ljubav 
svog junaka. Ne prezire ni nje- 
govu hrabrost, jer ona je, u kraj- 
njoj liniji, ipak hrabrost, pa ma- 
kar bezumna i tragična, a sva je 
od dobrote, od žrtve, od altrui- 
zma. Dao je integralnog čovjeka 
svoje epohe, a samo je takva lič- 
nost mogla dati građu za pravi 
moderni roman, kojemu je, eto, 
C. udario gigantski temelj. 

Uzorite novele (J. Tabak), Zagreb 1949; 
Beograd 1950; Veleumni plemic Don Ki- 
hote od Manče (Gj. Popović), Beograd 


1953; Bistri vitez Don Quijote od Manche 
(I. Velikanović), Zagreb 1958. 

CESAIRE, Aimć (Eme 
Sezer, 1913), crnački pjesnik fran- 
cuskog izraza. Rođen na Marti- 
niqueu, školovan u Parizu, spojio 
je rafiniranu francusku riječ s 
vulkanskom snagom = predaja, 
slika i predodžbi Crnca. Razdi- 
ran problemom kolonijalnog po- 
robljivanja i kompliciranim po- 
ložajem Crnca, koji se u Zapad- 
nom svijetu i asimilirao i otuđio 
u isti mah, postao je začetnikom 
žarkoga revolucionarnog izraza 
crnačkih pjesnika i zagovorni- 
kom samoodređenja naroda u 
kolonijama. Prva pjesma, Zapis 
O povratku u rodni kraj (Cahier 
d'un retour au pays natal), na- 

pisana 1939. u Šibeniku, snažna 
je poetska vizija, koja objavlju- 
je ne samo oslobođenje pogaže- 
nih crne kože nego i stvara plan 
porevolucionarne budućnosti: 
ljubavi i pravde za sve ljude. 
Tragedija / psi su šutjeli (Et les 
chiens se taisaient), koja je za- 
jedno s pjesmama izišla 1946. u 
svesku Čuđdesno oružje (Les Ar- 
mes miraculeuses), otkriva pro- 
blem kolonijalizma u svim psi- 
hološkim i društvenim vidovima 
na konkretnom slučaju. Iz poro- 
bljivačkog pakla, koji je izobli- 
čio čovjeka, diže se vizija prepo- 
rođene Afrike, gdje čovjek, po- 
vezan sa svim živim bićima i s 
cijelim svemirom, gradi zanosan, 
čist život. Cćsaireova umjetnost 
i politička borba nedjeljive su: 
u savršenoj sintezi one idu istom 
cilju — oslobođenju i preporađa- 
nju svijeta crnog čovjeka. 

Crni Orfej (B. Kukolja), Zagreb 1955; 
Pjesme afričkih Crnaca (B. Kukolja), Za- 
greb 1955; Savremena crnačka poezija (J. 


Stojanović), Kruševac 1961; Poezija (B. 
Kukolja), Zagreb 1966. 

CEZAR, Gaj Julije (Ga- 
ius Iulius Caesar, 100—44. prije 
n. €.), rimski historičar i politi- 
čar. Premda iz stare patricijske 
obitelji (rođen je u Rimu), kari- 
jera mu je zbog nekih rodbinskih 
odnosa vezana uz  plebejsku 
stranku. Nakon brza političkog 
uspona osvojio je god. 50, posli- 
je osmogodišnjeg ratovanja, Gali- 
ju i nedugo zatim stupio u gra- 
đanski rat protiv Pompeja, ne- 
kadašnjeg sudruga u trijumvira- 
tu. Pobijedivši njega i sljedbenike, 
45. postade samovladar u Rimu; 
već iduće godine ubili su ga re- 


publikanci. Glavno su mu djelo 
Zapisi o galskom ratu (Commen- 
tarii de bello Gallico, izd. 52/51), 
izrazit primjer memoarske knji- 
ževnosti, kojom pisac želi oprav- 
dati svoju tadašnju i buduću po- 
litiku. Borba Rimljana protiv Ga- 
la i Germana u 1. knjizi i rvanje 
udruženih galskih plemena s nad- 
moćnim neprijateljem u 7, po- 
sljednjoj knjizi, okvir je djelu, 
koje se ubraja u visoka ostvare- 
nja latinske proze. Naizgled su 
samo objektivistički opisani po- 
litički odnosi, dramatske strate- 
gijske situacije i etnografsko-ge- 
ografske činjenice. Birana dikci- 
ja do krajnje je mjere jednostav- 
na; leksički purizam u skladu je 
s jasnoćom i prozirnošću stila. 
Slabije mu je nedovršeno djelo 
Zapisi o građanskom ratu (Com- 
mentarii de bello civili, u 3 knji- 
ge). Sam Ciceron izricao je naj- 
veće pohvale o Cezaru kao govor- 
niku. Govori nisu sačuvani. Zani- 
manje za Cezara, jednu od najiz- 
razitijih ličnosti antike, bit će u- 
vijek neobično živo u kasnijoj 
književnosti (v.npr. Shakespeare, 
Voltaire, Alfieri, B. Shaw, Th. Wil- 
der). 

Galski i Građanski rat (K. Rac), Zagreb 
1897; Galski rat (M. Živković), Beograd 


1898; Galski rat (Anonim), Zagreb 1919; 
Galski rat (L. T. Petrović), Beograd 1921. 

CHANSON DE ROLAND 
—> Chansons de geste 


CHANSONS DE GESTE 
(Šanson d žest), epske pjesme u 
desetercu s asonancama, javlja- 
ju se potkraj 11. i početkom 12. 
st. te predstavljaju prvu pojavu 
pisane književnosti u Francu- 


CHANSONS DE GESTE 


skoj. U njima se opisuju junač- 
ka zbivanja, herojski podvizi. Po- 
stoje različne teorije o njihovu 
postanku, a vjerojatno su ih a- 
nonimni pjesnici recitirali na 
svečanostima i sajmovima, veli- 
čajući događaje iz vremena vla- 
davine Karolinga (8. do 10. st.), 
obraćajući se plemićkom i puč- 
kom slušateljstvu. Svakako je 
njihov postanak vezan uz široke 
epske tradicije. Najpoznatija je 
Chanson de Roland (oko 4000 
stihova) u kojoj se opisuje po- 
vijesni događaj iz 8. st., napad 
Saracena na francusku vojsku u 
klancu Roncevaux, gdje pogiba 
zaštitnica francuske vojske. U 
djelu susrećemo legendarne li- 
kove koje je narodna mašta ide- 
alizirala nadahnjujući se povije- 
snim ličnostima i događajima. 
Središnja ličnost je Karlo Veli- 
ki, a uz njega Roland, legendarni 
junak koji svojim pretjeranim 
junaštvom = predstavlja = ideal 
feudalnog društva tog vremena. 
Nasuprot njemu Olivier svojim 
razumnim i staloženim stavom 
protuteža je idealu grube sile. 
Time se ujedno na simboličan 
način prikazuju društvene su- 
protnosti vremena, kad vlada a- 
narhija feudalne gospode. Izda- 
jica Ganelon dopunjuje sliku 
društva u kojem se gotovo svi 
odnosi temelje na zakletvi, za- 
danoj vjeri, pojmu časti. Biskup 
Turpin simbolizira ulogu crkve 
koja u to vrijeme dominira na 
duhovnom i materijalnom planu. 
Karlo Veliki, kršćanski vladar, su- 
protstavlja se poganskom vlada- 
ru. Društvena hijerarhija i druš- 
tveni odnosi ranog srednjeg vije- 
ka transponirani su na simboli- 
čan način u toj epskoj pjesmi, 

koja odiše svečanom, jednostav- 
nom, a istodobno snažnom poezi- 
jom. 


kk o Rolandu (V. Drašković), Beograd 
1960. 

CHAR, Renć (Rne Šar, 
1907), francuski pjesnik i esejist. 
Borio se u španjolskom građan- 
skom ratu na strani republikana- 
ca, a za vrijeme okupacije sudje- 
lovao je u pokretu otpora i ista- 
kao se kao zapovjednik jedne 
grupe makija. Od nadrealizma, uz 
koji je vezan njegov mladenački 
pjesnički put, naslijedio je smje- 
lost, bujnost neočekivanih meta- 
fora, a nadasve strasno shvaćanje 
pjesničkog stvaralaštva. Njegova 
poezija, čulna i lucidna u isti 
mah, vatrena i promišljena, odiše 
gordom nadom, zrelim optimiz- 
mom i ljubavlju prema zemlji. U 
čitavom mu je opusu prisutno 
razmišljanje o smislu i poslanju 
pjesnika. Iz njegova lirizma, koji 
je sav natopljen dahom i bojama 
Života, izopćen je otužni senti- 
mentalizam, intimnost ispovijedi 
i besplodnost apsurda. Misao je 
izlivena u kratku napregnutu for- 
mu aforizma, a zemlja i svijet ra- 
zotkrivaju se u metaforama suz- 
držane i treperave senzualnosti. 
U zbirci Hipnosove stranice (Feu- 
illets d'Hypnos, 1946) nalaze se 
možda najljepši prilozi francu- 
skoj književnosti otpora. U tvr- 
doj goloj jednostavnosti riječi, 
bez patosa i pretjerivanja, izra- 
zila se etika čovjeka koji stoji 
uspravno usred niskosti i užasa 
zbivanja. Od ostalih djela treba 
spomenuti pjesnička ostvarenja 
Samo oni ostaju (Seuls demeu- 

rent, 1945), Sunce voda (Le So- 
leil des eaux, 1949), Jutarnji (Les 
Matinaux, 1951), Kratka umjet- 
nost (L'Art bref, 1950), Jedna i 
druga (L'Une et ['autre, 1957) i 
eseje: Zgrčenoj vedrini (A une 
serenite crispće, 1951) i Traženje 
baze i vrha (Recherche de la ba- 
se et du sommet, 1955). 1957. ob- 
javljen je Izbor iz pjesama i pro- 
ze (Des počmes et proses choisis). 
Poezija (Z. Mrkonjić), Zagreb 1963. Anto: 
logija suvremene francuske poezije (B. 
Kukolja), Zagreb 1960; Antologija novije 


francuske lirike (1. V. Lalić), Beograd 
1966. 

CHATEAUBRIAND, Fran- 
cois-Rene de (Fransua-Rne d Šato- 
brijan, 1768—1848), francuski pro- 
zni pisac, preteča francuskog ro- 
mantizma. Izdanak starog bre- 
tanjskog plemstva isticao se u 
godinama građanske revolucije 
upornom = dekorativno-viteškom 
vjernošću ideji  legitimističke 
monarhije. Iz političkog se iz- 
gnanstva vraća u Francusku za 
vrijeme Napoleona, a dolaskom 
Burbona započinje značajnu mi- 
nistarsku i diplomatsku karijeru 
zapadajući često, zbog liberal- 
nih stavova, u nemilost monar- 
ha. God. 1830. odbija da prizna 
Julsku monarhiju i povlači se iz 
javnog života. Chateaubriandov 
opus utjecao je na oblikovanje 
pokoljenja romantičara i stvara- 
laštvu 19. st. otvorio nove vidi- 
ke. Produbio je Rousseauovu lju- 
bav prema prirodi učinivši je 
izvorom najčistije poezije svog 
djela, obogatio je francusku 
književnost povijesnom perspek- 
tivom i književnom kritikom, 
uveo motiv »svjetskog  bola«, 


stvorio obrazac stilizirane intim- 
ne ispovijesti, unio u prozu liri- 
zam nejasnih i neizrecivih osje- 
ćaja, stvorio stil koji je otkrio 
dotad neslućene harmonije fran- 
cuske rečenice. Djela mu se gru- 
piraju oko triju glavnih tema: 
politike, religije i prirode. Stu- 
dija o revolucijama (Essai sur 
les Revolutions, 1797) proučava 
u svjetlu racionalističke misli 
18. st. povijest starih i modernih 
revolucija. Kasniji politički spi- 
si, npr. pamflet O Buonaparteu 
i Burbonima (De Buonaparte et 
des Bourbons, 1814) odlikuje se 
volterovskom  oštroumnošću i 
bujnom retorikom. Pjesnička 
obrana katolicizma Duh kršćan- 
stva (Le Genie du Christiani- 
sme, 1802) izraz je istodobno pje- 
snikova intimnog obraćenja i 
zahtjeva  poslijerevolucionarnog 
društva, koje traži obnovu reli- 
gije i savez s crkvom. Epopeja 
Mučenici (Les Martyrs, 1809), 
zbog koje je pisac putovao čak 
do Jeruzalema, razvija paralelu 
između poganskog i kršćanskog 
kulta. Atala (1801), Rene (1802), 
Natchez (1826), smješteni u eg- 
zotični pejzaž indijanske prašu- 
me, veličaju snagu religije i či- 
stoću života u prirodi. Renć, epi- 
zoda o povratku civiliziranog 
čovjeka u divlju prirodu, stvo- 
rila je uzor romantičarskog ju- 
naka, čovjeka melankolična, ne- 
ukrotive imaginacije, nesposob- 
na da se prilagodi stvarnosti, 
koji narcisoidno uživa u vlasti- 
toj tuzi, jer ga ona uzdiže nad 
ostale. (Les Memoires d'Outre- 
-Tomibe, 1848—50) stilizirani su 
dnevnik piščeve misli i života i 
golema slika njegova vremena. 
Politički je dio najveći i najsla- 

biji: događaji su često prikaza- 
ni s premalo političkog znanja, a 
povijesne su ličnosti izobličene i 
iskrivljene. Zato su stranice koje 
evociraju nostalgično = piščevo 
djetinjstvo, bijedu izgnanstva i 
čudesne krajolike njegovih pu- 
tovanja natopljene magičnom 
dotad neslućenom poezijom srca 
i osjećaja. 

Atala (D. Jevrić), Pančevo 1882; Potonji 
Abenseraž. Pon N. Petrović Niegoš, 
Cetinje 1894; Antologija svjetske lirike, 
Zagreb 1956, 1965; Rene. Atala. Memoari 


s onu stranu groba. Eseji (M. Carcara- 
čević), Beograd 1963. 

CHATILLON — Gautier 
de Chatillon 


CHAUCER, Geoffrey 
(Džefri Čoser, 1340?—1400), en- 
gleski pjesnik. Prvi veliki engle- 
ski pisac koji se u svom stvara- 
nju ugledao u najbolje i najznat- 
nije strane uzore. U najpoznati- 
jem svom djelu, Kanterberijske 
priče (The Canterbury Tales, 
1387—1400), ostvario je cjelovitu 
sliku života u tadašnjoj Engle- 
skoj. Uz to je postavio temelje 
engleskom književnom jeziku, 
prilagodivši ga do u tančine pje- 
sničkom izražavanju. Upotrijebio 
je nove metričke oblike koje će 
kasniji pisci od njega preuzeti. 
Chaucerovo stvaranje obično se 
dijeli na tri razdoblja: u prvom 
se ugledao prvenstveno na fran- 
cusku književnu baštinu, u dru- 
gom na talijanske pisce, napose 
na Dantea (v.) i Boccaccia (v.), 
i napokon, u trećem, »engleskom 
razdoblju«, postaje najslavniji 
kroničar svog vremena. Prva 
Chaucerova pjesnička djela, u 


151 


CHOCANO 


kojima se povodio za francu- 
skim, talijanskim, pa i latinskim 
piscima, većim su dijelom ale- 
gorijske pjesme. Već u njima 
mjestimice probija izvanredna 
Chaucerova sposobnost u crtanju 
likova i sredine te njegov smi- 
sao za humor. Tužna ljubavna 
priča o Troilu i Kresidi (Troilus 
and Criseyde, 1372—86) najpo- 
znatije je ostvarenje iz »talijan- 
skog razdoblja«. Tu prevodi i a- 
daptira — Boccacciova  Filostra- 
ta, no značajno je da izvorniku 
dodaje mnoge šaljive umetke. Iz- 
vornost najvećeg Chaucerova os- 
tvarenja, Kanterberijskih priča, 
nije toliko u građi, koju on i o- 
pet uzima sa svih strana, nego 
u umjetničkom oblikovanju ta- 
dašnjeg života. Okvir koji pove- 
zuje te priče u cjelinu putovanje 
je grupe hodočasnika u Canter- 
bury. U Prologu Ch. izdvaja sva- 
kog pojedinog putnika te neo- 
bično živim potezima ocrtava 
njegov lik. No Ch. se nije samo 
dovinuo do savršenstva u karak- 
terizaciji likova nego je pokazao 
i neobično razvijen pripovjedački 
dar. Putnici krate sebi vrijeme 
pa svaki od njih pripovijeda 
po jednu priču. Nastojao je pos- 
tići sklad između govornika i nji- 
bovih priča, koje je povezivao u- 
padicama i razgovorom pojedinih 
likova. Kanterberijske priče su 
nedovršeno djelo, njihova je knji- 
ževna vrijednost nejednaka, a je- 
zik današnjim čitaocima mjesti- 
mice teško razumljiv. To je ipak 
prvo veliko ostvarenje u engles- 
koj književnosti, koju obogaćuje 
suvremenom tematikom i širo- 
kim vidicima autorove pjesničke 
ličnosti koja poznaje i voli čovje- 
ka, vjerno crta njegovu zbilju i 

dobroćudno se smije njegovim 
manama. 


alkana svjetske lirike, Zagreb 1956, 
65. 

CHOCANO, Jos€ Santos 
(Hose Santos Čokano, 1875— 
—1934), peruanski pjesnik. Već 
je u ranoj mladosti, zbog oštrih 
napada na vladu, sjedio po zatvo- 
rima. Kasnije bio je ugledna di- 
plomatska ličnost, vršio je pov- 
jerljive poslove, zasjedao na kon- 
ferencijama, trčao da smiri zara- 
ćene strane. U meksikanskoj re- 
voluciji borio se čas na jednoj, 
čas na drugoj strani. U Gvatema- 
li je branio diktatora Cabreru i 
bio osuđen na smrt, ali se ipak 
izvukao. U Limi je ubio nekog 
svog protivnika, a u Santiagu de 
Chile njega je ubio neki luđak 
nožem u tramvaju. Do kraja kao- 
tična i nesređena ličnost, prošao 
je put od socijalizma do reak- 
cionarstva, zbog čega je izazivao 
mnoge antipatije pa stoga često 
bio prešućivan. Često je bio tea- 
tralan, pa čak i komičan, vikač i 
nametljivac. No ipak, najbolji dio 
njegove poezije živi izvan tih ži- 
votnih gesta. Uza sve ludosti bilo 
je u njemu i nečega tragičnog. 
Bio je onakav kakvim ga je pri- 
roda stvorila: »Uragani, potresi, 
katastrofe i ratovi. Takva je mo- 
ja poezija, jer je takva moja zem- 
lja«. U bogatom i nesređenom 
njegovu djelu ima pjesama i od- 
lomaka velike snage i sklada, s 
neposrednim i istinskim ljudskim 
akcentima. Ima tu pravih tonova 
američke zemlje i njegovo uzur- 
piranje naslova »pjevač Amerike« 
nije baš sasvim neopravdano. Od 


mnogih zbirki treba spomenuti: 
Svete srdžbe (Iras santas, 1895), 
Prašuma (Selva virgen, 1900), Pje- 
sma vijeka (El canto đel siglo, 
1901), Duša Amerika (Alma Ame- 
rica, 1906), Fiat lux (1908) i pos- 
mrtne Pjesme bolne ljubavi (Po- 
emas del amor doliente, 1937). 


Novija hispanoamerička poezija (N. Mili. 
cevic), Sarajevo 1962. 

CHRETIEN DE TROYES 
(Kretjen d Trua, oko 1135— oko 
1195), francuski pjesnik i tvorac 
francuskoga viteškog romana. 
Djelovao je na dvoru u Champa- 
gni, tadašnjem kulturnom središ- 
tu sjeverne Francuske. Prvi je u- 
nio u francusku književnost kelt- 
ske legende o kralju Arturu i vi- 
tezovima okruglog stola  liša- 
vajući ih izvorne poetičnosti i 
misterioznosti. Opisujući nevje- 
rojatne podvige svojih junaka, 
zaustavio se na nizu detalja, za- 
nimljivih i stvarnih i prikazao ži- 
vot srednjovjekovne aristokraci- 
je i njene osnovne vrednote: čast 
i ljubav. On je ocrtao idealan tip 
viteza koji se bori s oružjem u 
ruci za svoju čast i za ljubav že- 
ne. Po uzoru na provansalske tru- 
badure stvorio je i pojam tzv. 
kurtoazne ljubavi i dao ženi, do- 
tad zanemarenoj, važno mjesto u 
društvu i književnosti. Realistič- 
kim zapažanjima, finim analiza- 
ma ljudske duše i gipkim stilom 
bio je jedan od najboljih 
francuskih pjesnika srednjeg vi- 
jeka. Glavni su mu romani: Erec 
i Enida (Erec et Enide), prvi 
francuski roman o kralju Artu- 
ru; Yvain, vitez s lavom (Yvain, 


CHRETIEN DE TROYES 
CICERON 


le chevalier au lion), gdje pje- 
snik pokazuje sukob ljubavi i 
braka s težnjom za pustolovina- 
ma; Lancelot, vitez s kolima 
(Lancelot, le chevalier a la char- 
rette), roman u kojem je Ch. de 
T. razvio svoju koncepciju o kur- 
toaznoj ljubavi. Njegov Perceval 
ili Priča o Graalu, gdje pokuša- 
va da keltske legende protka 
kršćanskim duhom, ostao je ne- 
dovršen (v. Wolfram von Eschen- 
bach). 

CHRYSOSTOMOS —> 
Ivan Zlatousti 


CICERON, Marko Tulije 
(Marcus Tullius Cicero, 106—43. 
prije n. e.), najveći rimski go- 
vornik i pisac, koji je latinsku 
prozu uzdigao do neslućene iz- 
ražajne snage. Zbog toga je »ci- 
ceronizam« od Petrarke do kraja 
19. st. bio pojam klasičnoga la- 
tinskog jezika i stila. Presadivši 
na rimsko tlo mnoge zasade grč- 
ke filozofije i kulture, taj će 
mnogostrani talent, u kojem se 
sintetizirala grčka i rimska kul- 
tura, najviše od svih antičkih 
pisaca pridonijeti pojmu evrop- 
skog humanizma (humanitas), i 
kao pokreta i kao građanske ide- 
je. Gotovo 800 sačuvanih Pisama 
(Epistulae, 68—43), osobito pis- 
ma prijatelju Titu Pomponiju A- 
tiku, intiman su Ciceronov dnev- 
nik. On uz brojna druga djela u 
punom svjetlu otkriva lik pisca 
i čovjeka, u kojem su se sukob- 
ljavale i spajale raznorodne dru- 
štvene i umjetničke tendencije 
posljednjeg stoljeća rimske re- 

publike. C. se rodio u Arpinu 
(srednja Italija). Prvi velik us- 
pjeh postigao je govorom Za 
Seksta Roscija (Pro Sexto Ros- 
cio Amerino, 80), kojim je indi- 
rektno iznio oštru kritiku Sulina 
režima. Vrhuncem svoje slave 
smatrao je C. godinu 63. kad je 
kao konzul u krvi ugušio Katili- 
ninu urotu i od senata bio progla- 
šen ocem domovine. Iz te su go- 
dine i znamenita četiri govora 
Protiv _ Katiline (In Catilinam). 
Zbog približavanja optimatskoj 
stranci i rezervirana stava pre- 
ma — svemoćnim = trijumvirima 
morao je (god. 58—57) otići u 
progonstvo. U građanskom ratu 
pristao je uz Pompeja; kad je 
44. Cezar ubijen, C. stade na čelo 
senatskoj stranci, s nadom da će 
obnoviti prijašnje državno ure- 
đenje. U 14 strastvenih Filipika 
(In M. Antonium orationes Phi- 
lippicae, 44—43) nesmiljeno na- 
pada Antonija, podupirući Ceza- 
rova posinka Oktavijana, jer ga 
smatra manje opasnim po repu- 
bliku. Kad se Oktavijan s Anto- 
nijem i Lepidom udružio u tzv. 
drugi trijumvirat (43), C. ostade 
sam; među prvima je proskribi- 
ran i ubijen. Veliki govornik nije 
bio i dalekovidan političar: u se- 
bi je gajio preživjele ideale sta- 
rorimske republike, pogrešno po- 
istovetivši veličinu senata i opti- 
mate s idejom republikanizma. 
Ne samo politički govori nego i 
većina sudskih usko je vezana uz 
Ciceronovo političko djelovanje. 
Uz spomenute, između 58 saču- 
vanih govora najznačajniji su: 
Protiv Vera (In Verrem, 70), O 
vrhovnom zapovjedništvu Gneja 
Pompeja (De imperio Cn. Pom 
pei, 66), Za Lucija Murenu (Pro 

L. Murena, 63), Za pjesnika Ar 
hiju (Pro Archia poeta, 62) i stil- 
ski najdotjeraniji Za Milona (Pro 
Milone, 52). C. je zauzimao sred- 
nje stajalište između dviju suvre- 
menih struja u govorništvu: buj- 
ne, kićene i patetične »azijske« 
i »aticističke« koja je po ugledu 
na stariju atičku prozu tražila 
od govornika jedrinu misli i jez 
grovitost izraza. Ovladavši svim 
stilovima tradicionalne retorike, 
C. ih je podvrgavao svom tempe- 
ramentu. Do istančanosti osjet- 
ljiv na sadržajne nijanse i zvu- 
kovne prelive latinskoga jezičnog 
blaga, komponirao je govore u 
»uzvišenom« i patetičnom ili »ni- 
skom« i jednostavnom stilu, u- 
sklađujući ga s predmetom i po- 
trebama emotivnog djelovanja na 
publiku. Jezik mu je bogat i gi- 
bak, slike iz svakodnevna života 
izmjenjuju se s najtananijim 
igrama riječi, neiscrpni humor s 
gorkom ironijom. Ipak najveću 
je snagu postigao u patetičnosti, 
odraz koje su harmonično raz- 
granati, kadšto razliveni, ritmizi- 
rani periodi s iscrpno razvijenim 
mislima. Kad je Kvintilijan (v.) 
uspoređivao Demostena (v.) i Ci- 
cerona, dva najveća govornika an- 
tike, s pravom je istakao da se pr- 
vom ne može ništa oduzeti, a dru- 
gome ništa dodati. — Retorički i 
filozofski spisi, većinom dijaloški 
komponirani, nastali su iz prakti- 
čnih potreba govornika i politi- 
čara, koji je po Ciceronovu shva- 
ćanju javni i kulturni radnik u 
punom smislu riječi. Spis O go- 
vorniku (De oratore, 55) možda 
je književno najuspjeliji po živo- 
sti i po stilskom karakteriziranju 
sudionika u razgovoru. U njemu 
je iznio novu koncepciju, po ko- 


Joj se retorika i filozofija, nakon 
stoljeća odvojenosti, ponovo shva- 
ćaju jedinstveno. Brut (Brutus, 
46) i Govornik (Orator, 46) po- 
svećeni su oštroj polemici s atici- 
stima: prvi od njih, u kojem je 
izložen razvoj rimskog govorniš- 
tva do Cicerona, svojevrsna je po- 
vijest književnosti, prva u antici, 
s izrazitim smislom za promatra- 
nje stila kao povijesno uvjetova- 
ne pojave. Nakon dijaloga O dr- 
žavi (De re publica, 54—51, u 6 
knj. fragmentarno sačuvanih, me- 
đu njima i znameniti Scipionov 
san — Somnium Scipionis), ko- 
jim je u duhu Platona (v.), Aris- 
totela (v.) i dr. izložio najbolji 
oblik državnog uređenja i dao 
najoriginalniji prikaz svoga misa- 
onog svijeta, C. je većinu filozof- 
skih rasprava, a ujedno i najbo- 
lje, napisao u razdoblju 46—44, 
pošto se povukao iz političkog 
života. Najuspjelije su i naj- 
zanimljivije: O najvećem dobru 
i najvećem zlu (De finibus bo- 
norum et malorum, 45) i Ra 
sprava o akademskoj filozofiji 
(Academica, 45), pa s područja 
praktične etike Razgovori u Tus- 
kulu (Tusculanae disputationes, 
45/44), Katon _ Stariji ili o staro- 
sti (Cato Maior, 44), Lelije ili o 
prijateljstvu (Laelius, 44) i O 
dužnostima (De officiis, 44). Ne- 
originalan mislilac, —eklektičar 
koji se priklanja skepticističkom 
učenju nove akademske i sred- 
nje stoičke škole 2. st. prije n.e., 
C. u književnom obliku presa- 
čuje grčku filozofiju u Rim i po- 
staje tvorac rimske filozofske 
proze. Kako u retoričkim, tako 
se i u filozofskim spisima osjeća 
da ih piše govornik i političar. 
književnik i praktičar. Filozofiju 


CID 


je C. učinio više retoričkom, tj. 
aktivnijom, više rimskom i više 
društvenom. Retorički spisi pro- 
žeti su filozofijom, izrastaju ne- 
rijetko do filozofije govorničkog 
umijeća. Neki opći sklad i ele- 
gancija prelijevaju se njegovim 
teoretskim djelima, kao da su 
vrlo daleko, a opet tako blizu 
buri političke tribine i žaru go- 
vorničkom. U pismima ton je 
raznolikiji, riječi su manje bi- 
rane, miješaju se familijarnost i 
govornički stil, građanska jedno- 
stavnost i politička strast. U rim- 
skoj književnosti nema pisca ko- 
ji bi izvršio značajniji utjecaj na 
evropsku književnu kulturu od 
Cicerona. Augustin (v.), Petrarca 
(v.) i Erazmo (v.) označavali su 
uvijek nove renesanse Cicerono- 
va stila i jezika. 


Dijalog Ciceronov o prijateljstvu (G. La- 
zic), Beograd 1836; Marka Tulija Cicerona 
knjiga o dužnostima (G. Lazić), Beograd 
1854; Laelij ili o prijateljstvu i_Caton 
stariji ili o starosti (A. Veber), Zagreb 
1860; Izabrani govori (A. Veber), Zagreb 
1886, 1903; Izbor iz retoričkih djela (D. 
Kišpatić), Zagreb s. a.; Scipionov san, iz 
djela O državi (M. Šrepel), u: Senc, Pri- 
mjeri iz rimske književnosti u hrvatskom 
prijevodu, Zagreb 19203; 1 i II govor pro- 
tivu Katiline (I. Maričić), Beograd 1926; 
O prijateljstvu (B. B. Gavela) — O _duž- 
nosti (V. Tomović) — O starosti (B. B. 
Gavela), Beograd 1955. 

CID (Sid), Pjesma o Cidu 
(Cantar de Mio Cid), najstarije 
djelo španjolske književnosti (na 
kastiljanskom jeziku), nastalo 
oko 1140. Sačuvano je samo u 
jednom rukopisu iz 1307. koji je 
pronađen i objavljen 1779. Nedo- 
staje početni list i dva iz sredi- 
ne. Sadrži ukupno 3730 stihova 
nejednake duljine (od 14 do 18 
slogova). U poemi je opjevana 

povijesna ličnost Rodrigo Diaz 
de Vivar, nazvan od Arapa Cid 
Campeador (Gospodin borac), 
španjolski nacionalni junak, sim- 
bol hrabrosti, poštenja, ponosa, 
milosrđa. Nepravedno okrivljen 
da je zatajio dio skupljenog po- 
reza, morao je u progonstvo iz 
Kastilje. Pjesma potanko priča 
zgode i nezgode i junačka djela 
što ih je Cid izveo lutajući špa- 
njolskim pokrajinama, praćen 
malom četom odanih vojnika, 
dok nije osvojio Valenciju te se 
u njoj smirio i umro. U drugom 
i trećem pjevanju opjevana je 
udaja njegovih kćeri, koje su 
prije toga morale proći različne 
peripetije. To je prava nacional- 
na epopeja, kao što je za Fran- 
cuze Pjesma o Rolandu (v.) ili 
za Nijemce Pjesma o Nibelungi- 
ma (v.). Iako je Cid u mnogo 
čemu idealiziran, iako u djelu 
ima ponešto fantastike, ono je 
ipak u biti realistično, ne samo 
zato što se uglavnom drži povi- 
jesnih činjenica i što je geografi- 
ja u njemu posve egzaktna, nego 
prije svega zato što odražava 
pravu nacionalnu dušu, s težnja- 
ma onog vremena, što propovi- 
jeda ideal pravde i humanosti, 
zdravog i prirodnog optimizma. 
Kao i ostali stari epovi nepozna- 
tih autora, i Pjesma o Cidu pre- 
težno je narativna, katkada suha 
u iznošenju događaja, ali je zato, 
s druge strane, u mnogim dijelo- 
vima, snažna u crtanju karaktera 
i duševnih stanja, slikovita u 
prikazivanju atmosfera. Izraz sta- 
rog pjesnika dosta je primitivan, 
ali njegova naivnost ima draži, 
a jednostavna, priprosta riječ 
zna zazvoniti iskonskom snagom. 
Zbog toga je Pjesma o Cidu ci- 

jenjena kao djelo visoke umjet- 
ničke vrijednosti. 


Cid (Odlomak), »100 najvećih djela svjet- 
ske književnosti«), Zagreb 1964. 

CLAUDEL, Paul (Pol Klo- 
del, 1868—1955), francuski liričar 
i dramatičar iz generacije pisa- 
ca koja ulazi u književnost na 
prijelazu iz 19. u 20. st. Književ- 
ni rad započinje poemama pisa- 
nim u aleksandrincima, kasnije u 
slobodnom stihu, koje su neka 
vrsta parafraze Evanđelja. U nji- 
ma već nalazimo sve bitne ele- 
mente njegovih drama. I poezija 
i drama prožete su mu katolici- 
zmom i vjerskim misticizmom. 
Izraz mu je u biti lirski, a dram- 
ska kompozicija, naročito u po- 
sljednjim dramama, vrlo efektna. 
U prvim dramama, nastalim izme- 
đu 1890. i 1900. (Zlatna glava — 
T&te d'or; Stablo — L'Arbre; 
Grad — La Ville; Djevojka Vio- 
laine — La Jeune Fille Violaine; 
Odmor sedmog dana — Le Repos 
du Septičme Jour) više nastoji 
izraziti unutarnje emocije likova 
negoli dati razvoj radnje u skla- 
du sa simbolističkom estetikom. 
U idućim dramama oslobodio se 
dotadašnje statičke koncepcije 
kazališta: uz izrazriječ daje i 
gestu-radnju. Najbolja mu je 
Navješćenje Marijino (L'Annonce 
faite a Marie, 1912). Tu je uspio 
izraziti umjetničkim jezikom u 
kondenziranoj dramskoj formi 
mistički elan srednjovjekovnog 
čovjeka u vrijeme križarskih ra- 
tova i građenja katedrala. Tema- 
tika ostalih drama vrlo je razno- 
lika: aristokratske i rojalističke 
tendencije u sukobu s revolucio- 


narnim idejama (Talac — L'Otage, 
1911), »Novi svijet« i njegove kon- 
cepcije morala (Izmjena — LE- 
change, 1894), široki prostori i lju- 
di izgubljeni u njima (Dioba na 
jugu — Partage de Midi, 1906; Sa- 
tenska cipela — Soulier de satin, 
1929) itd. U potonjoj drami pri- 
kazuje borbu između čovjeka i 
Boga. Fatalnost antičke tragedije 
C. nadomješta providnošću. Od- 
bacimo li religioznu simboliku, 
misticizam i filozofiju katoličkog 
pisca, u centru drame ostaje du- 
ga i neostvarena strast dvaju bi- 
ća koji se uzaludno traže i žele 
godinama, a naći će se tek u za- 
jedničkom idealu koji prema 
Claudelu može biti samo u Bogu. 
Uz dramsku tematiku njegovih 
komada treba posebno istaći pje- 
snički izraz, tzv. »verset«, ritmič- 
ku prozu (utjecaj Biblije) koja 
mu obavija svako djelo dahom 
lirizma. 


Antologija svjetske lirike, Zagreb 1956, 
1965. 

CLAUDIANUS —> 
Klaudijan 


COCTEAU, Jean (Žan 
Kokto,  1889—1963), francuski 
književnik koji je djelovao u 
svim granama umjetnosti, od 
glazbe i slikarstva do filma. Na- 
zivali su ga čarobnjakom zbog 
njegova artističkog univerzaliz- 
ma, sposobnosti da se stalno ob- 
navlja i da uvijek iznenađuje. Na- 
kon prvih uspjeha s kazališnim 
komadima Parada (Parade), Mla- 
denci s Eiffelova tornja (Les 
Maries de la Tour Eiffel, 1924) i 
Romeo et Juliette (1926) nadah- 

njuje se grčkom mitologijom 
(Antigone, 1922; Orphee, 1927, Pa- 
kleni stroj — La Machine infer- 
nale, 1934). U Vitezovima okrug- 
log stola (Chevaliers de la Table 
Ronde, 1937) s mnogo fantazije 
obrađuje srednjovjekovnu legen- 
du, a već u idućem komadu, Re- 
naud et Armide, dramaturški se 
približava klasičnoj tragediji 17. 
st. U Neposlušnim roditeljima 
(Les Parents terribles, 1938) i u 
Posvećenim — čuđovištima (Les 
Monstres Sacres, 1940) prikazuje 
moderan život i obnavlja bulevar- 
sko kazalište. Ti njegovi »nepo- 
slušni roditelji« pripadaju boga- 
tom građanstvu. Iz egoizma i ne- 
razumijevanja suprotstavljaju se 
ženidbi sina koji pokušava da po- 
bjegne iz sumorne sredine. U ko- 
madu Ljudski glas (La Voix hu- 
maine, 1938) glavno je lice glas 
žene koja preko telefona uzalud 
traži posljednju šansu. Pisaća ma- 
Šina (La Machine a ecrire, 1941) 
priča je o udovici koja piše ano- 
nimna pisma i time postaje uzrok 
nekoliko samoubojstava. Roman- 
tični komad stvara u Dvoglavom 
orlu (L'Aigle a deux t&tes, 1946). 
Njegovi su junaci nesvakidašnji, 
tekst je uvijek izvanredno origi- 
nalan, a svaki komad scensko- 
-tehnički donosi nešto novo. Od 
romana najtipičniji je Neposluš- 
na djeca (Les Enfants terribles, 
1929), pandan Neposlušnim rodi- 
teljima. Likovi njegovih romana 
nemaju socijalnog određenja, nji- 
hov život nosi u sebi nešto ireal- 
no. Kao pjesnik prošao je naj- 
različitije faze, služeći se ekstre- 
mnim i često bizarnim izrazom, 
a tek kasnije našao je mirniji i 
jednostavniji pjesnički govor. 
Kao režiser i scenarist dao je niz 

dobrih filmova (Krv pjesnika — 
(Le Sang d'un počte, Vječno vra- 
ćanje — L'Eternel retour; Or- 
phee; Neposlušna djeca — Les 
enfants terribles). 

Francuska lirika, Zagreb 1941; Derlad (D. 
Glišić), Subotica 1958; Stramputica (D. 
Glišić), Subotica 1958; Antologija suvre- 
mene francuske poezije (B. Kukolja), Za- 
zreb_1960; Toma Varalica — Ljudski glas 


D. Petković-Cekić), Beograd 1962; Raspi- 
njanja (N. Trajković), Kruševac 1966. 

COLERIDCGE, Samuel 
Taylor (Semjuel Tejlor Koulridž, 
1772—1834), engleski pjesnik. Po- 
red Wordswortha _(v.) pripada 
prvom pokoljenju engleskih ro- 
mantičara, koji se obično nazi- 
vaju »jezerskom školom«. U mla- 
dosti se C. zanosio revolucionar- 
nim idejama te se čak bavio mi- 
šlju da zajedno s pjesnikom 
Southeyem u Americi osnuje i- 
dealnu društvenu zajednicu. No 
zbog nedostatka novčanih sred- 
stava zamisao nisu ostvarili i C. 
se doskora priklanja konzerva- 
tivnijem gledanju na svijet. Su- 
rađivao je s Wordsworthom, pa 
su zajedno izdali prvu englesku 
romantičku zbirku pjesama pod 
naslovom Lirske balade (Lyrical 
Ballads, 1798), gdje — suprotno 
od Wordswortha koji brani lje- 
potu svakodnevnoga — zastupa 
misao da nadnaravnom pjesnič- 
kom sadržaju treba dati privid 
stvarnosti. Svoje najveće pjes- 
ničko ostvarenje, Pjesmu o sta- 
rom mornaru (The Rime of the 
Ancient Mariner, 1798), C. obja- 
vljuje u spomenutim  Lirskim 
baladama. Tematika te znameni- 
te pjesme pripada svijetu nevje- 
rojatnoga. To su čudnovati do- 
življaji mornara koji je u toku 

plovidbe ubio albatrosa, pticu 
koja navješćuje dobro, pa stoga 
biva kažnjen, podnosi strašne 
muke i tek nakon pokajanja is- 
kupljuje svoj život. Taj sadržaj, 
oblikovan slikovitim i ritmički 
savršenim stihovima i ispričan 
jednostavnim jezikom balada, 
ima gotovo magično djelovanje 
na čitaoca. Među kraćim Cole- 
ridgeovim pjesmama ističu se 
dvije nedovršene: Kubla Khan, 
vizija (Kubla Khan, a Vision, na- 
stala 1797, objavljena 1816), ulo- 
mak raskošne orijentalne pano- 
rame koju je nakon čitanja neke 
knjige zamislio u opijumskom 
snu, ali je zabilježio samo mali 
dio svoje zamisli, i Christabel 
(nastala  1797—1800, objavljena 
1816), srednjovjekovna balada o 
čistoj djevojci koju je začarala 
zla i lijepa čarobnica. Ta se bala- 
da potmulim užasom svoga sa- 
blasnog sadržaja duboko doimlje 
čitaoca. C. je pridonio i širenju 
njemačke idealističke filozofije u 
Engleskoj; nadalje, u svom knji- 
ževnokritičkom i filozofskom dje- 
lu Biographia Literaria (1817) iz- 
ložio je svoja načela romantičke 
estetike, a u predavanjima o 
Shakespeareu (v.) udario je te- 
melje suvremenoj šekspirologiji. 


dra dla svjetske lirike, Zagreb 1956, 

COLLODI, Carlo (Karlo 
Kolodi, pravim imenom C. Loren- 
zini, 1826—1890), talijanski dječ- 
ji pripovjedač. Rodoljub i borac 
risorgimenta, započeo je kao no- 
vinar i politički satiričar, a od 
1875. posvećuje se s velikim us- 
pjehom = dječjoj = književnosti 


(Giannettino, Minuzzolo i dr.). Ču- 
vena je i prevođena u cijelom 
svijetu njegova najbolja knjiga 
Povijest jednog lutka (Storia 
d'un burattino, 1880), poznata 
kao Pinokio (Pinocchio), po i- 
menu glavnoga junaka, drvenog 
lutka, koji uz pomoć staroga Ge- 
petta i vile postaje na kraju va- 
ljan dječak. Originalnost je Col- 
lodijeva u tome što je prekinuo 
moralističku = tradiciju = dječje 
književnosti i stvorio nov lik 
dječaka, koji je u početku lijeni 
deran, ali napokon postaje kori- 
stan član zajednice, iskusivši 
prethodno posljedice svojih dje- 
čačkih nepodopština. 

Pinocchio. Čudnovati doživljaji jednog 
lutka (V. Kaleb), Zagreb 1952, 1963; Pino- 
kio (R. Sarajlić), Sarajevo 19655; Pinokio 


Me Bakotić—-Mijušković), Beograd 1963, 

COMPTON-BURNETT, 
Ivy (Ajvi Kompton-Bernet, 1892), 
engleska književnica. Osobitost i 
stilsko jedinstvo njezinih romana 
očituju se i u naslovima: Braća i 
sestre (Brothers and Sisters, 
1929), Muževi i žene (Men and 
Wives, 1931), Kuća i njen glavar 
(A House and Its Head, 1935), 
Kćeri i sinovi (Daughters and 
Sons, 1937), Noć i dan (Darkness 
and Day, 1951) itd. Naslovi odaju 
i središnju temu romana: život i 
odnose unutar obitelji. Radnja se 
njenih romana gotovo bez iznim- 
ke događa na razmeđu prošlog i 
našeg stoljeća, u velikim, aristo- 
kratskim domovima, dok su liko- 
vi najčešće pripadnici visokog 
društva, njihova djeca i posluga. 
Vanjski je svijet drastično redu- 
ciran, a pažnja je usredotočena 


COMPTON-BURNETT 

na strogi ritual visoko civilizira- 
nog ponašanja i rafiniranu igru 
duha. Zatvoreni u svojim palača- 
ma, odsječeni od svijeta, junaci 
tih romana ispod svoje uglađe- 
nosti skrivaju strogost i snagu 
nekog ranijeg, herojskog doba i 
elementarne, praiskonske osjeća- 
je: ljubav, mržnju, ljubomoru, a 
napose želju za vlašću nad dru- 
gima. Autorica piše gotovo isklju- 
čivo u dijalogu, stiliziranom i a- 
forističnom, u kojem se duhovite 
replike izmjenjuju s dubljim, če- 
sto tragičnim tonovima. Dok ne- 
ki djelo ove neobične spisateljice 
smatraju samo zabavnom i eks- 
centričnom intelektualnom _ ig- 
rom, drugi u njemu čuju odjeke 
elizabetanske i starogrčke trage- 
dije i stavljaju ga među najbolja 
ostvarenja suvremene engleske 
proze. 

Stariji i bolji (M. Mihailović), Beograd 


1957; Porodica i novac (V. B. Đukanović), 
Beograd 1965. 
sb 


CONGREVE, William (Vi- 
ljem Kongriv, 1670—1729), engles- 
ski komediograf. Pišući u razdob- 
lju restauracije monarhije, u 
svom, po opsegu nevelikom, dje- 
lu išao je u korak s ukusom ta- 
dašnje raspojasano-slobodoumne 
kazališne publike, ali pri tom ni- 
je odustajao od visokih umjetnič- 
kih načela i vjernog prikazivanja 
života svojih sunarodnjaka. Zani- 
mao ga je samo mali dio engles- 
kog društva, tzv. viši sloj i njego- 
ve ljubavne i financijske intrige. 
Radnje Congreveovih komedija 
veoma su složene i nebrižno kom- 
ponirane, ali su dijalozi zato pra- 
va stilska i misaona remek-djela. 

Zbog ekonomičnosti izraza, blis- 
tavih doskočica, aforističkog na- 
čina mišljenja i duhovitih uspo- 
redaba, oni u engleskoj komedio- 
grafskoj literaturi jedva nalaze 
premca. Uopće Congreveov je dar 
zapažanja bio u osnovi detaljis- 
tički, pa se to njegovo svojstvo o- 
čituje i u crtanju likova koje je 
do krajnosti individualizirao, a 
nije bio nesklon ni uvođenju li- 
kova-tipova. Dok komedije Stari 
neženja (The Old Bachelor, 1693) 
i Varalica (The Double-Dealer, 
1694) svjedoče samo o svladanom 
zanatu, komedije Ljubav za lju 
bav (Love for Love, 1695) i Ta 
kav je svijet (The Way of the 
World, 1700) kao neodoljivo du- 
bovite panorame dokonog i lako- 
mislenog života povlaštenih slo- 
jeva stoje na vrhuncu njegova 
stvaranja. U komediji Takav je 
svijet naročito se ističu likovi 
Millamant i Mirabell kojih je lju- 
bavna povijest zasnovana na ne- 
patvorenim osjećajima. Poslije 
neuspjeha ove komedije tridese- 
togodišnji pisac povukao se iz 
književnog života. 

bkk 


CONRAD, Joseph (Džou- 
zef Konred, 1857—1924), engleski 
pripovjedač, rođen od poljskih 
roditelja u Ukrajini (pravim i- 
menom Jćzef Konrad Korzeniow- 
ski). Počinje pisati pošto je kao 
pomorac dvadeset godina proveo 
na francuskim i engleskim brodo- 
vima. Tu zanimljivu sudbinu u- 
potpunjavaju i njegovi književni 
uzori, koje je našao u Francuza 
(Flaubert, Maupassant, v.) i Rusa 
(Turgenjev, v.). Gradivo je crpao 
iz mnogobrojnih doživljaja na 

moru i u dalekim egzotičnim kra- 
jevima. No tu pomorsko-egzotič- 
nu i pustolovnu tematiku, s ko- 
jom se proslavio već Stevenson 
(v.), C. modernizira i daje joj po- 
sebno obilježje. Njega napose za- 
nima psihologija pomoraca, ljudi 
koji žive u stalnom sukobu s 
elementarnim snagama prirode, 
a često se bore s neobjašnjivim 
porivima. Osebujan i nov je nje- 
gov impresionistički stil: u svoju 
prozu često uvodi različite pripo- 
vjedače, koji s različitih gledišta 
promatraju veoma složena zbiva- 
nja u čovjeku i oko čovjeka i iz- 
nose trenutne doživljaje i raspo- 
loženja nosilaca radnje. Kako su 
mu junaci uvijek cjelovite ili jas- 
no određene ličnosti — bili 
oni heroji ili moralne nakaze — 
njihova je borba protiv zagonet- 
ne i neobjašnjive sudbine u os- 
novi tragična. Posebnu vrijednost 
daje njegovu stvaranju istančani 
osjećaj za atmosferu, kojom po- 
stiže ne samo punoću doživlja- 
ja nego i reljefnost opisa. Od 
novela popularne _ su Mladost 
(Youth, 1902) i Tajfun (Ty- 
phoon, 1903), obje zasnovane na 
Conradovim ličnim iskustvima; 
prva, u kojoj opisuje neuspjelu 
plovidbu starog teretnjaka u 
Bangkok, prožeta je mladenač- 
kim ushitom mornara koji u 
svakoj prilici voli more i svoj 
rad; a drugu je napisao sjeća- 
jući se užasa elementarne snage 
tajfuna. U najpoznatije njegove 
romane ubraja se Lord _ Jim 
(1906), potresna pripovijest o 
kapetanu koji je napustio brod u 
času nepogode, ali osjetivši stra- 
hotu nečasnog postupka, u dru- 
goj prilici iskupljuje smrću taj 
neobjašnjivi kukavičluk. 


Almayerova ludnica (Z. Terković), Zagreb 
1925; Mladost (T. Ujević), Zagreb 1950; 
Lord Jim (T. Ujević), Zagreb 1951; Taj- 
fun (B. Brusar), Zagreb _1953; Crnac sa 
»Narcisa«. Srce tame (N. CĆurčija—Pro- 
danović), Beograd 1957; Freja sa sedam 
ostrva. (L. Semenović), Sarajevo 1960; 
Srce tame i Dvojnik (M. Despalatović), 
Zagreb 1960; Nostromo (S. Predić), Beo- 
rad 1961; Izgnanik sa ostrva (Žž. Simić), 
eograd 1962; Pojas sjene (B. Brusar), 
Zagreb 1963: Tajfun (A. Vidaković), Beo- 
grad 1963; Crnac_sa »Narcisa« (N. Curčija 
—Prodanović), Beograd 1964; Spas. Ro- 
man plićaka (Lj. Popović), Subotica 1964. 

COOPER, James Fenimo- 
re (Džejmz Fenimor Kuper, 1789 
—1851), američki romanopisac. 
Nakon nekoliko godina provede- 
nih na moru smirio se kao po- 
sjednik i posvetio književnosti. 
Pripada prvom pokoljenju rođe- 
nom u nezavisnoj domovini, a 
njegovi su romani prva značajna 
književna djela koja opisuju 
SAD. Ujedno je prvi američki 
pisac koji je stekao popularnost 
u Evropi, i njegovi romani s gra- 
ničnih područja prema Indijan- 
cima više su od bilo kojih drugih 
književnih djela pridonijeli stva- 
ranju predodžbi o američkom 
životu koje su se dugo održale. 
To su romani Pioniri (The Pio- 
neers, 1823), Posljednji Mohika- 
nac (The Last of the Mohicans, 
1826), Prerija (The Prairie, 1827), 
Izvidnik (The Pathfinđer, 1840) i 
Lovac na jelene (The Deerslayer, 
1841). Unatoč namještenosti di- 
jaloga i ukočenosti stila ta su 
djela zahvaljujući živoj radnji i 
privlačnosti zajedničkog  sredi- 
šnjeg lika — pionira i lovca iz 
ciklusa o »Kožnoj Čarapi« (pra- 
uzoru junaka s Divljeg Zapada), 
bila neobično omiljena u cijelom 
svijetu, pa se i danas ubrajaju u 
klasična djela omladinske knji- 

ževnosti. Spomenuti romani pro- 
žeti su idejama o neizopačenosti 
Indijanaca i piščevom ljubavlju 
prema netaknutoj prirodi koju 
ugrožava civilizacija. C. je bio 
vrlo plodan pisac: napisao je još 
35 proznih djela. To su dobrim 
dijelom pustolovni i povijesni ro- 
mani iz američkog Rata za neza- 
visnost. Trilogija Sotonin palac 
(Satanstoe, 1845), Nosilac lanca 
(The Chainbearer, 1845) i Crveno- 
košci (The Redskins, 1846) pripa- 
da među najbolje piščeve roma- 
ne, iako C. u njima, pripovijeda- 
jući o suvremenim klasnim suko- 
bima oko zemljišnog posjeda, iz- 
nosi konzervativne poglede. 

Pilot (S. Petrović), Beograd 1954; Kožna 
čarapa (M. Vujaklija), Beograd 1962; Pio- 
niri (L. Simić), Beograd 1963; Uhoda (V. 
Carin), Sarajevo 1963; Crveni gusar (J. 
Mai Sarajevo 1963; Divljačar (Z. 
Dukat), Zagreb 1964; Izvidnik (J. Đorđe- 
vić), Beograd 1964; Prerija (L. Simić), 
Beograd 1964; Lovac na jelene (I. Marin- 
ković), Beograd 1964; Posljednji Mohika- 


nac (Z. Dukat) Zagreb 1964; Poslednji Mo- 
hikanac (M. Stojanović), Beograd 1965. 

CORNEILLE, Pierre 
(Pjer Kornej, 1606—1684), fran- 
cuski dramatičar, »otac« francu- 
ske klasične tragedije. Rouenski 
odvjetnik C. ulazi u književnost s 
nizom uspjelih komedija (Meli- 
te, 1629; Clitandre ili oslobođe- 
na nevinost — Clitandre ou Vinno- 
cence delivree, 1632; Udovica — 
La Veuve, 1632. i dr.). To je raz 
doblje kad se njegova fantazija 
slobodno kreće, nesputana »pra- 
vilima« o trima jedinstvima. Za 
razliku od ostvarenja drugih pi- 
saca tog razdoblja, u Corneilleo- 
vim komedijama tonovi se ispre- 
pleću, sredine se mijenjaju, li- 
kovi su živi, u njima prevladava 

mladost, veselost i duhovitost. 
No s Međejom (Medće, 1635) C. 
se posvećuje tragediji i napušta 
suvremene sadržaje. Povijest, ve- 
ćinom rimska, pruža mu bogatu 
građu i služi mu kao garancija 
vjerodostojnosti, a kroz historij- 
ske ličnosti ostvaruje svoju pre- 
dodžbu o čovjeku. Politika i dr- 
žavni problemi zauzimaju važno 
mjesto u njegovim tragedijama 
jer C. živi sa svojim vremenom, 
a to je vrijeme burnih političkih 
strasti i borbi, vrijeme Fronde, 
plemićke urote. Postoji sklad iz- 
među Corneilleove psihološke in- 
terpretacije, povijesnih likova i 
stvarne psihologije njegovih su- 
vremenika. Njegovi junaci nisu 
žrtve kobne sudbine i nerazum- 
ljive fatalnosti ili strasti. To su 
jake slobodne ličnosti, u kojih do- 
minira volja i razum, u skladu s 
Descartesovom  (v.) filozofijom. 
Intriga je shvaćena kao funkcija 
psiholoških obrata i posve im je 
podređena, što uostalom vrijedi i 
za druge bitne elemente Corneil- 
leove tragedije. Odličan versifika- 
tor, C. je stvorio stil pun snage 
i dinamike. Najbolje ostvarenje 
i najveći uspjeh njegova kazališta 
svakako je Cid (Le Cid, 1636), u 
kojem se inspirirao na španjol- 
skom kazalištu, herojskim legen- 
dama i romansama. Unatoč us- 
pjehu kod publike francuska A- 
kademija izjasnila se negativno 
o Ciđu u polemici koja se razvila 
nakon prikazivanja, uglavnom 
zbog Corneilleova slobodnog in- 
terpretiranja »pravila« i antiapso- 
lutističkoga karaktera drame. U 
Cidu je C. stavio dvoje mladih 
ljudi, Rodriga (Cid) i Chimenu, 
pred dilemu: izgubiti voljeno bi- 
će ili pogaziti čast. Tom proble- 

mu podređeno je sve ostalo. C. 
podvlači vrijednost i veličinu žrt- 
ve, kult volje, ulogu časti koja 
je mjerilo svake vrijednosti. U 
tragediji Horace (1640) razvija 
temu egzaltiranog rodoljublja u 
pet glavnih osoba. Cinna (1641), 
politička tragedija, uz problem 
političke zavjere obrađuje i pita- 
nje oblika državnog uređenja. 
Mistični heroizam, mučeništvo ra- 
di vjere prikazuje u tragediji Po- 
lyeucte (1643). Zatim slijedi niz 
tragedija (Smrt Pompejeva — La 
Mort de Pompće; Rodogune; He- 
raclius; Nicomčđe i dr.), kojima 
završava etapa velikih tragedija. 
Naime, 1652. tragedijom Pertha- 
rite doživljuje neuspjeh. Nakon 
pauze od nekoliko godina pono- 
vo će se vratiti sceni, ali više ne 
govori jezikom bliskim svojim 
suvremenicima, jer ih je dotle 
osvojio mladi Racine (v.), a i vri- 
jeme se izmijenilo. Svojim djeli- 
ma stvorio je francusku klasičnu 
tragediju i umjetnički oblikovao 
moralni ideal jednoga nemirnog 
razdoblja. Njegove tragedije su 
prožete velikim idealima i huma- 
nizmom, a nesvakidašnji junaci 
oličenje su snage, jakosti volje 
i velikih ljudskih ideala, koji su 
oduvijek nadahnjivali revolucio- 
narna razdoblja. Početkom 18. st. 
Cida je preveo Dubrovčanin Pe- 
tar Bošković, brat čuvenog uče- 
njaka. 

Horacije (N. Marinović), Beograd 1871; 
Antologija svjetske lirike, Zagreb 1956, 


1965; Francuski klasicisti (T. Prpić). Zag- 
reb 1964; Sid (D. Kiš), Beograd 1965. 

COSBUC, George (Džordže 
Kožbuk, 1866—1918), rumunjski 
pjesnik, jedan od najznačajnijih 


rumunjskih liričara starije gene- 
racije, pjesnik rumunjskoga, u 
prvom redu erdeljskog sela, s du- 
bokom ljubavlju za narod i nje- 
gov život, prirodu, folklor i pro- 
šlost. Njegova poezija odiše op- 
timizmom, pa je stoga u op- 
reci s pesimističko-sentimental- 
nom poezijom Eminescua _(v.) 
i njegovih epigona. Glavne su nje- 
gove zbirke Balade i idile (Bala- 
de gi idile, 1893), Predivo (Fire de 
tort, 1896), Dnevnik jednog zgu- 
bidana (Ziarul unui pierde-vari, 
1902) i Pjesme hrabrosti (Cintece 
de vitejie, 1904). U njima su sadr- 
žane pjesme različite tematike 
(ljubav, priroda, borbena proš- 
lost) i vrijednosti, od lakih im- 
provizacija, preko pastela, u koji- 
ma je, poslije Alecsandrija, najja- 
či rumunjski pjesnik (npr. Ljetna 
noć — Noaptea de vard, Ljeto — 
Vard, Zima na ulici -— Iarna pe 
ulira), sve do snažnih i osjećaj- 
nih pjesama kao npr. Mlinareva 
kćerka (Fata morarului), Pjesma 
preslice (Cintecul fusului) i dr. 
Narodne običaje, veselje i uživa- 
nje prilikom svadbe opisao je u 
Zamfirinoj svadbi (Nunta Zam- 
firei). Neke su pjesme nadahnute 
herojskom prošlošću i borbom 
rumunjskog naroda, među koji- 
ma je jedna od najsnažnijih Tri, 
Gospode, i sva trojica (Trei, Do- 
amne, si toti trei), tragedija oca 
kome su sva tri sina poginula u 
ratu. Socijalnim je momentima 
inspirirana poznata pjesma Mi 
hoćemo zemlju (Noi vrem pč- 
mint), u svoje doba poznata u na- 
prednim krugovima i izvan Ru- 
munjske. C. se bavio i prevođe- 
njem (v. Byrona, Dantea, Vergi- 
lija, i dr.). Bogatstvu njegove 
osjećajnosti odgovara i raznoli- 


CRANE, HART 


kost ritmova i metra, velikim di- 
jelom  karakteriziranih simetri- 
jom i harmonijom, muzikalnost 
pjesničkoga izraza i slikovitost 
jezika, po čemu zauzima vidno 
mjesto u rumunjskoj poeziji. 


pt 


CRANE, Hart (Hart Krejn, 
1899—1932), američki pjesnik. Ne- 
sretno djetinjstvo, koje je osje- 
tio kao »krvavo bojište« svojih 
strastvenih roditelja, ostavilo je 
na njega trajan pečat. Promije- 
nivši različita zanimanja, od fizič- 
kog radnika do pisca reklama, 
posljednje godine kratkog života 
proveo je kao alkoholičar i zavr- 
šio je samoubojstvom. Craneova 
poezija, metrički dotjerana, in- 
tenzivna je i ekstatična; puna je 
»slivenih metafora« i ne podvr- 
gava se logici sintakse; traži ri- 
jetke, iznenađujuće izraze, suge- 
rira široke zahvate mašte, smione 
uzlete i prostranstva. Najambici- 
oznije djelo mu je poema Most 
(The Bridge, 1930), zapravo niz 
od petnaestak zasebnih pjesama. 
U Brooklynskom mostu, o koje- 
mu je nekada pjevao Whitman 
(v.), vidi simbol jedinstva sadaš- 
njosti i prošlosti (u koju ponire 
pjesmama o indijanskoj predaji, 
ritualnim plesovima i iskonskoj 
fascinaciji brodova, rijeka i mo- 
ra), vezu tehničkog trijumfa i vi- 
zionarske težnje za beskrajem. 
Tu se C. suprotstavlja pesimis- 
tičkoj analizi moderne svijesti u 
poeziji T. S. Eliota (v.), ali je od 
njega preuzeo neke pjesničke po- 
stupke, orijentaciju prema fran- 
cuskom simbolizmu i zanimanje 
za predmete i pojave modernog 
velegrada. Svoj položaj na neiz 

ravan način sugerira u zbirci Bt- 
jele zgrade (White Buildings, 
1926), koja kulminira u nizu Pu- 
tovanja (Voyages); tu se u razor- 
noj privlačnosti i raskoši mora 
podrazumijeva pogubnost jedne 
mistički doživljene i neodržive 
ljubavi. 
Antologija svjetske lirike, Zagreb 1956, 
1965. 

iv 


CRANE, Stephen (Stivn 
Krejn, 1871—1900), američki pri- 
povjedač i pjesnik. Prvo njegovo 
djelo, Maggie, djevojka ulice 
(Maggie: A Girl of the Streets, 
1893), kratak roman o djevojci 
koju socijalne prilike, te glupost 
i neosjetljivost okoline guraju u 
prostituciju i ranu smrt. U tema- 
tici, pogledu na svijet i upotrebi 
žargona naturalistična, knjiga je 
pisana impresionističkom tehni- 
kom. Opisuje se, naime, i iskazu- 
je gotovo samo ono što bi neki 
vanjski promatrač mogao sam za- 
mijetiti. Taj postupak još je do- 
sljednije, a s veoma izražajnom 
metaforikom, ostvaren iz pers- 
pektive glavnog junaka u romanu 
Crvena značka hrabrosti (The 
Red Badge of Courage, 1895), u 
kojemu je pokazano dozrijevanje 
mladića koji se našao u građan- 
skom ratu pa na strahote bitaka 
najprije reagira bježanjem, a ka- 
snije je spreman da se odupre 
iskušenju straha i da, ne pitajući 
se o svrsi borbe, izdrži u njenu 
kaosu. Virtuoznost je tog djela 
to veća što ga je C. napisao a da 
nikada nije vidio bojno polje. 
Kao dopisnik za američko-špa- 
njolskog rata doživio je brodo- 
lom blizu Kube te je s nekoliko 
drugova izdržao pedeset sati na 

olujnom moru. Pripovijetka Ot- 
voreni čamac (The Open Boat, 
1898), nastala pod dojmom toga 
događaja, najizrazitije iznosi filo- 
zofiju Craneovih djela: čovjek je 
u biti nemoćan pred nepređvid- 
ljivim apsurdom situacije u koju 
ga stavlja ravnodušna priroda; 
na bezrazložnu okrutnost svog 
položaja ne može odgovoriti ges- 
tama herojske romantike, nego 
samo solidarnošću s drugim lju- 
dima. Craneova se metoda uda- 
ljuje od opisnog naturalizma i te- 
ži oblikovanju simboličkih cjeli- 
na (Plavi hotel — The Blue Ho- 
tel, 1899, i druge priče). Takve su 
i kratke, često eliptične, nerimo- 
vane pjesme (zbirke Crni jahači 
— The Black Riders, 1895. i Dobar 
je rat — War Is Kind, 1899), ko- 
jih je forma pod utjecajem E. 
Dickinson (v.) a jezgrovitom iro- 
nijom izražavaju pjesnikovu gor- 
činu. 

Američka lirika (I. Slamnig i A. šoljan), 
Zagreb 1952; Maggie djevojka ulice i druge 
proze (D. Čurčija), Zagreb 1954; Crveni 
znak hrabrosti (B. Lojen i K. Cviić), Za- 


greb 1955; Otvoreni čamac (I. Slamnig i 
A. Šoljan), Zagreb 1957. 


iv 


CREANGA, Ion (Jon Kre- 
anga, 1837—1889), rumunjski pri- 
povjedač. Najprije svećenik, za- 
tim pedagog, književnošću se po- 
čeo baviti na poticaj prijatelja 
Eminescua _(v.). Porijeklom iz 
moldavskoga sela, izvrsno je 
prikazao slikovitost i patrijar- 
halni životni tok te sredine. S is- 
krenom simpatijom i vedrom iro- 
nijom stvara likove seljaka, sve- 
ćenika, vračara i učitelja, dočara- 
vajući plastičnu sliku narodnog 
života duboko u prošlom stoljeću. 
Najbolje su mu Uspomene iz dje- 


tinjstva (Amintiri din copilčrie, 
1880—92), pjesnička  evokacija 
najranije životne dobi, mladosti i 
školovanja, prožeta vedrinom i 
njemu svojstvenim humorom i o- 
bavijena laganim velom nostalgi- 
je. To je djelo ujedno i neuspore- 
div dokument o običajima i men- 
talitetu moldavskog sela u ono 
doba. Pisao je i basne, npr. 
Svekrva s tri snahe (Soacra cu 
trei nurori, 1875), Koza s tri ja 
rića (Capra cu trei iezi, 1875), Prt- 
ča bijelog Arapina (Povestea lui 
Harap Alb, 1877) i pripovijetke 
(npr. humoristička novela Djed 
Nikifor Varalica — Mos Nichifor 
Corcarul, 1877), jednako slikovite 
i uspjele. U basnama posizao je 
za temama iz životinjskog cars- 
tva i legenda, inspirirajući se ži- 
votnim shvaćanjima i optimiz- 
mom narodne književnosti i obli- 
kujući na fantastičnoj podlozi ži- 
ve likove. Posebnu vrijednost nje- 
gove proze čini sočan i slikovit 
jezik, krcat dosjetkama, poslovi- 
cama i uzrečicama iz moldavsko- 
ga narodnog govora, koji je, uspr- 
kos neposrednosti i blizini puč- 
kom izrazu, plod sistematskoga 
umjetničkog dotjerivanja. C. je 
jedan od najvećih pjesnika ru- 
munjskog sela. 


Odlomci rumunske proze (L. Pavlović), 
Beograd 1940. 


pt 


CROCE, Benedetto (Be- 
nedeto Kroče, 1866—1952), tali- 
janski filozof i kritičar. Započeo 
je eruditskim istraživanjima kul- 
turne povijesti Napulja, no nakon 
boravka u Njemačkoj obratio se 
neoidealizmu, napustivši mlade- 
načku naklonost prema marksiz- 


CROCE 


mu A. Labriole. Proučavajući filo- 
zofiju kao »znanost duha«, poseb- 
nu je pažnju posvetio umjetnosti 
i književnosti. Iako je bio nastav. 
ljač Vica (v.) i De Sanctisa (v.), 
manje ga je zanimao odnos pjes- 
ništva i povijesti, odnosno sadr- 
žaja i forme, a glavnu je pažnju 
posvetio određenju umjetničkog 
fenomena uopće. U fundamental- 
noj knjizi Estetika kao znanost 
O izrazu i opća lingvistika (Este- 
tica come scienza dell'espressio- 
ne e linguistica generale, 1902), 
najprije eliminira sve što nije po- 
ezija i utvrđuje da ona ne pripa- 
dani logici, ni etici, ni ekonomiji, 
već posebnoj disciplini koju, po 
Baumgartenu, naziva estetikom. 
Kao dio Croceova monističkog i 
imanentističkog sustava, estetika 
tumači umjetnost kao jedinstve- 
nu činjenicu duha u kojoj nema 
kvalitativnih razlika između po- 
jedinih umjetnosti ili književnih 
vrsta. Umjetnost je autonomna 
djelatnost bez neke moralne, po- 
litičke, društvene ili religiozne 
svrhovitosti, a stvara je subjekt 
vlastitom snagom, bez nadzemalj- 
skog »nadahnuća« ili utjecaja ži- 
vota. Cilj je estetske kritike da 
iz poetskog fenomena izljušti sve 
što ne pripada njegovoj pravoj 
prirodi ali je ipak u njemu pri- 
sutno (npr. umovanje, nauka, po- 
litičke ili rodoljubne teze, morali- 
stičke propovijedi), i da ga sve- 
de na »čistu intuiciju lirski izra- 
ženu«. A to je ujedno, prema Cro- 
ceu, definicija poezije i umjetno- 
sti uopće. »Lirizam« jest potpu- 
na, jedinstvena i zaokružena eks- 
presija, odnosno fantazija oživlje- 
na osjećajem pjesnika. U kasni- 
jim radovima to je ekstremno 
idealističko shvaćanje umjetnosti 


165 


CROCE 


donekle ublažio, pa je o stvara- 
lačkom činu govorio kao o »raz- 
rješenju« neke ljudske i umjetnič- 
ke situacije. Budući da je umjet- 
nost jedinstvena, iako lirski indi- 
vidualna i originalna u svakoj po- 
jedinoj manifestaciji, tradicional- 
nu podjelu na rodove i vrste C. je 
odbacivao jer je samo »korisna 
apstrakcija«. Književno djelo ne 
treba suditi po odnosu prema iz- 
vanjskim normama ili receptima, 
a zajednički lirski duh tvori »po- 
eziju« epa i drame, koji se od li- 
rike u pravom smislu riječi razli- 
kuju samo po nekim sporednim 
obilježjima. Njegova Estetika (i 
kasnije publikacije, npr. Estetski 
brevijar — Breviario di estetica, 
1913; Aesthetica in nuce, 1928, 
lat., znači: »Estetika u biti«; No- 
vi estetički eseji — Nuovi saggi 
di estetica, 1929; Estetski proble- 
Mi i prilozi povijesti talijanske 
estetike — Problemi di estetica e 
contributi alla Storia dell'esteti- 
ca italiana, 1940; časopis Critica, 
1903—44), imala je golem utjecaj 
na talijansku kritiku i nauku o 
književnosti koju je oslobodila 
od pozitivističke idolatrije bio- 
grafskih i drugih »vanjskih« či- 
njenica o književnom djelu i ra- 
dikalno je usmjerila prvenstveno 
proučavanju estetskog fenomena. 
Najbolji talijanski kritičari prve 
polovice 20. st. bili su njegovi 
sljedbenici (A. Momigliano, F. 
Flora, u prvoj fazi i N. Sapegno, 
uz mnoge druge). Teorijom o je- 
dinstvu intuicije i ekspresije i či- 
sto lirskom karakteru pjesničkog 
djela utjecao je i na originalno 
književno stvaranje, iako sam ni- 
je shvaćao modernu književnost 
(idealom mu je bila klasicistička 
tradicija do uključivo Carduccija, 


166 


v., a nije bio naklonjen Danteu, 
v., romantičarima, i dekadenti- 
ma). No Croceov utjecaj (osjetio 
se i u inozemstvu, pa i u nas) 
imao je nekih izrazito negativnih 
posljedica u talijanskoj kritičkoj 
metodologiji. Negirao je vrijed- 
nost socioloških i povijesnih stu- 
dija, odbacivao je stilistiku kao 
»kritiku varijanata« i, osobito, pi- 
sanje organičke književne povije- 
sti, jer je svako pjesničko djelo 
svijet za sebe, a poezija je »kre- 
acija a ne odraz, spomenik a ne 
dokument«. Stoga je talijanska 
nauka o književnosti za Croceova 
razdoblja postala deficitarna u- 
pravo na tim područjima, a on 
sam nije napisao povijesti tali- 
janske književnosti, iako se bavio 
gotovo svim važnijim piscima i 
pojavama. Bio je među prvima u 
Jialiji koji su baroknoj književ- 
nosti pristupili bez površnog pre- 
zira (Eseji o talijanskoj književ- 
nosti 17. stoljeća — Saggi sulla 
letteratura italiana del Seicento, 
1927; Povijest barokne epohe u 
Italiji — Storia del'eta barocca 
in Italia, 1929; Novi eseji o tali- 
janskoj književnosti 17. stoljeća 
— Nuovi saggi sulla letteratura 
italiana del Seicento, 1931). Za 
Croceovu estetsku interpretaciju 
reprezentativna je studija o Ari- 
ostu, v. (1920), dok je njegovo 
tumačenje Danteove poezije izaz- 
valo polemike koje su potrajale 
godinama (Danteova poezija — 
La poesia di Dante, 1920). Zna- 
čajne su mu zbirke eseja: Poezi- 
ja i nepoezija (Poesia e non poe- 
sia, 1933), Narodna poezija i um- 
jetna poezija (Poesia popolare e 
poesia d'arte, 1933), La poesia 
(1935). Izvrsne kritičke portrete 
o piscima 19. st. sakupio je u op- 


sežnoj Književnosti nove Italije 
(La letteratura della nuova Italia, 
I—VI, 1914), gdje je, često, uspio 
prevladati uskost vlastite estet- 
ske dogme. 

Estetika kao nauka o izrazu i onšta ling- 
vistika (V. Vitezica), Beograd 1934; Eseji 
iz estetike (V. Desnica), Split 1938; FEste- 


tika kao nauka o izrazu i opća lingvistika 
(V. Vitezica), Zagreb 1960. 

CRUZ, Sor Juana Ines de 
la (Sor Huana Ines de la Krus, 
pravim imenom J. I. de Asbaje 
y Ramirez de Santillana, 1651— 
—1695), meksikanska pjesnikinja, 
rođena od oca Baska i majke 
Kreolke. Bila je čudo od djeteta, 
s tri godine je čitala i pisala, sa- 
ma je naučila latinski i htjela je 
na studije u muškoj odjeći. Ubr- 
Zo se pročula po naobrazbi i lje- 
poti pa je uzeše za dvorsku da- 
mu, a onda je sa 18 godina otišla 
u samostan da bi se posvetila na- 
uci i književnosti. Umrla je od 
kuge njegujući bolesnike. Bavila 
se muzikom i astronomijom i pi- 
sala teološke rasprave koje su za- 
čuđavale učene teologe. Zbog to- 
ga su joj pripisivali nadnaravno 
vizionarstvo. Pisala je kazališne 
komade i pjesme po kojima je 
zauzela značajno mjesto u knji- 
ževnosti španjolskog jezika. Učila 
je od Gongore (v.) i Calderona 
(v.) i drugih pjesnika, ali je sve 
prožimala svojim ličnim životom 
i bistrom inteligencijom. Majstor- 
ski je vladala svim poetskim ob- 
licima i strofama, od soneta i ro- 
mance do redondille, decime i 
dramske forme. Koliko je značila 
sintezu španjolske poezije zlatnog 
vijeka, toliko je donosila i nago- 
vještaj novoga. Možda joj je naj- 


CRUZ 
CUMMINGS 


uspjelije djelo poema San (Sue- 
io), pisana oko 1685. pod utjeca- 
jem Gongorinih Soledades, ali s 
posve vlastitim koncepcijama. 
Poznata joj je i pjesma u obranu 
žena, koja se nalazi u svim anto- 
logijama: O vi ljudi nerazumni 
(Hombres necios que acusđis), i 
veći broj izvrsnih soneta. Prvo iz- 
danje njenih djela izašlo je pod 
čudnim naslovom Kastalinska po- 
plava jedine pjesnikinje, desete 
muze, Sor Juane... (Inundacion 
castdlida de la unica poetisa, Mu- 
sa decima, Sor Juana..., Madrid 
1689). 


Zlatna knjiga ljubavi — Antologija svjet- 
TE dnu lirike (N. Milićević), Zagreb 
1967. 

CUMMINGS, Edward Es- 
tlin (Eduod  Estlin Kamingz, 
1894—1963), američki pjesnik. Su- 
djelovao je s američkim jedini- 
cama u prvom svjetskom ratu i 
odležao, pogreškom francuske 
cenzure, tri mjeseca u zatvore- 
ničkom logoru. Svoja iskustva iz- 
nio je u romanu Golema soba 
(The Enormous Room, 1922), pi- 
sanom pod utjecajem francuske 
avangarde, dadaista i nadrealista, 
a smatra se jednim od najznačaj- 
nijih djela o prvom svjetskom ra- 
tu. S humorom i katkad grubom 
nježnošću sva Cummingsova po- 
ezija varira temu mladenačkog 
idealizma: ljubav umjesto rata, 
nesputani individualizam umjesto 
konvencionalnih stega, igra maš- 
te umjesto puritanske ozbiljnosti. 
Kako bi modulirao čitanje i po- 


167 


CUNHA 

stigao određene efekte, C. se slu- 
ži neobičnom interpunkcijom, ti- 
pografskim eksperimentima i ne- 
uobičajenim rastavljanjem slogo- 
va. Upotrebom neobičnih prefi- 
ksa i proširenjem gramatičkih 
sredstava na izvanlogičke kombi- 
nacije bori se protiv mehaničkog 
sivila. Takva traženja u sferi for- 
me stvaraju varljiv dojam da mu 
je misao kompleksna i apstrakt- 
na. U biti, i uza svu višeznačnost 
njegovih slika, Cummingsov je 
odnos prema životu lak i nepo- 
sredan (kao što kazuje i naslov 
pjesme Nadasve budi veseo i 
mlad — You shall above all 
things be glad and young). Nas- 
lovi njegovih brojnih zbirki kad- 
što su veoma bizarni (npr. &, 
1925, is 5, 1926, VV, 1931); sve su 
skupljene u raznim izdanjima 
Sabranih pjesama (Collected Po- 
ems, 1938. i kasnije). 

Američka lirika (I. Slamnig i A. Šoljan), 


Zagreb 1952; Antologija svjetske lirike, 
Zagreb 1956, 1965. 


iv 


CUNHA, Euclides da (Eu- 
klidis da Kunja, 1866—1909), bra- 
zilski pisac. Bio je vojni inženjer, 
ali je morao napustiti vojsku jer 
je bio protivnik monarhije. Kad 
je 1889. uspostavljena republika, 
ponovo se vratio vojničkom živo- 
tu, ali je 1896. još jednom skinuo 
uniformu jer se razočarao u re- 
publikanskoj vlasti. Radio je kao 
inženjer i novinar. Kad su 1897. 
u sertanama (pustarama) sjeve- 
ro-istočnog Brazila seljaci digli 
ustanak, da C. je upućen tamo 
kao dopisnik. Rezultat tog posla 
bila je knjiga Sertanci (Os Ser- 
toes, 1902) koja je imala izvan- 

redno djelovanje na brazilsku 
književnost i sociologiju 20. st. 
Pisac je tu posve plastično i real- 
no prikazao život nesretnih selja- 
ka u svim pojedinostima, njihov 
mukotrpan rad, borbu sa sušom 
i glađu, njihovo očajanje i naiv- 
nu vjeru. To nije ni izrazito knji- 
ževno, ni povijesno, ni sociološko 
djelo, nego ponešto od svega to- 
ga. Ono je otkrilo jedan aspekt 
brazilskog života na koji prije 
toga nitko nije upozoravao; po- 
kazalo je da u seoskom životu 
ima toliko vrijedne građe i toliko 
dramatičnih zbivanja da to pisci 
ne bi smjeli zaobilaziti. I zaista, 
knjiga je zacrtala put brazilskom 
kritičkom realizmu našega stolje- 
ća, koji je dao veći broj značaj- 
nih pisaca. Da C. je napisao i dru- 
gih spisa, a posebno se zalagao 
za populariziranje marksizma pa 
je i po tome značajan za brazil- 
ski kulturni i politički život novi- 
jeg vremena. 

Him 


CVAJG —> Zweig 


CVETAJEVA, Marina 
(1892—1941), ruska pjesnikinja. 
Porijeklom iz intelektualne obi- 
telji, studirala je na Sorbonni, 
1922. napustila Rusiju i živjela u 
Berlinu, Pragu i Parizu sve do 
1939. kad se vratila u Moskvu 
gdje je završila život samouboj- 
stvom. Nije pripadala nijednoj 
pjesničkoj skupini, premda je 
simbolizam ishodište njezinoj po- 
etici. Izrazita je lirska pjesniki- 
nja, ali je njezin tematski raspon 
veoma širok, od najintimnijih 
motiva sve do društvene i filozof- 
ske problematike. Zarana njena 


poezija (Večernji album — Večer. 
nij al'bom, 1910; Čarobni fenjer 
— Volšebnvj fonar', 1912) iskazuje 
osebujnu dinamiku motiva i rit- 
mova, sa strastvenim i prkosnim, 
ponekad povijesno kostimiranim, 
lirskim subjektom žene »drske 
krvi«. Njezin je pjesnički jezik 
ekspresivan, aforističan, bogato 
zvukovno instrumentiran, kadšto 
građen na iskustvima usmenoga 
stvaranja, ali uvijek moderan. 
Kasnije pretežu kod Cvetajeve ve- 
će kompozicijske cjeline i pojav- 
ljuje se težnja za monumental- 
nim, uzvišenim stilom (ciklus U- 
čenik, 1921); tu se oslanja na po- 
eziju ruskoga 18. st. (Deržavin, 
v.), no izraz joj postaje koncizni- 
ji, s orijentacijom na zvučanje i 
gestu u uzbuđenim monolozima. 
U SSSR-u je 1961. objavljen Iz- 
bor (Izbrannoe) iz njezine poezi- 
je, ali joj bogata pjesnička bašti- 
na, rasuta po različitim izdanji- 
ma, a dijelom ostavljena u ruko- 
pisima, nije još sakupljena i kri- 
tički obrađena. 


Ruska lirika (I. Laszowski), Zagreb 1939. 

CVIRKA, Petras (Petras 
Cvirka, 1909—1947), litavski pri- 
povjedač. Porijeklom iz siromaš- 
ne seljačke obitelji, zadržao je 
trajne dojmove o selu, njegovim 
ljudima, radu, običajima i druš- 
tvenim  protivurječjima. Mlade- 
načka knjiga stihova (Mlada mi- 
sa) zaplijenjena mu je zbog anti- 
religioznog stava (1928). Bio je 
zatim istaknut pripadnik skupine 
pisaca-aktivista (A. Venclova, K. 
Boruta, S. Neris, v., i dr.) što su 
se okupljali oko naprednog časo- 
pisa »Trečias frontas« (»Treća 


CVIR 


KA 


CYRANO DE BERGERAC 


fronta«, 1930—34). C. se obraća 
prvenstveno radnom čovjeku, se- 
ljaku, kojega prikazuje u teškim 
ekonomskim prilikama kapitalis- 
tičkog izrabljivanja sela. Njegove 
realističke pripovijetke odlikuju 
se izuzetnim smislom za pitores- 
kni detalj, narodni govor i lirsku 
atmosferu seoske prirode i nes- 
retnih ljudskih sudbina (zbirka 
Zalaz sunca u nikskoj općini — 
Saule lydis Nykos valsčiuje, 1930). 
Satiričkim romanom Frank Kruk 
(1934) ismijao je ambicije ameri- 
kaniziranog litavskog  buržuja 
Krukelisa — Kruka. U najboljem 
romanu Zemlja hraniteljica (Že- 
me maitintoja, 1935) ponovo se 
vratio seoskom svijetu, prikazu- 
jući tegoban životni put siromaš- 
nog seljaka, njegov san o zemlji 
i laž tadanje agrarne reforme. Se- 
oske ljude iz početka 20. st, na- 
slikao je i u knjizi Majstor i si- 
novi (Meisteris ir stiniis, 1936), a 
suvremeni život građanske Litve 
u Svakodnevnim pričama (Kasdi- 
enes istorijos, 1938). Za drugoga 
svjetskog rata aktivno je sudjelo- 
vao u borbi protiv fašističke a- 
gresije propagandnim radom i 
knjigama  pripovjedačke proze 
Srebrno tane (Sidabrinč kulka, 
1943), Pripovijetke o okupatori 
ma (Apysakos apie okupantus, 
1943) i dr. 


Pripovijetke (F. Maslić), Zagreb 1950. 
mz 


CYRANO DE BERGE. 
RAC, Hector-Savinien (Ektor-Sa- 
vinjen Sirano d Beržrak, 1619— 
—1655), francuski prozni i dram- 
ski pisac. Porijeklom sitan ple- 
mić (što mu neki i poriču), ro- 

ČAO ŠU-LI 
ČAPEK 


đen u Parizu, opredjeljuje se 
za vojničku službu, koju će mo- 
rati napustiti zbog povreda za- 
dobivenih u borbi. Pustolovni 
bohem, slobodni mislilac, poklo- 
nik Gassendija, po smionosti po- 
gleda na religiju i državu, po op- 
ćem ironičkom tonu i zdravom 
nepoštovanju tradicije, C. je pre- 
teča francuskih enciklopedista. 
Pored uspjelih djela za kazalište, 
komedije Izigrani pedant (Le Pe- 
đant joue, 1654) koja je inspiri- 
rala Moličrea (v.) za jednu scenu 
u Scapinovim spletkama i trage- 
dije Smrt Agripine (La Mort d'A- 
grippine, 1654), autor je i dvaju 
utopijskih romana. U mnoštvu 
»imaginarnih putovanja« (Voya- 
ges imaginaires) koja su već tada 
bila u modi, njegovi Drugi svijet 
ili Pokrajine i carstva Mjeseca 
(L'Autre Monde ou les Etats et 

ČAO ŠU-LI (1906), kines- 
ki književnik, majstor seoske no- 
vele. Pisane jednostavno, govor 
nim jezikom, njegove pripovijet- 
ke odišu svježinom i narodnom 
mudrošću. On je prvi unio u su- 
vremenu kinesku književnost ori- 
ginalan i autohton odraz seoskog 
mentaliteta. Dobro je upoznao tu 
sredinu rodivši se na selu i pro- 
vevši dosta vremena kao seoski 
učitelj. Prišao je naprednom po- 
kretu, pratio revolucionarna kre- 
tanja i književno ih obradio: ro- 
man Promjene u Li-ča-čuangu 
(1945), zbirke pripovijedaka Pjes- 


170 


Empires de la Lune, 1649, izd. 
1657) i Drugi svijet ili Pokrajine 
i carstva Sunca (L'Autre Monde 
ou les Etats et Empires du Soleil, 
1650, izd. 1662) zauzimaju poseb- 
no mjesto po živahnosti pripovi- 
jedanja i duhovitom izrugivanju 
različitih društvenih i crkvenih 
tabua. Oba romana štampana su 
tek nakon njegove smrti. Obda- 
ren bujnom maštom, svestrano 
načitan i radoznao za sve što je 
novo, on je istovremeno anticipa- 
tor nekih tehničkih izuma pa se 
smatra dalekim pretkom naučno- 
-fantastičnih romana. U veoma 
popularnoj drami E. Rostanda 
(v.) njegov je lik neoromantički 
idealiziran. 

Odlomci iz romana Pokrajine i carstva 
Mjeseca (P. Matvejević i D. Suvin) u 


knjizi Od Lukijana do Lunjika D. Suvina, 
Zagreb 1965. 
gv 


mice Li Ju-caja (1943, gdje pri- 
mjenjuje posebnu tehniku izmje- 
ne proze i stihova), Ženidba ma- 
log Er Heja (1943) i dr. Seoska je 
tematika iu dramama (Van-Šang- 
-10u). U novijim djelima (roman 
U selu San-li-Van, 1958) gubi se 
prvobitna neposrednost i svježi- 
na, odviše se osjeća papirnatost 
pisanja po zadatku. 

is 


ČAPEK, Karel (Karel Ča- 
pek, 1890—1938), češki pripovje- 
dač, dramatičar i esejist, u svije- 


tu najčuvenije ime češke književ- 
nosti 20. st. Već kao gimnazijalac 
objavljuje prve tekstove, pisane 
većinom zajedno s bratom Jose- 
fom (1887—1945), slikarom i knji- 
ževnikom. Svi su ti tekstovi, ka- 
snije objavljeni u knjigama Bli- 
stave dubine (Zdfive hlubiny, 
1916) i Krakonošov vrt (Krakono- 
šova zahrađa, 1918), mladenački 
izazovna  persiflaža suvremene 
književnosti, prožete  simboliz- 
mom i dekadencijom. S bratom 
je napisao i tri drame, od ko- 
jih je najpoznatija pesimistička 
basna Iz života insekata (Ze ži- 
vota hmyzu, 1921). Prve pripovi- 
jetke pisane samostalno za vri- 
jeme prvoga svjetskog rata i po- 
slije objavljivanja — programat- 
skog Almanaha za god. 1914., oko 
kojeg se okupila čitava tzv. pred- 
ratna češka moderna, jasno odre- 
đuju pravac Čapekova stvaralaš- 
tva. To je interes za »malog« čo- 
vjeka, za njegove svakodnevne 
brige, traženja smisla ljudskog 
postojanja, postavljanje pitanja 
ljudske slobode, mogućnosti i 
granica spoznaje: Raspeće na ras- 
kršću (Boži muka, 1917), Č. — au- 
tor brošure Pragmatizam ili Filo- 
zofija praktičnoga života (1918) 
— odnosi se skeptički prema je- 
dnoznačnim filozofskim koncep- 
cijama i političkim sistemima, 
vjerujući više u skromnu i us- 
trajnu djelatnost bez velikih ri- 
ječi. U tom se smislu odvija i nje- 
gova publicistička djelatnost ko- 
ja je od 1921. do kraja njegova 
života vezana uz dnevnik »Lido- 
ve noviny«. Tu je redovno ob- 
javljivao feljtone i članke. Prvi 
veliki uspjeh svjetskog razmjera 
postigao je dramom R.U.R. (Ro- 
ssums Universal Robots, 1920), 


ČAPEK 


kojom započinje niz utopističkih 
djela posvećenih problemu opas- 
nosti od naglog razvitka tehničke 
Civilizacije. Tu tretira opasnost 
od umjetno, tehnički stvorenih bi- 
ća. U Tvornici Apsolutnoga (To- 
vdrna na Absolutno, 1922), na pri- 
mjeru mehanizma koji proizvodi 
apsolutno, boga, Č. pokušava u- 
tvrditi uzroke ljudske netrpelji- 
vosti, u romanu Krakatit (1924) 
anticipira problem korištenja a- 
tomske energije, u drami Stvar 
Makropulos (Včc  Makropulos, 
1922) polemizira s dramom G. B. 
Shawa _(v.) Natrag k Metuzale- 
mu i osporava vrijednost produ- 
ljivanja ljudskog života. U Ratu 
ljudi i daždevnjaka (Vdika s 
Mloky, 1936) suočen s opasnošću 
od fašizma stvara oštar _pam- 
flet ne samo protiv hitlerovske 
Njemačke nego i protiv svih onih 
koji interesima čovječanstva, pa 
čak i njegovu opstanku, pretpo- 
stavljaju osobnu korist i profit. 
Usporedo s ovom »science-ficti- 
on«- literaturom (koje je zapravo 
jedan od najvažnijih osnivača) pi- 
še nekoliko romana koji su posve- 
ćeni problemu istine i moguć: 
nosti njene spoznaje. Gledaju. 
ći s nekoliko strana na doga- 
đaj ili na čovjeka, demonstrira 
isprva (u trilogiji Hordubal, Me. 
teor — Povčtron i Običan život 
— Obyčejny život, 1933—34) re- 
lativnost istine, da bi na kra: 
ju, u nedovršenom romanu Žži- 
vot i djelo kompozitora Foltina 
(Život a dilo skladatele Foltyna, 
1939) ipak konstatirao da je mo- 
guće dospjeti do jedne jedine isti- 
ne. Pored problema istine intere- 
sira ga u ovim djelima pluralitet 
svakog čovjeka, niz mogućnosti 
kako da se realizira kao ljudsko 

i društveno biće, što za Čapeka u- 
jedno predstavlja mogućnost uza- 
jamnog razumijevanja među lju- 
dima. — Potkraj života i uoči fa- 
šističke agresije napisao je su- 
gestivnu pripovijest o radničkoj 
solidarnosti Prva smjena (Prvni 
parta, 1937) i dvije drame direk- 
tno angažirane u antifašističkom 
smislu: Bijela bolest (Bila ne- 
moc, 1937) i Majka (Matka, 1938). 
Popularni su mu putopisi, nasta- 
li za brojnih putovanja zem- 
ljama Evrope: Italijom, Engles- 
kom, Holandijom, Španjolskom, 
Skandinavijom, zapis dijaloga s 
prvim predsjednikom  Čehoslo- 
vačke Republike Razgovori s T. 
G. Masarykom (Hovory s T. 
G. Masarykem, 1928—35) i po- 
smrtno objavljena zbirka persi- 
flaža sudbina značajnih ličnosti 
iz povijesti i književnosti Knjiga 
apokrifa (Kniha apokryfil, 1945). 
Prilozima za »Lidovć noviny« 
stvorio je epohu u modernom češ- 
kom novinarstvu, bajkama za 
djecu postao je s J. Wolkerom 
(v.) i Jii Mahenom jedan od os- 
nivača te vrste književnosti, nje- 
govi aforizmi, odnosno kratke 
basne (Basne i potpripovijetke — 
Bajky a podpovidky, 1946) spa- 
daju u najbolja ostvarenja, dok 
su prijevodi francuske poezije, o- 
sobito Apollinairea (v.), pomogli 


stvoriti  nezvalovsku pjesničku 
generaciju. 
Makropulosova _ tajna (M.  Ignjaćević), 


Beograd 1927; Razgovori s T. G. Masary- 
kom (B. Vračarević), Zagreb 1938; Dnev- 
nik iz Engleske (I. Esih), Zagreb 1939; 
Meteor (J. Mali), Beograd 1940; Izabrane 
pripovijetke (Lj. Jonke), Zagreb 1951; Obi- 
čan život — Tvornica _apsolutnoga (Lj. 
Jonke), Zagreb 1951; Prva smjena_(L). 
Jonke), Zagreb 1952; Kompozitor_Foliin 
(K. Georgijević), Beograd 1952; Vrrilareva 
godina (D. Crnjaković), Zagreb 1953; Hor- 
dubal — Prva smena (J. Mali i K. Georgi- 

jević), Beograd 1954; Krakatit (J. Mali), 
Sarajevo 1954; Rat ljudi i daždevnjaka (D. 
Marković i S. Urošević), Novi Sad 1954; 
Putovanje na sjever (F. Maslić), Zagreb 
1957; Pripovetke iz levog i desnog džepa 
(J. Mali), Beograd 1959; Knjiga apokrifa 
(P. Milošević), Novi Sad 1960; Bajke (M. 
Jirsak), Zagreb 1963. 

ČARENC, Jeghiše (Jegiše 
Čarenc, pravim imenom J. Sog- 
homonjan, 1897—1937), armenski 
pjesnik. Reformator moderne ar- 
menske poezije, ubraja se u naj- 
značajnije pjesnike sovjetske Ar- 
menije. Započeo je muzikalnim 
stihovima sjetnih i prigušenih u- 
gođaja po uzoru na Bloka (v.), 
francuske i armenske simboliste, 
u kojima pjeva o nadzemalj- 
skoj plavookoj ženi, simbolu Do- 
movine (Tri pjesme tužne blijede 
djevojke — Jerek jerg thradaluk 
aghdžkan, 1914; Plavooka domo- 
vina — Kaputačja hajrenik, 1915). 
Lirsko-epska poema Danteovska 
legenda (Danteakan araspel, 1916) 
sadrži osudu besmislenog ubija- 
nja u prvom svjetskom ratu u 
kojem je mladi Č. bio dobrovo- 
ljac, a u poemi Atilla (1916) zazi- 
vao je hunskog vojskovođu da iz- 
vrši strašnu odmazdu zbog zla u 
svijetu. Stupivši u redove Crvene 
armije, oblikovao je revolucionar- 
nu strast i opijenost borbom u 
simbolima požara, pobjedonos- 
nog sunca i »nevjeste svete slo- 
bode«, mitske Some (Soma, 1918). 
U poemi Pomahnitale gomile 
(Ambohner helagarvac, 1918) ep- 
skim je zamahom naslikao stihij- 
nost pobunjenih masa. Poslije 
uspostave sovjetske vlasti u Ar- 
meniji pisao je »radiopoeme« s 
futurističkom tehnikom i moti- 
vima revolucionarnog dinamizma 
i mašinske civilizacije suprotstav- 


ljene —provincijalnoj  učmalosti 
zavičaja (npr. Brončana krila 
Crvene Budućnosti — Bronze te- 
ver karmir galiki, 1920). Najbolja 
mu je iz tog razdoblja Kozmo- 
poema (Amenapoem, 1921), pri- 
kaz narodne sudbine u revoluciji, 
s grotesknim i satiričkim akcen- 
tima, hiperbolama i neobičnim a- 
socijacijama, po uzoru na Maja- 
kovskog (v.). No, gotovo istovre- 
meno, vraćao se oblicima i moti- 
vima narodne poezije ili intimis- 
tičkoj lirici s kraja 19. st., prože- 
toj gorkom ironijom svjedoka ve- 
likih zbivanja (Vaš emajlirani 
profil — Emale profil Dzer, 1920). 
God. 1922. javio se avangardnim 
manifestom (»Deklaracija troji- 
ce«) u kojem se zalagao za revo- 
lucionarnu i političku poeziju su- 
vremenih forma, osuđujući, uz 
ostalo, i tradicionalni doživljaj 
ljubavi (npr. Romansa bez ljuba- 
vi — Romans anser, 1922). U služ- 
bi političke muze napisao je zbir- 
ku Čarencov komalmanah (Ko- 
malmanah Čarenci, 1924) i niz sa- 
tiričkih i lirsko-epskih sastava. Le- 
njinova smrt nadahnula je ciklus 
pjesama koje se ubrajaju u naj- 
bolje te vrste u sovjetskim knji: 
ževnostima. Ta je godina (1924) 
označila početak nove, umjereni- 
je i više realističke faze u Čaren- 
covu stvaralaštvu (zbirka Epsko 
svitanje — Epikakan  lusabac, 
1930. i dr.). Pred kraj života bio 
je kritiziran zbog »pesimizma i 
besperspektivnosti«, osobito u od- 
nosu na armensku prošlost. Pao 
je žrtvom velike čistke. 

mz 


ČAVČAVADZE, Ilija (Ili- 
ja Čavčavadze, 1837—1907), gru- 
zijski književnik, središnja figura 


ČAVČAVADZE 
ČECH 


gruzijskog kulturnog života u 19. 
st. Suvremeni razmah liberalnih 
ideja i filozofskog radikalizma 
snažno su pridonijeli, u drugoj 
polovici stoljeća, procvatu knji- 
ževnosti kao brane carističkoj i- 
deologiji, koja je putem triju for- 
mi pritiska (političkog, religioz- 
nog i intelektualnog) htjela rusi- 
ficirati alogene narode carevine. 
Univerzalan po talentu i dispozi- 
cijama, Č. se bavi svim žanrovi- 
ma literature i modernizira jezik. 
On je lirski pjesnik (Pustinjak — 
— Gandeghili, 1883), realistički ro- 
manopisac i satiričar (Zar je to 
čovjek — Kazia adamiani, 1859), 
zatim kritičar, publicist, ekono- 
mist i političar. Za vrijeme stu- 
dija u Rusiji prihvaća ideje 
Černiševskoga (v.) i Dobroljubo- 
va (v.). Svojim spisima trudi se 
da pokrene gruzijski narod iz 
mrtvila, u koje je pao nakon niza 
političkih poraza, i da probudi 
u njemu osjećaj nacionalne svi- 
jesti. Č., i s njim većina pisaca 
19. st., posebno Cereteli (v.), svo- 
jim djelom pružaju mogućnost 
praćenja zapadnih intelektualnih 
utjecaja na narode Kavkaza, 

ČECH, Svatopluk (Sva- 
topluk Čeh, 1846—1908), češki 
pjesnik i prozaik. Nakon završe- 
nog studija prava počeo je s ad- 
vokatskom praksom, ali je ubrzo 
napustio svoje zanimanje i posve 
se predao književnosti. Razvio je 
veliku aktivnost u tadašnjim 
književnim krugovima. God. 1870. 
i 1871. bio je urednik Svčtozora, 
a od 1879. do 1899. uređivao ča- 
sopis Kvčty. Za života je dosta 
putovao, što se također odrazilo 

u njegovu radu. Pisao je lirske 
i epske pjesme, pripovijetke, ro- 
mane, putopise, feljtone i prika- 
ze. Najpoznatiji je kao pjesnik, 
jer je u poeziji oblikovao ideale 
svoga vremena. On je pjesnik če- 
ških narodnih ideala 70-ih i 80-ih 
godina. Čežnja za slobodom, bor- 
ba za građanska prava i huma- 
nitet, borba protiv ugnjetavanja 
slabih od strane jakih — to su 
glavne karakteristike njegova 
književnog djela. Uzimao je rado 
teme iz češke ili svjetske prošlo- 
sti, ali isto tako i iz suvremenog 
života. Glavne su mu knjige U 
sjeni lipe (Ve stinu lipy, 1879), 
Jutarnje pjesme (Jitini  pisnč, 
1887), Nove pjesme (Novć pisnč, 
1888). Najviše su ga proslavile 
Pjesme roba (Pisnč otroka, 1895). 
Ta je zbirka doživjela oko četr- 
deset izdanja. Od epskih radova 
mu je najpoznatiji Vdclav z Mi 
chalovic (1882), od satiričkih ra- 
dova u stihu Hanuman (1884) i 
Istina (Pravda, 1886). Kao pisac 
romana nije uspio (romani: Kan- 
didat besmrtnosti — Kandidat 
nesmytelnosti, 1884, i Ikar — Ika- 
ros, 1885), ali je u pripovijestima 
i humoreskama dao niz uspjelih 
slika ljudi svoga vremena (Jas- 
treb kontra Grlica — Jestrdb 
kontra Hrdlička, 1897; Novi epo- 
halan: izlet gospodina Broučeka, 
ovog puta u 15. st. — Novy epo- 
chđlni vylet pana Broučka tento- 
krdte do XV stoleti, 1888. i dr.). 
Kao književnik bio je neobično 
cijenjen, pa je njegova smrt opla- 
kana kao narodna žalost. 


Pripovijesti (P. M. Rakoš), Zagreb 1910; 
Pesme roba (A. Šantić), Sarajevo 1919; 


Izlet gospodina Broučeka na mjesec, Zag- 


reb 1921; Žrtva lihvara (M. Rakoš), Sisak 
s. a.; Pripovetke (S. Popović), Pančevo 
a. 

ČEHOV, Anton Pavlovič 
(1860—1904), ruski novelist i dra- 
matičar. Zanimanjem je bio li- 
ječnik. Književni je rad započeo 
kratkim humoreskama, koje je 
objavljivao u humorističkim ča- 
sopisima i posebnim zbornicima: 
Melpomenine bajke (Skazki Mel'. 
pomeny, 1884), Šarene priče (Pe- 
Stryje rasskazy, 1886). Tu se na- 
učio kratkoći i sažetosti, kojom 
se odlikuje cijeli njegov noveli- 
stički rad. Humoreske su pripre- 
mile tlo »ozbiljnim« novelama. 1 
u novelama Č. oblikuje pretežno 
karaktere ljudi koje je unakazila 
sredina ili su u njoj otuđeni: 
Čovjek u futroli, Ogrozd, O lju- 
bavi (Čelovek v futljare, Kryžov- 
nik, O ljubvi, sve 1898). Ali on ih 
ne portretira, ne daje pretpripo- 
vijesti, ne opisuje sredinu u ko- 
joj žive. Na stranicama Čehov- 
ljevih romana nema »junaka« kao 
što nema ni »velikih zbivanja« 
ni »velikih strasti«. U njima kao 
da se ništa ne događa, sve je 
svakidašnje, neke se iluzije raz- 
bijaju, banalni se karakteri raz- 
otkrivaju kao iznutra lijepi, a 
izvana lijepi ljudi postaju banal- 
nima. U sve to čehov ne uvodi 
postepeno, ne vezuje i ne razuz- 
lava fabularne čvorove. Karak- 
teri su stvoreni, svakidašnjica je 
s laganom ironijom prikazana u 
izvještaju, stvoren je dojam o 
njoj i ljudima u njoj, a u sve je 
utkana tuga i čežnja za nečim 
neodređenim, ali ljudskim, svi- 
jetlim i lijepim. Čehov u nove- 
lama ne analizira, ne istražuje i 
ne propovijeda. On prenosi na 
čitaoca svoj osjećaj života, doj- 
Imove o životu, stvara ugođaje i 
raspoloženja. A život je u njego- 
vim radovima nerazuman, bana- 


lan, besciljan i učmao, ali u nje- 
mu ipak postoje sakrivene lje- 
pote, čežnja i maštanje o svijet- 
loj i ljepšoj budućnosti i o dru- 
gom načinu života (Slučaj iz 
prakse — Slučaj iz praktiki, 
1898; Arhijerej, 1902; Zaručnica — 
Nevesta, 1903). Snagu i novinu u 
odnosu na rusku klasiku (v. Tur- 
genjev, v. Tolstoj) predstavljaju 
Čehovljev Iakonizam, »običnost« 
njegova rječnika, vješta upotre- 
ba pejzažnih i lirskih digresija, 
koje vodi kao popratne motive 
u strukturu novela. Posebno je 
značajna i »zvučna« strana Če- 
hovljevih novela koja stvara do- 
jam muzikalnosti. Prevladavajući 
tradicije ruskoga realizma, otvo- 
rio je putove modernoj ruskoj 
noveli, a prema priznanjima ne- 
kih autora _ (v. Woolf, v. Th. 
Mann) uz Maupassanta (v.) iz- 
vršio je znatan utjecaj na raz- 
voj svjetske novelistike. — I u 
dramsku je umjetnost Č. unio 
vrlo mnogo novoga. U dramama: 
Galeb (Čajka, 1896), Ujak Vanja 
(Djadja Vanja, 1897), Tri sestre 
(Tri sestry, 1900), Višnjik (Viš- 
nevyj sad, 1903) napušta dram- 
ske zaplete, »junake« i efekte. 
Kao ni u novelama Č. u svom 
kazalištu ne moralizira, ne optu- 
žuje, ne propovijeda. On ne gra- 
di svoje drame na vezanim re- 
plikama koje su podređene dram- 
skom  zbivanju, već unosi u 
dijaloge paralelne tematske ni- 
zove koji stvaraju dojam prirod- 
nosti zbivanja na sceni. Ubaciva- 
njem popratnih motiva, lirskim 
monolozima i zvučnim kulisama 
stvara ugođaje koji daju obi- 
lježje njegovim dramama. U nji- 
ma je veoma značajan podtekst, 
posebno valja istaći pauze i au- 


ČERNIHOVSKI 


torove opaske koje upućuju na 
likovni element, također podre- 
đen stvaranju raspoloženja — 
bitnog u Čehovljevim dramama. 
Zato mnogi nazivaju njegove 
drame »lirskim«. Život ruske in- 
teligencije, besmislen, besciljan i 
banalan, prožet je ujedno tihom 
čežnjom za neostvarljivim ljepo- 
tama i srećom. Posljednja drama 
(Višnjik) ima jače istaknute so- 
cijalne i povijesne determinante. 
Dramska je radnja razvijenija i 
dovodi do propasti plemićki po- 
sjed i njegovu vlasnicu, a do po- 
bjede predstavnika novih život- 
nih načela, poslovnog i praktič- 
nog trgovca Lopahina. Ali i ovdje 
ne prevladava zbivanje. Ono je 
okruženo ugođajima tuge zbog 
propadanja minulih ljepota i če- 
žnje za životom koji se naslu- 
ćuje. Tragični finale sa starim 
plemićkim slugom na sceni i u- 
darcima sjekire koji ruše ple- 
mićki »višnjik« nosi u sebi odre- 
đenu povijesnu simboliku, zna- 
čajnu za cijeli Čehovljev opus, 
koji stoji na granici dvaju raz- 
doblja ruske književnosti. 

Sabrana djela, 1—10, Zagreb 1959-60; Iza- 


brane pripovetke (M. Babović), Beograd 
1960; Novele, Zagreb 1965. 


af 

ČELINI — Cellini 
ČERNIHOVSKI, Šaul 
(Šaul Černihovski, 1875—1943), 


židovski pjesnik, jedan od prva- 
ka novije židovske književnosti. 
Živio je dugo godina u Rusiji i 
Njemačkoj baveći se pored knji- 
ževnosti i svojim liječničkim 
zvanjem. Od 1931. nastanio se na 
teritoriji današnjeg Izraela. Bi- 
alik (v.) i Černihovski udarili su 

ČERNIŠEVSKI 
ČETRDESET DJEVOJAKA 


temelje suvremenom hebrejskom 
pjesničkom jeziku i brojnim pri- 
jevodima iz evropskih književ- 
nosti obogatili svoju književnost. 
Za Černihovskoga značajna je 
meka i bujna zvučnost ljubavne 
lirike i pjesama posvećenih pri- 
rodi, klasicistička sklonost antič- 
kom svijetu i panteističkim mo- 
tivima, ali i patos junačkih poe 
ma s temama iz Biblije i židov- 
ske povijesti (npr. zbirke: Nove 
pjesme — Širim hadašim, 1924; 
Gledaj, zemljo — Rei adama, 
1940). Djeci je posvećena zbirka 
Frula (Hehalil, 1923). 
Antologija novohebrejske književnosti (M. 
Rabinson, N. Bistricki), Zagreb 1933. 

vž 


ČERNIŠEVSKI, Nikolaj 
Gavrilovič  (1828—1889), ruski 
književni kritičar i romanopisac. 
Vodeći napredni publicist svoga 
vremena, bio je ideolog seljačke 
revolucije i ruskoga utopijskog 
socijalizma. Uređivao je časopis 
»Sovremennik«, oko kojega se 
grupirala demokratska ruska in- 
teligencija (v. Dobroljubov, Nje- 
krasov, Saltikov-Ščedrin). God. 
1862. je zatvoren, a 1864. prognan 
u Sibir. U filozofiji i estetici sli- 
jedio je pretežno Feuerbacha, ali 
je izgradio i originalne poglede. 
U književnoj kritici nastavljao je 
djelo Bjelinskoga (v.). Disertaci- 
ja Estetski odnosi umjetnosti 
prema stvarnosti (Estetičeskie 
otnošenija iskusstva k dejstvitel'- 
nosti, 1855) pokušaj je formuli- 
ranja materijalističke estetike. 
Život je za Černiševskoga iznad 
umjetnosti: ona ga reproducira 
u bitnim osobinama, objašnjava 
i izriče sud o njegovim pojava- 

ma. Takve je principe zastupao 
i u kritici, naglašavajući društve- 
nu ulogu ruske književnosti i po- 
sebno ističući Gogoljeve (v.) tra- 
dicije (Ogledi o Gogoljevu peri- 
odu ruske književnosti — Očerki 
gogolevskogo perioda russkoj lite- 
ratury, 1855—56), ali ne zane- 
marujući ni analizu književnih 
oblika. Roman Što da se radi 
(Čto đelat'?, 1863) programatsko 
je djelo u duhu utopijskog soci- 
jalizma. Fabula služi piscu da iz- 
nese poglede na probleme braka 
i uloge žene u društvu. Opisi ra- 
da u krojačkoj radionici služe 
isticanju društvenih ideala (uto- 
pijska socijalistička zadruga), a 
snovi junakinje privlačnom ob- 
likovanju vizije sretnoga budućeg 
društva zamišljenog prema Fou- 
rieru. Razgovori autora s »pro- 
nicljivim čitaocem« imaju tako- 
đer socijalno-pedagošku namje- 
nu. Junaci romana postali su 
uzorom ponašanja za naprednu 
i revolucionarnu rusku omladi- 
nu, a u nas je roman našao opo- 
našatelje u Ljubenu Karavelovu 
(Bugarin, koji je pisao i na na- 
šem jeziku) i Paji Žetiću. 

Što da se radi, Beograd—Zagreb 1947; 
Estetički i književno-kritički članci (D. 
Živković, V. Stojić), Beograd—Zagreb 1950. 


af 


ČETRDESET DJEVOJA. 
KA (Kyrk kyz), karakalpački na- 
rodni spjev. Vjeruje se da mu je 
prvi autor Džijen-žrau (u drugoj 
polovici 18. st.), no zapisan je 
1940. prema kazivanju narodnog 
pjevača Kurbanbaja Tažibajeva, 
koji je za šestogodišnjeg poet- 
skog naukovanja u pjesnika Hal- 
murata (umro 1902) naučio nai- 


zust Kyrk kyz i druge »destane« 
(spjevove), npr. Jer-Kosaj, Alpa- 
mys, Koblan, nogajski ep Kur- 
man-bek. Spjev je nastao u ple 
menu Mujtena koji od davnina 
obitavaju obale Aralskoga jeze- 
ra i njegove otoke: u tom krajo- 
liku i polupustinjskim srednjoa- 
zijskim prostorima bori se i ljubi 
mlada Gulajim, kći baja Allajara, 
koja na čelu četrdeset hrabrih 
djevojaka vodi oslobodilački rat 
protiv kalmičkoga kana Surtajši- 
ja, okrutnoga zavojevača kara- 
kalpačke zemlje (što je legendar- 
ni odjek povijesnih događaja iz 
17. i 18. st., ali i ranijih mongol- 
skih upada). Ta smiona i veliko- 


DABROWSKA 
DAMAS 


dušna djevojka voli horezmskog 
junaka Aryslana i zajedno s njim 
vojuje i protiv perzijskih osvaja- 
ča Hive (1740). Superiornost že- 
na i njihova aktivna uloga u na- 
rodnom životu odrazom su pra- 
davnoga matrijarhata. Primjeri 
pučke mudrosti, odrješito rodo- 
ljublje, živopisne slike iz narod- 
noga života i bogate i raznolike 
prirode Karakalpakije — vredno- 
te su spjeva, koji je Kurbanbaj 
Tažibajev prožeo duhom novoga 
vremena. 

mz 


ČOKANO —> Chocano 
ČOSER —> Chaucer 

DABROWSKA, Maria 
(Marija — Dombrovska, = 1892— 
-—1965), predstavnica novije polj- 
ske proze. Kao publicist govorila 
je o problemima poljskoga sela. 
U ciklusu romana Noći i dani 
(Noce i dnie, 1932—34) oblikova- 
la je karaktere i atmosferu epo- 
be poslije ustanka god. 1863. No- 
velistička zbirka Ljudi odonuđda 
(Ludzie stamtad, 1925) govori o 
poljoprivrednim nadničarima, nji- 
hovom unutrašnjem svijetu i 
maštanju. Novija je zbirka nove- 
la Jutarnja zvijezda (Gwiazda za- 
ranna, 1955). U najvećoj noveli te 
zbirke Na selu svadba (Na wsi 
wesele, 1954) uspjela je prikazati 
na kratkom prostoru suvremeno 
poljsko selo u svoj složenosti nje- 
govih suprotnih težnji, problema 


12 Strani pisci 


i raspoloženja. U stilu se drži re- 
alističke tradicije i naoko jedno- 
stavnog, ali rafiniranog jezika. 

Antologija suvremenih pripovedača zapad- 
nih Slavena (Đ. Živanović), Novi Sad 1938; 
Slavenski pisci (J. Hamm), Zagreb 1947; 
Noći i dani (M. Stojiljković), Beograd 
1963; Znaci života (S. Kovačević), Beograd 


1959: Svadba na selu (S. Subotin), Cetinje 
1965. 


af 


DAMAS, Lćon (Leon Da- 
mas, 1912), crnački pjesnik fran- 
cuskog izraza. Rođen u Guyani, 
studirao je pravo u Parizu, gdje 
se kao siromašan student usko 
povezao s Crncima svih profesija 
i narodnosti: američke, senegal- 
ske, kongoanske, malgaške. Du- 
boko je proživio moralnu i inte- 
lektualnu tragediju svoje rase, 

DAMDINSUREN 
D'ANNUNZIO 


halucinantnu opsesiju robovanja, 
iskonsku patnju Crnca, protivu- 
rječno i nostalgično rađanje svi- 
jesti crne rase, britku porugu i 
moćni revolt protiv bijelaca i nje- 
gove dominacije. Damasova je 
poezija direktna, sirova katkad 
do brutalnosti, sačinjena od naj- 
jednostavnijih svakidašnjih rije- 
či, tu i tamo ublažena arhaičnom 
dražešću  kreolizama.  Nesenti- 
mentalan, D. maskira uzavrelost 
ličnog osjećaja —nemilosrdnim 
humorom, koji nije, poput ev- 
ropskog, briljantna igra misli i 
riječi, već krvava životna reak- 
cija na opću nepravdu. Domi- 
nantan je element njegova stva- 
ranja moćno brujanje ritma cr- 
načkog tam-tama, u kojem se 
uskovitlano i odsječno giblju mi- 
sli i slike. God. 1937. objavio je 
zbirku pjesama Pigmenti (Pig- 
ments), a 1948. izišli su u Anto- 
logiji nove crnačke i malgaške 
poezije fragmenti poeme Black 
Label. 

Crnačka poezija (D. Ivanišević i Šš. Ba- 
len), Sarajevo 1956: Crni Orfej (B. Kuko- 
lja), Zagreb 1955; Savremena crnačka poe- 


zija (J. Stojanović), Kruševac 1961; Crnač- 
ka poezija (B. Kukolja), Zagreb 1957. 


mw 


DAMDINSUREN, Cendi- 
jin (Cendijin Damdinsiren, 1908), 
mongolski pjesnik i pripovjedač. 
Zajedno s D. Nacgdoržom (1906— 
—37) ubraja se u utemeljitelje 
moderne mongolske književnosti 
koja je prekinula s feudalnom 
tradicijom. U Odbačenoj djevojci 
(Gologdson hiliihen, 1929), prvoj 
značajnijoj = pripovijetki — nove 
mongolske proze, prikazao je fe- 
udalne spletke i sukobe prije po- 
bjede novih društvenih odnosa u 

čitavoj Mongoliji. Autobiograf- 
skom pjesmom Moja sjedokosa 
majčica (Buural eež minj, 1934), 
gdje uvodi neke nove poetske ob- 
like, posvjedočio je i formalnu 
zrelost. Objavio je nekoliko zbir- 
ki pripovijedaka (npr. Obojica su 
moji sinovi — Hojun laa minij 
hilii, 1943; Priča o željama — Hii- 
slijn tuhaj iilger, 1946), s aktual- 
nom tematikom, i brojne lirske 
pjesme u kojima je opjevao život 
običnih mongolskih ljudi, osobito 
pastira i žena koje je revolucija 
oslobodila stoljetnih okova, soci- 
jalni preobražaj svoje domovine 
i, S izrazitim lirskim zanosom, 
prostrane mongolske krajolike, 
stepu, životinje, cvijeće, brze ri- 
jeke i snježno gorje. Istaknut je 
filolog, javni radnik i publicist. 
Napisao je tekst mongolske him- 
ne. 


mz 


D'ANNUNZIO, Gabriele 
(Gabrijele Danuncio, 1863—1938), 
talijanski  liričar, romanopisac 
i dramatičar. Vješt asimilator 
raznovrsnih utjecaja (v. Baudelai- 
re, Verlaine, Wilde, Maeterlinck, 
Flaubert, Maupassant, Nietzsche, 
ruski psihološki roman, itd.) D'A. 
je značajan predstavnik talijan- 
ske književnosti na prijelazu 
stoljeća, a donekle i evropskoga 
dekadentizma uopće. Iako su 
njegova nadahnuća u biti ogra- 
ničena i jednolična (hedonistički 
egocentrizam, čulni zanosi i re- 
zignacije), a ostvarenja amoral- 
na i siromašna ljudskim osjeća- 
jima, približio je talijansku knji- 
ževnost evropskim strujanjima, 
donoseći dotad nepoznate teme i 
motive. Istovremeno je razvio do 


novog savršenstva mogućnosti 
talijanskoga pjesničkog jezika, 
osobito bogatim rječnikom i ra- 
finiranim muzičkim ugođajima. 
Započeo je lirikom i pripovijet- 
kama (npr. Novi pjev — Canto 
novo, 1882; Djevičanska zemlja 
— Terra vergine, 1882; San Panta- 
leone, 1886. i dr., obj. ponovo u 
def. zbirci Peskarske novele — 
Le novelle della Pescara, 1902), u 
kojima su već prisutne neke kon- 
stante kasnijeg stvaralaštva: čul- 
ni doživljaji prirode i ljubavi, od- 
nosno, u novelama, uz naturali- 
stičku impersonalnost, smisao za 
brutalne prizore krvi i nagona. 
Nakon literarnih i mondenih 
iskustava u Rimu D'A. piše niz 
lirskih, proznih i dramskih rado- 
va u kojima dominira dekadent- 
ni esteticizam i djelovanje Nietz- 
scheovih misli o natčovjeku. Bo- 
lji su od zbirki lirike tog raz- 
doblja (Intermeco u stihovima — 
Intermezzo di rime, 1884; Himera 
— Chimera, 1889; Rimske elegije 
— Elegie romane, 1892. i dr.) 
D'Annunzijevi romani, od kojih 
su najpoznatiji Slast (Il piacere, 
1889), Trijumf smrti (Trionfo 
della Morte, 1894) i Oganj (Il fuo- 
co, 1900). Njihova je novost, a 
ujedno i slabost, razbijanje veris- 
tičke strukture romana: optereće- 
ni su epski nefunkcionalnim vir- 
tuoznim opisima; često im nedo- 
staje logična arhitektura i nepo- 
srednost pripovijedanja, a likovi 
im se svode na malo protagonista 
koji neposredno odražavaju pjes- 
nikovu subjektivnost, simbolistič- 
ku poetiku i aristokratske ideale. 
Novator je i kao pisac drama u 
stihu i prozi: Mrtvi grad (La cit- 
ta morta, 1898), Francesca da Ri- 
mini (1902) i dr.,u kojima preteže 

subjektivni svijet mašte i psiho- 
loško-literarnih raspoloženja, a u 
najboljoj, Jorijeva kći (La figlia 
di Jorio, 1904), legendarna atmos- 
fera, iskonske strasti i prazno- 
vjerja njegova rodnog kraja (Ab- 
ruzzi). Iz firentinskog razdoblja 
života također su mu najbolje 
pjesme. U zbirci Alcione (1904) 
sjedinio je u muzičkoj ljepoti ra- 
finirane dojmove ljetnih krajoli- 
ka, kult riječi, čulnost i nostalgi- 
ju za prolaznom puninom života. 
Neke od tih pjesama (Fiezolan- 
ska večer — La sera fiesolana, 
Kiša u boriku— La pioggia nel 
pineto) djelovale su na noviju 
talijansku poeziju savršenim slo- 
bodnim stihom i novošću ritma. 
Veliku popularnost dugovao je 
dobrim dijelom smislu za ljubav- 
ni, mondeni, politički i ratni spek- 
takl (npr. »danuncijada« na Ri- 
jeci). 

Nevini (M. i K.), Zagreb 1908; Ivan Epi- 
skop (V. Bulić), Zagreb 1914; Episkop 
i druge novele (V. Bulić i M. K.), Zagreb 
19147; Devojačka zemlja (Đ. T. Stefanović), 
Beograd 1915; Slast, Zagreb 1921; Đovani 
Episkopo (Đ. T. Stefanović), Beograd 1922; 
Oganj (M. Dobrić), Beograd 1922; Žigo- 
sani (M. Dobrić), Beograd 1922; Triumf 
smrti (J. Sedmak), Zagreb 1923; Morski 
vidar (T. K.), Zagreb 1924; Zvona (J. D. 
Ilijić), »1000 najljepših novela«, sv. 5, Za- 
greb 1929; Talijanska lirika, Zagreb 1939; 
Kontesa_ D'Amalfi (J. Sedmak), Zagreb 
1940; Solus ad solam (J. Torbarina), Zag- 
reb 1940; V. Nazor, Posljednja trijada, Za- 


greb 1942; V. Nazor, Prepjevi, Zagreb 1950; 
mrena svjetske lirike, Zagreb 1956, 
65. 


f[č—mz 
DANTE — Alighieri 
DAREL —> Durreli 


DARIO, Rubćn (Ruben 
Dario, pravim imenom Felix Ru- 
bćn Garcia Sarmiento, 1867— 
—1916), hispanoamerički pjesnik, 

DAUDET 


rodom iz Metape (Nicaragua). 
Već je u djetinjstvu pokazao 
izvanrednu nadarenost, znatiže- 
lju i nemirnu ćud. Kao mla- 
dić otisnuo se od rodne zemlje 
te proputovao Ameriku i mnoge 
evropske zemlje. Umro je u rod- 
noj zemlji, skrhan životnim ne- 
daćama i alkoholom. Početak 
njegova književnog rada pada u 
osamdesete godine 19. st., a to 
je bilo doba posvemašnje stag- 
nacije u pjesništvu španjolskog 
jezika. Španjolska, nekada moć- 
na država, proživljavala je teške 
dane: gubila je koloniju za ko- 
lonijom i zapadala u sve veće 
političko i kulturno mrtvilo. Juž- 
noameričke zemlje bile su u to- 
ku nacionalnog i kulturnog for- 
miranja. Ipak su imale veliku 
prednost pred svojom »roditelj- 
kom« Španjolskom: bile su mla- 
de, vitalne i smione, željne novo- 
sti i otvorene utjecajima. Stoga 
nije čudno da je modernizam 
Španjolcima došao upravo iz 
Južne Amerike. A donio im ga je 
prije svega Rubćn Dario. U tom 
je robustnom i nemirnom čovje- 
ku bilo indijanske i španjolske 
krvi, bilo je iskonske snage i mo- 
derne profinjenosti. Znao je u 
sebe upiti tonove španjolske kla- 
sike i francuskog pjesništva 19. 
st. i raspjevanosti V. Hugoa (v.) 
i Verlaineovu (v.) morbidnu mu- 
ziku, a svemu tome davao je svoj 
izvorni, osobni pečat. Umio je s 
francuskim i hispanskim duhom 
spojiti neposrednost sirove, dje- 
vičanske prirode u kojoj je od- 
rastao. Bio je pjesnik Južne 
Amerike, kao što je Whitman 
(v.) bio pjesnik Sjeverne. Bio je 
pjesnik ljubavi i bola, strasti i 
zanosa, vjere i očaja. Bilo je u 

njemu nešto pansko, bujno i ne- 
obuzdano. Nosio je u sebi mno- 
ga protivurječja. Njegovi su sti- 
hovi čas tihi, čas pomamni, ali 
uvijek skladni, bujni i virtu- 
ozno građeni. Nema strofe, stiha, 
ritma, oblika, koji on nije s Ia- 
koćom upotrebljavao. Uglavnom 
se služio vezanim stihom, ali tak- 
va bogatstva metričkih varijaci- 
ja, takve gibljivosti i ritma, tak- 
vih živih i smionih metafora i 
takve  muzikalnosti španjolska 
poezija dotad nije poznavala. 
Vrlo mlad počeo je objavljivati 
knjige, ali je tek petom — Pla- 
vo... (Azul..., 1888) = pobudio 
veću pažnju javnosti. Tek iduća, 
pod bizarnim naslovom Profane 
proze (Prosas profanas, Buenos 
Aires, 1896), donijela mu je pun 
uspjeh, i to je bio značajan da- 
tum za pjesništvo španjolskog 
jezika. Svoje najzrelije pjesme 
dao je u knjizi Pjesme života i 
nadanja (Cantos de vida y espe- 
ranza, Madrid, 1905), ali to je 
samo sinteza ranijih iskustava. 
Od Daria su učili i Španjolci i 
Južnoamerikanci: Antonio Ma- 
chado i Jimenez, Gabriela Mis- 
tral, i Pablo Neruda, i Lorca, i 
mnogi drugi, sve do dana današ- 
njega. U tome je njegovo veliko 
značenje u povijesti španjolske i 
hispanoameričke književnosti. 

Antologija svjetske lirike, Zagreb 1956, 


1965; Novija hispanoamerička poezija (N. 
Milićević), Sarajevo 1962, 

DA TODI —> Jacopone 


da Todi 


DAUDET, Alphonse (Al- 
fons Dode, 1840—1897), francu- 
ski pripovjedač. Blizak je natura- 


lizmu i realizmu, ali nije vezan 
ni uz koju školu. Kao i Zola (v.), 
D. je bilježio zbivanja, običaje i 
tipove te je na temelju te građe 
pjesničkim temperamentom i juž- 
njačkom maštom  transponirao 
događaje iz života. Počeo je stiho- 
vima (1858) i autobiografskim 
djelom Mališan (Le Petit chose, 
1868), gdje prikazuje svoje dje- 
tinjstvo i tužnu mladost. Slavu 
je postigao pričama Pisma iz 
mog mlina _ (Les Lettres de 
mon moulin, 1869), u kojima s 
mnogo topline i istančanim izra- 
zom opisuje rodnu Provansu, 
njen život, sunce i krajolike. Stvo- 
rio je niz živih tipova, od kojih 
je najpopularniji Tartarin Taras- 
konac, tip hvalisavca-dobričine iz 
trilogije: Tartaren_ Taraskonac 
(Tartarin de Tarascon, 1872); Tar- 
taren na Alpama (Tartarin sur 
les Alpes, 1885); Luka Taraskon 
(Port-Tarascon, 1890). Slijeđe ro- 
mani, u kojima nalazi definitivni 
izraz: Fromont mlađi i Risler sta- 
riji (Fromont jeune et Risler alne, 
1874), Jack (1876), Le _ Nabab 
(1877), Numa Roumestan (1881), 
Evanđelist (L'Evangćliste, 1883), 
Sapfa (Sapho, 1884), Besmrtnik 
(L'Immortel, 1890) te zbirke pri- 
povijedaka i drama Arležanka 
(L'Arlesienne,1872,za koju je glaz- 
bu napisao G. Bizet). U njima je 
slikao francusko društvo Dru- 
gog carstva i Treće republike, 
Lyon i Pariz, Provansu, političa- 
re, naučenjake, bogataše, život u 
tvornicama, sitne ljude koji se 
muče, a najsnažniji je kad pri- 
kazuje djecu, ljude iz naroda i 
uske ulice bez radosti. Tu dolazi 
do izražaja njegov humanizam i 
simpatija za one koji trpe, nje- 
gov dar zapažanja, fantazija, ve- 


DAZAI_ OSAMU 


sela ironija i dirljiva nježnost. 
Njegove analize ne idu u dubinu 
društvenog zbivanja. On je na 
strani malih ljudi, vidi nepravde, 
ali ne ide dalje i ne vjeruje da 
se društvo može promijeniti. U 
živom i izražajnom stilu sjedi- 
njuje se prirođena spontanost i 
umjetnička dotjeranost. 

Besmrtnik (D. B. Jovanović), Beograd 
1921; Numa _Rumestan (M. Ibrovac), Beo- 
rad 1949; Fromon Mlađi i Risler Stariji 
D. M. Čorić), Novi Sad 1949; Žak (M. 
Đorđević), Beograd 1950; Pisma iz moje 
vetrenjače (Ž. Živojinović), Novi Sad 1951; 
Sapfo (S. Nedić), Novi Sad 1953; Tarta- 
renova trilogija (T. Ujević), Zagreb 1953; 
Mališan (T. Duljonić), Sarajevo 1953; 
Nabob (A. Pan): Beograd 1954; 
Pripovetke (D. Milačić), Beograd 1955; 
Mali špijun (D. L. Đokić i Ž. Živojino- 
vić), Sarajevo 1958; Pisma iz mog mlina 
(T. Dugonjić), Sarajevo 19653; Tartaren 
Taraskonac (B. Marković, M. S. Nedić), 
Beograd 1963; Tartaren Taraskonac (D. L. 
Đokić), Beograd 1963; Pisma iz mog mlina 
(T. Dugonjić), Zagreb 1963; Safo (M. S. 
Nedić), Novi Sad 1965. 

DA VINČI —> Leonardo 
da Vinci 


DAZAI OSAMU (1909— 
—1948), japanski književnik, jedan 
od protagonista poslijeratne knji- 
ževne struje »Nikutai bungaku« 
(otprilike: Literatura tijela). Iako 
je i prije rata imao svoje mjesto 
u japanskoj književnosti, tek je 
romanom Sunce na zapadu (Ša 
jo), objavljenim 1947, postao po- 
znat. U njegovu stvaralaštvu oči- 
tuje se reakcija na kulturno sta- 
nje tokom ratnih godina kada su 
vojna cenzura, poplava tekstova 
dirigirane patriotske literature i 
odlazak mlađe generacije pisaca 
na frontu paralizirali književni 
život u zemlji. Konac rata, tole- 
rantna američka okupacija, uki- 
danje književne cenzure, demo- 

DE AMICIS 
DE COSTER 


kratizacija školstva, dolazak na 
scenu javnog života novih, dota- 
da potisnutih, društvenih grupa 
izmijeniše uvjete umjetničkog 
stvaranja. Pisci se u početku o- 
kupljaju uglavnom oko dvaju sre- 
dišta, marksističkog (Mijamoto 
Juriko, Tokunaga Sunao i dr.) i 
boemsko-naturalističkog Nikutai 
bungaku, kojeg su protagonisti 
Inone Tomoičiro i Dazai Osamu. 
U novelama i romanima D. O. 
prvenstveno prikazuje  seksual- 
nost, senzualnost i rivalstvo spo- 
lova. Odražava se u njegovu opu- 
su glad jedne generacije za pute- 
nim iživljavanjem koje je bilo od- 
gođeno ratom, o čemu su njegova 
djela umjetnički dokument. Svi 
su njegovi junaci uzeti iz života, 
iz kruga njegovih znanaca. Sunce 
na zapadu gotovo je isječak au- 
tobiografije, a glavnom je žen- 
skom liku poslužila za model jed- 
na od autorovih ljubavnica. Kra- 
jem četrdesetih godina ta je knji- 
ga bila bestseler u punom smislu 
i dala povod stvaranju izraza »Ša- 
jozoku« (prema japanskom naslo- 
vu Šajo), što bi bilo blisko evrop- 
skom idiomu »slatki život« nasta- 
lom poslije poznatog Fellinijeva 
filma. D. je završio život samo- 
ubojstvom, što je također prore- 
kao u svom djelu. 


is 


DE AMICIS, Edmondo 
(Edmondo De Amičis, 1846—1908), 
talijanski pripovjedač i publicist. 
Okušao se u mnogim književnim 
oblicima i postao omiljen nizom 
putopisa, pripovijedaka, književ- 
nih portreta i crtica (Iz vojnič- 
kog života — La vita militare, 
1868; Novelle, 1872; Španjolska — 

Spagna, 1872; Holandija — Olan- 
da, 1874; Marocco, 1876; Carigrad 
— Costantinopoli, I-II, 1878—79; 
roman Na oceanu — Sull'ocea- 
no, 1889; U Americi — In Ame- 
rica, 1897; Kočija za sve ljude — 
La carrozza di tutti, 1899; Uspo- 
mene — Memorie, 1899. i dr.). 
Rodoljub i pripadnik socijalistič- 
kog pokreta, pobornik ideja o 
društvenoj jednakosti, uvjeren u 
nužnu pobjedu dobra, osjećajan i 
plemenit, ostavio je optimističku 
poruku koja će biti uzorom i kas- 
nijim naraštajima, osobito omla- 
dini. Njegovo je najbolje djelo 
Srce (Cuore, 1886), knjiga proze 
za djecu i o djeci, u kojoj su o- 
sobito uspjele kraće pripovijetke 
i sličice dječaka i odraslih. Au- 
torovi humani ideali i duboko 
poznavanje dječačke duše osigu- 
rali su knjizi trajnu čitalačku 
publiku i preko granica Italije: 
zbog velikoga moralnog i odgoj- 
nog značenja i naprednog rodo- 
ljublja, Srce je prevedeno na 
mnoge jezike, aiunas je, uz dru- 
ga djela autorova, doživjelo više 
izdanja. 

Slike iz vojničkog života (A. Veber), Za- 
reb 1879; Različiti spisi (M. Car), Novi 
Sad 1880: Carigrad (A. Veber), Zagreb 
1883; Ljubav prema knjizi, Mostar 1899; 
Holandska, Beograd 1904; Na oceanu, Zag- 
reb 1908; Crtice iz života maloga jednog 
učenika, Zagreb s. a; Srce _ (S. Kalik), 
Beograd 19103; Srce (P. Kuničić), Zagreb 
1928; Srce (M. Radičević), Beograd 1960; 


Srce (V. Bakotić—-Mijušković), Beograd 
19553, 1966. 

DEBLIN — Dčblin 


DE COSTER, Charles 
(Šarl d Koster, 1827—1879), bel- 
gijski pripovjedač francuskog iz- 
raza. Nadahnjuje se na izvorima 


flamanskog folklora, a u književ- 
nost ulazi Flamanskim legenda- 
ma (Legendes flamandes, 1858) i 
Brabaniskim pričama  (Contes 
brabancons, 1861). Od objavljiva- 
nja Legende o Ulenšpigelu i La- 
mu Gudzaku (La Ičgende et les 
Aventures hćroiques, joyeuses et 
glorieuses d'Ulenspiegel et de 
Lamme Goedzak au pays de 
Flandres et ailleurs, 1867), pre- 
ma riječima belgijskog pjesnika 
Verhaerena (v.), datira moderna 
belgijska književnost. Ostala de 
Costerova djela manje su pozna- 
ta (roman Svadbeno putovanje, 
1872, Putovanje u  Zelandiju, 
1880, Ženidba Touleta, 1870, dra- 
ma Štefanija, 1927). U Legendi o 
Ulenšpigelu, pravoj pučkoj epo- 
peji, namjerno pomlađuje sred- 
njovjekovnu popularnu ličnost 
Ulenšpigela da bi je mogao sta- 
viti u flamansko 16. st., doba in- 
kvizicije, španjolske okupacije i 
terora _(v. Till Eulenspiegel). 
U toj novoj sredini i historij- 
skom okviru de C. obogaćuje lik 
pustolova i šaljivdžije Ulenšpi- 
gela, koji postaje borac za slo- 
bodu Flandrije. Time Ulenšpi- 
gel nadmašuje Rabelaisove (v.) 
junake, s kojima ima mnogo za- 
jedničkih crta, i dobiva dublje 
etičko i simboličko značenje. Taj 
lik sjedinjuje u sebi ono što u 
nacionalnim okvirima predstav- 
lja duh jedne zemlje — Flandri- 
je, a u širim okvirima ideal na- 
prednih težnja čovječanstva. Li- 
kovima iz Ulenšpigelove najbliže 
okoline de C. daje također sim- 
boličko značenje: Klas, otac, 
predstavlja hrabrost; Nela, dje- 
vojka, i Sutkina, majka, srce, o- 
sjećaje; dobričina Lam, taj fla- 
manski Sancho Pansa, »želudac 


DE FILIPPO 


naroda Flandrije«. A na sajmo- 
vima, u gostionicama, crkvama, 
trgovima, ulicama, zatvorima su- 
srećemo flamanski puk, koji se 
suprotstavlja omraženom okupa- 
toru. Cijeli kaleidoskop jednoga 
burnog stoljeća, šarenilo kao na 
platnima Breughela ili Goye, na- 
lazimo na stranicama de Coste- 
rove knjige. Piščevu stilu služi 
bogata pučka proza, koji put ar- 
haična, s tipičnim narodnim hu- 
morom. 


Legenda o Ulenšpiglu i Lamu Gudzaku 
(A. Cesarec), Zagreb 1945, 

DE FILIPPO, Eduardo 
(Eduardo De Filipo, 1900), tali- 
janski komediograf, kazališni i 
filmski glumac i redatelj. Glumi 
još kao dijete, kasnije je član 
napuljskih družina, a od 1930. do 
1944. vodi družinu u kojoj igraju 
i njegova sestra Titina i brat Pep- 
pino, i on danas popularan glu- 
mac, redatelj i komediograf. Iz- 
vrstan je znalac scenskog zanata 
i doličan nastavljač slavne tra- 
dicije napuljskog teatra, komedi- 
je dell'arte i E. Scarpette. Na- 
dahnut psihologijom i filozofijom 
napuljskog puka, Eduardo je već 
u prijeratnoj fazi dokazao izuze- 
tan talenat, prije svega komedi- 
jom Božić u Cupiellovih (Natale 
in casa Cupiello, 1930), gdje su 
očite značajke njegovih budućih 
djela: virtuoznom scenskom teh- 
nikom oživljeni prizori koji su 
istovremeno neodoljivo komični 
i dirljivo ozbiljni. Na njegovu 
umjetničku zrelost odlučno je u- 
tjecao Pirandello (v.), no ipak je 
ostao vjeran dijalektu i komično- 
-patetičnim, gorko humorističnim 

motivima iz svog Napulja. U nji- 
ma je angažirano sagledao ljud- 
ske sudbine i protivurječnosti u 
strukturi talijanskog poslijerat- 
nog društva. Iz Eduardova smije- 
ha i gorčine kojom prikazuje 
tamne, kadšto bizarne strane ži- 
vota i karaktera uvijek izvire vi- 
talni duh, lukavstvo i dobrota 
malog napuljskog svijeta, ljudska 
toplina koja i najcrnjem zbiva- 
nju otvara tračak optimizma. 
Najbolja djela, među kojima su 
Milijunaški Napulj (Napoli mili- 
onaria!, 1945), Te utvare (Questi 
fantasmi, 1945), Filumena Martu- 
rano (1946), Unutrašnji glasovi 
(Le voci di dentro, 1948) i druga 
jednako vrijedna sabrao je u 
knjizi Kantata neparnih dana 
(Cantata dei giorni dispari, I—II, 
1957—58). Plodnost i uspjesi u I- 
taliji i u svijetu nastavljaju se i 
poslije tog izdanja. O tome svje- 
doči Načelnik četvrti Sanita (Il 
sindaco del rione Sanit&, 1960), 
drama o odnosu između savjesti 
slobodnog čovjeka i tek u slovu 
zakona fiksirane moralne svijesti 
građanskog društva, i niz novijih 
ostvarenja (Subota, nedjelja i po- 
nedjeljak — Sabato, domenica e 
luneđi; Pulcinellin sin — Il figlio 
di Pulcinella; Umjetnost komedi- 
je — L'arte della commeđia) koja 
ga potvrđuju kao vodećeg drama- 
tičara u Italiji. 
Napuljski milijunaši (I. Karlović), Zag- 
reb 1952. 

fč 


DEFOE, Daniel (Denijel 
Difou, 1660?—1731), engleski pri- 
povjedač, jedan od najranijih u- 
temeljitelja modernoga engleskog 
romana. U vrijeme kad ta knji 

ževna vrsta postaje društvena po- 
treba, njegovi pustolovni romani 
pobuđuju zanimanje širokog kru- 
ga čitalaca. U želji da uvjeri čita- 
oca D. ponajviše pripovijeda u 
prvom licu i služi se pri tom je- 
dnostavnim, svakodnevnim govo- 
rom. Biti vjerodostojan glavni je 
cilj tog darovitog pripovjedača 
koji ne mari mnogo za poveza- 
nost radnje i ustrojstvo svojih 
djela. Kao romanopisac pojavio 
se kasno: kroz dugi niz godina 
bavio se književno-publicističkim 
radom i uz to bio angažiran u ra- 
zličitim trgovačkim i političkim 
toj godini, objavio je svoj prvi i 
najpoznatiji roman Život i čudne 
neviđene pustolovine Robinsona 
Crusoea, mornara iz Yorka (The 
Life and Strange Surprising Ađ- 
ventures of Robinson Crusoe, of 
York, Mariner, 1719) zasnovan na 
stvarnom događaju. S pojavom 
tog romana o brodolomcu koji je 
na pustom otoku uspio sagraditi 
svoj mali svijet počinje Defoeo- 
va književna slava. Njegov glavni 
junak Robinson Crusoe, udaljen 
od civilizacije, iako ne od nekih 
njezinih tehničkih tekovina, ovla- 
dava u borbi protiv prirode svim 
dotadašnjim radnim iskustvima. 
No pri tom ostaje razboriti prak- 
tičar i tipičan građanski trgovac 
s razvijenim osjećajem za vlas- 
ništvo. Ubrzo D. piše drugi i tre- 
ći dio tog romana (1719, 1720), 
koji međutim ne dosežu zanimlji- 
vost prvog dijela, tog osebujnog 
svjedočanstva o rastućem  eko- 
nomskom individualizmu i mo- 
derne spoznaje o svestranosti čo- 
vjeka. Doživjevši brojne prerad- 
be, Robinson Crusoe stekao je 
široku popularnost i kod najmla- 


đih čitalaca i postao jedno od 
najpoznatijih djela svjetske dječ- 
je književnosti. Pustolovna tema- 
tika prevladava i u ostalim Defo- 
eovim romanima, u kojima pri- 
kazuje sudbine likova s dna dru- 
štva. Među tim djelima ističe se 
roman o kradljivici: Zgode i ne- 
zgode glasovite Moll Flanders 
(The Fortunes and Misfortunes 
of the Famous Moll Flanders, 
1722). D. se istakao i kao kroni- 
čar, opisavši epidemiju kuge u 
Dnevniku kugine godine (A Jour- 
nal of the Plague Year, 1722). U 
mnogim književnostima javili su 
se u 18. st. brojni romani po uzo- 
ru na Robinsona (tzv. robinzona- 
đe). 

Život i pustolovine i gusarski podvizi ču- 
venog kapetana Singltona (L. Semenović), 
Beograd 1955; Robinson Crusoe (B. Grgić), 
Zagreb 1963: Moll_Flanders (F. Hartl), 
Zagreb 1963; Mol Flanders (B. Nedić), 
Beograd 1964; Robinzon Kruso (V. Bogo- 


jević), Sarajevo 1965; Robinson Kruso (V. 
Popović), Beograd 1966. 

DEHHODA, Mirza Ali Ak- 
bar-han (Mirza Ali _Akbar-han 
Deh-hoda, 1880—1956), perzijski 
književnik, učenjak i javni radnik. 
Vrlo obrazovan i s jakom satirič- 
kom žicom, pisao je jetke pam- 
flete pune duha i blistave humo- 
rističke kronike. Glavna privlač- 
nost njegova lista  »Azraelova 
trublja« (»Sure Esrafil«) bila je 
rubrika Sve i svašta (Čarand pa- 
rand), gdje je objavljivao karak- 
teristične kratke satirične priče i 
feljtone, vrlo popularne tako da 
su ih javno čitali na glas u kava- 
nama. Tvorac originalnog puno- 
krvnog stila s duhovitim obrati- 
ma i elipsama, gdje je jezik bli- 
zak narodu, ali njegovan i efika- 

san, D. je prijelomno utjecao na 
razvoj perzijske proze naročito 
time što je pokazao sočnost i bo- 
gatstvo svakidašnjeg jezika. 


is 
DEKART —> Descartes 


DELEDDA, Grazia (Gra- 
cija Deleda, 1871—1936), talijan- 
ska spisateljica, dobitnica Nobe- 
love nagrade 1926. U brojnim ro- 
manima i novelama pretežno je 
prikazivala sredinu i moralne 
probleme rodne Sardinije (npr. u 
romanima Starac s planine — Il 
vecchio đella montagna, 1900; Pe- 
peo — Cenere, 1904; Put zla — La 
via del male, 1906). Polazeći od 
regionalne verističke književnosti, 
upoznala je i mističko-dekadđent- 
na strujanja, pa i suvremenu rus- 
ku književnost. Najveći je domet 
postigla romanom Elias Portolu 
(1903), u kojemu glavni junak, 
jednostavan ali vrlo osjetljiv oto- 
čanin, proživljuje duboke krize 
savjesti zbog nedopuštena ljubav- 
nog odnosa s bratovom ženom, 
čega se ne može riješiti ni kad 
iz očaja oblači svećeničko ruho. 
Sentimentalna i romantična žen- 
ska duša, D. u lirskim, živopi- 
snim krajolicima slika arhaičan, 
praznovjeran svijet sardinskih 
seljaka. Folklorni elementi nisu 
izneseni kao regionalna egzotika, 
već su funkcionalno uključeni u 
strukturu romana i pridonose 
odvijanju radnje i legendarnoj 
atmosferi, u kojoj djeluju primi- 
tivni, no duboko ljudski likovi. 
Etički motivi (npr. svjesno pri- 
hvaćanje kazne zbog počinjena 
zločina, predanost obitelji i ra- 
du) osobito su naglašeni u kasni- 

jim djelima, od kojih treba spo- 
menuti Trske na vjetru (Canne al 
vento, 1917), Majku (La madre, 
1920), Bršljan (L'edera, 1921). Sla- 
bije su joj pripovijetke (npr. 
Sardinske pripovijetke — Rac- 
conti sardi, 1913). Posmrtno joj 
je objavljen autobiografski ro- 
man Cosima (1937). 

Sardinske_ pripovijesti, Sisak 191?; No- 
stalgije, Zagreb 1916; Golubovi i jastre- 
bovi (L. Perinić i M. Scattolinić), Zagreb 
1931; Izabrana dela, I—II (A. Stojković i 


D. Stojković de Sarno), Beograd 1933; Eli- 
as Portolu. Novele (D. Dujšin), Zagreb 

DEMOSTEN (Dčmosthć. 
nčs, 384—322. prije n. e.), grčki 
govornik i državnik, iz Atene. Od 
sačuvanih 60 govora, 56 uvoda 
govora i 6 pisama drži se auten- 
tičnima oko 40 govoraidio uvo- 
da govora. D. je među prvima 
nazro opasnost koja je prijetila 
Ateni i grčkoj nezavisnosti od 
Filipa 11, makedonskog kralja. 
Strastveno se bacio u političku 
borbu i sav život povezao s po- 
viješću rodnoga grada. U Prvom 
govoru protiv Filipa (Kata Phi- 
lippu —u nas se svi ti govori zo- 
vu Filipike) god. 351. oštro na- 
pada mlitavost Atenjana, predo- 
čuje im opasnost i predlaže nov 
način ratovanja. No Filip 349. 
podsjedne grad Olint. Stanovnici 
traže od Atenjana pomoć, za koju 
se D. uzalud vatreno zalaže u 
tri Olintska govora (Logoi Olyn- 
thiakoi). Olint pada, a stanovni- 
ci su prodani u ropstvo. Filip sve 
dublje zadire u grčke političke 
prilike i jača svoj utjecaj. Gnje- 
vni Atenjani hoće da udare na 
Filipa, ali D., videći snagu pro- 
tivnika i nespremnost Atenjana, 

odvraća ih od rata govorom O 
miru (Peri tćs eirćnčs). U Dru- 
gom govoru protiv Filipa doka- 
zuje da je najveća opasnost za 
Atenu Filip koji širi svoju moć i 
njegovi atenski prijatelji (Eshin 
i dr.). U Trećem govoru protiv 
Filipa (341) predlaže D. Atenja- 
nima da se spreme za rat i po- 
zovu u borbu sve Helene, a 
domaće neprijatelje da strogo 
kazne. To je najsnažniji i najpa- 
panhelenskim duhom. Atenjani 
navijeste 340. Filipu rat, ali bitka 
kod Heroneje 338, u kojoj se i 
D. bori, donijela je kraj grčkoj 
slobodi. D. traži da se poprave 
gradske zidine, i sam daje svoj 
novac. Zato je Ktezifont predlo- 
žio da se D. ovjenča zlatnim vi- 
jencem. Eshin je optužio Ktezi- 
fonta zbog nezakonita prijedlo- 
ga, a smjerao je na Demostena. 
Proces je završio 330. pobjedom 
Demostena, koji je održao govor 
Za Ktezifonta o vijencu (Hyper 
ta Ktesiph6ntos peri t4 stephd- 
nu) koji sadržava političku o- 
cjenu Demostena i Eshina. D. po- 
laže u njemu račun o svom po- 
litičkom radu i oštro napada E- 
shina, koji gubi parnicu, ali 324. 
mora ići u progonstvo i D., jer 
se zapleo u parnicu o nekom 
novcu. = Poslije = Aleksandrove 
smrti buknuo je ustanak. D. se 
vraća, ali Antipatar pobjeđuje 
savezničku vojsku, pa D. bježi 
na otok Kalauriju i opkoljen od 
Makedonaca ispija otrov. — Je- 
zik Demostenov je čist atenski 
govor njegova vremena. U lek- 
sičkoj građi opažaju se famili- 
jarne riječi i izrazi i pokoji neo- 
logizam. Govori mu se temelje na 
snažnim i jasnim mislima, pro- 


žima ih strastvena žestina, koja 
plamti često mržnjom na nepri- 
jatelja. Sažet i krepak stil odli- 
kuje se puninom rečenica, oštro- 
umljem i dramatičnošću kon- 
trasta. Nižu se bogate metafore, 
poređenja i anafore. Gomilaju 
se bezbrojna pitanja, na koja D. 
sam odgovara. Ponekad rasprav- 
lja u dijaloškom obliku s ima- 
ginarnim sugovornikom. Česta je 
i fina ironija koja se prelijeva 
u gorki sarkazam i oštru grd- 
nju. Istinitost daje snažan pe- 
čat riječi koja se iznjedrila iz 
akcije i stvarala novu akciju. Te- 
meljita argumentacija osvajala 
je slušaoca, a snažnim riječima 
pridruživala se i uzbuđena gesti- 
kulacija. D. je obilno iskoristio 
sva izražajna sredstva, uključu- 
jući i prozni ritam, i znao je 
majstorski dati svakom raspolo- 
ženju odgovarajući ton. Bio je 
najveći govornik antike. 

Izabrani govori (S. Senc), Zagreb 1890, 


1914. i 1923; Besede (J. Turoman), Beo- 
grad 1912. 


ms 


DE ROBERTO, Federico 
(Federiko De Roberto, 1866— 
—1927), talijanski pripovjedač. 
Veći dio života proveo je u Cata- 
niji (Sicilija), domovini G. Verge 
(v.) i L. Capuane (v.). Njegova 
mladenačka knjiga Sudbina (La 
sorte, 1887) sadrži niz zabilježaka 
iz sicilijanskog života, a Ljudski 
dokumenti (Documenti umani, 
1888) psihološke novele s filozof- 
skim tendencijama. U romanu 
Ermanno Raeli (1889) ističe he- 
reditarnu uvjetovanost sudbine 
glavnog junaka, dok u [luziji 
(L'illusione, 1891) slika moralni 
pad talijanske gospođe Bovary 

(v. Flaubert). Svjesniji je svoje 
verističke poetike u predgovoru 
zbirke novela s karakterističnim 
naslovom Zapisnici (Processi ver- 
bali, 1890): pisac-promatrač posti- 
že punu impersonalnost većom 
upotrebom čistoga dijaloga i pri- 
kazom psiholoških zbivanja pre- 
težno posredstvom vanjskih, kon- 
kretnih pojava, a ne subjektiv- 
nim uživljavanjem u svijet izuzet- 
nih junaka. Iako je u kasnijim 
manjim djelima pokazao začuđu- 
juću nesigurnost pripovjedačke 
metode, tom se verističkom po- 
etikom koristio i u izradi goleme 
freske o suvremenoj Siciliji, op- 
sežnom = genealoškom — romanu 
Potkraljevi (I Vicere, 1894). Ve- 
ličina tog djela prvenstveno je u 
širini zahvata (društvena i poli- 
tička stvarnost od 1855. do 1882), 
no i u oštrini ozbiljne i antiro- 
mantičke slike svijeta. Članovi 
aristokratske obitelji Uzeda, po- 
tomci španjolskih plemića i sicili- 
janskih potkraljeva za španjolske 
vlasti, raznolika su galerija ka- 
raktera, skup jedinki u neprekid- 
noj borbi prouzrokovanoj pohle- 
pom za novcem i posjedom, ne- 
kom atavističkom pretjeranošću 
u zlu i, rjeđe, u dobru, i neugasi- 
vom žeđi za vlašću i moći. Taj je 
roman vjeran i zanimljiv katalog 
karakterističnih običaja, zbivanja 
i životnih činjenica jedne sredine 
u svim njezinim aspektima. Oso- 
bito je uvjerljiv u plastičnom i 
cjelovitom prikazu aristokratske 
palače, u komičnoj i realističkoj 
slici raskalašenosti u bogatom 
samostanu plemićkih redovnika 
i u satiričkim prizorima korum- 
pirane političke prakse, pa u tu- 
mačenju glavnih likova, uglav- 
nom plemića u širokoj lepezi 

ljudske otuđenosti. U romanu 
Vlast (L'imperio, obj. posmrtno 
1929) pojavljuje se još jedan 
predstavnik drevne obitelji, ovaj 
put kao ugledan član nacional- 
nog parlamenta u Rimu, jer i pod 
novim, građanskim režimom, 
»potkraljevi« nastavljaju svoju 
stoljetnu funkciju. De R. bio je 
i novinar, književni kritičar i 
dramski pisac. 
Potkraljevi (Z. Marčić), Zagreb 1964. 
mz 


DERY, Tibor (Deri Tibor, 
1894), mađarski pripovjedač. Po- 
tekao je iz građanske obitelji, ali 
zarana se od nje odvojio, započeo 
aktivno sudjelovati u akcijama 
radničkog pokreta i postao čla- 
nom KP. Velik dio života proveo 
je u emigraciji, u raznim evrop- 
skim zemljama, a kada se tride- 
setih godina vratio u domovinu, 
bio je progonjen kao čovjek i pi- 
sac. Tako je prvo značajnije dje- 
lo, roman-trilogiju Oči u oči 
(Szemtol szembe, 1945), započeto 
tridesetih godina mogao objaviti 
tek poslije oslobođenja. U tom 
romanu, kao i u kasnijim djeli- 
ma, u središtu je njegove pažnje 
moralno-etička problematika od- 
nosa pojedinca prema naprednim 
revolucionarnim gibanjima. Naj- 
poznatiji mu je roman-trilogija 
Nedovršena rečenica (A befeje- 
zetlen mondđat, 1947), u kome je 
opisao život čovjeka koji se otu- 
đio od imućne obitelji i povezao 
s radničkim pokretom. U idućem 
djelu, nedovršenoj trilogiji Odgo- 
vor (Felelet, 1950), pripovijedaju- 
ći o djetinjstvu i mladosti rad- 
nika Balinta Kčopea prikazao je 
društvene prilike u zemlji u vre- 

menu između dva rata. Ističe se 
također kraći roman Niki. Priča 
o jednom psu (Niki. Egy kutya 
tortenete, 1956), u kojem je s 
mnogo uživljavanja u tešku at- 
mosferu mađarskih prilika pede- 
setih godina opisao porazno dje- 
lovanje društveno-političkih sila 
na život bračnog para koji je ras- 
tavljen hapšenjem muža. Taj po- 
tresan prikaz patnja na specifi- 
čan način potcrtava dirljiva pri- 
povijest o vjernosti psa. Tim dje- 
lom, pisanim jednostavnim, ali 
sugestivnim rečenicama, D. je još 
jednom potvrdio da i bez ekspe- 
rimentiranja može doseći visok 
stupanj ekspresivnosti. 


Niki. Priča o jednom psu (A. Tišma), No- 
vi Sad 1963; Gospodin G. A. u gradu Iks 
(J. Damjanov), Zagreb 1967. 

DERŽAVIN, Gavril_Ro- 
manovič (1743—1816), ruski pje- 
snik. Porijeklom iz sitnog plem- 
stva, poslije nemirna života po- 
stigao je najviše časti na dvoru 
Katarine JI. Velik dio lirike 
imao je aktualno političko zna- 
čenje. Pisao je ode, u kojima je 
slavio caricu (Felica, 1782) i ne- 
ke vojskovođe i državnike (Po- 
temkin, Rumjancev, Suvorov), a 
ironizirao druge (Vel'moža, 
1794). Gajio je filozofsku liriku 
(Bog, 1784) i anakreontsku (A- 
nakreontičeskie stihi, 1804). U 
mnogome D. slijedi Lomonoso- 
vljeve (v.) tradicije, ali razbija 
njegov »visoki« stil, u ode unosi 
elemente satire i humora i de- 
mokratizira jezik, u kojemu spa- 
ja uzvišenost s vulgarnošću. Me- 
taforika mu govori o dvorskom 
sjaju i blještavosti, ali u isto vri- 


jeme D. znade biti gotovo ple- 
bejski jednostavan. Upotreblja- 
va oblike biblijskih psalama 
(Vladarima i sucima — Vlasti- 
teljam i sudijam, 1780), uvodi 
imotiviku iz Ossiana (v. Mac- 
pherson) i piše alegorijske pje- 
sme s temama iz prirode (Vodo- 
pad, 1791). Karakterističan je 
predstavnik vanjskog blještavila 
ruske državnosti potkraj 18. st., 
ali je svojim stvaranjem utro 
putove i novijoj ruskoj poeziji. 

DE SANCTIS, Francesco 
(Frančesko De Sanktis, 1817— 
—1883), talijanski kritičar i knji- 
ževni povjesničar. God. 1848. sa 
svojim učenicima izlazi na ba- 
rikade, a nakon pobjede reakcije 
proveo je nekoliko godina u zat- 
voru, a zatim bio prognan (Tori- 
no, Zirich). Poslije ujedinjenja 
Italije bio je ministar prosvjete, 
narodni zastupnik i profesor sve- 
učilišta u Napulju. Najveći tali- 
janski književni kritičar razvio 
se pod utjecajem učenja G. B. Vi- 
ca (v.), romantizma i Hegelove 
estetike. Poput romantičara nala- 
zi u književnom djelu izraz du- 
hovnih strujanja epohe, a, za raz- 
liku od Hegela, smatra da umjet 
nost nije prolazna pojava u povi- 
jesti ljudskog duha. Držeći da je 
književnost prikazivanje istine u 
fantastičnoj formi, ističe da nje- 
zina društvena funkcija ne isklju- 
čuje umjetničku autonomiju. De 
S. proučava sve elemente koji 
prethode stvaranju umjetničkog 
djela, pridajući temeljnu važnost 
formi, s kojom se sadržaj dija- 
lektički stapa. U tom je smislu 
učitelj cjelokupne talijanske kri- 

tike. Glavno mu je djelo jedin- 
stvena i nadahnuta Povijest ta- 
lijanske književnosti — (Storia 
della letteratura italiana, nap. 
1868—71), koja je ne samo pla- 
stično i umjetnički oblikovan 
prikaz estetskih dostignuća, već 
i sugestivna slika moralnog i po- 
vijesnog života i razvitka tali- 
janskog naroda. Kritičkim radom 
započinje dosta kasno. Ističu mu 
se dubinom misli i preciznošću 
većinom još i danas vrijednih 
sudova Kritički eseji (Saggi cri- 
tici, 1866) i Kritički esej o Pe- 
trarki (Saggio critico sul Petrar- 
ca, 1869), a odlične su mu i stu- 
dije o Danteu, Guicciardiniju, 
Foscolu, Leopardiju i Manzoniju 
(v.). O suvremenoj talijanskoj 
književnosti govori u Talijanskoj 
književnosti 19. stoljeća (La let- 
teratura italiana nel secolo XIX, 
1897). Bavio se i stranom knji- 
ževnošću: zanimljivi su mu eseji 
o Zoli (v.) i naturalizmu, o koji- 
ma piše s velikim razumijeva- 
njem ističući ih kao primjer su- 
vremenim piscima. 

Povijest talijanske književnosti (I. Fran- 


geš), Zagreb 1955; Kritički eseji (V. Bako- 
tić—Mijušković), Beograd 1960. 

DESCARTES, Rene (Rne 
Dekart, lat. oblik imena: Renatus 
Cartesius, 1596—1650), francuski 
filozof čije su se ideje odrazile u 
francuskoj klasičnoj književnosti. 
Aktivnost je usmjeravao i na dru- 
ga područja: matematiku, fiziku, 
biologiju. God. 1637. izdao je Ras- 
pravu o metodi (Discours de la 
methode), 1641. Razmišljanja o 
prvoj filozofiji (Meditationes đe 
prima philosophia), a 1649. Trak- 

tat o strastima (Traite des pas- 
sions). Pisao je pretežno na fran- 
cuskom, ali i na latinskom, koji 
prestaje biti jedini dopušteni je- 
zik filozofskih djela. Prekinuo je 
s tradicijom skolastičke filozofi- 
je. Međutim, njegova filozofija ne 
povezuje duh i materiju, nego ih 
suprotstavlja. Duh je shvaćen 
kao nezavisan od materije i nosi- 
lac je misli. Materija je kretanje, 
ali se prvi impuls pripisuje Bogu. 
Taj dualizam bio je uvjetovan 
vremenom i nedovoljnom razvije- 
nošću nauke. Odvajajući nauku 
od religije, ne priznavajući ničiji 
autoritet, D. utvrđuje prvenstvo 
razuma i tako postavlja temelje 
moderne filozofije. Tvrdnja »Co- 
gito, ergo sum« (Mislim, dakle 
jesam) jezgra je kartezijanske fi- 
lozofije. U Raspravi o metodi de- 
finirao je ulogu razuma i posta- 
vio nekoliko temeljnih načela: 
ništa ne treba a priori uzimati 
kao istinito — činjenice treba 
najprije temeljito poznavati; pro- 
blem koji se tretira ne treba u- 
zimati globalno, u cjelini, nego u 
pojedinim dijelovima; proučava- 
nje treba započeti s jednostav- 
nim stvarima; provjeravanjem će 
se izbjeći greške. Kao i Erazmo 
(v.) sumnjao je u dotadašnje vre- 
dnote i revidirao pojmove i me- 
tode. U Traktatu o strastima is- 
takao je šest temeljnih strasti: 
divljenje, ljubav, mržnju, želju, 
veselje, žalost, koje su dobre ili 
loše, prema tome jesu li u skla- 
du s razumom. Pobornik reda i 
logičkog analiziranja, protivnik 
mašte i osjećajnosti, D. je izrazio 
ideje koje su našle odraz i u kla- 
sičnoj književnosti: Boileau (v.) 
je uvjereni kartezijanac, Corneil- 
le (v.) ima s njim mnogo zajed- 

ničkih crta, naročito isticanje 
ljudske slobode i uloge volje. 
Fontenelle i Perrault odbacuju 
autoritete u književnosti, kao što 
to D. čini u filozofiji. Enciklo- 
pedisti primjenjivat će njegovu 
metodu u 18. st. na političke i re- 
ligiozne probleme, a cijela pro- 
svjetiteljska književnost ne može 
se zamisliti bez pojave Descarte- 
sa, utemeljitelja racionalizma u 
novom vijeku. 

Rasprava o metođi — Osnovi filozofije 1 
dio (N. Berus, V. Gortan), Zagreb 1951; 


M. Kangrga, Racionalistička filozofija, Fil. 
hrest. IV, Zagreb 1957. 

DESNOS, Robert (Rober 
Desnos, 1900—1945), francuski 
pjesnik. Kao pripadnik pokreta 
otpora bio je 1944. uhapšen i de- 
portiran u Njemačku. Umro je u 
jednom nacističkom koncentraci- 
onom logoru. Desnosovo pjesnič- 
ko i prozno djelo, naizgled pro- 
tivurječno po obliku i ambivalen- 
tno po htijenjima, svjedoči o 
mnogostrukosti talenta i o upor- 
nom traženju novih putova. Tež- 
nja k strogoj objektivnosti suda- 
ra se u njega s neutaživom po- 
trebom za lirskim izlijevom, po- 
pularno, pikareskno kazivanje 
miješa se s hermetizmom i uz- 
višenom retorikom, a crni humor 
pariške ulice progovara u njego- 
vim pjesmama otpora glasom po- 
uzdanja i snage. Kao većina pjes- 
nika njegove generacije bio je va- 
tren pobornik nadrealizma. Pjes- 
me i poetske proze kazivane u 
stanjima hipnotičkog sna možda 
su najnadahnutiji obrazac onog 
što je nadrealizam želio postati 
dvađesetih godina. To su poetske 
proze Rrose Selavy (1922), Žalost 


za žalost (Deuil pour đeuil, 1921), 
Slobođa ili ljubav! (La Liberte ou 
amour, 1927). Većina pjesama iz 
tog razdoblja skupljena je u zbir- 
ci Tijela i dobra (Corps et biens, 
1930). Prekinuvši s nadrealizmom, 
polazi drugim, naoko oprečnim 
putovima: anarhičnu slobodu au- 
tomatizma sapinje u stroge, kla- 
sične, pa čak i preciozne forme, 
ili je razrješava u pučkoj popijev- 
ci po uzoru na Villona (v.). Naj- 
značajnija su mu ostvarenja iz 
zrelog razdoblja Četvorica bez 
vrata (Les Sans cou, 1934), Bo- 
gatstva (Fortunes, 1942), Budno 
stanje (Etat de veille, 1943), Tri- 
deset pjesmica-bajki za dobru 
djecu (30 Chante-fables pour les 
enfants sages, 1944). Pjesme napi- 
sane za vrijeme rata svjedoče o 
pjesnikovoj dubokoj angažirano- 
sti. Sakupljene su u zbirkama 
Izbor pjesama (Choix de počmes, 
1946) i Opća svojina (Domaine 
public, 1953). U klasično izlivenim 
stihovima ili u potresnoj jedno- 
stavnosti villonovske balade D. je 
opjevao pregalaštvo nepoznatih 
boraca, skromne radosti svaki- 
dašnjeg života i neuništivu nadu 
u pobjedu ljudskog. Napisao je i 
jedan roman (Nema povratka — 
Le Vin est tire, 1943). 

Antologija suvremene francuske poezije 
(B. Kukolja), Zagreb 1960; Antologija no- 


vije francuske lirike (I. V. Lalić), Beo- 
grad 1966, 

DEVKOTA, Lakšmi Pra- 
sad (Devkota, 1908—1959), nepal- 
ski pjesnik. Predstavnik »prakriti 
kabita« (»poezije prirode«) u tri- 
desetim godinama, bio je najpri- 
je pod utjecajem engleske »jezer- 
ske škole« (v. Wordsworth). O- 


DEVKOTA 
DHAKIN GODOR HMAING 


duševljenje prirodnim ljepotama 
i romantično uvjerenje da je pra- 
va sreća u unutarnjem spokoju 
jednostavnih i običnih ljudi ka- 
rakteriziraju njegove prve lirske 
pjesme (Večer — Sandhja; Ru 
ža — Gulaph, i dr.), pa i najpo- 
pularniju poemu Muna Madan 
(1938). Napisana u narodnom 
metru »džhjauru«, poema o tuž- 
nom udesu mladoga Madana i 
vjerne mu supruge Mune odliku- 
je se bogatstvom pjesničkih ob- 
lika, no i dubinom osjećaja i je- 
dnostavnošću poruke o nesreći 
što ju donosi želja za novcem, i 
o ljudskoj solidarnosti iznad kas- 
tinskih i nacionalnih okvira. Po- 
četkom četrdesetih godina sve je 
češće posezao za socijalnim te- 
mama (npr. u pjesmi Siromah 
— Bhikhari). Pisao je i pripovje- 
dačku prozu, u kojoj se nazire 
tendencija realističkom pristupu 
društvenim pojavama, uz još uvi- 
jek prisutnu romantičko-senti- 
mentalnu crtu. Iskrena sućut za 
stradanja siromašnoga i starog 
činovnika prevladava npr. u pri- 
povijetki Tidž. Sudjelovao je u 
borbi protiv tiranije obitelji Ra- 
na i, kao emigrant, pokrenuo je 
u Benaresu tjednik »Jugvani« 
(»Glas epohe«). 

DHAKIN GODOR HMA-. 
ING (pravim imenom U Lun, 
1876—1964), burmanski pjesnik i 
dramatičar. Dječakom doživio je 
gubitak nacionalne nezavisnosti 
(1885), što je na njega ostavilo 
snažan dojam. Započeo je kao li- 
ričar, istakavši se majstorskim 
stihovima s konsonantnim rima- 
ma (tzv. nabe). U prvom razdob- 

lju (osobito oko 1913—14) napi- 
sao je i dvanaestak kazališnih ko- 
mada, većinom s povijesnim mo- 
tivima, u kojima je veličao junaš- 
tvo predaka. U romanu Oporuka 
(Hma dor bon, 1915), napisanom 
ritmičkom prozom i dijelom u 
stihovima, podvrgao je kritici 
društvena zla u suvremenom bur- 
manskom životu. Naziv »veliki 
učitelj« zaslužio je rodoljubnim i 
aktualnim, pretežno  satiričkim 
poemama, kojima je ukazivao na 
nužnost oslobodilačke borbe, uvo- 
deći i opise suvremenih i povijes- 
nih zbivanja i koristeći se svojom 
velikom erudicijom. Zbog cenzu- 
re, pojavile su se pod simbolič- 
nim naslovima: O riječi »bo« (Bo 
diga, 1914; »diga«, što doslovno 
znači »tumačenje« ili »komentar«, 
drevna je književna vrsta koju je 
Dhakin Godor Hmaing aktualizi- 
rao i ispunio novim sadržajem); 
O paunu (Daung diga, 1919, na- 
stala je u povodu velikih nada 
što ih je pobudilo obećanje sa- 
mouprave); O majmunima (Mjau 
diga, 1922, satira na sunarodnja- 
ke zaljubljene u sve što je tuđe); 
O psima (Kve diga, 1924, kritika 
nesložnih i kratkovidnih političa- 
ra); O dhakinima (Dhakin điga, 
1938, posvećena pripadnicima is- 
toimene nacionalne organizacije). 
Poslije proglašenja nezavisnosti 
objavio je poemu Junaci s Aung 
Sana (Arsani beman, 1948). Pro- 
fesor burmanske povijesti, jezika 
i književnosti, on se istakao i kao 
publicist i novinar. 

DHEBAN MAUNG VA 
(pravim imenom U Sen Din, 
1899—1942), burmanski pripovje- 

dač. Jedan od utemeljitelja knji- 
ževne skupine »kisan« (v. Zor 
Dži), koja je okupljala pjesnike 
i pripovjedače, objavio je u tri- 
desetim godinama niz pripovije- 
daka u kojima se najčešće susre- 
će lik mladoga policijskog ofici- 
ra, a oko njega žalosni prizori 
pokrajinskog života. No jedno- 
stavan, razgovorni jezik i sažet, 
funkcionalan i moderan izraz ni- 
su se svidjeli učenoj publici od- 
gojenoj u tradicionalnom ukusu. 
Tim je snažniji bio njegov utje- 
caj na mladi naraštaj i njegovo 
književno i nacionalno opredje- 
ljenje. God. 1934. izašle su mu 
pripovijetke u skupnoj zbirci Pri- 
če iz našega doba (Kisan bon 
bjin mja) a zatim i u drugom 
svesku istoimene zbirke (Kisan 
bon bjin, II, 1937). Visoki činov- 
nik u britanskoj administraciji, 
ubijen je na povlačenju pred ja- 
panskom najezdom. 

DIB, Mohammed (Moha- 
med Dib, 1920), alžirski pripovje- 
dač iz grupe muslimanskih pisaca 
Sjeverne Afrike. Bavio se najraz- 
ličitijim poslovima, dok ne posta- 
de učitelj i novinar. Surađuje u 
reviji »Cahiers du Sud« i objav- 
ljuje romane u kojima objektiv- 
no i nepretenciozno iznosi život- 
ne probleme Alžira. Romani Ve- 
lika kuća (La grande maison, 
1952), Požar (L'Incendie, 1954) i 
Tkalački stan (Le Metier A tisser, 
1957) opisuje bijedu i ljude iz 
prenapučene četvrti  Tlemcena. 
Roman Jedno afričko ljeto (Un 
ete africain, 1959) prikazuje alžir- 
sku stvarnost u vrijeme rata za 


oslobođenje. D. ne slika rat na- 
turalistički; rat je prisutan kao 
potka stvarnosti, koja je dana ob- 
jektivno kroz prizmu raznih sre- 
dina i reakcija ljudi. Pored ro- 
mana objavio je i zbirku novela 
pod naslovom U kavani (Au cafe, 
1956). Neke slabosti njegovih dje- 
la uvjetovane su objektivnim te- 
škoćama koje prate rađanje jed- 
ne mlade književnosti. 


Jedno afričko ljeto (M. Eker—Manolić), 


Zagreb 1965. 
hmp 

DICKENS, Charles (Čarlz 
Dikinz, 1812—1870), najznačajniji 
i najpopularniji romanopisac iz 
Viktorijine ere engleske književ- 
nosti. Prikazao je naličje pri- 
vrednog jačanja Engleske u 19. 
st. Potresen stradanjem čovjeka, 
koji je bespomoćno propadao u 
žrvnju  industrijsko-kapitalistič- 
kog razvitka, D, je ostvario dje- 
la koja su ganula staro i mlado 
ne samo u Engleskoj nego i u ci- 
jelom svijetu. U ime čovječnosti, 
vjerujući u pobjedu dobra na svi- 
jetu, prosvjedovao je protiv 
društvene nepravde i bespravlja. 
D. je i humorist i sentimentalan 
pisac, pa je naročita draž njegova 
djela u stalnoj izmjeni šale i ga- 
nutljive patetike, smijeha i suza. 
Majstor je u prikazivanju vanj- 
skog svijeta, pa je ostvario niz 
plastičnih i nezaboravnih likova 
i dočarao mnogo različitih sredi- 
na i ugođaja. U prvom planu js- 
tiče uvijek sukob dobra i zla, 
a likove dijeli u dobrodušne i 
plemenite i u zlikovce i ništari- 
je. Uz to je često sklon da istak- 


12 Strani pisci 


DICKENS 


ne poneku ćudljivu osobinu ju- 
naka, pa njegova djela, pored 
»smijeha kroz suze«, sadrže i 
obilje komično-grotesknih likova 
i zgoda. Na prvi se pogled rad- 
nja njegovih romana, pa i pri- 
povijedaka, odvija oko glavnog 
junaka — čije ime ponajčešće 
ističe i u naslovu djela — ali su 
isto tako plastični i sporedni li- 
kovi. Piščevoj neobuzdanoj ma 
šti nikako nije odgovarala čvrsta 
kompozicija, fabule su mu po- 
neki put nevjerojatne, a neki 
likovi samo karikature. Očito je 
također da je sklon melodram- 
skim efektima. Ipak, njegova 
je društvena poruka postala opće 
dobro, likovi su mu ušli u svaki- 
dašnji govor, a mnoge su uzre- 
čice postale poslovične. Iza toga 
golema uspjeha stoji Dickenso- 
va lična sudbina: tužan život 
dječaka koji je potekao iz osiro- 
mašene činovničke obitelji i nije 
mogao završiti školovanje, jer 
mu je otac bio u dužničkom za- 
tvoru, te se u jedanaestoj godini 
morao zaposliti u tvornici. Ka- 
snije radi kao činovnik u odvjet- 
ničkoj pisarnici i kao izvjestilac 
za parlamentarne debate pa ta- 
ko upoznaje engleske prilike, a 
naročito stanovnike Londona i 
sam grad. Prvo značajno djelo, 
roman Posmrtni spisi Pickwicko- 
va kluba (The Posthumous Pa- 
pers of the Pickwick Club, 1836— 
—37), izlazi u novinskim nastav- 
cima: to je niz humorističkih 
zgoda iz stare Engleske prije in- 
dustrijske revolucije, a u cjelinu 
ih povezuje glavni junak dobro- 
dušni idealist Pickwick. Taj na- 
ivčina kreće na put kao pred- 
sjednik »pikvikovskog kluba« i 
doživljava razne nezgode. U be- 

smrtnom liku njegova sluge Sa- 
ma Wellera D. je ostvario engle- 
skog Sanchu (v. Cervantes). Pod 
zaštitom odanog i snalažljivog 
sluge Pickwickova se djetinjasta 
vjera u čovječanstvo nesmetano 
razvija, pa su ta dva lika u en- 
gleskoj književnosti jedinstven 
bumoristički par. D. je nepresu- 
šiv u stvaranju likova: samo u 
Pikvikovcima ima ih oko 350. 
Uspjeh djela bio je golem. Sla- 
van i oslobođen novčanih ne- 
prilika, D. piše niz romana sa so- 
cijalno-reformatorskom = namje- 
nom. U Oliveru Twistu (1837— 
—38) iznio je potresnu sudbinu 
djeteta prepuštena sirotinjskom 
domu i ulici, u Nicholasu Nickle- 
byju (1838—39) napao je bezdu- 
šno iskorišćavanje djece u pri- 
vatnim školama, u Životu i do- 
življajima Martina Chuzzlewita 
(Life and Adventures of Martin 
Chuzzlewit, 1843—44) satirički je 
prikazao naličje života u Ameri- 
ci te je u liku Pecksniffa ovjeko- 
vječio tipičnog engleskog  lice- 
mjera; u Sumornoj kući (Bleak 
House, 1852—53) izvrgao je kri- 
tici nesposobno i polagano en- 
glesko sudstvo. Značajan je i 
njegov pokušaj psihološke anali- 
ze viših trgovačkih krugova u 
romanu Poslovanje s firmom 
Dombey i sin, prodaja na veliko 
i na malo, i za izvoz (Dealings 
with the Firm of Dombey and 
Son, Wholesale, Retail, and for 
Exportation, 1848). Mada je so- 
cijalna poruka u tim romanima 
potresna i ganutljiva, djela su 
ipak prožeta humorom. Sve su 
to velika dostignuća, ali ih ipak 
natkriljuju dva djela: David 
Copperfield (1849—50), roman, u 
kojem velikim dijelom prikazuje 

vlastiti život, a ističe se toplinom 
pripovijedanja i zaokruženim li- 
kovima, i Veliko očekivanje 
(Great Expectations, 1860—61), 
dirljiva priča o siromašnom dje- 
čaku Pipu i njegovu nepoznatom 
i bogatom zaštitniku koji je za- 
pravo odbjegli robijaš. Djelo se 
odlikuje ne samo promišljenom 
kompozicijom nego i time što se 
glavni junak Pip — za razliku od 
ostalih nepromjenljivih i »goto- 
vih« Dickensovih likova — razvi- 
ja i mijenja. No, najvažnija je 
ona posebna toplina kojom D. 
stvara iz tužnih i radosnih scena 
poetičnu cjelinu. Istakao se i pri- 
povijetkama, kao što su npr. Bo- 
žićna pjesma (Christmas Carol, 
1843) i Cvrčak na ognjištu (Cric- 
ket on the Hearth, 1846). 


Gonjen do smrti (V. Radonić), Novi Sad 
1946; Priče (S. Krešić, J, Sedmak, I. Ve- 
likanović), Zagreb 1947; Naslednik Har- 
dingtona (Lj. Tucaković), Beograd 1950; 
Mala Dorit (S. Vinaver), Beograd 1952; 
Londonske skice (I. Vrbanić), Zagreb 1951; 
Velike nade (Z.Gorjan), Zagreb 1951; Te- 
ška vremena (Z, Gorjan), Zagreb "951; 
Sumorna kuća (M. Drvodelić), Zagreb 1951, 
1952; Posmrtni spisi Pickwickova kluba (S. 
Krešić), Zagreb 1953; Tajna Edvina Druda 
(D. Milekić), Sarajevo 1956; Oliver Twist 
(Z. Gorjan), Zagreb 1959; Dombi i sin 
(O. M. Radović), Beograd 1960; Život i 
doživljaji Nicholasa Nicklebyja (T. Ujević), 
Zagreb, 1961; Praznična bajka (L. Seme- 
nović), Beograd 1963; Cvrčak na ognjištu 
(B. Nedić), Beograd 1964; David Copper- 
field (M. i. Đorđević), Zagreb 1964; Ni- 
kolas Nikibi (Ž. Simić), Beograd 1965; 
Pripovest o dva grada (A. Vidaković), 
Beograd 1965; Stara prodavnica retkosti 
(M. . Đorđević), Sarajevo 1965; Cvrčak na 
ognjištu (Prema prijevodu I. Velikanovića 
prir. T. Zalar), Zagreb 1966; David Koper- 
fila (M. i J. Đorđević), Beograd 1966; 
Martin _Čazlvit (Ž. Simić), Beograd 1966; 
Oliver Tvist (B. Marković), Beograd 1966; 
Oliver Tvist (B. Šamić-Elaković), Sarajevo 
1966: Pikvikov klub (V. Miličević), Beo- 
grad 1966; Pisma (Izabrao, preveo i ko- 
mentare napisao N. Naumov), Beograd 
1966: Velika očekivanja (Ž. Simić), Beo- 
grad 1966; Zla vremena (J. Stojanović), 
Beograd 1966. 

DICKINSON, Emily (E- 
mili Dikinsn, 1830—1886), američ- 
ka pjesnikinja. Rođena u malom 
mjestancu Nove Engleske, prove- 
la je život povučeno u roditelj- 
skoj kući i nikad se nije udala. 
Mnoge njezine pjesme govore o 
neispunjenoj ljubavi prema čov- 
jeku o čijem identitetu biografi 
ni danas nisu sigurni. Za života 
objavila je svega nekoliko pjesa- 
ma rasutih po časopisima; prva 
zbirka tiskana je 1890, a potpuno 
izdanje njezina opusa (1955) sa- 
drži preko 1500 pjesama što ih je 
čuvala u kutijama i ladicama po- 
kazujući ih tu i tamo rijetkim po- 
jedincima. Stvarajući izvan glav- 
nih strujanja svog vremena, pro- 
našla je originalan izraz vrlo bli- 
zak modernom senzibilitetu. Sva- 
kodnevne pojave u kući, na livadi 
ili u vrtu, promjene godišnjih do- 
ba, poprimaju u njezinim pjesma- 
ma psihološki i metafizički smi- 
sao. Ona kao da se samoćom bra- 
ni od svijeta; čestu misao o smrti 
dočekuje sa svečanom spokojnoš- 
ću, pa i u ljubavnim pjesmama 
rijetko prekoračuje granicu sen- 
timentalnosti. I najbolniji doga- 
đaji objektiviraju se u smionim, 
preciznim metaforama. Koncen- 
triranost slike prelazi na struk- 
turu čitave pjesme koje kratkoću 
uvjetuje krajnja sažetost i elip- 
tičnost sintakse, a pažljiva modu- 
lacija jednostavnog metra i upo- 
treba neuobičajenih nečistih sro- 
kova stvara u pjesmi ravnotežu 
između oporog dostojanstva i 
strastvene, ponekad bizarne inte- 
ligencije. 
Američka lirika (I. Slamnig i A. Šoljan), 


Zagreb 1952; Antologija svjetske lirike, 
Zagreb 1956, 1965. 

DICKINSON 
DIDEROT 


DIDEROT, Denis (Deni 
Didro, 1713—1784), francuski knji- 
ževnik, kritičar, filozof, jedna od 
najistaknutijih ličnosti umjetnič- 
kog i političkog života 18. st. 
Okruživši se najvećim predstav- 
nicima svoga vremena (D'Alem- 
bert, Condillac, D'Holbach, Hel- 
vćtius, Grimm, Voltaire, Rous- 
seau, Montesquieu), poduzimlje 
izdavanje Enciklopedije (1751— 
—72), koja postaje riznica svih 
dostignuća nauke i napredne 
misli. Poznata je uloga koju 
je to izdanje izvršilo u razvoju i 
toku događaja u drugoj polovici 
18. st. i u predrevolucionarnoj 
epohi. U romanima raspravlja o 
pitanjima morala, društvenoj ne- 
pravdi, licemjerju i životu uop- 
će, na njemu svojstven način, tj. 
živim stilom, iznenađujući čita- 
oca smionim idejama i paradok- 
sima. Nije čudno što je zbog svo- 
jih ideja bio progonjen i zatva- 
ran. Najpoznatiji sa mu romani 
Rameauov nećak (Le Neveu de 
Rameau, 17627), Jakov fatalist 
(Jacques le Fataliste, 1773, obj. 
1796) i Redovnica (La Religieuse, 
1760, obj. 1796). Psihologija njego- 
vih likova nije produbljena. D. se 
ne upušta u studij karaktera, on 
zapravo diskutira sam sa sobom. 
Umjesto unutarnjeg života daje 
samo njegove vanjske manifesta- 
cije, igru fizionomija, geste, dr- 
žanje itd. Romani se odlikuju 
dinamičnošću konverzacije. Kao 
dramatičar — propagira  građan- 
sku dramu, koja treba da slika 
svakodnevni život na realističan 
način, suprotstavljajući se klasici- 
stičkom kazalištu. Drame Neza- 
koniti sin (Le Fils naturel, 1157) 
i Glava obitelji (Le Pčre de fa- 
mille, 1758) zanimljive su kao 

pokušaj kazališnog realizma te 
imaju više dokumentarnu nego 
umjetničku vrijednost. Zapravo 
su to sentimentalne »plačljive« 
drame — Comedie larmoyante 
(v. Terencije). Bio je bolji teore- 
tičar nego umjetnik. — Ostavio 
je niz članaka i studija iz pod- 
ručja kazališta i umjetnosti uop- 
će. Paradoks o glumcu (Parado- 
xe sur le comedien, 1773), Razgo- 
vori  (Entretiens), studija O 
dramskoj poeziji (De la poćsie 
dramatique) još uvijek su aktu- 
alni. U Salonima (Salons, 1759— 
—81) započinje likovnu kritiku. 
Kao filozof iznosi poglede u Fi- 
lozofskim mislima (Pensćes phi- 
losophiques, 1764), u Pismu o sli- 
jepima (Lettre sur les aveugles, 
1749) i u drugim djelima. Tu 
upoznajemo materijalističkog fi- 
lozofa i ateista. Odličan pozna- 
valac svih dostignuća znanosti, 
on svoj materijalizam temelji na 
činjenicama koje je nauka otkri- 
la. U tome i jest ujegova origi- 
nalnost, jer materijalističko shva- 
ćanje putem filozofskog rezoni- 
ranja datira još od Lukrecija 
(v.). U prirodi uzima kao načelo 
evoluciju, i po tome postaje pre- 
teča modernih teoretičara trans- 
formizma, Lamarcka i Darwina. 
Univerzalni duh renesansnog ti- 
pa, razvio je svoje snage na svim 
područjima ljudskog duha i mo- 
žda baš zato nije ostvario djela 
koja bi imala utjecaj poput Vol- 
taireovih ili Rousseauovih. 


Opatica, Zagreb 1921, 1926; Moralne priče 
(J. Popović), Beograd 1938; Odabrana dela 
(R. Dimitrijević i H. Alkalaj), Beograd 
1946; Pismo o slijepcima (D. Smičiklas), 
Zagreb 1950; O umetnosti (V. Korać), 
Beograd 1954; D. Pejović, Francuska pro- 
svjetiteljska filozofija, Fil. hrest., VI, Za- 
greb 1957; Redovnica (A. Smokvina), Za- 
greb 1960, 1963, Beograd 1964; Indiskretni 

dragulji (Z. Grujić), Beograd 191; O po- 
reklu i prirodi lepog (R. Nikolić-Miljano- 
vić), Beograd 1964; Tri romana (R. Dimi- 
jajavić, H. Alkalaj, A Smokvina), Zagreb 


hmp 
DIFOU —> Defoe 


DIGAT —> Dygat 


DIGENIS AKRITAS (Di- 
genes Akritas, oko 10. st.), bizant- 
ski ep. U nizu rukopisa 16. i 17. 
st. sačuvane su vrlo različite ep- 
ske obrade legende o Vasiliju 
Digenisu Akritasu, silnom juna- 
ku, koji je živio na gornjem 
toku Eufrata i borio se tamo 
kao bizantski graničar (akrit) 
protiv Arapa. Ta legenda nastala 
je kod bizantskog stanovništva 
Male Azije kao uspomena na du- 
ge i teške borbe koje su se u 9. 
i 10. st. vodile po padinama Ta- 
ura u istočnoj Maloj Aziji izme- 
đu bizantskog carstva i arapskog 
kalifata. Pjesme o Digenisu sa- 
čuvale su se kod Grka u usme- 
noj predaji do danas. Na teme- 
lju takvih pjesama mnogi su ne- 
poznati autori s većim ili ma- 
njim uspjehom napisali epove, u 
kojima skupljaju po više epizoda 
tog ciklusa te daju prikaz cijelog 
života legendarnog junaka. Prem- 
da ti pisci nisu bili nikakvi na- 
ročiti pjesnici, djela su im puna 
istinskog epskog zamaha i jedno- 
stavne ljepote. No te umjetničke 
vrednote preuzeli su oni od na- 
rodne poezije, a svojom obra- 
dom samo su ih umanjili. Prije- 
vodi epa o Digenisu Akritasu ušli 
su i u rusku srednjovjekovnu 
književnost. 


rk 


DIKINSON — Dickinson 
DIKINZ —> Dickens 
DIMA —> Dumas 

DIN LIN — Ting Ling 
DIRAS —> Duras 


DIRENMAT —> 
Durrenmati 


DJELA RIMLJANA —> 
Gesta Romanorum 


DOBINJE —> Aubigne 


DOBLIN, Alfred (Alfred 
Deblin, 1878—1957), njemački pri- 
povjedač. Do 1933. liječnik u Ber- 
linu; pred rasnim i političkim 
progonima sklanja se u emigra- 
ciju (Francuska, SAD), iz koje se 
1945. vraća u domovinu. U knji- 
ževnost stupa oko 1910: progra- 
matski pozdravlja futurizam, a 
pripovijetkama (Umorstvo žabo- 
kreka — Die Ermordung einer 
Butterblume, 1913) i »kineskim« 
romanom Tri skoka Wang-lunova 
(Die drei Spriinge des Wang-lun, 
1915), koji prikazuje moralne i 
praktičke probleme kvijetizma u 
političkoj borbi, stvara prve ob- 
rasce svoje ekspresionističke pro- 
ze — ritmiziran stil nabijen bi- 
zarnom metaforikom, stil koji iz- 
bjegava realističke norme te ob- 
likuje vizionarna i ekstatična sta- 
nja ljudske svijesti, odnosno pod- 
svijesti. Takav izraz primjenjuje 
u povijesnom romanu Wallen- 
stein (1920) i u proznom epu Br- 
da, mora i giganti (Berge, Meere 
und Giganten, 1924), utopiji o pot- 
punoj vlasti tehnike i njezinoj 
borbi s prirodom; to je djelo obi- 
lježeno piščevom mitskom fanta- 
zijom karakterističnom i za dru- 
ge romane. Najveći je uspjeh D. 
s pravom postigao romanom Ber- 


DOBLIN 


lin Alexanderplatz (1929). Ta »pri- 
ča« o radniku kojemu ne polazi 
za rukom da pošteno živi te se u- 
zalud opire utjecaju kriminala za- 
pravo je snažna epopeja moder- 
nog velegrada: vrlo složenom pri- 
povjedačkom tehnikom D. je u- 
mjetnički uvjerljivo uspio doča- 
rati zahuktali ritam milijunskog 
grada, panoramu njegove svaki- 
dašnjice i njegov tehnički meha- 
nizam. Tome služi stilski mozaik 
komponiran od mnoštva statis- 
tičkih podataka i raznorodnih je- 
zičnih postupaka — stil koji je 
srodan »simultanizmu« u američ- 
kom romanu (v. Dos Passos), li- 
kovnim kolažima dadaista ili fo- 
tomontažama i grafikama Dobli- 
novih suvremenika (u Berlinu 
dvadesetih godina) Georgea Gro- 
sza i Johna Heartfielda. Od roma- 
na nastalih u emigraciji treba 
spomenuti: Bez milosti (Pardon 
Wird nicht gegeben, 1935), osuda 
surove kapitalističke prakse; tri- 
logiju iz južnoameričke povijesti 
(Putovanje u zemlju bez smrti — 
Die Fahrt ins Land ohne Tod, 1937; 
Plavi tigar — Der blaue Tiger, 
1938; Nova prašuma — Der neue 
Urwald, 1948), koja prikazuje uz- 
roke neuspjeha »kršćanskog eks- 
perimenta« u doba kolonizacije i 
pruža uvid u metode imperijalis- 
tičke politike; golemu tetralogiju 
Novembar 1918 (1939—50), na- 
stalu u vrijeme piščeve konverzi- 
je: povijesni događaji u prvim 
poratnim danima (rasulo njemač- 
kih armija, revolucionarna aktiv- 
nost Liebknechta i Rose Luxem- 
burg) pozadina su tragedije mla- 
dog idealista koji teži za izmire- 
njem kršćanskog morala i zahtje- 
va socijalne revolucije. Nijedno 
od tih djela ne doseže umjetnič- 

DOBROLJUBOV 
DONELAITIS 


ku razinu spomenutoga berlin- 
skog romana, a to vrijedi i za po- 
sljednji piščev roman: Hamlet ili 
Duga noć se bliži kraju (Hamlet 
oder Die lange Nacht nimmt ein 
Enđe, 1956), strukturalno vrlo 
složeno djelo, kojemu je temeljni 
motiv raskrinkavanje konvencio- 
nalnih laži građanskog društva. 
Važne priloge poetici modernog 
romana (kritička ocjena futuriz- 
ma, tehnika »simultanosti«, apo- 
logija antipsihološke epike) sadr- 
že kritički radovi iz godina 1913— 
—1950, sabrani u knjizi Članci o 
književnosti (Aufsiitze zur Litera- 
tur, 1963). 


s 

DOBROLJUBOV, Nikolaj 
Aleksandrovič (1836—1861), ruski 
književni kritičar i publicist. Nje- 
gov se nazor o svijetu formirao 
u znaku Feuerbachova materija- 
lizma i utopijskog socijalizma. U 
svojim je člancima tražio da Ru- 
sija krene revolucionarnim  pu- 
tem. Književnost, prema njegovu 
mišljenju, odražava ideje koje se 
razvijaju u društvu, a značenje 
pisca zavisi od toga kako su te 
ideje izražene u njegovu djelu i 
da li su značajne za društveni 
život. Vrijednost književnog dje- 
la određuje se odgovorom na pi- 
tanje »što i kako propagira«. To 
međutim ne znači da autor mora 
biti tendenciozan, već je njegova 
stvar samo da bude istinit u pri- 
kazivanju stvarnosti. Kritičar tre- 
ba da ideju koja se nalazi u dje- 
lu otkrije čitaocu, a da se pri 
tom ne obazire na subjektivna 
piščeva shvaćanja. Svoje poglede 
Dobroljubov je i primijenio u 
člancima o djelima Ostrovskoga 

(v.), Gončarova (v.) i Turgenje- 
va (v.). 


Književno-kritički članci (M. i B. Mar- 
ković), Beograd 1948. 


af 
DODE — Daudet 
DOJL — Doyle 
DOMBROVSKA —> 
Dabrowska 


DONELAITIS, Kristionas 
(Kristionas Donelaitis, spominje 
se i kao Dounelaitis, Donalaitis, 
Donalitius, 1714—1780). Litavski 
pjesnik, začetnik svjetovne knji- 
ževnosti na narodnom jeziku. Kao 
protestantski pastor u siromaš- 
nom selu tadašnje istočne Prus- 
ke promatrao je godinama težak 
život litavskih kmetova, narodne 
običaje, društvene i moralne su- 
protnosti među seljacima. Sve to, 
a i niz realističkih sličica krajoli- 
ka i rada na poljima, pjesnički je 
oblikovao u deskriptivnom spje- 
vu Godišnja doba (Metai, u hek- 
sametrima, napisanom oko 1760— 
—70, objavljenom 1818). Iako bez 
radikalnijih društvenih zahtjeva, 
spjev sadrži jasnu osudu izrablji- 
vanja seljaka, njihove bespravno- 
sti i ponjemčivanja. Jezično bo- 
gatstvo, smiren i jasan izraz po 
uzoru na suvremenu klasicističku 
književnost, gotovo  realistička 
preciznost opisa i humanizam pje- 
snikov, pozitivne su osobine spje- 
va, koji zapravo nema jedinstve- 
ne radnje: sastoji se od niza epi- 
zoda kojima je obuhvaćen ciklus 
godišnjih doba, Napisao je i šest 
basna s aluzijama na nepravde 
građana i činovnika i jednu priču 
u stihovima. 

mz 


DONNE, John (Džon Don, 
1571. ili 1572—1631), engleski pje- 
snik, poznat kao osnivač pjesnič- 
ke »metafizičke škole«. U stiho- 
vima, od kojih su svjetovni po- 
znatiji od duhovnih, prekida s 
renesansnom pjesničkom tradici- 
jem, tj. s konvencionalnom lju- 
bavnom, pastirskom i alegorij- 
skom poezijom. Najčešći su mo- 
tivi u njegovoj poeziji čulna lju- 
bav, prolaznost života i religija, 
a oblikuje ih novom pjesničkom 
tehnikom. Neuobičajene, široko 
zasnovane i »neprirodne« metafo- 
re pa neočekivane dosjetke i du- 
hovita igra riječima obilježuju 
Donnovu poeziju, u kojoj su na- 
gli prijelazi iz lirskih zanosa i us- 
hita u svakidašnjost, grubost i ci- 
nizam vrlo česti. A to objašnjava 
činjenica da je elemente svoje 
osebujne i bogate metaforike u- 
zimao iz različnih područja ljud- 
ske djelatnosti, počevši od sva- 
kodnevnog života do filozofskog, 
teološkog i psihološkog nazivlja. 
Uz to prekida s upotrebom ba- 
štinjenih metričkih pravila, pa su 
ritmičke i akcentske nepravilno- 
sti u njegovim pjesmama česte. 
Naročito zanimanje za »metafi- 
zičku poeziju« pokazali su mo- 
dernistički pjesnici, kao npr. T. 
S. Eliot (v.), koji u njoj pozdrav- 
ljaju prvog vjesnika pjesničkih 
sloboda. 


dia Ella svjetske lirike, Zagreb 1956, 
5. 

DOS PASSOS, John (Džon 
Dospesos, 1896), američki roma- 
nopisac, po ocu portugalskog po- 
rijekla. Završivši studij, sudje- 
lovao je u prvom svjetskom ratu 


DONNE 
DOS PASSOS 


kao dobrovoljac. Poslije rata bio 
je neko vrijeme novinski dopi- 
snik. Prvo priznanje stekao je 
ratnim romanom Tri vojnika 
(Three Soldiers, 1921), a roman 
Prijelaz na Manhattan (Manhat 
tan _ Transfer, 1925) osigurava 
mu mjesto među vodećim ame- 
ričkim piscima našeg vremena. 
Tu opisuje New York u razdo- 
blju  1890—1925.  »kolektivistič- 
kom« tehnikom, tj. prikazom pa- 
ralelno zahvaćenih i ispreplete- 
nih sudbina većeg broja lica. Na- 
ročitu pažnju zaslužuju fotograf- 
ski vjerni dijalozi. Još složenijom 
»kolektivističkom« tehnikom slu- 
ži se u glavnom djelu, trilogiji 
USA (1938) — 42. paralela (The 
42nd Parallel, 1930), 1919. (1932) 
i Krupni kapital (The Big Mo- 
ney, 1936). I ovo djelo teži za 
»sociološkom  objektivnošću« u 
povezivanju mnogobrojnih ljud- 
skih sudbina kroz tri pokoljenja, 
a ističu se naročita stilska sred- 
stva: »žurnal« (Newsreel), »životo- 
pis« i »objektiv« (Camera Eye). 
»Žurnali« su uvodi sastavljeni od 
odlomaka novinskih vijesti ili nas- 
lova, reklamnih krilatica, odloma- 
ka iz šlagera, političkih govora, a 
»Životopisi« su kratke, impre- 
sionističke, često zajedljive bio- 
grafije najistaknutijih ličnosti e- 
pohe. Dok ova sredstva služe isti- 
canju dokumentarne prirode tri- 
logije, »objektiv« — odlomci pisa- 
ni osebujnom pjesničkom  pro- 
zom uz upotrebu tehnike »struje 
svijesti« — stvara ugođaje koji 
daju individualnu psihološku per- 
spektivu. Neposredno pred prošli 
rat D. P. prihvaća konzervativni- 
je društvene nazore. To se odra- 
zilo u njegovoj drugoj (i slabijoj) 
trilogiji District of Columbia 

(1953) koja je ujedno pisana na 
konvencionalniji način. Nju čine 
Doživljaji mladića (Adventures of 
a Young Man, 1939), gdje polemi- 
zira s komunizmom, Šef (Num- 
ber One, 1943), osuda političke 
demagogije, i Veliki plan (The 
Grand Design, 1949), kritika soci- 
jalne politike F. D. Roosevelta. 
Stilski je sličan i najnoviji Dos 
Passosov roman Sredina stoljeća 
(Midcentury, 1961), koji osuđuje 
agresivnost i korupciju moćnih 
američkih sindikata. 

Manhattan Transfer (J. Švarc i N. Si- 
mić), Zagreb 1952; Tri vojnika (J. Đor- 
đević), Beograd 1954; U. S. A. (N. Simić, 


A. Šoljan idr), Rijeka 1956; Sredina sto- 
ljeća (Lj. Radović), Zagreb 1965. 

DOSTOJEVSKI, Fjodor 
Mihajlovič (1821—1881), ruski ro- 
manopisac. Profesionalni  knji- 
ževnik i publicist. Zbog sudjelo- 
vanja u radu utopijsko-socijali- 
stičkog kružoka bio je 1849. osu- 
đen na smrt, ali zatim pomilovan 
i poslan na robiju u Sibir, gdje 
je boravio do 1859. Kasnije u ne- 
kim djelima vodi polemiku sa 
stavovima ruskih utopijskih so- 
cijalista (Černiševski, v.) i s na- 
činom na koji su ruski anarhisti 
vodili borbu (roman Demoni 
— Besy, 1871—72). Od _ 1873. 
objavljivao je publicistički Dnev- 
nik (Dnevnik  pisatelja), gdje 
propovijeda slavenofilske ideje, 
a 1876—77. u jeku ratova na Bal- 
kanu bio je na pozicijama ru- 
skog imperijalizma. Ruski narod 
smatrao je  narođom-bogonos- 
cem koji će preporoditi čovje- 
čanstvo (govor u čast Puškina, 
1880). Romane je gradio na za- 
nimljivim fabulama koje su če- 

sto nalik na zaplete kriminalnih 
i bulevarskih romana, ali su one 
izrazito funkcionalne: privlače 
pažnju čitaoca, koji ulazi u psi- 
hološku, etičku i moralnu pro- 
blematiku piščevih junaka. Neke 
novele nemaju ni takve fabule: 
»junak« se sam »ispovijeda« i iz- 
nosi svoj psihički i moralni pro- 
blem (Zapisi iz podzemlja — 
Zapiski iz podpolja, 1864). Sredi- 
na u kojoj se likovi kreću redov- 
no je, uz neke izuzetke (Selo 
Stepančikovo, 1859), gradska; o- 
pisujući je, D. okružuje svoje li- 
kove tmurnim gradskim pejza- 
žem, opisima ulica, krčmi, man- 
sardi. Njegov stil stoga nosi pe- 
čat turobne tragičnosti. Likovi 
su pretežno ljudi u kojih je po- 
niženo i povrijeđeno ljudsko do- 
stojanstvo, pa se za nanijete u- 
vrede i poniženja svete okolini. 
Psihološka stanja, ubojstva ili 
smrt rješavaju njihove sudbine. 
Tri su osnovne varijante karakte- 
ra u njegovim romanima: po- 
bunjenik u društvu (Raskoljni- 
kov, Ivan Karamazov), krotak i 
ponizan, smiren kršćanin (knez 
Miškin, Sonja — Marmeladova, 
Aljoša Karamazov) i ciničan, 
razvratan pokvarenjak (knez Val- 
kovski, Svidrigajlov, Fjodor Ka- 
ramazov). Njihova etička i mo- 
ralna problematika dolazi do iz- 
ražaja prvenstveno u dijalozima, 
u kojima se nekada raspravljaju 
i ideološka pitanja, a u opisiva- 
nju njihova psihičkog doživlja- 
vanja koristi se D. često unutra- 
šnjim monolozima. Govor je nji- 
hov nervozan, isprekidan, ubrzan 
i bunovan, a metaforičnost u 
opisima izrazito velegradska i 
tmurna. Roman Bijedni ljudi 
(Bednye ljudi, 1846) oslanja se 


još na Gogolja (v.) i njegovu 
Kabanicu. Po obliku to je roman 
u pismima između dvoje socijal- 
no i ljudski »uvrijeđenih« ljudi: 
Makara Devuškina, koji ide od 
uvrede prema protestu, i smire- 
ne Varenjke. Poniženi i uvrijeđe- 
ni (Unižennye i oskorblennye, 
1861) izgrađeni su na oblikova- 
nju ljubavnih odnosa Nataše i 
Aljoše kao psihičkoga doživljava- 
nja, ali su najrazrađeniji karak- 
teri cinika, karijerista i nasilnika 
kneza Valkovskog i njegove na- 
puštene nezakonite kćeri Nelly. 
U romanu je naglašena melodra- 
matičnost. Zločin i kazna (Pre 
stuplenie i nakazanie, 1866) ro- 
man je o studentu Raskoljniko- 
vu koji ubija staru lihvarku da 
bi njenim novcima pomogao si- 
romašne, ali se postepeno kaje i 
sam predaje u ruke vlastima. 
Motivacije zločina veoma su raz- 
nolike (motivacijska relativnost), 
dok je motivacija pokajanja izra- 
zito psihološka. Drugi je lik So- 
nja — smirena i kršćanski poniz- 
na prostitutka koja se prodaje da 
bi pomogla obitelji. Ona upravo 
svojim stavovima vodi Raskoljni- 
kova prema priznanju zločina. 
Junak je Idiota (1868) knez Mi- 
škin, neobrazovan, nerazuman e- 
pileptičar koji nosi u sebi druge 
vrline: altruizam, iskrenost, po- 
žrtvovanje i osjećajnost. Fabu- 
larnu osnovu romana čini povi- 
jest buntovne, ponosne, napaćene 
Nastasje Filipovne, koja prote- 
stira svojim činovima protiv la 
ži, podlosti, karijerizma i vlasti 
novca nad čovjekom u društvu 
koje ju je bacilo u kal. Sporedni 
fabularni tok vodi u satirički 
ocrtano društvo  »nihilista«. U 
Mladiću (Podrostok, 1875) šire 

je prikazana razvratna  sredi- 
na društva u raspadu, u ko- 
ju ulazi mladi, »poniženi« Versi- 
lov s idealom osamljenika; no- 
vac mu treba da pruži vlast nad 
ljudima, a ta ga odvodi prema 
ludilu. Braća Karamazovi (Bra- 
t'ja Karamazovy, 1879—80) u 
mnogome su podređeni idejnim 
stavovima Dostojevskoga: pro- 
povijedanju patnje i teokracije, 
isticanju mračne čovjekove pri- 
rode. Uz Dimitrija, sklona zloči- 
nima, strastvena, poročna, ali re- 
ligiozna, stoji amoralist i bun- 
tovnik protiv religije Ivan (po- 
glavlje »Pobuna«). Treći je brat 
kršćanski smireni Aljoša. Uz bra- 
ću je postavljen lik pokvarenja- 
ka Smerdjakova, koji ubija oca 
Karamazovih, što i predstavlja 
fabularno čvorište romana. Veli- 
ki je dio romana posvećen izrav- 
no moralnoj i etičkoj problema- 
tici koja izvire iz uzajamnih od- 
nosa likova i, prvenstveno, braće 
prema ocu. Ostvaren je u opšir- 
nim dijalozima i često u poglav- 
ljima koja čine zasebne cjeline 
(»Ispovijest vreloga srca«, »Le- 
genda o velikom inkvizitoru«). D. 
je stvorio nov tip romana, struk- 
tura kojega ne daje društveno- 
-analitički pogled na svijet, kao 
u klasika realizma, već pruža ve- 
ću mogućnost za razotkrivanje 
ljudske psihe, ili pak za rasprav- 
ljanje o moralnim, etičkim i filo- 
zofskim problemima. Pretečom 
su ga smatrali ekspresionisti, a u 
novije vrijeme egzistencijalistički 
pisci (v. Sartre, Camus). U mno- 
gome su se oslanjali na Dostojev- 
skoga i Gide (v.), Proust (v.), Du- 
hamel (v.), Stefan Zweig (v.) i 
dr. Njegova su djela imala od- 

DOYLE 
DRAC 


jeka i u našoj književnosti (Do- 
nadini, Cesarec). 

Sabrana djela 1—9 (I. Velikanović), Zagreb 
1923; Selo _ Stepančikovoa_ (M. Kašanin), 
Beograd 1950; Poniženi 1 uvrijeđeni (J. 
Maksimović), Beograd 1955; Mladić (M. 


Ivković), Bcograd 1955; Odabrana djela 
1—10, Rijeka—Zagreb 1964. 
af 


DOYLE, Arthur Conan 
(Artur Konan Dojl, 1859—1930), 
engleski pisac detektivskih pripo- 
vijesti koji je u svijetu stekao to- 
liku popularnost da se obično 
smatra utemeljiteljem te pripo- 
vjedačke vrste. Književni su mu 
uzori bili E. A. Poe (v.) i E. Ga- 
boriau, a kako je po zanimanju 
bio liječnik, našao je jake potica- 
je u mogućnostima koje pruža 
prirodoznanstvena analiza. Lik 
čuvenog detektiva-amatera, Sher- 
locka Holmesa, ostvario je prvi 
put u oduljoj pripovijesti Grimiz- 
na studija (A Study in Scarlet, 
1887). Serijom pripovijedaka o 
tom junaku koju je objavio pod 
naslovom Pustolovine Sherlocka 
Holmesa (The Adventures of 
Sherlock Holmes, 1891) postigao 
je prvi uspjeh, što ga je potaklo 
da objavi novi niz pripovijesti s 
istim središnjim likom, Uspome- 
ne Sherlocka Holmesa (The Me- 
moirs of Sherlock Holmes, 1894). 
Posljednju pripovijest iz ove se- 
rije zamislio je kao zaključnu, pa 
u njoj glavni junak i umire. No 
time je duboko razočarao čitao- 
ce, u mašti kojih je lik izuzetno 
sposobnog i pomalo bizarnog de- 
tektiva i dalje živio. Stoga se D. 
ponovo vratio svom junaku u ove- 
ćoj pripovijesti Baskervilski pas 
(The Hound of the Baskervilles, 
1902). Doyleova sposobnost u iz- 
mišljanju zapletaja i u iznalaže- 

nju problema upravo je zapanju- 
juća. Zanimljivo je da se u kom- 
pletnom njegovu detektivsko-kri- 
minalističkom opusu, koji broji 
oko šezdesetak djela, rjeđe javlja 
motiv ubojstva. Sherlock Hol- 
mes najčešće istražuje slučajeve 
kao što su provala, ucjena, utaja, 
krađa dokumenata i sl. Sherlock 
Holmes često se uspoređuje s 
Poeovim Dupinom (The Murđers 
in the Rue Morgue, 1840), no dok 
Dupin čitaocu ostaje nepoznani- 
ca, Doyleov junak, mada posje- 
duje natprosječne sposobnosti, 
doima se kao cjelovita i čovjeku 
bliska ličnost. U tom smislu do- 
punjuje ga lik njegova prijatelja, 
pratioca i kroničara doktora Wat- 
sona koga je pisac zamislio kao 
oličenje dobrodušne nesnalažlji- 
vosti. Mnogi su autori pokušali 
oživjeti Holmesov lik ili su, pri- 
hvativši ga kao uzor, stvorili no- 
ve tipove idealnog detektiva (Po- 
iret A. Christie ili Maigret G. Si- 
menona). Manje su poznati Doy- 
leovi povijesni romani, npr. Bije- 
li odred (The White Company, 
1891) i Micah Clarke (1889). 


Doživljaji Šerloka Holmsa (Lj. Stefanović 
i J. Mesarović), Beograd 1951; Iščezli svet 
(R. Todorović), Beograd 1951; Baskervilski 
pas (Z. Kostić), Beograd 1960; Dolina 
straha (S. Foht), Sarajevo 1961; Odabrana 
djela. Baskervilski pas. Zamak Soskomb. 
Mazarenov dragulj. Znak četvorice. Skrlet- 
na studija. Avanture  Šerloka  Holmsa. 
Žuto lice. Nenastanjena kuća. Njegov zad- 
nji podvig. Crveni krug i druge priče. 
Dnevnik _ Šerloka_ Holmsa (R. i A. Vlaš- 
kalin), Rijeka 1963. 

DRAČ, Ivan Fedorovič 
(1936), ukrajinski pjesnik. Radio 
je kao učitelj, studirao je u Kije- 
vu, radio u Dovženkovu filmskom 
studiju u Kijevu. Uz Linu Kosten- 
ko i Mikolu Vingranovskog vođa 


je mlade pjesničke ukrajinske ge- 
neracije. Njegovu poeziju karak- 
terizira intenzitet čuvstvenog do- 
življaja, bogata asocijativnost, 
nova metaforika i eksperimenti- 
ranje s oblicima ukrajinske poe- 
zije. Pojava njegovih pjesama u 
časopisima izazvala je otpore i 
žive diskusije u ukrajinskoj kri- 
tici, ali i mnogobrojne prijevode 
njegovih pjesama izvan granica 
SSSR-a. D. je autor zbirke So- 
njašnyk (Suncokret, 1963) s mno- 
gim pjesmama zasnovanim na 
motivima književnosti i umjet- 
nosti (Ševčenkova smrt, Picasso- 
va suza, Prokofjevljeva sonata, 
Vrubeljeva studija) i baladičnom 
dramatičnošću stihova. Novija je 
njegova zbirka  Protuberancije 
srca (Protuberanci sercja, 1965), 
a napisao je također filmsku pri- 
povijest komedijskog karaktera 
Zdenac za ožednjele (Krynicja 
dlja spraglyh, 1964). 

af 


DRAJDN —> Dryden 
DRAJSER —> Dreiser 


DREISER, Theodore (Ti- 
odor Drajser, 1871—1945), ame- 
rički pripovjedač. Odrastavši u 
siromašnoj obitelji njemačkih 
doseljenika, počeo je rano zara- 
đivati kruh u različitim zanima- 
njima. Ubrzo je postao novinar, 
što ostaje sve do 1919. Prvi ro- 
man, Djevojka Carrie (Sister 
Carrie, 1900), bio je odmah po 
objavljivanju zabranjen zbog na- 
zora iznijetih u njemu. Kao najva- 
žniji predstavnik naturalizma u a- 
meričkoj književnosti D. prikazu- 
je čovjeka kao običan »kemizam«, 
tj. kao igračku prirodnih zakona 


DREISER 


i žrtvu dvaju glavnih pokretača 
ljudske djelatnosti: ekonomskih 
pobuda (želja za novcem) i bio- 
loškog nagona (spol). On zato i 
ne osuđuje svoje junake zbog 
njihova nemorala, prijestupa pa 
i zločina, već ih smatra više žrt- 
vama nego krivcima. Zabranjen 
je bio i roman Genije (The Geni- 
us, 1915). Ostali su romani iz tog 
razdoblja Jennie Gerhardt (1911), 
Novčar (The Financier, 1912) i 
Titan (The Titan, 1914), koji za- 
jedno s kasnijim Stoikom (The 
Stoic, 1947) čine trilogiju oko 
središnjeg lika, novčara Franka 
Cowperwooda. Najbolje mu je 
djelo roman Američka tragedija 
(An American Tragedy, 1925), o- 
snovan na stvarnome događaju, 
o mladiću koji ubija ljubavnicu 
jer mu smeta u društvenom u- 
sponu. To opsežno djelo odlikuje 
se, unatoč čestoj tromosti radnje 
i nezgrapnosti stila, neospornom 
mračnom tragičkom snagom. I 
zbog tog djela, u kome je zločin 
prikazan kao posljedica slijepih 
unutrašnjih pobuda i društvenih 
okolnosti (što je izazvalo burne 
diskusije), D. je imao neprilike s 
cenzurom. Istakao se i publici- 
stičkom = djelatnošću, naročito 
kao zagovaratelj prijateljstva sa 
SSSR. Potkraj života pisca su 
zaokupila vjerska pitanja (napo- 
se kvekerstvo). Neposredno prije 
smrti pristupio je KP SAD. 


Finansijer (V. Suzanić), Rijeka 1957; Stoik 
(F. Bukovšek), Rijeka 1957; Titan_ (M. 
Kučić), Rijeka 1951; Bedem (Z. Vukiče- 
vić), Rijeka 1959; Jennie Gerhardt (M. 
Jović), Zagreb 1963; Sestra Carrie _(V. 
Šarić), Rijeka 1963; Genije (B. Lukić), 
Rijeka 1963; Zora (O. Lakomica), Rijeka 
1963; Američka tragedija _(B. Grgić), 
Rijeka 1963, (Ž. Simić), Beograd 1965; 
Galerija žena (V. Suzanić), Rijeka 1965. 

DRYDEN, John (Džon 
Drajdn, 1631—1700), engleski pje- 
snik, prozaist, dramatičar i kriti- 
čar. Nesumnjivo najsvestraniji i 
najplodniji pisac u epohi povrat- 
ka monarhije, D. je stvarao uvi- 
jek u skladu s neposrednim knji- 
ževnim, političkim i vjerskim za- 
htjevima. Tako je Herojske stan- 
ce (Heroic Stanzas, 1659) posve- 
tio uspomeni Cromwellovoj, a 
pjesmu Astraea Redux (1660) na- 
pisao je u slavu povratka na pri- 
jestolje Karla II. Po patriotsko- 
političkoj pobudi tim je djelima 
nalik pjesma pod naslovom Am- 
nuis Mirabilis (1667), nastala po- 
vodom englesko-holandske bitke, 
velike kuge i londonskog požara. 
U pjesmi Astraea Redux D. je prvi 
Put primijenio tzv. heroic couplet 
(parno rimovani jampski penta- 
metar) kojim se kasnije obilato i 
vješto služio pišući satire i kaza- 
lišne komade. A upravo su satire 
reprezentativno područje Drvde- 
nova poetskog rada. Najpoznatija 
mu je politička satira Absalom i 
Ahitofel (Absalom and Achitophel, 
1681), u kojoj je, posluživši se 
biblijskom tematikom, nesmilje- 
no i oštro napao pokušaj vi- 
govaca da dođu na vlast; Međalja 
(The Medall, 1682) je također u- 
perena protiv vigovaca, a satira 
Mac Flecknoe (1682) žestok je 
napadaj na pjesnika Thomasa 
Shadwella. Poznate su mu i pje- 
sme vjersko-polemičkog sadržaja 
Svjetovnjakova vjera — Religio 
Laici (1682) i Košuta i pantera 
(The Hind and the Panther, 1687). 
U prvoj nastupa kao apologet an- 
glikanizma, a u drugoj katoliciz- 
ma. O izuzetnom Drydenovu lir- 
skom talentu svjedoči i oda koju 
je napisao nadahnut glazbom, 

Aleksandrova gozba (Alexander's 
Feast, 1697). Iako tematski usko 
vezana za mjesto i vrijeme po- 
stanka, Drydenova poezija zbog 
tehničkih kvaliteta i spontana od- 
nosa prema pojavama vanjskog 
svijeta, ima trajnu umjetničku 
draž. Kao scenski pisac bio je ne- 
obično okretan, a stvaralački su 
mu poticaji bili raznovrsni: osla- 
njao se na englesku dramsku tra- 
diciju, trudio se da dostigne fran- 
cuske klasicističke uzore i, napo- 
kon, uvijek je nastojao ugoditi 
zahtjevima publike. Pisao je ko- 
medije, tragikomedije, tragedije, 
tzv. herojske drame i libreta za 
opere, a pokušao je preraditi i 
dvije Shakespeareove (v.) drame. 
Književnopovijesno su zanimljive 
herojske drame u kojima je, teže- 
ći za vanjskim efektima, predi- 
menzionirao svojstva likova i 
intenzivirao dramske sukobe do 
krajnjih granica. Trajnija pri- 
vlačnost pripisuje se tragediji 
Sve za ljubav ili Svijet je te- 
meljito izgubljen (All for Love, 
or the World Well Lost, 1678) 
u kojoj se ne samo metrom 
(blank verse) već i temom o An- 
toniju i Kleopatri priklonio Sha- 
kespeareu. Dramaturške poglede 
iznio je u poznatom kritičkom 
djelu pod naslovom Esej o dram- 
skoj poeziji (Essay on Dramatic 
Poesie, 1668). Tu je podržao nače- 
la klasicističkog kazališta, ali je 
istodobno s mnogo razumijeva- 
nja pisao i o slobodnijim postup- 
cima engleskog kazališta. Znača- 
jan je sud o Shakespeareu koji 
predstavlja datum u povijesti en- 
gleske kritike, a to vrijedi i za 
sud o Chauceru (v.) u predgovo- 
ru Basna, starih i modernih (Fab- 
les Ancient and Modern, 1700). U 


tim je Basnama parafrazirao pri- 
če iz djela Ovidija, Boccaccia i 
Chaucera (v.). 


legija svjetske lirike, Zagreb 1956, 

DU BELLAY, Joachim 
(Žoakim di Bele, 1522—1560), fran- 
cuski pjesnik i književni teoreti- 
čar. Ostavši rano siroče, proveo 
je zanemareno djetinjstvo u po- 
krajini Anjou za koju će ostati 
emotivno vezan cio život. U Poi- 
tiersu dolazi u dodir s uglednim 
humanistima onog vremena, a su- 
sret s Ronsardom  (v.) označio 
je odlučnu prekretnicu u njegovu 
životu. U Parizu stupa u krug pi- 
saca okupljenih oko Plejade i po- 
staje jedan od najvatrenijih po- 
bornika njezinih ideja. Kratko- 
trajni boravak u Italiji nadahnuo 
je dvije najljepše pjesnikove zbir- 
ke. Ime mu je vezano uz doku- 
ment koji predstavlja jednu od 
najvažnijih etapa u povijesti 
francuske književnosti i jezika. 
To je Obrana i slavljenje fran- 
cuskog jezika (Dćfense et illu 
stration de la langue francaise, 
1549), borbeni manifest, prožet 
rodoljubnim patosom, u kojem 
pjesnici Plejade iznose svoj re- 
volucionarni program. Glavne su 
ideje reforma i utvrđivanje fran- 
cuskog kao književnog jezika i 
razrada nove poetike kojom fran- 
cuska književnost treba da stane 
uz najveće suvremene i antičke 
književnosti. Premda u Obrani 
propovijeda uvođenje antičkih 
žanrova, Du Bellay njeguje pogla- 
vito sonet, neantički pjesnički ob- 
lik, u kojem je njegov tempera- 
ment lirskog, intimnog pjesnika 


DU BELLAY 
DUHAMEL 


najpotpunije progovorio. Smatra 
se pravim tvorcem francuskog so- 
neta. U njegovu remek-djelu, lirs- 
kom dnevniku Žaljenja (Regrets, 
1558), prirodnost i iskrenost osje- 
ćaja pretočila se u jednostavnu 
formu, u čistu suzdržanu muziku 
ritma. Glavne su teme žaljenje za 
domovinom i duboko razočaranje 
koje doživljuje pjesnik otkrivaju- 
ći Italiju svog vremena. Suptilni 
elegični ugođaji miješaju se s 
britkom lucidnom satirom kojom 
šiba izopačenost papinskog dvo- 
ra, politiku katoličke crkve i 
društvene prilike u Rimu. U zbir- 
ci Rimske starine (Antiquitćs de 
Rome, 1558) elegična tema o pro- 
pasti drevnog Rima ukrštava se 
sa satiričnom temom o ništavilu 
suvremenoga. Ostale su zbirke 
Olive (1549), napisana pod utje- 
cajem petrarkista, i Seoske igre 
(Jeux rustiques, 1558) kojoj i po- 
red nekoliko majstorski izlivenih 
soneta nedostaje sklad ugođaja i 
oblika po kojemu je Du B. jedan 
od najvećih lirskih pjesnika fran- 
cuske renesansne književnosti. 


M. Pantić, Poetika humanizma i renesan- 
se, I—IIl, Beograd 1963. 

DUHAMEL, Georges 
(Žorž Diamel, 1884—1966), fran- 
cuski pjesnik i pripovjedač. Li- 
ječnik, D. se rano zanima za knji- 
ževnost i javlja se u pjesmama 
(Legende, borbe — Des legendes, 
des batailles, 1907; Drugovi — Les 
Compagnons, 1912; Elegije — Ele. 
gies, 1920) i kazališnim komadi- 
ma (Svjetlo — La Lumičre, 1911; 
U sjeni statua — Dans T'ombre 
des statues, 1912; Borba — Le 
Combat, 1913. i dr.). Lirski ra- 

DUMAS 


spoložen, on voli čovjeka slabog, 
nesretnog i bespomoćnog. Kad 
izbija prvi svjetski rat, on je ki- 
rurg koji spašava živote tisuća- 
ma ranjenika, potvrđujući i da- 
lje produbljujući svoj humani- 
zam. To doba nadahnulo ga je 
za djela Život mučenika (La Vie 
des martyrs, 1917) i Civilizacija 
(Civilisation, 1918), gdje je dao 
nezaboravnu sliku patnja i hra- 
brosti ranjenika koje je liječio. 
Na liniji svojih čovjekoljubivih 
inspiracija bori se za usposta- 
vu »vladavine _ srca« na pod 
ručju politike i morala (esej Po- 
sjedovanje svijeta — Possession 
du monde), piše seriju romana 
posvećenih ličnosti Salavina (Ži- 
vot i avanture Salavina — La Vie 
et avantures de Salavin, 1920— 
—32), u kojima je prikazao psiho- 
logiju poniženih, slabih, izgublje- 
nih ljudi, koji se ne mogu snaći i 
upravljati vlastitim životom. Za- 
tim slijedi Kronika obitelji Pa- 
squier (La Chronique des Pas- 
quier, 1933—45), povijest građan- 
ske obitelji, gdje je finim psiho- 
loškim poniranjem suprotstavio 
plemenitost inteligencije i muzič- 
ke umjetnosti niskosti interesa. 
Po kompoziciji oba su ciklusa pri- 
mjeri tzv. romana-rijeke, kojim 
obiluje francuska književnost s 
kraja 19. i na početku 20. st., a 
naročito oko 1930. Uz Duhamela 
najbolji su predstavnici cikličkog 
»romana-rijeke« R. Rolland (v.), 
J. Romains (v.), Roger Martin du 
Gard (v.),J. P. Sartre (v.). D. pra- 
ti zbivanja u svijetu, posjećuje 
novu Rusiju (Putovanje u Mosk- 
vu — Le Voyage de Moscou, 1927) 
i vidi njen uspjeh. Ali on je pro- 
tiv novog doba zasnovana na 
tehničkom progresu (Prizori bu- 

dućeg života — Scčnes đe la vie 
future, 1930). Kad se hitlerovska 
opasnost pretvara u rat, D., pro- 
tivnik fašizma i rata, piše Bijeli 
rat (La Guerre blanche, 1939). 
Svojim člancima i esejima dos- 
ljedno se borio za društvo ute- 
meljeno na miru, trpeljivosti i 
solidarnosti. 


Izabrana djela (N. Trajković), Beograd 
1933; Prizori budućeg života (L. Žimbrek), 
Zagreb 1934; Ponoćna ispovijed (V. Tecila- 
zić), Zagreb_ 1940; Olujna noć (R. Di- 
mitrijević), Beograd 1954; Dva čovjeka 
(I, Kušan), Zagreb 1955; Krik iz dubina 
(B. Klokočar), Zagreb 1956; Puinici s 
»Nađe« (B. Klokočar), Zagreb 1956; Hro- 
nika porodice Paskije (R. Dimitrijević, A. 
Jovanović), Beograd 1957, 1960; Salavinov 
dnevnik (1. Kušan), Zagreb 1958. 

DUMAS, Alexandre, otac 
(Aleksandr Dima, 1803—1870), 
francuski pripovjedač i dramati- 
čar, jedan od začetnika tzv. ro- 
mana-feljtona. Pisac nevjerojatno 
plodnog talenta, bogate fantazije 
i živa duha, okušao se jednako 
sretno u kazališnim djelima i u 
povijesnim romanima. Henrik 
III i njegov dvor (Henri III et sa 
Cour, 1829), historijska tragedija 
kombinirana s ljubavnom dra- 
mom, prvi je romantički komad 
prikazan na francuskoj sceni. 
Nakon uspjeha drame Antony 
(1831), tragedije ljubomore, D. 
je napisao još mnogo drama, 
melodrama, tragedija i lakih ko- 
medija. Tragedije imaju sve oso- 
bine romantičarskog kazališta: 
golem aparat, mnogo osoba, pa- 
tetičan ton, složen sukob i mno- 
štvo obrata. Velik su uspjeh po- 
stigli pseudohistorijski romani, 
u kojima povijest oživljava kao 
zanimljiva i slikovita stvarnost. 
Dokument vremena obuhvaćen je 


zanimljivim  zapletom, mnogim 
pustolovinama, simpatičnim i 
hrabrim junacima. Najpoznatija 
je trilogija romana Tri muške- 
tira (Les Trois Mousquetaires), 
Dvadeset godina kasnije (Vingt 
ans apres), Vicomte de Brage- 
lonne (Le Vicomte de Bragelon- 
ne, 1847), zatim slijede Grof 
Monte Cristo (Le Comte de 
Monte-Cristo, 1844—45), Kraljica 
Margot (La Reine Margot, 1845), 
Gospođa de Montsoreau (La 
Dame de Montsoreau, 1846) itd. 
Utjecaj avanturističko-povijesnih 
Dumasovih romana osjetio se 
gotovo u cijeloj evropskoj trivi- 
jalnoj literaturi. Međutim, kom- 
pozicija, svjež dijalog i živ opis 
privlače i danas pažnju i interes 
široke publike. 


Put po Kavkazu (A. Harambašić), Zagreb 
1888; Kraljičin derdan, Zagreb 1920; Ce- 
trdeset i pet, Zagreb 1923; Dvorski luđak, 
Zagreb 1923; Grof Monte Kristo (A. Mi- 
ličević i Ž. Kostić), Beograd 19607; Tri 
musketara (Đ. L. Đokić), Beograd 19657; 
Ledi Hamilton (L. Anastasijević), Beo- 
grad 1953; Posle dvađeset godina (M. Đor- 
đević), Beograd 1953; Grof _ Cagliostro, 
Rijeka 1954; Vikont de Brazelon (R. Di- 
mitrijević i D. Marodić), Beograd 1954; 
Gospođa de Monsoro (L. Atanacković), 
Novi Sad 19644; Crna lala (D. Stošić), Beo- 
grad 19632; 45 vitezova (A. M. Popović), 
Beograd _ 1961, Novi Sad 1964; Kapetan 
Pamfil (Ž. Dražović), Beograd 19657; Iza- 
brana dela Aleksandra Dime, Novi Sad 
1964; Apaši Pariza. Salvator (E. Zdenko- 
vić), Zagreb 1961; Askanio (V. Maksimo- 
vić, Novi Sad 194; Kraljičin đerdan (V. 
Čeklić), Rijeka 1964—1965; Robin Hud (B. 
Rajković), Novi Sad 1964; Kraljica Margot 
knj. 1. i 2. (E. Zdenković), Rijeka 1964— 
1965; Vitez Mezonruž (S. Škunca), Rijeka 
1964—65; Grof Monte-Kristo_(V. Brod- 
njak), Zagreb 1964; Crveni sfinks (A. Po- 
pović), Subotica 1964; Tri musketara (N. 
Stefanović-Čičanović), Beograd 1966; Tri 
mušketira (M. Lovrenčević), Zagreb 1965. 


mw 


DUONELAITIS — 
Donelaitis 


DURAS 


DURAS, Marguerite (Mar- 
grit Diras, 1914), francuska spisa. 
teljica. Rođena je u Indokini gdje 
je živjela do sedamnaeste godi- 
ne. Prva djela — osobito roman 
Brana na Pacifiku (Un barrage 
contre le Pacifique, 1950), snažna 
pripovijest o cijeni velikih ljud- 
skih tvorevina — u mnogočemu 
se nadovezuju na tradicionalnu 
romanesknu maniru. U kasnijim 
djelima opredijelila se za sadržaj- 
ne strukture i književne postup- 
ke »novog romana«. Pod privid- 
nom raznoličnošću teme svim se 
tim djelima kao glavna preoku- 
pacija provlači fenomen ljudske 
otuđenosti. Iz te dominantne te- 
me koja se javlja u različitim vi- 
dovima kao osjećajna, bračna ili 
socijalna otuđenost, izviru kom- 
plementarne teme: osjećaj samo- 
će, strah od zatvorenih prostora, 
želja za bijegom, itd. U predstav- 
ljanju svojih likova D. se dijelom 
približava predmetnoj optici Rob- 
be-Grilleta (v.), dijelom psihološ- 
kim istraživanjima N. Sarrau- 
te (v.). Junaci njezinih najznačaj- 
nijih djela Mirni život (La Vie 
tranquille, 1944), Skver (Le Squa- 
re, 1955), Moderato cantabile 
(1958), jedinke su bez individual- 
nih htijenja, koje poput predme- 
ta ravnodušno traju u vremenu. 
Autorica ih zatječe u stanjima 
pasivnog iščekivanja događaja 
koji bi im pomogli da se otjelove 
u potpune, individualizirane lič- 
nosti. U strukturiranju romana 
D. se kao temeljnim postupkom 
služi dijalogom postižući njime 
snažan, opčinjujući ritam kojim 
se giblje čitavo djelo. Od ostalih 
joj djela treba spomenuti romane 
Mornar s Gibraltara (Le Marin 
de Gibraltar, 1952), Konjići iz 

DURRENMATT 


Tarkvinije (Les Petits chevaux 
de Tarquinia, 1953), Čitave dane 
na drveću (Des journćes entičres 
dans les arbres, 1954), Engleska 
ljubavnica (L'Amante anglaise, 
1967). Napisala je nekoliko kaza- 
lišnih komada i odličan scenario 
za Resnaisov film Hirošimo, lju- 
bavi moja (Hiroshima, mon a 
mour, 1959). 

Brana na Pacifiku (Z. Mišković), Beograd 
1959; Moderato cantabile (B. Golubović), 


Zagreb 1961; Popodne gospodina Andemasa 
(P. Adamović), Subotica 1963. 


mw 


DURRELL, Lawrence (Lo- 
rens Darel, 1912), engleski roma- 
nopisac i pjesnik. Rođen u Indiji, 
školovao se u Engleskoj, živio za- 
tim niz godina na Krfu a kao di- 
plomatski činovnik služio je u A- 
teni, Kairu, Beogradu i na Rodu. 
Živio je na Cipru za vrijeme an- 
tikolonijalne borbe, a zatim u 
Francuskoj. Ova kozmopolitska 
biografija odražava se u tematici, 
metaforici i simbolici njegovih 
djela. Teži raskošnom  izražava- 
nju i zamršenim kompozicionim 
arabeskama u pjesmama (npr. u 
pjesmi Sarajevo), proznim portre- 
tima mediteranskih otoka (Pro- 
sperova ćelija — Prospero's Cell, 
1945); Gorki limuni — Bitter Le- 
mons, 1957) i romanima (Alek- 
sandrijski kvartet — The Alexan- 
dria Quartet, kompletno izdanje 
1962). Sastojeći se od četiri sa- 


mostalna djela (Justine, 1957; 
Balthazar, = 1958; = Mountolive, 
1958; Clea, 1960), ova cjelina 


temelji se na filozofskoj koncep- 
ciji književnog stvaranja koju je 
D. razradio u Ključu modernoj 
britanskoj poeziji (A Key to Mo- 
đern British Poetry, 1952). U njoj 
polazi od modernih fizikalnih 

pojmova o međuzavisnosti su- 
bjekta i promatranog predmeta 
i o jedinstvu vremensko-prostor- 
nog kontinuuma. Ista gusta mre- 
ža pojedinačnih odnosa istražuje 
se u svim knjigama Kvarteta i 
svaki put pripovjedač pronalazi 
neki njihov nov ili neslućen as- 
pekt. Tema kojom se bavi jest 
»istraživanje moderne ljubavi«, 
koja se očituje u višestrukom 
spletu raznolikih seksualnih ve- 
za na pozadini jarkog podneblja, 
razigrane čulnosti i surovih opre- 
ka. D. joj pristupa s rafiniranim 
esteticizmom, kao što je učinio 
već u romanu iz predratnog Lon- 
dona Crna knjiga (The Black 
Book 1938), pisanom pod utjeca- 
jem svog prijatelja H. Millera 
(v.). Objavljena prepiska dvojice 
pisaca zanimljiv je dokument o 
književnom senzibilitetu u koje- 
mu je boemstvo prožeto visoko 
racionalnom kulturom. 
Suvremena engleska poezija (I. Slamnig 
i A. Šoljan), Zagreb 1956; Antologija sa- 
vremene engleske poezije (M. Pavlović i 
S. Brkić), Beograd 1957; Aleksandrijski 
kvartet I (I. Ž. Popović), II (A. Nejge- 
bauer), Beograd 1965. : 
iv 


DURRENMATT, Friedrich 
(Fridrih Direnmat, 1921), švicar- 
ski dramatičar i pripovjedač nje- 
mačkoga jezičnog izraza, pored 
Frischa (v.) najčuveniji švicarski 
književnik današnjice. Njegov 
dramski stil sjedinjuje satiričku 
grotesku i didaktički moralizam, 
a svjež je i smion u eksperimen- 
tatorskoj dramaturgiji. Usvojivši 
znalački neka načela Brechtova 
(v.) teatra, D. teži za aktualnošću 
u najboljem smislu, smatrajući 
da se autor mora uhvatiti ukoš- 
tac s problemima suvremenog 


društva, pa i onda ako je spoznao 
apsurdnost i nerješiva protivu- 
rječja života. Pravi umjetnički iz- 
raz atomskog doba je komedija, 
satira i groteska, koja će bez ide- 
alizacije pokazati istinu, izazovno 
i efektno. Nakon prvenca Stoji 
pisano (Es steht  geschrieben, 
1947) i Slijepac (Der Blinde, 
1947) slijede komedije, zapravo 
tragikomične groteske, Romul Ve. 
liki (Romulus der Grofee, 1949), 
Brak gospodina Misisipija (Die 
Ehe des Herrn Mississippi, 1952) 
i Anđeo dolazi u Babilon (Ein 
Engel kommt nach Babylon, 
1954). Posebno se ističe »nehisto- 
rijska komedija« Romul Veliki, 
sarkastičan i neobično duhovit 
obračun s ideologijom društva 
koje svoju propast poistovećuje 
s propašću kulture i civilizacije 
uopće. Dosadašnji je vrhunac 
Diirrenmattova dramskog stvara- 
laštva djelo koje je autora uvrs- 
tilo među najznačajnije suvreme- 
ne dramatičare: to je Posjet sta 
re dame (Der Besuch der alten 
Dame, 1956), »tragična komedija« 
koja bizarnom fabulom i ose- 
bujnim scenskim jezikom razgo- 
lićuje okrutnost kapitalističke ži- 
votne prakse; moral i ideologija 
kupovne su stvari, ta je konsta- 
tacija tematska srž parabole o 
korupciji svijesti. Toj je tematici 
ostao vjeran i u »operi jedne pri- 
vatne banke« Frank V (1960), po- 
kušaju aktualizacije nekih teza iz 
Brechtove Opere za tri groša. 
Dramski »model« svijeta u koje- 
mu pervertirani društveni i ljud- 
ski odnosi ugrožavaju načela ra- 
zuma i egzistencije otkriva okrut- 
na farsa Fizičari (Die Physiker, 
1962), u kojoj D., vraćajući se for- 
malno obrascu klasične drame, 


14 Strani pisci 


DURRENMATT 


bizarnošću scenske radnje nasto- 
ji predočiti neke »apsurdne« po- 
jave modernog života. O satirič- 
koj oštrini i vitalnoj neposredno- 
sti Durrenmattove umjetnosti 
(kojoj je strana uvjetna apstrakt- 
nost tzv. apsurdnog teatra, v. Io- 
nesko) svjedoči i najnovije djelo, 
komedija Meteor (Der Meteor, 
1966): burleskno zbivanje potak- 
nuto prividnom smrću slavne lič- 
nosti prikazuje besmislice ideo- 
logije, konvencionalnosti i komer- 
cijalizma u suvremenoj civiliza- 
ciji. Pretežno su satiričkog znača 
ja duhovite, dramaturški vrlo vje- 
što građene radio-drame, među 
kojima se ističu: Parnica oko ma- 
garčeve sjene (Der Prozefi um des 
Esels Schatten, 1951), parodistič- 
ka varijacija na motiv iz Wielan- 
dovih (v.) Abderićana; Stranitz- 
ky 1 junak nacije (Stranitzky und 
der Nationalheld, 1953); Herkul i 
Augijeva staja (Herkules und der 
Stall des Augias, 1954, kao kaza- 
lišni komad 1963), persiflaža mita 
koja predočuje nesuvremenost 
»junaka« u društvu sapetom ma- 
lograđanskim mentalitetom; sati- 
rička vizija o držanju Zapada u 
atomskom ratu Pothvat svemir 
skog broda Wega (Das Unterneh- 
men der Wega, 1955); kriminalis- 
tička groteska Jedne večeri u kas- 
nu jesen (Abendstunđe im Spdt. 
herbst, 1957). Remek-djelo te vrs- 
te je Nezgoda (Die Panne, 1959, 
istoimena pripovijetka 1956), u 
kojemu groteskno zbivanje, u 
društvu čudaka koji se igraju 
»suđenja« fiktivnom zločincu, ot- 
kriva motive pravih, svakodnev- 
nih zlodjela u svijetu kojim vla- 
daju korupcija i karijerizam. 
Kao pripovjedač D. nastoji kri- 
minalistički roman oteti šabloni 

pa umjesto konstruiranih zago- 
netki, u kojima je pronicljivost 
detektiva znak nepogrešive moći 
logičke kombinatorike, prikazuje 
stvarne — psihološke, moralne i 
društvene — probleme zločina, 
ali i nemoć razuma suočenog s 
nepredvidljivom, = iracionalnom 
slučajnošću (Sudac i njegov krv- 
nik — Der Richter und sein 
Henker, 1952; Sumnja — Der 
Verdacht, 1953; Obećanje. Rekvi- 
jem kriminalističkom romanu — 
Das Versprechen. Requiem auf 
den Kriminalroman, 1958). Vedru 
a ipak jetku satiru s političkim 
aluzijama stvorio je svojom »pro- 
znom komedijom« (zapravo ove- 
ćom  pripovijetkom) Grk traži 
Grkinju (Grieche sucht Griechin, 
1955). 


Obećanje (Z. Gorjan), Sarajevo 1960; Su- 
dija i njegov krvnik (Z. Gorjan), Sara- 
jevo 1961. 


pi 


vz 


DUUN, Olav (Olaf Dun, 
1876—1939), norveški pripovjedač. 
Glavno mu je djelo golem roman 
Ljudi s Juvika (Juvikfolke, 1918— 
—23), širokim epskim dahom 
ispunjena kronika o životu se- 
ljačkoga roda kroz šest poko- 
ljenja. Prikazujući norveško selo 
u razdoblju između 1800. i pr- 
voga svjetskog rata, u vremenu 
kada drevne rodovske običaje 
rastaču oblici kapitalističke pri- 
vrede, D. je uspio stil sjever- 
njačkih saga prilagoditi tehnici 
suvremenoga realističkog roma- 
na. U kasnijim romanima (npr. 
Bog se smiješi — Gud smiler, 
1935; Sadašnjost — Samtid, 1936; 
Čovjek i sile — Menneske og ma 

ktene, 1938) realističkim se ele- 
mentima pridružuje metafizička 
simbolika koja predočuje »sud- 
binsku povezanost« čovjeka s pri- 
rodom. 


Ljudi s Juvika (Z. Gorjan i J. Tabak), Ri- 
do 1959; Uspomena (1. Esih), Sarajevo 


vz 


DYGAT, Stanislav (Sta- 
njislav Digat, 1914), poljski pro- 
zaik i dramatičar. Pojavljuje se 
u književnosti 1938, a prva mu 
knjiga, roman Bodensko jezero 
(Jezioro Bodenskie), izlazi 1946. 
Napisao je dosad četiri romana i 
nekoliko knjiga pretežno humo- 
rističnih i satiričnih kratkih pri- 
ča, a u suradnji s T. Brezom i J. 
Kottom dva dramska teksta. Opi- 
sujući zarobljeničke godine glav- 
nog lika Bodenskog jezera, D. se 
razračunava s vlastitom predrat- 
nom prošlošću i s jučerašnjim 
svijetom svoje sredine. U Rastan- 
ku (Pozlegnania, 1948) ispričana 
je jedna od najljepših ljubavnih 
priča poljske književnosti. U ro- 
manu Putovanje (Podroz, 1958) 
glavni lik doživljava neobičnu tu- 
rističku ljubavnu pustolovinu, ko- 
ju — sam inscenira. U Disneylan- 
du (1965) D. oživljava problem 
vjernosti i samodosljednosti. Svi 
se Dygatovi romani odlikuju ak- 
tualnošću tematike, izrazitim e- 
tičkim stavom, živošću naracije, 
razvijenom fabulom i humorom. 
Bodensko jezero (J. Benešić), Zagreb 1961; 


Rastanak (Z. Malić), Zagreb 1963: Puto- 
vanje (M. Krukowska), Zagreb 1963. 

DŽAHIZ 
DZŽALIL 


dž 


DŽAHIZ (al-Džahiz, tj. bu. 
ljooki, pravim imenom Abu 0s- 
man Amr ibn Bahr ibn Mahbub 
al-Kinani Al-Basri, vjerojatno 775. 
—868), arapski pisac. Nakon si- 
romašna djetinjstva ubrzo je ste- 
kao glas veoma učena čovjeka, 
govornika i rafinirana stilista, pa 
ga je štitio i pomagao abasidski 
kalif Ma'mun i drugi moćnici 
njegova vremena; no kao pobor- 
nik mutazilizma, racionalističke i 
slobodoumne struje u islamu, bio 
je neko vrijeme proganjan. Pu- 
tovao je i upoznao zlo i dobro u 
životu koji je završio u rodnoj 
Basri, kako kaže legenda, pod te- 
retom knjiga što su se srušile na 
paraliziranog starca. Još mladi- 
ćem upoznao je, uz arapsku gra- 
matiku i književnost, perzijski je- 
zik i neke tekovine grčke kulture 
i znanosti. Bio je književnik, teo- 
log i filolog izvanredne erudicije 
i enciklopedijskog interesa za go- 
tovo sve oblasti znanja. Čini se 
da je njegov opus obuhvaćao oko 
159 radova, većinom proznih trak- 
tata, zbornika i drugih književnih, 
teoloških i moralističkih djela, no 
od toga se nije mnogo sačuvalo. 
Od poznatih djela najbolja su mu 
Knjiga o životinjama (Kitab al 
-Hajavan), napisana pod utjeca- 
jem Aristotela (v.), i Knjiga 
O škrcima (Kitab al-Buhala'), 
koja je od većeg interesa za 
modernog čitaoca. Ima tu mo- 
ralističkih  raspravica, živih i 
psihološki produbljenih portreta 
al-Džahizovih suvremenika, za- 
nimljivih hbumorističkih pričica i 


crtica u kojima uzima na nišan 
stanovnike raznih gradova i po- 
krajina, ne štedeći ni Perzijance 
ni Arape. Sve su tematski poveza- 
ne autorovom kritikom škrtosti i 
lakomosti, velikih ljudskih poro- 
ka koji su postali osobito upadlji- 
vi u doba kada su se u arapskom 
svijetu stvarala velika bogatstva. 
Majstor klasične proze, izvršio je 
velik utjecaj na tadanju i kasni- 
ju arapsku književnost; on je u- 
jedno najistaknutiji predstavnik 
književnosti »adaba«, tj. struje 
koja je najviše cijenila zbornike, 
oglede i rasprave posvećene knji- 
ževno-povijesnim i etičko-filozof- 
skim problemima. 

mz 


DŽALIL, Musa (Musa 
Dželil, 1906—1944), tatarski pjes- 
nik. Još dječakom sudjelovao je 
u revolucionarnim promjenama u 
svom zavičaju i objavio prve sti- 
hove, nadahnute patosom velikih 
zbivanja. Nakon kraće faze poet- 
skih lutanja (pod utjecajem koz- 
mičke poezije proletkulta i hisija- 
nizma, neoromantičkog pravca u 
tadanjoj tatarskoj književnosti), 
trajno je vezao svoju muzu uz 
društveno-političku problematiku 
i poetiku socijalističkog realizma 
(zbirke Mi idemo —  Barabyz, 
1925; Drugu — Iptiška, 1928). U 
lirskim pjesmama i kraćim poe- 
mama pjevao je o ljubavi, Kom- 
somolu, kolhoznicima, radu i so- 
lidarnosti s radništvom drugih ze- 
malja. Veliku popularnost uživa- 

la je njegova poema Listonoša 
(Hat tašučy, 1940), prožeta opti- 
mizmom i vedrinom i nadahnuta 
jednostavnim seoskim životom i 
folklorom. U tatarsko-baškirskom 
epu Džik-mergen i narodnim pri- 
čama našao je građu za dramsku 
poemu (libreto) Zlatokosa (Al- 
tynčič, 1941), gdje protagonisti, 
ljepotica Altvnčač, junak Džik i 
drugi mitski likovi simboliziraju 
nepobjedivost naroda, njegovu 
povezanost s prirodom i duhovnu 
ljepotu. Teško ranjena, Nijemci 
su ga zarobili 1942. U zarobljeniš- 
tvu bio je osuđen na smrt zbog 
rukovođenja podzemnim antifa- 
šističkim pokretom. U samici na- 
stali su njegovi najpoznatiji sti- 
hovi, gotovo slučajno otkriveni i 
objavljeni više godina nakon pje- 
snikove smrti (Stihovi, nastali u 
moabitskom zatvoru — Moabit 
tormiisendi jazylgan  šygyrjler, 
1953; def. izd. Moabitska bilježni- 
ca — Moabit diftdrlare, 1963). Te 
su pjesme duboko iskren i for- 
malno zreo izraz ponosa i nes- 
lomljiva duha prožeta vjerom u 
pobjedu i ljubavi prema čovjeku, 
a ubrajaju se u najbolje o ratu i 
ratnim zbivanjima u sovjetskim 
književnostima. 

mz 


DŽAMAL-ZADE, Moham- 
mad Ali (Mohammad Ali Džamal- 
-zade, oko 1895), perzijski pripov- 
jedač. Njegov otac, jedan od vo- 
đa opozicionog demokratskog po- 
kreta (1905—11) bio je proganjan 
i konačno uhapšen i umoren, pa 
je Dž. polazio francusku školu u 
Bejrutu, a zatim studirao pravo 
u Švicarskoj i Francuskoj. Od 
1916. nalazi se u Berlinu, gdje je 
ostao do 1930, aktivno surađujući 

u pokretu perzijskih liberala za 
vrijeme prvoga svjetskog rata. 
Od 1931. do 1956. bio je član Me- 
đunarodnog biroa rada u Ženevi. 
Dž. je utemeljitelj suvremene 
perzijske  — pripovjedačke proze 
koju je uskladio s velikom evrop- 
skom realističkom tradicijom. Ia 
ko je malo boravio u domovini, 
vrstan je znalac živoga jezika 
današnjih Perzijanaca, pa su nje- 
gove priče  prebogata riznica 
snažnoga i gipkoga književnog 
izraza, koji je podjednako dalek 
knjiškoj arhaičnosti i površnim 
efektima sintaktičkih i gramatič- 
kih sloboda. Nesmiljen kritičar 
i žarki rodoljub, slikao je Perziju 
na prijelazu dviju epoha, ne skri- 
vajući mane svojih sunarodnjaka 
koji su se gušili u bijedi i zaosta- 
losti, praznovjerju i fanatizmu. 
No vidio je i duboku, zapretanu i 
poniženu humanost malih ljudi 
kojima je suprotstavljao egoizam 
i okrutnost povlaštenih, profesio- 
nalnih vojnika i duhovnika. Sto- 
ga se u njegovim pripovijetkama 
oštra satirička žaoka oplemenju- 
je iskrenom i neumornom pro- 
svjetiteljskom težnjom, a gorki 
tonovi osude toplom i doživlje- 
nom sućuti za žrtve nasilja, ne- 
ljudskih običaja i siromaštva. 
Prva zbirka pripovijedaka izašla 
mu je god. 1921. (Bijaše nekoć — 
Jeki bud-o-jeki na-bud), a auto- 
rov predgovor smatra se manifes- 
tom suvremene perzijske proze. 
Objavio je miz knjiga proze 
(Kuća umobolnih — Dar-ol-ma 
džanin, 1942; Stric Hosein Ali 
— Amu Hosein Ali, 1943; Dolina 
posljednjeg suda — Sahra-je-maš- 
har, 1945; Herkul administracije 
— Goltašan divan, 1946; Povijest 
jednoga kanala — Rčhđh-ab-nđ- 


meh, 1947; Gorko i slatko — Talkh- 
-O-širin, 1950. i dr.). 

DŽAUFRE RUDEL > 
Jaufre Rudel 


DŽEJMZ — James 


ECA DE QUEIROZ, Josć 
Maria (Žoze Maria Esa de Keroš, 
1845—1900), romanopisac, najve- 
ći predstavnik portugalskog re- 
alizma. Služio je neko vrijeme u 
pokrajinskom = gradiću  Leiriji, 
koji je kasnije opisao u romanu 
Zločin patra Amaro, a kao diplo- 
mat boravio je na Kubi, u En- 
gleskoj i u Parizu, gdje je i u- 
mro. Uveo je realizam u portu- 
galsku književnost, po uzoru na 
Balzaca, Zolu i napose Flauber- 
ta (v.). Napisao je više romana, 
u kojima prikazuje tadašnje 
društvo. Prvi je roman Zločin 
patra Amaro (O crime do Padre 
Amaro, 1875), gdje je realistič- 
kom analizom i bespoštednom 
kritikom iznio pokvarenost ci- 
nična svećenika koji zavodi i u- 
propaštava pobožnu i neiskusnu 
djevojku; dobro su prikazani ži- 
vot pokrajinskog gradića, sva- 
kodnevna = jednoličnost, = sitne 
spletke i zatucana pobožnost sta- 
novništva. Najbolji mu je roman 
Bratić Basilio (O primo Basilio, 
1878), u kome, na osnovi fabule 
O moralnom padu jedne žene, 
prikazuje prljavštinu lisabonskog 


ECA DE QUEIROZ 


DŽIEN—ŽRAU —> 
Četrdeset djevojaka 


DŽOJS —> Joyce 
DŽONSON -> Johnson, 
Samuel 


DŽONSON  -—>  Jonson, 


Ben 


C 


društva. Slične su teme ostalih 
romana: Relikvija (A Reliquia, 
1887), pa Obitelj Maia (Os Ma 
ias, 1888), gdje opisuje raspada- 
nje jedne obitelji i razvrat naj- 
mlađeg člana, koji završava ince- 
stom. Njegovo je najosobnije dje- 
lo roman Slavna kuća Ramiresova 
(A ilustre casa de Ramires, 1900), 
satira na politikanstvo i opadanje 
Portugala. Stvorio je čitav niz 
plastičnih likova i iznio naličje 
kapitalističkog društva i pokvare- 
nost svećenstva. U ocrtavanju po- 
roka i iznošenju opscenih pojedi- 
nosti katkada mu nedostaje osje- 
ćaj mjere, tako da su njegovi ju- 
naci pomalo neuvjerljivi, gotovo 
amoralna čudovišta. Dajući odveć 
maha jetkoj ironiji, stvorio je 
više karikature nego realistički 
vjerne likove; po tome zaostaje 
za svojim francuskim uzorima. 
No u težnji za što savršenijim 
izrazom obogatio je portugalsku 
prozu i jezik novim izražajnim 
mogućnostima. Po beskompromi- 
snoj društvenoj i političkoj kri- 
tici i ekspresivnosti i ljepoti jezi- 
ka, njegovo djelo predstavlja naj- 

EDDA 
EICH 


viši domet portugalske proze u- 
opće. 


Zločin patra Amaro (S. J. Milović), Sara- 
jevo 1954; Rođak Bazilio (M. Zander-Rojs), 


Novi Sad 1964. 
pt 


ECBASIS CAPTIVI — 
Bijeg zarobljenika 


EDDA (Eda), skupni na- 
ziv za dva zbornika staroisland- 
skog pjesništva. Etimologija na- 
ziva nije potpuno razjašnjena. 
Tzv. starija Edda zbornik je pre- 
težno  junačkih i mitoloških 
pjesama zabilježenih u drugoj 
polovici 13. st. Po nastanku i sa- 
držaju one sežu daleko u drevnu 
germansku prošlost Norveške, 
Islanda i sjevernih britanskih o- 
toka. Povijesni odjeci u njima 
upućuju na vrijeme seobe naro- 
da (pjesme o Sigurdu, kasnijem 
Siegfriedu, i Atili; v. Pjesma o 
Nibelungima), napose u motivi- 
ma preuzetim iz južnijih kraje- 
va. Snažnim, oporim jezikom o- 
pjevane su, često skokovito ili 
fragmentarno, krvave sudbine 
ratnika u plemenskim sukobima, 
neumoljiva sudbinska borba pod 
studenim sjevernim nebom. U 
drugim pjesmama žive posljed- 
nji vjesnici germanskih mitova, 
onoga fantastičnog svijeta bogo- 
va, demona, divova i patuljaka. 
Stil pjesama ne može se nazvati 
»pučkim«: naprotiv, u njemu, u 
ponekim kićenim figurama, ja- 
sno se ogleda ukus pjevača iz 
kršćanske epohe, kad su stare 
pjesme postale književnim do- 
brom te su se izvodile na vladar- 
skim i feudalnim dvorovima. — 
Tzv. mlađu Eddu sastavio je oko 

1220. obrazovani Islanđanin Sno- 
rri Sturluson; to je pjesnički i 
mitološki priručnik tadašnjeg 
vremena, neka vrsta poetike nor- 
dijskih skalda, dvorskih pjesni- 
ka i pjevača u doba vikinga (u- 
glavnom 8. do 12. st.). 


VE 


EICH, Giinter_ (Ginter 
Ajh, 1907), njemački liričar i pi- 
sac radio-drama. Živi u Saveznoj 
Republici, pripadnik je »Grupe 
47«. U književnosti se potpuno a- 
firmirao tek u poratnom razdo- 
blju, i to isprva zapaženim zbir- 
kama lirike Zabitna imanja (Ab- 
gelegene Gehofte, 1948) i Podzem- 
na željeznica (Untergrundbahn, 
1949). Iako je jezik tih većinom 
mirnih i rimovanih stihova bliz 
tradiciji, ipak oni odzvanjaju na- 
petošću koju bude asocijacije na 
ratna zbivanja, na dane straha i 
terora. Kao utjeha pjesniku se 
prikazuje svijet prirode, spoko- 
jan, blag i stalan. Dosadašnji je 
vrhunac njegove poezije zbirka 
Poruke kiše (Botschaften des Re- 
gens, 1955). Obilježava je upro- 
šćen, krajnje ekonomičan izraz, 
kadšto srodan lirici Dalekog Is- 
toka. (E. je studirao sinologiju i 
prevodio kinesku poeziju.) U 
škrtim ali smjelim i svježim sli- 
kama, koje zgusnuto ostvaruje 
intuicija preskočivši logičke veze, 
progovara »magija svakodnevnih 
stvari«, uvijek prisutan a ipak za- 
gonetan krug pojava koje svojim 
oblicima, bojama i zvukovima 
prenose poruke o bitku čovjeka 
i prirode. Elegične pjesme sabra- 
no i nesentimentalno izriču du- 
boku tugu zbog beskrajnog mno- 
štva ljudskih patnji u svijetu, 


zbog otupjelosti i pomanjkanja 
sućuti čovjeka prema čovjeku. 
Sklonost  kondenzaciji još je 
očitija u zbirkama Uz akte 
(Zu den Akten, 1964) i Povodi 
i kameni vrtovi (Anliisse und 
Steingdrten, 1966), kojima posve 
dominira prozračna lakoća u 
nizanju krhkih poetskih »šifri«. 
Svojim brojnim radio-dramama 
E. je među prvacima te književne 
vrste. Sloboda predočavanja i 
maštanja koju pruža akustički 
prostor u potpunosti odgovara 
piščevim intencijama: oslobođe- 
na vizuelne komponente, dram- 
ska igra artikulira »bestjelesne« 
fenomene ljudskog života, snove, 
slutnje, razmišljanja, priviđenja, 
a dočarava i istodobnost zbiva- 
nja u različitim prostorima. U ci- 
klusu Snovi (Trćiume, 1953) muč- 
ne situacije simboliziraju ugrože- 
nost čovjeka u modernom svije- 
tu, npr. u velegradu koji rastaču 
termiti. Među kasnijim radio-dra- 
mama sabranim pod skupnim na- 
slovom Glasovi (Stimmen, 1958) 
ističe se tekst Djevojke iz Viter- 
ba (Die Maidchen von Viterbo), 
koji sugestivno prikazuje simul- 
tanost dvaju naoko nepovezanih 
događaja: izmjenjuju se glasovi 
progonjene židovske obitelji (u 
Berlinu 1943) i učenica jedne ško- 
le u Italiji, zalutalih u katakom- 
bama. I drugi tekstovi (npr. Dru- 
ga i ja — Die Andere und ich; 
Alah ima stotinu imena — Allah 
hat hundert Namen; Sum mora 
kod Setubala — Die Brandung 
von Setiibal), koji mahom prika- 
zuju složene psihičke preobrazbe, 
izriču piščevo uvjerenje da je 
smisao humanosti u čovjekovoj 
sposobnosti da se otme shemama 
i mehanizmima, u traganju za 


EICHENDORFF 


bezgraničnim mogućnostima egzi- 
stencije. 
Antologija novije nemačke lirike_(1. Iva- 


nji i B. Živojinović), Beograd 1956; Anto- 
logija svjetske lirike, Zagreb 1956, 1965. 

EICHENDORFF, Joseph 
von (Jozef fon Ajhendorf, 1788— 
-1857), najveći liričar kasnoga nje- 
mačkog romantizma. Za vrijeme 
studija u Heidelbergu i Beču u- 
poznao je gotovo sve predstav- 
nike romantičkog pokreta, pa se 
njegovo stvaranje obično pove- 
zuje s tzv. heidelberškom roman- 
tikom, iako mu neka djela kro- 
nološki pripadaju kasnijem knji- 
ževnom razdoblju. Posljednjih 
tridesetak godina bio je viši u- 
pravni činovnik u Pruskoj. U 
književnost je stupio romanom 
Slutnja i stvarnost (Ahnung und 
Gegenwart, 1815), no najljepše 
plodove svog nadahnuća dao je 
tek u brojnim lirskim pjesmama 
(Gedichte, 1837). U karakteristič- 
nim je pjesmama umjetnička 
problematika romantičara svede- 
na na nekolicinu motiva: doživ- 
ljaj prirode i njezinih ljepota, 
naivni čar pučke mitologije i ne- 
posrednost vjerskih osjećanja 
uzajamno se prožimlju u stihovi- 
ma punim zvonke jezične muzike. 
E. je stvorio slikovit romantički 
pejzaž, prožet tihom sjetom ili 
bezbrižnim glasom mladosti, toli- 
ko karakterističan za tadašnje 
shvaćanje prirode, da su pjesni- 
kove lirske slike i za kasnije ge- 
neracije postale uzorkom roman- 
tičkog raspoloženja i romantič- 
kog ugođaja uopće. Noćni mir u 
šumi, mjesečina nad starim gra- 
dom, zvuk frule i žubor potoka, 
čežnja za plavetilorm daljine — to 

ELIN PELIN 


su slike i zvuci iz krajolika, ka- 
kav pjesnik u svojim, većinom 
malim, pjesmama uvijek ponovo 
stvara. — Od pripovijedaka na- 
ročitu pažnju zaslužuje vedra no- 
vela Iz života dangube (Aus dem 
Leben eines Taugenichts, 1826); 
u njoj je omiljeni motiv roman- 
tičara, putne zgode i nezgode bez- 
brižnog lutalice, ispričan dražes- 
nom naivnošću, ali i finom ironi- 
jom koja već najavljuje svršetak 
romantičke epohe. 

Iz. života dangube (I. Vrbanić), Zagreb 
1951, Beograd 1964; Antologija svjetske li- 
rike, Zagreb 1956, 1965; Nemački romanti- 
čari, Beograd 1959; Njemački pripovjedači 
19. stoljeća, I, Zagreb 1965. 

EJMIS —> Amis 


EKKEHARD —> Valter 
snažne ruke 


ELENŠLEGER —> 
Oehlenschlager 


ELIJAR —> Eluard 


ELIN PELIN (Elin Pelin, 
pravim imenom Dimit'r Ivanov, 
1877—1949), bugarski pripovje- 
dač. Pisao je o mnogim društve- 
nim, političkim i ekonomskim 
problemima Bugarske, ali se naj- 
više zadržao na životu sela. Nje- 
govi su junaci priprosti, siromaš- 
ni seljaci-šopi (iz okolice Sofije), 
prepredene gazde-zelenaši, seoski 
pisari, učitelji, nadriobrtnici, ubi- 
rači poreza, narodni zastupnici i 
dr. Većina seljaka živi svojim pa- 
trijarhalnim životom, daleko od 
grada, zadojeni ljubavlju prema 
zaostaloj zemlji i prema prirodi. 
E. P. ne skriva bijedu, primitiv- 
nost i jednoličnost tog života, ali 
ističe i ono što je u njemu lijepo 

i humano. U zbirkama Pripovijet- 
ke (Razkazi, 1904, 1911), Zbornik 
pripovijedaka (Sbornik na razka- 
zi, 1923), Pod manastirskom lo- 
zom (Pod manastirskata loza, 
1936), Ljetni dan, Rodina gnijez- 
da (Leten den, Št'rkovi gnezda, 
1938) i dr., koje se odlikuju izra- 
zitim pučkim duhom i izvanred- 
nim opisima prirode, E. P. je dao 
duboku analizu naivne, dobro- 
ćudne i iskrene psihe seljaka-gor- 
štaka i njegova mukotrpnog živo- 
ta. U dužoj pripovijetki Geraci 
(1911) i u romanu Zemlja (Zem- 
ja, 1928) prikazao je prodor kapi- 
talizma na selo, raslojavanje sela 
i propadanje porodičnih zadruga. 
Poznat je i kao vrstan hu- 
morist. U zbirci Ja, Ti, On (Az, 
Ti, Toj, 1936), a još više u ciklusu 
Pepeo s moje cigarete (Pepel ot 
cigarata mi, 1905), i u zbirci Pižo 
i Pendo (1918), koja je napisana 
na šopskom dijalektu, došlo je 
do izražaja piščevo kritičko opa- 
žanje i nastojanje da se blagom 
satirom, kroz smijeh, pokažu i 
žigošu neke tipične pojave i sla- 
bosti u društvu. Mnogo je pi- 
sao i za djecu. Poznate su nje- 
gove priče i bajke, a nadasve ro- 
man Jan Bibijan (1933), koji se 
smatra jednim od najboljih dječ- 
jih romana u bugarskoj književ- 
nosti. E. P. je tipičan novelist, 
sklon psihičkim zapažanjima i 
narodskom meditiranju. Pripada 
razdoblju realizma i jedan je od 
njegovih vrhova. Izraz mu je je- 
dnostavan, jasan i lirski obojen. 
Koristi se narodnom poredbom i 
metaforom, a služi se i alegori- 
jom. Smatraju ga jednim od naj- 
boljih stilista u novijoj bugarskoj 
književnosti. Njegova djela, oso- 
bito priče i romani, koja su u Bu- 


garskoj doživjela više samostal- 
nih i skupnih izdanja, prevedena 
su na mnoge evropske jezike. 


Pripovetke (M. Ibrovac), Beograd 1907; 
Izabrane novele (I. Esih), Zagreb 1927; 
Car Šiško (V. Srnić), Beograd 1938; Jan 
Bibijan (Lj. Božinović), Beograd 1936, (J. 
Živković), Zagreb 1943; Zemlja (S. Pauno- 
vić), Beograd 1939; Geraci (J. Živković), 
Zagreb 1949; Čovjek za koga se svi brinu 
(L. Držić), Zagreb 1956. 

ELIOT, George (Džordž 
Eliot, pravim imenom Mary Ann 
Evans, 1819—1880), engleska spi- 
sateljica. Proučavajući filozofiju 
i psihologiju, stekla je golemo 
obrazovanje, a razvijala se pod 
utjecajem = tadašnjih mislilaca 
(Spencer, Comte); s nekima je 
od njih i prijateljevala. Stav slo- 
bodnog mislioca potvrdila je i 
prijevodom  Feuerbachove Biti 
kršćanstva. Sve se to odrazilo u 
njezinu djelu, u kojem su uz to 
očigledna i etička načela, od mla- 
dosti duboko usađena u njezinu 
svijest. U znatnijem i poznatijem 
dijelu svojih romana prikazuje 
pokrajinski svijet srednje Engle- 
ske, iznoseći prizore iz najobični- 
jega dnevnog života, vrlo detalj- 
no i bez uljepšavanja. Pripovije- 
danje joj je ponešto sporo; to je 
rad staložene i misaone spisatelji- 
ce koja svoje likove analizira do 
najmanje potankosti, zapaža i o- 
cjenjuje njihove međusobne od- 
nose i proučava utjecaj društve- 
ne sredine na pojedinca. Radnja 
njezinih romana obično se sasto- 
ji od niza naoko nevažnih doga- 
đaja koji dobivaju objašnjenje u 
tragičnom raspletu. A kako se li- 
kovi razvijaju i mijenjaju, oni — 
iako su uzeti iz redova običnih 
ljudi engleske pokrajine — zado- 


ELIOT, GEORGE. 


bivaju dostojanstvo tragičnih 
ličnosti. Značajno je i to da su 
njezini romani inače često opte- 
rećeni moralno-poučnom namje- 
nom i intelektualističkom spre- 
mom, ali su uz to prožeti ljuba- 
vlju za malog čovjeka i razumi- 
jevanjem za njegova stradanja. 
S mnogo humora prikazuje us- 
koću i zaostalost malograđanskog 
mentaliteta. Najpoznatije joj je 
djelo roman Vodđenica na Flossi 
(The Mill on the Floss, 1860). Tu 
crta uskogrudnu, glupu i dosad- 
nu provincijsku sredinu u kojoj 
je odrasla slobođoumna i duboko 
osjećajna djevojka Maggie. Su- 
kob konvencionalnih zakona tog 
društva i njezinih nazora kulmi- 
nira u završnom prizoru poplave, 
gdje etička načela glavne junaki- 
nje pobjeđuju. U stvaranju Elio- 
tove ističu se još Adam Bede 
(1859), roman iz seoskog života, 
zatim Silas Marner, tkalac iz Ra- 
veloea (Silas Marner: the Wea 
ver of Raveloe, 1861), kraći ro- 
man koji stilski i tematski pod- 
sjeća na legendu, i Middlemarch, 
slika provincijskog života (Mid- 
dlemarch, A Study of Provincial 
Life, 1871), veoma opsežna psi- 
hološko  realistička panorama 
provincijskog društva. U kasni- 
jim djelima spisateljica sve če- 
šće prihvaća misao da je umjet- 
nost ostvarenje filozofskih ideja 
pa njima previše opterećuje svoj 
tekst. 

Silas Marner (Z. Gorjan), Zagreb 1950; 
Adam Bid (Č. Petrović), Beograd 1957; 
Mlin na Flossi (K. Kunc), Zagreb 1957; 
Middlemarch, roman iz provincijskog ži- 
vota (O. Šnajder-Ruškovski i _F. Hartl), 
Zagreb 1961; Sajlas Marner (Z. Gorjan), 
Bcograd 1964; Sajlez Marner (J. Marković), 


Beograd 1964; Vodenica na Flosi (A. Ni- 
kolić), Beograd 1965. 

ELIOT, THOMAS STEARNS 
ELLISON 


ELIOT, Thomas Stearns 
(Tomas Sternz Eliot, 1888—1965), 
engleski pjesnik, porijeklom A- 
imerikanac, jedan od najznačaj- 
nijih suvremenih pjesnika na 
Zapadu. Istakao se kao idejni 
vođa pjesničkog pokoljenja koje 
u englesku književnost ulazi po- 
slije prvoga svjetskog Tata. U 
svojoj je poeziji tada govorio o 
besmislu i duhovnoj praznini 
ljudskog života u suvremenom 
svijetu industrijske civilizacije, 
a pri tom je upotrebljavao pje- 
sničku tehniku u kojoj nije bi- 
lo mjesta banalnim metričkim 
oblicima. Njegov je poetski iz- 
raz nastao na tekovinama sim- 
bolizma, a naročito mu obilježje 
daje prividna — no zapravo du- 
boko simbolična — nepovezanost 
pjesničkih slika. U tom ranijem 
razdoblju vrhunac je Eliotova 
stvaranja Pusta zemlja (The Wa- 
ste Land, 1922), poema u pet di- 
jelova, u kojoj izražava misao 
da je život čovjekov u modernom 
svijetu jalov. To je djelo pjesnik 
zasnovao na legendarnoj i mit- 
skoj baštini prošlosti, a djelova- 
la su na njega i antropološka 
otkrića. U prošlosti je ukorije- 
njena ne samo tematska osnova 
te poeme koja neprekidno aludi- 
ra na pustoš neplodne zemlje 
(legenda o svetom Graalu), već 
i pojedini stihovi, protkani cita- 
tima i izrekama iz književnosti i 
različitih područja kulture. Ne- 
koliko godina kasnije E. doživ- 
ljava obraćenje, našavši utočište 
u anglikanskoj vjeri i u politič- 
kom konzervativizmu. Tom je 
prilikom isticao i svoj književ- 
ni tradicionalizam; no pjesnički 
stil mu i nadalje ostaje moder- 
nistički. O tome svjedoči i pje- 

sničkofilozofsko djelo — Čeliri 
kvarteta (Four Quartets, 1943). 
E. je oživio poetsku dramu u 20. 
st. U prvoj, Ubojstvo u katedrali 
(Murder in the Cathedral, 1935), 
zahvatio je u povijesnu tematiku: 
zbiva se u 12. st., a obrađuje u- 
bojstvo biskupa Thomasa Becke- 
ta. Ta je drama postigla uspjeh 
u kazalištu prvenstveno zbog svo- 
je poetske vrijednosti. Kasnije pi- 
še poetske drame iz suvremenog 
života koje gradi po uzoru na 
grčke tragedije: Obiteljski sasta- 
nak (The Familv Reunion, 1939), 
Poziv na koktel (The Cocktail 
Party, 1949) i Stariji državnik 
(The Elder Statesman, 1958). A 
okušao se i u salonskoj komediji 
Povjerljivi činovnik (The Confi- 
đdential Clerk, 1954). Bavio se i e- 
sejistikom, pa je značajan i nje- 
gov književno-kritički rad u ko- 
me se zalaže za potpuno upozna- 
vanje književnog teksta i za po- 
vijesni osjećaj u njegovu vredno- 
vanju. Ti njegovi stavovi izvršili 
su snažan utjecaj na angloame- 
ričku književnu kritiku. Dobio je 
Nobelovu nagradu 1948. 

Antologija svjetske lirike, Zagreb 1956, 
1965; Pusta zemlja (A. Šoljan i I. Slamnig), 
Zagreb 1958; Izabrane pjesme (A. Šoljan, 
I. Slamnig i dr.), Sarajevo 1962; Izabrani 
tekstovi (M. Mihailović), Beograd 1963; 
Porodični skup (B. Timotijević i Lj. Bauer- 


Protić), Kruševac 1966; Četiri kvarteta (I. 
Brkić), Beograd 1966. 

ELLISON, Ralph (Ralf 
Elisn, 1914), američki književnik 
crnačkog porijekla. Studirao je 
muziku. Poučava studente ame- 
ričkih sveučilišta književnom iz- 
ražavanju. U početku karijere do- 
bio je jak poticaj od Richarda 
Wrighta (v.), ali stvara pod nepo- 


srednijim dojmom Hemingwaya 
(v.) pa i Faulknera (v.). Prvi je 
crnac koji sebe u prvom redu 
smatra američkim književnikom, 
shvaćajući svoje djelo, iako pi- 
sano iz specifične manjinske per- 
spektive, prilogom u širi zajed- 
nički fond američke kulture (v. 
zbirku eseja i intervjua Sjena i 
čin — Shadow and Act, 1964). U 
romanu Nevidljivi čovjek (Invi- 
sible Man, 1952), punom brutalne 
komike i temperamentnih stilskih 
varijacija, tema crnačkih poniže- 
nja i patnji pretvara se u univer- 
zalniju sliku sukoba individualne 
svijesti i nametnutih okvira, vlas- 
tite emocionalne istine i institu- 
cionaliziranih obmana. 
Nevidljivi čovek (Dimitrije Obradović), 
Beograd 1954. 

ELUARD, Paul (Pol Eli- 
jar, 1895—1952), francuski liričar. 
Njegov je pjesnički razvoj goto- 
vo istovetan s Aragonovim: iz 
subjektivne lirike nadrealističke 
manire prelazi na poeziju poli- 
tičke i društvene angažiranosti 
(v. Aragon). Zbirke iz prvog ra- 
zdoblja: Prijestolnica bola (La 
Capitale de la douleur, 1926), 
Javna ruža (La Rose publique, 
1934), Ljubav, poezija (L'Amour, 
la Počsie, 1929) i Plodne oči (Les 
Yeux fertiles, 1936) pjevaju o 
ljubavi, nadanjima i besplodnim 
samoćama. Lirizam kolektiva i 
protugrađanski revolt našli su 
izraza u Prirodnom toku (Le 
Cours naturel, 1938) i u Potpu- 
noj pjesmi (La Chanson com- 
plčte, 1939). Nacionalna borba 
protiv fašističke okupacije na- 
dahnula je zbirke Pjesništvo i 

istina (Počsie et Vćritć, 1942), 
Dostojni da žive (Dignes de vi- 
vre, 1943), Na njemačkom sa- 
stanku (Au Rendezvous  alle- 
mand, 1944). E. je kao pjesnik 
bio veoma plodan i u poslijerat- 
nom razdoblju: Vrijeme se pre- 
lijeva (Le Temps deborde, 1946), 
Vječno tijelo (Corps memorable, 
1947), Političke poeme (Počmes 
politiques, 1948), Lekcija morala 
(Une Lecon de morale, 1949), 
Moći sve reći (Pouvoir tout dire, 
1951) i Feniks (Phćnix, 1952). Bilo 
da pjeva o ljubavi, slobodi ili po- 
buni, E. je pjesnik plemenite, 
žarke i neposredne inspiracije. 
Njegov je pjesnički izraz osebu- 
jan i složen: konciznost nabijena 
značenjima razrešava se u iskon- 
skom lirizmu koji podsjeća na 
Apollinairea  (v.), ostvarujući 
kontraste drage pjesniku: čistoću 
i čulnost, led i vatru, jasni po- 
gled i zamagljeni san nestvar- 
nosti. 

Francuska lirika, Zagreb 1941: Antologija 
svjetske lirike, Zagreb 1956, 1965; Antolo- 
gija suvremene francuske poezije (B. Ku- 
kolja), Zagreb 1960; Dvorac sirotih_(N. 
Trajković), Kruševac 1961; Antologija_no- 


vije francuske lirike (I. V. Lalić), Beo- 
grad 1966 

EMERSON, Ralph Waldo, 
(Ralf Voldo Emerson, 1803—1882), 
američki esejist, pjesnik i misli- 
lac, po mnogočemu središnja lič- 
nost američkoga intelektualnog 
Života u 19. st. Kao mlad teolog- 
-unitarac odrekao se 1832. sveće- 
ničkog poziva. Institucionalizira- 
na religija, koja odvaja duhovno 
od svakodnevnoga svjetovnog, ni- 
je odgovarala njegovim pogledi- 
ma. Nakon putovanja u Evropu, 

na kojemu se upoznao s Words- 
worthom i Coleridgeom, a s Car- 
lyleom (v.) uspostavio trajni mi- 
saoni kontakt, smjestio se u gra- 
diću Concordu (blizu Bostona), 
boravištu Hawthornea, Thoreaua 
(v.) i njihovih prijatelja i središ- 
tu američkoga duhovnog života 
sve do Građanskog rata, u inte- 
lektualnom žarištu transcedenta- 
lističkog pokreta. Emersonova 
javna djelatnost dobila je oblik 
svjetovnih propovijedi i predava- 
nja. Prva mu je knjiga sistemat- 
ski esej Priroda (Nature, 1836), 
za kojim slijede Eseji (Essays, 
prvi niz 1841, drugi 1844). Preda- 
vanje Američki učenjak (The A- 
merican_ Scholar, 1837) nazvano 
je »intelektualnom Deklaracijom 
nezavisnosti«, a govorom održa- 
nim 1838. na Teološkoj školi na 
harvardskom sveučilištu osporio 
je vrijednost povijesnog kršćan- 
stva i službenih crkava u korist 
individualnog odnosa čovjeka 
prema božanstvu i slobodnog is- 
pitivanja moralne naravi. Kao du- 
hovni uzor transcedentalista ure- 
đivao je časopis Brojčanik (The 
Dial) god. 1842——44. Njegova shva- 
ćanja poticala su ih na neke in- 
telektualne i društvene ekspcri- 
mente (kolektivistički rad u za- 
jednici Brook Farm). Nakon no- 
vog putovanja u Evropu (1847— 
48), gdje je svojim predavanjima 
dao prvi američki prilog filozof- 
skom strujanju u Starom svijetu, 
objavio je knjige Reprezentativne 
ličnosti (Representative Men, 
1850) i Fngleske osobine (En- 
glish Traits, 1856), a zatim još ne- 
koliko zbirki eseja, npr. Provođe- 
nje života (The Conduct of Life, 
1860), Društvo i osama (Society 
and Solitude, 1870). Emersonovi 

pogledi ne čine zatvoren filozof- 
ski sistem. U njima se osjeća pla- 
tonizam, prevladani puritanizam, 
Swedenborg i istočnjačka misti- 
ka, njemački romantizam i engle- 
ski empirizam. E. vidi jedinstvo 
svijeta kao odnos između boga 
i čovjeka, boga i prirode i čovje- 
ka i prirode. Božanski duh proži- 
ma pojedinačne ljudske svijesti 
i ostvaruje njihovu nadindividu- 
alnu cjelovitost koju E. naziva 
»nad-dušom« (the Over-soul). Na- 
čelo ljudskog djelovanja vidi u 
oslanjanju na sama sebe (self-re- 
liance).  — Klanjanje izvanjskim 
autoritetima i ustanovama znači 
ne poštovati unutrašnji zakon ko- 
jim se istina intuitivno objavlju- 
je svakom pojedincu. Taj ra- 
dikalni individualizam ima za 
Emersona prvenstveno duhovno 
značenje (a to se uklapa u misao- 
nu tendenciju koja traje od ra- 
nog američkog kalvinizma do 
pragmatizma Williama Jamesa i 
suvremene američke poslovne po- 
duzetnosti). Uloga je pjesnika da 
nas uči vidjeti stalno u promjen- 
ljivom i prolaznom. Pjesnik ne 
treba da oponaša prirodu nego 
da se služi konkretnom pojavnoš- 
ću kao sredstvom kojim će sim- 
bolički izraziti univerzalni moral- 
ni zakon. Ta je misao ostala ka- 
rakteristična za američko shva- 
ćanje književnosti do naših dana. 
Emersonovi eseji odlikuju se o- 
sobnim i katkada retoričkim sti- 
lom, punim slika i anegdota koje 
vode do pregnantnih, epigrama- 
tičkih uopćenja, a njegovi javni 
istupi po čitavoj Americi, i u Ev- 
ropi, učvrstili su specifičnu ame- 
ričku tradiciju putujućih preda- 
vača koji su, sve do u 20. st., na 
raznim razinama, od popularno- 


-zabavne do metafizičke, značaj- 
no djelovali na formiranje ame- 
ričke duhovne atmosfere. 

O ljubavi (M. Gjurić), Zagreb 1915; Na- 


poleon ili čovjek od djela (Lj. Wiesner), 
Zagreb _ 1918; Ogledi (M. Moračina), Sara- 


di 1918; Upravljanje životom (I. Seku- 
ić), Beograd 1923; Američka lirika (I. 
Slamnig i A. Šoljan), Zagreb 1952. 

EMINESCU, Mihai (Mi- 
hai Eminescu, 1850—1889), ru- 
munjski pjesnik. Nakon neured- 
ne mladosti, nedovršenih studija 
u Beču i Berlinu i teška života 
tragično je preminuo u duševnoj 
bolnici. Preosjetljivost, pomanj- 
kanje otpornosti i čvrstoće i re- 
volt prema prilikama iz kojih ne 
Vidi izlaza uzrok su njegovu pe- 
simizmu. Poezija mu je nadahnu- 
ta različitim temama, karakteris- 
tičnim za romantizam: ljubavlju, 
rodoljubljem i filozofskim moti- 
vima, Ljubavne su pjesme prože- 
te melankolijom a pjevaju o pje- 
snikovoj neshvaćenoj ljubavi, o 
idealnoj ženi uopće, o želji za 
nježnošću i ljubavnom srećom. 
Takve su npr. pjesme Noć (Noap- 
tea, 1871), Po istoj uličici (Pe ace- 
eiasi ulicioarč, 1879), I ako granje 
u prozor udara (Si dacd ramuri 
bat in geam, 1884), Adio (1884), a 
osobito Što je ljubav (Ce e amo- 
rul, 1884) u kojoj je E. najbolje 
izrazio svoj ljubavni pesimizam. 
Rodoljubne su pjesme nadahnute 
željom za ujedinjenjem i ljepšom 
budućnošću Rumunja; ističu se 
Što ja želim tebi, slatka Rumuni 
jo (Ce-ti doresc eu tie, dulce Ro- 
madnie, 1867) i U Bukovini (La 
Bucovind, 1866). Filozofskim pje- 
smama pripada i najpoznatije i 
najbolje pjesničko djelo Emines- 
cuovo, izvanredno lijepa oveća 

pjesma Večernjica (Luceafdrul, 
1883) u kojoj se isprepleće doživ- 
ljaj ljubavi s problemom genija 
koji, neshvaćen od okoline, odla- 
zi u svoj hladni svijet, izoliran 
u višim sferama. Zbog dočarane 
magične atmosfere, zvučna stiha 
i bogata jezika ta je pjesma re- 
mek-djelo rumunjske lirike. U 
ostalim filozofskim pjesmama 
prevladava pesimizam: pjesmu 
Mortua est (na lat. znači: Mr- 
tva je, 1871) napisao je u po- 
vodu smrti svoje ljubavi, a u 
Epigonima (Epigonii, 1870) nje- 
gov pogled na svijet dolazi do 
izražaja na kraju pjesme kada 
kaže da je sve prah i ništavilo. 
Socijalni motiv osnova je pjesmi 
Car i proleter (fmpdrat si prole- 
tar, 1874). E. je poznavao i fol- 
klor, visoko ga cijenio i sakup- 
ljao, te su folklornim motivima 
nadahnute neke poznate njegove 
pjesme, npr. Kraljević iz lipe 
(Fćt-frumos din teiu, 1875) i Kra- 
ljica iz priča (Crčiasa din poves- 
ti, 1876), a i za Večernjicu poslu- 
žila mu je kao podloga jedna na- 
rodna priča. Svoju ljubav prema 
prirodi izražava u duboko osje- 
ćajnim pjesmama kao Plavi cvi- 
jet (Floarea albastrii), Drhtaj šu- 
me (Freamdt de codru), Čežnja 
(Dorinta), itd. E, je najveći maj: 
stor u kratkim lirskim pjesmica- 
ma, pisanim u dražesnim skaku- 
tavim stihovima: Sanjive ptičice 
(Somnoroase pdsdrele, 1884), Zvi- 
jezde na nebu (Stelele 'n cer),i 
dr. U pjesmi O, ostaj (O, ramđi, 
1879) sugestivno izražava ljubav 
prema šumskoj prirodi i nostal- 
giju za djetinjstvom. Pored pje- 
sničkog djela ostavio je i nedo- 
vršeni roman Neplodni genij (Ge- 
niu pustiu), jedan od prvih mo- 

dernih romana rumunjske knji- 
ževnosti. Širina pjesničke temati- 
ke, neusporedivo bogatstvo ver- 
sifikacije, melodioznost stiha i je- 
zika koji je E. stvorio uzimajući 
riječi iz svih dijalekata, osigura- 
vaju mu neosporno mjesto naj- 
većeg rumunjskog liričara i pje- 
snika uopće i jednoga od značaj- 
nih liričara svjetske književnosti. 
Mnoge su njegove pjesme uglaz- 
bljene i još danas popularne. 


PL RBIJa svjetske lirike, Zagreb 1956, 
1965. 

ENIJE, Kvint (Quintus 
Ennius, 239—169. prije n. e.), rim. 
ski pjesnik. Rodom je iz Rudija u 
Kalabriji, gdje su se grčki i oski- 
čki utjecaji miješali s rimskima, 
pa je zato kasnije i spominjao 
da ima tri srca, jer govori latin- 
ski, grčki i oskički. Posljednji je 
od univerzalnih arhajskih rim- 
skih pjesnika koji su se okušali 
u više književnih rodova: pisao 
je epiku, tragedije i komedije, sa- 
tire, epigrame i prozu. Od najma- 
nje 22 tragedije i 2 komedije, što 
ih je napisao prvenstveno pod 
Euripidovim (v.) utjecajem (npr. 
Hecuba, Iphigenia, Medeja pro- 
gnanica — Medea exul), sačuvano 
je svega oko 400 stihova; gotovo 
za polovicu tragedija birao je te- 
me iz trojanskog ciklusa. U rim- 
sku je književnost uveo satiru 
(Satire - Saturae, u 4 iki 6 knjiga, 
sačuvana su samo 2 fragmenta), 
koja nije u pravom smislu »sati- 
rična«, nego u različitim metri- 
ma iznosi raznolike sadržaje. Naj- 
snažnije je djelovao i najviše tra- 
ga ostavio u kasnijoj rimskoj 
književnosti povijesnim epom A- 

nali (Annales, u 18 knjiga, saču- 
vano oko 600 od ukupno oko 
30.000 heksametara; započeti vje- 
rojatno nešto nakon god. 189, dje- 
lomično i objavljivani). Dijelom 
u stilu kronike, dijelom u živo- 
pisnim slikama, ispripovijedana 
je u njemu povijest Rima od Ene- 
jina dolaska u Italiju do pjesni- 
kova vremena (barem do god. 
179), a iscrpnije je obrađena su- 
vremena epoha. Uspon Rima do 
velesile glavna je tema epa, koju 
je E. zaodjenuo u ruho homer- 
skoga heksametra i homerske ep- 
ske dikcije. Time je prvi uveo i 
jednom zauvijek u rimskoj knji- 
ževnosti učvrstio grčki stih hek- 
sametar, suprotstavljajući se u 
tome svojim starijim suvremeni- 
cima Liviju Androniku (prevodi- 
ocu Odiseje i time prvom prevo- 
diocu u rimskoj i evropskoj knji- 
ževnosti) i Gneju Neviju (autoru 
epa o prvom Punskom ratu), koji 
su pisali u nacionalnom rimskom 
tzv. saturnijskom stihu. Obliku- 
jući stih i dikciju po velikom Ho- 
merovu (v.) uzoru, E. je stvorio 
nove metafore, skovao uspjele 
složenice, obogatio repertoar gla- 
sovnih figura, vraćajući stari sjaj 
mnogim arhajskim riječima i ob- 
licima. Latinski je pjesnički jezik 
njegovom zaslugom postao boga- 
tiji i harmoničniji. Anali su po- 
stali nacionalnim epom i ostali to 
sve do Vergilija (v.), koji će u 
svoj ep ugraditi mnoge stihove 
svoga prethodnika, lagano ih sti- 
lizirajući, i tako očuvati perspek- 
tivu kontinuiteta, epskoga i na- 
cionalnoga, i dah starodrevnosti. 
Bogati odjeci Enijeve dikcije na- 
laze se i u Lukrecija (v.). 

ENZENSBERGER, Hans 
Magnus (Hans Magnus Encens- 
berger, 1929), njemački pjesnik, 
esejist i književni kritičar. Pri- 
pada književnoj grupaciji koja 
djeluje u Saveznoj Republici 
pod nazivom »Grupa 47«. Od 
1960. živi u Norveškoj. Zastupa 
(u skladu sa smjernicama na- 
vedene grupe) internacionalnu 
kulturnu orijentaciju i liberalne 
nazore koji se kadšto manifes- 
tiraju u duhu političke opozi- 


cije. Najviše je pažnje pobu- 
dila njegova poezija sabrana 
u zbirkama: Obrana vukova 


(Verteidigung der Wolfe, 1957), 
Jezik po domaću (Landessprache, 
1960) i Pismo za slijepe (Blinden- 
schrift, 1964). Raspon joj je vrlo 
širok pa seže od agresivne, jetke 
satire na socijalne pojave u su- 
vremenoj tehnokratskoj civiliza- 
ciji do prigušenih elegičkih stiho- 
va,a u stilskoj fakturi od jezičnih 
eksperimenata (srodni dadaistič- 
koj montaži) do komunikativnos- 
ti u smislu Brechtove poetike 
(v.). Individualne izražajne mo- 
gućnosti E. nalazi u povezivanju 
raznorodnih jezičnih elemenata 
primjenjujući tehničku termino- 
logiju, parodističke citate, ulični 
žargon, dječje brojalice, igre rije- 
čima, strani vokabular, tipično 
nadrealističke metafore, neologiz- 
me itd. Takav postupak, a pogo- 
tovo »dijalektička« struktura po- 
jedinih stihova, zahtijeva od čita- 
oca osobitu intelektualnu pažnju. 
Enzensbergerova esejistička pro- 
za ispoljava svu živost i prodor- 
nost piščeva  antikonformizma 
(zbirka eseja i kritika Pojedinos- 
ti — Einzelheiten, 1962, koja sa- 
drži oštroumne književnosociološ- 
ke analize, npr. o stilu novinskih 

napisa, reklame i drugih masov- 
nih medija). Publicistika s poli- 
tičkom tematikom sabrana je u 
knjizi Politika 1 zločin (Politik 
und Verbrechen, 1964). U tim je 
djelima oživljena duhovna bašti- 
na Karla Krausa (v.), E, je pri- 
redio zamašnu antologiju Muzej 
moderne poezije (Museum der 
modernen Poesie, 1960) koja pru- 
ža zanimljiv izbor iz evropske i 
američke lirike 20. stoljeća (od 
Jugoslavena: Krleža, Davičo, Ma- 
tić). 

ERAZMO ROTTERDAM. 
SKI (1466?—1536), jedan od pr- 
vaka evropskoga humanističkog 
pokreta odnosno renesansne kul- 
ture. Stekavši temelje naobraz- 
be u školama i samostanima 
u rodnoj Nizozemskoj, E., po ta- 
dašnjem običaju, obilazi mnoge 
evropske zemlje (Francusku, En- 
glesku, Italiju, Njemačku) da bi 
na sveučilištima i u neposred- 
nom saobraćaju s istaknutim 
humanistima proširio svoj znan- 
stveni vidik. Plod tih putovanja, 
na koja je E. znao krenuti i kao 
pratilac ili tumač nekog plemića 
ili svećenika, svestrano je obra- 
zovanje i sjajna filološka kul- 
tura, napose na području grčkog 
i latinskog jezika. Strogo je i sa- 
vjesno poštovao humanističku 
težnju da se spoznaja osloni na 
pročišćene antičke izvore, na po- 
uzdane tekstove, a svojim je nas- 
tojanjem oko toga u mnogome u- 
dario temelje novovjekoj filolo- 
giji. Istakao se duhovitim, još i 
danas živim djelom Pohvala lu- 
dosti (Encomium moriae ili Stul- 
titiae laus, 1511), najvrednijim os- 

tvarenjem u tradiciji satiričke li- 
terature o ljudskim porocima i 
»ludostima«, te tipične vrste 
rane građanske književnosti (14— 
—16. st.) Ta je alegorična smot- 
ra ljudske ludosti u svim oblici- 
ma zaodjenuta ironijom, no ipak 
su u svemu što personificirana lu- 
dost hvali ili kudi sadržane oštre 
satiričke žaoke, britke i djelo- 
tvorne naročito u burno doba 
reformacije. Erazmov je spis na 
svoj ležeran način dosta prido- 
nio tome da se otpor protiv vla- 
sti rimske crkve još snažnije 
razbukta (iako se pisac nije o- 
predijelio za Lutherov pokret). 
Pohvala se, međutim, obara go- 
tovo na sve staleže i zvanja, na 
bogataše, trgovce, svećenstvo, na- 
zovi-učenjake, a u šarolikom ko- 
lu prilika, običaja, karakternih 
osobina i društvenih tipova daje 
široku sliku vremena, pravu su- 
vremenu pozornicu života. 


Pohvala gluposti (1. Esih), Zagreb s. a; 
Pohvala ludosti (D. Grabovac), Beograd 
1955; V. Filipović, Filozofija renesanse, 
Fil. hrest., III, Zagreb 1956. 


s 
VZ 


ERBEN, Karel Jaromir 
(Karel Jaromir Erben, 1811— 
—1870), češki pjesnik. Kao nauč- 
ni suradnik Češkog muzeja, arhi- 
var grada Praga i suradnik 
najvećeg češkog historičara F. 
Palackog, bavio se narodnom 
poviješću, književnošću i etno- 
grafijom. Izvanredno su značaj- 
na njegova izdanja starih spome- 
nika češke književnosti (Izbor iz 
književnosti češke — Vybor s lite 
ratury česke, 1856—68, i češki 
pisana djela Jana Husa) i zbirke 
narodnih umotvorina slavenskih 

naroda: Narodne češke pjesme i 
brojanice (Prostondrodni česke 
pisnč a fikadla, 1864) sa 2200 pje- 
sama, Češke bajke (Českć pohdd- 
ky, 1905), Sto narodnih bajki i 
predanja slavenskih u mnarječji- 
ma izvornim (Sto prostondrodđ- 
nich pohddek a povčsti slovan- 
skych vo ndfečich  puvodnich, 
1865). Originalno pjesničko djelo 
nastaje u vezi s tim radom i pod 
utjecajem romantičarske filozofi- 
je narodnog stvaralaštva shvaće- 
nog kao izraz pjesnički iskonskog 
mita u kojem su sačuvane drevne 
predodžbe o svijetu, o smislu ži- 
vota i odnosima između čovjeka i 
prirode i među ljudima. Jedina 
originalna zbirka Kita iz preda- 
nja narodnih (Kytice z povčsti 
ndrodnich, 1853) najveći je domet 
češkog romantizma, po vrijedno- 
sti prvi do Machina Mdja (v.). 
Za razliku od Mache, E. je pošao 
od motiva slavenskih predanja i 
legendi, ali nije napisao njihove 
»odjeke« kao njegov prethodnik 
F. L. Čelakovsky, nego je stvorio 
osebujne balade. Osnovni sukobi 
u njima izražavaju fatalistički de- 
terminizam: čovjek se susreće s 
prirodnim silama, s vrhunarav- 
nim bićima, ali ne može nikako 
mijenjati oduvijek postojeći po- 
redak; to je u biti sukob između 
dobra i zla, koje se uvijek kaž- 
njava. Erbenove su balade u stil- 
skom pogledu primjer pjesničke 
sažetosti i sugestivnosti, pa je im- 
presionirao i neke pjesnike 20. 
st., npr. Wolkera (v.). 


Svadbena košulja (P. Konjović), Zagreb 
1925; Zlatokosa i druge češke narodne 
priče za djecu (Z. Perinić), Zagreb 1934; 
Dugonja, Trbonja i Viđonja (S. Kršić), 
Sarajevo 1963. 

ERENBURG, Ilja Grigor- 
jevič (1891—1967), ruski publicist 
i romanopisac. Židovskog porije- 
kla, boravio je dulje vrijeme 
(1909—1917, 1921—1923) u Fran- 
cuskoj, kamo uvijek iznova odla- 
zi. Dobar je poznavalac zapadno- 
evropske kulture. Pisao je roma- 
ne s avanturističkim ili melodra- 
matskim fabulama i u feljton- 
skom stilu, kao npr. Julio Jureni- 
to (Hulio Hurenito, 1922), Trust 
D. E. (1923), Ljubav Jeanne Ney 
(Ljubov' Žanny Nej, 1924), te no- 
vele s ruskom i evropskom te- 
matikom: Trinaest lula (Trinad- 
cat' trubok, 1923). Na temu peto- 
godišnjeg plana i industrijske iz- 
gradnje u SSSR-u napisani su ro- 
mani Drugi dan (Den vtoroj, 
1933) i Bez predaha (Ne pere- 
vodja dyhanija, 1936). U novije 
vrijeme pisao je romane o Fran- 
cuskoj u drugom svjetskom ratu 
(Pad Pariza — Padenie Pariža, 
1941) i ratnim zbivanjima u Ru- 
siji i Evropi (Burja, 1947; Dev- 
jatyj val, 1951). Prema naslovu 
njegova  publicističkog romana 
Odjuga (Ottepel, 1954) često se 
naziva razdoblje u sovjetskom 
društvenom životu poslije Stalji- 
nove smrti, a pet knjiga njegovih 
memoara Ljudi, godine, život 
(Ljudi, gody, žizn', 1961—63) 
nisu samo veliko autobiografsko 
djelo već ujedno i piščeva pole- 
mika s ostacima Staljinova vre- 
mena u sovjetskom kulturnom 
životu. 

Ljubav Jeanne Ney (V. Markov), Zagreb 
1927: Deset Hp, Zagreb 1931; Tvornica 
sanja (I. Velikanović), Zagreb 1933; Ulica 
na Moskvi (I. Velikanović) Zagreb—Bco- 
grad 1933; Bez predaha, Beograd 1940; 
Rat (S. Marković), Beograd 1945; Pad 
Pariza (M. M. Pešić), Beograd 1948; Pri- 
povijesti naših dana (M. Obrenović—ši- 


manski), Zagreb 1948; Lav na trgu (T. 
Nedeljković, M. Radovanović), Beograd 

1948; Trinaest lula (B. Munjiza), Ceti- 
nje 1956; Južni vetar (M. Jovanović), Beo- 
grad 1956; Oluja, 1—2 (A. Malinar), Za- 
greb 1965; Ljudi, godine, život, 1-4 (M. 
abović), Beograd 1962—1964. 

ERERA —> Herrera 


ERERA i RAISIG > 
Herrera y Reissig 


ERKULANU DE KAR- 

VALJU E ARAUŽU —> 

Herculano de Carvalho e 
Araujo 


ERNANDES —> 
Hernandez 


ERVING —> Irving 


ESA DE KEROšŠ —> 
Eca de Queiroz 


ESHIL (Aiskhylos, 525— 
-456. prije n. e.), grčki tragičar, 
iz Eleuzine kraj Atene. Kao stva- 
ralački genij velike snage otkri- 
va E. kroz likove svojih trage- 
dija povijesni sadržaj presudnog 
prevrata, u kojem i sam sudje- 
luje. Istakao se osobitom hra- 
brošću kao borac u bitkama kod 
Maratona i Salamine, u kojima 
je njegov narod u borbi protiv 
Perzijanaca obranio slobodu i 
nezavisnost. On je pjesnik rađa- 
nja atenske demokracije, a gran- 
diozni likovi njegovih drama 
odgovaraju maratonsko-salamin- 
skoj herojskoj epohi. Građu za 
tragedije uzima iz herojske pri- 
če. Sudbinu junaka ili čitava ro- 
da najčešće prikazuje u tri tra- 
gedije. One čine sadržajnu i idej- 
nu cjelinu — trilogiju, na koju 
se nadovezuje satirska drama iz 
istoga mitološkog kruga. Drama- 
tizaciju priče prožimlje svojom 
problematikom. Unaprijedio je 
dramsku tehniku: uvođenjem 

drugog glumca pojačao je dram- 
ski element tragedije, jer se di- 
jalog proširuje na račun kor- 
skih pjesama. Tako je od prvot- 
no lirske kantate stvorio pravu 
dramu i postao ocem tragedije. 
Dotjerao je i sceneriju i opremu. 
Bio je učitelj kora i glumaca, 
sastavljao je melodije za korske 
pjesme i plesne figure, a nastu- 
pao je i kao glumac. Od Sofokla 
(v.) preuzeo je trećeg glumca. 
Od velikog opusa (70 tragedija 
i 20 satirskih drama) sačuvani 
su fragmenti i 7 tragedija. Pri- 
bjegarke  (Hikćtides, 90-ih god. 
5. st.) najstarija su tragedija, u 
kojoj glavnu ulogu ima kor Da- 
naida, koje bježe s ocem Dana- 
jem da izbjegnu prisilnoj udaji 
za rođake, sinove kralja Egipta. 
Zaštićuje ih u Argu kralj Pelaz- 
go, koji kao demokratski kralj 
donosi odluku uz pristanak na- 
rodne skupštine. U drami je za- 
crtana suprotnost između demo- 
kratskog uređenja Helade i istoč- 
njačkog despotizma. Perzijanci 
(Persai, 472) su tragedija sa su- 
vremenom povijesnom temom — 
sukob perzijskog despotizma i 
helenskog polisa. Zanosnim sti- 
hovima veliča se grčka pobjeda 
kod Salamine i atenska demo- 
kracija. E. duboko prodire u po- 
vijesni smisao grč.-perz. ratova, 
zalaže se za mir i sa simpatijama 
crta perzijski narod prikazujući 
ga kao žrtvu Kserksove obijesti. 
Sedmorica protiv Tebe (Hepta 
epi Thčbas, 464) treći je dio tri- 
logije, u kojoj se obrađivao mo- 
tiv prokletstva roda tebanskog 
kralja Laja, koji se nije pokorio 
nalogu proročišta da ne smije 
imati djece. Osveta se vrši na tri 
pokoljenja: Laju, Edipu i na 

njegovim sinovima Eteoklu i Po- 
liniku. Prva dva dijela izgubljena 
su, a u Sedmorici prikazuje se 
rat Polinika i njegovih drugova 
protiv Tebe i smrt braće koji se 
u dvoboju ubijaju, i tako se izvr- 
šava kletva njihova oca Edipa. 
U Okovanom Prometeju (Prome- 
theus desmotes) ocrtana je sud- 
bina titana Prometeja koji je 
ljudima donio nebesku vatru i 
time uvjetovao kulturni razvoj. 
Zbog toga ga Zeus nepravedno 
kažnjava i daje pribiti o stijenu 
na Kavkazu. Prometej neustra- 
šivo proriče propast Zeusove ti- 
ranije, ali neće da otkrije svoju 
tajnu. Uz sijevanje munja, tut- 
njavu gromova i potres zemlje 
ruši Zeus Prometeja u Tartar, ali 
posljednje njegove riječi poka- 
zuju da je ostao čvrst i nepoko- 
lebljiv. U nizu slika ocrtana je 
ropska pokornost bogova, koji 
se ulaguju Zeusu, i slobodoljubi- 
vost Prometeja, kojemu su i naj- 
gore muke draže od ropstva. Za 
to je Prometej, utjelovljenje ra- 
zuma, čovjekoljubac i borac pro- 
tiv tiranije bogova, postao sim- 
bol borbe za oslobođenje i na- 
predak čovječanstva. Agamem- 
non (Agamemnon), Žrtva na 
grobu ili Hoefore (Khočphoroi) 
i Eumenide (Eumenides), sači 
njavaju jedinu sačuvanu antičku 
organičku trilogiju koja se zove 
Orestija (Oresteia). Prikazana je 
god. 458, i E. je dobio u dram- 
skom natjecanju prvu nagradu, 
koju je za života postigao još 13 
puta. Trilogija je posvećena pro- 
blemu tragične sudbine roda. U 
Agamemnonu  Klitemestra uz 
pomoć ljubavnika Egista ubija 
muža Agamemnona; u Žrtvi na 
grobu Orest osvećuje oca uboj- 


stvom majke i Egista, a u Eume- 
nidama progone Oresta božice o- 
svete — Erinije. Od krivnje ga 
oslobađa vrhovni atenski sud — 
Areopag. Temeljna problematika, 
koju Eshil razvija u prikazivanju 
ljudske sudbine i patnje, sastoji 
se u tačnom utvrđivanju odnosa 
između krivnje i kazne, između 
božanske osvete i slobodne ljud- 
ske volje. Pjesnik vjeruje u bo- 
žanske sile i njihovu neograni- 
čenu moć, vjeruje u punu zavi- 
snost čovjeka od sudbine. Bo- 
govi zadiru u život čovjeka i po- 
staju osvetnici za prijestupe. Od- 
govornost čovjeka znatno je u- 
manjena jer ga u akciji sputava 
nepobjediva sudbina. Bogovi, ko- 
ji nisu uvijek dobri i pravedni, 
mogu usporiti, ali ne i spriječiti 
ono što je određeno sudbinom. 
Zamisao trilogije dopušta pjesni- 
ku da u cjelini prikaže kako se 
od krivice preko patnje dolazi 
do spoznaje. Duboko religiozan, 
E. nije mogao u prilikama svoga 
vremena potpuno otkriti revolu- 
cionarnu problematiku, snažno 
zacrtanu u Prometeju, ali njegov 
strog pogled na život temelji se 
na iskrenom i dubokom suosje- 
ćanju za ljudske patnje. Poezija 
mu ima neku vrstu kozmičke 
perspektive. To je poezija pat- 
ničkog čovječanstva, koje kroz 
svoje postupke i trpnje traži 
smisao i apsolutnu vrijednost. U 
sačuvanim tragedijama vidimo 
tri razdoblja pjesnikova stvara- 
nja. U najstarijim dramama (Pri- 
bjegarke i Perzijanci) prevlada- 
vaju korski dijelovi, drugi glu- 
mac nije još posve iskorišten, di- 
jaloga ima malo, a likovi su bli- 
jedi. U djelima drugog razdoblja 
(Sedmorica i Prometej) glavni 

lik okarakteriziran je s nekoliko 
snažnih crta, a jasniji su i spo- 
redni likovi. Djela trećeg razdo- 
blja (Orestija) imaju složeniju 
kompoziciju, iskorišten je treći 
glumac, dramatika je silno po- 
rasla, a mnogobrojni su i spo- 
redni likovi. Struktura Eshilovib 
tragedija vrlo je jednostavna. 
Radnja je koncentrirana oko 
jedne situacije ili događaja, ali 
taj mora biti strašan, da potrese 
dušu gledaoca. Likovi su vrlo je- 
dnostavni, dani su u nekoliko 
grubih poteza, ali sugestivno i 
snažno. Istaknuto mjesto zapre- 
maju korske pjesme, u kojima 
E. otkriva svoje duboke misli. 
On je stvaralac dramskog jezika 
i stila. Lirski element preteže i 
u dijaloškim dijelovima. Jezik je 
svečan i bogat originalnim i smi- 
onim metaforama, a stil je bu- 
jan i uzvišen. U njegovoj poeziji 
ključa vrela krv i silna snaga. 
Ako se gleda na etičku cjelinu 
Eshilovih tragedija, na simpatije 
kojima prati svoje likove u ago- 
niji njihovih strasti i u nevolja- 
ma, na bogatstvo lirskih tonova, 
na snažan jezik i prirodu likova, 
zaključit će se da ni jednome 
stvaraocu ne odgovara više nego 
njemu izreka: »Snaga čovjeka 
je u pjesniku«. Svečani stil i sla- 
ba dramatičnost u poređenju s 
djelima Sofokla i Euripida uči- 
nili su Eshila već pri kraju 5. st. 
pomalo arhaičnim. Zato su ga i 
u kasnije vrijeme čitali manje 
od Sofokla i Euripida. To je 
trajalo sve do 18. st. Od njego- 
vih likova privukao je pažnju 
najvećih pjesnika novog vreme- 
na Prometej (v. Goethe, Byron, 
Shelley). Marxu je E. bio jedan 
od najmilijih pjesnika. 

Tragedije (K. Rac), Zagreb 1918; Oda- 
brane tragedije (M. N. Đurić), Beograd 
1926. i 1948; Tragedije (M. N. Đurić), 
Beograd 19667; Persijanci — Okovani Pro- 
metej (M. N. Đurić), Beograd 19657; Oko- 
vani Prometej (B. Klaić), Zagreb 1965; 
Orestija (B. Klaić), Zagreb 1965. 

ESPRONCEDA, Josć de 
(Hose de  Espronseda, 1808— 
-1842), pjesnik, najtipičniji pred- 
stavnik španjolskog romantizma. 
Zarana se bavi politikom, progo- 
ne ga, a u Francuskoj nastavlja 
politički rad. Bori se na barika- 
dama u Parizu 1830. Vraća se u 
Madrid. Žena napušta kćerku i 
njega, kao i prvog muža, ali ubr- 
zo umire. On je oplakuje u divnoj 
elegiji Pjesan Terezi (Canto a 
Teresa). E. je nemiran i nesre- 
đen duh. Voli slobodu iznad sve- 
ga (»Moj bog je moja sloboda«) 
i za nju se nesebično bori. Ona 
odjekuje u njegovim snažnim i 
oštrim stihovima. Protivnik je 
tiranije svake vrste. U bijedi i 
tlačenju ne vidi samo književne 
motive, nego i ozbiljne društvene 
probleme koji traže rješenje. U 
nastojanju da stihu dade što ja- 
ču udarnu snagu, došao je do to- 
nova koji su značili novost za 
španjolsku poeziju. Pjevao je gu- 
sare, na smrt osuđene, prosjake, 
krvnike, jurišne odrede Kozaka. 
Poznate su mu poeme Student 
iz Salamanke (El estudiante de 
Salamanca) i Đavao svijet (El 
diablo mundo). Kao njegovi u- 
zori navode se de Vigny (v.), tzv. 
Ossianove pjesme (v. Macpher- 
son), a iznad svega Byron, borac 
i pjesnik. 


Španska lirika (V. Košutić), Beograd 1963. 

EURIPID (Euripidčs, 485— 
—406. prije n. €.), grčki tragičar, 
iz atičke općine Flije. E. je vje- 
ran tumač revolucionarnih pro- 
mjena koje se zbivaju za vrije- 
me krvavoga peloponeskog rata. 
Oštrim okom promatrao je bor- 
bu između starih shvaćanja mo- 
rala, religije, filozofije i novoga 
duha, koji je kroz sofističku pro- 
svjetu u sve unosio kritiku, sum- 
nju i negaciju. Kao učenik sofi- 
sta Protagore i filozofa materija- 
lista Anaksagore E. prvi postav- 
lja velike probleme kulture, go- 
vori o etičkim načelima, o vri- 
jednosti religije i o biti bogova. 
Drame mu obiluju duhovitim i 
dubokim sentencijama i reflek- 
sijama. Za novu prosvjetu učinio 
je više od svojih učitelja jer je 
s pozornice širio nove ideje i po- 
ticao na razmišljanje o moral- 
nim i društveno-političkim pro- 
blemima, koji su tištili njegovo 
društvo. Zato je već u starini na- 
zvan scenskim filozofom (skčni- 
kos philosophos), a Aristotel ga 
zove  najtragičnijim pjesnikom 
(tragikčtatos ton poičton), jer u 
analizi duševne borbe čovjeka iz- 
nosi toliku tragiku kakva poslije 
više nije dostignuta. Uzvisio je 
život, u isti ga je čas i obogatio 
i otkrio svu njegovu mučninu. 
Kao zastupnik naprednih načela 
i nove prosvjete bio je čitav ži- 
vot predmet oštrih i zlobnih na- 
pada svih komediografa (osobi- 
to Aristofana) koji su branili 
konzervativna shvaćanja i obi- 
čaje. Publika ga nije voljela, pa 
je za života postigao samo 4 
prve nagrade prema 13 Eshilovih 


i 24 Sofoklove. Od 92 drame sa- 
čuvano je obilje fragmenata, 18 
tragedija i Kiklop (Kykl&ps), je- 
dina antička sačuvana satirska 
drama. Međeja (Mčdeia, 431) 
tragedija je žene koja je stra- 
stveno ljubila, ali je bila preva- 
rena. Pomogla je Jazonu da do- 
đe do zlatnog runa, zbog njega 
ubila je svoga brata, izdala do- 
movinu i oca, a Jazon je napušta 
ženeći se s kćerkom kralja Kre- 
onta. Strastvena ljubav prevare- 
ne Medeje pretvara se u osvet- 
ničko bjesnilo, koje joj daje sna- 
gu da ubija ne samo Jazonovu 
ženu i njezina oca, već i svoju 
djecu. Najsnažnije dijelove tra- 
gedije, u kojima majčinska lju- 
bav i želja za osvetom razdiru 
Medejinu dušu, dao je E. u obli- 
ku uzbuđenih monologa. U Hipo- 
litu (Hippolytos, 425) daje E. 
snažnu psihološku analizu pato- 
loške strasti koja muči Fedru, 
drugu ženu kralja Tezeja, zalju- 
bljenu u čestita Hipolita, Teze- 
jeva sina iz prvog braka. Erot- 
sko-patološke sklonosti nosi Fe- 
dra u krvi jer je kćerka perverz- 
ne Pasifaje. Heraklo (Hčrakles, 
423—20?) tragedija je užasnog 
obrata situacije, po kojemu spa- 
silac obitelji postaje njezin ubo- 
jica. Novina je polemika protiv 
samoubojstva i medicinski tačan 
opis napadaja ludila, u kojemu 
Heraklo ubija ženu i djecu koje 
je upravo spasio od smrti. Elek- 
tra (Elektra, 413) ima predmet 
kao Eshilove (v.) Hoefore i So- 
foklova (v.) Elektra, ali je ob- 
radba posve drukčija. Po Apolo- 
novoj zapovijedi Orest ubija 
majku da osveti oca. Eshil na- 
stoji naći opravdanje za praved- 
nost proročišta, za Sofokla ona 


EURIPID 


uopće nije problem, a E. osuđuje 
zločin. Njegovi junaci potreseni 
svojim djelom nesretnici su, vri- 
jedni sažaljenja i utjehe. E. smi- 
ono mijenja mit. Elektra je uđa- 
ta za seljaka, a radnja se odvija 
pred siromašnom seljačkom ko- 
libom. Ion (f8n) je drama intri- 
ge, neobičnih doživljaja i izne- 
nadnih zaokreta sa sretnim zavr- 
šetkom. Apolon zavodi Kreuzu, 
kćer kralja Erehteja, koja izlaže 
tek rođeno dijete — Iona. Do 
prepoznaje dolazi u času kad je 
sin htio ubiti majku. Drama je 
oštra kritika mita. Apolon je ne- 
moralan nasilnik i varalica. Ako 
se iz drame izluče mitološka 
imena, dobiva se drama iz života 
s prevarenom djevojkom, zavod- 
nikom i izloženim djetetom. Ti- 
me E. postaje preteča nove atič- 
ke komedije (v. Menandar). Ifi- 
genija u Tauridi (Iphigćneia ha 
en Tauirois) sagrađena je na in- 
trigi. Artemida spašava junaki- 
nju od žrtvovanja i postavlja je 
svojom  svećenicom u Tauridi. 
Orest dolazi nakon ubojstva maj- 
ke po kip Artemidin da se oslo- 
bodi od progona EFErinija. Velikom 
umjetničkom snagom razrađen 
je prizor prepoznavanja brata i 
sestre. Fina je karakterizacija li- 
kova. U Bakhama (Bdkkhai) Di- 
oniz, bog vina, kažnjava mahni- 
tošću tebanske žene koje ga ne 
priznaju bogom. One napuštaju 
kuće i u orgijastičkom bijesu lu- 
taju šumama. Kralj Pentej želi 
dokrajčiti njihovo mahnitanje, 
ali mu Dioniz pomračuje razum, 
pa i on odlazi među bakhantice. 
One raskomadaju Penteja, a nje- 
gova majka Agava, koja im pred- 
njači, nabija na kolac glavu si- 
novu. To pjesnikovo remek-djelo 

EURIPID 


protest je protiv bogoslužne mah- 
nitosti. Osobito je velikom reali- 
stičkom snagom dan prizor Pen- 
tejeva komadanja. To posljednje 
Euripidovo djelo prikazao je na- 
kon pjesnikove smrti 406. njegov 
sin Euripid. Sačuvane su još ove 
tragedije:  Alkestida  (Alkestis, 
438), Heraklova djeca (Hčraklei- 
dai, 429—27), Hekaba (Hekabe, 
425—24), Andromaha (Andromdđ 
kh&), Pribjegarke (Hikćtides), 
Trojanke (Trčiddes, 415), Helena 
(Helene, 412), Feničanke (Phot- 
nissai, oko 410), Orest (Orestčs, 
408), Ifigenija u Aulidi (Iphige- 
neia hč en Aulidi), Rez (Rhesos). 
U dramama zahvaćena je bogata 
problematika. U prvi plan izbija 
oštra kritika mita i religije, koja 
prožimlje sve drame. U politič- 
kom uvjerenju pokazuje E. ko- 


lebanje. Mrzi tiraniju, veliča 
prednosti demokracije, ali ga 
plaši siromašan sloj građana 


koji lako postaju plijenom opa- 
snih demagoga. Osobito su mu 
simpatični seoski gospodari. Uz- 
budljivo i tamnim bojama crta 
užas ratnog razaranja i zalaže 
se za mir. Opisuje težak položaj 
robova tvrdeći da ropstvo guši 
u njima ljudska svojstva, a od 
drugih klasa dijeli ih samo ime. 
Posebnu pažnju posvećuje pro- 
blemu obitelji. Bori se za slobo- 
du i dostojanstvo žene i oštro 
kritizira njezin ropski položaj. 
Unosi u dramu psihološku ana- 
lizu karaktera, osobito žena, pa 
se njegovo značenje za svjetsku 
književnost temelji na ženskim 
karakterima. Iz kritičkog stava 
prema mitu izvire njegov reali- 
zam: u mitološkim licima pri- 
kazuje svoje suvremenike sa 
svim njihovim nagonima i stra- 

stima. U crtanju sukoba poka- 
zuje bogatstvo svog filozofsko- 
-sofističkog i retoričkog obrazo- 
vanja, osobito u dijalozima (na- 
tjecanje u govorima — stihomi- 
tija). Tehnika mu je vrlo razli- 
čita. Zato se sačuvane tragedije 
ne mogu svesti na jedan struk 
turalni obrazac. Uz tragedije, ko- 
jih je radnja usredotočena oko 
jednog lika, ima i drugih s ne- 
koliko glavnih lica. Pored drama 
sa zamršenim zapletom ima i 
sastavljenih od nekoliko samo- 
stalnih pojedinačnih prizora. E. 
upotrebljava sva moguća tehnič- 
ka sredstva. Predbacivala mu se 
zloupotreba dijelova izvan dra- 
me, kao npr. prolog, koji obavje- 
štava gledaoce o prethodnim do- 
gađajima i upućuje ih u budući 
razvoj radnje, zatim deus ex ma- 
China (theos apo tes mčkhanćs), 
koji iznenada raspleće napeti 
dramski čvor. Aristotelu se nije 
sviđalo odvajanje kora od rad- 
nje, pjevani umeci (monodije, 
dueti itd.), zatim podređenost 
teksta muzici. Velika važnost, 
koja se daje glazbenom elemen- 
tu, dopušta da se može raspo- 
znati nov tip tragedije — melo- 
drame, u kojoj lirizam ima ka- 
rakter virtuoznosti. Jezik je jed- 
nostavan i lijep, jednak dnevnom 
govoru pjesnikovih suvremenika, 
a stil je providno jasan. Postao 
je uzor mlađoj tragediji i novoj 
atičkoj komediji. Oponašali su 
ga i prevodili rimski tragičari, 
osobito Seneka, preko kojega su 
ga upoznali, prerađivali i prevo- 
dili najprije u Italiji (npr. Alfi- 
eri). U Njemačkoj ugledaju se 
na njega ili ga prerađuju Goe- 
the, Schiller, Grillparzer i Hof- 
mannsthal, u Francuskoj Racine, 


Corncille, u nas posredno Držić 
i Bunić. U novije vrijeme pri- 
družile su se nove Fedre i Mede- 
je (D'Annunzio, Anouilh, Alvaro), 
pa utjecaj na T. S. Eliota. 
Drame (I—IH dio, K. Rac), Zagreb 1919, 
1920, 1960; Medeja (M. Budisavljević), Ze- 
mun 1920; Hekaba (N. Đurić), Beograd 
1939; Odabrane tragedije (M. N. Đurić), 
Beograd 1948; Medeja—Hipolit—Ifigenija 
na Tauridi (M. N. Đurić), Beograd 1960; 
Ifigenija u Aulidi (B. Klaić), Zagreb 1961; 
Alkestida (B. Klaić), Zagreb 1964; Medeja 
(B. Klaić), Zagreb 1964. 

ms 


EVERLAN —> gverland 


EZOP (Aisopos, 6. st. pri- 
jen. e), grčki basnopisac, iz 
Frigije u Maloj Aziji. Kao rob 
bio je u službi više gospodara. 
Oko Ezopova lika stvorila se le- 
genda, pa je u bizantsko vrijeme 
nastao i roman o njegovu životu. 
Pod njegovim imenom sačuvan 
je Zbornik  basana  (Aisčpeičn 
mython synagoge), od kojih ve- 
lik dio potječe iz kasnijeg vre- 
mena. Basna je kao sinteza du- 
gotrajnog iskustva zdrava život- 
na filozofija u primjerima. U 
njoj je sadržana i umjetnost i 
kritika. Dubokim  oštroumljem 
sažete su u njoj stalne životne 
suprotnosti na vrlo jednostavan 
način, a istina je uvijek zastrta 
prozirnim velom. Svaka je basna 
mala drama sa zapletom, kulmi- 
nacijom i raspletom. Završetak 
je ponajviše tragičan, a ponekad 
obojen svježim humorom. Liko- 


EZOP 


vi su ocrtani dramatski. Životi- 
nje su predstavnici različitih ka- 
tegorija i tipova ljudi. U Ezopo- 
vim basnama osjeća se samonik- 
lost i svježina umjetnika koji 
stvara bez uzora i veselje prona- 
lazača koji oštrim okom otkriva 
prirodne tajne. Zbog svoje etič- 
ko-pedagoške vrijednosti i kori- 
sti u političkom životu basna je 
uvijek nalazila bogatu primjenu. 
Njome su se služili pjesnici, filo- 
zofi, povjesničari, govornici i po- 
litičari. Duboka tajna Ezopove 
snage, koja ga je učinila svoji- 
nom čovječanstva, leži u tome 
što su njegove basne najdemo- 
kratskiji književni rod i po jed- 
nostavnosti sadržaja i po revolu- 
cionarnoj tendenciji. One i u te- 
škim uvjetima bespravlja govore 
u oči silnicima istinu, zaodjeve- 
nu u životinjsko ruho, kude ljud- 
ske poroke, ismijavaju naduvene 
glupake, razotkrivaju lukavce i 
podmuklice i hvale vrlinu. Sve 
do danas sačuvale su svoju svje- 
žinu, a snaga im se očituje i u to- 
me što svi kasniji pisci basana 
traže u njima uzor, parafraziraju 
ih i prerađuju prema prilikama 
i potrebama svoga vremena. Ezop 
Živi i dalje u svojim nastavlja- 
čima: v. Fedro, La Fontaine, Les- 
sing, Goethe, Krilov, Ščedrin, u 
nas Dositej, Reljković i dr. 

Zbornik FEzopovih basana_ (M. Sironić), 
Zagreb 195I; Ezopove basne (M. Sironić), 
Zagreb 1963; Ezopove basne (M. Sironić), 


Beograd 19654. 
ms 

FADEJEV 


FALLADA 
FADEJEV, Aleksandr — stavnik romana u doba strujanja 
Aleksandrovič (pravo prezime poznatog pod nazivom »nova ob- 


Bulyga, 1901—1956), ruski roma- 
nopisac. Sudjelovao je kao par- 
tizan u građanskom ratu, kasnije 
je partijski rukovodilac, član ru- 
kovodstva RAPP (Ruska asocija- 

cija proleterskih pisaca), od 1946. 

do samoubojstva 1956. gen. se- 

kretar Saveza sovjetskih pisaca. 

Stekao je popularnost romanom 

Poraz (Razgrom, 1927), u koje- 

mu je, slijedeći tradicije ruskoga 

realizma (Tolstoj), oblikovao ka- 
raktere članova partizanskog od- 

reda, a ujedno stvorio djelo s 

izrazitom pedagoškom  funkci- 

jom, koje se kasnije smatralo 
jednim od uzornih djela socija- 
lističkoga realizma. Veliki mu je 

roman s temom iz revolucije i 

partizanskoga rata na Dalekom 

istoku Posljednji iz Udege (Po- 
sleđdnij iz Udege, 1930—56) ostao 
nedovršen. Borbu krasnodonskih 
komsomolaca protiv okupatora 
za vrijeme drugoga svjetskog ra- 
ta obrađuje roman Mlada garda 

(Molodaja gvardija, 1945, druga 

redakcija objavljena je poslije 

partijske kritike 1951). 

Lik lenjingradske žene, Pirot 1944; Lenjin- 
rad u danima blokade (Z. Mihailović), 
eograd 1945; Mlada garda (S. Dimić, M. 

Dajović), Zagreb 1947; Posljednji iz ple- 


mena Udege (T. Kašiković), Zagreb 1949; 
Poraz, Zagreb 1958. 
af 


FALLADA, Hans (Hans 
Falada, pravim imenom Rudolf 
Ditzen, 1893—1947), njemački pri- 
povjedač, najpopularniji  pred- 

jektivnost« (Neue Sachlichkeit). 
F. s humorom i simpatijom pri- 
kazuje svakodnevni život »malo- 
ga čovjeka«, njegovu borbu za 
opstanak u kapitalističkom dru- 
štvu — često na pozadini povije- 
snih zbivanja 20. st. U njegovim 
se mnogobrojnim — i po vrijed- 
nosti vrlo nejednakim — roma- 
nima samo neznatno ogleda kri. 
za tradicionalnog oblika pripovi- 
jedanja; štoviše, oni se od mno- 
gih suvremenih romana razlikuju 
i po tome što redovito sadrže ži- 
vu radnju u kojoj tipični doživ- 
ljaji gradskog čovjeka ili provin- 
cijalca u vrijeme između dva ra- 
ta dobivaju pečat individualne 
pustolovine. Takvo je već prvo 
uspjelo djelo piščevo, roman Se- 
ljaci, glavešine i bombe (Bauern, 
Bonzen und Bomben, 1931), ep- 
ski prikaz društvenih prilika u 
weimarskoj Njemačkoj. Najveći 
je uspjeh F. postigao romanom 
Sirotinjo — a što sada? (Kleiner 
Mann — was nun?, 1932), u ko- 
jem  »junakom« postaje mali 
trgovački namještenik, nosilac 
kolektivne sudbine u doba opće 
ekonomske krize. U sličan svijet 
uvode djela Opet na kažnjenič- 
kom kruhu (Wer einmal aus dem 
Blechnapf friBt, 1934) i Vuk me- 
đu vucima (Wolf unter Wolfen, 
1937). I u njima se jasno očituje 
utjecaj reportažnog stila. F. je 
— iako pod nepovoljnim uvjeti- 
ma — ostao za nacizma u Nje- 
mačkoj, pa je gorka iskustva iz 


tog vremena unio u posljednje 
romane, napisane poslije rata. Od 
njih treba spomenuti Svatko u- 
mire sam (Jeder stirbt filr sich 
allein, 1947) i Pijanac (Der Trin- 
ker, 1950). 


Sirotinjo — a što sada? (D. Bišćan), Za- 
da 1939; Svatko umire sam (V. Šarić), 
agreb 1950; Priče (J. Bukša), Zagreb 
1951; Mora (Z. Gorjan), Sarajevo 1954; 
Opet na kažnjeničkom kruhu (L. Držić 
i Z. Marković), Zagreb 1957; Veseli na- 
slednik (V. Đaković), Beograd 1958. 


vz 


FARSA_ O ADVOKATU 
PATHELINU — Pathelin 


FAULKNER, William (Vi 
ljem Fokner, 1897—1962), američ- 
ki pripovjedač. Potomak je osiro- 
mašene patricijske obitelji s Ju- 
ga SAD, gdje se odvija radnja 
svih njegovih djela. Nakon nere- 
dovita školovanja učestvovao je u 
prvome svjetskom ratu kao avija- 
tičar-dobrovoljac u kanadskim i 
engleskim zračnim snagama (da 
ne bi u američkoj vojsci morao 
služiti sa Sjevernjacima). Vrativ- 
ši se u SAD, provodi nekoliko go- 
dina u New Orleansu kao novi- 
nar. Kasnije se povlači u gradić 
Oxford Mississippi, gdje je do 
smrti živio na svom imanju. Knji- 
ževni je rad počeo pjesmama koje 
su ostale nezapažene. Slijede ro- 
mani Vojnikova plaća (Soldier's 
Pay, 1926), koji se temelji 
na iskustvu iz rata. Komarci 
(Mosquitoes, 1927), satirički pri- 
kazi boemskih i snobovskih kru- 
gova New Orleansa, i Sartoris 
(1929). Ovim posljednjim poči- 
nje niz romana koji uglavnom 
opisuju izrođivanje i propadanje 
starog Juga od američkoga gra- 


FAULKNER: 


đanskog rata do danas. Radnja 
svih tih romana odvija se u za- 
mišljenom mjestu Jeffersonu (u 
stvari Oxford) i njegovoj okoli- 
ni, kotaru Yoknapatawpha (za- 
pravo Lafayette), a glavne dru- 
štvene grupacije predstavljaju 
obitelji Compton (degenerirana 
stara aristokracija), Sartoris (in- 
telektualci i poslovni ljudi, po- 
tomci osiromašene aristokracije) 
i Snopes (farmeri zakupnici, vul- 
garan element). Likovi su veći- 
nom abnormalni i neuravnoteženi 
tipovi. Za Faulknerov stil značaj- 
ne su složene rečenice, bogat rječ- 
nik, često posredno opisivanje 
radnje kroz unutarnje reakcije 
drugog (ili nekoliko) lica, na- 
mjerno  nepoštovanje  vremen- 
skog slijeda radnje i česta i 
snažna nestvarnost ugođaja. Naj- 
važniji su romani iz tog ciklusa 
Krik i bijes (The Sound and the 
Fury, 1929), Ležeći na umoru (As 
I Lay Dying, 1930) — u oba je 
primijenjena tehnika »struje svi- 
jesti« — Utočište (Sanctuary, u 
nas Svetilište, 1931), Svjetlost u 
kolovozu (Light in August, 1932), 
Absalom! Absalom! (1936), Uljez 
u prah (Intruđer in the Dust, 
1948), Rekvijem za redovnicu 
(Requiem for a Nun, 1951) i 
Bajka (A Fable, 1954). Suvreme- 
na kritika postaje sve svjesnija 
činjenice da se u razvoju Faulk- 
nerova stvaralaštva pokazuju ob- 
risi velikog cjelovitog ciklusa po- 
put Balzacovih i Zolinih (v.). No 
njegova povijesna vizija, sva u 
službi modernog senzibiliteta, ne 
vodi realističkom ili naturalistič- 
kom opisu, nego otkriva egzisten- 
cijalne situacije. Pretposljednji 
njegov roman Gospodska kuća 
(The Mansion, 1960) zapravo je 

.FEDIN 
FEDRO 


završni dio trilogije o Snopesima 
— uz romane Zaselak (The Ham- 
let, 1940) i Grad (The Town, 
1947), a posljednji, Lupeži (The 
Reivers, 1962), komičan je i vedar 
povratak u mladost. Osim roma- 
na F. je napisao i šest knjiga no- 
vela i pripovijesti. Zanimljivo je 
da je pisac već zarana uživao 
popularnost u Evropi (naročito 
u Francuskoj), dok ga je u SAD 
cijenio uzak, uglavnom akadem- 
ski krug čitalaca. Puno priznanje 
kao jedan od vodećih autora su- 
vremene svjetske književnosti do- 
živio je tek u sadašnjem porat- 
nom razdoblju, neposredno prije 
nego mu je dodijeljena Nobelova 
nagrada 1949, 


Svetilište (N. Mihajlović), Novi Sad 1953, 
Beograd 1963; Svjetlo u augustu ($. Ba- 
len), Zagreb 1953, 1964; Uljez u prašinu 
(S. Brkić), Beograd 1953, Sarajevo 1963; 
Konjički gambit (B. Marković), Beograd 
1954; Medved (A. bah krv Novi Sad 
1954; Ruža za Emily (1. Slamnig i A. Šo- 
ljan), Zagreb 1957; Rekvijem za iskuše- 
nicu (V. Čolanović), Beograd 1960; Nepo- 
beđeni (S. Brkić), Beograd 1961; Buka 
i bes (B. Marković), Beograd 1961; Ave- 
salome, Avesalome! (Lj. Bauer), Beograd 
1961; Potamneli anđeli (engl. Pylon) (B. 
Petrović), Beograd 1961; Snobovi (engl. 
.Mosquitoes) (TJ. Stojanović), Subotica 1962; 
Palača (B. Brusar), Zagreb 1962; Vojniko- 
va nagrada (M. Đorđević), Beograd 1964; 
Lupeži (B. Brusar), Zagreb 1964; Dok 
ležah na samrti (Lj. Bauer), Beograd 1964; 
Krik i bijes (S. Krešić), Zagreb 1965; 
Divlje palme. Starac (Lj. Bauer), Beograd 
1966. 

žb 


FEDIN, Konstantin Alek- 
sandrovič (1892), ruski pripo- 
vjedač. Za prvoga svjetskog rata 
boravi u Njemačkoj, poslije re- 
volucije član je književne grupe 
»Serapionova braća«, od 1934. 
član rukovodstva Saveza sovjet- 
skih pisaca. Prvi mu je znatniji 
roman Gradovi i godine (Goro- 
da i gody, 1924), u kojemu obna- 

vlja lik »suvišna čovjeka« (v. 
Turgenjev) i primjenjujući po- 
stupke avanturističkog romana 
nastoji zahvatiti —sveukupnost 
društvenog i političkog zbivanja 
u Rusiji i Njemačkoj u vrijeme 
svjetskog rata i revolucije. Lik 
inteligenta u revoluciji prikazuje 
i u svom drugom romanu Braća 
(Brat'ja, 1928). Problem odnosa 
Zapadne Evrope i SSSR-a posta- 
vlja u osnovu romana Otmica 
Evrope — (Pohiščenije — Evropy, 
1934—35). Posljednja su mu dje- 
la tematski vezana za revoluciju 
i građanski rat: Prve radosti 
(Pervyje radosti, 1945—46), Neo- 
bično ljeto (Neobyknovennoe [e- 
to, 1948), dok u nastavku tog ci- 
klusa, u romanu Ognjište (Kos- 
ter, 1961), prenosi svoje likove u 
vrijeme drugoga svjetskog rata. 
Pored romana F. je napisao i ve- 
ći broj novela i autobiografskih 
zapisa (Gorki među nama — 
Gor'kij sredi nas, 1944. i dr.). 

Braća (N. Nikolajević), Beograd 1939; 
Dečaci (Ž. Petrović), Beograd 1945; Prve 
radosti (Ž. Petrović), Beograd 1946; He- 
retici i sanjari. Izbor iz poslijeoktobarske 
ruske proze, Zagreb 1954; Gradovi i go- 
dine (M. Jovanović), Beograd 1956; Neo- 
bično leto (P. Mitropan), Beograd 1956; 
Transval (N. Sokolovski, M. Ristić), Sa- 
rajevo 1960; Suvremeni ruski pisci I (M. 


Vitrisal—Mulić), Zagreb 1963; Pisac—um- 
jetnost—vrijeme (R. Venturin), Zagreb 
965. 


af 


FEDRO (Phaedrus, oko 
15. prije n. e. — oko 50. n. e.), 
rimski basnopisac. Porijeklom je 
iz Pijerije u Makedoniji; rano 
je kao rob došao u Rim, gdje ga 
je August oslobodio. Za cara Ti- 
berija (oko 20. n. e.) počeo je 
izdavati Ezopovske basne (Fabu- 
larum Aesopiarum libri, oko 140 
basana u 5 knjiga, pisane u jamp- 


skim šestercima). Najprije se dr- 
žao Ezopova (v.) tipa životinjske 
basne, a kasnije ga proširivao ori- 
ginalnim pričicama iz života, po- 
vijesnim i suvremenim anegdo- 
tama, pjesmama opisna ili pouč 
na sadržaja. U izboru predmeta, 
obradbi i moralnim poukama 
prvih dviju zbirki osobito dolazi 
do izražaja društvena satira, u- 
smjerenost basne protiv moćnih, 
a u obranu »nižih« i potlačenih. 
Fedrovo je pripovijedanje saže- 
to, dikcija jednostavna i čista. 
U kasnoj antici i srednjem vije- 
ku mnogo su se čitale preradbe 
Fedra u prozi (npr. zbirka Romu- 
lus, nazvana i Aesopus Latinus 
-Latinski Ezop). Originalni i pre- 
rađeni F. bio je posrednik između 
Ezopove i novovjekovne evropske 
basne (v. La Fontaine, Lessing, 
Krilov; u nas: Đuro Ferić, Dosi- 
tej). 


Basne (R. Marić), Beograd 1951. 
VV 


FERREIRA DE CASTRO, 
Josć Maria (Žoze Maria Fereira 
de Kaštru, 1898), portugalski ro- 
manopisac. Zarana je odselio u 
Brazil i radio u prašumama A- 
imazone među skupljačima kau- 
čuka. Jedva pismen, tu je, u pr- 
ljavim barakama i u najtežim u- 
vjetima života, čitao i učio i po- 
čeo ponešto pisati. Kasnije se is- 
kopao iz prašume i počeo u Bra- 
zilu s uspjehom raditi kao re- 
porter. Vrativši se u Portugal, o- 
pisao je svoja crna iskustva u 
romanima Iseljenici (Emigrantes, 
1928) i Prašuma (A Selva, 1930, u 
nas: Kaučuk) koji su doživjeli ve- 
lik uspjeh i bili prevedeni na pet- 
naestak jezika. U prvom je roma- 


FERREIRA DE CASTRO 

ru ovisao tožak život portugalskih 
doseljenika koji su dolazili u Bra- 
zil u potragu za kruhom. U dru- 
gom je dao svoja iskustva iz pa- 
kla prašume. Tu je iznio užasne 
i dramatične prizore iz života ne- 
sretnih ljudi, bijelaca i crnaca, 
prema kojima se postupalo kao 
prema robovima. Opisujući taj 
život, u oštrim je potezima dao 
i krajolik amazonskih prašuma u 
njihovoj strašnoj i divnoj ljepoti. 
Knjiga se odlikuje velikom hu- 
manošću. Tu nema gotovo nikak- 
vih komentara, nego činjenice 
djeluju same po sebi, a i jezik 
je posve vjeran i svojstven liko- 
vima koji ga govore. U drugim 
romanima, kao Hladna zemlja 
(Terra fria, 1934), Oluja (Tem- 
pestade, 1940) slikao je život si- 
romašnog svijeta, koji se bori za 
svoje mjesto na suncu, a to mu 
priječi nepravedno društveno u- 
ređenje i neljudski režimi. F. de 
C. je danas u svijetu najpoznatiji 
portugalski pisac. U zemlji je iz- 
van javnog života: niti sjedi na 
uglednom položaju niti sudjelu- 
je u književnim zbivanjima, ali 
je zato svojim knjigama uvijek u 
srcu gorućih problema. 


Kaučuk zeleni demon (D. Bišćan), Zagreb 
1936; Iseljenici (A. Rojnić), Zagreb 1940. 


nm 


FET (Šenšin), Afanasij A- 
fanasjevič (1820—1892), ruski pje- 
snik, vanbračni sin plemića Šen- 
šina. Objavljuje od 1840. (zbirka 
Lirski panteon — Liričeskij pan- 
teon), u šezdesetim godinama 
prestaje stvarati a ponovo se vra- 
ća pjesništvu u osamdesetim go- 
dinama (zbirke Večernje vatre — 
Večernie ogni, 1883, 1885, 1888, 

1891), pa tako povezuje postro- 
matičku rusku poeziju s moder- 
nim strujama krajem stoljeća. U 
lirici koja se razvija u vrijeme 
dominacije ruske realističke pro- 
ze i njena utjecaja na pjesništvo 
(v. Njekrasov) F. ostaje vjeran 
artističkom stavu i ispovijeda te- 
oriju »umjetnosti radi umjetnos- 
ti«. Sužavajući tematiku na do- 
življaje ljubavi i prirode, on je 
umjetnički oblikovao promjenlji- 
vost i časovitost osjećaja i razvio 
zvukovnu organizaciju stiha, pa 
se često smatra prethodnikom 
impresionizma u ruskoj poeziji. 
Mnoge su mu pjesme uglazbljene 
(Rimski-Korsakov, Rahmanjinov 
i dr.). Prevodio je antičke pjes- 
nike, Goethea i dr. Za života je 
često zanemarivan, premda cije- 
njen u književnim krugovima, a 
pravu vrijednost njegove poezije 
otkrili su zapravo tek ruski sim- 
bolisti. 


Ruska lirika (T. Prpić, I. Brlić), Zagreb 
1939. 

FEUCHTWANGER, Lion 
(Lion Fojhtvanger, 1884—1958), 
njemački pripovjedač židovskog 
porijekla, istaknut predstavnik 
historijskog romana u 20. st. Do 
1933. živi u Njemačkoj, a zatim 
— kao antifašist — odlazi u emi- 
graciju gdje ostaje do smrti. U 
svom je stvaranju do kraja ostao 
vjeran njemačkom jeziku. U 
weimarskoj Njemačkoj pročuo 
se romanima Jud Su (1925) i 
Uspjeh (Erfolg, 1930) — djelima 
u kojima prošlost i sadašnjost 
prikazuje jednakim mirom trije- 
zna pripovjedača. Prošlost F. 
aktualizira jer u njoj nalazi veze 
i analogije s današnjicom, dok 

suvremena povijesna zbivanja u- 
mije obaviti naoko bestrasnom i- 
ronijom objektivna promatrača. 
To se naročito ističe u romanima 
Oppenheimovi (Die Geschwister 
Oppenheim, 1933) i Lažni Neron 
(Der falsche Nero, 1936). Prvi od 
njih je snažan epski izvještaj o 
prvim progonima židova u Hitle- 
rovoj Njemačkoj, a nastao je ne- 
posredno nakon piščeva odlaska 
u emigraciju. Kao prvi čuveni ro- 
man njemačke emigrantske knji- 
ževnosti (1933—45) izvršio je i u- 
logu ljudskog i političkog svjedo- 
čanstva. Sudbine Židova u doba 
Rimskog Carstva prikazao je pi- 
sac u trilogiji o rimskom kroni- 
čaru Josipu Flaviju (Josephus- 
-Flavius-Trilogie, 1932—36). Kul- 
turnoj povijesti 18. st. F. se vra- 
tio u djelima nastalim poslije 
rata: Oružje za Ameriku (Waffen 
fiir Amerika, 1947—48), Goya 
(1951) i Mudrost luđaka (Nar- 
renweisheit oder Tod und Ver. 
klirung des Jean-Jacques Rous- 
seau, 1952). Ta su djela podjed- 
nako osvojila čitalačku publiku 
zapadnih i istočnih zemalja. Po- 
sljednje djelo, roman Jefta i 
njegova kći (Jefta und seine 
Tochter, 1957), obrađuje biblij- 
sku građu. Dvadesetih godina F. 
se istakao i kao dramski autor, 
napose Anglosaksonskom trilogt- 
jom  (Angelsdchsische  Trilogie, 
1927). Kao dramatičar surađivao 
je s Brechtom (v.). 

Oppenheimovi (I. Lisičar), Beograd—Za- 
greb 1947; Goja (I. Bogičević), Beograd 
1954; Lažni Neron (B. Živojnović), Beo- 
grad 1955; Španjolska balada (D. Perko- 
vić), Zagreb 1957; Mudrost luđaka (D. 
Perković), Zagreb 1958; Jevrejski rat (A. 
i S. J. Milović), Sarajevo 1961; Zemlja 


obećanja (A. 1 S. J. Milović), Sarajevo 
1961; Simona (M. Đorđević), Beograd 1962. 

FIELDING, Henry (Hen- 
ri Filding, 1707—1754), engleski 
romanopisac, jedan od prvih 
predstavnika građanskoga reali- 
stičkog romana. Slika engleskog 
života u njegovim je djelima 
mnogo obuhvatnija nego u De- 
foea (v.), koji je, doduše, prokr- 
čio put iznošenju svakodnevnih 
životnih iskustava, ali nije dao 
potpunu sliku suvremene engles- 
ke stvarnosti. Fieldingovi su ro- 
mani zasnovani na bogatoj bašti- 
ni pustolovnog romana, no u nji- 
ma se očituje i piščevo široko o- 
brazovanje, poznavanje antike i 
— što je najvažnije — humor, 
smijeh čovjeka koji je duhom 
bliz piscima poput Aristofana, Ra- 
belaisa, Moličrea i Cervantesa 
(v.). Po njegovu je mišljenju pre- 
nemaganje, koje potječe iz tašti- 
ne i licemjerstva, izvor svega smi- 
ješnoga. Nije nesavršen samo čo- 
vjek nego i sredina, pa Fieldin- 
govo djelo sadrži i oštru satiru 
tadašnjeg društvenog morala. 
Roman Povijest zgoda Josepha 
Andrewsa i njegova prijatelja g. 
Abrahama Adamsa (The History 
of the Adventures of Joseph 
Andrews, and of his Friend M. 
Abraham Adams, 1742) zamislio 
je kao parodiju Richardsonove 
Pamele (v.), učinivši svog Jose- 
pha njezinim bratom. Taj svoj 
prvi društveni roman, napisan po 
uzoru na Cervantesa (v.), F. gra- 
di na temelju različitih zgoda u 
kojima Joseph sudjeluje na svom 
putu k vjerenici, kamo kreće jer 
ga je protjerala nasrtljiva gazda- 
rica. Najveće Fieldingovo djelo, 
Povijest nahoda Toma Jonesa 
(The _ History of _ Tom Jones, 
Foundling, 1749), široka je dru- 
štvena satira, sa živim i plastič- 


FIELDING 

nim likovima, koja pršti od piš- 
čeva humora. Svakom je pogla- 
vlju tog romana dodao uvodni 
esej s općenitim razmatranjima. 
Satiričko je ostvarenje i roman 
Život g. Jonathana Wilda, Veu- 
koga (The Life of Mr. Jonathan 
Wild the Great, 1743), gdje u ži- 
votopisu velikog lopova nije te- 
ško nazrijeti lopovštinu  »veli- 
kib«. Fieldingovi su romani za- 
sjenili njegov plodni kazališni 
rad kojim je započeo književnu 
djelatnost. Pisao je komedije i 
lakrdije u kojima satirički za- 
hvaća u suvremene društvene i 
političke prilike. 

Život g. Džonatana Vajida Velikog (B. 
Nedić), Beograd 1956; Tom Džons. Isto- 
rija jednog nahoda (B. Nedić), Rijeka 
1958; Joseph Andrews (J. Horvat), Jona- 
than Wild (B. Grgić i J. Brihta), Zagreb 


1961; Pustolov Džozef Endrus (B. Nedić), 
Novi Sad 1963. 

FIRDUSI, (Firdusi, tako- 
đer: Firdavsi, 932—1020), perzij- 
ski epski pjesnik. U Knjizi kra- 
ljeva (Sđhndme), golemu epu od 
120000 stihova, opjevao je le- 
gende o drevnoj iranskoj prošlo- 
sti. Stvorio je vlastit epski stil 
koji uza svu dotjeranost ostaje 
dostojanstven, jednostavan i 
krepak. Majstor je kratkih, tek 
nabačenih usporedaba, kojima 
vrvi njegovo pričanje. Dao je niz 
likova drevnih junaka te okret- 
nom i neumornom maštom pri- 
kazao mnoštvo originalno opisa- 
nih situacija. Iako musliman, 
pun je rodoljubnog zanosa za 
iransku starinu, koja je stajala 
u znaku Zaratuštrine vjere. Pot- 
kraj života morao se pod priti- 
skom = islamske uskogrudnosti 
odreći životnog djela, pa je, da 

okaje grijehe svoje mladosti, na- 
pisao nov ep Jusuf i Zuleiha s 
temom iz Kur'ana (v.). I tu se 
osjeća ruka velikog pjesnika. No 
jedino je Š4hname postao nacio- 
nalni ep u koji su se ugledali svi 
kasniji epski pjesnici iranski. 

Rustem i Suhrab, Epizoda iz Šahnama 


(F. Barjaktarević), Beograd 1928; Poezija 
vekova (T. Đukić), Beograd 1965. k 
r 


FISHTA, Gjergj (Đerđ Fi- 
šta, 1871—1940), albanski pjesnik, 
središnja ličnost u krugu pisaca 
koji su književnim i političkim 
radom vodili borbu za nezavis- 
nost i budili narodnu svijest. Stu- 
dirao je bogosloviju na franjevač- 
kim samostanskim školama u 
Bosni te je i stupio u taj red. 
Izgrađujući albanski književni je- 
zik na osnovi sjevernog narječja, 
predvodio je svjetske klasike i 
okušao se u raznim rodovima, 
od religioznih drama do satire. 
1908. predsjedavao je albanskom 
književnom kongresu u Bitolju 
gdje je prihvaćen jedinstven pra- 
vopis, a skadarsko narječje (tj. 
sjeverno, ono kojim govori ple- 
me Gega) preporučeno za knji- 
ževni jezik. 1913. osnovao je ča- 
sopis »Zvijezda Danica« (»Hylli i 
Drites«), koji je uređivao sve do 
smrti. Značajno mu je djelo ep- 
ski ciklus Gorka lutnja (naslov 
se prevodi i kao Malisorske gus- 
le, Lahuta e Malcis, Zadar 1905-— 
—07). U djelu se očituje poveza- 
nost s hrvatskom i srpskom tra- 
dicijom epske pjesme, narodne i 
umjetne. Tu slikovito prikazuje 
pojedine etape povijesnoga kre- 
tanja albanskog naroda prema 
nezavisnosti, i to posebno Gega, 
njihove sukobe s neprijateljski i 

zavojevački raspoloženim susje- 
dima, i međunarodna politička 
zbivanja od značenja za albanski 
narod. Nastavlja na romantičko- 
-rodoljubnu poeziju albanskog 19. 
st., samo što kod njega prevlada- 
va lokalni patriotizam. Pisao je i 
satiričke pjesme u kojima se na- 
ročito obara na lažno rodoljublje, 
u zbirci Ose s Parnasa (Anzat e 
Parnasit, Zadar 1907) i poemi 
Babatasijev magarac (Gomari i 
Babatasit, 1923). Najjači su mu 
umjetnički domašaji u lirskoj po- 
eziji zbirke Kapljice rose (Pika 
voeset, Zadar 1908), s melankolič- 
nim ugođajima koji odudaraju 
od njegove borbene javne djelat- 
nosti. 

is 


FITZGERALD, Francis 
Sratt (Frensis Skot Ficdžerald, 
1896—1940), američki pripovjedač. 
Porijeklom iz irske malograđan- 
ske obitelji sa Srednjeg Zapada, 
studirao je u Princetonu, a da 
nije nikad završio; u doba rata 
javio se dobrovoljno u zrakoplov- 
stvo, a da nikad nije dospio 
na frontu. Odlučivši rano da 
se posveti pisanju, imao je 
pred očima samo jednu te- 
mu: uspjeh, potpuno dosegnu- 
će želja i ambicija mladog 
čovjeka, privlačnog i poduzetnog. 
Taj uspjeh doživio je i sam ob- 
javljivanjem prvog romana S 
ovu stranu raja (This Siđe of 
Paradise, 1920), u kojemu je pri- 
kazao psihologiju i postupke 
mladih ljudi zahvaćenih poslije- 
ratnim  »vremenom  jazza«. Sa 
ženom Zeldom proveo je zatim 
čitavu deceniju putujući i uži- 
vajući u slavi i novcu, predajući 
se zabavama i piću — sve 


do nastupa svjetske krize kra- 
jem dvadesetih godina. Poslije 
romana Lijepi i prokleti (The 
Beautiful and the Damned, 1922) 
i niza novela pisanih za imućnu 
publiku, stvorio je svoj najbolji 
roman Veliki Gatsby (The Great 
Gatsby, 1925). Zajedno s Heming- 
wayevim Sunce se opet rađa, to 
je vrhunsko djelo tzv. »izgublje- 
ne generacije«. Prikazuje ponaša- 
nje razuzdanih i neodgovornih 
bogataša koji su stekli imutak 
spekulacijama i krijumčarenjem 
alkohola, ali i neutaživu roman- 
tičnu želju za intimnim zadovolj- 
stvom ljubavi koja nije podvrg- 
nuta mjerilima trke za novcem. 
Veliki Gatsby zapravo je piščeva 
kritika vlastitih iluzija, koja se 
produbljuje u idućem romanu 
Blaga je noć (Tender Is the 
Night, 1934). Ta knjiga odražava 
Fitzgeraldovu sudbinu u godina- 
ma kada je publika, pod pritis- 
kom svjetskih događaja, prestala 
reagirati na dopadljivost njego- 
vih priča. Roman nema umjetnič- 
ku  uravnoteženost — prethodne 
knjige, ali i u njemu autor otkri- 
va ispraznost sna o bogatstvu i 
mladenačkom šarmu kao sredđ- 
stvima čovjekova samoispunje- 
nja. Povukavši se u Hollywood, 
proživljavao je daljnje godine ne- 
popularnosti odajući se alkoholu 
i pišući novele — od kojih je 
sastavio nekoliko zbirki. Ostavio 
je nedovršen roman o filmskom 
producentu Posljednji magnat 
(The Last Tycoon, 1941) i niz 
članaka i novela izdanih pod 
značajnim naslovom jedne od 
njih, Slom (The Crack-up, 1945). 
Ta knjiga i legenda o ličnosti 
njezina pisca obnovile su poslije 
drugoga svjetskog rata zanima- 


FLAUBERT 


nje za tog elegičkog barda vre- 
mena u kojemu je »američki 
san« doživio karakteristično ispu- 
njenje i spoznaju o svojoj zalud- 
nosti. 

Snaga ljubavi (J. Vagenhals), Beograd— 
Sarajevo—Zagreb, 1956; Blaga je noć (B. 
Glišić), Subotica 1956; Ponovo u Vavilonu 
(D. Andrić), Beograd 1958; Veliki Gatsby 
(Š. Balen), Zagreb 1959; Veliki Getsbi (S. 


Petrović), Beograd 1963; S ove strane raja 
(Lj. Radanović), Beograd 1964. 


iv 
FIZULI —> Fizuli 


FLAUBERT, Gustave (Gi- 
stav Flober, 1821—1880), francu- 
ski pripovjedač. Djetinjstvo _ i 
najraniju mladost proveo je u 
atmosferi ruanske bolnice, gdje 
mu je otac bio glavni liječnik. 
Najranije su Flaubertove knji- 
ževne simpatije Cervantes i Cha- 
teaubriand kojima se kasnije pri- 
družuju Shakespeare, Hugo, Ra- 
belais, Byron, Montaigne, Beau- 
marchais. Još kao gimnazijalac 
piše kazališne komade, novele i 
liriku. U tim mladenačkim ostva- 
renjima ističu se Memoari jed- 
nog luđaka (Les Memoires d'un 
fou). Nekoliko putovanja, studij 
prava u Parizu i nervno obolje- 
nje nametnut će mu određen na- 
čin života. Otad živi manje-više 
osamljeno na imanju u Crojs- 
setu, što samo pojačava njegov 
pesimizam. Već tada umjetnost 
za njega predstavlja jedinu pozi- 
tivnu vrijednost, i on joj se sav 
posvećuje. Po temperamentu i 
umjetničkom odgoju romantik, 
F. će poduzeti sve da se oslobodi 
romantičkog opterećenja, da u- 
kroti svoju maštu. Kao i Balzac 
(v.), on će između dviju koordi- 
nata, romantizma i realizma, 

ostvariti svoje djelo, uporno, go- 
tovo morbidno, težeći za savr- 
šenstvom forme i izraza. Nasto- 
jat će spojiti taj apsolutni estet- 
ski princip s metodom egzakt- 
nih znanosti, dokumentiranjem 
i promatranjem, primjenjujući 
ih na književnost. Dva svijeta o- 
življavaju_ u njegovim romani- 
ma: siva sadašnjost protkana 
idejom neizbježive ljudske glu- 
posti, građanskog mediokriteta 
(Madame Bovary, 1857, Senti- 
mentalni odgoj — L'Education 
sentimentale, 1869; Jednostavno 
srce — Un Coeur simple, 1877; 
Bouvard i Pćcuchet — Bouvard 
et Pćcuchet 1881, i dr.), a nasu- 
prot tome blještava i slikovita 
prošlost (Salammbo6, 1862, Isku- 
Šenje sv. Antuna — La Tentation 
de Saint Antoine, 1874, i dr.). Na 
savjet prijatelja napušta prvu 
redakciju Iskušenja sv. Antuna, 
egzaltiranoga romantičnog roma- 
na, da bi potražio jednostavniji 
i suvremeniji sadržaj. God. 1851. 
do 1856. bit će ispunjene inten- 
zivnim radom na prikazivanju 
deplasiranosti romantičkih iluzi- 
ja usred mediokriteta realnog 
Života. Roman Mađame Bovary 
velik je rezultat tog upornog 
rada. Tragičan završetak Delphi- 
ne Delamarre, slučaj iz novina, 
postaje slučaj Emme Bovary s 
potrebnim rekvizitima, provinci- 
jom, malograđanima i malogra- 
đanštinom. To je tragedija pro- 
palih iluzija, tragedija maštanja 
i zanosa usred vulgarne i reali- 
stičke sredine. To je donekle i 
Flaubertova tragedija, pa se tako 
i tumači njegova, naoko para- 
doksalna tvrdnja: »Madame Bo- 
vary, to sam ja«. Emma Bovary 
živi u iluzijama i maštanju o 

ljepšem i interesantnijem životu 
koji je upoznala u djelima ro- 
mantičkih pisaca. Iz te osnovne 
iluzije 1 pomanjkanja pravilnog 
odnosa prema stvarnosti rezul- 
tirat će sve njene ostale iluzije, 
a i njen tragični završetak. Ob- 
javljivanje romana izazvalo je 
skandal. F. je optužen zbog ne- 
morala, ali je ipak oslobođen 
krivnje. Dosljedno primjenjujući 
principe realističke estetike ost- 
vario je vjernu sliku sredine koju 
je najviše prezirao, i izvrgao ru- 
glu njene predstavnike, tako da 
roman ima i satirički karakter. U 
romanu Salammb6 uspješno pri- 
mjenjuje principe modernog ro- 
mana na opis antičke Kartage i 
jedne propale civilizacije koju 
suprotstavlja modernoj. Senti- 
mentalnim odgojem vraća se 
osnovnoj temi iz Madame Bova- 
ry. Uz glavno lice Frćdćrica Mo- 
reaua i njegovo postepeno pro- 
padanje prikazuje njegovu ge- 
neraciju, odgojenu u duhu ro- 
mantizma. F. se ponovo vraća 
Iskušenju sv. Antuna. Kušnje, 
kojima je izvrgnut pustinjak, 
predstavljaju ljudske iluzije u 
skladu s Flaubertovom pesimi- 
stičkom filozofijom. Djelo obilu- 
je fantastičnim slikama i filozof- 
skim idejama. Takav sadržaj i 
obrada nisu mogli imati uspjeha 
kod suvremenika. Uspjeh će do- 
živjeti s Tri pripovijetke (Trois 
Contes, 1877). Potkraj života po- 
novo pristupa osnovnoj temi svo- 
jih djela, proširujući je i orkes- 
trirajući u nedovršenom romanu 
Bouvard i Pecuchet. Po treći put 
negativno ocjenjuje građansku 
sredinu; smiješne naučne ambici- 
je dvojice pedesetogodišnjaka u 
centru su te moderne farse. F. ne 


proklamira neuspjeh nauke uop- 
će, nego izražava ironičnu sum- 
nju u duhu Renana. Flaubertova 
korespondencija najbolje upotpu- 
njuje njegovo djelo i otkriva svu 
tragiku njegova traženja apsolut- 
ne umjetnosti. Njegov je stil pri- 
mjer uzorna francuskog izraza. 


Ubogo srce (J. Palavestra), Sarajevo 1918; 
Novembar. Agonije. Kopci (T. Ujević), 
Zagreb 1920;  Sentimentalni odgoj (R 
Maixner), Zagreb 1946; Novembar (T. 
Ujević), Zagreb 1950; Salambo (J. Sed- 
mak), Zagreb 1952; Dobra duša (N. Ba- 
našević), Beograd 1952; Tri novele (M. 
Vidaković), Beograd 1953; Buvar i Pekiše 
(D. Stošić), Beograd 1953, 1964; Madame 
Bovary (J. Matijaš), Zagreb 1957, 1964; 
Gospođa Bovari (D. L. Đokić), Novi Sad 
1961: Gospođa Bovari (M. S. Nedić), Beo- 
grad 19643; Sentimentalno vaspitanje (D. 
Matić), Beograd 1961, 1964; Salamba (M. 
Jovanović i L. Atanacković), Novi Sad 
1962, Beograd 1964; Odabrana djela (T. 
Ujević, M. Vidaković, I. Čaberica), Zag- 
reb 1964; Pisma (M. Predić), Beograd 
1964; Kušnje svetog Antonija — Tri pri- 


ovetke — Novembar (M. Vidaković), 
eograd 1964. 

hmp 

FOGAZZARO, Antonio 


(Antonio Fogacaro, 1842—1911), 
talijanski pripovjedač. Započeo je 
stihovima (Miranđa, 1874; Valsol- 
đa, 1876), u kojima se naziru te- 
meljni motivi njegova pripovje- 
dačkog opusa. Od sedam romana 
prvi mu je Malombra (1881), gdje 
se temeljna antiveristička orijen- 
tacija nazire u sugestivnim kra- 
jolicima koji su prožeti nemirnim 
i čulnim lirizmom i zanimanjem 
za okultizam. Roman Daniele 
Cortis (1885) temelji se na suko- 
bu ljubavi i dužnosti, s dekadent- 
nom naklonošću prema preljubu 
i misticizmu. U Pjesnikovoj tajni 
(Il mistero del poeta, 1888) neo- 
romantičko nadahnuće još je iz- 
razitije, a doživljaj ljubavi spiri- 
tualiziran. Najbolji mu je roman 

FOGAZZARO 


Mali starinski svijet (Piccolo 
mondo antico, 1895), gdje je iznio 
problem koji ga je neprekidno 
mučio u životu i radu: sukob 
sanjarske religioznosti i »hlad- 
nog« razuma u doba pozitivizma. 
Te su dvije misaone komponente 
utjelovljene u shvaćanjima glav- 
nih junaka, Franca i Luise, koje 
najprije razdvaja smrt njihove 
kćerkice, a kasnije im se gledišta 
izmiruju prihvaćanjem života, o- 
biteljskih i rodoljubnih obaveza. 
Realističko slikanje zatvorene po- 
krajinske sredine, svježe karika- 
ture sporednih likova i lirski opi- 
si krajolika sjeverne Italije odli- 
ke su romana koji se čitao i iz- 
van granica zemlje, unatoč ne- 
skladnostima u strukturi koja je 
proizvod pretežno idilično-roman- 
tičnog nadahnuća i verističke teh- 
nike. Slabiji su mu kasniji roma- 
ni u kojima sin protagonista iz 
Maloga starinskog svijeta doživ- 
ljuje duhovnu i etičku preobraz- 
bu od ateista do kršćanskog mis- 
tika i katoličkog modernista u su- 
kobu sa službenom Crkvom i kle- 
rikalnim krugovima (Mali mo- 
derni svijet — Piccolo mondo mo- 
derno, 1901; Svetac — Il Santo, 
1905; Leila, 1911, koji zajedno s 
remek-djelom sačinjavaju tetra- 
logiju). Pisao je drame i uspjelije 
pripovijetke. 


Daniele _Cortis, Zagreb 1917; Tajna (M. 
Dobrić), Beograd 1919; 19217; Mali starin- 
ski svijet I—I (I. Lendić), Zagreb 1942; 
kaka tajna (M. Bruneti), Beograd 

FOJHTVANGER —> 
Feuchtwanger 


FOKNER — Faulkner 


241 


FOLENGO 
FONTANE 


FOLENGO, Teofilo (Teo- 
filo Folengo, 1491—1544), talijan- 
ski epičar. Trajno mjesto u knji- 
ževnosti renesanse osigurao mu 
je komički ep u heksametrima 
Baldus (1517, potpuno izd. 1552), 
u 25 knjiga, koji je objavio pod 
pseudonimom Merlin Cocai. Po- 
seban kolorit daje spjevu tzv. ma- 
karonski jezik, koji nastaje pri- 
mjenom morfoloških i sintaktič- 
kih osobina klasičnog latinskog 
na talijanski književni ili dijalek- 
talni jezik ili miješanjem jednoga 
i drugoga. U spjevu, koji se ubra- 
ja među najoriginalnija djela ta- 
lijanske književnosti 16. st., F. pa- 
rodira pustolovine viteštva, pri- 
kazujući neobične dogodovštine 
Baldusa koji putuje svijetom u 
društvu smiješnih divova i čudo- 
višta. Djelo je protkano satirom 
protiv suvremenog klera, no naj- 
bolji su u njemu precizni opisi 
ljudi i običaja iz plebejske sredi- 
ne, a osobito svijeta lukavih, 
hrabrih i spretnih lopuža, koje 
je, poput Pulcija (v.), slikao s 
mnogo simpatije i spontane ko- 
mike. Varirajući funkcionalno iz- 
raz od humanističkoga latinskog 
do makaronskog i dijalektalnoga 
govora, F. je vrlo vješto ostvario 
bogatu raznolikost stila, uvijek 
primjerena prikazanim  situaci- 
jama. U makaronskom spjevu 
Moscheida (prema tal. mosca, što 
znači muha) opisao je, u dvosti- 
hovima, smiješan rat muha i mra- 
vi, izrugujući se suvremenim vi- 
teškim epovima. U kanconijeru 
Zanitonella opjevao je ljubav 
mlade seljakinje i vješto paro- 
dirao izvještačene petrarkističke 
idile. Slabiji mu je Mladi Orlando 
(Orlandino), talijanski ep u ok- 
tavama, o mladim danima popu- 

larnoga protagonista viteške epi- 
ke. Vlastita lutanja i neprilike ut- 
kao je u alegorijski spjev Kaos 
Triperuna (Chaos del Triperuno, 
1525—26), čudnu mješavinu sti- 
hova i proze, talijanskoga, latin- 
skog i makaronskog jezika. 

FONTANE, Theodor (Teo- 
dor Fontane, 1819—1898), njemač- 
ki pripovjedač, autor društvenih 
romana u posljednjoj fazi kritič- 
kog realizma na izmaku 19. sto- 
ljeća. Po tematici i stilu srodan 
je Turgenjevu (v.). Iz prvog stva- 
ralačkog razdoblja treba spome- 
nuti popularne balade (Balladen, 
1861), koje pokazuju kako u ro- 
mantičku tradiciju prodiru suvre- 
meni motivi. Najvrednija je djela 
stvorio potkraj života. To su ro- 
mani iz života plemstva i građan- 
stva njegova vremena: prikazuju 
probleme erotičkih odnosa u klas- 
nom društvu (Zabune, zablude — 
— Irrungen, Wirrungen, 1888), 
brakolomstva (U nepovrat — Un- 
wiederbringlich, 1891), pojavu 
skorojevića u berlinskom društvu 
poslije 1871. (Gospođa Jenny Trei- 
bel — Frau Jenny Treibel, 1892), 
propadanje plemstva (Der Stech- 
lin, 1899). Njegovim remek-dje- 
lom se smatra roman Effi Briest 
(1895), koji prožima osuda lažno- 
ga društvenog morala. Cijela ta 
socijalna panorama, koja obiluje 
spoznajama piščeva zreloga život- 
nog iskustva, ocrtana je jedno- 
stavnom, diskretnom prozom, u 
obliku »objektivne« naracije i ži- 
vopisnih dijaloga. F. je pripremio 
književno tlo na kojem se razvila 


FONVIZIN 
FORSTER 
FORT 


umjetnost Thomasa Mana (v.) — 
koji je autora neobično cijenio. 
Stina (N. B. Jovanović), Beograd 1930; 
Efi Brist (M. Tokin), Novi Sad 1953, 1962. 
vž 


FONVIZIN, Denis Ivano- 
vič (1745—1792), ruski komedio- 
graf. Kao plemić bio je blizak 
dvoru Katarine II. U komedija- 
ma Brigadir (1776) i Nedorasli 
(Nedorast', 1782) narugao se galo- 
maniji ruskog plemstva i neuko- 
sti pokrajinske vlastele. Komedi- 
je su mu klasicističke po stilu, 
no negativni likovi nisu shemat- 
ski i šablonski. Oni kao da su 
uzeti iz realnoga ruskog života. 
Učenik je Moličreov (v.) i Hol- 
bergov (v.), poznavao je i koris- 
tio se idejama Voltaireovim (v.) i 
Rousseauovim (v.), ali su njego- 
vi tupi, zaostali i neobrazovani 
plemići — Skotinin, Prostakova, 
Mitrofanuška — veoma bliski o- 
nima što će ih kasnije prikazati 
ruski realisti. — Objavljivao je 
i satirička djela u prozi. 


moe Nedorašče (R. Šovary), Zagreb 
1950. 

FORSTER, Edward Mor- 
gan (Eduard Morgan Forster, 
1879), engleski — romanopisac. 
Njegovo se ime obično spominje 
uz J. Joycea, V. Woolf i A. Hux- 
leya (v.), utemeljitelje suvreme- 
noga engleskog romana. F. pri- 
pada među one pisce u kojih 
pisana riječ polagano sazrijeva, 
pa njegovo književno djelo po 
opsegu nije veliko. Najpoznatiji 
(i posljednji) roman Kroz Indiju 
(A Passage to India, 1924) zami- 
slio je kao prikaz odnosa između 


Engleza i Indijaca, odnosa iz- 
među ljudi, koje dijeli rasa i ka- 
sta. Tu je ukazao na britanski 
imperijalizam, satirički prikazao 
engleski srednji stalež, koji u 
kolonijama postaje vladajuća 
klasa, a istodobno dao duboku i 
sugestivnu sliku Indije i psihe 
Indijaca. Vrhunac njegove u- 
mjetnosti svakako su one strani- 
ce djela, koje opisuju neuspio 
izlet Engleza i Indijaca u Mala- 
barske pećine. Te prastare peći- 
ne s tunelima, u kojima šumori 
čudnovata jeka, gotovo simbo- 
lički prikazuju srž te zemlje ko- 
ja — kao nešto neobjašnjivo i 
tjeskobno — uznemiruje pod- 
svijest engleskih posjetilaca. U 
poznatija Forsterova djela ubra- 
ja se roman iz suvremenoga en- 
gleskog života Howard's End 
(1910), a i roman s ljubavnom 
fabulom Soba s pogledom (A 
Room with a View, 1908). Rad- 
nja tog djela djelomice se odvija 
u talijanskoj sredini koju F. ta- 
kođer suprotstavlja svojoj zem- 
lji skučenoj konvencijama. 

Jedno putovanje u Indiju (M. Đorđević), 


Beograd 1947; Kroz Indiju (J. Sedmak), 
Zagreb 1958. 
bkk 


FORT, Paul (Pol For, 
1872—1960), francuski pjesnik i 
dramatičar. Njegovo ime vezano 
je prije svega uz pokušaj afirmi- 
ranja simbolističkog kazališta na 
francuskoj sceni. Kad su potkraj 
19. st. u Francuskoj sve više po- 
čele prevladavati idealističke ten- 
dencije, i F. će osnivanjem novog 
kazališta Thćatre d'Art (1890) po- 
stati njegov predstavnik i ujedno 
antipod Antoinea, osnivača kaza- 
lišta »Thćatre Libre« (v. Becque). 

FORTUNAT 


Simbolistička estetika  suprot- 
stavlja se naturalističkoj, po- 
ezija realnosti. Njegovi autori ve- 
ćinom su pjesnici simbolisti, a 
scenski suradnici poznati slikari 
neoimpresionisti. Prepustivši svoj 
»ThćAtre d'Art« Lugne-Pođču, F. se 
posvećuje književnosti. Od 1905. 
do 1914. uređuje reviju »Vers et 
Prose«. Više od 30 svezaka poezi- 
je nosi skupni naslov Francuske 
balade (Ballades francaises). U 
toj jedinstvenoj zbirci, pomalo a- 
nakronističnoj za 20. st., motivi 
pučkih pjesama, kronike sred- 
njeg vijeka, heroizam prvoga 
svjetskog rata, ljepote francuskih 
provincija izraženi su najraznoli- 
kijim stilskim sredstvima, a jezik 
gotovo prelazi u govorni. Njegova 
originalna pjesnička tehnika iz- 
bjegava vanjsku formu stiha, ko- 
ji ustupa mjesto ritmičkoj prozi, 
u koju F. zna vješto utkati slobo- 
dni stih. Kazalištu će se ipak vra- 
titi napisavši kazališne kronike 
Luj XI, čudnovati čovjek (Louis 
XI, curieux homme, 1921), Ysa- 
beau (1924) i Vilim, bastard 
(Guillaume le Batard, 1928). Me- 
moari iz 1944. upotpunjuju nje- 
govo književno djelo. 

hmp 


FORTUNAT, Venancije 
Honorije  Klementijan  (Venan- 
tius Honorius Clementianus For- 
tunatus, oko 535 — oko 600), naj- 
značajniji latinski pjesnik ranoga 
srednjeg vijeka. Rodom je iz sje- 
verne Italije, odakle je u drugoj 
polovici života krenuo u Franač- 
ku državu, našao u njoj novu do- 
movinu, zadržavši se konačno u 
Poitiersu, gdje je potkraj života 
postao biskup te ondje i umro. 

Pisao je i prozu, tešku i usiljenu, 
većinom pisma biskupima i nji- 
hove životopise. Široko je razve- 
den, ali slabe vrijednosti, njegov 
ep O životu sv. Martina (De vita 
sancti Martini, u 4 knj. i ukupno 
2245 heksametara, napisan prije 
god. 576). Književnopovijesno mu 
je najznačajnija i najvrednija liri- 
ka okupljena u 11 knjiga Pjesama 
raznolika sadržaja (Miscellanea, 
zove se i Carmina — Pjesme, veći- 
nom u elegijskim distisima; u 
zborniku ima i ponešto proze). 
Pretežno — prigodna = karaktera, 
obuhvaća široke tematske ras- 
pone: od pohvalnica brojnim 
svjetovnim i duhovnim dostojan- 
stvenicima do epitafa i prigodnih 
epigrama, od pjesama o crkve- 
nim predmetima i osobama, op- 
ćim kršćanskim temama do vir- 
tuoznih pjesničkih igrarija (npr. 
s poretkom slova u obliku križa). 
Jedna knjiga zbirke sadržava i 
pjesničku korespondenciju s udo- 
vicom Klotara I, pobožnom tirin- 
gijskom princezom Radegundom, 
s kojom je pjesnika u Poitiersu 
vezivalo dugo i žarko prijatelj- 
stvo. Znamenite su mu postale te 
su kasnije uvedene i u liturgiju 
dvije od šest himna križu (Usta 
moja, opjevajte — Pange, lingua, 
gloriosi i Barjaci kreću kraljevi 
— Vexilla regis prodeunt). Udru- 
žujući antičke poticaje (v. Vergi- 
lije, Ovidije, Horacije, Ambro- 
zije) i tehniku s tematikom koja 
se gotovo u cjelini obraća suvre- 
menosti, F. je dosegao glavnu 
snagu u pjesničkoj improvizaciji. 
Sve do kraja 11. st. uživao je ve- 
lik ugled i bio smatran klasikom. 


Crkveni himni (M. Pavelić), Zagreb 1945.2 
vv 


FOSCOLO, Ugo (Ugo Fo- 
skolo, 1778—1827), talijanski pje- 
snik. Kao pobornik ideja francu- 
ske revolucije i nacionalne misli 
aktivno je sudjelovao u napole- 
onskim ratovima. Njegov nemi- 
ran i lutalački život, koji je za- 
vršio u izgnanstvu u Engleskoj, 
obilježen je čulnim zanosima i 
iskrenom vjerom u humani i ro- 
doljubni poziv pjesnika-proroka. 
Započeo je tragedijom  Tieste 
(1797) u stilu svoga književnog 
uzora Alfierija (v.). Prvo su mu 
značajno djelo Posljednja pisma 
Jacopa Ortisa (Le ultime leitere 
di Jacopo Ortis, 1798, def. izd. 
1802), gdje se u skladnu cjelinu 
stapaju romantički bujna mašta, 
životno iskustvo, povijesno zbiva- 
nje i književni dojmovi, u prvom 
redu Goetheov Werther (v. Goe- 
the). Taj prvi roman novije tali- 
janske književnosti, pisan emfa- 
tičnim proznim stilom, odlikuje 
se dubokim analizama duševnih 
stanja i finim osjećanjem priro- 
de. Foscolov je pesimizam iskren, 
uzrokovan nesretnom ljubavi i 
neostvarenim rodoljubnim idea- 
lima, no i subjektivno-sentimen- 
talnim shvaćanjem filozofskoga 
materijalizma 18. st. Isti motivi 
ljubavi i smrti, neoplakanoga 
groba i prognanog pjesnika jav- 
ljaju se u sonetima, koji po sa- 
vršenoj formi i duboko doživlje- 
noj melankoliji imaju izuzetnu 
vrijednost u talijanskom pjesni- 
štvu. Uzoran su primjer neokla- 
sicističke poezije njegove ode: 
Luigi Pallavicini paloj s konja (A 
Luigia Pallavicini caduta da ca- 
vallo, 1800) i Prijateljici koja je 
ozdravila —(Al'amica  risanata, 
1802). U najboljem djelu, Grobo- 
vi (I sepolcri, 1807), koje je na- 

dahnuto značajnim etičkim, ro- 
doljubnim i filozofskim mislima, 
F. je, iako pesimist, izrazio ak- 
tivan i herojski stav prema neu- 
mitnim zakonima materije i vre- 
mena, sjedinjujući u svom izra- 
zu lirsko-romantičnu i epsko- 
-klasičnu formu. U tom spjevu 
od 295 razvezanih jedanaesteraca, 
nastalom u vrijeme kad su gro- 
bovi bili omiljena pjesnička te- 
ma, pjesnik se polemički odnosi 
prema nekim suvremenim zako- 
nima koji su izjednačavali nad- 
grobne spomenike uglednih ljudi 
i obične grobove. Tu se zalaže za 
kult mrtvih, koji podstiče na ve- 
lika djela, korisna domovini i čo- 
vječanstvu; dužnost je pjesniko- 
va i veličina u tome da pokolje- 
njima prenosi spomen na velike 
umjetnike, učenjake i junake. Po- 
bijeđeni i pobjednici, svi koji su 
patili, jednaki su u svijetu pjes- 
ništva, koje im daje besmrtnost. 
Među najbolja ostvarenja talijan- 
skoga  neoklasičnog pjesništva 
pripada fragmentarna i nedovrše- 
na poema Gracije (Le Grazie), 
zapravo tri himne, u kojima se 
posebno ističu odlomci o rođenju 
Gracija i o tkanju njihova vela. 
F. je prvi mođerni književni kri- 
tičar u Italiji; poznati su mu npr. 
radovi o Danteu i Petrarki. U ra- 
spravama o jeziku i o suvreme- 
noj književnosti ističe slobodu 
mašte i stvaralačku autonomiju 
pjesnika. 

Grobovi (A. Sasso), Split 1918; Talijan- 
ska lirika, Zagreb 1939; Grobovi (V. De 
snica), »Hrvatsko kolo«, Zagreb 1951; Po- 
sljednja pisma Jakopa Ortisa (S. Stefa- 
nović), Beograd 1953; Antologija svjetske 


lirike, Zagreb 1956, 1965; Posljednja pisma 
Jacopa Ortisa (J. Belan), Zagreb 1961. 

FRANCE 


FRANCE, Anatole (Ana- 
tol Frans — pravim imenom 
Francois-Anatole Thibault, 1844— 
-—1924), francuski pripovjedač. U 
književnosti se javlja zbirkom 
parnasovskih pjesama (Zlatne 
Djesme — Počmes dorćs, 1873) 
i impresionističkom kritikom, 
ali slavu stječe romanom Zlo- 
čin Silvestra Bonnarda (Le 
Crime de Sylvestre Bonnard, 
1881). Slijedi bogata književna 
djelatnost: pripovijetke, roma- 
ni, kronike. Bilo da se okreće 
daljoj ili bližoj prošlosti ili 
da postaje kroničar sadašnjo- 
sti, u njegovim djelima prevlada- 
va ironija prožeta humanim ide- 
jama, ali i skepticizmom. F. ne 
vjeruje u vrijednost ljudskih na- 
pora, niti u mogućnost da se lju- 
di izmijene, jer čovjekom vlada- 
ju strasti i instinkti, a intelekt 
shvaćen u kozmičkom značenju 
djeluje samo kao tračak svjetla, 
i koliko god se to činilo iluzor- 
nim, on smatra da ga ipak treba 
njegovati. Velik esteta, drži 
da se sreća postiže posredstvom 
ljepote. U romanima i pripovijet- 
kama intriga mu služi kao potka 
na koju prenosi arabeske svojih 
misli. Tako će mu povijest glu- 
mice Taide (Thais, 1890) poslu- 
žiti da suprotstavi rafiniranu ci- 
vilizaciju kasne antike (4. st.) a- 
sketizmu i dogmatizmu kršćans- 
tva. Nešto bližu prošlost (18. st.) 
obradio je u Pečenjarnici kraljice 
Pćdauque (La Rotisserie de la 
Reine Pćdauque, 1893) gdje se pr- 
vi put javlja lik J€romea Coignar- 
da, opatafilozofa vrlo slobod- 
na morala. Iste godine objavio je 
zbirku kritičkih članaka pod na- 
slovom Mišljenje g. J6ćromea Coi- 
gnarda (Les Opinions de M. Je- 

rome Coignard, 1893). Nakon to- 
ga okušao se u mondenom psi- 
hološkom romanu Crveni ljiljan 
(Le Lys rouge, 1894), no psiho- 
logija glavnih likova nije dovolj- 
no nijansirana. U času izbijanja 
Dreyfusove afere »diletant« i »e- 
steta«, kako su ga nazivali, usta- 
je perom u ruci u obranu Drey- 
fusa i postaje angažiran pisac. Oš- 
trica Franceova lucidnog duha ne 
mimoilazi nijednu deformaciju 
građanskog društva. Njegove sim- 
patije na strani su masa obespra- 
vljenih. Suvremena historija (Hi- 
stoire contemporaine, 1896—1901) 
nosi pečat ideoloških promjena 
koje će pisca svrstati među fran- 
cuske ljevičare. Za pripovijest 
Afera — Crainquebille — (Affaire 
Crainquebille, 1901) može se reći 
da je »Dreyfusova afera u ma- 
lom«, jer na tom slučaju on do- 
vodi u sumnju pravosuđe i prav- 
du. U duhu Voltaireove (v.) tradi- 
cije obogaćene socijalističkim i- 
dejama s kraja 19. st. napisao je 
nekoliko filozofsko-satiričkih dje- 
la (romani Otok pingvina — L'Ile 
des pingouins, 1908; Bogovi žeđa- 
ju — Les Dieux ont soif, 1912; Po- 
buna anđela — La Revolte des 
anges, 1914) u kojima se najdo- 
sljednije izjašnjava protiv tradi- 
cije, tiranije i religije. I u Živo- 
tu Ivane Orleanke (La Vie de 
Jeanne d'Arc, 1908) nadovezuje 
se tematski na Voltairea i poku- 
šava objasniti psihu junakinje. 
Kao što je u početku svoje knji- 
ževne karijere dao nekoliko knji- 
ga sjećanja iz djetinjstva (Knji- 
ga mog prijatelja — Le Livre de 
mon ami, 1885; Pierre Nozičre, 
1899) tako se i na kraju karijere 
okreće svijetu uspomena (Mali 
Petar — Le Petit Pierre, 1918; ži- 


vot u cvatu — La vie en fleur, 
1922). Filozofskim sadržajem svo- 
jih djela, njihovim dotjeranim 
oblikom i klasičnom elegancijom 
stila F. nastavlja najljepše 
tradicije francuske književnosti. 
Početkom 20. st. bio je jedan od 
najistaknutijih evropskih knjiže- 
vnika. God. 1912. dobio je Nobe- 
lovu nagradu. 


Krenkbij, Vršac 1918; Pobuna anđela, Za- 
greb 1919; Epikurov vrt (J. Skerlić—Čoro- 
vić), Sarajevo 1920; Mišljenje g. Žeroma 
Koanjara (V. Rosić), Beograd 1922; Mali 
Pjer (I. Hergešić), Zagreb 1946; Na pragu 
novog doba (M. Vidojković), Beograd 
1946; Ostrvo pingvina (J. Marković), Beo- 
grad—Zagreb 1946; Pečenjarnica kraljice 
Pćdauque (1. Hergešić), Zagreb 1947; Pjer 
Nozier (M. Vidaković), Sarajevo 1950; Ži- 
vot u cvetu (J. Marković), Beograd 1951; 
Knjiga moga prijatelja (J. Marković), Beo- 
grad 1952; Zločin Silvestra Bonara člana 
Instituta (J. Čelar), Zagreb 1952; Savre- 
mena historija. Brest na šetalištu (V. 
Rosić), Beograd 1955; Crveni krin (R. Ka- 
radžić), Beograd 1956; Zločin Silvestra 
Bonara člana Instituta (I. A. Petrović), 
Beograd 1959; Taida (N. Lalić), Beograd 
1959; Ostrvo pingvina (J. Marković), Bco- 
grad 1962; Bogovi žeđaju — Kraljica Pe- 
dauque (1. Hergešić—B. Hergešić), Zasreb 
1965; Savremena historija (V. Rosić), Beo- 
grad 1966. 

FRANK, Leonhard (Leon- 
hart Frank, 1882—1961), njemač- 
ki pripovjedač, značajan pred- 
stavnik pacifističke i tzv. socijal- 
ne književnosti između dva rata. 
U mladosti kao radnik stječe ži- 
votna iskustva, koja su se sna- 
žno odrazila u njegovu književ- 
nom stvaranju. U književnost u- 
lazi romanom Razbojnička četa 
(Die Riiuberbande, 1914), u ko- 
jemu opisuje nestašne pustolo- 
vine _ grupe _ omladinaca koji, 
igrajući se »Indijanaca«, pomalo 
upoznavaju životnu zbilju; mje- 
sto zbivanja je piščev rodni grad 
Wirzburg. Zamašnim društvenim 
problemima posvećeni su roman 


FRANK 


Uzrok (Die Ursache, 1916) i pro- 
zni ciklus Čovjek je dobar (Der 
Mensch ist gut, 1918); u njima 
se jasno očituje Frankova težnja 
da književno djelo oblikuje u 
duhu određene tendencije, jer je 
piščeva zadaća da jezikom 
umjetnosti da svoj prilog ljud- 
skoj borbi za napredak. Dok u 
romanu ispituje uzroke, koji su 
inače vrijedna čovjeka učinili u- 
bojicom, osuđujući iz psihološ- 
kih razloga smrtnu kaznu, u pri- 
povijetkama Čovjek je dobar di- 
že glas protiv ratnih strahota, 
koje čovjeka ponizuju do zvijeri, 
no ujedno izražava vjeru u po- 
redak, u kojem će čovjek čovje- 
ku biti bratom. Od romana i 
brojnih novela nastalih između 
dva rata treba spomenuti roman 
Od tri milijuna trojica (Von drei 
Millionen Drei, 1931), a napose 
piščevo najpoznatije djelo, ove- 
ću pripovijetku Karlo i Ana 
(Karl und Anna, 1926); zanim- 
ljiv psihološki problem iz života 
ratnih povratnika ispričan je na 
način, u kojemu se sjedinjuju 
značajke Frankova stila: ekspre- 
sionistički elementi, tempo film- 
ske montaže, unutarnji monolog, 
atmosfera gradskog života. Od 
djela što ih je objavio nakon po- 
vratka iz emigracije  (1933— 
—50) naročito je zapažena Nje- 
mačka novela (Deutsche Novel- 
le, 1950) i autobiografska knjiga 
Lijevo gdje je srce (Links wo 
das Herz ist, 1952). 


Od tri milijuna trojica (T. Prpić), Zagreb 
s. a; Kvartet (P. Milojević), Subotica 
1954; Na levoj strani gde je srce (A. 
Tišma), Novi Sad 1954; Isusovi učenici (D. 
Divjak), Beograd 1960; Suvremena njema. 
čka novela (D. Perković), Zagreb 1966. 

FRANKO, Ivan (1856— 
-1916), ukrajinski pjesnik, pripo- 
vjedač i dramatičar. Živio je u 
zapadnoj Ukrajini (tadašnja Ga- 
licija). Bio je povezan s radnič- 
kim i socijalističkim pokretom; 
jedan je od osnivača napredne 
radikalne partije. Bio je publi- 
cist, historičar, filolog (Jagićev 
učenik) i književni kritičar. Pi- 
sao je političku liriku (S vrhova 
i nizina — Z veršyn i nyzyn, 
1887) i ljubavnu (Uvelo lišće — 
Zyv'jale listja, 1896) s motivima 
iz folklora. Pripovijesti mu obli- 
kuju povijesne teme (Zahar Ber- 
kut, 1883) i ukrajinski seljački 
život u Galiciji (Boryslav, 1877; 
Boa constrictor, 1878; Mali Mi- 
ron-Malyj Miron, 1903. i dr.). Po- 
eme obrađuju povijesne motive 
i nose u sebi filozofske sadržaje. 
U Mojsiji (Mojsej, 1905) istaknut 
je problem odnosa vođe i kolek- 
tiva. Među dramama ističe se 
Ukradena sreća (Ukrađene šča- 
Stje, 1893). Pisao je i poljski (ro- 
man Lel i Polel, 1887). 


Zahar _ Berkut (A. Đurić), Beograd 1949; 
Pripovijesti (R. Šovary), Zagreb 1950. 


af 
FREDING — Frčding 


FREDRO, Aleksander (A- 
leksander — Fredro, 1793—1876), 
poljski komediograf, pjesnik i 
prozaik. Fredrovo je dramsko dje- 
lo nastalo na periferiji osnovnih 
tokova poljske književnosti tre- 
nutka. U vrijeme dok su nosioci 
te književnosti odreda pripadali 
romantičkom pravcu, F. se u 
svom stvaranju pretežno oslanjao 
na poetiku francuskog dramskog 
klasicizma. Od tridesetak njego- 
vih komedija najpoznatije su i 

najčešće prikazivane Djevojački 
zavjet (Sluby panieriskie, 1832), 
Pan  Jowialski (1832), Osveta 
(Zemsta, 1833) i Renta (Dožywo- 
cie, 1835). U Djevojačkom zavjetu 
tečnim je scenskim govorom is- 
pričana komična ljubavna priča, 
u kojoj glavne uloge imaju dvoji- 
ca udvarača (jedan okretan i ve- 
seo, drugi plačljiv i nepokretan), 
dvije djevojke (koje su se zavje- 
tovale da se nikad neće udati), 
jedan stric (dobrodušni skrbnik 
jednog od udvarača s funkcijom 
nespretnog intriganta) i jedna 
majka (koja zastupa načelo zdra- 
vog razuma). Parodirajući senti- 
mentalnu i romantičarsku kon- 
venciju ljubavi, F. s velikim po- 
znavanjem ljudske psihe i s isto 
toliko dramaturškog umijeća ost- 
varuje djelo u kojem se naglaše- 
na idejnost, duboka realističnost 
i istinska, nenamještena poetič- 
nost međusobno prožimaju. U 
Osveti, u klasičnoj scenskoj for- 
mi (v. Moličre), ali i s drama- 
turškim postupcima karakteris- 
tičnim za komediju dell'arte, pa- 
rodira nekoliko fabularnih shema 
i motiva viteške književne tradi- 
cije (sukob dvaju rodova i izmi- 
renje u ljubavi njihove djece; ži- 
votopis viteškog junaka), senti- 
mentalizam, književnost strave i 
romantičarski folklorizam. Vri- 
jednost toga klasičnog djela polj- 
ske dramske književnosti nije sa- 
mo u formalnoj čistoći i u paro- 
diji nego i u psihološkoj slojevi- 
tosti likova, u nacionalnoj tipič- 
nosti njihovih karaktera i u ži- 
vosti i reljefnosti prikazivanog 
svijeta. Fredrove komedije već su 
više od jednog stoljeća temelj 
poljske dramaturgije. 

zm 


FRENAUD, Andre (Andre 
Freno 1907), francuski pjesnik. 
Javio _ se gotovo neprimjetno 
(1940), no glas mu se istinski čuo 
tek 1942, kad je, napustivši za- 
robljenički logor, bljesnuo neos- 
pornim talentom u zborniku Po- 
čsie 42. Rodio se u Bourgognei, 
pred prizorom vinogradarskih tr- 
sova i proleterske bijede sumor- 
ne rudarske naseobine, što će da- 
ti svojstven pečat njegovu djelu. 
Dosad je objavio više zbirki pje- 
sama i poetskih proza, među ko- 
jima se ističu: Tri kralja (Les 
Rois Mages, 1943), Nesvodivo sun- 
ce (Soleil irrćđuctible, 1946), Cr- 
na svadba (La Noce noire, 1946), 
Čitav izvor (La Source entičre, 
1952), Nema raja (Il n'y a pas de 
paradis, 1962). Motiv ništavila ja- 
vlja se dosta često u ovoj poeziji, 
ali ne odvodi autora do poricanja 
smisla ezgistencije, zahvaljujući 
ljudskom »zovu« koji on oslušku- 
je u sebi. Karakteristična za Frć- 
naudov pjesnički stav je i nega- 
cija mističnog. F. s neutaženom 
žeđi luta kroz metafizički praele- 
ment ljubavi, pokatkad senzualno 
raspojasan, pokatkad rezignirano 
opušten, pokatkad opet napet od 
smisla i samopouzdanja. Nostal- 
gična muzika povratka zapljus- 
kuje intimnost ovog ustreptalog, 
odisejskog duha. 


Antologija suvremene francuske poezije 
(B. Kukolja), Zagreb 1960; Poezija (Z. Mr- 
konjić), Zagreb 1964. 

FRISCH, Max (Maks Friš, 
1911), pored Diirrenmatta (v.) 
najznačajniji suvremeni švicarski 
književnik (dramatičar i roma- 
nopisac) njemačkoga jezičnog iz- 


FRENAUD 
FRISCH 


raza. Završio je studij arhitektu- 
re u Ziirichu i djelovao neko vri- 
jeme kao arhitekt; posljednjih se 
desetak godina potpuno posvetio 
književnosti. Djela su mu preve- 
dena na mnoge jezike. U scens- 
kom stvaralaštvu Frischu je kao 
polazna tačka poslužila Brechto- 
va (v.) i Wilderova (v.) drama- 
turgija, koja razbija tradicional- 
nu teatarsku iluziju težeći za no- 
vim odnosom publike prema 
dramskoj igri. Snažan talent oči- 
tuje se već u prvencima: u »ro- 
mansi« Santa Cruz (1944) a na- 
pose u »pokušaju rekvijema« Sa- 
da ponovno pjevaju (Nun singen 
Sie wieder, 1945), gdje se žrtve 
drugoga svjetskog rata pozivaju 
da se oglase o problemima kojih 
se preživjeli klone. Ali punu afir- 
maciju stječe tek komadom Kt- 
neski zid (Die Chinesische Mauer, 
1947). Ta »farsa«, u koju je uklop- 
ljena parabola o paradoksima 
diktature, poziva »velikane« svjet- 
ske povijesti pred sud današnjice 
i duhovito predočava relativnost 
njihovih djela; ležernost dijaloga, 
iz kojih izbija pravi vatromet du- 
ha, ne potiskuje ozbiljnost pišče- 
ve dijagnoze o epohi koja je za- 
sjenjena prijetnjom atomskog ra- 
zaranja. Problemi politike i mo- 
ralne odgovornosti intelektualaca 
određuju tematiku i nekih kasni- 
jih kazališnih djela: drama Grof 
Oderland (Graf Oderland, 1951) 
razradom fantastičnog motiva iz- 
nosi pitanje opravdava li cilj po- 
litičke borbe primjenu sile, a »di- 
daktički komad bez pouke« Bie- 
dermann i palikuće (Biedermann 
und die Brandstifter, 1958), koji 
je zapravo groteskna parabola, 
predočava opasnost političkog o- 
portunizma — popuštanja pred 

nasiljem. Opreku između legende 
i stvarnosti, predaje i zbilje (što 
je jedna od stalnih Frischovih te- 
ma) zahvaća komedija Don Juan 
ili Ljubav prema geometriji (Don 
Juan oder Die Liebe zur Geome- 
trie, 1953), u kojoj F. daje neobič- 
no tumačenje predaje o slavnom 
književnom junaku: njegov je in- 
telektualni Don Juan ljubavnik 
samo iz nužde, a istinska mu 
strast pripada znanosti. Dosadaš- 
nji je vrhunac autorova scenskog 
stvaralaštva — drama — Andorra 
(1961), potresna osuda rasne ne- 
trpeljivosti; umjetnička koncen- 
tracija uzdiže to snažno, humano 
djelo do paraboličke općenitosti. 
Kao pripovjedač F. je stekao me- 
đunarodno priznanje tek roma- 
nom Stiller (1954), fiktivnom is- 
poviješću čovjeka koji se želi od- 
reći svoje prošlosti i time ispra- 
viti predodžbu koju je njegov 
društveni krug o njemu stvorio. 
U strukturi opaža se piščeva sklo- 
nost da u pripovjedačko djelo u- 
nese više različitih perspektiva i 
da konfrontacijom prispodobi re- 
lativnost subjektivnih opažanja i 
iskustava. Dojam razlomljenosti 
kompozicije pojačava karakteris- 
tičan formalni postupak: uklapa- 
nje relativno samostalnih novelis- 
tičkih odlomaka u cjelinu, trans- 
poniranje naracije u pisma, bi- 
lješke iz dnevnika i sl. Manje je 
složen roman Homo faber (1957), 
najuspjelije Frischovo djelo te 
vrste. Zapisi glavnog lika, inže- 
njera i modernog tehnokrata, po- 
stepeno otkrivaju njegovu fatal- 
nu zabludu (incestuozan odnos s 
kćeri), koja poput iracionalne 
sudbine u antičkoj tragediji sla- 
ma uvjerenje da se život može 
svesti na razumske postupke i 

mehaničke kalkulacije. Najnovije 
autorovo epsko djelo, Zovite me 
Gantenbein (Mein Name sei Gan- 
tenbein, 1964), po fragmentarnoj 
kompoziciji i nekim motivima 
podsjeća na Stillera: i ovdje se 
u nagađanjima i tlapnjama zrca- 
le intimni konflikti suvremenog 
čovjeka. Stilski se još više ističe 
težnja prema prozi koja treba da 
se — svojom parataksom, kolo- 
kvijalizmima itd. — doima kao 
spontan, književno nedotjeran za- 
pis. Za razumijevanje stvaralačke 
ličnosti Frischove važne su bilješ- 
ke iz godina 1946—1949, sabrane 
u Dnevniku (Tagebuch, 1950); ta 
knjiga sadrži mnoštvo zapažanja 
i sudova koji su poslužili kao 
građa za kasnija djela. 


Štiler (V. Stojić), Beograd 1962; Homo 
Faber (O. Trebičnik), Novi Sad 1962. 

FRODING, Gustaf (Gus- 
tav Freding, 1860—1911), švedski 
pjesnik. Njegova lirika, izražena 
virtuoznom tehnikom i prožeta 
misaonošću, najviši je domet 
švedskog pjesništva 19. stoljeća. 
Bio je pjesnik izuzetno bogate 
senzibilnosti, što se očituje u sva- 
kom njegovu stihu, a na poseban 
način dolazi do izražaja u evolu- 
ciji cijele njegove poezije. Po 
sljednjih petnaest godina života 
liječio se zbog duševnog poreme- 
ćenja. Prva zbirka pjesama Gita- 
ra i harmonika (Gitarr och drag- 
harmonika, 1891) osigurala mu je 
slavu. Njezin je naslov simboli- 
čan: gitara i harmonika predoču- 
ju dva osnovna raspoloženja ove 
zbirke, pučku komiku i filozof- 
sku melankoliju. Stihovi su mu 


uvijek ritmom prilagođeni sadr- 
žaju i djeluju prirodno, iako se 
u njima izmjenjuju izražajna 
sredstva običnog govora i uzviše- 
no patetičnog jezika. U idućoj 
zbirci, Novim pjesmama (Nya 
diktor, 1894), F. je ponovo poku- 
šao uspostaviti ravnotežu između 
humora i tuge, ali s mnogo više 
tmurne ozbiljnosti. U toj se zbir- 
ci započeo priklanjati metafizič- 
kim razmišljanjima, koja ga u 
kasnijem stvaranju sasvim obuzi- 
maju. Oslanjajući se na ideje 
Nietzschea (v.), Tolstoja (v.) i 
Swedenborga izgradio je i osobnu 
filozofiju, iracionalnu i humanis- 
tičku. O tome svjedoči njegova 
treća zbirka poezije, Kapljice i 
krhotine (Stink och flikar, 1896). 

FROST, Robert (Robert 
Frost, 1874—1963), američki pje- 
snik. Tematikom je vezan uz sje- 
veroistočni dio SAD, ali je prve 
uspjehe požnjeo u Engleskoj, 
gdje je živio u doba kad su mu 
izašle prve zbirke Dječakova vo- 
lja (A Boy's Will, 1913) i Sjever- 
no od Bostona (North of Boston, 
1914). U mladosti je krstario i 
drugim krajevima Amerike, kao 
pomoćni radnik, postolar, učitelj, 
novinar itd, a po povratku iz 
Engleske (1915) posvetio se far- 
merskom životu i nastavio pisati. 
Sabrane pjesme (Collected 
Poems) izlaze mu u više mahova, 
svaki put u proširenu obliku 
(1930, 1939, 1949. itd.). Javni nas- 
tupi na američkim sveučilištima, 
gdje je čitao svoju poeziju u po- 
sebnim seminarima i stimulirao 
studente da pišu, učvrstili su nje- 
govu popularnost po kojoj se ni 


FROST 


jedan drugi američki pjesnik 20. 
st. ne može s njime mjeriti. F. 
se ne obraća ljudima kao pjes- 
nik, rapsod, prorok; on govori 
kao farmer, izravnim jezikom ko- 
ji je sav u službi tačno opisanih 
pojedinosti kakve zapaža samo 
stručnjačko oko. Nužno je biti 
naviknut na seoske stvari (The 
Need to Be Versed in Country 
Things) naslov je jedne njegove 
pjesme. Tako pjeva o ptici, paš- 
njaku, planini, opisuje seljački a- 
lat i posebnu farmerovu vještinu 
da složi drva, pokosi travu, obe- 
re jabuku. Svaka pjesma navodi 
na zaključke o životu ili odnosi- 
ma među ljudima (npr. karakte- 
ristična Popravljanje zida — Men- 
ding Wall). Katkada su u obliku 
dijaloga (Domaći sprovod — 
Home Burial) u kojemu je idilični 
okvir radnje u opreci s osjećajem 
nemira i strahom od života; pone- 
kad se kristaliziraju u odulju sli- 
ku nekog tipičnog a opet indivi- 
dualnog lika (Smrt najmljenog 
radnika — The Death of the Hi- 
red Man) ili u univerzalan filozof. 
ski simbol! (Potok što teče na za- 
pad — West-running Brook). Kad- 
što se moral koji proizlazi iz os- 
jetilno dočaranih pojedinosti pri 
kraju iskazuje nekom opće pri- 
hvatljivom, gotovo banalnom sen- 
tencijom, ali mu slike zadržavaju 
najdublji egzistencijalan smisao, 
a da se neposredna zornost ne 
zamuti apstraktnim uopćenjem 
(npr. malo remek-djelo Ustavlja- 
nje kraj šuma, jedne snježne ve- 
čeri — Stopping by Woods on a 
Snowy Evening). Njegov iskonski 
osjećaj života bliži je stoičkoj ve- 
drini nego razrivenosti i tjeskobi 
što su se udomile u većem dijelu 
moderne poezije, a takvu stavu 

odgovara i muževan ton i stroga 
disciplinirana metrika. 
Američka lirika (I. Slamnig i A. Šoljan), 
Zagreb 1952; Antologija svjetske lirike, 
Zagreb 1956, 1965. 

iv 


FRY, Christopher (Kri- 
stofer Fraj, 1907), engleski dra- 
matičar. U svojim dramama u 
stihovima F. progovara maštovi- 
tim pjesničkim jezikom o primar- 
nim problemima ljudske egzisten- 
cije, ali pri tome ne upada u in- 
telektualistički apstraktna rasuđi- 
vanja. Osim toga čitavo njegovo 
djelo obilježuje uvjerenje o po- 
stojanju mističkih i čudesnih di- 
menzija u čovjekovim činovima. 
Glavnina Fryovih dramskih djela, 
pisanih uglavnom za različite sve- 
čane igre u Engleskoj, npr. u 
Edinburghu, dijeli se na kome- 
dije i na drame s religioznom te- 
matikom. Prvi veći kazališni us- 
pjeh postigao je komedijom Je- 
dan feniks odviše (A Phoenix 
too Frequent, 1946) koju je za- 
snovao na Petronijevoj (v.) priči 
o ženi koja je odlučila umrijeti 
od gladi u muževljevu grobu, ali 
je promijenila odluku kad je u- 
gledala nekoga mladog vojnika. 
Najveću je popularnost stekao 
komedijom pod naslovom Gospo- 
đa nije za lomaču (The Lady's 
not for Burning, 1949). Radnja te 
komedije zbiva se u srednjem vi- 
jeku u malom engleskom gradi- 
ću, a protagonisti su joj mlada 
inteligentna vještica i mladić koji 
zbog toga što nije otkrio smisao 
života želi biti obješen kao ubo- 
jica, mada to nije. Po zamisli au- 


tora te dvije komedije zajedno s 
još druge dvije čine skupinu ko- 
mada od kojih je svaki prožet 
atmosferom jednog godišnjeg do- 
ba. Među dramama s religioznim 
motivima ističe se San zatvoreni- 
ka (A Sleep of Prisoners, 1951), 
djelo u kome tehnikom sna ra- 
zotkriva unutarnja proživljavanja 
četiriju vojnika zatvorenih u ne- 
prijateljskoj crkvi. 

FUZULI,  Mi&hammid 
(1494—1556), azerbejdžanski pjes- 
nik. Tako je živio i radio u Iraku 
i pisao na azerbejdžanskom, arap- 
skom i perzijskom jeziku, najbo- 
lji je predstavnik klasične azer- 
bejdžanske književnosti i veoma 
zaslužan za oblikovanje nacional- 
noga književnog jezika. Njegove 
pjesme, sabrane u zbornicima 
(Divanima), prožete su dubokom 
misaonošću i dugo su bile uzo- 
rom orijentalnim pjesnicima, od 
Iraka do Turske i Egipta. Temelj- 
ni je motiv Fuizulijevih majstor- 
skih gazela čista i uzvišena lju- 
bav koja je smisao života, uzroč- 
nik radosti i tjeskobe i oslonac u 
borbi za pravdu i istinu. Pjesnik 
je to jače znao ošinuti licemjer- 
ne duhovnike i opake, podmitlji- 
ve dvorjane (Knjiga tužbalica — 
Šikajtname). Na azerbejdžan- 
skom jeziku napisao je poemu 
Lejla i Medžnun (Ldili vd Midž- 
nun) o nesretnoj ljubavi koja ne 
poznaje granica, po uzoru na Ni- 
zamija (v.), no s jače naglašenim 
lirskim tonovima. 

me 


GADDA, Carlo Emilio 
(Karlo Emilio Gada, 1893), tali- 
janski prozni pisac. Njegov ose- 
bujan opus desetljećima je opsto- 
jao izvan glavnih tokova talijan- 
ske književnosti. Smion eksperi- 
mentator na jezičnom i struktu- 
ralnom planu, majstor višeslojne 
i dijalektalne izražajne palete, 
neumoljiv sudac  degradiranog 
čovjeka-građanina našeg vreme- 
na, a istovremeno čvrsto ukori- 
jenjen u talijanskom prostoru 
(Milan, Rim), G. nije mogao biti 
uključen ni u cerebralni magični 
realizam  (v. Bontempelli), ni 
u rafiniranu ali neangažiranu 
»umjetničku prozu«, pa ni, ka. 
snije, u veliku neorealističku 
školu. Široka publika otkrila ga 
je tek po najboljem romanu Ta 
gadna zbrka u ulici Merulana 
(Quer pasticciaccio brutto de via 
Merulana, 1957). To je tobože 
»policijska« priča u kojoj autor, 
nakon gotovo tradicionalne eks- 
pozicije, stalnim vraćanjem una- 
trag otkriva prethodna zbivanja 
samim razvojem istražnog po- 
stupka oko misterioznog uboj- 
stva dobre ali nesretne rimske 
gospođe. Postupno, a naročito u 
posljednjim poglavljima, pisac se 
prepušta svojoj ironičko-analitič- 
koj sklonosti, pa čvrsto, »logično« 
oblikovanje likova i situacija 
ustupa pred sve jače naglašenom 
ironijom, subjektivnim  digresi- 
jama (npr. o jednom detalju ta- 
lijanskoga klasičnog slikarstva) 
i oniričkim opsesijama, kao što 
je apsurdan ali sugestivan san 
karabinjerskog podnarednika, sat- 


GADDA 

kan od slobodnih asocijacija ri- 
ječi i slika. Uz pomalo neoreali- 
stičku kroniku rimske ulice u 
najmračnijim godinama  dikta 
ture (1927—30), Gaddinu pažnju 
privlače u prvom redu groteskna 
fašistička pompa, prazan život 
građanskih skorojevića i mučnc 
živovanje rimskoga malog čovje- 
ka na rubu velegradskog podze. 
mlja. Posljednjih godina došlo je 
do učestalog objavljivanja već 
poznatih, prerađenih ili sasvim 
novih njegovih proznih fragme- 
nata, pripovijedaka, eseja i me- 
moarske proze (Madona filozofđ 
— La Madonna dei filosofi, 1931; 
Vidđemski dvorac — Il castello di 
Udine, 1934; Čudesa Italije — Le 
meraviglie d'Italia, 1939; Godine 
— Gli anni, 1943; Adaldžiza — 
— L'Adalgisa, 1944; Novele iz voj- 
vodstva u plamenu — Novelle dal 
ducato in fiamme, 1953; Snovi i 
munja — I sogni e la folgore, 
1955; Bilježnica iz rata i zaro- 
bljeništva — Giornale di guerra 
e di prigionia, 1955, potpunije: 
1965; Putovanja smrt — I viaggi 
la morte, 1957; Razborita spari- 
vanja — Accoppiamenti giudizio- 
Si, 1963; Francuski Ljudeviti — 
I Luigi di Francia, 1964). Tako je 
G. ipak izvršio snažan utjecaj na 
mlađe talijanske pripovjedače u 
potrazi za novim proznim  izra- 
zom. Njegov drugi roman, Spo- 
znaja boli (La cognizione del do- 
lore, 1963, no djelomično objav- 
ljen već u god. 1938—41), jest 
lirsko-ekspresionistička i ironič- 
no-naturalistička vizija života u 
izmišljenoj južnoameričkoj repu- 

blici Maradagal — kritičkoj i gro- 
tesknoj projekciji autorove do- 
movine i rodne pokrajine (Lom- 
bardije) u godinama efemernog 
trijumfa ratnih bogataša nepo- 
sredno nakon prvoga svjetskog 
rata. No iznad te gorke slike 
određene povijesne mogućnosti 
egzistencije nalazi se tragičan lik 
bijednog »junaka«, otuđenoga i 
jalovog, manijačkog egoista i mi- 
zantropa »na vratima noći«. Nje- 
gova »bolest« nije samo u dvo- 
smislenom odnosu ljubavi i mr- 
žnje prema najbližim osobama, 
naročito majci, već je i opred. 
mećen simbol duhovnog raspada- 
nja intelektualca i njegova odbi- 
janja da se uklopi u sistem ko- 
jega apsurdnost = instinktivno 
otkriva u svim pojavama praz- 
noga i tupog živovanja bez svrhe, 
suprotstavljajući mu se samora- 
zaralačkim bijesom i bespošted- 
nim sarkazmom. U knjizi eseji- 
stičke proze Eros i Prijap — od 
bijesa do pepela (Eros e Priapo 
— da furore a cenere, 1967) alu- 
dira na noviju talijansku povi- 
jest i život u razdoblju fašizma, 
izražavajući tipičan stav prezira 
i srdžbe ranjenog duha. 


Ta gadna zbrka u ulici Merulana (Ć. Pe- 
tešić), Zagreb 1962. 

GALCZYNSKI, Konstanty 
lidefons (Konstanti Ildefons Gal- 
činjski, 1905—1953), poljski pjes- 
nik. Razvio je poljski pjesnički 
izraz obnavljanjem tradicija no- 
vim oblicima. Lirika mu je uza 
sve to pristupačna i popularna. 
Unio je u nju nove teme. Lirizam 
i uzvišenost spojio je s humorom 
i groteskom, kontrastirao u jed- 
noj pjesmi različite osjećaje, a 

intenzitet pojačao fantastikom. 
Slobodno postupa s jezikom, po- 
dređujući ga često zvukovnim 
vrednotama, a u poeziju uvodi 
vic, anegdotu i skeč. Tematski je 
ponajviše vezan za velegradska 
predgrađa (Ulica — Towarowa, 
1929), ljubav i dom. Odriče se 
pjesničke uzvišenosti i progovara 
kao čovjek iz mase, s ulice, ruga 
se sam sebi (Liryka, liryka..., 
1946) i svojom se neposrednošću 
približava čitaocu. Pjesme su pri- 
kladne za recitaciju i estradno 
izvođenje. U satirama se ruga 
društvenim pojavama u predrat- 
noj Poljskoj, ali i poslijeratnom 
birokratizmu i općoj učmalosti 
i zaostalosti zemlje (Putovanje 
Krizostoma Bulwiecia u Tamno- 
grad — Chryzostoma Bulwiecia 
podrož do Ciemnogrodu, 1953). 
Začarana kočija (P. Vujičić), Beograd 1963; 


Savremena _ poljska poezija (P. Vujičić), 
Beograd 1964. 
af 

GALILEI, Galileo (Gali- 
leo Galilei, 1564—1642), talijanski 
astronom, fizičar i matematičar, 
pisac najbolje talijanske proze 
stoljeća. O svom književnom 
obrazovanju zarana svjedoči spi- 
sima o najdražim pjesnicima Ari- 
ostu (v.) i Danteu (v.), dok ga 
Tasso (v.) nije oduševio. Studi- 
rao je i bio profesor u rodnoj 
Pisi gdje je otkrićima, npr. izo- 
hronosti njihaja i zakona proslog 
pada izloženog u latinskim dija- 
lozima O gibanju (De motu), te 
suprotstavljanjem = Aristotelovo; 
(v.) fizici, stekao neprijateljstvo 
dogmatskih peripatetičara. Kao 
profesor matematike na sveučili- 
štu u Padovi (1592—1640) tuče 


protivnike novim genijalnim ot- 
krićima (dalekozor, površina Mje- 
seca, pjege na Suncu, Venerine 
faze, Jupitrovi mjeseci i dr.) o 
kojima je latinski pisao u djelu 
Zvjezdani glasnik (Sidereus nun- 
cius) objavljenom 1610. Te go- 
dine počinje njegova obrana Ko- 
pernikova nazora o heliocentrič- 
nom sustavu i sukob s aristole- 
lovcima i s Crkvom. Preteča mo- 
derne nauke, posebno mehanike 
i statike, sa strašću otkrivača 
istine branio je svoje naučavanje 
u Pismu don Benedettu Castelliju 
(Lettera a don Benedetto Castelli, 
1613), Pismu monsinjoru Pieru 
Diniju (Lettera a monsignor Piero 
Dini, 1615), Pismu velikoj vojvot- 
kinji majci Kristini Lotarinškoj 
(Lettera a granduchessa madre 
Cristina di Lorena, 1615) podvla- 
čeći razliku između dogmatske i 
znanstvene istine i nezavisnost 
fizike od teologije. I u idućim 
djelima, osobito u polemičkoj 
Finoj tezulji (Saggiatore, 1623), 
sve slobodnije zastupa osuđeni 
Kopernikov sustav, a poslije 
objavljivanja Dijaloga o dvama 
glavnim sustavima svijeta (Dra- 
logo sopra i due massimi sistemi 
del mondo, 1632) Crkva ga optu 
žuje, muči i osuđuje najprije na 
doživotni zatvor, zatim na pro- 
gonstvo. Prisilili su ga da ustvrdi 
kako Zemlja miruje i kako ce 
uvijek mirovati, ali je njegovo 
djelo odgovorilo: »Eppur si muo- 
ve« (ipak se kreće). Umro je 
slijep, pošto je i posljednje go- 
dine ostao predan otkrićima i 
rađu, napisavši još  Dijaloge o 
novim znanostima (Dialoghi delle 
nuove  scienze, 16238). Čvrstina 
njegove proze temelji se na sa- 
moj stvarnosti što se u novoj 

spoznaji objavila svijetu i stolje- 
ću, prema kojemu se G. našao, 
poput Bruna (v.) i Campanelie 
(v.), u dramatičnoj izoliranosti. 
Njegovo je književno djelo poe- 
zija istine koja je u samoj pri- 
rodi, poezija koja se odlikuje 
jedinstvom riječi i misli, stila 1 
osjećaja, uzbuđenjem istraživača 
pred veličinom svemira, smire- 
nošću u ravnoteži znanstvenog 
kazivanja, a kadšto i finom iro- 
nijom prema protivniku, zastup- 
niku apstraktnog dogmatizma. 
Stran svakoj retorici pa ipak ele- 
gantan u izrazu, autor žive, jasne 
proze koju nadahnjuje borbenost 
i žar spoznaje a oplemenjuje pre- 
glednost  uvjerljivoga, logičnog 
izlaganja, G. je nastavio veliku 
tradiciju onih pisaca Renesanse 
koji su se posvetili realnom, a ne 
metafizičkom tumačenju svijeta: 
ostao je u znanosti čvrsto vezan 
za stvarnost kao što su to Ma 
chiavelli (v.) i Guicciardini (v.) 
bili na području političke misli 
i povijesti. 

GALLEGOS, Romulo (Ro- 
mulo Galjegos, 1884), venezuelski 
romanopisac. Rođen je u Cara- 
casu, bio nastavnik u rodnom 
gradu i, kao emigrant, komerci- 
jalni činovnik u Madridu. Kad je 
svrgnut diktator Gomez, vratio 
se u Venezuelu i počeo se baviti 
politikom. Obnosio je različite 
službe i 1948. bio izabran za pred- 
sjednika republike, ali ga je ubr- 
zo vojno-diktatorski prevrat svrg- 
nuo s vlasti. G. je uvijek, u po- 
litici i u književnom djelu, izra- 
žavao demokratska i slobodarska 
uvjerenja. Kao književnik došao 
je na glas dvadesetih godina, kad 

su objavljeni njegovi prvi roma- 
ni: Reinaldo Solar (1920), Penja- 
čica (La Trepadora, 1925) i Doria 
Barbara (1929). Osobito je ovaj 
posljednji, koji smatraju njego- 
vim remek-djelom, izazvao veliko 
oduševljenje književne publike, 
a uzbunu u političkim krugovi- 
ma, pa je pisac morao napustiti 
zemlju. G., naime, vrlo smiono 
zadire u teške društvene proble- 
me kojima je obilovala Venezu- 
ela onog vremena, zemlja s raz- 
vijenim gradovima i zaostalom, 
zabačenom provincijom, u kojoj 
je vladala samovolja državnih či- 
novnika, korupcija i nepravde 
svake vrste. Cio niz plastično ocr- 
tanih likova provlači se roma- 
nom o dofii Barbari, bogatoj 
posjednici, naprasitoj i drskoj 
ženi, koja potkupljuje vlast da bi 
slobodno mogla terorizirati svoje 
susjede, vlasnike pašnjaka. G. je 
svu tu atmosferu daleke provin- 
cije znao dati u živim bojama. 
Njegov je rječnik bogat, rečenica 
sočna, često začinjena narodnim 
poslovicama. Gotovo nijedan his- 
panoamerički pisac prije njega 
nije dao tako snažnu i uvjerljivu 
sliku svoje zemlje, pa G. pripada 
među najveće prozne pisce La- 
tinske Amerike. 


Dofia Barbara (Lj. Topić), Zagreb 1957. 
nin 


GALSWORTHY, John 
(Džon Golsvordi, 1867—1933), en- 
gleski romanopisac i dramatičar. 
Dao je kritičku panoramu engle- 
skog društva, a posebno se ista- 
kao svestranom analizom lica i 
naličja viših građanskih krugova 
potkraj 19. i na početku 20. st. 
Nastoji da na znanstveno-objek- 

tivan način ocjenjuje klasu koja 
je zgrtala kapital i u toku vre- 
mena sve se više učahurivala. G. 
je duboko human pisac, što se 
očituje u stavu koji zauzima 
prema društvenim nepravdama, 
mada ne ukazuje na dublje uz- 
roke. Vrstan psiholog i proma- 
trač, G. je svoju dotjeranu pro- 
zu gradio s pomoću sitnih zapa- 
žanja, osvjetljavajući sa svih 
strana neki lik, situaciju ili dru- 
štvenu pojavu. U nizu njegovih 
romana najpoznatija je trilogija 
Saga o Forsyteima (The Forsyte 
Saga, 1922; pojedini dijelovi 
1906—21), široko zasnovano djelo 
koje iznosi sudbine članova bo- 
gate građanske obitelji Forsyte 
na kraju prošloga i u počelku 
20. st. Tu G. prikazuje kako u 
taj svijet, koji se temelji na dru- 
štvenim predrasudama i snažnoj 
želji za bogaćenjem, pomalo pro- 
dire smjeliji način mišljenja. Sre- 
dišnji lik je samoživi i lakomi 
Soames Forsyte, kojemu G. po- 
svećuje rječit naslov prvoga 1 
najpoznatijega dijela trilogije: 
Vlasnik (The Man of Property, 
1906). Na taj se društveno-obi- 
teljski ciklus nadovezuje drugi, 
Moderna komedija (Modern Co- 
medy, 1929; pojedini dijelovi 
1924—28), a opisuje istu obitelj 
i njezine potomke u poslijerat- 
nim prilikama. Novo je poko- 
ljenje Galsworthyju u mnogome 
bilo strano, pa to ostavlja vidlji- 
ve tragove u njegovu djelu. G. 
je stekao golemu popularnost i 
velikim brojem društveno-kritič- 
kih drama koje se odlikuju ži 
vim i prirodnim dijalogom i dra- 
matičnim zapletajem. Najpozna- 
tije su Srebrna kutija (The Sil- 
ver Box, 1906), Sukob (Strife, 


1909) i Pravednost (Justice, 1916). 
God. 1932. dobio je Nobelovu na- 
gradu. 


Vila Rubein (Lj. Ivanković), Zagreb 1933; 
Bratstvo (Ž. Simić), Beograd 1945; 
Srebrna kutija (B. Nedić), Beograd 1947; 
Pripovetke (Lj. Popović), Novi Sad 1948; 
Stoik (M. Hanžeković), Zagreb 1949; Ja- 
buka (T. Ujević), Zagreb 1950; Tamni cvet 
(R. Vojnić), Novi Sad 1952: Patricije (R. 
Priklmajer), Novi Sad 1955; Letnikovac 
(Lj. Vuković), Sarajevo 1956; Prvi i posled- 
nji (Z. Gorjan), Sarajevo 1956; Saga o 
Forsajtima (M. Đorđević), Beograd 1962; 
Vila Rubein (A. Kostić), Beograd 1962; 
Konac dela (B. Marković), Beograd 1964; 
Moderna komedija (O. Ćekić, V. Stojić i 
dr.), Beograd, 1964; Jača od smrti (A. že- 
želj), Novi Sad 1965; Tamni cvet (A. Vida- 
ković), Beograd 1965, 

bkk 


GARCIA CALDERON, 
Ventura (Ventura Garsia Kalde- 
ron, 1886—1959), hispanoamerič- 
ki pripovjedač, Peruanac. Najve- 
ći dio života proveo je u Fran- 
cuskoj i Belgiji, a tek se pod 
stare dane vratio u rodnu zemlju. 
Široke kulture, esejist, historičar 
i književni historičar, niz godina 
je izdavao u Parizu biblioteku pe: 
ruanskih pisaca i upoznavao ev- 
ropski svijet s kulturom Latinske 
Amerike. Ali je najvažniji kao pri- 
povjedač. U novelama obrađivao 
je prizore iz peruanskog života, 
osobito Indijance s Anda. Najva- 
žnija mu je knjiga Kondđorova 
osveta (La venganza del condor, 
1924), koja je prevedena na mno- 
ge jezike. G. C. nije bio samo 
dobar slikar života i prirode nego 
i izvrstan majstor u građenju no- 
vele. Tome je mnogo pridonijela 
francuska kultura, od koje je pri- 
mio osjećaj za mjeru, suzdrža- 
nost i smisao za precizno, sup- 
tilno izražavanje, a da nikada 
nije izgubio elementarnost svoje 
prirode. Pisao je izvrsnim špa- 


17 Strani pisci 

njolskim jezikom. Rečenica mu 
je elegantna, puna preliva, muzi- 
kalna, živa. I što je Rubćn Dario 
(v.) značio za poeziju, G. C. je 
značio za prozu. Od njega su 
mnogi pisci naučili kako se piše, 
naučili su ton rečenice, čistoću 
i preciznost slike, a iznad svega 
umijeće u građenju novele. 


Plač prašume (J. Popović), Beograd 1932. 
nin 


GARCIA LORCA, Federi- 
co (Federiko Garsia Lorka, 1898— 
—1936), najveći i u svijetu naj- 
poznatiji španjolski pjesnik 20. 
st. Studirao je pravo u Madridu 
gdje je uglavnom i živio sve do 
pred svoju tragičnu smrt. Ubili 
su ga frankisti, na samom po- 
četku španjolskoga građanskog 
rata, u njegovu zavičajnom gra- 
du Granadi. L. se, pored poezije, 
bavio slikarstvom (samostalna 
izložba 1927), pisao je drame, 
organizirao putujuće kazalište, 
bio recitator, glumac, režiser, sce- 
nograf. Postavljao je na pozor- 
nicu španjolska klasična djela 
(npr. Lope de Vegu) i davao tim 
djelima nov sjaj. I glazbeno je 
bio neobično nadaren. Pjevao je, 
svirao klavir, gitaru, violinu, 
skladao, bilježio napjeve andalu- 
zijskih narodnih pjesama, prou- 
čavao folklor. S pjesmama se ja- 
vio početkom dvadesetih godina 
našega stoljeća, kad je već bila 
izvršena obnova španjolske poe- 
zije, kad je ono što zovemo »mo- 
dernim izrazom« bilo već u pu- 
nom cvatu. Divio se bogatoj ri- 
ječi R. Darija (v.), učio je od 
Machada i Jimćneza (v.), čitao 
barokne pjesnike. Upotrebljavao 
je moderni slobodni stih i zatvo- 

renu klasičnu strofu. Učio je od 
narodne pjesme i pisao romance, 
kao i stotine španjolskih pje- 
snika prije njega. Platio je obol 
dadaizmu i nadrealizmu, pa ipak, 
nema nijedne književne škole, 
nijedne sheme u koju bismo ga 
mogli postaviti. L, je sve od ono- 
ga što smo spomenuli, pa opet 
ne pripada nikome pojedinačno, 
nego samome sebi ili svima. Ro- 
dila ga je Andaluzija, pokrajina 
španjolskog Juga, koja daje pe- 
čat cijeloj španjolskoj zemlji, 
Andaluzija ciganska, maurska, 
zemlja velikih strasti i velikih 
krajnosti; siromašna, ali lijepa 
u svom slikovitom pejzažu; ze- 
mlja tužnih orijentalnih melodi- 
ja, legendi, praznovjerja, fatali- 
zma. Sve se to skupilo u Lorki, 
sve se ukrštavalo u njemu i 
izbijalo iz njega. Najtamnije i 
najsvjetlije žile kucavice španjol- 
ske zemlje žive u njegovoj poe- 
ziji. On je pjesnik-narod, kako 
je rečeno za njega; pjesnik krvi, 
bola i tragike. Služio se različnim 
oblicima i različnim izražajnim 
sredstvima. Knjiga pjesama (Li- 
bro de poemas, 1921): tradicio- 
nalni korijeni i iskustva moder 
ne španjolske poezije, bogatstvo 
metafora, raspjevanost, roman- 
tičnost. Pjesme (Canciones, 1927) 
i Prve pjesme (Primeras cancio- 
nes, 1922, obj. 1936): bogatstvo 
malih crteža, zgusnutih, smionih, 
originalnih po zahvatu, metafori, 
kompoziciji. Ciganske romance 
(Romancero gitano, 1928): osme- 
rac narodne pjesme, Andaluzija i 
njeni ljudi, njene legende i sveci; 
Cigani, sa svojim patnjama i 
stradanjima. Pjesnik u New 
Yorku (Poeta en Nueva York, 
nastala 1929—30): nadrealistička 

knjiga, u izrazu neobuzdana, 
smiona, snažna. Kaos moderne 
Civilizacije pjesnik izražava kao- 
som. To je njegov vapaj i njegov 
protest. Ima tu pjesama izvan- 
redne snage, kao što je ona tra- 
gična poema o Crncima Kralj 
Harlema (El rey de Harlem) ili 
ona gorka i zanosna Oda Waltu 
Whitmanu. — Ni Lorkine drame 
nisu manje važne od njegovih 
pjesama. Ali on je i u njima 
prije svega lirski pjesnik, pun 
mekih boja, topline i elementar- 
nih strasti. I tu je pjevao Anda- 
luziju, osamljene žene u crnini, 
majke, djevice, nerotkinje; ljubo- 
moru, osvetu i nož; svijet pun 
tamnih nagona, mistike i tragike. 
Najpoznatije su: Mariana Pineda 
(1928), Krvava svadba (Bodas de 
sangre, 1933), Yerma (1934), Dom 
Bernarde Albe (La casa de Ber. 
narda Alba, 1936). Sve su izvo- 
đene ili objavljene kod nas. 


Knjiga pjesama (D. Ivanišević), Zagreb 
1950; Moć gitare (M. Gardić), Beograd 
1953; Pjesnik u New-Yorku (Z. Golob), 
Zagreb 1956; Krvavi svatovi (J. Gomez), 
Zagreb 1954; Krvave svadbe (R. Nikolić), 
Beograd 1954; Jerma (M. Gardić), Ceti- 
nje 1954; Antologija svjetske lirike, Zagreb 
1956 1965; Antologija novije španjolske 
poezije (N. Milićević), Zagreb 1959, 

GARCILASO DE LA VE- 
GA (Garsilaso, 1503—1536), naj- 
veći španjolski pjesnik iz doba 
renesanse. Rođen je u Toledu, 
gdje se i školovao. Znao je grčki, 
latinski, talijanski i francuski. 
Dvorski čovjek i oficir, popula- 
ran po svojoj vanjštini, širokoj 
naobrazbi i korektnom vladanju. 
Pratio je Karla V u ratovima i 
na putovanjima. Borio se kod 
Rodosa, u Tunisu, u Italiji 1 


Francuskoj. Kraće vrijeme (1532) 
bio je prognan na jedan otočić 
na Dunavu. Za vrijeme osvajanja 
neke utvrde u Provansi, čuvši 
da se car ljuti što napad slabo 
napreduje, sam je jurišao »bez 
štita i kacige« i kad je pokušao 
da se popne na zidine, ubiše ga 
branioci kamenom. I začudo, taj 
hrabri ratnik pisao je najtana- 
niju liriku u staroj španjolskoj 
književnosti. Provodio je surov 
život vojnika, a sanjao je idilič- 
ne pastirske ugođaje, blagu lju- 
bav i mekoću prirode. Toliko 
profinjenosti i sklada, toliko či- 
stih slika, elegancije i lakoće u 
jeziku i versifikaciji teško ćemo 
naći kod ijednog pjesnika nje- 
gova vremena, i to ne samo u 
Španjolskoj. A nije napisao 
mnogo: dvije elegije, tri ekloge, 
pet oda, 38 soneta. Učio je od 
rimskih i talijanskih pjesnika i 
tako unosio nove forme u špa- 
njolsku poeziju (npr. talijanski 
jedanaesterac), ali je svojim ge- 
nijalnim duhom znao sve te utje- 
caje upiti i nadvladati. On je, 
među ostalim, u poeziju svoga 
jezika prvi uveo pejzaž, s dubo- 
kim i modernim osjećanjem pri- 
rode. Njegove ekloge ubrajaju se 
među najljepše u svjetskoj knji- 
ževnosti. Zbog svega toga bio je 
mnogo cijenjen u svoje doba i 
kasnije, sve do dana današnjega. 
Tridesetih godina našega stoljeća 
jedna grupa mladih pisaca izda- 
vala je u Madridu časopis Gar- 
cilaso. 


Španska lirika (V. Košutić), Beograd 1963. 
nm 

GARŠIN, Vsevolod Mi- 
hajlovič (1855—1888), ruski no- 
velist.. Umro u bolnici za umo- 
bolne. Prvom novelom Četiri da- 
na (Četyre dnja, 1877), s temom 
iz rusko-turskoga rata 1877, u 
kojemu je i sam sudjelovao, po- 
činje niz »ratnih« novela, gdje 
su u središtu piščeve pažnje psi- 
hički doživljaji vojnika. Neke su 
novele izrazito simboličke: Atta- 
lea princeps (1879), Crveni cvijet 
(Krasnyj cvetok, 1883), a neke 
napisane u obliku priče. Novele 
mu nemaju razvijene fabule, 
kompoziciono su jednostavne, a 
sukobi se ne odvijaju u zbiva- 
njima, već u mislima i preživlja- 
vanjima likova: zlo i nepravda 
u životu najviše ih zanima. Među 
prvima je uveo unutrašnji mono- 
log kao osnovu novelističke kom- 
pozicije. Osnovni su tonovi no- 
vela pesimistički. 

Nađezžda Nikolajevna, Zagreb s. a; Iz 
zapisaka vojnika Ivanova. (S. Lukić), 
Zagreb _ 1892; Žaba-putnica (S. Glumac), 
Novi Sad 1946; Slikari i druge pripo- 


vetke (P. Mitropan), Beograd 1956; Model, 
Novi Sad 1960. 
af 


GAUTIER, — Theophile 
(Teofil Gotje, 1811—1872), francu- 
ski liričar i pripovjedač. Pretje- 
ranim lirskim zanosima roman- 
tičara suprotstavio je svoje djelo 
prožeto finom ironijom i sjetom, 
istkano u besprijekornoj formi i 
pomno odabranom ritmu. Sma- 
trao je da je umjetnost cilj, a 
ne sredstvo: »čista« umjetnost 
ne može služiti propagiranju po- 
litičkih ideja ili moralnih zasada, 
već jedino ostvarenju vječnih 
oblika ljepote. To su temeljna 
načela tzv. larpurlartizma (Fart 
pour Tart, tj. umjetnost radi 

umjetnosti), definirana i u pred- 
govoru romana Gospođica Mau- 
pin (Mademoiselle de Maupin, 
1835). Prožet, kao i čitava nje- 
gova generacija, dubokim neza- 
dovoljstvom i nemirom, tražio je 
rješenje i zaborav u egzotičnim 
zemljama, u sanjama i umjet- 
nosti. Tako nas u proznim ostva- 
renjima, kao što su Roman mu- 
mije (Le Roman de la momie, 
1858), Kapetan Fracasse (Le Ca- 
Ditaine Fracasse, 1863) ili Spiri- 
tist (Spirite), sjajna i bogata fan- 
tazija odvodi u davne epohe, u 
vrtlog fiktivnih pustolovina ili u 
nedohvatljiv svijet ideala. Zbirka 
Emajli i kameje (Emaux et Ca- 
mees, 1852) najznačajnije je djelo 
i najuspjelija primjena njegovih 
estetskih načela. To je niz pje- 
sama delikatne inspiracije i fili- 
granskih slika čistih obrisa i har- 
moničnih boja, gdje je svaki ele- 
ment stiha podređen strogim 
zakonima i ljepoti forme. 

O djetetu s hljebnim cipelicama, »1000 
najljepših novela«, sv. 10, Zagreb 1929; 
Kapetan_Frakas (M. P. Stanić), Beograd 
1952, 1965; Gđica Mopen (M. Stepanović), 
Beograd 1953; Roman _nuimije (D. Smiči- 
klas), Zagreb 1953; Krvava arena. Čudo- 


tvorac (N. Trajković), Beograd 1955; An- 
tologija svjetske lirike, Zagreb 1956, 1965. 

GAUTIER DE CHATILLON 
(Gotje d Šatijon, oko 1135 — oko 
1200), jedan od najznačajnijih 
među svjetovnim pjesnicima la- 
tinskoga srednjeg vijeka. Prema 
rodnom gradu u Francuskoj na- 
ziva se i G. de Lille (G. d Lil, 
stoga i latinski oblik imena: 
Gualterus [Waltherus] ab Insu- 
lis). Studirao je u Parizu i Reim- 
su, gdje je postao kanonik. Zbog 
ugleda što ga je stekao kao upra- 
vitelj katedralne škole u Chatil- 

lonu tradicija je ime grada pove- 
zala s njegovim imenom. Studi- 
rao je i u Italiji. G. je možda 
najkompletniji latinski pjesnik 
svoga vremena. Izvrstan poznava- 
lac latinske književnosti, majstor 
stiha, oštar satiričar i pjesnik 
najboljeg epa svoga doba, izvr- 
šio je silan utjecaj na suvreme- 
nike. Lirika mu je ljubavna, reli- 
giozna i satirička. Uveo je u nju 
ritmičke i metričke novine, rafi- 
niranost u rimovanju i muzici 
stiha, retoričke igrarije. Najbolje 
su mu one ljubavne pjesme u 
kojima ima radnje, npr. Kad je 
Sunce upravljalo uzde — Sole 
regente lora, u 8 strofa po 7 sti- 
hova s rimom, najstarija dati- 
rana latinska pastorala, u kojoj 
je na latinskom ostvario žanr tzv. 
pastourelle, u to vrijeme bliske 
čitaocima na francuskom jeziku 
(Marcabru!), ili Kad je stuđen 
uzmicala — Declinante frigore. 
Njegovih pjesama ima i u zbor 
niku Carmina Burana (v.). Neka 
stalna nota trezvenosti u njemu 
i sklonost prema epskome uzro- 
kom su da je najbolji izraz našao 
u snažnoj moralno-satiričkoj li- 
rici protiv pokvarenosti papinske 
kurije i klera, osobito visokog 
(najznamenitija je O Sionu neću 
šutjeti — Propter Sion non ta- 
cebo, u 30 strofa po 6 rimovanih 
osmeraca, i Iako sam bolestan 
s bolesnima — Licet eger cum 
egrotis, u 8 strofa po 8 rimovanih 
osmeraca i sedmeraca). Ep Alek- 
sandrida (Alexandrčis, u 10 knji- 
ga i ukupno 5406 _ heksametara, 
pis. oko god. 1180, obj. oko 1190) 
plastičnim je jezikom i antikizi- 
rajućim stilom izvedena zaokru- 
žena cjelina u kojoj je prikazao 
Aleksandra Velikog kao čovjeka, 
vojskovođu i kralja, od mladosti 


do smrti. Sadržajno se prven- 
stveno oslonio na rimskog pisca 
Kurcija Rufa (1. st. n. €.), čija 
je Povijest Aleksandra Velikoga 
već bila mješavina povijesti, no- 
velistike i retorike. Srednji je vi- 
jek za tu tematiku, punu pusto- 
lovnoga i maštovitih opisa ori 
jentalnog svijeta, pokazivao ve- 
liko zanimanje. A upravo se u 
Gautierovo vrijeme po mnogim 
krajevima Evrope i na narodnim 
jezicima obrađivala čudesna po- 
vijest Aleksandrovih djela. Stoga 
su, iz više razloga, Aleksandridu 
mnogo čitali, komentirali i opo- 
našali. Čak je i Vergilijevu (v.) 
Eneidu bila potisnula iz školske 
lektire. 

vv 


GENET, Jean (Žan Ž'ne, 
1910), francuski pisac. Nemirnu 
mladost, koju je proveo najve- 
ćim dijelom u popravilištima i 
zatvorima, opisao je u Dnevniku 
kradljivca (Journal du voleur, 
1949), a viziju etičkog ništavila 
crpao je iz svojih iskustava i za 
romane pune erotskih snova i 
lirskih meditacija (Naša Gospa 
od cvijeća — Notre-Dame des 
fleurs, s. a; Čudo od ruže — 
Miracle de la rose, 1946; Pogrebno 
društvo — Pompes funčbres, 
1947; Svađa u Brestu — Querelle 
de Brest, 1953). Protivnik i ruši- 
lac društvenih normi i konven- 
cija, opsjednut zlom i sveprisut- 
nom smrću, G. stalno proživljava 
taj nihilizam, doduše uz dosta 
poze, ističući svoju posebnost i 
naglašavajući izvornost i bitnu 
čistoću najinfamnijih činova i 
osjećaja. Ispovijest zla prelazi u 
glorifikaciju zla, a to mu, po mi- 
šljenju nekih, omogućava da ga 


GENET 
GEORGE 


se oslobodi. Agresivan provoka- 
tor čitaočeva zgražanja, taj Vil- 
lon (v.) današnjice pisao je i 
pjesme klasične fakture i kri- 
stalne jasnoće. Savršenstvo bira- 
nog, dostojanstvenog, a ipak gip- 
kog jezičnog izraza, obogaćeno 
sugestivnim slikama i skladnim 
ritmovima, u opreci je s Genćto- 
vim temarima i motivima (izdaja, 
krađa, homoseksualnost) kojima 
se, bez ikakvih tabua, taj potka- 
zivač jednog svijeta uvijek na- 
novo vraća. Njegovo kazalište 
(Visoki nadzor — Haute surveil- 
lance, obj. 1949, Sluškinje — Les 
bonnes, 1948, Balkon — Le bal 
con, 1956, Crnci — Les negres, 
1958, i Paravani — Les paravents, 
1961) svijet je zločinaca, razvrat- 
nika, djevojčura, jednom riječju 
otpadnika društva. Jezik kojim 
se oni služe pripada uvijek dru- 
štvu koje je iznad njih i koje ih 
duboko prezire, a G. na taj način 
to društvo ponizuje i vrijeđa. 
Zajedničko je tim komadima, 
uza svu prividnu raznolikost 
tema — od zatvorskog promis- 
kuiteta, intriga u naturalističkoj 
tradiciji, pa do političkih nedvo- 
smislenih aluzija — naglašena 
irealnost i simbolika; prizori se 
odvijaju kao u nekom snu, pri- 
mitivnom obredu ili nekoj okrut- 
noj igri u kojoj zlo i smrt tri- 
jumfiraju. 

Balkon (J. Ćirilov), u knjizi Avangardna 
drama, Beograd 1964. 


gv 


GEORGE, Stefan (Štefan 
George,  1868—1933), njemački 
liričar, istaknut predstavnik sim- 
bolističkog esteticizma. Velik dio 
života proveo je na putovanjima 

po Evropi; napose mnogo dugu- 
je boravcima u Parizu, gdje upo- 
znaje simbolizam i njegove pred- 
stavnike (Mallarmćov krug, v. 
Mallarmć). Već prvim zbirkama 
lirike (npr. Himne — Hymnen, 
1890; Hodočašća — Pilgerfahr- 
ten, 1891; Algabal, 1892) obraća 
se uskom krugu biranih pozna- 
valaca poezije, smatrajući pje- 
sništvo eteričkim jezikom posve- 
ćenih, svetinjom ljepote. Velik 
dio suvremene književnosti, na- 
ročito naturalizam, ne priznaje, 
jer je istinska umjetnost za nje- 
ga samo ona koja se odrekla bilo 
kakve stvarne veze s težnjama i 
zahtjevima života izvan pjesnič- 
kog ostvarenja. Od suvremenika 
pa i od normi književnog jezika 
ograđuje se i svojim osebujnim 
pravopisom i grafičkom  opre- 
mom knjiga. U cikličkim pjes- 
mama koje odišu svečanom mu- 
zikalnošću stvara G. svoj esteti- 
cistički svijet, u kojemu se pje- 
snikovi simbolički likovi kreću 
egzotičnim krajolicima ili rasko- 
šnim odajama, okruženi dragim 
kamenjem, opojnim mirisima i 
hladnim mramorom. Georgeov 
asketski obojen kult forme, a još 
više stilizacije pjesničkih slika u 
duhu izvitoperenog ornamentiz- 
ma tadašnje likovne umjetnosti 
(Jugendstil) fascinirali su suvre- 
menike, no trijezno će oko u tim 
stihovima otkriti mnogo beskrv- 
ne rutine, pa i banalnosti. Naj- 
neposrednije je G. progovorio u 
zbirci Godina duše (Das Jahr der 
Seele, 1897; naslov je citat iz 
jednog Hodlderlinova stiha), gdje 
su u sjetne jesenske ugođaje 
utkane lirske ispovijesti samot- 
nika. Kasnije zbirke: Sag živo- 
ta (Der Teppich des Lebens, 

1900), Sedmi prsten (Der sieben- 
te Ring, 1907), Zvijezda saveza 
(Der Stern des Bundes, 1914) 
sve više ističu pjesnikov novi ži- 
votni ideal, njegovu težnju da 
kao proročki odgojitelj zadoji 
omladinu svojim duhom, da je 
osposobi za strogo služenje lje- 
poti i formi. Nacionalistički mi- 
sticizam Novoga carstva _ (Das 


neue Reich, 1928), posljednje 
zbirke, pjesnička je vizija, koja 
se — usprkos oprečnim tumače- 


njima — ne može nipošto poisto- 
vetiti s ideološkim strujanjima 
bliskim fašizmu. To potvrđuje i 
pjesnikova biografija: G. je u- 
mro u emigraciji, odbivši da se 
vrati u nacističku Njemačku. 
Poštovalac romanske — kulture, 
prevodio je na veoma osoban na- 
čin Dantea (v.), Baudelairea (v.), 
Mallarmća (v.), D'Annunzija (v.) 
i dr, a veliko su ostvarenje i 
prijevodi Shakespeareovih _(v.) 
soneta. G. je oko časopisa Blitter 
fiir die Kunst (1892—1919) bio 
okupio krug poštovalaca i uče- 
nika. 

Antologija svjetske lirike, Zagreb 1956, 


1965;, Antologija novije nemačke lirike (I. 
Ivanji i B. Živojinović), Beograd 1956. 


vz 


GERA ŽUNKERU —> 
Guerra Junqueiro 


GERALD — Valter 
snažne ruke 


GERCEN, Aleksandr Iva- 
novič (1812—1870), ruski publi- 
cist i romanopisac. Plemić, ideo- 
log ruskog utopijskog socijaliz- 
ma. Od 1847. živio u emigraciji 
(Pariz, London), gdje je izdavao 
novine _ Zvono (Kolokol, 1857— 


-—67) i časopis Polarna zvijezda 
(Poljarnaja zvezda, 1855—69). U 
romanu Tko je kriv? (Kto vino- 
vat?, 1846—47) prikazuje lik »su- 
višnoga čovjeka« (v. Turgenjev) 
u ruskom društvu. U memoari- 
ma Prošlost i razmišljanja (By- 
loe i dumy, 1852—68) opisao je 
svoj životni put i iznio svoje mi- 
sli o povijesnim događajima i 
ličnostima Rusije i Evrope u 
vremenu od 1812. do pred Pari- 
šku komunu, a da nije postao 
politički propovjednik. Ti memo- 
ari nisu samo prvorazredan po- 
vijesni izvor nego i znatno umjet- 
ničko djelo. Kao napredni pu 
blicist G. je 1864. izabran za 
počasnog člana »Društva srpske 
slovesnosti«. 

Prošlost i razmišljanja (J. Horvat), Zag- 


reb 1948; Pisma o izučavanju prirode (B. 
Stevanović), Beograd 1951. 


af 


GESTA —ROMANORUM 
(Gesta Romanorum, lat. Djela 
Rimljana), zbirka oko 300 nove- 
la s moralnom tendencijom (sto- 
ga je nazivana i Historia Roma- 
norum [moralizata] — [morali- 
zirana] Povijest Rimljana). Na- 
stala je potkraj 13. ili u prvoj 
polovici 14. st. u Njemačkoj ili 
Engleskoj, a napisana je latin- 
ski. Sastavljač nije poznat. Samo 
je izvanjska veza s poviješću 
rimskih careva: naziv je zbirci 
potekao odatle što su fabule no- 
vela dijelom preuzete iz priča i 
anegdota iz rimske povijesti. O 
životu svetog Aleksija, Priča o 
grešnom Grigoriju, O prevelikoj 
Obijesti, O đavlovu lukavstvu, 
Nevjernica, Kako se ne smije 
vjerovati ženama, O caru Okta- 
vijanu — nekoliko je naslova iz 


GESTA _ROMANORUM 
GHELDERODE 


zbirke koja je bila omiljeno šti- 
vo u srednjem vijeku, a potkraj 
15. st. prevedena je na njemački, 
engleski, francuski i holandski. 
Mnogi su pisci iz nje uzimali 
građu za svoja djela (npr. H. 
Sachs, Th. Mann u Izabraniku, 
v. Th. Mann). 


vv 


GETE —> Goethe 


GHELDERODE, Michel 
de (Mišel de Gelderod, 1898— 
1962), belgijski dramatičar i pri- 
povjedač francuskog izraza. Iako 
rođen u Bruxellesu, G. je duhov- 
no i emocionalno vezan uz Flan- 
driju koju će uskrsnuti u njenu 
negdanjem sjaju bučnih i razuz- 
danih pokladnih svečanosti pu- 
nih potresnih a burlesknih pri- 
zora bezočnog izrugivanja, muče- 
nja pa i smrti. Njegovo se ose- 
bujno kazališno djelo, koje sadrži 
u sebi različite tradicije, od sred- 
njovjekovnog i elizabetanskog 
teatra do neposrednih odjeka 
Jarryja (v.), Strindberga (v.) i 
Andrejeva (v.), kao i mnoge ele- 
mente pučkog i marionetskog 
teatra, pročulo tek nakon dru- 
goga svjetskog rata. Bujna i 
egzaltirana mašta boležljiva i sa- 
motna pjesnika, obogaćena plat- 
nima velikih flamanskih i špa- 
njolskih majstora, oživljava ša- 
rolik i nesvagdanji svijet razvrat- 
nih dvorjana, nemoćnih staraca, 
ludih djevica, ciničnih dvorskih 
budala, krvnika, patuljaka i vje- 
štica. Snažan dramatičar, gradi 
radnju velike dramske napetosti 
u kojoj se i Smrt i Razvrat pod- 
jednako okrutno podruguju lju- 
dima. Premda mu kazalište po 

GIDE 


tematici pripada prošlosti, ipak 
ono po bogatstvu izražajnih, 
scenskih mogućnosti i dramskih 
sloboda (primjene simultanosti 
prizora, pirandellovskih poigra- 
vanja sa sudbinom autora, auto- 
matskog govora) predstavlja ose- 
bujnu varijantu tzv. antiteatra. 
Iz ukupno pet svezaka kazališnih 
djela ističu se Escurial_ (1930), 
Balada Smrti (La Ballade de 
Grand Macabre, 1934), Sire Ha 
lewyn_ (1934), Gospođica Jaire 
(Mademoiselle Jaire, 1934), Hop 
Signor! (1935) i Šala mračnih 
(La Farce des tćnebreux, 1936). 
Definitivna zbirka pripovijedaka 
Čaranja i druge pripovijesti pred- 
večerja (Sortileges et autres con- 
tes crćpusculaires, 1962) zadržala 
je svu iskonsku snagu flaman- 
skog folklora obogaćena doživ- 
ljavanjem nadnaravnoga (v. Poe). 

gv 


GIDE, Andrć (Andre Žid, 
1869—1951), francuski pripovje- 
dač, dobitnik Nobelove nagrade 
za 1947. Na prijelazu između dva 
stoljeća izvršio je znatan utjecaj 
na književne generacije dvadese- 
tih i tridesetih godina. Bitna je 
značajka njegova velikog opusa 
naglašeni — individualizam koji 
svako njegovo ostvarenje zapra- 
vo svodi na parafrazu intimnog 
dnevnika. Smatrajući da umjet- 
nik u stvaralačkoj znatiželji mo- 
ra ostati nesputan i slobodan, G. 
se tek olako, na prolazu, dodiru- 
je doktrina, filozofija, sistema, 
igrajući se idejama i problemi- 
ma, što cijelom djelu daje ton 
nedorečene misli, dvosmislene 
kritike i neprodubljena proma- 
tranja. Odgojen u puritanskom, 
protestantskom duhu, dugo se 

koleba između hedonističke i 
kršćanske inspiracije, suprotstav- 
ljajući sladostrasnom užitku uz- 
višeno kršćansko odricanje. Gle- 
dana u kompleksu cjelokupnog 
stvaranja, djela, nadahnuta krš- 
ćanskim idealom, dobrim su di- 
jelom kritika hipokritskog pro- 
testantskog morala, koja će ka- 
snije poprimiti oblik otvorene 
satire, pa čak i farse. Razdiran 
između ostataka svoga građan- 
skog i religioznog odgoja i želje 
za slobodnim i radosnim živo- 
tom, G. će na kraju u potpunosti 
i otvoreno zanijekati građanski 
moral i njegove religiozne pot- 
pornje, da bi na negaciji i kri- 
tici, duhovno privržen Goetheu 
(v.) i Nietzscheu (v.), izgradio 
vlastiti intimni moral: savršenu 
sreću u radosti života i u sup- 
tilnim nasladama svijeta. Njego- 
vo je djelo apologija životne na- 
slade, gdje je mirnom iskrenošću 
i lucidnom introspekcijom zabi- 
lježen svaki drhtaj željnih osje- 
tila i svaki pokret misli, rođen 
iz čulne radosti. Boravak u Afri- 
ci nadahnuo je dva za ono vri- 
jeme neobično smiona djela koja 
otkrivaju moralnu problematiku 
piščeve ličnosti: prozna poema 
Zemaljska hrana (Les Nourritu- 
res terrestres, 1897) pravi je udž- 
benik rafiniranih užitaka, gdje 
čak i patnja poprima lik požude; 
roman Amoralist (L'Immoraliste, 
1902) himna je slijepom egotiz- 
mu. U zrelom razdoblju izmje- 
njuju se kao u nekoj polifonoj 
kompoziciji djela s posve opreč- 
nim temama. Pripovijest Uska 
vrata (La Porte etroite, 1909) go- 
vori o jalovoj ljepoti kršćanske 
ljubavi i odricanja, a roman Po- 
drumi Vatikana (Les Caves du 


Vatican, 1914) burleskno se igra 
dogmama katoličke crkve i zako- 
nima društva. Pastoralna simfo- 
nija (La Symphonie pastorale, 
1919) vraća se opet religioznom 
ambijentu crtajući uzaludnu bor- 
bu uglednog pastora protiv ne- 
dopuštene ljubavi. Obje se teme 
isprepleću u složenom romanu 
Krivotvoritelji novca (Les Faux- 
-monnayeurs, 1925), koji sadrži 
najoštriju kritiku hipokrizije dru- 
štva i uvaženih građana, »krivo- 
tvoritelja« morala. Originalna, la- 
boratorijska kompozicija roma- 
na, koja istovremeno razvija i 
ukrštava djelovanje nekolicine 
grupa i pojedinaca, nosilaca raz- 
ličnih problema i ideja, plodono- 
sno je utjecala na evropski knji- 
ževni izraz stvorivši tip tzv. »ro- 
mana ideja« (njem. Ideenroman). 
Drugi boravak u Africi otvara 
razdoblje piščevih socijalnih i 
političkih preokupacija. Put u 
Kongo (Le Voyage au Congo, 
1927) otkriva neljudske postupke 
kompanija u eksploataciji kolo- 
nija i izazivlje pravi državni 
skandal. Antikolonijalizam dovo- 
di pisca do antikapitalizma i na- 
pokon do komunizma. Nova ze- 
maljska hrana (Les Nouvelles 
nourritures terrestres, 1932), iako 
izraz oduševljenja za prvu zemlju 
socijalizma, pokazuje nepoznava- 
nje i nerazumijevanje marksiz- 
ma, iz kojeg je pisac bez kon- 
teksta usvojio ono što je odgova- 
ralo njegovim trenutačnim stavo- 
vima. Razočaran, objavio je na- 
kon povratka iz SSSR-a u dvije 
brošure svoje negodovanje nad 
društvenim uređenjem u Rusiji 
(1936. i 1937). Iz nekadašnjih 
uznemirenih i promjenljivih sta- 
VOVA iskristaliziralo se u starosti 


GILGAMEŠ 


vedro i smireno gledanje ateista, 
koji je »okušao sva dobra zemlje 
i stvorio svoje djelo za sreću po- 
koljenja« (pripovijetka Tezej — 
Thesće, 1944). Po antireligioznom 
humanizmu i negaciji građanskog 
morala G. pripada sigurno među 
pisce koji su pridonijeli napretku 
i oslobođenju čovjekove svijesti. 
Samo, on je postavio mnoga pi- 
tanja, a ni na jedno nije odgovo- 
rio. Značajno je psihološko i kul- 
turnopovijesno svjedočanstvo pi- 
ščev Dnevnik (Journal) iz god. 
1889—1949. 
Podrumi Vatikana (M. Ristić), Beograd 
1928, 1955; Pastoralna simfonija (Lj. Wies- 
ner), Zagreb 1931; Povratak iiinog. sina 
(A. B. Šimić), Zagreb 1932; Put u Kongo 
(D. Težak i D. Ivanišević), Zagreb 1934, 
1953; Kovači lažnog novca (Ž. živojinović), 
Novi Sad 1952, Beograd 1961, 19653; Krivo- 
tvoritelji novca (D. Smičiklas), Zagreb 
1952; Plodovi, novi plodovi (I. Marković), 
Sarajevo 1958; Tesna vrata (J. Jovičić), 
Beograd 1963, 1965. 

mw 


GILGAMEŠ, = babilonski 
ep. U biblioteci asirskog cara A- 
surbanipala (668—630. prije n. e.) 
nađeni su znatni fragmenti ep- 
skog djela koje potječe iz stari- 
jih razdoblja babilonske književ- 
nosti (oko 1700. prije n. e.), a 
glavni su mu motivi čak iz su- 
merskog doba. U epu se priča o 
podvizima Gilgameša, kralja gra- 
da Uruka, koji je stekao prija- 
teljstvo divljeg čovjeka Engidua 
i zajedno s njim se istakao u 
borbama protiv čudovišta. Pod 
dojmom Engiduove smrti, spo- 
znavši vlastitu prolaznost, Gilga- 
meš se dao u potragu za vječnim 
životom. Nakon duga i teška pu- 
ita i mnogih peripetija domogne 
se trave života, ali je slijepim 
slučajem opet izgubi. Smrti ne 
može izmaći nitko, pa ni takav 

junak kao Gilgameš — to je su- 
morna poruka drevnoga epa. 
Djelo je pjesnički oblikovano po- 
navljanjem po smislu paralelnih 
polustihova. I u tom skučenom 
načinu pričanja javljaju se ne- 
ka svjesno upotrijebljena stilska 
sredstva: ponavljanja, opširniji 
opisi i napose retardacija. Re- 
zignirani pesimizam, izražen na- 
ivno, dojmit će se i suvremenog 
čitaoca. Pojedini opisi djeluju 
vrlo snažno svojom  prostodu- 
šnom neposrednošću. 

Gilgameš i druge legende starog  Babi- 
lona (N. Nikolić), Zagreb 1936; Gilgameš. 


Asirsko-babilonski epos (S. Preprek), Sa- 
rajevo 1961. 
rk 


GILJEN —> Guillćn 


GIRAUDOUKX, Jean (Žan 
Žirodu,  1882—1944), francuski 
pripovjedač i dramatičar. Kao 
pripadnik književne generacije 
nakon prvoga svjetskog rata uno- 
si u svoje djelo neke od karak- 
terističnih obilježja tog razdob- 
lja: humanističko vjerovanje u 
snagu ljudskog duha, kult estet- 
ske vrijednosti, originalnost stila 
i virtuoznu igru duha. Ali iza 
sjajne kaskade riječi, duhovitih 
obrata, ljupke ferije i djelovanja 
prozračnih i izuzetnih likova, sto- 
ji mislilac koji opravdava svoje 
umjetničko stvaranje ozbiljnim 
pristupanjem problemu vrijedno- 
sti i nade suvremenog čovjeka. 
Književnu je karijeru započeo 
romanima duhovitim i frivolnim, 
a u kasnijima se uz suptilnu igru 
bogate kulture naziru i široki ho- 
rizonti piščeve misli. Rat, koji je 
proživio kao oficir na fronti, 
glavni je lik romana Divna Clio 
(Adorable Clio, 1920). Siegfried 

et le Limousin (1922) pokušaj je 
paralele između Njemačke i 
Francuske. Bella (1926) je dvo- 
struka intimna tragedija utkana 
u političku dramu; Suzana i Pa- 
cifik (Suzanne et le Pacifique, 
1921) svodi čovječanstvo na je- 
dan jedini lik, mladu brodolom- 
ku, koja snagom imaginacije re- 
kreira svijet. Doživljaji Jeromea 
Bardinija (Aventures de Jerome 
Bardini, 1930) evociraju čudesan 
svijet lišen konvencije, u kojem 
se ljudska sloboda ostvaruje u 
novim i bogatim kombinacijama. 
U Borbi s anđelom (Combat 
avec PAnge, 1934) misao o pat- 
njama poslijeratnog svijeta pre- 
tvara laku i radosnu ljubav u 
mračnu bol. Nakon kazališnog 
trijumfa Siegfrieda (1928), dra- 
matizacije romana, pisac se go- 
tovo isključivo posvećuje kazali- 
štu. Blistava riječ ima na Girau- 
douxovoj sceni pun, definitivan 
zvuk i ostvaruje piščevu težnju: 
vratiti teatru nekadašnje dosto- 
janstvo, pobuditi u gledalaca za- 
nimanje za ozbiljne probleme i 
»vječne istine«. Teme tragedija i 
fantazija nisu originalne: to su 
antički (v. Sofoklo), biblijski ili 
drugi motivi koje pisac original- 
no razvija. Dramski se sukobi 
rađaju iz izuzetnih situacija, a 
pokretač im nije beskompromi- 
sna strast, već postojana težnja 
za oplemenjivanjem života. Gi- 
raudouxove tragične junakinje 
odbijaju životni kompromis u 
težnji za čistoćom ljudskih od- 
nosa (Sodoma i Gomora — So- 
dome et Gomorrhe, 1943), za 
ostvarenjem = apsolutne ljubavi 
(Tessa, 1934, Ondine, 1939), apso- 
lutnog ponosa (Judith, 1931), ap- 
solutne pravde (Electre, 1937). U 


fantazijama i komedijama Am- 
phitryon 38 (1929), Intermezzo 
(1933), Luda iz Chaillota (La Fol- 
le de Chatllot, 1945) one se kreću 
u atmosferi koja podsjeća na 
magičnu lakoću istočnjačkih pri- 
ča i ostvaruju viziju poetiziranog 
svijeta kojim vladaju pravda, lje- 
pota i čistoća. Iako G. nije htio 
od scene načiniti tribinu za pro- 
pagiranje svojih ideja, ipak u 
svakom djelu toliko prevladava 
neka misao, neki problem da se 
individualni karakteri likova svo- 
de gotovo na anonimnost. Neka 
od njih odzvanjaju tjeskobama 
i glavnim preokupacijama našeg 
vremena: možda nigdje u suvre- 
menoj književnosti nema trpkije 
osude rata nego što su Hektoro- 
ve riječi mrtvim ratnicima u tra- 
gediji Trojanskog rata neće biti 
(La Guerre de Troie n'aura pas 
lieu, 1935). 

Iz provincije (R. Dimitrijević), Beograd 


1955; Bela (V. Bakotić-Mijušković i M. Jo- 
vanović), Beograd 1957. 


mw 


GLADKOV, Fjodor Vasi- 
ljević (1883-1958), ruski pripovje- 
dač, seljačkog porijekla, učesnik 
u građanskom ratu. U pripovije- 
stima je obrađivao teme iz života 
političkih prognanika (Izopćeni— 
Izgoi, 1912), građanskog rata i 
unutarpartijskih odnosa. — Ro- 
man Cement (1925) ima dvojaku 
fabulu: dok prva, koja se odvija 
oko borbe demobiliziranog crve- 
noarmejca za obnovu tvornice, 
završava njegovom pobjedom, 
druga, intimna, u kojoj se ras- 
pravlja problem uređenja brač- 
nih odnosa, ne rješava se ni na 
kraju. Prva je fabula karakteri- 
stična za sovjetski tzv. »proiz- 


GLADKOV 
GOETHE 


vodni roman«, koji se razvio na- 
pose tridesetih godina. U pojedi- 
nim situacijama G. oblikuje unu- 
tarpartijsku sredinu, diskusije i 
različite tipove komunista. Sati- 
rički je prikazao tipove partij- 
skih rukovodilaca i u Maloj tri- 
logiji (Malen'kaja trilogija, 1932). 
Autor je »proizvodnoga« romana 
Energija (1938), pripovijesti iz 
rata Opaljena duša (Opalennaja 
duša, 1942), autobiografskih ro- 
mana (Roman o djetinjstvu — 
Povest' o detstve, 1948; Slobošti- 
na — Vol'nica, 1950; Kobna godi 
na — Likaja godina, 1954; Bun- 
tovna mladost — Mjatežnaja ju- 
nost, 1961 — nedovršeno) i dr. 

Cement (S. Kranjčević), Zagreb 1930; 
Maša iz Zapolja (N. Sremec), Zagreb 
1930; Nova zemlja (L. Marčetić), Zagreb 
1934; Polip (D. Br. Br.), Zagreb 1945; 


A. Flaker, Heretici i sanjari. Izbor iz po- 
slijeoktobarske ruske proze, Zagreb 1954. 


af 
GOCANO —> Gozzano 
GOCI —> Gozzi 


GOETHE, Johann Wolf- 
gang (Johan Volfgang Gete, 1749- 
—1832), najveća i najsvestranija 
pjesnička ličnost novije njemač- 
ke književnosti. Rođen je u 
Frankfurtu na Majni, u uglednoj 
i obrazovanoj obitelji. Pjesnički 
stvarati počinie u Leipzigu, gdje 
od 1765. do 1768. studira pravo. 
Lirskim i dramskim prvencima 
plaća dug ukusu dvorske kulture 
rokokoa, no već se i u njima po- 
negdje javlja glas iskrena čuv- 
stva, pa i građanske samosvije- 
sti. Mladi, borbeni G. punom 
snagom progovara tek u Strass- 
burgu (1770—71): ondje, u alza- 
škoj prirodi, njegov se poletni 

duh razvija pod dojmom umjet- 
ničkih i ljubavnih doživljaja, a 
od odsudne je važnosti drugova- 
nje s Herderom (v.). Njemu du- 
guje i produbljeno poznavanje 
velikih pjesničkih djela prošlo- 
sti, Homera (v.), pučke poezije, 
a napose Shakespearea (v.). Stva- 
ralački odjek novih doživljaja 
je strassburška lirika, koja je 
po čuvstvenoj neposrednosti i 
svježini jezičnog izraza jedin- 
stven primjer mladenačkog za- 
nosa za ljubav i prirodu, za sve 
što obuhvaća kozmocentrički na- 
zor mladog pjesnika. Po povrat- 
ku u Frankfurt, gdje vrši od- 
vjetničku praksu, G. malogra- 
đanskoj skučenosti suprotstavlja 
pjesničke vizije o velikanima mi- 
ta i povijesti (Prometej, Muha- 
med, Vječni Žid, Faust), no o- 
stvaruje ih samo fragmentarno. 
Dovršava i objavljuje dramu 
Gotz von Berlichingen (1773), na- 
pisanu po ugledu na Shakespea- 
rea, u kojoj građa iz njemač- 
kog 16. st. jasno odražava misao 
da se povijesnom paralelom pri- 
spodobi klasna borba između 
građanstva i dvorova. Gčtzom i 
himničkom  lirikom tih godina 
(Prometej, Putnik, Muhamedđova 
pjesma), moćnim pjesmama bun- 
tovnog samopouzdanja i nespu- 
tane težnje za slobodom, G. je 
izbio na čelo grupe mladih gra- 
đanskih pjesnika, u kojih se stva- 
ralaštvu ogleda revolucionarno 
raspoloženje, ali i ideološka ne- 
zrelost; vjerovali su u snagu iz- 
vorne, nesputane genijalnosti, pa 
se po tome i cijelo to književno 
razdoblje prozvalo epohom geni- 
ja (ili Sturm und Drang). No 
narednim djelom, romanom Pat- 
nje mladog Werthera (Die Leiden 

des jungen Werthers, 1774), pje 
snik je osvojio i cijelu Evropu; 
to je prvi svjetski uspjeh nje- 
mačkog romana u novijoj knji- 
ževnosti. Osjećajan je i sjetan 
lirski svijet romana, u kojemu 
junak u pismima ispovijeda naj- 
tananija duševna raspoloženja i 
ljubavne jade. Bogatstvo Wer- 
therova psihičkog života i težnja 
za slobodnim i skladnim razvit- 
kom ljudske ličnosti u bolnoj su 
opreci s nazadnim konvencijama 
društva, pa će ta opreka slomiti 
Werthera i nagnati ga u smrt; 
a to je tema, koja je u Goetheo- 
voj lirskoj prozi izrazila životno 
osjećanje niza generacija širom 
Evrope. Potkraj 1775. odazvao se 
tada već slavni pjesnik pozivu 
weimarskog vojvode i odlazi na 
dvor, gdje će kao upravni činov- 
nik (ministar) i upravitelj kaza- 
lišta ostati — s prekidima — do 
kraja života. Vjerujući u pozitiv- 
nu društvenu ulogu prosvijećena 
vladara, G. se s velikim marom 
laća državničkih poslova; stoga 
u prvih deset godina boravka u 
Weimaru načinje niz djela, no 
ne dovršava ih. Savršena ostva- 
renja uspijevaju samo liričaru: 
u pjesmama, često prigodna zna- 
čaja, doživljaj prirode i među- 
ljudskih odnosa uzdiže se u div- 
nom muzikalnom skladu do sim- 
boličke širine (Jesensko raspolo- 
ženje — Herbstgefiihl; Putnikova 
noćna pjesma — Wandrers Nacht- 
lied; Pjev duhova nad vođama 
— Gesang der Geister tiber den 
Wassern; Božansko — Das Gott- 
liche; Noćne misli — Nachtge- 
danken; Mjesecu — An den Mond; 
Mignon). I one svjedoče da je 
G. svoje umjetničko savršenstvo 
u cjelini postigao upravo na 


području lirike. U isto vrijeme 
zaokupljaju ga prirodoznanstve- 
ne studije (mineralogija, opti- 
ka); na njih je pjesnika potakla 
težnja da u prirodi, u njenim 
oblicima i njenu razvitku spozna 
zakonitost zbivanja u svijetu, 
onaj životni sklad, u koji je ple- 
meniti humanist optimistički vje- 
rovao, a nije ga mogao naći ni 
na feudalnom dvoru ni u praksi 
građanskoga kapitalizma. Da u- 
tekne stezi dvorske birokracije 
u Weimaru, G. u jesen 1786. od- 
lazi u Italiju i ondje ostaje ne- 
pune dvije godine. Plodovi tog 
boravka su obilni: G. dovršava 
dramske fragmente i zamisli iz 
sedamdesetih godina, pretakaju- 
ći Ifigeniju (Iphigenie auf Tau- 
ris, 1787) i Tassa (Torquato Tas- 
s0, 1790) u stihove; samo je Eg- 
mont (1788) ostao u prozi. Dok 
je u Egmontu, drami s povije- 
snom građom iz nizozemske re- 
volucije, još živ stilski patos 
buntovnoga građanina, u Ifige- 
niji i Tassu poseže za grčkom 
antikom odnosno za talijanskom 
renesansom, da bi u klasičnom 
ruhu izrazio velike ljudske pro- 
bleme, položaj čovjeka raspetog 
između iskonskih strasti i ra- 
zumne ljubavi, između ličnih po- 
riva i društvene discipline. Na- 
ročito se duboko doima humana 
poruka u Ifigeniji. No visoko 
klasični stil zreloga Goethea ima 
i svoje društvenopovijesno zna- 
čenje: izrastao je iz uvjerenja 
da će brižno izgrađena estetska 
kultura nadomjestiti sve ono što 
ekonomski i politički nazadna 
Njemačka onog vremena nije 
mogla dati. Stoga su klasika i 
humanost znak određene rezig- 
nacije, a to priznaje i G. kad u 

satiričkim epigramima (Xenien, 
1796, zajedno sa Schillerom, v.) 
savjetuje Nijemcima da njeguju 
čovječnost i da se izobraze u 
potpune ljude, kad već nisu us- 
pjeli postići političko i nacional- 
no jedinstvo, Bogata je lirska že- 
tva boravka u Italiji: Rimske ele. 
gije (Romische Elegien, 1795) i 
Venecijanski epigrami (Venetia- 
nische Epigramme, 1795) uzorni 
su primjeri zrele erotičke i refle- 
ksivne poezije, protkani intim- 
nim doživljajem klasične starine 
pod južnim suncem. Od većih 
djela ovog razdoblja treba spo- 
menuti satirički ep iz životinj- 
skog carstva  Reineke Fuchs 
(1794) i epski prikaz suvreme- 
nog građanskog života u kla- 
sičnom ruhu Hermann und Do- 
rothea (1797), a napose roman 
Naukovanje Wilhelma Meistera 
(Wilhelm Meisters Lehrjahre, u 
prerađenom obliku 1795—96). Iz- 
noseći pustolovine mlada čovje- 
ka obuzeta strašću za kazalištem, 
roman daje realistički obojenu 
sliku društvenog života u 18. st.; 
mjestimična skučenost vidika i 
umjetnička nedorečenost prirod- 
na su posljedica njemačkih pri- 
lika, iz kojih je djelo niklo. Kao 
uzorak odgojno-obrazovnog  ro- 
mana Naukovanje je znatno utje- 
calo na razvoj tog tipa romana 
u njemačkoj književnosti. U novo 
stoljeće G. ulazi radeći na djelu 
koje je njegovo najzamašnije 
ostvarenje, a ujedno jedno od 
najvećih u književnosti uopće: 
god. 1808. objavljuje dramsku 
pjesan Faust (I dio), pošto ga 
je ta tematika zaokupljala više 
od trideset godina. Građa sa sto- 
ljetnom, još srednjovjekovnom 
tradicijom stopila se u Goethe- 

ovu djelu sa suvremenim moti- 
vima (Margaretina ljubavna tra- 
gedija), dobivši ovdje golemu po- 
vijesnu širinu. Faust je najmar- 
kantniji simbolički lik novije 
evropske kulturne historije, jer 
je u njegovim pustolovinama, nje- 
govu susretu s Mefistom, demon- 
skim cinikom, pjesnički prikaza- 
na veličina i patnja novovjeke 
ljudske težnje za spoznajom i 
napretkom uopće. U individual- 
noj tragediji i simboličkoj zna- 
čajnosti, koja u širem, povije- 
snom smislu prevladava tragične 
crte, odražavaju se odsudni pro- 
blemi i dijalektičke suprotnosti 
evropske kulture u epohi gra- 
đanskih revolucija. Prikazu in- 
timnih međuljudskih odnosa i 
općoj filozofskoj problematici 
pridružuje se u Faustu šarolika 
panorama suvremenoga  kultur- 
nog života, groteskno kolo sati- 
ričkih aluzija i zajedljivih por- 
treta, prava književna pokladna 
povorka. I po jezičnoj snazi i 
ljepoti Faustu je teško naći 
premca: u njemu kao da su o- 
živjele sve izražajne snage nje- 
mačkog jezika koje se uopće 
mogu zamisliti. Kao što je građa 
za to djelo u različnim varijan- 
tama obrađivana i prije Goethea 
(njemačka pučka verzija 1587, 
Marlowe, v., Lessing), tako glav- 
ni lik i pojedini motivi u druga- 
čijem ruhu i novim idejnim zna- 
čenjem žive u književnosti i da- 
lje (Grabbe, Lenau, Heine, Th. 
Mann, v., i dr.). Na prijelazu 
prema stvaralačkom periodu sta- 
roga Goethea stoji roman Srodne 
duše (Die Wahlverwandtschaf- 
ten, 1809), društveno-psihološki 
prikaz erotičkih i bračnih pro- 
blema, protkan finim nitima sim- 

boličkih motiva i duhovitih alu- 
zija. Izražajnost i svježinu rani- 
jih djela dosegla je ipak samo 
lirika, napose ciklusi pjesama 
u zbirci Zapadno-istočni divan 
(West-ostlicher_ Divan, 1819), u 
kojoj se životna mudrost i lju- 
bavna zanesenost isprepleću u 
prozračnim lirskim stihovima na- 
dahnutim orijentalnim  pjesni- 
štvom. Od 1810. pa sve do kraja 
života G. radi s prekidima na 
autobiografskim spisima, od ko- 
jih su najpoznatiji svesci Iz mog 
života. Poezija i zbilja (Aus mei- 
nem Leben. Dichtung und Wahr- 
heit, 1811, 1812, 1814, 1833); u 
njima je prikazao svoj život do 
polaska u Weimar, proževši au- 
tentičnu građu slobodnom, umjet- 
ničkom evokacijom prošlosti. Me- 
đu najvrednije tekstove iz staro- 
sti treba ubrojiti aforističke za- 
pise (Maksime i refleksije, obja- 
vljene u cijelosti tek posmrtno), 
srž golemoga životnog i intelek- 
tualnog iskustva izraženog u mi- 
slima o čovjeku, društvu, umjet- 
nosti i nauci. Ta strana Goetheo- 
ve ličnosti očituje se i u razma- 
tranjima koje je J. P. Eckermann 
između 1823. i 1832. zabilježio u 
svojim Razgovorima s Goetheom. 
Roman Putovanja Wilhelma Mei- 
stera (Wilhelm Meisters Wander- 
jahre, 1821, 1829) i drugi dio 
Fausta (objavljen posmrtno, 1833) 
nastavci su i završeci ranijih dje- 
la. U Faustu II, koji se doima 
kao golema rekapitulacija broj- 
nih motiva i stilskih obrazaca 
evropske književnosti od antike 
do modernog doba, virtuozna 
pjesnička kultura i složena, kad- 
što hermetička simbolika nado- 
mještaju neposrednost mladoga 


Goethea. Slika budućega društve- 
nog razvitka, koju je pjesnik 
imao na umu, morala je ostati 
nedorečena, a ta se okolnost od- 
razila u strukturi i u stilskom 
izboru: prikazujući Faustove fan- 
tastične pustolovine, njegovu vi- 
ziju slobodne ljudske zajednice, 
njegovo stradanje i spasenje, G. 
je morao pribjeći alegoriji i mitu 
da izrazi svoju maštovitu kritiku 
životne zbilje. U prvim su dece- 
nijima 19. st. oči cijele kulturne 
Evrope bile uprte u Goetheov 
Weimar: na pjesnikovo živo za- 
nimanje za karakteristična knji- 
ževna svjedočanstva svih naroda, 
za »svjetsku književnost«, Evro- 
pa je uzvraćala sa svih strana 
znakovima odanosti i poštovanja. 
Ta je uzajamna veza jedan od 
trajnih spomenika Goetheove hu- 
manosti. 


Faust, I (1. Velikanović), Zagreb 1919; 
Torkvaito Taso (M. Savić), Beograd—Sara- 
jevo s. a; Clavigo (V. Sonnenteld), Kop- 
rivnica 1922; Patnje mladoga Werthera (M. 
Nehajev), Zagreb 1930; Pandora (S. Ste- 
fanović), Beograd 1935; Ifigenija na Tav- 
ridi (M. Kombol), Zagreb 1942; Egmont 
(B. Livadić), Zagreb 1942; Faust, Il (Stj. 
Markuš), Zagreb 1942; Jadi mladoga Ver- 
tera (S. Vinaver), Novi Sad 1949, Beograd 
19654 Knjiga poezije (D. Cesarić, M. Kom- 
bol, V. Nazor, D. Tadijanović), Zagreb 
1950; V. Nazor: Prepjevi, Zagreb 1950; 
Poezija i zbilja (Z. Škreb), Zagreb 1953, 
1959; Gec od Berlihingena, vitez s gvoz- 
denom rukom (D. Ilić), Beograd 1953; 
Wilhelm Meister (L. Flogel—Kostić), Zag- 
reb 1953/54, 1960; Srodne duše (D. Per- 
ković), Zagreb 1954; Patnje mladog Wer- 
thera (1. V. Lalić), Zagreb 1954, 1959; 
Faust, I (T. Strozzi), Zagreb 1955; Herman 
i Doroteja (T. Đukić), Cetinje 1955; Poe- 
zija i stvarnost (E. Koš i J. Bogičević), 
Beograd 1956; Antologija svjetske lirike, 
Zagreb 1956, 1965; Faust, I i II (I. Mamu- 
zić), Beograd 1958; Spisi o književnosti 
i umetnosti (M. Đorđević), Beograd 1959; 
Eckermann: Razgovori sa Geteom posljed. 
njih godina njegova života (J. Bogičević), 
Beograd 1960, 19653; Putovanje po Italiji 
(B. Živojinović), Beograd 1962; Pesme, 
Beograd 1964. 

GOGOLJ, Nikolaj Vasilje- 
vič (1809—1852), ruski pripovje- 
dač i dramatičar. Bio je sitan 
ukrajinski vlastelin a zatim či- 
novnik u Petrogradu; potkraj 
života odriče se u ime pravoslav- 
noga misticizma svojih djela i 
umire poremećena uma. U prvim, 
romantičnim pripovijestima s te- 
mama iz ukrajinskog sela (zbir- 
ka Večeri na majuru kraj Dikanj- 
ke — Večera na hutore bliz' Di- 
kan'ki, 1830—34) oslanja se na 
njemačku romantiku i ukrajin- 
ski folklor. Novele obiluju humo- 
rom, šarenim pejzažima, poetizi- 
ranim likovima, fantastikom, no 
i tragičnim intonacijama. U na. 
rednoj zbirci Mirgorod (1835) 
ima već realističkih novela iz 
života malih ukrajinskih posjed- 
nika; ispripovijedane su s mnogo 
ironije i komično-panegiričnim 
načinom. U njemu je i povijesni 
roman Taras Buljba, s građom iz 
borbe Kozaka protiv poljske vla- 
stele u 16. st. U središtu su struk- 
ture herojski likovi Kozaka (Ta- 
ras, Ostap), hiperbolički opisi 
njihovih junaštava i bitaka, a po- 
seban ton daje pripovjedačev liri- 
zam. U ciklusu novela s temama 
iz petrogradskog života prevlada- 
va već realizam, premda ima 
mnogo grotesknoga i satiričke 
hiperbolike (Nos, 1836). Posebno 
mjesto zauzima Kabanica (Šinel', 
1841), realistička novela o malom 
činovniku i njegovim brigama 
oko nabavke kabanice, prožeta 
grotesknim duhom. Ta je novela 
odigrala znatnu ulogu u razvitku 
ruskog realizma i njegove dru- 
štvene funkcije. Karakterizira je, 
kao i druge Gogoljeve realistič- 

ke novele, jednostavnost fabule, 
detaljnosti u opisivanju sredine, 
vještine portretiranja i satirič- 
nost. U komediji Revizor (1836) 
okupio je oko jednostavne intri- 
ge o dolasku lažnog »revizora« 
u kotarski gradić niz satiričkih 
portreta provincijskih činovnika 
i stavio tako, kako sam kaže, 
ruskom društvu pred oči »zrca- 
lo« svoje umjetnosti. To je ujed- 
no i prvo rusko istinski reali- 
stičko scensko djelo. Prvi dio pi- 
ščeva remek-djela, romana Mrtve 
duše (Mertvye duši, 1842; od 
drugoga dijela ostali su samo 
fragmenti), izgrađen je oko jed- 
nostavne fabule: Čičikovljeva pu- 
tovanja i posjeta pojedinoj vla- 
steli radi kupovanja  »duša«, 
mrtvih kmetova. Portretima ru- 
ske vlastele i opisima gradske 
sredine G. je dao realističku 
sliku društvenih odnosa u Ru- 
siji. Likovi vlastele portretirani 
su satirički, kao paraziti koji 
žive besmislenim i besciljnim ži- 
votom. Gradska je sredina dana 
u komičnim grupnim situacija- 
ma iz života isto tako parazit- 
skoga činovništva. Komiku po- 
stiže pišući »uzvišenim« i pate- 
tičnim jezikom o posve sitnim i 
prozaičnim motivima. Komičke i 
satiričke elemente nastoji pre- 
vladati u lirskim digresijama, u 
kojima govori o svom realistič- 
kom postupku, ali i o Rusiji i 
veličini ruskoga naroda (digresi- 
ja o ruskoj trojki). Tim je roma- 
nom udario temelje ruskom re- 
alizmu. Na Gogoljeve pripovi- 
jesti i drame oslanjali su se u 
svom radu i neki pisci srpskoga 
realizma (Glišić, Nušić), a nje- 

gov je Revizor odjeknuo i u ne- 
kim hrvatskim scenskim djelima. 


Mrtve duše (S. i M. Glišić), Beograd 1956; 
Izabrana djela, Zagreb 1965. 
af 


GOLDING, Wiliiam (Vi- 
ljem Golding, 1911), engleski pri- 
povjedač. U romanima nastoji 
sagledati čovjeka sub  specic 
aeternitatis, u nekim temeljnim 
situacijama, što tim djelima daju 
kvalitetu mitskih fabula s jed- 
nostavnom okosnicom, u kojima 
svi opisi i svi odnosi među liko- 
vima imaju višeslojnu simbolič- 
ku funkciju. U prvom romanu, 
Gospodar muhđ (The Lord of 
the Flies, 1954), prikazuje sku- 
pinu engleskih dječaka na pu: 
stom otoku za vrijeme budućeg 
atomskog rata. Njihov pokušaj 
da osnuju društvenu zajednicu 
pretvara se u povratak divlja- 
štvu. U Nasljednicima (The In. 
heritors, 1955) promatra sukob 
između neandertalaca i homo 
sapiensa očima rase koja izumi- 
re, a u romanu Pincher_ Martin 
(1956) interpretira život brodo- 
lomnika koji se hvata za stijenu, 
iz tačke njegova umiranja. Slo- 
bodni pad (Free Fall, 1960) jedini 
je Goldingov roman u kojemu 
slična problematika izvire iz su- 
vremene gradske sredine. Toranj 
(The Spire, 1964) priča je o grad- 
nji jedne katedrale na močvar- 
nom tlu. Ta djela ne pripadaju 
dominantnoj engleskoj tradiciji 
društvenog romana, koju i danas 
nastavljaju čak i pisci svjesni 
metafizičke problematike (npr. 
G. Greene, v.). Od svih engleskih 


pisaca G. je najbliži intencijama 
(v.) Kafke, Camusa, Lagerkvista. 


Gospodar muva (B. Petrović), 
1963. 


Beograd 

GOLDONI, Carlo (Karlo 
Goldoni, 1707—1793), talijanski 
komediograf. Čitav je život po- 
svetio reformi kazališta boreći se 
protiv već izrođenih oblika go- 
tovo dva stoljeća stare comme- 
die dell'arte, svedene na neke 
bitne teatarske elemente i lišene 
književne komponente. Umjesto 
stalnih likova (maski), sumarno 
skiciranih sadržaja (canovacci), 
improviziranih dijaloga, u Goldo- 
nijevoj komediji ima prvenstve- 
nu važnost pisan tekst, koji ovu 
književnu vrstu ponovo vraća 
stvarnosti i životu. Goldoni je 
sačuvao neke dobre osobine sta- 
re komedije, izrazivši ujedno re- 
alističku i optimističku sliku svi- 
jeta u skladu s duhovnim pod- 
nebljem prosvjetiteljskog stolje- 
ća. Tako je, s jedne strane, po- 
red živog scenskog ritma i veli- 
kih mogućnosti glumačke inter- 
pretacije, sačuvao neke tradicio- 
nalne maske dajući im punije 
ljudsko i društveno određenje 
(npr. = Pantalonea, = mletačkog 
trgovca i dr.), a s druge, stvorio 
je komediju karaktera i običaja, 
u kojoj su junaci živi ljudi njego- 
va vremena. Svojom reformom 
vratio je pozornici prirodu, a rea- 
lističnost kojom je sagledavao 
svijet zaodjenuo je u dijalošku 
formu, koja osebujnim ritmom 
odrazuje jedno prijelazno dru- 
štveno i teatarsko razdoblje. U 
stotinjak komedija slikao je go- 

tovo sve društvene slojeve i šaro- 
lik svijet suvremenih Mletaka s 
izrazitom simpatijom prema sred- 
njem građaninu i puku. Društve- 
nim i ljudskim porocima sudio je 
vedrim smijehom i blagom ironi- 
jom, ostajući vjeran svom načelu 
»ne pokvariti prirodu« i učeći od 
Moličrea (v.), čije dubine i oštri- 
ne nije dosegao. Remek-djela su 
mu komedije karaktera Krčmari- 
ca Mirandolina (La locandiera, 
1753) i Grubijani (I rusteghi, 
1760), sa savršeno dorađenim li- 
kom simpatične krčmarice koja 
vlada srcima plemića i pučana u 
prvoj, i sa smiješnim figurama 
četiriju grubih i konzervativnih, 
no dobroćudnih i poštenih građa- 
na u drugoj. Među najbolje ubra- 
jaju se i komedije sredine Kavana 
(La bottega del caffe, 1750), Po- 
ljana (Il campiello, 1756), Cozot- 
ske svađe (Le baruffe chiozzot- 
te, 1762; u nas poznatije kao Ri- 
barske svađe po Tijardovićevoj 
lokalizaciji), u kojima, s velikim 
smislom za skupne prizore i vjer- 
nim crtanjem tipova, pjesnički 
oživljuje mali svijet mletačke ka- 
fane, trga i ribarskog naselja. 
Teatar_ se Goldonijev odlikuje 
neposrednošću govora i majstor- 
skim dijalogom koji sadrži pri- 
rodnost i živost, a ujedno poseb- 
nu muzikalnost i ritam, po čemu 
je najslikovitiji odraz duha nje- 
gova stoljeća. Najuspjelije su mu 
komedije u ljupkom dijalektu 
mletačkog puka. Manje su vri- 
jednosti melodrame, intermeci i 
tragikomedije; od posljednjih je 
za nas zanimljiva Dalmatinka 
(La Dalmatina, 1774), u kojoj ve- 
liča slavu, hrabrost i plemenitost 
našega naroda. Možda da ugodi 
prijatelju, dubrovačkom poligra- 

fu S. Šuljagi, Dubrovčanima je 
odao počast melodramom Ma- 
mac srdaca (La calamita de' cuo- 
ri, 1752), gdje je glavna junaki- 
nja lijepa Dubrovkinja. Događaj 
s drugim jednim Dubrovčaninom 
koji ga je prevario i opljačkao 
prikazao je u komediji Varalica 
(L'impostore, 1754). Prije smrti 
u Parizu, kamo je god. 1762. za- 
uvijek otišao ogorčen borbom 
P. Chiarija, C. Gozzija (v.) i dru- 
gih protiv njega i njegove refor- 
me, napisao je na francuskom 
Uspomene (Memoires), svjedo- 
čanstvo o svome i o suvremenom 
kazalištu i zanimljiv autobiograf- 
ski dokument 18. st. Umjetnič- 
kom vrijednošću i naprednim 
značenjem Goldonijevo je djelo 
ubrzo postalo baštinom svjetsko- 
ga pa i našega kazališta: već za 
njegova života pa sve do današ- 
njih dana njegove se komedije 
u nas prevode, prerađuju i pri- 
kazuju. 


Tergovci (E., Janković), Leipzig 1787; 
Ljubomirović ili prijatelj pravi (preradba 


M. Jandrića), Zagreb 1821; Poštanska 
krčma_ (M. Sokolović), Skopje 1940; 
Mirandolina. Lažac (D. Ivanišević i I. 


Jelenović), Zagreb 1950; Kavana (J. Be- 
lan), Zagreb 1950; Mirandolina_ (B. Ru- 
Cović), Beograd 1951; Lukava udovica (F. 
Čale), Zagreb 1962. 

GOLDSMITIH, Oliver (Oli- 
ver _Gouldsmit, 1730—1774), en- 
gleski pripovjedač i pjesnik, ro- 
dom iz Irske. Kad je sentimenta- 
lizam prodro u englesku književ- 
nost, ta se općeevropska pojava 
duboko odrazila i u Goldsmitho- 
vu djelu. Uz opće značajke sen- 
timentalizma (bijeg iz pokvare- 
na društva u prirodu, idilično 
prikazivanje seoskog i kućnog ži- 
vota, pjesničko veličanje prirode 

i sućut za siromaha), Goldsmith- 
ovo stvaranje sadrži i mnoge 
humorističke elemente. Najznat- 
nije je Goldsmithovo ostvarenje 
njegov jedini roman Svećenik iz 
Wakefielda (The Vicar of Wake- 
field, 1766), poučna seoska idila, 
koja dražesnom naivnošću pripo- 
vijeda neuvjerljivo zamišljenu 
sudbinu obitelji Wakefield. Kao 
kazališni pisac G. je pobornik 
vesele komedije. Veoma mu je 
uspjela komedija intrige Ona se 
ponizuje da bi pobijedila ili Gre- 
ške jedne noći (She Stoops to 
Conquer: Or, the Mistakes of a 
Night, 1771). Od pjesama najpo- 
znatija mu je Napušteno selo 
(The Deserted Village, 1770), u 
kojoj izražava tugu nad propa- 
danjem idile irskog sela. 


Mai sveštenik (Lj. Nedić), Zagreb 
bkk 


GOLL, Iwan (Yvan), pra- 
vim imenom Isaac Lang (1891— 
— 1950), rodom Alzašanin, po jezič- 
nom izrazu njemački i francuski 
pjesnik. U autobiografskom za- 
pisu stoji: »sudbinom židov, slu- 
čajem rođen u Francuskoj, pre- 
ma dokumentima svrstan među 
Nijemce«. G. je bio neobično plo- 
dan liričar i nemiran umjetnički 
duh, protejski artist neumoran 
u potrazi za novim izražajnim 
mogućnostima. U prvoj stvara- 
lačkoj fazi, služeći se pretežno 
njemačkim jezikom, ekspresioni- 
stičkim stilom i patosom izraža- 
va svoje pacifističko uvjerenje 
te opjevava zanosno ritam novo- 
ga, tehničkog doba (npr. zbirka 
Eiffelov toranj — Der Eiffelturm, 
1924). Živo je surađivao u Mici- 


ćevu časopisu »Zenit« pa mu je 
i poema Pariz gori (Paris brennt) 
prvi put štampana u Zagrebu, 
1921. Nastanivši se dvadesetih go- 
dina u Parizu, objavljuje sve 
češće na francuskom jeziku. Glav- 
no djelo tog razdoblja je veliki 
ciklus Jean sans Terre (tri knji- 
ge, 1936—39), u kojemu je stil- 
skim izrazom nadrealističke i 
hermetičke poezije opjevao svoju 
sudbinu (stoga naslov: Ivan bez 
zemlje, domovine) dajući joj 
mitsko obilježje. Poslije povrat- 
ka iz emigracije u SAD piše po- 
novno njemačke pjesme (Bilje 
sna — Traumkraut, 1951), zrelu 
poeziju protkanu magičkim šifra- 
ma podsvijesti i simbolima pro- 
laznosti i smrti. Među malobroj- 
nim dramskim djelima (koja su, 
poput njegovih romana, uglav- 
nom pomodne tvorevine) ističe 
se jedino groteskna komedija 
Metuzalem ili Vječni građanin 
(Methusalem oder _ Der ewige 
Biirger, 1922); ta satira na malo- 
građanski mentalitet u društve- 
nim konvencijama, politici, ero- 
tičkim odnosima itd. britka je i 
agresivna, a u dramskoj formi 
(filmske projekcije, groteskno 
mehanizirani likovi) estetski re- 
volucionarna, anticipirajući neke 
bitne značajke »apsurdnog« tea- 
tra (v. Ionesco). 

Gorući grm, antologija nijem. lirike (Z. 
Gorjan), Wien—Leipzig 1921; Antologija 


novije nemačke lirike (I. Ivanji i B. Živo- 
jinović), Beograd 1956. 

Galsworthy 

GOMBROWICZ,  Witold 


(Vitold Gombrovič, 1904), poljski 
prozni i dramski pisac i esejist. 


GOMBROWICZ 


U zbirci novela Uspomene iz pu- 
berteta (Pamigtnik z  okresu 
dojrzewania, 1933, 2. prošireno iz- 
danje pod naslovom  Bakakaj, 
1957) predočeni je svijet viđen 
očima likova pripovjedača kojih 
je temeljno obilježje da tom svije- 
tu ne pripadaju. Slika je tog svije- 
ta iskrivljena, groteskna, a odnos 
se likova u njemu svodi na spreg 
mučitelj — žrtva. To je racional- 
na proza koja djeluje svojom 
misaonošću i metaforičnošću vi- 
še nego osjećajnošću i opisnošću. 
U Ferdydurke (1937) ostvareno 
je jedno nesentimentalno putova- 
nje kroz svijet Poljske između 
dva svjetska rata, prikazan je gro- 
teskni »panopticum Polonicum«, 
napisano je jedno, danas već 
klasično književno djelo u kojem 
se smioni stvaralački postupci 
izravnavaju s prodornom opa- 
žljivošću, koje je jednako snažno 
kao interpretacija i kao opserva- 
cija. U komediji Ivona, knegi- 
njica od Burgundije (Iwona, 
ksigžniczka od Burgunda, 1938) 
G. varira jednu od najbitnijih 
tema svoga svijeta, problem psi- 
hosocioloških i mitološko-civili- 
zacijskih granica individualne 
ljudske slobode. U Drami Vjen- 
čanje (Slub, 1948), u obliku 
dramskog monologa (za više gla- 
sova) ranjenog poljskog vojnika 
na nekom bojištu posljednjeg 
rata, data je tragedija poljskog 
naroda u trenutku povijesne ka- 
taklizme, izrečen je nacionalni 
ispit savjesti i intimni obračun 
s prošlošću. Tematski se na Vjen- 
čanje nadovezuje i mikro-roman 
Trans-Atlantyk (1953). U toj se 
prozi jasno osjeća promjena mo- 
tivacijskog sistema do koje je 
došlo u Gombrowiczevu  stvara- 


275 


GOMEZ DE LA SERNA 


nju — od psihološkog (u Freu- 
dovu smislu) motivacijskog siste- 
ma Uspomena iz puberteta, pre- 
ko sociološkog (Ferdydurke) do 
mitološkog (Ivona, Vjenčanje, 
Trans-Atlantyk). U Trans-Atlanty- 
ku dolazi i do bitnije obnove piš- 
čeva stila, u kojem se arhaizacija 
i brutalizacija jezika, postupci 
»naivizacije« i stapanje obilježja 
književnih rodova  (»ritmizaci- 
ja« i »dramatizacija« pripovjedač- 
ke proze) javljaju kao novi ele- 
menti ili jače istaknuti nego u 
ranijem stvaralaštvu. U mikro-ro- 
manima Pornografija (1960) i 
Kozmos (1965) neke osnovne egzi- 
stencijalne teme, koje se provlače 
kroz čitavo Gombrowiczevo djelo, 
nalaze idejno najjači i književno 
najčistiji izraz. Gombrowiczeva 
nostalgija za »prirodnošću« izra- 
zito je arhetipskog obilježja, a 
njegovo konačno i odrješito ne- 
giranje te »prirodnosti« ima sve 
značajke egzistencijalističke svi- 
jesti o osuđenosti na postojanje 
u ograničenosti. Pornografija i 
Kozmos potvrđuju i za Gombro- 
wiczevo djelo izuzetno karakteri- 
stičnu kategoriju tjelesnosti kao 
medija ljudske egzistencije. Jed- 
na je možda od najvećih piščevih 
zasluga da je uspio pronaći i 
istaći svojevrsni »goli« jezik, je- 
zičnu  egzistencijalnu, biološku 
semantiku. Objavio je i tri knji- 
ge Dnevnika (1957, 1962, 1966), 
u kojem je istančanim osjećajem 
i avangardnom  domišljatošću 
znao iskoristiti mogućnosti koje 
književni dnevnik danas pruža. 
Taj je Dnevnik niz fragmenata 
— umjetničkih, esejističkih, filo- 
zofskih, biografskih, memoarskih, 
niz stilskih eksperimenata i idej- 
nih rasprava, u kojima se i s po- 

moću kojih se pisac opredjeljuje 
prema suvremenosti i prošlosti, 
prema svijetu i prema Poljskoj, 
prema svom i tuđem književnom 
stvaralaštvu, prema osnovnim 
idejnim i filozofskim strujanji- 
ma današnjice, prema politici i 
kulturi. U Opereti (Operetka, 
1966), scenskom tekstu, koji se 
po svom osnovnom formalnom 
obilježju uklapa u stilistiku kla- 
sične, bečke operete, dakle u 
određenu subliterarnu formu, G. 
daje sliku povijesnih promjena 
predstavljenog svijeta  posljed- 
njih pedesetak godina. U tom je 
djelu _G. još jednom i na još 
jedan način kršitelj ustaljenih 
književnih shema i zagovornik 
još jednog novog pogleda »isko- 
sa« na svijet u kojem živi. 


Ferdydurke (Z. Malić), Zagreb 1965. 
zm 


GOMEZ DE LA SERNA, 
Ramon (Ramon Gomes de la Ser- 
na, 1888—1963), španjolski prozni 
pisac, umro u Buenos Airesu. 
Jedan od najplodnijih i najorigi- 
nalnijih španjolskih prozaika no- 
vijeg vremena. Objavio je preko 
80 knjiga novela, crtica, zapisa, 
romana, biografija. Pristalica i 
propagator modernističkih pra- 
vaca, prvi je u španjolskoj lan- 
sirao manifest futurizma (1912), 
a kasnije se zalagao za kubizam 
i druge pravce, u knjigama Pom- 
bo (1918), Kubizam i svi izmi 
(El cubismo y todos los ismos, 
1920), Izmi (Ismos, 1931). Naro- 
čito je poznat kao originalan 
humorist. Stvorio je poseban 
književni oblik koji je nazvao 
»greguerla«. To je kapriciozna 
crtica ili burleskna pjesma u 


prozi koja se sastoji od neobič- 
nih, katkada groteksnih meta- 
fora. Pisac je to sam objasnio 
ovako: humorizam + metafora = 
gregueria. I Gomezova velika 
inventivnost znala je izbiti izvan- 
rednih iskara, koje svjedoče da 
je on bio pozoran promatrač pri- 
rode i života. Evo, primjera radi, 
samo dvije njegove »butade«: »Vrt 
puši na lulu otpalo lišće«, »Riba 
koju je najteže uhvatiti, to je 
sapun u vodi«. Ovakvih i sličnih 
doskočica naći ćemo dosta u nje- 
govim djelima. Romani su mu 
slobodna pripovijedanja, bez čvr- 
ste kompozicije. Takvi su Odraz 
(EI rastro, 1912), Bijela i crna 
udovica (La viuda blanca y ne- 
gra, 1918), Cirkus (El circo, 1924). 
Poznata mu je knjiga novela Ne- 
vjerojatni doktor (El doctor in- 
verosimil, 1921) ili knjige proze 
Besmislice (Los disparates, 1922), 
Grudi (Senos), Šest lažnih no- 
vela (Seis falsas novelas, 1927), 
Mrtvi, mrtve i druge fantazma- 
gorije (Los muertos, las muertas 
y otras fantasmagorias, 1935) itd. 
Posebno su zanimljive njegove 
biografije španjolskih i stranih 
slikara i pisaca: Goya (1928), El 
Greco (1935), Veldzquez (1939), 
Quevedo (1953), Lope de Vega 
(1954) i druge. 


Bijela i crna udovica (J. Sedmak), Zag- 
reb 1927 


nm 


GONCOURT, Edmond, 
Jules (Edmon Gonkur, 1822— 
—1896, Žil, 1830—1870), francuski 
pripovjedači, braća. Od 1860—68 
napisali su šest romana, u koji- 
ma na svoj način primjenjuju 
načela realističke estetike. Pre- 

ma njima, roman mora dati de- 
taljnu, minucioznu sliku suvre- 
menog života. Da bi to postigao, 
pisac mora dokumentirati, pro- 
matrati, bilježiti. No po tempe- 
ramentu oni nisu hladni, objek- 
tivni promatrači. Poseban afini- 
tet za sve što je bizarno, manje- 
više patološko i deformirano, 
ograničava njihov vidokrug. Sva- 
ki njihov roman prikazuje drugu 
sredinu: Charles Demailly (1860) 
opisuje svijet književnika, žurna- 
lista, slikara; Sestra Filomena 
(La Soeur Philomene, 1861) isje- 
čak iz bolničkog života; Renće 
Mauperin (1864) je studija mlade 
djevojke iz sredine bogatog gra- 
đanstva; = Germinie — Lacerteux 
(1865) povijest je služavke pa- 
tološki opterećene ili, kako oni 
kažu, »klinika ljubavi«, a Mađa- 
me Gervaisais (1869) opis žen- 
ske religioznosti. Njihov stil ili, 
kako ga oni zovu, »umjetničko 
pismo«, ima posebne karakteri- 
stike. Slikovitim, nemirnim, lepr- 
šavim izrazom nastoje dati ni- 
jansu svake impresije, napušta- 
jući često tradicionalnu sintaksu. 
Oni, dakle, po odabiranju sadr- 
žaja i metodi nagovještavaju Zo- 
lin (v.) naturalizam, a po nekim 
drugim osobinama, impresioni- 
zam. Osim romana pisali su j 
monografije o umjetnosti i dru- 
štvu 18. st., okušali su se u rea- 
lističkom kazalištu, a napisali su 
i Dnevnik (Journal, 1887-96), koji 
je upravo njihovo najbolie djelo. 
Nakon smrti Julesove Edmond 
je napisao još nekoliko romana 
(Djevojka Eliza — La Fille_Eli- 
sa, 1877; Braća Zemgano -— Les 
Freres Zemgano, 1879. i dr.) i 
studiju o japanskom slikarstvu, 
a testamentarni je osnivač Aka- 

demije Goncourt, koja svake go- 
dine podjeljuje književne nagra- 
de. 


Istorija. francuskog društva za vreme 
Revolucije (M. Predić), Beograd 1953; 
Fostena (D. Stošić), Beograd 1955; Žer- 
minija_Laserte (V. Živanović), Sarajevo 
le Braća Zemgano (I. Adum), Zagreb 

GONČAROV, Ivan Alek- 
sandrovič (1812—1891), ruski pri- 
povjedač. U realističkim roma. 
nima Obična pripovijest (Obyk- 
novennaja istorija, 1847), Oblo- 
mov (1859), Ponor (Obryv, 1869) 
prikazao je likove ljudi koji u 
životu ne uspijevaju (A. Adujev, 
Oblomov, Rajski); njima je su- 
protstavljao poduzetne poslenike 
(P. Adujev, Nijemac Štolc, Tu- 
šin) i djevojke koje nastoje da 
raskinu s patrijarhalnom sređi- 
nom (Nadenjka, Olga, Vjera) ili 
žene što su toj sredini odane 
(Sofija, Pšenicina, Marfinjka). 
Najpotpunije je dan lik »suviš- 
noga čovjeka« Oblomova, talen- 
tirana plemića, ali posve nespo- 
sobna za bilo kakvu aktivnost, 
u kojemu je suvremena kritika 
(Dobroljubov) vidjela optužbu i 
osudu parazitizma i apatičnosti 
ruskoga plemstva: »oblomovšti- 
ne«. Za stil je karakteristična 
opisnost, koja se ispoljava u pa- 
žnji prema detaljima svakodnev- 
nog života, posebno predmetima 
(odijelo, pokućstvo, kuhinjske 
potrepštine u Oblomovu). Kad 
G. stvara pejzaž, onda je to sa- 
mo nabrajanje; radije opisuje 
grad i unutrašnjosti stanova, a 
kad portretira, opisuje prije sve- 
ga predmetnu vanjštinu. Meta- 
fore i poređenja također uzima 
iz predmetnoga svijeta. Svoje 

putovanje oko svijeta opisao je 
u putopisu Fregat Pallada (1858). 
U djelima nekih naših književni- 
ka ima reminiscencija na Gonča- 
rova (opis Mrkodola kod šimu- 
novića, prema njegovoj Oblo- 
imovci). 

Običan događaj (N. Nikolajević), Novi 
Sad 1947; Oblomov (O. Glišić), Novi Sad 


1949; Ponor (Lj. Mihailović), Novi Sad 
; Oblomov (I. Velikanović), Zagreb 

GONGORA Y ARGOTE, 
Luis de (Luis de Gongora i Argo- 
te, 1561—1627), španjolski pje- 
snik, rođen u Cordobi, gdje je 
učio i prve škole kod isusovaca. 
Studirao je u Salamanki, ali je, 
kažu, više vremena trošio na 
zabave nego za učenje prava i 
teologije. Uspio je doći do ugled- 
nih položaja, a zapopio se tek u 
pedesetoj godini i bio kapelan 
Filipa III u Madridu. Nijedan 
pjesnik španjolske književnosti 
nije izazvao toliko nedoumica i 
toliko oprečnih sudova kao G., 
nijedan za života nije imao to- 
liko oštrih protivnika kao on. I 
to su sve bili pisci prvog reda, 
kao Lope de Vega (v.), Quevedo 
(v.) i drugi. Imao je i mnogo pri- 
stalica, ali, na žalost, većinom 
osrednjih talenata, koji su svo- 
jim prenemaganjem samo kom- 
promitirali njegove ideje. Tek u 
našem stoljeću otkrivena je nje- 
gova prava vrijednost, i suvre- 
meno španjolsko pjesništvo ne 
može se bez njega ni zamisliti. 
A uzrok svim ovim nesporazu- 
mima bio je velik i izuzetan pje- 
snikov talent, njegova težnja da 
nadiđe svoje vrijeme i sebe sama. 
G. je osjetio da je pjesnički jezik 


njegova vremena istrošen i pro- 
faniran i da ga treba obnoviti. 
S počeika je pisao romance i 
letrille (romance u kratkom, ži- 
vahnom stihu), u kojima je bilo 
izvanredne okretnosti i muzikal- 
nosti, s mnogo svježih pjesničkih 
slika. Ali tek njegove poeme Sa- 
moće (Soledades) i Polifem i Ga 
lateja (Fdbula de Polifemo y Ga- 
latea), što ih je pisao oko 1611, 
izazvaše pravu zabunu. Tu je G. 
otišao najdalje u svojim novota- 
rijama. Njegova slika bijaše po- 
sve neobična, kao i sintaksa reče- 
nice, rječnik nov (mnogo latini- 
zama i neologizama), stih hladan 
i čvrst. Bio je to nov književni 
pravac, nazvan kulteranizam (ili 
gongorizam), a ime mu je dola- 
zilo od riječi culto — učen. G. 
svoje smione metafore nije gra- 
dio od dva dijela, dva uspore- 
đena pojma, nego je davao samo 
simbole, samo odraze stvari. Nije 
govorio npr. da su oči kao sunca, 
nego samo »sunca«; potok je za 
njega »zmija koja izbacuje bi- 
serje«. A kako se često služio 
simbolima iz mitologije, zaista je 
svojim suvremenicima bio teško 
razumljiv. Zato su se već u 17. 
st. pojavili komentari njegovih 
pjesama, a u naše doba je pje- 
snik D. Alonso njegove Samoće 
pretočio u prozu. Njegove divne 
slike prirode u spomenutim poe- 
mama, dubina, suptilnost i sna- 
ga njegovih simbola, kolorit i 
muzika stiha, sve više privlače 
ne samo čitaoce nego i najpo- 
zvanije interpretatore naših da- 
na. Jer taj je »anđeo mramornih 
krila«, kako ga nazva jedan mo- 
derni kritičar, stvorio poeziju 
visoke vrijednosti, poeziju koja 
znači prodiranje u »beskrajno 

unutra«, a za koju su mnogi nje- 
govi suvremenici govorili da je 
plod pomračena uma. 

Antologija svjetske lirike, Zagreb 1956, 


1965; Španska lirika (V. Košutić), Beo- 
grad 1963. 

GONZALEZ MARTINEZ, 
Enrique (Enrike Gonsales Marti- 
nes, 1871—1952), meksikanski pje- 
snik. Bio je liječnik i profesor, 
pa u diplomatskoj službi. Po- 
sljednje godine života proveo je 
u gradu Meksiku kao predsjeđ- 
nik Komiteta za mir, okružen 
mnogim mladim simpatizerima. 
Premda je kao pjesnik potekao 
iz modernizma, zarana se otrgao 
iz struje tog pokreta tražeći svoj 
put u jednostavnosti i jasnoći 
izraza, na čistim izvorima unu- 
trašnjeg života. Ne mnogo raz- 
nolik ni eruptivan, pomalo mo- 
ralist, znao je ipak prodrijeti u 
ljudsku psihu i pjevati je u »gos- 
podskoj, delikatnoj i humanoj 
muzici«. Svoje suprotstavljanje 
pomodnom modernizmu izrazio 
je u poznatoj i često _citiranoj 
pjesmi Zakreni vratom labuđu 
(Tućrcele el cuello al cisne), koji 
je bio Darijeva (v.) omiljela pti- 
ca, simbol senzualnosti i rasko- 
šnosti. G. M. mu suprotstavlja 
sovu, pticu mudrosti. Javio se 
zbirkom  Preludiji  (Preludios, 
1903), koja je još bila u znaku 
modcrnizma, ali već u zbirkama 
Šuteći (Silenter, 1909), Skrovite 
staze (Los senderos ocultos, 1911) 
i naročito Smrt labuda (La muer- 
te del cisne, 1915) on je jasno 
zasjekao vlastiti put. Istinske 
lirske akcente i pesimistička ras- 
položenja pokazat će i njegove 
iduće knjige: Riječ vjetra (La pa- 

labra del viento, 1921) i Tajni zna- 
kovi (Las sefiales furtivas, 1925). 
Ljubav i smrt prevladavaju u 
zbirkama Prekinute pjesme (Po- 
emas truncos, 1932), Plameni po- 
top (El diluvio del fuego, 1938) 
i Pod znakom smrti (Bajo el 
signo mortal, 1942). U poemi 
Babel (1949) izrazio je užas pred 
ratom i želju za bratstvom među 
ljudima. 


Novija hispanoamerička poezija (N. Mili- 
ćević), Sarajevo 1962. 

GORKI, Maksim (pravim 
imenom Aleksej Maksimovič Pe- 
škov, 1868—1936), ruski pripovje- 
dač i dramatičar. Odrastao je u 
teškim prilikama, mijenjao za- 
nimanja (brodski kuhar, pekar, 
crtač i dr.), skitao se po Rusiji 
(Povolžje, Don, Ukrajina), a po- 
čevši od 1886. približavao se 
revolucionarnim organizacijama. 
Oko 1905. angažira se u politič- 
kom radu, emigrira na Capri, 
upoznaje Lenjina. Prema revolu- 
ciji 1917. isprva je skeptičan, 
1921—29. boravi u Italiji (Sor- 
rento), a po povratku koristi svo- 
jim autoritetom u organiziranju 
književnoga života i stvaranju 
platforme »socijalističkog realiz- 
ma«. Umire navodno otrovan. 
U prvim novelama njegovi pučki 
pripovjedači pričaju legende (Ma- 
kar Čudra, 1892; Starica Izergil 
— Staruha Izergil', 1895), ili pak 
pripovjedač-autor govori o liko- 
vima skitnica — »bosjaka«, u ko- 
jima otkriva humanističke kvali- 
tete, životnu filozofiju i društve- 
no oporbenjaštvo (Jemeljan Pi 
ljaj, 1893; Konovalov, 1897. i dr.), 
ili se, bez pripovjedačeva lika, 


280 


govori o zbivanju iz »bosjačkog« 
života (Čelkaš, 1895). Alegorijske 
su i pjesničkom prozom pisane 
Pjesma o sokolu (Pesn' o sokole, 
1899) i Pjesma o burevjesniku 
koje odišu borbenim raspolože- 
njima. Likovi novela Gorkoga po- 
nosni su, smioni i snažni ljudi 
koji su suprotstavljeni slabim, 
ropskim i poniženim karakteri- 
ma. Temu deklasiranih skitnica, 
ljudi s »dna života« obrađuje 
i u drami Na dnu (Na dne, 
1904), koja se sastoji od niza pri- 
zora iz prenoćišta za beskućnike; 
u njima se pojavljuju različiti 
likovi od kojih svaki nosi svoju 
životnu filozofiju, a grupiraju se 
oko dvojice — »utješitelja« Lu- 
ke, koji smatra da su ljudima 
potrebne iluzije, i buntovnog ci- 
nika Satina. I za likove te drame, 
kao i proznih djela, karakteri- 
stično je rezonerstvo, sentenci- 
oznost i aforističnost govora. U 
središte romana Foma Gordejev 
(1898) G. stavlja lik snažnog pro- 
vincijskog trgovca koji se buni 
protiv svoje sredine. Kasnije G. 
svoje buntovnike prikazuje kao 
radnike i predstavnike revoluci- 
onarne radničke klase. Već u 
drami — Malograđani (Meščane, 
1902) pojavljuje se lik mašinista 
Nila, a zatim i cijeli niz radnika 
i revolucionara u Neprijateljima 
(Vragi, 1906). Borbi radničke 
klase i socijaldemokratske par- 
tije posvećen je i roman Mati 
(Mat', 1906), u kojem je tema 
izrastanja majke revolucionara 
Pavla Vlasova u svjesnog borca 
oblikovana programatski i s izra- 
zitim didaktičkim ciljevima ko- 
jima je podređen i raspored li- 
kova i stil romana. Zbog tih oso- 
bina ovo je djelo, kojega snaga 


leži u povijesnoj patetici i koje 
je kao takvo odigralo ulogu u 
pripremanju revolucije, postalo 
kasnije uzornim djelom i jednom 
od normi za stil »socijalističkog 
realizma«, a sam je G. proglašen 
njegovim osnivačem. Revolucio- 
narno selo oblikovao je u roma- 
nu Ljeto (Leto, 1909). Dva su 
srodna romana Gradić Okurov 
(Gorodok Okurov, 1909) i Život 
Matveja Kožemjakina (Žizn' Mat- 
veja Kožemjakina, 1910) posve- 
ćena životu ruske provincije, ne- 
pokretne i učmale sredine u koju 
i odjeci revolucionarnog zbivanja 
u industrijskim središtima dopi- 
ru u unakaženom obliku. Sivilo, 
jalovost napora, nejasne i neo- 
dređene čežnje dominiraju tim 
romanima. Roman Ispovijest 
(Ispoved', 1908) uvodi čitaoca u 
sredinu »bogotražitelja« i hodo- 
časnika i njihov idejni svijet, ko- 
jemu autor posvećuje mnogo pa- 
žnje.  Autobiografska trilogija 
Djetinjstvo (Detstvo, 1913—14), 
Među ljudima (V ljudjah, 1916), 
Moji univerziteti (Moi universi- 
tety, 1923) prikazuje sredinu u 
kojoj je G. živio i odrastao. Djelo 
Artamonovih (Delo Artamonovyh, 
1925) slika uspon i pad ruske 
građanske porodice u tri njezine 
generacije između šezdesetih go- 
dina 19. st. i oktobarske revolu- 
cije. Oko lika Klima Samgina u 
istoimenom romanu (1927—36) 
niže zbivanja u ruskoj povijesti 
tokom 40 predrevolucionarnih go- 
dina i smještava u ta zbivanja 
niz likova ruskih inteligenata, 
izlažući njihove misli i raspolo- 
ženja. Drama Jegor Buličov (Je- 
gor Bulyčov, 1932) obrađuje lik 
snažnog, ali tragičnog predstav- 
nika ruskog građanstva u dani- 


GORKI 


ma prije revolucije. Tako su sva 
znatnija djela, koja je G. napisao 
poslije revolucije, zapravo velike 
povijesne retrospekcije. G. naj- 
češće realistički opisuje sredinu 
ruskog »dna«, malograđana i 
trgovaca, protiv koje se bune nje- 
govi junaci — maštaoci, filozofi, 
bundžije, skeptici i borci koji 
vjeruju u Čovjeka, njegovu snagu 
i sposobnosti. Romani mu ne- 
maju razvijene fabule: grade se 
obično na praćenju sudbine glav- 
nog lika i nizanju situacija, u 
kojima se javljaju sporedni li- 
kovi kao predstavnici sredine, 
prema kojoj junak zauzima odre- 
đen stav. Likovi mu nisu psiho- 
loški kompleksni, jednostavni su 
i nose u sebi neka temelina na- 
čela; vrlo često rezoniraju i iz- 
riču svoja mišljenja o životu 
uopće i sredini u kojoj žive i 
djeluju. Jasno izraženom vjerom 
u humanost svojih junaka, poet- 
skim nagovještajima revolucije 
(Burevjesnik), oblikovanjem  li- 
kova iz radničke i revolucionarne 
sredine (Mati), osudom malogra- 
đanštine i bezvoljne inteligencije, 
G. je pribavio simpatije i popu- 
larnost u ruskom radničkom po- 
kretu i stekao mnoštvo čitalaca 
u cijelom svijetu još prije okto- 
barske revolucije, a i u vrijeme 
revolucionarne plime poslije pr- 
voga svjetskog rata. Njegova su 
djela imala snažno djelovanje na 
revolucionarne generacije. U nas 
je bio književnim uzorom Josipu 
Kosoru, a svojim idejnim stavom 
utjecao na cijeli niz pisaca iz- 
među dva rata. 


Djela, 1—27, Beograd—Zagreb, 1946—1953; 
Novele, Zagreb 1964. 
af 

GOTTFRIED VON STRASSBURG 
GOZZANO 


GOTJE —> Gautier 


GOTJE D šATIJON —> 
Gautier de Chatillon 


GOTTFRIED VON STRASS- 
BURG (Gotfrit fon Štrasburk, 
12/13. st.), njemački srednjovje- 
kovni pjesnik. Oskudni biograf- 
ski podaci kazuju samo da nije 
bio plemić, već obrazovan gra- 
đanin bliz dvorskoj kulturi, a to 
je tada bila rijetkost. Društveno- 
klasna pripadnost svojevrsno se 
odrazila u njegovu jedinom ve- 
ćem djelu, nedovršenom epu o 


Tristanu i Izoldi (oko 1210). 
Svojom obradom čuvene anglo- 
normanske građe, pjesnik po 


vlastitu priznanju slijedi jedan 
francuski uzor. U fabulu pre- 
daje G. nije dirao (v. Tristan et 
Yseult). Ono novo što se krije 
iza brušene virtuoznosti i jezične 
muzike njegovih stihova na dru- 
gačiji način prelazi okvire dru- 
štvenih i stilskih konvencija vi- 
teškog romana. Ljubav kao po- 
kretač svega zbivanja u ovom 
epu nije društvena igra ili stvar 
uglađene mjere, već snažna, ira- 
cionalna strast koja ljubavnike 
prožima upravo mističkim ža- 
rom. Novo je shvaćanje erotike 
u opreci s ustaljenim viteškim 
idealima, a ta je problematika 
ne samo složena osnova Gottfrje- 
dova djela, nego i znak novih 
protivurječja u samom društvu. 
Najpoznatija je nova obrada lju- 
bavne pripovijetke Wagnerova 
muzička drama Tristan und 
Isolde (1857). 


m 

GOULDSMIT —> 
Goldsmith 

GOZZANO, Guido (Gvido 
Gocano, 1883—1916), talijanski li- 
ričar. Uz S. Corazzinija, F. M. 
Martinija, M. Morettija i dr, 
ubraja se u tzv. sutonske pjesni- 
ke (»poeti crepuscolari«), koji su 
izraz umora i rezignacije mladog 
naraštaja u osvitku 20. st. Zasi- 
ćeni dekadentnim opsesijama o 
izuzetnom iskustvu nagona i 
smrti, otkrivali su poetičnost pra- 
šnih interijera, zapuštenih vrtova 
i tužne provincije u praznim ne- 
djeljnim poslijepodnevima ili la- 
žnu idiličnost požutjelih litogra- 
fija, dok im je ženski ideal bila 
skromna djevojka bez kulture, 
usidjelica i, kadšto, ukočena, be- 
životna marioneta. Ipak, uz odje- 
ke iz suvremenih Francuza (La- 
forgue, Jammes, v.) i Belgijanaca 
(Rodenbach, Maeterlinck, v.), do- 
nijeli su talijanskom pjesništvu 
jednostavan izraz govorne into- 
nacije i gotovo proznih ritmova, 
uz neke nove ili obnovljene struk- 
ture (portret, dijaloška pjesma, 
dulji — lirsko-narativni sastav). 
Simpatiju za »dobre ružne stva- 
ri« i nostalgiju prema minulim 
vremenima i krajolicima umjet- 
nički je najtrajnije izrazio Gozza- 
no, autor dviju zbirki pjesama 
(Put utočišta — La via del rifu- 
gio, 1907; Razgovori — I colloqui, 
1911) i nekoliko knjiga putopisne 
i pripovjedačke proze (Prema 
kolijevci svijeta — Verso la cuna 
del mondo, 1917; Posljednji trag 
— L'ultima traccia, 1919; Oltar 
prošlosti — L'altare del passato, 
1931). U lirskim zbirkama rafi- 
nirani i sjetni mladić, koji je ko- 
načno podlegao tuberkulozi, gor- 
ko i elegično pjeva o modernoj 
skepsi i bezosjećajnosti (Toto 
Meriimeni), o spokojstvu skrom- 


nih i jednostavnih ljudi, o minu- 
lim vremenima i patetičnim lite- 
rarnim junacima (Prijateljica ba- 


kice Nade — L'amica di nonna 
Speranza; Pavao i Virginija. Dje- 
ca nesreće — Paolo e Virginia. 


I figli delV'infortunio), ironizira- 
jući svoj san o nemogućem po- 
vratku jednostavnom i banalnom 
životu u pokrajini, uz odveć obič- 
nu i staromodnu djevojku (Gos- 
pođica Felicita ili Sreća — La 
signorina Felicita ovvero La fe- 
licita). Odbacujući lažnu pompu 
D'Annunzijeva — »aristokratskog« 
esteticizma i hedonizma, G. je 
bio među prvim talijanskim pje- 
snicima ovoga stoljeća koji su 
svjesno unosili u poeziju ono što 
se tada činilo ružnim, svakodnev- 
nim ili nepoetskim, pridonoseći 
tako korjenitoj izmjeni suvreme- 
nog shvaćanja ljepote i razbija- 
nju tradicionalnih pjesničkih 
struktura. 


Talijanska lirika, Zagreb 1939; Antologija 
svjetske lirike, Zagreb 1956, 1965, 

GOZZI, Carlo (Karlo Go- 
ci, 1720—1806), talijanski književ- 
nik. Ekstravagantan položaj u 
književnoj povijesti stoljeća za- 
uzeo je kao prgav i konzervativan 
protivnik — demokratskoga  pro- 
svjetiteljskog duha u politici, 
kulturi i književnosti i raciona- 
lizma u estetici. U stilski nedo- 
tjeranim ali živahnim Nekoris- 
nim memoarima (Memorie inu 
tili, 1797), gdje spominje i naše 
ljude i krajeve, svjedoči o svom 
životu, bizarnom temperamentu i 
o suvremenim mletačkim prili- 
kama. Za razliku od starijeg 
brata i boljeg književnika G. 


GOZZI, CARLO 
GOZZI, GASPARE 


Gozzija (v.), bio je u tada žuč- 
nim kazališnim polemikama že- 
stok protivnik Goldonija (v.) i 
komediografova suparnika Chia- 
rija na koje je ciljao u satirič- 
nom i burlesknom junačko-ko- 
mičnom spjevu Bizarna Marfisa 
(Marfisa bizzarra, 1761—68). Slič- 
no kao Baretti (v.), Goldoniju je 
prigovarao nedostatak morala, 
izravno prikazivanje »prirode«, 
slab stil, a uspjehu njegovih ko- 
medija suprotstavio se podilazeći 


ćudljivoj publici  maštovitošću 
svojih dramskih Bajki (Fiabe, 
izm. 1761. i 1765). Pokušao je 


tako pokazati da kazališta mogu 
biti puna zahvaljujući i dječjim 
pričama. I u formi je bio brani- 
telj prošlosti jer se poslužio teh- 
nikom već prevladane komedije 
dell'arte. Njegov cilj, originalan 
koliko i protivurječan duhu i 
usmjerenosti vremena, narušili 
su, često prozirni, polemički, sa- 
tirički, alegorični elementi, ali su 
mu te scenske bajke, nove u 
svojoj nestvarnoj, poetičnoj, fan- 
tastičnoj strukturi, pronijele glas 
Evropom i doživjele veći uspjeh, 
više prijevoda i oponašanja iz- 
van Italije, a osobito ih je voljela 
romantička generacija. 

GOZZI, Gaspare (Gaspare 
Goci, 1713—1777), talijanski knji- 
ževnik. Bio je iz siromašne ple- 
mićke obitelji i morao se uzdr- 
žavati književnim i publicistič- 
kim radom. Ipak je uspio saču- 
vati profinjen smisao za stil, zbog 
čega je ocijenjen kao najbolji ta- 
lijanski prozaist stoljeća. U vri- 
jeme književne obnove pod utje- 
cajem modernih evropskih stru- 

janja branio je klasičnu tradiciju 
(npr. Obrana Dantea — Difesa 
di Dante, 1758), ali je ostao su- 
vremen, vjeran temama iz aktu- 
alne stvarnosti. Između 1760. i 
1762. sjajno je opisivao život, 
moralnu i društvenu sliku rodne 
Venecije u svojim periodicima 
Mletačke novine (Gazzetta ve- 
neta) i osobito u Promatraču 
(Osservatore), kojemu je uzor 
čuveni engleski Spectator. Poto- 
nje, najbolje njegovo djelo, sa- 
stoji se od prigodnih dijaloga, 
odgojnih crtica, alegoričnih pri- 
čica, koje su unatoč žurnalistič- 
kom poticaju umjetnički samo- 
stalne strukture, s mnogo fanta- 
zije,  moralističkih — zapažanja, 
kadšto lake, sjetne ironije. To je 
bogata slika sličnog svijeta, mo- 
rala i običaja kakve je prikazi. 
vao Goldoni (v.), samo bez nje- 
gove spontane vedrine. U stiho- 
vima Govora (Sermoni, 1763) gra- 
đa je jednaka kao u Parinijevu 
(v.) Danu, ali nema onako na- 
glašenu moralnu i satiričku oštri- 
cu. Već je ranije u Pismima (Let- 
tere, 1750) pokazao slične zna- 
čajke i njemu svojstvenu težnju 
više prema umjetničkoj mjeri i 
dobru stilu nego prema književ- 
nom  utilitarizmu  karakteristič- 
nom za njegovo stoljeće. 

jč 


GRACIAN, Baltasar (Bal- 
tasar _Grasian, 1601—1658), špa- 
njolski prozni pisac, mislilac i 
moralist. Isusovac, provodio je 
uglavnom miran samostanski ži- 
vot, ali je zato iz svog zakutka 
dobro vidio i upoznao ljude i 
događaje. To je uvjetovalo i nje- 
gov pogled na svijet, moral i filo- 
zofiju — u vrijeme propadanja 

španjolske države, u društvu pu- 
nom površnosti, prevrtljivosti i 
karijerizma. Za njega je život 
skup suprotnosti i svaka stvar 
ima svog protivnika s kojim tre- 
ba da se bori. Čovjek čovjeku je 
vuk; u toj borbi, ako ne možemo 
biti vuci, moramo biti lisice, puni 
lukavosti. Opreznost je riječ koju 
G. veoma često spominje. Bio je 
prijatelj temeljitih znanja i pro- 
tivnik površnosti i univerzalno- 
sti. Savjetovao je da se uvijek 
treba držati pametnih i sretnih 
pa je u tome znao biti i okrutan 
(»Upoznaj sretne da ih možeš 
izabrati za sebe, i nesretne da 


ih možeš izbjegavati«). Takve 
misli i maksime izložio je u spi- 
sima: Heroj (El heroe, 1637), 


Mudrac (EI discreto, 1646), Oštri- 
na i umjetnost genija (Agudeza 
y arte de ingenios, 1642, 1648), 
teoretska rasprava o književnom 
zanatu. Iz tih djela izvađeno je 
300 fragmenata (aforizama i 
maksima) i izdano pod naslovom 
Priručni orakul (Ordculo manual, 
1647), i to je najpopularnija i 
najviše prevođena  Gracianova 
knjiga. Kad su Katalonci 1640. 
digli ustanak protiv španjolske 
vlasti, G. je (i sam sudjelujući u 
tom ratu kao kapelan) izdao spis 
Političar don Fernando Katolički 
(El politico don Fernando el ca- 
todlico, 1640) u kojem je iznio 
misli kakav bi morao biti dobar 
vladar i time je vjerojatno htio 
opomenuti slabića Filipa IV da 
se ugleda u svog slavnog pred- 
šasnika. Posljednje i možda naj- 
značajnije njegovo djelo je ale- 
gorijski roman u tri dijela Kriti- 
kon (EI criticon, 1651, 1653, 1657) 
u kojem je opisan put Kritila i 
Andrenija, koji su proputovali 


Španjolsku, Francusku, Njemač- 
ku i Italiju tražeći Kritilovu iz- 
gubljenu zaručnicu. Tu je došao 
do izražaja Graci4nov savršeno 
dorađen stil, koncizan i napreg- 
nut, te blistava inteligencija i 
analiza ljudskog života, puna 
prodornosti i pesimizma. Knjiga 
mu je donijela i progone od stra- 
ne poglavara isusovačkog reda. 
Španjolci ga ubrajaju među svo- 
je prve velikane. Već u 18. st. 
prevođen je na mnoge jezike, a 
na njemački ga je prevodio Scho- 
penhauer. 


Izvor mudrosti, Zagreb 1944, 
nm 


GRASS, Giinter (Ginter 
Gras, 1927), njemački romanopi- 
sac, dramski autor i liričar, pri- 
padnik »Grupe 47«. Živi u Zapad- 
nom Berlinu. Svojim prvim ro- 
manom (Limeni bubanj — Die 
Blechtrommel, 1959) naglo se 
svrstao u red reprezentativnih 
evropskih pripovjedača. Okosni- 
cu toga izvanrednog djela čine 
zbivanja u njemačkoj i evropskoj 
povijesti posljednjih decenija, 
uklopljena u epsku panoramu 
kojoj je središte grad Gdansk, 
piščev zavičaj. Osebujnu pripo- 
vjedačku perspektivu roman du- 
guje glavnom liku, čovječuljku 
Oskaru, koji zbog fizičke nedo- 
raslosti svijet doživljava na svoj 
način: o postupcima i shvaćanji- 
ma odraslih (većinom u malo- 
građanskoj sredini) sudi jetkim 
cinizmom, razgolićujući konven- 
cije, ideologije i norme jednog 
društva. Gledane »odozdo«, te po- 
jave postaju smiješne a u isti 
mah i groteskno izobličene. S 
groteskom su u skladu neke 


GRASS 
GRAVES 


neobične,  irealne sposobnosti 
»junakove«, koje se protive rea- 
lističkoj motivaciji i empiričkoj 
potki toga romana. Virtuozno 
usklađena mješavina realizma i 
fantastičnosti, sarkastičnog stila 
i bizarnosti, agresivne satire i 
ćudljivog humora svojstvena je 
i romanu Pasje godine (Hunde- 
jahre, 1963), djelu koje ponovno 
očituje neiscrpivu maštu piščevu 
ali se — i zbog srodnosti teme 
— doima kao manje uspjela pa- 
rafraza prvog romana. Oveća pri- 
povijetka Mačka i miš (Katz und 
Maus, 1961) također je po stilu 
i građi tematski odvjetak epskog 
prvenca. Tako se i u njoj ističe 
autorova sklonost da opisuje ta- 
buirane fiziološke radnje čovje- 
kove, ali na način koji ironijom 
neutralizira sablažnjivost. Svojim 
dramskim komadima (npr. Stri- 
ček, striček — Onkel, Onkel, 
1957; Opaki kuhari — Die bosen 
Koche, 1957; Poplava — Hoch- 
wasser, 1957; Trideset i dva zuba 
— Zweiunddreifiig Zdhne, 1958) 
G. je sljedbenik »apsurdnog tea- 


tra« _ (v. Ionesco). Originalnija 
mu je lirika (u zbirci Čvorište 
tračnica — Gleisdreieck, 1960): 


velegradski motivi se u njoj ja- 
vljaju u naoko apsurdnom kon- 
tekstu začinjenom kadšto kaba- 
retističkim dosjetkama i igrom 
riječima; smisao u besmislu po- 
gađa  protivurječja suvremene 
civilizacije. 

Dečji doboš (O. Trebičnik), Novi Sad 
does Pseće godine (I. Ivanji), Beograd 


pa 


vz 


GRAVES, Robert (Robert 
Grejvz, 1895), engleski pjesnik i 
romanopisac. U autobiografskoj 

GRAVES 


prozi Zbogom svemu tome 
(Good-bye to All That, 1929) pri- 
kazao je iskustvo iz prvoga svjet- 
skog rata u rovovima sjeverne 
Francuske. Ratna se tematika ri- 
jetko i neizravno javlja i u nje- 
govoj lirici. U imaginarnim ili 
stvarnim = krajolicima njegova 
pjesništva — uz legendarne živo- 
tinje i sitne stanovnike engleskih 
livada i šuma — prisutni su i 
demoni, vile, duhovi iz folklora 
ili mašte, što se poigravaju lju- 
dima i prožimaju svojim nevid- 
ljivim prisustvom prazne obitelj- 
ske kuće i napuštene dvorce. G. 
zamišlja sudbinu starih protjera- 
nih bogova, sjeća se keltskih i 
rimskih prastanovnika engleskih 
otoka i reproducira komičnu fan- 
tastiku pučkog velšanskog priča- 
nja. U svemu tome ima fine iro- 
nije, kao uostalom i u intimnijoj 
lirici u kojoj pjesnik kao da pod- 
vaja svoju ličnost i promatra 
sebe ili dio sebe u situacijama 
koje upućuju na paradoksalne 
zaključke o životu. Emocije uvi- 
jek podvrgava misaonoj analizi, 
ne gušeći erotičnost svoje obilate 
ljubavne poezije, koja ga u sta- 
rosti još više zaokuplja. Suzdr- 
žljivo, bolno, ali sa smislom za 
apsurdne i komične strane svoje 
situacije, on govori o muci lju- 
bavnog doživljavanja, o odnosu 
s voljenom ženom, koji je sav u 
sjeni smrti i rastanka koju tu i 
tamo razbije sreća naglog i izne- 
nadnog pomirenja. Lirske uzlete 
G. obuzdava strogim smislom za 
stvarnost, što posebno izražava 
tehnikom stiha. Ako često i po- 
suđuje elemente tradicionalne 
balade i suvremenije pučke pje- 
sme, uvijek promišljeno usposta- 
vlja ravnotežu među slikama 

koje varira u raznim kombina- 
cijama. Mlađi suvremenik Poun- 
da (v.) i Eliota (v.), od njih se 
razlikuje logičkim slijedom pje- 
sničkih iskaza i kontinuiranom 
misaonom  okosnicom pjesme. 
Stoga, a i zato što se udaljio od 
engleske književne svakodnevice 
nastanivši se na Maiorci gdje i 
sada živi, G. je više od dvadese- 
tak godina bio gotovo zaborav- 
ljen. No postmodernistička gene- 
racija Larkina, Daviea, Hughesa, 
Gunna vidi u njemu najbližeg 
prethodnika i najjači neposred- 
ni uzor. Brojne zbirke G. s vre- 
mena na vrijeme uklapa u nova 
izdanja strogo probranih Sabra- 
nih pjesama (Collected Poems, 
1938, 1959, 1965). Objavljuje kri- 
tičke eseje i predavanja (npr. 
Vrhunski privilegij — The Crown- 
ing Privilege, 1955) i interpreta- 
cije pjesničkog fenomena koje 
temelji na vlastitoj, ekscentričnoj 
mitologiji: Bijela božica (The 
White Goddess, 1948). Popularna 
su mu izlaganja grčkih i hebrej- 
skih mitova, a u doba kada mu 
je poezija bila slabo zapažena, 
pisao je historijske romane s 
antičkim povijesnim i mitolo- 
škim motivima, s temama iz pro- 
šlosti Bizanta, Engleske, Amcri- 
ke (Ja, Klaudije — I, Claudius, 
1934; Vojvoda Belizar — Count 
Belisarius, 1938; Amerika nared- 
nika Lamba — Sergeant Lamb's 
America, 1940; Moj brodski drug 
Herkul — Hercules, My Shipmate, 
1944; Supruga g. Miltona. — 
Wife to Mr. Milton, 1943; Kralj 
Isus — King Jesus, 1946). U nji- 
ma povezuje autentičnu građu s 
kadšto subjektivnim i antikroni- 
stičkim shvaćanjem prošlih zbi- 
vanja. 


Suvremena engleska poezija (I. Slamnig 
i A. Šoljan), Zagreb 1956; Ja, Klaudije 
(M. Jovanović), Novi Sad 1956; Antologija 
svjetske lirike, Zagreb 1956, 1965; Antolo- 
fila savremene engleske poezije, Beograd 
957; Zlatno runo (B. Nedić i Ž. Simić), 
Beograd 1957; Homerova kći (N. Proda- 
nović—Ćurčija), Beograd 1958; Vojvoda 
Belizar (R. Šovary i M. Mihaljević), Zag- 
reb 1959; Klaudije i Mesalina (D, Niko- 
lić), Beograd 1960; Opsada i pad Troje 
(V. B. Dukanović i M. Pajić), Beograd 


1964. 
iv 
GRAY, Thomas (Tomas 
Grej, 1716—1771), engleski pje- 


snik, jedan od preteča roman- 
tizma. Povučen i odan kabinet- 
skom radu, stekao je široku kla- 
sičku naobrazbu. Napisao je sve- 
ga dvadesetak pjesama koje zbog 
besprijekorne forme i novih sa- 
držaja zauzimaju važno mjesto 
u razvitku engleske poezije. U 
njima, osobito u ranijima, osla- 
nja se doduše na klasicističke 
poetske konvencije, ali se ujedno 
i udaljava od ustaljenih normi 
tadašnjeg književnog stvaranja, 
i to demokratskim stavovima, 
interesom za nordijske i staro- 
keltske teme, melankoličnim ra- 
spoloženjima i trijeznom spozna- 
jom ljepota prirode. Grayova 
sklonost  refleksivno-melankolič- 
noj poeziji nazire se već u rani- 
jim pjesmama, napr. u Himni ne- 
sreći (Hymn to Adversity, 1742) 
i u Odi pogledu iz daljine na 
Itonski koledž (Ode on a Distant 
Prospect of Eton College, 1747), 
a u potpunosti dolazi do izražaja 
u njegovoj najpoznatijoj pjesmi 
pod naslovom Elegija napisana 
na seoskom groblju (Elegy Writ- 
ten in a Country Churchyard, 
1751). Prožeta smirenim razmi- 
šljanjima o sudbini čovjeka, o 
njegovu životu i smrti, ta pjesma 
pripada krugu evropske predro- 


GRAY 
GREEN 


mantičke tzv. »grobljanske poe- 
zije« (v. Klopstock, Foscolo). 
Mnogi su stihovi te Elegije, u 
kojoj se očituje također pjesni- 
kova ljubav prema malom čovje- 
ku i idiličnom životu sela, postali 
trajnom svojinom Engleza. U ka- 
snijoj fazi stvaranja G. je napi- 
sao dvije tematski i formalno 
pretencioznije ode po uzoru na 
Pindara (v.): Put poezije (The 
Progress of Poesy, 1754—57) i 
Bard (The Bard, 1757) koju je 
izgradio na motivima iz velške 
povijesti. Plod njegova interesa 
za nordijsku poeziju su pjesme 
Fatalne sestre (The Fatal Sisters, 
1761) i Odinov silazak (The De- 
scent of Odin, 1761), kojima je 
pokušao doseći drevne originale. 


Antologija svjetske lirike, Zagreb 1956, 
1965. 


bkk 


GREEN, Julien (Žilijen 
Grin, 1900), francuski pisac anglo- 
-saksonskog porijekla. Odgojen u 
protestantizmu, prigrlio je u ra- 
noj mladosti katoličanstvo i po- 
novo mu se vratio poslije dugog 
razdoblja sumnji, kriza i odrica- 
nja. G. je osamljena i složena 
pojava kojoj je teško odrediti 
književnu pripadnost. Po oštroj 
kritici katoličkih provincijskih 
sredina podsjeća na Mauriaca 
(v.), po silovitoj viziji svijeta nad 
koji se nagnula sjena zla bliz je 
Bernanosu  (v.), po sklonosti 
maštovitom i natprirodnom sro- 
dan je engleskim romantičarima, 
a po osjećaju besmisla postoja- 
nja povezan je s egzistencijaliz- 
mom. Najznačajniji su mu roma- 
ni Adrienne Mesurat (1927), Put- 
nik na zemlji (Le Voyageur sur 

la terre, 1927), Lćviathan (1929), 
Drugi san _ (L'Autre _sommeil, 
1931), Vizionar (Le Visionnaire, 
1934) i Ponoć (Minuit, 1936). 
Ispod odmjerenog, klasičnog obli- 
ka vrije najosebujniji svijet liko- 
va snažne individualnosti, izra- 
zite, iako neobične psihologije. 
Stješnjeni  ustajalim okvirima 
provincije, mučeni mbrom i 
apsurdom života, njegovi junaci 
preobraćaju svoja beznadna tra- 
ženja apsolutne čistoće postoja- 
nja u negativni revolt, tražeći 
izlaz u zločinu, frenetičnoj seksu- 
alnosti, ludilu, tlapnji ili snovima. 
Osamljeni, okruženi mržnjom ili 
ravnodušnošću, osuđeni su na 
propast jer su rješenje metafizi- 
čkog sukoba dobra i zla pokušali 
otkriti u zemaljskim stvarima. 
Rješenje i spas, međutim, nalazi 
se u komunikaciji s nevidljivim, 
u vjeri i molitvi. Zato je u ro- 
manima Varouna (1940) i Da 
sam ja vi (Si j'ćtais vous, 1947), 
napisanima u vrijeme piščeva 
vjerskog obraćenja, napetu tje- 
skobu zamijenila vedrina, a ne- 
mir i groznicu piti meditacija 
i molitva. Premda su u piščevo 
stvaranje unijeli svjetliju notu, 
ovi se romani doimlju slabije od 
prijašnjih, jer su lišeni nekada- 
nje dramatike i vizionarske sna- 
ge. Ostali su mu romani Momnt-Ci- 
nčre (1926), Ključevi smrti (Les 
cles de la mort, 1928), Olupine 
(Epaves, 1932), Moira (1950), Pre- 
stupnik (Malfaiteur, 1956) i Sjena 
(L'Ombre, 1956). Posebno treba 
istaći Dnevnik (Journal, 1928— 
1956), u sedam svezaka, iscrpni 
dokument koji osvjetljava pišče- 
vu ličnost i umjetnička htijenja. 
Dosad su mu izašla i 3 dijela 
autobiografije: Otići prije dana 

(Partir avant le jour, 1963), Ti- 
suću otvorenih putova (Mille che- 
mins ouverts, 1964) i Daleka ze- 
mlja (Terre lointaine, 1966). G. 
se s manje sreće okušao i kao 
pisac kazališnih komada Jug 
(Sud, 1953) i Neprijatelj (L'Enne- 
mi, 1954). 


Levijatan (M. Perković), Zagreb 1937. 
mw 


GREENE, Graham (Gre- 
em Grin, 1904), engleski romano- 
pisac. Nakon djetinjstva provede- 
nog u osjećajnoj pustoši G. je na 
studiju proživio duboke krize 
moralnih i religioznih opredjelje- 
nja. Približivši se najprije kraj- 
njoj ljevici, prigrlio je zatim ri- 
mokatoličku vjeru, ali je zadržao 
živu osjetljivost za socijalne pro- 
bleme. To dolazi do izražaja u 
njegovim pripovjedačkim  djeli- 
ma, koja se zbivaju na svim neu- 
ralgičnim tačkama modernoga 
svijeta. G. dijeli svoje knjige na 
ozbiljnije »romane« i laganije 
»razonode« (Greenov termin), ali 
u jednima i drugima razvija za- 
nimljiva radnju punu dramatič- 
nih napetosti na vanjskom i unu- 
trašnjem planu. Detektivskom 
zapletu i uzbudljivoj hajci, fizič- 
koj potjeri i strahu odgovara mo- 
ralna razapetost i potreba da se 
čovjek opredijeli, aktivno anga- 
žira u odnosu prema bogu ili 
prema nekoj političkoj oružanoj 
borbi. Prije rata smještavao je 
fabulu u evropska poprišta borbi 
između revolucionara i policijski 
održavanog poretka, npr. u Lon- 
donu (Bojište — It's a Battle- 
field, 1934) ili Srednju Evropu, 
uključivši Jugoslaviju (Carigrad- 
ski vlak — Stamboul Train, 1932), 


odnosno u svijet gangsterskih 
obračuna  (Brightonska stijena 
u nas prev. Ubojica i slatkiš — 
Brighton Rock, 1938) ili u poli- 
tičkim sukobima raskoljeni Mek- 
siko (Sila i slava — The Power 
and the Glory, 1940); za vrijeme 
rata zamišljao ju je u Srednjoj 
Africi, gdje je boravio u vojnoj 
službi (Srce stvari — The Heart 
of the Matter, 1948), a kasnije, 
nepogrešivim instinktom, puto- 
vao je zemljama koje su nepo- 
sredno nakon toga ulazile u sre- 
dište svjetske pažnje: Indokina 
(Mirni Amerikanac — The Quiet 
American, 1955), Kuba (Naš čov- 
jek u Havani — Our Man in Ha- 
vanna, 1958), Kongo (Bolesnik s 
ispaljenom ranom — u nas pr. 
Gubave duše — A Burnt-out Case, 
1961), Haiti (Komedijaši — The 
Comeđians, 1966). Usprkos lokal- 
nom koloritu u svakoj od tih knji- 
ga, te se sredine s pravom sma- 
traju metaforama za poprište na 
kojemu se čovjekova savjest 
obračunava s vlastitom inercijom. 
A sugestivni opisi stagnacije, ra- 
spadanja, besmislenog ratovanja 
i ispraznog osjetilnog uživanja 
pridonose popularnom uspjehu 
Greenovih romana. Teološki dog 
matizam i nepotpuno uočavanje 
društvenih problema oblikuju 
tok nekih djela na štetu umiet- 
ničkog integriteta, ali u najbo- 
ljim djelima religiozni i politički 
motivi (koji su, uostalom, u ka- 
snijim knjigama izrazito progre- 
sivno interpretirani) pridonose 
dramatičnom predočivanju bitne 
egzistencijalne problematike. U 
kraćim pričama i u dramama 
(Salon — The Living Room, 1953, 
i dr.) i filmskim scenarijima 
(Treći čovjek — The Third Man, 


19 Strani pisci 


GRGUR NAZIJANSKI 


1950), G. se na različitim razina- 
ma vraća istom sadržaju. Neki 
od eseja u zbirci Izgubljeno dje- 
tinjstvo (The Lost Childhood, 
1953) posvećeni su piscima pret- 
hodne generacije koji su utjecali 
na piščevo umjetničko sazrijeva- 
nje (v. H. James, Conrad). 


Mirni Amerikanac (Lj. Radović), Sarajevo 
1957; Poverljivi agent (M. Marinović), Sa- 
rajevo 1957; Ministarstvo straha (Lj. Ra- 
dović), Beograd 1960; Naš čovek u Havani 
(Lj. Radović), Beograd 1960; Brodolomci 
(O. Stefanović), Sarajevo 1960; Plaćeni 
ubica (Đ. Milikić), Beograd 1960; Ubojica 
i slatkiš (B. Pečnik—Kroflin), Zagreb 1961; 
Gubave duše (Lj. Radović), Beograd 1961; 
Treći čovek (Lj. Radović), Beograd 1961; 
Suština stvari (Lj. Pavlović), Beograd 1966. 


iv 
GREJ —> Gray 

GREJVZ —> Graves 
GRGUR NAZIJANSKI 


(Grčgorios ho Nazianzečnos, oko 
330 — oko 390), grčki kršćanski 
pisac, jedan od najznačajnijih 
istočnih »crkvenih otaca«. Rodio 
se kod Nazijanza u maloazijskoj 
pokrajini Kapadokiji kao sin ta- 
mošnjega biskupa. Prošao je kroz 
retorske škole u kapadočkoj Ce- 
zareji, Aleksandriji i u Ateni. U 
Ateni je studirao sa svojim ze- 
mljakom Bazilijem (v.). Tek po 
povratku u domovinu krstio se 
i povukao u pustinjački život. 
Askeza ga je osobito privlačila 
zbog izvanredno razvijenoga osje- 
ćaja za prirodu. Godine 374, na- 
slijedio je oca kao biskup u Na- 
zijanzu, ali ga javna crkvena dje- 
latnost nije privlačila, pa se opet 
povukao u osamu i posvetio 
askezi i književnom radu. Naj- 
plodniji je bio kao retorički 
pisac i u tome je velik majstor. 
Najpoznatije mu je pet Govora 

GRGUR NIŠKI 
GRIBOJEDOV 


(Homiliai) u kojima je 380. u 
Carigradu branjo pravovjernu na- 
uku o trojstvu. Njima je stekao 
počasni naslov teologa. Sastavio 
je mnoge svečane propovijedi za 
velike kršćanske blagdane, po- 
hvalne govore, nadgrobne govore, 
i dva govora protiv otpadnika, 
cara Julijana. Smjelim slikama i 
neočekivanim obratima  zaoku- 
plja slušaoce za koje zna da su 
stilistički sladokusci. Bizantinci 
su ga zvali kršćanskim Demoste- 
nom (v.). S kraja njegova života 
sačuvana je zbirka Pisama (Epi- 
stolai) koja su također mala sti- 
listička remek-djela. Pisana su o 
beznačajnim povodima ali su bri- 
žljivo izdjelana i namijenjena 
objavljivanju kao stilistički uzori. 
U posljednjim godinama života 
počeo je pisati pjesme. Neke su 
od njih posvećene dogmatici i 
kršćanskom moralu te nemaju 
veće pjesničke vrijednosti. Mno- 
go su značajnije autobiografske 
pjesme i lirske himne u kojima 
se približio Augustinovim Ispo- 
vijestima (v.). U dvije takve pje- 
sme G. je napustio tradicionalnu 
kvantitativnu metriku i prihvatio 
mlađi akcenatski ritam. Pjesma- 
ma je postao utemeljiteljem bi- 
zantske lirike. 


Rac—Lasman, Izbor iz stare književnosti 
kršćanske, Zagreb 1917; Antologija svjet- 
ske lirike, Zagreb 1956, 1965; Orfej i Pan 
— Antologija  starohelenske lirike (T. 
Smerdel), Zagreb 1964. 

rk 


GRGUR NIŠKI (Grečgo- 
rios ho Nyss&s, oko 335 — poslije 
394), grčki kršćanski pisac i zna- 
čajan istočni »crkveni otac«, Ro- 
dio se u Cezareji u maloazijskoj 
pokrajini Kapadokiji kao mlađi 
brat Bazilija Velikoga (v.). Dobio 

je odlično obrazovanje i djelovao 
neko vrijeme kao govornik. God. 
371. postavio ga je brat protiv 
njegove sklonosti za biskupa u 
Nisi, malom kapadočkom gradu. 
Zapleten u crkvene sukobe do- 
živio je progone i mnoge teškoće. 
Među velikim kapadočkim krš- 
ćanskim piscima (v. Bazilije Ve- 
liki i Grgur Nazijanski) on je 
najdublji mislilac i mnogostran 
pisac. Sastavio je komentare uz 
Bibliju (v.), dogmatska i asket- 
ska djela, govore, a sačuvala mu 
se i zbirka pisama. U svojim je 
pogledima bio pod jakim utjeca- 
jem  platonske filozofije. Po 
umjetničkoj snazi zaostaje za 
bratom Bazilijem i Grgurom Na- 
zijanskim. Djela su mu izvanred- 
no zanimljiva i važna kao svjedo- 
čanstvo o književnim i intelek- 
tualnim preokupacijama 4. st. i 
kao izvor za poznavanje antičke 
književnosti jer se u njemu nala- 
ze citati iz mnogih izgubljenih 
djela. 


Rac—Lasman, Izbor iz stare književnosti 
kršćanske, Zagreb 1917. k 
r 


GRIBOJEDOV, Aleksandr 
Sergejevič  (1795—1829), ruski 
dramatičar.  Plemić, diplomat, 
jedno vrijeme blizak dekabristi- 
ma. U komediji Teško pametno- 
me (Gore ot uma, 1825) obliko- 
vao je niz likova iz moskovskog 
plemićkog salona i suprotstavio 
im inteligenta, društvenog opor- 
benjaka i rezonera Čackoga, koji 
u svojim monolozima izriče na- 
predne misli suvremenih ruskih 
plemićkih intelektualaca. Likovi 
iz višeg moskovskog društva, 
predstavnici civilnih vlasti (Fa- 
musov) i vojnih (Skalozub), čan- 


kolizi (Molčalin) ocrtani su sati- 
rički. Po stilu komedija je klasi- 
cistička, ali G. vrši i neka odstu- 
panja od normi: mjesto aleksan- 
drinca uvodi gipkiji raznostopni 
jampski stih, proširuje mogućno- 
sti rimovanja i uvodi govorni je- 
zik. Sve to čini komediju i do 
danas živom, a mnoge su izreke 
iz nje ušle kao poslovice u ruski 
jezik. 


Teke pametnom (G. Stojanović), Zagreb 


af 


GRIEG, Nordahi (Nurdal 
Grig, 1902—1943), norveški pje- 
snik, romanopisac i dramatičar. 
Pustolovan i lutalački život mla- 
dog autora odrazio se u knjizi 
pjesama Oko Rta dobre nade 
(Rundt Kap det gode haab, 1922), 
lirskom dnevniku s putovanja u 
Australiju, i u romanu iz života 
pomoraca Brod nastavlja ploviđ- 
bu (Skibet gaar viđere, 1924), za- 
paženom naročito zbog oštre kri- 
tike društvenih odnosa. Piščeva 
odanost socijalističkoj misli i 
njegov borben stav u razdoblju 
Pučke fronte protiv fašizma oči- 
tuje se u dramama s aktualnom 
političkom i društvenom proble- 
matikom (npr. Naša čast i naša 
moć — Vdr aere og vđr makt, 
1935) i u romanu Svijet još mora 
biti mlad (Ung md verden ennu 
vere, 1938). Njegovim najznačaj- 
nijim dramskim djelom smatra 
se Poraz (Nederlaget, 1937), u 
kojem pokušava = prispodobiti 
atmosferu i značaj Pariške ko- 
mune god. 1871; iako se poslužio 
znanstvenom građom, u tekstu 
preteže patetička idealizacija nad 
prikazom stvarnih povijesnih fak- 


GRIEG 
GRIGOR NAREKACI 


tora. Posmrtno objavljena poe- 
zija (Sloboda — Friheten, 1944; 
Nada — Hdbet, 1947), prožeta 
doživljajem burnih predratnih i 
ratnih zbivanja, u izrazu je smi- 
renija: čuvstveno uzbuđenje i po- 
tresenost kriju se u stihovima 
mirnoga toka i jednostavne sli- 
kovitosti, kadšto izvanredno lapi- 
darnim. 

Antologija svjetske lirike, Zagreb 1956, 


1965; Moderna nordijska poezija (I. Slam- 
nig i A. Šoljan), Sarajevo 1961. 


vž 


GRIFIUS —> Gryphius 


GRIGOR —NAREKACI, 
(Grigor Narekaci, 950—1010), ar- 
menski pisac. Preteča je tzv. sre- 
brnog razdoblja u armenskoj 
kulturi (12. st.), razdoblja rela- 
tivnog blagostanja Armenije, koje 
je u njezinoj dinamičnoj povije- 
sti započelo obnovom nacionalne 
nezavisnosti (10—14. st.) nakon 
gotovo tristogodišnjeg općeg mrt- 
vila u bizantsko-perzijskom i 
arapskom ropstvu. Stekao je 
svjetski glas knjigom molitava 
Narek (kako se zove samostan 
na jezeru Van, gdje je živio). To 
je neka vrst solilokvija u tradi- 
ciji vjerske književnosti, ali s 
mnogo uzbudljivih podataka iz 
tokova svijesti jedne duboko 
osjećajne i složene ličnosti, date 
rafiniranim jezikom i stilom pra- 
vog umjetnika, što djelo čini je- 
dinstvenim u njegovu žanru. 
is 
GRICGORIJE NAZIJANSKI 
—> Grgur Nazijanski 


GRIGORIJE NIŠKI —> 
Grgur Niški 

GRILLPARZER 


GRILLPARZER, Franz 
(Franc  Grilparcer, 1791—1872), 
najveći austrijski dramatičar. 
Nastavljajući na estetsku tradi- 
ciju njemačke klasične epohe 
(v. Goethe) i na vitalan stil au- 
strijskoga pučkog teatra, G. je na 
svoj način izrazio životno raspo- 
loženje domaćega = građanstva 
prije 1848, u epohi tzv. biderma- 
jer-kulture. To raspoloženje u 
sjeni Metternichove reakcije, o- 
bilježeno rezignacijom, bijegom 
iz javnog života u građansku idi- 
lu, u skrovitost obiteljskih razo- 
noda i sitnih strasti, odrazilo se 
manje ili više u svim njegovim 
djelima. No ona nipošto ne osta- 
ju na razini sentimentalne idile, 
već duh bidermajera iznose du- 
boko problematski, često stilom 
visoke tragedije. Pri tom huma- 
nistički idealizam i romantička 
metafizika Goetheova doba kod 
Grillparzera ustupaju miesto psi- 
hologiji i skepticizmu. To poka- 
zuje već prvo zrelo ostvarenje, 
tragedija Sappho (1818): uspr- 
kos antiknom ruhu, fabula o 
ljubavnom  razočaranju, odrica- 
nju i smrti slavne grčke pjesni- 
kinje po duhu nije nimalo an- 
tikna; ona je naprotiv izraz pje- 
snikova karakterističnoga psiho- 
loškog konflikta između životnog 
sklada, sazdanog na čednosti, i 
snažnih, neobuzdanih strasti, ko- 
je čovjeka ugrožavaju i izlažu 
pogibelji. Antičkom se građom 
G. koristio i u narednom djelu, 
trilogiji Zlatno runo (Das golde- 
ne VliefB, 1822), gdje mitsko zbi- 
vanje pokazuje pogubnost bez- 
umnih strasti, jačih od čovjeka. 
Antici se kasnije još jednom 
vratio u tragediji Valovi mora i 
ljubavi (Des Meeres und der 

Liebe Wellen, 1831); ta je dram- 
ska balada o kobnoj ljubavi grč- 
ke svećenice Heroje i lijepa mla- 
dića Leandra zacijelo Grillpar- 
zerovo pjesnički najsavršenije 
djelo. Probleme svog vremena i 
osobne doživljaje pjesnik ni u 
jednoj drami nije prikazao u su- 
vremenu ruhu: pored antike zao- 
kuplja ga samo povijesna, mit- 
ska ili uopće starija književna 
građa. Od povijesnih je djela 
Uspon i pad kralja Otokara 
(Konig Ottokars Gliick und En 
de, tragedija, 1825) značajna na- 
pose za razumijevanje autorova 
stava prema neobuzdanom, »ve- 
likom« junaku: osuđen je na 
propast jer prezire etički ideal 
plemenite skromnosti i samood- 
ricanja. = Austrijskoj — povijesti 
vratio se G. u svom posljednjem 
djelu, u drami Nesloga braće u 
lozi Habsburg (Ein Bruderzwist 
im Hause Habsburg, oko 1855, iz 
ostavštine). Bavljenje španjols- 
kim teatrom (v. Lope de Vega i 
Calderon) odjeknulo je u »dram- 
skoj bajci« San koji je Život 
(Der Traum, ein Leben, 1834) i 
u jedinoj njegovoj komediji, Jao 
onome koji laže (Wehe dem, 
der liigt, 1838). U »dramskoj baj- 
ci«, koja i po naslovu upućuje na 
Calder6ćna, sjedinjuje se pjesni- 
čka poruka bidermajera s gro- 
tesknom maštom pa i s prikazom 
podsvjesnih elemenata ljudske 
psihe, u kojem se može naslutiti 
Freudova psihoanaliza (potekla, 
kasnije, također iz Beča). Iz 
ostavštine su drame  Libussa 
(1844, s mitskom građom iz sla- 
venske prošlosti) i Židovka iz 
Toleda (Die Jiidin von Toledo, 
1850). Od ostalih djela ističu 
se duhoviti, britki epigrami i 


pripovijetka Jadni svirač (Der 
arme Spielmann, 1848), potre- 
sna psihološka studija iz suvre- 
menog Beča. 


Sandomirski 


manastir. (M. 
Beograd 1964. 


Jovanović), 


vž 


GRIMM, Jacob  (Jakop 
Grim, 1785—1863) i Wilhelm (Vil- 
helm, 1786—1859), njemački knji- 
ževnici i filolozi. Braća su veći 
dio života provela zajedno sura- 
đujući u znanstvenom i književ- 
nom radu. Zbog liberalnoga poli- 
tičkog stava obojica su 1837. izgu- 
bili službu u Gčttingenu, gdje su 
bili sveučilišni profesori. Javno 
naučno djelovanje nastavili su 
(od 1841) kao članovi berlinske 
Akademije nauka. Svjetsku po- 
pularnost i značajno mjesto u 
povijesti književnosti stekli su 
zbirkom Dječje i domaće bajke 
(Kinder- und Hausmidrchen, 1812— 
—1815) koja sadrži 210 bajki, 
pučkih priča, pošalica itd. To fol- 
klorno blago, zabilježeno prema 
njemačkoj usmenoj predaji, od 
starine je svojina mnogih naro- 
da. Zastupajući uvjerenje roman- 
tičara da se u tim oblicima na- 
rodne epike očituje baština drev- 
nih mitova i »duh naroda«, ose- 
bujno obilježje kolektivnoga pje- 
sničkog stvaralaštva, Grimmovi 
su u načelu težili za tim da do- 
čaraju autentični stil izvora; u 
praksi su, međutim, često dali 
maha vlastitoj  pripovjedačkoj 
mašti, pa su njihovi tekstovi (na- 
ročito u drugoj redakciji djela, 
1819) znatno prošireni: naivnoj 
naraciji izvornika dodani su opis- 
ni elementi, živopisne pojedino- 
sti, kadšto motivi iz drugih vrela, 
a jače je naglašena i logička mo- 


GRIMM 
GRIMMELSHAUSEN 


tivacija. Stoga se jasno naziru 
tragovi stila i pripovjedačke teh- 
nike romantičke novelistike. Zbir- 
kom bajki i srodnim publikacija- 
ma braća G. stvorili su uzorke 
koji su potakli folklorističku dje- 
latnost u mnogim zemljama, a 
svojim filološkim radovima (s 
područja povijesti njemačkog je- 
zika, leksikografije, etnografije) 
utemeljili su većinu grana znan- 
stvene germanistike. Jacob G. 
živo se zanimao i za jezik i usme- 
no pjesništvo naših naroda, o 
čemu svjedoče neki njegovi pri- 
jevodi i članci a posebno prepi- 
ska s Vukom Karadžićem. 

Bajke (V. Krali), Zagreb 1952; 1958, 19643; 
Priče (V. Kralj), Zagreb 1953, 19641; Bajke 
(B. Živojinović), Beograd 1963, 19663; Bajke 
(M. Babamović), Sarajevo 1964. 


s 


VE 


GRIMMELSHAUSEN, 
Hans Christoph (Hans Kristof 
Grimelshauzen, oko 1620—1676), 
njemački romanopisac u epohi 
književnog baroka. Proživio je 
burnu mladost u vrtlogu tridese- 
togodišnjeg rata; književnu na- 
darenost otkrio je tek potkraj 
života, kad se smirio kao načel- 
nik gradića na jugu Njemačke. 
Od brojnih, dijelom pomodnih, 
romana živi još i danas njegovo 
najvrednije djelo: roman Pusto- 
lovni Simplicissimus (Der aben- 
teuerliche Simplicissimus, 1668— 
—69). Njime pisac nadovezuje na 
tradiciju španjolskog pikarskog 
romana (v. Lazarillo de Tormes), 
iznoseći autobiografski obojenu 
sudbinu potepuha, koji plemeni- 
tom naivnošću, ali i vragolja- 
stom srećom prolazi bezbrojne 
zgode i nezgode u objema voj- 
skama  tridesetogodišnjeg rata; 

junak se na kraju odriče svijeta, 
u kojemu je spoznao samo kao- 
tičnost i prolaznost svega zbiva- 
nja. Snaga je romana u obilju 
realističkih opažanja iz vojnič- 
kog, seoskog i gradskog života, 
koji se združuju u široku i šare- 
nu sliku piščeva vremena. Uspr- 
kos slabostima (napose stilskom 
neskladu između realističkih ele- 
menata i konvencionalnih ustu- 
paka baroknom romanu), Sim- 
plicissimus se smatra prvim zna- 
čajnim njemačkim romanom, a 
njegovi se tragovi naziru u ka- 
snijem razvitku te književne vr- 
sti u Njemačkoj. 

Simplicissimus .(N. Popović), Beograd 


1953; Pustolovni Simplicissimus (prerada 
za omladinu, M. Kon), Sarajevo 1954. 


vž 
GRIN —> Green, Julien 
GRIN —> Greene, Graham 


GRIN, Aleksandr Stepa- 
novič (pravim imenom Grinevski, 
1880—1932), ruski pripovjedač, 
poljskog porijekla. Živio je u 
unutrašnjosti Rusije, bio je ko- 
pač zlata, drvosječa, težak, po- 
morac. Borio se u redovima 
Crvene armije, kasnije se povu- 
kao u osamljenost. Oslanjajući se 
na  zapadnoevropsku  avanturi- 
stičku i fantastičnu prozu, stvo- 
rio je egzotični svijet izmišljenih 
i neobičnih gradova, mora i luka, 
zemalja napučenih ljudima do- 
brim i izuzetna značaja, U većini 
njegovih novela, pripovijesti i 
romana ima mnogo šarenila u 
prizorima i opisima fantastičnih 
gradova, ima poetizacije, simbo- 
like, ali i određenih aluzija na 
društvene pojave. Autor je veli- 


294 


koga broja djela, među kojima se 
ističu pripovijest Crvena jedra 
(Alye parusa, 1921) i romani Zlat- 
ni lanac (Zolotaja cep', 1925), Lu- 
talica po valovima (Beguščaja po 
volnam, 1928), Put nikuda (Do- 
roga nikuda, 1930). Premda su mu 
sabrana djela objavljena već 
1927—29, G. je dugo smatran 
»Imistikom«, pa je tek u pedese- 
tim godinama ponovo »otkriven«, 
ali još uvijek nije književnohisto- 
rijski prikazan. Nema sumnje, 
međutim, da je u domovini među 
najčitanijim piscima. 

Lutalica po valovima (Ž. Kostić), Beograd 
1955; Put u nepoznato (J. Armić), Sara- 


jevo 1965; Suvremeni ruski pisci I (V. 
Flaker), Zagreb 1963. 
af 


GRYPHIUS, Andreas (An- 
dreas Grifius, 1616—1664), nje- 
mački pjesnik i dramatičar. Ro- 
dom iz Šleske, proveo je veći dio 
života kao dvorski i gradski či- 
novnik u toj pokrajini. Književno 
je obrazovanje proširio na puto- 
vanjima po zapadnoj Evropi i 
Italiji. U vrijeme kad mu je do- 
movina bila izložena pustošenji- 
ma tridesetogodišnjeg rata G. je 
u pjesmama (sonetima, odama, 
1639, 1643, sabrane 1657) izrazio 
osjećaj prolaznosti i ništavosti 
ljudskog života, ne prežući ni 
pred krajnje drastičnim opisima 
rasapa i smrti. Barokni, religioz- 
no utemeljeni motiv ispraznosti 
svega što je »ovozemaljsko« 
(»vanitas mundi«) glavna je te- 
matska potka te poezije, u kojoj 
se ustaljena stilska obilježja 
pjesničkog jezika u 17. st. (ku- 
mulacija, antiteze, specifična sli- 
kovitost) sjedinjuju u izrazu na- 
pregnute patetike. Autorove tra- 


gedije (npr. Leo Armenius, 1650; 
Paulus Papinianus, 1659) imaju 
samo književnopovijesno znače- 
nje. Po ugledu na Seneku (v.) i 
Vondela (v.), statička dramatur- 
gija ovdje služi baroknoj sintezi 
dramske retorike i vizuelne kom- 
pozicije. Vitalne komike ima u 
šaljivim igrokazima, u kojima G. 
nadovezuje na antičku (v. Plaut) 
i renesansnu komediju; npr. u 
komadu Absurda comica ili Gos- 
podin Peter Squenz (Absurda co- 
mica oder Herr Peter Squenz, 
1658), koji se parodistički poi- 
grava s konvencijama teatarske 
igre, rugajući se praksi građan- 
skih kazališnih amatera. U odno- 
su na tadanje književne norme 
nov je i zanimljiv spoj konven- 
cionalnog igrokaza i vedre pučke 
igre (s literarizacijom narječja) 
u dvostrukoj komediji Zaljubljen 
duh; Ljubljena Trnoruža (Ver- 
liebtes Gespenste; Die geliebte 
Dornrose, 1661). 


PI 

GUALTERUS AB 


INSULIS —> Gautier de 
Chatillon 

GUARINI, Giambattista 
(Džambatista — Gvarini,  1538— 


—1612), talijanski pjesnik. Služio 
je na raznim dvorovima. Autor 
je brojnih stihova (Rime, 1598), 
komedije Bolesnica od vođene 
bolesti (L'idropica, obj. 1613), 
političke i kritičke proze i mno- 
gih Pisama (Lettere, 1593). Naj- 
važnije mu je djelo Vjerni pastir 
(Pastor fido, 1590), pastirska dra- 
ma, uz Tassova (v.) Amintu uzor 
te književne vrsti. Glavna je oso- 
bina njezina složenog sadržaja, 
s maštovitim zapletom i nenada- 


GUARINI 
GUDMUNDSSON 


nim obratima, veličanje čulne 
ljubavi i uživanja kratkog života. 
Lirski dijelovi i njihova tražena 
muzikalnost u kojoj se naslućuje 
buduća melodrama (v. Metasta- 
sio) često svojom samostalnošću 
prevladavaju nad dramskima, a 
težnja za formalnom novošću i 
naglašena senzualnost (osobito u 
dramski najuspjelijem liku po- 
žudne Coriske) predznak su ti- 
pičnih značajki u poeziji 17. st. U 
pastorali se izmjenjuju tragički 
i komički elementi, te ju je autor 
nazvao tragikomedijom. Djelo je 
imalo velik utjecaj na ukus i 
poeziju baroka u Evropi pa i u 
nas (npr. u Dživa Bunića) i mno- 
go su ga oponašali i prevodili. 
Hrvatski prijevod Frana Lukare- 
vića Burine_ (Vjerni pastijer, 
1592) bio je vjerojatno prvi, kao 
što je i Zlatarićev Ljubmir (1580) 
prvi prijevod Tassova Aminte. 


M. Pantić, Poetika humanizma i renesanse 
I—ll, Beograd 1963. fč 

GUDMUNDSSON, Krist- 
mann (Kristman Gudmundson, 
1902), islandski pripovjedač. God. 
1924. preselio se u Norvešku gdje 
je ostao do početka drugoga 
svjetskog rata. Tu se i afirmirao 
kao pisac, objavivši na norve- 
škom jeziku niz romana i pripo- 
vijedaka tematski vezanih za 
Island. Kao i G. Gunnarsson (v.), 
u romanima ostvaruje suvreme- 
nu varijantu starih »saga«, ali se 
njegovo stvaranje ipak razlikuje 
od Gunnarssonova. To se prije 
svega odnosi na psihoanalitički 
interes za unutarnji svijet čovje- 
ka u čijoj prirodi vidi dvojstvo 
dobra i zla. Ostavljajući po strani 
etičku i društvenu problematiku, 

u svim se romanima neprekidno 
vraća temi sukoba ljubavi i 
mržnje, odnosno temi čovjekova 
sna o sreći i njegova straha pred 
zlom koje nosi u sebi. A vezan 
za tlo i prirodu Islanda, G. unosi 
u svoju prozu duboko doživljene 
i vjerne opise rodnog kraja koji 
sa psihološko-nagonskim portre- 
tima njegovih likova čine neras- 
kidivu cjelinu. Tako se radnja 
romana Jutro života (Livets mor- 
gen, 1929) zbiva u teškim, ali 
iskonski lijepim prirodnim uvje- 
tima nekog naselja uz more, a 
glavni su joj pokretači ljubav i 
mržnja. Istakao se i kao pozna- 
valac dječje psihologije, npr. u 
romanu Plava obala (Den biđ 
kyst, 1931) gdje je glavni junak 
dječak bez roditelja. Značajan je 
i njegov povijesni roman Boginja 
i bik (Gudinnen og oksen, 1937— 
—38) u kome, pišući o događaji- 
ma na Kreti 4000 godina pr.n.e., 
često aludira na suvremene pri- 
like. 


Plava obala (N. Pavlović), Beograd 1951; 
Jutro života (V. Radonić), Sarajevo 1958. 

GUERRA —JUNQUEIRO, 
Abilio _ Manuel (Abiliu Manuel 
Gera Žunkeru, 1850—1923), jedan 
od najvećih pjesnika novije por- 
tugalske književnosti. Prvo raz- 
doblje njegova stvaralaštva ka- 
rakterizirano je sarkastičnim i 
borbenim stavom. Pod očitim 
utjecajem Baudelairea (v.) piše 
poeme: Smrt Don Juana (A 
morte de D. Jođo, 1874), punu 
perverziteta i morbidne sklono- 
sti prema nemoralnom, bolesnom 
i nakaznom, Starost  Vječnog 
Oca (A Velhice do Padre Eter- 

no, 1885), žučljivu satiru protiv 
katoličke crkve, i Domovinu (A 
Pdtria, 1896), gdje jednako žesto- 
kim stihovima opisuje nekada- 
šnju slavu i tadašnje propadanje 
Portugala. Pored tih djela, ko- 
jima usprkos gomilanju odboj- 
nih pojedinosti treba priznati bo- 
gatstvo neočekivanih pjesničkih 
slika i muzikalnost čvrstih, odre 
šitih stihova, G. J. piše čistu li- 
riku, slikajući idilično i bez ima- 
lo sarkazma jednostavnost i po- 
šten rad malih ljudi (Jednostavni 
— Os Simples, 1892). Refleksivne 
pjesme: Govor kruhu (Oragdo ao 
P4o, 1902) i Govor svjetlosti (Ora- 
cđo a Luz, 1904) prožete su liriz- 
mom i napisane u zvučnu jeziku, 
punom finih nijansi i bogate har- 
monije riječi. 

pt 


GUICCIARDINI, France- 
sco (Frančesko Gvičardini, 1483— 
—1540), talijanski književnik, po- 
vjesničar i političar. Porijeklom 
iz ugledne firentinske obitelji i 
čuveni pravnik, sav je život po- 
svetio administrativnoj i politič- 
koj djelatnosti u službi Medicija 
i papa, iako je, zapažajući štetnu 
ulogu papinstva, bio pristaša 
umjerenog republikanskog reži- 
ma, poput mletačkog. Najbolje 
su mu djelo Uspomene (Ricordi), 
pisane jednostavnim i dinamič- 
nim izrazom, po čemu se ističu 
nad suvremenom klasicističkom 
prozom. U njima se ogleda sav 
G., karakterističan predstavnik 
talijanskog 16. st: praktičan i 
realist u politici i životu, pesi- 
mist u shvaćanju ljudske naravi, 
oprezan, no duboko human. Za 
razliku od Machiavellija (v.), 


Guicciardinijev je analitičan duh 
sagledavao povijesno značenje 
neposrednog trenutka, ne otkri- 
vajući novih političkih teorija i 
doktrina. Vrlo mu je značajno 
djelo Povijest Italije (Storia 
d'Italia), koje zahvaća gotovo 
pola stoljeća talijanske suvre- 
mene povijesti (1492—1534). Pi- 
sano donekle prema antičkim 
uzorima, no u prvom redu na 
temelju osobnog iskustva i doku- 
menata, djelo se odlikuje čvr- 
stom logikom i traženjem dub- 
ljih psiholoških motiva u ljud- 
skim akcijama i povijesnim zbi- 
vanjima. 


[č-mz 


GUILLEN, Jorge (Horhe 
Giljen, 1893), španjolski pjesnik, 
rodom iz Valladolida. Studirao je 
u Švicarskoj i Njemačkoj, bio 
lektor u Parizu i Oxfordu. God. 
1938. prebjegao je u SAD te i 
danas tamo predaje španjolsku 
književnost. Guillćn zauzima po- 
sebno mjesto u novijoj španjol- 
skoj poeziji. Dok u pjesmama 
većine — njegovih — suvremenika 
osjećamo angažiranje  unutra- 
šnjeg, emotivnog i intimnog ži- 
vota (pa stoga neke nazivaju in- 
timistima), on je predstavnik či- 
ste, intelektualne poezije, učenik 
i prevodilac P. Valćryja (v.). Ču- 
vao se bilo kakvih unutrašnjih 
uzbuđenja i subjektivnih ispovi- 
iesti i stvarao poeziju »bijele, 
potpune i vječne odsutnosti«, da 
se poslužimo jednim njegovim 
stihom. Svoju sliku svijeta otkri- 
vao je spekulativnom metodom. 
Približavao se stvarima oprezno 
i superiorno, kao iskusan i sa- 
bran kirurg, i znao je doprijeti 


GUILLEN, JORGE 
GUILLEN, NICOLAS 


do krajnjih granica u potrazi za 
biti pojava i stvari. Hladan je i 
zbijen. Služio se, najčešće, zatvo- 
renim strofama, i to najtežim 
oblicima, i gradio ih kao kakav 
precizan majstor, koji uz pomoć 
povećala slaže svoj osjetljivi i 
komplicirani stroj. Dao je div- 
nih rezultata, čudesnu sintezu i 
ravnotežu poetike i poezije. Sto- 
ga je težak i gotovo neprevodiv. 
Treba dosta napora da se prodre 
u njegov kristalni i suptilni svi- 
jet, koji se krije iza škrtih slika 
i ogoljenih rečenica. Njegova je- 
dina knjiga zove se Cdntico, a 
izdavao ju je do sada četiri puta 
(1928, 1935, 1945, 1950) i svaki put 
je proširivao. U posljednjem iz- 
danju ima 330 pjesama. 

Antologija svjetske lirike, Zagreb 1956; 
Antologija novije španjolske poezije (N. 


Milićević), Zagreb 1959; Spanska lirika (V. 
Košutić), Beograd 1963. 

GUILLEN, Nicolas (Ni- 
kolas Giljen, 1902), hispanoame- 
rički pjesnik, Kubanac. Studirao 
je pravo, bio novinar i tipograf. 
Zbog političkog rada morao je 
napustiti zemlju. U španjolskom 
građanskom ratu borio se na 
strani republikanaca. Putovao je 
u Sovjetski Savez, Kinu, SAD. 
Živi u Parizu. G. je prije svega 
socijalni pjesnik. Iz srca potla- 
čenog mulata pjevao je svoju 
Kubu, njene ljepote i njeno si- 
romaštvo. Tonove za svoju poe- 
ziju tražio je najviše u samom 
narodu, u folkloru kubanskih 
Crnaca, proučavajući istodobno 
španjolsku narodnu — pjesmu. 
Znao je sačuvati potpunu zvuč- 
nost narodnog stiha, obogaću- 
jući ga iskustvima moderne poe- 

zije i polazeći od pjesama crnač- 
kih pjesnika engleskog izraza. 
Tako je njegov strastveni glas 
sirove crnačke ritmove svoje ze- 
mlje podigao do istinskog pjeva, 
do čiste i snažne poezije. U nje- 
govim zvučnim romancama du- 
boko odjekuje bilo zemlje i tam- 
na bol njegove rase. Bogatstvo 
smionih metafora Kubanskim ele- 
gijama daje živ kolorit i veliku 
unutrašnju snagu, upravo kao u 
pjesmama Pabla Nerude (v.). 
Zbog izrazitog ličnog i posebnog 
tona G. pripada među najpozna- 
tije suvremene pjesnike Južne 
Amerike. Važnije su mu zbirke: 
Motivi sona (son — crnačka pje- 
sma s plesom) (Motivos de son, 
1930), Sdngoro Cosongo (1931), 
Španjolska (Espafia, 1937). 


Novija hispanoamerička poezija (N. Mili- 
ćević), Sarajevo 1962. 


nm 

GUINIZELLI, = Guido 

(Gvido  Gviniceli, izm. 1230. i 
1240—1276), talijanski pjesnik. 
Pripadao je gibelinskoj stranci 


i umro je u izgnanstvu. Njegova 
čuvena kancona K nježnu se srcu 
Ljubav uvijek sklanja (Al cor 
gentil repara sempre Amore) iz- 
razila je poetiku pjesničke škole 
»slatkoga novog stila« (»dolce 
stil nuovo«), kako ju je defini- 
rao Dante (v.), i sam pripadnik 
i najveći pjesnik tog smjera. Na- 
suprot hladnoj konvencionalno- 
sti u prethodnoj feudalnoj lirici 
prve talijanske tzv. sicilijanske 
pjesničke škole, u toj pjesmi, 
potpunom izrazu novih shvaća- 
nja karakterističnih za ljubavnu 
poeziju u društvu srednjovjekov- 
nih demokratskih komuna, lju- 
bav se doživljuje kao psihološki 

dubok osjećaj koji se rađa u ple- 
menitu srcu, kao individualno 
čovjekovo svojstvo koje se ne 
može po krvi naslijediti. Ljubav 
se poistovećuje s moralnim savr- 
šenstvom, s krepošću (virtu), 
žena s anđelom, a doživljaj nje- 
zine ljepote čovjeka neposredno 
uzdiže do kontemplacije božan- 
stva. To je gotovo programatski 
sadržaj kancone zbog koje je 
Dante pjesnika nazvao ocem svo- 
jim i ostalih liričara nove pjes- 
ničke škole. Novost Guinizelli- 
jeve lirike, vidljiva i u njezinu 
stilu, odaje se u iskrenu oduše- 
vljenju pjesnika, koji proučava 
moćan utjecaj fenomena ljubavi 
na čovjekovo biće, često prepu- 
šten više intelektualnom proma- 
tranju nego neposrednu osjećaju. 


Talijanska lirika, Zagreb 1939. 
Ič 


GUIRALDES, Ricardo 
(Rikardo Gviraldes, 1886—1927), 
argentinski romanopisac i pjes- 
nik. Rodio se u Buenos Airesu, 
umro u Parizu. U poeziji se po- 
vodio za modernim evropskim 
strujanjima i pisao neobične sti- 
hove, s dosta ekscesa u traganju 
za novim izražajnim mogućnosti- 
ma, ali sve to nije bilo bez smi- 
sla i dara. U njegovim zbirkama 
Kristalno zvonce (El cencerro de 
cristal, 1915), Mistične pjesme 
(Poemas misticos, 1928) ima an- 
tologijskih pjesama. No on je 
našao pravoga sebe tek u prozi. 
Njegov jedini roman Don Segun- 
do Sombra (1926) značio je ve- 
lik književni događaj i do danas 
se smatra možda najboljim ar- 
gentinskim romanom. U njemu 
je našao pravu mjeru između 


svojih sirovih nagona i evrop- 
ske kulture koju je upoznao u 
Parizu. Opisujući divlju pampu 
i primitivne Indijance, stvorio 
je djelo koje je istodobno ar- 
gentinsko i evropsko, moderno i 
tradicionalno. 
Don EN VAM Sombra (1. Čaberica), Zag- 
reb 

GUNN, Thom (Tom Gan, 
1929), engleski pjesnik. Jedan je 
od najizrazitijih pripadnika po- 
slijeratnog engleskog pjesničkog 
»Pokreta«. Odričući se ortodoks- 
nog doktrinarstva T. S. Eliota 
(v.) i romantičarskog egocentriz- 
ma Dylana Thomasa (v.), izra- 
žava težnje svoje generacije kada 
raznolikom, ali uvijek skrupuloz- 
nom versifikacijom koncizno is- 
kazuje originalnu misaonost. Kao 
u Audena (v.), ideja je njegove 
pjesme sukus konkretno zami- 
šljene dramatske situacije i ri- 
jetko se dorađuje do oblika lo- 
gički formulirane glose. Ubrzo 
poslije studija preselio je u Ame- 
riku, kao nastavnik na sveučili- 
šte Berkeley, a impresivni kra- 
jolik Kalifornije implicitna je ali 
autentičnija inspiracija njegove 
poezije od literarnog egzistenci- 
jalizma. Pjesma U pokretu (On 
the Move), s likovima mladih 
motociklista, modernih oklopni- 
ka koji u suvremenicima pobu- 
đuju višeznačne asocijacije, anto- 
logijski je vrhunac svih njegovih 
zbirki (Uvjeti borbe — Fighting 
Terms, 1954; Osjećaj gibanja — 


The Sense of Movement, 1957; 
Moji žalosni kapetani — My Sad 
Captains, 1961). 

iv 

GUNNARSSON, Gunnar 
(Gunar Gunarson, 1889), island- 
ski romanopisac. Opsežnim pri- 
povjedačkim djelom, tematski 
najuže vezanim za rodnu zemlju, 
stekao je golemu popularnost i 
u inozemstvu. Već u prvom ro- 
manu, Ljudi s Borga (Borgsleg- 
tens Historie, I-IV, 1912—14), oči- 
tuju se sve najbolje osobine nje- 
gova stvaranja: dopadljiva fa- 
bula, nenametljiva lakoća pripo- 
vijedanja, živo crtanje likova, ne- 
posrednost prikazivanja svako- 
dnevnih životnih situacija i du- 
bok smisao za specifične ljepote 
islandskog pejzaža. Već u tom 
romanu, koji pruža epski obu- 
hvatnu sliku sudbina triju gene- 
racija bogate seljačke obitelji, 
primjetljiva je Gunnarssonova 
odanost patrijarhalnim ambijen- 
tima, zanimanje za najbitnije 
probleme ljudske egzistencije i 
njegova sklonost prema moralno- 
-etičkim prosuđivanjima. Kako je 
od 1907. do 1939. živio u Danskoj, 
G. je taj roman napisao na dan- 
skom jeziku kojim se služio i u 
drugim svojim djelima što ih je 
objavljivao do povratka u domo- 
vinu. Posebnu cjelinu u nje 
govu pripovjedačkom radu čine 
romani u kojima je zahvatio u 
daleku prošlost Islanda. Napisao 
je i opsežno autobiografsko djelo 
pod naslovom Crkva na brijegu 
(Kirken paa Bjerget, I-V, 1923— 
—28), zasnovano na doživljajima 
iz djetinjstva i mladosti. 


Sin (A. K.), »1000 Bo: dine novela«, sv. 
176—78; Zagreb S. judi na Borgu (Ka 
Mesarić), Zagreb 1944. 

GURAMIŠVILI, David 
(Guramišvili, 1705—1792), gruzij- 
ski pjesnik. Bio je potomak drev- 

ne kneževske obitelji. U mladosti 
je pao u zarobljeništvo gorštaka 
Lezgina, odakle je pobjegao i 
prešao u Moskvu, u svitu cara 
Vahtanga VI. Po njegovoj smrti 
sudjelovao je u sedmogodišnjem 
ratu kao ruski oficir, bio zaro- 
bljen od Prusa i konačno se smi 
rio na poljskom imanju u Ukra- 
jini. Ostao je od njega zbornik 
pod naslovom Davidova djela 
(Davitiani, 1787), koji sadrži lir 
ske pjesme (dijelom nadahnute 
ruskim i ukrajinskim folklorom) 
i dva spjeva, Pastir Kacvija i 
Nevolje Gruzije (Čiri Kartlisa). 
U prvom je opjevao spokojan 
život na selu i ljepotu ukrajin- 
skog krajolika, a u drugom se 
poslužio autobiografskom i aktu- 
alnom povijesnom građom. U 
spjevu o bijedi domovine, raz- 
drte unutrašnjim borbama, upa- 
dima gorštaka-pljačkaša i vanj- 
skih osvajača (Turaka i Perzija 
naca) upleo je i opis vlastitih 
gorkih iskustava i razočaranja, 
ističući potrebu sloge, rodoljub- 
lja i prosvjetiteljskog rada. Su- 
gestivno jednostavna, prožeta 
dramskim i lirskim tonovima s 
pesimističnom crtom, njegova je 
poezija najbolje što je gruzijska 
književnost imala u 18. st., a utje- 
cao je i na pjesničke prvake 19. 
st. (N. Baratašvilija i Važu-Pša- 
velu, v.). 


mz 


GUZMAN, Martin Luis 
(Martin Luis Gusman, 1887), mek- 
sikanski romanopisac, esejist i 
historičar. Rođen je u gradu 
Chihuahua, na sjeveru Meksika, 
gdje je bilo središte meksikan- 
ske revolucije (1910—14), u ko- 

joj je i pisac sudjelovao. Doga- 
đaji i problemi tih teških i svi- 
jetlih dana meksikanskog naro- 
da toliko su se usjekli u dušu 
mladog studenta Guzmana da su 
kasnije bili tema njegovih naj- 
boljih književnih djela, koja su 
mu donijela slavu u zemlji i ino- 
zemstvu. Prvi uspjeh postigao je 
romanom Orao i zmija (El dgui- 
la y la serpiente, 1926), u kojem 
je, opisujući put jednoga mladog 
borca, dao izvanrednih slika iz 
revolucije. U drugom romanu 
Vođina sjena (La sombra del 
caudillo, 1930) dao je tamnu vi- 
ziju događaja koji su uslijedili 
poslije revolucije. Pisac je u tim 
djelima  reproducirao zbivanja 
posve vjerno, dokumentarno, 0- 
nako kako ih je sam doživio, ali 
ih je znao vješto povezati u or- 
gansku cjelinu. G. je u vanjskim 
zbivanjima i postupcima znao 
osjetiti dušu ljudi, njihove tam- 
ne nagone i moralne vrijednosti, 
smionost i grubost meksikanskog 
čovjeka. Pripovijedanje mu je 
uvijek živo i zanimljivo. Poslije 
prvih uspjeha G. se dao na am- 
biciozan pothvat: napisao je 
Uspomene Pancha Ville (Memo- 
rias de Pancho Villa, 1938—40), 
golemu djelo u četiri sveska, u 
kojem je opisao životni put slav- 
nog meksikanskog revolucionara. 
I ta knjiga pisana je dokumen- 
tarno, na temelju bilježaka Pan- 
cha Ville i njegovih suradnika, 
a sve je izneseno u prvom licu, 
kao da sam Villa priča svoj ži 
vot. Zbog toga se pisac morao 
služiti priprostim jezikom primi- 
tivna čovjeka i s velikim je us- 
pjehom reproducirao jednostav- 
nu, ali živu i slikovitu rečenicu 
meksikanskog seljaka. Tu je 


dana panorama cijele revolucije, 
ima izvanrednih strana, drama- 
tičnih scena, ali, zbog velike op- 
širnosti, djelo u cjelini nije posve 
uspjelo. 


Orao i zmija (S. i C. Fertilio), Zagreb 
1965. 

HACKS 
HAFIZ 


GVARINI —> Guarini 
GVIČARDINI —> 
Guicciardini 


GVINICELI —> Guinizelli 


GVIRALDES — Giiiraldes 

HACKS, Peter (Peter 
Haks, 1928), njemački dramati- 
čar; živi u Istočnom Berlinu. Je- 
dan on najnadarenijih predstav- 
nika društvenokritičkog teatra s 
»epskom« strukturom i didaktič- 
kom tendencijom, po uzoru na 
Brechta (v.). Racionalna je osno: 
va njegovih komada marksistič- 
ka analiza povijesnih pojava. Ne- 
girajući, poput Brechta, aristo- 
telovsku dramaturgiju, zastupa u 
teoriji i praksi dramu koja ukida 
relativnu opreku između trage- 
dije i komedije; dramu koja sva 
zbivanja prikazuje dijalektički, u 
sklopu društvenih protivurječja, 
pa je čovjek u njoj konkretno, 
klasno i historijski determinira- 
no, biće. Primjer takve drame 
već je Hacksov prvenac: Začetak 
indijske epohe (Eroffnung des 
indischen Zeitalters, 1954), dram- 
ska studija o ekonomskoj poza- 
dini Kolumbova pothvata; Ko- 
lumbo je u Hacksovoj interpre 
taciji kritički predstavnik nove, 
građanske epohe. Povijesna i kla- 
sna relativnost pojma »junak« 
tema je scenske priče Pučka knji- 
ga o vojvodi Ernstu ili Junak i 


njegova pratnja (Das Volksbuch 
vom Herzog Ernst oder Der Held 
und sein Gefolge, 1956) s građom 
iz srednjovjekovnog epa. Piščev 
smisao za satiričku komediju 
očituju komadi Bitka kod Lobo- 
sitza (Die Schlacht bei Lobositz, 
1956) i Mlinar _ iz Sanssoucija 
(Der Miiller von Sanssouci, 1958) 
— duhoviti, pronicljivim sarkaz: 
mom protkani pokušaji materi- 
jalističke analize pruskog milita- 
rizma u doba vladavine Fridri- 
ka II. 


s 


VE 


HAFIZ  (Hafiz,  1320— 
—1389), perzijski liričar. Pjesme 
su mu posvećene ljubavi i vinu, 
uživanju prirodnih ljepota i mla- 
dosti. One su se mogle shvatiti 
izravno i preneseno, pa je ta dvo- 
smislenost dala Hafizu moguć- 
nost da se obijesno titra jedva 
uhvatljivim finesama. Iz žarke 
čulnosti njegove pjesme neopa- 
zice prelaze u produhovljenu ale- 
goriju. Nekonformističnost misli 
dovela ga je u sukob sa svećen- 
stvom. Nemilosrdno se ruga u- 

skogrudnosti i farizejstvu, no 
tako vješto da su napokon mo- 
rali prihvatiti uz alegorično tu- 
mačenje njegovu poeziju. Veći- 
nom je pjevao gazele; svaki je 
stih tako samostalan, da se nji- 
hov redoslijed mogao čak i mije- 
njati. Bujna mašta i velika osje- 
ćajnost olakšavale su inu da se 
uživljuje u ljubavnu bol i čežnju. 
Osobito je pjevao o ljubavi pre- 
ma lijepim dječacima (v. Abu 
Nuvas). On je nesumnjivo najpo- 
pularniji perzijski pjesnik, i poje- 
dini njegovi stihovi postali su 
svojinom čitava naroda. Postao 
je vrlo poznat i u Evropi, koja 
je preko njegovih gazela otkrila 
orijentalnu poeziju (v. Goethe, 
Zapadno-istočni divan). 

Ljubav i vjekovi (Z. Golob), Zagreb 
1955; Antologija svjetske lirike, Zagreb 


1956, 1965; Poezija vekova (T. Đukić), Beo- 
grad 1965. 
rk 


HAJM —> Heym 
HAJNE —> Heine 


HAKIM, Taufig al-H. (Ta- 
ufik_ al-Hakim, 1898), egipatski 
književnik. Afirmirao se roma- 
nom Povratak duha (Audat ar- 
-ruh, 1933) koji je pridonio svije- 
sti o egipatskoj samobitnosti i 
težnji da se u domaćoj prošlosti 
nađu poticaji aktualnoj borbi za 
nezavisnost. Izravne potomke sta 
rih Egipćana vidio je u siromaš 
nim felasima, a njihov odnos pre 
ma prirodi, zemlji i domaćim ži- 
votinjama činio mu se produže 
njem drevnih mitova i običaja. 
No posredstvom zapažanja i re 
akcija mladića-protagonista koji 
ne prihvaća suvremenu društve- 
nu realnost i kriterije odnarođe- 

ne buržoazije, dao je i niz uspje- 
lijih epizoda iz života strpljivoga 
seljačkog sloja. Kao dramatičar 
bio je pod utjecajem francuskih 
simbolista (Stanovnici spilja — 
Ahl al-kahf, 1933; Šahrazad, 1934; 
Muhammad, 1936; Praxa, 1939). 
Najbolja mu je esejistička i me- 
moarska proza, koju su njego- 
vali i drugi egipatski pisci nje- 
gove generacije. U Listićima iz 
dnevnika (Jaumijat, 1937) pokra- 
jinskog istražitelja oštra, ironič- 
na zapažanja o bijednom životu 
seljaka i tuposti birokratske ma- 
šine isprepleću se oko temeljne 
priče o nerazriješenom slijedu 
čudnih, gotovo tajanstvenih slu- 
čajeva. Dijelom je autobiograf- 
ska njegova pripovijetka Cvijet 
života (Sahrat al-umr, 1944). 


Dnevnik suca istražitelja (prev. s franc. 
V. Kun), Zagreb 1954. 


mz 
HAKS — Hacks 
HAKSLI —> Huxley 


HALAS, František (Fran- 
tišek Halas, 1901—1949), jedan od 
najvećih čeških pjesnika 20. st. 
Poslije satiričnih pjesama u ko 
munističkim časopisima, javlja 
se g. 1927. zbirkom Sipa (Sepie), 
koja ga preko kulta metafore 
veže s pjesnicima koji su se po- 
javili nekoliko godina ranije i 
stvorili originalan češki pjesnič- 
ki pravac — »poetizam« (Nezval, 
v., Seifert, v.). Poslije H. sve više 
ponire u temeljna pitanja ljud: 
skog postojanja, izražava tragič- 
no viđenje stvari, a sve češće se 
u njegovoj poeziji pojavljuje 
smrt kao osnovna tema prema 


kojoj se uvijek iznova traži od- 
nos. Dok su »poetisti« težili pje- 
sništvu koje obuhvaća sve lje- 
pote života, H. zalazi sve više u 
introvertna ispitivanja čovjekove 
slabosti i snage pred smrću. U 
njegovim se stihovima stvara na- 
petost između konkretnih čulnih 
dojmova i apstrakcije; teži za 
što sažetijom metaforom, stvara 
zasebnu vrstu patosa i monu- 
mentalnosti služeći se više diso- 
nantnim tonovima nego melodi- 
jom. Introverzijom su obilježene 
zbirke Pijetao plaši smrt (Ko- 
hout plaši smrt, 1930), Obraz 
(Tvd#, 1931) i Encijan_ (Hofec, 
1933). Izvjesna objektivizacija ja- 
vlja se u litanijskoj pjesmi Stare 
žene (Stare ženy, 1935) i produ- 
bljuje u vezi s opasnošću fašiz- 
ma, u zbirkama Širom (Dokofdn, 
1936) i Torzo nade (Torzo nadč- 
je, 1938). Ova posljednja inspiri- 
rana konkretnim političkim do- 
gađajima u vrijeme miinchen. 
skog sporazuma uzdigla se pje- 
sničkom snagom iznad uobičaje- 
ne prigodnosti i postala je pri 
mjer angažirane poezije u najbo- 
ljem smislu te riječi. Za vrijeme 
rata stvara pjesničku evokaciju 
lika spisateljice Božene Nčmcove 
(v.) vraćajući se istovremeno i 
svojem vječno otvorenom pita. 
nju riječi, njene moći i nemoći. 
U zbirci Ugađanje (Ladčni, 1942) 
piše poeziju o dječjem pogledu 
na svijet. Pjesme otpora protiv 
okupatora objavljuje u knjizi U 
stroju (V Fade, 1948). Posmrtno, 
poslije nekoliko godina službe- 
nog negiranja naprednosti nje- 
gove poezije, objavljena je po- 
sljednja pjesnikova zbirka I šta? 
(A co?, 1957). Napisao je zna- 
čajan esej O poeziji, a preveo 


HAMSUN 


i nekoliko narodnih pjesama juž- 
noslavenskih naroda, 

Antologija češke poezije XX stoljeća (M. 
Ašanin), Zagreb 1958; Antologija savre- 
mene čehoslovačke poezije (D. Maksimo- 


vić—J. Ribnikar), Beograd 1962; Antolo- 
gija svjetske lirike, Zagreb 1956, 1965. 


dk 


HAMIT —> Abdiilhakk 
Hamit 


HAMSUN, Knut (Knut 
Hamsun, pravim imenom K. Pe- 
dersen, 1859—1952), norveški pri 
povjedač. Potkraj stoljeća, kad 
skandinavska književnost stječe 
sve veći ugled, uspjeh postižu i 
prvenci mladog skitnice i probi- 
svijeta: napose romani Glad 
(Sult, 1890) i Pan (1849). Dok je 
u prvom fizička glad prikazana 
kao najteži stupanj bijede i nei- 
maštine u životu nepriznata pis- 
ca, u Panu, zanosnoj slici oporih 
sjevernjačkih krajolika, pripo- 
vjedač prikazuje čovjeka zavr 
snog od elementarnih nagona, u 
iskonskoj borbi kakva vlada su- 
rovom, amoralnom prirodom. 
Lirski doživljena erotika proži- 
mlje roman Victoria (1898). Me- 
đu brojnim kasnijim romanima 
(npr. Grad Segelfoss — Segelfoss 
By, 1915; Posljednje poglavlje — 
Sidste Kapitel, 1923; Skitnice — 
Landstrykere, 1927; Krug se za 
tvara — Ringen sluttet, 1936) 
ističe se Blagoslov zemlje (Mar. 
kens Grode, 1917), djelo koje je 
nadasve karakteristično za sklo- 
nosti i raspoloženja starijeg 
Hamsuna: njegov zanos za pri- 
mitivne oblike života, za »mit- 
sku« povezanost poljodjelca sa 
zemljom, pjesnički doduše suge- 
stivno izrečen, no ograničen i 

nehuman, kad se izopačio u jalo- 
vu mržnju protiv svih oblika ci- 
vilizacije i demokracije. H. je 
1920. dobio Nobelovu nagradu. U 
povijesti evropskog romana pisac 
će zadržati mjesto kao majstor 
»naivne«, folklorno stilizirane na- 
racije i zanesen pjesnik moder- 
nog mita o privlačivosti primi- 
tivnih oblika ljudskog življenja. 
Krug se zatvara (S. Batušić), Zagreb 1940, 
August (R. Sremac i J. Sedmak), Zagreb 
1944; Glad. Viktorija (V. Rajić), Subotica 
—Beograd 1958; Misterije (O. Šole), Zag- 
reb 1961; Plodovi zemlje (N. Mirković), 
Subotica—Beograd 1962; Pan. Viktorija 
(M. Smiljanić), Subotica—Beograd 1963; 
Prigušena svirka (M. V, Nešković), Novi 


Sad 1963; Žene na studencu (M. B. Ta- 
baković), Novi Sad 1964. 
vž 


HAMZATOV, Rasul (Ham- 
zatov, 1923), dagestanski pjesnik, 
piše na jeziku Avara, maloga 
sjevernokavkaskog naroda. Sin 
avarskog pjesnika Hamzata Ca 
dase (1877—1951), nastavio je 
očevo djelo, nadahnjujući se i 
narodnim pjesništvom. U njego- 
voj lirici, koja je lakonična i ra- 
finirano jednostavna, prevladava- 
ju neke opće teme novije sovjet- 
ske književnosti, prožete osebuj- 
nim životom pjesnikova Dagesta- 
na, doživljajem krajolika i gor: 
štačkog ponosa stanovnika. Sli- 
kajući obične ljude i male zgode 
u rodnoj prirodi, H. je nastojao 
izraziti neke velike, općeljudske 
probleme u društvenom i psiho 
loškom preobražaju Dagestanaca. 
Objavio je niz zbirki kraćih lir- 
skih sastava i poema: Plamena 
ljubav i vrela mržnja (Hasratab 
rokjigi borkjarab ccingi, 1943); U 
našim gorama (Nižer muhiruzda, 
1947); Domovina gorštaka (Ma- 
čiarulasul vatan, 1950); Godi- 

na mog rođenja (Dun havurab 
son, 1950); O starijem bratu 
(Kudijav vaccasde, 1952); Dage- 
stansko proljeće (Daghistanalhu- 
lihh, 1955); Gorštakinja (Mahia- 
rulaj, 1958); Visoke zvijezde (Ta- 
dehianal ccvabi, 1961) i dr. 


mz 


HARDY, Thomas  (To- 
mas Hardi, 1840—1928), engleski 
pripovjedač i pjesnik. Djelo 
mu je nastalo kao pobuna protiv 
samozadovoljnoga viktorijanskog 
optimizma. Hardyjeva sumorna 
vizija svijeta polazi od uvjerava- 
nja da je čovjek — ma koliko 
bio snažan — bespomoćna igrač- 
ka slučaja i različitih pojava u 
društvu i u prirodi. Te ideje pro- 
žimaju najpoznatije njegove ro- 
mane, koji nailaze na otpor či- 
talaca i kritike a ubrzo i na nji- 
hovu otvorenu mržnju. H., na 
ime, slobodno obrađuje pitanje 
bračnih odnosa i ljubavi, osuđu- 
je nepravednosti društva, a glav- 
ni mu junaci, pokrenuti elemen- 
tarnim i neobuzdanim strastima, 
protiv volje hrle u propast. Zna- 
čajke su njegova stvaranja reali 
stičko prikazivanje tragičnih o- 
preka u ljudskom životu, sliko- 
vit način pripovijedanja, izvan- 
redni opisi prirode u kojoj opa- 
ža svaku sitnicu, ali istodobno i 
majstorski prikazuje prostrane 
krajolike. H. se istakao i kao pi- 
sac jugozapadnog područja En 
gleske (Wessex), gdje se rodio i 
živio, pa je s velikim poznava- 
njem opisao seoski i pokrajinski 
Život toga kraja. Najpoznatiji mu 
je roman Tessa iz porodice d'Ur- 
berville, s podnaslovom Čista 
žena, vjerno prikazana (Tess of 


dUrbervilles, a Pure Woman 
Faithfully Presented, 1891). To je 
potresna povijest djevojke Tesse, 
koja biva zapletena u razne lju- 
bavne afere i stjecajem prilika 
postaje ubojica, ali je unatoč 
svemu moralno čista i nevina, 
pa njezina smrt na vješalima 
osuđuje druge, a ne nju. Zavr- 
šna poglavlja, gdje H. opisuje 
kako Tessa sa svojim mužem 
bježi pred zakonom i sakriva 
se među starim poganskim stu- 
povima (Stonehenge), pripadaju 
među najljepše stranice engle. 
ske proze u 19. st. Tome pri 
donosi i jednostavnost Hardyje 
va snažnog i odmjerenog izraza. 
Crtajući likove, H. je nastojao 
da oni izražavaju osjećaje bli- 
ske cijelom čovječanstvu. U ro- 
manu Neznani Juda (Jude the 
Obscure, 1895) zadubio se u 
složene porive ljudske svijesti i 
naglasio fatalnost ljudskih stra- 
sti. Siromašni Juda koji teži da 
stekne znanje i obogati svoj inte- 
Jektualni život, a neobuzdano je 
osjećajan i strastven, propada u 
žrvnju nepravednih i neprirodnih 
odnosa u društvu. To je Hardy- 
jev posljednji roman, jer on, 
osjećajući otpor čitalačke publi- 
ke, počinje pisati liriku; no i 
stihovi mu izviru iz istih sumor- 
nih raspoloženja kao i ranija 
proza. Poetsku vrijednost ima i 
njegova opsežna drama iz napo- 
Jeonskog doba pod naslovom Di- 
nasti (The Dynasts, 1904—08). 
Izdao je nekoliko zbirki pripovi- 
jedaka, među kojima se ističu 
Pripovijetke iz Wessexa (Wessex 
Tales, 1888). 

Povratak domoroca (L. Semenović), Sara- 
jevo 1959; Tesa od D'Urbervilovih ili Cista 


žena (M. Đorđević), Beograd 1963; Žena 
s maštom i druge pripovetke (Z. Minde- 


20 Strani pisci 


HARTE 


rović), Beograd 1964; Neznani Džud (Žž. 
Simić), Beograd 1965; Daleko od bjeso- 
mučne nm (I. Slamnig i A. Šoljan), 
Zagreb 1966; Gradonačelnik Casterbridgea 
(B. Grgić), Zagreb 1966; Neslavni Jude 
(B. Grgić), Zagreb 1966; Pod zelenim stab- 
lom (M. Pervan), Zagreb 1966; Povratak u 
zavičaj (F. Hartl), Zagreb 1966; Tessa iz 
a d'Urberville (B. Grgić), Zagreb 
1966. 

HARTE, Francis Bret(t) 
(Frensis Bret Hart, 1836—1902), 
američki pripovjedač. Djelo mu 
je vezano uglavnom uz priče iz 
doba kalifornijske »zlatne groz- 
nice«, koje u američkoj književ 
nosti znače prijelaz od crtica Je- 
gendarnog, komičnog i alegorij- 
skog sadržaja ranijih pripovje- 
dača (Irving, Hawthorne, v.) k 
realizmu Twaina (v.) i kasnije 
humorističke novele. Okušavši se 
u mladosti kao učitelj, apotekar- 
ski pomoćnik, kurir, tipograf, ru- 
dar, postao je novinar i u San 
Franciscu osnovao časopis »Over- 
land Monthly« (1868). U novela- 
ma i stihovima s pionirskog Za- 
pada miješaju se humor i roman- 
tički osjećaji, naglašavaju ekscen- 
tričnost karaktera i bizarnost si- 
tuacija. Pročuo se po pričama 
(skupljenima u prvoj zbirci Sreća 
Bučnog logora i druge crtice — 
The Luck of Roaring Camp and 
Other Sketches, 1870) koje su mu 
donijele popularnost i izvan Ame- 
rike, pa 1 u nas; tu sentimental- 
nošću prekriva grubost i nasilje 
koji leže u životnoj potki njego- 
vih motiva. Odselivši se u Evro- 
pu (bio je konzul u Njemačkoj 
i Velikoj Britaniji), nastavio je 
s pisanjem u ranijoj maniri, ali 
se među mnogim površnim i she- 
matiziranim pripovijestima mogu 
naći i takve u kojima ima više 
realizma i manje naivnosti u hu- 

moru nego u prvim i poznatijim 
radovima. 
Tri crtice (A. Harambašić), Sušak 1882; 
Čovjek na svetioniku, Zagreb 1901; Pene- 
lopa iz Kentuka, Pančevo, s. a.; Tenkful 
Blasom, Beograd 1914; Tenesijev ortak 
(M. Antunović Kobliška), »1000 najljepših 
novela«, sv. 79—81, Zagreb 1935; Badnja 
večer u dolini rijeke Sacramento (J. Sed- 
mak), Zagreb 1939; Američka lirika (I. 
Slamnig i A. Šoljan) Zagreb 1952; Stari 
zapad (R. Jovičić), Novi Sad 1953; Sa div- 
ljeg zapada (K. Nikolajević, D. Andrić), 
Beograd 1953; Ilijada Sandi Bara i druge 
pripovetke (N. Ćurčija—Prođanović), Beo- 
rad 1954; Kalifornijske pripovijesti (I. 
ušan), Zagreb 1955; Prva porodica u Ta- 
sajari (O. Vukomanović), Sarajevo 1960; 
Izgnanici iz Poker Flata (K. Nikolajević, 
D. Andrić i N. Jovanović), Beograd 1960, 
19653; Prognanici_iz Poker Flata (I. Ku- 
šan), Zagreb 1965. 

HARTMANN VON AUE 
(Hartman fon Aue, 12/13. st.), 
njemački srednjovjekovni epičar. 
Živio je kao podanik jedne ple- 
mićke porodice u jugozapadnoj 
Njemačkoj. Poznavao je francu 
ski i latinski jezik pa je za tada 
šnje staleške pojmove bio veoma 
obrazovan. Djela su mu nastala 
otprilike između 1185. i 1205. Vi- 
teškim romanima u stihovima 
Erec i Iwein, koji su zapravo 
obrade istoimenih djela Chrćtie- 
na de Troyesa (v.), uveo je u 
njemačku književnost pustolov- 
no-fantastični roman oko lika 
kralja Artusa. Francuskim izvo- 
rom se poslužio i u legendi Gre- 
gorius, proširivši u epskom duhu 
građu o grešnoj obitelji, dvostru- 
kom  rodoskvrnju i čudesima 
kršćanske pokore. (Tu je omilje- 
nu srednjovjekovnu građu na 
svoj način obradio — Thomas 
Mann, v., u romanu Izabranik.) 
Najpoznatije je  Hartmannovo 
djelo Jadni Heinrich (Der arme 
Heinrich), pripovijetka o nevinoj 
djevojci koja je spremna da svoj 

život žrtvuje za ozdravljenje čo- 
vjeka kojega poštuje. Erotička i 
vjerska motivacija daju tom dje- 
lu osebujno obilježje. 


» 

HAŠEK, Jaroslav (Jaro- 
slav Hašek, 1883—1923), češki hu- 
moristički pripovjedač i novinar. 
Sin profesorske obitelji; u počet- 
ku je studirao trgovačku akade- 
miju, zatim radio u drogeriji i 
banci. Kasnije je živio samo od 
književnog rada. Skitao se Evro- 
pom, većinom boraveći među 
ljudima odbačenim od društva. 
Kao domobran bio je zarobljen 
na ruskom bojištu, gdje se naj- 
prije prijavio u češke dobrovolj- 
ce i počeo novinarsku službu; 
kasnije je pristupio boljševici- 
ma, razvivši živu propagandu 
putem novina. Po povratku u 
Češku posvetio se samo književ- 
nosti, radeći najviše na Švejku, 
ali je, izlomljen skitničkim živo- 
tom i alkoholom, ubrzo umro. 
Prije početka rata javio se s ne- 
koliko knjiga pripovijedaka, od 
kojih je najizrazitija Doživljaji 
pana Tenkrata (Trampoty pana 
Tenkrdta, 1912). Nakon toga ob- 
javio je niz humorističkih knji- 
ga: Moja trgovina psima (Maj- 
obchod se psy, 1915), Tri čovjeka 
s morskim psom (Ti muži se 
žralokem, 1921), dok je nekoliko 
izbora pripovijedaka i humoreski 
tiskano posmrtno: Za vrijeme 
rata i za sovjeta u Rusiji (Za 
vdiky i za sovčta v Rusku, 1925), 
Iz stare drogerije (Ze stare dro- 
gerie, 1926), Ušljiva historija 
(Všivd historie, 1926), Čudnovata 
pustolovina mačka Markusa (Po- 
divuhodnd dobrodružstvi kocoura 
Markuse, 1927) i dr. U humore- 


skama i novelama većinom is- 
mjehuje praške —malograđane, 
njihove sitne ciljeve života, pro- 
htjeve i farizejštinu, a materijal 
mu je gotovo uvijek dokumenti- 
ran vlastitim doživljajima (kao 
npr. u humoreskama iz drogeri- 
je, iz rata, ili trgovine psima). 
Djelo, kojim je postigao ime hu- 
morista svjetskoga glasa, golem 
je humorističko-satirički roman 
Doživljaji dobrog vojnika Švejka 
za vrijeme svjetskoga rata (Osu- 
dy dobrćho vojaka Švejka za 
svčtovć vdiky, 1920—23), jedno 
od najvećih djela svjetske humo- 
rističke književnosti, napisano 
svježim i neposrednim jezikom, s 
mnogo elemenata pučkoga govo- 
ra. H. ga nije uspio završiti, V i 
VI dio dopisao je Karel Vančk. 
Začeci tog djela padaju još u 
vrijeme prije svjetskog rata. God. 
1912. H. je izdao knjigu Dobri 
vojnik Švejk i druge čudnovate 
pričice (Dobry vojak Švejk a ji 
nć podivnć historky), ali je dje 
lo dobilo konačan oblik nakon 
rata kada je upotpunjeno nizom 
bogatih epizoda iz autorova ži- 
vota u ratu. Švejk je u početku 
praški trgovac psima, čovjek 
smiješnih manira, glupasta osmi- 
jeha i uvijek pun anegdota. U 
ratu njegova figura simulanta i 
nasmijanog idiota dobiva dublje 
značenje: on predstavlja univer- 
zalnu karikaturu carskoga au- 
strijskog vojnika. No to djelo ne 
treba shvaćati samo kao satiru 
na postojeći režim — to je u 
prvom redu proturatna knjiga. 
Satira na besmislenost i bezdu- 
šnost militarizma čini Švejka 
originalnom  proturatnom  knji- 
gom. Djelo je prevedeno na dva- 
desetak jezika. 


HAUPTMANN 


U Sovjetskoj Rusiji (B. Vračarević), Zagreb 
1937; Humoreske (Z. Simić), Zagreb 1954; 
Doživljaji pana Tenkrata (Z. Simić), Ri- 
jeka 1955; Doživljaji dobrog vojaka Švejka 
(Lj. Jonke), Zagreb 1959, 19653; Komandant 
Bugulme (Z. Simić), Zagreb 1964; Svejk 
prije rata (B. Vračarević), Zagreb s. a. 

HAUPTMANN,  Gerhart 
(Gerhart Hauptman, 1862—1946), 
njemački dramatičar i pripovje- 
dač, po opsegu svog stvaralaštva 
najplodnija pjesnička ličnost wil- 
helmovske i weimarske Njemač- 
ke. Počeo je kao naturalistički 
dramatičar, a zatim je preko sim- 
bolističkih i neoromantičkih po- 
kušaja (u drami, epu i romanu) 
prošao sve moguće stilske faze 
stvaralačkog eklektičara. Za nje- 
ga vrijedi ona riječ o umjetniku, 
koji je počeo kao genij, a zavr- 
šio kao talent. Nakon bučnih 
skandala što su ih izazvala prva 
dramska djela stječe s vreme 
nom sve više slave i priznanja 
(Nobelova nagrada 1912), pa se 
činilo da će H. ostati najvećim 
njemačkim književnikom 20. st. 
Danas se sudi treznije: djela 
trajne vrijednosti stvorio je u- 
glavnom samo u prvom razdo- 
blju stvaranja pa će ostati prva- 
kom njemačke = naturalističke 
drame. Bit će da je to i sam 
znao jer se nakon svih izleta u 
svijet mitologije ili povijesti uvi- 
jek ponovo vraćao naturalistički 
prikazanoj suvremenoj građi. Od 
tridesetak dramskih djela treba 
istaći napose ova: Pred zoru 
(Vor Sonnenaufgang, 1889), Osa- 
mljeni ljudi (Einsame Menschen, 
1890), Tkalci (Die Weber, 1892). 
Dabrovo krzno (Der Biberpelz, 
1893), Rose Bernd (1903) i Šta- 
kori (Die Ratten, 1911). U struk. 

turi i likovima živo se očituje 
težnja naturalista da čovjeka 
prikaže kao proizvod sredine u 
kojoj živi, odnosno kao biolo- 
ško biće određeno nasljednim 
svojstvima. Stoga H. najveću pa- 
žnju posvećuje prostoru zbiva- 
nja (u potankim scenskim upu- 
tama) i jezičnom izrazu svojih 
junaka, podešenom prema odgo- 
varajućim klasama, staleškim ili 
geografsko-dijalektalnim obiljež- 
jima. Razumije se da H. ne stva- 
ra »junake« koji će svojim nepo- 
kolebljivim moralnim stavom iza- 
zvati dramski sukob, nego ve- 
ćinom pasivne sudionike nekog 
zbivanja koje ih nosi svojom za- 
konitošću. U Tkalcima, dram- 
skom prikazu ustanka  šleskih 
tkalačkih radnika god. 1844, ju- 
nak je zapravo cijeli puk, zajed- 
nica ustanika, pa individualna 
sudbina ustupa mjesto kolektiv- 
noj. H. pripada među prve auto- 
re koji su potkraj 19. st. za sce- 
nu smjelo osvojili nove oblasti 
stvarnosti: život industrijskog 
proletarijata, propadanje građan- 
ske porodice, velegrad i sl. Prava 
mu snaga Ježi u sposobnosti da 
uz minimum radnje nijansiranim 
dijalogom stvori snažne ugođaje 
nabijene atmosferom; ponekad 
mu na taj način uspijevaju mje- 
sta koja naturalističkom okviru 
daju simboličku dubinu. — Od 
Haupimannove pripovjedačke 
proze veći ugled uživaju roman 
Luda u Kristu Emanuel Quint 
(Der Narr in Christo Emanuel 
Quint, 1910) i oveća pripovijetka 
Heretik iz Soane (Der Ketzer 
von Soana, 1918). 


Novele (N. Mirković), Beograd 1932; Ću- 
var pruge Til (R. Dimitrijević), Beograd 
1952; Budala u Hristu (B. Petrović), Sara- 

jevo 1959; Čuvar pruge Til. Jeretik iz So- 
ane (N. Mirković), Beograd 1960, 1963; 
Suvremena njemačka novela (D. Perko- 
vić), Zagreb 1966. 

HAVLIČEK, Karel (Karel 
Havliček, 1821—1856), češki pjes- 
nik, satiričar i publicist, osnivač 
češke političke štampe. Razoča- 
ran političkim prilikama u car- 
skoj Rusiji, koju je dobro upo- 
znao kao odgojitelj u obitelji jed- 
nog od vodećih slavjanofila, po- 
lemizira sa sveslavenstvom Jana 
Kollara (v.) i orijentira se na 
austroslavizam, što ga je 1848. 
koncipirao historičar i politički 
vođa F. Palacky. Poslije poraza 
revolucije 1848, koje je bio pro- 
tivnik, i poslije uvođenja apso- 
lutizma, H. prelazi u sve izrav- 
niju opoziciju austrijskoj vladi. 
Progonjen je i hapšen, a 1851. 
deportiran u tirolski gradić Bri- 
xen. Tu su mu nastala najzna- 
čajnija djela. Prije deportacije 
objavio je samo niz kritika, poli- 
tičkih članaka, epigrama i crtica 
nastalih za vrijeme boravka u 
Rusiji: Slike iz Rusije (Obrazy 
z Rus, 1843—44). Izabrane članke 
iz svojih novina štampao je u 
knjizi Duh Narodnih novina 
(Duch Ndrodnich novin, 1851), a 
politička razmišljanja u Epišto- 
lama Kutnohorskim (1851). Ti- 
rolske elegije (Tvrolske elegie) 
satirički opisuju hapšenje i put 
u deportaciju. U Kralju Lavri 
(Krdl Ldvra) stvara satiričnu 
varijantu poznate priče o kralju s 
magarećim ušima, navodeći kako 
upravo uz kraljevu krunu te uši 
dobro pristaju, a u travestiji Kr- 
štenje svetoga Vladimira (Kfest 
svateho Vladimira) ismijava dr- 
žavne i crkvene institucije. Sati- 


rama u stihovima i epigramima 
i napjevima iz početka pedesetih 
godina (parafraze narodnih pje- 
sama) stvorio je tip češke satire 
bliske narodnoj, satire koja je 
primjenjivala jezičnu i situacij- 
sku komiku, hiperbolu, grotesku, 
ironiju i parodiju, kako bi ras- 
krinkala sve ustanove suvreme- 
noga društvenog poretka. 


Krštenje svetog Vladimira (J. Kršić), Sa- 
rajevo 1951. 
dk 


HAWTHORNE, Nathaniel 
(Natanijel Hotorn, 1804—1864), 
američki pripovjedač. Potomak 
je stare puritanske obitelji iz No- 
ve Engleske, gdje je proveo go- 
tovo čitav život. Živio je povuče- 
no. Književni rad počinje maj- 
storskim pripovijetkama i crtica- 
ma okupljenim u tri zbirke: Dva- 
put ispričane priče (Twice-Told 
Tales, 1837), Mahovina sa .stare 
kuće (Mosses from an Old Man- 
se, 1846) i Snježna slika (The 
Snow Image, 1851). Velik uspjeh 
postigao je prvim i najboljim 
romanom Skrletno slovo (The 
Scarlet Letter, 1850). U to djelo 
o grijehu, osveti i ljubavi, neve- 
liko po opsegu ali savršeno po 
strukturi, pretočena je cjelokup- 
na Hawthorneova stvaralačka lič- 
nost. To je ujedno i prvi ame- 
rički simboličko-alegorički roman. 
Kuća sa sedam zabata (The 
House of the Seven Gables, 1851) 
je roman-kronika o propadanju 
stare obitelji nad kojom leži pro- 
kletstvo. U manje važnom roma- 
nu Blithedaleski roman (Blithe- 
dale Romance, 1852) opisuje se 
život u jednoj eksperimentalnoj 
socijalističkoj koloniji, a u Mra- 
mornom faunu (The Marble 


HAWTHORNE 
HEBBEL 


Faun, 1860), kojega se radnja od- 
vija u Rimu, obrađuju se pro- 
blemi grižnje savjesti. H. je pi. 
sao i knjige za djecu, npr. kla- 
sično djelo Čudesna knjiga (Won- 
der Book, 1852), eseje 1 memo- 
are. Unatoč jednostavnosti i pre- 
ciznosti, stil mu se odlikuje upo- 
trebom simbola i višeznačne ale- 
gorije, čestim nadnaravnim moti- 
vima i psihološkom pronicljivo- 
šću, naročito u području podsvi- 
jesti. Njegova djela, zaokupljena 
etičkim problemima moralne od- 
govornosti u širem okviru čovje- 
kove sudbine u prirodi i svemiru, 
često obrađuju utjecaj grijeha i 
krivnje na ljudsku dušu i odraža- 
vaju dilemu između puritanske 
savjesti i životne stvarnosti. Osu- 
đivao je netrpeljivost i licemjer- 
je, ali jednako i cinizam i inte- 
lektualnu oholost koja odvaja 
pojedinca od njegove subraće — 
i nalazio utjehu u prirodi i viziji 
svijeta oslobođenog od podmuk- 
log osjećaja krivnje. H. je utje- 
cao na H. Jamesa (v.) i posebno 
na Melvillea_(v.). Zajedno s 
Poeom (v.) smatra se osnivačem 
američke novele. 


Skerletno slovo (F. Gospodnetić), Zagreb 
1952; Kuća sa sedam zabata (L. Simić), 
Beograd 1956; Čudotvorni krčag, pripovi- 
jesti (B. Brusar), Zagreb 1958; Čudesna 
knjiga (B. Brusar), Zagreb 1958; čudesne 
priče (V. B. Đukanović i M. Pajić), Beo- 
grad 1958; Skerletno slovo A Savić), 
Beograd 1964; Madđež u obliku ruke, no- 
vele (S. Bašić, M. Beker i Ž. Bujas), Zag- 
reb 1965. 

HEBBEL, Friedrich (Frl- 
drih Hčbel, 1813— 1863), njemački 
dramatičar, Potekao je iz siro- 
mašne obitelji te je zarana upo- 
znao bijedu. Tek su mu potkraj 
života sređene životne prilike do- 

pustile da se potpuno posveti 
književnom stvaranju. Hebbelo- 
va su dramska djela gotovo od- 
reda tragedije u stilu klasičnog 
teatra, pa samo u jednoj od njil 
uzima građu iz suvremenog ži- 
vota (Maria Magdalene, 1844). 
Ostale obrađuju poznatu povije- 
snu, mitsku ili književnu građu 
(Judita — Judith, 1840; Genove- 
va, 1843; Herod i Marijamna — 
Herodes und Mariamne, 1850; 
Agnes Bernauer, 1851; Gyges 1 
njegov prsten — Gyges und sein 
Ring, 1854), a posljednje djelo, 
dramska trilogija Die Nibelungen 
(1862), samo je vjerna obrada 
srednjovjekovnog epa (v. Pjesma 
o Nibelungima) u suvremenom 
jezičnom ruhu. Ipak se i u Heb- 
bela jasno ogledaju nazori i duh 
19. st. U teoretskim napisima o 
drami služi se pojmovima Hege- 
love filozofije, objašnjavajući 
dramski sukob kao tragičnu o- 
preku između pojedinca koji 
tvrdokornom dosljednošću zastu- 
pa svoja etička načela i nadindi- 
vidualnih snaga, zahtjeva dru- 
štva ili neke zajednice. Sukob 
moralne teze i antiteze rađa, i 
uz žrtvu junakova života, misa- 
onu sintezu, koja će biti karika 
u lancu ljudskog napretka. Te- 
meljna je snaga pjesnikova u 
dubokoj psihologiji, kojom po- 
stupke svojih likova osvjetljava 
na nov, suvremen način, skiđa- 
jući s njih mitsku patinu i sen- 
timentalne primjese predaje. — 
Od ostalih djela (pjesama, pri- 
povijedaka, kritičke i biografske 
proze) veću pažnju zaslužuju 
Dnevnici (Tagebiicher, izd. 1885. 
i 1887) vođeni od god. 1835. Oni 
sadrže intimne ispovijesti i misli 
pjesnikove, a ujedno su značajan 

kulturnohistorijski dokument. 
Brojni aforizmi iz tog djela svr- 
stavaju Hebbela u red velikih 
predstavnika te književne forme. 


dosta svjetske lirike, Zagreb 1956, 


pi 

HEDAJAT, Sadek (Sadek 
Hedajat, 1903—1951), perzijski 
književnik. Premda iz stare ple- 
mićke i književničke obitelji, H. 
preuzima narodni jezik koji piše 
fonetski. Boravio je mnogo u 
Evropi; u Parizu je počinio sa- 
moubojstvo. Dobro je poznavao 
zapadnu književnost, tako da se 
lektira Poea (v.) i napose Kafke 
(v.) razabire u pripovijetkama s 
morbidnim interesom Živ zako- 
pan (Zende be gur, 1930) i Tri 
kaplje krvi (Se katre hun, 1932), 
a tako i u duljoj pripovijesti 
Slijepa sova (Bufe kur, 1936), 
gdje opisuje halucinacije drogi- 
rane osobe. Poznavao je dobro i 
Čehova (v.) i druge ruske pisce. 
Realistične su pripovijesti Skit- 
nica Akol (Daš Akol), s likom 
surova a dobra čovjeka, Ispovi- 
jed (Talabe amorzeš), gdje osu- 
đuje vjerski fanatizam, i Sutra 
(Farda), u kojoj se zalaže za 
radnike, Alegorično-satirične su 
pripovijesti Živa voda (Abe zen- 
degi, 1944) i Biserna puška (Tupe 
marvarid), gdje osuđuje koloni- 
jalizam i diktaturu, u vezi s me- 
đunarodnim događajima četrde- 
setih godina. Satirička su mu 
djela roman Hadži-aga (1945), u 
kojem crta patrijarhalnog, zatu- 
canog i pokvarenog, a prividno 
dobroćudnog starca, i pripovijest 
Rodoljub (Mihanparast). Napi- 
sao je veći broj satiričnih crtica 


i pamileta. Historijska je tema- 
tika u dramama Parvin, sasanid- 
ska kći (Parvin, dohtare sasani, 
1930) i Mazjar (1933). Autorovo 
obilno i raznoliko stvaralaštvo u 
rasponu je od poniranja u pod- 
svijest neobičnog pojedinca do 
realistične angažiranosti za mase. 

is 


HEINE, Heinrich (Hajn- 
rih Hajne, 1797—1856), njemački 
liričar i esejist, jedna od najza- 
nimljivijih pjesničkih ličnosti 19. 
st. U sebi sjedinjuje čeznutljiva 
romantičara, podrugljiva skepti- 
ka, publicista u službi socijali- 
stičkih ideja, no ipak ga ni sve 
te osobine potpuno ne objašnja- 
vaju. Ako se spomene da je ži- 
dovskog porijekla, da se nakon 
studija u Njemačkoj i putovanja 
po Evropi stalno nastanio u Pa- 
rizu (gdje je i umro), iscrpli 
smo osnovne podatke biografije. 
U Parizu se priklonio revolucio- 
narnim težnjama naprednih inte- 
lektualaca, pa nije čudno što su 
njegovi spisi iz doba nakon 
srpanjske revolucije postali me- 
tom pruske cenzure. Heineova 
svjetska slava temelji se na ove- 
ćoj lirskoj zbirci Knjiga pjesama 
fBuch der Lieđder, 1827), u koju 
su ušli i mladenački radovi. Glas 
najvećega lirskog pjesnika posli- 
je Goethea (v.) učvrstio je —na- 
pose u inozemstvu — kasnijim 
zbirkama: Nove pjesme (Neue 
Gedichte, 1844) i Romanzero 
(1851). Iako H. zapravo nije 
stvorio nov lirski jezik, ipak mu 
pjesme nose pečat posve osebuj- 
ne umjetničke ličnosti. To valja 
naročito naglasiti jer je Heineov 
individualizam u izražajnoj opre- 
ci s pjesničkim jezikom, sazda- 


HEINE 


nim naoko samo od stilskih kli- 
šeja (slika, motiva i metričkih 
oblika) baštinjenih od njemačke 
romantike i narodne pjesme. Ko- 
lektivističko obilježje Heineove 
lirike iskače i zbog toga što je 
ona u osnovi promuzikalna, tj. 
kadra da ponese muzički izraz 
i da postane pjevana riječ. Stoga 
je razumljivo što su mnogi nje- 
govi stihovi uz pjesmu stekli 
široku popularnost. Bez obzira 
na pozitivnu stranu te pojave, 
ipak valja reći da se ona zapravo 
osniva na nesporazumu: Heineov 
lirski izraz treba naime doživjeti 
i shvatiti u duhu onoga što je u 
njemu novo i individualno. Sva 
baštinjena stilska sredstva popri- 
maju novu izražajnu vrijednost, 
novo stilsko značenje: H. ih svje- 
sno uzima kao slike kojima se 
može poigravati, ironički ih osvi- 
jetliti, ali im dati i novu čuv- 
stvenu dubinu. To naročito vri- 
jedi za kasnija djela, npr. za 
snažne i virtuozne baladičke pje- 
sme iz germanske i židovske pre- 
daje (Romanzero). Treba istak- 
nuti da se pjesnikova ironija 
bitno razlikuje od tzv. romanti- 
čarske ironije (v. Tieck). Dok 
romantičari oko 1800. u ironiji 
vide znak slobode, u ime koje 
stvarnost postaje poprištem ne- 
sputane igre mašte i duha, tj. 
teže za poezijom metafizike, Hei- 
neova je ironija — na pragu re- 
alizma — znak pobjede stvarno- 
sti nad  »poetskim« svijetom. 
Otud ona upadljiva strukturalna 
crta njegove lirike: prvi stihovi 
često stvaraju nježan ugođaj 
pun romantičkih klišeja, u kojem 
potkraj pjesme neočekivano iskr- 
savaju riječi, koje na osebujan 
način razaraju iluziju o lirskom 

svijetu nalik na bajku. Često 
upravo u tom »bijegu« u zbilju 
leži pravi pjesnički čar te lirike 
pa se može reći da se istinski 
osjećaj ovdje budi tek u sukobu 
s površnom osjećajnošću. U pro 
zi je H. osnivač feljtonističkog 
stila u Njemačkoj, duhovitog, 
gipkog, blještavog. Njegovo zna- 
čenje za razvoj njemačkoga knji- 
ževnog jezika je golemo; Nietz- 
sche (v.) će trideset godina na- 
kon pjesnikove smrti zapisati đa 
u Njemačkoj poslije Goethea nije 
bilo većeg majstora jezika od 
Heinea. Po popularnosti se _ od 
proznih djela najviše ističu Slike 
s putovanja (Reisebilder, između 
1826. i 1831), zapisi o putovanji- 
ma po Njemačkoj, Italiji i En- 
gleskoj, u kojima putovanje ne 
doživljava kao pustolovinu ili 
izvor obrazovanja već kao dokon 
izlet u šarenilo svijeta, potaknut 
psihološkom, estetskom pa i po- 
litičkom  znatiželjom. Ta proza 
obiljem duhovite političke, dru- 
štvene i književne satire predsta- 
vlja zacijelo najzabavniji prilog 
kulturnoj historiji 19. st. Između 
lirike i feljtona mjesto je dvjema 
izvanredno duhovitim satiričkim 
epskim pjesmama: Atta Troll 
(1843) i Njemačka, Zimska priča 
(Deutschland, Ein Wintermir- 
chen, 1844). 


Iz lirike (A. Šantić), Sarajevo 1923; Baha- 
raški rabin (P. Wertheim), Zagreb 1929; 
Pjesme (V. Nazor), Zagreb 1932; Poezija, 
Zagreb 1951; V. Nazor: Prepjevi, Zagreb 
1950; Florentinske noći (N. Polovina), Za- 
greb 1951; Izabrana proza (M. Đorđević, 
N. Polovina i dr.), Beograd 1951; Slike s 
putovanja (D. Perković), Zagreb _ 1954, 
1964; Antologija svjetske lirike, Zagreb 
1956, 1965; /z kritike i publicistike (N. Jo- 
vanović), Beograd 1957; Florentinske noći. 
Ideje. Severno more (N. Polovina, P. Al- 
bala, M. Đorđević), Beograd 1963; Pesme, 
Beograd 1964. 

vž 

HELOIZA —> Abelard 


HEMINGWAY, Ernest 
(Ernest Hemingvej, 1898—1961), 
američki pripovjedač. Poslije za- 
vršene srednje škole postao je 
novinski dopisnik. Sudjelovao je 
u prvom svjetskom ratu kao do- 
brovoljac u talijanskoj vojsci i 
bio ozbiljno ranjen. Zatim je ne- 
koliko godina živio u Parizu kao 
dopisnik američkog lista. Tu je 
svojom osebujnom prozom utje- 
cala na njega američka književ- 
nica Gertrude Stein. Bio je ratni 
dopisnik u grčko-turskom ratu, 
u španjolskom građanskom ratu 
(stojeći odlučno na strani repu- 
blikanaca), u Kini i napokon na 
zapadnoj fronti u prošlom ratu. 
Od četrdesetih živio je na Kubi. 
Bolestan i pod sve jačim priti- 
skom psihičkih smetnji, zbog 
kojih nije više mogao pisati, za- 
vršio je život samoubojstvom. 
Književni rad počinje novelama 
koje jasno pokazuju utjecaj re- 
porterskog stila (kratkoća reče 
nice i objektivnost opisa). H. je 
objavio u svemu pet zbirki no- 
vela istaknuvši se kao jedan od 
vodećih američkih pisaca tog 
žanra. Prvi veći uspjeh doživio 
je romanom I sunce se rađa 
(The Sun Also Rises, 1926; u 
Evropi Fiesta), koji opisuje sku- 
pinu mladih Amerikanaca, tipič- 
nih predstavnika  »izgubljenog 
pokoljenja«. To djelo već odaje 
karakterističan piščev stil: krat- 
ke rečenice, česta ponavljanja i 
objektivne opise osobnih reak- 
cija (pisac nastoji zabilježiti sa- 
mo neposredne vidne i slušne 


dojmove, dok je subjektivno do- 
življavanje prisutno samo u pod- 
tekstu). Ovdje su već jednako 
tipični i junaci, s posebnim na- 
zorima o životnim postupcima, 
duhom sportsmana, iživljavanjem 
kroz akciju i prikrivanjem emo- 
cija. Naredni roman Zbogom 
oružje (A Farewell to Arms, 
1929), oštra osuda rata, donio je 
Hemingwayu svjetsku slavu i 
ubraja se među najznačajnija 
djela potaknuta prvim svjetskim 
ratom. Roman Imati i nemati 
(To Have and Have Not, 1937) 
opisuje = floridske — krijumčare. 
Kome zvono zvoni (For Whom 
the Bell Tolls, 1940), roman o 
republikanskim partizanima u 
španjolskom građanskom ratu, 
doživio je velik uspjeh. U tom 
razdoblju nastaju i dva polube- 
letristička djela: Smrt popodne 
(The Death in the Afternoon, 
1932), razmatranja o borbama 
bikova, i Zeleni brežuljci Afrike 
(Green Hills of Africa, 1935), lo- 
vački putopis s brojnim književ- 
nim digresijama. U poratnom raz- 
doblju H. je objavio dva romana. 
Preko rijeke i u šumu (Across 
the River and into the Trees, 
1950) ljubavni je roman, koji se 
posredno osvrće na drugi svjet- 
ski rat, a kritika ga je nepo 
voljno dočekala zbog stilskih ma: 
nirizama. Drugi je kratki roman 
Starac i more (The Old Man and 
the Sea, 1952), umjetnički naj- 
uspjelije Hemingwayevo djelo, 
koje mu je donijelo Nobelovu 
nagradu 1954. U tom duboko hu- 
manom djelu, u liku staroga ku- 
banskog ribara Santiaga u borbi 
s velikom ribom i vlastitom sta- 
račkom nemoći, H. simbolizira 
svu veličinu ljudskog duha u 


HENRY 


vječnoj težnji za afirmacijom 
unatoč teškoćama koje ga okru- 
žuju i unatoč konačnom porazu 
koji doživljavaju svi Hemingwa- 
yevi junaci. 


Prestonica sveta, novele (V. Ilić i A. Nej- 
gebauer), Novi Sad 1952; Snegovi Kili- 
mandžara, novele (V. Ilić), Beograd 1953; 
Preko reke i u šumu (P. lojenej: Beo- 
grad 1956; Fiesta (S. Šimić), Zagreb 1959; 
Proletnje bujice (S. Petrović), Beograd 
1961; Novele (Z. Simić), Beograd 1963; 
Starac i more (B. Lojen i Ž. Bujas), Zag- 
reb 1964: Pokretni praznik (A. V. Stefa- 
nović), Beograd 1964; Imati i nemati (Li. 
Vuković i J. Stojanović), Beograd 1964; 
Bregovi kao beli slonovi (O. Stefanović), 
Sarajevo 1965; Novele (I. Slamnig, A. šo- 
ljan i dr.), Zagreb 1965; Za kim zvono 
zvoni (S. Brkić), Beograd 1964; Kome zvo- 
no zvoni (Š. Balen), Zagreb 1965; Zbogom 
oružje (R. V. Ćirić), Beograd 1965; U naše 
vreme (Z. Despić), Beograd 1965; Priče o 
Niku (V. Mić), Beograd 1966. 

HENRY, 0. (O. Henri, 
pravim imenom William Sidney 
Porter, 1862—1910), američki pri- 
povjedač. Novinar i bankovni 
činovnik, živio je dulje vrijeme 
u Texasu i Centralnoj Americi, a 
među pustolovne događaje nje- 
gova života idu i tri godine za- 
tvora. Posljednjih devet godina, 
književno najvažnijih, proveo je 
u Nev Yorku. Atmosfera grad. 
skih parkova, ulica i krčmi daje 
autentične akcente mnogim nje- 
govim novelama. Majstor kratke 
humorističke priče, kojoj je naj- 
veća draž u lokalnom i socijal. 
nom obilježju likova koji u priči 
govore. Pripovjedački efekti su u 
ironičkim situacijama u kojima 
njegovi junaci reagiraju nepri 
mjereno, u skladu s urođenim 
konzervatizmom svojih navika. 
Kad mu tematika sadrži tragičke 
mogućnosti, on je pretvara u sen- 
timentalnu melodramu. Bez veli- 
kih literarnih pretenzija, stekao 

je svjetsku popularnost zahva- 
ljujući najviše naglom, neočeki- 
vanom preokretu na kraju svake 
priče, koji međutim samo u naj- 
boljima ima i dublje, tematsko 
opravdanje. Za života i posmrtno 
izašlo mu je više zbirki pripovi- 
jedaka, npr. Četiri milijuna (The 
Four Million, 1906), Glas grada 
(The Voice of the City, 1908), 
Kamenje se kotrlja (Rolling 
Stones, 1913) i niz povezanih epi 
zoda s operetnom latinsko-ame- 
ričkom pozadinom, Kupus i kra- 
ljevi (Cabbages and Kings, 1904). 
Amerika (S. M. Petrović), Beograd 1930; 
Grad bez događaja (L. Mirković), Beograd 
1937; Kupus i kraljevi i druge pripovetke 
(P. Milojević), Subotica 1956; Čarobni po- 


ljubac i druge pripovetke (L. Semenović), 
Bcograd 1964, 


iv 

HERCULANO DE CAR. 
VALHO E ARAUJO, Alexandre 
(Aleksandre Erkulanu de Karva- 
lju e Araužu, 1810—1877), portu- 
galski povjesničar i romanopisac. 
Liberal i nepodmitljiv, bio je u 
emigraciji u Francuskoj i Engle- 
skoj. Od vanrednog je značenja 
njegov rad na proučavanju na- 
rodne povijesti jer je stvorio mo- 
dernu, kritičku portugalsku histo- 
riografiju, a i povijesni roman. 
Najbolje mu je djelo Povijest 
Portugala (Historia do Portugal, 
1846—53), u kome, proučavajući 
znanstvenom objektivnošću glav- 
no područje svoga zanimanja, 
srednji vijek, i težeći uvijek za 
istinom, daje sliku razvoja klasa, 
političkih i pravnih ustanova, 
društva i običaja. U drugom zna- 
čajnom djelu, Porijeklo i osnutak 
inkvizicije u Portugalu (Histćria 

da origem e estabelecimento da 
Inquisicdo em Portugal, 1854-59), 
na temelju proučavanja povijes- 
nih dokumenata, s mnogo strasti 
i oštre polemike osvjetljuje prlja- 
vost i fanatizam te ustanove. Po- 
vijesni mu se romani također 
odlikuju erudicijom i povijesnom 
tačnošću. To su Budala (O Bobo, 
1843) i dva romana iz ciklusa 
Monasticon: Svećenik  Eurico 
(Eurico o Presbitero, 1844) obra- 
đuje problem celibata, a Cister 
citski redovnik (O Monge de Ci 
ster, 1848) opisuje sukob osve- 
tljivosti i svećeničke discipline. 
Pored romana napisao je i zbir- 
ku Legende i pripovijetke (Len- 
das e narrativas, 1851). Mlade- 
načke Pjesme (Poesias, sakuplje- 
ne 1851) značajnije su po misao- 
nim nego po umjetničkim kvali- 
tetama. 

HERDER, Johann Gott- 
fried (Johan Gotfrit Herder, 1744. 
—1803), njemački književnik i fi- 
lozof, svestran predstavnik kul- 
turnih težnji u drugoj polovici 
18. st. Dok njegovim izvornim 
pjesničkim djelima (lirici) u po- 
vijesti književnosti pripada samo 
skromno mjesto, bez povijes- 
nih, filozofskih i estetsko-kritič- 
kih spisa ne mogu se ni zamisliti 
mnoga kasnija strujanja na po- 
dručju književnosti i društvenih 
nauka. Na ustuk tumačenjima, 
koja jednostrano naglašavaju 
Herderov  iracionalizam, treba 
istaći da su njegovi nazori du- 
boko ukorijenjeni u prosvjetitelj- 
stvu i da u njima ta epoha do- 
stiže ujedno nov razvojni stu- 
panj. H. traži da čovjek osim 


intelekta razvije i svu širinu čuv- 
stvenog života, svoju prijemlji- 
vost za sva područja umjetnič- 
kog izraza. Potraga za svjedočan- 
stvima nepomućene čuvstvenosti 
uputila ga je do pjesništva drev- 
nih vremena, pa je stao na to 
blago i upozoravati, Izdao je u 
njemačkom prijevodu dva sveska 
narodnih i pseudonarodnih pje- 
sama s raznih strana i kontine- 
nata, pa i nekoliko naših Volks- 
lieder, 1778—79). Još je ranije 
upoznao važnost povijesnih, kul- 
turnih i geografskih uvjeta sre- 
dine, iz koje su te pjesme nikle: 
otkrio je značenje povijesnog ra- 
zumijevanja. Blještav duh i is- 
pravnost opažanja pokazao je 
najljepše u eseju o Shakespearel1 
(v.) (zbornik Von deutscher Art 
und Kunst, 1773), pjesniku koga 
je u Njemačkoj tek H. prikazao 
u pravu svjetlu. H. je svojim 
književnokritičkim radovima bit- 
no utjecali na novo shvaćanje o 
književnoj tradaciji i na stvara- 
nje književnog kanona (Homer, 
Shakespeare, Ossian, popularne 
balade) u epohi evropskoga tzv. 
predromantizma. Iako svako kul- 
turno svjedočanstvo valja, po 
Herderu, shvatiti kao samostalan, 
osebujan organizam, 
ističe da sve epohe zajedno čine 
neprekinut lanac historijskog 
razvitka i u njemu imaju svoje 
određeno mjesto. Misli o razvit- 
ku koji je svojstven povijesti čo- 
vječanstva iznio je u djelu Ideen 
zur Philosophie đer Geschichte 
der Menschheit (1784—91), napi- 
sanu s više misaone discipline 
nego ostali, često fragmentamni, 
spisi. Ovdje izriče i svoju vjeru 
u humanitet, pojam koji obilje- 
žava pravo svakog čovjeka na 


ipak on_ 

usavršenje što ga donose razum 
i estetska kultura. Djelo je gole- 
ma  kulturnopovijesna vizija o 
razvitku čovječanstva; s gledišta 
zrelog prosvjetiteljstva napredak 
se ostvaruje u ideji univerzalne 
tolerancije i jednakosti. H. je u 
osobnom ophođenju snažno utje- 
cao na mladoga Goethea (v.), pa 
i s te strane ulazi u povijest 
književnosti. 

vž 


HERNANDEZ, Jose (Ho- 
se Ernandes, 1834 — 1886), ar- 
gentinski pjesnik. Bio je vojnik, 
novinar, poslanik. Kao politički 
borac živio je neko vrijeme u 
progonstvu u Braziliji i tamo je 
napisao svoj glasoviti ep Martin, 
Fierro (1872). Hernandezove su 
namjere bile prije svega politič- 
ke, da prikaže težak život argen- 
tinskog seljaka Gauča (Gaucho) 
i da se založi za njegova prava. 
Ali opisujući zapravo samo svoja 
iskustva i svoj vlastiti život, sa 
žarom i neposredno, on je bio 
prije svega pjesnik i dao je div- 
nih slika iz svoje rodne pampe 
i iz života ljudi u njoj. Iako mu 
je stih bio tradicionalan, ipak ga 
je znao oživjeti bogatim rječni- 
kom i vrlo svježim, originalnim 
metaforama. On je bio prvi ame- 
rički pjesnik španjolskog jezika, 
koji se gotovo u potpunosti otr- 
gao od utjecaja velike španjol- 
ske poezije. Za slike američkog 
života našao je svoj autentični 
izraz i tako stvorio istinsku na- 
cionalnu poemu, prvo zaista po- 
etsko djelo mlade južnoameričke 
književnosti. Pored toga, to je 
bio prvi slučaj, da jedan hispa- 
noamerički pisac podiže glas 

optužbe, da se stavlja na stranu 
potlačenih. Martin Fierro je u 
tom smislu bio putokaz cijeloj 
kasnijoj hispanoameričkoj knji- 
ževnosti, u kojoj je sve do danas 
ostala vrlo vidna ta nota socijal- 
nog protesta. Djelo je postiglo 
nezapamćen uspjeh; nizala su se 
bezbrojna izdanja i seljak Latin- 
ske Amerike čitao je — i danas 
čita — ovu knjigu kao naši se- 
ljaci »Razgovor ugodni«. Po izlo- 
zima sitnih provincijskih trgovi- 
na, uz kućne potrepštine, često 
se moglo vidjeti kakvo jeftino 
izdanje ovog epa, jednog od naj- 
viših ostvarenja hispanoamerič- 
ke književnosti. 

HERNANDEZ, Miguel 
(Migel  Ernandes,  1910—1942), 
španjolski pjesnik. U mladosti je 
bio pastir. Počeo je pisati pod 
utjecajem Gongore (v.). Došao je 
u Madrid 1934. i odmah postao 
popularan, koliko po vrlo daro- 
vitim stihovima, toliko i po svo- 
joj neobičnoj, priprostoj i ozbilj- 
noj pojavi. U građanskom ratu 
borio se na strani republikanaca. 
Tada je izdao i knjigu borbenih 
pjesama Vjetar naroda (Viento 
del pueblo, 1936). Pri kraju rata 
pao je falangistima u ruke i 
umro od tuberkuloze u tamnici, 
u Alicanteu. H. je svoje pjesme 
većinom gradio u vezanom stihu 
i klasičnim oblicima kojima je 
znao dati izvanrednu dinamiku i 
svježinu, kroz živu muziku i ne- 
obične, sugestivne metafore. Du- 
boka proživljenost i oštrina daju 
njegovim strofama, naročito ter- 
cinama, veliku snagu, a njegovih 
soneta ne bi se ni Gongora stidio. 

Okrutna stvarnost i osobna tra- 
gika dadoše njegovim stihovima 
tamni sjaj i prizvuk bolnog, bez 
utješnog vapaja (Ja sam tamnica 
s jedinim prozorom prema bes- 
krajnoj samoći rikanja). Zbog 
svega toga španjolci ga ubrajaju 
među svoje najsnažnije pjesni- 
ke novijeg vremena, a jedan nji- 
hov poznati kritičar rekao je za 
njega: »Po ljudskoj vrijednosti, 
po emotivnoj vidovitosti, nijedan 
pjesnik našega vijeka nije nad- 
mašio Miguela Hernandeza«. 
Antologija novije španjolske poezije (N. 
Milićević), Zagreb 1959; Španska lirika (V. 
Košutić), Beograd 1963. 

HERODOT (Herodotos, 
oko 484—424. prije n. e.), grčki 
historičar, iz Halikarnasa u Ka- 
riji (Mala Azija). Zbog sudjelo- 
vanja u buni protiv halikarna- 
škog tiranina otišao je u progon- 
stvo na otok Sam. Dolazi i u 
Atenu i postaje prijatelj Periklu 
i Sofoklu (v.). Postao je poklo- 
nik Periklove politike i atenske 
demokracije. Najvažniji su mu 
doživljaji bila velika putovanja, 
pa se i čitavo njegovo povijesno 
djelo uglavnom temelji na ono- 
ine što je vidio i doznao. Propu- 
tovao je čitavu Grčku i obišao 
mjesta gdje su se vodile zname- 
nite bitke s Perzijancima. Bio je 
u mnogim grčkim naseljima na 
Crnom moru, u skitskoj zemlji, 
u Donjem i Srednjem Egiptu i 
u Aziji sve do Babilona. Tu je 
upoznao dvije velike kulture: 
perzijsku i babilonsku. Skupio je 
veliku građu kojom se poslužio 
pri sastavljanju pripovijesti o tzv. 
barbarskim zemljama. Dioba He- 
rodotove Povijesti na 9 knjiga, 


koje se zovu po Muzama, pripi- 
suje se aleksandrijskim gramati- 
čarima. U starini navodili su nje- 
govo djelo pod imenom fistoriai 
= pripovijesti, a sam H. zove ga 
historičs apdodeksis = izlaganje 
istraživanja, tj. onoga što je istra- 
živanjem doznao. Veliki putnik 
uočio je suprotnost između Isto- 
ka i Zapada, između Azije i Ev- 
rope, a osobito između Helena 
i Ferzijanaca. Na Istoku je po- 
stojalo načelo apsolutne vlasti i 
ropska pokornost stanovnika, a 
na Zapadu princip osobne slobo- 
de i slobodan život u samostal- 
noj narodnoj državi. Borba He- 
lena i barbara daje Herodotovu 
djelu jedinstvo upravo kao što 
i srdžba Ahilejeva daje jedinstvo 
Homerovoj Ilijadi. Povijesna zbi- 
vanja isprepleo je dragocjenim 
geografskim i etnografskim po- 
dacima mnogih zemalja i na- 
roda. Unio je u svoju Povijest i 
myrogo grčkih i istočnjačkih na- 
rodnih priča, novela i anegdota, 
kojima obiluju osobito prve če- 
tiri knjige. Pisao je s tendenci- 
jom da proslavi Atenu kao spa- 
siteljicu Grčke i da istakne nje- 
zine zasluge u borbi za oslobo- 
đenie Helade. Navodeći izvore, 
razlikuje ono što je sam vidio 
(»oOpsis«), zatim ono što je čuo 
(»akoć«). ono što je ispitivanjem 
od drugih doznao (»historič«) i 
ono što prema svome mišljenju 
drži istinitim (»gn&mč«). H. misli 
da svijetom upravlja božanstvo 
koje se neprekidno upleće u ljud- 
ske poslove. Svaka nesreća koja 
nekoga zadesi posljedica je ili 
krivnje tog čovjeka ili njegovih 
predaka. No vrlo je često uzrok 
nesreći i odviše velika sreća, jer 
božanstvo zavidno pazi i kažnja- 

va svakoga koji bi htio prekora- 
čiti prirodnu granicu snage i 
sreće (»phthonos the&n« = za- 
vist bogova). Bogatstvo i moć ra- 
đaju sitost i obijest koja zaslje- 
pljuje čovjeka i vuče ga u ne- 
sreću. Po tim je mislima vrlo 
bliz Eshilu (v.). Iz Herodotova 
osjećanja ispraznosti ljudskog ži- 
vota izvire pesimizam koji nje- 
govo djelo prožimlje dubokim 
humanizmom. On ne vidi Grke 
i barbare, ne vidi pobjednike 
i pobijeđene, on vidi samo ljude. 
H. je vješt pripovjedač, a to se 
očituje osobito u novelističkim 
dijelovima njegove Povijesti. Pri- 
povijedanje mu je mirno, stil 
jednostavan, jasan i može se us- 
porediti sa stilom narodne pri- 
povijetke. Svoju Povijest napisao 
je u jonskom dijalektu, jeziku 
tadašnje grčke proze. No u nje- 
mu uz mnogo starojonskih ele- 
menata iz Homera nalazimo i 
druge pjesničke izraze i aticizme. 
Bez njegove Povijesti malo bi se 
znalo o antičkom Orijentu i per- 
zijskim ratovima. To je prvo 
općeevropsko povijesno djelo. 
Najnovija povijesna i arheološka 
istraživanja potvrdila su istini- 
tost mnogih njegovih podataka. 
H. je zaslužio častan naziv »pater 
historiae« (otac povijesti) koji 
mu je dao već rimski govornik 
Ciceron. 

Herodotova pai (A. Musić) I dio, Za- 
greb 1887; II dio, Zagreb 1888; Herodot: 
Novele, anegdote t druga zanimljiva priča- 


nja, Zagreb 1953; Istorija (M. Arsenić), 
Novi Sad 1959. 

HERRERA, Fernando de 
(Fernando de Erera, 1534—1597), 
španjolski pjesnik, glavni pred- 
stavnik tzv. seviljske poetske 

škole. Nosio je svećeničku odoru 
da bi mogao ubirati prihode neke 
župe, ali nikad nije postao sve- 
ćenik. Bio je cijelog života pla- 
tonski zaljubljen u udatu damu 
kod koje se sastajao seviljski 
književni kružok. Ljubav prema 
.njoj nadahnula je najveći dio 
pjesama tog značajnoga španjol- 
skog petrarkiste. Živio je osam- 
ljeno i cijeli je život posvetio 
poeziji. Bio je savršen majstor 
stiha i jezika, velik poklonik ri- 
ječi, i njegove pjesme su ogle- 
dalo muzikalnosti, sklada, bira- 
nih epiteta i neobičnih metafora, 
po čemu su ga smatrali prete- 
čom kulteranizma i gongorizma 
(v. Gć6ngora). U svojim zanosima 
i kontemplacijama H. je postao 
mistik ljubavi, prožet neoplato- 
nizmom, u čemu su ga nadahnuli 
njegovi uzori, prije svega Petrar- 
ca (v.) i katalonski pjesnik 
March (v.). Dok vojnik i ratnik 
Garcilaso (v.) — kojemu je H. 
izdao pjesme i napisao veoma 
zanimljiv predgovor — u pjes- 
mama gotovo nikada niti ne alu- 
dira na svoje ratne doživljaje, 
dotle osamljenik i zaljubljenik 
H. pjeva veličinu domovine i rat- 
ne podvige u patetičnim, ali na- 
dahnutim pjesmama, kao što su 
Povodom bitke kod Lepanta (Por 
la batalla de Lepanto), Povodom 
pogibije kralja don Sebastijana 
(Por la perdiđa del rey don Se- 
bastidn) i drugima. U nekima je 
taj suptilni, a na mahove i mor- 
bidni liričar išao tako daleko da 
je slavio i španjolski imperijali- 
zam. Herrerine pjesme izašle su 
1582. 


Spanska lirika (V. Košutić), Beograd 1963. 
nm 

HERRERA Y REISSIG, 
Julio (Hulio Erera i Raisig, 1875- 
—1910), urugvajski pjesnik. Ro- 
đen je u aristokratskoj obitelji 
koja je sasvim osiromašila. Bio 
je pretežno samouk, ali je čitao 
mnogo. Živio je čudački povu- 
čeno, zatvoren u svoju sobu »iz- 
među luke i groblja«, u kojoj su 
se sastajali pisci njegova kruga. 
Okretao je leđa životu i živio je 
u svijetu himera, u neprestanoj 
egzaltaciji. Bavio se spiritizmom. 
Bio je jedan od onih ukletih i 
nesretnih pjesnika na prijelomu 
stoljeća, tipičan dekadent, pred- 
stavnik južnoameričkog moder- 
nizma, jedan od najboljih. Bio je 
originalan do ekstravagantnosti i 
metaforičan do paradoksa. Svoj 
osebujan život prenosio je u sti 
hove i napunio ih mračnim sno- 
vima, sutonima i morbidnim ras- 
položenjima. Posebno je cijenio 
muzikalnu vrijednost riječi i ve- 
liku pažnju posvećivao vanjskom 
obliku pjesme. Zbog toga je na- 
ročito mnogo pisao sonete. U nje- 
govu se djelu razlikuju dvije 
faze: prva, »barokna«, donekle s 
metafizičkim intencijama, kao u 
poemi Život (La viđa, 1900) ili 
u zbirkama Noćna jutrenja (Los 
maitines de la noche, 1902) i Mje- 
sečarsko društvo Sfingina tornja 
(Tertulia lundtica de la Torre de 
las Esfinges, 1909). Druga je faza 
pastoralna, s motivima  jedno- 
stavnog seoskog života i intim- 
nim ugođajima, i tu je, čini se, 
ovaj pjesnik dao svoja najčistija 
lirska ostvarenja: Planinske eks- 
taze (Los ćxstasis de la montara, 
1904, 1910), Biskajski soneti (So- 
netos vascos, 1906), Napušteni 
parkovi (Parques abandonados, 
1908). Kažu da su na njega utje- 


cala dva francuska pjesnika ro- 
đena u Montevideu: Lautrćamont 
(v.) i Laforgue, a zatim Rimbaud 
(v.) i Huysmans (v.). 

nm 


HESIOD (Hčsiodos, na 
prijelazu 8. u 7. st. prije n. e.) 
prvi je grčki pjesnik koji daje o 
sebi neke podatke. Otac mu se 
zbog siromaštva preselio iz Male 
Azije u Beotiju. Težak život u 
siromašnu selu Askri udario je 
pečat na njegov rad. Od više pri- 
pisivanih mu djela drže se auten- 
tičnima Teogonija (Theogonia = 
Postanak bogova, 1022 heksame- 
tra) i didaktički spjev Poslovi i 
dani (Erga kat hčmerai, 828 hek- 
sametara). Teogonija je prva 
grčka mitološka sinteza, u kojoj 
je sažeto rodoslovlje bogova i 
povijest postanja svijeta. Idejna 
mu je svrha da pokaže afirmaci- 
ju Zeusa, koji pobjedom nad Ti- 
tanima i drugim nemanima iz 
prošlosti postaje svemogući ču- 
var _ pravde. Isticanje moralnih 
problema i težnja za sistemat- 
skim shvaćanjem svijeta najav- 
ljuju početak rušenja tradicio- 
nalnog pogleda na svijet. Poslovi 
i dani poema je rada, napisana 
u obliku opomene bratu pijanici 
Perzu, kojemu pjesnik daje niz 
savjeta kako će steći imutak na 
častan način. Obraćanje Perzu 
služi samo kao forma za pouke 
što ih zapravo upućuje svojim 
suvremenicima. Iz mita o Prome- 
teju i Pandori i mita o pet rodo- 
va ljudi izvodi misao da je život 
nekada bio sretan i bezbrižan, 
dok je pjesnikova sadašnjost 
gorka. Iz negativnog izvođenja 
izlazi pozitivna opomena da se 
čovjek moralnom energijom i ra- 


HESIOD 


dom mora osloboditi bijede. Po- 
redak i napredak društva mora 
se temeljiti na pravdi i moralu, 
a ne na nasilju, laži i prijevari. 
Te misli postaju jasnije kad se 
zna da pjesnikov život i rad pa- 
daju u vrijeme sve jačeg zaoštra- 
vanja klasne borbe između ari- 
stokrata i iskorištavanih siroma- 
šnih slojeva. Nasilje plemstva 
osuđuje se u basni (prva zabilje- 
žena basna u evropskoj književ- 
nosti) o jastrebu koji hvata u 
pandže slaba slavuja. U tančine 
opisuje oruđe i sve poslove ra- 
tarske godine, uplećući u to niz 
praktičnih pravila za život i rea- 
lističke opise prirode (zima, lje- 
to). Poemu završava razmatra- 
njem sretnih i nesretnih dana za 
pojedine poslove. Iako je pjesni- 
kov pogled na život pesimisti- 
čan, ipak slavljenjem rada i kri- 
tikom suvremenog društva po- 
staje revolucionar u odnosu na 
ratnički ideal herojske epohe. U 
poemi se osjeća odjek potresa 
koji su pratili rađanje demokrat- 
skog poretka. Hesiod je nazvan 
pjesnikom radnika i helota-robo- 
va. Jezik mu je Homerov, a stih 
herojski heksametar. Izražava se 
slikovito, u stilu narodnih po- 
slovica. Već je antička kritika 
visoko cijenila odgojnu stranu 
njegovih djela. Hesiodovi su na- 
stavljači pjesnici genealoških epo- 
va. Prethodnik je poučne lirike 
i filozofske poezije 7. i 6. st. Opo- 
našali su ga u aleksandrijsko 
vrijeme, a od modernih divio 
mu se Leopardi (v.), osobito 
Pascoli (v.) 


B. Bošnjak, Grčka filozofija, Zagreb 1956. 
BB kia iz Poslova i dana, prev. A, Ba- 
zala). 

HESSE, Hermann (Her- 
man Hese, 1877—1962), njemački 
pripovjedač i liričar. Od 1919. 
trajno u Švicarskoj. Rani njegovi 
romani (Peter Camenzind, 1904; 
Pod kotačem — Unterm Rad, 
1905; Gertrud, 1910) odraz su 
mladenačkih doživljaja u Nje- 
mačkoj, napose školske stege. 
Svim djelima postizava značajne 
uspjehe pa se potpuno posveću- 
je književnom radu, javljajući 
se povremeno u političkom živo- 
tu u duhu svojih demokratskih 
i pacifističkih uvjerenja. Poslije 
prvoga svjetskog rata priklanja 
se psihoanalizi, a živo ga privla- 
či i misticizam Dalekog Istoka 
(Siddharta, 1922). Poratnu omla- 
dinu osvojio je romanom De- 
mian _ (1919, pod pseudonimom 
Emil Sinclair), u kojemu se 
ogledaju — romantičarsko - lirske 
sklonosti piščeve. Problematiku 
suvremenog čovjeka H. iznosi u 
romanu Stepski vuk (Der Step- 
penwolf, 1927), dajući svoj pri- 
log epskim eksperimentima su- 
vremenog evropskog romana. U 
tom se djelu ističe ponešto aps- 
traktna kritika građanske kultu- 
re i klasnog morala. U kasnim 
djelima, napose u utopijskom 
romanu Igra staklenim biserima 
(Das Glasperlenspiel, 1943), sve 
se češće javlja prezir prema jalo- 
vosti suvremene civilizacije (ko- 
ju H. naziva »feljtonističkom«) 
i težnja prema smirenju u kon- 
templaciji kakvu pružaju glazba 
i matematika. — H. je 1946. pri- 
mio Nobelovu nagradu. 


Demijan_ (P. Albala), Beograd 1940, 1964: 
Petar Kamencind_ (P. Albala), Beograd 
1940; Antologija novije nemačke lirike (I. 
Ivanji i B. Živojinović), Beograd 1956; 
Antologija svjetske lirike, Zagreb 1956, 
1965; Gertruda (M. Jevtović), Beograd 

1958; Stepski vuk (S. Perović), Beograd 
1960; Igra staklenih perli (M. Smiljanić), 
Subotica—Beograd 1960; Narcis i Zlatousti. 
Pripovetke (B. Živojinović), Beograd 1961; 
Kuulp (B. Živojinović), Beograd 1964; Su- 
vremena njemačka novela (D. Perković), 
Zagreb 1966. 


pi 

HETAGUROV, Kosta (Ko- 
sta Hetagurov, zapravo Hetzeg- 
katy, 1859—1906), osetinski pje- 
snik. Nadaren slikar, nije mogao 
završili likovnu akademiju u Pe- 
trogradu. Po povratku na Kavkaz 
bavio se slikarstvom i publicisti- 
kom, zalažući se svestrano za 
kulturni razvitak svoga naroda. 
Bio je pod utjecajem ruskih re- 
volucionarnih demokrata, a kao 
pjesniku i utemeljitelju umjetne 
književnosti u Osetinaca uzori 
su mu bili ruski romantičari i 
realisti, Puškin, Ljermontov i 
Njekrasov (v.). Najbolja mu je 
zbirka lirike Osetinska lira (Iron 
fendyr, 1899), gdje je sabrao 
svoje najpoznatije pjesme, na- 
dahnute čistim čuvstvom i žar- 
kim rodoljubljem pjesnika gorko 
ražaljena gotovo beznadnim sta- 
njem maloga naroda pod priti- 
skom carskoga samodržavlja i 
kapitalističke eksploatacije (npr. 
Pjesma siromaha — Meguyry 
zareg; Vojnik — Saldat; Tuga 
— Dodoj; lirske poeme Majka 
sirota — Sidzerges; Huybady; 
Tko si ti? — Či de? i dr.) Napi 
sao je i jedan spjev s motivom 
iz herojske prošlosti Osetinaca 
(Heteg) i niz basni, djelomično 
po Krilovu (v.). Pisao je dosta 
i na ruskom (lirske pjesme: Sti- 
hotvorenija, 1895; poeme: Pred 
sudom — Pered sudom, 1893; Tko 
živi dobro? — Komu živetsja 
veselo?, 1893; Fatima, 1899; pripo- 
vijetke: Lov na kozoroge — Oho- 


ta na turov, 1893. i dr.; jednu 
dramu: Dunja, 1893). 


mz 
HEYM, Georg _(Geork 
Haim, 1887—1912), najsnažniji 


liričar njemačkog ekspresioniz- 
ma. Tek što je završio studij, za- 
tekla ga je tragična smrt, pa je 
za života objavio samo jednu 
zbirku pjesama: Vječni dan 
(Der Ewige Tag, 1911). Prijatelji 
su izdali ostavštinu, koja obu- 
hvaća između ostalog lirsku zbir- 
ku Umbra vitae (lat. Sjena živo- 
ta, 1912). Posmrtno je izašla i 
knjiga proze pod naslovom Tat 
(Der Dieb, 1913). Književnu kri- 
tiku često zbunjuje činjenica da 
se H. većinom služio baštinjenim 
metričkim = oblicima (vezanim 
stihom, rimom, čvrstim forma- 
ma), pa je pjesnika proglasila 
»ranim« ekspresionistom, prete- 
čom. Stilsko jedinstvo njegovih 
stihova međutim pokazuje da je 
odabranim jezičnim sredstvima 
savršeno uspio ostvariti izražaj- 
ne težnje mlade, ekspresionistič- 
ke generacije: pobunu protiv 
građanskih konvencija, ekstati- 
čan krik za »neposrednim« živo- 
tom, ali i stravičan osjećaj umi- 
ranja i raspadanja, strah pred 
skrivenom pobjedom stvari i 
sudbine nad čovjekom. U Hey- 
mov pjesnički svijet ulaze slike 
iz sivog, čađavog velegrada, do- 
življaji prirode, sablasna priviđe- 
nja iz snova, a sve je to prožeto 
bolnom napetošću i nemirom, 
grotesknim vizijama straha pred 
ratnim ili kozmičkim katastro- 
fama. Neke pjesme o strahota- 
ma rata (1911!) djeluju poput 
vidovitih proročanstava.  Malo- 
brojne su smirene pjesme o pri- 


21 Strani pisci 


HEYM 
HLEBNIKOV 


rodi, no one idu u red najljep- 
ših lirskih ostvarenja: u njima 
se pjesničko čuvstvo potpuno 
pretopilo u sklad čistih lirskih 
slika, lišenih patetičkih natruha 
koje ponegdje mute  Heymov 
izraz. 

Gorući grm, antologija njemačke lirike 
(Z. Gorjan), Wien—Leipzig 1921: Antologija 
svjetske lirike, Zagreb 1956, 1965; Antolo- 


gija novije nemačke lirike (I. Ivanji iB. 
Živojinović), Beograd 1956. 
vž 


HIERONYMUS —> 
Jeronim 


HIKAYAT HANG TUAH 
—> Priča o vojvodi Tuahu 


HIKAYAT SERI RAMA 
—> Priča o blaženom Rami 


HIKMET —> Nazim 
Hikmet Ran 


HILJADU I JEDNA NOĆ 
—> Tisuću i jedna noć 


HIMENES —> Jimćnez 
HISEJN —> Hiisajn 
HJELAN — Kielland 
HJUZ —> Hughes 


HLEBNIKOV, — Velemir 
(Viktor Vladimirovič, 1885—1922), 
ruski pjesnik. Studirao je mate- 
matiku i fiziku u Kazanu i pri- 
rodoslovlje u Petrogradu, 1916. 
bio je na fronti a 1921. sudjeluje 
u pohodu iranske revolucionarne 
armije. Živio je boemskim živo- 
tom. Jedan je od organizatora 
ruskog futurističkog pokreta i 
njegov najoriginalniji pjesnik, ali 
cijelim svojim stvaranjem poriče 
urbanu civilizaciju vraćajući se 
često u rusku i slavensku mito- 
logiju i tražeći povratak na »crno- 

gorske izvore« ruskoga jezika pri- 
je Puškinovih vremena, pa je u 
modernoj ruskoj poeziji ujedno 
njezin najveći arhaist i najveći 
novator. Njegove pjesme često 
nisu dovršena djela, već eksperi- 
mentiranje semantičkom i fonet- 
skom građom ruskoga jezika. Ru- 
šio je u njima sintaksu i stvarao 
njezinu novu logiku, konstruirao 
je cijele gomile novih izvedenica 
i zajedno s A. Kručonihom raz- 
vijao iracionalni, »zaumni« pje- 
snički jezik u kojemu smisaone 
cjeline zamjenjuje zvučanje i 
asocijativna veza takva zvučanja 
s mogućim smisaonim tumače- 
njima. Okušao se i u pjesničkoj 
prozi u kojoj je također ekspe- 
rimentirao na području seman- 
tike. Hlebnikovljevo djelo ostalo 
je velik torzo, ali je pjesnik svo- 
jim eksperimentima nesumnjivo 
oplodio rusku poeziju, prije sve- 
ga velikim utjecajem na Maja- 
kovskoga (v.). Njegov mit živi 
još i danas među mlađim sovjet- 
skim pjesnicima. 

Moderna ruska poezija (O. Davičo, 0. 
Vlatković, M. M. Pešić), Beograd 1961; 


Kralj vremena Velimir I (V. Nikolić, B. 
Ćosić, M. Nikolić), Beograd 1964, 
af 


HOFFMANN, Ernst Theo- 
dor Amadeus (Ernst Teodor Ama- 
deus Hofman, 1776—1822), nje- 
mački pripovjedač, najpopular- 
niji predstavnik romantičke no- 
velistike. Život mu je buran pa 
je gotovo nalik na fantastične 
zgode iz piščeva pera. Kao prav- 
nik H. ide karijerom pruskog 
činovnika, no zgodimice se bavi 
mnogim granama umjetnosti: 
sklada, dirigira, piše, slika, a ne- 
koliko godina i živi isključivo 

kao glazbenik. Književnošću se 
stao ozbiljno baviti tek potkraj 
života, ali je već prije bio na gla- 
su po umijeću da uz vino zabavi 
društvo svojom pripovjedačkom 
maštom. Njegove priče i gaike 
dočaravaju svijet, u kojem sve 
vrvi od priviđenja, sablasti, vila 
i čarobnjaka; čak su i ljudski 
likovi sanjari, čudaci ili razvrat- 
nici, naslikani rukom  hirovita 
karikaturista. Na likovnu inspi- 
raciju upućuje naslov prve zbir- 
ke pripovijedaka: Fantazije u 
Callotovoj maniri (Fantasie- 
stiicke in Callots Manier, 1813— 
—15), po ugledu na osebujnoga 
francuskog grafičara iz 17. st. 
Srodne predodžbe izazivaju i na- 
slovi narednih zbirki: Noćne zgo- 
de (Nachtstiicke, 1817) i Serapio- 
nova braća (Die Serapionsbriider, 
1819—21). Sablasnoj i kriminali- 
stičkoj fantastici pridružuju se 
ovdje povijesna građa i razni mo- 
tivi iz književnosti pa i prigodne 
aluzije na suvremena društvena 
zbivanja. Ipak su se čitaoca naj- 
jače dojmili jezoviti i nesvako- 
dnevni prizori, stilski elementi 
groteske, što je Hoffmanna ubr- 
zo proslavilo kao nedostiživog 
majstora na tom području. Sve 
to, međutim, ne bi pisca podiglo 
mnogo nad razinu trivijalne ro- 
mantike da nije značajki koje 
najboljim njegovim djelima daju 
posve originalno obilježje. Hoff- 
mannov svijet naime nije u cije- 
losti = fantastičan: — građanska 
svagdašnjost, prikazana često s 
ćudljivim humorom, postaje po- 
prištem svakojakih čarolija, pa 
se u njoj isprepleću i sukobljuju 
san i java, utvara i zbilja. Pod 
čarobnim štapićem pripovjedača 
domaća sredina poprima zagonet- 


ne, izobličene crte, jer njime, 
bar naoko, vladaju demonske si- 
le spremne da svagda ugroze 
prirodni poredak stvari. No ne- 
prirodne pojave rijetko kad osta- 
ju posve neobjašnjene; rasplet 
često donosi neko racionalno tu- 
mačenje, pa je H. u tome, uspr- 
kos svoj grozi, zapravo još done- 
kle čedo prosvjetiteljstva, čak i 
onda kad se satirički ruga vlada- 
vini zdravog razuma (kao u pri- 
povijetki Mali Zaches zvan Zin- 
nober — Klein Zaches genannt 
Zinnober, 1819). Međutim, u biti 
je H. dakako pravi romantičar, 
koji sebi svijet ne može predo- 
čiti bez čuvstvene magije. Taj 
temeljni lik njegova stvaralaštva 
ne mijenjaju ni mnogi oštro za- 
paženi realistički opisi iz doma- 
će sredine, pa je pogrešno nazi- 
vati H. neposrednim pretečom 
realizma ili čak realistom — kao 
što to čine neki kritičari. Od piš- 
čevih romana Đavolji eliksiri 
(Die Elixiere des Teufels, 1816) 
i Životna naziranja mačka Mur- 
ra (Lebensansichten des Katers 
Murr  nebst  fragmentarischer 
Biographie des  Kapellmeisters 
Kreisler, 1821) poznatije je prvo 
djelo, romantički odvjetak ev- 
ropskog »jezovitog« romana iz 
18. st. Posebnu pažnju zaslužuju 
snažni odjeci Hoffmannovih pri- 
povijedaka u svjetskoj književ- 
nosti (v. Balzac, Baudelaire, Go- 
golj, Poe). 


Dvije priče: Zlatni lonac, Orašar i mišo- 
nja (V. Prestini), Zagreb 1922; Gospo- 
đica Scuđeri, novele (S. Grbešić), Za- 
greb 1953; Đavolji eliksiri (S. Grbešić), 
Zagreb 1954, 1961; Don Huan i druge pri- 
povetke (J. Bogićević), Beograd 1954; San 
1 ljubav (K. Petrović), Sarajevo 1958; Prin- 
En Brambila_ (J. Bogićević), Beograd 

HOFMANNSTHAL, Hugo 
von (Hugo fon Hofmanstal, 1874— 
—1929), austrijski pjesnik, dra- 
imatičar_ i esejist, predstavnik 
esteticističke književne kulture 
u okviru bečke moderne. U knji- 
ževnost ulazi veoma rano pje- 
smama, lirskim monolozima i 
jednočinkama (npr. Smrt Tizia- 
nova — Der Tod des Tizian, 
1892; Luda i smrt — Der Tor 
und der Tod, 1893; Mali teatar 
života — Das kleine Welttheater, 
1897), djelima, u kojima bruše- 
nim stihovima, nošenim opojnom 
jezičnom muzikom, opijeva samo- 
ću čovjekovu i nijemu tajanstve- 
nost prirode koja ga okružuje. 
Ljudski likovi često su lišeni 
društvenih ili određenih povije- 
snih obilježja, njihove su sumor- 
ne duševne ispovijesti isto tako 
pjesnički stilizirane kao i lirski 
krajolici zasićeni raskošnim bo- 
jama i jesenskim ugođajima. No 
H. je u esteticizmu i suptilnom, 
gotovo bolećivom impresionizmu 
(izraženom najčistije u jednočin- 
ki Bijela lepeza — Der weife 
Ficher, 1897) zarana prepoznao 
znakove duhovne krize svog vre- 
mena pa je umjetničkim simbo- 
lima iskazao svoje slutnje o opa- 
snostima koje se kriju u ideolo- 
giji modernih esteta, u kultu »či- 
ste ljepote« i amoralnom hedo- 
nizmu (pripovijetka Bajka 672. 
noći — Das Mirchen der 672. 
Nacht, 1894; Pismo lorda Chan 
dosa — Ein Brief des Lord Chan- 
dos, 1901). Tom je problemati- 
kom H. srodan Thomasu Mannu 
(v.). U kasnijem stvaralaštvu, 
posvećenu uglavnom sceni, sve 
se više ističe profinjeni eklektici- 
zam pjesnikov, biran ukus, savr- 
šena pjesnička kultura i široko 

poznavanje svjetske književnosti, 
što ga je potaklo da se — s ma- 
nje ili više uspjeha — okuša u 
različitim stilovima i vrstama i 
da se posluži najraznovrsnijom 
književnom građom: npr. u obra- 
dama antičke tragedije (Alkestis, 
1894, obj. 1911; Elektra, 1904; 
Edip i sfinga — Odipus und die 
Sphinx, 1906), srednjovjekovnom 
misteriju, renesansnoj i barok- 
noj alegoričkoj igri (Čovjek — 
Jedermann, 1911; Salzburški ve- 
liki teatar života — Das Salzbur- 
ger grofe Welttheater, 1922; Kula 
— Der Turm, 1925, prema Calde- 
r6ćnu, v.), istočnjačkoj  fabuli 
(Žena bez sjene — Die Frau 
ohne Schatten, pripovijetka i lib- 
reto, 1919). Posebno mjesto pri- 
pada djelima za muzičku scenu, 
virtuoznim  libretima za opere 
Richarda StrauBa (Kavalir s ru- 
žom — Der Rosenkavalier, 1911; 
Arijadna na Naksu — Ariadne 
auf Naxos, 1912; Egipatska Hele- 
na — Die dgyptische Helena, 
1928; Arabella, obj. 1933). Ko- 
morni stil značajnih, iako slabije 
poznatih komedija kasnoga stva- 
ralačkog razdoblja Cudljiv go- 
spodin (Der Schwierige, 1921) i 
Nepodmitljivi sluga (Der Unbe- 
stechliche, 1923) sjedinjuje lako- 
ću i prividnu bezbrižnost atmo- 
sfere bečkoga »višeg društva« s 
akcentima ozbiljne društvene kri- 
tike. Izvanredna su proza brojni 
Hofmannsthalovi eseji, npr. o 
simbolističkoj poeziji, s kritič- 
kim portretima D'Annunzija (v.) 
i Swinburnea (v.), i o značenju 
književne tradicije. 

Kavalir s ružom (M. N.), Zagreb s.a.; Ćo- 
vjek (M. Bogdanović), Zagreb 1932; Anto- 
logija svjetske lirike, Zagreb 1956, 1965; 


Antologija novije nemačke lirike (I. Ivanji 
i B. Živojinović), Beograd 1956. ž 

HOLAN, Viadimir (Vla- 
dimir Holan, 1905), češki pjesnik, 
najveći eksperimentator u češkoj 
poeziji 20. st. Poezija mu je pro- 
žeta težnjom za apsolutnim izra- 
zom koji bi stvorio luk između 
postojanja i nepostojanja, izme- 
đu prolaznosti i vječnosti, svaki- 
dašnjosti i mistične uzvišenosti, 
najdrastičnijih seksualnih nago- 
na i djevičanske čistoće, đavola 
i boga, zemlje i neba, konkretno- 
sti i apstraktnosti, između jave 
i ništavila. Njegov se stih s upor- 
nošću fanatika kreće nad svim 
ponorima ljudskog postojanja, 
ljudske svijesti i podsvijesti stva- 
rajući poeziju jezive sugestivno- 
sti. H. stvara metafore od oštro 
suprotstavljenih kategorija, obo- 
gaćuje jezik stiliziranim narod- 
nim kletvama i psovkama, arha- 
izmima i neologizmima, spaja 
lirski izraz s opisima (Trijumf 
smrti — Triumf smrti, 1930; Lak 
— Oblouk, 1934; Kamenu, dola- 
ziš... — Kameni, pfichaziš..., 
1937; San — Sen, 1939; Put obla- 
ka — Cesta mraku, 1945. i dr.). 
Nikad u njegovoj pocziji nije 
odsutna dramska napetost, koja 
je u nekim kasnijim kompozici- 
jama došla do izražaja i u noć- 
nim imaginarnim dijalozima pje- 
snika sa sjenama junaka starih 
mitova i pjesničkih ostvarenja 
(Noć s Hamletom — Noc s Ham- 
letem, 1964). Zaokupljenost unu- 
tarnjim problemima nije sprije- 
čila Holana da progovori i povo- 
dom aktualnih političkih događa- 
ja za vrijeme ugroženosti zemlje 
i naroda; njegovi ciklusi Rujan 
(Zd/t) i Odgovor _ Francuskoj 
(Odpovčd Francii) iz 1938. ubra- 
jaju se u najbolje pjesme razdo- 
blja češke poezije kad su svi naj- 


veći njezini pjesnici pisali prigod- 
ne stihove s trajnom vrijednošću. 
Nakon oslobođenja, 1945, štampa 
pjesme posvećene Crvenoj armiji, 
u kojima evocira užase rata, ali 
piše i male pjesme u prozi u 
kojima »dokumentarno« prikazu- 
je likove crvenoarmejaca koje je 
osobno = upoznao — (Dokument, 
1949). Posljednjih godina se po- 
slije duže prisilne šutnje javio s 
nekoliko zbirki lirike (Bez na- 
slova — Bez ndzvu, 1963; Bol — 
Bolest, 1965; Trialog, 1965. i dr.) 
is knjigom Pripovijesti (Pibčhy, 
1963), u kojima razotkriva tra- 
gičan smisao ljudskih sudbina u 
svakodnevnim i apsurdnim zbiva- 
njima. Bavio se i prevođenjem 
omiljenih pjesnika (Rilke, Ron- 
sard, Vildrac, G6ngora, Stowacki, 
Lenau i dr.). Napisao je i prozni 
dnevnik Lemuria (1940). 


Antologija češke poezije XX stoljeća (M. 
Ašanin), Zagreb 1958; Antologija savreme- 
ne čehoslovačke poezije (D. Maksimović— 
—J. Ribnikar), Beograd 1962. 

HOLBERG, Ludvig (Lud- 
vig Holberg, 1684—1754), danski 
komediograf. Rođen u Norveš- 
koj, no boravi veći dio svog ži- 
vota u Danskoj, gdje je kao pi- 
sac komedija, satiričkih pjesama, 
romana, moralno-filozofskih spi- 
sa, povijesnih i zemljopisnih 
djela bio najistaknutija ličnost 
tadašnje danske književnosti. 
Svestrano je izgradio danski pro- 
zni izraz, Na svojim putovanji- 
ma upoznaje se s idejama stari- 
jeg prosvjetiteljstva, naročito s 
počecima francuske kritičke fi- 
lozofije (Bayle), što se odražava 
na njegovu stvaranju, u kojem 
uvijek istupa kao čovjek razu- 

ma, moralist i satiričar. Holber- 
gove komedije, nastale u krat- 
kom vremenskom razdoblju, naj- 
vredniji su dio njegova djela. 
Iako u njima slijedi strane uzo- 
re, ponajviše Moličrea (v.) i ta- 
lijansku komediju dell'arte, on 
uspijeva udariti temelje danskoj 
drami, a pri tom ga poučni cilj 
nipošto ne sprečava da ostvari 
živo i originalno djelo. Rugajući 
se manama suvremenika, H. u 
svojim komedijama Jeppe brđa- 
nin (Jeppe paa Bjerget, 1722— 
—23), Erasmus Montanus (1722), 
Nadripolitičar (Den  politiske 
Kandestober, 1722), Don Ranudo 
de Colibrados (1745), Jean de 
France (1722—23), da spome- 
nemo samo najznačajnije, šiba 
ne samo nastranosti pojedinaca 
nego i poroke društva. Nije bez 
temelja mišljenje da su se nje- 
gove komedije razvile iz satira; 
u književnosti se i javio satirič- 
kim pjesmama i komičko-heroj- 
skim epom Peder Paars (1719— 
—20). Satiričkim romanom na la- 
tinskom jeziku Podzemno puto- 
vanje Nielsa Klima (Nicolai Kli- 
mii Iter Subterraneum, 1741), H. 
se ugledao na Gulliverova puto- 
vanja J. Swifta (v.), Perzijska 
pisma Montesquieua (v.) i Tele- 
maka F. Fćnečlona. U tom je 
djelu prikazao istaknute osobine 
pojedinih evropskih naroda u 
svijetu čudnovatih zemalja i 
ljudi. 

HOLDERLIN, Friedrich 
(Fridrih Helderlin, 1770—1843), 
njemački liričar; snažan predstav- 
nik težnje Goetheova doba da se 
u zanosnu slavljenju antike (napo- 

se grčke) zasnuje i oplemeni vla- 
stiti pjesnički svijet. No dok je 
to npr. u Goethea (v.) samo jed- 
na strana njegova stvaralaštva, 
dotle se H. sav predaje tom do- 
življaju. U mladosti druguje u 
Tubingenu sa zemljacima Hege- 
lom i Schellingom, i to će se od- 
raziti u misaonom značaju nje- 
gova pjesništva. Prvi pjesnički 
uzor mu je Schiller (v.), što se 
ogleda u humanističkom patosu 
himni  Idealima čovječanstva 
(oko 1790). Schiller mu izdaje 
odlomke romana Hyperion (1793, 
dovršen 1799), u kojem H. su- 
vremenu Grčku stavlja u opreku 
prema slavnoj, idealiziranoj pro- 
šlosti. Tugovanja svoga junaka 
za vremenima kada je zajednica 
bila još povezana mitom pjesnik 
je izrazio muzikalnom lirskom 
prozom punom  sjetne ljepote. 
Ovdje se javlja i Diotima (za- 
pravo ženski lik iz Platonove 
Gozbe), čija ljubav nadahnjuje 
Hiperiona odlukom da svoj na- 
rod preporodi i povede putovi- 
ma stare slave. Lik Diotime ima 
i biografsku pozadinu u Hdider- 
linovoj ljubavi prema Susanni 
Gontard, ženi  franktfurtskoga 
bankara, u čijem je domu H. 
bio kućni učitelj. Najplodnije 
godine, između 1796. i 1804, H. 
provodi kao skroman kućni uči- 
telj kod imućnih obitelji po 
Njemačkoj, Švicarskoj i Francu- 
skoj. Međutim, pjesnikov je po- 
gled uprt u svijet antičkih mit- 
skih predodžbi, koje zaziva i on- 
da kad se sjeća mladosti ili rod- 
noga kraja. U skladu s tim idea- 
lom preobražava svoj pjesnički 
izraz: napušta rimu te se prikla- 
nja antičkim formama i slobod- 
nom stihu (freie Rhythmen). U 

to vrijeme nastaju i prijevodi 
Sofoklovih (v.) i Pindarovih (v.) 
djela. U uznositom himničkom 
stilu, koji predstavlja snažan 
stvaralački događaj u povijesti 
njemačkoga pjesničkog jezika, 
slavi mitska božanstva kao sim- 
bole čežnje za drevnom srećom, 
prema kojoj bi se imala preo- 
braziti i preporoditi neskladna, 
bezdušna današnjica pjesnikova. 
Posljednji stihovi zasjenjeni su 
već pomračenjem uma, koje je 
zastrlo posljednjih četrdeset go- 
dina života. U Hglderlinovu stva- 
ranju odražava se na osebujan 
način ideološko ugledanje gra- 
đanske klase na idealizirani tip 
antičke demokracije, ali i gubi- 
tak zanimanja za suvremeni ži- 
vot, što je posljedica njemačke 
reakcije na francusku revoluciju 
(koju je H. bio pozdravio sa 
simpatijom). Pjesnikovo jedino 
dramsko djelo je fragmentarna 
tragedija o životu i dobrovoljnoj 
smrti filozofa Empedokla (Em- 
pedokles, odn. Der Tod des Em- 
pedokles, 1798—99). Za života su 
Hdlderlina slabo cijenili i pozna- 
vali, a kasnije ubrzo zaboravili. 
Zanimljivo je da ga je »otkrila« 
tek generacija oko 1900, zapravo 
krug oko Stefana Georgea (v.). 
Otad H. zauzima u književnoj 
povijesti sve istaknutije mjesto: 
smatra se jednim od najvećih 
pjesnika evropske književnosti. 


dua losija svjetske lirike, Zagreb 1956, 

HOLLY, Jan (Jan Holi, 
1785—1849), slovački pjesnik, je- 
dan od osnivača slovačke poezije. 
Za razliku od Koli4ra (v.) pisao 


je slovačkim književnim jezikom 
što ga je konstituirao Anton Ber- 
nolak na temelju zapadnoslovač- 
kog narodnog govora. Dok je 
Bernolak pisao gramatiku i stva- 
rao rječnik, H. je praktično pri- 
mjenjivao novi književni jezik 
najprije u prijevodima iz antičke 
književnosti (preveo je dosta sti- 
hova Homera, Ovidija, Horacija 
i Vergilijevu Enejidu), te je za- 
tim s uspjehom pokušao stvoriti 
slovački nacionalni ep, služeći se 
primjerom Ilijade. Središnji lik 
njegova junačkog epa Svatopluk 
(1833) jest najmoćniji od knezo- 
va Velikomoravske države koje 
je Slovačka bila sastavni dio. H. 
se oslanjao samo na škrte povije- 
sne podatke posvećujući više pa- 
žnje dramatičnim opisima bita- 
ka, dvoboja i oružja i glavnoj 
tendenciji, koja je za razliku od 
Kollarova  sveslavenstva imala 
nacionalno određeniji karakter. 
Drugi ep, Cyrilometodiada (1835), 
prikazuje djelovanje slavenskih 
apostola u Slovačkoj i Morav- 
skoj, a treći, Slaven (Sldv, 1835), 
djelo je bez povijesne osnovice, 
pokušaj stvaranja čiste epike na- 
lik na antičke prizore iz Ilijade. 
Umjetnički izvornijim i savršeni- 
jim smatraju se Selanky (1835), 
21 pjesma idiličnoga karaktera s 
lijepim pejzažima i opisima na- 
rodnih običaja i igara. Prigodnije 
obilježje imaju Tužaljke (Žalo- 
spevy) i Ode (Ody, 1835—40), u 
kojima pjesnik žali zbog tužne 
sadašnjosti Slovaka, ali vjeruje 
u sretnu budućnost. Njegova je 
poezija imala jak utjecaj na ge- 
neraciju preporoditelja na čelu 
s Ludevitom Šturom (1815—1856). 


dk 


HOMER 


HOMER (Homeros). Naj- 
starija sačuvana djela ne samo 
grčke nego i evropske književno- 
sti jesu junački epovi Ilijada 
(Ilids) i Odiseja (Odysseia), na- 
stali otprilike u 8. st. prije n. e., 
a predstavljaju završnu fazu du- 
gog i plodnog razvoja grčke ep- 
ske poezije. Pripisuju se Home- 
ru, o kojemu nema pouzdanih 
podataka. Na temelju legendar- 
nih biografija smatra se da je 
H. bio rodom iz Smirne u Maloj 
Aziji, gdje je bila bogata tradici- 
ja epske poezije. U antici su ga 
jednodušno smatrali povijesnom 
osobom. Sumnja u njegovo po- 
stojanje pojavila se tek u po- 
sljednjim stoljećima našeg vre- 
mena. Pokrenuto je tzv. homer. 
sko pitanje, za koje je novi inte- 
res probudio F. A. Wolf djelom 
Uvod u Homera (Prolegomena 
ad Homerum, 1795). Dosada su 
iznesena različita mišljenja o 
postanku Ilijade i Odiseje, i to 
da su postale od manjih i prvot- 
no samostalnih epskih pjesama 
ili od opsegom male jezgre, koja 
se postepeno proširivala dodaci- 
ma. Problem još nije riješen, ali 
prevladava mišljenje tzv. unita- 
rista. Oni dokazuju da su oba 
epa umjetnički jedinstvena dje- 
la koja je stvorio genijalan pje- 
snik posluživši se starijom gra- 
đom, gdje su pojedine priče bile 
već obrađene u zaokruženoj cje- 
lini. Kako je Ilijada starija od 
Odiseje, misli se da je prvu is- 
pjevao H. u mladim, a drugu u 
starijim godinama. Aleksandrij- 
ski filolozi podijelili su ih na 24 
knjige prema broju slova grčkog 
alfabeta. — Ilijada (15696 heksa- 
metara) nosi ime po Iliju, dru- 
gom imenu grada Troje. Sadržaj 

je uzet iz priča o trojanskom 
ratu. Pjesnik je ograničio temu 
na događaje iz desete, završne 
godine rata, koji se u antici sma- 
trao povijesnom činjenicom. Da- 
nas se drži da su priče o njemu 
reminiscencije na duge i ogorče- 
ne borbe, što su ih Grci prigo- 
dom kolonizacije Male Azije vo- 
dili s tamošnjim narodima. Te- 
meljni je motiv Ilijade srdžba 
tesalskog kralja Ahileja, najve- 
ćeg grčkog junaka pod Trojom. 
Vrhovni zapovjednik Agamem- 
non oteo mu je lijepu ropkinju 
Brizeidu. Raspaljen zbog toga, 
Ahilej neće da sudjeluje više u 
boju. Motivom srdžbe postignuta 
je unutrašnja povezanost radnje 
jer se oko nje odvijaju svi doga- 
đaji u epu. Ahilejevo odustajanje 
od borbe dopušta da se razvije 
slika bojeva i prikaže sjaj drugih 
grčkih i trojanskih junaka. U 
boj ga vraća živa želja da se 
osveti Hektoru, glavnom trojan- 
skom junaku, koji mu je ubio 
druga Patrokla. Motiv o Patro- 
klu produbio je pjesmu o srdžbi 
jer je ne samo uvjetovao Ahile- 
jevo izmirenje s Agamemnonom 
i njegov ponovni zahvat u borbu, 
već je tu borbu i moralno oprav- 
dao. Ahilej se naime nije mogao 
zadovoljiti samo tužaljkom u 
čast druga koji je pao kao žrtva 
njegove samovoljne ustrajnosti. 
Zato ubija Hektora i u osvetnič- 
kom bijesu oskvrnjuje njegovo 
tijelo. Iz etičkih razloga pjesnik 
zaokružuje poemu gotovo naj- 
ljepšim prizorom u Ilijadi: sije- 
di trojanski kralj Prijam dolazi 
Ahileju da otkupi tijelo sinovo; 
u dramatskom susretu skršeni 
starac prinosi usnama ruku ubo- 
jice svoga sina. U tom se času 

Ahilejev osvetnički bijes pretva- 
ra u suze i toplo suosjećanje. 
Zaboravlja na osvetu i vraća 
Prijamu mrtva sina. Strahote 
ratnog klanja smiruju se u pri- 
zoru posmrtnih svečanosti u čast 
junaku koji je pao u borbi za 
domovinu. Po kompoziciji Ilija- 
da je jednostavna, jasna, planski 
izgrađena i čvrsto povezana cje- 
lina. Na početku i završetku raz- 
voj glavne radnje je brz i direk- 
tan, a u sredini indirektan i us- 
poren. Mnogi umeci prekidaju 
jednoličan narativan ritam i obo- 
gaćuje radnju. Kad ona dođe 
do kulminacije, pjesnik odgađa 
razrješenje napetosti sredstvima 
retardacije (digresije, ponavlja- 
nja, poredbe). Osobitom živošću 
i pjesničkom ljepotom ističu se 
brojne poredbe uzete iz područ- 
ja pastirskog i lovačkog života. 
One objašnjavaju temeljno ras- 
položenje u pričanju, usporavaju 
razvoj radnje pojačavajući pla- 
stično i slikovito prikazivanje. U 
jednoličan niz borbenih prizora 
(pretežno dvoboji) unosi pjesnik 
raznolikost time što izmjenjuje 
borce, proširuje i osobito potcr- 
tava pojedine prizore. Pjesnički 
najsnažniji je prikaz Hektorove 
pogibije u 22. knjizi. Nju je pje- 
snik majstorski pripremio već u 
znamenitu i dirljivu prizoru ras- 
tanka sa suprugom Andromahom 
u 6. knjizi. Radnja Ilijade je i 
psihološki produbljena jer se te- 
melji na čvrsto ocrtanim lično- 
stima. Ahilej, Ajant, Diomed do- 
laze do izražaja više prirođenom 
snagom, a Atrejevići službenim 
položajem. Uz njih ističu se mu- 
dri savjetnici i odlični govornici 
Nestor i Odisej. U braći Hektor- 
Paris stvoren je prvi primjer su- 


protnosti karaktera. S profinje- 
nim su ukusom ocrtani i odnosi 
muškaraca i žena: Ahilej-Tetida, 
Prijam-Helena, Hektor-Androma- 
ha, Hektor-Helena, Paris-Helena. 
Ratnički duh grčkog naroda sa- 
žet je u liku Ahileja, junaka naj- 
surovijih i najnježnijih osjećaja, 
velikog u ljubavi i mržnji, u osve- 
ti i sažaljenju. On je postao uzor 
viteških vrlina, a podudarao se 
s predodžbom Grka o fizičkoj 
snazi i hrabrosti kao glavnim 
osobinama savršena čovjeka. Bo- 
govi se razlikuju od junaka be- 
smrtnošću i većom fizičkom sna- 
gom, dok su u moralnom pogle- 
du često gori od ljudi. Ilijada 
je u prvom redu ratnička epo- 
peja. — Odiseja (12103 heksa- 
metra) nosi ime po glavnom 
junaku Odiseju. Nakon deseto- 
godišnjeg lutanja, izgubivši u 
brojnim opasnostima sve drugo- 
ve, vraća se Odisej na Itaku, 
gdje se uz pomoć sina Telemaha 
osvećuje proscima koji su snu- 
bili vjernu mu ženu Penelopu i 
u gozbi upropašćivali njegov 
imutak. Okosnicu Odiseje sači- 
njavaju Odisejev povratak i 
osveta proscima. Taj motiv obo- 
gaćen je sintetičkim i dramat- 
skim prikazom prijašnjih ju- 
nakovih lutanja, a pripovijeda 
ih sam junak na dvoru feač- 
kog kralja Alkinoja (knj. 9—12). 
Osim toga u ep je umetnut i mo- 
tiv o sinu koji ide u potragu za 
ocem (knj. 1—4). Kompozicija 
Odiseje je prepletenija i savrše- 
nija nego u Ilijadi. Sve epizode 
u službi su temeljnog motiva, a 
jedinstvo je izraženo u strastve- 
noj želji junakovoj da se vrati 
u domovinu i obitelji. Od svih 
pustolovina pjesnički su najjače 

osvijetljene epizode kod Kirke, 
Kalipse i Feačana. U prvom di- 
jelu Odiseje pozornica događaja 
osobito je živa, a u drugome rad- 
nja se odvija u postepenoj gra- 
daciji. Udešen je niz prepozna- 
vanja i stvoreni su moralno 
opravdani preduvjeti za izvršenje 
strašne osvete. Napetost dostiže 
vrhunac u ubojstvu prosaca i 
Penelopinu prepoznavanju. Ka- 
rakteri su različitiji i jače istak- 
nuti nego u Ilijadi, izuzevši Hek- 
tora. Odisej je mudar i lukav. 
Opreznost, hladnokrvno rasuđi- 
vanje i prijevara spašavaju ga iz 
svih opasnosti. Radoznalost i ne- 
koristoljubiva žeđ za novim spo- 
znajama najplemenitije su crte 
njegove = ličnosti.  Supružnička 
vjernost i ljubav prema domo- 
vini daju mu snagu da strpljivo 
podnosi sve opasnosti i poniže- 
nja. Žena mu Penelopa uzor je 
bračne vjernosti. Novina su mla- 
denački likovi: Nauzikaja i Te- 
lemah. Uz grupu karaktera maj- 
ka-sin javljaju se i grupe: otac- 
-sin,  otackći,  gospodari-sluge. 
Najveća je razlika između oba 
epa u religijskom shvaćanju. U 
Odiseji bogovi su većma zaštit- 
nici pravnih i moralnih odnosa 
među ljudima. Odiseja je poema 
o moru i pomorskim pustolovi- 
nama. Iz nje struji dah morske 
soli i alga, prostranost obala i 
tajna pristaništa, grobna tišina 
pučine, vjetrovi i oluje, vedrina 
i magluština, blijesak munja i 
mrak, ptice i ribe, treperenje je- 
dara i škripa vesala, olupine bro- 
dova, tajanstvene vožnje i očajni 
brodolomi. Odiseja je i epopeja 
mirnoga obiteljskog života. Liko- 
vi se ponekad kreću u idiličnim 
pejzažima (nezaboravna Nauzi- 

kaja, kći feačkog kralja Alkino- 
ja, koja je lijepo dočekala Odi- 
seja). Usprkos različitosti pred- 
meta u oba je epa isti jezik i 
stil. Jezik je umjetan, a mješa- 
vina je od nekoliko dijalekata 
na bazi jonskoga. Pričanje se od- 
likuje mirnoćom, neusporedivom 
zornošću i živošću pojedinih pri- 
zora, a osobito treba istaći ja- 
snoću i jednostavnost izraza. Ni- 
jedna poezija nije kao homerska 
u isti čas tako siromašna i tako 
bogata, tako jasna i tako krep- 
ka. Ilijada i Odiseja stoje na pra- 
gu naše civilizacije kao trajni 
spomenici života i poezije jer sa- 
državaju univerzalnost i aktual- 
nost životne stvarnosti, širinu te- 
žnji i bogatstvo emocionalnosti, 
Nema djela u svjetskoj književ- 
nosti koja su izvršila takav utje- 
caj kao Homerovi epovi. Jasne 
tragove tog utjecaja pokazuje 
sva kasnija grčka književnost, a 
preko nje i rimska. Najvećem 
rimskom epičaru Vergiliju (v.) 
bio je uzor Homer, čija su djela 
ostala do danas nenadmašen u- 
zor epskog pjesništva. 


Ilijada (T. Maretić), T izd. Zagreb 1883, 
VI izd. (Maretić—Ivšić), Zagreb 1961; Odi- 
seja (T. Maretić), I izd. Zagreb 1882, V 
izd. (Maretić—Ivšić), Zagreb 1961; Odiseja 
(M. _N. Đurić), Subotica 1963; Ilijada (M. 
N. Đurić), Subotica 1965. 

HOPKINS, Gerard Man. 
ley (Džerad Menli Hopkins, 1844- 
—1889), engleski pjesnik. Nepo- 
znat za života, štampan je zaslu- 
gom jednog prijatelja godine 
1918, u punom jeku Poundove 
(v.) i Eliotove (v.) pjesničke re- 
volucije, i priznat za najoriginal- 
nijeg preteču moderne poezije u 

19. st. Konvertit, ušao je kasnije 
u isusovački red. Njegove pjesme 
izraz su bogate čulne osjetljivo- 
sti za pojave prirodnog svijeta u 
kojemu vidi izraz božanske stva- 
ralačke_ moći. Dramatična de- 
skripcija stvarnosti prelazi u žar- 
ku afirmaciju vjere, koja je u 
Hopkinsovim kasnim, »strašnim 
sonetima« obogaćena — unutra- 
šnjim sukobom s tjeskobnim 
osjećajem vlastite nedoličnosti. 
H. je dublje zadro u građu ko- 
jom su se služili i njegovi suvre- 
menici. Zbijena forma organski 
prati dinamiku višeslojnog sadr- 
žaja; njezina energična i strast- 
vena originalnost proizlazi iz za- 
jedničkog djelovanja  akcenat- 
skog metra, kojim zamjenjuje 
silabički, unutrašnjeg sroka, ali- 
teracije i začudne invencioznosti 
u tvorbi novih složenica. Teorij- 
ska razmišljanja o odnosu nadah- 
nuća, zamjećivanja i oblika pje- 
sme sadržana su uglavnom u 
njegovim radnim bilježnicama, a 
dragocjena su i mnoga njegova 
pisma. Ritam, stečen pisanjem 
poeme Brodolom »Deutschlanda« 
(The Wreck of the Deutschland), 
usavršio je u nizu kraćih antolo- 
gijskih pjesama, npr. Lebdilac 
vjetrom (The Windhover, u nas 
prevedeno Soko). 


Suvremena engleska poezija (I. Slamnig 
i A. Šoljan), Zagreb 1956; Antologija sav- 
remene engleske poezije (M. Pavlović i 
S. Brkić), Beograd 1957. 

HORA, Josef (Jozef Hora, 
1891—1945), češki pjesnik. Ve- 
zan u prvencima za simbolizam 
a kasnije civilizam prethodnih 
dviju pjesničkih generacija, piše 


poslije prvoga svjetskog rata 
Radni dan (Pracujici den, 1920), 
jednu od temeljnih knjiga tzv. 
proleterske poezije, koju su u to 
vrijeme stvarali Wolker _(v.) i 
Seifert (v.). U Horinoj varijanti 
proleterske poezije dolazi do iz- 
ražaja čežnja za jedinstvom s 
radnim narodom, za jedinstvom 
Srca i vreve svijeta (Srdce a 
vfava svčta, 1922). Međutim, već 
potkraj dvadesetih godina okreće 
se H. sve više pjesništvu kojemu 
je temeljni motiv vrijeme i nje- 
govo protjecanje. To više nije je- 
dinstvo »srca i vreve svijeta« 
nego jedinstvo srca i vremena — 
»brata moga srca« (Žice na vje- 
tru — Struny ve včtru, 1927; Sje- 
ne što tonu — Tonouci stiny, 
1933; Dvije minute tišine — Dvč 
minuty ticha, 1934; Tiha poruka 
— Tichć poselstvi, 1936. i dr.). U 
završnom razdoblju svoga stvara- 
laštva pjesnik traži oslonac i u 
ljudskom, poetskom djelu koje 
može prkositi vremenu (Mdchin- 
ske varijacije — Mdchovske vari- 
ace, 1936; Violinist Jan — Jan 
houslista, 1939) i u zemlji kojoj 
pripadamo (Pjev rodnoj zemlji 
— Zpčv rodne zemi, 1938). Nje- 
govi su stihovi bogati metafora- 
ma, disciplinirani u izrazu koji 
je sažet i intenzivan a melodičan. 
Pisao je i kritike i objavio neko- 
liko proznih djela sa socijalnom 
i političkom tematikom (Dah na 
staklu — Dech na skle, 1938. i 
dr.). H. se sistematski bavio i 
prevođenjem; pored niza djela 
ruskih pjesnika (Puškina, Ljer- 
montova, Jesenjina i Pasternaka) 
preveo je i izbor slovenske poe- 
zije (s O. Berkopcem) i Mažura- 
nićevu Smrt Smail-age Čengića. 

Mođerna češka lirika (J. Kršić), Beograd 
1930; Antologija svjetske lirike, Zagreb 
1956, 1965; Antologija češke poezije XX 
stoljeća (M. Ašanin), Zagreb 1959. 

HORACIJE, Kvint — Flak 
(Quintus Horatius Flaccus, 65—8. 
prije n. €.), rimski pjesnik, uz 
Vergilija (v.) najveći predstav- 
nik klasicizma Augustova doba. 
Rodio se od oca slobodnjaka 
u Venuziji (južna Italija), obra- 
zovao u Rimu i Ateni, gdje je 
nakon Cezarove smrti stupio u 
republikansku vojsku, ali je po- 
slije njezina poraza kod Filipa 
iskoristio amnestiju trijumvira, 
od kojih je jedan bio i kasniji 
car August, i vratio se u Rim. 
Vergilije ga je predstavio Mece- 
natu, koji će mu postati zaštit- 
nik i prijatelj, darovat će mu 
imanje Sabinum za konfiscirano 
njegovo, upoznati s Augustom i 
postepeno vezati uz načela nje- 
gove vanjske i obnoviteljske u- 
nutarnje politike. Sačuvan je sav 
pjesnički opus Horacijev. Stva- 
ranje je započeo Epodama (Epo- 
don liber, 17 pjesama, izd. god. 
30) i Satirama (Saturae, I knj. 
izd. god. 35, II knj. god. 30, u- 
kupno ih ima 18, u heksametri- 
ma). Epode su nazvane prema 
metričkom obliku jer su mnoge 
pisane u dvostihovima (prvih 10 
u tzv. jampskim epodama, tj. 
kombinaciji jampskog trimetra i 
dimetra), od kojih je drugi kraći 
i prema grčkom zove se epodos 
(= pripjev). Sam H. naziva ih 
Iambi, oponašajući djelomično 
metrički oblik i oštar, satirički 
ton grčkog jambografa Arhilo- 
ha (v.). Uz snažan protest protiv 
građanskih ratova (npr. Kamo, 
kamo, bezbožni srljate — Quo, 

quo, scelesti ruitis?), oštrica im 
je usmjerena na neke tipove 
rimskog društva (lihvare, sko- 
rojeviće, književne protivnike, 
čarobnice). Neke epode čine sa- 
mo prijelaz na refleksivnu liri- 
ku. Nasljedujući u satiri kao 
književnoj vrsti Lucilija (2. st. 
prije n. €.), zamjera mu nedo- 
tjeranost forme, a njegov ton 
političkog pamfleta i osobno zao- 
štrene poruge zamjenjuje blažim 
i vedrijim. Horacijeva je satira 
više peckava nego sarkastična, 
protkana je finom ironijom, neu- 
siljena, intimna i oblikovana u 
pripovjednim heksametrima. Je- 
zik joj je svakodnevni, metafore 
jednostavne. Zato Satire i kasni- 
je Epistule H. naziva zajednič- 
kim imenom Sermones, dakle 
razgovorima, ćaskanjem, u koji- 
ma će kroz smijeh izreći životne 
istine (ridendo dicere verum). 
Pisane u vrijeme sloma republi- 
ke u Rimu i sve jasnijih obrisa 
nove vlasti Oktavijanove, Satire 
i sva kasnija Horacijeva poezija 
zaokupljeni su problemom osob- 
ne sreće čovjekove i njegova od- 
nosa prema društvu. Pomirujući 
se s novim političkim sistemom 
koji je učinio kraj građanskim 
ratovima, H. u duhu Epikurove 
filozofije sreću nalazi u zlatnoj 
sredini (aurea mediocritas), koja 
u zadovoljstvu malim osigurava 
unutrašnju samostalnost i umje- 
reno uživanje životnih dobara. 
Upravo su zbog toga na udaru 
Horacijeve ironije živo ocrtani 
tipovi nametljivaca, lihvara, lako- 
maca, umišljenih filozofa koji 
trče za prividnim dobrima. Sa- 
tire su po tematici moralno-filo- 
zofske, književne i autobiograf- 
ske. U II knjizi Satira oslabljena 

je osobna usmjerenost i izlaga- 
nje, pretežno dijaloški komponi- 
rano, zadobilo je više općenit 
značaj. Drugom stvaralačkom 
razdoblju pripadaju Horacijeve 
lirske Pjesme (Carmina, prva 
zbirka u 3 knjige izd. god. 23, IV 
knjiga izd. god. 13; ukupno ih 
ima 103, u raznovrsnim metrima 
i strofama, osobito u alkejskoj, 
safičkoj i asklepijadskoj). Antički 
komentatori nazvali su ih prema 
grčkom Odae, pa se taj naziv 
udomaćio, premda se u mnogima 
ne poklapa s današnjim pojmom 
te vrste lirike. U težnji da na 
rimsko tlo presadi klasičnu grčku 
liriku, H. reproducira metričku 
građu i opći ton eolske melike, 
u prvom redu Alkeja (v.), Sapfu 
(v.) i Anakreonta (v.). Horacije- 
ve ode mogu imati od dvije pa 
do dvadeset strofa, odnosno de- 
setak do sedamdeset i više sti- 
hova. Čvrsto su komponirane, 
dikcija im je klasično pročišće- 
na, zgusnuta i nabijena smislom, 
a periodizacija do najfinijih po- 
jedinosti promišljeno provedena 
u skladu sa stihom i strofom. 
Lirska tema gotovo se uvijek 
razvija u obraćanju nekoj 
drugoj osobi. Odmjerene i po- 
malo hladne u ljepoti kristalne 
jasnoće, rijetko su nastale kao 
izraz neposredna doživljaja. Re- 
fleksija u njima prevladava 
nad osjećajem. Ako se po snazi 
i prodornosti čuvstva i ne mogu 
mjeriti s Katulovim (v.) pje- 
smama, i njega i čitavo lirsko 
stvaralaštvo rimsko nadmašuju 
majstorstvom raznovrsnih ritmo- 
va, visoko umjetnički biranih 
prema tematici, i cizeliranjem 
jezičnog izraza. H. prožima ode 
idejama šireg, univerzalnijeg zna- 


čenja, natapajući ih misaonošću 
i senzibilnošću koja je dublja i 
bogatija od svih pjesnikovih kla- 
sičnih i helenističkih grčkih uzo- 
ra. Po tim svojstvima mogu se 
Pjesme u artističkom smislu 
smatrati vrhuncem  Horacijeva 
stvaralaštva i najvišim dometom 
rimske lirike. Tematika im je 
vrlo raznolika: ima ih refleksiv- 
nih (npr. To pamti, mirne duše 
— Aequam memento ...), ljubav- 
nih i vinskih (npr. Dokle drag ti 
ja bijah — Donec gratus eram 
tibi), upućenih prijateljima (npr. 
Mecenatu), socijalnih, političkih 
i rodoljubnih (npr. mnoge po- 
svećene Augustu, osobito u IV 
knj... pa u III knj. znamenitih 
prvih 6, tzv. Rimske ode — Car- 
mina Romana s veličanjem sta- 
rorimskih vrlina). I inače pobor- 
nik idejne sadržajnosti poezije, u 
nazoru na svijet materijalist, H. 
u odama izražava i osjećaj snage 
i sigurnosti, što ga rimskom na- 
rodu omogućavaju Augustove re- 
forme. U tome se pjesnikov stav 
sve više slagao s carevim. Sto- 
ga počašćen prihvaća zadatak 
da za proslavu tzv. stoljetne igre 
(saeculum) god. 17, koja je mo- 
rala značiti svršetak razdoblja 
građanskih ratova i početak mir- 
ne ere, sastavi Pjesmu stoljetni- 
Cu — Carmen Saeculare, hvalo- 
spjev bogovima s molbom za 
sreću rimskog naroda. Na nago- 
vor Augustov izdao je H. god. 13. 
i IV knjigu Oda, u kojoj, uz va- 
rijacije prijašnjih lirskih tema, 
u Pindarovoj (v.) maniri slavi 
Augusta i njegove pastorke. Vra- 
ćajući se tematici i stilu mlade- 
načkih Satira, objavio je god. 
20. prvu i posljednjih godina ži- 
vota drugu knjigu Poslanica 

(Epistulae, ukupno ih ima 23, u 
heksametrima). One obrađuju te- 
me iz svakodnevna života kao 
prava pisma, pa moralnu i knji 
ževnu tematiku. Razlikuju se od 
Satira time što su upravljene od- 
ređenim osobama, nemaju više 
onakva izrugivanja ljudskim ma- 
nama, ton im je mirniji, rasprav- 
ljanje zrelije, a jezična i metrič- 
ka obradba brižljivija, odnosno 
svjesno književnija. Najznameni- 
tija je od njih 3. u II knjizi, Po- 
slanica Pizonima — Epistula ad 
Pisones, koja je već u antici na- 
zvana Pjesničko umijeće — Ars 
poetica, a obrađuje Horacijevu 
klasicističku estetiku s posebnim 
osvrtanjem na dramsko stvarala- 
štvo. Horacijeva pjesnička prak- 
sa potpuno je u skladu s tim te- 
oretskim, možda — posljednjim 
djelom njegovim. Pjesničko umi- 
jeće bilo je kanonom evropske 
normativne poetike (v. Vida, Sca- 
liger, Boileau, Pope, Gottsched i 
dr.). Neke su satire i osobito pje- 
sničke poslanice ne samo najin- 
timniji, najosebujniji izraz Hora- 
cijeve pjesničke ličnosti, nego i 
najzreliji plodovi rimskoga pje- 
sništva uopće. Golem je bio utje- 
caj Horacijev, osobito za rene- 
sanse i u 18. st. (v. npr. Ronsard, 
Kochanowski, Klopstock, Parini, 
Foscolo, Lomonosov, Puškin; u 
nas npr. Vice Petrović, Dž. Ra- 
stić, I. Đurđević, Bruerević, Hi- 
dža, L. Mušicki, St. Lazić). H. je 
najviše prevođeni antički pisac. 
Piesni_liričke (Đ. Hidža), Dubrovnik 
1849; Senc, Primjeri iz rimske književ- 
nosti u hrvatskom prijevodu (F. Miler), 
Zagreb 19203, Izabrane pjesme (D. Kišpa- 
tić), Zagreb s. a; N. Šop, Knjiga o Ho- 
raciju, Beograd 1935; Odabrane pesme (M. 


Marković), Beograd 1956; Antologija svjet- 
ske lirike, Zagreb 1956, 1965; Satire i epi- 

stule (J. Zgorelec), Zagreb 1958; Rimska 
lirika — Izbor pesama (M. S. Atanasije- 
vić), Beograd 1961; Rimska lirika, Beograd 
1964; Latinska poezija (N. Milićević), Za- 
greb 1964. 

HOTORN —> Hawthorne 


HO XUAN HUONG (na 
prijelazu iz 18. u 19. st.), vijet- 
namska pjesnikinja. Teško isku- 
stvo ljubavnog razočaranja i po- 
vrijeđenoga ženskog dostojanstva 
prenijela je u virtuozne stihove 
klasičnoga poetskog izraza. Zbir- 
ka njezinih pjesama  (Xudn- 
-Huong-thi t4p) jasna je optužba 
ženine sudbine u feudalnom vi- 
jetnamskom društvu, smion iza- 
zov konfucijanskim dogmama i 
službenom moralu, ujedljiva i 
ironična osuda poligamnih brač- 
nih odnosa. U stihovima s otvo- 
renom satiričkom žaokom bra- 
nila je slobodu žene, iskrenu i 
pravu ljubav, ističući i osjećaj 
sućuti za siromahe i ponižene. 

mz 


HRIZOSTOM — Ivan 
Zlatousti 


HUCHEL, Peter (Peter 
Huhel, 1903), njemački pjesnik. 
Živi u Njemačkoj Demokrat- 
skoj Republici, gdje je od 1948. 
do 1962. uređivao časopis »Sinn 
und  Form«, jedno od  naj- 
značajnijih glasila poratne knji- 
ževnosti. Svoja zrela pjesnička 
ostvarenja objavio je u dvjema 
zbirkama lirike: Pjesme (Gedich- 
te, 1948) i Ceste, ceste (Chaus- 
seen, Chausseen, 1963). Huchelov 
pjesnički prostor je priroda u 
svim njezinim manifestacijama, 
skrovitim i vidljivim, svakodnev- 

nim i neobičnim; u nju pjesnik 
uranja svojim jezično vrlo boga- 
tim a zvukovno savršeno istan- 
čanim stihom, nalazeći u njoj 
tajnovite znakove postojanosti 
ali i prolaznosti, simbole života 
uopće, tragove ljudskih djela i 
patnji sačuvanih u predaji dav- 
nih mitova. Vizije iz mita i po- 
vijesti H. unosi i u stihove sa 
suvremenom, ratnom tematikom 
(ciklus Povlačenje — Der Riick- 
zug) predočujući krajnjom saže- 
tošću goleme raspone i mijene 
ljudske povijesti. Neke su od tih 
pjesama među najvišim dometi- 
ma suvremene njemačke poezije. 


s 


vz 


HUGHES, James Langs- 
ton (Džejmz Lengstn Hjuz, 1902. 
—1967), američki pjesnik. Rođen 
je na Jugu, u državi Missouri; 
radio je kao lučki radnik, novi- 
nar, zabavljač po noćnim lokali- 
ma na tri kontinenta i studirao 
u New Yorku i Pennsylvaniji. Uz 
takvo je probijalačko lutanje sin- 
tetizirao težnje američkih Crnaca 
potpunije nego i jedan drugi 
crnački pjesnik. Već zbirke 
Umorni bluesovi (The Weary 
Blues, 1926) i Lijepa odjeća ži- 
dovu (Fine Clothes to the Jew, 
1927) otkrivaju njegov jedinstven 
talenat da iskustvo poniženja, 
izrabljenosti i uskraćenih život- 
nih radosti svoje braće izrazi u 
stihovima jednostavne, a bogate 
inkantacije. H. pjeva glasom 
crnačkog proletarijata, neiživlje- 
nog djetinjstva i nostalgije za 
maćuhinskim, okrutnim krajoli- 
kom američkog Juga. Njegova 
poezija gradi se često na dikciji, 
ritmovima i slikama iz bluesa, 


spiritualsa i drugih oblika crnač- 
koga muzičkog folklora. Ljevi- 
čarsko opredjeljenje autorovo 
unijelo je u tu poeziju akcen- 
te revolucionarnog buntovništva 
(drama i pjesme Scottsboro Li- 
mited, 1932, zbirka Plug slobode 
— Freedom's Plow, 1943), a među 
književnim utjecajima najviše 
su, uz Crnca Paula Laurencea 
Dunbara, pridonijeli Sandburg 
(v.) i Whitman (v.). Pisao je i 
dječju poeziju i prozu, beletristi- 
ku (novele Simple govori otvo- 
reno — Simple Speaks His Mind, 
1950, i druge zbirke) i drame. 

Iz savremene poezije američkih crnaca 
(D. Andrić), Beograd 1953; Crnačka poe- 
zija, Sarajevo 1956; Antologija svjetske 
lirike, Zagreb 1956, 1965; Početnica_ o 
jazzu (S. Drenovac), Rijeka 1959; Pesme 


američkih crnaca (D. Andrić), Beograd 
1964. 


iv 


HUGHES, Ted (Ted Hjuz, 
1930), engleski pjesnik. Fascini- 
ran je snagom, prirodnom spon- 
tanošću vjetra, sunca, životinja, 
pa i čovjeka u manje svjesnim 
trenucima. Tema je njegove poe- 
zije život u izvanjskim manife- 
stacijama: u napetim mišićima 
konja, u nepredvidivim krivulja- 
ma ševina leta, u potmuloj borbi 
sitnih čudovišta oko lopoča u 
bari. Majstor je slike koja ne 
sugerira racionalne generalizacije 
i ne zrači višeznačnošću simbola. 
Slobodni stih mu je obično ve- 
zan u strofe, ali katkada je pod- 
ređen pokretu i ritmu pojave 
koju opisuje, uvijek, međutim, 
discipliniran. Takav je i ton pje- 
snika, koji, i kad govori o nasi- 
lju smrti ili neobuzdanoj divljini, 
svladava svoj predmet mirom i 
promišljenim izborom izraza. U 

tomu je H. karakterističan pred- 
stavnik suvremene engleske poe- 
zije koja je, odbacivši Eliotovu 
(v.) metafiziku, zadržala njegovu 
suzdržljivost i kontrolu nad ma- 
terijom. Objavio je zbirke: Soko 
na kiši (The Hawk in the Rain, 
1957) i Lupercal (1960). U kasni- 
jim pjesmama zagonetku opsto- 
janja sve češće artikulira u kom- 
pleksnijim iskazima, u kojima je 
prevladao neposrednu slikovnost 
svoje ranije faze. 


Muzika za gajde (V. Žunjević), Kruševac 
1966. 


iv 


HUGO, Victor (Viktor 
Igo, 1802—1885), francuski pje- 
snik, dramatičar, pripovjedač. 
Pokretan mnogostrukim  talen- 
tom, golemom ambicijom, tipič- 
nom za čovjeka 19. st., i popu- 
larnim humanitarnim idejama 
postao je majizrazitija ličnost 
francuskog romantizma, vođa 
škole oko kojeg se okupljaju go- 
tovo svi suvremeni umjetnici, 
nacionalni pjesnik. U godinama 
restauracije mladi se i ambicioz- 
ni pjesnik izjašnjava za vladaju- 
ću dinastiju: prve pjesme Ode 
(Odes, 1822) nose pečat razum- 
nog, karijerističkog rojalizma i 
službenih principa. Odama je do- 
dao 1828. balade (Odes et Balla- 
des). Iako službena i neizvorna, 
ova mladenačka poezija već na- 
javljuje suvereno vladanje pje- 
sničkim izrazom, koje se u Oda- 
ma diže do snažne retorike, a u 
Baladama do sugestivnih slika i 
virtuoznog ritma. Prelazeći na 
pozicije romantizma, u težnji da 
ovlada svim oblicima stvaranja 
H. piše dva romana u stilu W. 

Scotta (v.), zbirku Istočnjačke 
pjesme (Orientales, 1829), pje- 
sme raskošnih ritmova, dekora- 
tivnih slika i istančane muzike, 
izdaje pripovijest Posljednji dan 
na smrt osuđenog (Le Dernier 
jour d'un condamne, 1829), hu- 
manitarni protest protiv smrtne 
kazne, i debitira u kazalištu, 1ri- 
bini romantičara. Iako neizvedi- 
va, prva drama Cromwell (1827) 
znači važnu etapu u povijesti ro- 
mantičarskog kazališta prvenst- 
veno zbog predgovora-manifesta 
koji osuđuje klasičnu tragediju 
i ističe načela slobodne, suvre- 
mene dramaturgije. Dramu Ma- 
rion Delorme (1829) zabranila je 
cenzura zbog tada nečuvene ide- 
je: poetiziranja lika kurtizane. 
Tridesete godine stoljeća znače 
zaokret prema liberalnim stavo- 
vima i idealnom napoleonizmu u 
politici, prema borbenom roman- 
tizmu u umjetnosti. Drama Her- 
nani (1830) nesuzdržljiva je pro- 
vala poezije i lirizma na scenu 
i odlučna bitka za pobjedu ro- 
mantičarskih principa u kazališ- 
tu. Povijesni roman iz tog doba, 
Zvonar crkve Notre-Dame u Pa- 
rizu (Notre-Dame de Paris, 1831), 
iako u fabuli pun ustupaka ta- 
dašnjoj publici, uzdiže se do re- 
mek-djela na stranicama koje 
evociraju mentalitet masa i arhi- 
tektonski profil srednjovjekov- 
nog Pariza. Zbirkom Jesenje li- 
šće (Feuilles d'autonine, 1831) 
prelazi na intimnu, meditativnu 
i političku poeziju. U tri nared- 
ne zbirke, Pjesme sumraka (Les 
Chants du crepuscule, 1835), U- 
nutarnji glasovi (Les Voix inte 
rieures, 1837), Zraci i sjene (Les 
Rayons et les Ombres, 1840), na- 
ziru se kao zajednička nit stalne 


336 


teme pjesnikove inspiracije: jed- 
nostavni lični motivi, ljubav pre- 
ma djeci, ženi, prirodi prerastaju 
u političke i socijalne okvire da 
na kraju obuhvate općeljudske 
probleme i kozmičke vizije. Do 
1843. H., nastojeći da osvoji ši- 
roke mase publike, piše kazališne 
komade, od kojih su najuspjeliji 
Ruy Blas (1838), priča o ljubavi 
kraljice i sluge, i monumentalna, 
epska drama Njemački grofovi 
(Les Burgraves, 1843), izviždana 
na premijeri. Neuspjeh na dram- 
skom polju, tragična pogibija 
najstarije kćeri i pojačana poli- 
tička aktivnost usporili su piščev 
stvaralački ritam između 1843. i 
1851. Hugoovi su stavovi filan- 
tropski i liberalni, politički ne- 
opredijeljeni, pa ga revolucija od 
1848. i opasno gibanje radničkih 
masa zatječe nespremnog i dezo- 
rijentiranog. Kao narodni posla- 
nik bori se za kandidaturu Luja- 
Napoleona, protiv kojeg će ka- 
snije, uvrijeđen i razočaran, po- 
kušati organizirati otpor. God. 
1851. bježi u Belgiju, kasnije u 
Englesku. Progonstvo znači raz- 
doblje političke i umjetničke zre- 
losti: H. postaje nepomirljiv re- 
publikanac svjetskog ugleda i 
stvara svoja najbolja djela. Zbir- 
ka satiričkih pjesama Kazne 
(Chatiments, 1853) uperena je 
protiv »uzurpatora« Luja-Napo- 
leona, njegova korumpirana či- 
novništva i krupne buržoazije, 
koja se beskrupulozno obogaću- 
je. Pjesnikova je mržnja našla 
bogatu ljestvicu izraza: pristu- 
pačni ritam pučke popijevke, 
kaotičnu žestinu pogrde, velika 
historijska platna da se na kraju 
rasprši u egzaltiranim slikama 
političkog idealizma i sanjama 


o »općoj« republici. Zbirka Raz- 
matranja (Les Contemplations, 
1856), lirski dnevnik pjesnikova 
života i misli, sadrži veliko bo- 
gatstvo tema i motiva: intimna 
lirika djetinjstva, ljubavi, tuge 
nad izgubljenim djetetom oboga- 
ćuje se društvenom problemati- 
kom, metafizičkim razmatranji- 
ma i patetičnim, uskovitlanim 
proroštvima o novoj vjeri koja 
će sliti čovječanstvo u općoj lju- 
bavi i praštanju. Legenda stolje- 
ća (La Legende des sičcles, 1859) 
sigurnim i širokim potezima evo- 
cira mitove ljudske povijesti i 
nazire budući uspon čovječan- 
stva.  Pjesnikova humoristična 
fantazija našla je oduška u pu- 
stopašnim, senzualnim ritmovi- 
ma i duhovitoj šali zbirke Pje- 
sme ulica i šuma (Les Chansons 
des rues et des bois, 1865). Nje- 
gova autoritativna filantropija i 
iskrena ljubav prema narodu na- 
dahnule su Jadnike (Les Misćra- 
bles, 1862), veliki roman koji obu- 
hvaća gotovo sve važnije doga- 
đaje stoljeća. Kompozicija je, 
iako složena, majstorski vođena: 
bezbrojne digresije, koje se kre- 
ću od bitke kod Waterlooa do 
razmatranja o pariškom argotu, 
stječu se u središnjim likovima: 
Jeanu Valjeanu, odbjeglom robi- 
jašu, apostolu ljubavi i odrica- 
nja, Mariusu i Cosetti, simbolima 
mladosti, i Javertu, oličenju po- 
licijskog duha. Osnovna je tema 
ozbiljna socijalna preokupacija: 
otkriti društvenu bijedu, ukazati 
na izopačivanja i poroke kojima 
je ona uzrok. Pisac ne uočava 
ekonomsku  uvjetovanost  dru- 
štvenih pojava: brutalnom nale- 
tu mladog kapitalizma suprot- 
stavlja plemeniti, naivni optimi- 

zam, humanitarnu ljubav i opra- 
štanje. Uspjeh Jadnika otvorio je 
seriju romana: Poslenici mora 
(Les Travailleurs de la mer, 1886), 
Čovjek koji se smije (L'Homme 
qui rit, 1869), Devedeset i treća 
(Quatre-vingt-treize, 1874). Na 
kon pada Carstva 1871. H. se po- 
bjednički vraća u Pariz. Okrut- 
nost građanskog rata i orijenta- 
cija novog režima udaljili su ga 
od političkog života. Iz tog je 
doba dražesna zbirka Kako da 
budem dobar djed (L'Art d'čtre 
grand-pčre, 1877). U posljednjim 
godinama napisao je još nekoli- 
ko zbirki pjesama, u kojima izla- 
že svoje filozofske i vjerske mi- 
sli. Hugoove visoke umjetničke 
kvalitete: misao koja strastveno 
pristupa društvenim problemima 
i kozmičkim vizijama, inspiraci- 
ja koja nikad ne presahnjuje, 
gradeći svjetove slika, simbola, 
likova, ritmova, tehnika koja su- 
vereno vlada bujnim izrazom i 
nevjerojatnim bogatstvom riječi 
učinili su ga piscem koji je izvr- 
šio velik utjecaj ne samo na u- 
smjerivanje francuskog već i ev- 
ropskog romantizma. 


Angelo, Padovanski _okrutnik, Zagreb 
1841; Smertni rog (tj. Ernani, J. Uža- 
rević), Zagreb 1842; Pesme protiv tira- 
nije (D. Stanojević), Beograd 1891; Tre 
Jargal (M. Drvodelić), Koprivnica 1920; 
Dedine_ i babine priče, Beograd 1932; 
Ruy Blaz (A. Milićević), Beograd 1936; 
Na belom hlebu. Posljednji dani na smrt 
osuđenog _(B. Damjanović), = Beograd 
1938; V. Nazor: Prepjevi, Zagreb 1950; 
Legenda o lijepom Pecopinu i lijepoj 
Bauldouri (I. Hergešić), Zagreb 1951; 
Čovek koji se smeje (D. Smiljanić), Beo- 
grad 1954, Zagreb 1959, 1966; Pomorci (D. 
Smiljanić), Beograd 19552, 1964; Vandeja 
se buni 1793 (D. Milačić), Beograd 1955, 
1964, 1966; Jadnici (N. Banašević), Beo- 
grad 19563, 1960, 1966; Zvonar crkve Notre- 
-Dame u Parizu (T. Frković), Zagreb 19572; 
Bogorodičina crkva u Parizu (D. L. Đokić), 
Beograd 1957, 1961; Izbor, I—II (prir. M. 
Šamić), Sarajevo 1960; Devedeset i treća 
(M. Kus Nikolajev), Zagreb 1960; Gavroš. 

Kozeta (R. Besarović), Sarajevo 1962, 1966; 
Devedeset treća (D. Milačić), Beograd 
1964; Jadnici (Lj. Wiesner), Zagreb 1965; 
Jadnici (N. Banašević), Zagreb 1965. 

HUGO PRIMAS D'ORLE. 
ANS (Igo Primas Dorlean, prije 
1095— oko 1150), najveći francu- 
ski vagantski liričar, jedan od 
najoriginalnijih među svim sred- 
njovjekovnim latinskim pjesnici- 
ma. Od mladosti izvrsno obrazo- 
van u svjetovnim znanostima, 
opčinio je svoje suvremenike 
učenošću, pjesničkim talentom i 
duhovitošću te su ga jednodušno 
smatrali prvakom i dali mu zato 
nadimak Primas. Provodio je 
nemiran život, lutajući od grada 
do grada kao predavač, zavisan 
od materijalne pomoći uglednih 
ljudi. Malen i ružan, ali ponosan 
i svjestan svoga znanja i umijeća, 
neprestano se borio protiv siro- 
maštva i neprijatelja, što ih je 
stvarao žestinom pera. Više nego 
u klasičnih pjesnika nalazio je 
teme za liriku u oštrim krizama 
svoga nestalna života ili u ma- 
nama i slabostima drugih. Od ve- 
ćih njegovih pjesama nadasve je 
značajna, sadržajno i po tehnici, 
Razdražen nepravdama i poruga- 
ma — Iniuriis contumeliisque 
concitatus (s ukupno 309 stihova, 
osmercima i devetercima uz ve 
ćinu šesteraca, s dosta umetnutih 
stihova na francuskom), upućena 
klericima iz Sensa, ironična i 
mjestimično zajedljiva mješavina 
poruge kleru zbog simonije i za- 
hvalnice za konja, kojega mu je 
darovao arhiđakon. Među brojni- 
jim pjesmama manjeg opsega, o 
vinu, ljubavi i primljenim daro- 
vima, izvrsna je Bijedni ogrtaču 
— Pauper mantelle, epigram u 

obliku dijaloga između pjesnika 
i otrcanog ogrtača, što ga je 
usred zime dobio na dar bez pod- 
stave i krzna. Bogat bijah i ugle- 
dan — Dives eram et dilectus 
gorka je životna jadikovka i 
ujedno optužba nekog kapelana, 
koji je pjesnika izbacio iz ubož- 
nice. Karakterističan je Primasov 
jezik: stalna težnja za konkret- 
nim, živopisnim i sočnim, za gu- 
stim bojama u izrazu. Majstor 
igre riječi i retoričkih sredstava, 
originalno se služio rimama, go- 
milajući ih u zvučnim nizovima. 


VV 


HUSAJN, Mihdi (Mehdi 
Hisejn, 1909), azerbejdžanski pri- 
povjedač i dramatičar. Započeo 
je kao dopisnik novina, pa mu je 
iskustvo neposrednoga promatra- 
ča životnih i društvenih zbivanja 
dobro došlo u pripovjedačkoj 
djelatnosti. U prvim pripovijet- 
kama (npr. zbornik Haver, 1930) 
slikao je bez uljepšavanja azer- 
bejdžansko selo u prvim godina- 
ma revolucije. Kao i drugi sov- 
jetski pisci tridesetih godina po- 
segnuo je zatim za temom gra- 
đanskoga rata, pa je u romanu 
Proljetna poplava ( Dašgyn, 1933— 
—36) prikazao borbu partizan- 
skog odreda protiv musavatista 
u udaljenim područjima Azerbej- 
džana. Kratki roman  Tirlan 
(1937) epski je više usredotočen 
na glavnu temu, oštru klasnu 
borbu na selu i lik učitelja-borca. 
M. Azizbekovu, jednome od 26 
strijeljanih komesara iz Bakua, 
posvetio je roman Komissar 
(1942). Širu popularnost postigao 
je romanom Abšeron (1948), u 
kojem je po prvi put prikazao 


naftaše u Bakuu, osobito razvoj 
ljudi sa sela i njihovo političko 
sazrijevanje u novoj, radničkoj 
i industrijskoj sredini. Isti pro- 
tagonist, naftaš Tajr, javlja se i 
u romanu Crne stijene (Gara 
dašlar, 1957), u kojem H. obra- 
čunava s ulogom samovlašća i 
kulta ličnosti projiciranog u liku 
bezobzirnog Mollajeva. U  rat- 
nim godinama napisao je povi- 
jesnu dramu Džavanšir (1943), 
kojoj je okosnica borba istoime- 
nog vladara azerbejdžanske drža- 
ve Agvan (7. st.), njegov junački 
otpor unutrašnjim i vanjskim ne- 
prijateljima, tragična obiteljska 
dilema i ustrajnost. Dramu Niza- 
mi (1940) posvetio je poznatom 
perzijskom pjesniku azerbejdžan- 
skog porijekla. 

HUSEIN, Taha (1899), e- 
gipatski književnik, priznati ko- 
rifej suvremene arapske književ- 
nosti, pretežno romanopisac. Nje- 
govo istaknuto naučno djelo Pre- 
islamska poezija (1926), u kojem 
se kritički osvrće na teorije o 
postojanju razvijene književnosti 
prije islamizacije Arabije i zaba- 
cuje božansku nadahnutost Kur'- 
ana, uznemirilo je duhove, dir- 
nulo nacionalni ponos i uzroko- 
valo krizu vlade. Istu kritičnost 
povezanu sa željeznom logikom 
primjenjuje autor i u fakturi 
svojih romana. Slijep od treće 
godine doktorirao je u Parizu 
disertacijom o socijalnoj filozo- 
fiji Ibn Halduna (v.), bio sveuči- 
lišni profesor i ministar. Među 
romanima, koji svi realistički opi- 
suju prilike u Egiptu, u selu i u 
gradu, ističe se Zov droplje (Dua 

al-karauan, 1934). Autobiografija 
Dani (AL-Ajam, 1929—39) svjedoči 
o snazi i efikasnosti ljudske volje 
kada pred sobom ima jasan cilj. 
Posebno je dirljiv i umjetnički 
snažan dio posvećen kćeri, u ko- 
jem uspoređuje sebe sa slijepim 
Edipom, a kćer s Antigonom, ali 
se ne zaustavlja na osobnoj sud- 
bini, već joj uvjerljivo daje zna- 
čenje simbola drame koju pro- 
življava arapski svijet u svom 
oslobodilačkom grču. 


is 

HUŠHAL-KAN HATTAK 
(Hušhalkan  Hattak, 1613—oko 
1691), afganski pisac.  Uspje- 


šno je ratovao na čelu plemena 
Hattaka protiv osvajača, mogul 
skog cara Aurangzeba (1667—72), 
pozivajući, književnom riječju, 
na borbu za slobodu i jedinstvo 
afganskih plemena. U istu je 
svrhu njegovao jezik »puštu«, 
trudio se oko njegove čistoće i 
književnoga dostojanstva, shva- 
ćajući značenje narodnoga jezika 
koji je suprotstavljao trađicio- 
nalnoj upotrebi perzijskog (farsi) 
jezika, iako je kadšto i sam nji- 
me pisao. U preko 300 lirskih sa- 
stava pokazao je znatnu formaF 
nu zrelost, rodoljuban stav i 
rafiniran osjećaj krajolika i žen- 
ske ljepote koju slavi zanosnim 
i plastičnim slikama. Pisao je ja- 
snim i jezgrovitim jezikom, uvo- 
deći u poeziju na »puštu« neke 
tradicionalne metričke oblike. 
Značajan je i za razvitak afgan- 
ske proze. Njegova Knjiga o čat 
mi ortodoksna je rasprava o mu- 
slimanskim običajima i dužnosti- 
ma, no i vjerna slika autorovih 
shvaćanja i bogatoga životnog 

iskustva, izražena konciznim i 
aforističkim stilom. Kao feudalac 
i vojskovođa priznavao je, do- 
duše, nužnost prosvjećivanja, ali 
je prvenstveno zastupao potrebu 
ratničkog odgoja Afganaca. U 
povijesti afganske književnosti 
spominje se i dvadesetak njego- 
vih izravnih potomaka, među ko- 
jima se ističu pjesnik-borac Aš- 
rafkan Hidžri (1634—94), misaoni 
pjesnik Abdulkadyr-kan (1651— 
—1702) i prozni pisac Afzal-kan 
(1678—1748). 

mz 


HUXLEY, Aldous (Oldos 
Haksli, 1894—1963), engleski pri- 
povjedač i esejist. Književni mu 
je rad vrlo raznolik i obuhvaća 
»romane ideja«, novele, eseje, pu- 
topise, — mnogobrojne = kritičke 
osvrte i liriku. Huxleyev je odnos 
prema svijetu intelektualistički. 
Širokom i svestranom erudicijom 
i pronicavom inteligencijom po- 
kušao je sagledati životne pojave 
u njihovoj složenosti, što daje 
karakteristično obilježje njegovu 
djelu koje počiva na mnogostru- 
kosti piščevih gledišta. Kao tra- 
žilac spasonosne filozofije života, 
H. je dinamičan duh, što će se 
jednako odraziti u njegovu mi- 
saonom i književnom razvitku. 
U početku je njegova misavna 
osnova — skeptičko-hedonistička. 
Prvi mu romani pršte od duho- 
vitosti, lucidnih zapažanja i iro- 
ničnih opaski. U njima istupa 
kao satirički slikar _ moralnog i 
psihološkog bespuća viših dru- 
štvenih slojeva i intelektualnih 
krugova, Gradnja tih romana 
znatno se razlikuje od uobičaje- 
nih kompozicijskih shema i te- 
melji se na međusobnom preple- 

tanju tema. Takav stvaralački 
postupak vidi se u najznačajni- 
jem Huxleyevu romanu Konira- 
punkt života (Point Counter Po- 
int, 1928). To je djelo poniklo iz 
razmišljanja o unutrašnjoj pod- 
dvojenosti čovjeka koji želi us- 
postaviti ravnotežu između razu- 
Ma i strasti. Mislioca-analitičara, 
koji nije više sposoban za nepo- 
srednu, intuitivnu spoznaju, H. 
je pokazao u središnjem i auto- 
biografskom liku djela, u knji- 
ževniku Philipu Quarlesu. Njemu 
nasuprot stoji Mark Rampion; u 
toj ličnosti H. je dao idealizirani 
portret svoga prijatelja pisca D. 
H. Lawrencea (v.). Za razliku od 
ostalih Huxleyevih junaka, Mark 
Rampion živi cjelovitim životom, 
razvijajući istodobno svoju osje- 
ćajnu i nagonsku stranu. Tu 
panoramu života poslijeratne ge- 
neracije, njezinih intelektualnih 
problema i moralne bijede, pri- 
kazao je na strukturalno zanim- 
ljiv način, koji izrijekom spomi- 
nje u samom naslovu djela: teme 
se, naime, razvijaju, prepleću i 
izmjenjuju po pravilima muzičke 
arhitektonike. Na ideji o dubo- 
kom jazu između racionalnog i 
iracionalnog nastao je i utopistič- 
ki roman o užasima što ih donosi 
razvitak suvremene civilizacije, 
Divni novi svijet (Brave. New 
World, 1932). Roman Slijepi u 
Gazi (Eyelles in Gaza, 1936) daje 
presjek kroz suvremeno englesko 
društvo. H. u njemu ne mari 
mnogo za kronologiju zbivanja, 
te povijest glavnoga junaka izla- 
že ispreplećući dijelove iz razli- 
čitih razdoblja njegova života. S 
tim romanom počinje Huxleyeva 
duhovna kriza: on sve više po- 
staje sklon moralnoj pouci. Za- 


okupljen pitanjem neposrednog 
doživljavanja, priklanja se mistič- 
kim učenjima Istoka i Zapada. 
Za kasnije razdoblje značajan je 
i satirički roman iz suvremenog 
života Vrijeme mora stati (Time 
Must Have a Stop, 1945), a zani- 
mljiva je — više idejno nego u- 
mjetnički — i inračna utopija 
napisana u obliku scenarija 
Majmun i bit (Ape and Essence, 
1949) koja prikazuje dehumani- 
ziranog čovjeka poslije atom- 
skog rata. Mnogo se čitaju i 
Huxleyeve novele koje, poput ro- 
mana, analiziraju i ruše mnoge 
duboko ukorijenjene predrasude 
o čovjeku i društvu, a ističu se 
izvanrednom pripovjedačkom 
vještinom. U najpoznatije se u- 
brajaju Giocondin osmijeh (The 
Gioconda Smile, 1922), Mladi Ar- 
himed (Young Archimedes, 1924) 
i Stric Spencer (Uncle Spencer, 
1924). 


Giocondin posmijeh i druge pripovijesti 
(V. Krišković), Zagreb 1938; Maslina _i 
drugi eseji (V. Krišković), Zagreb 1939; 
Novele (A. Rajković), Beograd 1947; 
Kontrapunkt života (L. Medanić), Za- 
eb 1952; Slijepi u Gazi (K. Kunc), 
agreb 1954; Zajedljivi Pilat (M. Pečar), 
Beograd 1954; Dvije tri Gracije_(B. 
Pečnik), Zagreb 1955; Jalovo lišće (B. 
Nedić), Novi Sad 1957; Posle mnogo leta 
(J.. Stojanović), Subotica 1957; Prijazni 
divljaci (K. Milles), Zagreb 1958; Kontra- 
punkt života (B. Drašković-Božović), Sa- 
rajevo_ 196I: Satirska igra (D. Pervaz), 
Novi Sad 1961; Đokondin osmeh (R. An- 
delić), Beograd 1962; Vrijeme mora jed- 
nom stati (Z. Crnković), Zagreb 1965. 


bkk 


HUYSMANS — Joris-Karl 
(Žoris-Kari Uismans 1848—1907), 
francuski romanopisac i kritičar 
holandskog porijekla. Nakon ne 
osobito uspjelih pjesničkih poku- 
šaja, javio se kao romansijer u 
okviru naturalističke škole. Nje- 


HUYSMANS 
HVIEZDOSLAV 


gove prve romane Sestre Vatard 
(Soeurs Vatard, 1879, posvećen 
E. Zoli), U obitelji (En menage, 
1881), Niz vođu (A vau TFeau, 
1882) karakterizira svojevrsni pe- 
simizam, iznošenje bijede i poro- 
ka nižih društvenih slojeva, opse- 
sivna usredotočenost na detalje 
i stilska svježina. Kasnije H. pro- 
širuje svoje interese i objavljuje 
niz uspjelih kritika, u kojima s 
izvanrednom prodornošću ukazu- 
je na mnoge svojevremeno ospo- 
ravane umjetnike (Baudelaire, 
Mallarmć, Degas, Cezanne, Monet 
itd.). Dok ga istančana estetska 
intuicija postepeno udaljuje od 
naturalističkih tokova i preoku- 
pacija, njegovom  neurotičnom 
senzibilnošću sve više ovladava 
mistična tjeskoba. Taj intimni 
prelom naročito je vidan u ro- 
manu U protivnom smjeru (u 
nas prev. Nasuprot — A Rebours, 
1884), gdje je u bolećivoj izolaciji 
i vjerskom obraćanju protagoni- 
ste des Esseintesa izražena auto- 
rova osobna drama. Ličnost des 
Esseintesa pružila je obrazac 
»dekadenta« ne samo modernoj 
francuskoj književnosti, nego i 
svjetskoj (npr. D'Annunzio, 0. 
Wilde, v.) Posljednji Huysman- 
sovi romani Na putu (En route, 
1895), Katedrala (La Cathedrale, 
1898), Oblatus (L'Oblat, 1907) 
nose također pečat autorovih 
vjerskih preokupacija zaodjenu- 
tih u ruho mističnog simbolizma. 


Pripovetke (D. Milačić), Beograd 1960, 
19653; Nasuprot (Ž. Živojinović), Beograd 


1966. 
pm 
HVIEZDOSLAV  (Hvjez- 


doslav, pravim imenom Pavol 
Orszagh, 1849—1921), jedan od 

glavnih pjesnika narodne roman- 
tike u Slovaka. Predstavlja pri- 
jelaz od Sladkovičeve pjesničke 
škole prema poeziji Sv. Čecha 
(v.). Još za gimnazijskih dana u 
Miškolcu i Kežmarku pjevao je 
pjesme, ali na mađarskom jezi- 
ku, po uzoru na Petofija (v.). 
Tek prije polaska na studij pra- 
va zahvatilo ga je preporodno gi- 
banje. Završivši pravo, bio je su- 
dac, a zatim advokat. U književ- 
nosti se javio god. 1868. pod pse- 
udonimom Jozef Zbransky, iz- 
davši Pjesničke prvence (Bdsnic- 
ke prviesenky). Svoj je talent o- 
bogatio surađujući u almanahu 
»Napred«. U to vrijeme bio je 
još pjesnik bujne fantazije, a 
glavne su mu pjesme refleksivne. 
Često je naginjao alegoriji. U 
idejnom pogledu na njega je u- 
tjecao J. Kollar. Prave svoje pje- 
sničke mogućnosti ispoljio je tek 
nakon god. 1880, kada je časopis 
»Slovenskć pohl'ady« počeo do- 
nositi njegove refleksivne pje- 
sme, a osobito odlomke iz epskih 
djela. God. 1886. izašla mu je 
Lugareva žena (Hdjnikova žena), 


IACOPONE —> Jacopone 
da Todi 


IBN HALDUN, Abd-el. 
-Rahman  (Abd-eLRahman Ibn 
Haldun, 1332—1406), arapski knji- 
ževnik, historičar i filozof, pori- 
jeklom iz Tunisa, ali je djelovao 
u Egiptu. Bio je istovremeno čo- 
vjek od djela, diplomat, ministar, 

pjesnička kompozicija u 14 pje- 
vanja, u kojoj prikazuje sukob 
između naroda i sitnog plemstva 
koje propada. Kasnije je u 4 sve- 
ska izdao sabrana djela, u koji- 
ma dvije knjige sačinjavaju ep- 
ske, a dvije knjige lirske pjesme. 
U formalnom pogledu pjesme 
mu podsjećaju na stihove Vrch- 
lickoga (v.). Nakon prvoga svjet- 
skog rata izdao je svoj protest 
protiv rata pisan 1914. Krvave 
sonete (Krvavć sonety, 1919), a 
1921. knjigu Lira (Lvra), koja sa- 
drži refleksivne i ljubavne pje- 
sme. Od epskih djela spomenut 
ćemo samo neka: Ežo Vikolinsky 
(1890), Gabor Vikolinsky (1897— 
—99). Napisao je i niz pjesa- 
ma s biblijskim motivima: naj- 
važnija je dramska kompozicija 
Herod i Herodijada (Herodes a 
Herodias, 1909). Glasoviti su mu 
prepjevi Shakespearea, Puškina, 
Ljermontova, Mickiewicza, Sto- 
wackoga i dr. 


Antologija svjetske lirike, Zagreb 1956, 
1965. 


bš 


svjetski putnik, erudit, pomalo 
avanturist, najznačajniji histori- 
čar sjeverne Afrike. Tražio je 
pravo objašnjenje pojava koje je 
promatrao: nastanak, najveći pro- 
cvat i dekadenciju pojedinih di- 
nastija, sklonost ostanku na is- 
tom mjestu jednih, sklonost no- 
madskom životu drugih plemena. 
Nemirni način života odveo ga je 


iz Tunisa u Granadu, Fes, Tlem- 
sen, zatim u Siriju, gdje je upoz- 
nao Tamerlana, pa u Kairo, gdje 
je i umro. Glavna su mu djela 
Povijest Berbera i Prolegomena 
(Muqaddđima). U Povijesti ne 
daje samo kronologiju i opis vla- 
davine kraljeva nego pruža i 
mnoštvo podataka o raznim ple- 
menima s kojima je osobno pro- 
veo mjesece u lutanju, pa o nji- 
ma bez njegova svjedočanstva si- 
gurno ne bi nauka nikada ništa 
saznala. Prolegomena sadrže sin- 
tezu svih znanja i vjerovanja nje- 
gova vremena i piščeve osobne 
blistave komentare svega toga. U 
razdoblju od 13. do 19. st. nema 
jače ličnosti u arapskoj kulturi 
od njega. 

is 


IBRAHIMOV, Galimdžan 
(Galimdžan  Ibrahimov, 1887— 
—1938), tatarski pripovjedač. U 
pripovijetkama napisanim u pred- 
revolucionarnom razdoblju pri- 
kazivao je nosioce novih ideja u 
sukobu s tradicionalnim shvaca- 
njima i strogim normama kon- 
zervativne sredine: to su, npr., 
autobiografski lik učenika vjer- 
ske škole koji se ne odriče slo- 
bodoumnih, reformističkih ideja 
(Istjerivanje šakirda Zakija iz 
medrese, 1907) i plemenita i po- 
nosna Gjulbanu koja, ne otrpivši 
poniženja u muževoj obitelji, na- 
pušta zavičaj (Sudbina tatarske 
žene — Tatar hatyny kildr kiirmi, 
1909; nova verzija 1929). I ostala 
djela iz te faze temelje se na 
konfliktu ideala i grube stvarno- 
sti, kojoj suprotstavlja pobunu u 
ime individualne slobode, ljubavi 
i umjetnosti (npr. u neoroman- 


IBRAHIMOV 

tičkoj pripovijetki Na more — 
Din gezda, 1911, i, osobito, u 
prvom tatarskom psihološkom 
romanu Mlada srca — Jaš jora- 
klr, 1912). Širim epskim zahva- 
tom i dosljednijom realističkom 
metodom odlikuju se njegove 
knjige iz kasnijih godina. Prvi dio 
nedovršene trilogije Naši dani 
(Beznen koniir, 1920; nova ver- 
zija 1934) posvetio je sudjelova- 
nju tatarske nacionalne inteligen- 
cije u revoluciji 1905—07, njezi- 
nom sazrijevanju i porazima. U 
romanu Duboko korijenje (Ti- 
rdin tamyrlar, 1928), složenom pri- 
povjedačkom tehnikom što pove- 
zuje cijelu galeriju likova dao je 
epsku fresku klasne borbe u doba 
građanskog rata. Najpopularniji 
mu je roman Kći stepe (Kazah 
kyzy, 1924), gdje je oko ljubavi i 
patnje krasotice Kurlygač-Slu i 
junaka Arslanbaja satkao vjernu 
i zanimljivu sliku života Kazaha 
i njihovih plemenskih razmirica 
u predrevolucionarnom vremenu. 
I. je aktivno sudjelovao u kul- 
turnom i socijalističkom  preo- 
bražaju domovine, uređivao knji- 
ževne časopise, pisao lingvističke, 
povijesne i književno-kritičke stu- 
dije. Otprije teško bolestan, umro 
je nakon hapšenja zbog lažne pri- 
jave; posmrtno je rehabilitiran. 

mz 


IBSEN, Henrik (Henrik 
Ibsen, 1828—1906), norveški dra- 
matičar. U pedeset godina plod- 
na stvaranja osigurao je norve- 
škoj drami posebno mjesto u 
evropskoj književnosti, izvršivši, 
uz Čehova (v.) i Strindberga (v.), 
snažan utjecaj na razvoj novije 
dramaturgije. U Ibsenovu stva- 

ranju sjedinjuju se vrsno pozna- 
vanje scenske tehnike, izvanred- 
na idejna snaga i pjesnička vi- 
zija velikog majstora pozornice. 
Njegovo dramsko djelo izgrađe- 
no je na nepoštednoj društvenoj 
kritici i pobuni protiv građan- 
skog morala. Analizirao je dru- 
štvo svog vremena pretežno s 
moralno-etičke, a ne toliko s 
društveno-ekonomske strane. Po- 
taknut revolucionarnom godinom 
1848, napisao je prvi dramski po- 
kušaj, Katilinu (Catilina, 1850), 
gdje zahvaća u daleku rimsku 
prošlost i sa simpatijama prika- 
zuje rimskog buntovnika. Od ve- 
like su važnosti za Ibsenovo stva- 
ralaštvo godine koje je proveo 
kao redatelj i upravnik kazališta 
(Bergen, Oslo). Tada temeljito 
upoznaje kazališnu umjetnost i 
piše narodnopovijesne drame, od 
kojih mu najveći uspjeh dono- 
se Pretendenti (Kongsemnerne, 
1864), gdje s posebnim smislom 
za psihologiju obrađuje sukob 
dviju snažnih ličnosti, zakonitog 
i nezakonitog pretendenta na pri- 
jestolje. U tom  nacionalno-ro- 
mantičnom razdoblju stvaranja, 
I. se služi i idealizacijom starine 
i tradicionalnom formom, tj. sti- 
hovima, zamršenim zapletajem i 
monolozima. Tada je napisao i 
Komedđiju ljubavi (Kjaerlighed- 
ens Komedie, 1862), satiričku sli- 
ku ljubavi i braka u malogra- 
đanskoj sredini. Djelo je uzbu- 
dilo javno mnijenje; zbog razo- 
čaranja i neuspjeha, a u težnji 
za slobodnim i nezavisnim stva- 
ralačkim radom, I. napušta svo- 
ju zemlju i odlazi u Italiju i Nje- 
mačku. Najznačajnija i najpo- 
znatija djela stvara u tuđini, gdje 
neumorno radi, smatrajući da je 

njegova dužnost osloboditi svoju 
zemlju od konvencionalnih dru- 
štvenih okova. Pjesničkim dra- 
mama Brand (1866) i Peer Gynt 
(1867), koje se bave pitanjem do- 
sljednosti i polovičnosti ljudskih 
načela, duboko je uzbudio skan- 
dinavski svijet. Nasuprot Brandu, 
idealistu i fanatiku volje, I. po- 
stavlja Peer Gynta, slabića i luta- 
licu. Trajno mjesto u povijesti 
kazališta osiguravaju mu građan- 
sko-društvene drame. Prvo djelo 
iz tog ciklusa nosi značajan na- 
slov Stupovi društva (Samfundets 
stotter, 1877). U njemu otkriva 
lažne temelje na kojima je dru- 
štvo sagrađeno, a to je tema 
koja se kasnije u njega često 
ponavlja. Na tu se dramu nado- 
vezuju: Lutkina kuća (Et duk- 
kehjem, 1879), poznatija pod ime- 
nom Nora, u kojoj pisac bes- 
pravnu ženu-lutku oslobađa laž- 
nih bračnih odnosa; = Sablasti 
(Gengangere, 1881), drama o po- 
sljedicama što ih doživljuje brak 
iz društvenih obzira; Neprijatelj 
naroda (En folkefiende, 1882), 
satira o pobjedi malograđanskih 
ličnih interesa nad istinom. S 
vremenom Ibsenova vjera u po- 
boljšanje društva postaje sve sla- 
bija, pa će društveno-reformator- 
ski cilj prvih drama sve više 
ustupati pred psihološko-analitič- 
kim interesom pisca. Psihološko 
poniranje u duboke korijene 
ljudske prirode dovodi ga do 
česte upotrebe mračne i zamr- 
šene simbolike koja, uz morali- 
stička razmatranja, opterećuje 
njegov tekst, udaljuje ga od 
stvarnosti i čini umjetnički ne- 
uvjerljivim. Cjelovitost njegova 
dramskog djela ne dopušta jasno 
ocrtanu podjelu na etape, no 


spomenuti elementi svakako su 
jače izraženi u dramama koje 
piše poslije Divlje patke (Vildan- 
den, 1884), gdje sugestivno izno- 
si potrebu laži u malograđan- 
skom životu. Isto je tako npr. 
Gospođa s mora (Fruen fra ha- 
vet, 1888) sagrađena na simbo- 
ličkom motivu neukrotive pod- 
svjesne veze žene i mora. U tom 
posljednjem razdoblju stvaranja 
još jednom prilazi pitanju žene 
u građanskom društvu, i, zahva- 
tivši ga sa psihološke strane, stva- 
ra snažno analitičko dramsko 
djelo o društvenom i moralnom 
padu Hedde Gabler (Hedda Ga- 
bler, 1890). I napokon, u posljed- 
njim djelima (npr. Graditelj Sol- 
ness — Bygmester Solness, 1892), 
često naziremo odlomke piščeve 
ideološke biografije. Pravi je ispit 
savjesti dramski epilog Kad se 
mi mrtvi probudimo (Ndđr vi 
dode vdgner, 1899). 

Rosmersholm _(V. Jovanović), 
195; Sablasti (J. Kulundžić), Zagreb 
1922; Peer Gynt (IJ. Sedmak), Zagreb 
1944; Stupovi društva. Nora (V. Kova- 
čić), Zagreb 1947; Narodni _ neprijatelj 


(S. Predić), Beograd 1952; Stubovi društva 
(V. Kovačić), Beograd 1963. 
bkk 


Mostar 


ICAZA, Jorge (Horhe Ika- 
sa, 1906), ekvadorski romanopi- 
sac. U mladosti je vodio glumač- 
ku družinu i napisao više kazališ- 
nih komada: Uljez (EI intruso, 
1929), Bezimena komedija (La co- 
media sin nombre, 1930). Nastavio 
je književni rad novelama Planin- 
sko blato (El barro de la sierra, 
1933), a godinu dana kasnije iz- 
nenadio je javnost romanom Hu- 
asipungo (što na indijanskom 
otprilike znači okućnica), u ko- 
jem je prikazao život izrabljiva- 


ICAZA 


nih i mučenih Indijanaca. Ljudi 
su se tada pitali: zar su moguće 
tolike strahote? Pitali su se: gdje 
je savjest političara, gdje dru- 
štveni napredak, gdje kršćansko 
milosrđe? Toliko su bili strašni 
prizori koje I. opisuje. S jedne 
strane indijanska sela, puna za- 
ostalosti, prljavštine, bolesti i 
svakog jada, s druge strane obi- 
jesni i nemilosrdni bijelci; onda 
očajnička pobuna potlačenih, ugu- 
šena u krvi. Slične slike donosili 
su i drugi romani: Na ulicama 
(En las calles, 1935), Mješanci 
(Cholos, 1937), Pola života u tami 
(Media viđa đeslumbrados, 1942), 
Huairapamushcas (što znači: dog- 
nani zlim duhom, uljezi, 1948). 
U svim tim djelima, pa i u knjizi 
novela Šest puta smrt (Seis veces 
la muerte, 1954) I. je slikao ljude 
svoje zemlje i njihove teške so- 
cijalne probleme. U romanu Ubo- 
gar Romero y Flores (El Chuila 
Romero y Flores, 1938) prikazuje 
gradsku sredinu s čovjekom, ma- 
lim činovnikom, koji se nije sro- 
dio s gradom i koji propada u 
društvu podijeljenom na klase i 
razrovanom  nemoralnim i bez- 
obzirnim odnosima. I. je izrazit 
realist, čak naturalist. Scene nje- 
govih romana kao da su skinute 
sa strašnih Goyinih slika. Nje- 
govi potezi su odlučni i precizni, 
rečenica oštra i dinamična, dija- 
lozi veoma česti i živi. Likovi 
imaju vlastit jezik i izraz. Zastra- 
šivani stoljećima, ti ljudi često 
jedno govore a drugo misle, i 
pisac je znao do kraja prodrijeti 
u njihov tamni unutrašnji život. 


Zli duhovi (I. Večerina), Zagreb 1957; 
PT adam polja (D. Perović), Beograd 


zim 

iLLYES 
ILJF 


IGO > Hugo 


IGO PRIMAS — Hugo 
Primas d'Orlćans 


IKASA — Icaza 


ILLYES Gyula (Ilješ Đu- 
la, 1902), mađarski književnik. 
Zaokupljen je socijalno-ekonom- 
skim prilikama mađarskog se- 
ljaštva i pitanjima mađarstva 
uopće: potekavši iz seljačke obi- 
telji, izbliza je upoznao bijedu i 
zaostalost agrarnog proletarijata, 
stoljećima zavisnog od feudalno- 
aristokratskih gospodara zemlje. 
Proslavio se djelom Narod puste 
(Pusztdk nepe, 1936) koje je 
ostvario oslanjajući se na vlastita 
iskustva i na teško stečeno no 
ipak golemo poznavanje gospo- 
darskih uvjeta zemlje. Kako se 
sastoji od niza osvjetljenja se- 
ljačkog života i zapravo nema 
fabule, djelo nalikuje sociološkoj 
studiji ili svestrano dokumenti- 
ranom političkom pamfletu. No 
ta knjiga ipak posjeduje sve od- 
like umjetnički oblikovane bele- 
tristike: izraz je duboko osobnih 
preokupacija, a napisana je jezi- 
kom koji je u isti mah odmje- 
reno snažan i bogat. Sličnog je 
pripovjedno-esejističkog oblika i 
iduće značajno Illyćsovo djelo, 
Mađari (Magyarok, 1938). Na 
Narod puste tematski se nadove- 
zuje kraći roman Ručak u dvoru 
(Ebćd a kastelyban, 1961), gdje 
je prikazao život osiromašenog 
grofa, bivšeg veleposjednika. Sre- 
dišnji i najznačajniji dio romana, 
razgovor između pisca i grofa 
koji je pročitao njegovu knjigu, 
pravo je remek-djelo književno 
izražene, politički dosljedne i 
humano vođene polemike. U po- 

znatija Illyćsova prozna ostvare- 
nja ubraja se Petofi (1936), ana- 
litička biografija pjesnikova ži- 
vata. Objavio je i više pjesničkih 
zbirki u kojima se očituje nje- 
gova sklonost socijalno usmjere- 
noj i avangardistički oblikovanoj 
pripovjednoj lirici. U dramama, 
napisanim poslije oslobođenja 
Mađarske, evocirao je revolucio- 
narna zbivanja god. 1945/49. 

Petofi (F. Bikar), Zagreb 1960; Svet pu- 


stara (M. Leskovac), Novi Sad 1961; Ručak 
u dvorcu (M. Leskovac), Novi Sad 1964. 


bkk 
ILJEŠ —> Illyćs 


ILJF, Ilja —Arnoldovič 
(1897—1937), ruski humorist i sa- 
tiričar. Zajedno s Jevgenijem 
PETROVOM (pravim imenom J. 
Katajev, 1902-1942) napisao je hu- 
morjstičke romane iz sovjetskog 
života Dvanaest stolica (Dvenad- 
cat' stul'ev, 1928) i Zlatno tele 
(Zolotoj telonok, 1931). Romane 
povezuje glavni lik pustolova i 
probisvijeta Ostapa Bendera, čo- 
vjeka koji vješto iskorištava sla- 
bosti sovjetskog društva. Fabule 
su preuzete iz avanturističkog i 
kriminalnog romana, ali su isko- 
rištene u svrhu satiričkog ismi- 
javanja sredina kojima se Ben- 
der kreće. Popularni su i satirič- 
ki feljtoni Iljfa i Petrova Kako 
se stvarao Robinson (Kak sozda- 
valsja Robinzon, 1933) i njihov 
putopis Prizemna Amerika (Od. 
noetažnaja Amerika, 1936). 

Satire (Đ.  Moškijević), Zagreb 1941; 
Prizemna Amerika _(E. Dolić), Zagreb 
1946; Zlatno tele (S. Kranjčević), Sara- 
jevo 1954; 12 stolica (V. Dregović), Sa- 
rajevo 1957; Kako se stvarao Robinson 
(L. Subotin), Zagreb 1964; Nova Šehere- 
zada (P. mese Titograd 1963; Priče 


i humoreske (L. Zaharov), Zagreb 1962; 
Razgovori za čajnim stolom (A. Badnjević, 


J. Stojković), Novi Sad 1961; Sjajan _čo- 
vek i druge pripovetke (Đ. Jakšić), Beo- 
grad 1964; Zlatno tele (S. Kranjčević), 
Zagreb 1967. 

IOANNES CHRYSOSTO- 
MOS — Ivan Zlatousti 


IONESCO, Eugene (Ežen 
Jonesko, 1912), francuski drama- 
tičar rumunjskog porijekla, istak- 
nut predstavnik tzv. antiteatra. 
Od 1938. živi u Francuskoj. Otkri- 
vajući lažnost kazališnih konven- 
cija, teži za »iracionalnim« kaza- 
lištem. U početku svog djelova- 
nja parodira kazalište namjerno 
dajući izmišljene, apsurdne, aps- 
traktne situacije. Gledalac je su- 
očen s dramskim situacijama 
koje su čas komične, čas tragič- 
ne, čas groteskne (jer »tragično 
postaje komično, komično je tra- 
gično«), a proizlaze iz apsurdnosti 
društvenih odnosa, automatiza- 
ma navika, međusobnog nerazu- 
mijevanja, čovjekove usamljeno- 
sti, tjeskobe pred smrću itd. U 
dvije knjige izdao je 1954. odno- 
sno 1958. desetak kazališnih ko- 
mada, od kojih su najpoznatiji 
Ćelava pjevačica (La Cantatrice 
chauve, 1949), Lekcija (La Legon, 
1950), Stolice (Les Chaises, 1952). 
U antikomadu ne postoji tradici- 
onalan zaplet, kao što u novom 
romanu ne postoji fabula (v. Rob- 
be-Grillet). Bezrazložnost u po- 
stupcima likova obara princip 
dosljednosti karaktera. Likovi su 
često lišeni i samog identiteta, 
ili pak svojim simultanim trans- 
formacijama postaju polivalent- 
ni. Dijalog, konverzacija, u kraj- 
njoj liniji sama riječ kao nosilac, 
registrator i pokretač dramske 
radnje dovedeni su u pitanje, 
a konvencionalnosti, banalnosti, 


IONESCO 


plitkoće, praznine izražavaju au- 
torovu sumnju u mogućnost ljud- 
ske komunikacije. Pišući Celavu 
pjevaćicu, htio je ostvariti »tra- 
gediju govora« koji je upotrebom 
klišeja automatiziran i prema 
tome lišen svakog misaonog sa- 
držaja. Dijalog između Smitho- 
vih i Martinovih, tipičnih malo- 
građana lišenih individualnosti, 
sve se više dezintegrira, dok na 
kraju od njega ne ostanu samo 
dezartikulirani glasovi. Autorovu 
želju da i same likove raščini 
poput razbijenih marioneta, što 
oni u stvari i jesu, nije bilo mo- 
guće ostvariti na sceni. U Lekciji 
verbalna elokventnost dobiva hip- 
notičko značenje i implicira uz 
individualni i sve druge oblike 
agresivnosti. U Stolicama onto- 
loška »praznina«, »odsustvo«, is- 
punjavaju »irealnu realnost« pro- 
tagonista, starca i starice. Oni 
primaju nevidljive goste na po- 
sljednju svečanost kad treba da 
bude izrečena poruka čovječan- 
stvu. Toliko očekivana poruka 
neće biti izrečena: govornik ipak 
stiže, ali je gluhonijem. On inkar- 
nira nemogućnost komunikacije. 
Međutim, komadi kao Nosorog 
(Rhinoceros, 1959), s temom o 
opasnosti dehumanizacije i de- 
gradacije čovječanstva, i Žeđ i 
glad (La soif et la faim, 1966), 
gdje biblijski naslov simbolizira 
težnju i lutanje glavnog lika u 
traženju apsolutnog, s manje bi- 
zarnim situacijama, sve se više 
uklapaju u tradicije francuskog 
kazališta, dovodeći u pitanje ne- 
ke od ranijih piščevih koncepcija. 


Stolice (R. Ivšić), Zagreb 1959; Pozorišno 
iskustvo (K. Samardžić), Beograd 1965. 

IRVING 
ISAHAKJAN 


IRVING, Washington 
(Vašington Erving, 1783—1859), 
američki književnik. Rođen u 
New Yorku, napisao je u mlado- 
sti pod pseudonimom Diedrich 
Knickerbocker Povijest New Yor- 
ka (History of New York, 1809) 
u kojoj na burleskan način obra- 
đuje zbivanja za vrijeme prvih 
holandskih doseljenika, parodi- 
rajući metodu suvremenih povje- 
sničara i maniru herojske epi- 
ke. Kao konzervativan pristalica 
stranke koja je zastupala centra- 
lizam u SAD sudjelovao je i u 
pisanju satiričkih eseja o njujor- 
škom društvu Salmagundi (1807— 
—08). Nakon putovanja po Evro- 
pi objavio je Knjigu skica (The 
Sketch Book, 1819—20), u kojoj 
s mješavinom romantičkih osje- 
ćaja i ekscentričnoga dobroćud- 
nog humora opisuje krajolik i 
običaje Engleske te iznosi ame- 
rikanizirane verzije nekih evrop- 
skih narodnih priča. Neke od 
njih, npr. čuvene Rip Van Winkle 
i Legenda o sanjivoj dolini (The 
Legend of Sleepy Hollow), sadr- 
že neke prototipove ranoga ame- 
ričkog društva, koji će se pona- 
vljati u kasnijoj američkoj knji- 
ževnosti. Prvi Američanin koji se 
književnim radom pročuo u Ev- 
ropi, formirao je svoj stil na 
engleskim esejistima 18. st. (Addi- 
son, Steele, Goldsmith, v.), a 
sam je izravno utjecao na ranog 
Dickensa (v.). U kasnijim godi- 
nama služio je kao diplomat u 
Engleskoj i Španjolskoj (npr. 
Kronika osvajanja Granađe — A 
Chronicle _ of the Conquest of 
Granade, 1829). Pored nekoliko 
knjiga putopisnih skica i prepri- 
čanih pripovijedaka napisao je niz 
djela o Americi i njezinoj povi- 

jesti, pa biografije Goldsmitha, 
Muhameda, Washingtona. 

Izabrane crtice (2 sv., F. Marković), Za- 
greb 1879; Rip Van Vinkl. Guverner Man- 
o_i vojnik (D. P. Obradović), Beograd 
1947; Rip Van Vinkl i Legenda o Sanjivoj 
dolini (S. i N. Kršić), Sarajevo 1956; Rip 


Van Vinkl i druge priče (S. i N. Kršić 
i M. Safarik), Beograd 19632. 


iv 


ISAHAKJAN, Avetik (Isa- 
akjan, 1875—1957), armenski pjes- 
nik. Studirao je u Leipzigu i Ziu- 
richu i putovao po zapadnoj 
Evropi. Počeo je pisati u vrijeme 
veoma teško za Armence, okrut- 
no proganjane i istrebljivane u 
Turskoj i podvrgnute politici asi- 
milacije u ruskoj carevini. Sve 
se to odrazilo u njegovoj lirici, 
čiste i jednostavne fakture, veo- 
ma melodiozne i duboko čuv- 
stvene, no prožete zabrinutim 
razmišljanjima o ljudskoj sud- 
bini i o mučnom položaju domo- 
vine (Pjesme i rane — Erger ev 
verker, 1897; Stare i nove pjesme 
i rane — Hin ev nor erger ev 
verker, 1902). U godinama oko 
prve ruske revolucije izašlo je 
više njegovih pripovijedaka o 
nacionalno-oslobodilačkoj borbi: 
pozivao je na jedinstvo i slogu sve 
Kavkasce i ukazivao na društve- 
ne nepravde. Carska policija za- 
plijenila je njegov misaoni spjev 
Abul Ala Mahari (1911), u kojem 
je kritiku suvremenog društva i 
morala simbolički prikazao u sud- 
bini arapskog pjesnika koji je 
podijelio sve što je imao i nestao 
u pustinji, otišavši u susret sun- 
cu. U emigraciji (Carigrad, Žže- 
neva, Berlin, Pariz, Venecija) 
pisao je istančane pjesme u prozi 
i legende s orijentalnim motivi- 
ma, nadahnute bolnim lirizmom 


i dubokom misaonošću (Šidhar, 
Buda-ptica, Fatih sultan Mehmed, 
Li-Ta-Po i dr.). Tu je započeo 
roman Majstor Karo (Usta Karo, 
1912), koji je ostao nedovršen, a 
u kojem je blagim humorom i 
diskretnim realizmom  evocirao 
drage armenske krajolike i juna- 
ke. Idejom o besmrtnosti naro- 
da nađahnuta je njegova balada 
Naši preci (Mer nahahajrere, 
1917), a po motivima narodnoga 
junačkog epa Sasunci David na- 
pisao je epski spjev Sasma Mher 
(1919; prerađen i dopunjen epi- 
logom god. 1937), u kojem je pri- 
kazao podvige junaka Mhera i 
borbu seljaštva protiv feudalaca 
i osvajača. Za prvog boravka u 
Sovjetskom Savezu  (1926—30) 
objavio je zbirku pripoviiedaka, 
legende u prozi (Lilit, 1927) i Sti- 
hove (Banasteghcutjunner, 1930). 
Nove pjesme, koje je napisao 
nakon konačnog povratka u do- 
movinu (1937) i u godinama do- 
movinskog rata, pribavile su mu 
značajna priznanja. Jedini od 
modernih armenskih pjesnika 
nosio je počasni naziv »varpet« 
(majstor). 


Jermenske novele (M. Breberina), Sara- 
jevo 1955. 

IUVENALIS —> Juvenal 


IVAN ZLATOUSTI (Ičdn- 
nčs Chrysostomos, 344—407), bi- 
zantski crkveni pisac. Stekao je 
izvrsno obrazovanje i bio na vi- 
sini grčke kulture svoga vreme- 
na. Kasnije je prešao na kršćan- 
stvo i postigao sjajnu crkvenu 
karijeru (carigradski biskup 398— 
—403). Njegova djelatnost pada 
u vrijeme kad je u Rimskom 


IVAN ZLATOUSTI 
IVANOV 


carstvu crkva postala oficijelna 
institucija. I. je u svojim djelima 
mnogo = pridonio  obogaćivanju 
kršćanske književnosti tekovina- 
ma antičke kulture. Nadimak 
»Zlatousti« dobio je zbog govor- 
ničke vještine. Ostavio je mno- 
štvo spisa, u kojima tumači krš- 
ćanske svete knjige, velik broj 
svečanih govora u čast crkvenih 
blagdana i spis O svećeničkom 
zvanju (Perl hierosynes),u kojem 
iznosi svoje zamisli o društve- 
noj ulozi crkve. Djela su mu na- 
pisana po svim pravilima antičke 
umjetničke proze. Politička dje- 
latnost dovela ga je u sukob s 
caricom, pa je dvaput bio prog- 
nan i umro u izgnanstvu. Nje- 
gova su djela izvršila velik utje- 
caj ne samo na bizantsku knji- 
ževnost nego i na srednjovjekov- 
ne slavenske književnosti. Mnoga 
su mu djela prevedena na staro- 
crkvenoslavenski. 


Rac — Lasman, Izbor iz stare književnosti 
kršćanske, Zagreb 1917. 
rk 


IVANOV, Vsevolod Vijače- 
slavovič (1895—1963), ruski proz- 
ni pisac i dramatičar. Izučio je 
za slagara, ali je često mijenjao 
zanimanja, borio se u građan- 
skom ratu u Sibiru, a u književ- 
nost je ušao kao član grupe »Se- 
rapionova braća«, Jedan je od 
prvih sovjetskih pisaca koji su 
u prozi opisali revolucionarno 
zbivanje. Isprva su za njega ka- 
rakteristične teme iz borbe par- 
tizana u Sibiru i na Dalekom 
istoku (Partizanske pripovijesti 
—  Partizanskie povesti, 1921; 
Oklopni vlak 14-69 — Bronepoezd 
14-69 i dr.), dinamičko zbivanje 

IWASZKIEWICZ 


u egzotičnoj sredini, obilna me- 
taforika i stilski »ornament«, isti- 
canje likova nosilaca seljačke sti- 
hije i ironičan odnos prema ra- 
cijonalnom načelu u revoluciji i 
izgradnji zemlje (Habu, 1925). 
Novelistički zbornik Tajanstve- 
nije od tajanstvenog (Tajnoe taj- 
nyh, 1927) označuje pokušaj Iva- 
novljeva prijelaza na psihološko 
oblikovanje karaktera iz građan- 
skog rata, izrazit u romanu Smrt 
Željezne (Gibel' Železnoj, 1928), 
sve do isticanja podsvjesnoga i 
instinktivnoga u čovjeku. U tri- 
desetim godinama I. se okušava 
u suvremenim temama, ali se 
uvijek ponovo vraća snažnim li- 
kovima iz ratnoga razdoblja revo- 
lucije (Parhomenko, 1939). Velik 
dio stvaralaštva pripada autobio- 
grafskoj prozi (Fakirove pusto- 
lovine —  Pohoždenija fakira, 
1934, prerađeno 1960). I. je poz- 
nat i kao dramski pisac, a dra- 
matizacija njegova Oklopnog vla- 
ka 14-69 (1927) znatno je prido- 
nijela uvođenju tematike građan- 
skog rata na scenu. 

Na_Borodinskom polju (R. Šovary), Za- 
greb 1945; Parhomenko (R. Šovary), Za- 
greb 1947; Oklopni voz 14—69 (K. Tara- 
novski), Novi Sad 1948; Heretici i sanjari 
(A. Menac), Zagreb 1954; Plavi pesak (L. 
Vlatković), Beograd 1962; Suvremeni ruski 
pisci I (A, Flaker), Zagreb 1963; Mongo- 


lija — zver divlja i nevesela (M. Jovano- 
vić), Sarajevo 1963. 
af 


IWASZKIEWICZ,  Jaro- 
staw (Jaroslav Ivaškjevič, 1894), 
poljski pripovjedač i dramatičar, 
pjesnik i esejist. Javlja se 1919. 
knjigom poezije Oktostychy a u 
toku svog gotovo pedesetogodi- 
šnjeg književnog rada objavljuje 
još petnaestak zbirki poezije 
ujednačenog obilježja. Uglavnom 

je to refleksivna lirika, u kojoj 
pjesnik slavi život i sunce (Dio- 
nizje, 1922; Ljeto 1932 — Lato 
1932, 1933), razmišlja o ljudskoj 
prolaznosti i smrti (Pletenica je- 
seni — Warkocz jesieni, 1954; 
Tamne staze — Ciemne Šciežki, 
1957), zanesen je gradskim i seo- 
skim, poljskim i mediteranskim 
pejzažem, izražava doživljaj lju 
bavi i prijateljstva, radosti i tuge. 
Formalno se ta poezija čvrsto i 
široko nastavlja na pjesničku tra- 
diciju i višestruko povezuje s 
nekim važnijim pravcima razvoja 
suvremenoga poljskog pjesništva. 
Ona zazire od formalne ekstrem- 
nosti, tematske egzotike i misa- 
one hermetičnosti, njeguje živ 
odnos prema stvarnosti i nastoji 
održati neposredan dodir s čita- 
lačkom publikom. Iwaszkiewicze- 
va je proza prešla dug put od 
ekspresionističkih početaka (Ze- 
nobia Palmura, 1920; Legendy i 
Demeter, 1921; Bijeg u Bagdađ 
— Ucieczka do Bagdadu, 1923; 
Pejzaže sentymentalne, 1926) do 
proze u kojoj se naglašenost piš- 
čeva pogleda na svijet i njegov 
osjećajni egoizam sretno izrav- 
navaju sa životnošću građe, s 
unošenjem društvene i povijesne 
specifičnosti vremena i sredine 
u kojima pisac stvara. Najbolja 
prozna djela I. je napisao u toj 
drugoj, zreloj fazi stvaralaštva. 
To su prije svega mnogobrojne 
priče i pripovijesti iz knjiga Gos- 
pođice iz Wilka (Panmy z Wilka, 
1933), Mlin na Utrati (Mtyn nad 
Utrata, 1936), Dvije priče (Dwa 
opowiadania, 1938), Stara ciglana. 
Mlin na Lutynji (Stara cegielnia. 
Mtyn nad Lutynia, 1946), Nova 
ljubav i druge priče (Nowa mi 
tošć i inne opowiadania, 1947), 


Talijanske novele (Nowele wto- 
skie, 1947), Heydđenreich. Sjenke 
(Heydenreich. Cienie, 1964). U 
Gospođicama iz Wilka i Breziku 
]. je izrazio elegičan odnos pre- 
ma svijetu u kojem pojedinačan 
ljudski život ima značenje pro- 
lazne epizode. U jednom od svo- 
jih najboljih tekstova, noveli Bit- 
ka na ravnici Sedgemoor, piščeva 
je elegičnost u uvjetima ratnih 
pustošenja poprimila obilježje 
pesimizma, a svijest o čovjeko- 
voj prolaznosti evoluirala je u 
uvjerenje o apsurdnosti svakog 
ljudskog napora. U Sjenkama, 
jednoj od svojih posljednjih pri- 
povijesti, 1. se vraća pejzažima 
svoje ukrajinske mladosti, tj. 
vremenu u kojem se formirala 
njegova ljudska i književna indi- 
vidualnost. Među romanima naj- 
popularniji su mu Crveni štitovi 
(Czerwone tarcze, 1934) i roman- 
"rijeka Slava i hvala (Stawa i 
chwata, 1956—63). U Crvenim 
štitovima 1. je, evocirajući Polj- 
sku 12. st., posredno izrazio ne- 
mire svoga vremena i pokušao 
na primjeru analognih ljudskih 
situacija daleke prošlosti naći 
odgovor na pitanje o temeljnim 
životnim vrijednostima s kojima 
je suvremeni čovjek počeo gu- 


JACOBSEN, Jens Peter 
(Jens Peter Jakobsen, 1847-1885), 
danski — pripovjedač, značajan 
predstavnik — moderne — danske 
književnosti u drugoj polovici 

biti dodir. U Slavi i hvali dana je 
panoramska slika života i splet 
ljudskih sudbina triju burnih de- 
cenija od 1914. do 1945. godine. 
Tu se autor uključio u tradiciju 
romaneskne »povijesti« poljskog 
društva prethodnih generacija 
(1863—1914) koju je napisala M. 
Dabrowska (v.) u romanu Noći 
i dani. U dramama Ljubavnici iz 
Marone (Kochankowie z Marony, 
1928), Ljeto u Nohantu (Lato w 
Nohant, 1930), Maskarada (1938) 
i Svadba gospodina Balzaca (We- 
sele pana Balzaca, 1958) I. je va- 
rirao neke osnovne teme svoga 
stvaralaštva — ljubav i smrt, 
pjesnik i svijet, život i stvaranje, 
istina i interpretacija. Pored 
drame s realijama iz Chopinova 
života (Ljeto u Nohantu) napi- 
sao je i vrlo popularnu esejistič- 
ku biografiju o Chopinovu životu 
i djelu. 

Mlin na Lutynji (J. Hamm), Zagreb 1947; 
Stara ciglana (J. Benešić), Zagreb 1949; 
Chopin (J. Benešić), Zagreb 1949; Crvent 
štitovi (P. Vujičić), Sarajevo 1958; Lju- 
bavnici iz Marone (P. Vujičić), Novi Sad 
1962; Savremena poljska poezija (P. Vuji- 
čić), Beograd 1964; Devojka i golubovi (P. 
Vujičić), Sarajevo 1965; Devojta i golubo- 
vi. Mlin na Kamjoni (Đ. Živanović), Beo- 
sa 1964; Ivana majka anđeoska. Brezik, 


ospođice iz Wilka (S. Subotin), Novi 
Sad 1965. 


zm 


19. st., u vrijeme njezina buđe- 
nja. Po opsegu skromno, njegovo 
je književno djelo zasnovano na 
prirodoznanstvenim otkrićima, 
koje upoznaje već kao mlad ćo- 

vjek proučavajući napose bota- 
niku i prevodeći djela Darwino- 
va. To je razlog što književna 
kritika njegovo stvaranje pove- 
zuje s programom i umjetničkim 
pogledima  naturalista. Polazeći 
od znanstvene podloge, na kojoj 
uvijek temelji djela, J. se osamo- 
staljuje strpljivo radeći na svom 
književnom izrazu te kao istak- 
nut stilist zauzima naročito mje- 
sto u danskoj umjetničkoj prozi; 
u nju unosi ne samo nove misli, 
nego i nov jezik, prikladan da 
živo i plastično izrazi boju, po- 
kret, zvuk i oblik. J. raspolaže 
širokom  ljestvicom zapažanja, 
znalački crta psihologiju likova, 
ponire u prirodu i stvari, slika 
ugođaje. Pored šest novela, koji- 
ma je zajednički naslov Mogens 
i druge novele (Mogens og andre 
Noveller, 1882), J. je u svom 
kratkom životu napisao i dva ro- 
mana, od kojih su oba, tj. Go- 
spođa Marie Grubbe (Fru Marie 
Grubbe, 1876) i Niels Lyhne 
(1880), povijest ličnosti i pripa- 
daju među »razvojne romane« 19. 
st. Gospođa Marie Grubbe, juna- 
kinja istoimenog romana, povi- 
jesni je lik iz danskog 17. st. Za 
to je djelo pomno ispitao obilnu 
građu tražeći u prvom redu po- 
datke za psihologiju likova. Dru- 
gi roman, najsnažnije Jacobseno- 
vo ostvarenje, životopis je atei- 
sta Nielsa Lyhnea. Uz dokumen- 
tarnu vrijednost novoga gledanja 
na svijet, djelo ima značaj piš- 
čeve ispovijesti. Nielsov, a pre- 
ma tome i Jacobsenov, životni 
put prikazan je u sudbini djete- 
ta, mladića i čovjeka, koji je sam 
u sebi proživio sukobe svog vre- 
mena, ne odstupivši nikad, pa ni 
u času svoje smrti, od nove isti- 

ne o čovjeku. I kad je već bio 
teško bolestan, J. je svu pažnju 
posvećivao književnom izrazu. 
Na tom romanu, po opsegu ne- 
velikom, radio je punih šest go- 
dina i ostvario prozu koja je 
snažno doživljena i skladna u 
izrazu. 


Hitac u magli (Rakošev-Pekarić), Zagreb 
1921; Mogens (M. Šehović), »1000 najlje 
ših novela«, Zagreb 1933; Niels Lyhne (D. 
Oblak), Zagreb 1956; Gospođa Marija Gru- 
be (M. Stojanović), Beograd 1966. 

JACOBUS DE VORAGI- 
NE (Jakobus de Voragine, oko 
1229 —oko 1298), srednjovjekov- 
ni latinski pisac, Talijan rodom 
iz Varazze kod Genove (tal. oblik 
imena: Jacopo da Varazze, pa bi 
i latinski bio ispravniji: de Vara- 
gine). Dominikanac, profesor teo- 
logije, napisao je brojna teolo- 
ška djela i jednu kroniku Geno- 
ve, gdje je bio i nadbiskup. 
Nečuven je uspjeh doživjela nje- 
gova Zlatna legenda (Legenda 
aurea, nazivana i Legenda sancto- 
rum — Legenda svetaca; atribut 
zlatna-aurea dobila je tek kasnije 
pošto je dugo vrijeme bila citi- 
rana kao Vitae sanctorum a prae- 
dicatore quodam — Životi sveta- 
ca od jednog propovjednika). 
Imala je 182, kasnije 234 pogla- 
vlja, raspodijeljena prema 5 di- 
jelova crkvene godine počinjući 
s adventom i dalje po liturgij- 
skom slijedu. Omiljeno štivo po 
cijeloj Evropi u srednjem vijeku, 
Zlatna legenda je nekritička zbir- 
ka svetačkih legenda iz usmenih 
i pisanih izvora, bogato iskićena 
pjesničkom maštom. Latinski joj 
je stil i jezik živ, govorni, blizak 
narodnim jezicima toga doba, 


pripovijedanje jednostavno i teč- 
no, tako da je zbog velike popu- 
larnosti utjecala na vjersku knji- 
ževnost više naroda, a bila je 
prevedena na gotovo sve žive je- 
zike. Ta najznamenitija i najči- 
tanija knjiga legenda srednjeg 
vijeka predstavlja ujedno i zavr- 
šetak višestoljetne hagiografske 
proze. 

vv 


JACOPONE DA TODI (Ja- 
kopone da Todi, oko 1230—1306. 
zapravo Jacopo de Benedetto), 
talijanski pjesnik, možda najsnaž- 
nija pjesnička ličnost prije Dan- 
tea (v.). Prema drevnoj legendi 
bio je pravnik i veseo svat; iz- 
nenadna smrt supruge obratila 
ga je fanatičnom vjerskom misti- 
cizmu, te je trapeći tijelo i duh 
lutao svijetom u »svetom ludi- 
lu«. Postavši franjevac, upleo se 
u vjerske polemike i sukobio se, 
kao i Dante, s papom Bonifaci- 
jem VIII kojemu je iz zatvora 
upućivao sarkastična i satirična 
pisma u stihovima. Čuvene su nje- 
gove Laude (od lat. laus, pohva- 
la, obj. 1490) koje se izdižu nad 
sličnom vjerskom pučkom knji- 
ževnošću pravom poezijom i u 
njoj izraženim tragičnim život- 
nim = iskustvom. = Pesimističko 
shvaćanje čovjeka i društva, tje- 
skobna mistična težnja k božan- 
stvu i vjerni psihološki detalji 
bitna su svojstva njegove lirike, 
kojoj su zbog alogične sintakse, 
dijalekatskog leksika i vrlo osob- 
nog stila kadšto neopravdano o- 
sporavali umjetničku vrijednost. 
Često se iskreni osjećaj gubi u 
razbarušenu izrazu, no više je 
puta vješto oblikovan u struktu- 
ralno i formalno uravnoteženim 

cjelinama, kao u snažnoj dijalo- 
škoj pjesmi Gospin plač (Pianto 
della Madonna). Tu je pjesnik, 
poput — srednjovjekovne — pučke 
poezije, izrazio osjećaje i ljubav 
nesretne majke i ujedno temelj- 
ni motiv svoga pjesništva: ne- 
mogućnost sjedinjenja osjećajne 
ljudske prirode i dalekog, supe- 
riornog Kristova lika. Općenito 
se pripisuje Jacoponeu, autentič- 
nom predstavniku srednjeg vije- 
ka, latinska himna Stajaše Majka 
— Stabat Mater, u kojoj je ovje- 
kovječena majčinska ljubav. 
Talijanska lirika, Zagreb 1939; Crkveni 
himni (M. Pavelić), greb 19452. 
fč—-mz 


JAKOBSON, August (Au- 
kust Jakopson, 1904), estonski 
pripovjedač i dramatičar. Sin 
tvorničkog radnika, morao je za- 
rađivati teškim manuelnim radom 
da bi završio školovanje. Zarana 
se suprotstavljao vladajućoj gra- 
đanskoj književnosti i pokušaji- 
ma idealizacije seoskoga i malo- 
gradskog života. Uzori su mu 
tada bili Gorki (v.) i Zola (v.), 
pa je njegov prvi roman, Naselje 
siromašnih grešnika (Vaeste-pa- 
tuste alev, 1927), oštar i strastven 
prosvjed protiv = eksploatacije 
radništva, no i mračna epska 
slika neljudskih uvjeta života 
(opis nezaposlenosti, gladi i dru- 
štvenih poroka) s mnogo grubih 
detalja u naturalističkom stilu. 
Nakon uspjeha s prvim roma- 
nom potpuno se posvetio knji- 
ževnom radu i objavio, do 1940, 
25 svezaka pripovjedačke proze, 
proširivši svoju književnu kultu- 
ru (Balzac, Flaubert, Mann) i te- 
matiku. J. prikazuje više ili ma- 

nje tipične individualne sudbine 
na pozadini društvenopovijesnih 
zbivanja od 19. st. i razdoblja 
prvoga svjetskog rata (npr. ro- 
man Oktobarski vjetar — Oktoo- 
britul) do godina ekonomske kri- 
ze i fašističke diktature. Osobito 
su mu uspjele novele s kritičkom 
i satiričkom oštricom prema gra- 
đanskoj inteligenciji i društveno 
povlaštenima (npr. Vuci) i pro- 
dubljenom analizom unutrašnjeg 
života bijednih i poniženih (Jed- 
na od mnogih). Do prijelaza u 
novu, socijalističkorealističku fa- 
zu Jakobsonova stvaralaštva do- 
šlo je pred sam kraj građanskog 
režima i u prvim godinama so- 
vjetske vlasti (pripovijetke Su- 
sret na mostu, Trubač i dr.). 
Napustivši Estoniju pred nale- 
tom njemačkih zavojevača, obja- 
vio je dvije knjige pripovijedaka 
na ratnu temu, prikazujući prven- 
stveno unutrašnji rast heroja do- 
movinskog rata. U poslijeratnom 
razdoblju piše ponajviše drame: 
Život u citadeli (Elu tsitađellis, 
1946), o protivurječnostima u re- 
dovima inteligencije; Borba bez 
linije fronta (Včitlus rindejoo- 
neta, 1947), o psihologiji kapita- 
lista i klasnim suprotnostima u 
estonskom gradu dvadesetih go- 
dina, i niz drugih, iz suvremene 
problematike sovjetske Estonije. 

mz 


JAMES, Henry (Henri 
Džejmz,  1843—1916), američki 
pripovjedač. Odrastao je u imuć- 
noj i intelektualnoj obitelji ste- 
kavši široku naobrazbu. U toku 
čitava života neobično je marlji- 
vo i planski njegovao i razvijao 
svoje književne sposobnosti. Već 
je prve njegove novele američ- 

ka kritika pozdravila kao majs- 
torska ostvarenja. Vrlo je mno- 
go putovao od najranije mlado- 
sti i rano se razvio u kozmopoli- 
ta, pa je osjetio da mu je atmo- 
sfera evropskog društva bliža i 
povoljnija za stvaralački rad i 
stalno se nastanio u Evropi (od 
1875). Nakon kratka boravka u 
Parizu i poznanstva s Flauber- 
tom i Turgenjevom, izabrao je 
London kao stalno prebivalište. 
Jamesa je duboko zaokupljao pro- 
blem Amerikanaca u evropskom 
društvu i kontrast između ame- 
ričke otvorenosti i sirovosti i 
evropske prijevarnosti, emancipi- 
ranosti i kulture. To je tema nje- 
govih ranih romana Roderick 
Hudson (1875), Amerikanac (The 
American, 1877), Daisy Miller 
(1879) i Portret gospođe (Por- 
trait of a Lady, 1881). Nakon tih 
djela nastupa dvadesetogodišnje 
razdoblje traženja i neodređeno- 
sti, u kome se okušao u više 
književnih rodova. On je tako 
posvetio šest godina pisanju za 


kazalište, no komedije su mu 
pretrpjele — potpun = neuspjeh. 
Mnogo je uspješniji Jamesov 


rad na književnoj kritici, pripo- 
vijesti i kratkom romanu. U tom 
razdoblju nastaju njegova naj- 
poznatija pripovijest o psiholo- 
giji priviđenja Okretaj zavrtnja 
(The Turn of the Screw, 1898) 
i tri romana s pozadinom iz dru- 
štvene problematike: Bostonjan- 
ke (The Bostonians, 1886), Prin- 
ceza Casamassima (The Princess 
Casamassima, 1886) i Tragična 
muza (The Tragic Muse, 1838). 
Moralnoj dijalektici u idućim 
djelima (Povntonski plijen — 
The Spoils of Poynton, 1897; Sto 
je Maisie znala — What Maisie 


Knew, 1897; Nezgodno doba — 
The Awkward Age, 1899) namet- 
nuo je strogu disciplinu unapri- 
jed izabranog tehničkog postup- 
ka. Poslije 1900. vraća se temi 
kontrasta Amerikanac-Evropa u 
tri romana kasnije zrelosti: Go- 
lublja krila (The Wings of the 
Dove, 1902), Ambasadori (The 
Ambassadors, 1903), koji je pi- 
sac smatrao svojim najboljim 
djelom, i Zlatni pehar (The 
Golden Bowl, 1904). Uz spo- 
menutu temu Jamesa često za- 
okupljaju i moralne dileme: opi- 
suje svoje junake pred odlu- 
kama koje im nameće kritična 
životna situacija. On se tu, me- 
đutim, strogo drži objektivnog 
iznošenja činjenica i uzdržava se 
od izricanja sudova ili bilo ka- 
kvih komentara zamjenjujući 
etička mjerila psihološkima. Uz 
tu uzdržanost, koja često prelazi 
u nedorečenost, značajke su Ja- 
mesova stila psihološka pronica- 
vost, fina ironija, usporen ritam 
radnje koja se često iznosi indi- 
rektno u reakcijama više likova, 
i složena, nerijetko glomazna re- 
čenica s čestim digresijama. J. 
je bio neobično plodan pisac (sa- 
brana djela obuhvaćaju preko 
100 svezaka). Nakon uspjeha pr- 
vih knjiga njegova popularnost 
opada u srazmjeru sa sve većom 
zamršenošću kompozicije i stila 
kasnijih djela, premda je u oči- 
ma književne elite već tada za- 
uzimao istaknuto mjesto u svjet- 
skom romanu. Njegova razmi- 
šljanja o pripovjedačkom zanatu 
ulaze u riznicu književne teorije 
(Umjetnost proze — The Art of 
Fiction, 1888, i drugi eseji). Ja- 
mesovo predočivanje unutrašnje 
drame svijesti dovelo ga je na 

prag moderne analiže psihe u 
književnosti. Suvremena kritika 
uvrstila ga je među vodeće ame- 
ričke pisce prošlog stoljeća i 
majstore svjetskog romana. 
Washington Square (TJ. Torbarina), Za- 
reb 1954; Ambasadori (S. Jovanović), 
eograd 1955; Poriret jedne ledi (P. Mi- 
lojević), Beograd 1956; Princeza Casa- 
massima (Ž. Bujas), Zagreb 1958; Dejzi 
Miler (I. Vidan), Sarajevo 1958; Blago 
Pojntona (B. Glišić), Subotica 1959; Zlatni 
pehar (R. i A. Vlaškalin), Rijeka 1959; 
Brakovi i druge priče (S. Koljević), Sa- 
rajevo 1960; Pripovetke (V. Đukanović i 
S. Brkić), Beograd 1962; Jedan londonski 
život (A. Kostić), Beograd 1963; Okretaj 
zavrtnja (A. V. Stefanović), Beograd 1963; 
Evropejci (V. Đukanović i M. Pajić), Novi 
Sad 1965. 

žb 


JAMIN —> Yamin 


JANOVSKI, Jurij Ivano- 
vič (1902—1954), ukrajinski pripo- 
vjedač. Od 1925. radio je u Odes- 
kom filmskom studiju kao knji- 
ževni savjetnik O. Dovženka, ka- 
snije prešao u Harkov i posvetio 
se književnosti. Sudjelovao je u 
drugom svjetskom ratu kao do- 
pisnik, prisustvovao niirnberškom 
procesu. U ukrajinskoj prozi odli- 
kuje se svojim stilom, težeći pre- 
ma novim rješenjima i eksperi- 
mentiranju, premda njegovi po- 
kušaji nisu uvijek naišli na puno 
priznanje i ocjenu. U biti je lirski 
talent. Isprva je pisao pjesme 
(Prekrasna Ut, 1929), zatim no- 
vele s tematikom iz građanskog 
rata i oponašanjem romantičar- 
skih fabula, a u romanu Majstor 
broda (Majster korablja, 1928) 
nastojao je izgraditi nefabularni 
roman s izmjenom planova i ese- 
jističkim fragmentima, s temom 
umjetničkoga rada. Najpoznatije 
djelo postali su mu Konjanici 
(Veršnyky, 1935), u kojima se 

vraća temi građanskog rata, s 
osebujnom kompozicijom, eks- 
presivnom stilistikom i metafo- 
rikom, dinamičnim zbivanjem u 
zasebnim novelističkim cjelinama 
i korištenjem elemenata ukrajin- 
ske uspomene predaje i fantasti- 
ke. To djelo o heroizmu učesnika 
građanskoga rata pripada među 
najbolja djela sovjetske književ- 
nosti s revolucionarnom temati- 
kom. Poznate su mu i novelistič- 
ke zbirke Kratke pripovijesti 
(Korotki istoriji, 1940) i Otadž- 
bina (Zemlja bat'kiv, 1944, s te- 
matikom iz drugoga svjetskog 
rata). Roman je iz poslijeratnog 
života na selu Mir (1947—56, 
posmrtno). 


Zemlja otaca (N. Bogdanović), Beograd 
1945; Konjanici (S. Subotin), Beograd 1965. 

JARRY, Alfred (Alfred 
Žari, 1873—1907), francuski dra- 
matičar, pjesnik i prozni pisac. 
Ekscentrik i alkoholičar, brzo je 
potrošio nasljedstvo i živio bo- 
emskim životom u dekoru zaba- 
čenih ulica, mračnih kavana ili 
napuštenih željezničkih vagona. 
Umro je mlad, u bijedi, od tuber- 
kuloze i fizičkog iscrpljenja. Po- 
čeo je surađivati u avangardnim 
časopisima s prilozima (stihovi, 
pjesnička proza, dramski dija- 
lozi) koji su već 1894. sabrani 
u zbirci Časovi pješčane ure 
(Les Minutes de sable memorial) 
i 1895. Cesar _Antechrist. Pod 
utjecajem simbolizma, poklonik 
Mallarmća (v.) i Lautrćamonta 
(v.), J. je izgradio vlastit pjesnič- 
ki izraz zahvaljujući samopouz- 
danom i svjesnom  iznalaženju 
uvijek novih verbalnih mogućno- 

sti te urođenim smislom za hu- 
mor. Taj se sretno spaja sa cije- 
slika koje isto toliko zbunjuju i 
zabavljaju koliko nas ispunjaju 
nelagodom, čak i jezom. Obdaren 
samo naoko neobuzdanom ma- 
štom, piše i romane koji su prije 
pjesme u prozi, tada veoma omi- 
ljen žanr; ističu se Apsolutna 
ljubav (L'Amour absolu, 1899), 
hermetičan tekst najrazličitijih 
ugođaja, Doktor Faustroll (Le 
Docteur Faustroll, objavljen tek 
1911), manifest Jarryjeve patafi- 
zike (mitologije apsurda) — zna- 
nosti o pojedinačnom i o imagi- 
narnim rješenjima, i Nadmužjak 
(Le Surmdđle, 1902). Ime i bučnu 
slavu stekao je tek s prikaziva- 
njem Kralja Ubua (Ubu roi, 
1896, napisan 1888), za kojim sli- 
jedi Okovani Ubu (Ubu enchatnć, 
1900). Cjelokupni ciklus Ubu 
(Tout Ubu) objavljen je tek 
1962. Ubu je groteskna farsa o 
pobjedi gluposti, vulgarnosti i 
apsurda koja je izvorno bila pro- 
izvod kolektivne mašte Jarryjeva 
razreda u znak otpora protiv 
profesora fizike. Otac i majka 
Ubu, iskonstruirani i predimen- 
zionirani likovi za koje autor tra- 
ži određeni glas i masku, sa svo- 
jim sirovim jezikom i zlobnom 
ograničenošću, prototip su sitno- 
buržoaskog mentaliteta. Po okrut- 
nosti i svakom odsustvu logike, 
u komičnoj strukturi likova i si- 
tuacija, Ubu je zapravo parodija 
tragedije, a istovremeno i jedno 
od prvih ostvarenja tzv. teatra 
apsurda. Pisac revolta, pun pre- 
zira prema društvu, tvorac liriz- 
ma koji je postao satiričan, crnog 
humora, J. je nedvojbeno poma- 
kao granice poezije i privukao 


dadaiste i nadrealiste, koji su u 
njemu vidjeli svog učitelja. 

Kralj Ibi ili Poljaci (I. Marković), u 
zbirci Avangardna drama, Beograd 1964; 


Antologija novije francuske lirike (I. V. 
Lalić), Beograd 1966. 

JAUFRE RUDEL (Džau- 
fre Rudel, 12. st.), provansalski 
pjesnik, trubadur. O njegovu ži- 
votu nemamo sigurnih podataka, 
ali čini se sigurnim da je 1147. 
sudjelovao u križarskom ratu. 
Prema starom biografu, on je bio 
otplovio na Istok zbog silne lju- 
bavi prema kneginji od Tripolisa, 
o kojoj inače povijest ne zna 
ništa. Sam pjesnik nije kneginju 
vidio, nego se zaljubio na teme- 
lju pričanja o njoj. Na brodu se 
razboli i konačno umire na nje- 
nim rukama. Pripisuje mu se 6 
pjesama, od kojih gotovo sve 
imaju za temu »daleku ljubav«, 
motiv koji on uvodi u svjetsku 
poeziju. Tehnički su njegove pje- 
sme srodne Vilimovima (v. V. od 
Poitiersa), samo što je broj sti- 
hova u strofi veći, a rimovanje 
razvijenije. Nježniji je i smireniji, 
ali time gubi na plastičnosti i 
neposrednosti. 


Antologija svjetske lirike, Zagreb 1956, 
1965. 
is 


JEAN DE MEUNG —> 
Roman o ruži 


JEAN PAUL (Žan Paul, 
zapravo Johann Paul Friedrich 
Richter, 1763-—1825), njemački 
pripovjedač u epohi romantizma. 
Iz siromašne obitelji, već se za- 
rana morao uzdržavati novinar- 


JAUFRE RUDEL 
JEAN PAUL 


skim radom. U prvim decenija- 
ma 19. st. obožavani je ljubimac 
čitalačke publike. U prvim ro- 
manima i pripovijetkama (npr. 
Život veseloga učitelja imenom 
Maria Wuz — Leben des ver- 
gniigten_ Schulmeisterlein Maria 
Wuz, 1790; Nevidljiva loža — Die 
unsichtbare Loge, 1793; Hespe- 
rus, 1795) povodi se za pripovje- 
dačkim stilom engleskoga gra- 
đanskog romana 18. st. (v. Ster- 
ne), a ne prezire ni klišeje trivi- 
jalne literature. No veoma je o- 
sebujan humoristički ton kojim 
prikazuje svoje junake: ćudljive 
i osjećajne ljuđe, čudake iz ma- 
logradske sredine, ili pak likove 
s  nesvakodnevnim,  »romantič- 
nim« sudbinama. Junaci s ple- 
menitim strastima i snažnim 
emocijama, koji bježe iz nemile 
stvarnosti svoga vremena u bu- 
jan svijet snova i mašte, idealni 
su likovi piščevih kasnijih veli- 
kih romana (npr. Titan, 1800— 
—03; Nestašne godine — Filegel- 
jahre, 1805. i dr.). Vrlo složenu 
strukturu tih djela karakterizi- 
raju, uz minimum radnje, nebro- 
jeni umeci i digresije hirovita 
pripovjedača, koji cijela pogla- 
vlja puni plodovima svoje bes- 
krajne lektire, grotesknim asoci- 
jacijama i humorističkim  do- 
sjetkama. Za razumijevanje spe- 
cifičnoga piščeva humora važan 
je Uvod u estetiku (Vorschule 
der Asthetik, 1804), djelo u ko- 
jemu Jean Paul na duhovit na- 
čin iznosi svoju poetiku; humor 
je svijest o dijalektičkoj pove- 
zanosti apsolutnoga svijeta idea- 
la i trijezne, skromne realnosti, 
a izvire iz dubine čuvstvenoga 
života. 

JEGEN 
JENS 


JEGEN (Vali alLdin Je- 
gen, 1873—1921), egipatski pje- 
snik, Pridonio je razvoju novije 
arapske književnosti, koja napu- 
šta staru tradiciju. Prihvaća mo- 
dernizaciju arapskog života i u 
svojim se djelima priklanja utje- 
cajima Zapada, Naročito ga zao- 
kupljaju društveni i politički 
problemi Egipta i arapskog svi- 
jeta uopće. Zbog svojih stavova 
došao je u sukob s konzervativ- 
nim vlastodršcima te je bio u 
više navrata proganjan. Pisao je 
stihove i prozu. U pjesmama se 
posve udaljio od tradicionalnog 
stila: piše doživljeno i neposred- 
no. Naročito su mu snažne pje- 
sme iz progonstva, u kojima daje 
oduška čežnji za Kairom i Istan- 
bulom. Objavio je dvije zbirke 
pjesama: = Pokušaji — (Taždrib, 
1913) i Divdn (1924). Prozna su 
mu djela Poznato i nepoznato 
(Al-ma'lam  val-mašhul, 1910), 
gdje opisuje svoje progonstvo, i 
Crni listovi (Al-sah4 'if_al-sud, 
1910); nedovršen je ostao roman 


o turskoj inteligenciji u doba 
preporoda Dihran i Rauf. 
rk 
JEITS — Yeats 
JENS, Walter (Valter 


Jens, 1923), njemački romancpi- 
sac i esejist; profesor klasičke 
filologije na sveučilištu u Tiibin- 
genu (SR Njemačka). Pripadnik 
je književničke »Grupe 47%. Rani 
romani (npr. Zaboravljena lica 
— Vergessene Gesichter, 1952; 
Čovjek koji nije htio doživjeti 
starost — Der Mann, đer nicht 
alt werden wollte, 1955), s tema- 
tikom iz života glumaca i knji- 
ževnika, kreću se već utrtim sta- 

zama moderne proze; ističu se 
intelektualni elementi i sklonost 
složenoj kompoziciji (po ugledu 
u Thomasa Manna, v.). Poznava- 
nje antičke kulture odrazilo se 
u ovećoj pripovijeci Odisejeva 
oporuka (Das Testament des 
Odysseus, 1957), u kojoj je junak 
Homerova epa (v.) prikazan u 
posve novu svjetlu: pišući svoje 
»Imemoare«, Jensov Odisej sebe 
portretira kao intelektualca i hu- 
manog skeptika te pobija preda- 
ju koja će njegov lik »izopačiti« 
lažnim atributima. Djelo je srod- 
no sličnim pokušajima moderne 
interpretacije antičkih likova i 
mitova (v. Anouilh, Giraudoux). 
Stilski originalna i vrlo značajna 
djela dao je J. najnovijoj fazi: 
težeći da ostvari »sintetičku pro- 
zu«, ukida granice između nara- 
cije i eseja, impresije i kritičke 
rasprave. Takva je sinteza struk- 
turalna osnova putopisnih zapi- 
sa iz Grčke (Bogovi su smrtni — 
Die Gotter sind sterblich, 1959). 
Varijanta tog postupka provede- 
na je u knjizi Gospodin Meister 
(Herr Meister, 1963); taj »dijalog 
o romanu« u obliku prepiske iz- 
među fiktivnih likova, romano- 
pisca i književnog historičara, 
pretresa problematiku suvreme- 
nog pripovijedanja, donoseći uje- 
dno primjere Jensove blještave 
proze. U vrlo složenoi fakturi, 
koja svjedoči o piščevoj golemoj 
erudiciji, isprepleću se teorijska 
razmatranja o modernom roma- 
nu s novelističkim umecima pa- 
raboličkog značaja. J. je i autor 
uspj lih radio-drama (npr. Aha- 
sver, 1956; Alkestida, prema Euri- 
pidu, 1960). Veći književnokritič- 
ki radovi: knjiga eseja Umjesto 
jedne povijesti književnosti (Statt 


einer _ Literaturgeschichte, 1957, 
prošireno izd. 1962), studija Su- 
vremena njemačka književnost 
(Deutsche Literatur der Gegen- 
wart, 1961). 

vž 


JENSEN, Johannes Vil. 
helm (Johanes Vilhelm Jensen, 
1873—1950), danski pripovjedač, 
pjesnik i esejist. Ideolog »gotske 
renesanse«, veliča u povijesnim i 
pseudo-historijskim romanima 
ulogu sjevernogermanskih naro- 
da, napose u ciklusu romana 
Dugo putovanje (Den lange rejse, 
1908—22), u kojem stvara mit o 
usponu nordijskog čovjeka, od 
pradavnih vremena do otkrića 
Amerike. Objektivno regresivan 
značaj njegovih nazora očituje se 
u svojevoljnoj sintezi darvinizma 
i elemenata Nietzscheove (v.) fi- 
lozofije. Originalan prilog dan- 
skoj prozi, koju je obogatio sna- 
gom svog izraza, dao je novela- 
ma i razmatranjima sabranima 
pod nazivom Mitovi (Myter, 1907- 
—44), u kojima varira motiv 
čovjekove čežnje za dalekim kra- 
jevima, ali i njegove vezanosti 
uz rodno tlo. U pjesmama srodan 
je Whitmanu (v.) i Kiplingu (v.). 
Dobitnik je Nobelove nagrade 
1944. 


Madame d'Ora, Zagreb 1913; Kuli, »Tisuću 
najljepših novela« sv, 3, Zagreb 1929; An- 
tologija svjetske lirike, Zagreb 1956, 1965; 
Moderna nordijska poezija (I. Slamnig i 
A. Šoljan), Sarajevo 1961. 


s 

JERONIM, Sofronije Eu- 
zebije (Sophronius Eusebius Hie- 
ronymus, oko 345—420), rimski 
pisac, najučeniji crkveni otac za- 
padne Crkve. Rođen u Stridonu, 

na granici rimske provincije Dal- 
macije i Panonije, kao dječak 
došao je u Rim, gdje je bio uče- 
nik znamenitog filologa Donata, 
koji mu je ucijepio ljubav prema 
rimskim piscima, osobito Cicero- 
nu (v.). U Jeronima će se suprot- 
stavljati, ali ujedno i udružiti i 
pomiriti temeljita poganska kul- 
tura i žarki kršćanski osjećaj. 
Mnogo je putovao, neko vrijeme 
proživio je i kao pustinjak u Si- 
riji, a u Konstantinopolu slušao 
je predavanja Grgura Nazijan- 
skog (v.). Boraveći 382—85. kao 
tajnik pape Damasa u Rimu, bio 
je glava jednog kruga laika, ko- 
jemu su pripadale ugledne dame 
plemićkoga roda. Nakon papine 
smrti, zavađen s utjecajnim pred- 
stavnicima klera, vratio se na 
Istok te je od 386. do smrti pro- 
živio u samostanu u Betlehemu, 
gdje je napisao većinu svojih 
djela. Od opsežnoga rada književ- 
nog i znanstvenog, koji obuhvaća 
epistolografiju i prijevode, egze- 
gezu i književnu biografiju i po- 
vijest, za književni njegov lik 
najznačajnije su prozne Poslani- 
ce (Epistolae, od god. 370. do 
smrti) i prijevod Biblije (v.) Vul- 
gata (god. 382—406; na lat. znači: 
općenito poznata, proširena). Me- 
đu 147 Poslanica ima i 26 upuće- 
nih Jeronimu, od toga 10 Augu- 
stinovih (v.). Sav je J. u njima: 
žarke mašte i impulzivne naravi, 
izvrstan stilist i žestok polemi- 
čar, koji ne krije ljubav prema 
poganskim rimskim piscima, ali 
ni svoje asketske ideale uprav- 
ljene na dobro Crkve. Satirički 
portreti žena, lažnih pobožnjaka, 
napirlitanih crkvenih ljudi upra- 
vo juvenalovskom oštrinom (v. 
Juvenal) slikaju ondašnje crkve- 

ne prilike i društvo Rima. Vulga- 
ta se kao naslov redovito upo- 
trebljava_ tek od Tridentskog 
koncila (1545-——63), kad je prizna- 
ta autentičnim tekstom Biblije i 
mjerodavnim za katoličku crkvu, 
pa je bila podlogom gotovo svim 
prijevodima Biblije na narodne 
jezike. U Vulgati se J. ne ističe 
samo kao učen filolog, koji pre- 
vodi s hebrejskog originala i 
uspoređuje s grčkim, nego i kao 
nadaren umjetnik riječi, stvara- 
lac koji prodire u dubinu smisla 
originala i u istančanosti njego- 
va izraza i ritma. U njoj, kao i 
u Poslanicama, Jeronimov je je- 
zik najbiraniji i najdotjeraniji. 
J. je stvorio normu za kasnija 
stoljeća kršćanskoga latinskog 
izraza, a djelovao je posredno i 
na narodne književne jezike. Na 
više je mjesta u svojim djelima 
i teoretski razložio vlastita zna- 
čajna iskustva u prevođenju. I 
danas je izvor podataka, a u 
srednjem vijeku bila je temelj 
cjelokupne kronografije Kronika 
(Chronica, 379/80), u kojoj je J. 
preveo, mjestimično nadopunio 
podacima iz svoje lektire (oso- 
bito iz Svetonija, rimskog povje- 
sničara 1/2. st. n. e.) i za god. 
325—78. nastavio istoimeno dje- 
lo Euzebija iz Cezareje (3/4. st. 
n. e.). Za književnu historiogra- 
fiju u užem smislu posebno je 
važno djelo O slavnim ljudima 
(De viris illustribus, drugi na- 
slov: De scriptoribus ecclesiasti- 
Cis — O crkvenim piscima, god. 
392), gdje je J. — u prvoj polo- 
vici prema Euzebiju, u drugoj 
sam — iznio biografije kršćan- 
skih pisaca i učenjaka od vre- 
mena apostola do svojih dana, sa 
željom da istakne kako kršćani 

u književnosti ne zaostaju za po- 
ganima. To se djelo može sma- 
trati prvom povijesti kršćanske 
književnosti. Naslov mu je i she- 
ma prema istoimenom Svetoni- 
jevu djelu. Velikom Jeronimovu 
utjecaju u srednjem vijeku na 
Zapadu slijedilo je i u renesansi 
nepodijeljeno divljenje živopisno- 
sti i žaru njegova stila. Iako su 
mu prethodili Origen i Bazilije 
(v.), Laktancije i Ambrozije (v.), 
upravo je on u srednjem vijeku 
i kasnije bio smatran velikim 
zastupnikom = crkvenog — huma- 
nizma. 
dise Mraa (I. Marković), I—II, 
8; Rac-Lasman, Izbor iz stare 
reko kršćanske, Zagreb 1917. 
vv 


JESENSK*, Janko (Jan- 
ko Jesenski, 1874—1945), slovački 
pjesnik i prozaik. Njegovo pje- 
sničko djelo sadrži ljubavne pje- 
sme (Stihovi — Verše, 1905. i Sti- 
hovi II — Verše II, 1923), u 
izrazu lagane i raspjevane s pro- 
finjenom strukturom stiha. Dru- 
štvenokritička i nacionalna tema- 
tika javljaju se u stihovima koje 
je pisao u ruskom zarobljeništvu 
za vrijeme prvoga svjetskog rata 
(Iz zarobljeništva — Zo zajatia, 
1918). Premda je između dva rata 
bio visoki državni činovnik, nije 
odustajao od prijašnje društvene 
kritičnosti, boreći se protiv ma- 
na građanskog sistema  satirič- 
nim stihovima koji su u knjizi 
izišli tek nakon oslobođenja, 
1945: Protiv zlobe dana I11II(Na 
zlobu dha I. a IL.) i Protiv noći 
(Proti noci). Tu se nalaze i pje- 
sme koje je J. uperio protiv kle- 
rofašizma tzv. Slovačke države 
(1939—-45) i njemačke agresije. 


Jetka satira kao i njegov smisao 
za psihologiju provincijskih či- 
novnika i pojedinih slojeva slo- 
vačke buržoazije dolaze do pu- 
nog izražaja u proznim ostvare- 
njima, od kojih je najznačajnija 
novela Gospođa Rafik (Pani Ra 
Jikovd, 1898), u kojoj je naslikao 
portret malograđanke, i opsežan 
roman Demokrati I—II (1934, 
1937), u kojem je prikazao pri- 
vatni i javni život poratnog slo- 
vačkog društva, posvetivši naro- 
čitu pažnju činovništvu i intelek- 
tualnim krugovima. U središtu 
su njegove pažnje dva lika: je- 
dan demokrat na riječima, a dru- 
gi oličenje piščevih nazora. 


dk 


JESENJIN, Sergej Alek- 
sandrovič (1895—1925), ruski pje- 
snik. Seljačkog je porijekla; 
1915. došao je u Petrograd i u- 
šao u književne krugove. Revolu- 
ciju je oduševljeno pozdravio. 
God. 1919. osnovao je u Moskvi 
grupu »imažinista«, kasnije se o- 
dao boemskom životu, piću i 
bančenju. Život je završio samo- 
ubojstvom. Slijedeći tekovine ru- 
skoga simbolizma (v. Blok) i 
»seljačke« poezije, stvorio je po- 
eziju posvećenu selu i prirodi, 
vrlo melodioznu, s mnogo meta- 
fora i poređenja, koje J. crpe iz 
seoskoga života i vjerovanja. 
Priroda je u njega antropomor- 
fizirana, pjesnik razgovara s vo- 
ljenim brezama (Zelena frizura 
— Zelenaja pričeska, 1919), a 
mnoge su pjesme posvećene ži- 
votinjama (Krava — Korova, 
1915; Lisica, 1916). Drugi ciklus 
pjesama, koji se razvio poslije 
revolucije, ima karakter pjesni- 

kovih osobnih ispovijesti. U nje 
mu obožavalac »drvene«, seljač- 
ke Rusije bolno doživljava indu- 
strijalizaciju, pokušava da se 
pomiri s »novim životom«, ali 
uzalud (Molitva za umrle — So- 
rokoust, 1920; Sovjetska Rusija 
— Rus Sovetskaja, 1924. i dr.). 
Tom ciklusu pripadaju i pjesme, 
u kojima J. uzima stav mangupa 
i boema (Ispovijest mangupa — 
Ispoved' huligana, 1920; Krčmar- 
ska Moskva — Moskva kabacka- 
ja, 1923), čija tragedija raste do 
halucinacija u Crnom čovjeku 
(Černyj čelovek, 1925). Neke od 
njih imaju epistolarni oblik (Pis'- 
mo materi, 1924. i dr.). Te su pje- 
sme narativne, sentimentalne, ne- 
kada melankolične, sa sentenci- 
jama koje se lako pamte, pa lako 
dopiru do čitaoca. Svojim je sti- 
hovima u sredini sovjetske omla- 
dine dvadesetih godina izazvao i 
mnoga oponašanja (jesenjinšti- 
na). Niz motivskih i tematskih 
utjecaja može se zapaziti i u na- 
šoj lirici. 

Pesme (M. M. Pešić), Beograd 1953; Pu- 
gačov i druge pesme (S. Marković), Beo- 
grad 1956; Antologija svjetske lirike, Za- 
greb 1956, 1965; Bobilj i družić (G. Vitez), 
Žagreb 1958; Pesme (M. M. Pešić, S, Mar- 
ković), Beograd 1962; Stihovi i proza (D. 
Bulatović), Cetinje 1962; Urvina (M. Živan- 
čević), Beograd 1962; Pjesme (V. Gerić), 
Zagreb 1963; Ispovijest huligana (D. Cesa- 
rić i dr.), Rijeka 1964; Ispovijest man- 
gupa (J. Pupačić, V. Gerić, N. EKE 
T. Prpić, G. Krklec, Z. Golob, G. Vitez, 
D. Cesarić, I. Kušan, Z. Pi) Zagreb 
1965; Pesme i poeme (M. M. av Beo- 


grad 1965; Sabrana đela I—V (M. M. Pe- 
šić i dr.), Beograd 1966. 
af 


JEVTUŠENKO, Jevgenij 
Aleksandrovič (1933), ruski pjes- 
snik, Debitirao je 1949. Isprva je 
pisao pjesme s ratnom temati- 
kom. Poslije XX Kongresa KPSS 
postao je jedan od najglasnijih 

pjesničkih govornika mlade sov- 
jetske generacije. Golemu popu- 
larnost stekao je javnim nastu- 
pima i poezijom koja je, nadove- 
zujući se na tradicije Majakov- 
skog (v.) i Jesenjina (v.), izricala 
nekonformističke društvene sadr- 
žaje. Tematski mu je registar 
širok, piše ljubavnu, osobno-ispo- 
vijednu, publicističku poeziju, lir- 
sko-epske poeme (Stanica Zima 
— Stancija Zima, 1958) i poeme 
sa širokim povijesnim vizijama 
(Bratskaja GES, 1965). Kritiziran 
je zbog svojih političkih stavova, 
ali je zbog toga rado viđen gost 
na Zapadu. Često putuje u ino- 
zemstvo, pa su mnoge pjesme te- 
matski vezane za njegova putova- 
nja (Kuba, Francuska, Italija i 
dr.). Premda nije unio mnogo no- 
voga u rusku poeziju, svojom je 
komunikativnošću pridonio raz- 
vijanju društvene funkcije sovjet- 
skoga pjesništva. 

Rakete i zaprege (B. Kitanović, S. Slas- 
tikov-Kalužanin), Kruševac 1962; Poezija 


(1. Sarajlić, B. Bulatović), Zagreb 1963; 
Tajne (S, Penčić), Niš 1964. 
af 


JILEMNICK*, Peter (Pe- 
ter Jilemnicki, 1901—1949), slo- 
vački pripovjedač, predstavnik 
socijalističkog realizma. Načinio 
je golem korak naprijed u raz- 
voju romana od historijskog ep- 
skog pripovijedanja prema soci- 
jalnom romanu s tematikom iz 
seljačke ili radničke sredine. Po 
zanimanju bio je učitelj. Prelazio 
je iz jednog mjesta službovanja 
u drugo, pa se širio njegov po- 
gled na svijet i društvena shva- 
ćanja, ali najviše je na nj utje- 
cao boravak u Sovjetskom Save- 
zu, gdje je upoznao materijali- 

stičke koncepcije života, usvojio 
ih i nastojao primijeniti i u ži- 
votu i u književnosti. U prvim 
knjigama, romanu Pobjednički 
pad (Vit'azny pdd, 1929) i zbir- 
ci pripovijedaka Povratak (Nd- 
vrat, 1930), ocrtao je život siro- 
mašnih ljudi oko Kysucka. U tim 
je djelima još ipak donekle vita- 
listički opojen životom. Plod 
dvogodišnjeg boravka u Rusiji 
bila je knjiga feljtona Dvije go- 
dine u zemlji Sovjeta (Dva roky 
v zemi Sovietov, 1929). Ruska 
stvarnost nadahnula ga je tako- 
đer za roman Korak tutnji (Zu- 
niaci krok, 1930). Glavno mu je 
djelo socijalni roman Neorano 
polje (Pole neoranć, 1932), o ži- 
votu  izrabljivanih seljaka. Za 
Komad šećera (Kus cukru, 1934) 
crpao je motiv iz života radnika 
šećerane u trnavskoj okolici. 
God. 1937. objavio je roman 
Kompas u nama (Kompas v 
nds), u kojem je pokušao riješiti 
općeljudski problem: u kakvim 
uvjetima čovjek može postići 
potpunu sreću. Posljednji roman 
Kronika (1947) posvećen je he- 
rojskom ustanku slovačkog na- 
roda 1944. protiv okupatora. Je- 
zik mu je bogat, pun narodnog 
humora i karakterističan po li- 
ričnosti. 

Komad šećera (A. Šimčik), Zagreb 1947; 
Neorano polje (TI. Nikšić), Zagreb 1949. 

JIMENEZ, Juan Ramon 
(Huan Ramon Himenes, 1881— 
— 1958), španjolski pjesnik. Studi- 
rao je pravo i ponešto se bavio 
slikanjem. Pred početak građan- 
skog rata (1936) otišao je u 
Ameriku i više se nije vratio u 


domovinu. Dobio je Nobelovu 
nagradu 1956. U književnosti je 
nastupio s »generacijom 1898«. 
Objavio je oko 40 knjiga pje- 
sama. S početka je učio od Ru- 
bena Daria (v.) i narodne pjesme, 
stvarajući poeziju punu muzike 
i kolorita, pomalo raspjevanu, 
elegičnu, ali elegantnu i profi- 
njenu. Zatim je počeo sve više 
zgušnjavati svoj izraz, počeo je 
oprezno vagati svojstva riječi i 
tako došao do artizma visokog 
stila. Isprekidan ritam, neobičan 
poredak riječi, svježe slike, ču- 
desna zbijenost, obrati, kadence, 
sve je to pridonosilo tome da su 
njegove pjesme djelovale kao vir- 
tuozne kompozicije. Bilo je u 
tome poslu nečega divnog i hlad- 
nog, ali opet je uvijek iz svega 
strujala jaka senzualnost, unu- 
trašnji svijet čovjeka, s izgara- 
njima, patnjama i spoznajama. T 
mnogo svjetlosti, mora i širine, 
mnogo živih boja i melankolič- 
nih tonova Andaluzije. Zbog toga 
je J. tako mnogo utjecao na ka- 
snija pokoljenja španjolskih pje- 
snika. Od njega su učili i uče 
gotovo svi od _Lorke (v.) i Alber- 
tija (v.) do danas. Zbog toga u 
španjolskim antologijama ima 
najviše njegovih pjesama. Od 
mnogih njegovih knjiga spome- 
nimo samo neke: Duše ljubičice 
(Almas de violeta, 1900), Čiste 
elegije (Elegias  puras, 1908), 
Zvučna samoća (La soledad so- 
nora, 1911), Duhovni soneti (So- 
netos espirituales, 1914), Dnevnik 
tek oženjenog pjesnika (Diario 
de un poeta recićn casado, 1917), 
Jedinstvo (Uniđad, 1925), Pjesma 
(Cancićn, 1936), Životinja dna 
(Animal de fondo, 1949). Posebno 
mjesto zauzima divna poetska 

proza o andaluzijskom magarči- 
ću — Platero i ja (Platero y yo, 
1914). 


Iz savremene španske lirike (M. Gar- 
dić), Beograd 1954; Antologija svjetske 
lirike, Zagreb 1956, 1965; Dim i zlato (N. 
Milićević), Zagreb 1957; Antologija novije 
španjolske poezije (N. Milićević), Zagreb 
1959; Španska lirika (V. Košutić), Beo- 
grad 1963. 


nm 


JIRASEK, Alois (Alojz Ji. 
rasek, 1851-——1930), češki pisac po- 
vijesnih romana i pripovijesti, 
dramatičar. U golemu opusu, koji 
obuhvaća gotovo 50 omašnih sve- 
zaka, obradio je potanko tri raz- 
doblja češke povijesti: husitizam, 
protureformaciju i narodni pre- 
porod. Korijenima i uzrocima 
husitizma posvetio je trilogiju 
Između struja (Mezi proudy, 
1891), kulminaciji pokreta roman 
Protiv sviju (Proti všem, 1894), 
a sudbini ostataka husitske voj- 
ske, koja je otišla u Slovačku, 
najuspjelije djelo, Bratstvo (Bra- 
trstvo, 1900—09); nedovršen je 
ostao Husitski kralj (Husitsky 
krdl, 1919—30), roman o sukobu 
češkog kralja Jifija iz Podčbrada 
s papom. Razdoblje proturefor- 
macije evociraju povijest seljač- 
ke bune u zapadnoj Češkoj Pso- 
glavci (Psohlavci, 1886), velika 
freska iz 18. st. Mrak (Temno, 
1913) i dr. Periodu narodnog pre- 
poroda posvećene su, pored ne- 
koliko kraćih proznih ostvarenja, 
dvije velike kronike; prva od njih 
prikazuje djelatnost preporodite- 
lja u Pragu i u pokrajini (F. L. 
Včk, 1890—1907), dok druga slika 
prilike u rodnoj mu sjeveroistoč- 
noj Češkoj (U nds, 1897—1904). 
U njegova najpopularnija djela 
ubrajaju se pripovijest o reagi- 

ranju stuđenata i sredine provin- 
cijskog gradića na događaje re- 
volucionarne god. 1848. Filozof- 
ska historija (Filosofskd historie, 
1878) i zbirka Stara češka preda- 
nja (Stare povčsti českć, 1894). 
Jirasekovo je djelo izraz demo- 
kratizma i uvjerenja da povijest 
stvaraju prije svega narodne ma- 
se; vrhuncem češke povijesti 
smatra vrijeme husitskog pokre- 
ta, negirajući razdoblje proture- 
formacije, te ističe značenje na- 
rodnog preporoda i svojim dje- 
lom stvara završni akord u nje- 
govoj tradiciji. Majstor je u obli- 
kovanju društvene atmosfere, 
povijesnog kolorita i značajnih 
historijskih prizora, naročito bi- 
taka. Dramsko djelo pretežno je 
također vezano za događaje i 
likove iz češke povijesti (husit- 
ska trilogija Jan Hus, Jan Žižka, 
Jan Rohdč), ali sadrži i pokušaje 
oblikovanja prilika na suvreme- 
nom selu (Otac — Otec i dr.). 


U tuđim službama (M. Rakoš), Zagreb 
s. a4; Dvorski hetman (A. J.), Zagreb 1917; 
Filozofska historija (J. Prochazka), Zagreb 
1921; Marila (D. V. Filipović), Beograd 
1930; Psoglavci (Z. Simić), Zagreb 1953; 
Protiv sviju (Z. Simić), Sarajevo 1955. 

JOHNSON, Samuel (Sem- 
juel Džonson, 1709—1784), engle- 
ski književnik i publicist. Snažno 
je utjecao na ukus i književni 
život svog vremena. Cijeli mu je 
književni rad obilježen raciona- 
lističkom vjerom u spasonosnost 
nauke, a prisutni su u njegovim 
djelima i klasicistički stavovi. No 
u svom književnokritičkom radu 
bio je mnogo svestraniji; provje- 
ravao je, naime, u prvom redu 
životnu istinitost nekog djela. 

Tako je u predgovoru svog izda- 
nja Shakespeareovih (v.) drama 
s dubokim razumijevanjem pisao 
o njemu, odobravajući i njegovu 
slobodu u shvaćanju jedinstva 
mjesta i radnje. Iz opsežnog i 
raznolikog Johnsonova  književ- 
nog rada izdvajaju se Rječnik 
engleskog jezika (A Dictionary 
of English Language, 1755) i bio- 
grafsko kritičko djelo Životi en- 
gleskih pjesnika (The Lives of 
the English Poets, 1779—81), koje 
može poslužiti i kao povijest 
engleskog pjesništva od Cowleyja 
do Graya (v.). Johnsonovoj sla- 
vi pridonio je i njegov biograf 
James Boswell koji je, družeći se 
s Johnsonom, sakupio obilnu gra- 
đu o njemu kao čovjeku i piscu. 
Plod dugogodišnjeg i strpljivog 
Boswellova rada je impozantan: 
knjiga Život doktora Samuela 
Johnsona (The Life of Samuel 
Johnson L.L.D., 1791), jedna je 
od najiscrpnijih i nesumnjivo 
najpoznatijih biografija ne samo 
u engleskoj nego i u evropskoj 
književnosti. 
James Boswell, Život doktora Samuela 
Johnsona (S. Krešić), Zagreb 1958. 

JOKAI Mor (Jokaji Mor, 
1825—1904), najplodniji mađar- 
ski pripovjedač u epohi roman- 
tizma i realizma. U mladosti je 
istupio među vođama revolucio- 
narnog omladinskog pokreta uz 
Petčfija (v.). Poslije revolucije 
1848. posvećuje se potpuno knji- 
ževnosti, stvarajući velikom la- 
koćom. Njegov golemi pripovje- 
dački opus obuhvaća preko 200 
romana, novela i crtica. Ugledao 
se u Dumasa i Dickensa (v.), ali 


zanimao se većinom za prošlost i 
sadašnjost mađarskog sela u li- 
kovima seljaka i vlastelina. S pa- 
žnjom i poznavanjem prikazao je 
tipove iz puka. Najpoznatiji su 
mu romani: Mađarski Nabob 
(Egy magyar ndbob, 1854), Kdr- 
pdthy Zoltdn (1854), Novi vlaste- 
lin (Uj foldesur, 1863), Crni dija- 
manti (A fekete  gyemdntok, 
1870), Zlatan čovjek (Az aranyem- 
ber, 1872), Bezimeni grad (N€v- 
telen vdr, 1878), Zloglasni pusto- 
lov. (Egy hirhedett  kalandor, 
1904). J. za mađarsku književnost 
znači otprilike ono što je za nas 
bio August Šenoa. 
Gospoja s morskim očima. Pripovijest 
jednog borca za slobodu (I. Lukić), Za- 
eb 1918; Braca Lovro _ (T. Skrbić), 
Osijek 1935; Novi spahija (A. Tišma), 
Novi Sad 1951; Zlatan čovjek (S. Josi- 


fović), Novi Sad 1955; Facija Negra ili 
Lu bogataši (S. Perović), Beograd 

JONSON, Benjamin ili 
Ben (Ben, Bendžamin Džonsn, 
1572—1637), engleski —komedio- 
graf, najistaknutiji Shakespea- 
reov (v.) suvremenik. Kao učen 
humanist i jedan od najobrazo- 
vanijih ljudi svog vremena, svoj 
je opsežan kazališni rad zasno- 
vao na ideji obnavljanja antič- 
kih kazališnih načela. Nastojao 
je da u engleskoj renesansnoj 
drami ponovo uspostavi zakone 
triju jedinstava, dosljednost u 
dramskoj kompoziciji i oštru po- 
djelu na komediju i tragediju. 
Pri tom je težio da duh antičke 
komedije prilagodi svom vreme- 
nu i da mu kazališni rad bude 
blizak svagdašnjem životu. J. je 
izrazit satiričar, koji smatra da 


JONSON 


lik čini komičnim neka naročito 
istaknuta osobina. Sklonost uve- 
ličavanju ljudskih mana i nastra- 
nosti provlači se kroz čitav nje- 
gov stvaralački rad, a nazire se 
već u prvoj značajnijoj komediji 
Koliko ljudi toliko ćudi (Every 
Man in His Humour, 1598). U ra- 
nijim komedijama, nadahnuvši se 
rimskim piscima, pokazao je da- 
rovitost velikog satiričara koji 
živo crta neke čudačke ljudske 
osobine ili izvrgava ruglu suvre- 
mene prilike i pisce. No, uza sve 
te odlike, ti raniji Jonsonovi ra- 
dovi zaostaju za komedijama kao 
što su Volpone ili Lisica (Volpo- 
ne, or the Fox, 1607), Epicoene ili 
Mučaljiva žena (Epicoene, or rhe 
Silent Woman, 1609), Alkemičar 
(The Alchemist, 1612) i Barto- 
lomejski sajam (Bartholomew 
Fayre, 1614). Najpoznatija je Vol- 
pone ili Lisica, u kojoj razgoli- 
ćuje pohlepu i najniže ljudske 
strasti. U tim se komedijama re- 
nesansni satiričar nije zaustavio 
na prikazivanju šaljivih likova, 
kao u svojim ranijim komadima, 
nego je — u čvrsto i dosljedno 
izgrađenom kazališnom djelu — 
duboko zahvatio u ljudske poro- 
ke. Okušao se i kao pisac povi- 
jesnih tragedija Pad Sejanov (Se- 
janus his Fall, 1603) i Katilina 
(Catiline, 1611), koje je napisao 
po antičkim uzorima, pristupivši 
radu na oživljavanju povijesti 
više kao učenjak nego kao na- 
dahnut umjetnik. Istakao se i 
kao pisac kraćih pjesama i mno- 
gih libreta za dvorske predstave 
(tzv. maska). 

Cutljiva_ žena. Bartolomejski vašar (N. 
Naumov), Beograd 1956; M. Pantić, Poe- 
tika. humanizma i renesanse, I-II, Beo- 


grad 1963. 
bkk 

JOVKOV, Jordan (Jordan 
Jovkov, 1880—1937), istaknuti bu- 
garski pripovjedač između dva 
rata. Najbolja su mu djela: Pri 
povijetke (Raskazi, 1917, 1918, 
1932), pripovijest Žetelac (Žet- 
var't, 1920), zbirke pripovijedaka: 
Posljednja radost (Posledna ra- 
dost, 1926), Večeri u Antimov- 
skom hanu (Večeri v Antimov- 
skija han, 1928), Kad bi mogle 
govoriti (Ako možeha da govor- 
jat, 1936); romani: Imanje kraj 
granice (Čiflik't kraj granicata, 
1934) i Doživljaji Gorolomova 
(Priključenijata na Gorolomov, 
1938). Pisao je i drame, a na po- 
četku svog književnog puta i sti- 
hove. Prozni njegov opus zasniva 
se na neposrednom doživljaju 
ljudi i njihovih sudbina. Odlikuje 
se dubokim i istančanim psiholo- 
škim analizama, lirskim detalji- 
ma i modernim realističkim izra- 
zom. Te značajke osobito su uoč- 
ljive u pripovijetkama i romani- 
ma o Dobrudži, gdje je proveo 
djetinjstvo i dio _ mladosti, i o 
balkanskim ratovima i svjetskom 
ratu, u kojima je sudjelovao. U 
njima zahvaća život preko tipič- 
nih, međusobno diferenciranih 
likova seljaka, oficira, vojnika, 
malograđana i inteligenata. Oni 
djeluju u tipičnim životnim uvje- 
tima i u njima otkrivaju svoju 
prirodu. Analizirajući ih, J. ne 
inzistira toliko na društvenim 
kretanjima i potresima, koji daju 
više okvir negoli bit i smisao dje- 
lovanju njegovih junaka, koliko 
na njihovim unutrašnjim suko- 
bima, dilemama i traumama, na 
njihovoj ljudskoj boli. Svi nje- 
govi značajniji likovi nose u sebi 
nekakvu općeljudsku muku, ne- 
ostvarene nade ili snove, i poput 

tragičnog Mokanine iz novele Po 
žici, uzalud tragaju za bijelom 
lastavicom — simbolom imagi- 
narne sreće. Bol je glavni idejni 
stav Jovkova prema životu. Ona 
ga je udaljila od konkretnih dru- 
štvenih, političkih i socijalnih 
zbivanja u zemlji, ali mu je zato 
omogućila da na širem planu 
društvenih suprotnosti, koje je 
intimno naslućivao, i općeljudske 
etike, koju ispovijeda u svom 
djelu, shvati i osudi svu grozotu 
i besmisao rata (u najboljim 


»vojnim« pripovijetkama: Zem- 
ljaci, Pred Odrinom — Pred 
Odrin, i dr.) i svu tragičnost 


socijalne bijede i ljudskih patnji 
(u najboljim pripovijetkama o 
selu: Čovjek iz drugog sela — 
Drugoselec;  Serafim; Vukadin 
razgovara s Bogom — V'ikadin 
govori s boga, i dr.). J. je vrhun- 
ski predstavnik psihološkog rea- 
lizma u bugarskoj književnosti. 
Imanje kraj granice (J. Živković), Zagreb 
1941; Večeri u Antimovskom hanu (JI. Živ- 


ković, D. Cesarić), Zagreb 1949; Kad bi 
mogle govoriti (1. Vrbanić), Zagreb 1949. 

JOZSEF Attila (Jožef Ati- 
la, 1905—1937), mađarski pjesnik. 
Njegovo djelo, poniklo na revo- 
lucionarno-proleterskoj ideolo- 
giji, nadovezuje se na slobodar- 
ske stihove S. Petofija i E. Adyja 
(v.). Od najranije mladosti živio 
je u najtežoj bijedi. Napredno 
orijentiran, zarana se povezao s 
radničkim pokretom, ali je 1934. 
zbog umjetničkih gledišta isklju- 
čen iz redova KP. Pobuna protiv 
prilika u predratnoj Mađarskoj 
i vjera u pobjedu istinskog hu- 
manizma prožimaju čitavu nje- 
govu poeziju, kojoj je najčešće 


nadahnuće život siromaha u gra- 
du i na selu. Pisao je i pjesme 
posvećene majci i ljubavi. Često 
se služio intelektualistički oda- 
branim snažnim pjesničkim sli- 
kama. Njihovom žestinom i izne- 
nadnošću približio se poetici nad- 
realista s kojom se upoznao za 
vrijeme kraćeg boravka u Parizu. 
U književnost je ušao pjesnič- 
kom zbirkom Prosjak ljepote 
(Szepseg koldusa, 1922), izrazom 
mladenačkog bunta koji je ka- 
snije misaono  produbljivao u 
zbirkama Ne vičem ja (Nem en 
kidltok, 1924), Nemam ni oca ni 
majke (Nincsen apdm se anvdm, 
1929), Obori kapital, ne jadikuj 
(Dčntsd a tokčt, ne sirdnkozz, 
1931), Noć u predgrađu (Kiilvd- 
rosi ej, 1933) i Medveđi ples 
(Medđvetdnc, 1934). U posljednjoj 
zbirci, Jako boli (Nagyon di, 
1935), prepustio se bolnim uspo- 
menama na mladost. Živčano ra- 
strojen, izvršio je 1937. samou- 
bojstvo. 

Antologija svjetske lirike, Zagreb 1956, 


1965; Noć predgrađa (D. Kiš), Novi Sad 
1961; Pesme (B. Čiplić), Beograd 1964. 

JOYCE, James (Džejmz 
Džojs, 1882—1941), engleski ro- 
manopisac, poznat kao jedan od 
utemeljitelja modernog romana; 
izvršio je velik utjecaj na razvi- 
tak suvremene proze i u drugim 
zemljama. Vrhunac je njegova 
stvaralaštva roman Uliks (Ulvs- 
ses, 1922), u kojem se poslužio 
novom tehnikom, tzv. »strujom 
svijesti«, Tom značajnom ostva- 
renju, koje potpuno prekida s 
tradicionalnim obilježjima roma- 
na, prethode dva Joyceova pro- 
zna djela, zanimljiva ne samo 


JOYCE 


kao umjetnička dostignuća, već 
i kao stepenice u piščevu knji- 
ževnom razvitku. Prvo je zbirka 
novela Dublinci (Dubliners, 1914), 
gdje se poslužio svakodnevnom 
tematikom, u kojoj ne vidi samo 
građu za fabulu nego i široke 
mogućnosti za prikazivanje raz- 
ličitih duševnih stanja svojih li- 
kova. Još je zanimljiviji autobio- 
grafski roman Portret umjetnika 
u njegovim mladim danima (The 
Portrait of an Artist as a Young 
Man, 1916), gdje je glavni junak 
Stephen Dedalus, koji će biti je- 
dan od likova Uliksa. Mladi se 
Stephen sukobljuje s jezuitskom 
sredinom u kojoj je odrastao, 
duboko doživljava svoje prve 
žudnje, zanima se za estetiku i 
metafiziku i na kraju smisao Žži- 
vota traži u umjetnosti. Iako je 
to djelo napisano u trećem licu 
jednine, već se u njemu nalaze 
tragovi »struje svijesti«, tj. umjet- 
ničko oblikovanje neprekidnog 
protjecanja dojmova i asocijacija 
kroz svijest čovjekovu. Na taj je 
način napisan Uliks, koji se, kao 
i ostala piščeva djela, uvelike 
oslanja na psihoanalitička otkri- 
ća Freudova. Napustivši obiekti- 
van način izlaganja radnje, u ko- 
jem se riječi pripovjedača razli- 
kuju od onih što ih izriču likovi, 
J. je u tom romanu postavio či- 
taoca u nov odnos prema teksiu. 
Čitalac, naime, svijest likova upo- 
znaje na neposredan način, pa 
roman za njega nije više svjedo- 
čanstvo o nekom prošlom zbiva- 
nju, nego postaje dio njegove sa- 
dašnjosti. Iako je radnja Uliksa 
jednostavna i zbiva se u jednom 
danu i u jednom gradu (Dublin), 
djelo nosi u sebi _ mnogostruku 
simboliku, koju će nedovoljno 

JUNAK_KAMBAR 
JUVENAL 


pripravan čitalac teško razumje- 
ti. J. se, naime, ugledao u poje- 
dine prizore Odiseje uspoređu- 
jući život suvremenog čovjeka s 
lutanjima Homerova junaka Odi- 
seja (Uliksa). No pri tom je iste 
prizore ili poglavlja vezivao uz 
niz drugih pojmova, pojava i 
zbivanja u ljudskom životu. 
Ušavši potpuno u iracionalni svi- 
jet svojih likova, gdje više ne 
vladaju zakoni izgovorene riječi, 
osjećao se slobodan i s obzirom 
na jezik i na gramatiku, pa je 
kovao nove riječi, stvarao nove 
složenice i odbacivao sintaktička 
pravila. To također pridonosi ne- 
razumljivosti njegova romana, 
koji ipak ritmičkim i zvučnim 
bogatstvom izraza često nadok- 
nađuje i tumači svoj duboko sa- 
kriveni smisao. Pravo su remek- 
-djelo Joyceove tehnike posljed- 
nje stranice Uliksa, gdje u obliku 
unutrašnjega monologa prikazuje 
misli što prolaze kroz svijest 
žene koja — u kasne noćne sate 
— leži u postelji. Uliksa je pisao 
i dotjerivao sedam godina, a na 
narednom romanu, Bdjenje nad 
Finneganom (Finnegan's Wake, 
1939), radio je punih 17 godina. 
No u tom romanu, koji je napi- 
san jezikom sna, pisac je u jezič- 
nom i stilskom eksperimentira- 
nju pošao predaleko i postao sa- 
svim nejasan, pa neki smatraju 
da je djelo promašeno. 


Suvremena engleska poezija (I. Slamnigi 
A. Šoljan), Zagreb 1956; Antologija savre- 
mene engleske poezije (M. Pavlović i S. 
Brkić), Beograd 1957; Dablinci (R. Prikel- 
majer), Beograd 1957; Portret umetnika u 
mladosti (P. Por Beograd 1964; Dab- 
linci, Izgnanici (M. Buljan i A. Stamać), 
Zagreb 1965; Mladost umjetnika (S. Šimić), 
mE 1965; Uliks (Z. Gorjan), Zagreb 

JUNAK KAMBAR (Kam- 
bar-batyr), kazaški junački na- 
rodni ep. Nastao je vjerojatno u 
16. ili 17. st., ali i danas živi u 
usmenoj predaji. Poznato je ne- 
koliko tiskanih verzija (Kissa-i- 
-Kambar, 1888; Toksan iijli To- 
byr, 1903; Kambar-batyr, 1922), a 
u kritičkom izdanju iz 1959. obja- 
vljene su i verzije narodnih pje- 
vača Barmaka Mukambajeva i 
Rahmeta Mazhodžajeva. Povijes- 
na podloga nevelikog epa jest 
otpor Kazaha protiv zavojevača, 
džungaro-kalmičkih kanova. Kam- 
bar je velik junak (»batyr«), lo- 
vac i glavar roda, no i siromah 
poput svojih suplemenika. Pa 
ipak, ljepotica Nazym, umna kći 
bogatoga Azimbaja, odbija sve 
prosce upravo zbog njega; ko- 
načno, tiranski i moćni Maktum- 
-kan na silu je uzima za ženu, 
ali to spriječi neustrašivi Kam- 
bar koji ga nadmudri i pobijedi 
te tako oslobodi narod od mon- 
golskog jarma. Spomenute ver- 
zije različito ističu slogu kazaške 
sirotinje ili savez plemena, ali je 
općenito naglašen motiv pobjede 
ljubavi nad društvenim razlika- 
ma i nasiljem moćnih. U novije 
vrijeme narodni pjevači nastoje 
produbiti prikaz unutarnjih i 
vanjskih zbivanja, naglašujući 
rodoljubnu i društvenu notu i 
dotjerujući izraz i metar kaza- 
škoga narodnog epa. 

JUVENAL, Decim Junije 
(Decimus Iunius Iuvenalis, oko 
60 — oko 130. n. €e.), rimski sati- 
ričar. Rođen je u italskom gra- 
diću Akvinu. Tek poslije smrti 
cara Domicijana (96) objavljivao 


je Satire (Saturae), kojih ima 16 
u 5 knjiga, u heksametrima. Vre- 
menski stavljene u prošlost, u 
Neronovo i pogotovu Domicija- 
novo doba, usmjerene su zapra- 
vo na sadašnjost. Njegove sti- 
hove rodilo je ogorčenje (facit 
indignatio versum); mračnim su 
bojama prikazani poroci i dru- 
štveni problemi pjesnikova vre- 
mena. J. nije toliko zatočnik slo- 
bode protiv despotizma, kakvim 
su ga smatrali u revolucionar- 
nim razdobljima u kasnijoj Evro- 
pi (npr. dekabristi, Puškin), ko- 
liko pobornik siromašnih protiv 
bogatih, slikar bezgranične i po- 
nižavajuće bijede jednih i obije- 
sti drugih, pjesnik malih ljudi i 
svakodnevnih, čak i vulgarnih 
zgoda životnih. Neke satire mo- 
žda su najžešće društvene satire 
ikad napisane. Vrijeme je takvo 
da je uvravo teško ne pisati sa- 
tiru (difficile est satiram non 
scribere) kaže J. u prvoj, gdje 
obrazlaže zašto je odabrao upra- 
vo tu književnu vrstu. Remek- 
-djela predstavljaju osobito dvije 
satire: treća, u kojoj su plastično 
prikazane sve tegobe života siro- 
mašna građanina u Rimu, vele- 
gradu i prijestolnici carstva, i 
šesta, najopsežnija i najžešća, 
kojom se šiba krajnja pokvare- 
nost žena iz višega, pa i carskog 
društva. Juvenalova je satira bez 

KABIR (1440—1525. ili 
1370—1444), indijski pjesnik i 
propovjednik. Pisao je na hin- 
diju. Epoha u kojoj djeluje po- 


24. Strani pisci 


KABIR 


pravoga humora, prožeta je pe- 
simizmom, jetka i napadačka. 
Odatle u njoj ona retorička po- 
antiranost, kojom se sugestivno 
nameće pjesnikov stav prema 
društvu, odatle nagomilane izra- 
zite slike, antiteze i sentencije, 
hiperbole i povišen, patetički ton, 
koji kadšto prelazi na područje 
deklamatorskog. J. ima oštar dar 
zapažanja, naročito pozadine ži- 
vota, i razvijen smisao za kompo- 
niranje širokih slika, koje sim- 
boliziraju intimne osjećaje i aps- 
traktne,  moralizatorske ideje. 
Specifičnosti sadržaja odgovara 
i jezik, bogat, opor i nekonven- 
cionalan. Prvih devet satira naj- 
izrazitije odaju sve osobine Ju- 
venalove satiričke oštrice, dok su 
ostale, iz drugoga stvaralačkog 
razdoblja, smirenije u tonu, po- 
svećene moralno-filozofskim  te- 
mama, a kritika stvarnosti za- 
dobila je u njima apstraktniji 
značaj. Uz Horacija (v.), J. je 
snažno utjecao na evropsku sa- 
tiričku književnost, npr. na Ari- 
osta (v.), na renesansne engleske 
satiričare i kasnije Popea, John- 
sona (v.), pa na Boileaua, Hu- 
goa, Carduccija (v.) i dr. 

Senc, Primjeri iz rimske književnosti u 
hrvatskom prijevodu. (K. Rac), Zagreb 
1920*; Žeželj, Rano Rimsko Carstvo (R. 


Mardešić, ulomci), Zagreb 1958; Rimska 
lirika (R. Šalabalić), Beograd 1964. 

zornica je filozofskih i religioz- 
nih previranja i prepletanja tra- 
dicionalnih praindijskih kultova 
s islamom, koji je počeo prodi- 

KAFKA 


rati u Indiju od 13. st. Porijeklo 
Kabirovo nije jasno, bio je usvo- 
jenik nekog tkalca, ali je zacijelo 
bio po rođenju musliman. U nje- 
govim pjesmama očituje se i 
neka vrsta gotovo volterovskog 
deizma i težnja za apsolutnim 
(= nirguna), čime želi spojiti sve 
duhovne struje, od kojih mu je 
najdalje brahmanstvo. Bog, ko- 
jega on slavi stihovima, jedan je, 
zvao se Alah ili Rama, ili kako 
drugačije, gospodar svijeta, za- 
štitnik čovjeka. Razlike u kasta- 
ma smatrao je neosnovanima i 
prolaznima. Velik je njegov utje- 
caj na kasnije indijsko pjesni- 
štvo i duhovni život. Njegovi 
sljedbenici zovu se Kabirpanthis. 
Sto mu je pjesama preveo na 
engleski R. Tagore (v., One Hun- 
dred Poems of Kabir, 1915) i 
tako upoznao s njime i evropsku 
publiku. 

is 


KAFKA, Franz (Franc 
Kafka, 1883—1924), pripovjedač 
njemačkoga jezičnog izraza, ina- 
če Pražanin židovske pripadnosti. 
K. je zacijelo najzagonetnija 
književna ličnost našeg stoljeća. 
O tome svjedoči i razmjer izme- 
đu njegova — po opsegu skrom- 
noga — književnog djela i gole- 
me kritičke i publicističke lite- 
rature o njemu, koja raste iz 
dana u dan. Ta je pojava odraz 
duboke potrebe _ da se Kafkina 
pjesnička poruka nekako shvati, 
da se pronikne u njezinu srž. I 
pored svih pokušaja da se pri- 
stup prokrči s pomoću psiho- 
analize, sociologije, religijske psi- 
hologije, = književne = historije, 
Kafkino djelo dosad nije ništa 
izgubilo od svoje zagonetnosti. 

Čak je i pitanje, da li tajnu te 
pjesničke riječi uopće valja od- 
gonetnuti i ne leži li upravo u 
tome njezin najdublji pjesnički 
čar. Tako je neki kritičar primi- 
jetio da je Kafkin svijet nalik 
na šifriranu poruku, koju ne 
umijemo pročitati jer nam nedo- 
staje ključ. Pomalo legendaran 
karakter, što ga s vremenom po- 
prima Kafkino djelo, osniva se 
napokon na nesvakodnevnoj sud- 
bini tekstova: K. je odredio da 
se nakon smrti njegova književ- 
na ostavština spali, što izvršilac 
oporuke književnik Max Brod 
nije učinio, već je glavninu ruko- 
pisa priredio za štampu i izdao. 
Njegove su redakcije, međutim, 
izazvale dosta polemika jer se 
sumnja u autentičnost nekih od- 
lomaka. Za piščeva života izašlo 
je svega nekoliko zbirki pripo- 
vijedaka i skica, npr. čuvene pri- 
povijetke Preobrazba (Die Ver- 
wandlung, 1915), Osuda (Das 
Urteil, 1916), U kaznenoj koloniji 
(In der Strafkolonie, 1919), Seo- 
ski liječnik (Ein Landarzt, 1919) 
i Umjetnik u gladovanju (Ein 
Hungerkiinstler, 1924). Veći je 
dio djela objavljen posmrtno: 
čitav niz pripovijedaka, dnevnici 
(iz godina 1910—23), pa i ono što 
se danas često smatra najvažni- 
jim dijelom stvaralaštva — ro- 
mani Proces (Der Prozef, 1914— 
—15, objavljen 1925), Dvorac (Das 
SchlofB, 1922, obj. 1926), Amerika 


(1912—14, obj. 1927). U tim se 
romanima — najjasnije očituje 
struktura  Kafkina pjesničkog 


svijeta: položaj pojedinca u sre- 
dini koja se ravna po nekom ne- 
poznatom, naoko alogičkom me- 
hanizmu, a zbivanja se u njoj 
odvijaju kao u nekom mučnom 


snu. Stilska analiza pokazuje da 
dojam »alogičnosti« proizlazi iz 
načina kako ovdje kategorije vre- 
mena i prostora gube svoju re- 
alnu zakonitost. K. se ne obazire 
ni na psihološku zakonitost, pa 
njegovi likovi zbunjuju čitaoca 
upravo stoga jer im ne može 
prići empiričkim pojmovima. U 
tom se njegov svijet dodiruje s 
bajkom, no dok ondje vlada mit- 
ska fantazija, u Kafke najviše 
iznenađuje upravo okolnost da 
poprištem iracionalnih zbivanja 
postaje suvremena građanska 
sredina, siva svagdašnjost, u ko- 
joj svaka stvar ima svoje realno 
obilježje, a izobličeni su većinom 
zapravo samo odnosi između 
stvari i pojava. Nameće se i tu- 
mačenje da Kafkino djelo shva- 
timo kao niz alegorija, što bi po 
stilu bilo u skladu s lapiđarnom 
jednostavnošću piščeva jezika. 
No takvo shvaćanje pretposta- 
vlja određen, smislen sustav ale- 
goričkih vrednota (kao npr. u 
srednjovjekovnoj = književnosti) 
— a upravo toga u Kafkinim 
modelima poremećenih odnosa i 
ljudskog otuđenja nema. — Nova 
će gledišta možda otkriti književ- 
na povijest ako se pozabavi stil- 
skom tradicijom groteske, napo- 
se u doba ekspresionizma u 
Austriji i Čehoslovačkoj. Utjecaj 
Kafkinih djela na suvremenu 
književnost (napose na njemač- 
ku, francusku, poljsku, skandi- 
navsku) neobično je velik. 


Proces (V. Pečnik), Beograd 1953; Preo- 
bražaj (1. Adum), Zagreb 1954; Amerika 
(K. i S. Nikolajević), Beograd 1959; Za- 
mak (P. Milojević), Beograd 1961, 19644; 
Proces (B. Herman), Beograd 1962; Prego- 
bražaj i druge pripovetke (B. Živojinović), 
Beograd 1964; Suvremena njemačka no- 
vela (D. Perković), Zagreb 1966. 

KAISER, Georg (Geork 
Kajzer, 1878—1945), njemački dra- 
matičar, jedan od najznačajnijih 
predstavnika — ekspresionističke 
drame. Dvadesetih godina, na 
vrhuncu književne slave, najviše 
je izvođen suvremeni autor u 
Njemačkoj. Za nacizma mu je 
onemogućen javni književni rad 
pa 1938. odlazi u Švicarsku, gdje 
ga zatječe smrt. Od šezdesetak 
scenskih djela (tragedija, kome- 
dija, farsa, »pučkih komada« itd.) 
ostat će svega malen broj trajnih 
svjedočanstava jedne idejne i 
dramaturške koncepcije. Izrazito 
obilježje Kaiserova teatra je nje- 
gova apstraktnost: konflikte su- 
vremenog čovjeka, pritiješnjeno- 
ga i otuđenoga u uvjetima mo- 
dernoga industrijskog kapitaliz- 
ma, autor svodi prvenstveno na 
moralne i etičke probleme, sim- 
plificirajući na taj način slože- 
nost društvenih pitanja; rješenja 
traži — što je svojstveno utopiz- 
mu ekspresionista — u individu- 
alnom naporu pojedinca koji 
treba da stvori nove, humane 
odnose. Lik toga »novog čovje- 
ka«, koji je zapravo idejna ap- 
strakcija, stalan je motiv Kai- 
serovih drama. Tako već u prvom 
značajnom djelu, drami s po 
vijesnom pozadinom Građani Ca- 
laisa (Die Biirger von Calais, 
1914). U komadima koji prika- 
zuju suvremenu  tehnokraciju 
(Koralj — Die Koralle, 1917; Gas 
I, 1918; Gas II, 1920) i pojedince, 
žrtve neljudskih društvenih me- 
hanizama (Od jutra do večeri — 
Von morgens bis mitternachts, 
1916; U isti mah — Nebeneinan- 
đer, 1923) zbivanje, ponekad s 
natruhama sentimentalnosti, po- 
prima značaj racionalne — teh. 

KALEVALA 
KALEVIPOEG 


nički efektno izvedene — kon 
strukcije u kojoj su ljudski liko- 
vi artificijelne figure. Apstraktna 
tipizacija s primjesama groteske 
vidljiva je i u govoru dramskih 
likova: dijalog je jednolično sti- 
liziran, sveden na afektivne sig- 
nale, pa su replike nalik na tek- 
stove telegrama. U kasnijim dra- 
mama (npr. Kožne glave — Die 
Lederkopfe, 1928; Oktobarski dan 
— Der Oktobertag, 1928; Vojnik 
Tanaka — Der Soldat Tanaka, 
1940) potisnuti su scenski ekspe- 
rimenti u korist izraza koji se 
i tematski (baštinjeni motivi, 
građa iz antičkih mitova) vraća 
tradiciji, a prožet je piščevom 
vjerom u individualni, metafizič- 
ki osmišljeni otpor čovjekov pre- 
ma svim oblicima degradacije 
ljudske slobode. Opozicijom pre- 
ma naturalističkoj drami K. je 
izvršio znatan utjecaj na razvi- 
tak modernog teatra. 


s 


vz 
KALDERON — Calderćn 


KALDERON, Ventura 
— Garcia Calderon 


KALEVALA (Kalevala), 
finski nacionalni ep što ga je iz 
sakupljenih narodnih pjesama 
sastavio liječnik i filolog Elias 
Lonnrot (1802—1884). Romanti- 
čarsko zanimanje za pučku poe- 
ziju usmene predaje potaklo je 
Lonnrota da putovanjima po do- 
movini sustavno sabire narodno 
blago: junačku epiku, balade, 
obredne i lirske pjesme, mahom 
iz drevne mitske prošlosti pret- 
kršćanskog doba. Kršćanski ele- 
menti su kasnija, srednjovjekov- 
na naslaga. L. je vjerovao u ne- 

kadašnje jedinstvo tih pjesama 
(napose mitova o stvaranju svi- 
jeta), pa ih je po srodnim moti- 
vima svrstao u pjevanja (rune) 
i nadjenuo tako složenom epu 
naziv Kalevala (Kalevina zem- 
lja), po nadimku božanskog ju- 
naka Vainamčinena. U popunje- 
nom izdanju od 1849. L&nnrotova 
je tvorevina narasla na 50 pje- 
vanja, oko 23000 stihova. Mada 
su novija istraživanja pokazala 
da su u Kalevalu ušle pjesme 
različita porijekla i starosti, to 
nije dovelo u sumnju izvornu 
ljepotu monumentalnog izraza i 
bogatu maštu pučkih pjevaća. 
Unutarnje jedinstvo temelji se 
na osebujnim motivima i ugođa- 
jima prožetim lirskom slikovito- 
šću i dahom opore sjeverne pri- 
rode. 
V. Nazor, Prepjevi, Zagreb 1950; Kalevala 
(I. Šajković), Sarajevo 1952, Beograd 1964. 
vz 


KALEVIPOEG (Kalevipo- 
ek, »Kalevin sin«), estonski na- 
cionalni ep. Građu o legendar- 
nom junaku iz poganskih vreme- 
na, koji je naučio narod poljo- 
djelstvu, ubijao divlje zvijeri i 
osnivao gradove, započeo je saku- 
pljati F. R. FahImann s namje- 
rom da sastavi jedinstven i ogra- 
ničen spjev. No pothvat je dovr- 
šio tek F. R. Kreutzwald (1803— 
-1882), liječnik, sabirač narodnog 
blaga i književnik, koji je pretež- 
no prozne legende povezao jedin- 
stvenom radnjom i pretočio u 
tradicionalne stihove narodne 
pjesme, dodajući i niz vlastitih 
odlomaka. Radio je po uzoru na 
Finca E. Lonnrota (v. Kalevala) 
i u skladu s romantičnim shva- 


ćanjima o tobožnjoj prvobitnoj 
cjelovitosti narodnog epa. K. je 
izašao najprije kao znanstveno 
izdanje god. 1857—61. (19047 sti- 
hova u 20 pjevanja), a 1862. za 
širu publiku, no u Finskoj, kako 
bi se izbjegli strogi uvjeti do- 
maće cenzure koja se protivila 
svakoj izravnijoj aluziji na polo- 
žaj estonskog naroda pod stoljet- 
nim jarmom njemačkih feudala- 
ca. U Kalevipoegu opjevan je raz- 
nolik i slobodan život Estonaca 
do invazije njemačkih vitezova 
početkom 13. st. i prvih sukoba 
sa stranim porobljivačima. Eston- 
ski nacionalni ep odražava povi- 
jesnu sudbinu toga naroda, nje- 
gove patnje, borbu i nade, često 
u alegorijsko-fantastičnom  obli- 
ku (npr. titanska borba Kalevi- 
poega s demonom Rogatim). Sin 
kralja Kaleva duboko je human, 
a istovremeno idealiziran pred- 
stavnik naroda što mu pridaje 
nadljudsku hrabrost i snagu, ve- 
liko znanje i slobodan razum 
koji se ne plaši ni pakla. Živim 
bojama, narodnom simbolikom 
i hiperbolizmom prikazana su 
njegova djela, putovanja i borbe 
od rođenja do smrti, more i 
estonski krajolik, obiteljski život 
i narodni običaji, ljubav i drugi 
svijet. U spjevu se izmjenjuju 
epska širina i monumentalnost 
s lirskim tonovima (osobito u 
umetnutim baladama), humori- 
stičkim i satiričkim elementima 
i narodnim poslovicama. Odraz 
političkog buđenja i socijalnog 
otpora estonskog naroda, K. je 
imao velik utjecaj na razvitak 
književnog jezika i nacionalnog 
osjećaja. 


mz 


KALIDASA 
KALIMAH 


KALIDASA (Kalidasa, 
možda oko 500. n. e.), indijski 
pjesnik. Odlikuje se dubinom i 
nježnošću osjećaja i izvanrednim 
smislom za prirodu, koju uvijek 
povezuje s ljudskim čuvstvima. 
Njegovi stihovi odišu nježnom i 
putenom erotikom. U izrazu je 
uvijek znao pogoditi pravu mje- 
ru u rafiniranoj dotjeranosti. Te 
osobine daju isti pečat svim nje- 
govim djelima, premda ona pri- 
padaju različnim rodovima. Na- 
pisao je dva epa: Pleme Ragliu- 
evo (Raghuvamsa), u kojem je 
obradio priču o Rami (v. Rama. 
jana), i Postanak Kumare (Ku- 
mdćrasambhava), s mitološkom 
tematikom. Glavna je umjetnič- 
ka snaga u onim dijelovima gdje 
prevladavaju lirski tonovi. K. je 
pisao i izrazito lirska djela: Ob- 
lak kao glasnik (Meghaduta) i 
Godišnja doba (Rtusam hara). U 
njima je došlo do naročita izra- 
žaja njegovo umijeće da opiše i 
oživljuje prirodu. Najznačajnije 
mu je djelo drama koja se po 
glavnoj junakinji zove Sakunta- 
14. To je drama bez pravog su- 
koba. Istančani osjećaji i profi- 
njena nježnost osnovna su joj 
značajka. U njoj prevladavaju 
lirski elementi. Zaplet nastaje 
zbog jedne slučajne kletve. In- 
tervencijom viših sila dolazi ipak 
do sretnog svršetka, K. je napi- 
sao još i dramu Urvaši i kome- 
diju Mdlavikd i Agnimitra. 
Sakuntala (P. Budmani), Slovinac 1879; 


Antologija svjetske lirike, Zagreb 1956, 
Idi: Poezija vekova (T. Đukić), Beograd 


rk 
KALIMAH (Kallimakhos, 


oko 315 — poslije 245. prije n. 
€.), grčki učenjak i pjesnik, iz 

Kirene u Libiji. Rad mu je obu- 
hvaćao oko 800 knjiga. Uz frag- 
mente sačuvano je 6 himni i oko 
60 elegantnih epigrama, koji se 
odlikuju dosjetljivošću i duhovi- 
tom igrom riječi. Glasovito je 
bilo djelo Popisi (Pinakes) u 120 
knjiga, neka vrsta povijesti grč- 
ke književnosti, sastavljeno na 
temelju kritičkog ispitivanja ve- 
likoga dokumentarnog materijala 
aleksandrijske knjižnice. U zbir- 
ci elegija Uzroci (Aitia) u 4 knji- 
ge nastoji objasniti porijeklo 
običaja i kultova vezanih uz mit, 
pa se njegova slava i temelji na 
tim učenim pjesmama. Od pri- 
godnih elegija na glasu je bila 
Berenikina kosa, poznata po 
fragmentima i znamenitom pri- 
jevodu rimskog pjesnika Katula 
(v.), a preveo ju je i komentirao 
također Foscolo (v.). Kao knji- 
ževni teoretičar K. je u tadašnjoj 
ogorčenoj književnoj borbi bio 
oštar _ protivnik velikih epskih 
djela. Smatrao je veliku knjigu 
velikim zlom (mega biblion me- 
ga kakćn). Zato stvara mali ep, 
tzv. epilij (epyllion) pod nazi- 
vom Hekala (Hekdlč), u kojem 
dolazi do izražaja njegova pje- 
snička teorija, tj. mali opseg, no- 
vost predmeta i originalna ob- 
rada. Na homerskom jeziku, 
obogaćenom neologizmima i le- 
ksičkim rijetkostima, i u stilu 
uglačane profinjenosti pripovije- 
dao je kako je jednostavna i siro- 
mašna starica Hekala ugostila u 
svojoj kolibi Tezeja kad je do- 
šao na Maraton da ubije mara- 
tonskog bika. Fragmenti pokazu- 
ju da je K. opisivao sirotinjsko 
pokućstvo, skromnu večeru i sta- 
ričinu srdačnost. Ovidije (v.) ga 
je oponašao u priči o Filemonu 

i Baukidi. K. piše u dorskom 
i jonskom dijalektu, a metrički 
oblici su različiti. Majstor je 
stiha, duhovit i domišljat pripo- 
vjedač, ali mu nedostaje iskreno 
čuvstvo i snaga pjesničkog ma- 
dahnuća. Velika erudicija, kojom 
je mislio obogatiti svoje pjesme, 
često pritište svojom težinom či- 
stu poeziju. Težnja za pokaziva- 
njem učenosti karakteristika je 
gotovo svih aleksandrijskih pje- 
snika, koji unose u pjesme mno- 
štvo podataka mitoloških, geo- 
grafskih, etnografskih itd. Teže 
za uglađenošću oblika i brižljivo 
dotjeravaju stih ponekad do te 
mjere da stihovi različite veličine 
čine sliku predmeta o kojem pje- 
vaju, npr. svirale itd. Jaki Kali- 
mahovi odjeci osjećaju se u Ri- 
mljana: Katula (v.), u elegičara, 
osobito Propercija (v.), i u Ovi- 
dija (v.). 

Antologija stare lirike grčke (K. Rac), 
Zagreb 1916; Antologija svjetske lirike, 
Zagreb 1956, 1965; Orfej i Pan — Antologija 


Ta else lirike (T. Smerdel), Zagreb 
1964. 


ms 
KALVINO —> Calvino 


KAMBAR—BATYR —> 
Junak Kambar 


KAMI —> Camus 
KAMINGZ > Cummings 
KAMOINŠ —> Camčes 
KAMPANA —> Campana 


KAMPANELA —> 
Campanella 


KAPUANA —> Capuana 


KARADŽALE —> 
Caragiale 


KARAMZIN 
KARAOSMANOGLU 
KARASLAVOV 


KARAMZIN, Nikolaj Mi- 
hajlovič (1766—1826), ruski pri- 
povjedač i liričar. U rusku knji- 
ževnost uveo je evropski senti- 
mentalizam. Pisao je putopise po 
uzoru na (v.) Sternea (Pisma ru- 
skoga putnika — Pis'ma russko- 
go  putešestvennika, 1791—92), 
melankolične elegije (Melanholi- 
ja, 1800), povijesne (Marfa Po- 
sadnica, 1803) i romantične pri- 
povijesti (Otok Bornholm — O- 
strov Borngol'm, 1798). U roma- 
nu Bijedna Liza (Bednaja Liza, 
1792) poetizira ljubav plemića i 
seljanke i ističe emocionalno do- 
življavanje likova. Iz proze is- 
ključuje crkvenoslavenski rječ- 
nik, uvodi francuski tip sintakse, 
književni jezik približava govor 
nom. Tako otvara putove Puški- 
novu (v.) jeziku, a time utječe i 
na stvaranje suvremenoga rus- 
kog književnog jezika. 

Marta_ Posadnica (I. Kukuljević-Sakcin- 


ski), Zagreb 1842; Marta Posadnica, Pan- 
čevo 1881. 
af 


KARAOSMANOČLU, Ya. 
kub Kadri (Jakup Kadri Kara- 
osmanoglu, 1889), najznačajniji 
suvremeni turski romanopisac. 
Pod utjecajem je francuskih pi- 
saca.  Prodornom psihološkom 
razradom likova prikazuje poli- 
tička previranja suvremene Tur- 
ske, a zahvaća i probleme općeg 
značaja. Počeo je zbirkom nove- 
la Jedna pustolovina (Bir seren- 
cam, 1913). U romanu Iznajm- 
ljuje se gospodska kuća (Kairlik 
konak, 1922) prikazao je trage- 
diju jedne osiromašene obitelji 
iz otmjenog društva. Posebnu je 
pažnju pobudio roman Nur Ba. 
ba (1922), gdje opisuje život is- 


toimenog šeiha jednoga derviš- 
kog reda i bezobzirnom otvore- 
nošću iznosi istinu o tim usta- 
novama. Najvažnije suvremene 
događaje u političkom životu 
svoje zemlje opisao je u roma- 
nima Noć osude (Hiikiim Gecesi, 
1927), Sodoma i Gomora (1928) 
i Ankara (1934). U romanu Stra- 
nac (Yaban, 1932) opisuje jaz 
između sela i grada u suvreme- 
noj Turskoj. Ljepotom jezika 
posebno se ističe zbirka lirskih 
skica u prozi Iz vrta mudraca 
(Erenler_bažindan, 1922). Obja- 
vio je i zbirku pjesama S vrha 
strijele (Okun ucundđdan, 1940). 
Od novijih djela važnija je psi- 
hološka biografija Atatiirk 
(1946), romani Panorama (Pano- 
ram, 1950) i Preko volje diplo- 
mata (Zoraki diplomat). 

Tuđinac_(D. Bišćan), Zagreb 1940; Nur 


Baba (F. Sulejmanpašić), Sarajevo 1957; 
Ka pod najam (N. Filipović), Sarajevo 


rk 


KARASLAVOV, — Georgi 
(Georgi Karaslavov, 1904), bugar- 
ski pripovjedač. Afirmirao se 
zbirkom pripovijedaka Na straži 
(Na post, 1932) i romanom Seo- 
ski dopisnik (Selkor, 1933). U 
njima je opisao položaj sela dva- 
desetih i tridesetih godina i ista- 
kao klasnu svijest nadničara koji 
se ne mire sa svojom sudbinom. 
Uspjeh je postigao romanima 
Opijum (Tatul, 1938) i Snaha 
(1942), a potvrdio ga je u zbir- 
kama Priče sa sela (Selski istorii, 
I 1946, II 1950) a dijelom i u 
»političko-historijskom romanu o 
bugarskom selu prve polovine 20. 
stoljeća« Prosti ljudi (Obiknove- 
ni hora, I 1952, TI 1957), koji će 

imati devet dijelova. Opijum i 
Snaha sadrže golem folklorni 
materijal, pa se zbog toga cijene 
i kao vrsne etnološke studije. U 
njima je selo tridesetih godina 
zahvaćeno svestrano i analitički, 
motivikom problema zemlje, ma- 
loposjedničkog i kulačkog menta- 
liteta, galerijom najraznovrsnijih 
likova bezemljaša, »srednjaka« i 
bogatih seljaka, prikazom njiho- 
vih međusobnih odnosa, koji ni 
unutar obitelji nisu lišeni grubo- 
sti, žestokih sukoba i krajnjih 
postupaka. Oba djela vrhunska 
su realistična ostvarenja. Odliku- 
ju se psihološkim analizama, dra- 
matskim situacijama, opisima 
prirode i živim, dinamičnim je- 
zikom. K. je jedan od najplodni- 
jih i najistaknutijih suvremenih 
bugarskih književnika. 


Tatul (P. Bešević), grana s. aj 
sa sela, Beograd 1948 


Povesti 
pk 
KARDUČI —> Carducci 
KARERA —> Carrera 
KARLAJL —> Carlyle 
KARNER —> Carner 


KARPENTIER — 
Carpentier 


KASOLA —> Cassola 


KASPROWICZ, Jan (Jan 
Kasprovič, 1860—1926), poljski 
pjesnik i dramatičar. Bio je pro- 
fesor usporedne književnosti na 
lavovskom sveučilištu. Napisao 
je velik broj knjiga poezije koje 
ga svrstavaju u red najistaknuti- 
jih poljskih pjesnika s prijeloma 
stoljeća. Misaoni mu je razvitak 
tekao od napredne društvene an- 
gažiranosti, zbog koje je bio i 

proganjan, preko mladopoljskog 
zanosa vječnošću duše do smire- 
nosti u spoznaji o trajnosti na- 
rodnog, seljačkog života. I nje- 
gova poetika prolazi analogne 
mijene: od antiromantičarskog 
programa (Poezje, 1889; Krist. 
Društveno-religiozna poema — 
Chrystus. Poemat spoteczno-reli- 
gijny, 1890; Sa seoskih oranica 
— Z chtopskiego zagonu, 189i), 
preko modernističkog estetizma 
(Ljubav — Mitošć, 1895; Grm 
divlje ruže — Krzak dzikiej roiy, 
1898; Svijetu na izmaku — Gina- 
cemu swiatu, 1902; Salve Regina, 
1902), do pomirljivog priklanja- 
nja folkloru (Balada o suncokre- 
tu i druge nove pjesme — Baila- 
da o stoneczniku i inne nowe 
poezje, 1908; Trenuci — Chwile, 
1911; Knjiga ubogih — Ksigga 
ubogich, 1916; Himne — Hymny, 
1921; Moj svijet — Moj šwiat, 
1926). Ta se raznorodnost ogleda 
i u prozodiji i u intonaciji Kas- 
prowiczeve poezije, u kojoj pored 
agitatorskih pjesama srećemo 
elegantne sonete, pored himničke 
poezije slobodnog stiha osmerač- 
ke katrene po ugledu na narodnu 
pjesmu, pored salonske reflek- 
sivne lirike robustne stihove puč- 
kog pjevača. Ona oscilira između 
ushita, renesansne životne rado- 
sti i diskretnih, melankoličnih 
ugođaja, između militantnosti i 
blagosti. Poezija je to kruhobo- 
račka i slobodarska, s idealom 
kmetske pravice, s kultom etič- 
nosti, poezija prezira prema slu- 
ganskom mentalitetu činovničke 
i dućandžijske Poljske, poezija 
bola i patnje, srca i ljubavi. Ona 
odiše mirisom zemlje, u njoj živi 
seoski pejzaž s kolibom od 
brvana, sa suncokretom, s čič- 


kom, s grmom divlje ruže, s 
vrbom kraj puta, sa žitom u po- 
lju, s topolom, smrekom i jase- 
nom, s potokom i Tatrama, kra- 
jolikom iz kojeg su to pjesništvo 
i taj pjesnik crpli najveću snagu. 

zm 


KASSAK Lajos (Kašak 
Lajoš, 1887), mađarski liričar i 
pripovjedač. Radnik i samouk, 
zarana se uz djelatnost u radnič- 
kom pokretu stao baviti književ- 
nošću zanoseći se za moderni- 
stička strujanja u stranim knji- 
ževnostima, za stilske tekovine 
ekspresionizma i za futuristički 
program. Izraz njegovih socijali- 
stičkih težnji a u isti mah i na- 
stojanja da mađarski pjesnički 
jezik obogati suvremenom  eks- 
presivnošću i stvori slobodni stih 
ponesen ritmom modernog vre- 
mena zbirka je pjesama Obrtnici 
(Mesteremberek, 1915). Za prvo- 
ga svjetskog rata uređivao je ča- 
sopise »Djelo« (»A Tett«) i »Da- 
nas« (»Ma«), u kojima su po prvi 
put objavljeni brojni tekstovi 
mladih, progresivno usmjerenih 
mađarskih pisaca. Poslije sloma 
revolucije u domovini, 1919, mo- 
rao je nekoliko godina provesti 
u emigraciji. U kasnijem stvara- 
laštvu priklonio se romanu (npr. 
Angyalfold, 1929, iz života budim- 
peštanskih radnika) i publici- 
stici. Značajno je kulturnopovi- 
jesno djelo njegova autobiogra- 
fija Život jednoga čovjeka (Egy 
ember lete, I-VIII, 1928-—35). 
God. 1956. objavio je Sabrane 
stihove (Vdlogatott versei). 
vž 


KASTILJONE —> 
Castiglione 


KASSAK 
KASTNER 


KASTNER, Erich (Erih 
Kestner, 1899), njemački satirički 
pripovjedač i liričar, istaknut 
predstavnik književne struje po- 
znate pod nazivom »nova objek- 
tivnost« (Neue  Sachlichkeit). 
Knjige stihova, npr. Buka u zrca- 
lu (Lirm im Spiegel, 1929) ili 
Pjev između stolica (Gesang zwi- 
schen den Stiihlen, 1932), poka- 
zuju nove mogućnosti lirskog 
izraza u duhu »objektivne«, »tri- 
jezne« lirike, koja će biti razum- 
ljiva svakome i koja će se ticati 
svakoga. U njoj K. zamjernom 
lakoćom savlađuje jezičnu for- 
mu i baštinjena stilska sredstva, 
izričući raspoloženja u suvreme- 
nom kapitalističkom  velegradu. 
Društvenim protivurječjima od- 
govara jetka ironija i svjesno 
nizanje paradoksnih opažanja. Ti 
satirički šansoni i lirske repor- 
taže stilski predstavljaju nov tip 
prigodno-aktuelne = lirike — (Ge- 
brauchslyrik), što dakako nimalo 
ne umanjuje vrijednost tih sti- 
hova. Satirička je oštrica često 
uperena protiv pogubnih društve- 
nih tendencija, pa nije čudno što 
su Kastnerove knjige 1933. dos- 
pjele na nacističku lomaču. Knji- 
ževno djelovanje _ u domovini 
mogao je slobodno nastaviti tek 
nakon 1945. Izvan Njemačke još 
su popularnija pripovjedačka 
djela, napose za djecu: Emil i 
detektivi (Emil und die Detek- 
tive, 1928), Leteći razred (Das 
fliegende Klassenzimmer, 1933) i 
druga. Piščeva ljubav prema djeci 
osniva se na uvjerenju da je čo- 
vječja dobrota u njima još pri- 
rodna i nepatvorena, pa će dobra 
knjiga pomoći da se dječje vrli- 
ne očuvaju i njeguju. K. djecu 
ne vodi u svijet bajki i fanta- 

stike, već ih uči kako će se snaći 
na asfaltu velegrada. Golem 
uspjeh tih dječjih romana teme- 
lji se zapravo na izvornom na- 
činu, na koji pisac pristupa svo- 
joj maloljetnoj publici: on djeci 
pripisuje neke osobine odraslih 
prikazujući ih ujedno kao aktiv- 
ne junake događaja u kojima 
razvijaju svoje sposobnosti. Odra- 
sloj čitalačkoj publici namije- 
njen je roman Fabian _ (1931), 
kronika skeptičnog intelektualca 
u vrijeme velike ekonomske kri- 
ze. Svoga Fabijana naziva pripo- 
vjedač moralistom, a to vrijedi 
i za pisca samoga: on je — po 
vlastitu priznanju — moralist i 
racionalist, duhovni potomak nje- 
mačkog prosvjetiteljstva, nepri- 
jatelj lažne sudbine, a pobornik 
jasnoće misli i priprosta izraza. 


Trojica u snijegu (S. Šimić), Zagreb 1936; 
Fabian (S. Šimić), Pa 1952; 35. maj 
(M. N.), Zagreb 1954, 1964; Leteći razre 

(J. Jovanović i V. Ivanišević), Sarajevo 
1955, 1965; Emil i tri blizanca (D. Perko- 
vić i N. Pavić), Zagreb 1956, 1965; Tonček 
i Točkica (T. Prpić), Zagreb 1956, 1963; 
Antologija novije nemačke lirike_(I. Iva- 
nji.i B. Živojinović), Beograd 1956; Anto- 
logija svjetske lirike, Zagreb 1956, 1965; 
Emil i detektivi (G. Krklec), Zagreb 1959, 
1964; Konferencija životinja (S. Šimić), 
Zagreb 1959; Kad sam bio mali dječak (J, 
Jovanović i V. Ivanišević), Sarajevo 1960; 
ia minijatura (1. Paprika), Zagreb 


s 

KASTRO, Giljen de —> 
Castro, Guillen de 


KAŠAK —> Kassak 


KAŠTELU BRANKU —> 
Castelo Branco 


KAŠTRU, Euženiu de > 
Castro, Eugenio de 


KATAFI —> Caitafi 

KATUL, Gaj Valerije (Ga- 
ius Valerius Catullus, oko 84—54. 
prijen.e.), rimski liričar, Došavši 
iz rodne Verone u Rim, kretao 
se u galantnom aristokratskom 
društvu gdje je upoznao svoju 
životnu ljubav, zanosno lijepu, 
punu duha i ujedno raskalašenu 
Klodiju. Nije se upuštao u stra- 
načke političke borbe. Ljubav, 
zabave i umjetnost zaokupljale 
su mlada pjesnika. Ubrzo je po- 
stao ugledan predstavnik tada mo- 
demnoga književnog pravca neo- 
terika (poetae novi). Ugledajući 
se u aleksandrijsku (v. Kalimah), 
i neoterička je poezija »učena«, 
s osobitom težnjom prema kultu 
forme, subjektivna i društveno 
malo ili nikako zainteresirana. 
Epilijima (malim epovima) iz 
sredine zbirke od 116 Pjesama 
(Catulli Veronensis Liber) K. je 
platio dug aleksandrijskoj inspi- 
raciji svoga kruga. To su brižno 
komponirane mitološke = priče 
(npr. Svadba Peleja i Tetide — 
De nuptiis Pelei et Thetidos), me- 
trički dotjerane, produbljene u 
metaforici. Prvi dio zbornika, 
prije onih osam dužih pjesama, 
ispunja 60 pjesama u raznovr- 
snim metrima; one se tematski 
ne razlikuju od drugoga dijela, 
epigrama i kraćih elegija, pisanih 
u elegijskim distisima. Te manje 
lirske forme, kojih ima najviše 
u zbirci, njezin su najvredniji 
dio. Teme su im: pjesme prija- 
teljima, gozbene, rugalice i osob- 
no intonirani politički epigrami 
koji su dikcijom utjecali na Ho- 
racija (v.) i osobito Marcijala 
(v). U čitavoj zbirci prevladava, 
i brojem pjesama i kvalitativno, 
ljubavna tematika (ljubav prema 
Lezbiji, kako pjesnik zove Klo- 


diju). Istinski je doživljena u 
Lezbijinom ciklusu pjesnikova 
sreća u strasnoj ljubavi (Živimo, 
Lezbijo moja... —Vivamus, mea 
Lesbia, atque amemus ...), preko 
sjenki ljubomore (Lezbija mi 
kaže — Lesbia mi dicit), svađa, 
privremena pomirenja s dragom, 
gorčine prema nevjernici, mržnje 
i ljubavi ujedno do potpuna ras- 
kida (Mrzim i ljubim — Odi et 
amo; Dovle je duša moja... — 
Huc est mens ...; Ako je čovjeku 
užitak sjetiti se... — Siqua re- 
corđanti...). Katulovom  lirom, 
koju su nadahnuli i Alkej (v.) 1 
Sapfa (v.), zazvučali su novi to- 
novi, nepoznati dotad u rimskoj 
poeziji. Iz dubina emocije rodio 
se intiman lirski izraz, kakvome 
po svježini i neposrednosti doj- 
ma ni poslije u rimskoj lirici 
neće biti ravna. K. je utjecao na 
elegičare Tibula (v.), Propercija 
(v.), Ovidija (v.) i kasniju evrop- 
sku liriku, npr. na Byrona, Goe- 
thea (v.), a u hrvatskoj starijoj 
književnosti na I. Crijevića, Ku- 
nića, 1. Đurđevića i druge. 

Senc, Primjeri iz rimske književnosti u 
hrvatskom prijevodu, Zagreb 19205; Iz liri. 
ke starog Rima (N. Šop), Zagreb 1950; 
Antologija svjetske lirike, Zagreb 1956, 
1965; Rimska lirika — Izbor pesama (M. 
S. Atanasijević), Beograd 1961; Poezija 


(K. Antić-Rajčević), Beograd 1962; Latin. 
ska poezija (N. Milićević), Zagreb 1964. 

KAUDZITES (Kaudzites, 
braća Reiniss, 1839—1920, i Ma- 
tiss, 1848—1926), letonski knji- 
ževnici, majstori seoskoga reali- 
stičkog romana. Obojica bijahu 
učitelji, što im je omogućilo da 
izbliza promatraju seoski svijet 
i njegove reakcije na razne mjere 
državne vlasti. Kad je najavljeno 


KAUDZITES 
KAVABATA JASUNARI 


novo geodetsko premjeravanje i 
konačno utvrđivanje vlasništva 
nad zemljom po cijeloj Letoniji, 
došlo je do mnoštva neobičnih, 
eksplozivnih i tragikomičnih do- 
gađaja. Uz većinu poštenih ljudi, 
koji su davali geodetima tačne 
iskaze o tradicionalnim granica- 
ma parcela, bilo je dosta i onih 
koji su se zbog gladi za zemljom 
dovijali na razne načine da iz 
novog premjeravanja izvuku ko- 
rist. Od te građe stvorili su velik 
satiričko-realistički roman U vri- 
jeme premjerača (Mernieku laiki, 
1879) u kojemu se smjenjuju 
stranice koje kao da su uzete 
iz nekog sudskog spisa s humori- 
stičkim epizodama. Pitoreskan, 
duhovit i na svoj način dubok, 
roman je stekao toliku popular- 
nost da su imena likova postali 
pojmovi u letonskom jeziku, sim- 
bolizirajući određenu narav ili 
ponašanje. 


is 


KAVABATA  JASUNARI 
(1899), suvremeni japanski knji- 
ževnik, jedan od prvaka tzv. neo- 
senzacionizma koji je 1930. bez 
uspjeha proklamirao i propagi- 
rao čisti estetizam i larpurlarti- 
zam. No to je naziranje ponovno 
postalo aktualno pedesetih go- 
dina, kada je Japan, oporavljen 
od rata i ekonomski ojačan, ušao 
u fazu prosperiteta. Književnoj 
je publici dosadila literatura te- 
matski vezana za mračne doga- 
đaje ratnog i poratnog razdoblja, 
a postala je izbirljivija i u po- 
gledu pripovjedačke tehnike i 
stilskih vrijednosti. K. je zato 
pedesetih godina izbio u prve re- 
dove kao najsuptilniji književnik 

KAVAFIS 
KAZANDZAKIS 


i najbolji stilist. U maniri koja 
ponekad podsjeća na Tanizaki 
Juničirća (v.) napisao je niz ro- 
mana, od kojih je Tisuću ždralova 
(Semba-curu, 1949) bez sumnje 
najzanimljiviji jer više nego dru- 
gi potvrđuje njegovu sposobnost 
da u banalnim stvarima, pa i 
odbojnim, kao što je uličarska 
erotika i sl., otkrije i potvrdi 
simbole ljepote. Drugo mu je 
značajnije djelo Zemlja snijega 
(Jukiguni, 1937) možda najlirič- 
nije, a u Glasu planine (Jama 
no ne, 1952) pomalo odstupa od 
čistog estetizma dajući u poza- 
dini fabule o ljubavi snahe i su- 
prugova oca širu panoramu obi- 
teljskog života i moralnih previ- 
ranja srednjih slojeva u novim 
uvjetima. Ali i onda kad je lar- 
purlartist, njegova djela nisu bez 
humanih kvaliteta. U autobio- 
grafiji kaže da za njega ima više 
ljepote _ u prljavim barakama 
predgrađa nego u elegantnim 
kvartovima, u hrpi radnica koje 
izlaze iz tvornice duhana nego u 
učenicama koje silaze glavnim 
stepeništem ženske gimnazije. 
Tisuću ždralova. Zemlja snijega (Z. Gor- 
jan), Zagreb 1961. 

is 


KAVAFIS, Konstandinos 
(Kčnstantinos Kabdphes, 1863— 
—1933), grčki liričar. Rodio se u 
Aleksandriji i ondje proveo veći 
dio života. Zbog toga stoji izvan 
tradicije novogrčkog pjesništva 
koje se razvilo u Grčkoj. Sjajno 
je izrazio profinjenu osjetljivost 
i umorno raspoloženje imućnih 
grčkih obitelji u istočnim grado- 
vima. Nadahnula ga je stara he- 
lenistička kultura i život njezinih 

velikih središta. Duhovna mu je 
domovina Aleksandrija pod di- 
nastijom Ptolemejevića, grad 
profinjene kulture, kojeg se sta- 
novnici odaju bez ograde ovoze- 
maljskim užicima. Dao je niz 
duhovitih i plastičnih slika iz 
helenističkog života. Taj je svijet 
oživio bez idealiziranja i s brit- 
kom ironijom. U grčkoj poeziji 
stvorio je nov lirski izraz, jedno- 
stavan, duhovit, bez stilskih ša- 
blona, no pun unutrašnjeg zna- 
čenja. Osobit je čar tog pjesnič- 
kog izraza u opreci između nje- 
gove izvanjske jednostavnosti i 
bogata misaona sadržaja. Pjesme 
su mu objavljene tek poslije 
smrti. 


Antologija svjetske lirike, Zagreb 1956, 
1965. 
rk 


KAVALKANTI > 
Cavalcanti 


KAWABATA YASUNARI 
— Kavabata Jasunari 


KAZANDZAKIS, Nikos 
(Nikos Kazantzdkčs, 1885—1957), 
najznačajniji suvremeni grčki pi- 
sac. Njegova svestrana i raznoli- 
ka književna djelatnost obuhvaća 
dramu, ep, roman i putopis. U 
svim djelima K. je slobodan mi- 
slilac, kojega strastveno zaoku- 
pljaju temeljna pitanja ljudskog 
bivstvovanja. Svoj pogled na svi- 
jet iznio je u spisu Spasitelji 
boga (Salvatores dei, 1927). Pod 
Nietzscheovim (v.) utjecajem na- 
pisao je dramu Prvi majstor 
(Prčtomdstoras, 1910). Lirske 
tragedije Krist (Ho Khristos, 
1928), Nikefor Foka (Nikčphoros 
Phčokćs, 1928), Odisej (Odyssćas, 


1928, 2. izd.), Julijan  Apostat 
(Iuliands ho Apostates, 1945), 
Kapodistrija (Kapodistrias, 1946), 
Sođoma i Gomora (Sodoma kai 
Gomora, 1950) odlikuju se istin- 
skom poezijom, bujnom maštom 
i dubinom misli. Zanimljiv je 
Kazandzakisov pokušaj da u su- 
vremenoj književnosti obnovi ep. 
Napisao je Odiseju (Odysseta, 
1938), u kojoj se pričaju Odise- 
jeve pustolovine nakon povratka 
na Itaku (v. Homer). U tom no- 
vom Odiseju stapaju se likovi 
mnogih antičkih i novijih junaka. 
Fantastičnim sadržajem i teškim 
jezikom Odiseja se neobično doi- 
ma. Ipak se tom djelu ne može 
poreći velika pjesnička vrijed- 
nost. No pravo je područje Ka- 
zandzakisovo roman. Suprotnost 
između puna i neposredna života 
jednostavna čovjeka, glavnog ju- 
naka romana, i razmatranja ko- 
jemu se odaje pisac majstorski 
su ocrtani u romanu Život i djela 
Aleksisa Zorbasa (Bios kai poli- 
teia ta Alćx& Zormpa, 1946). U 
romanu Krista ponovo razapinju 
(Ho Khristos  xanastaurčnetai, 
1954) slika se život u jednom grč- 
kom selu pod turskom vlašću u 
Maloj Aziji. Pisac oštro razbija 
iluzije o patrijarhalnom životu i 
razotkriva okrutne i tamne sile 
koje stvarno vladaju ljudskim ži- 
votom. Roman Kapetan Mihalis 
(Kapetdn Mikhdlčs, 1954) prika- 
zuje borbu protiv turskog ugnje- 
tavanja na piščevoj rodnoj Kreti. 
I ovdje K. razotkriva praiskon- 
ske, tamne nagone koji uprav- 
ljaju životom i razbija idealizi- 
ranu sliku što ju je o oslobodi- 
lačkoj borbi stvorila nacionali- 
stička tradicija. U romanu se vrlo 
živo prikazuje Kreta pod turskim 


KEATS 


gospodstvom. Jezik Kazandzaki- 
sov bogat je i sočan, Obiluje ri- 
jetkim i neobičnim izrazima koji 
su često teško razumljivi, ali 
uvijek puni boje i emotivnog sa- 
držaja. Pisac je namjerno razbio 
okvire grčke jezične konvencije 
jer smatra da se novi književni 
jezik mora stvoriti na temelju 
neiscrpna blaga i nepreglednih 
raznolikosti grčkoga narodnog 
jezika. Zbog svojega stava prema 
vjeri K. je došao u oštar sukob 
s grčkom crkvom, koja ga je i 
izopćila. 

Doživljaji Aleksisa Zorbasa (T. Smerdđel), 


Zagreb 1955, Sarajevo 1962; Hristos ponovo 
razapet (L. Matić), Subotica—-Beograd 1958. 


rk 


KEATS, John (Džon Kits, 
1795—1821), engleski pjesnik. Uz 
Shelleya (v.) i Byrona (v.) pred- 
stavnik je mlađega pjesničkog 
naraštaja engleskog romantizma. 
Za razliku od tih svojih vršnja- 
ka, porijeklom nije aristokrat: 
potekao je iz skučenih malogra- 
đanskih prilika, upoznao je siro- 
maštvo i kao samouk razvijao 
svoje književno obrazovanje i 
ukus. Umro je u dvadeset i šestoj 
godini. Istakao se kao poklonik 
ljepote, koju poistovećuje s isti- 
nom, a doživljava je neobično 
snažno, svim svojim bićem. Po 
živu i slikarskom prikazivanju u 
engleskom romantizmu gotovo 
nema premca. Ljepotu traži prije 
svega u staroj Grčkoj, u njenoj 
književnosti i mitologiji, pa se 
u najznačajnije njegove pjesme 
ubrajaju one s helenskim moti- 
vima: Prvi pogled na Chapma- 
nova Homera (On first looking 
into Chapman's Homer, 1816), 

KELLER 


sonet koji je napisao nakon či- 
tanja engleskoga prijevoda Ho- 
mera (v.), i Oda grčkoj urni (Ode 
on a Grecian Urn, 1820), koja 
ističe misao da je ljepota vječna. 
Pored melodičnosti stiha naro- 
čita je draž njegove poezije u 
jezičnom izrazu, koji je svjež i 
nepresušiv, ali — u skladu sa 
savršenom ljepotom predmeta — 
uvijek odmjeren. To je i razlog 
da se u njegovim najljepšim pje- 
smama zrcali nedokučiv mir, do- 
stojanstvo neumrlih tema. No u 
oblikovanju takvih sadržaja K. 
se sukobio s prolaznošću ljepote 
na svijetu, pa su mu stihovi 
često prožeti dubokom melanko- 
lijom, kao npr. Oda slavuju (Ode 
to a Nightingale, 1819). Među 
njegovim odama veoma je po- 
znata i ona pod naslovom Jeseni 
(To Autumn, 1820), gdje je opje- 
vao ovo godišnje doba breme- 
nito zrelim plodovima. Ali K. je 
bio sklon i srednjovjekovnim i 
nadnaravnim sadržajima, koje 
obrađuje u pripovijetkama u 
stihu. Naročito se ističe sažeta 
i jednostavna balada La belle 
Dame sans Merci (1820), koja 
slikovito i uvjerljivo pripovijeda 
o zagonetnom i fantastičnom lju- 
bavnom doživljaju viteza i nepo- 
znate dame. U Keatsovu stvara- 
laštvu značajan je još pjesnički 
odlomak sa sadržajem iz grčke 
mitologije Hyperion (1820), gdje 
se u uzvišenu stilu nazrijeva utje- 
caj Miltona (v.), i mitološka ale- 
gorija Endimion: pjesnička pri- 
ča (Endymion: A Poetic Roman- 
ce, 1818), opsežno i bujno mla- 
denačko djelo, napisano po ugle- 
du na Spensera (v.). O Keatsu 
čovjeku narječitije govore nje- 
gova pisma. 

Bajron, Šeli, Kits, Izbor poezije (I. G. 
Kovačić, R. Kuić i dr.), Sarajevo 1954; 
Antologija svjetske lirike, Zagreb 1956, 
1965; Stihovi (D. Anđelinović), Beograd 


1960. 
bkk 


KEBRA NEGAST —> 
Slava kraljeva 


KELLER, Gottfried (Got- 
frit Keler, 1819—1890), švicarski 
pripovjedač i liričar, najznatniji 
predstavnik realizma u književ- 
nosti njemačkog izraza. Rodio se 
u Ziirichu, u građanskoj obitelji. 
Nakon bezuspješna studija sli- 
karstva u Miinchenu vraća se u 
domovinu, gdje provodi život 
malograđanskog boema. Zaokup- 
ljaju ga demokratske težnje li- 
beralnoga građanstva u predve- 
čerje revolucije 1848, te kao od- 
raz naprednog uvjerenja nastaje 
zbirka politički usmjerene lirike 
(1846). Borbeno raspoloženje i 
vjeru u napredak ljudskog dru- 
štva izrazio je mladi pjesnik sti- 
hovima, u kojima začudo nema 
retoričkog patosa, pa se odlikuju 
krepkom jednostavnošću i svje- 
žinom. God. 1848. odlazi sa sti- 
pendijom ziiriške liberalne vlade 
na studij u Heidelberg, gdje na 
njega presudno utječe učenje 
filozofa Feuerbacha, borbenoga 
kritičara religije odnosno vjer- 
ske mitologije s gledišta materi- 
jalističke antropologije. Dosljed- 
ni je materijalizam probudio i 
izgradio realističko gledanje u 
Kellera, pjesničku ljubav za sva- 
kodnevni život i društvenu stvar- 
nost; otad mu je strana svaka 
metafizika, a čovjeku i prirodi 
prilazi psihološkom analizom i 
istančanim osjećajem za umjet- 
ničku uvjerljivost. Od 1850. do 


1855. živi u Berlinu. U tim naj- 
plodnijim godinama stvaranja 
nastaje prva verzija romana Ze- 
leni Heinrich (Der griine Hrin- 
rich, 1854), životopis romantički 
nastrojena junaka, zamišljen u 
duhu tzv. odgojno-obrazovnog ro- 
mana njemačkoga kova. No, auto- 
biografska sjećanja iz djetinjstva 
i oštra realistička opažanja tako 
se snažno ispoljavaju u tom ro- 
manu da se on s pravom smatra 
prvim istaknutim djelom  nje- 
mačkog realizma. Doživljaje ju- 
nakove i mali građanski svijet 
umio je K. sažeti do tipičnih i 
simboličkih crta, držeći se svoje 
spoznaje: »Čovjek piše u svojoj 
zemlji i iz nje; ali da bi to zaista 
nešto vrijedilo, mora biti napi- 
sano i za druge ljude«. Iz istog 
razdoblja potječe i piščevo re- 
mek-djelo: zbirka pripovijedaka 
Ljudi u Seldwyli (Die Leute von 
Seldwyia, prvi dio 1856, drugi 
1874). Građani fiktivnoga gradi- 
ća Seldwyle, većinom mudrijaši, 
sebičnjaci ili čudaci, meta su 
Kellerova dobroćudnog humora, 
koji se, međutim, znade zaoštriti 
i do satiričke groteske. Tragićnu 
temu obradio je jedino u pripo- 
vijetki Romeo i Julija na selu, 
dok u ostalim prevladava životna 
vedrina, pa i onda kad je steče- 
na uz nemile žrtve (Ruho čini 
gospodara, Kovač svoje sreće). 
U piščev stil ovdje svjesno ulaze 
i didaktičke značajke: one su 
odraz uvjerenja da čitaoca treba 
i poučiti da se životna sreća 
može naći i u skučenosti malo- 
građanske svagdašnjice, u čestitu 
i skromnu radu. U duhu tog 
uvjerenja K. prekraja svog Zele- 
nog Heinricha te objavljuje novu 
verziju (1879—80), u kojoj više 


KERBABAJEV 


nema romantičkih primjesa: ju- 
nak ne podliježe ranama života, 
već se posvećuje skromnu zvanju 
u društvenoj zajednici. Domaćoj 
sredini i povijesti K. čas sjetno, 
čas rezignirano prilazi u Ziiri- 
škim novelama (Ziiricher Novel- 
len, 1878) i u novelističkom ci- 
klusu Epigram (Das Sinngedicht, 
1881); taj okvirni ciklus nazvan 
je Kellerovim Dekameronom. Pi- 
ščevo posljednje djelo je roman 
Martin Salander (1886): u njemu 
je mrskim oblicima kapitalistič- 
kog razvitka i mehanizacije su- 
protstavio svoj ideal malograđan- 
skog, idilički obojenog kapitaliz- 
ma. Ta skučenost društvenog vi- 
dika spriječila je Kellera da se 
razvije u realista najvišega evrop- 
skog dometa. 

Ljudi u Seldwyli (Z. Škerb), Zagreb 1949; 
Zeleni Heinrich _(V. PA i F. Cipra), 
Zagreb 1953, 1960; Zeleni Hajnrih (O. Ra- 
dović), Novi Sad 1953; Antologija svjetske 
lirike, Zagreb 1956, 1965; Ciriške novele 
(D. Lukić), Beograd 1957; I prava ljubav 
(B. Petrović), Novi Sad 1957, 19634; Ljudi 


iz Seldvile (B. Petrović, I. Sekulić), Beo- 
grad 1959, 1962. 


s 


vz 
KENO —> Quenau 
KENTAL —> Quental 
KEPEN — Koeppen 
KEPOUTI —> Capote 
KERBABAJEV, Berdy 


(Kerbabajev, 1894), turkmenski 
pripovjedač. U Buhari je polazio 
višu duhovnu školu (medresu), 
a u Lenjingradu orijentalistiku. 
Započeo je satiričkim stihovima, 
no značajno mjesto u sovjetskoj 
turkmenskoj književnosti zauzeo 
je poemama Djevojački svijet 
(Gyslar  diinjasi, 1927), Žrtva 

KEROUAC 


adeta (Adatyn gurbany, 1928), u 
kojima slika teško stanje žene u 
okovima tradicionalnog morala; 
Amu-Darja (Amyderja, 1931) o 
socijalističkoj izgradnji, i Ajlar 
(1943) o ratu. Pisao je novele i 
pripovijetke (Bajram, 1934; Ba- 
tyr, 1935; Maral, 1937; Pripovi- 
jetke — Hekajalar, 1941), zala- 
žući se za emancipaciju Turk- 
menke i veličajući društveni i 
ekonomski preobražaj domovine. 
U povijesnoj drami u stihovima 
Mahtumkuli (1943) opjevao je lik 
turkmenskog pjesnika i mislioca 
iz 18. st. Opsežnim romanom 
Odlučni korak (Ajgytly ćdidim, 
I-III, 1940—47), koji je prvi povi- 
jesni roman u turkmenskoj knji- 
ževnosti, prikazao je revolucio- 
narna zbivanja između 1915. i 
1920, političko i klasno sazrije- 
vanje seljaka i borbu za novu 
vlast zajedno s ruskim revoluci- 
onarima. Pripovijetku Ajsoltan 
(1949) posvetio je životu u kol- 
hozima, a roman Nebit-Dag (1957) 
teškoćama i uspjesima kolektiva 
radnika naftaša. 

mz 


KERI —> Cary 
KEROL —> Carrol 


KEROVUAC, Jack (Džek 
Keruak, pravim imenom Jean- 
-Louis Kerouac, 1922), američki 
pisac kanadsko-francuskog pori- 
jekla. Zajedno s nekolicinom pje- 
snika (Allen Ginsberg, Gregory 
Corso, Lawrence  Ferlighetti i 
dr.) i prozaistom Williamom Bur- 
roughsom pripada boemskoj sku- 
pini poznatoj pod imenom »Beat« 
koje joj je nadjenuo K., što 
treba da sugerira umor, udara- 

nje, poraz, ali i ritam i blažen- 
stvo (»beatitude«). Tu su dakle 
udruženi socijalna  neangažira- 
nost, osjećaj nepripadnosti insti- 
tucionaliziranom društvu, srod- 
nost s filozofijom i životnim sti- 
lom vezanima uz jazz, pa du- 
hovno utočište u Zenu i srodnim 
varijantama budizma. Najvažnije 
mu je djelo Na cesti (On the 
Road, 1957), u kojemu pokazuje 
skupinu mladih ljudi koji bes- 
ciljno, ali tjerani unutarnjim ne- 
mirom, lutaju automobilom po 
američkom kontinentu predajući 
se neobuzdano seksu i uživanju 
droga. Pogotovu naredne knjige, 
Podzemnici (The Subterraneans, 
1958), The Dharma Bums, 1958, 
Vizije Codyja (Visions of Cody, 
1960), Anđeli pustoši (Desolation 
Angels, 1965) itd., gotovo bez fa- 
bule više su zapravo isječci auto- 
biografije nego romani. Koliko 
piščeva životna filozofija duguje 
Henryju Milleru (v.), doduše ve- 
drijem i vitalnijem, toliko Ke- 
rouacova spontana prozna fak- 
tura, nedisciplinirana, često raz- 
livena, nalazi svoj uzor u Tho- 
masu Wolfeu (v.). Nije, među- 
tim, tako slikovita i izražajna da 
bi prikrila mane brojnih odlo- 
maka u kojima je ekstatičko ras- 
položenje izraženo umjetnički ne- 
koherentno. Toj prozi nedostaje 
energija najbolje rapsodičke poe- 
zije Allena Ginsberga (Urlik — 
Howl, 1956) koja sveobuhvatni 
sadržaj Whitmanova (v.) slobod- 
nog stiha obnavlja u negatorskoj 
slici suvremene američke atmos- 
fere. Kerouacovo je djelo ipak 
simptomatičan i karakterističan 
američki dokument o suvreme- 
nom stanju duha. 

iv 


KESTNER -—> Kistner 
KEVEDO —> Quevedo 


KIAČELI, Leo (Leo Kia- 
čeli, pravim imenom Leon Šen- 
gelaja, 1884—1963), gruzijski pri- 
povjedač. Plemićkog porijekla, 
sudjelovao je u revoluciji 1905. 
Uhapšen, pobjegao je iz zatvora, 
a kasnije emigrirao u Švicarsku 
gdje je nastavio studije. 1917. 
vratio se u domovinu. U prvim 
pripovijetkama javio se kao pred- 
stavnik impresionizma u gruzij- 
skoj književnosti, birajući sad 
društvene teme (npr. propadanje 
plemstva koje duhovno živi u 
prošlosti, eksploatirajući  obes- 
pravljenog seljaka), a sad tipično 
dekadentske (npr. o nepristu- 
pačnom, tajanstvenom svijetu, o 
fizičkim i psihičkim degradacija- 
ma). No god. 1915. napisao je 
prvi realistički roman nadahnut 
revolucionarnim zbivanjima: Ta- 
riel Golua (1917), u kojem je pri- 
kazao revolucionarni pokret na 
selu, u proljeće, ljeto i jesen god. 
1905, tipične likove boraca za slo- 
bodu (seljak Tariel) i njihove 
antagoniste, izrabljivače i sluge 
samodržavlja, poraze, pobjede i 
nade. Lakoničan i funkcionalan 
izraz, jednostavna i čvrsta kom- 
pozicija, zanimljiv siže i uspjele 
slike krajolika, odlike su i nje- 
govih kasnijih romana, od kojih 
se neki navode kao uzori soci- 
jalističkog realizma u gruzijskoj 
pripovjedačkoj prozi. Romanom 
Krv (Sishli, 1927) kronološki je 
nastavio temu prvog romana (go- 
dine reakcije nakon poraza revo- 
lucije), no zadržavajući se prven- 
stveno na vijugavu životnom putu 
intelektualca-menjševika.  Gvađi 

KIAČELI 
KIELLAND 


Bigva (1938) roman je o pobjedi 
kolektiva i njegove etike nad ego- 
ističkim pokušajima pojedinca 
da sačuva svoju »samostalnost«: 
stoga se lukavi i lijeni seljak 
Gvadi Bigva pomalo mijenja i 
prilazi kolhozu, nalazeći svvje 
mjesto u njemu. U romanu Pla- 
ninski čovjek (Mtis kaci, 1948) 
evocirao je tradicionalni lik po- 
nosnoga i odanog abhaskog gor- 
štaka koji herojski gine u jednoj 
epizodi domovinskog rata u kav- 
kaskim planinama. K. je napisao 
i niz pripovijedaka s motivima iz 
društvenog života, revolucije i 
rata (Maja, 1927; Almasgir Kibu- 
lan, 1928; Haki Adzba, 1933; Otac 
i sin, 1941. i dr.). 

mz 


KICBERK —> Kitzberg 


KIELLAND, Alexander 
(Aleksander Hjelan, 1849—1906), 
uz Bjernsona (v.) najznačajniji 
norveški pripovjedač 19. st. Nje- 
govo opsežno književno djelo 
plod je dvanaestogodišnjeg rada 
(1878—90); poslije toga napu- 
šta književnost. Već u ranim pri- 
povijetkama opažaju se odlike 
autorova talenta — (Noveletter, 
1879): sigurnost u realističkom 
prikazivanju sredine, sažetost u 
izrazu i stilska disciplina po ugle- 
du na Flauberta (v.), sposobnost 
uočavanja složenih društvenih 
problema. Njegovi romani (npr. 
Garman & Worse, 1880; Radnici 
— Arbejdsfolk, 1881; Otrov — 
Gift, 1883), među kojima se na- 
ročito ističe Brođar Worse (Skip- 
per Worse, 1882), najuspjelije 
djelo, epska su slika norveškog 
društva u drugoj polovici 19. st., 
ocrtana s gledišta borbenoga kri- 

KIERKEGAARD 
KIPLING 


tičara i društvenog reformatora 
koji — služeći se često ironijom 
a kadšto i agresivnom satirom 
— žigoše dotrajale društvene in- 
stitucije, lažni moral građanstva 
i svećenstva. K. u epskoj prozi 
reprezentira onu struju norveške 
književnosti kojoj je evropsko 
značenje dao Ibsen (v.) na pod- 
ručju drame. 

Garman i Vorze (TI. Sekulić), 
1922; Oni, što rade (D. Z.), Zagreb s. a; 


Tresetište (D. C.), »Tisuću najljepših no- 
vela«, sv. 94—96, Zagreb 1937. 


Beograd 


y 


vz 


KIERKEGAARD, Sčren 
(Seren  Kjerkegor, 1813—1855), 
danski mislilac i pisac, preteča 
egzistencijalističke filozofije i 
književnosti koja se razvila na 
idejnim temeljima egzistencija- 
lizma (v. J. P. Sartre, S. de Beau- 
voir, A. Camus). Zastupajući 
krajnje subjektivističke nazore, 
u brojnim je filozofskim spisima 
otkrivao nove aspekte etičkog i 
religioznog sadržaja ljudskog ži- 
vota. Suprotstavljao se službe- 
nom mišljenju i Crkvi te je živio 
usamljen i u stalnom sukobu 
sa suvremenicima. Najznačajnije 
djelo Ili — ili (Enten — Eeller, 
1843) podijelio je u dvije knjige, 
stvorivši time mogućnost polemi- 
ke između prve, napisane s estet- 
skog gledišta, i druge, s etičkog. 
Posljednji dio prve knjige, obja- 
vljen pod naslovom Dnevnik za- 
vodnika  (Forforerens  dagbog, 
1843), donio mu je svjetski glas. 
Tu je izuzetnom stilističkom i 
misaonom preciznošću prikazao 
osjećajni svijet zavodnika koji 
najtananijim rasuđivanjima mrvi 
svaku mogućnost da mu vlastita 
emotivnost ugrozi duhovni inte- 

gritet i slobodu. Djelo sadrži po- 
vijest jednog zavođenja, a oblik 
dnevnika kojim se pisac poslužio 
nije slučajan. K. je naime u taj 
dnevnik unio mnogo vlastitih do- 
življaja, spoznaja i unutrašnjih 
sukoba. U ostalim značajnijim 
djelima, Strah i drhtanje (Fryvgt 
og beaven, 1843), Pojam straha 
(Begrebet angst, 1844) i Bolest 
na smrt (Sygdommen til dođen, 
1849) govorio je o bezizlaznom 
položaju čovjeka u svijetu, o nje- 
govoj nemoći da racionalno obja- 
sni pitanje beskonačnosti i svoje 
smrti i napokon o njegovoj nciz- 
bježivoj i trajnoj tjeskobi. 

Dnevnik zavođnika_ (D. Grlić), Zagreb 


1956; Osvrt na moje djelo (J. Matić), Beo- 
grad 1965. 
bkk 


KIPLING, Rudyard (Rad. 
jard Kipling, 1865—1936), engle- 
ski pripovjedač. Isticao se kao 
pobornik britanskog imperijali- 
zma. Rodio se u Indiji gdje je 
prilično dugo živio baveći se no- 
vinarskim poslovima. Iako je 
njegov književni rad izazvao i 
oštru kritiku, za života je bio ve- 
oma popularan, pa je primio i 
Nobelovu nagradu (1907). Kao 
pripovjedač poznat je po jedroj 
i sočnoj prozi koja ne preza pred 
dijalektima i tehničkim izrazima. 
Likove i sredinu prikazuje veo- 
ma živo i plastično, a to postiže 
s malo riječi. Ponajviše ga zani- 
ma život Engleza u Indiji, obi- 
čaji domorodaca, život vojnika 
i mornara, a naročito životinjski 
svijet. Izdao je nekoliko zbirki 
pripovijedaka; najuspjelija mu 
je Knjiga o džungli, u dva sves- 
ka (The Jungle Book, 1894; The 
Second Jungle Book, 1895). Tu 


objelodanjuje omiljelu omladin- 
sku pripovijest o dječaku Mow- 
gliju kojega je odgojila vučica, i 
— pored ostalih — pripovijetku 
o mungosu Riki Tiki Taviju koji 
spašava svoga gospodara i nje- 
gove roditelje. Poznat mu je i 
roman Kim (1901), gdje su opi- 
sani doživljaji dječaka irskog po- 
rijekla koji u Indiji ostaje bez 
roditelja i polazi na hodočašće s 
tibetskim lamom. U toj panora- 
mi indijskog života karakteristi- 
čni su glavni likovi: poduzetni 
mališan, upleten u engleske po- 
litičke tajne, pa misaoni bogo- 
tražitelj u liku lame koji pred- 
stavlja istočni svijet. Neke su od 
najpoznatijih Kiplingovih pjesa- 
ma dijalektalne i ritmički snažne 
vojničke balade, u zbirci Balađe 
iz kasarne (Barrack-Room Bal- 
lads, 1892). 


Kim (M. Ratković), Zagreb 1928; Priče 
za djecu (I. Velikanović), Zagreb 1950; 
Indiska džungla (V. Dukat), Sarajevo 1952; 
Svjetlost se ugasila (R. Šovari), Zagreb 
1957; Hrabri kapetani (L. Semenović), Beo- 
grad 1958; Istinite priče (S. Vinaver), 
Beograd 1959; Knjiga o džungli (O. Timo- 
tijević), Beograd 1960; Knjiga o džungli 
(N. Erceg), Sarajevo 1965; Priče za decu 
(L. Semenović), Beograd 1965. 

bkk 


KIROGA —> Quiroga 


KISCH, Egon Erwin (E. 
gon Ervin Kiš, 1885—1948), češki 
književnik i novinar njemačkoga 
jezičnog izraza; majstor književ- 
ne reportaže. Dinamičan život 
reportera koji, neumorno putu- 
jući svijetom, traga za »senzaci- 
jama« i bilježi svoje dojmove o 
značajnim socijalnim  zbivanji- 
ma: u prvom svjetskom ratu na 
srpskom je ratištu (Zapiši to, 
Kisch! — Schreib das auf, Kisch!, 


KISCH 
KITZBERG 


1920), 1919. pristupa Komunistič- 
koj partiji, putuje po zapadnoj 
Evropi (Munjeviti reporter — Der 
rasende Reporter, 1924) i Sovjet- 
skom Savezu (Carevi, popovi, 
boljševici — Zaren, Popen, Bot- 
schewiken, 1926), ilegalno posje- 
ćuje SAD (Raj Amerika — Para- 
dies Amerika, 1929) i Kinu (Taj- 
na Kina — China geheim, 1933); 
godine 1933. napušta Berlin, 1937- 
-38. je španjolski borac, a za rata 
boravi u Meksiku (Otkrića u 
Meksiku — Entdeckungen in Me- 
xiko, 1945); 1946. vraća se u 
Prag. Najbolje od Kischovih dva- 
desetak knjiga reportaža i felj- 
tona po stilu su zrela i osebujna 
književna djela, a po tematici 
autentični dokumenti jednoga 
vremena. Sudeći o društvenim 
pojavama s gledišta revolucio- 
narnog aktivista, K. je u objek- 
tivnim podacima umio na vrlo 
duhovit i oštrouman način sagle- 
dati socijalno-političke determi- 
nante krupnih i sitnih događaja. 
Tip književno oblikovane repor- 
taže, kakvu je njegovao K., ka- 
rakteristična je vrsta dokumen- 
tarne književnosti u vrijeme po- 
slije prvoga svjetskog rata (Tol- 
ler, Plivier, Erenburg i dr.). 

Zapiši to, Kisch! (D. Vilović), Zagreb 1930; 
Raj Amerika (V. M. Vejić), Beograd 1930; 
Tajna Kina (B. Kojić), Zagreb 1934; Re- 
portaže (M. Tokin), Novi Sad 1948; Mek- 
siko (S. Grbešić), Zagreb 1952; Sajam 
senzacija (S. Grbešić), Zagreb 1956; Pu- 


stolovine na pet kontinenata (S. Grbešić), 
Zagreb 1958. 


vž 


KITS —> Keats 


KITZBERG, August (Au- 
gust Kicberk, 1856—1927), eston- 
ski dramatičar i pripovjedač. 
Dugo je smatran minornim pis- 

KIVI 
KLAUDIJAN 


cem, dok nije dramom U vrtlogu 
(Tuulte poorises, 1906), djelom 
velikog formata, izbio na čelo. 
Drama je nadahnuta estonskom 
nacionalnom i socijalnom tragi- 
kom na prijelomu stoljeća, kad 
je ruska carska vlast okrutno 
ugnjetavala narod zbog toga što 
se u njemu bila počela buditi na- 
cionalna svijest. Radnja se zbiva 
na seoskom posjedu. Puna je 
naturalistički prikazanih  stra- 
stvenih međuljudskih — sukoba. 
Oni se ne zasnivaju samo na lju- 
bomori i nagonu, nego su i odraz 
novih velikih socijalnih ideja 
koje su dovele do ruske revolu- 
cije 1905. Uspjehom te drame 
ugled mu je toliko porastao da 
mu je svaki novi dramski tekst 
bio trijumfalno primljen. Ističe 
se Vukodlak (Libahunt, 1912) po- 
sebno snažnim romantičnim i 
simboličnim koloritom. Iako je 
K. bio blaga temperamenta i 
živio smireno, svi su njegovi li- 
kovi violentni, nesposobni da se 
podvrgnu bilo kakvu redu i po- 
retku, pa sagorijevaju u nepre- 
stanoj borbi s okolinom zbog ne- 
savladive strasti za osobnom 
slobodom. Pisao je i pripovijetke 
s povijesnom tematikom i seoske 
priče prožete humorom. 


is 


KIVI, Aleksis  (Aleksis 
Kivi, 1834—1872), finski romano- 
pisac i dramatičar. Iz siromašne 
seoske obitelji, proveo je tego- 
ban život u stalnoj oskudici. Sva 
su mu djela nastala između 1860. 
i 1870. Od ranih se ističu drama 
Kullervo (1864), rađena po epi- 
zodi iz Kalevale (v.), i komedija 
Seoski postolari (Nummisuutarit, 

1864). Od praizvedbe tragedije 
Lea (1869) datira utemeljenje fin- 
skog kazališta. U svjetsku knji- 
ževnost K. ulazi romanom Sedđ- 
moro braće (Seitsemin veljesti, 
1870). To je snažan pjesnički pri- 
kaz života na finskom selu, na- 
dahnut osebujnom ljepotom sje- 
vernjačke prirode. Naivni reali- 
zam i krepak humor naročito 
pogoduju slikovitim opisima seo- 
skih običaja. Vrhunac umijeća 
pisac postiže u individualnoj ka- 
rakteristici sedmorice braće i 
njihovih sudbina, pružajući u bo- 
gatstvu pučkih tipova sliku dru- 
štvene i nacionalne tradicije. 


jee braće (N. Petrović), Beograd 
56. 


VE 


KLAUDIJAN, — Klaudije 
(Claudius Claudianus, oko 375— 
poslije 404), rimski pjesnik, ro- 
dom Grk iz Aleksandrije. U ranoj 
mladosti pjevao je na grčkom, 
ali se, došavši 394. u Rim, posve- 
ma priklonio latinskom izrazu, 
stekao povjerenje visokih krugo- 
va te postao dvorskim pjesnikom 
i štićenikom = zapadnorimskog 
cara Honorija i osobito njegova 
prvog ministra i zamjenika Sti- 
lihona u Milanu i Raveni. Njiho- 
vim častima i djelima posvetio 
je brojne panegiričke epilije i 
epove, koji — uz invektivne epo- 
ve protiv Rufina i Eutropija, vo- 
dećih ljudi istočnorimskog car- 
stva — čine glavni dio njegova 
opusa, nastao između 396. i 404. 
U toj prigodnoj dvorskoj poeziji 
ima sjaja i temperamenta, reto- 
ričkog artizma i obilja mitolo- 
ško-alegoričkog aparata, kojim 
pjesnik — posežući svjesno u 


bogatu tradiciju rimske epike 
Augustova vijeka i 1. stoljeća n. 
€., osobito Stacija (v.) — glorifi- 
cira u prvom redu Rim i ideale 
velike prošlosti kao poticaj sada- 
šnjosti. Satiričke oštrine ima u 
invektivnim političkim epovima 
koji dikcijom podsjećaju na Ju- 
venala (v.), a po toj su im oštrini 
bliski i epigrami, što ih je K,, za- 
jedno s poslanicama i idilama, 
pisao vjerojatno u ranijem razdo- 
blju. Od mitoloških epova saču- 
vani su samo počeci Borbe Gi- 
ganata (Gigantomachia; postoje 
i fragmenti tih početaka na grč- 
kom jeziku, koji zajedno s latin- 
skom verzijom pripadaju možda 
istom pjesniku i nastali su u 
mladosti). Nedovršen je ep O 
otmici Prozerpine (De raptu Pro- 
serpinae, 3 knjige s ukupno 1106 
heksametara i proemijima pred 
Ii lI knjigom, god. 395—97), s 
poznatom mitološkom temom o 
bogu podzemlja Plutonu koji je 
ugrabio Prozerpinu, a majka je 
Cerera traži. Izolirane slike na- 
čelo su Klaudijanova pripovje- 
dačkog stila: opisi, govori i po- 
jedinačne situacije prevladavaju 
nad povezanošću radnje, koja je 
naznačena u škrtim veznim pote- 
zima. U Otmici Prozerpine_maj- 
storstvo opisivanja doseglo je 
poseban sjaj. Heksametri su 
Klaudijanovi zvučni i tečni, jezik 
čist i bogat slikama. Utjecao je 
na Petrarku (v.) i Chaucera (v.), 
možda ina mitološku dramu Pro- 
zerpina ugrabljena našega Gun- 
dulića, 

vv 


KLEIST, Heinrich von 
(Hajnrih fon Klajst, 1777—1811), 
njemački dramatičar i pripovje- 


KLEIST 


dač u doba romantike. Život mu 
je nemiran: s dvadeset godina 
napušta prusku oficirsku karije- 
ru, studira filozofiju, no ubrzo 
se razočara i u nauci jer gubi 
vjeru u mogućnost razumske 
spoznaje; otad ga vode nestalna 
raspoloženja, pa nakon lutanja 
po Francuskoj koleba između či- 
novničkog zvanja (u Kodnigsber- 
gu) i slobodnoga književnog 
rada (u Dresdenu i Berlinu). Na- 
kon niza neuspjeha i razočaranja 
svršava u Berlinu samouboj- 
stvom. Književno djelo nastalo je 
između 1803. i 1811, a obuhvaća 
sedam drama i isto toliko ovećih 
pripovijedaka. K. je po duhu i 
stilu osebujna ličnost između 
klasike i romantizma, a ima u 
njega i značajki koje ga povezuju 
s pjesničkom problematikom 20. 
st. Dramski sukob u njegovim 
komadima temelji se na situaci- 
jama koje otkrivaju ulogu op- 
sjene, zabune i zablude u čovje- 
čjem životu, ulogu zagonetnih si- 
la kojima se valja pokloniti ili 
oduprijeti, često i uz cijenu živo- 
ta. Kleistovi junaci stoga ne po- 
znaju tragičku slobodu savjesti, 
već samo tajanstvene porive čuv- 
stva i podsvijesti koji su jedini 
pouzdani oslonac u vrtlogu život- 
nih zbivanja. Temeljni je motiv 
u većine drama paradoksan: ple- 
menito čuvstvo ili neka snažna 
pobuda stjecajem prilika postaju 
izvorom nevolje i pogibelji, pa 
dramski likovi u tim protivurječ- 
jima zaglave ili pak nalaze put u 
slobodu. Dramatičar paradoksa 
najzrelije je progovorio u kome- 
dijama Razbijeni vrč (Der zer- 
brochene Krug, 1808, izd. 1811) i 
Amfitrion (Amphitryon, 1807, po 
Plautu, v., odnosno Moličreu, v.), 

KLOPSTOCK 


u tragediji Pentezileja (Penthe- 
silea, 1808) i naposljetku u du- 
bokom problemskom, a scenski 
vrlo vještom, komadu o slobodi 
ljudske volje pod prijetnjom 
smrti: Princ Fridrik homburški 
(Prinz Friedrich von _ Homburg, 
1810, obj. 1821). Gotovo je para- 
doksna i činjenica da je tragič- 
na ličnost Kleistova darovala po- 
zornici najbolju njemačku ko- 
mediju 19. st. (Razbijeni vrč), 
živopisnu i napetu igru o seo- 
skom sucu koji predsjedava par- 
nici u kojoj je zapravo on sam 
jedini krivac. Pripovjedača Klei- 
sta uglavnom privlače nesvako- 
dnevne, čudnovate, pa i jezive 
novelističke fabule iz prošlosti 
ili iz dalekih zemalja, a iznosi ih 
trijeznim = jezikom = kroničara, 
pripovjedača koji »objektivno«, 
bez komentara i digresija, gradi 
tok fabule. Zbog obilja epskih 
podataka u sažetoj stilskoj fak- 
turi Kleistova je sintaksa na- 
oko neobično komplicirana. Naj- 
poznatija je pripovijetka o Mi- 
chaelu Kohihaasu (1810), trgov- 
cu, kojega je uporna težnja za 
pravdom dovela u sukob s dru- 
štvenim zakonima 16. st. 

Michael Kohlhaas (D. Cesarić), Zagreb 
1947; Zemljotres u Čileu (R. Dimitrije- 
vić), Beograd 1950; Razbijeni krčag (B. 
Petrović), Novi Sad 1951; Princ _Fridrih 
od Homburga (S. Pandurović), Beograd 
1953; Markiza fon O. i druge pripovetke 
(M. Kon), Sarajevo 1959; Nemački ro- 
mantičari, Beograd 1959; Mihael _Kolhas 
(J. Popović), Beograd 1960; Izabrana dela 


(Z. Gluščević), Beograd 1963; Njemački 
pripovjedači 19. stoljeća, I, Zagreb 1965. 


pi 


vz 
KLODEL — Claudel 
KLOPSTOCK, Friedrich 


Gottlieb (Fridrih Gotlip Klop- 
štok, 1724—1803), njemački pje- 

snik, prvi značajniji predstavnik 
»kulture čuvstva« u razvoju gra- 
đanskog prosvjetiteljstva u Nje- 
mačkoj. K. je ujedno u svojoj 
domovini prvi ostvario težnju 
građanskog umjetnika za druš- 
tvenim priznanjem pjesničkog 
poziva i postao uzorom pjesnika 
kojemu je stvaranje životno za- 
nimanje, a ne samo dokona za- 
bava. Zahvaljuje to golemu us- 
pjehu što ga je postigao vjerskim 
epom Mesija (Der Messias, 1748— 
73), zapravo nizom zanosnih pje- 
vanja lirskog značaja, u kojima 
su prizori iz kršćanske mitologi- 
je Novog zavjeta opjevani him- 
ničkim jezikom punim čuvstve- 
nog žara i patosa. U tom djelu 
nema epske zornosti ni čvrste 
pripovjedačke kompozicije, pa je 
Schiller (v.) takvo pjesništvo na- 
zvao »muzikalnim«. Trajnije su 
djelovale i umjetnički su uspje- 
lije pjesnikove Ode (izd. 1771), 
u kojima je progovorio novim, 
osebujnim pjesničkim jezikom, 
slaveći ideale građanstva na ta- 
dašnjem stupnju razvitka: pri- 
jateljstvo, prirodu, nauku, rodo- 
ljublje. K. je i od lirike zahtije- 
vao snažnu misaonost, pa je toj 
težnji podredio svoj stil na na- 
čin koji je uvelike na uštrb lirske 
slikovitosti. Za svoj je izraz stvo- 
rio ili baštinio metričke oblike 
(heksametar_ u Mesiji, antičke 
strofe i slobodne stihove — freie 
Rhythmen — u odama), koji su 
odigrali vidnu ulogu u povijesti 
njemačkog stiha. Bez obzira na 
zaborav koji je pao na velik dio 
pjesnikova stvaranja, nemoguće 
je zamisliti i povijesno ocijeniti 
razvitak njemačkoga pjesničkog 
jezika bez udjela Klopstockova. 
Goethe (v.), Schiller (v.), Hdlder- 


lin (v.), pa i Rilke (v.) u mnogo- 
me su njegovi sljedbenici. 


mea svjetske lirike, Zagreb 1956, 


x 


vz 


K'NO —> Queneau 


KOCHANOWSKI, Jan 
(Jan  Kohanovski, 1530—1584), 
poljski pjesnik. Studirao je u 
Krakovu, Kočnigsbergu (danas: 
Kalinjingrad), Padovi i Parizu, 
gdje je upoznao suvremenu i kla- 
sičnu književnost. Pisao je latin- 
ski i poljski. U lirici je volio 
male renesansne oblike fraszki 
(prema tal. frasca — grančica) 
i dulje, po uzoru na Horacija 
(v.) pisane, piešni (pjesme), me- 
đu kojima ima stihova s rodo- 
ljubnom, religioznom i ljubav- 
nom tematikom. Posljednje su 
mahom petrarkističke. U nekim 
pjesmama pojavljuju se i poljski 
folklorni motivi. Slobodno je pre- 
pjevao Davidove Psalme (v. Bib- 
lija). Bol oca koji nariče poslije 
smrti svoje voljene kćeri izrazio 
je u elegijskom ciklusu Tužaljke 
(Treny, 1580). Satirička poema 
Satir (Satyr, 1564) traži buđenje 
viteškog duha u poljskom plem- 
stvu, a klasicistička tragedija 
Vraćanje grčkih poslanika (Od- 
prawa postow greckich, 1578), pi- 
sana po uzoru na Euripida (v.) 
i zasnovana na motivima iz Ilija- 
de, također aludira na poljske 
društvene prilike. Svojim je stva- 
ranjem K. djelovao na razvitak 
poljskog pjesničkog jezika, a nje- 
gov je jezik još i danas gotovo 
suvremen. 


Poljska lirika (J. Benešić), Zagreb 1939. 


af 


KOCHANOWSKI 
KOCJUBINSKI 


KOCJUBINSKI, Mihajlo 
Mihajlovič (1864—1913), ukrajin- 
ski pripovjedač. Aktivno je dje- 
lovao unutar narodnjačkoga po- 
kreta, kasnije se približio mark- 
sističkim shvaćanjima i radnič- 
kom pokretu. U prvim pripovije- 
stima, pisanim u realističkim tra- 
dicijama, oblikuje patnje selja- 
štva i odnos inteligencije prema 
puku (Za opće blago — Dlja za- 
gal'nogo dobra, 1895; U mreži so- 
tone — V putah šejtana, 1899, i 
dr.), zatim se već kritički odnosi 
prema narodnjačkom »kulturnja- 
štvu« i stvara likove iz radničke 
sredine (Uz skupu cijenu — Do- 
rogoju cinoju, 1902; Ljudski — 
Po-ljuds'komu, 1900). U njegovu 
djelu jačaju lirski elementi, psi- 
hologizacija lika i njegova poeti- 
zacija, pa je tako K. tvorac ukra- 
jinske psihološke novele s fabu- 
lom iz socijalnih odnosa. U ro- 
manu Fata morgana (1904—10) 
napušta sasvim tradicionalni od- 
nos prema seoskoj temi i prika- 
zuje selo bez idealizacije, ističući 
njegovo socijalno raslojavanje. 
Stvaranje u vrijeme 1903—12. 
vezano mu je za zbivanja oko 
prve ruske revolucije i njenih 
odjeka u Ukrajini, pa K. prika- 
zuje pogrome (Smijeh — Smih, 
1906), grimase reakcije (Dar na 
imendan — Podarunok na ime- 
nyny, 1912), junaka revolucionar- 
noga podzemlja (Nepoznati — 
Nevidomyj, 1907), ali stvara i 
himne života koji sve pobjeđuje 
(Sjene zaboravljenih predaka — 
Tini zabutyh predkiv, 1912). Snaž- 
no je djelovao na ukrajinsku 
književnost poslije revolucije. 


Fata morgana. Iz seoskih raspoloženja (V. 
Nedić), Novi Sad 1955. 
af 

KOEPPEN 
KOIDULA 


KOEPPEN, Wolfgang 
(Volfgang Kepen, 1906), njemački 
romanopisac. Iako je već počeo 
publicirati prije 1933. (faza pre- 
kinuta šutnjom za vrijeme naciz- 
ma), književni ugled duguje dje- 
lima koja treba ubrojiti među 
najznačajnija ostvarenja poratne 
njemačke proze. Ugledavši se u 
Dčoblina (v.) i Dos Passosa (v.), 
autor je stvorio pripovjedački 
stil koji ujedinjuje »filmsku« teh- 
niku, postupke moderne naracije 
(unutarnji monolog) i intelektu- 
alnu refleksiju. Takvim je sred- 
stvima dao presjek kroz život 
njemačkog velegrada u prvom 
poratnom razdoblju: u romanu 
Golubovi u travi (Tauben im 
Gras, 1951), kojega se radnja zbi- 
va (kao u Uliksu Jamesa Joycea, 
v.) u jednom danu. Oštru kritiku 
političkog i društvenog razvitka 
u Saveznoj Republici iznose ro- 
mani Staklenik (Das Treibhaus, 
1953) i Smrt u Rimu (Der Tod 
in Rom, 1954). Ti romani ujedno 
svjedoče o piščevu smislu za gro- 
tesknu satiru. Odlike Koeppeno- 
ve proze, napose bogatstvo asoci- 
jacija i senzibilnost, vidljive su 
i u putopisnim knjigama, najno- 
vijim njegovim publikacijama 
(npr. Put po Americi — Ameri- 
kafahrt, 1959). 


Smrt u Rimu (B. Herman), Beograd 1958. 
vž 


KOHANOVSKI —> 
Kochanowski 


KOIDULA, Lydia (Lidija 
Kojdula, pravim imenom L. Jann- 
sen, 1843—1886), estonska  pje- 
snikinja. Mnogo je pridonijela 
borbi za potpunu afirmaciju 

nacionalnog osjećaja i izvorne 
estonske književnosti. Književ- 
nim radom započela je pomažući 
ocu, J. W. Jannsenu, publicistu 
nacionalne i konzervativne ori- 
jentacije, koji je uređivao novine 
»Parnu postimees« (kasnije »Eesti 
postimees«). Počela je pisati nje- 
mačkim jezikom i pod utjecajem 
njemačke književnosti, što se na- 
ročito osjeća u njezinim prvim 
pjesmama i pripovijetkama na 
narodnom jeziku (npr. u pripo- 
vijetki iz pučkoga života i vreme- 
na napoleonskog pohoda Mlinar 
iz Oje i njegova snaha — Ojamol- 
der ja temma minnia, 1863) No 
pravi domet njezina pretežno lir- 
skog talenta izražen je u zbirka- 
ma Poljsko cvijeće (Vainu lilled, 
1866) i Slavuj s Emajige (Emajće 
Odbik, 1867). Živopisni proljetni 
pejzaži, toplo romantičko čuvstvo 
i zanosan doživljaj ljubavi i pri- 
rode samo su jedan aspekt nje- 
zine lirike, u kojoj ima i proži- 
vljenih akcenata neuslišane stra- 
sti i sućuti za stradalnike, i, po- 
najviše, autentičnog rodoljublja 
po kojem su joj najbolje pjesme 
stekle trajne simpatije u širokim 
slojevima. Patriotskim himnama 
budila je narodnu samosvijest i 
vjeru male nacije u vlastite sna- 
ge, pozivajući je na djelatan 
otpor protiv stoljetnih ugnjetača 
i izrabljivača (npr. u pjesmi Mi- 
sli na brdu Toome). Dramskim 
komadima postavila je temelje 
estonskom teatru, no njihova je 
vrijednost pretežno književnopo- 
vijesna, kao što im je namjena 
bila isključivo rodoljubna i pro- 
svjetiteljska, a izvori uglavnom 
u njemačkoj literaturi (Bratić iz 
Saaremaa — Saaremaa onupoeg, 
1870; Svatovske breze — Kosja- 


kask, 1870); Takav prepredenjak 
— Sdiirane mul'k, 1871). 
mz 


KOKINŠU (10. st.), zbir- 
ka japanske lirike. Dao ju je sa- 
staviti car Daigo (898—930), koji 
je taj posao povjerio najistaknu- 
tijim pjesnicima svoga dvora. 
Najvažniji od njih bio je Ki no 
Curajuki, a uz njega Ošičoki no 
Micune, Ki no Timonori i Mibu 
no Tadamine. Pored njihovih 
pjesama ušle su u zbornik pje- 
sme njihovih suvremenika i neke 
starije. Zbirka sadržava 1100 pje- 
sama i dijeli se na 20 knjiga. 
Pjesme su razvrstane po sadr- 
žajnim i formalnim kriterijima. 
To je prva službena antologija 
sastavljena po carskom nalogu. 
Kasnije je bilo još dvadeset ta- 
kvih. Gotovo sve pjesme te zbir- 
ke napisane su u obliku nazva- 
nom tanka. To su kratke strofe 
od pet stihova, u kojima je broj 
slogova određen po ključu: 5, 7, 
5, 7, 7. Takva stroga forma 
ozbiljno je ograničavala slobodu 
pjesničkog izraza i prisiljavala 
pjesnike da pišu samo kratke 
pjesme. A ipak su japanski pje- 
snici u tom uskom formalnom 
okviru stvorili bogatu i vrijednu 
poeziju. U usporedbi s pjesma- 
ma skupljenim u starijoj zbirci 
Manjošu (450—759; glavni auto- 
ri: Norito, Hitomaro, Akahito, 
Okura, Tabito, Jakamoči), Kokin- 
šu sadrži liriku uljuđenije i 
tankoćutnije sredine. Posebno 
značenje u tim pjesmama imaju 
slike i poredbe iz prirode. U ve- 
ćini slučajeva pjesnik se njima 
služi da izrazi svoje osjećaje, ali 
ponekad one postaju same sebi 
svrhom. Personifikacije u tim 


KOKINSU 
KOLAS 


pjesmama nisu tako rijetke kao 
inače u lirici Dalekog istoka. U 
cijeloj zbirci prevladava elegično 
raspoloženje. 

Lirika žutog istoka (Z. Gorjan), Zagreb 
1932; Japanska poezija (B. Kukolja), Za- 


reb 1955; Antologija svjetske lirike, 
agreb 1956, 1965. 
rk 


KOKTO 
KOLAR —> Kollar 


—> Cocteau 


KOLAS, Jakub (pravim 
imenom  Kanstancin _Mickevič, 
1882—1956), bjeloruski pjesnik, 
pripovjedač i dramatičar. Po za- 
nimanju je bio učitelj; sudjelovao 
je u revoluciji 1905. i u bjelorus- 
kom kulturnom i nacionalnom 
pokretu, zbog čega je zatvaran. 
Poslije 1917. jedan je od organiza- 
tora kulturnog života u sovjetskoj 
Bjelorusiji. Lirski pjesnik u ra- 
nim Pjesmama tuge (Pesni žal'by, 
1910), postaje izrazitim epičarom 
u spjevovima Simon-svirač (Sy- 
mon-muzyka, 1918) i Nova zemlja 
(Novaja zjamlja, 1922). U poče- 
cima čvrsto vezan za tradicije 
ruske »seljačke« poezije i njenih 
tugaljivih  tonaliteta — (Koljcov, 
Njekrasov, v.) kao i za motive 
iz teškoga života bjeloruskoga 
seljaštva, postaje zatim pjesni- 
kom tjeskobe i nemira; izražava 
kasnije samosvijest Bjelorusa 
(Bjeloruskome narodu — Bela- 
ruskomu ljudu, 1922), tužeći se 
na njihovu sudbinu (Crveni svi- 
rač — Čyrvony dudar, 1924), ali 
stalno pozivajući na preporod i 
nacionalnu aktivnost u socijali- 
stičkoj zemlji. Seljaštvo je pred- 
metom i njegovih novelističkih 
radova (Pripovijesti — Apavja- 
dan'ni, 1912), a problemi bjelo- 

KOLL 


AR 


KONSTANTINOV 


ruske inteligencije u borbi za na- 
cionalni preporod postali su 
osnovom njegovih romana, koje 
je kao književni oblik uveo u 
bjelorusku književnost, dotle pre- 
težno lirsku. Trilogija: U pole- 
skoj zabiti (U paleskaj glušy, 
1923), U dubini Polesja (U glybi 
Palessja, 1927), Na raskršćima 
(Na rostanjah, 1955). Za vrijeme 
drugoga svjetskog rata piše poe- 
me s temama iz borbe bjelorus- 
kih partizana (Osveta — Adplata, 
1945), a motive iz života predrat- 
ne zapadne Bjelorusije i majstor- 
ske pejzaže bjeloruskih šuma i 
močvara stvara u poemi Ribare- 
va koliba (Hata rybaka, 1947). 


Antologija svjetske lirike, Zagreb 1956, 
1965. 
af 
KOLDVEL —> Caldwell 


KOLLAR, Jan (Jan Ko- 
lar, 1793—1852), češki pjesnik i 
narodni buditelj, po rođenju Slo- 
vak; pobornik slavenskog jedin- 
stva. Od 1819. do 1849. bio je sve- 
ćenik evangeličke općine u Bu- 
dimpešti, a od 1849. profesor sla- 
venske arheologije u Beču. Prve 
pjesme objavio je 1826. u knjizi 
Pjesme (Bdsnč), koja uglavnom 
sadrži, pored nekoliko epigra- 
matskih napisa, ljubavne pjes- 
me, napisane ženi Mini. Sintezu 
erotike sa slavenskom idejom 
ujedinjenja dao je u zbirci Kći 
slave (Sldvy dcera, 1824, potpuno 
izd. 1832), koja je bila jedan od 
osnovnih pokretača narodnog 
buđenja u Češkoj i u nizu dru- 
gih slavenskih zemalja, a pjesni- 
ku je donijela veliku popular- 
nost. Opijevajući herojsku pro- 

šlost Slavena i crtajući okrutne 
oblike izrabljivanja od strane 
drugih naroda, on je potaknuo 
pitanje kulturnog zbliženja Sla- 
vena. Bio je idejni odgojitelj ne- 
koliko — književnih — pokoljenja 
Čeha i Slovaka. Manje je znaća- 
jan njegov naučni rad na podru- 
čju slavenske filologije, povijesti i 
arheologije. Zajedno s filologom 
P. J. Šafafikom izdao je zbornik 
slovačkih narodnih pjesama. 

O književnoj uzajamnosti različni pleme- 


na i narječja slavjanskog naroda (D. Teo- 
dorović), Beograd 1845. 
bš 


KOLODI —> Collodi 


KOMPTON-BERNET —> 
Compton-Burnett 


KONGRIV — Congreve 
KONRED — Conrad 


KONSTANTINOV, Aleko 
(Aleko Konstantinov, 1863—1897), 
bugarski pripovjedač i publicist. 
Politički i književno-publicistički 
rad posvetio je borbi za demo- 
kratska prava čovjeka, protiv 
diktature i eksploatacije. Agenti 
režima ubili su ga u naponu nje- 
gove stvaralačke snage. Pisao je 
pjesme, pripovijesti, crtice, puto- 
pise i feljtone. S uspjehom je 
prevodio Puškina (v.), Ljermon- 
tova (v.), Njekrasova (v.), Moli- 
črea (v.) i dr. Najbolje mu je dje- 
lo Baja Ganja, nevjerojatne pri- 
povijesti o suvremenom Bugari- 
nu (Baj Ganjo, neverojatni raz- 
kazi za edin s'vremenen B'lgarin, 
1895). To je ciklus pripovijesti 
povezanih glavnim licem i zajed- 
ničkom idejom. U njemu je pri- 
kazan tipičan predstavnik skoro- 
jevićevske sitne buržoazije deve- 


desetih godina u Bugarskoj koji, 
putujući Evropom, pokazuje sve 
odlike svog staleža: primitivnost, 
bahatost, neotesanost, beskrupu- 
loznost, lukavost, sposobnost tr- 
govanja i zgrtanja novca. Stvoren 
na temelju analitičkog promatra- 
nja šire društvene stvarnosti i 
procesa u njoj, prožet piščevim 
smislom za humor i persiflažu, 
Baja Ganja je i kao lik i kao 
djelo odavno prekoračio vrijeme 
i prostor u kome je nastao i izra- 
stao u trajnu, umjetnički sna- 
žnu kritiku određenog društve- 
nog mentaliteta, ljudskih slabo- 
sti i hipokrizije. Baja Ganja se i 
danas često prevodi i rado čita. 
Baj Ganjo (F. S. Gundrum Oriovčanin), 
Zagreb 1909; Baj Ganja, nevjerojatne zgo- 
de jednog savremenog Bugarina (A. B 


Rujanac), Beograd 1907; Baj Ganja (S 
Paunović), Beograd s. a. 
pk 


KORNEJ —> Corneille 


KOROLENKO, Vlađimir 
Galaktionovič (1853—1921), ruski 
pripovjedač. Progonjen je kao 
član narodnjačkih organizacija 
— najprije u Vologdu, zatim u 
Perm, a najdulje je boravio kao 
prognanik u Jakutskoj oblasti. 
Kasnije je bio publicist. Novele 
su mu usredotočene oko likova 
sibirskih stanovnika, prognanika 
i starosjedilaca, ili ljudi sa 
»dna života«. K. je pisac isklju- 
čivo seoske tematike, dalek je na- 
turalizmu jer ga prevladava me- 
kanim humorom, oblikovanjem 
karaktera »pravednika«, njihovih 
maštanja i snova (Ubojica — U- 
bivec, 1882: Makarov san — Son 
Makara, 1883), fantastikom fabu- 
la. Neke su njegove novele na- 
lik na bajke i legende, a neke su 


KOROLENKO 
KOSZTOLANYI 


alegorične. Posebnu ulogu ima 
u Korolenka pejzaž (Šuma šumi 
— Les šumit, 1886), koji je dina- 
mičan u strukturi novele. Svoje 
memoare oblikovao je u Povije- 
sti mog suvremenika (Istorija 
moego sovremennika, 1905—21). 
Izabrane _ pripovetke (S. Glišić), Beo- 
grad 1945; Pripovetke i crtice iz Sibira 
(Ž. Kostić), Beograd 1948; Šuma šumi 
(D. Cesarić), Zagreb 1948; Pripovijesti 
(Lj. Jesih), Zagreb 1951; Pripovetke (T. 
Kašiković, S. Subotin), Beograd 1952; 


Život moga savremenika (M. Stojnić, N. 
Bogdanović), Sarajevo 1953. 
af 


KOSZTOLANYI Deszo 
(Kostolanji Deže, 1885—1936), ma- 
đarski pjesnik i pripovjedač. Ši- 
roko obrazovan i senzibilan, neo- 
bično je cijenio ljepotu forme. U 
lirici, intimističkoj ili zaokuplje- 
noj svakidašnjim zbivanjima, s 
velikom zanatskom vještinom i 
sposobnošću uživljavanja stvara 
sugestivne ugođaje. Iako larpur- 
lartistička, njegova je poetska 
riječ uvijek duboko humana, o 
čemu svjedoče dvije najpopular- 
nije zbirke, Tužaljke uboge djece 
(A szegćny kisgyermek panaszai, 
1910) i Tužaljke tužnog čovjeka 
(A bus ferfi panaszai, 1924). U 
romanima i novelama izvanred- 
nim darom opažanja prikazuje 
vanjski pojavni svijet i podsvje- 
sne motive ponašanja svojih ju- 
naka. Na mnoge je svjetske jezi- 
ke preveden roman Neron, krva- 
vi vjesnik (Nero, a vćres kolto, 
1922), slikovito povijesno djelo o 
nemoći i porazu Neronovih pje- 
sničkih pretenzija. Suvremenu 
temu iz mađarskog provincijskog 
života obradio je u romanu Ševa 
(Pacsirta, 1924), u kome je bez 
imalo uljepšavanja ocrtao pustoš 

KRASICKI 
KRASINSKI 


u životu ružne usidjelice i njezine 
malograđanske obitelji. Novu ela- 
pu u mađarskoj pripovjedačkoj 
prozi predstavlja roman Edes 
Anna (1926) jer se u njemu poja- 
vljuje lik iz najnižeg društvenog 
sloja, neuka služavka koja ubija 
gospodaricu. Odličan je prevodi- 
lac Shakespearea, Wildea, Hof- 
mannsthala, Dehmela, Rilkea i 
kineske i japanske lirike. 

Krvavi pjesnik (G. Mamužić), Zagreb 1931; 
Život u kavezu (S. Letmanji), Sarajevo 


1958; Antologija svjetske lirike, Zagreb 
1956, 1965. 
bkk 


KOULRIDŽ —> Coleridge 
KOŽBUK —> Cosbuc 


KRASICKI, Ignacy (Ig- 
naci Krašicki, 1735—1801), polj- 
ski pjesnik i pripovjedač. Bio je 
varminski biskup i potkraj života 
nadbiskup  gnjeznovski. Surađi- 
vao je u poznatom časopisu »Mo- 
nitor«, koji je propagirao širenje 
prosvjete i zastupao umjerene 
društvene i političke reforme. 
Prvo mu je značajnije djelo ju- 
načko-komička poema u 10 pje- 
sama Mišijada (Myszeidos, 1775), 
uspjela parodija viteške epike, s 
opisom sukoba između mačaka i 
miševa. God. 1778. objavio je sa- 
tirični ep Monahomahija ili rat 
redovnika (Monachomachia czyli 
Wojna mnich6w), u kojem oštro 
napada društvenu beskorisnost, 
mane i opačine redovničkog živo- 
ta, dajući zapažen književni pri- 
log prosvjetiteljskoj antiredov- 
ničkoj kampanji, što je široko 
odjeknulo u poljskom kulturnom 
životu. U pustolovnim i običaj- 
nim romanima Dogodovštine Mi- 
kolaja Došwiadczyriskog (1776) i 

Gospodin Stolnik (Pan Podstoli, 
1778—98) ostvario je sliku svog 
vremena i izložio svoj racionali- 
stički idejni program. Autor je i 
ciklusa poznatih Satira (Satyry, 
1779) u stihu, gdje šiba neznanje, 
pijanstvo, pomodarstvo,  rasip- 
nost, raspojasanost. U Basnama 
i poukama (Bajki i przypowiesci, 
1779), koje je kasnije proširio 
Novim basnama, ostvario je vje- 
rojatno svoje najvrednije djelo i 
zauzeo u poljskoj književnosti 
mjesto klasika te književne vrste. 
Basne su mu po racionalistič- 
kom, pojmovnom stilu i po izra- 
zitoj moralističkoj, prosvjetitelj- 
skoj namjeni bliske Lessingovu 
(v.) poimanju basne. Djelo Kra- 
sickog u cjelini je najvrednije 
ostvarenje poljske književnosti 
prosvjetiteljstva. 

zm 


KRASIKSKI, Zygmunt 
(Zigmunt Krašinjski, 1812—1859), 
poljski pjesnik. Plemić je, mla- 
dost je proveo u Poljskoj, a za- 
tim je živio u zapadnoj Evropi 
premda nije pripadao političkoj 
emigraciji kao Mickiewicz (v.). 
U romantičkoj drami Ne-božan- 
stvena komedija (Nieboska ko- 
media, 1835) stvara lik romantič- 
kog pjesnika, grofa Henryka, koji 
doživljuje najprije osobni, a za- 
tim i društveni poraz. Njegov ju- 
nak ne može se uživjeti u bračnu 
svakidašnjicu i filistarstvo, polazi 
za svojim estetskim idealom i 
pretrpljuje slom. Zatim se nala- 
Zi usred klasne borbe prema ko- 
joj zauzima aristokratski stav; 
no u toj borbi pobijedit će pučke 
mase na čelu s Pankracom, koji 
je prikazan kao demagog. U ale- 


gorijskoj drami Irydion (1836) 
Grk Iridion doživljuje tragediju 
boreći se s Rimom i pobjeđuje 
tek u kršćanskoj mistici. Ta je 
drama zapravo polemička u od- 
nosu na Mickiewicza i njegova 
Konrada, a K. zauzima u njoj pa- 
sivno-religiozni stav prema pro- 
blemima poljske nacionalne bor- 
be. U poemi Uoči osvita (Przed- 
Swit, 1843) i u Psalmima (Psalinv, 
1845—48) zauzima također stav 
plemića koji u preporod Poljske 
vjeruje religiozno i mistički, ispo- 
vijedajući mesijanističke ideje o 
povijesnom poslanstvu poljskoga 
naroda, 


Iridion (A. Tkalčević), Zagreb 1863; Či- 
tanka iz slavenskih književnosti (P. Bud- 


mani), Zagreb 1896; Poljska lirika (P. 
Preradović, J. Benešić), Zagreb 1939, 

af 

KRASKO, Ivan (Ivan 


Krasko, pravim imenom J4n Bot- 
to, 1876—1958), najveći slovački 
liričar. Autor je svega dviju zbir- 
ki pjesama, Nox et solitudo (na 
lat. znači: Noć i samoća, 1908) i 
Stihovi (Verše, 1912), kojih je 
najvažniji dio nastao za vrijeme 
pjesnikova boravka u češkom 
gradiću Klobouky, gdje je radio 
kao inženjer. Pjesništvo mu je 
prije svega izraz sjetne duše, 
intimnih osjećanja i raspolože- 
nja, nostalgije izazvane nesret- 
nom ljubavi, pejzaža kojih je 
atmosfera izraz sjetnih stanja, 
ali i postavljanje bitnih pitanja 
ljudskog postojanja. Naslov prve 
zbirke možda najbolje definira 
glavni izvor pjesničke inspiracije 
i krug njegovih motiva. K. je pje- 
snik osamljenosti, sutona i noći, 
uzaludnih čežnji i uspomena na 
izgubljenu ili propuštenu sreću. 


KRASKO 
KRASZEWSKI 


Napisao je i nekoliko pjesama 
socijalnog karaktera, pjesama 
pobune protiv teške situacije 
radnika i protiv konzervativizma 
suvremene slovačke politike, ali 
je njegovo značenje u intimnoj 
lirici, koja je svojom izrazitom 
atmosferom postala događaj u 
slovačkom pjesništvu 20. st. 


Zagreb 1956, 
dk 


Antologija svjetske lirike, 
1965. 


KRASZEWSKI, Jozef Ig- 
nacy (Juzef_Ignaci Kraševski, 
1812—1887), poljski romanopisac, 
pjesnik i kritičar. Za poljsku či- 
talačku publiku popularnost Kra- 
szewskog nema premca, a u polj- 
skoj književnosti nema pisca koji 
bi se po broju napisanih strana 
(preko 500 svezaka) mogao uspo- 
rediti s tim »titanom rada«. U 
nepreglednu nizu njegovih roma- 
na osobito su poznati povijesni, 
a među njima vjerojatno najviše 
Drevna priča (Stara baš, 1876) 
i Grofica Cosel (Hrabina Cosel, 
1874). Pisao je i tzv. »pučke« ro- 
mane (Ulana, 1843), u kojima je 
posvetio veliku pažnju selu i nje- 
govim problemima. Napisao je i 
mnogo romana sa suvremenom 
tematikom (Morituri, 1875, lat. 
naslov znači: Oni koji će umri- 
jeti; Mahnita — Szalona, 1880). 
Osim tematskom raznolikošću ro- 
mani mu se odlikuju velikim dru- 
štvenim, odgojnim značenjem. 
Njihovo književnopovijesno zna- 
čenje nije manje: oni su pripre- 
mili tlo iz kojeg su ponikla mno- 
ga velika prozna ostvarenja polj- 
ske književnosti od Sienkiewicze- 
ve (v.) Trilogije do Reymontovih 
(v.) Seljaka, a autoru su donijeli 
ugled »oca poljskog romana«. 

KRAUS 


Pjesnik i svijet (I. Broz), Zagreb 1877; 
olibar (A. Tomić), Zagreb 1882; Drevna 
riča (I. Gostiša), Zagreb 1885; Morituri 
J. Matica), Zagreb 1902; Resurrectio (J. 

Matica), Zagreb 1902; Herojska žena (1. 

Kršić), Zagreb 1920. 


zm 


KRAŠEVSKI — 
Kraszewski 


KRAŠICKI —> Krasicki 


KRAŠINJSKI —> 
Krasinski 


KRAUS, Karl (1874—1936), 
austrijski publicist, dramatičar i 
pjesnik, najveći satirički duh no- 
vije njemačke književnosti. Od 
1899. pa do smrti izdavao je ća- 
sopis Baklja (Die Fackel), osobni 
organ njegove britke i beskom- 
promisne kritike društva. Žigo- 
šući i raskrinkavajući hipokriziju 
građanskog morala, površnost i 
podmitljivost štampe i javnog 
mnijenja, izvršio je kao satirički 
»javni tužilac« u ustrajnoj borbi 
protiv svih poroka civilizacije 
znatnu ulogu u kulturnom životu. 
O tome svjedoče i zbirke eseja, 
kritika i polemika, npr. Moral i 
kriminal (Sittlichkeit und _Kri- 
minalitit, 1908), Kineski zid (Die 
chinesische Mauer, 1910), Propast 
svijeta djelovanjem crne mugi- 
je (Untergang der Welt durch 
schwarze Magie, 1922), Literatura 
i laž (Literatur und Lige, 1929). 
Osobito je isticao kulturno pa i 
etičko značenje nastojanja oko 
jezičnog izraza i jasnoće misli 
(Jezik — Die Sprache, posmrtno 
1937). Duhovitost, oštroumnost i 
virtuozno poigravanje jezikom 
značajke su brojnih aforizama 
(Riječi i protivurječja — Sprii- 
che und Widerspriiche, 1909; Pro 
domo et mundo, 1912; Noću — 

Nachts, 1918) u kojima K. svojim 
oružjem i stilskim sredstvima 
(paradoksima i igrom riječima) 
vješto pogađa mete svoje kritike: 
suvremeni seksualni moral, sno- 
bizam, komercijalizaciju umjet- 
nosti, šovinizam, bijedu i stra- 
hote imperijalističkog rata. Tak- 
va tematika zaokuplja i dramati- 
čara, autora groteskno-satiričkih 
tragikomedija (npr. Igra snova 
— Traumstick, 1923; Nesavladivi 
— Die Uniiberwindlichen, 1928) i 
golemoga dramskog djela Poslje- 
dnji dani čovječanstva (Die letz- 
ten Tage der Menschheit, 1919, 
1922). U toj je dramskoj »mon- 
taži« K. dao sveobuhvatnu pa- 
noramu života i držanja različ- 
nih društvenih slojeva za vrijeme 
prvoga svjetskog rata i prikazao, 
na način koji ne mari za moguć- 
nosti scenske realizacije, ratnu 
psihozu u pozadini, krvavo i bi- 
jedno naličje jedne epohe i ra- 
sapa jedne države. U zbirkama 
Riječi u stihovima (Worte in Ver- 
sen, 9 svezaka, 1916—30) K. je 
svestran majstor pjesničkog  iz- 
raza, od epigonski obojene lirike 
do lapidarnoga satiričkog epigra- 
ma. Prevodilac je Shakespeareo- 
vih drama i soneta. 


qikoionija svjetske lirike, Zagreb 1956, 


pa 


VE 


KREANGA —> Creanga 
KREJN —> Crane 


KRESTENSEN —> 
Kristensen 


KRETJEN D TRUA —> 
Chretien de Troyes 


KREUTZWALD —> 
Kalevipoeg 


KRILOV 
KRISTENSEN 
KROLOW 


KRILOV, Ivan Andreje- 
vič (1768—1844), ruski basnopi- 
sac. Pisao je i satirička »pisma« 
i komedije, ali je popularnost 
stekao basnama. U njima je po- 
red općeljudskih poroka i mana 
šibao i ruski društveni život 
(sudstvo, birokraciju, cenzuru). 
Jezično se u njima oslonio na 
ruski pučki govor, a mnoge su 
sentencije iz njegovih basana 
ušle među narodne poslovice. U 
nekim basnama pored tradicio- 
nalnih simboličkih likova uvodi 
K. i ljudske. Sve to odvaja ga 
od njegovih antičkih (v. Ezop) i 
zapadnoevropskih uzora (v. La 
Fontaine). Basne su u jampskom 
stihu, koji je dominirao u ruskoj 
klasicističkoj Pa: ali ga je K. 


e (G. Krklec i D. Cesarić), Zagreb 


af 


KRISTENSEN, Tom 
(Tom Krestensen, 1893), danski 
pjesnik i pripovjedač. U mladosti 
je mnogo putovao, što se odra- 
zilo i u njegovu književnom stva- 
ralaštvu. Od dvadesetih godina 
bavi se kritikom i prevođenjem. 
Rana mu se lirika (zbirke Gu- 
sarski snovi — Fribytter-dromme, 
1920; Čuda — Mirakler, 1922. i 
dr.) uključuje u tokove moderne 
evropske poezije, a naročito je 
vidan odjek njemačkog ekspre- 
sionizma. Stih je u tim pjesma- 
ma raspojasan, pun žarkih boja, 
metafora i nemirnih ritmova. 
Unutrašnja  razdrtost pjesnika 
koji čuvstveno prihvaća oktobar- 
sku revoluciju, ali ne uspijeva 
potisnuti sumnju u smisao dru- 
štvenog preobražaja, kolebljivost 


i mučna skepsa, tjeskoba u mo- 
dernoj civilizaciji, naposljetku 
obraćanje vjeri — sve je to ušlo 
i u tkivo Kristensenovih romana: 
Arabeska života (Livets arabesk, 
1921), Neki drugi (En _anden, 
1923) i Pustošenje_ (Herverk, 
1930), od kojih je potonji, s auto- 
biografskom pozadinom, gorak 
obračun s vlastitim nadama i 
sumnjama. U njemu se opaža 
utjecaj Joycea (v.). Izraz kasni- 
jih zbirki pjesama (Pjev grma 
— Den syngende busk, 1949; Po- 
sljednja svjetiljka — Den sidste 
lygte, 1954) smireniji je, ali egzi- 
stencijalne sumnje i u njima nisu 
utihnule. Posebno je stoga sim- 
boličan naslov knjige poezije iz 
god. 1943: Između Scile i Haribde 
(Mellem Scylla og Charybdis). 


Antologija svjetske lirike, Zagreb 1956, 
1965; Moderna nordijska poezija (I. Slam- 
nig i A. Šoljan), Sarajevo 1961. 

vž 


KROČE —> Croce 


KROLOW, Karl (Krolo, 
1915), njemački pjesnik; živi i 
publicira u Saveznoj Republici. 
Njegov pjesnički razvitak, nakon 
početne, epigonske faze, ogleda 
se u zbirkama pjesama: Znakovi 
svijeta (Die Zeichen der Welt, 
1952), Vjetar i časovi (Wind und 
Zeit, 1954), Dani i noći (Tage und 
Nachte, 1956), Strana _ tijela 
(Fremde Korper, 1959), Nevidlji- 
ve ruke (Unsichtbare  Hadinde, 
1962), Krajolici za mene (Lanđ- 
schaften fiir mich, 1966). U toj 
se lirici očituje stalna evolucija 
poetskog izraza, u tematskom i 
u stilskom pogledu. K. je virtu- 
oznom lakoćom asimilirao jezik 

KSENOFONT 


moderne lirike ugledajući se u 
prvoj zreloj stvaralačkoj fazi na- 
ročito u suvremenu poeziju ro- 
manskih naroda pa tako i u nade 
realizam. Na toj osnovi izgradio 
je — priklanjajući se sve više slo- 
bodnom stihu — vlastit izraz: 
liriku punu svježe slikovitosti i 
živoga kolora u kojoj se smirene 
vizije imaginarnih pejzaža suko- 
bljuju s reskim aluzijama na su- 
vremena povijesna zbivanja. U 
lirski jezik K., uvijek s ukusom 
i mjerom, unosi moderni vele- 
gradski vokabular stvarajući slo- 
bodnom igrom metafora složene 
i iznenađujuće kombinacije jezič- 
ne mašte. Autorova poetološka 
potka je »virtuoznost« pa on od 
pjesme zahtijeva »eleganciju, la- 
koću i intelektualnu vedrinu«; a 
to nameće usporedbu sa stilskom 
tradicijom koju K. dobro pozna- 
je, i koja preko francuskog sim- 
bolizma seže dalje u prošlost: do 
manirističke lirike 17. stoljeća. 
Teorijske nazore i kritička isku- 
stva iznio je u knjizi eseja 
Okršaj s priviđenjima (Schatten- 
gefecht, 1964). 

Antologija novije nemačke lirike (1. Iva- 
nji.i B. Živojinović), Beograd 1956; Anto- 
logija svjetske lirike, Zagreb 1956, 1965. 

VzZ 


KSENOFONT (Ksenophćn, 
oko 430—354. prije n. e.), grčki 
pisac. Iako rodom Atenjanin, bio 
je protivnik atenske demokracije 
i poklonik aristokratskoga spar- 
tanskog uređenja. Neko je vrije- 
me bio Sokratov učenik, ali je 
kasnije postao najamni ratnik. 
Sudjelovao je u vojnom pothvatu 
Kira Mlađega koji je htio svrg- 
nuti s perzijskoga prijestolja 
svoga brata Artakserksa, Kir po- 

gine u boju (401. prije n. e.), nje- 
govi perzijski pristaše izmire se 
s kraljem, a grčki odred od deset 
tisuća plaćenika nađe se osam- 
ljen u unutrašnjosti velike perzij- 
ske države. K. se isticao prilikom 
povlačenja grčkih plaćenika koje 
je iz okolice Babilona sretno do- 
veo do Trapezunta. Poslije se 
bori na strani Spartanaca i zato 
ga Atenjani u odsutnosti osude 
zbog izdaje. Spartanci mu po- 
klone imanje gdje je boravio ba- 
veći se zemljoradnjom i književ- 
nim radom. Umro je u Korintu. 
Od Ksenofontovih povijesnih dje- 
la najvećim se književnim vred- 
notama odlikuje Anabaza (Kyru 
andbasis), memoari o Kirovoj 
ekspediciji i povlačenju deset ti- 
suća grčkih plaćenika. Djelo je po- 
dijeljeno u aleksandrijsko doba 
na sedam knjiga. Ime je dobila 
po sadržaju u prvoj knjizi, tj. po 
uspinjanju = andbasis, a to je put 
Kirove vojske iz maloazijskoga 
primorja u unutrašnjost Azije do 
sela Kunakse, blizu Babilona. Taj 
je pothvat opisao i strateg Sofe- 
net koji nije dovoljno istaknuo 
Ksenofontove zasluge. Zato K. 
piše Anabazu pod pseudonimom 
Temistogen (»sin pravde«) Sira- 
kužanin. Po tome je prvi pseudo- 
nimni pisac za kojega zna povi- 
jest književnosti. O sebi govori 
u trećem licu. Vrlo jednostavno 
i jasno izlaganje izmjenjuje se 
s razmišljanjima i govorima. Ka- 
rakteristike_ što ih daje Kiru i 
poginulim grčkim vojskovođama 
vrlo su zanimljive kao prvi po- 
kušaji  sažetoga = individualnog 
portreta koji pogađa najvažnije 
crte ličnosti. Djelo je vrijedno 
zbog obilja geografskih i etno- 
grafskih podataka, a ujedno je i 


važan izvor za poznavanje ratne 
vještine tadašnjeg vremena. Sli- 
ku idealna vladara prikazao je u 
djelu Kirupedija (Kyru paideta = 
Odgoj Kirov, 8 knjiga). Po građi 
i načinu obrade ide među povi- 
jesna, filozofska i politička djela. 
U njemu prikazuje život Kira 
Starijeg (558—529. prije n. €.), 
utemeljitelja velike perzijske dr- 
žave. U liku Kira htio je prika- 
zati uzor vladara i vojskovođe. 
S povijesnom građom postupa 
vrlo slobodno. Tako je u Kirovu 
liku spojio osobine karaktera So- 
krata, Agezilaja i Kira Mlađega. 
Pozitivna svojstva glavnog  ju- 
naka prikazana su kao rezultat 
pravilna odgoja u kojem je sa 
Sokratovim učenjem spojena 
spartanska disciplina. Kirupedija 
nije pravo povijesno djelo, već 
u većoj mjeri pedagoško-politički 
tendenciozni roman. K. je po tom 
prvi romanopisac, a Kirupedija 
prvi evropski roman. Od mnogih 
manjih Ksenofontovih spisa jed- 
ni su filozofski i u vezi su sa 
Sokratom, drugi su moralno-po- 
litičkog, a treći didaktičkoga ka- 
raktera. Umjetnost književnoga 
portreta je novina koju je unio 
u grčku historiografiju. Prikazi- 
vanje mu se odlikuje mirom, jed- 
nostavnošću i izvanrednom jasno- 
ćom. No njegovu izrazu često 
nedostaje snaga, a pričanje je 
pokatkada odviše — jednolično. 
Neki antički kritičari držali su 
njegovu prozu uzorom čistoće 
atičkog dijalekta, iako u njego- 
vu jeziku ima podosta riječi iz 
jonskoga dijalekta i pjesničkog 
jezika. Od svih Ksenofontovih 
djela najveći uspjeh imala je Ki- 
rupedija. Postala je uzorom kas- 
nijim piscima, a prihvatili su je 


26 Strani pisci 


KUKUČIN 


i Kinici koji su se u svojim po- 
pularnim predavanjima služili i 
Ksenofontovim spisima. U bizant- 
skoj se književnosti javlja inte- 
res za Ksenofontove historijske 
spise. Odjeci Kirupedije doprli 
su u 17. stoljeću i u Francusku. 
U Njemačkoj je Kirupedija mila 
lektira Wielandu. 

O gospodarstvu (J. Avramović), Beograd 
1826; Spomeni _ Sokratovi (V. Radišić), 
Beograd 1853; Gozba (F, Petračić), Zagreb 
1897; Izabrani spisi, I dio: Kirupedija (S. 
Senc), II dio: Anabaza (S. Senc); Spo- 
meni Sokratovi i O gospodarstvu (M. Ku- 


zimić), Zagreb 1898—1899; Uspomene o S0- 
kratu (M. N. Đurić), Beograd 1964. 


ms 


KUKUČIN, Martin (Mar- 
tin Kukučin, pravim imenom 
Matej Bencur, 1860—1928), slo- 
vački pripovjedač, realist. Nakon 
završena studija pedagogije bio 
je učitelj, a zatim odlazi u Prag 
na studij medicine, koji je i za- 
vršio 1893. Od 1894. do 1908. živio 
je na otoku Braču, a potom u 
Južnoj Americi. Nakon prvoga 
svjetskog rata vratio se u Ju- 
goslaviju i umro u Lipiku. Knji- 
ževno mu je djelo nastalo pod 
utjecajem ruskog realizma (Go- 
golja, Turgenjeva i Tolstoja). U 
književnost je ušao već 1883. i 
sve do 1893. svoje je radove 
štampao u »Slovenskim pohl'adi- 
ma«. Imao je vrlo jak smisao za 
plastično i dramatsko prikaziva- 
nje seoskih ljudi i događaja, fin 
osjećaj za životni realizam, koji 
je čas pun humora, čas pun tra- 
gike. Autor je niza pripovijedaka 
i crtica iz života slovačkog i hr- 
vatskog sela i iz života slovačkih 
emigranata u Americi. Glavne su 
mu knjige proze: Šarena junica 
(Rysavd jalovica, 1885), Svjetlo 

KUMAR 
KUO MO-DŽO 


i sjene (Tiene i svietlo, 1887), 
Regruti (Rekruti, 1891), Dani 
gnjeva (Dies irae, 1893). U mno- 
gim njegovim djelima realno je 
prikazan raspad patrijarhalnog 
života pod udarcem kapitalizma, 
propadanje zanatlija i seljaka 
koji moraju napustiti svoju do- 
movinu. U ovećoj noveli Mlade 
godine (Mladć letd, 1899) K. pri- 
kazuje studentski život u tada- 
šnjem društvu. Pod utjecajem 
boravka u Dalmaciji nikla su dje- 
la Svadba (1896) i kasnije roman 
s tematikom iseljenika Kuća na 
padini (Dom v strdni, 1903—04, 
u knjizi 1922). I u kasnijem stva- 
ranju vratio se problemu iselje- 
nika i emigranata u romanu Mati 
zove (Mat' vola, 1926—27), ali 
umjetničku snagu prvog romana 
(Kuća na padini) nije više dosti- 
gao. Obrađivao je i teme iz vre- 
mena slovačkog ustanka god. 
1848—49. Okušao se i u drama- 
tici, ali bez većeg uspjeha (soci- 


jalna drama Komasacija, 1907. 
idr). 
Leše (B. Nižetić), Zagreb 1930. 

bš 


KUMAR, Džainendra 
(Džainendra Kumar, 1905), suvre- 
meni indijski književnik, prota- 
gonist novih tendencija u prozi 
poslije  kritičko-realističkih  na- 
stojanja Premčanda (v.), koji ga 
i potiče na rad. Ostajući human 
poput svoga prethodnika, ima- 
jući i dalje malog indijskog čo- 
vjeka u fokusu, pisac prevladava 
naivnost i jednostranost, još uvi- 
jek prisutnu kod Premčanda, i 
unosi moderna shvaćanja u obra- 
di individua. Zatvaran zbog po- 
litičke djelatnosti pod engleskom 

upravom, siromašan, doživio je 
kao velik poticaj primanje prvog 
honorara za novelu, te tridesetih 
godina objavljuje niz zbirki pri- 
povijedaka, tako Omča (Phansi, 
1929), Princeza mjesečeve zemlje 
(Nilam deš ki radž kanja, 1933), 
Jedna noć (Ek rat, 1933), Dvije 
ptice (Do čidijan, 1935), i četiri 
romana, među kojima se ističe 
Ostavka (Tjaga patra, 1936). To 
djelo mu donosi slavu kao jedno 
od najistaknutijih = književnih 
ostvarenja na hindiju između 
dva rata; glavni lik, Mina, dje- 
vojka plemenite duše, koju soci- 
jalne prilike tjeraju u redove 
posljednjeg društvenog taloga, 
najpotresniji je lik suvremene 
indijske književnosti. Bliskost 
gandhizmu, uz ostale filozofske 
i umjetničke komponente, stvara 
od Kumara ne samo pisca nego 
i zrelog mislioca. Poslije zastoja 
od desetak godina, K. se opet 
javlja romanima koje najprije 
objavljuje u tjednicima. Ističe se 
Iluzija (Vivart, 1952). Uznemiren 
duh, možda isuviše senzibilan i 
neprilagodljiv, on je ogorčen pro- 
tivnik svrstavanja ljudskih reak- 
cija u kategorije, pa je po toj 
individualističkoj tendenciji, koja 
je kasnije etiketirana kao egzi- 
stencijalizam, začetnik nove epo- 
he u prozi na hindiju. 
is 
KUNANBAJEV —> Abaj 
Kunanbajev 


KUNJA —> Cunha 


KUO MO-DŽO (1892), ki- 
neski pjesnik, pripovjedač, dra- 
matičar, publicist i politički rad- 
nik. Potječe iz kultivirane obite- 
lji, koja mu je ulila ljubav prema 


poeziji iz klasične epohe, »zlat- 
nog vijeka« kineske književnosti 
iz perioda dinastije T'ang. Tu 
treba tražiti savršenstvo forme i 
romantičarski prizvuk kasnijeg 
njegova stvaralaštva.  Kompo- 
nenta angažiranosti proistječe iz 
njegova prihvaćanja marksizma 
i borbe _ za socijalističku Kinu. 
Treća je komponenta njegove 
djelatnosti snažna — prisutnost 
utjecaja velikih imena zapadnih 
književnosti prvih decenija na- 
šega stoljeća. Poznatija su mu 
pjesnička djela, a naročito ranije 
zbirke pjesama Božica (Nu-šen, 
1921, nazvana tako po najvećoj 
poemi) i Zvjezdani svod (Hsin 
kung, 1923). Prozna su mu djela 
često s povijesnom tematikom, 
tako Opalo lišće (Lau hua, 1925), 
Maslina (Kan-lan, 1926) i autobio- 
grafija Pomlađenje (Džou-nien ši- 
-taj, 1928). I u dramama uzima 
teme iz kineske prošlosti, ali ih 
obrađuje ističući paralelizam sa 
suvremenim zbivanjem:  Tigrov 
znak (Hu-fu, 1942), Č'u Juan (po 
gotovo mitskom liku književnika 
i državnika iz 4. st, prije n. €.) 
i druge. Objavio je i više zbor- 
nika literarno-publicističkih čla- 
naka i eseja. 

is 


KUPALA, Janka (pravim 
imenom Jan Damenikavič Luce- 
vič, 1882—1942), bjeloruski pjes- 
nik. Isprva je često mijenjao za- 
nimanja u potrazi za zaradom i 
prošao je životni put nalik na 
onaj Gorkoga (v.); od 1912. sura- 
đuje u novinama »Naša niva« i 
radi na kulturnom podizanju bje- 
loruskog naroda. Poslije 1917. ste- 
kao je opća priznanja i već 1925. 


KUPALA 
KUPRIN 


dobio naslov »narodnog  pjes- 
nika« BSSR. U predrevolucionar- 
noj poeziji zvuče pretežno motivi 
tuge i bola zbog teške sudbine 
bjeloruskog naroda (Frula — Ža- 
lejka, 1908; Guslar — Gusljar, 
1910), ali u lirskim dramama 
odjekuju note revolucionarnog 
optimizma (Rastureno gnijezdo 
—  Raskidanae gnjazdo, 1913). 
Isprva u njegovoj poeziji ima 
elemenata simbolizma ali oni 
izostaju poslije revolucije, prem- 
da mu lirika i nadalje zadržava 
melodioznost, umijeće stvaranja 
nadahnuta pejzaža i dubok osje- 
ćaj patriotizma naroda koji je 
bio »Niobom među narodima«. 
U zbirci Nenazvano (Beznazou- 
naje, 1925) K. iznosi svoje misli 
i osjećaje o sudbinama Bjelo- 
rusa poslije revolucije, a u 
zbornicima iz tridesetih godina 
uklapa se u tokove sovjetske 
književnosti onoga vremena i 
govori o bjeloruskom  sovjet- 
skom patriotizmu i sudjelovanju 
Bjelorusa u izgradnji zemlje. 
Poznat je i kao prevodilac s ru- 
skog, poljskog i ukrajinskog je- 
zika: upravo je on najviše pro- 
širio poznavanje bjeloruske knji- 
ževnosti izvan nacionalnih gra- 
nica, pa i izvan SSSR-a, time što 
je usavršio bjeloruski pjesnički 
jezik i osposobio ga za izricanje 
složenijih osjećaja i primjenu 
mođernijih pjesničkih oblika. 
Antologija svjetske lirike, Zagreb 1956, 
1965. 


af 
KUPER —> Cooper 


KUPRIN, Aleksandr Iva- 
novič (1870—1938), ruski pripo- 
vjedač. Bio je oficir, poslije re- 

KUR'AN 


volucije emigrirao (1923), ali se 
pred smrt vratio u SSSR (1937). 
Romani obrađuju društveno zna- 
čajne teme: kapitalizam koji 
proždire ljude (Moloh, 1896), voj- 
nički život u garnizonu (Dvoboj 
— Duel', 1905), prostituciju (Ja- 
ma, 1910). Novele su tematski 
raznorodne, a pretežno su vezane 
za likove ljudi izvan užeg dru- 
štvenog okvira: vojnika (Na pri- 
jelomu — Na perelome, 1905), 
pijanaca (Gambrinus, 1907), arti- 
sta (U cirkusu — V cyrke, 1902), 
stanovnika močvarnih predjela 
(Olesja, 1898), ribara (Listrigo- 
ny, 1908—11) ili pak životinja 
(Smaragd — Izumrud, 1907). 
Mnogo pažnje posvećuje ženskim 
likovima i erotici. U novelama 
nema značajnih socijalnih i mo- 
ralnih ideja, ali su fabularno za- 
nimljive, privlačive zbog egzotič- 
ne sredine u kojoj se kreću li- 
kovi, a nekada i naivno-senti- 
mentalno intonirane. 

Gambrinus (K. Petrović), Zagreb 1949: 
Priče za decu (A. Đurić), Beograd 1950; 
Moloh i druge pripovijesti (J. Kušan), 
Zagreb 1951; Pripovijetke (J. Kušan), 
Zagreb 1952; Dvoboj (N. Nikolajević) — 


Jama (J. Maksimović) — Grivna_od gra- 
nata (K. Cvetković), Beograd 1953. 
af 


KUR'AN (al-Qur'An: »što 
je za čitanje«, 612—639), musli- 
manska sveta knjiga. Sadrži tek- 
stove koje je po islamskom uče- 
nju melek (anđeo) Džabrail (ark- 
anđeo Gabrijel) u raznim vre- 
menskim razmacima objavljivao 
proroku Muhamedu u gradovima 
Meki i Medini. Sastavljen je od 
114 poglavlja (sura) vrlo razli- 
čite duljine. U kur'anskom tekstu 
te sure nisu poredane po vre- 
menu nastanka nego po duljini, 

i to tako da dulje dolaze ispred 
kraćih. Kritička su istraživanja 
u svemu bitnome potvrdila islam- 
sku tradiciju po kojoj za Muha- 
medova života nije postojala ko- 
načna redakcija Kur'ana. Muha- 
med je objavljene tekstove dik- 
tirao pisarima, a njegovi su ih 
učenici i sljedbenici odmah učili 
napamet. Kad se poslije Muha- 
medove smrti islam raširio, do- 
šlo je do kolebanja i nesigurnosti 
u predaji kur'anskih tekstova. 
Zato je prvi kalif Abu Bakr na- 
redio da se svi dijelovi Kur'ana 
sastave u čvrst korpus tekstova. 
Treći je kalif Osman god. 645. 
sazvao komisiju koja je izra- 
dila konačnu službenu recenziju. 
Kur'an sadrži vjerska učenja, mo- 
ralne i zakonske propise. U nje- 
mu se susreću mnoge povijesne 
i književne predaje, preuzete 
većinom iz Biblije (v.), i to više 
iz apokrifne literature. Ali je sva 
ta građa posve podređena Muha- 
medovoj strogo monoteističkoj 
viziji svijeta i strastvenoj propo- 
vijedi moralnih načela. Zato su 
pripovjedački motivi ugrađeni u 
pouke, naloge i opomene. Svim 
tekstovima dominira etičko opre- 
djeljenje, snažno u svojoj ele- 
mentarnoj jednostavnosti. Glavna 
je svrha Kur'ana da djeluje na 
svoje slušaoce i da ih predobije 
ih osvoji uvjerljivošću svojih ri- 
ječi. U tome je Kur'an ostao ne- 
nadmašen i predstavlja vrhunac 
arapskoga proznog stila. To je 
ritmička proza, ali tako slobodna 
da nikad ne prelazi u vezani me- 
tar. Njezin je ritam odnjegovan 
uz usklađeni hod deva u kara- 
vani, prikladan za recitiranje na 
putu. Smislene cjeline u rečenici 


i odlomku pomno su raspoređe- 
ne, što je istaknuto i brojnim ali- 
teracijama i srokovima. Uza svu 
dotjeranost taj stil ostaje priro- 
dan i jednostavan. K. je imao 
golem utjecaj na arapsku i islam- 
sku kulturu uopće. Dao je uzor 
za arapski književni jezik i po- 
ticaj razvoju svih važnijih znan- 
stvenih disciplina. Još je i danas 
ključ za razumijevanje naroda i 
etničkih skupina islamske kultu- 
re. U Evropi je njegovo prouča- 
vanje počelo s križarskim rato- 
vima, isprva u polemičke svrhe. 
Prvi je prijevod na latinski izvr- 
šen u 12. st., a iz njega je u 16. 
i 17. st. preveden na više evrop- 
skih jezika. Od početka 18. st. 
pojavljuje se u Evropi zanimanje 
za islam koje nije potaknuto 
antagonističkim pobudama, pa se 
i K. počinje temeljito i objektiv- 
no proučavati. X. je bitno važan 
ne samo u okviru nasljeđa islam- 
ske tradicije nego i po značajnim 
arapskim i islamskim elementi- 
ma koji su još od srednjega vi- 
jeka čvrsto ugrađeni u evropsku 
kulturu. 


Koran (Mićo Ljubibratić, s francuskoga), 
Bcograd 1895; Kur'an časni (Hafiz Muha- 
med. Pandža — Džemaluddin Čaušević), 
Sarajevo 1937; Kuran (Hadži Ali Riza Ka- 
rabeg), Mostar 1937. i Sarajevo 1942; Sve- 
tu celom opomene — Iz Kur'ana časnog 
(izbor prema prijevodu M. Ljubibratića), 
Bcograd 1967. 


rk 


KVAZIMODO —> 
Quasimodo 


KVINTILIJAN, Marko 
Fabije (Marcus Fabius Quintilia- 
nus, oko 35—95), rimski teoreti- 
čar govorništva. Nakon školova- 
nja u Rimu vratio se u rodnu 


KVINTILIJAN 


Hispaniju, a zatim decenije pro- 
veo ponovo u glavnom gradu kao 
vrlo ugledan profesor retorike, 
prvi kojega je plaćala država. 
Glavno mu je djelo Obrazovanje 
govornika (Institutio oratoria, 12 
knjiga) što ga je potkraj života 
sastavio, saževši u njemu bogatu 
tradiciju grčke i osobito rimske 
retoričke teorije. Na svakoj se 
stranici osjeća plodno i dugo- 
trajno pedagoško iskustvo, po- 
svuda je prisutna fina, časna, slo- 
bodna ličnost autora, koji je i 
iznad teorije htio i znao ostvariti 
sveobuhvatan program odgoja 
govornika kao cjelovite ličnosti. 
U tome mu je također bio idea- 
lom Ciceron (v.), čiji stil K. do- 
sljedno, u oštroj reakciji protiv 
»novog stila« (v. Seneka) svojih 
suvremenika, ističe kao apsolu- 
tan uzor proznoga stvaranja. Ti- 
me će »ciceronizmu« osigurati 
prvenstvo kroz srednji vijek i od 
renesanse sve do 20. st. Bez sum- 
nje najkompletniji, ako i ne uvi- 
jek najdublji kompendij antičko- 
ga retoričkog učenja, Obrazovanje 
govornika na svojim elegantnom 
ležernošću pisanim stranicama 
sadržava i dvije cjeline koje po 
književnopovijesnom značenju 
odnosno po retoričko-poetičkim 
odjecima u Evropi nadilaze sve 
ostale dijelove knjige. Prva je 
takva cjelina u 10. knjizi, gdje 
autor — s namjerom da upozori 
na književna djela koja su ko- 
risna za obrazovanje govornika 
— u pregledu prikazuje povijesni 
razvoj grčke i rimske književno- 
sti, što je jedini pregled te vrste 
u antici, odmjeren i istančan u 
estetskim sudovima, sažet i s 
mjestimičnim komparativnim pri- 
stupom. Druga cjelina obuhvaća 

KYD 
LA BRUYERE 


8. i 9. knjigu te pruža potpun 
sistem tropa i figura koji će kao 
»ukrasi« proznog i pjesničkog 
stila postati, prvenstveno Kvinti- 
lijanovom zaslugom, integralnim 
dijelom evropskih retorika, poeti- 
ka i stilistika do duboko u 19. st. 
Lišena normativnosti i s moder- 
niziranom = terminologijom, ta 
osnovna stilska sredstva i danas 
su predmetom interesa teoreti- 
čara te kadšto i u doslovnim 
Kvintilijanovim — formulacijama 
sadržavaju čar svježine, jer ih je 
pisao autor koji je i po tradiciji, 
što mu je prethodila, i po vla- 
stitu talentu bio sposoban osje- 
titi vrednote pisane i govorene 
riječi. 

Obrazovanje govornika — Odabrane stra- 


ne (P. Pejčinović), Sarajevo 1967. 
VV 


KYD, Thomas (Tomas 
Kid, 1557?—1595?), engleski dra- 
matičar. Njegova Španjolska tra- 
gedđija (The Spanish Tragedv, 
1592—94) ubraja se među najpo- 
pularnije elizabetanske komade 
prije pojave Shakespearea (v.). 
Sa stanovišta povijesti engleskog 
kazališta značaj je ove tragedije 
mnogostruk. Zasnovana je na 


LA BRUYERE, Jean de 
(Žan d la Brijer, 1645—1696), 
francuski pisac-moralist. Skrom- 
noga građanskog porijekla, kao 
odgojitelj dolazi na Dvor. Cio 
život patit će od tog podređenog 

motivu osvete koji se kasnije, na 
razmeđu 16. i 17. stoljeća, pojav- 
ljuje u raznim varijantama kod 
mnogih dramatičara, a napose 
kod Webstera (v.) i Shakespea- 
rea. Radnja ove tragedije u kojoj 
dominiraju nasilja i strasti i u 
kojoj se pojavljuje duh, svjedoči 
o vezi engleskog teatra sa Sene- 
kom (v.). Kydov se izuzetan 
dramski talenat pokazuje u na- 
stojanju da karakterizaciju liko- 
va, ma koliko bila još jednostra- 
na, poveže s radnjom. Osobito je 
zanimljiva sličnost između Špa- 
njolske tragedije i Hamleta koja 
se ne zaustavlja na identičnosti 
osnovnog motiva već se javlja i 
u takvim postupcima kao što je 
prikazivanje kazališne predstave 
u predstavi. Iako ničim konkret- 
nim nije potvrđena, vrijedna je 
spomena pretpostavka da je K. 
autor drame o Hamletu koja je 
poslužila Shakespeareu kao osno- 
va za njegovu istoimenu trage- 
diju. O ostalom dramskom radu 
Kyda nema pouzdanih podataka. 


Engleske renesansne tragedije (Ž. Simić 
i S. Pandurović), Beograd 1959. 
bkk 


KYRK KYZ —> Četrdeset 
djevojaka 


položaja, što će se očitovati i u 
njegovu djelu. God. 1688. preveo 
je Karaktere grčkog filozofa Te- 
ofrasta (v.), a tom prijevodu 
dodaje  Karaktere ili običaje 
ovog stoljeća (Caracteres ou les 


Moeurs de ce sičcle), koje će 
stalno proširivati novim poglav- 
ljima. La B. je dragocjen svjedok 
svog vremena, koji u 16 poglavlja 
(O gradu, O dvoru, O velikima, 
O bogatstvu, O modi itd.) daje 
kritiku suvremenog društva u 
Francuskoj. I prije njega bilo je 
pisaca kritičara društva, ali on 
jedini prije Rousseaua (v.) ustaje 
protiv privilegija što ih daje 
novac, razotkriva drskost, bru- 
talnost i pokvarenost »velikih«, 
društvenu nepravdu, nered u fi- 
nancijama, što omogućava da se 
neki bogate, a narod trpi. On ide 
još dalje i evocira sliku društva 
u kojem neće vladati povlastice 
i novac nego inteligencija i vrli- 
na. Moralist, La B. oživljava »ka- 
raktere« tipične za njegovo vri- 
jeme, dajući niz živih portreta. 
Suvremenici su tražili i nalazili 
ličnosti koje su La Bruyčreu na- 
vodno služile kao uzor za por- 
trete. Aluzije na aktualne doga- 
đaje ili ličnosti pridonijele su 
velikoj popularnosti njegova dje- 
la kod suvremenika. To je album 
krokija i portreta koji se izmje- 
njuju s refleksijama i mislima. 
La B. ne suprotstavlja, kao ve- 
ćina moralista, moralni portret 
fizičkome, nego iz vanjskih ka- 
rakteristika donosi zaključke o 
karakteru, ističući naročito neke 
osobine. Oširinom, u kojoj ima 
dosta i osobnog nezadovoljstva, 
on skida maske i razotkriva ma- 
ne, pa tako djelo često ima sati- 
ričan karakter. Moral koji pro- 
povijeda nije samo individualni 
moral jer on uviđa društvene 
uzroke zla. Kompozicija je manj- 
kava, ali se zato jezični izraz 
odlikuje preciznošću i raznoliko- 
šću, a psihološki realizam njego- 


LACIS 


vih »karaktera« daje djelu trajnu 
vrijednost. 


Karakteri ili Naravi ovoga veka (D. Ilić), 
Beograd 1953. 
hpm 


LACIS, Vilis (Vilis Lacis, 
1904—1966), letonski pripovjedač. 
Za oktobarske revolucije našao 
se u Sibiru, gdje je upoznao novu 
društvenu stvarnost, djela Gor- 
koga (v.) i ruske klasike. Po po- 
vratku u Letoniju (1921) okušao 
se na raznim poslovima (ribar, 
mornar, lučki radnik) i započeo 
objavljivati (1930) jednostavne i 
istinite priče o gorkim sudbinama 
potlačenih i siromašnih, o njiho- 
vu mučnom traženju smisla i po- 
kušajima otpora nepravednom po- 
retku. Već prvim pripovijetkama 
(Život radnika — Stradnieku 
dzive, 1932) privukao je čitaoce, 
koje je zadržao romanom Riba- 
rov sin (Zvejnieka dečls, 1934), 
gdje uvjerljivo slika surov i opa- 
san život siromašnih i ustrajnih 
baltičkih ribara, njihove nade, 
poraze i sazrijevanja. U međuvre- 
menu je objavio i opsežnu trilo- 
giju Peterokatni grad (Piecstavu 
pilseta), Mord svijeta (Pasaules 
jaras) i Ptice bez krila (Putni 
bez spdrniem, 1931—33), u kojoj 
je epski obuhvatio nekoliko tipič- 
nih sudbina malih ljudi i slom 
njihovih iluzija u bešćutnom vre- 
menu, plastično zacrtavši bitne 
konflikte letonskoga društva. Od 
brojnih kasnijih romana i pripo- 
vijedaka širinom  kroničarskog 
zahvata ističe se trilogija Bura 
(Včtra, 1946—48), prikaz predrat- 
nih, ratnih i poratnih zbivanja u 
piščevoj domovini. Napisao je i 
nekoliko drama (npr. Daleka ce- 
sta — Talais ce|š, 1936). 

mz 

LACLOS 
LA FONTAINE 


LACLOS, Choderlos de 
(Šoderlo d Laklo, 1741—1803), 
francuski romanopisac. Tajnik 
vojvode Orleanskog za vladavine 
Ljudevita XVI, član jakobinskog 
kluba u vrijeme revolucije i arti- 
ljerijski general Napoleonove ar- 
mije, afirmirao se romanom O- 
pasne veze (Les Liaisons dangeu- 
reuses, 1782) kao umjetnik sigur- 
na i istančana talenta. Taj je ro- 
man jedna od onih »opasnih« 
knjiga koje su u predvečerje re- 
volucije  razotkrivale —beznadni 
moral osuđenog društva. Piščeva 
tendencija: ukazati na razvrat, 
cinizam i jalovu životnu filozofiju 
aristokratskih vrhova, ostvarila 
se u suptilnim likovima i pom- 
no odabranoj epistolarnoj for- 
mi. Koncizno, s matematičkom 
tačnošću, razvija pisac finu ana- 
lizu osjećanja i postupaka svojih 
likova, koji, obilježeni svaki svo- 
jim specifičnim stilom, rastu od 
situacije do situacije, od pisma 
do pisma, zadobivši posljednjim 
retkom punu, završenu formu. 
Socijalna tendencija učinila je 
Opasne veze jednom od najpo- 
pularnijih knjiga tadašnjeg bor- 
benog građanstva, a njezine u- 
mjetničke kvalitete učinile su je 
najmilijim romanom i uzorom 
Stendhala (v.). 


Opasne veze ili pisma koja je jedno 
društvo _sabralo 1 objavilo radi pouke 
drugih (D. Milačić), Beograd 1952, 1963; 
Opasne ljubavne veze (D. Smičiklas), 
Zagreb 1955. 

LA FONTAINE, Jean de 
(žan d Lafonten, 1621—1695), 
francuski pjesnik. Potekao je iz 
bogate provincijske građanske 
obitelji, a bio je štićenik viso- 

kih aristokratskih ličnosti. Zbog 
slobodnih političkih stavova u 
trajnoj nemilosti Ljudevita XIV, 
La F. u svom djelu sjedinjuje 
kvalitete velikog klasicista, boga- 
te tradicije evropske renesansne 
poezije i osobine pravoga narod- 
nog pjesnika. Okušao se, poput 
pjesnika 16. st., u svim vrstama 
poezije, unoseći u strogu disci- 
plinu klasicizma bujnost i šare- 
nilo renesansnih ritmova i stilo- 
va, sočnost narodnog jezika. Pr- 
va značajnija djela  (Adonis, 
1658, Climene, 1658. i dr.) po sti- 
lu i ugođaju znatno odudaraju 
od ostalih tvorevina stoljeća. Na- 
pisao je niz elegantnih i duhovi- 
tih pjesmica, koje istom lako- 
ćom govore o krupnim politič- 
kim događajima i o neznatnim 
zgodama s dvora. Vojvotkinji od 
Bouillona posvetio je znameni- 
te stihovane Priče (Contes en 
vers, štampane u 4 knjige 1665, 
1671, 1675. i 1685). Priče predstav- 
ljaju pravu riznicu renesansnih i 
antičkih motiva obrađenih u du- 
hu i po ukusu francuskog 17. st. 
Lišene su, doduše, strastvene 
čulnosti i moralnih razmatranja 
svojih uzora, ali su napisane s 
mnogo inventivnosti, ljupkosti i 
izvanrednog smisla za komično 
kojim je autor znao zaodjeti i 
najlascivnije = Situacije. = Iako 
Priče tretiraju uglavnom ljubav- 
ne i obiteljske teme, mnoge od 
njih, uglavnom originalne po sa- 
držaju, dotiču i ozbiljne društve- 
ne probleme, a hedonističkim 
moralom i vraćanjem na rene- 
sansne ljubavne teme oštro se 
suprotstavljaju službenoj pobož- 
nosti dvora i nastojanjima oko 
kršćanskog preporoda monarhi- 
je. Trajnu su mu slavu donijele 


Basne, izišle pod skromnim na- 
slovom Fables d'Esope mises en 
vers par M. de la Fontaine, 1678. 
i 1679. Njihova ljupka i besprije- 
korna forma, sočan i lagan ritam 
nabijeni su oštrom kritikom be- 
zobzirnih i surovih odnosa, ka- 
rakterističnih za ondašnje dru- 
štvo. U tradicionalnom liku živo- 
tinja žive u Basnama predstav- 
nici svih društvenih slojeva: si- 
lovit parazit plemić, škrtac sit- 
ni buržuj, servilni dvorjanin i, 
kao glavni lik te velike društvene 
komedije: kralj. Majstorska sa- 
tira, koja se »građanski narugala 
plemiću, a aristokratski ismijala 
građanina«, ne dira u malog čo- 
vjeka iz naroda, koji, iako obes- 
pravljen i osiromašen, jedini po- 
sjeduje prave ljudske osobine. 
Kontrast između imućnih i bes- 
pravnih klasa katkada je toliko 
naglašen da se oslobađa zabav- 
nih tradicionalnih rekvizita, pre- 
tvarajući bezazlenu basnu u o- 
tvorenu društvenu satiru (Smrt 
i drvosječa, Podunavski seljak). 
Basne se uvelike razlikuju od 
svojih uzora (v. Ezop, Fedro): 
varirajući poznate motive, one 
su ih lišile formalno didaktičkih 
crta i, presadivši ih na francusko 
tlo, obogatile novim značenjima 
i svježim oblicima. U Basnama 
se La F., uza sve klasicističke 
značajke: jasnoću stila, objek- 
tivno — promatranje stvarnosti, 
propovijedanje humanističkih na- 
čela »zdravog razuma« i »đdobrog 
ukusa«, pokazao kao pravi na- 
rodni pjesnik, To dokazuje u pr- 
vom redu izbor književne vrste 
koja ima dubok narodni korijen, 
odabiranje i obrada motiva koji 
daju sjajnu sliku francuskog 
društva 17. st. i, napokon, dikcija 


LAGERKVIST 


koja, obnavljajući tradicije rene- 
sanse, crpe svoje bogatstvo i 
svježinu iz narodnog jezika. Ša- 
renilu i smjelosti jezika odgova- 
raju i osobine La Fontaineova sti- 
ha. Njegova je prozodija razno- 
vrsna i bogata. U mnogim se ba- 
snama služi čak i slobodnim sti- 
hom najavljujući tako metriku 
romantičara i simbolista, no s 
tom razlikom što su muzika i ri- 
tam stihova Basni strogo podre- 
đeni trezvenoj, misaonoj, racio- 
nalnoj intenciji. Kompozicija La 
Fontaineovih Basni zgušnjava u 
sebi sve elemente prave male 
drame: one imaju svoj uvod, in- 
trigu i rasplet, gusto su ispreple- 
tene dijalozima i slikaju ličnosti 
dramski — njihovim vlastitim je- 
zikom i vlastitim postupcima. 


Basne (S. Ježić), Zagreb 1948, 1964; Basne 
(M. Vidojković), Beograd 1951; Basne (D. 
Ilić), Beograd 1963. 


mw 


LAGERKVIST, Pir (Per 
Lagerkvist, 1891), švedski pripo- 
vjedač, dramatičari pjesnik. 
Ulazi u književnost u vrijeme 
prvoga svjetskog rata i ubrzo po- 
staje jedan od najistaknutijih 
suvremenih pisaca u Švedskoj. 
Godine 1951. dobio je Nobelovu 
nagradu. Književni mu je rad 
bogat i raznolik. L. je misaon pi- 
sac, čiji je razvoj neobično slo- 
žen. U ranijim njegovim djelima 
osjeća se strah od života, svoj- 
stven ratnoj generaciji pisaca. 
Zapada u mračni pesimizam, 
koji poslije ustupa mjesto vjeri u 
čovjeka i život. Poznat je stoga 
iskreni humanizam, koji daje pe- 
čat najboljim Lagerkvistovim o- 
stvarenjima. L. želi uvjerljivo i 

LAGERLGF 


na uzbudljiv način izricati poru- 
ku o čovjeku te se često služi 
stilskim postupcima ekspresioni- 
sta i mnogo upotrebljava simbo- 
le. Kao pripovjedač istakao se 
vrlo _ rano; pripovijest Vječni 
smiješak (Det eviga  leendet, 
1920) ubraja se među najbolja 
njegova djela te vrste. U toj lir- 
skoj, mističnoj i simboličnoj pri- 
povijesti, koja se događa na 
»drugom  svijetu«, L. razmišlja 
O svrsi života, iznoseći svoje mi- 
sli u riječima mrtvih. Život je je- 
dino što vrijedi i što mi posjedu- 
jemo, to je zaključak pisca. L. je 
poznat u svijetu i zbog antinaci- 
stičkog stava, koji je književno 
oblikovao u žestokoj satiri Krv- 
nik (Bodeln, 1933). Tu prikazuje 
jezovit pohod Krvnika kroz ljud- 
sku povijest i na kraju ga dovodi 
do krvavih nacističkih orgija, u 
kojima krvnikova nakazna rabo- 
ta dolazi do vrhunca. Jarke boje 
i zgusnut književni izraz pobu- 
đuju snažan dojam u čitaoca ko- 
ji u toj pripovijesti doživljava 
strašno svjedočanstvo o zlu na 
svijetu. Zanimljivo je prikazan 
lik Krvnika, koji je »mač ljud- 
ski«, tj. čovjek pozvan da proli- 
jeva krv, dok u sebi prezire svoj 
zanat. U dužoj pripovijesti Ke- 
pec (Dwirgen, 1944) L. crta u is- 
toimenom glavnom liku svjesno 
zlo. Pričajući u prvom licu, L. 
razglaba o ljudima i životu kroz 
usta pronicljiva, ali zla bića. 
Okvir je povijesni: Kepec živi 
na nekom renesansnom dvoru, 
no njegova su razmišljanja o lju- 
dima i društvu vanvremenska sa- 
tira. Problemu zla posvećen je i 
roman s biblijskom tematikom 
Baraba (Barabbas, 1950). 

Kepec (M. Stojanović), Beograd 1953; An- 
tologija svjetske lirike, Zagreb 1956, 1965; 
Krvnik i druge priče (J. Tabak i M. Sto- 
janović), Zagreb 1956; Baraba. Sibila. Ahas- 
verova smrt (M. Stojanović), Sarajevo 1961; 
Moderna nordijska poezija (I. Slamnig i 
A. Šoljan), Sarajevo 1961; Krvnik. Vječni 
smiješak (J. Tabak), Beograd 1964. 

LAGERLOF, Selma (Sel. 
ma Lagerlef, 1858—1940), šved- 
ska književnica. Trajni je uspjeh 
požnjela svojim prvencem, ciklu- 
som pripovijedaka o Gosti Ber- 
lingu  (Gosta  Berlings saga, 
1891); u taj je istančan prikaz 
domaćega vlastelinskog života na 
početku 19. st. utkano pripovje- 
dačko blago pučkih bajki i le- 
gendi iz spisateljičina zavičaja. 
Djelo se smatra prvim i najbo- 
ljim ostvarenjem skandinavske 
neoromantike, a svestrano je od- 
jeknulo i širom Evrope. Potresne 
epizode iz života vjerskih sekti 
dale su građu za dvodijelni ro- 
iman Jerusalem  (1901—02). Iz- 
među mnogobrojnih romana, po- 
vijesnih pripovijedaka, bajki i 
legendi kasnijih godina naročitu 
pažnju zaslužuje knjiga za djecu 
Čudnovato putovanje Nilsa Hol- 
gerssona (Nils Holgerssons un- 
derbara resa genom Sverige, 
1906-—07): putne zgode malena 
dječaka, koji u letu na leđima 
guske upoznaje prostranstva i 
ljepote domovine, sretno sjedi- 
njuju pjesničko i didaktičko u- 
mijeće pripovjedačevo. S. L. do- 
bila je Nobelovu nagradu 1909. 


Jerusalim (N. Andrić), Zagreb 1917; 
Blago gospodina Arnea, Zagreb 1917, Sa- 
rajevo (V. Vujasinović) 1920; Legenđe o 
Kristu (B. Horvat), Zagreb 1930; Ana 
Sviird (J. Sedmak), Zagreb 1945; Mali 
Trold, Beograd 1946; Čudnovato putovanje 
Nilsa Holgersona (prir. J. Krsmanović i 
D. Guteša), Beograd 1952; Gesta Berling 


(P. Milojević), Subotica—Beograd 1958; 
Saga o Nilsu Holgersonu (J. Protić-Krsma- 
nović i D. Guteša), Beograd 1966. 

LAKLO —> Laclos 
LAKSNES —> Laxness 


LAMARTINE, Alphonse 
de (Alfons d Lamartin, 1790— 
—1869), francuski pjesnik, pripo- 
vjedač, povjesničar. Pjesnik sta- 
rijeg pokoljenja romantičara i 
društva restauracije, istakao se 
i kao značajan političar i vrstan 
diplomat. Zahvaljujući  liberal- 
nim stavovima izbio je 1848. čak 
na čelo privremene vlade. Od- 
lučnim otporom protiv pobune 
pariških masa uništio je svoju 
političku popularnost. Starost je 
proživio u bijedi, u trajnoj nemi- 
losti Napoleona III. Lamartineo- 
va se poezija tačno poklapa sa 
zahtjevom francuskog društva 
dvadesetih godina prošlog stolje- 
ća, koje poslije revolucionarnog 
junaštva i ateizma traži senti- 
mentalnost i obnovu religije: ona 
je ne samo intiman izraz pjesni- 
kove bolne osjećajnosti već je u 
mnogim — vidovima — stihovana 
Chateaubriandova apologija Duh 
kršćanstva (v. Chateaubriand). 
Pjesme zbirke Poetske meditacije 
(Les Mćditations postiques, 1820) 
predstavljaju poslije 1700. prvu 
autentičnu ljubavnu liriku u 
francuskoj poeziji (Samoća, Do- 
lina, Jezero, Jesen). Nove medi- 
tacije (Nouvelles  meditations, 
1823), iako hladnije primljene, 
znače sazrijevanje pjesničkog iz- 
raza. Pjesničke i vjerske harmo- 
nije (Harmonies počtiques et re- 
ligieuses, 1830) savršena su sin- 
teza duha restauracije i široke, 


LAMARTINE 


pjevne emfaze Italije, gdje je L. 
proveo svoje najbolje dane. In- 
spiracija je Harmonija bogata i 
uzvišena: veličanje prirode _i 
boga (Hrast, Vječnost prirode, 
Jehova), refleksije o sudbini čo- 
vjekovoj (Čovječanstvo, Novissi- 
ma verba), evokacije djetinjstva 
i rodnog kraja (Milly ili Rodna 
zemlja). Istančan pjesnikov smi- 
sao za melodiju i ritam dosegao 
je tu svoj najbogatiji izraz. 
Dugogodišnja Lamartineova želja 
da napiše veliko epsko djelo o 
ljudskoj sudbini ostvarila se sa- 
mo djelomično u epovima Joce- 
lvn (1836) i Pad anđela _ (La 
Chute d'un ange, 1838). Jocelyn 
pjeva o pročišćenju duše u patnji 
i samoodricanju. Spontanim li- 
rizmom, neposrednošću  karak- 
tera, obiljem suza i bola neo- 
bično se svidio tadašnjoj publici. 
Pad anđela grandiozan je ep o 
anđelu palom zbog ljubavi prema 
smrtnoj ženi. Zbirka Smirenje 
(Les Recueillements, 1839) odra- 
žava pjesnikove političke stavove 
i plemenita, utopistička gledanja 
na razvoj društva. Da uzdrma 
moral i svijest svojih suvreme- 
nika uoči nove revolucije L. piše 
Povijest žirondinaca (L'Histoire 
des Girondins, 1847). Od posljed- 
njih djela pisanih za prodaju i 
otplatu dugova treba istaći ele- 
giju o prohujalom životu Vinova 
loza i kuća (La Vigne et la mai- 
son, 1857), koja predstavlja re- 
mek-djelo romantičarskog  liri- 
zma. 

Lamartinova istorija žirondinstva, Beograd 


1875; Graziella (A. Orešković), Karlovac 
1883; Francuska lirika, Zagreb 1941; Iz 


francuske lirike (V. Košutić), Beograd 
1955; Antologija svjetske lirike, Zagreb 
1956, 1965. 

LAO šE 


LARBAUD 
LANDN —> London 
LAO ŠE (pravim imenom 
Šu Še-ju 1898—1966?), kineski 


književnik, borac za uvođenje go- 
vornog jezika u književnost. Dva- 
desetih godina odlazi u Englesku, 
gdje predaje kinesku književnost. 
Tu piše roman Dvojica s prezi- 
menom Ma (Er Ma, 1932), gdje 
uspoređuje Engleze i Kineze. Dje- 
la mu se tematski i formalno na- 
stavljaju na književnost realizma 
s kraja 19. st., sve do pripovije- 
sti Bijeli i crni Li (1933), koja je 
prekretnica. Poslije nje cjelokup- 
na je djelatnost piščeva izrazito 
angažirana. 1933—37 objavljuje 
nekoliko zbirki pripovijedaka i 
roman Deva Šan-ce (Luo-tuo Šan- 
-ce, 1935), poznat i kao Rikša (u 
nas Kuli), koji mu je donio po- 
pularnost. U njemu se opisuje 
život pekinškog rikše, koji za 
same tri godine rada postaje od 
mladića, snažna poput stabla, 
bolesna, nemoćna sjena, skrhano 
biće koje se ničemu ne nada i 
umije samo automatski vući ko- 
lica. 1946. je otputovao u Ameri- 
ku, gdje je napisao trilogiju Će- 
tiri pokoljenja jedne obitelji (Su- 
-ši tung tang, 1946—51) u kojoj 
prikazuje Peking u godinama ja- 
panske okupacije. Poslije pobje- 
de revolucije u Kini vratio se u 
domovinu. Tada je napisao više 
dramskih radova koji odražavaju 
život i odnose u novoj Kini, a 
pisac u njima kadšto direkino 
zagovara ovu ili onu unutrašnje- 
političku akciju vlasti. 


Mjesečev srp (N. Sokolovski i M. Ristić), 
Sarajevo 1956; Kuli iz Pekinga (J. Stoja- 
nović), Beograd 1958. 

LARBAUD, Valćry (Vale- 
ri Larbo, 1881—1957), francuski 
pjesnik, pripovjedač i esejist. 
Mnogo je putovao i rano upo- 
znao čar lutanja i stalnih pro- 
mijena. Pjesnik je ničim sputanog 
kozmopolitizma, raskošne razno- 
likosti dojmova i snažnih sinko- 
piranih ritmova koji treba da su- 
geriraju tutanj vlakova ili lupa- 
nje brodskih mašina (Pjesme bo- 
gatog amatera — Počmes d'un 
riche amateur, 1908, i Pjesme 
A. O. Barnabootha -— Les Počsies 
de A.O. Barnabooth, 1923). Bar- 
nabooth je neizmjerno bogat Juž- 
noamerikanac koji putuje u po- 
trazi za novim dojmovima i ne- 
kom sadržajnom aktivnošću. Uz 
Dnevnik A.O. Barnabootha (Le 
Journal de A. O. Barnabooth, 
1913), koji je izravno svjedočan- 
stvo o modernom  senzibilitetu 
pun čulne sjete i dosade, napisao 
je i dulju novelu Fermina Mar- 
quez (1911), tankoćutnu evoka- 
ciju mladenačkih osjećaja koji se 
isprepleću bez dramskog sukoba, 
i zbirku pripovijedaka Dječje 
priče (Enfantines, 1918) koju je 
Proust (v.) veoma cijenio. Stra- 
stven estet, zaokupljen mišlju o 
umjetnosti i umijeću pisanja, L. 
unosi nove ritmove i teme u poe- 
Ziju. Njegova pjesnička proza, 
skladna i kađencirana, bogata 
književnim asocijacijama, bliža 
je klasičnom ukusu, premda je 
L. pokušavao primjenjivati i mo- 
derne  pripovjedačke postupke. 
Mnogo je prevodio, npr., u surad- 
nji s autorom, i Joyceova (v.) 
Uliksa. Njemu je posvetio pripo- 
vijetku Ljubavnici, sretni ljubav- 
nici (Amants, heureux amants, 
1923) u istoimenoj zbirci. 


Antologija svjetske lirike, Zagreb 1955, 
1965; Fermina Markez — Ljubavnici, sreč- 
ni ljubavnici (P. Tokin), Novi Sad 1957; 
Ljubavnici, sretni ljubavnici — Savjetnik 
moj najtajniji (S. Oblak), Zagreb 1962; 
Ljubavnici, sretni ljubavnici — Savjetnik 
moj najlajniji — Ljepoto, brigo moja li- 
jepa... (S. Oblak i N. Batušić), Zagreb 
1964; Antologija novije francuske lirike 
(I. V. Lalić), Beograd 1966. 

LARKIN, Philip (Filip 
Larkin, 1922), engleski pjesnik, 
vjerojatno najzanimljiviji liričar 
u poratnoj generaciji. Objavio 
je tri omanje zbirke: Sjeverni 
brod (The North Ship, 1945); Ma- 
nje zavarani (The Less Deceived, 
1955) i Svadba na Duhove (The 
Whitsun Weddings, 1964). Kako 
sam kaže, piše pjesme da sačuva 
doživljaj za sebe i za druge, 
premda najveću — odgovornost 
osjeća prema samom doživljaju, 
koji nastoji spasiti od zaborava 
u prvom redu radi njega samoga. 
Odmjerenim tonom, uglađenim 
stihom i osjećajem za prosječnog 
čovjeka i svakodnevni život, L. 
se uklapa u klasičnu tradiciju 
engleske poezije. Od novijih pje- 
snika uzor mu je Thomas Hardy 
(v.), s kojim mu je zajedničko 
stoičko prihvaćanje pesimističke 
vizije svijeta. Tema koja ga naj- 
više zaokuplja jest prolaznost 
vremena: starenje, osjećaj gubit- 
ka (Odlaženje — Going; Dockery 
i sin — Dockery and Son), neis- 
punjena životna obećanja (Slije- 
deći, molim — Next, Please), svi- 
jest o smrti (Ambulantna kola 
— Ambulances; Na paši — At 
Grass). Besmislenosti i ništavilu 
L suprotstavlja vjekovno nasto- 
janje čovjekovo da osmisli svoj 
život, da spoji u jednu cjelinu 
»brak, rađanje, smrt i misli o 


LARKIN 
LA ROCHEFOUCAULD 


njima« (U crkvi — Church Going; 
Svadba na Duhove — The Wlut- 
sun Weddings). 

sb 


LA ROCHEFOUCAULD, 
Francois de (Fransua d La Roš- 
fuko, 1613—1680), francuski pi- 
sac-moralist. Sudjelovao je u 
Frondi, zavjeri plemića protiv 
kralja. Razočaran  intrigama, 
makjavelizmom i hipokrizijom te 
sredine, povlači se iz političkog 
života i s Dvora. Otad je redovit 
posjetilac književnih salona, ta- 
dašnjih središta kulturnog živo- 
ta. Omiljena tema razgovora u 
njima bile su analize osjećaja i 
moralni aksiomi. Društvo koje 
je za vrijeme Fronde proživlja- 
valo najintenzivnije osjećaje sad 
se zadovoljava njihovom anali- 
zom. Ta sredina, diskusije koji- 
ma je prisustvovao i vlastito ži- 
votno iskustvo potakli su ga 
na pisanje Maksima (Maximes, 
1665—78), neke vrste moralnog 
testamenta. La R. vidi gotovo 
svuda nesvjesnu hipokriziju. Sve 
je u životu uvjetovano intere- 
som, jer »sve vrline gube se u 
interesu, kao rijeka u moru«. 
Takvo shvaćanje imalo je i svoju 
potvrdu u jansenizmu (v. Raci- 
ne). Jansenisti su naime uporno 
ponavljali da je u čovjeka sve 
pokvareno i da ne može postići 
vrlinu bez milosti Božje. La 
Rochefoucauldovu zbirku karak- 
teriziraju sažetost izražavanja, la- 
pidarnost stila, finoća zapaža- 
nja, psihološke analize, a kao 
pogled na svijet, izrazit pesimi- 
zam. 


Maksime (M. Uskoković), Beograd 1914. 
hmp 

LARRA 
LASKARATOS 


LARRA, Mariano Jose de 
(Mariano Hose de Lara, 1809— 
—1837), španjolski prozni i dram- 
ski pisac, kritičar i feljtonist. U 
djetinjstvu je živio u Francuskoj, 
gdje je i započeo osnovno školo- 
vanje. Odatle njegova sklonost 
prema francuskoj kulturi. Kad 
mu je bilo 20 godina, javio se 
veoma oštrim satiričkim feljto- 
nima po kojima je stekao veliku 
popularnost. Od tada do prerane 
smrti (završio je samoubojstvom) 
nije, tako reći, ispuštao pero iz 
ruke. Njegovu suradnju tražili su 
svi listovi. Pisao je političke felj- 
tone, kazališne i književne kriti- 
ke, prevodio dramska djela. Obja- 
vio je roman Momak don Enri- 
quea Bolnog (El doncel de don 
Enrique el Doliente, 1834) i dra- 
mu Macias (1834), u kojima ima 
mnogo autobiografskih crta. To 
im je zapravo jedina zanimlji- 
vost i L. nije postigao slavu tim 
djelima, od kojih se mogla očeki- 
vati trajnost, nego feljtonima 
koje je pisao po novinama, za 
dnevne potrebe. Taj dio njegova 
rada ostao je živ do danas. Bio 
je duh pokretač i savjest svoga 
vremena, kao nijedan drugi pisac 
španjolskog romantizma. Bio je 
u opoziciji prema politici, dru- 
štvu, književnim zbivanjima pa 
čak i samom sebi. U jeku roman- 
tizma tražio je da književnost 
bude izraz i barometar stanja 
civilizacije naroda. I tako je iz 
dana u dan nailazio na sve veći 
otpor, što ga je dovelo do očaja- 
nja. Njegovi feljtoni, članci i kri- 
tike sabrani su u četiri sveska. 
Mnogi od tih tekstova pravi su 
biseri umjetničke proze u kojima 
ima duha i pameti, blistavih po- 
teza pera i gorkih saznanja. Naj- 

poznatiji su: Španjolac staroga 
kova (El Castellano viejo), Dan 
mrtvih 1836. (Dia de difuntos 
1836), Badnje veče 1836. (La No- 
chebuena 1836), Cijela godina je 
karneval (Todo el aiio es Carna- 
val). Golem je Larrin utjecaj na 
kasnije španjolske i hispanoame- 
ričke pisce. 

nm 


LASARILJO DE TORMES 
—> Lazarillo de Tormes 


LASKARATOS, Andreas 
(Andrćas Laskaratos, 1811—1901), 
novogrčki književnik, satiričar 
realističkog pravca. Nakon prav- 
nih nauka u Francuskoj i Italiji 
vratio se u domovinu, radio neko 
vrijeme kao odvjetnik, ali se 
ubrzo odao isključivo književ- 
nom radu pišući satiru i socijal- 
nu kritiku. Prvo mu je objavlje- 
no djelo kratki komični »heroj- 
ski« ep Liksuri (L&xAri). Fabula 
se temelji na istinitu događaju 
u njegovu zavičaju Liksuriju, na 
svađi stanovnika oko izbora mje- 
sta gdje bi se imala izgraditi pri- 
stanišna obala. Po vlastitoj izjavi 
tu se ugledao u talijanskog pje- 
snika A. Tassonija (v.) i njegov 
satirički ep La secchia rapita 
(Ugrabljeno vjedro). Pošto je 
bio veoma oštar i u satiričnom 
prikazivanju klera, navukao je 
na svoja leđa mnoge neugodno- 
sti. Nakon drugog, još radikalni- 
jeg spisa Tajne Kefalonije (Ta 
mystčria tes Kephallčntas) bio je 
ekskomuniciran. Živio je nakon 
toga nekoliko godina u Engle- 
skoj, ali mu se satirički tempe- 
rament nije smirio. Vrativši se 
u domovinu, objavio je još neko- 


liko satiričkih spisa, koji su mu 
priskrbili nove napade, pa i tam- 
nicu. 

LASKER-SCHULER, Else 
(Elze Lasker-Šiler, 1869—1945), 
njemačka pjesnikinja židovskog 
porijekla. Počela je objavljivati 
u Berlinu, gdje je — neko vrije- 
me u braku s Herwarthom Wal- 
denom, urednikom  ekspresioni- 
stičkog časopisa »Der Sturm« — 
živjela nestalnim boemskim ži- 
votom družeći se i dopisujući se 
s mnogim istaknutim suvremeni- 
cima (Bennom, Werfelom, Tra- 
klom, Krausom, v.). Prozni zapisi 
(Moje srce — Mein Herz, 1912; 
Koncert — Konzert, 1932) sadrže 
živopisne uspomene na tu umjet- 
ničku epohu i na atmosferu ber- 
linskih literarnih kavana. Taj 
svoj svijet morala je zbog rasnih 
progona 1933. napustiti; sklonila 
se u Švicarsku a zatim u svoj po- 
sljednji azil, Jeruzalem. Njezina 
poezija ima mnogo stilskih srod- 
nosti s lirikom ekspresionizma, 
ali joj je posve stran borbeni i 
utopijski patos. Profinjenom sen- 
zualnošću opjevala je zanose lju- 
bavi i bola satkavši stihovima 
čas krhki, čas opojni svijet ero- 
tičkih maštanja i egzotičkih vi- 
zija o dalekim zemljama snova. 
Ta gotovo monotematska lirika, 
kojoj ponekad prijeti opasnost 
da se pretvori u sterilnu igru 
simbolima, najskladnije progova- 
ra u zbirkama Sedmi dan (Der 
siebente Tag, 1905), Moja čuđesa 
(Meine Wundđer, 1911) i Moj mod- 
ri klavir (Mein blaues Klavier, 
1943). Poseban čar njezina eks- 
presija duguje mitovima i stil 


LASKER-SCHULER 
LAUTREAMONT 


skim arhaizmima iz Biblije (v.), 
napose u pjesmama u kojima za- 
ziva sudbinu i patnje drevnih 
predaka (Hebrejske balade — 
Hebridische Balladen, 1913). Smje- 
lom, ali uvijek uravnoteženom 
jezičnom fantazijom pjesnikinja 
je obogatila specifične mogućno- 
sti njemačkoga poetskog jezika. 
Imaginativna moć njezinih neo- 
logizama i ritmički uvjetovanih 
složenica (mahom neprevedivih 
tvorevina) posebno se očituje u 
pjesmi Stari tibetanski sag (Ein 
alter Tibetteppich, 1910) — jed- 
nom od najsavršenijih ostvare- 
nja njemačke lirike uopće. 


Gorući grm, antologija njem. lirike (Z. 
Gorjan), Wien—Leipzig 1921; Antologija 
svjetske lirike, Zagreb 1956, 1965; Antolo- 
gija novije nemačke lirike (I. Ivanji i B. 
Živojinović), PE 1956; Poezija (O. 
Šolc), Zagreb 1963. 

LAUTREAMONT, Isiđore 
Ducasse (Izidor _ Dikas Lotrea- 
mon, 1846—1870), francuski pje- 
snik. Pored dvaju predgovora 
nikad napisanoj knjizi, što ih 
je objavio pod paradoksalnim 
naslovom Pjesme (Poesies), na- 
pisao je Maldororov pjev (Les 
Chants de Maldoror, 1869), djelo 
koje, s jedne strane, nastavlja 
pobunu i očajanje romantičara, 
a s druge najavljuje vizionarsko 
pjesništvo nadrealista. Pjev je 
pisan u poetskoj prozi, a sastoji 
se od šest pjevanja, među kojima 
je teško naći logičnu nit ili raz- 
vojnu ideju. Središnji lik Mal- 
doror utjelovljenje je pobune 
protiv života, društva i njegova 
boga. Pošto je spoznao besmisao 
patnje i postojanja, Maldoror po- 
staje rušilački demon, koji obara 

LAWRENCE 


i pogrđuje sve ljudske vrijed- 
nosti. Poput duha zla on popri- 
ma sve oblike i opasuje ze- 
maljsku kuglu. Žestinom svoje 
mržnje, koja ima prizvuk tragič- 
nog, monstruoznim uvećavanjem 
zla i perverznosti, bizarnom gra- 
đom svog jezika L. doduše opči- 
njava čitaoca, ali mu ne otkriva 
konačni, ljudski cilj svoje pobu- 
ne. Njegov se revolt kreće u za- 
tvorenom svijetu negacije. Lau- 
trćamontovo djelo otkrili su i 
proslavili nadrealisti smatrajući 
ga prototipom automatskog, pod- 
svjesnog umjetničkog stvaranja. 


Francuska lirika, Zagreb 1941; Antologija 
svjetske lirike, Zagreb 1956, 1965; Sabrana 
dela. Maldororova pevanja. Poezija. Pisma 
(D. Kiš i M. Miočinović), Beograd 1964. 

LAWRENCE, David Her- 
bert (Dejvid Herbert Lorens, 
1885—1930), engleski romanopi- 
sac. Bio je uvjeren da je napre- 
dak duhovne i materijalne kul- 
ture osiromašio život suvremenog 
čovjeka, koji je — sapet društve- 
nim okovima — zaboravio na 
svoje podsvjesne težnje i žudnje. 
Stoga prozu temelji na gorljivoj 
obrani čulnih nagona i osjećaja, 
a značajno je da u obnovi nagon- 
skog života nipošto ne gleda sa- 
mo izvor senzualnih užitaka. Taj 
pogled na svijet zastupao je veli- 
kom smjelošću; on je slobodnim 
i otvorenim izražavanjem osup- 
nuo puritance koji su ga javno 
žigosali kao opscenog pisca. Spo- 
sobnost poniranja u najskrovitije 
i najdublje slojeve ljudske svije- 
sti, izvanredno razvijen osjećaj za 
ljepote prirode i sugestivni opisi 
primitivnih naroda i dalekih kra- 

jeva, kamo se u bijegu od civili- 
zacije sklanjao, pridonose nje- 
govoj slavi u svijetu. L. je, naro- 
čito u kasnijim djelima, tako 
obuzet svojim idejama, koje pro- 
dubljuje čitanjem Freuda, da 
objašnjavanjem tih pogleda če- 
sto opterećuje tekst. Velik dio 
njegove proze sadrži autobio- 
grafske elemente. Tako je i naj- 
zreliji roman Sinovi i ljubavnici 
(Sons and Lovers, 1913), koji se 
smatra prvim  psihoanalitičkim 
djelom engleske književnosti, za- 
pravo povijest piščeva djetinj- 
stva i mladosti. Tu je maj- 
storski opisao rudarsku sredinu 
gdje je odrastao, a radnju je 
sazdao na veoma složenu psiho- 
loškom problemu pretjerane pri- 
vrženosti i ljubavi majke i sina. 
Neprirodno duboka veza dovodi 
do toga da mladić ne može u 
potpunosti doživjeti ljubav s ne- 
kom drugom ženom. U romanu 
Duga (The Rainbow, 1915) bez 
uvijanja se prikazuje erotički ži- 
vot triju pokoljenja strastvene 
farmerske obitelji. Silan dojam, 
ali i javnu sablazan, izazvao je 
romanom Ljubavnik Lady Chat- 
terley (Lady Chatterley's Lover, 
1928), u kojem na veoma slobo- 
dan način opisuje ljubavnu vezu 
između lugara i žene iz visokih 
krugova, kojoj je muž zbog po- 
vrede u ratu paraliziran. Roman 
je izašao u Italiji jer u Engleskoj 
nije našao izdavača. Veoma se 
cijene i romani što ih je L. na- 
pisao nadahnut putovanjima u 
Australiju i Meksiko, a zanimlji- 
ve su mu i pripovijesti, naročito 
one u zbirci s naslovom prema 
noveli Žena koja je odjahala 
(The Woman Who Rode Away, 
and Other Stories, 1928). 


Žena koja je odjahala od kuće (N. B. 
Jovanović), Beograd _ 1931; Zaljubljene 
žene (N. Jovanović), Beograd 1954; Sinovi 
i ljubavnici (T. Blažeković), Rijeka 1955; 
Duga (Z. Gorjan), Zagreb 1955; Suvreme- 
na engleska poezija (1. Slamnig i A. šo- 
ljan), Zagreb 1956; Antologija svjetske liri- 
ke Zagreb 1956, 1965; Antologija savreme- 
ne engleske poezije (M. Pavlović i S. Br- 
kić), Beograd 1957; Bijeli paun (M. Car), 
Rijeka 1987: Sent Mor — Devica i ciga- 
nin (R. Bugarski), Sarajevo 1959; Prekr- 
šitelj (M. Mezzorana), Rijeka 1960; Lisac 
i druge priče (A. V. Stefanović), Sarajevo 
1960; Aronova palica (O. Lakomica), Ri- 
jeka 1961; Čovjek koji je umro (M. i D. 
Vilke), Rijeka 1962; Pruski oficir. Lisac 
(A. V. Stefanović), Beograd 1963; Sinovi 
i ljubavnici (M. R. Stoiović), Beograd 
1963; Izgubljena djevojka (K. Nikolajević), 
Cetinje 1965; Ljubavnik Lady Chatterley 
(M. Mezzorana), Rijeka 1965. 

LAXNESS, Halidor_Ki- 
ljan (Haldor Kiljan Laksnes, 
1902), islandski romanopisac; pra- 
vo mu je ime Halldćr Guđjons- 
son. Njegovo je stvaranje temat- 
ski uvijek vezano za rodni Island 
i često zamišljeno u duhu bogate 
islandske književne baštine, no 
svojim je umjetničkim dometom 
i općeljudskim interesom prešlo 
granice te male i udaljene ze- 
mlje i donijelo piscu najveće 
priznanje, Nobelovu nagradu 
(1955). U svom književnom raz- 
vitku L. je primao poticaje s 
mnogih strana. Iz početka sklon 
Strindbergu (v.) i Undsetovoj 
(v.), kasnije se, prilikom čestih 
i duljih boravaka u inozemstvu, 
priklonio njemačkom ekspresio- 
nizmu, bio vatren katolik, zano- 
sio se nadrealizmom (v. Breton), 
te na kraju, poslije putovanja u 
Ameriku i susreta s U. Sinclai- 
rom (v.) prihvatio naprednu, 
marksističku misao. Iz razdoblja 
njegovih vjerskih razmišljanja 
poznat je roman Veliki tkalac iz 
Kašmira (Vefarinn mikli frd Ka- 
smir, 1927). Radikalno socijali- 

LAXNESS 


stički pogled na svijet najavlju- 
je knjigom eseja s programat- 
skim naslovom Knjiga naroda 
(Althyđubćkin, 1930), započevši 
njome novo razdoblje, u kojem 
stvara najsnažnija i najzrelija 
djela. To su veliki socijalno-kri- 
tički romani, u kojima L. ep- 
skim zamahom prikazuje različi- 
te sudbine svojih zemljaka: sta- 
novnika  zabačenoga ribarskog 
seoceta u romanu Salka Valka 
(1931—32), seljaka u romanu 
Nezavisni ljudi (Sjdlfstaet folk, 
1934—35) i pjesnika u tetralogiji 
Svjetlo svijeta (Ljods heimsins, 
1937—40). Na te se romane na- 
dovezuje veoma poznata trilogija 
Islandsko zvono  (Islandskluk- 
kan, 1943—46), široka povijesna 
panorama iz 17. i 18. st. o poro- 
bljenom Islandu. Napisana u 
ratnim godinama, krije u sebi 
duboku i gorku simboliku težnje 
Islanđana za slobodom. Uvijek 
prisutna socijalna poruka o ži- 
votu zemljaka izrađena je u Lax- 
nessa snažnim, jednostavnim i 
oporim jezikom. Pisac sjevera, 
odrastao na tradiciji islandskih 
saga, a poznavajući i moderni- 
stička strujanja, L. se radije slu- 
ži — vizionarnom = izražajnošću 
oštrih poteza nego opisivanjem. 
Suvremeni život obrađuje u ro- 
manu Atomska stanica (Atom- 
stođin, 1948). L. se okušao i kao 
pisac modernističkih stihova, ve- 
oma uspjelih pripovijedaka i ka- 
zališnih komada sa suvremenom 
tematikom. 

Antologija svjetske lirike, Zagreb 1956, 
1965; Islandsko zvono (D. Perković), Sa- 
rajevo 1959; Moderna nordijska poezija 
(I. Slamnig i A. Šoljan), Sarajevo 1961; 
Samostalni ljuđi (J. Jovanović), Novi Sad 


1963; Ponovo nađeni raj (M. Stojanović), 
Novi Sad 1964, 
bkk 

LAZARILLO DE TORMES 
(Lasariljo de Tormes), prvi špa- 
njolski pikarski roman, od nepo- 
znata pisca, izašao prvi put 1554. 
Pikarski roman je tipično špa- 
njolska književna vrsta. Glavno 
lice je uvijek picaro — obješe- 
njak, probisvijet, a takvih je bilo 
mnogo u španjolskoj 16. i 17. sto- 
ljeća, kad je ta literatura najviše 
cvala. To je antiteza jednoga 
drugog španjolskog popularnog 
tipa — viteza (caballero), kao što 
su i ovakva djela u stvari anti- 
teza i parodija viteških romana. 
U Don Quijoteu su se npr. oba 
tipa našla zajedno: don Quijote- 
-vitez i Sancho-obješenjak, puča- 
nin. Jedan se bori za ljubav, dru- 
gi za komad kruba. Jedan nastu- 
pa otmjeno, na konju, s kopljem 
i štitom, drugi lukavo, podmu- 
klo i nije mu do časti nego do 
uspjeha. Picaro je rob, sluga, pu- 
čanin, izopćenik, i jedini mu 
je ideal da utaži glad, da o- 
drži goli život. Služi se svim 
sredstvima i pliva onako kako 
zna, jer mora plivati ili potonuti. 
Krade, vara, obmanjuje; duho- 
vit je, dosjetljiv, bezobziran, ci- 
ničan. U prvi plan izbijaju ani- 
malni nagoni i okrutna stvar- 
nost. Ta je literatura na posve 
realističan način dala i drugu 
tamnu sliku života stare, moćne 
Španjolske (što gotovo svi špa- 
njolski književni historičari odbi- 
jaju, tvrdeći da je to bila samo 
književna manira, bez stvarne 
podloge). Sve te osobine naći 
ćemo i u slavnom Lazarillu od 
Tormesa, u kojem su vrlo jedno- 
stavnim stilom, a s velikim smi- 
slom za portret, za slikanje unu- 
trašnjih stanja, situacija, nepo- 
sredno, sigurno, gotovo grubo iz- 

nesene muke dječaka Lazarilla 
što ih je prošao sa svojih sedam 
gospodara. 


ZENA de Tormes (J. Sedmak), Zagreb 


nm 


LEC, Stanislaw Jerzy 
(Stanjislav Ježi Lec, 1909—1966), 
poljski pjesnik, satiričar. Prva 
mu je zbirka poezije Boje (Bar- 
wy, 1933), a osma i posljednja 
Poeme spremne na skok (Poeme 
gotowe do skoku, 1964). Kao sati- 
ričar javlja se 1935. knjigom Zoo, 
ali se pročuo tek poslije 1957, tj. 
poslije prvog izdanja Nepočešlja- 
nih misli (Mysli nieuczesane) i 
njihova proboja u svijet. Posljed- 
nja mu je satirička knjiga, Berba 
pošalica (Fraszkobranie, 1966), 
izašla posmrtno. Izrastao iz bo- 
gate tradicije poljske književne 
epigramatike, kojoj su svoje pri- 
loge dali mnogi pisci od renesan- 
se do danas, L. je aforizmima 
otvorio put i u one književnosti 
u kojima te tradicije nije bilo. 
Epigramatika mu je široka ra- 
spona i obuhvaća misaone afori- 
zme, zajedljive satirične epigra- 
me, dobrodušne pošalice, jezgro- 
vite opažačke definicije i kratke 
lirske konstatacije. Lecovo je 
djelo izraz stvaraoca bogate mi- 
saonosti, velike kulture, golema 
životnog iskustva i duboke osje- 
ćajnosti. U poeziji krajnje saže- 
tosti, u kojoj je diskurzivan, afo- 
ristički stil stopljen sa suvreme- 
nim  metaforičkim govorom u 
čvrstim i svježim asocijativnim 
nizovima, strah je središnja osje- 
ćajna sfera, a temeljni se sustav 
katarze nalazi na razini humani- 
zacije izražavanog svijeta. Ta 


svojstva Lecovim izvorno racio- 
nalnim pjesničkim konstrukcija- 
ma daju ton intimnog ljudskog 
povjeravanja, a njegovu djelu 
terapeutsku djelatnost. 

zm 


LECONTE DE LISLE 
(Lkont d Lil, 1818—1894), fran- 
cuski pjesnik, novelist, dramati- 
čar, književni estetičar i kritičar. 
Začetnik i središnja ličnost knji- 
ževnog pravca nazvanog Parnas 
prema planini koju su stari He- 
leni smatrali uzvišenim i nedo- 
stupnim  obitavalištem muza _i 
boga pjesme Apolona. Parnasov- 
ska je škola, koja je formulirala 
svoje estetske doktrine oko 1866, 
pošla dalje od Gautiera (v.) 
i njegova larpurlartizma, odriču- 
ći umjetnosti pravo da služi ma 
kakvom  utilitarističkom = cilju, 
bilo političkom, društvenom ili 
moralnom, smatrajući da je ona 
kao kult čiste i apsolutne ljepo- 
te ne samo sama sebi svrhom 
već je vrhunac i krajnji domet 
svake intelektualne i moralne 
djelatnosti čovjeka. Suprotstav- 
ljajući se praznoj i uzaludnoj 
deklamatorici, sentimentalizmu, 
olakoj inspiraciji i širokoj pri- 
stupačnosti kasnog romantizma, 
parnasovci smatraju da umjet- 
ničko stvaranje treba da bude 
dostupno samo pomno odabra- 
nom i strogo ograničenom krugu 
poznavalaca; zahtijevaju od pje- 
snika odmjerenost, suzdržanost i 
impersonalnost tona, savršenstvo 
oblika, klasičnu besprijekornost 
stiha, izbjegavanje svake suvre- 
mene tematike, studioznu virtu- 
oznost izraza. L. de L. čak traži 
primjenjivanje naučnih metoda 
u izradi pjesme i duboko pro- 


LECONTE DE LISLE 


žimanje znanosti i umjetnosti. 
Svoja ostvarenja iznijeli su sljed- 
benici parnasovskog pravca u tri 
zbirke pjesama Suvremeni Par- 
nas (Le Parnasse Contemporain, 
1866, 1871, 1876) gdje se pored 
Gautiera, Banvillea (1823—1891), 
Lecontea de Lislea, Baudelairea 
(v.) javljaju već Verlaine (v.) i 
Mallarme€ (v.). L. de L. je tipičan 
predstavnik generacije od 1848: 
zadojen republikanskim duhom, 
prepun nejasnih sanja o pobje- 
di pravde i općoj sreći čovje- 
čanstva, doživljava slom svojih 
revolucionarnih i ljudskih ide- 
ala nakon neuspjeha revolucije 
i državnog udara od 1851. Razo- 
čaranje suvremenom zbiljom po- 
jačano zatvorenošću, preosjetlji- 
vom gordošću i nostalgičnošću 
piščeva temperamenta, načinilo 
je od njega duboko pesimistič- 
kog pjesnika koji se okrenuo od 
svog vremena prema nestalim 
civilizacijama, dalekim  egzotič- 
nim krajevima i pradavnim epo- 
hama. Antičke poeme (Les Poč- 
mes antiques, 1852. i 1874) pje- 
vaju o mudrosti indijskih brah- 
mana i o čistoj i skladnoj ljepoti 
helenske civilizacije, koju je uni- 
štilo kršćanstvo i moderni duh. 
I zbirka Barbarske poeme (Les 
Počmes barbares, 1862—78) rodi- 
la se iz prezira i odvratnosti pre- 
ma suvremenom svijetu: pje- 
snik se okreće prema monumen- 
talnoj veličini najstarije povije- 
sti čovjeka i netaknutoj divljini 
prirode, oživljujući biblijsku sta- 
rinu, nordijske mitove, orijental- 
ne legende i srednjovjekovne pri- 
če, ili pjevajući o tropskom sun- 
cu, indijskoj džungli i o blistavoj 
snazi divljih zvijeri. U tragičnim 
poemama (Les Počmes tragiques, 

1884) prevladava očajanje i pe- 
simizam, uvjerenje o ništavnosti 
bogova, o ravnodušnosti prirode, 
o bijedi čovjeka i želja za ko- 
načnim nestajanjem. Istog su 
nadahnuća eshilovska drama Eri- 
nije (Erynnies), koja oživljava 
najokrutniju grčku legendu o 
Orestu, i posmrtna zbirka pje- 
sama Posljednje poeme (Der- 
niers poemes, 1895). Kao dobar 
poznavalac grčke i latinske knji- 
ževnosti okušao se u prepjevima 
Anakreonta (v.) i Horacija (v.) 
i pokazao se kao nenadmašiv pre- 
vodilac Homerove (v.) Ilijade i 
Odiseje. Precizna, gotovo naučna 
priprema, čistoća — koncepcije, 
stroga ozbiljnost, traženje savr- 
šenih oblika, to su elementi po 
kojima se bitno razlikuje od ro- 
mantičarskih suvremenika. Obda- 
ren bogatom vizuelnom imagina- 
cijom, jasnom i plastičnom vizi- 
jom stvari, linija, oblika i boja, 
vezuje se preko Chćniera (1762— 
—1794) izravno na svoje klasične 
uzore. Podređivanje ličnog ele- 
menta slikovitoj predodžbi, sklo- 
nost za čiste i izbrušene forme, 
objektivnost, daju njegovu djelu 
sjajnu i mirnu liniju mramorne 
skulpture, dok mu je, međutim, 
odsustvo pozitivnog uvjerenja 
udarilo pečat izvjesne hladnoće 
i besplodnosti. 


Francuska lirika, Zagreb 1941; Antologija 
svjetske lirike, Zagreb 1956, 1965. 
FW 


LEGENDA AUREA —> 
Jacobus de Voragine 


LEINO, Eino (Ejno Lejno, 
pravim imenom Armas Eino Leo- 
pold L&nnbohm, 1878—1926), fin- 

ski pjesnik i dramatičar. Najzna- 
čajniji je predstavnik simboliz- 
ma i neoromantizma u finskoj 
književnosti. Počeo je pjesmama 
vedroga, mladenačkog zanosa u 
kojima se očituje utjecaj njemač- 
kog romantizma (u zbirkama 
Ožujske pjesme — Maaliskuun 
lauluja, 1896; Noćna prelja — 


me — Hiihtiijin virsići, 1900. i 
dr.). Izraz karakterističan za neo- 
romantičarsku sklonost književ- 
nog obnavljanja nacionalnih mi- 
tova u dekorativnoj  stilizaciji 
stvorio _ je L. u knjizi stihova 
Zračne slike (Kangastuksia, 1902), 
a napose u remek-djelu, »finskim 
baladama« Helkavirsid (I-II, 1903, 
1916), gdje poseže za motivima 
i stilom drevne predaje (v. Ka- 
levala), tumačeći ih u duhu Nietz- 
scheovih (v.) pogleda. Legende te 
zbirke izriču autorovo shvaćanje 
kršćanske etike. U kasnijoj lirici 
(Kada jorgovan cvate — Svree- 
nien kukkiessa, 1920) težnju za 
monumentalnošću potiskuje in- 
timniji ton, prožet panteističkim 
slavljenjem prirode i vjerom u 
snagu ljudskog duha. Simbo- 
lističkom teatru pripadaju dram- 
ska djela sabrana pod naslo- 
vom Maske (Naamioita, IVI, 
1905—11); po uzoru na Maeterlin- 
cka (v.) i Hauptmanna (v.) L. je 
u tim lirski koncipiranim koma- 
dima s motivima iz povijesti na- 
glasio ugođaje i atmosferu, davši 
tako svoj prilog »statičkoj« dra- 
maturgiji evropske drame oko 
1900. Manje su mu značajna pro- 
zna djela. Finsku je književnu 
kulturu zadužio brojnim prijevo- 
dima klasika (Dante, Goethe, 
Corneille, Racine i dr.). 


Strah od praznine (I. F.), »1000 najljep- 
ših novela«, sv. 29, Zagreb s. a. 

LENAU, Nikolaus (Niko- 
laus Lenau, pravo ime: Nikolaus 
Franz Niembsch von Strehlenau, 
1802—1850), austrijski pjesnik. I 
sam život pjesnika, čije je djelo 
izdanak romantizma, nalik je na 
biografiju romantičkoga književ- 
nog junaka: iz krajolika zavičaj- 
nih pustara (danas na rumunj- 
skom teritoriju) ponio je djetinj- 
ske uspomene na prostrane rav- 
nice, na muziku mađarskih Ci- 
gana, ali i na prve obrazovne 
dojmove koji su stajali u znaku 
slobodarskih težnji potaknutih 
Napoleonovim ratovima; kao stu- 
dent u Beču doživljava političku 
depresiju Metternichova režima, 
posljedice pobjede reakcije u 
Evropi; materijalno neovisan, 
polazi u Ameriku nadajući se da 
će uteći od učmalosti i poživjeti 
poletnije — ali se već nakon go- 
dinu dana vraća, također razoča- 
ran; otad živi nemirno, putuje, 
dok ga ne shrva bolest; zadnje 
godine u lječilištima za umobol- 
ne. L. je, uz Byrona (v.) i Leo- 
pardija (v.), pjesnik »svjetskog 
bola« (njem. Weltschmerz), koji 
je izraz romantičarskog protesta 
protiv suvremene zbilje, prožetog 
osjećajem jalovosti, umora i re- 
zignacije. Na intiman se način 
taj osjećaj iskazao u pjesnikovoj 
lirici (Pjesme — Gedichte, 1832. 
i 1838), koja se naglašenom zvu- 
kovnom organizacijom stiha _i 
nekim općim motivima uklapa u 
tradiciju — romantičke = poezije. 
Evocirajući sjetno krajolike svo- 
je mladosti i slikajući tada još 
»egzotične« predjele Sjeverne 

Amerike, L. je obogatio horizont 
te poezije, a težnjom da stopi 
svoju senzibilnost s objektivnim 
svijetom, da prirodu učini ogle- 
dalom psihičkog života, anticipi- 
rao je pjesnički simbolizam. No 
L. nije samo pjesnik melanko- 
lije, jesenjih ugođaja i čežnje za 
minulim vremenima nego i va- 
treni branilac ljudske slobode: 
njegove pjesme posvećene borbi 
za društveni napredak živo su 
svjedočanstvo političke svijesti 
u »predmartovskom« razdoblju. 
Tim su duhom prožete i velike 
epske pjesme, plodovi Lenauova 
nastojanja da značajne teme iz 
povijesti (Savonarola, 1837; Albi- 
genžani — Die Albigenser, 1842) 
i književne prošlosti (Faust, 1836; 
Don Juan, iz ostavštine: 1851) is- 
puni novim sadržajem i tumači 
na svoj način. Njegovi junaci 
(Faust, Don Juan) utjelovljuju 
bolna iskustva pjesnikova: raz- 
drti sumnjom u sebe i u smisao 
života, odlaze u smrt. Dosadan je 
cijeli život — posljednje su riječi 
Don Juana, a time je izrečeno 
shvaćanje koje će se u građan- 
skoj umjetnosti i filozofiji 19. 
stoljeća, od romantizma do de- 
kadencije, još češće javljati (v. 
Biichner, Gogolj, Kierkegaard, 
Baudelaire). U kompoziciji tih 
epskih djela preteže slobodna, 
rapsodička forma: skokovito ni- 
zanje situacija i dijaloga, bez 
čvrstoga — vremensko-prostornog 
okvira. Svojim — najkrupnijim 
ostvarenjem L. je smatrao Albi- 
genžane, djelo koje obradom po- 
vijesne građe o ustanku heretika 
u srednjem vijeku protiv crkve- 
no-feudalne vlasti vrlo borbeno 
prispodobljava paralele s politič- 
kom situacijom u pjesnikovo 

doba. Završno pjevanje izriče ne- 
pokolebljivu vjeru u napredak 
čovječanstva i u trajne njegove 
napore da raskine ideološke 
okove prošlosti. 


Antologija svjetske lirike, Zagreb 1956, 
5. 

LENROT —> Kalevala 


LEON, Fray Luis de (Fraj 
Luis de Leon, 1527—1591), špa- 
njolski pjesnik i pisac moralistič- 
kih djela, fratar augustinac ši- 
roke humanističke naobrazbe, 
profesor teologije i tumač Biblije 
(v.) na glasovitom sveučilištu u 
Salamanki. Zbog sukoba augusti- 
naca i dominikanaca, a zapravo 
zbog zavisti i laži, kako sam kaže 
u jednoj pjesmi, bio je optužen 
i odležao je četiri godine u tam- 
nicama inkvizicije jer je prepje- 
vao Pjesmu nad pjesmama i do- 
kazivao da je sv. Jeronim mnoga 
mjesta Biblije krivo preveo na 
latinski. Ta velika i gorka ne- 
pravda odrazila se kasnije u nje- 
govim pjesmama. L. je najprije 
objavio moralistička djela Savr- 
šena supruga (La perfecta _ca- 
sada, 1583), O imenima Kristo- 
vim (De los nombres de Cristo, 
1583); te dvije knjige do danas 
ostaju kao savršeni obrasci špa- 
njolske klasične proze, a mnogo 
pomažu i boljem razumijevanju 
njegovih pjesama. Prepjevao je 
u stihu mnoge dijelove Biblije, 
fragmente iz Vergilija (v.) te više 
Horacijevih, Pindarovih, Petrar- 
kinih (v.) i drugih pjesama. Nje- 
govih originalnih pjesama ima 
svega 25, ali ga Španjolci ipak 
ubrajaju među svoje najveće pje- 

snike, Najveći dio Lećnovih pje- 
sama napisan je u strofi tzv. liri, 
koja se sastoji od tri osmerca i 
dva jedanaesterca, i on je toj 
dosta teškoj kombinaciji znao 
dati nenadmašnu muzikalnost i 
lakoću. Mnoga mjesta podsjećaju 
na Bibliju, Vergilija i Horacija, 
ali preuzeta tematika uvijek je 
duboko vezana za njegov život i 
on je od nje znao napraviti prava 
remek-djela. Bio je jedan od naj- 
većih duhova u Španjolskoj svo- 
ga vremena, religiozan, s dubo- 
kim unutrašnjim životom, i sve 
je pisao uz krajnju napetost i 
koncentraciju, nastojeći da pro- 
dre što dublje u nedostupna po- 
dručja duha i svemira. Precizan 
i ekonomičan u riječi, postizao 
je klasičnu ravnotežu i bio je 
sasvim suprotan baroku. Najbo- 
lje su mu pjesme Franciscu Sa- 
linasu (A Francisco Salinas) i Ve- 
dra noć (Noche serena). U prvoj, 
koja je posvećena slijepom mu- 
zičaru, pjesnikovu prijatelju, dat 
je dubok doživljaj muzike, a u 
drugoj velika spokojnost umorna 
čovjeka, koji, promatrajući zvjez- 
dano nebo, živi od nade u be- 
smrtnost i prekogrobni život koji 
će ga osloboditi nevolja ovog svi- 
jeta. 


Španska lirika (V. Košutić), Beograd 1963. 
nm 


LEONARDO DA VINCI 
(Leonardo da Vinči, 1452—1519), 
talijanski učenjak, slikar, kipar, 
mislilac i pisac, najreprezentativ- 
nija univerzalna ličnost renesans- 
ne epohe. Rođen u malom tos- 
kanskom mjestu Vinciju, bio je 
nezakonito dijete siromašne se- 
ljanke, a umro je kao štićenik 


imoćnoga francuskog kralja. Za 
boravka u Firenci, Milanu i Rimu 
stvorio je velebna umjetnička 
djela, prodirući istovremeno ne- 
umornim znanstvenim žarom i 
nadahnutom sveobuhvatnošću ge- 
nija u dotad neistražena područ- 
ja prirode i njezinih zakona (in- 
tuicije o geološkim formacijama, 
studij anatomije čovjeka i mo- 
gućnosti njegova — mehaničkog 
leta, itd.). Pri tom nije zaborav- 
ljao ni praktične potrebe sredine 
u kojoj je živio, u skladu s mo- 
dernim duhom njegova revolucio- 
narnog vremena (npr. irigacijski 
i fortifikacijski projekti). Leonar- 
dovi književni spisi, osim nekih 
manje značajnih sastava u kon- 
vencionalnoj formi, obuhvaćaju 
mnoštvo zabilježaka najrazličiti- 
jeg sadržaja i značenja, a popra- 
ćeni su brojnim crtežima. To je 
golem dnevnik filozofa, učenjaka 
i umjetnika koji s ljubavlju i 
neugasivom znatiželjom proma- 
tra svijet u svoj njegovoj pojav- 
nosti, težeći uvijek novim otkri- 
ćima i potpunom znanju o sve 
ukupnosti svemira i života u 
njemu. Poetski su autonomne la- 
pidarne izreke o prirodi i moder- 
noj znanosti zasnovanoj na isku- 
stvu, kraći odlomci o elementi- 
ma, osobito o vodi, pa o geolo- 
škim promjenama, čudovišnim 
nemanima iz pradoba, tajnama 
ljudskog tijela i elementarnim 
katastrofama. Iako se L. nije sma- 
trao književnikom, njegov prozni 
izraz možda je najosobniji u tom 
vremenu, a njegove nesistemat- 
ske bilješke odišu lirizmom vizi- 
onara koji se iz usudne samoće 
obraća imaginarnom slušaocu i 
upućuje ga u tajne dotada skri- 
vene pred radoznalim čovjeko- 

vim očima. Njegovi spisi (oko 
6000 listova) nisu sačuvani u cije- 
losti, a najvećim dijelom objav- 
ljeni su tek u novije vrijeme. 
Neki opsežniji sastavi ili temat- 
ske cjeline pojavili su se već 
ranije, npr. značajan Traktat o 
slikarstvu (Trattato della pittura, 
Pariz 1631) i studije o vodi i 
njezinoj prirodi (Trattato del 
moto e della misura del'acqua, 
1828). 


Traktat o slikarstva (V. Bakotić—Mijuš- 
ković), Beograd 1953, 1965; Renesansne 
novele (J, Belan), Zagreb 1961; M. Pantić, 
Poetika humanizma i renesanse, I—II, 
Bcograd 1963. 

LEONOV, Leonid Maksi. 
movič (1899), ruski pripovjedač 
i dramatičar. Prve su mu novele 
pretežno stilizacije pučkoga go- 
vora i egzotičnih motiva (Mrko- 
nja — Buryga, 1922). Poslije tog 
stilskog eksperimentiranja podao 
se vidljivom utjecaju Dostojev- 
skoga (v.), obrađujući teme iz 
revolucije (Kraj maloga čovjeka 
— Konec Melkogo čeloveka, 1924). 
Prvi mu je veliki roman Jazavci 
(Barsuki, 1925), napisan na temu 
poslijerevolucionarnog seljačkog 
ustanka; u njemu je L. pokazao 
sposobnost oblikovanja psiholo- 
gije ljudskih likova i opisivanja 
sredine koja te likove stvara. Ro- 
man je izgrađen u dva plana: 
prvi je posvećen moskovskom 
predgrađu i učmalosti njegova 
života, a drugi selu i njegovim 
otporima revoluciji. U Lopovu 
(Vor, 1925, prerađeno 1959) te- 
matski se kreće u moskovskom 
gangsterskom podzemlju, ali je 
konkretna povijesna sredina go- 
tovo posve apstrahirana, dok su 
u središte strukture postavljeni 

etički i moralni problemi temelj- 
nih likova. Kasnije L. piše ro- 
mane na temu industrijalizacije 
zemlje, upotrebljavajući u to vri- 
jeme uobičajene fabule o izgrad- 
nji tvornica i željezničkih pruga 
uz borbu protiv sabotera i sl. 
(Sot', 1930; Put na Ocean — Do- 
roga na okean, 1936). U drugom 
od njih L. upotrebljava kompozi- 
ciju triju planova — prošlosti, 
sadašnjosti i budućnosti, a u sre- 
dište strukture postavlja psiholo- 
ške i moralne probleme partij- 
skog rukovodioca. Komplicirano 
je izgrađen i roman o borbi 
dvaju učenjaka oko problema 
šumarstva: Ruska šuma (Russkij 
les, 1954, Lenjinova nagrada 
1957). Taj i mnogi drugi romani 
Leonova izgrađeni su na osnov- 
noj temi o borbi dvaju načela: 
organizacije i stihije. L. je poznat 
i kao dramski pisac (Najezda — 
Našestvie, 1943, Mećava — Metel', 
1940, prerađeno 1962). 


Najezda (R. Zogović, R. Lalić), Beograd 
1944; Jazavci (N. Nikolajević), Novi Sad 
1946; Skutarevski (S, Matić), Beograd 1947; 
Zauzeće Velikošumske (N. Pavlović), Zag- 
reb 1947; Soć (T. Kašiković i M. Carcara- 
čević); Skakavci (K. Taranovski), Beograd 
1950; Običan čovek (Đ. Lazović), Beograđ 
1950; Lopov (Lj. Mihailović), Novi Sad 
1952; Put ka okeanu (P. Mitropan, S. Jak- 
šić), Beograd 1957; Bela noć. Pripovetke 
(M. Jovanović), Beograd 1959; Ruska šu- 
ma (M. Babović), Beograd 1960; Kovja- 
kinovi zapisi — Drvena kraljica — Bu- 
riga (M. Jovanović), Novi Sad 1963; Jev- 
gola Ivanovna (Z. Crnković), Zagreb 
1964. 

LEOPARDI, Giacomo 
(Džakomo Leopardi, 1798—1837), 
jedan od najvećih predstavnika 
talijanske i evropske lirike u 
razdoblju romantizma. Djetinj- 
stvo i mladost provodi u rodnom 
Recanatiju, pokrajinskom gradi- 

ću Papinske države. Na oblikova- 
nje izvanredno osjetljive pjesnič- 
ke ličnosti, obogaćene nesvaki- 
dašnjom erudicijom i klasičnim 
obrazovanjem, uz gorko iskustvo 
samotnika, djelovali su uporan 
rad u tišini bogate očeve biblio- 
teke, teške bolesti i fizička de- 
formiranost rano sazrelog mla- 
dića. Čitav će mu se život odvi- 
jati u znaku intimnih razočara- 
nja, u trpljenju zbog neuslišanih 
ljubavi i neostvarenih ideala, u 
sukobu s apatičnom atmosferom 
tadašnje Italije o kojoj je 
pjevao u rodoljubnoj kanconi 
Italiji (AllItalia, 1818). Iz Leo- 
pardijeve poezije snažno progo- 
vara originalan filozofski stav 
kozmičkog pesimizma. On razvija 
Rousseauovo (v.) učenje o po- 
vratku prirodi, ali u smislu indi- 
vidualističke, pesimističke osje- 
ćajnosti i misaonosti, optužujući 
maćuhinsku prirodu koja nepre- 
stano stvara bića osuđena na 
patnje i smrt. Učenik francuskih 
enciklopedista i uvjeren materi- 
jalist koji i ljudsku misao drži 
konačnim proizvodom materije, 
L. je ujedno romantički protiv- 
nik »hladnog« razuma i pobornik 
samilosti i solidarnosti među lju- 
dima, udruženima u boli. Tu hu- 
manu i naprednu poruku ovjeko- 
vječio je u posljednjoj pjesmi 
Žuka ili cvijet pustinje (La gine- 
stra o il fiore del deserto, 1836). 
— Proslavio se zbirkom Canti (41 
pjesma; 1816—36). Najveći su 
domet njegove poezije tzv. idile 
(idilli), lirske ispovijesti pjesnika 
povučena od ljudi i zatvorena u 
svijet dječački čistih snova i ma- 
šte, spoznaja o prolaznosti i smi- 
slu življenja. Zasnivaju se na 
temeljnom motivu o izgubljenoj 


mladosti, a protkane su reflek- 
sijama o ništavnosti ljudskog ži- 
vota. Poezija sjećanja (Sjećanja 
— Le ricordanze), nježnih čuv- 
stava i suosjećanja s nesretnima 
(Silviji — A Silvia), doživljaja 
beskrajnosti vremena i prostora 
(Beskonačnost — L'infinito) — 
nadahnuta je konkretnim slika- 
ma iz pjesnikove okoline (Večer 
prazničkog dana — La sera del 
đi di festa), iz prirode ili iz ži- 
vota običnih ljudi Recanatija 
(Subota u selu — I! sabato del 
villaggio; Mir poslije oluje — La 
quiete dopo la tempesta; Osam- 
ljeni modrokos — Il passero so- 
litario). Originalnu poetiku »čiste 
lirike« L. je ostvario neposred- 
nim izrazom ljudskog osjećaja 
kojim su nadahnute njegove ri- 
ječi, jednostavne i tradicionalne, 
ali prožete dubokom melankoli- 
jom. Njegovi epiteti i deminutivi 
toplom nježnošću daju poseban 
prizvuk malom tragičnom  svi- 
jetu, osobito nezaboravnim žen- 
skim likovima (Silvia, Nerina). 
U skladu s romantičkim shvaća- 
njem poezije, slobodan izbor 
građe pjesama i njihova Inetra 
spojio se u savršenu skladu s 
biranim poretkom riječi i glaso- 
va, kojih sugestivna muzikalnost 
vjerno odražava idilično-tragični 
pjesnikov svijet. Preuzet iz sto- 
ljetne tradicije talijanskoga pje- 
sništva, njegov je lirski jezik 
ipak originalan: klasična jasnoća 
već poznatih, konvencionalnih 
oblika dobila je novo ozvučenje, 
romantičku »neodređenost« i ugo- 
đaj duboko proživljene čuvstve- 
nosti. — Od proznih spisa naj- 
važnija su Moralna djelca (Ope- 
rette morali, 1827), većinom u 
obliku dijaloga, nastala kao sin- 

teza poezije i erudicije, mašte i 
uma, osjećaja i filozofije. Napi- 
sana su preciznim i savršenim, 
no hladnim i strogim stilom, a 
odlikuju se raznolikošću motiva 
(npr. Dijalog mode i smrti, Di- 
jalog Torquata Tassa i njegova 
kućnog duha, Pohvala ptica, Ko- 
pernik). Posmrtno je objavljena 
velika zbirka raznovrsnih pjesni- 
kovih zabilježaka (Zibaldone di 
pensieri, I—VII, 1898—1900) u 
obliku dnevnika. Sadrže niz bio- 
grafskih podataka, izvore za nje- 
govo pjesničko stvaranje, filozo- 
fiju i estetiku, nacrte književnih 
i filoloških djela itd. Stotinu i 
jedanaest njegovih Misli (Pensie- 
ri, obj. posmrtno 1845) najvećim 
su dijelom dotjerani izvodi iz Zi- 
baldonea. 


Pesme i proza (S. Miličić), Beograd 1937; 
Talijanska lirika, Zagreb 1939; V. Nazor, 
Prepjevi, Zagreb _ 1950; Izabrane pjesme 
(F. Alfirević), Zagreb 1951; Antologija 
svjetske lirike, Zagreb 1956, 1965; Izbor 
iz proze (I. Adum), Zagreb 1961; Dijalozi 
i eseji (T. Smerdel), Zagreb 1961; Lirika 
(T. Smerdel), Zagreb 1963; Pesme i proza 
(M. Rodić i dr.), Beograd 1964; Poezija 
vekova (T. Đukić), Beograd 1965. 

LE SAGE, Alain-Renć 
(Alen-Rne Lsaž, 1668—1774), fran- 
cuski romanopisac i komedio- 
graf. Kao pripovjedač pod utje- 
cajem je španjolskoga pikarskog 
romana (v. Lazarillo de Tor- 
mes), u kojemu se na satiričan 
način opisuju pustolovine glav- 
nog junaka, skitnice-pustolova, 
koji ima pandan u svim evrop- 
skim književnostima (Till Eulen- 
spiegel, Kerempuh, Lazarillo, Sim- 
plicissimus, Figaro). Najpoznatiji 
mu je roman Zgode Gila Blasa 
santillanskoga (LD'Histoire de Gil 

Blas de Santillane, 17115—1735). 
Iako se radnja događa u Špa- 
njolskoj, radi se u stvari o pri- 
kazu francuskog društva njegova 
vremena, šarolikog svijeta avan- 
turista, slugu, liječnika, glumaca, 
pisaca, dama iz visokog društva, 
plemića. To je jedan od prvih 
pokušaja unošenja realizma u 
francuski roman u vrijeme cvata 
klasične i pseudoklasične knji- 
ževnosti. Po oštrim zapažanjima, 
po načinu i tonu izražavanja, 
djelo ima satiričan karakter. Ti- 
me Le S. nastavlja francusku tra- 
diciju tzv. fabliauxa (satiričke 
priče u stihovima) i La Fontai- 
nea (v.). Drugi veći roman, ZHro- 
mi đavo (Le Diable boiteux, 1707), 
nastao je pod utjecajem istoime- 
nog romana španjolskog pisca 
Luisa de Guevara (1570—1644). 
Madridu španjolskog pisca Le S. 
daje sve crte Pariza, što mu 
omogućava slobodnije izražava- 
nje i oštriju kritiku. Le Sageo- 
vom zaslugom roman postaje ra 
vnopravan ostalim književnim 
vrstama i više se ne smatra samo 
razonodom. Kao dramatičar i 
danas je popularan. Napisao je 
niz manjih komedija, no najbolja 
je Turcaret (1709). Prije Balzaca 
(v.) stvara komediju, u kojoj je 
novac pokretač svega. U njoj 
izvrgava ruglu pohlepna boga- 
taša, lovca na novac; njega će 
prevariti barunica koju voli, a 
nju vitez, a ovog opet njegov 
sluga, pa tako niz varalica pred 
nama defilira i razgolićuje se. 
Po odličnim dijalozima, finim 
zapažanjima, živom načinu izra- 
žavanja, Le S. je Moličreov na- 
stavljač. 

Turcaret (I. Hergešić), Zagreb 1948; Po- 
vest Žila Blasa_Santiljanca (D. Đokić), 
Beograd 1948; Hromi Daba (M. Nika- 
čević), Beograd 1953; Zgode Gila Blasa 
santillanskoga (I. Hergešić), Zagreb 1959. 

LEŠMIAN, Bolestaw (Bo- 
leslav Lešmjan, 1878—1937), polj- 
ski pjesnik. Kritika ga je sma- 
trala najistaknutijim poljskim 
simbolistom. Građu za liriku uzi- 
mao je iz stvarnosti i fantazije, 
prirode i folklora, ljubavničkih 
odnosa i mitova. Teme su mu: 
ljepota života, čežnje i želje, 
sućut prema nesreći (Urszula Ko- 
chanowska, 1936), a nadasve pri- 
roda u bogatstvu njenih oblika, 
boja i mirisa (Livada — žZaka, 
1920). Izrazit je erotski pjesnik 
(ciklus U malinovu guštiku — 
W malinowym chrušniaku, 1920), 
ali stvara i groteksnu poeziju. 
Raznorodni su mu oblici stiha, 
značajno jezičko bogatstvo (ar- 
haizmi, neologizmi), a u balada- 
ma i poetskim basnama ima uz 
lirizam i mnogo pučkoga humora. 

LESSING, Gotthold F- 
phraim (Gotholt Efraim Lesing, 
1729-1781), najborbeniji predstav- 
nik njemačkog prosvjetiteljstva; 
dramatičar, didaktički pisac, kri- 
tičar, filolog. Kao student u Leip- 
zigu upoznaje kazalište i uskoro 
i sam piše komade u duhu onog 
vremena, naročito klasicističke 
komedije tipova. Pošto se prese- 
lio u Berlin, novo središte pro- 
svjetiteljstva, druguje s istaknu- 
tim suborcima (npr. s filozofom 
Mosesom Mendelssohnom) i na- 
stavlja s dramskim i kKritičar- 
skim radom. Nazori i umjetnički 


lik mladog Lessinga najbolje se 
ogledaju u komadu Židovi (Die 
Juden, 1749), u kojem se na du- 
hovit način izjašnjava za rasnu 
i vjersku toleranciju, za praktič- 
ki humanizam i borbu protiv 
društvenih predrasuda. Takav će 
stav dati pečat cijelom piščevu 
stvaranju i djelovanju: u njegovu 
se radu ispoljavaju težnje na- 
prednoga građanstva, izražene 
uzornom intelektualnom  kultu- 
rom i nošene čvrstom vjerom u 
snagu ljudskog razuma i vrijed- 
nost moralnog odgoja, u vred- 
note koje su Lessingu mjerilo 
veličine i dostojanstva čovjekova. 
Značajno mjesto u povijesti nje- 
mačke drame zauzima »građan- 
skom  tragedijom« Miss Sara 
Sampson (1755), prvim značaj- 
nim djelom te vrste u Njemač- 
koj; ono prekida s klasno uvje- 
tovanom tradicijom, prema kojoj 
su likovi tragedije, uzvišene igre, 
mogli biti samo kraljevi ili ple- 
mići, te tragični zaplet nalazi u 
građanskoj sredini, i to u Engle- 
skoj, zemlji s tada najnapredni- 
jim građanstvom. L. nalazi stva- 
ralačkih pobuda i u engleskoj 
književnosti, pa u periodičkim 
osvrtima na suvremenu literatu- 
ru (1759—65) Nijemcima prepo- 
ručuje da se ugledaju u Shake- 
spearea (v.), a ne u francuske 
klasiciste. Suvremena povijesna 
zbivanja (sedmogodišnji rat) i 
godine provedene u vojničkom 
krugu odrazili su se u uspjeloj 
komediji Minna von Baruhelm 
(1767),  Lessingovu — najživljem 
scenskom djelu. Iz te profinjene, 
komorne igre, u kojoj pruski ofi- 
cir na kraju spoznaje prednost 
praktičkog razuma nad apstrakt- 
nim moralnim načelima, izbija 

na neki način piščevo uvjerenje 
da budućnost građanskog nazora 
na svijet zavisi od sposobnosti 
kritičkih rasuđivanja a u isti 
mah i od čuvstvene iskrenosti 
mladih ljudi. U povijesti novije 
građanske drame, koju je teoret- 
ski zagovarao Diderot (v.), Les- 
singovo je djelo prva komedija 
koja je, udovoljavajući zahtje- 
vima  reformatorske  dramatur- 
gije, dosegla natprosječnu umjet- 
ničku razinu. Građanin Lessingo- 
va doba politički je još bespra- 
van, pa njegovu ideološku bor- 
benost podstiče i tragedija Emilia 
Galotti (1772); to je prikaz okrut- 
nih spletki na nekom talijanskom 
(a zapravo njemačkom) knežev- 
skom dvoru, s tragičnim svršet- 
kom po žrtve zapleta. Izme- 
đu dvaju scenskih djela nastali 
su čuveni estetski i kritički spisi: 
Laokoon (s podnaslovom O me- 
đama likovnih umjetnosti i pjes- 
ništva; 1766) i Hamburška dra- 
maturgija (Hamburgische  Dra- 
maturgie, 1767—69). U Laokoonu 
na temelju bogate filološke argu- 
mentacije iznosi spoznaju da 
likovne umjetnosti prikazuju ti- 
jela u prostoru, da ih predoča- 
vaju simultano i statično, a pjes- 
ništvo je vremenska umjetnost 
jer se riječi nižu sukcesivno, 
prikazujući zbivanja i radnje. 
Estetskim sudovima koje je L. 
izveo iz toga platio je dug vre- 
menu, no trajne je zasluge ste- 
kao svojim pojmovnim i meto- 
dičkim postupkom. Ovo posljed- 
nje vrijedi i za Hamburšku dra- 
maturgiju, zapravo zbirku kaza- 
lišnih kritika, u kojoj je, zalažući 
se za stil suvremene građanske 
drame, dao sjajne uzorke pole- 
mičke proze. Zahtjevima da su- 

dovi moraju biti obrazloženi i 
objektivni, tj. u skladu s pred- 
metom, oplodio je svu noviju 
kritiku. Posljednje mu je scensko 
djelo komad u stihovima Mudri 
Natan (Nathan der Weise, 1779), 
plemenita pjesnička oporuka u 
duhu prosvjetiteljskog humaniz- 
ma: u razrađenoj paraboli o rav- 
nopravnosti religija jasno je iz- 
rečena vjera u napredak putem 
tolerancije i čovjekoljublja. 

Mina od Barnhelma (V. Mošuli), Beograd 
1943; Hamburška dramaturgija (V. Šarić), 
Zagreb 1950; ZLaokoon ili o granicama 
slikarstva i poezije (S. Predić), Beograd 


1954, 1964; Basne (V. Kušan), Zagreb 1955; 
Basne (M. Janković), Beograd 1958, 1964. 


vž 
LEŠMJAN — Lešmian 


LEVI, Carlo (Karlo Levi, 
1902), talijanski pripovjedač i 
slikar. Po zanimanju liječnik, bio 
je zbog otpora fašističkom reži- 
mu uhapšen, a zatim prognan 
u Lukaniju, zaostalu pokrajinu 
talijanskog Juga. Potresne doj- 
move o stoljetnoj bijedi sunarod- 
njaka koje je tamo upoznao, 
toplu simpatiju čovjeka i liječ- 
nika prema tim poniženim sud- 
binama, impresivne portrete i 
krajolike L. je nosio u sebi 
godinama i ostvario ih u knjizi 
snažne proze Krist se zaustavio 
u Eboliju (Cristo si &e fermato 
a Eboli, 1945). Nakon tog ro- 
mana, koji je značio otkriće u 
talijanskoj poslijeratnoj književ- 
nosti, objavio je Sat (L'orologio, 
1950), gorku sliku društvenih i 
političkih prilika u Rimu nepo- 
sredno nakon oslobođenja; Riječi 
su kamenje. Tri dana na Siciliji 
(Le parole sono pietre. Tre gior- 
nate in Sicilia, 1955), Budućnost 

ima drevno srce (Il futuro ha 
un cuore antico, 1956) i Dvo- 
struku noć lipa (La doppia notte 
dei tigli, 1959). Rezultat je puto- 
vanja u Sardiniju knjiga poetske 
i esejističko-dokumentarne proze 
Sav med je potrošen (Tutto il 
miele & finito, 1965). Taj »med« 
znači iskonsku ljepotu i vrednote 
drevne seljačke civilizacije koja 
brzo nestaje u grubom dodiru s 
modernim životom. L. nije pro- 
tiv napretka, makar i veoma 
ograničenog, no bilježi bolno sa- 
znanje o nužnosti promjena i 
praznini što je nastala u ovom 
prijelomnom trenutku. U Fran- 
cuskoj, god. 1939, napisao je 
opsežan esej Strah od slobode 
(Paura della liberta, 1946), u ko- 
jem strastveno polemizira sa 
svim besmislenim ograničenjima 
što ih primitivan mentalitet 
čovjeka suprotstavlja slobodnoj 
ljudskoj djelatnosti i dostojan- 
stvu. Njegova proza ujedinjuje 
razmišljanja o društvenim i mo- 
ralnim problemima suvremene 
Italije i sentimentalni _ humani- 
zam naprednog intelektualca. 


Krist se zaustavio u Eboliju (B. Gabri- 
čević), Zagreb 1951. 


1č-mz 


“LEWIS, Sinclair (Sinkler 
Luis, 1885—1951), američki roma- 
nopisac. Napušta novinarstvo 
pošto je uspio s prva četiri kon- 
vencionalna romana. Naglo se 
proslavio romanom Glavna ulica 
(Main Street, 1920), u kome sati- 
rički prikazuje američku provin- 
ciju. Slijede romani  Babbitt 
(1922), koji ismjehuje poslovnog 
Amerikanca; Arrowsmith (1925), 
koji otkriva negativne strane: 


liječničkog zvanja i medicinsko- 
-istraživačkog rada u SAD; Elmer 
Gantry (1927), koji izruguje 
vjersko  šarlatanstvo_ u SAD; 
Ovdje se to ne može dogoditi 
(It Can't Happen Here, 1935), 
u kojem se osuđuju fašističke 
tendencije u SAD, dok se rasna 
diskriminacija razgolićuje u Kra- 
ljevskoj krvi (Kingsblood Royal, 
1947). L. pokazuje neobičan dar 
za uočavanje detalja (»najveći 
fotograf beletristike«) i reporter- 
sku objektivnost, premda nisu 
rijetka ni sentimentalna mjesta. 
Glavni nedostaci njegova stila 
su nedorađenost izraza i psi- 
hološka površnost. On je ipak 
najzaslužniji od američkih pisaca 
za stvaranje (premda i pojedno- 
stavljene) predodžbe o životu u 
SAD između dva rata kod 
evropskih čitalaca. Dobio je, 
prvi od američkih pisaca, No- 
belovu nagradu 1930. 

Dr. Martin Arousmit (L. Simić), Beograd 
1951; Glavna ulica (M. Slavenski), Saraje- 
vo 1952; Mis _Kler putuje (V. Jovanović), 
Novi Sad 1953; Elmer Gentri (L. Spalatin), 
Zagreb 1953; Mentrep (A. Kurtović), Beo- 
grad 1953; "Sudija Timberlen_ (3. Vagen- 
hals), Beograd 1957; Bebit (B. Nedić), 
Titograd 1961: Čovjek koji je poznavao 
Kulidža (M. Šafarik), Beograd 1963; Kra- 


ljevska krv (N. Prodanović), Novi Sad 
1964. 
žb 


LIAO ČAI > 
Pu Sung-Ling 


LICHTENBERG, Georg 
Christoph (Geork Kristof Lihten- 
berk, 1742—1799), njemački knji- 
ževnik i učenjak. Kao profesor 
fizike na sveučilištu u Gčttinge- 
nu bavio se pretežno znanstve- 
nim radom, a književnim se pri- 
lozima tek povremeno javljao u 
časopisima i prigodnim publika- 


LICHTENBERG 


cijama (npr. Pismima iz Engle- 
ske — Briefe aus England, 1776, 
u kojima izvještava o kazališnom 
životu u Londonu, oduživši se 
tako engleskoj kulturi koju je 
veoma cijenio). Potkraj života 
zaokupljalo ga je groteskno-sati- 
ričko stvaralaštvo engleskog sli- 
kara W. Hogartha pa mu je po- 
svetio niz oštroumnih analiza, 
značajnih za razvitak njemačke 
likovne kritike (Iscrpno tumače- 
nje Hogarthovih bakroreza — 
Ausfilhrliche_ Erkliirung der Ho- 
garthischen Kupferstiche, 1794— 
-—99). U životu nekonvencionalan 
osobenjak, L. je i književnu slavu 
stekao neobično: tek poslije smr- 
ti, pošto su mu iz ostavštine 
objavljeni brojni kritički zapisi i 
aforizmi, koji čine glavninu nje- 
gova djela. U njima je pronicljiv 
i neobično senzibilan duh piščev 
progovcrio o ljudima i pojavama 
svoga vremena, o moralnim shva- 
ćanjima, nauci, filozofiji i knji 
ževnoj kulturi, izlažući spoznaje 
koje se osnivaju na zrelom život- 
nom iskustvu. Kao utemeljitelj 
aforizma u njemačkoj književno- 
sti, L. indirektno nastavlja tradi- 
ciju te vrste u evropskoj prozi, 
bogato zastupane naročito u fran- 
cuskih tzv. moralista (v. La Ro- 
chefoucauld); očitiji je, ipak, u 
njega utjecaj engleskog empiriz- 
ma s kojim ga povezuje treznoća 
zapažanja, skepsa i prirodoznan- 
stvena orijentacija. Po svojim 
nazorima L. pripada prvenstve- 
no građanskom prosvjetiteljstvu: 
protivnik je ideoloških predrasu- 
da, a branitelj tolerancije i slo- 
bode duha (»Jedina knjiga koju 
treba zabraniti popis je zabranje- 
nih knjiga«). No prodorna jasno- 
ća i duhovitost njegove proze ne 

služi samo društvenoj kritici; 
nemirna introspekcija, poniranje 
u osobni psihički život i raščla- 
njivanje svijesti osebujan su od- 
raz sentimentalizma kojega je L. 
suvremenik. Njegova psihološka 
osjetljivost vidljiv je znak novih 
shvaćanja o čovjeku na pragu 
epohe građanskog individualizma. 


s 


vz 


LIIV, Juhan (Juhan Lijv, 
1864—1913), estonski pripovjedač 
i liričar. Živio je neko vrijeme od 
novinarstva, a zatim je, prvi u 
Estoniji, pokušao biti profesio- 
nalnim književnikom. No već 
1894. našao se u duševnoj bolnici, 
odakle se povukao u rodno selo, 
siromašnim roditeljima bezemlja- 
šima. Umro je od tuberkuloze. 
Započeo je lirskim pjesmama, 
kao epigon naprednoga eston- 
skog romantizma (prvu pjesmu, 
Svibanjsku noć, objavio je 1885), 
ali je ubrzo zatim, za svega šest 
godina, napisao četrdesetak kra- 
ćih i duljih pripovijedaka po ko- 
jima se smatra, zajedno s E. Vil- 
deom (v.), utemeljiteljem kritič- 
koga realizma u estonskoj knji- 
ževnosti. L. pretežno slika život 
sela (odakle ie ponio trajne 
uspomene osjetljivoga i boležlji- 
vog dječaka), i to pod snažnim 
dojmom teške društvene i moral- 
ne krize koju je prouzrokovao 
prodor kapitalizma. Njegovi se- 
ljaci osuđeni su na poraz u ne- 
ravnoj borbi s domaćim gazda- 
ma i njemačkim zemljoposjedni- 
cima, s praznovjerjem i neima- 
štinom, u surovom dekoru zao- 
stalosti i stroge sjeverne prirode. 
Najbolje pripovijetke objavio je 
početkom devedesetih godina: 

Kukavica iz Kikimiće (Kikimie 
ktigu, 1893), Deset pripovijedaka 
(Kiimme lugu, 1893), Zavjesa 
(Vari, 1894), Čarobnjakova kćer- 
ka (Ndia tiitar, 1895). Napisane 
su sočnim narodnim jezikom, 
kratkom i energičnom frazom, a 
vješta ruka realističkog umjetni- 
ka osjeća se i u prirodnom skla- 
du tragičnih i humorističkih to- 
nova. U posljednjoj stvaralačkoj 
fazi, od god. 1894, posvetio se go- 
tovo isključivo lirici (Stihovi — 
Luuletused, 1909). Prvi moderni 
estonski liričar pretočio je svoje 
tragično iskustvo u sugestivne 
stihove, sintetične i muzikalne 
forme kojoj nije strana ni narod- 
na pjesnička tradicija. Kao pie- 
snik prirode osobito je volio 
tamne i tužne jesenske ugođaje 
(Jesenja obala, Oblaci plove), a 
u pjesmama rodoljubnoga i soci- 
jalnog nadahnuća izrazio je bol- 
nu spoznaju o teškim suvreme- 
nim prilikama (Jučer sam vidio 
Estoniju i dr.). 


sopela svjetske lirike, Zagreb 1956, 
1965. 


mz 


LIMA, Jorge de (Žorže 
de Lima, 1895—1953), brazilski 
pjesnik, pripovjedač, slikar, fol- 
klorist i novinar. Studirao je me- 
dicinu, a bio je sveučilišni profe- 
sor i poslanik u parlamentu. Naj- 
značajniji je kao pjesnik. Njego- 
vo je djelo veoma raznoliko, jer 
je prošao put od Parnasa i sim- 
bolizma do nadrealizma i folklo- 
rizma, ali mu se ni u jednoj od 
tih faza ne može poreći original- 
nost. Javio se knjigom XIV Alek- 
sandrinaca (XIV  Alexandrinos, 
1914) u simbolističkom duhu. Ali 


tek su zbirke Pjesme (Poemas, 
1927) i Nove pjesme (Novos poe- 
mas, 1929) otkrile snažnog i mo- 
dernog pjesnika, koji će se još 
jače potvrditi u knjizi Vrijeme 
i vječnost (Tempo e eternidade, 
1935). U zbirci Crne pjesme (Poe- 
mas negros, 1947) sabrao je sti- 
hove koji na sugestivan način 
pjevaju život crnaca na sjevero- 
-istoku Brazila, s mnogo eleme- 
nata iz crnačkog folklora. Pod 
kraj života pisao je religiozno- 
-spiritualne pjesme koje neki kri- 
tičari uzdižu kao njegov najviši 
domet: Knjiga soneta (Livro de 
sonetos, 1949), Stvaranje Orfeja 
(Invencdo de Orfeu, 1952). L. za- 
uzima značajno mjesto i u novi- 
joj brazilskoj prozi. Poznati su 
mu romani Salomon i žene (Sa- 
lomđdo e as mulheres, 1927), Idol 
(Calunga, 1935), Mračna žena (A 
Mulher obscura, 1939). 


Savremena brazilijanska lirika (A. Cetti- 
neo), Beograd 1956; Antologija svjetske 
lirike, Zagreb 1956, 1965. 

LI TAI PE (Li T'ai Po, 
Li Po, 701—762), najveći kineski 
liričar. Razvio je kineski pjesni- 
čki oblik do savršenstva; zahti- 
jeva da svaki stih bude potpu? 
rečenica i strogo određuje broj 
slogova i srokova. Takav pjesnički 
oblik vladao je u kineskoj poe- 
ziji do skora. Volio je pisati krat- 
ke pjesme od četiri stiha, u ko- 
jima prevladava bezbrižno vin- 
sko raspoloženje i istančan smi- 
sao za sitne radosti i ljepote. 
Ta uživalačka poezija protkana 
je često sjetnom rezignacijom. 
Priroda u njegovim pjesmama 
ima veliku ulogu, ali se pjesnik, 
po običaju kineske lirike (v. Ši 


LI T'AI PE 
LIVIJE 


King), ograničava na to da u pje- 
sme unosi opise iz prirode. Čita- 
ocu prepušta da sam osjeti osje- 
ćajnu vrijednost tih opisa i da 
ih sjedini u lirskoj cjelini. Time 
ta poezija postaje vrlo diskretna. 
Priroda u njoj nije nimalo an- 
tropomorfizirana. Osim lirskih L. 
je pisao pjesme u koje ulazi pri- 
čanje, prave balade, Najpoznatija 
mu je balada o ratniku koji luta. 
Lirika žutog istoka (Z. Gorjan), Zagreb 
1932; Antologija svjetske lirike, Zagreb 
1956, 1965; Kineska poezija (B. Kukolja), 


Zagreb 1957; Kineska lirika (Z. Gorjan), 
Zagreb 1957, Beograd 1965 

LIVIJE, Tit (Titus Livius, 
59. prije n. e—17 n. €.), rimski 
povjesničar, najsnažniji prozni pi- 
sac Augustova doba. Rođen je u 
Pataviju (Padova), a kad se pre- 
selio u Rim, upoznao se i sprija- 
teljio s carem Augustom. U gole- 
mu djelu Od osnutka grada (Ab 
urbe condita) razvio je prikaz 
rimske povijesti od mitskih poče- 
taka do god. 9. prije n. e. Od 142 
knjige sačuvana je samo četvr- 
tina (knj. 1—10. i 21—45). Dra- 
matski je komponiran i veoma 
zanimljiv prikaz drugoga punskog 
rata protiv Hanibala u 3. dekadi 
djela. L. je zadojen snažnim 
rodoljubnim i dubokim vjerskim 
i moralnim osjećajima, koji su 
nadahnjivali i pjesnika Eneide 
(v. Vergilije).  Uzvišenosti  te- 
meljne ideje i sadržaja odgova- 
raju široki, harmonični periodi 
i bogat, pjesnički obojen jezik. 
Oduševljen republikanac, pomi- 
rivši se s političkim stanjem Au- 
gustove vladavine, obratio je 
pogled u idealiziranu prošlost i 
stvorio proznu epopeju slave i 

veličine Rima. Zbog toga je i na- 
zvan slaviteljem prošlosti (lau- 
dator_ temporis acti). Bezbroj- 
nim govorima, kojima je reljef- 
nije ocrtao karaktere junaka, L. 
je pokazao svoje retoričko obra- 
zovanje i umijeće kompozicije. 
Mnogi Livijevi likovi nadahnuli 
su kasnije evropske književnike 
(npr. Lukrecija Petrarku u epu 
Africa i Shakespearea u Silova- 
nju Lukrecije, i Virginija Alfi- 
erija itd.). Prvaci francuske re- 
volucije i pisci oduševljavali su 
se ne samo Plutarhovim (v.) ne- 
go i Livijevim junacima rimske 
republike. 

Povijest, I knj. (J. Kostić), Zagreb 1870; 
S. Senc, Primjeri iz rimske književnosti 
u hrvatskom prijevodu (Radanović, Senc, 
Rac), Zagreb 1894, 1910, i 1920; Rimska is- 


torija, knjige XXI i XXII (L. T. Pero- 
vić), Beograd 1924. 

LKONT D LIL —> Leconte 
de Lisle 


LLULL, Ramon (Ramon 
Ljulj,  1235—1315?), katalonski 
pjesnik, prozni pisac i mislilac. 
Rodom s Majorke iz bogate ple- 
mićke obitelji, u tridesetoj go- 
dini odrekao se »taština ovog 
svijeta« te je stupio u franjevač- 
ki red i osnovao samostan. Pro- 
putovao je Njemačku, Austriju, 
Palestinu, Egipat, Etiopiju, Maro- 
ko, Englesku. Kad mu je bilo 
osamdeset godina, krenuo je još 
jednom na put po Africi i tada 
mu se izgubio svaki trag. Na nje- 
ga su utjecali provansalski pje- 
snici te francuska i latinska pro- 
za. Njegova profana poezija se 
izgubila, a sačuvala se samo reli- 
giozna i preko tri stotine proz- 
nih, moralističkih i filozofskih 

spisa. Najznačajniji mu je alego- 
rijski roman Blanquerna (1282), 
kojemu je dodana jedna izvan- 
redna mistička poema u prozi 
pod naslovom Knjiga o prijate- 
lju i o voljenom (El libre de 
amic e "amat). Poznata je i nje- 
gova elegijska poema u stihu 
Razočaranje (Lo  desconhort, 
1285). Spomenimo zanimljivu i 
živo pisanu Knjigu o čudima 
ovog svijeta (El Illibre de mera- 
velles del mdn, 1286—88), zatim 
Cvjetove ljubavi (1294) i Knjigu 
utjehe pustinjakove (1313). Koli- 
ko je ovaj veliki duh zanimljiv 
po svojim ozbiljnim i original 
nim mislima, po svojim nemirima 
i velikoj plodnosti, toliko je ne- 
obično važan za katalonsku kul- 
turu. Svojim je jedrim i okret- 
nim stilom udario temelje kata- 
lonskom književnom jeziku i nje- 
govom je zaslugom katalonski 
prvi od svih modernih evropskih 
jezika bio izgrađen ne samo za 
poeziju nego i za filozofsku i 
znanstvenu prozu. 

nm 


LODOJDAMBA, Čadraa- 
balyn (Čadraabalyn Lodojdamba, 
1917), mongolski pripovjedač. 
Njegovo najbolje prozno djelo, 
Na Altaju (Altajd, 1951), prvi je 
mongolski roman. Tu je prikazao 
život i probleme nove mongolske 
inteligencije, a istoj je sredini i 
sličnim junacima posvetio i pri- 
povijetku Naši učenici (Manaj 
surguulijnhan, 1954). I u ostalim 
knjigama vjeran je realističkoj 
metodi i aktualnoj tematici. U 
pripovijetki Vuk s kapom (Mal- 
gajt čono, 1944) zadržao se na 
prizorima iz života mongolskih 


stočara koji su u godinama dru- 
goga svjetskog rata prikupljali 
konje za Crvenu armiju, a u dra- 
mi Na vlastitom putu (Očrijn 
zamaar, 1954), napisanoj zajedno 
s pjesnikom D. Sengeeom (1916— 
—60), prikazao je tokove socija- 
lističkog  preobražaja na selu. 
Zbivanjima iz vremena koje je 
prethodilo revoluciji u njegovoj 
domovini, a i kasnijim događaji- 
ma, posvetio je opsežan povijesni 
roman, kojega se prvi dio poja- 
vio pod naslovom Bistra rijeka 
Tamir (Tungalag Tamir, 1962). 

LOHUTI, Abulkosim (Lo- 
huti, 1887—1957), tadžički i per- 
zijski pjesnik. Rodio se u zapad- 
nom Iranu i ubrzo se istaknuo 
pjesničkim darom i poznavanjem 
velike književne baštine Perzija- 
naca. No zbog aktivna sudjelo- 
vanja u borbi protiv reakcionar- 
nog režima i otvorene i oštre 
osude apsolutističkog jarma (če- 
sto u obliku političkih gazela) 
bio je progonjen i, nakon poraza 
demokratskog pokreta, prisiljen 
da emigrira. U Carigradu je obja- 
vljivao stihove u tradicionalnoj 
maniri ljubavne poezije no s re- 
volucionarnim značenjem i alego- 
rijskim podtekstom (kao u mi- 
stičnoj sufijskoj poeziji). Osuđen 
na smrt u domovini gdje se bio 
stavio na čelo oružanog ustanka, 
prebjegao je u SSSR (1922). Tu 
je objavio zbirku Četverostihova 
(Ruboijot, 1924) i poemu Kremlj 
(1923) koja je poetski »odgovor« 
(»nazir«) u klasičnom metru na 
elegijsku kasidu I. A. Hakanija 
(1106—98). No dok je drevni pje- 
snik tugovao nad srušenim dvor- 

LOHUTI 

cem Sasanida Hosrova, oduše- 
vljeni revolucionar pjeva o car- 
skom Kremlju koji je proletari- 
jat osvojio i sačuvao za sebe. 
Prešavši u Tadžikistan (1925), pi- 
sao je i na perzijskom i srodnom 
tadžičkom jeziku, uglavnom o 
temama koje su općenito zani- 
male sovjetske pjesnike u razdo- 
blju prvih petoljetki, kolektiviza- 
cije i velikoga domovinskog rata 
(Mi ćemo pobijediti — Mo zafar 
hohem kard, 1932; Kruna i zasta- 
va — Todž va bajrak, 1935; Lo- 
hutijev divan — Devoni Lohuti, 
1939; Dastan o Tanjinoj pobjedi 
— Dostoni ghalabaji Tanja, 1943; 
Mordiston, 1944. i dr.). U tim hir- 
skim zbirkama i poemama poli- 
tička i revolucionarna retorika i 
neki tradicionalni postupci ori- 
jentalnog pjesništva pomalo ustu- 
paju pred punijim i konkretni- 
jim izrazom suvremenosti. 

LO-JOHANSSON, — Ivar 
(Ivar Lu-Juhanson, 1901), švedski 
pripovjedač. Cijelo je svoje knji- 
ževno djelovanje podredio soci- 
jalno-reformatorskim ciljevima. 
Proživjevši tešku mladost (pote- 
kao je iz siromašne seljačke obi- 
telji i bio samouk), u književnost 
je ušao s nizom putopisnih re- 
portaža. U njima je opisao doj- 
move sa lutanja po evropskim 
zemljama. Već se tada naročito 
zanimao za teške socijalne prili- 
ke evropskog proletarijata. Po 
povratku u Švedsku njegovu je 
pažnju privukao mukotrpan život 
seoskih najamnih radnika koji 
su za svoj rad primali samo nak- 
nadu u proizvodima. O tom pro- 
blemu pisao je uporno u roma- 

nima, novelama i člancima, sve 
dok nije 1945. parlament zakon- 
ski dokinuo takve oblike rada. 
Prvi roman u kome je zahvatio 
u tu socijalnu pojavu bio je Laku 
noć, zemljo (Godnatt, jord, 1933). 
Tu je bez ikakva ukrašavanja ali 
s dubokim razumijevanjem pri- 
kazao sve životne tegobe i mo- 
ralnu bijeđu najsiromašnijeg di- 
jela švedskog seljaštva. Na to se 
djelo nadovezuje roman nazvan 
po jednoj od glavnih štokholm- 
skih ulica, Kungsgatan (1935), u 
kojem je osvijetljen problem po- 
gubnog djelovanja grada na no- 
vopridošli seljački proletarijat. 
Toj seriji romana-poruka pripa- 
da i najveće Lo-Johanssonovo 
ostvarenje Samo majka (Bara 
en mor, 1939), potresno svjedo- 
čanstvo o sudbini žene. U ka- 
snijem radu nesmanjenom žesti- 
nom napada i druga socijalna 
zla. Tako ga napose zaokuplja 
problem omladine. 


Samo mati (J. Tabak), Zagreb 1961; Sreća 
(J. Tabak), Zagreb 1967. 

LOMONOSOV, Mihail Va- 
siljevič (1711—1765), ruski pje 
snik. Seljačkog porijekla, samo- 
uk, stekao je obrazovanje u Nje- 
mačkoj, postao je organizator 
naučnog rada u Rusiji, bavio se 
fizikom, kemijom, zemljopisom. 
Djelima koja je posvetio jezi- 
čnim pitanjima otvorio je put 
ruskom narodnom govoru u knji- 
ževnost. Njegove su klasicističke 
ode pisane »visokim stilom«, s 
mnogo crkvenoslavenskih  izra- 
za, a posvećene su ruskim vla- 
daricama, pobjedama ruskoga 
oružja, ili su pak duhovne. Ka- 

rakteristična je za njih retorika, 
metaforičnost, biblijski i mitolo- 
ški motivi i dosljedni jampski 
ritam. L. je uveo u rusku poeziju 
silabo-tonički stih, što je podu- 
pro i svojom književno-teoret- 
skom raspravom Pismo o pravi- 
lima ruskog stihotvorstva (Pis'- 
mo o pravilah rossijskogo stiho- 
tvorstva, 1739). 


af 


LONDON, Jack (Džek 
Landn, 1876—1916), američki pri- 
povjedač. Odrastao je u siroma- 
šnoj obitelji, bio je radnik, mor- 
nar, krijumčar, skitnica, kopač 
zlata, a kasnije novinar i ratni 
dopisnik u rusko-japanskom ra- 
tu, Postao je jedan od najpopu- 
larnijih pisaca na svijetu počet- 
kom ovog stoljeća. Iscrpenost od 
naporna rada, novčane teškoće i 
alkohol doveli su ga do samo- 
ubojstva. Londonove novele i ro- 
mani duguju veliku popularnost 
napetosti i stilskoj neposredno- 
sti (unatoč čestim novinarskim 
klišejima i nedorađenosti), a naj- 
više pustolovnom sadržaju. Oni 
su neobična mješavina kulta 
»nadčovjeka« s vjerom u socija- 
lističko društvo i suosjećanjem s 
potlačenima. Glavna su mu dje- 
la: Ljudi s dna (The People of 
the Abyss, 1903) i Bijeli Očnjak 
(The White Fang, 1907), u koje- 
mu je glavni junak pas; Morski 
vuk (The Sea Wolf, 1904), pusto- 
lovni roman o lovcima tuljana; 
Željezna peta (The Iron Heel, 
1907), socijalističko-utopistički 
roman; poluautobiografsko dje- 
lo Martin Eden (1909); Burning 
Daylight (u nas Zlato, 1910), o 
kopačima zlata u Aljasci; Mje- 


sečeva dolina (The Valley of the 
Moon, 1913), gdje se iznose na- 
zori o rješavanju društvenih pro- 
blema; napokon John _ Barley- 
corn (u nas Kralj alkohol, 1913), 
autobiografsko djelo. 


Dolina mjeseca (G. Zlatković), Zagreb 
1947; Pobuna na brodu Elsinore (J. Ritig), 
Zagreb 1952; Prije Adama (V. Šarić), Zag- 
reb 1952; Tri srca (J. Zidar i M. Zander), 
1956; Mala ledi (Z. Vukičević), Beograd 
1957; Bela Indijanka (M. Stojiljković), Sa- 
rajevo 1959; Kobna borba, pripovijest (Đ. 
Milikić i S. Todorović), Beograd 1959; Cr- 
vena kuga (T. Ketig), Novi Sad 1960; Sme- 
đi vuk, pripovijesti (O. šnajder), Zagreb 
1961; Zov divljine (J. Tabak), Zagreb 1961; 
Pustolovka (V. Dragović), Novi Sad 1962: 
Skitnice (J. Popović), Beograd 1963; Mek- 
sikanac, pripovijesti (V. Šarić), Sarajevo 
1963; Ljudi s ponora (B. Kojić), Beograd 
1963; Na Klondajku (M. Kocjančić), Novi 
Sad 1963: Zov divljine (Z. Despić), Beo- 
grad 1963; Džeri sa ostrva (M. Đorđević), 
Novi Sad 1963; Drum (M. Đorđević), Beo- 
rad 1963; Gvozdena peta (O. Radović), 
eograd 1963; Morski vuk (B. Kojić), Sa- 
rajevo 1964; Na divljem sjeveru, pripo- 
vijesti (V. Šarić), Sarajevo 1964; ae sunca 
(V. Semenović), Sarajevo 1964; S južnih 


mora, pripovijesti ( Đorđević i A. že- 
I AE evo 1964; Majkl, brat Džerijev 
iN. Kršić), Sarajevo 1964; Krstare- 


dira Sna. (Đ. Milikić), Sarajevo 1964; 
Martin Idu (Ž. Simić), Sarajevo 1964; 
Kralj alkohol (B. Kojić), Sarajevo 1964; 
Odmetnik. Glas divljine (B. Nedić), Sara- 
jevo 1965; Bijeli očnjak (A. Glavina), Sa- 
rajevo 1965; Kći snijega (Z. Terković), 
Zagreb 1966; Zlato (B. Kojić), Zagreb 1966. 

LONGO (Lćngos, 2-3. st. 
n. e.), vjerojatno s otoka Lezba, 
grčki sofist i autor pastirskoga 
ljubavnog romana Dafnis i Hloja 
(Ddphnis kai Khlć&) u 4 knjige. 
Shema je kao i u drugim heleni- 
stičkim romanima: ljubav mla- 
dića i djevojke i različite nepri- 
like od izlaganja djece do pre- 
poznavanja, ali je novina u tome 
što je mjesto radnje prebačeno 
u pastirsku sredinu, koja daje 
zgodama pristalu pozadinu. Ori- 
ginalnost se očituje u psiholo- 
škoj analizi i vitalnosti protago- 


LONGO 
LOPE DE VEGA 


nista. Dafnis i Hloja, izloženi od 
roditelja, rastu među pastirima i 
provode jednostavan i ljubak ži- 
vot, dok golotinja Dafnisova pri 
kupanju i poljubac Hlojin nisu 
probudili drhtaje dotada nepo- 
znatog zanosa — ljubav. Vođeni 
nagonom i životom prirode ot- 
krivaju i osvajaju ljubav poste- 
peno. Uzbuđuju se i uživaju 
nježne slasti, ali ne ostvaruju od- 
mah puninu braka zbog nezna- 
nja koje prelazi u strah, kad se 
Dafnis uzdržava da povrijedi lju- 
bljenu. Razvoj erotske svijesti u 
srcu i čulima, psihološko i fizio- 
loško traženje zadovoljenja u 
carstvu prirode, gdje nagon na- 
lazi iskren i prirodan put bez 
predrasuda — svakako je geni- 
jalna piščeva intuicija. Dominan- 
tan je ton u romanu mekana i 
fina žudnja. Lijepi su opisi pri- 
rode, a kićeni stil romana posve 
je u skladu s njegovim sadrža- 
jem. Longov je roman kao prvi 
uzor pastirskih romana izazvao 
veliko zanimanje u zapadnoev- 
ropskoj književnosti, počevši od 
16. st., a Imnogo se čitao osobito 
u vrijeme renesanse. 
Dafnis i Kloe, Zagreb 1939; Pune i Hloja 
(M. N. Đurić), Beograd 1952, 

ms 


LONNROT — Kalevala 


LOPE DE VEGA (Lope 
de Vega, 1562—1635), punim ime- 
nom Lope Fćlix de Vega Carpio, 
španjolski komediograf, pjesnik 
i prozaist, rodom iz Madrida. Pi- 
sac izuzetnih sposobnosti i tem- 
peramenta, imao je buran život 
i stvorio je golemo književno 
djelo. Bio je sav od paradoksa 
i krajnosti. »Rodio sam se za lju- 

LOPE DE VEGA 


bav i mržnju, sredinu nikad ni- 
sam poznavao«, kaže sam u jed- 
nom pismu. S jednakim je ža- 
rom griješio i molio; provodio 
je raskalašen život, no često se 
bacao na molitvu i pokoru. Pisao 
je ljubavne stihove, pune čulno- 
sti i obješenjaštva, a odmah za- 
tim pobožne, pune zanosa i pre- 
danja. Dvije snažne strasti pra- 
tile su ga od rane mladosti do 
smrti: književnost i žene. U pe- 
desetoj godini se zapopio, s čvr- 
stom odlukom da će se smiriti, 
ali je još pod stare dane pisao 
nekom prijatelju da propada za 
tijelom i dušom žene kao nikada 
prije. Živio je dosta lagodno i 
površno, sve mu je polazilo za 
rukom, iz svih nevolja je znao 
isplivati, pa i iz onoga strašnoga 
poraza — »nepobjedive« —armade 
(1588). Dodvarao se svakom, tko 
ga je mogao zaštititi i pomoći; 
vrzmao se oko dvora (bez velika 
uspjeha), ulagivao se čak i inkvi- 
ziciji. I usprkos svemu ovome 
napisao je kao malo koji pisac 
sve do danas. Sam kaže da je 
stvorio 1800 kazališnih komada. 
Od toga je danas poznato 800 
naslova, a sačuvano je oko 500 
tekstova. Tome treba pribrojiti 
velik broj epova, poema, satira, 
pripovijedaka i pjesama. Kažu 
da ie samih soneta napisao pre- 
ko 35000. Po njegovim djelima se 
vidi da je poznavao sva područ- 
ja ljudskog djelovanja: filozofi- 
ju, politiku, teologiju, društvene 
probleme, prirodne nauke, fol- 
klor itd. A žive ljude najbolje. 
Veći dio djela pisao je po osob- 
nim doživljajima i bogatom ži- 
votnom iskustvu. Bezbrojni su 
njegovi suvremenici koji su se 
prepoznali u njegovim likovima. 

Osobito je poznavao psihu žene, 
i njegovi su ženski likovi najim- 
presivniji. Građu za komedije u- 
zimao je s raznih strana: iz Bib- 
lije (v.), antičke mitologije, po- 
vijesti, starih kronika, viteških 
romana, narodnih pjesama i iz 
suvremenog života. Ima u njima 
dosta sentimentalnosti i dosta ša- 
blonskih postupaka, osobito kad 
je u pitanju stara španjolska sla- 
bost — viteška čast, kao što je u 
komedijama Peribariez, Vitez iz 
Olmeda (El caballero del Olme- 
do), Najbolji je sudac kralj (EI 
mejor alcalde el Rey), Seviljska 
zvijezda (La estrella de Sevilla), 
Lijek u nesreći (EI remeđio en 
la desdicha) i drugima, Problem 
potlačenih seljaka obradio je u 
značajnoj drami Fuente Ovejuna, 
po istinitu događaju iz 15. st. 
Život njegova vremena, s mnogo 
šarenila, bujnosti, spletaka, ljuba- 
kanja, slobodnih izraza i lakrdij- 
skog tona naći ćemo u komedi- 
jama: Budalasta vlastelinka (La 
dama boba), Dosjetljiva  dje- 
vojka (La discreta enamorada), 
Vitez čudesa (El caballero del 
milagro), Vrtlarov pas (EI perro 
del hortelano) i mnogim drugi- 
ma. Lope de Vega je pisao mno- 
go i brzo, a mnogo se povodio za 
publikom, koja je s napetošću 
čekala svaki njegov komad. 
»Onome tko plaća treba i ugo- 
diti«, govorio je on. Nije stvorio 
nijednog djela koje bi imalo 
opću vrijednost, ali gotovo u 
svakom ima nešto, u čemu se 
očituje veliki komediograf. On 
je španjolskom teatru dao istin- 
sko nacionalno obilježje. Osjećao 
je bilo i težnje naroda i stvarao 
je za široku publiku. Zbog toga 
je pisao slobodno, bez ikakvih 


shema, onako kako ga je vodio 
njegov osjetljiv umjetnički smi- 
sao. Miješao je legendu i stvar- 
nost, prošlost i sadašnjost, lju- 
bav i mržnju. Za sve je bilo mje- 
sta na njegovoj pozornici. Nije 
stvarao posebne likove, nego je 
bio tumač kolektivne psihe. A 
sve je gledao kroz život svoga 
vremena, pa i onda kad se zali- 
jetao u prošla, propala vremena, 
nije žalio za njima, već ih je na- 
stojao približiti stvarnim osjeća- 
njima suvremenog čovjeka. Iako 
je imao manjih prethodnika, on 
je prvi španjolskom kazalištu 
dao izrazito realističku boju. U 
tome je njegovo značenje i nje- 
gova umjetnička osebujnost. 
Dvije komedije (F. Delak), Zagreb 1950; 
Fuente ovehuna (D. Hić), Beograd 1950; 
Buđalasta vlastelinka (prep. S. Vinaver), 
Beograd 1953; Antologija svjetske lirike, 
Zagreb 1956, 1965; Španska lirika (V. Ko- 
šutić), Beograd 1963. 

LORCA — Garcia Lorca 
LORENS —> Lawrence 


LOTREAMON —> 
Lautrćamont 


LOWELL, Robert (Ro- 
bert Louel, 1917), američki pjes- 
nik. Potomak ugledne obitelji 
(rođak je pjesnikinje Amy Lo- 
well, suosnivačice imažističkog 
pokreta, a jedan od predaka bio 
mu je James Russell Lowell, 
književnik i diplomat, koji je u 
19. st. bio arbitar američkog uku- 
sa). Središnja je tema njegove po- 
ezije stalno revaloriziranje odno- 
sa prema povijesti Nove Engle- 
ske, njezinoj puritanskoj kulturi 
i nasilju što su ga osvajači i pio- 
niri počinjali od 17. st. do naših 


LOWELL 


dana. Za drugoga svjetskog rata 
zatvoren jer nije htio služiti voj- 
sku, u novije vrijeme deklariran 
protivnik vijetnamskoga angaži- 
ranja SAD, L. se, osobito u rani- 
jim zbirkama (najvažnija Zamak 
lorda Wearyja — Lord Weary's 
Castle, 1946) služi žestokim rječ- 
nikom, punim agresivnih, dina- 
mičkih glagola, grubim asonan- 
cama, usplamtjelim slikama iz 
bestijarija koji izaziva nelagodu. 
Zakučasto samoispitivanje (koje 
polazi od pretpostavke urođenog 
zla) što ga je naslijedio od kal- 
vinističkih predaka nastavio je i 
kada je prešao na katolicizam, a 
nije s tim prekinuo ni poslije te 
faze u pjesmama Studije iz živo- 
ta (Life Studies, 1959); tu, kroz 
anegdote i aluzije, posredno kri- 
tizira svoje pretke, ponajviše 
oca, nezadovoljnog pomorca i 
neuspješnog poslovnog čovjeka. 
Taj dvoznačni obračun s vlasti- 
tim svijetom — jer L. se ne su- 
protstavlja povijesti nekim dru- 
gim, jasno određenim vrednota- 
ma — potcrtava prozna skica 
uspomena na mladost i širu obi- 
telj. U zbirci Umrli za Uniju (For 
the Union Dead, 1964) naglasak 
je kritike na Americi sadašnjo- 
sti, ružnog, industrijskim otpa- 
cima obilježenog »neoprostivog 
krajolika«, Americi koja je izgu- 
bila vjeru da postoji neki nadsva- 
kodnevni smisao. Taj se stav još 
potpunije objektivira u dramat' 
zacijama triju pripovijesti Haw 
thornea (v.) i Melvillea (v.). obja- 
vljenim pod naslovom Stara sla- 
va (The Old Glory, 1965). Supti- 
lan poznavalac poetskih tehnika, 
gradeći stih na kadenci više nego 
na metru, dosegao je po nekim 
sudovima vrhunac u zbirci Pod- 

ražavanja (Imitations, 1961), nizu 
slobodnih modifikacija poznatih 
pjesama iz raznih jezika. Kasnija 
mu poezija nema ranije gustoće, 
a zbog neulovljive logike u kom- 
poziciji, eliptičnosti, fragmentar- 
nih asocijacija (po uzoru na Poun- 
da, v. i Eliota, v.) i citata na 
raznim jezicima, literarnih i reli- 
gioznih aluzija, više fascinira su- 
gestivnom  odbojnošću fakture 
nego harmoničkom  dopadljivo- 
šću. 


iv 
LUCANUS —> Lukan 
LUCRETIUS —> 
Lukrecije 
LUGONES, Leopoldo 


(Leopoldo Lugones, 1874—1938), 
hispanoamerički pjesnik, rođen 
u argentinskoj provinciji Cordo- 
bi. Pripada generaciji američkih 
modernista. Samouk, znatiželjan, 
stekao je veliku kulturu, kojoj 
nikada nije znao dati reda. Bavio 
se svim i svačim, filozofijom, 
matematikom, političkom ekono- 
mijom, prevodio Homera (v.). 
Protivurječan u književnosti i 
životu, prošao je put od socija- 
lista do antidemokrata i nacio- 
nalista, i kad je vidio da je jav- 
nost ogorčena zbog njegovih po- 
stupaka, počinio je samouboj- 
stvo. Prošao je različite književ- 
ne utjecaje, ali ih je znao sve 
nadvladati. Svaka knjiga stihova 
pokazivala je novog Lugonesa, 
pjesnika nemirna temperamenta, 
koji sebe traži na svim putovi- 
ma. I nalazio se svuda. Napisao 
je velik broj pjesama i sve to 
djeluje kao nesređena bujica ko- 
ja sa sobom nosi i mnoge iskre 

zlata. A najbolji je bio, kad je, 
u znaku Vergilija (v.), pjevao o- 
ranice i stada svoje prostrane 
domovine, koja je davala snagu 
njegovu temperamentu i njego- 
voj riječi. Bio je u pravom smi- 
slu pjesnik Argentine, jedan od 
najvećih što ih je ta zemlja ima- 
la. Pa premda mu je poezija 
pomalo barbarska, bez reda i 
mjere, ipak u njoj ima divnih 
jskara i izvanredne snage. Za 
prozna djela i stihove tražio 
je riječi na svim stranama, kod 
seljaka na pampasima i osobito 
kod andskih Indijanaca, koje je 
opisao u pripovijetkama Gaučan- 
ski rat (La guerra gaucha, 1913). 
Uvodio je galicizme, arhaizme i 
neologizme te tako stvorio svoj, 
neobično bogat rječnik. Od mno- 
gih knjiga njegovih stihova spo- 
menimo: Zlatne planine (Las 
montafias del oro, 1897), Sanja- 


lački kalendar (Lunario  senti- 
mental, 1909), Svjetovne ode 
(Odas seculares, 1910), Knjiga 


krajolika (F1 libro de los paisa- 
jes, 1917), Romance iz Rio Seca 
(Romances đel Rio Seco, 1930). 
Novija hispanoamerička poezija (N. Mili- 


ćević), Sarajevo 1962. 
nm 


LU HSUN —> Lu Šun 
LUIS — Lewis 


LU-JUHANSON —> 
Lo-Johansson 


LUKACS Gyčrgy (Lukač 
Đerđ, 1885), mađarski teoretičar 
i historičar književnosti, filozof 
i književni kritičar; jedan od naj- 
značajnijih marksističkih mislila- 
ca današnjice. Radove objavljuje 
pretežno na njemačkom i mađar- 


skom jeziku. U ranim publikaci- 
jama, iz predmarksističke faze 
autorove (npr. eseji Duša i oblici 
— A lčlek esa formdk, 1910, njem. 
Die Seele und die Formen, 1911; 
Povijest razvitka mođerne drame 
— A modern drama fejlodesenek 
tortenete, 1912), odrazile su se 
tendencije suvremene njemačke 
filozofije i sociologije (Georg 
Simmel, Max Weber) koje je L. 
upoznao za studija u Berlinu i 
Heidelbergu. Vrhunac te faze 
obilježen je raspravom Teorija 
romana (Die Theorie des Ro- 
mans, 1914/15, objavljena 1916, 
kao knjiga 1920), djelom koje se 
s pravom ubraja među najzna- 
čajnije književnokritičke analize 
velikih epskih formi. Postupajući 
pod dojmom Diltheyeve duhov- 
noznanstvene tipologije deduktiv- 
no i težeći za obuhvatnim sinte- 
zama, L. promatra razvitak epike 
od antičkog epa do građanskog 
romana 19. st. kao estetski i po- 
vijesni proces u kojemu mijena 
tematike, odnosno = ideologije, 
umjetničkih struktura i stilskih 
postupaka predočava složenu po- 
vezanost društvenih odnosa i mi- 
saone kulture. Prema piščevoj 
izjavi, to je djelo prvi dosljedni 
pokušaj da se načela Hegelove 
dijalektike primijene u filozofski 
i povijesno utemeljenoj teoriji 
epike. Godine 1920. autor se, me- 
đutim, već ideološki udaljio od 
stavova iznesenih u toj knjizi: 
pristavši za rata uz radnički po- 
kret, postao je 1918. član Komu- 
nističke partije a 1919. narodni 
komesar za prosvjetu u mađar- 
skoj revolucionarnoj vladi. Knji- 
ževni i partijski rad nastavio je 
u emigraciji, prvo u Austriji i 
Njemačkoj, a od 1933. u Sovjet- 


LUKACS 


skom Savezu. Od 1945. živi po- 
novno u Budimpešti. Prvi je tra- 
jan plod Lukacseve recepcije 
marksizma knjiga »studija o 
marksističkoj dijalektici«  Povi- 
jest i klasna svijest (Geschichte 
und  Klassenbewufitsein, 1923). 
Veći dio studija i eseja koji su 
autoru pribavili svjetski ugled i 
općenito se smatraju obrascima 
jednog tipa marksističke socio- 
logije i estetike književnosti na- 
stao je u zadnjih tridesetak go- 
dina (npr. Temelji marksističke 
estetike — A marxi esztetika ala- 
pjai, 1947; Problemi realizma — 
A realizmus problemai, 1948; Pri- 
lozi povijesti estetike — Beitrige 
zur Geschichte der Asthetik, 1954; 
Povijesni roman — Der histori- 
sche_ Roman, 1955). U tim djeli- 
ma razlaže načela svoje kritike 
približavajući se kadšto — npr. 
pojmom »partijnosti« u književ- 
nosti, predodžbom o »tipičnosti« 
koju uvjetuje perspektiva dru- 
štvenog razvitka — doktrini tzv. 
socijalističkog realizma; u isti 
mah razvija posebnu teoriju rea- 
lizma koju temelji filozofski na 
Lenjinovim spoznajnoteoretskim 
postulatima (pa shvaća književ- 
no djelo kao specifičan odraz 
stvarnosti), a praktički na uzor- 
cima »kritičkog realizma« u fran- 
cuskoj, ruskoj i njemačkoj knji- 
ževnosti 19. st. i u djelima sljed- 
benika te stilske tradicije na 
području modernog romana. U- 
općavajući svoja kritička mjeri- 
la, L. je, u opreci s dijalektičkim 
pristupom književnosti, obilježja 
realizma građanske epohe podi- 
gao do tipološke, nathistorijske 
norme, što se odrazilo i u njego- 
vu odbojnom, zbog neadekvatno- 
sti kriterija promašenom stavu 

prema nekim strujanjima u mo- 
dernoj prozi (Joyce, Kafka). Naj- 
uvjerljivije rezultate Lukacseva 
metodičkog pristupa sadrže kon- 
kretne, iako pretežno samo ideo- 
loške analize pojedinih djela ili 
epoha evropske literature u ras- 
pravama i zbornicima članaka: 
Goethe i njegovo doba (Goethe 
und seine Zeit, 1947), Ruski rea- 
lizam u svjetskoj književnosti 
(Der  russische  Realismus in 
der Weltliteratur, 1949), Thomas 
Mann _ (1949), Njemački realisti 
19. stoljeća (Deutsche Realisten 
des 19. Jahrhunderts, 1951), Bal- 
zac i francuski realizam (Balzac 
und der franzosische Realismus, 
1952). Ti radovi pokazuju da je 
autorova prava snaga u širokoj 
književnopovijesnoj sintezi saz- 
danoj na oštroumno zapaženim 
detaljima koji otkrivaju vezu iz- 
među umjetničkog izraza i dru- 
štvene stvarnosti. A ta težnja za 
spoznavanjem  formalno-estetske 
funkcije i njezina sociološkog 
ekvivalenta odnosno supstrata 
zapravo je postojana značajka 
cijeloga Lukacseva mišljenja i 
djela. Zasad mu je posljednja 
veća publikacija knjiga Specifič- 
nost estetskog fenomena (Die Ft- 
genart des Asthetischen, 1963), 
prvi dio široko zasnovane EFste- 
tike. 


Ogledi o realizmu (V. Stojić i dr.), Zag- 
reb 1947; Gete i njegovo doba (M. Kon), 
Sarajevo 1956; Niče i fašizam (V. Popo- 
vić), Beograd 1956; Problemi realizma (K. 
Petrović), Sarajevo 1957; Tomas Man (I. 
Lisičar 1 V. Stojić), Beograd 1958; Mladi 
Hegel (M. Damnjanović), Beograd 1959; 
Prilozi istoriji estetike (N. Jovanović, F. 
Filipović i dr.), Beograd 1959; Današnji 
značaj kritičkog realizma (M. Mojašević), 
Beograd 1959; Ruski realisti (J. Vuković 
i J. Marek), Sarajevo 1959; Istoriski ro- 
man (F. Filipović), Beograd 1960; Prole- 
gomena za marksističku estetiku (M. Dam- 
njanović), Beograd 1960. 

LUKAN, Marko —Anej 
(Marcus Annaeus Lucanus, 39—65. 
n. e.), najznačajniji rimski epi- 
čar poslije Vergilija. Rodom je 
iz Kordube (Hispanija), a u Rimu 
se rano istakao svojim talentom. 
Sačuvan mu je samo nedovršen 
povijesni ep u 10 knjiga Farza- 
lija (Pharsalia; drugi naslov: O 
građanskom ratu — De bello ci- 
vili), u kojem je opjevao rat iz- 
među Cezara i Pompeja. Gradeći 
fabulu na povijesnoj tematici i 
nadomjestivši bogove kao aktiv- 
ne sile stoičkom idejom Sudbi- 
ne, L. je prekinuo s homersko- 
-vergilijevskom tradicijom epa 
(v. Homer, Vergilije). U kasnijim 
pjevanjima pjesnik je, sa stajali- 
šta aristokratske opozicije car- 
stvu, u liku krvožednog Cezara 
zapravo prikazao Nerona, sup- 
rotstavljajući mu idealizirane li- 
kove Pompeja i Katona kao bor- 
ce za republikanske slobode i 
protiv despotizma. Kad je pao u 
nemilost carevu, morao se ubiti. 
Deklamatorsko-patetični stil pje- 
snikova strica Seneke (v.) i nje- 
gova doba duboko se odrazio u 
kompoziciji i dikciji Farzalije. 
L. je mnogo utjecao na španjol- 
sku renesansnu epiku, posredno 
na dikciju Gongore (v.) i njego- 
ve škole; bio je omiljen pisac 
Shelleyev (v.). Engleski i fran- 
cuski revolucionari 17. i 18. st. 
zanosili su se njime kao ideolo- 
gom republikanizma. 

LUKIJAN (Lukianos, 121— 
— poslije 181. n. €.), grčki satiri- 
čar, iz Samosate u Siriji. Pod 
njegovim imenom sačuvana je 
zbirka epigrama i preko 80 spisa, 


u kojima pretežno u dijaloškom 
obliku obrađuje sve strane živo- 
ta svoga vremena (religiju, mo- 
ral, književnost). Vesele dosjet- 
ke i šale o ljudskim i božanskim 
stvarima zamjenjuje potkraj ži- 
vota jetkom satirom i sarkastič- 
nim napadima na pojedine oso- 
be. U Snu (Enypnion) priča ka- 
ko se dao na nauke. Mračnu sli- 
ku rimskog života i satiru na fi- 
lozofe, koji se otimlju oko milo- 
sti bogataša, sadržava  Nigrin 
(Nigrinos). U Dražbi života (Bi- 
On prdsis) prodaju se osnivači 
filozofskih škola kao robovi i iz- 
laže se ruglu njihova nauka. 
Oštrinu tih napada ublažava L. 
u Ribaru (Halieus), a licemjerje, 
lakomost i proždrljivost filozofa 
parodira u Gozbi (Sympodsion). 
L. piše niz dijaloga u stilu svoga 
zemljaka Menipa, koji je u po- 
četku 3. st. prije n. e. satiričko- 
“filozofskim dijalozima s fanta- 
stičnim  pripovjednim okvirom 
(let na nebo, silazak u podzem- 
lje) napadao vjeru i neprijatelj- 
ske filozofske škole. Tako Luki- 
janov Ikaromenip (Ikaromenip- 
pos — Menip s krilima Ikara) 
leti na Mjesec i u nebo da nađe 
istinu, jer mu je dodijalo gledati 
što uče filozofi na zemlji. S ve- 
selom parodijom na mitove i mi- 
sterije prepleće se ovdje poruga 
ljudskoj gluposti, vjerskoj i filo- 
zofskoj spekulaciji. U spisu Raz- 
govori bogova (Thećn didlogoi) 
postaju mitovi besmisleni, a bo- 
govi sitni, ništavni i nemoralni. 
Najslikovitija antireligiozna sati- 
ra je Tragički Zeus (Zeis tra- 
g0idos). Na Olimpu je uzbuna, 
jer od ishoda prepirke, koja se 
vodi u Ateni između epikurovaca 
i stoičara, zavisi sudbina bogova. 


LUKIJAN 


Epikurovac obara stoičarove do- 
kaze u korist bogova, kojima 
preostaje utjeha da će i dalje do- 
bivati žrtve, jer je na svijetu 
ostalo podosta budala, tj. većina 
Helena, mnogo prostog naroda i 
svi barbari. U dijalogu Prometej 
(Promčtheuis), koji je kao lik 
privlačio Lukijana, obrana Pro- 
metejeva pretvara se u ime ra- 
zuma i morala u optužbu Zeusa. 
Razgovori mrtvaca (Nekrikot di- 
dlogoi) ocrtavaju ništavost svega 
pred smrću. Samo kinik ide u 
podzemlje s osmijehom, slobo- 
dan u mislima i govoru. Razgo- 
vori hetera (Hetairikot didlogoi) 
dokument su o moralu u starini. 
Istinite pripovijesti (Alčtheis hi- 
storiai) oštra su satira na fanta- 
stične pripovijesti pisaca roma- 
na, na pripovijesti o moći i ču- 
desnim djelima kojega boga ili 
proroka. Lukijanovi spisi odliku- 
ju se oštrim zapažanjem i finim 
sudovima o životnim pojavama. 
On traži istinu i jasnoću, a mrzi 
svako vjersko licemjerje, svako 
sujevjerje, koje nemilosrdno raz- 
otkriva i pobija samu religiju. 
Satira mu se ističe elegancijom, 
duhovitošću, ali ne i dubinom. 
Izlaganje je lako, argumentacija 
duhovita i ironična, pripovijeda- 
nje zanimljivo. Izvanredne boje, 
slike i poredbe oblikovane su ve- 
likim bogatstvom rječničkog bla- 
ga. Svojoj atičkoj prozi uspio ie 
zadahnuti klasičnu draž. L. je 
velik stilist poklasičnog vreme- 
na, Slabost je njegove satire ne- 
dostatak pozitivnog programa, 
jer ne pretpostavlja mogućnost 
neke društvene i političke pro- 
mjene: lojalan je građanin car- 
stva, spreman ne samo na laska- 
nje caru, već i njegovoj ljubav- 

nici. Tako je protiv sebe izazvao 
mržnju sofista i vjerskih radni- 
ka, njegove su sjajne satire utje- 
cale na bizantsku književnost. 
Njime se nadahnjivala humani- 
stička satira (npr. Erazmo, v.) i 
satira u vrijeme prosvjetiteljstva. 
Po fantastičnom pričanju u Isti- 
nitim pripovijestima uzor je Ra- 
belaisu (v.) i Swiftu (v.). Engels 
ga je nazvao antičkim Voltai- 
reom (v.). 
Razgovori mrtvaca (P. Papakostopulos), 
Beograd 1874; Primjeri iz grčke književ- 
nosti (S. Senc), Zagreb 1894; Antologija 
stare lirike grčke (K, Rac), Zagreb 1916; 
Izabrani spisi (M. Popović), Beograd 1938; 
Odabrani razgovori (M. N. Đurić), Beo- 
grad 1957. 

LUKRECIJE, Tit — Kar 
(Titus Lucretius Carus, oko 98— 
— oko 55. prije n. e.), rimski pje- 
snik-filozof. Filozofskim epom u 
6 knjiga O prirodi (De rerum na- 
tura, 7380 heksametara) zanosno 
je opjevao Epikurovu materijali- 
stičku filozofiju i ostvario vrhun- 
sko djelo svjetske didaktičke epi- 
ke. Prve dvije knjige objašnjavaju 
vanjski svijet učenjem o atomima 
i njihovim svojstvima, u trećoj i 
četvrtoj govori se o duhu i duši, 
osjetima i mišljenju, a posljed- 
nje dvije prikazuju kozmologiju, 
razvoj kulture i različite prirod- 
ne pojave. Bremenito ekonom- 
skim, političkim i moralnim pre- 
viranjima, pjesnikovo je stoljeće 
bilo nadasve prijemljivo za Epi- 
kurovu filozofiju, koja u središte 
društveno-etičke problematike 
postavlja čovjeka. Lukrecijev je 
životni nazor materijalistički mo- 
nizam: priroda i povijest, mate- 
rija i duh čine jednu cjelinu, je- 
dan povezani tok materije u kre- 
tanju. Iz tog nazora izvire temelj- 

ni smisao njegove filozofije — 
sreća ljudskog života, koja se kao 
vječna težnja za duševnim mirom 
i zadovoljstvom može postići sa- 
imo znanjem. L. prosvjetiteljskim 
žarom razotkriva zakonitosti pri- 
rode i smisao života u njoj da bi 
ljude oslobodio od praznovjerja, 
te »noći duha«, od okova religije 
i straha pred bogovima i smrti. 
Oduševljeno slaveći učitelja Epi- 
kura i njegovu nauku, rimski 
pjesnik gradi veličajnu poemu 
prirodi, snazi uma i napretka 
čovjekova, namjenjujući je kao 
pomoć u tegobama svom narodu 
u najburnije vrijeme njegove po- 
vijesti. Lukrecijev je svijet bez 
bogova, pa je i pjesnička dikcija 
gotovo sasvim lišena mitoloških 
asocijacija. Užitak u strasnom 
spoznavanju prirode i stvaralač- 
ka moć jezika, kojom se upravo 
čulno izražava realnost ili ono 
što se logički i teoretski zamiš- 
lja kao realno, natapaju ep lje- 
potom zornosti i neposredne u- 
vjerljivosti. Plastične slike iz pri- 
rode i poredbe nisu samo med 
na rubu čaše, ispunjene gorkim 
lijekom nauke, već su duboko 
doživljen izraz pjesnikova ura- 
njanja u pojavnosti prirode. Ar- 
hajski jezik i heksametar u skla- 
du su s temeljnim uzvišenim sti- 
lom djela, kojega je kompo- 
zicija u cjelini pomalo opora. A 
kao što je ep uokviren, na počet- 
ku, zanosnom invokacijom Vene- 
re, pjesničkog simbola ljubavi i 
stvaralaštva, i na kraju potres- 
nim prikazom kuge u Ateni, tako 
je i cijeli spjev posvuda proša- 
ran slikama radosti i sjete, sa- 
učešća s ljudima i neke gorke 
ravnodušnosti. Iako protivnik 
epikurovske filozofije, Ciceron će 


nakon pjesnikove smrti pomoći 
izdanje epa. L. će oduševljavati 
i oploditi Vergilija (v.), Horaci- 
ja (v.) i Ovidija (v.), bit će uči- 
telj francuskih enciklopedista i 
davati brojne pobude velikanima 
prirodoznanstvenih istraživanja i 
filozofije od Galileja do Einstei- 
na. U njegovu su djelu sadržani 
temelji moderne slobodne misli. 
O prirodi (M. Tepeš), Zagreb 19522; O pri- 
rodi stvari (A. Savić Rebac), Beograd 
1951; B. Bošnjak, Filozofija od Aristotela 


do renesanse, Fil. hrest. Il, Zagreb 1957; 
je poezija (N. Milićević), Zagreb 

LUNAČARSKI, Anatolij 
Vasiljevič (1875—1933), ruski kri- 
tičar i dramatičar. Član Ruske 
socijaldemokratske partije, ka- 
snije boljševik, hapšen i proga- 
njan, živio je dulje vrijeme u 
emigraciji. 1917. vratio se u Ru- 
siju gdje je do 1929. bio narodni 
komesar za prosvjetu i Lenjinov 
suradnik. Obavio je golem posao 
na izgradnji temelja socijalistič- 
ke kulture u SSSRu. Pisao je 
drame s povijesnom građom i fi- 
lozofskom problematikom: Oliver 
Kromvel' (1920), Oslobođeni Don 
Quijote (Osvoboždennvji Don-Kt- 
hot, 1922), ali je značajniji kao 
kritičar raznovrsnih interesa i ve- 
like erudicije. Umjetnička je djela 
sudio prema njihovoj društvenoj 
funkciji, na koju nije gledao 
usko utilitarno. Neko je vrijeme 
zastupao teoriju »proleterske kul- 
ture« (Pisma o proleterskoj knji- 
ževnosti — Pis'ma o proleterskoj 
literature, 1914), shvaćajući je 
kao preuzimanje svega što je vri- 
jedno u klasičnoj baštini. S tog 
je stajališta promatrao i velika 
književna djela različitih naroda 
i vremena koja je mjerio o svoj 


LUNAČARSKI 

ideal harmonična čovjeka budu- 
ćeg društva i sklada između lič- 
nosti i kolektiva. Autor je popu- 
larne Povijesti zapadnoevropske 
književnosti (Istorija zapadno- 
evropejskoj literatury v ee važ- 
nejših momentah, 1924), mnogih 
eseja o ruskim klasicima, o pro- 
blemima sovjetske književnosti, 
kazališta, slikarstva i o muzici, 


O ruskoj književnosti (Z. Tkalec), Beo- 
ge 1959; Ruska književna kritika (V. 
laker), Zagreb 1966. 

LUNDKVIST, Artur (Ar- 
tur Lunkvist, 1906), švedski liri- 
čar, pripovjedač i publicist. Sa- 
mouk i pustolovna priroda, dao 
je u svojim ranim djelima (npr. 
u zbirkama pjesama Žar — Glod, 
1928; Goli život — Naket liv, 1929; 
Bijeli čovjek — Vit man, 1932; 
i pripovijetkama: Zmajeva krv 
— Drakblod, 1936) oduška svom 
protestu protiv konzervativnih 
shvaćanja u književnosti i u dru- 
štvenom životu svoje domovine, 
slaveći »primitivistički« zanos za 
oblike sirovog i nagonskog živo- 
ta, ali 1 oduševljenje snagom 
modernog stroja. U kasnijoj stva- 
ralačkoj fazi ljevičar L. književno 
djelo stavlja u službu borbe za 
društveni napredak, no i dalje se 
služi izražajnim postupcima za- 
padnoevropskog modernizma, pa 
i elementima nadrealizma. Sinte- 
zu društvenokritičke reportaže i 
slobodne pjesničke imaginacije 
ostvario je u nizu putopisa koji 
se ubrajaju među njegove naj- 


uspjelije tekstove:  Indiabrand 
(1950), Preobraženi zmaj (Den 


forvandlađe draken, 1955), Vul- 
kanski kontinent (Vulkanisk kon- 
tinent, 1957), Agadir (1961). Zad- 
njih se godina autor priklonio 

romanu (npr. Komedija u Higer- 
skogu — Komedi i Hiigerskog, 
1959), slikajući satirički švedsku 
malogradsku sredinu. 


Antologija svjetske lirike, Zagreb 1956, 
1965; Vulkanski kontinent (D. Višehrad), 
Zagreb 1960; Moderna nordijska poezija 
(1. Slamnig i A. Šoljan), Sarajevo 1961. 


vz 


LU ŠUN (pravim ime- 
nom: Čuo Šu-žen, 1881—1936), ki- 
neski pisac. Prednjačio je u borbi 
za uvođenje narodnog jezika u 
književnost, a u svojim se djeli- 
ma žarko zalagao za rušenje feu- 
dalnih tradicija i za razbijanje 
spona koje nameće tradicija u 
društvenom životu. Zbog velike 
snage izraza L. se smatra jednim 
od prvaka novije kineske književ- 
nosti. Prvo mu je značajno djelo 
Dnevnik luđaka (Khuang-žen žih- 
-či, 1918), pripovijetka, u kojoj je 
nedvosmisleno obračunao sa sta- 
rim društvenim uređenjem i o- 
sobito sa zastarjelom patrijarhal- 
nom obitelji. Otvoreno traži da 
se u ime napretka napuste za ži- 
vot nesposobne institucije. Takav 
stav morao se zaista mnogim 
predstavnicima starih shvaćanja 
činiti upravo mahnit. Poslije ne- 
koliko manje značajnih djela iza- 
šao je Istiniti životopis A-keja 


LJERMONTOV, Mihail 
Jurjevič (1814—1841), ruski pje- 
snik, romanopisac i dramatičar. 
Bio je plemić i oficir. Prognan 

(A-kej dženg-džuan, 1921), njegov 
najznačajniji roman, koji je doži- 
vio izvanredan uspjeh i preveden 
je na niz stranih jezika. U njemu 
se opisuje život bezbrojnih Ki- 
neza koji u ropskim uvjetima 
rade za zemljoposjednike i time 
im omogućuju lagodan život. L. 
je objavio i zbirke pripovijedaka 
Poklik (Nan — han, 1923) i Luta- 
nja (Phang-huang, 1926). Sva ta 
djela odišu strasnom mržnjom 
prema  konfucijanizmu i tupoj 
svemoći tradicije. Pisac je tako- 
đer bio vrlo osjetljiv prema ne- 
dostojnom međunarodnom polo- 
žaju svoje domovine. No isto ta- 
ko otklanja besciljna i bezglava 
lutanja onih Kineza koji su se 
predali zapadnim utjecajima i 
odrekli tradicije, ali nisu našli 
put koji će Kinu odvesti u bolju 
budućnost i u korijenu popraviti 
neodrživo stanje. Razumljivo je 
da je pisac takva stava bio pod 
jakim utjecajem Gorkoga (v.). 
Njegovo djelo u znaku je dru- 
štvene revolucije koja je Kini 
predstojala. On je nesumnjivo 
najveći predstavnik kineskog re- 
alizma. 

Istinita istorija A-Keja i druge pripovetke 
(D. Maksimović), Beograd 1950; Kovanje 


mača (P. Ćurčija), Beograd 1957; Odabra- 
ne pripovijetke (M. Ahrap), Zagreb 1958. 

je prvi put na Kavkaz zbog pje- 
sme uperene protiv vlastodržaca 
povodom Puškinove smrti Smrt 
pjesnika (Na smert' poeta, 1837), 


koja se brzo proširila Rusijom u 
mnogim rukopisima. God. 1840. 
ponovo je uhapšen i po drugi 
put prognan na Kavkaz, zbog su- 
djeiovanja u dvoboju. Tamo je i 
poginuo kao žrtva dvoboja. Liri- 
ka mu je pretežno pesimistička: 
u nekim se pjesmama izravno 
tuži na bezvoljnost, mlakost i 
ropsku poniznost svoje generaci- 
je (Duma, 1838), a u drugima 
joj stavlja pred oči pretke, juna- 
ke ratova protiv Napoleona (Bo- 
rodino, 1837). Jedan je od osnov- 
nih njezinih sadržaja čežnja za 
aktivnošću, slobodom, pobuna 
protiv sredine. Sve je to izraženo 
ponekad u alegorijama (Jedro — 
Parus, 1832), kadšto su pak pje- 
sme pisane s karakterističnom 
razgovornom intonacijom, te pje- 
snik kao da se izravno obraća 
čitaocu i razgovara s njim (1 do- 
sadno, i tužno... — I skučno i 
grustno..., 1840; Zavjet — Za- 
veščanie, 1840. i dr.). U nekim se 
pjesmama ta pobuna konkretizi- 
ra kao kritika upravo ruskih pri- 
lika (Domovina — Rodina, 1814). 
Među dominantnim je motivima 
Ljermontovljeve poezije osam- 
ljenost (Ostao sam sam... — 
Ostalsja ja odin, 1830; Osamljen 
sam... — Odinok ja, 1837; I do- 
sadno i tužno... i dr.), što ga uz 
druge motive vezuje za njegov 
uzor, Byronovu poeziju. O toj je 
vezi uostalom i sam Lj. otvoreno 
govorio, ali je i isticao svoju »ru- 
sku dušu« (Ne, ja nisam Byron 
— Net, ja ne Bajron, 1882). Bv- 
ronovi motivi ušli su i u poeme: 
Mcyri (1840), Demon (1841). To 
su karakteristične —romantičke 
poeme u kojima rastrganu fa- 
bulu prekidaju brojni monolozi 
glavnog junaka, ostvareni u pa- 

tetičnom i retoričkom stilu. Ččuv- 
stvena izražajnost obiju poema 
pojačana je i lirskim kavkaskim 
pejzažem. Dok se jednostavna 
fabula prve poeme kreće oko 
tragičnog pokušaja mladog re- 
dovnika da pobjegne iz mana- 
stirskih zidina u svoje planine, a 
ostvarena je uvelike u njegovoj 
monološkoj »ispovijedi«, druga 
obrađuje motive srodne Byrono- 
vu Luciferu (v. Byron) i obliku- 
je ponosan, osamljen i skeptičan 
lik Demona, čija tragedija posta- 
je očigledna kroz fabulu njegove 
ljubavi prema ljepotici Tamari, 
koja gine od njegova poljupca. 
Treća značajnija poema Pjesma 
O trgovcu Kalašnikovu (Pesnj 
pro kupca Kalašnikova, 1838) 
obrađuje motiv borbe povrijeđe- 
noga moskovskog trgovca s car- 
skim dvorjaninom u vrijeme Iva- 
na Groznog, a oblikovana je kao 
stilizacija ruske epske narodne 
pjesme. Lik sličan Demonu ob- 
likuje Lj. i u svom najvećem 
proznom djelu, u romanu Junak 
našega doba (Geroj našego vre- 
meni, 1838—39). To je zapravo 
ciklus od pet novela, koje su po 
stilu raznorodne, a povezane su 
likom glavnog junaka, Pečorina, 
jednog od tipova »suvišnih lju- 
di«, tako čestih u ruskih rea- 
lista (Puškin. Gercen, Turgenjev, 
Gončarov). Raznolikost sredina 
u raznim novelama (mjesto zbi- 
vanja je i ovdje Kavkaz), raz- 
norodnost pripovjedača (od au- 
tora, preko starog isluženog voj- 
nika Maksima Maksimiča do 
»dnevnika« samoga Pečorina) i 
razni tipovi žena koje svojom 
ljubavlju unesrećuje Pečorin (Be- 
la, kneginja Meri), pružili su pje- 
sniku mogućnost dubljeg obliko- 

vanja psihologije glavnog juna- 

ka. Iako nosi u sebi mnogo ele- 

menata koji su svojstveni ro- 
mantičkom stilu (rascjepkanost 
fabule, znatna uloga pejzaža, 

»egzotična« kavkaska sredina, za- 

gonetnost i nejasnost zbivanja u 

pojedinim novelama), Junak na- 

šega doba jedno je od prvih dje- 
la ruske realističke proze. — Dra- 
me su Ljermontovljeve također 

»monološke«. U njima nije toliko 

važno zbivanje i karakteri razli- 

čitih lica, koliko patetični mono- 
lozi glavnoga junaka; ostala su 
lica tek pridjenuta glavnome. 

Najpopularnija je drama Maske- 

rada (Maskarad, 1835—36), s mo- 

tivima iz života petrogradske ari- 
stokracije i s knezom Arbeninom 
kao glavnim junakom. 

Kujiga poezije (D. Cesarić, G. Vitez), Za- 
reb 1951; Poeme (T. Prp ić, D. Cesarić), 
mE 1955; o svjetske lirike, Za: 
re 1965; Junak našega doba (M. 


M EdAnčK). Zagreb 1959; Maskerata (G. 
Krklec), Zagreb 1965. 
af 


LJESKOV, Nikolaj Sem- 
Jonovič (1831—1895), ruski pripo- 
vjedač. Kao trgovački agent pro- 
putovao je cijelu Rusiju. U ru- 
skoj kritici dugo zapostavljen 


zbog romana kojih je publici- 
stička oštrica uperena protiv re- 
volucionarne omladine (»nihili- 
sta«): Nema kuda  (Nekuda, 
1864), Na noževima (Na nožah, 
1870—71). U pripovijestima i ro- 
manima najčešće je oblikovao 
karaktere talentiranih ljudi iz 
puka kojih sposobnosti ne nala- 
ze primjene: Začarani putnik 
(Očarovannyj strannik, 1873), Li- 
jevak (Levša, 1881), Vlasuljar- 
-umjetnik (Tupejnyi hudožnik, 
1883). Niz romana i pripovijesti 
u vezi su sa životom »pravedni- 
ka« i sektanata: Crkovnjaci (So- 
borjane, 1872). Pripovijesti se 
odlikuju vještinom vođenja za- 
nimljive fabule, živim pripovije- 
danjem, a posebno vladanjem 
jezičnim materijalom, koji vrlo 
često uzima iz pučkoga govora. 
Mnoge su pripovijesti stilizacije 
govora  fiktivnoga »narodskog« 
pripovjedača (tzv. skaz). 

Zakržljali rod (I. Velikanović), Zagreb 
1931; Crkovnjaci (I. Velikanović), Zagreb 
1939: Začarani putnik i druge KRAK 
(S. Kranjčević), Zagreb 1946; Djakon Ahi- 
la-Soborjane (V. Stojić), Beorisd 1948; 


Pripovijesti (S. Kranjčević, A. Malinar), 
Zagreb 1963. 
af 

MACHA, Karel Hynek 
(Karel Hinek Maha, 1810—1836), 
najveće ime češkog romantizma, 
otac moderne češke poezije. Kao 
student prava putuje po Češkoj 
i posjećuje stare gradove i dvor- 
ce uživajući u njihovim ruševi- 

nama i u tajanstvenim prizorima 
noćne prirode na mjesečini. Čita 
Byrona (v.), poljske i njemačke 
romantičare. Pristaša je građan- 
skih revolucionarnih pokreta i 
zbivanja 1830, zainteresiran je i 
za češki narodni preporod, prem- 


da mu upravo njegov romanti- 
zam ne dopušta da se preporod- 
noj djelatnosti posveti bez ogra- 
da. M. postavlja temeljna pitanja 
ljudskog postojanja, njegova smi- 
sla, odnosa čovjeka i prirode, 
međuljudskih odnosa, sna i jave, 
života i smrti. Njegovi su prvi 
pjesnički Pokušaji pisani na nje- 
mačkom (Versuche des Ignaz 
Macha, 1829), i tek kao student 
filozofije piše 1 objavljuje prva 
djela na češkom. Zamišlja prozni 
ciklus Krvnik (Kat), ali je uspio 
napisati samo pripovijetku Kfi- 
voklađ s motivima iz povijesti, 
s naglaskom na romantičarski 
tretiranim psihološkim  studija- 
ma pojedinih likova. Počeo je pi- 
sati i nekoliko drama od kojih 
su ostali samo fragmenti. Stvorio 
je i nekoliko kratkih proznih 
djela, među kojima se ističe lir- 
ska vizija Putovanje krkonoško 
(Pout krkonošski) i dvije epske 
Slike iz života moga (Obrazy ze 
života mćho): Večer na Bezdjezu 
(Večer na Bezdčzu) i Marinka. 
Najznačajnija mu je lirika, puna 
osjećaja i razmišljanja obilježe- 
nih stalnom sviješću o osamlje- 
nosti čovjeka u svemiru, o rasko- 
raku između sna i jave i o uza- 
ludnosti ljudskog nastojanja da 
se dođe do ljepote, do punog, 
neosakaćenog života. Tragediju 
ljudske sudbine prikazao je naj- 
snažnije u pripovijesti Cigani 
(Cikdni) i u svome najvećem 
djelu, lirsko-epskoj poemi Mdj 
(1836). Epska osnovica djela sa- 
mo je nabačena: »strašan šuma 
gospodar« Vilem ubija svoga oca, 
koji mu je zaveo ljubavnicu Jar- 
milu, pa biva uhapšen i smaknut. 
Na toj škrtoj fabuli sagrađena je 
pjesma sa četiri pjevanja u kojoj 

je mnogo pažnje posvećeno opisu 
atmosfere proljetne, svibanjske 
prirode sa svim njezinim ljepo- 
tama i tamnim slutnjama, a za- 
tim sudbini razbojnika Vilema 
koji u noć pred pogubljenje u 
mislima doživljuje svu jezu oče- 
kivanog prijelaza iz života u ni- 
štavilo. Pojedina pjevanja zbiva- 
ju se u veče, noć i jutro prvog 
i drugog svibnja, dok je posljed- 
nje varijacija prvog pjevanja, 
kada pjesnik nakon nekoliko go- 
dina nalazi na stratištu lubanju 
smaknutog razbojnika i u misli- 
ma poistovećuje svoju sudbinu s 
njegovom. Poema je najprije od 
kritike odbačena kao nešto ne- 
potrebno za narod i narodni pre- 
porod; tek ju je generacija Jana 
Nerude (v.) istakla kao svoj uzor. 
Otada je izašlo već gotovo 200 
izdanja. Nezval (v.) ističe meta- 
foriku djela kao primjer moder- 
nosti. 

MACHADO, Antonio (An- 
tonio Mačado, 1875—1939), špa- 
njolski pjesnik, rođen u Sevilji, 
odrastao i školovan u Madridu, 
sveuč. profesor francuskog jezi- 
ka. Kao republikanac morao je po 
svršetku građanskog rata bježati 
iz zemlje te je umro u Francu- 
skoj. Gotovo svi kritičari ubraja- 
ju ga među najveće španjolske 
pjesnike uopće. Javio se početkom 
ovoga stoljeća, u doba moderni- 
zma, i pripada tzv. »generaciji 
98«, koja je izvršila obnovu špa- 
njolske poezije. Njegove su pje- 
sme pretežno satkane od samoće 
i tišine. Najradije je pjevao o 
mrtvim stvarima i napuštenim 
predjelima. Kako je većinom 

živio po manjim mjestima bio je 
u tijesnoj vezi sa zemljom i na- 
rodom. Zato je majstorski znao 
ocrtati sivi kastiljanski krajolik 1 
ljude u njemu, siromašne orače 
i pastire. Netko je stoga rekao 
da su njegovi stihovi suze špa- 
njolske zemlje. Iako povučen i 
u biti melankolik, vidio je i zla 
u svojoj domovini i nije volio, 
kako kaže u jednoj pjesmi, Špa- 
njolsku truba i bubnjeva, nego 
mladu Španjolsku novih ideja 
koja sviće i koja će se roditi. M. 
nije bio pjesnik raskošna izraza. 
Služio se zvonkim tonovima na- 
rodne pjesme, klasičnom strofom 
i čistim slobodnim stihom, te sva 
njegova snaga izbija iz jednosta- 
vnosti: neposredan je i naravan, 
gotovo priprost. Nije ni mno- 
go raznolik, pa se njegovo djelo 
može svesti na svega nekoliko 
nota. Ponavljao se često, ali je 
možda i u tome dio njegove veli- 
čine što je neka bitna osjećanja 
slijedio do kraja, uranjajući u 
njih sve dok ne bi izvukao i po- 
sljednju, najživlju iskru. Zato 
njegove pjesme pružaju dojam 
kristalne čistoće i dovršenosti. 
Važnije su mu zbirke: Samoće 
(Soledades, 1903), Kastiljanska 
polja (Campos de Castilla, 1912), 
Nove pjesme (Nuevas canciones, 
1925), Rat (La Guerra, 1938). 


Antologija svjetske lirike, Zagreb 1956, 


1965; 1z savremene španske lirike (M. Gar- 
dić), Beograd 1954; Antologija novije špa- 
njolske poezije (N. Milićević), Zagreb 
1959; Poezija (N. Milićević), Zagreb 1967. 

MACHADO DE ASSIS, 
Joaquim Maria (Žuakin Maria 
Mašado de Asis, 1839—1908), bra- 
zilski romanopisac. Samouk, Šši- 
roke kulture, bio je prvi pred- 

sjednik brazilske akademije knji- 
ževnosti. Isprva se javlja pjesma- 
ma (zbirke Chrysalidas 1864; 
Phalenas 1870; Americanas 1875), 
no najuspjelija su mu prozna 
djela, osobito desetak romana u 
kojima prikazuje društvo Rio de 
Janeira, gdje je proveo cijeli ži- 
vot. U najboljem romanu, Po- 
smrtni zapisi Brasa Cubasa (Me- 
morias postumas de Bras Cubas, 
1881), opisuje ležernim stilom, s 
mnogo ironije, gotovo sarkazma, 
ali i pesimistične filozofije život- 
nu povijest jednoga Brazilijanca. 
U psihološki i filozofski zanimlji- 
vom romanu  Quincas Borba 
(1891) prikazuje, opet s puno 
ironije, lik filozofa-čudaka. Ro- 
iman Dom Casmurro (1900) odli- 
čan je prikaz života glavnoga 
grada potkraj prošlog stoljeća; 
glavnog junaka, plašljivca, stid- 
ljiva i bez energije, varaju vlasti- 
ta žena i najbolji prijatelj. U nje- 
govim djelima junaci su uklju- 
čeni u društvenu sredinu, koju 
pisac slika s osobitim zanima- 
njem. Zbog invencioznog izraza 
i složenog načina pripovijedanja, 
često prekidanog duhovitim pri- 
mjedbama i filozofskim razma- 
tranjima, M. de A. i danas još 
djeluje svježinom svoje proze. 
Među brazilskim pripovjedačima 
klasik je 19. st. 

Dom Casmurro (A. Cettineo), Zagreb 1956; 
Posmrtni zapisi Brasa Kubasa (J. Tabak), 


Sarajevo 1957; Posmrtni zapisi Brasa Cu- 
basa (J. Tabak), Zagreb 1962. 

MACHIAVELLI, Niccolo 
(Nikolo Makjaveli, 1469—1527), 
talijanski književnik i mislilac. 
U burnom razdoblju, kad su 
Italiju razdirale unutrašnje borbe 
pojedinih državica i stranih osva- 


jača, zauzimao je položaj tajnika 
za unutrašnje i ratne poslove 
firentinske republike. Pošto su 
1512. Medici preuzeli vlast, M. se 
privremeno i prisilno povlači i 
piše najbolja djela. Vladar (Il 
Principe, 1513), kraći prozni sa- 
stav u 26 poglavlja, nije samo 
nova, moderna politička raspra- 
va, temeljena na proučavanju 
povijesti i promatranju činje- 
nične stvarnosti, a slobodna od 
vjerskog i moralnog dogmati- 
zma, već je umjetnička sinteza 
objektivne povijesne i autorove 
intimne drame. Razmatranjem o 
raznim oblicima vladavina, o na- 
činu kako se one stječu, gube ili 
zadržavaju, o štetnosti plaćeni- 
čke i potrebi narodne vojske, o 
pogubnosti papinske svjetovne 
vlasti i o talijanskim  prilika- 
ma, M. na temelju pesimistič- 
kog shvaćanja ljudske prirode 
i realističnog odnosa prema po- 
vijesnom procesu stvara suge- 
stivan lik vladara koji je sposo- 
ban uspostaviti čvrstu državu u 
korist sviju, ne birajući sred- 
stava, a uz pomoć svoje energi- 
je, inteligencije i sreće. Logička 
jasnoća i dijalektika misli sje- 
dinjuju se s njegovom racional- 
nom a istovremeno strastvenom 
prirodom u lapidarnu i oporu 
stilu, kadšto protkanom  snaž- 
nim slikama, kadšto lirski pone- 
senom. M. je pisao s rodoljub- 
nom željom da u teškim povije- 
snim prilikama probudi političku 
zrelost uspavanih sunarodnjaka 
i pomogne ujedinjenju domovi- 
ne, zaostale u odnosu prema su- 
vremenim nacionalnim monarhi- 
jama (Francuska, Španjolska). 
Nije slutio kakva će protivurječ- 
na tumačenja doživjeti vulgarno 


29 Strani pisci 

shvaćeni »makjavelizam« i koliko 
će njegovo djelo progoniti jezuit- 
ska cenzura i hipokritski morali- 
sti uopće. Traktat o vladaru ide- 
alno dopunjuju Razmatranja o 
prvoj dekadi Tita Livija (Discor- 
si sopra la prima deca di Tito 
Livio, 1513—21), započeta gotovo 
istovremeno. Tu M. raspravlja o 
načinima kako se država stvara 
i proširuje i zašto napreduje ili 
propada; oslanja se prvenstveno 
na iskustvo starih Rimljana i 
ističe nužnost da se interesima 
nacionalne države podvrgne sve 
ostalo, ali se ne opredjeljuje za 
oblik vladavine (apsolutna mo- 
narhija ili čvrsta republikanska 
vlada). Razgovori o ratnoj vje- 
štini (Dialoghi  dell'arte della 
guerra,obj. 1521),u 7 knjiga, prva 
su moderna rasprava o vojsci i 
ratu, sastavljena dijelom prema 
klasičnim uzorima, a dijelom 
prema vlastitom iskustvu i opa- 
žanju. U njima se autor još jed- 
nom zalaže za nacionalnu vojsku, 
uviđajući temeljnu vrijednost 
pješadije u modernim ratovima. 
U 8 knjiga Firentinskih povijesti 
(Istorie fiorentine, 1520-—25) naj- 
bolje je i najiscrpnije prikazao 
razdoblje političkih i klasnih bor- 
bi u Firenci. Poslužio se, uglav- 
nom, već poznatim izvorima, no 
staroj građi dao je originalno 
osmišljenje, ističući prvenstveno 
uzroke političkih promjena u 
skladu sa svojom kritikom pa- 
pinstva, talijanske anarhije i pro- 
fesionalnih ratnika. U najbolja 
njegova djela ubraja se Mandra- 
gola (1513), prva moderna kome- 
dija evropskog kazališta. Pet či- 
nova u prozi sadrže bokačovsku 
(v. Boccaccio) fabulu o trijumfu 
beskrupulozne inteligencije nad 

ljudskom glupošću i lakovjerno- 
šću. Zapletom oko psihološki au- 
tentičnih likova nasamarena mu- 
ža (Messer Nicia), društvenog 
parazita (Callimaco) i pokvarena 
ispovjednika (fra Timoteo) dao 
je snažnu sliku amoralnog dru- 
štva svog vremena, izrazivši kri- 
tičan, superioran stav i gnušanje 
prema niskoj i nedostojnoj stvar- 
nosti. Od brojnih manjih djela 
treba spomenuti politička izvje- 
šća iz prve faze, kada je aktivno 
sudjelovao u upravi firentinske 
republike, a u kojima se jasno 
naziru neki bitni motivi njegovih 
shvaćanja čovjeka i društva (npr. 
Kako se treba odnositi prema 
pobunjenom stanovništvu Valdi- 
chiane — Del modo di trattare i 
popoli della Valdichiana ribellati, 
1502; Opis kako je vojvoda Va- 
lentino pobio Vitellozza Vitellija, 
Oliverotta iz Ferma, gospodina 
Pagola i vojvodu Orsinija od Gra- 
vine — Descrizione del modo te- 
nuto dal Duca Valentino nello 
ammazzare Vitellozzo Vitelli, Oli- 
verotto da Fermo, il Signor_ Pa- 
golo ed il Duca di Gravina Orsini, 
1503; Opis francuskih prilika — 
Ritratti delle cose della Francia, 
1510; Opis njemačkih prilika — 
Ritratti di cose della Magna, 
1512); mladenačku novelu Belfa- 
gor (tiskanu 1549); plautovsku 
komediju Clizia (oko 1512); ne- 
koliko — alegorijsko-moralističkih 
pjesama u tercinama (Capitoli); 
nedovršenu  satiričko-alegorijsku 
poemu Zlatni magarac (Asino 
đ'oro, 1512—17), po uzoru na Apu- 
leja, Lukijana, Plutarha i Dantea 
(v.), i književnu biografiju Život 
Castruccia Castracanija (Vita di 
Castruccio Castracani, oko 1520). 
Sačuvana Machiavellijeva Pisma 

(Lettere) nisu odveć brojna, ali 
se ističu među suvremenim epi- 
stolarima osebujnom neposred- 
nošću izraza i bogatstvom život- 
ne građe. 


Vladalac, Pančevo, s. a; Vladalac (M. T. 
Ristić), Beograd 1907, 19312, 1964; Man- 
dragola (I. Frangeš), Zagreb 1949; Vladar 
(I. Frangeš), Zagreb 1952; V. Filipović, 
Filozofija renesanse, Fil. hrest. III, Zag- 
reb 1956; Renesansne novele (J. Belan), 
Zagreb 1961; M. Pantić, Poetika humaniz- 
ma i renesanse, I—II, Beograd 1963; Poe- 
Zija vekova (T. Đukić), Beograd 1965. 

MACPHERSON, James 
(Džejmz Mekfersn, 1736—1796), 
engleski = pjesnik, = porijeklom 


škot; ulazi u svjetsku književ- 
nost uspjelom  mistifikacijom, 
objavljujući »prijevode« tobože 
izvornih gelskih pjesama, koje 
pripisuje drevnom bardu Ossi- 
anu. Prva takva zbirka, Odlomci 
starih pjesama, sakupljenih u 
brdovitoj Škotskoj i prevedenih 
s gelskog ili erse-jezika (Frag- 
ments of Ancient Poetry, Collec- 
ted in the Highlands of Scotland, 
and Translated from the Gaelic 
or Erse Language, 1760), prosla- 
vila je Macphersona te on do- 
biva novčanu potporu za dalji 
rad. Zatim izlaze Fingal, stara 
epska pjesma, u šest knjiga 
(Fingal, an Ancient Epic Poem, 
in Six Books, 1763) i Temora, 
epska pjesma u osam knjiga 
(Temora, an Epic Poem in Eight 
Books, 1763), koje M. proglašava, 
kao i prvo svoje djelo, prije- 
vodima s gelskih izvornika. Pje- 
sme Ossiana (sina Fingalova), 
koji tuguje nad prošlom slavom 
svojih sunarodnjaka, »preveo« je 
u ritmičkoj prozi, koja po jed- 
nostavnosti i snazi izraza pod- 
sjeća na Bibliju (v.). Melanko- 


lična divljina škotskih brda sre- 
dina je u kojoj Ossian, tj. M, 
pjesnički oblikuje uzvišenu temu 
gelskih junaštava. U izvornost tih 
»Ossianovih pjesama« posumnjali 
su već Macphersonovi suvreme- 
nici. Napokon je prevladalo mi- 
šljenje da je M. poznavao neke 
odlomke gelske poezije, iz usme- 
ne i pismene predaje i na njima 
zasnovao svoja djela, ali da u 
cjelini njegov »Ossian« nije izvo- 
ran prijevod starih gelskih pje- 
sama. No iako nije obnovio poe- 
ziju starih škotskih Kelta, umjet- 
nički je oživio duh i okolinu u 
kojoj je ona nastala. Međutim, 
mnogo je važnija činjenica da 
»Ossianove pjesme«, prožete me- 
Jankoličnim osjećanjima i opisi- 
ma divlje sjevernjačke prirode, 
utiru put evropskom romantiz- 
mu te ostavljaju vidljive tragove 
u stvaranju npr. mladog Goe- 
thea (v.), mladog Byrona (v.) i 
Chateaubrianda (v.), a pobuđuju 
udivljenje i zanimanje npr. Her- 
dera (v.). 

Čitanka iz englesko-američke i skandinav- 


ske književnosti, Zagreb 1903; Čitanka iz 
svjetske književnosti, Zagreb 1954. 
bkk 


MACUO-BAŠO (1643—1694), 
japanski pjesnik. U njegovo su 
vrijeme središta književne aktiv- 
nosti u Japanu bila gradovi Kioto 
i Osaka, a mecene imućni trgovci 
i obrtnici koji su živjeli daleko 
od carskog dvora. Bilo je to doba 
procvata komičnoga pjesničkog 
žanra tzv. »povezanih pjesama«. 
One su reakcija na suhoparni i 
isprazni stil tadašnje službene 
poetike koja je smatrala uzorom 
izv. »kratku pjesmu«, nerazum- 
ljivu (unatoč kratkoći) novoj, 


MACUO-BAŠO 


građanskoj publici, koliko zbog 
aristokratskih — motiva, = toliko 
zbog složene forme i zastarjelog 
rječnika što više nije imao mno- 
go sličnosti sa suvremenim go- 
vornim jezikom. Predstavnik no- 
vog žanra bio je Macunaga 
Teitoku (umro 1653), a njegovi 
su učenici, naročito Nišijama 
SGin, još više simplificirali poe- 
tiku i uveli govorni jezik u poe- 
ziju. »Novi val«, poznat u povi- 
jesti japanske književnosti pod 
imenom »Danrin«, brzo se širio, 
pa je od 1661. čitav Japan njime 
poplavljen. To traje do 1680. A 
tada stupaju na scenu dva pje- 
snika, Onicura_ i  Macuo-Bašo, 
koji će obračunati s danrinskom 
poetikom. Po Onicuri majstor- 
stvo u tehnici »povezanih pjesa- 
ma«, pa i vješt izbor riječi, sami 
po sebi nisu dovoljni za umjet- 
ničko djelo; neophodno je da iza 
spretne forme stoji iskren i du- 
bok doživljaj ljepote. Bašo ide 
još dalje i stvara nov poetski 
uzor: »haiku«. Uz elemenat do- 
življaja ljepote, što je prokla- 
mirao Onicura, Macuo-Bašo unosi 
specifičnost: ta ljepota mora biti 
iapanska, mora odražavati dušu 
njegova naroda. A pošto je pri- 
hvatio filozofiju i meditativnu 
praksu zena, asketske budističke 
sekte porijeklom iz Kine, dao je 
poeziji i tu notu. S dvadeset 
dvije godine života, poslije pre- 
rane smrti svog mladog feudal- 
nog gospodara, Bašo napušta 
rodni kraj i dolazi u Edo, gdje 
radi svakakve poslove da bi pre- 
živio. Nakon što je postao poznat 
pjesnik i filozof, dobiva učenike 
i sljedbenike iz svih krajeva Ja- 
pana. Kao u slikarstvu dalekog 
Istoka, pjesnik izostavlja u veći- 

ni pjesama one detalje koje će 
čitalac, ako zaista osjeti umjet- 
nikovo čuvstvo, lako u misli do- 
dati. U mnogim djelima Bašo 
raspravlja o temeljima svoje 
poezije: Pjesma je jedinstvo vječ- 
nog počela (»fueki«), kao što je 
more ili tišina jezerceta, i vre- 
menskog počela (»ridžuko«), kao 
što su valovi ili bućkanje vode 
od žabljeg skoka. Upotrebljava 
i druge termine za označavanje 
svojstava pravih pjesama, tako 
»sabi« (patina koju moraju imati 
stihovi da bi izbjegli lažni sjaj 
površnosti), zatim »hosomi«, vje- 
ština finog nijansiranja, i »šiori«, 
svojstvo — pjesnikove — emocije 
(ugrađene u pjesmu) da izazove 
isti doživljaj kod čitalaca. Bašo 
ima i proznih radova. Pisani 
zgusnutim stilom, uz skrupuloz- 
nu umjetnikovu akribiju u po- 
gledu izbora riječi, također su 
bili visoko cijenjeni. 

Lirika žutog istoka (Z. Gorjan), Zagreb 
1932; Japanska poezija (B. Kukolja), Zag- 


reb 1955, 1957; Antologija svjetske lirike, 
Zagreb 1956, 1965. 


is 
MAČADO —> Machado 


MADAME DE STAEL — 
StačI-Holstein 


MAETERLINCK, Mauri. 
ce (Moris Materlink, franc. izg. 
Meterlenk, 1862—1949), flaman- 
ski pisac francuskog izraza. U 
književnosti se javlja pjesmama 
pisanim u neosimbolističkoj ma- 
niri i u verlenovskom tonu (v. 
Verlaine). Građanska je publika 
osobito toplo primila njegova fi- 
lozofsko-moralistička djela koja 
se odlikuju uzvišenom inspiraci- 
jom, finim i prodornim anali- 

zama i osebujnim sjevernjačkim 
misticizmom. Blago poniznih (Le 
Tresor des humbles, 1896) i Mu- 
drost i sudbina (La Sagesse et 
la destinće, 1898) propovijedaju 
životnu sreću koja se ostvaruje 
bratskim suosjećanjem s ljudima 
i plodonosnom osamljenošću gdje 
čovjek pozitivnim naporom obli- 
kuje svoje najviše kvalitete. M. 
je osvojio široke slojeve publike 
popularno-naučnim djelima o ži- 
votu insekata i cvijeća: Život 
pčela (La Vie des abeilles, 1901), 
Inteligencija cvijeća  (L'Intelli- 
gence des fleurs, 1907), Život 
mravi (La Vie des fourmis, 1930). 
Iako je oštrina i vjerodostoj- 
nost promatranja često zamag- 
ljena pjesničkim i filozofskim 
digresijama i nenaučnim pristu- 
panjem predmetu, ipak taj ro- 
mansirani prirodopis privlači či- 
taoca toplinom i ljubavlju kojom 
su opisani životni i društveni 
instinkti kukaca i tajanstveni 
život biljaka. U knjizi Smrt (La 
Mort, 1913) prepustio se metafi- 
zičkim razmatranjima o životu i 
smrti, tražeći izlaz u pjesničkom, 
nedorečenom  panteizmu. Život 
prostora (La Vie de 1'Espace, 
1928) i Veliki zakon (La Grande 
Loi, 1929) veličaju znanost i ma- 
teriju. M. je značajno ime sim- 
bolističkog kazališta. Nastojao je 
ostvariti teorije simbolista i na 
sceni, sugerirajući delikatnim alu- 
zijama, suzdržanim lirizmom i 
nestvarnim dekorom nevidljive 
i nepoznate emanacije čovjeka i 
njegovu tajanstvenu povezanost 
s okolnim svijetom. Toj težnji 
odgovaraju drame: Princeza Ma- 
leine (La  Princesse  Maleine, 
1889),  Pellčas et  M€ćlisande 
(1892) i Unutrašnjost (Interieur, 


1894). Ton je tih komada pesi- 
mističan i tjeskoban, likovi me- 
lankolični i bezvoljni, prepušteni 
nemoći i fatalizmu. Monna Van- 
na (1902), naprotiv, pokušaj je 
drame s radnjom, karakterima i 
sukobom. Plava ptica (L'Oiseau 
bleu, 1909) čarobna je priča na 
temu sreće. Maeterlinckov pesi- 
mistički teatar uranja čitaoca u 
polutamu misticizma i tajanstve- 
nosti, omatajući ga finom mre- 
žom nevidljivih i nepoznatih fe- 
nomena. Nobelovac 1911. 


Pokolj nevinih (A. G. Matoš), Zagreb 
s. a.; Smrt (J. Barač), Split 1918; Mudrost 
i sudbina (A. Grlić), Zagreb 1918; Sestra 
Beatrice (T. Prpić), Zagreb 1930; Francu- 
ska lirika, Zagreb 1941; Plava ptica (D. 
Milačić), Beograd 1946; Život termita. Zi- 
vot mravi (L. Atanacković), Novi Sad 1951; 
Auoia Svjetske lirike, Zagreb 1956, 
1965 

MAHA —> Macha 


MAHABHARATA (Maha- 
bharata: Velika borba u pleme- 
nu Bharata), indijski ep. To i 
nije jedinstveno epsko djelo, 
nego je pod tim imenom saču- 
vana čitava jedna epska litera- 
tura. Djelo ima oko 200000 sti- 
hova i nastalo je postepeno u 
razdoblju između 4. st. prije n. e. 
i4. st. n. e. Bez ikakva povijes- 
nog temelja indijska tradicija 
pripisuje ep legendarnom brah- 
manskom isposniku Vjasi, koji 
se u djelu javlja kao djed glav- 
nih junaka. Golema i nepregledna 
građa skupljena pod imenom M. 
po svom je književnom karak- 
teru vrlo raznorodna. Najstariju 
jezgru epa čine prastare epske 
pjesme o borbama između dviju 
grana jedne vladalačke porodice 
u zapadnoindijskom  ratničkom 


MAHABHARATA 


plemenu Bharata. Središte tih 
zbivanja i najstariji dio Maha- 
bharate prikaz je užasne bitke 
Kaurava (potomaka Kuruevih) i 
njihovih saveznika s Pandavama 
(potomcima Panduevim) i njiho- 
vom družinom. Pobjeda je pri- 
pala Pandavama, i oni od svojih 
bratučeda preuzimaju vlast u ple- 
menu Bharata. Opisu bitke pret- 
hodi opširno pripovijedanje o 
sukobima među bratučedima i 
o tome kako su Kaurave svojom 
zlobom, uvredama i nasiljima 
izazvali Pandave na borbu do 
uništenja. To je prava ratnička 
poezija proizašla iz pjesama ko- 
jima su dvorski pjevači slavili 
junačka djela kraljeva. Jarkim, 
jednostavnim bojama crta se tu 
ratna vreva i jek oružja, ras- 
plamsale strasti mržnje i pohote, 
plemeniti osjećaji bratske i su- 
pružničke ljubavi. Poezija najsta- 
rijih dijelova Mahabharate u svo- 
joj je jezgri posve svjetovna i 
ponikla među pripadnicima kaste 
kšatrija (ratnika). Ta stara jez- 
gra proširena je raznim umecima 
koji obuhvaćaju oko polovine 
čitavog epa. Često su to velike 
epizode, pravi mali epovi, koji 
s glavnom radnjom nemaju ni- 
kakve veze. Uz epsku atmosferu 
javlja se tu i lirska, a pored 
izvanrednih pjesničkih ugođaja 
susrećemo zdrav i iskren humor. 
Jedna je od najpoznatijih epizo- 
da Pjesma o kralju Nali (Nalo- 
pakhjdna), priča o kralju Nali 
i kraljevni Damajanti, koji su 
saznali jedno za drugo preko 
glasnika plamenaca, zavoljeli se 
i uzeli. No Nala je robovao stra- 
sti za kockanjem pa je izgubio 
sve svoje blago i morao poći u 
progonstvo u šumu. Pratila ga je 

vjerna žena Damajanti, no Nala 
je zbog kocaka ostavi u šumi. 
Nakon dugog vremena i mnogih 
događaja supruzi su se opet našli 
i ostali sretni do kraja života. 
Sadržaj je ispričan jednostavno 
i poetski. Osobito je nježan i 
tankoćutan opis upoznavanja i 
ljubavi mladoga para. Od svih 
dijelova Mahabharate ova je epi- 
zoda najbliža evropskom ukusu. 
Po postanku svjetovna epika Ma- 
habharate bila je u toku vremena 
preuzeta od svećeničke kaste 
brahmana, koji su u tu pjesničku 
građu unijeli nov duh i pokušali 
joj dati novu tendenciju. Među 
epizodama koje odišu brahman- 
skom etikom nalaze se izvan- 
redno značajna pjesnička djela. 
Naročito se ističe Priča o Savitri 
(Sdvitryupdkhjana), brahman- 
ska legenda o vjernoj ženi, koja 
svojom ljubavlju svladava i sa- 
mog nesmiljenog boga smrti. Taj 
idealni ženski lik dan je s toliko 
istinskog života da ova pjesma, 
koja je zapravo himna etičkim 
načelima, nikada ne postaje 
verzificirano moraliziranje. Pod 
brahmanskim utjecajem ušla su 
u Mahabharatu čitava pjevanja, 
koja iznose teološka, filozofska 
i pravna razmatranja. Pjesnička 
vrijednost tih dijelova vrlo je 
razlišita. Najznačajniji je ume- 
tak te vrste Pjesma uzvišenoga 
(Bhagavadgita), najviši domet 
indijske filozofske poezije. Ard- 
žuna, jedan od glavnih junaka 
epa, pokolebao se pred veliku 
bitku u kojoj će udariti na svoje 
rođake i pita se da li je to do- 
pušteno učiniti. Sam bog Višnu 
rastjeruje njegove sumnje i kaže 
da ubijajući ljude njima ne čini 
nikakvo zlo, jer svojim oružjem 

ne može uništiti ništa što je 
bitno u njima. Ako dakle Ard- 
žuna stupi u borbu bez mržnje 
i strasti, vršeći jedino svoju du- 
žnost, neće počiniti nikakvo zlo. 
Ova tipično brahmanska filozo- 
fija iznesena je pjesnički izvan- 
redno uvjerljivo i zato je Bhaga- 
vadgita danas u Indiji najpopu- 
larniji dio Mahabharate, a iu 
Evropi je vrlo poznata. Drugi 
odlomci Mahabharate, koji izno- 
se brahmansku mudrost, jedva 
da i pripadaju književnosti. Bez 
ikakve umjetničke snage ispri- 
čane su i brojne starodrevne ]e- 
gende što su se u toku stoljeća 
nakupile u Mahabharati. Još je 
jedan tip književnosti zastupan 
u indijskom epu: mudre izreke 
brahmanskog porijekla, basne, 
parabole i priče s moralnom ten- 
dencijom, tipično asketska knji- 
ževnost. Iako nam je danas 
strano, ovo je pjesništvo zna- 
čajno zbog motiva koji su preko 
Perzije i Arapa prodrli i u Ev- 
ropu. Utvrđenog i općepriznatog 
teksta Mahabharate nema. U ru- 
kopisima se nalaze razne redak- 
cije koje se međusobno ne razli- 
kuju samo u pojedinim stihovi- 
ma nego i u cijelim pjevanjima. 
M. je zbornik vrlo različite poe- 
zije: sadrži bisere svjetske knji- 
ževnosti, ali i dosta pjesnički 
beznačajnih dijelova. 

Pesma o kralju Nalu (T. Maretić), Beo- 


grad 1924, 1963; Bhagavad Gita, Pesma 0 
božanstvu (P. Jevtić), Zemun 1929, 

MAILER, Norman (Nor- 
man Mejler, 1923), američki knji- 
ževnik. Svjetsku slavu doživio je 
prvom knjigom, Goli i mrtvi (The 
Naked and the Dead, 1948), koja 


se općenito smatra jednim od 
najboljih romana _o drugom 
svjetskom ratu. U njoj opisuje 
američko osvajanje maloga ja- 
panskog otoka, zaustavljajući se 
naročito na akcijama izviđačkoga 
voda s jedne, a generalova ope- 
rativnog štaba s druge strane. 
Realistički postupak dopunjuje 
se primjenom Dos Passosove (v.) 
tehnike presijecanja vremenskih 
planova i razdvajanja duševnih 
prostora pojedinaca. M. stvara 
mučnu sliku o okrutnoj besmisle- 
nosti rata i svake autoritarne 
organizacije, zabrinut zbog la- 
tentne opasnosti od poslijeratnog 
fašizma. Idući, manje uspio ro- 
man, Obala Barbarije (Barbary 
Shore, 1951), alegorizira političke 
rascjepe i ideološke krize ame- 
ričke ljevice za najžešćih priti- 
saka u doba hladnog rata. Dru- 
štvenu stagnaciju, politički kom- 
formizam, klasne uskogrudnosti 
i ciničke moralne norme M. je 
uvijek shvaćao u vezi s najdu- 
bljim nelagodama individualne 
ličnosti; stoga u novelama i pje- 
smama inzistira na sveprisutnoj 
ulozi seksualnosti i na raznolikom 
zadovoljavanju nagona. U svi 
jetu glumaca, milijunaša i bogato 
plaćene prostitucije tijela, duha 
i principa to se ponašanje jedno- 
strano razvija do izvitoperenja, 
a istovremeno otupljuje (roman 
Park jelena — Deer Park, 1955). 
Ne plašeći se najekstremnijih 
iskaza ni nametljivih postupaka, 
koji su nekoliko puta izazvali 
javnu senzaciju, M. je razvio 
temperamentan i smion pjesnički 
jezik, pun originalne primjene 
gradskoga žargona. Prototip mo- 
dernog čovjeka bez društvenih i 
psihičkih inhibicija nalazi u tzv. 

»hipsteru«, seksualno slobodnom 
intelektualnom boemu, vezanom 
uz crnački jazz i uživanje droga, 
često na granici kriminala. Esej 
Bijeli crnac (The White Negro), 
koji najcjelovitije govori o takvu 
tipu i u njemu otkriva američku 
verziju egzistencijalističkog od- 
nosa prema svijetu, uklopljen je 
u knjigu Reklame za samog sebe 
(Advertisements for Myself, 1959), 
heterogenu zbirku novela, odlo- 
maka iz romana, članaka i eseja, 
koje sve povezuje autorov ko- 
mentar. U zbirci Predsjednički 
papiri (The Presidential Papers, 
1963) tematika se kreće od bok- 
serske tehnike do Kennedyjeve 
politike, a Mailerova kritika po- 
gađa mnoge ustaljene predrasude 
u međunarodnom držanju Ame- 
rike. Mailerovo angažiranje uvi- 
jek je duboko emocionalno, pro- 
žeto uzbuđenjem uskipjele, čak 
usijane mašte. I kad nije bun- 
tovnik, stalan je nezadovoljnik i 
tragalac: uvijek u nastojanju da 
za svaku temu i situaciju nađe 
odgovarajuću, svježu i neponov- 
ljivu formu (članci i razgovori 
Ljudožderi i kršćani — Cannibals 
and Christians, 1966). U romanu 
Američki san _ (An American 
Dream, 1965) pribjegava sprezi 
žanra burleske i psihologije nasi- 
lja. U toj mračnoj fantazmagoriji 
pripovjedač glorificira potmulu i 
grubu snagu vlastite ličnosti na 
pozadini morbidno izvitoperene 
slike New Yorka. Zašto smo u 
Vijetnamu? (Why Are We in Viet- 
nam?, 1967) roman je — o lovu 
na medvjede na Aljasci. M. nije 
nikad ostvario djelo koje bi bilo 
na razini njegove vizije suvreme- 
ne Amerike i njegove vlastite pre- 
tenzije da »revolucionira svijest 

našeg vremena«, ali je, lutajući 
prema tom cilju, stvorio opus 
koji u svojoj nepotpunoj uobli- 
čenosti obuhvaća neke od najza- 
nimljivijih i najkarakterističnijih 
tendencija u američkom duhov- 
nom kretanju. 


Goli i mrtvi (D. Čurčija), Zagreb 1955, 
19645; Park jelena (1. Slamnig), Zagreb 
PRI Američki san (A. Šoljan), Zagreb 
67. 

MAIRONIS — (Majronis, 
pravim imenom Jonas Mačiulis- 
-Maciulevičius, 1862—1932), litav- 
ski pjesnik i dramatičar. Djelo- 
vao je na prijelomu 19. i 20. st., 
kad je čitava litavska književnost 
bila angažirana u političkoj borbi 
protiv rusifikacije, bez obzira da 
li se radilo o laičkoj ljevici u 
redovima književnika  (Vincas 
Kudirka) ili o umjerenima, ko- 
jima su listom pripadali i pripad- 
nici katoličkog nižeg klera, a 
među njima i M. Nema dakle 
ništa posebno originalno u tema- 
tici njegovih djela, ali u pogledu 
forme i tehnike M. je velik 
umjetnik, koji kodificira metrič- 
ku strukturu litavske poezije jer 
su njegova dostignuća svi prihva- 
tili. Definitivno izbacuje aleksan- 
drinac, omiljeni metar Baranau- 
skasa (v.) i Kudirke, i uvodi 
akcentuaciju po sistemu strofa, 
što je bilo bliže i litavskoj na- 
rodnoj poeziji i klasičnoj versifi- 
kaciji. Najpoznatija mu je zbirka 
pjesama Glasovi proljeća (Pava- 
sario balsai, 1895), koja je izašla 
ilegalno, jer je carska vlast za- 
branjivala tiskanje = latiničkih 
knjiga. Bio je autoritet i uzor 
pjesnicima svoje generacije i 
kasnijima, sve do pojave »mla- 

dih« oko 1914. (Gustaitis, Gira, 
Vaitkus) koji su za apsolutnu 
slobodu forme, a protiv bilo 
kakve unaprijed prihvaćene an- 
gažiranosti. Potkraj života pisao 
je povijesne drame bez većeg 
uspjeha. 


is 


MAJAKOVSKI, Vladimir 
Vladimirovič (1893—1930), ruski 
pjesnik. Polazio je slikarsku ško- 
lu, bio zatvoren zbog socijali- 
stičke agitacije; 1917. primio je 
oduševljeno revoluciju i stavio 
u njenu službu svoj pjesnički i 
slikarski talent; putovao u Ame- 
riku, Meksiko i Francusku. Za- 
vršio život samoubojstvom (ono 
je otprije bilo jedan od motiva 
njegove poezije). Pjesnički je 
rad započeo kao futurist, stojeći 
ujedno na čelu toga pokreta. 
Nastojao je stvoriti novu poeziju 
koja bi odgovarala urbanom, 
a zatim i revolucionarnom raz- 
doblju povijesti. Htio je izvr- 
šiti revoluciju u pjesničkom iz- 
razu: uvodio je u poeziju vulga- 
rizme, žargonske riječi, namjerno 
grube antiestetizme, stvarao je 
vlastite kovanice i neologizme, 
služio se vrlo često igrom riječi, 
dotada nepoznatim metaforama, 
a naročito je volio hiperbole. Na- 
suprot »melodioznosti« simboli- 
sta uveo je »napete« konsonant- 
ske skupine, razbio tradicionalnu 
ritmičku strukturu stiha i stvorio 
novi, u grafičkom slogu »stepena- 
sti« stih, koji je posebno pogo- 
dovao njegovu najčešćem stavu 
— govornika i »estradnog« pje- 
snika koji se izravno obraća 
čitaocu i auditoriju. Tip poezije 
što ga je stvorio odveo ga je 


izravno na revolucionarnu tribi- 
nu, estradu, miting. Započeo je 
s eksperimentalnom  futuristič- 
kom lirikom, a onda stvorio 
velike lirske poeme: Oblak u hla- 
čama (Oblako v štanah, 1915), 
Flauta-kičma (Flejta-pozvonočnik, 
1915), Rat i mir (Vojna i mir, 
1916), Čovjek (Čelovek, 1917). 
Pretežno su monološkog tipa. U 
njima je na tragičnim motivima 
neostvarene ljubavi oblikovao 
temu oslobođenja čovjeka i nje- 
govih potencijalnih snaga od dru- 
štvenih okova. Premda poeme 
predstavljaju tragične krikove 
osamljenog buntovnika, one nose 
u sebi izrazite elemente društve- 
ne kritike i završavaju optimi- 
stičkom vjerom u čovjekovo oslo- 
bođenje. Stavivši poeziju svjesno 
u službu revolucije i podređujući 
je zadacima propagande i agita- 
cije, M. piše agitacione pjesme 
(Lijevi marš — Levyj marš, 1918), 
scensko djelo na temu revolucije 
s biblijskim motivima Misterij 
Buffo (Misterija Buff, 1918), ve- 
liku poemu o borbi dvaju svje- 
tova — kapitalističkog i socija- 
lističkog — 150000000. Ta se 
djela odlikuju hiperboličnošću, 
apstraktnošću i simboličkim obli- 
kovanjem karaktera i shematič- 
nošću u pristupanju povijesnim 
zbivanjima: nalikuju na velike 
plakate. Kasnije nastoji u poe- 
mama konkretnije prići obliko- 
vanju revolucionarnih zbivanja, 
boji se »političkog prepričava- 
nja«, ali ga prevladava satiričkim 
postupcima, velikim lirskim di- 
gresijama i svojom, uvijek pri- 
sutnom, govorničkom  intonaci- 
jom (Lenin, 1924; Dobro — Ho. 
rošo, 1927). Među djelima tog 
razdoblja ističe se poema O tome 


MAJAKOVSKI 


(Pro eto, 1923), na temu neostva- 
rene ljubavi; univerzalniji smisao 
daje joj udarajući u satiričkim 
dijelovima na malograđanštinu 
koja prijeti, kako mu se čini, da 
će i u sovjetsko vrijeme ponovo 
sputavati čovjeka. Poema se stil- 
ski nadovezuje na predrevolucio- 
narno stvaranje, pojedine njene 
odlomke vezuju razvijanje meta- 
fore i vrlo slobodne asocijacije, 
a velik dio oblikovan je kao 
halucinantna vizija bolno zalju- 
bljena pjesnika. — M. je mnogo 
surađivao i u štampi. Plod su 
toga rada pjesme-feljtoni, u ko- 
jima govori o uspjesima sovjet- 
ske vlasti (Priča o Kuzneckstro- 
ju... — Rasskaz o Kuzneck- 
stroe..., 1929), ali je velik dio 
feljtona satiričan; u njima žigoše 
različite poroke sovjetskog dru- 
štva, osobito nove oblike malo- 
građanštine i birokraciju (Razgo- 
vor s drugom Lenjinom — Raz- 
govor s tovariščem  Leninym, 
1929; Tvornica birokrata — Fa- 
brika bjurokratov, 1926; Pompa- 
dur, 1928). Satiričke su mu i 
groteskne komedije napisane na 
istu temu: u Stjenici (Klop, 1928) 
ismijava radnika koga je savla- 
dala malograđanska stihija, a u 
Hladnom tušu (Banja, 1930) biro- 
kraciju i njen društveni mehani- 
zam. M. je izvršio veliki utjecaj 
na razvitak sovjetske poezije, a 
djelovao je i na napredne pjes- 
nike drugih zemalja (v. Aragon, 
Tuwim, Broniewski, Nazim Hik- 
met i dr.). 


Dvadeset pjesama (R. Zogović), Zagreb 
1949; Oblak u pantalonama (B. Ćosić), 
Beograd 1953; Hladni tuš (A. Flaker), 
Zagreb 1953; Antologija svjetske lirike, 
Zagreb 1956, 1965; Vrlo dobro (R. Zogo- 
vić), Beograd 1958; Stjenica (B. Hećimo- 
vić), Zagreb 1958; Moderna ruska poezija 

(O. Vlatković i B. Ćosić), Beograd 1961; 
Na sav glas. Pjesme i poeme (J. Sever, 


V. Gerić, A. Flaker), Zagreb 1965. 
af 
MAJER —> Meyer 
MAKJAVELI —> 
Machiavelli 


MALAPARTE, Curzio 
(Kurcio Malaparte, pravim ime- 
nom Curzio Suckert, 1898—1957), 
talijanski publicist i književnik. 
Pisao je i na španjolskom i fran- 
cuskom jeziku. Briljantan literat 
i neobično plodan pisac, smion 
iako ne i dubok novator, čuven 
u svijetu po bučnoj polemično- 
sti i neočekivanim promjenama 
političkih i etičkih stavova, M. 
je originalan predstavnik građan- 
skog intelektualca koji se pod 
prividom smjelog antikonformi- 
zma ipak znao vješto prilagoditi 
društveno-političkim — promjena- 
ma. Bio je slavitelj fašizma, a 
zatim antifašist, simpatizer mark- 
sizma i socijalističkog preobra- 
žaja u NR Kini (kamo je puto- 
vao prije smrti), antiklerikalac 
i — konvertit. Pisao je pripovi- 
jetke, romane, političke eseje, 
putopise, drame, stihove itd. Od 
brojnih djela vrednija su: zbirka 
pripovijedaka Krv (Sangue, 1937); 
Kaputt (1944), nesmiljena i im- 
presivna freska zločina i moral- 
nog raspadanja građanske i faši- 
stičke Evrope u drugom svjet- 
skom ratu; Koža (La Peau, Pariz 
1948; autorov prijevod: La pelle, 
1950), esejistička kronika o po- 
sljednjim ratnim zbivanjima u 
Italiji, prikazana beskrupuloznim 
i efektnim slikanjem groteskno- 
-apsurdnih i amoralnih situacija; 
Prokleti Toskanci (Maledetti To- 

scani, 1956), djelo s velikim knji- 
žarskim uspjehom, gdje inventiv- 
no is mnogo topline govori o 
svom zavičaju i užim sunarod- 
njacima. Posmrtno su mu objav- 
ljene — Talijanske = pripovijetke 
(Racconti italiani, 1957), Ja, u 
Rusiji i u Kini (Io, in Russia e 
in Cina, 1958), Trula mati (Mam- 
ma marcia, 1959), razgovor pisca 
sa starom Evropom u propada- 
nju, i dr. 


Kaputt (J. Stojanović), Subotica 1961. 
1č-mz 


MALHERBE, Francois de 
(Fransua d Malerb, 1555—1628), 
francuski pjesnik i književni te- 
oretičar, začetnik  klasicističkog 
pravca u francuskoj poeziji. 
Stalni dvorski pjesnik kraljeva 
Henrika IV i Ljudevita XIII, 
piše uglavnom prigodne ode, koje 
opjevaju sve glavnije političke 
događaje vremena, veličaju kra- 
ljeve, slave službenu državnu re- 
ligiju ili iznose opće ideje pove- 
zane s nekim konkretnim zbi- 
vanjima. Bez pravog lirskog ta- 
lenta, M. je važniji kao teoretičar 
nego kao pjesnik. Boreći se pro- 
tiv individualizma i subjektiviz- 
ma u poeziji traži od pjesnika 
strogu logičnu disciplinu, bez- 
lične, opće teme i potpunu har- 
moniju između tona i misli pje- 
sme. Bogatoj i slobodnoj metrici 
nametnuo je uske zakone i ogra- 
ničenja, a iz pjesničkog je jezika 
izbacio sve što je bilo trivijalno 
i banalno, čisteći ga od provin- 
cijalizama, arhaizama i pučkih 
izraza. Na taj je način suzio 
okvire pjesničke invencije i osi- 
romašio izvore poetskog jezika, 
ali mu je s druge strane namet- 


nuo istančano osjećanje mjere i 
savršene proporcije. Njegova je 
reforma utjecala ne samo na 
pjesništvo 17. i 18. st., nego i na 
metriku nekih pjesnika roman- 
tizma, npr. Hugoa (v.), Lamar- 
tinea (v.) i Vignyja (v.). 


ar losija svjetske lirike, Zagreb 1956, 
1965. 


mw 
MALLARME, Stephane 
(Stefan  Malarme, 1842—1898), 


francuski liričar, jedna od naj- 
značajnijih ličnosti simbolizma. 
U svom djelu teži da ostvari 
najviše ambicije simbolizma: da 
riječima sugerira bit stvari, da 
u konkretnim, individualnim obli- 
cima postojanja otkrije simbole 
»čiste ideje«, više, idealne stvar- 
nosti. Površnoj inspiraciji kasni- 
jih romantičara i znanstvenoj 
metodi naturalista suprotstavio 
je teoriju »čiste poezije« (poćsie 
pure), koja će biti dostupna inte- 
ligenciji i intuiciji samo malog 
broja »posvećenih«. Po Mallar- 
mću čista poezija znači ostvare- 
nje univerzalnog, jedinstvenog 
izraza koji sjedinjuje sve umjet- 
nosti i tako otkriva tajnu podu- 
darnost i povezanost stvari u 
svijetu. Da osvijetli taj pravi, 
višestruki život predmeta, pjes- 
nik se služi simbolom, neobičnim 
ukrštavanjem i stapanjem asoci- 
jacija, a osobito majstorskom 
orkestracijom riječi i zvukova. 
Tako se rađa stih apsolutno nov, 
često lišen određenog smisla, ma- 
gičan u svojoj neobičnosti i ne- 
taknutosti. Prve pjesme, izdane 
u zbirci Suvremeni Parnas (Le 
Parnasse  contemporain, 1866), 
nastavljaju čistu i preciznu teh- 
niku parnasovaca i razvijaju mo- 

tive drage Baudelaireu (v.): tje- 
skobu i »spleen« života, bijeg od 
stvarnosti, čežnju za ljepšim i 
čistijim svijetom. Mnogo su ori- 
ginalnije dvije poeme Herodijada 
(Herodiade, 1865—1875) i Fauno- 
vo poslijepodne  (L'Aprčs-midi 
d'un Faune, 1865—1876), gdje se u 
finoj mreži simbola i alegorija 
isprepleću san i java, pjesnik i 
legendarni lik, senzualne želje 
zaljubljenog i čiste težnje umjet- 
nika. Zrelom razdoblju pripadaju 
Listovi albuma (Les Feuillets 
d'Album) i zbirka Nekoliko so- 
neta (Plusieurs Sonnets). U tim 
zbijenim i teško pristupačnim 
pjesmama Mallarmćov intelektu- 
alni estetizam postaje još rafi- 
niraniji, usamljeno traganje za 
skrivenim smislom stvari još 
upornije, a novina forme i sim- 
bola usavršena je gotovo do bez- 
lične kristalne čistoće (Labud). 
Neobična poema Bačene kocke 
(Un Coup de des n'abolira jamais 
le hasard, 1897), štampana u bi- 
zarnoj tipografskoj formi, puna 
nedorečenih simbola i aluzija, 
krik je pjesnika koji je spoznao 
nemoć svoje umjetnosti pred ve- 
likom ambicijom: otkrivanjem 
apsolutne stvarnosti. Doista, Mal- 
larmćova se misao ugušila u ma- 
nijakalnom traženju rijetkih i 
novih oblika. 

Iz francuske lirike (V. Košutić), Beograd 
1955; Veslač (V. Gerić), Zagreb 1956; An- 
tologija svjetske lirike, Zagreb 1956, 1965; 


Antologija novije francuske lirike (I. V. 
Lalić), Beograd 1966. 

MALRAUX, Andrć (An- 
dre Malro, pravim imenom A. 
Berger, 1901), francuski roma- 
nopisac, književni kritičar i po- 
vjesničar umjetnosti. Njegovo je 

djelo prožeto karakterističnim 
stavom suvremenoga francuskog 
intelektualca. Pitanje o čovjeko- 
vu odnosu prema svijetu i traže- 
nje izlaza iz apsurdnosti postoja- 
nja pojavljuje se u svakom djelu 
i u svakoj etapi piščeva života: 
u avanturi, političkoj akciji, ratu 
i estetskoj kontemplaciji. Ono je 
uvjetovalo i naoko paradoksalan 
razvoj piščeve političke karijere: 
bivši borac za republikansku 
Španjolsku postao je ministar 
Pete Republike. Prva su djela iz- 
raz prekida sa zapadnom kultu- 
rom i kršćanskom metafizikom. 
Privlačnost Zapada (La Tenta- 
tion de DOccident, 1926) zapravo 
je dijalog između dviju kultura, 
zapadne i istočne, u kojem Ev- 
ropa gubi svoj primat. Manifest 
O jednoj mladosti (D'une Jeunes- 
se, 1927) ukazuje na pad i krizu 
zapadne civilizacije. Poslije Kra- 
ljevstva Farfelu (Royaume Far- 
felu) izlaze Osvajači (Les Con- 
querants, 1928), prvo djelo s veli- 
kom temom proleterske revolu- 
cije. To je zgusnuta, zakovitlana 
slika kineskih revolucionara _ u 
borbi protiv britanskog imperi- 
jalizma. Roman Ljudska sudbina 
(La Condition humaine, 1933), 
prikaz kineskog građanskog rata 
1927, reprezentativan je u Mal 
rauxovu stvaranju ne samo po 
bogatoj orkestraciji motiva, maj- 
storskoj individualizaciji tipova, 
nego i po produbljivanju etičkih 
problema revolucije. Vrijeme pre- 
zira (Le Temps du mćpris, 1935) 
govori o ljudskoj soliđarnosti u 
hitlerovskim tamnicama, a Nađa 
(L'Espoir, 1937), plemenito svje- 
dočanstvo o španjolskom građan- 
skom ratu, zaključuje revolucio- 
narno razdoblje njegova života. 

Od Osvajača do Nađe prešao je 
pisac značajan razvoj: od tero- 
rističke akcije, koja je sama sebi 
svrhom, do organizirane i smi- 
šljene komunističke borbe, od in- 
dividualnog nihilizma Garina (u 
Osvajačima) do »muškog« brat- 
stva i revolta ljudskog dostojan- 
stva (Nađa). Kraljevski put (La 
Voie royale, 1930), priča o tragič- 
noj avanturi u srcu kambodžan- 
ske prašume, mrtvi je ogranak u 
piščevu stvaranju. U njemu se 
prepleće apsurdni izazov ljudskoj 
sudbini s primitivnim i divljim 
erotizmom i gotovo čulnim uži- 
vanjem u smrti. 1940, poslije 
njemačko-sovjetskog pakta, pre 
kinuo je M. s komunizmom. U to- 
me nema ništa paradoksalno. Za 
nj marksizam nije predstavljao 
znanstvenu doktrinu, filozofsku 
metodu akcije i misli. U hrabro- 
sti kineskih i španjolskih revo- 
lucionara tražio je lik čovjeka 
oslobođenog buržoaskih i kato- 
ličkih naslaga, koji će u krajnjoj 
kušnji revolucije naći izlaz iz 
besmisla »života ljudskog«. Taj 
je izlaz poslije potražio u povi- 
jesti, koja, rezimirajući i obliku- 
jući individualne sudbine, daje 
ljudskoj djelatnosti vrijednost i 
trajanje. Roman Altenburški o- 
rasi (Les Noyers de l'Altenburg, 
1943), prvi dio od Gestapa uni- 
štenog djela Borba s anđelom 
(La Lutte avec Fange), objektiv- 
nim i konciznim stilom filozof- 
ske rasprave govori o novom ido- 
lu: mitu historije. Psihologija 
umjetnosti (Psychologie de Tart, 
1940—50) otvara novu etapu u 
traženju smisla života. To je go- 
lema bilanca umjetničkog stva- 
ranja čovječanstva, u kojoj se 
pisac predstavlja ne samo kao 


povjesničar, već i kao filozof 
umjetnosti: ono što je nekad za 
nj značila revolucija i historija 
znači sada umjetnost, tj. pobje- 
da ljudskog genija nad apsurd- 
nošću smrti. Nakon dugog razdo- 
blja šutnje izdao je 1967. Anti 
memoare (Antimemoires). 


Ljudska sudbina (M. Đorđević i Lj. Bauer- 
-Protić), Beograd 1954; Oluja u Šangaju 
(Lj. Linić), Zagreb 1956; Nada (D., Sio- 
šić), Beograd 1957; Altenburški orasi (M. 
Šurbatović), Zagreb 1958. 

MANAS (Manas), kirgiski 
narodni junački ep. Nastao je 
oko sredine 9. st. i širio se go- 
tovo donedavna isključivo usme- 
nom predajom. Prvi poznati na- 
rodni pjevač (manasči) bio je 
Kal'dybek (18. st.), a njegova 
interpretacija spjeva poslužila je 
kasnijim pjesnicima. Varijanta 
Sagymbaja Orozbakova (1867— 
—1930) sadrži oko 250.000 stihova 
(zapisana je između 1922. i 1926), 
a varijanta Sajakbaja Karalajeva 
(1894) čak 400.000 stihova, pa ka- 
zivanje Manasa može potrajati do 
šest mjeseci. I to je razlog što su 
poznate varijante veoma različite 
u kompoziciji i sižeu. Glavni je 
junak toga prvog dijela kirgiske 
epopeje legendarni kan Manas, 
snažan, mudar i smion predvod- 
nik kirgiskih plemena. U drugom 
i trećem dijelu epopeje opjevani 
su podvizi sina mu Semeteja i 
unuka Sejteka (protagonista spje- 
vova Semetčj i Sejtek). Okosnica 
je radnje »veliki pohod« ujedi- 
njenih Kirgiza pod vodstvom Ma- 
nasa i njegovih četrdeset jahača 
(Kkyrk čoro) prema kineskom gra- 
du Bejdžinu. Povijesna su pod- 
loga epu zbivanja u 7. i 8. st., 

kad su kineski carevi iz dinastije 
Tang zauzeli Turkestan i djelo- 
mično pokorili kirgiska plemena, 
što je izazvalo nove seobe i nji- 
kov dugotrajan otpor osvajači- 
ma. Spjev izražava težnje i nade 
kirgiskoga naroda i njegove bitne 
crte, hrabrost, postojanost i ro- 
doljublje, a sadrži i potpunu sli- 
ku narodnih običaja, vjerovanja 
i navika. Bogat je epizodama, od 
kojih su neke veoma opširne 
(npr. »Priča Almambeta«, Mana- 
sova suborca, mudroga i hrabrog 
Kineza koji je prebjegao na nje- 
govu stranu jer je po rođenju 
musliman). Umijeće narodnih 
pjevača naročito je izraženo u 
monolozima i dijalozima glavnih 
likova. 


mz 


MANDELŠTAM, Osip E- 
miljevič (1891—1938), ruski pje- 
snik i prozni pisac. Rodio se u 
Varšavi, živio je u Petrogradu a 
umro je kao žrtva Staljinovih re- 
presija. Pripadao je grupi »akme- 
ista« i autor je manifesta Jutro 
akmeizma (1919). Za njegovo 
shvaćanje umjetnosti i za njego- 
vu poetiku karakterističan je so- 
cijalni —indiferentizam,  progra- 
matsko odbijanje da govori o su- 
vremenim problemima. M. se 
obraća izvorima antičkog pjesni- 
štva u motivici i izgradnji pje- 
sme, svjesno njeguje pjesnički 
oblik i riječ. Izrazit je individua- 
list i iracionalist unutar sovjet- 
ske poezije, u kojoj je za života 
zauzimao periferno mjesto. Za 
njegova je prozna djela karakte- 
rističan fenomen raspadanja cje- 
lovitosti djela (»naš je život pri- 
povijest bez fabule i junaka« — 

piše u lirskoj pripovijesti Egi- 
patska marka — EFgipatskeja 
marka, 1928). Pisac je memoar- 
skih fragmenata Huka vremena 
(Šum vremeni, 1925) i književno- 
kritičkih i teoretskih eseja (O 
poezii, 1928) u kojima je isticao 
svoje ideale neoklasicizma, kulta 
riječi, vanvremenske poezije i 
»helenističku  prirodu« ruskoga 
jezika. 
Moderna ruska poezija (B. Miljković), 
Beograd 1961. 

af 


MANN, Heinrich (Hajn- 
rih Man, 1871—1950), njemački 
pripovjedač, esejist, dramatičar 
i publicist. Od svog brata Tho- 
masa (v.) razlikuje se po stilu, a 
dijelom i po političkim nazori- 
ma, pa ih kritika često stavlja u 
međusobnu opreku. No zajednič- 
ke su im crte: obojica su građan- 
ski humanisti, tek što je Heinrich 
već od početka borben zastupnik 
demokracije i bliz političkoj lje- 
vici; s druge strane, on jedva 
krije esteticističke sklonosti, ko- 
je se očituju kako u tematici 
tako i u stilskom izrazu njegove 
proze. Kult užitka i čulne ljepo- 
te slavi u trilogiji romana Božice 
(Die Gottinen — Diana, Minerva, 
Venus, 1903), u kojoj je po 
atmosferi bliz D'Annunziju (v.). 
Nemiran, gotovo ekspresionistič- 
ki stil svojstven je romanima, a 
po duhu satiričkim groteskama 
iz života njemačkog i talijanskog 
malograđanina — odnosno — vele- 
gradskih skorojevića: npr. U ze- 
mlji Dembeliji (Im Schlaraffen- 
land, 1900), Professor Unrat 
(1905), Između rasa (Zwischen 
đen Rassen, 1907), Mali _ grad 

(Die kleine Stadt, 1909). M. je 
na sličan način prikazao i tipove 
iz redova karijerističke buržoazi- 
je, vladajućih slojeva i proletari- 
jata u trilogiji o Njemačkoj pri- 
je prvoga svjetskog rata (Poda- 
nik — Der Untertan, 1914, obj. 
1918; Siromasi — Die _ Armen, 
1917; Glava — Der Kopf, 1925). 
Od djela iz dvadesetih godina 
ističu se satirički roman o ko- 
rupciji u weimarskoj republici 
(Velika stvar — Die groBe Sache, 
1930) i roman Eugenija ili Gra- 
đansko doba (Eugenie oder die 
Biirgerzeit, 1928); ovaj posljed- 
nji odigrava se u piščevu rod- 
nom gradu Liibecku, a opisuje 
se zabuna što ju je kazališna 
predstava unijela u naoko miran 
građanski život. Taj je motiv pi- 
sac već prije obradio u Malom 
gradu (s radnjom u Italiji). 
Vrhunac Mannova stvaranja po- 
vijesni je roman o humanoj i to- 
lerantnoj vladavini francuskog 
kralja Henrika IV (u dva dijela: 
Mladost kralja Henrika IV — 
Die Jugend des Konigs Henri 
Quatre, 1935. i Zrelost kralja 
Henrika IV — Die Vollenđung 
des Konigs Henri Quatre, 1938). 
To je djelo nastalo u emigraciji, 
gdje je pisac razvio i živu anti- 
fašističku djelatnost. Pred smrt 
(koja ga je zadesila prije povra- 
tka u domovinu) dovršio je ro- 
man Primanje u visokom društ- 
vu (Empfang bei der Welt, 1950), 
društvenu satiru s fantastičnim 
crtama. Kao esejist naročitu je 
pažnju posvetio voljenoj francu- 
skoj književnosti (Flaubertu, Zo- 
li, v.). 


Podanik (S. Milović), Beograd 1933; Kralj 
Henri IV (P. Albala i J. Popović), Beo- 
grad 1940; Velika stvar (V. Šarić), Zagreb 


1951; Glava (M. Mrzljak), Zagreb 1952; 
Profesor Unrat (V. Županski-Pecnik), Beo- 
rad 1952; Mali grad (S. Šimić), Zagreb 
956: Božice (Lj. Linić), Zagreb 1960; 
Mal: grad (N. Mirković), Subotica 1963; 
Mladost kralja Henrika IV, Zrelo doba 
kralja Henrika IV (J. Ritig), Zagreb 1964; 
Jedna ljubavna priča i druge pripovetke 
(B. Petrović), Beograd 1964; Suvremena 
Mieačka novela (D. Perković), Zagreb 


s 

MANN, Thomas (Tomas 
Man, 1875—1955), njemački pri- 
povjedač, najveća stvaralačka 
ličnost njemačke književnosti u 
20. st. Njegovi su Buddenbrooko- 
vi (Buddenbrooks, 1901) poslije 
Goetheova Werthera _ prvi nje- 
mački roman koji je osvojio svi- 
jet, a kako su M. i njegova gene- 
racija dali još niz djela najviše- 
ga pjesničkog dometa, s pravom 
se uz njih vezuje novi period 
procvata njemačke književnosti. 
Zanimljivo je da to pada u doba 
kada su se Nijemci stali odlučno 
ugledati u tada vodeće literatu- 
re: u rusku, francusku, skandi- 
navsku. Od domaćih kulturnih 
vrednota duboko je na Manna 
djelovala Wagnerova muzika, pa 
pjesnička filozofija Nietzschea i 
Schopenhauera. Wagnerova um- 
jetnost odrazila se i u Budden- 
brookovima, u kronici patricij- 
ske obitelji, koja u susretu s u- 
mjetnošću i duhovnom kulturom 
zapečaćuje svoje — propadanje. 
Mada je M. ovdje opisao rodni 
grad Libeck, pa se poslužio 
stvarnim podacima i autobio- 
grafskom građom, ipak prava u- 
mjetnička snaga ovog djela leži 
upravo u činjenici da je prikaz 
propadanja građanskih porodič- 
nih tradicija toliko produbljen i 
uopćen da se u tom naoko u 
skom pjesničkom svijetu našla 

cijela građanska Evropa oko sre- 
dine 19. st. Buddenbrookovi su 
sjetan oproštaj s onim što je 
osuđeno na propast, no oproštaj 
začinjen odmjerenom ironijom 
pripovjedačevom. Odakle ta spe- 
cifična Mannova ironija, kakvo 
joj je značenje — to kazuje pri- 
povijetka Tonio Kroger (1903). 
Opreka između umjetnika ili bo- 
ema i konzervativna građanina 
(karakteristična za veći dio pi- 
ščeva stvaranja) zapravo je pri- 
vidna jer istinskoga, aktivnog ju- 
naka M. ne vidi ni u jednom od 
tih dvaju tipova; stoga ironija 
podjednako mora pogoditi sve li- 
kove i pojave društva koje ne 
zna izlaza iz svojih protivurječja. 
U tom je duhu ironičke distance 
ispričan i roman o anakronizmi- 
ma aristokratske tradicije Kra- 
ljevska_ visost (Konigliche _Ho- 
heit, 1909). Najpoznatije djelo po- 
red Buddenbrookovih oveća je 
pripovijetka Smrt u Veneciji (Der 
Tod in Venedig, 1912). U njoj je 
pjesnikovo umijeće da gustim 
tkivom simboličkih motiva stvori 
osebujnu atmosferu dostiglo vr- 
hunac. Ta je atmosfera nezabo- 
ravna i za čitaoca koji ne poznaje 
duboko značenje priče o erotič- 
koj stramputici uvaženog umjet- 
nika u sumornom gradu laguna. 
Širok epski pothvat predstavlja 
roman Začarani brijeg (Der Zau- 
berberg, 1924). Taj je brijeg za- 
pravo planinsko lječilište za gru- 
dobolne, zatvoren svijet bolesni- 
ka i bolesti, u kojem se građan- 
ski život i kultura predratne 
Evrope ogleda u vidu ironičke 
panorame. Za likove tog djela 
vrijeme, fizikalni njegov tok, gu- 
bi svaki smisao i sadržaj jer nije 
ispunjeno događajima; a bez 

vanjskih, vidljivih događaja je i 
sam roman. M. ga je zacijelo sa- 
gradio u duhu one Schopenhau- 
erove izreke da zadaća romano- 
pisca nije u tome da ispriča 
krupne dogodovštine, već da ne- 
znatne učini zanimljivima. Raz- 
voj se ipak očituje u porastu za- 
nimanja što ga glavni lik (Hans 
Castorp) pokazuje za probleme 
društva i nauke (napose medici- 
ne), pa se u tome nazire tradici- 
ja njemačkoga obrazovnog ro- 
mana (v. Goethe). No Mannov 
junak ne doživljava svijet oko 
sebe u aktivnom općenju s njim, 
već u bestrasnom susretu s mi- 
slima što ih vrijeme donosi u 
skrovitu samoću sanatorija — u 
epski prostor koji bismo mogli 
nazvati pedagoškim  laboratori- 
jem. Od kraja dvadesetih godina 
u Manna sve više raste zanima- 
nje za građu koja već otprije 
ima književnu tradiciju. Tako je 
u golemu romanu u četiri dijela 
Josip i njegova braća (Joseph 
und seine Briider, 1933—43) na 
svoj način ispripovijedao biblij- 
sku priču: mitsku maštu pod- 
vrgao je psihološkoj analizi u 
duhu svoje ironije koja se ovdje 
poigrava s doživljavanjem  pro- 
šlosti. U skladu s parodističkim 
stilom je način na koji se ovdje 
isprepleću drevna predaja s tu- 
mačenjima suvremene nauke o 
toj oblasti, a da pri tom pripo- 
vjedač ni časak ne napušta svoju 
slobodu rasuđivanja. Djelo je za- 
počeo još u domovini, a završio 
ga je u emigraciji — u Švicar- 
skoj odnosno Americi — kamo 
se sklonio pred nacističkim tero- 
rom. Mannovo zrelo političko 
opredjeljenje, izraslo iz njegova 
građanskog humanizma, nije ta- 

da došlo do izražaja samo u bor- 
benom stavu protiv fašizma u 
javnosti već prožima i književno 
stvaranje. (Na opasnost fašizma 
upozorio je već 1930. novelom 
Mario i čarobnjak — Mario und 
der Zauberer.) Romane Lotta u 
Weimaru (Lotte _ in Weimar, 
1939) i Doktor _Faustus (1947) 
treba shvatiti kao obračun pje- 
snika s nakaznim silama, što su 
bile zavladale Njemačkom. Dok 
se M. u prvom od tih djela pri- 
klanja Goetheu, tražeći u njego- 
vu misaonom svijetu odgovor na 
odsudna pitanja današnjice, u 
Doktoru  Faustusu  srednjovje- 
kovni motiv povezuje s demon- 
skim čarom muzike, vraćajući se 
ponovo životu Njemačke u po- 
sljednjih pedeset godina. Pripo- 
vjedač se, međutim, ne zadovo- 
ljava time da osvijetli suvreme- 
no zbivanje; u fiktivnoj biogra- 
fiji kompozitora Leverkiihna on 
duboko zahvaća u njemačku pro- 
šlost da bi pokušao odgovoriti 
na pitanje, zašto plemenita ćud- 
ljivost u nadarenih Nijemaca po- 
nekad znade poprimiti značajke 
mračnog fanatizma. Simbolika 
predaje o Faustu ovdje je toliko 
protkana razglabanjima o muzici, 
napose suvremenoj, da je djelo 
mjestimice nalik na stručnu ras- 
pravu: Doktor Faustus je roman 
na temu muzike, kao što je Josip 
osnovan na poznavanju egipto- 
logije i mitologije, a Začarani 
brijeg prožet medicinom. U po- 
sljednjim romanima M. se poka- 
zao kao ugodan, nasmijan pripo- 
vjedač, a da pri tom nimalo nije 
otupio svoju kritičku oštricu. Go- 
tovo je neprimjetna ta oštrica u 
Izabraniku (Der Erwihlte, 1951), 
parodističkoj parafrazi poznate 


srednjovjekovne legende (v. Hart- 
mann von Aue), u kojoj piščeve 
stilske majstorije zamalo da nisu 
same sebi svrhom, pa se umjet- 
nički izraz mjestimice pretvara u 
profinjenu igru. Ispovijesti vara- 
lice Felixa Krulla (Bekenntnisse 
đes Hochstaplers Felix Krull, 
1922, odn. 1954, nedovršen roman) 
otvoreno se rugaju građanskom 
društvu, dakako, na Mannov na- 
čin. Taj građanski »junak« oko 
1900. zapravo je — varalica i lo- 
pov, iako neodoljivo simpatičan. 
U izrabljivačkom društvu juna- 
kom, idealnim tipom, postaje 
vedri kršilac zakona: to je pjes- 
nička poruka staroga Manna. — 
Zanimljivih i vrijednih ostvare- 
nja, svjedočanstava svog izvan- 
rednog intelekta, dao je M. na 
području eseja, autobiografske i 
političke publicistike; naročito 
se ističu eseji o Goetheu, Tol- 
stoju, Wagneru, Njetzscheu, Do- 
stojevskom, Freudu, Cervantesu, 
Čehovu i dr., sabrani u knjigama 
Plemstvo duha (Adel des Geistes, 
1945), Nove studije (Neue Stu- 
dien, 1948), Staro i novo (Altes 
und Neues, 1953) i Posljednja 
žetva (Nachlese, 1956). — M. je 
dobitnik Nobelove nagrade god. 
1929. 

Izabrana dela, I (A. Savić—Rebac), Beo- 
grad 1929; Budenbrokovi (O. Davidović i 
P. Ognjanović), Beograd 1939, Sarajevo 
1961; Buddenbrookovi (I. Adum), Zagreb 
1950, 1963; Tonio Kroger (1. Adum), Zag- 
reb 1951; Mario i mađioničar, (M. Đorđe- 
vić), Novi Sad 1952; Lotta u Weimaru (Lj. 
Radošević), Zagreb 1953; Lota u Vajmaru 
(A. Đ. Arsenijević), Beograd 1953; Čarob- 
ni breg (M. Đorđević i N. Polovina), Beo- 
grad 1954, 1964%; Prevarena_ (V. Stojić), 
Beograd 1954; Doktor Faustus (K. Petro- 
vić), Sarajevo 1955, 1965; Fiorenza (D. 
Perković), Zagreb 1955; Smrt u Veneciji. 
Prevarena (O. Šolc), Zagreb 1956; Legen- 
de: Zamenjene glave, Zakon, Izabranik 
(B. Živojinović), Beograd 1958; Ispovesti 


varalice Feliksa Krula (B. Petrović), Novi 
Sad 1959, 1964; Legenda o Josipu (D. Glu- 

mac), Rijeka 1960; Kraljevsko visočanstvo 
(K. Avakumović—Maletin), Novi Sad 1960, 
1964; Tonio Kreger. Smrt u Veneciji (A. 
Rebac), Beograd 1963, 1965; Nove studije 
(B. Grujić). Novi Sad 1963; Budenbrokovi 
(P. Mrazović i B. Petrović), Novi Sad 1964; 
Suvremena njemačka novela (D. Perković), 
Zagreb 1966. 

MANRIQUE, Jorge (Hor- 
he Manrike, oko 1440—1479), špa- 
njolski pjesnik. Potomak ugledne 
kastiljanske obitelji, bio je pjes- 
nik i vojnik i poginuo je boreći 
se u vojsci Izabele Španjolske. 
Tri godine prije njegove smrti 
umro mu je otac don Rodrigo, 
zatim mu je poginuo brat, a on 
je bio zarobljen te je za vrijeme 
tamnovanja napisao = glasovite 
Strofe u smrt svoga oca (Coplas 
por la muerte de su padre, 1476), 
kojima se španjolska književnost 
toliko ponosi. Napisao je i drugih 
pjesama, ali mu je ime ostalo 
vezano samo za tu elegiju u kojoj 
tuguje nad prolaznošću života, 
kako je to bilo uobičajeno u 
doba kad je ovaj pjesnik živio. 
No on je o toj staroj temi pro- 
govorio na svojstven način, pa 
mu nitko nije poricao ni snagu 
ni originalnost. Španjolci ovo re- 
mek-djelo od 43 strofe svrstavaju 
među vrhunska književna ostva- 
renja španjolskog jezika. Uzvišen 
ton, birana i jasna riječ, fina mu- 
zika, skladno komponirana strofa 
od 12 stihova i mračni unutrašnji 
žar daju ovoj poemi veliku snagu 
i neposrednost. 


Španska lirika (V. Košutić), Beograd 1963. 
nm 


MANZONI, Alessandro (A- 
lesandro Mandzoni, 1785—1873), 
talijanski romanopisac i liričar, 

najizrazitiji i, uz Leopardija (v.), 
najveći predstavnik talijanskog 
romantizma. Za boravka u Pari- 
zu desio se presudan događaj u 
životu mladog lombardskog pje- 
snika: pristalica prosvjetiteljskih 
ideja i neoklasicist (Slavlje slo- 
bode — Trionfo della liberta, 
1801; Urania, 1809; Povodom smr- 
ti Carla Imbonatija — In morte 
di Carlo Imbonati, 1806), god. 
1810. obratio se katolicizmu i ro- 
mantičkim shvaćanjima. No i da- 
lje je zadržao rodoljubne ideje, 
liberalan stav prema društvu i 
Crkvi, a osobito etička i demo- 
kratska načela u umjetničkom 
stvaranju. U Svetim himnama 
vjerskog sadržaja (Inni sacri, 
1818—22), nije u prvom planu 
dogmatska tendencija, već sinte- 
tična epsko-dramska poetizacija 
crkvenih blagdana, doživljenih 
kao poticaj na samilost, bratstvo 
i solidarnost među ljudima svih 
naroda i rasa. To posebno vrijedi 
za himnu Duhovi (Pentecoste, 
1817—22), gdje je epska vizija 
čovječanstva opjevana u snažnoj 
lirskoj sintezi, bez vjerske pri- 
stranosti i asketizma — prema 
već izgrađenoj demokratsko-kr- 
šćanskoj poetici dosljedno izra- 
ženoj u svim autorovim značaj- 
nim djelima. S istim raspolože- 
njem, zanesen izuzetnom  poja- 
vom Napoleona, posvetio mu je 
u povodu smrti pjesmu Peti 
svibnja (Cinque maggio, 1821), 
koja je originalna  metričkom 
strukturom i naglim smjenjiva- 
njem impresivnih slika iz jedno- 
ga burnog razdoblja. Povijesne 
drame u stihu (Grof od Carma- 
gnole — Conte di Carmagnola, 
1820; Adelchi, 1823), u kojima se 
čistom lirikom izdvaja nekoliko 

korova (npr. Ermengardin kor — 
Coro di Ermengarda), odraz su 
autorova demokratskog odnosa 
prema povijesti, njegove osude 
hladnog državničkog računa i 
zanimanja za anonimne narodne 
mase. Iz istog su mu razdoblja 
značajne književne, povijesne i 
moralističke rasprave, bitne za 
shvaćanje njegove umjetnosti, u 
kojima se ogledaju njegova filo- 
zofska shvaćanja (Zapažanja o 
katoličkom moralu — Osserva- 
zioni sulla morale cattolica, 1819), 
pogledi na povijest (Rasprava o 
nekim trenucima langobardske 
povijesti u Italiji — Discorso so- 
pra alcuni punti della storia lon- 
gobardica in Italia, 1822) i njego- 
vo poimanje romantizma (Pismo 
g. Chauvetu o jedinstvu vremena 
i mjesta u tragediji — Lettre a 
M. Chauvet sur Vunitć de temps 
et đe lieu dans la tragedie, 1823; 
O romantizmu — Sul romantici- 
smo, 1823). Dok su u dramama 
junaci iz viših slojeva, protago- 
nisti su remek-djela, povijesnog 
romana Zaručnici (I promessi 
sposi, 1827, nova redakcija 1840— 
—42) dvoje mladih seljaka iz 
lombardske sredine u 17. st. U 
epopeji puka, simbolizirana u 
likovima plemenitog i pravdolju- 
bivog Renza i čiste, idealizirane 
Lucije, koji težnju za jednostav- 
nom ljudskom srećom plaćaju 
otporom protiv plemićkog nasi- 
lja, M. je izrazio ironičan i pone- 
što pesimističan, no duboko ljud- 
ski i demokratski odnos prema 
čovjeku i svoju simpatiju prema 
naprednim i liberalnim težnjama 
svoga vremena. Humoristički i 
već poslovični lik plašljiva žup- 
nika (don Abbondio), borbeni za- 
stupnik potlačenih (fra Cristofo- 


ro), iskvarena opatica, žrtva obi- 
teljskog nasilja (Gertrude), bez- 
dušni ali superiorni nasilnik, a 
kasnije zaštitnik siromašnih i sla- 
bih (Innominato) — najživopi- 
sniji su junaci bogate galerije 
Manzonijeva djela. Značajke su 
tog romantičkog i ujedno prvog 
realističkog romana u talijanskoj 
književnosti: snažni i plastični 
opisi (rat, narodna buna, kuga), 
psihološko i konkretno crtanje 
karaktera, živ i neposredan dija- 
log primjeren likovima i situaci- 
jama, čist književni jezik i stil 
nenadmašen u talijanskoj pripo- 
vjedačkoj prozi. 

Bogoljubne pjesmice i Oda na priminu- 
tje Cesara Napoliuna prvoga (Pet svibnja) 
(L. Svilović), Split 1875; Talijanska lirika, 
Zagreb 1939; Stup sramote (M. Golik), 
Zagreb 1954; Antologija svjetske lirike, 
Zagreb 1956, 1965; Verenici (J. Đaja), Beo- 


grad 1956, 1966; Zaručnici (J. Đaja), Zag- 
reb 1959, 1965. 

MAO TUN (ruski način 
pisanja: Mao Dun, zapravo šen 
Jen-ping, 1896), kineski književ- 
nik i publicist, političar i javni 
radnik, istomišljenik i prijatelj 
istaknutog književnika Lu Šuna 
(v.). Originalnim književnim ra- 
dom počinje se baviti oko 1921. 
Zajedno s drugim naprednim 
mladim intelektualcima osniva 
grupu realističkog pravca »Dru- 
štvo za izučavanje književnosti« 
i postaje urednik almanaha no- 
vela koji je izlazio mjesečno i 
objavljivao radove toga kruga. 
To društvo snažno je utjecalo na 
mlade kineske književnike dvade- 
setih godina, ističući načelo da 
književnost mora služiti životu. 
God. 1927——28. objavljuje romane 
Razočaranja (Huan-mieh), Tala- 


MAO TUN 

sanje (Tung-jao) i Traženja (Čui 
čiu), koji sačinjavaju trilogiju 
Pomrčina. U tim djelima prika- 
zuje kinesku malograđansku in- 
teligenciju u procesu revolucije 
1924—27. Njezini su predstavnici 
kolebljivi, razočarani i umorni 
intelektualci. Poslije 1930. njegov 
stav se mijenja. U romanu Duga 
(Hung) ne iznosi više kolebanja 
i meditiranja, već muževnu bor- 
bu. Glavna je junakinja Mei, naj- 
uspjeliji i najprivlačniji lik u cje- 
lokupnom  piščevu stvaralaštvu. 
Optimistična je poruka i romana 
Praskozorje (Ču-jeh, 1932), gdje 
opisuje Šangaj u prijelomnom 
času klasne borbe. U nizu pripo- 
vijedaka prikazuje život sela i 
tegobe  kinesko-japanskog rata. 
Novije njegovo djelo, roman Gri- 
mizno lišće u inju nalik na pro- 
ljetne cvjetove (Šuang-jeh hung 
sli ćrx-jueh hua, 1943), obrađuje 
razdoblje 1919—1936, to jest od 
pokreta za kulturnom revoluci- 
jom »4. svibnja« do rata sa Japa- 
nom. Mao Tun objavio je i dosta 
publicističkih radova, a i naučnih 
(Zapadna literatura i Mitologija 
Kine). 


Praskozorje (V. Dimitrijević i D. Grujić) 
Beograd 1960. 


is 


MARAGALL, Joan (Žoan 
Maragalj, 1860—1911), katalonski 
pjesnik i publicist, po struci 
pravnik. Najpoznatije ime novije 
katalonske književnosti, koja je, 
poslije nekoliko vjekova sna, po- 
novno oživjela polovinom 19. st. 
s općim narodnim preporodom 
(»Renaikenca«) u Kataloniji. M. 
je tom preporodu dao golem do- 
prinos, dao mu je, nakon prvih 

romantičarskih zanosa, realistič- 
ku mjeru. U općoj španjolskoj 
krizi, nakon gubitka posljednjih 
kolonija 1898, pjesnik je u bez- 
brojnim člancima, na katalon- 
skom i španjolskom jeziku, znao 
kazati mnogu razumnu riječ, i za 
španjolsku u cjelini i za Katalo- 
niju posebno. Zbog toga je bio 
cijenjen na cijelom Pirinejskom 
poluotoku. U glasovitoj Odi Špa- 
njolskoj on je pjevao: »Previše 
si mislila na svoju čast, a pre- 
malo na svoj život; u smrt si 
slala sinove svoje, zadovoljavala 
si se posmrtnim počastima i po- 
grebi su bili tvoje glavne sveča- 
nosti«. Klasično naobražen, M. je 
znao svome stihu dati ravnotežu 
koja nije zagušivala unutrašnji 
žar i neposrednost, bilo da je 
pjevao rodoljubne, ili ljubavne, 
ili misaone pjesme, kao što je 
poznati Duhovni spjev (Cant espi- 
ritual). Najpoznatije su mu zbir- 
ke: Vizije i pjevanja (Visions i 
cants, 1900), Rasute pjesme (Les 
disperses, 1904), Sekvence (Se- 
qiičncies, 1911). 


Antologija svjetske lirike, Zagreb 1956, 
1965. 

MARCELIN —> Amijan 
Marcelin 


MARCELLINUS —> 
Amijan Marcelin 


MARCH, Ausias (Auzias 
Mark, 1397?—1458), katalonski 
pjesnik. Dugo je bio vojnik i su- 
djelovao u raznim ratovima. Po- 
znavao je dobro grčke i rimske 
klasike, provansalsku i talijan- 
sku poeziju, osobito Petrarcu. Od 
njega je sačuvano 128 pjesama 

koje u glavnom govore o ljubavi 
i smrti, a odnose se na pjesniko- 
vu prijateljicu Terezu. Njegova 
ljubavna strast je maglovita i 
neodređena, bez želje da bude 
ostvarena. Temelj svemu je bol, 
kao bitni oblik vječne ljubavi, 
zatvorene u sebe. Osjeća se na- 
por da se, iznad tjelesnih osjetila, 
preko gorkih razočaranja, dopre 
do visoke  spiritualnosti. Pred 
kraj života, pjevajući smrt, dola- 
zio je do filozofskih zaključaka, 
što nekim njegovim pjesmama 
daje moralistički i didaktički ton. 
M. predstavlja najviši domet ka- 
talonske lirike srednjeg vijeka, 
koja je nastavljala na provansal- 
sku tradiciju. Elegantan stih pri- 
donio je uspjehu — Marchovih 
ostvarenja. Pjesme su mu prvi 
put izdane 1539. u Barceloni, na 
katalonskom jeziku i u španjol- 
skim prepjevima. Tako je izvršio 
velik utjecaj na španjolske pje- 
snike 16. st.: Boscana (v.), Garci- 
lasa (v.), Cetinu, Herreru (v.) i 
druge. Bio je osobito cijenjen u 
doba renesanse, kad su bili u 
modi petrarkizam i neoplatoni- 
zam. 

nm 


MARCIJAL, Marko Vale- 
rije (Marcus Valerius Martialis, 
oko 40—oko 104. n. e.), najveći 
rimski i svjetski epigramatičar. 
Iz rodnog Bilbilisa (Hispanija) 
došao je kao mladić u Rim, gdje 
je živio kao klijent bogataša, la- 
skajući caru Domicijanu i osta- 
lim utjecajnim ličnostima. Dana- 
šnja cjelokupna zbirka Epigrama 
(Epigrammaton libri) ima 1555 
epigrama u 15 knjiga. M. je naj- 
prije god. 80, povodom posvete 
amfiteatra Flavijevaca (Kolosej), 


izdao Knjigu igara (Liber spec- 
taculorum), a nakon nekoliko 
godina još dvije zbirke: Gostin- 
ske darove (Xenia) i Ono što se 
odnosi (Apophorčta), popratne 
dvostihove uz darove, koje su 
prigodom praznika Saturnalija 
prijatelji izmjenjivali odnosno u- 
zvanici dobivali na lutriji od do- 
maćina za ručkom. Od god. 84/85. 
M. je sustavno i u više maho- 
va izdavao svoju glavnu zbir- 
ku u 11 knjiga, dodavši joj 12. 
knjigu, kad se šest godina prije 
smrti vratio u rodni grad. Veći 
dio epigrama, razvrstanih razno- 
liko po sadržaju i metru, sasta- 
vljen je u elegijskim distisima, 
pa u falečkim jedanaestercima i 
holijambima. Među njima ima 
dosta tradicionalnih epigrama s 
temama nadgrobnim, idiličkim, 
prigodnim posvetama za rođen- 
dane, svadbe i sl. Većinom su 
ipak podrugljivi; njihova konciz- 
nost, duhovitost i završna poan- 
ta tipična je za Marcijalovo stva- 
ralaštvo. U njegovim se stihovi- 
ma ogledaju živopisne osobine 
ljudi, različita zanimanja i šaro- 
liko zbivanje rimske svakidaš- 
njice u doba Domicijanove vlasti 
(81—96). Iako se zadržava na 
površini događaja i ljudskih ma- 
na, uživajući previše u kurioz- 
nim i pitoresknim detaljima i 
igrama riječi, epigrami mu »oda- 
ju okus čovjeka« i Rim se, kako 
je s pravom sam tvrdio, potpu- 
no može prepoznati u njima. Du- 
hovit, katkada do cinizma i za- 
grižljivosti, polemičan i satiri- 
čan, ali ne ličan, M. je znao uo- 
čiti smiješnost momenta, tipičnu 
ili pikantnu crtu nekog čovjeka. 
Stihovi su mu tečni, a dikcija 
čista i bez retoričnosti, toliko 

karakteristične za njegovo sto- 
ljeće (v. Seneka i Lukan). Rječ- 
nik Marcijalov upravo se preda- 
je sadržaju i tonu epigrama, ne 
prezajući ni pred najlascivnijim 
izrazima. M. se prvi u antici po- 
svetio isključivo  epigramskom 
pjesništvu, pa je upravo stil nje- 
govih epigrama, koncizno kom- 
poniranih, s neočekivanim, duho- 
vitim i zlobnim žalcem na kraju, 
postao uzorom za kasnija vre- 
mena (v. npr. Lessing, Goethe i 
Schiller, u nas Jatinisti Česmički, 
Ferić, Kunić i dr.). 

Senc, Primjeri iz rimske književnosti u 
hrvatskom prijevodu, Zagreb 1920; Anto- 
logija svjetske lirike, Zagreb 1956, 1965; 
Rimska lirika (R. Šalabalić i J. Draško- 


vić), Beograd 1964. 
vv 


MARINETTI, Filippo Tom- 
maso (Filipo Tomazo Marineti, 
1876—1944), talijanski književnik, 
utemeljitelj futurizma. U prvoj 
fazi objavljivao je u Parizu na 
francuskom jeziku opsežne poe- 
me u slobodnim stihovima, u ko- 
jima je izrazio hiperbolizirana 
anarhoidna raspoloženja, slika- 
jući kozmičke uzlete ili vizije 
moderne metropole (Osvajanje 
zvijezda — La conqučte des etoi- 
les, 1902; Uništenje — Destruc- 
tion, 1904; Puteni grad — La ville 
charnelle, 1906). Fundamentalan 
Marinettijev Manifest futurizma 
(Manifesto del futurismo) poja- 
vio se u pariškom listu »Figaro« 
(1909) i u njegovoj eklektičkoj 
reviji »Poesia«. Glavni su mu po- 
stulati: veličanje opasnosti, ma- 
šinske i industrijske civilizacije, 
brzine, energije i iracionalizma, 
i, s tim u vezi, korjenito negira- 
nje kulturnog nasljeđa i tradicio- 
nalnih moralnih vrednota. Slije- 

dili su mu i drugi manifesti, po- 
svećeni modernoj glazbi, arhitek- 
turi, slikarstvu, politici, kazalištu 
i, naročito, pjesničkoj riječi. Pot- 
pisivali su ih istaknuti talijanski 
i strani avangardni pjesnici i 
umjetnici (npr. Boccioni, Carra, 
Russolo, Palazzeschi, v., Apolli- 
naire, v.) i, većinom, Marinetti. 
On je preporučivao efekt iznena- 
đenja i nepredviđenost novoga 
pod svaku cijenu. Odbaciti deka- 
dentni egotizam, romantičku bo- 
lećivost — (»ubijmo — mjesečevu 
svjetlost«), prirodne krajolike, 
likovni i poetski impresionizam, 
zadatak je futurističkog stvara- 
oca koji treba da teži prikaziva- 
nju dinamičnoga suvremenog ži- 
vota, sintezi sukcesivnih planova 
materije i čovjeka u pokretu i 
gotovo automatskoj registraciji 
dojmova što ih gradska industrij- 
ska sredina ili ratni metež pro- 
izvode u njegovoj psihi. Pjesni- 
štvu je odredio neostvariv zada- 
tak da stvori apsolutno nov jezik 
u kojem će riječi biti oslobođene 
stega prozodije i sintakse (ukida- 
nje interpunkcije, pridjeva i pri- 
loga, isticanje totalnog značenja 
imenice, infinitivnog oblika gla- 
gola i izravne registracije vanj- 
skih šumova, upotreba matema- 
tičkih znakova i težnja »apstrakt- 
noj verbalizaciji izraza«). No, za- 
čudo, u brojnim Marinettijevim 
knjigama stihova i proze (npr. 
Mafarka futurist — Mafarka il 
Futurista, 1910; Papin jednokri- 
lac — Le monoplan du Pape, 
1912; Bitka za Tripoli — La ba- 
taille de Tripoli, 1912; Zang tumb 
tumb (opsada Drenopolja), riječi 
u slobodi — Zang tumb tumb 
(assedio di Adrianopoli), parole 
in liberta, 1914; Rat jedina higi- 

jena svijeta — Guerra sola igiene 
del mondo, 1915) nema tako mno- 
go modernoga i »mašinskoga« 
kao što bi trebalo očekivati. Ima, 
međutim, isuviše tradicionalnih 
vizija mora i egzotičkih prostran- 
stava, površne glorifikacije rata 
i, osobito, senzualne erotike, koju 
kadšto prenosi na svijet bezosje- 
ćajnih mašina, a njegove karak- 
teristične i odveć česte onomato- 
peje ne prelaze okvire čistoga 
zvučnog naturalizma. Slične su 
mu prirode pokušaji »tipografske 
revolucije«, a »simultanost poli- 
ekspresije«, kojom je htio zami- 
jeniti tradicionalne pripovjedač- 
ke postupke, ne prelazi značenje 
eksperimenta. Nacionalist i po- 
bornik iracionalizma, M. se ubr- 
zo stavio u službu fašizma, a na 
književnom planu nije uspio pre- 
vladati unutarnje protivurječno- 
sti svojih tehničkih otkrića, pa 
nije ostavio značajnijega traga u 
talijanskoj književnosti. Ipak, fu- 
turistička poetika najjasniji je 
izraz čovjekova otuđenja u indu- 
strijskom društvu epohe imperi- 
jalizma, a odlikuje se radikalnim 
zahtjevima za novom poetskom 
tehnikom i vizijom svijeta. Veći- 
na suvremenih ili kasnijih avan- 
gardnih pravaca ponešto su joj 
dugovali (npr. Majakovski, v., 
Dšblin, v.). 

Talijanska lirika, Zagreb 1939; Antologija 
Mu poezije XX stoljeća (J. Ricov), 

MARINO, Giovanni Batti- 
sta (Džovani Batista Marino, 1569- 
—1625), talijanski pjesnik. Za 
burna i pustolovna života koji 
je proveo na dvorovima talijan- 
skih mogućnika i u Parizu, ste- 


kao je veliku slavu i popularnost 
kao začetnik i najveći predstav- 
nik pjesničkog pravca, po njemu 
nazvana marinizmom. Svoju po- 
etiku i jednu od bitnih osobina 
barokne poezije izrazio je pro- 
gramatskim stihom: »Cilj je pje- 
snikov da začudi...« Nastojeći 
preneraziti čitaoca, M. je odista 
unio u talijansko pjesništvo do- 
tad neuobičajene motive, impre- 
sivne, sebi dostatne zvučne učin- 
ke, gomilanje neočekivanih i slo- 
ženih metafora i aliteracija (ne- 
bo mu je npr. »staja zvijezda«, 
krijesnica — »baklja polja«, »le- 
teća munja«, »živa krilata iskra«, 
sunce — »krvnik što sjekirom 
svojih zraka siječe vrat sjenama« 
itd.). Takva poezija i nov, barok- 
ni ukus brojnih mu sljedbenika 
odraz su društvene stagnacije i 
moralno-političke dekadencije u 
suvremenoj Italiji, u kojoj je 
pjesnik bio ukras raskošnih dvo- 
rova i zabavljač površnih čita- 
laca. U njegovoj lirici, koja je 
bogata bizarnom imaginacijom i 
stilskim pretjeranostima, a siro- 
mašna osjećajima, provlači se 
kao glavna nit čulnost u doživ- 
ljaju ljubavi i prirode. Posvetio 
je više pažnje Adonu (Adone, 
1623), mitološkom spjevu u 20 
pjevanja s 45000 stihova o lju- 
bavi Venere i Adonisa. Spjevu 
nedostaje prava epska radnja, a 
sastoji se najvećim dijelom od 
mnoštva epizoda i književnih re- 
miniscencija preuzetih iz velikog 
broja antičkih i talijanskih pje- 
snika od Homera (v.) i Apuleja 
(v.) do Petrarke (v). i Tassa (v.). 
Neuspjelo kao cjelina, djelo ima 
blještavih odlomaka, npr. kad 
opjeva ružu ili kad opisuje tak- 
mičenje ljubavnika i slavuja. U 

zbirci Lira (1602) sabrane su raz- 
ličite lirske pjesme, od kojih je 
čuvena ona o poljupcima. Karak- 
teristična je za ukus njegova vre- 
mena zbirka pjesama Galerija 
(Galleria, 1619—20), u kojoj opi- 
suje pretežno slike, kipove, me- 
dalje. Senzualnost, raskoš slika 
i zvučnost riječi svojstveni su i 
pjesmama zbirke Gajde (Sam 
pogna, 1620). Bogata metaforič- 
nost Marinove i uopće barokne 
poezije pobudila je u novije vri- 
jeme značajnu pažnju moderni- 
stičkih pjesnika i stilističke kri- 
tike. 


Talijanska lirika, Zagreb 1939; Antologija 
svjetske lirike, Žagreb 1956, 1965. 

MARIVAUX, Pierre _ de 
(Pjer d _ Marivo, 1688—1763), 
francuski romanopisac i kome- 
diograf. U nedovršenim romani- 
ma Marijanin život (La Vie de 
Marianne, 1731—41) i Seljak sko- 
rojević (Le Paysan parvenu, 1735- 
—36) po načinu vođenja radnje, 
krhkoj kompoziciji, šarenilu i 
pustolovinama junaka i težnji za 
realizmom nastavio je tradicije 
Le Sageova romana (v.). No u 
njega ima i nešto novo: minuci- 
ozna analiza osjećaja i dotjeran 
izraz. I u kazalištu traži nove 
putove, pa se njegove komedije 
izdvajaju iz okvira tadašnjih 
shvaćanja i kazališnih tradicija. 
Između 1720. i 1740. objavio je 
niz komada koje možemo podi- 
jeliti u dvije skupine. Jedna je 
satiričkog karaktera (Otok ro- 
bova — L'ile des esclaves; Nova 
kolonija — La Nouvelle colonie), 
a druga psihološkog (Igra ljubavi 
i slučaja — Le Jeu de amour 

et du hasard, 1730; Lažne ispo- 
Vijesti — Les Fausses confiden- 
ces, 1737. i dr.). Ove posljednje 
donijele su mu i trajnu slavu. 
Klasični teatar iscrpao je teme 
velikih strasti, pa je M. stao tra- 
žiti nove nijanse. Ljubav, ni kon- 
vencionalna, ni strastvena, oslo- 
bođena svake dosadne sentimen- 
talnosti i romanesknosti, prika- 
zana je u svim fazama vrlo pro- 
finjeno i s mnogo mašte i ležer- 
nosti. Njegov je teatar zapravo 
razumna analiza ljubavi i po to- 
me podsjeća na klasičnu književ- 
nost 17. st., no analitički je pri- 
stup nov i originalan. To _ nije 
općenita analiza jer su mu osobe 
individualizirane. On ulazi u sve 
tajne i skrivene puteljke, sva lu- 
kavstva i domišljatosti kojima se 
ljubav služi kad nailazi na za- 
preke. Za tako suptilan pristup 
trebalo je stvoriti i nov jezik i 
zamisliti nove slike. Njegov izraz, 
pomalo rafiniran i preciozan, a 
i tematika koju sadrži toliko su 
osebujni da je prema njima na- 
stao nov pojam, tzv. marivau- 
dage. Neki su kritičari primije- 
tili da njegove komedije ne iza- 
zivaju smijeh nego smiješak. 
Zaista, glavne osobe nikada ne 
prelaze ton diskretne komike, a 
tek sporedne unose komični ele- 
ment kakav se nalazi u Moličrea 
(v.). Psihološki realizam, koji go- 
tovo nagovješćuje modernu psi- 
hoanalizu, daje njegovim kome- 
dijama pečat trajne aktualnosti. 
Igra ljubavi i slučaja (S. Pandurović), 
Beograd 1951; Marijanin život (D. Mila- 
čić), Bcograd 1954; Seljak skorojević (D. 
Milačić), Beograd 1955; Seljak skorojević 
(K. Tomašev-Rašović), Sarajevo 1957; Ma- 
rijanin život (R. Ivšić i M. Brandt), Zag- 


reb 1957; Život Marijanin (D. Milačić), 
Beograd 1965. 

MARLOWE, Christopher 
(Kristofer _ Marlou, 1564—1593), 
engleski dramatičar i pjesnik, 
rođen iste godine kad i Shake- 
speare (v.), čiji je najistaknutiji 
preteča. Ubijen je u svađi za 
koju se pretpostavlja da je bila 
inscenirana iz političkih razloga. 
Ostavio je nekoliko snažnih dram- 
skih ostvarenja, nastalih u vri- 
jeme kad Shakespeare počinje 
pisati svoja kazališna djela. Iako 
je pisao i pjesnička djela, najzre- 
liji dio njegova stvaranja jesu 
drame. One su većim dijelom iz- 
građene na gotovo epski način; 
odvijaju se oko jedne ličnosti, 
čija neobuzdana energija dostiže 
titanske razmjere. Iz tih likova 
izvire snažna dramatičnost nje- 
govih djela, kojima se inače s 
kazališno-zanatske strane može 
štošta prigovoriti. M. je, naime, 
u prvom redu izrazit pjesnički 
talent koji neobuzdano razvija 
svoje mogućnosti od lirskih za- 
nosa do bogate dramske reto- 
rike. U tri dramska djela bavi se 
raznim vrstama nadljudskih oso- 
bina: Tamerlan Veliki (Tambur- 
laine the Great, 1587. obj. 1590) 
prikazuje beskrajnu vojničku i 
političku moć mongolskog osva- 
jača, Tragična povijest doktora 
Fausta (The Tragical History of 
Doctor Faustus, 1588. obj. 1604) 
iznosi ljudsku težnju za spozna- 
jom i užicima, i napokon u Ži- 
dovu iz Malte (The Jew of Malta, 
1592. obj. 1633) prikazuje pogu 
bnu strast za bogatstvom. Zani- 
mljivo je da sve te drame zavr- 
šavaju smrću glavnog junaka, tj. 
porazom titanskih htijenja. M. je 
napisao i povijesnu kroniku 


Edward II (1593. obj. 1594) u 
kojoj uznosita lirika dramskih 
ostvarenja ustupa mjesto dubljoj 
psihologiji likova i čvršćoj dram- 
skoj strukturi. 

Engleske renesansne tragedije. Faust (ž. 
Simić, S. Pandurović), Beograd 1959; M. 


Pantić, Poetika humanizma i renesanse, 
I—iII, Beograd 1963. 

MARTEN DI GAR —> 
Martin du Gard 


MARTI, Jose (Hose Mar- 
ti, 1853—1895), hispanoameričk: 
pjesnik, nacionalni heroj Kube. 
Rodio se u Havani od roditelja 
Španjolaca. U ranoj mladosti 
počeo se baviti politikom pa je 
bio zatvoren i prognan u španjol- 
sku, gdje je studirao filozofiju. 
Živio je u Meksiku i Venezueli, 
dok nije na Kubi izbila revolu- 
cija protiv Španjolaca. Tada se 
vratio u domovinu da se bori za 
njenu nezavisnost i junački je 
pao u jednoj bici, svibnja 1895. 
Bio je velik govornik i prozni 
pisac i pjesnik. Jedan od prvih, 
spontanih glasova američkog mo- 
dernizma. Iako je najveći dio 
snaga utrošio u političku borbu, 
ostavio je značajno književno 
djelo. Bio je strastven i blag, 
dubok i profinjen; pjevao je o 
domovini, prijateljstvu i ljubavi. 
Pisao je i za djecu i pokrenuo, 
za njih, prvi list u Americi. Stih 
mu je, iako po fakturi klasičan, 
ipak nov, svjež, muzikalan; uvi- 
jek jasan, oštar, zbijen; uvijek 
pun svjetlosti, čak i onda kad u 
pozadini naziremo bol i tragiku. 
Jer ovaj pjesnik i borac koji je 
govorio da domovina za njega 
nije trijumf nego dužnost i ago- 


MAR 
MARTIN DU GAR 


nija, uvijek je stremio za svjetlo- 
šću i pjevao je u jednoj pjesmi: 
»Neka me ne ostave da umrem 
u mraku kao izdajica. Ja sam 
dobar i hoću da umrem s licem 
prema suncu.« Za života je obja- 
vio samo dvije knjižice: Jedno- 
stavni stihovi (Versos sencillos, 
1882) i Slobodni stihovi (Versos 
libres, 1891). Kasnije su mu izišla 
Sabrana djela (Obras completas, 
Madrid 1925), gdje je skupljen 
i njegov zanimljiv publicistički 
rad. Posebnu vrijednost predsta- 
vlja obilna prepiska, u kojoj ima 
divnih pisama: Epistolario 1862— 
—1895 (Habana 1931—32). 


Novija hispanoamerička poezija (N, Mili- 
ćević), Sarajevo 1962. 


nm 


MARTIALIS —> Marcijal 


MARTIN DU GARD, Roger 
(Rože Marten di Gar, 1881—1958), 
francuski pripovjedač, dobitnik 
Nobelove nagrade za 1937. Arhi- 
vist i paleograf po zvanju, radin 
i povučen kao pisac, on je u 
vrijeme, prebogato estetičarima, 
suptilnim i rafiniranim piscima, 
ostvario solidno djelo, bogato 
likovima i strastima, sagrađeno 
prema planovima tradicionalne 
tehnike. Jezgra je tog čvrstog 
zdanja ciklus Porodica Thibault 
(Les Thibault), u jedanaest sve- 
zaka koji s prekidima izlaze u 
razdoblju između 1922. i 1940. 
Sporedna su djela romani Po- 
stati! (Devenir!, 1909), Jean _Ba- 
rois (1913) i novele Afrička ispo- 
vijest (Confidence africaine) i 
Stara Francuska (Vieille France). 
Glavna je piščeva tema pojedi- 
nac ukliješten između vjere i po- 

vijesti, a razrješava se u evoluciji 
čovjeka koji spoznaje da je po- 
vijest zajednička svima te izlazi 
iz zatvorena kruga da bi se otvo- 
rio ljudima i zajedničkoj patnji. 
Novinar Jean Barois u konfliktu 
religije i znanosti, koji je obilje- 
žio početak 20. st., napušta vjeru 
u boga za vjeru svog vremena: 
znanost. Budući da se ateizam 
tijesno vezuje uz socijalistički 
pokret, glavni lik, ulazeći u povi- 
jesnu borbu, otkriva drugog čo- 
vjeka i sam se oblikuje kao 
čovjek. Iako se pred smrt vraća 
religiji, ipak ostaje pripadnik 
kratkog razdoblja vjere u zna- 
nost, koju je prihvatio u naponu 
mladosti i u punoj snazi inteli- 
gencije. Ta je velika tema složeno 
orkestrirana u Porodici Thibault. 
Religiozni se motiv ovdje pojav- 
ljuje samo sporadično, a u Epi- 
logu se negativno razrješava. 
Evolucija povijesne svijesti po- 
jedinca izbija na prvo mjesto u 
dva središnja i oprečna lika: 
braći Antoinu i Jacquesu Thi- 
bault. Od individualnog i samot- 
nog revolta protiv oca i porodice 
Jacques prelazi u opći revolt, u 
revoluciju, da bi se razočaran 
vratio samotnom revoltu, ovaj 
put protiv sviju i svega. On svje- 
sno pogiba u očajnom i uzalud- 
nom pokušaju da sam spriječi 
rat. Antoine će od zadovoljnog 
samoživca, pod pritiskom povije- 
sti od kojega se lome sve tradi- 
cije njegova društva, doći do 
spoznaje opće patnje, gdje će biti 
njegov kraj i njegovo pravo, 
ljudsko oblikovanje. Djelo kul- 
minira u Ljetu 1914 (Etć 1914), 
velikoj freski svjetske katastrofe 
koja prekriva individualne sud. 
bine, a završava dnevnikom bo- 

lesnog Antoinea, s kojim će umri- 
jeti i njegovo društvo. Iako je 
spoznao slabost i bijedu čovjeka, 
Antoine upravlja svoje posljed- 
nje riječi onima koji dolaze, i 
stapa se tako sa samom povijesti 
ljudske nade. Svi su likovi ro- 
mana obilježeni silnom privrže- 
nošću životu, a prikazani su maj- 
storskom psihologijom. 

Jean Barois (I. Popović), Beograd 1939; 
Žan Baroa, Beograd 1946; Porodica Thi- 
bault (M. Brandt), Zagreb 1952; žak Tibo 
(R. Dimitrijević), Beograd 1952; Postati 
(A. Ćurčić), Zagreb 1957; Porodica Tibo 


(V. Jojičić), Ljubljana 1961; Porodica Tibo 
(Ž. Živojinović), Novi Sad 1961. 

MARTINOV, Leonid Ni- 
kolajevič (1905), ruski pjesnik. 
Rođen je u Sibiru gdje je počeo i 
objavljivati. Poslije dviju značaj- 
nih zbirki Lug kraj mora (Luko- 
mor'e, 1945) i Herzinska šuma 
(Ercinskij les, 1947) nije objav- 
ljivan sve do 1955. (Pjesme — 
Stihi) kad je postao jedan od 
najznačajnijih, premda nenamet- 
ljivih nosilaca novoga kretanja 
u sovjetskog poeziji. Ako je za 
njegove prijašnje zbirke karakte- 
ristična metaforika i fantastika, 
u novijim je pjesmama temat- 
ski vezan za svakidašnjicu i po- 
jave suvremena života, a susteg- 
nutim ritmovima s »gnijezdima« 
neuobičajenih (često višesložnih) 
rima, obilnim podtekstom i se- 
mantičkom slojevitošću govori o 
bitnim promjenama u sovjet- 
skom životu, ističući kao ideal 
humanizaciju suvremene tehnič- 
ke civilizacije. M. nije nikad gla- 
san u izricanju društvenih optu- 
žbi, optimistički vjeruje u čo- 
vjeka i njegovu budućnost, pjes- 
nik je suzdržana izraza, ali je 


njegova lirika svojim moderni- 
jim oblicima ipak inspirirala i 
mlađe suvremenike koji su na- 
stupili mnogo bučnije, ako i ne 
talentiranije (v. Jevtušenko, v. 
Voznesenski). 


Moderna ruska poezija (B. Miljković), 
Beograd 1961. 


af 

MARTINSON, Harry 

(Hari Martinson, 1904), švedski 
liričar_ i pripovjedač, značajan 


predstavnik srednje generacije. 
Rano je ostao bez roditelja pa 
je tešku mladost proživio kao 
najamni radnik i brodski ložač. 
Brodom je prokrstario svim mo- 
rima i upoznao luke svih konti- 
nenata. U domovini se zatim 
odaje skitnji, zanoseći se pomalo 
Hamsunovim junacima. Tek mu 
književno stvaranje omogućuje 
sređen život (danas je član No- 
belova komiteta Švedske akade- 
mije). Počinje lirskim zbirkama 
Sablasni brod (Spčkskepp, 1929) 
i Nomad (1931), u kojima vitali- 
stičko doživljavanje neobuzdane 
prirode izražava osebujnim lir- 
skim jezikom natopljenim smio- 
nim slikama i sirovom snagom 
zvuka. Književnu slavu donose 
mu knjige proze o putovanjima 
i lutanjima iz mladosti: Putova- 
nja bez cilja (Resor utan mdđl, 
1932) i Kap Farvdil (1933). Svijet 
je ovdje viđen očima siromašnog 
mornara, koji društveno-kritička 
opažanja zna protkati intimnim 
doživljajima i opisima ljepote 
stranih zemalja. Najčuvenije mu 
je djelo roman iz života skitnica 
u Švedskoj oko razmeđa stoljeća, 
Put u Klockrike (Vigen till Klock- 
rike, 1948), u kojem je sudbina 


MARTINSON 
MATTHIEU DE VENDOME 


besposlenih i žrtava industrijali- 
zacije prikazana bez sentimental- 
ne idealizacije, no s izrazitim 
simboličkim značenjem. Osim 
autobiografskih crta ogleda se u 
piščevu stvaralaštvu pripovjedač- 
ka tradicija Gorkoga (v.), Con- 
rada (v.), Kiplinga (v.), Hamsuna 
(v.).  Pesimistička prognoza _ o 
sudbini čovječanstva ugroženog 
atomskim oružjem očituje se u 
epskoj pjesmi Antara (1956). No- 
ve pjesme sabrao je M. u zbirci 
Pogled sa stručka trave (Utsikt 
frdn en grdstuva, 1963). 

Antologija svjetske lirike, Zagreb 1956, 
1965; Moderna nordijska poezija (1. Slam- 


nig i A. Šoljan), Sarajevo 1961; Put u 
Klokrike (M. Stojanović), Beograd 1962. 

MAŠADO DE ASIS > 
Machado de Assis 


MATERLINK —> 
Maeterlinck 


MATTHIEU DE VENDO- 
ME (Matje d Vandom, sam se 
često zvao i Le Vendomois [L 
Vandomua], latinski oblik imena: 
Matthaeus  Vindocinensis, oko 
1130 — poslije 1185), latinski 
srednjovjekovni poetičar i pjes- 
nik, rodom Francuz. Proboravio 
je u nekoliko gradova, među nji- 
ma u Orleansu, gdje je poučavao 
gramatiku i sastavio Poetiku, i 
u Parizu, u kojem se zadržao vje- 
rojatno 10 godina i napisao veći- 
nu djela. Od njih barem 18 ka- 
rakterističnije su neke poeme (o 
Fedri i Hipolitu, Jupiteru i Evro- 
pi, Piramu i Tizbi i dr.). i zbirka 
pisama u elegijskim  distisima. 
Najveći mu je ugled među suvre- 
menicima donijela velika poema 

Tobija (Tobias, napis. oko 1185, 
u eleg. distisima s ukupno 2156 
stihova), u kojem je nabujalim 
i retorički iskićenim stilom raz- 
radio starozavjetnu temu, naro- 
čito je usmjerivši prema mora- 
lističkom. Za razumijevanje teo- 
rijskih strujanja i odjeka u knji- 
ževnoj praksi 12. i 13. st. u prvom 
je redu zanimljiva Poetika (Ars 
versificatoria, u doslovnu prije- 
vodu:  stihotvoračko, pjesničko 
umijeće, napis. prije 1175), sa- 
stavljena u prozi, s brojnim pri- 
mjerima stihova, među njima i 
autorovih, u 4 dijela. Pisac ras- 
pravlja o kompoziciji i uglavnom 
se usredotočuje na opise, zatim 
o obliku riječi, o svojstvima izra- 
za (figure, tropi i rhetorici colo- 
res) i o provedbi građe u pjesnič- 
kim fabulama, tj. o upotrebi sta- 
rih uzora i obradi novih sižea. 
Za učenje o figurama i tropima 
oslanjao se na rimskog gramati- 
čara Donata (4. st. n. €.), a za 
retoričke ukrase na Anonimovu 
Retoriku Hereniju, tada jedno- 
dušno smatranu Ciceronovom. M. 
de V. je prvi teoretičar koji svje- 
sno hoće da bude »moderan«: ne 
divi se više onako zaneseno anti- 
ci, smatra da su stari svoje pje- 
sničke pripovijesti preopteretili 
poredbama, retoričkim figurama 
i digresijama. I on, poput drugih 
što se tih desetljeća također na- 
zivaju moderni, osjetljivo ograni- 
čava teoriju imitacije. Ipak, ni za 
Matthicua pjesništvo ne znači 
mnogo više od školske vježbe. 
Ritmički stih, koji je dosta maha 
uzimao naročito od sredine 12. 
st. (v. npr. Hugo Primas, Gautier 
de Chatillon), bio je jedina nada 
za bijeg od školske vježbe. U 
nizu latinskih poetika 12. i 13. 

st., kojemu je na početku bio M. 
de V., mnogo je utjecaja imao 
(npr. i na Chaucera, v.) Geoffrey 
of _Vinsauf (lat. oblik imena: 
Gaufriđus Vin[e]saul, ili: Gaufre- 
dus Anglicus) s djelom kojemu 
je i naslov karakterističan: Nova 
poetika (Poeiria nova, u 2116 
heksametara, oko god. 1200). 
vv 


MAUGHAM, Somerset 
(Samerset Mom, 1874—1965), en- 
gleski pripovjedač i dramatičar, 
po zanimanju liječnik. Vrlo je 
popularan u širokoj čitalačkoj 
publici jer tematika njegovih 
djela odgovara ukusu vremena, 
Neobično plodan, M. se okušao 
u romanu, noveli, putopisima, u 
autobiografskoj i memoarskoj 
književnosti. Njegov izvanredan 
pripovjedački dar najviše je do- 
šao do izražaja u kratkoj pripo- 
vijesti. Smatrajući život neiscr- 
pivim vrelom za pripovjedača, ne 
pristupa  iscrpnijim analizama 
složenih težnja u ljudskoj svije- 
sti, nego prikazuje događaje i 
ljude onako kako ih je vidio i 
neposredno doživio. U svoja djela 
često unosi autobiografske ele- 
mente. Kritički je promatrač, pa 
njegova objektivnost gdjegdje 
djeluje kao ironija. Ugledao se 
na francusku književnost, a če- 
stim je putovanjima stekao koz- 
mopolitski pogled na svijet. Iz 
svojih doživljaia u stranom svi- 
jetu (Polinezija, — Španjolska) 
crpao je građu za mnoge novele, 
ali je opisivao i evropski moan- 
deni svijet i doživljaje malih, 
običnih ljudi. Gotovo preslikava- 
jući okolinu, upotrebljavao je 
jednostavan i svakodnevni govor 


ljudi oko sebe. Najviše se cijeni 
autobiografski zamišljeno djelo 
Ljudsko robovanje (Of Human 
Bondage, 1915), a značajna su i 
Mjesec i novčić (The Moon and 
Sixpence, 1919), za koji uzima 
građu iz životopisa francuskog 
slikara Paula Gauguina; Šarena 
koprena (The Painted Veil, 1925), 
roman o braku; Kolači i pivo 
(Cakes and Ale, 1930), romansi- 
rani životopis Th. Hardyja (v.); 
Kazalište (Theatre, 1937; u nas 
prevedeno Roman jedne glumi 
ce), roman iz kazališnog života, 
i Oštrica_ britve (The Razor's 
Edge, 1944), društveno-filozofski 
roman iz suvremenog života. Na- 
pisao je i niz društveno-kritičkih 
komedija i drama koje obilježuje 
zanatska vještina i dopadljivost 
tematike. 
Kao lišće (N. Popović), Beograd 1941; Sa- 
reni veo (R. Vojnić), Novi Sad 1952; Oš- 
trica brijača (V. Jelenić), Beograd 1953; 
Mesec i stoparac (M. Đorđević), Novi Sad 
1954; Kolači i pivo (Đ. Miletić i Lj. Stoja- 
dinović), Novi Sad 1955; Ljudski okovi 
(J. Stojanović i Lj. Vuković), Subotica 
1955; Roman jedne glumice (F. Tućan), 
Zagreb 1956; Kineski paravan (S. Petko- 
vić), Beograd 1957; Ljudi i okolnosti (M. 
Đorđević), Beograd 1957; Skroviti kraj (S. 
Dinčić), Cetinje 1957; Ulica u Firenci (R. 
Šovarv), Zagreb 1957; Ashenđen — britan- 
ski uhođa (M. Mrzljak), Zagreb 1959; Ca- 
robnjak (V. Krmpotić), Zagreb 1961; Stra- 
nac u Parizu (S. Nikolajević), Beograd 
1962; U starom zamku (Lj. Radović), Sa- 
rajevo 1963: Kiša i druge pripovijetke (M. 
Šafarik), Beograd 1964. 

MAUPASSANT, Guy de 
(Gi d Mopasan, 1850—1893), fran- 
cuski pripovjedač, jedan od naj- 
boljih predstavnika naturalizma. 
Skroman namještenik ministar- 
stva, od 1871—80. pod Flauber- 
tovim (v.) utjecajem izgrađuje 
svoj umjetnički lik te 1880. po- 
stiže prvi uspjeh novelom Naša 


MAUPASSANT 


Dunda (Boule de suif). U toku 
idućih deset godina napisat će 
šest romana i oko 300 novela, 
doživjeti evropsku slavu, a zatim 
utonuti u tamu ludila iz koje 
će ga izbaviti tek smrt. Unatoč 
brojnim romanima, među koji- 
ma treba istaći Jedan život (Une 
Vie, 1883), Ljubimac (Bel Ami, 
1885), Pierre i Jean (Pierre et 
Jean, 1888), M. je prije svega 
pisac novela i pripovijedaka. Nje- 
gov svijet normandijskih seljaka 
(Uzica — La Ficelle i dr.), na- 
mještenika (Kišobran — Le Pa 
rapluie i dr.), malih ljudi (Ogr- 
lica — La Parure i dr.) odlično 
pristaje — strukturalnim uskim 
okvirima novele, koja odgovara 
njegovoj težnji za jednostavno- 
šću, preciznošću, jasnoćom i br- 
zim tempom. Novele i pripovi- 
jetke sakupljene su u više zbirki: 
Kuća Tellier (La Maison Tellier, 
1881), Gospođica Fifi (Mađemoi- 
selle Fifi, 1882) Lovačke pripovi- 
jetke (Les Contes de la Becasse, 
1883), Sestre Rondoli (Les Soeurs 
Rondoli, 1884), Yvette (1884), 
Miss Harriete (1884) i dr. U nji- 
ma u nekoliko poteza izgra- 
đuje karaktere, ocrtava silhuete, 
evocira određenu sredinu i daje 
ironičan i živ sadržaj, često čak 
banalan, koji katkad ima tragi- 
čan završetak, Od svih pisaca na- 
turalista M. je najneposredniji 
jer nije polazio, kao Zola (v.), 
od određene teze; on ne nameće 
svoje mišljenje junacima i nema 
naučnih pretenzija ili socijalnih 
težnji. M. smatra da pisac ne 
mora iznositi sve pojedinosti i 
događaje poput fotografije, jer 
»umjetnost je odabrana i ekspre- 
sivna istina«. Najvažniji mu je 
problem kompozicije i stila, koji 


477 


MAURIAC 


je jednostavan, ujednačen, jasan. 
Njegova  nenametljiva  senzibil- 
nost dolazi do izražaja samo u 
nekih likova, dok općenito pre- 
vladava hladna ironija i izrazit 
pesimizam. Posljednjih godina, 
kako je bolest u njemu napredo- 
vala, u novelama se sve češće 
susreće morbidan smisao za sve 
što izaziva stanje straha; M. opi- 
suje psihopatska stanja (Strah — 
La Peur; Sablast — Apparition; 
Le Horla), kojih će žrtvom i sam 
postati. 


Majstor Belhome i njegova buha i druge 
pripovijesti, Zagreb 1885; Braća (E. Pe- 
trović), Zagreb 1890; Pjer i Žan (D. L. 
Đokić), Beograd 1891; Sestre Rondoli (I. 
Velikanović), Zagreb 1931; Sabrana dela, 
knj. I—XII, Beograd 1933; Put u mrak 
(I. Hergešić), Zagreb 1941; Pripovetke iz 
francusko-pruskog rata (N. Banašević i 
M. Vidojković), Beograd _ 1946;  Yverte 
(B. Begović), Zagreb 1952; Novele (M. 
Vidoiković), Sarajevo 1952; Jedan život 
(T. Ujević), Zagreb 1952; Bel Ami (S. 
Gašparović), Zagreb 1952: Nepoznate 
duše (I, Velikanović), Zagreb 1952; Ljubi- 
mac (M. Kašanin), Beograd 1959, 1965; 
Bel-Ami (I. Kušan), Zagreb 1961; Izgub- 
ljeni putevi (M. Grabovac), Sarajevo 1962; 
Mala Roka. Priče o ljubavi i smrti (Ž. 
Živojinović), Novi Sad 1962; Posle ljubavi 
(J. Vagsenhals), Sarajevo 1965; Jedan život 
(M. Vidojković), Sarajevo 1965; Naše srce 
(B. Lisičić), Sarajevo 1965; Jaka kao smrt 
(A. Miličević), Sarajevo 1965; Mont Oriol 
(J. Vagenhals), Sarajevo 1965; Nekorisna 
lepota (Z. Karalić, M. Vidojković), Sara- 
jevo 1965; Noć (M. Grabovac), Sarajevo 
1965; Čiča Milon (M. Vidojković, M. Bana- 
šević, A. Miličević, M. Dragutinović, Z. 
Karalić), ZU 1965; Teljeova radnja 
(Z. Karelić, . Vidojković, A. Miličević, 
M. Dragutinović), Sarajevo 1965; Mala Ro- 
ka (Ž. Živojinović, Z. Karalić, M. Viđoj- 
ković). Sarajevo 1965; Pjer i Žan, Nasled- 
stvo (D. Dokić, M. Vidojković), Sarajevo 
1965: Pierre i Jean, novele (I. Hergešić, 
S. Ježić), Zagreb 1966. 


hmp 


MAURIAC, Francois 
(Fransua Morijak, 1885), francu- 
ski pjesnik, romanopisac, drama. 
tičar, esejist, kritičar i publicist. 
Nakon hipersenzibilnog djetinj- 
stva u provinciji i religioznog 

odgoja završio je studij književ- 
nosti u Parizu. Voli Pascala i 
Racinea (v.), ali i Baudelairea 
(v.) i Rimbauda (v.). God. 1906. 
postaje suradnik  »Revue du 
temps prćsent« i otada pa do 
danas reagira na sva zbivanja u 
svijetu. Katolički pisac, M. se 
ovako sam određuje: »Ja sam 
metafizičar, koji djeluje u stvar- 
nosti; ja ne opažam, ne opisu- 
jem, ja nalazim.« Suvremeno dru: 
štvo u Francuskoj i izvan nje, 
bogati trgovci i intelektualci, moć 
novca i borba demokratskih i 
agresivnih snaga u svijetu — sve 
to nalazi u Mauriacu analizatora 
i kritičara, ali glavni je problem, 
koji on postavlja, pitanje »gri- 
jeha« i odnos osjetilnosti i vjere. 
Njegovi junaci vide da između 
te dvije suprotnosti nema pomi- 
renja, pa ipak većina prihvaća 
kompromis. M. se javio poezijom: 


Sklopljene ruke (Les  Mains 
jointes, 1909) i Zbogom mla- 
dosti (L'Adieu a Vadolescence, 


1910). God. 1910. pojavio mu se 
prvi roman Dijete opterećeno 
lancima (L'Enfant charge de chat- 
nes), ispovijest duhovne nesigur- 
nosti, gdje se on bori i traži. Sli- 
jedile su zbirke pjesama i ro- 
mani, među kojima se ističu 
Meso i krv (La Chair et le sang, 
1920), konflikt religije, ljubavi i 
društvenih predrasuda,  Prven- 
stvo (Presćances, 1921), u kojem 
slika Bordeaux i njegovo visoko 
društvo koje prezire intelektu- 
alce. Poljubac gubavcu (Le Baiser 
au lćpreux, 1922) donio mu je 
slavu. Zatim je objavio romane 
Vatrena rijeka (Le Fleuve de feu, 
1922), Roditeljica (Genitrix, 1924), 
Pustinja ljubavi (Le Desert de 
Vamour, 1925), što bi, kako kaže 


M., mogao biti naslov cijeloga 
njegova opusa. Thćrese Desquey- 
roux (1927), jedan od njegovih 
najboljih romana, povijest je 
žene, jake, superiorne, koja se 
po svaku cijenu želi osloboditi 
provincijskog života. U Životu 
Isusovu (La Vie de Jesus, 1936), 
pokušao je dati psihologiju Jude. 
Roman Putovi mora (Les Che- 
mins de la mer, 1939) prikazuje 
kob novca. Sve Mauriacove ro- 
mane karakteriziraju elementi 
dramske kompozicije pa nije 
čudo što se okušao i u kazalištu 
(Asmodće, 1938). Demokratski 
duh, M. je ogorčen protivnik fa- 
šizma i kolonijalizma. Pristaje uz 
pokret otpora i 1943. objavljuje 
Crnu bilježnicu (Le Cahier noir), 
pod pseudonimom  Forez, punu 
vjere u čovjeka, pravdu i slobo- 
du. Poslije oslobođenja M. se po- 
svećuje novinarstvu, bavi se kri- 
tikom, a njegov Dnevnik (Jour- 
nal, prvi svezak izašao 1934) 
prikaz je društvenih, kulturnih i 
političkih zbivanja u Francuskoj 
i svijetu. God. 1952. dobio je No- 
belovu nagradu za književnost. 
Plamena rijeka. Poljubac gubavcu (R. 
Maixner), Zagreb 1925; Isusov život (B. 
Nedić), Beograd 1939; Zmijski splet (P. 
Aničić), Beograd 1940; Tereza Dekeru. 
Kraj noći (R. Dimitrijević), Beograd 
1956, 1964; Pustinja ljubavi (Lj. Bauer-Pro- 
tić), Beograd 1959; Ženitriks, Poljubac gu- 


bavcu, Tajanstvo Frontenakovih, Putevi u 
moru (Z. Hađi-Vidojković), Beograd 1961. 


hmp 


MEDICI (DE') Lorenzo 
(Lorenco de Mediči, 1449—1492), 
nazvan Veličanstveni (Il Magnifi- 
co), talijanski pjesnik i držav- 
nik, mecena i prijatelj filozofa, 
pjesnika i umjetnika. Velika kla- 
sična i suvremena kultura, sna- 


MEDICI 


žan talent i sposobnost usvaja- 
nja raznovrsnih književnih poti- 
caja i oblika, ogledaju se u nje- 
govoj tematski bogatoj i stilski 
raznolikoj poeziji. U Ljubavnim 
stihovima (Rime amorose) na- 
stavlja formalno tradiciju Pe- 
trarkine lirike, a sadržajno se 
vraća idealizaciji žene po uzoru 
na školu »slatkoga novog stila« 
(dolce stil nuovo, v. Guinizelli, 
Cavalcanti, Alighieri); pod utje- 
cajem suvremenog neoplatoniz- 
ma shvaćao je ljubav kao utjelo- 
vljenje božanske ideje Ljepote. S 
druge strane, nadahnut pučkom 
poezijom, znao je opjevati pri- 
rodu i razne društvene sredine s 
izvanrednim smislom za karika- 
turu i realističke pojedinosti, o- 
sobito u kraćim spjevovima Pi- 
janci (I beoni), Lov sa sokolom 
(La caccia col falcone), Nencia 
da Barberino. Uz religiozne i 
filozofske, obrađivao je i pastir- 
ske motive s čulnim i neposred- 
nim osjećajem ljubavi i priro- 
de (Ambra, Corinto). No svoje 
vrijeme najbolje je odrazio u 
Pokladnim pjesmama (Canti car- 
nascialeschi); najpoznatija je 
Trijumf Bakha i Arijadne (Trion- 
fo di Bacco e Arianna), pravi 
izraz ideala renesansnoga  gra- 
đanstva: što potpunije uživanje 
ovozemaljskog života i kratko- 
trajne mladosti. 


Talijanska lirika, Zagreb 1939; Antologija 
svjetske lirike, Zagreb 1956, 1965; Huma- 
nizam i renesansa (prir. M. Pantić), Sa- 
rajevo 1960. 


fč—mz 
MEJLER —> Mailer 


MEKFERSN —> 
Macpherson 

MELVILLE 


MELEAGAR —> 
Anthologia Palatina 


MELVILLE, Herman 
(Herman  Melvil,  1819—1891), 
američki pripovjedač. Rođen je 
u imućnoj obitelji, ali nakon 
očeva bankrota okušavao se u 
raznim zanimanjima, a zatim 
odlazi u pomorce. Najprije plovi 
kao »mali« na brodu u Englesku, 
što je i opisao u romanu Red- 
burn (1849). Ukrcava se na ame- 
rički kitolovac koji je plovio 
u Tihi ocean, ali na otočju Mar- 
quesas bježi s broda i živi neko 
vrijeme kao zarobljenik urođe- 
nika-ljudoždera. Ti su događaji 
opisani u romanu Taipi (Ty- 
pee, 1846). Zatim se ponovo ukr- 
cava na neki australski kitolo- 
vac, koji napušta na Tahitiju, o 
čemu pripovijeda roman Omu 
(Omoo, 1847), i napokon se, na- 
kon lutanja po južnim morima, 
vraća u SAD kao mornar na a- 
meričkom ratnom brodu, što je 
opisao u romanu Mornar u bije- 
lom  haljetku  (White—Jacket, 
1850). Osim u spomenutim polu- 
autobiografskim djelima ti su 
doživljaji poslužili i kao građa za 
alegoričko-satirički roman Mardi 
(1849) i za glavno Melvilleovo 
djelo Moby Dick (1851). Okosnicu 
romana čini sukob između kape- 
tana kitolovca Ahaba i bijele u- 
lješure Moby Dick: kapetan je 
progoni u bijesnoj želji za osve- 
tom jer mu je jednom odgrizla 
nogu. U tom djelu epskog za- 
maha, bogatog pjesničkog jezika 
i duboke moralne simbolike dra- 
matizirana je borba ljudskog du- 
ha s elementarnim, metafizički 
shvaćenim snagama prirode. Mo- 
derna američka kritika smatra 

Moby Dick jednim od najvećih 
romana ne samo američke nego 
i svjetske književnosti. Suvreme- 
nu čitalačku publiku u SAD, koja 
je povoljno primila prvih pet 
Melvilleovih romana, ali u po- 
sljednjem nije našla pustolovan 
roman s radnjom iz egzotičnih 
predjela, kako je očekivala, odbile 
su višeznačna i razgranata sim- 
bolika, zamršene digresije, uzvi- 
šen pjesnički ton i opći pesimi- 
zam djela. Ipak, ono obiluje i 
pjesničkim opisima mora i auten- 
tičnim prikazima lova na kitove, 
a radnja je uzbudljiva iako pisac 
sam neprestano daje alegorično 
tumačenje događaja i stručnih 
pojedinosti s  kitolovca. Po 
povratku u SAD M. se smirio. 
Tada objavljuje: melodramatski 
roman Pierre (1852), povijesni 
roman Israel Potter (1853) i sati- 
rički roman Varalica (The Con- 
fidence Man, 1857). Priče s ve- 
rande (Piazza Tales, 1856), od 
kojih su neke majstorska ostva- 
renja, zbirka je crtica, novela i 
pripovijesti. Ali, osim kraćih 
stvari, kao što je priča o gusar- 
skoj strahovladi (Benito Cereno) 
i bajke o čovjekovu otuđenju u 
velegradu našeg doba (Pisar Bar- 
tleby — Bartleby the Scrivener), 
Moby Mick je jedino umjetnički 
cjelovito i skladno djelo. U po- 
sljednjih tridesetak godina pišče- 
va života dolazi do osjetnog opa- 
danja njegove književne djelatno- 
sti. U tom se razdoblju pojavlju- 
ju svega četiri knjige pjesama i 
kratak roman Billy Budd, napi- 
san neposredno pred smrt, ali 
objavljen tek 1924, M. je umro 
gotovo zaboravljen, ali u godina- 
ma nakon prvoga svjetskog ra- 
ta naglo se budi zanimanje za 


Moby Dick, a ubrzo i za ostala 
djela, te M. postaje, gotovo pre- 
ko noći, od zaboravljena pisca 
prošlog stoljeća jedan od najve- 
ćih američkih autora uopće. 


Taipi (R. Šovarv), Zagreb 1952; Mobi Dik 
(Z. Gorjan i J. Tabak), Zagreb 1954. i (M. 
S. Nedić), Beograd 1954; Tajna začaranih 
ostrva (M. Obradović), Beograd 1954; Pisar 
Bartibi (L. Semenović), Sarajevo 1958; 
Bili Bad (L. Semenović), Beograd 1965; 
Benito Sereno (V. Jojkić), Beograd 1965; 
Omu (M. Mihajlović), Beograd 1966; 
Sljepar (P. Macanović), Zagreb 1966. 

MENANDAR (Mćnandros, 
oko 343—oko 291. prije n. €.), 
grčki komediograf, iz Atene, naj- 
znatniji predstavnik nove atičke 
komedije, koja obrađuje kao te- 
meljne motive svakidašnji obi- 
teljski život i ljubav, pokretnu 
snagu komičke radnje. Zaljublje- 
ni mladić mora ukloniti mnoge 
zapreke da se veže s draganom. 
Pomaže mu lukavi rob, koji na- 
lazi izlaz iz svake situacije. Mo- 
tiv spašavanja djevojke ukrštava 
se is motivom izloženog i nađe- 
nog djeteta. Silovana djevojka 
rađa i izlaže dijete koje biva spa- 
šeno. Na tom temelju stvara se 
zamršena intriga koja dovodi do 
sretna završetka. Karakteristični 
su stalni likovi: lakoumni i za- 
ljubljeni sinovi; hladni, škrti, 
osorni i razdražljivi starci (oče- 
vi); lukavi, lažljivi i drski ro- 
bovi; proždrljivi paraziti kao 
mladićevi prijatelji; brbljavi i 
kradljivi kuhari; svodnici i hva- 
lisavi vojnici. Među ženama se 
uz goropadnice i svodnice javlja- 
ju likovi potlačene žene, vjerne 
i nježne prijateljice, pa silovane 
djevojke, a osobito elegantne i 
lakome hetere (kurtizane) i svi- 


31 Strani pisci 

račice, oko kojih se otimlju mla- 
dići i starci. Veliku ulogu u rad- 
nji ima Slučaj (T#khč&). Kor is- 
pada iz radnje. Veliko je znače- 
nje nove komedije i u tome što 
su njezini najbolji predstavnici 
nosioci humanih pogleda na obi- 
telj, brak i odgoj, na ženu i ro- 
ba. Nestala je mitološka parodi- 
ja i osobna i politička satira, O- 
slabila je gruba komika situacija 
i kretnji, a u jeziku nema pro- 
stih izraza ni podrugljive žesti- 
ne. Kao stalna scena služi trg ili 
ulica s dvije kuće, što će ostati 
kao najmilije mjesto radnje u 
komediji sve do 18. st. Od 105 
Menandrovih komedija bili su 
donedavno sačuvani fragmenti, 
Iako su oni obogaćeni god. 1905. 
znatnijim odlomcima komedija 
Samljanka  (Samia), Djevojka 
s podrezanom kosom (Perikeiro- 
mene) i Parničari (Epitrepon- 
tes), ipak su preradbe rimskih 
komediografa Plauta (v.) i Te- 
rencija (v.) ostale i dalje glavni 
izvor za poznavanje općih karak- 
teristika nove atičke komedije. 
No, god. 1956. otkrio je švicarski 
papirolog Victor Martin čitavu 
Menandrovu komediju Dyskolos 
(Čovjekomrzac) i izdao je u Že- 
nevi 1958. Bila je prikazana izme- 
đu 317. i 316. prije n. e. Kako je 
to djelo novost u kniiževnosti, 
treba iznijeti sadržaj. Radnja 
se zbiva u atičkom selu Fliji. 
U jednoj kući živi s kćerkom i 
starom sluškinjom starac Kne- 
mon koji mrzi sve ljude, a u dru- 
goj njegova žena s Gorgijom, 
sinom iz prvog braka. Rastavila 
se od Knemona zbog nepodno- 
šljivog njegova karaktera. Ovamo 
dolazi u lov Sostrat, sin bogata 
posjednika iz grada, koji se na 

MEREDITH 


prvi pogled zaljubljuje u čestitu 
i dražesnu Knemonovu kćer, ali 
je zapreka njihovoj ljubavi težak 
karakter njezina oca. Kad on 
slučajno padne u bunar, Sostrat 
ga spasi uz pomoć djevojčina 
polubrata Gorgije. Zlovoljan na 
ljudsko društvo, Knemon preda- 
je imutak djeci, kćerku Sostra- 
tu, otkazuje staroj sluškinji i že- 
li ostati sam. Nakon zapletaja 
i sukoba s Knemonom, što su 
nastali u vezi s pripremama za 
žrtvovanje Panu, u šaljivu finalu 
na silu odvlače zapjenjena starca 
na svečanost zaruka. Komedija 
je zabavna drama u svježoj idili, 
priča o iskrenoj ljubavi na prvi 
pogled. Diskol u punoj mjeri po- 
svjedočuje sva svojstva koja su 
se pridavala Menandrovoj umjet- 
nosti, tj. vješt razvoj radnje, finu 
psihološku karakterizaciju liko- 
va, prirodnost i eleganciju jezi- 
ka. Osjeća se i prizvuk socijalne 
note jer daje i sliku o stanju 
atičkog seljaka koji se mora ži- 
lavo boriti s kamenitim zemlji- 
štem da održi malu obitelj. Oso- 
bito je vrijedan vrlo živ završni 
prizor — farsa, u kojoj robovi 
daju lekciju mrzovoljcu Knemo- 
nu. Da bi prizor što jače istak- 
nuo, M. se ovdje služi stihom 
vrlo živa ritma — trohejskim 
katalektičkim tetrametrom, dok 
su ostali dijelovi u jampskom 
trimetru. Iako Diskol po snazi 
zaostaje za fragmentarno sačuva- 
nim komedijama (osobito Parni- 
čarima), njegovo ie otkriće od 
neprocjenjive vrijednosti, jer kao 
cjelovit i autentičan primjerak 
nove atičke komedije omogućuje 
usporedbu s komedijama Plauta 
(v.) i Terencija (v.), preko kojih 
je ova grčka književna vrsta živo 

utjecala na djela najvećih evrop- 
skih komediografa. 
ms 


MERDOK —> Murdoch 


MEREDITH, George 
(Džordž Meredit, 1828—1909), en- 
gleski romanopisac. Njegovo ose- 
bujno književno djelo, koje je 
nastalo u Viktorijinoj eri engle- 
ske književnosti, doima se kao 
da je pisano za kasnija pokolje- 
nja. Svoj pjesnički svijet izgra- 
dio je na načelima evolucioni- 
zma, bio je bliz Carlyleovim (v.) 
radikalnim gledanjima na dru- 
štvo i u mladosti je na izvoru 
upoznao suvremenu njemačku 
književnost, no ipak, sve to samo 
ga djelomice objašnjava. M. je, 
naime, pisac-mislilac, koji ne teži 
za tim da ostvari vjernu i pot- 
punu sliku društvene sredine, ne- 
go kao psiholog i analitičar ura- 
nja u svijet svojih likova. Prema 
tome predmet njegovih romana 
nije pripovijedanje fabule — 
iako ona postoji i često je vrlo 
zamršena — nego misaono o- 
svjetljivanje čovjeka kao dru- 
štvenog bića. Rečenice su mu sa- 
žete i sadržajno bogate, pa odaju 
pronicljiva promatrača koji opa- 
ža svaku pojedinost, prati zako- 
nomjerno povezivanje ljudskih 
emocija i s malo riječi nagovje- 
štava njihovo duboko značenje. 
Kao karakteristično obilježje Me- 
redithova stvaranja može se 
uzeti njegovo shvaćanje komike. 
Komički duh — tako on sam na- 
ziva svoju komiku — jest ono 
svjetlo, koje najjasnije obasjava 
ljudske slabosti i kroz smijeh ih 
kritički prikazuje. Po njegovu je 
mišljenju ljudska sebičnost izvor 


svih zala na svijetu, pa je on ra- 
zgolićuje u romanu Egoist, koje- 
mu je podnaslov: Komedija u 
obliku pripovijetke (The Egoist, 
A Comedy in Narrative, 1879). 
Tu prikazuje tragičnu sudbinu 
uglađenog = aristokrata-sebičnja- 
ka, koji traži »punovrijednu« ži- 
votnu družicu, a svaka ga odbija 
zbog njegova egoizma. Iako se 
to djelo može shvatiti kao satira 
na aristokratsko društvo, čitalac 
će u njemu uzalud tražiti sliku 
društvenih odnosa. M. je radije 
zagledao u savjest pojedinih 
predstavnika tog društva, pa je 
na temelju proučavanja toga o- 
graničenog kruga iznio koliko je 
ćudljiva igra ljudske prirode. 
Svoje junakinje, koje su redom 
divne i oštroumne žene, ocrtao 
je s velikim razumijevanjem pri- 
kazavši ih duhovno ravnoprav- 
nima s muškim likovima. Štovi- 
še, upravo njima — jer su žrtve 
muške sebičnosti — on u svojim 
djelima poklanja više pažnje. U 
značajna mu se djela ubraja i 
roman: Iskušenja Richarda Feve- 
rela ili Priča o ocu i sinu (The 
Ordeal of Richard Feverel, A Hi- 
story of a Father and Son, 1859), 
koji pored ljubavne fabule sa- 
drži i didaktičku misao da odgoj 
čovjeka ne smije biti krut i jed- 
nostran; poznat je i politički ro- 
man  — Beauchampova karijera 
(Beauchamp's Career, 1875), pa 
Dijana na raskršćima (Diana of 
the Crossways, 1885), gdje obra- 
đuje život i doživljaje lijepe i 
inteligentne glavne junakinje. M. 
je pisao i pjesme, koje se po 
idejnoj osnovi nadovezuju na 
njegovu prozu, a misaono su 
tako bogate da gdjekad postaju 
teško razumljive. 


MERIMEE 


Egoist (T. Ujević), Zagreb 1953; Isku- 
šenja Ričarda Feverela ili Priča o ocu 
i sinu (V. Savić), Beograd 1957; Egoist 
(B. Marković), Beograd 1962; Iskušenje 
Richarda Feverela_ (B. Brusar), Zagreb 


1965. 

MERIMEE, Prosper (Pro- 
sper Merime, 1803—1870), francu- 
ski pripovjedač. Pariski advokat, 
a zatim nadglednik povijesnih 
spomenika, počinje književnu ka- 
rijeru pod pseudonimom  špa- 
njolske glumice i »;ilirskog« pje- 
snika objavljujući Kazalište Clare 
Gazul (Thćdtre de Clara Gazul, 
1825) i Guzla (1827), zbirku pse- 
udo-narodnih balada tobože iz na- 
ših krajeva. Povijesna drama 
Španjolci u Danskoj (Les Espa- 
gnoles au Danemarque), epizoda 
španjolske okupacije u Danskoj, 
najbolji je komad te zbirke. U 
povijesnom romanu Kronika vla- 
davine Karla IX (La Chronique 
du regne de Charles IX, 1829) još 
je tražio svoj izraz. Našao ga 
je tek u noveli i kraćim roma- 
nima u kojima opisuje tragične 
epizode, vendettu (osvetu), zloči- 
ne, velike ljubavi i strasti, nesva- 
kidašnje događaje, ljude u sliko- 
vitim i egzotičnim krajevima, Od 
1829—35. dao je 15 novela i kra- 
ćih romana, među kojima se isti- 
ču Matteo Falcone (1829), Zauze- 
će utvrde (L'Enlčvement de la 
redoute, 1829), Etruščanska vaza 
(Le Vase etrusque, 1830), Vene- 
ra Ilska (La Venus d'Ille, 1837), 
Colomba (1841), Carmen (1845). 
Imajući prilike da po službenoj 
dužnosti mnogo putuje (Korzika, 
Italija, Grčka, Mala Azija, Špa- 
njolska), prikazao je različite lju- 
de i krajeve, a sve to iskustvo 

prenosi u svoja djela pripovije- 
dajući često u prvom licu, kao 
autentičan svjedok događaja. Co- 
lomba, gdje obrađuje problem 
osvete, istinita je priča s Kor- 
zike o djevojci koja traži od 
brata da osveti očevu smrt po 
običajima koji vladaju na Korzi- 
ci. M. uvodi Korziku u književ- 
nost, jer je i u noveli Matteo 
Falcone opisao jednu epizodu o 
korzikanskom shvaćanju časti i 
poštenja, kojima se podređuje 
čak i očinska ljubav. U Carmen 
slika španjolsku sredinu prikazu- 
jući cigane, krijumčare i dvoje 
mladih ljudi, Josća i Carmen, ko- 
je razdiru velike strasti, a nalaze 
smirenje tek u smrti. Uz Stend- 
hala (v.), unatoč razlici u godi- 
nama, veže ga ne samo prijatelj- 
stvo, nego i sličnost ukusa: pre- 
zir romantičara, opisivanje jakih 
ličnosti, objektivno i hladno iz- 
ražavanje. No M. nema sklonosti 
za analiziranje osjećaja kao 
Stendhal, Iako nije volio roman- 
tičare, ima s njima zajedničkih 
crta: način života (dendizam), 
sklonost opisivanju egzotičnih 
krajeva i velikih strasti, ali bez 
lirskog opterećenja. Po načinu 
opisivanja i izrazu, po metodi 
dokumentacije, on je kao i Stend- 
hal preteča realizma. Njegove no- 
vele odlikuju se dramskim ele- 
mentima, sažetim i hladnim izra- 
zom, objektivnošću. Osim knji- 
ževnošću aktivno se bavio arheo- 
logijom, poviješću i kritikom. 


Pripovetke (S. Petrović), Beograd 1922; 
Karuce sv. Otajstva, Zagreb 1940; Mozaik 
(I. Hergešić), Zagreb 1946; Žena je đa- 
vao (I. Hergešić), Zagreb 1950; Mateo 
Falkone (D. Milažić), Beograd 1950; Co- 
lomba (1. Hergešić), Zagreb 1950; Car- 
men (I. vike Zagreb_ 1951; Pripo- 
vetke (D. Milačić), Beograd 1956; Lokis 
i druge pripovijesti (I. Hergešić), Zagreb 

1952. i Beograd 1958; Tamango (DĐ. Mila- 
čić), Beograd 1952; Lažni Dimitrije (B. 
Prodanović), Beograd 1955; Bartolomejska 
noć (1. Hergešić), Zagreb 1957; Barto- 
lomejska noć (D. L. Đokić), Beograd 1960; 
Obostrana zabluda, Etrurska vaza. Plava 
soba (Ž. Živojinović), Novi Sad 1961; Ko- 
lomba (D. Milačić), Beograd 1963; Kroni- 
ka o vladavini Karla IX (D. Đokić), Beo- 
grad 1964; Modra soba (1. Hergešić), Za- 
greb 1965. 

METASTASIO, Pietro 
(Pjetro Metastazio, pravim ime- 
nom P. Trapassi, 1698—1782), 
talijanski pjesnik i dramatičar. 
Pisac i kritičar G. V. Gravina dao 
mu je odgoj i književno obrazo- 
vanje u duhu Aristotela (v.) i 
Descartesa. No umjesto erudit- 
ske ozbiljnosti, prema kojoj ga 
je usmjerio njegov učitelj i do- 
brotvor, mladi svećenik posvetio 
se svim žarom kazalištu već u 
napuljskom razdoblju sretnoga 
života, napisavši na poticaj pri- 
jateljice i čuvene glumice Bulga- 
relli prvo značajno djelo, melo- 
dramu Napuštena Didona (Dido- 
ne abbandonata, 1724). Kao služ- 
beni pjesnik bečkoga carskog 
dvora stvorio je između 1730. i 
1740. najbolje melodrame: Olim- 
pijada (Olimpiade), Titova bla- 
gost (Clemenza di Tito), Temi- 
stocle, Attilio Regolo i druge 
(ukupno ih je napisao 26). Nje- 
gova je melodrama književna 
vrsta dramskog oblika, pisana za 
scensko prikazivanje uz glazbenu 
pratnju koja ne prevladava nad 
pjesničkim tekstom; značajna je 
u njoj arietta, kraći, vrlo melo- 
diozan lirski sastav koji sinte- 
tički ističe ljupku muzikalnost i 
značenje pojedinih prizora. Moti- 
ve, uglavnom iz grčko-rimske i 
orijentalne povijesti, M. je obra- 
đivao s osobitim smislom za 


dramsku zanimljivost fabule i 
psihološke sukobe unutar poje- 
dinih junaka. Toj učenoj građi i 
uzvišenim moralnim problemima 
(sukob ljubavi i dužnosti, obi- 
teljskih i rodoljubnih osjećaja 
itd.) pjesnik je dao stiliziran 
pastirski ugođaj (v. Sannazaro), 
i ženstven ton galantnog stolje- 
ća; stoga su najveće odlike nje- 
gove umjetnosti jednostavna hu- 
manost, osjećajnost i izvanredna 
muzikalnost izraza. Napisao je i 
niz manjih scenskih sastava i lir- 
skih pjesama, od kojih se neke 
(Sloboda — La liberta; Odlazak 
— La partenza) ubrajaju u naj- 
bolje primjere tzv. arkadskog 
pjesništva. Njegova melodrama, 
osobito dekorativni heroizam ju- 
naka, odražava suton feudalno- 
-apsolutističkog svijeta; no u 
svom vremenu, M. je bio vrlo 
omiljen kazališni pjesnik u mno- 
gim evropskim zemljama, pa i 
u nas. 


Atilij Regul (P. Jovanović), Novi Sad 
1846, Pančevo s. a.; Sveta Jelena na Kal- 
variji (F. Gjurin), Varaždin 1884; Tit (prer. 
J. Grčić), Novi Sad 1891. 

MEYER, Conrad Ferdi- 
nand (Konrat Ferdinant Majer, 
1825—1898), švicarski pripovjedač 
i liričar njemačkoga jezičnog iz- 
raza. Dok njegova suvremenika 
Kellera (v.) zaokuplja građanska 
stvarnost, M. književnu građu i 
tematiku nalazi uglavnom u pro- 
šlosti, u vremenima u kojima 
je piščeva mašta tražila veličinu 
povijesnih događaja, snažne stra- 
sti velikih ličnosti i ljepotu kul- 


MEYER 
MICHAUX 


turnog blaga. Srednji vijek, rene- 
sansa i reformacija poprište su 
velikih povijesnih novela, satka- 
nih redovito oko neke čuvene 
ličnosti (Dante, Lucrezia Bor- 
gia). Karakteristični su naslovi, 
npr. Amajlija — Das Amulett, 
1873, Redovnikov pir — Die Hoch- 
zeit des Monchs, 1884, Iskušenje 
Pescare -— Die Versuchung des 
Pescara, 1888, Angela _ Borgia, 
1891. Usprkos težnji za povije- 
snom vjernošću u slikanju sre- 
dine i običaja, M. nije ostao na 
razini tada popularnog obrazov- 
nog štiva za ljubitelje povije- 
snog šarenila; u likovima iz pro- 
šlosti zanimali su ga složeni psi- 
hološki sukobi, kojima je znao 
dati originalne akcente, npr. kon- 
flikt između esteticizma i mora- 
la, osobne i povijesne sudbine i 
sl. Prošlost domaćega kraja, bor- 
be za političku nezavisnost u 17. 
st. prikazuje u romanu Jiirg Je- 
natsch (1876). Ljepotu kulturnih 
spomenika i zanos ljudskih do- 
življaja slavi M. i u svojim lir- 
skim i epskim pjesmama, no u- 
mio je progovoriti i u intimnom 
tonu. U tim se brušenim stihovi- 
ma već jasno naziru simbolistič- 
ke težnje. 

Kaludjerov pir, Zagreb 1919; Izabrana dela 
(R. Medenica), eograd 1930; Novele 
(D. Ilić i R. Medenica), Beograd 1951; 
Švicarske novele (M. Mrzljak), Zagreb 
1952; Antologija svjetske lirike, Zagreb 
1956, 1965; Anđela Borđija (I. Stefanović), 
Beograd 1959; Monahova svadba (R. Mede- 


nica i D. Tlić), Beograd 1964; Njemački 
pripovjedači 19. stoljeća, II, Zagreb 1965. 

MICHAUX, Henri (Anri 
Mišo, 1899), francuski pjesnik, 
rođen je u Belgiji, ali se svojim 
pjesničkim djelom bitno uklju- 
čuje u francusku književnost. Po- 

ezija mu je u punom smislu rije- 
či nadrealistička, iako joj je 
»automatsko pisanje« uglavnom 
ostalo strano. Bliskost s nadrea- 
lističkom poetikom ogleda se i u 
Michauxovom odbacivanju udjela 
rada ili volje u pjesničkom stva- 
ranju (»Volja, smrt umjetnosti«). 
Sva okrenuta svijetu neobičnog, 
fantastičnog, transcendentnog, o- 
nog »što se ne viđa po drugi 
put«, bliža snu i snoviđenjima 
negoli stvarnosti u konvencijonal- 
nom značenju riječi, vizija ovog 
pjesnika neumorno traga po sfe- 
rama nesvjesnog, operira čudno- 
vatimn_ motivima i predlošcima, 
surovo se otiskuje u granična 
područja smisla i spoznaje. S po- 
inalo osvetničkim zadovoljstvom 
M. nas prisiljava da upoznamo 
grozničavu floru i faunu njego- 
vih halucinantnih izleta, prenosi 
nas u čudesne ambijente preza- 
sićene gustim i ljigavim sokovi- 
ma koji poput teška sna zausta- 
vljaju kretanja i preobrću uvje- 
tovanosti našeg zajedničkog svi- 
jeta. No, ta prisila na kraju oslo- 
bađa svih modra i rutina svaki- 
dašnjice i otkriva nove egzotične 
obzore koji obodruju. Njegov 
svijet najprije izgleda bizaran 
(pogotovu tamo gdje je autorova 
imaginacija stimulirana drogom 
zvanom meskalin), da bi postao 
sve koherentniji i bliži. U auto- 
rovim silovitim opsesijama raza- 
znaju se univerzalni treptaji me- 
tafizičkih upita i nespokojstava. 
Među najpoznatijim su mu zbir- 
kama brojna »putovanja« poput 
Ecuadora (1929), ili Puta u Veliku 
Garabagneu (Voyage en Grande 
Garabagne, 1936), te knjige Moja 
svojstva (Mes propričtes, 1929), 
Noć migolji (La _ Nuit remue, 

1934), Nemirni beskraj (L'Infini 
turbulent, 1957). Michauxovo dje- 
lo je izvršilo posljednjih tridese- 
tak godina dubok utjecaj na raz- 
voj francuske poezije, iako nje- 
gov originalni izraz nije stvorio 
književne obrasce ili adepte. 


Klovn (N. Trajković), Kruševac 1962; Poe- 
zija (Z. Mrkonjić), Zagreb 1963. 
pm 


MICKIEWICZ, Adam (A. 
dam Mickjevič, 1798—1855), polj- 
ski pjesnik. Plemić, odgojen je 
u poljsko-litavsko-bjeloruskoj sre- 
dini (Vilno — danas Vilnius, Kov- 
no — Kaunas); zbog suradnje u 
ilegalnom omladinskom udruže- 
nju zatvoren je, a zatim (1824) 
prognan u Rusiju (Odesa, Mo- 
skva, Petrograd), gdje se družio 
s istaknutim predstavnicima ru- 
ske inteligencije i književnosti 
(Puškin, v.). Iz Rusije emigrira 
1829. u Njemačku, Švicarsku i 
Italiju, a zatim boravi u Parizu, 
gdje predaje na »Collčge de 
France« o slavenskim književno- 
stima, pa i o našem narodnom 
pjesništvu. God. 1848. organizira 
poljsku legiju u Italiji, a časopis 
koji osniva u Parizu (»Tribune des 
Peuples«) vodi u duhu suvreme- 
nih demokratskih ideja (utopij- 
ski socijalizam). Umro je radeći 
na stvaranju poljskih odreda u 
Turskoj. Počinje stvarati u stilu 
klasicizma, ali uskoro u njegovoj 
lirici prevladava romantizam. Na 
granici dvaju stilova nalazi se 
poletna Oda mladosti (Oda do 
mtodošci, 1820) i poema o litav- 
skoj junakinji Gražyna (1823). 
Posve je romantički zbornik Ba- 
lade i romanse (Ballady i roman- 
se, 1822), u kojima se pored pje- 


sničkih postupaka evropske ro- 
mantike služi i folklornim moti- 
vima svoje domovine. Kasnije 
prodire u liriku utjecaj Byrona 
(v.). Krimski soneti (Sonety 
krymskie, 1826) nastali su kao 
plod pjesnikova putovanja po 
Krimu; opisi krimske prirode ve- 
zuju se u njima s pjesnikovim 
mislima i osjećajima osamljeno- 
sti i odvojenosti od domovine. M. 
je i izrazit rodoljubni liričar, koji 
pjesmama odgovara na događaje 
i raspoloženja u nacionalno po- 
robljenoj Poljskoj (Majci Polja- 
kinji — Do matki Polki, 1830). 
U romantičkoj, bajronističkoj po- 
emi, povijesnoj pjesničkoj pripo- 
vijesti Konrad Wallenrod (1827), 
govori o germaniziranom Litavcu 
koji se uspeo do visokih časti u 
njemačkom viteškom redu da bi 
svojom izdajom doveo red do 
poraza. Romantičkim etičkim re- 
vizionizmom tog djela M. je po- 
stigao znatno ideološko djelova- 
nje (valenrodizam). Za svoje naj- 
veće epsko djelo, Gospodina Ta- 
diju (Pan Tadeusz, 1832—34), do- 
bio je poticaj u Goetheovu (v.) 
Hermanu i Doroteji. Tematski je 
ep vezan za život poljskog plem- 
stva u Litvi oko 1812. (Napoleo- 
nov pohod na Rusiju, u kojem 
su sudjelovale i poljske čete), pa 
je niz likova uzet iz te sredine, 
dok je osnovna patriotska ideja 
izražena u liku svećenika Robaka 
koji posvećuje svoj život domo- 
vini i gine. Oko sukoba plemićkih 
obitelji, koji završava brakom 
Tadije i Zosie, M. je nanizao 
mnoštvo  realističkih portreta, 
opisa lova, ljubavnih prizora, ple- 
sova, a posebno prirode, šuma, 
polja, koji se ističu izrazitim ko- 
lorizmom. Značajna je i zvukov- 


MICKIEWICZ 


na strana pojedinih odlomaka 
(svirka Wojskog na rogu i Jan- 
kielov koncert na violini). Ep je 
pisan s vedrom, optimističkom 
intonacijom koja je pojačana po- 
vijesnim zbivanjem u pozadini, 
pa i završava radosnim događa- 
jima (vjenčanje i dolazak poljske 
vojske). Dziady (Dušni dan) 
predstavljaju Mickiewiczev poku- 
šaj stvaranja poljske nacionalne 
romantičke drame, ali su stilski 
vrlo raznorodno djelo. Ostvarena 
su najprije dva dijela (II i IV, 
1823) zamišljenog ciklusa. Drugi 
je dio osnovan na motivima 
»dziada«, pučkog obreda u čast 
mrtvih, te ima izrazitu lirsku vri- 
jednost (monolozi do bezumlja 
nesretno zaljubljenog Gustava, 
koji prevladavaju i u četvrtom 
dijelu), a u pojavama i izrekama 
pojedinih prikaza na groblju ima 
i snažnih društvenih motiva (pri- 
kaza plemića koji je mučio svoje 
seljake). Treći dio (1832—44) 
obrađuje motive iz zatvora u Vil- 
nu, gdje se nalaze poljski omla- 
dinci, pa i djeca. Gustava zamje- 
njuje ovdje patriotski Konrad, 
koji izražava kolektivne osjećaje 
porobljene nacije. U svom eksta- 
tičkom monologu — velikoj Im- 
provizaciji, vjerujući u snagu 
pjesničke riječi, on se u ime po- 
robljenih milijuna buni protiv 
poretka stvari u svijetu i protiv 
boga. Konradu je suprotstavljen 
vjerski pokoran i rezigniran sve- 
ćenik Piotr, koji u svojim vizija- 
ma vidi uskrsnuće domovine. Po- 
sljednje scene prikazuju varšav- 
ski salon pred ustanak 1830, a 
zatim, izrazito satirički, predstav- 
nike ruskih vlasti. Djelu su do- 
dane u obliku putopisa napisane 
pjesme o carskoj Rusiji koje za- 

vršavaju poslanicom Prijateljima 
Moskovima (Do przyjaciot Mo. 
skali), u kojoj se pjesnik obraća 
ruskim revolucionarima-dekabri- 
stima. Pjesničkom prozom u bi- 
blijskom stilu napisano je naj- 
veće Mickiewiczevo publicističko 
djelo: Knjige naroda i hodočasni- 
štva poljskoga (Ksiggi narodu i 
pielgrzymstwa polskiego, 1832), u 
kojima se osvrće na svjetsku po- 
vijest s gledišta široko i demo- 
kratski shvaćena kršćanskog uče- 
nja i ističe oslobodilačku ulogu 
mučeničke Poljske u budućnosti 
(mesijanizam). 

Konrad Walenrod (D. Medić), Novi. Sad 
1871; Soneti-Romance i balade-Gražyna- 
Konrad Wallenrod (I. Velikanović), Za- 
greb 1908; Poljska lirika (1. Velikanović), 
Zagreb 1939; Dziady (J. Benešić), Zagreb 
1948; Gospodin Tadija (Đ. Saula), Zagreb 


1951, 1966; O srpskoj narodnoj poeziji (S. 
Subotin), Cetinje 1955. 
af 


MIEŽELAITIS, Eduardas 
(Eduardas Mieželaitis, 1919), li- 
tavski liričar. Rođen je na selu, 
odakle je ponio trajne dojmove 
o čovjekovoj društvenoj sudbini 
i dubokoj povezanosti s priro- 
dom. Surađivao je u omladin- 
skim i radničkim novinama i u 
ilegalnom antifašističkom pokre- 
tu. U ratnim godinama donio je 
s fronte prvu zbirku stihova (Ly- 
rika, 1943). Heroizam i bol glavni 
su motivi i njegovih narednih 
knjiga lirike. Zbirkom Vjetar do- 
movine (Teviškes vejas, 1946) iza- 
zvao je kritike zbog apolitičnosti 
i pesimizma. Okušao se i u tzv. 
deklarativnoj poeziji  (Uskrsla 
zemlja — Pakilusi žeme, 1951), 
no intiman otpor »željeznobeton- 
skim strofama« himni koje je na- 
metao kult ličnosti naveo ga je 


488 


da potraži obnovu na izvorima 
litavskoga narodnog stvaralaštva. 
Razdoblje destaljinizacije oboga- 
tilo je i njegovo pjesništvo mek- 
šim tonovima. Tada je sakupio 
najbolje, dotada neobjavljene sti- 
hove i nazvao ih Moj slavuj (Ma- 
no lakštingala, 1956), u čast S. 
Neris (v.). U najnovijim zbirka- 
ma vratio se svojoj prvobitnoj 
poetici meditativne lirike (Stra- 
no kamenje — Svetimi akmenys, 
1957; U podnožju zvijezda — 
Žvaigždžiu papede, 1959; Sunce u 
jantaru — Saule gintare, 1961; 
Južna panorama — Atogražos pa- 
norama, 1963). Zanimanje mu se 
sve više usredotočuje na čovjeka 
kojega doživljava kao složenu i 
protivurječnu pojavu, jer on po- 
bjeđuje zvijer u sebi i, kao smisao 
zemlje, »usađen je u njoj« i »drži 
sunčevu loptu u rukama« (zbirka 
Čovjek — Žmogus, 1961). Prožet 
kultom realnoga čovjeka, M. ši- 
rokim, sugestivnim slobodnim 
ritmovima pjeva o rukama, krvi, 
srcu, očima, glasu, usnama, kosi, 
a svakako i o ljubavi i ženi, koju 
doživljava u njezinu karakteri- 
stičnom bogatstvu i raznolikosti. 

MIKELANDŽELO —> 
Buonarroti 


MI-LA-RAS-PA (ili Milare- 
pa, tj. Mila-Blaga vijest, pravim 
imenom  T'os-pa-dga, vjerojatno 
1040—1123), tibetanski pisac. Po- 
bornik tibetanske budističke sek- 
te bKa-brgyud-pa, dugo je živio 
kao pustinjak u himalajskom 
gorju na graničnom području 
prema Nepalu. Poznat je po zbir- 
ci Sto tisuća pjesama (mGur- 


'bum), s kasnije dodanim proz- 
nim okvirom, koja se odlikuje 
smionim metaforama i veličan- 
stvenim slikama krajolika koji 
su inače rijetki u tibetanskoj po- 
eziji. Na više evropskih jezika 
preveden je njegov Životopis 
(Mi-la-ras-pai rNam-t'ar), koji je 
zanimljiva slika — tibetanskoga 
srednjovjekovnog života. Pripisu- 
je se njegovu učeniku Rasč'ungu, 
no jamačno je nastao kasnije. To 
je priča u prozi, s umetnutim po- 
učnim i molitvenim stihovima, o 
vlastitom padu i uzdizanju pre- 
ma budističkom savršenstvu, ko- 
ju pustinjak M. izlaže vjernom 
učeniku. Pri tom ne zaboravlja 
zločine što ih je počinio, služeći 
se crnom magijom, protiv nepri- 
jatelja svoje obitelji, i kasnija 
trapljenja i odricanja pod vod- 
stvom učitelja Mar-pe. Poseban 
je čar te osebujne knjige u izvan- 
rednoj konkretnosti i uvjerljivo- 
sti pričanja zbog čega se nadna- 
ravno, magijsko i tjelesno čine 
podjednako prisutnima i dohvat- 
ljivima. 

mz 


MILAREPA —> 
Mi-la-ras-pa 


MILLER, Arthur (Artur 
Miler, 1515), američki dramatičar 
(po ocu austrijskog porijekla). 
Odrastao je u New Yorku u osi- 
romašenoj tvorničarskoj obitelji. 
Prvi uspjeh doživio je kao stu- 
dent početničkim dramama. Po- 
slije studija pisao je za radio, 
ali ubrzo stječe glas vodećeg 
američkog dramatičara (uz T. 
Williamsa, v.) zahvaljujući dra- 
mama: Svi moji sinovi (Al! My 
Sons, 1947), koja prikazuje lom 


MILLER, ARTHUR 
MILLER, HENRY 


karijere zasnovane na laži; Smrt 
trgovačkog putnika (Death of a 
Salesman, 1949), eksperimentalna 
drama (i najsnažnije Millerovo 
djelo), prikaz propasti malog čo- 
vjeka izazvane nemilosrdnim tak- 
mičenjem i licemjerjem američ- 
kog života; Kušnja (Crucible, u 
nas Vještice iz Salema, 1953), 
koja obrađuje problem slobode 
savjesti koristeći se povijesnim 
motivom progona vještica u pu- 
ritanskoj Americi 17. st. Millero- 
ve su drame dramaturški veći- 
nom konvencionalne a okosnica 
im je stvarni sukob, obično mo- 
ralna dilema. Manje su uspjela 
dramska djela Pogled s mosta 
(View from the Bridge, 1955), iz 
života ilegalnih talijanskih dose- 
ljenika u SAD, i Uspomena na 
dva ponedjeljka (A Memory of 
Two Mondays. 1955), drama o 
ljudskim sudbinama u velikoj 
robnoj kući u New Yorku. Ko- 
mad Poslije pada (After the Fall, 
1963) posvećen je potanjoj ana- 
lizi individualnih ljudskih odno- 
sa, prikazujući zapravo autorov 
brak s glumicom Marilvn Mon- 
roe, a Afera u Vichyju (Incident 
at Vichv. 1964) drama je ljudske 
solidarnosti, s antinacističkom 
tematikom. Roman Neprilagođe- 
ni (u nas Neobuzdani — The Mis- 
fits, 1960), iz života ljudi s filma, 
nema kvalitete najboljih Millero- 
vih djela. 

Svi moji sinovi (M. Grković), Zagreb 1951; 


Žiža (roman), (Z. Jovanović), Beograđ 
1960; Neobuzdani (E. Grin), Zagreb 1962. 


žb 


MILLER, Henry (Henri 
Miler, 1891), američki književnik. 
Decenij prije drugoga svjetskog 
rata proveo je uglavnom boemski 

u Parizu i ondje objavio svoje naj- 
poznatije knjige: Rakov obratnik 
(Tropic of Cancer, 1931), Crno 
proljeće (Black Spring, 1938) i 
Jarčev obratnik (Tropic of Capri- 
corn, 1938). Dugo vrijeme zabra- 
njivana u anglosaksonskim ze- 
mljama zbog slobodne upotrebe 
»uličnih« izraza i otvorenog pisa- 
nja o seksu, Millerova djela su 
se nepravedno smatrala pornogra- 
fijom. Seksualna fantazija, veza- 
na uz obilje ciničkog i crnog hu- 
mora, uklapa se u vrlo živahan 
opis kaotičnog i neodgovornog 
ponašanja ljudi izvan redovnih 
zanimanja i karijera. Svjesna 
amorfnost kompozicije, u kojoj 
se anegdote prepleću s prirodno- 
-mističkim  meditacijama, odraz 
je piščeva nihilističkog stava pre- 
ma civilizaciji. Suvremenog dru- 
štva odriče se ne samo u elo- 
kventnim izljevima apstraktne 
pobune nego i u sugestivnim opi- 
sima bezdušne poslovnosti u teh- 
ničkoj organizaciji metropole, 
kao što su slike »Kosmodemonič- 
ke brzojavne kompanije« u Jar- 
čevu obratniku ili zapažanja o 
Americi u Mdri s klimatskim 
uređajem (The Air-Conditioneđ 
Nightmare, 1945—47). Slikovitost 
i oštrina Millerove proze katkada 
se rasprskava u blještavoj reto- 
rici, ali ima autentičnu vitalnost 
koja nedostaje proznom stilu 
njegovih sljedbenika u generaciji 
»beata« (npr. J. Kerouac, v.). Pre- 
selivši se prije rata u Kaliforniju, 
napisao je niz knjiga koje varira- 
ju tematiku njegovih ranijih dje- 
la. Autor je subjektivnog puto- 
pisa iz Grčke Kolos Maroussija 
(The Colossus of Maroussi, 1941) 
i lirsko-autobiografskih zapisa, 
npr. Big Sur i naranče Hierony- 

musa Boscha (Big Sur and the 


Oranges of Hieronymus Bosch, 
1958). 


Rakova obratnica (A. Šoljan), Rijeka 1967; 
Crno proljeće (Z. Crnković), Rijeka 1967; 
Jarčeva obratnica (I. Kušan), Rijeka 1967. 

MILTON, John (Džon 
Miltn, 1608—1674), engleski epi- 
čar i liričar, pisac rasprava i 
polemičkih spisa. U njegovoj 
pjesničkoj ličnosti ujedinila se 
humanistička naobrazba s puri- 
tanskim duhom. Živi i djeluje 
u doba krupnih političkih pro- 
mjena: na izmaku kraljevine, za 
vrijeme puritanske republike i u 
doba kad je ponovo uspostavlje- 
na kraljevska vlast pa sve to 
znatno utječe na njegovo stvara- 
nje. Ušavši u književnost lirikom, 
između ostalog ostvario je neko- 
liko pjesama antologijske vrijed- 
nosti, u kojima izražava svoja 
raspoloženja: radost u pjesmi 
L'Allegro (1632), zamišljenu tugu 
u 1/1 penseroso (1632) i sjetna raz- 
mišljanja u povodu smrti pri- 
jatelja u pastirskoj elegiji Ly- 
cidas (1637). Napisao je i dvije 
poetske igre (maske): puritan- 
sko-alegorični Comus (1634) i 
nedovršeni Arcades (1633?) Do- 
laskom republike sav se predaje 
obrani ostvarenih —puritanskih 
ideala te objavljuje niz polemič- 
kih i političkih spisa. Samo po- 
vremeno vraća se svom pjesnič- 
kom pozivu i piše sonete, koji- 
ma je sadržaj politički i vjer- 
ski, a ne ljubavni kako je bilo 
uobičajeno. Nakon pada republi- 
ke morao se povući iz javnog 
života. U tom razdoblju završava 
biblijski ep Izgubljeni raj (Para- 


dise Lost, 1667), koji je zasno- 
van na motivu pada prvih lju- 
di. Ugledao se na Fneidu i 
llijadu (v. Vergilije, Homer). 
Tu dolazi do izražaja pjesnikova 
sklonost prema uzvišenim sadr- 
žajima i sposobnost da u pravil- 
no izgrađenim stihovima široko 
razgradi »veliku temu« i pri tom 
ostane predmetan. Od svih je 
likova najuvjerljivije i najsna- 
žnije prikazao sotonu. Ovaj se ep 
nadopunjuje drugim, pod naslo- 
vom Nanovo stečeni raj (Paradi- 
se Regained, 1671), gdje lik soto- 
ne nije prikazan s toliko snage 
kao u prvom, ali pjesnikov jezik 
isto je tako suzdržano majesteti- 
čan. Tragediju Samson borac 
(Samson Agonistes, 1671) napi- 
sao je M. po uzoru na grčke tra- 
gedije. Tu prikazuje potresnu 
sudbinu zarobljenog  Samsona 
koji je nesuđeni oslobodilac svog 
naroda. Iako radnja teče sporo, 
uzvišeni ton i široki pjesnički 
zamah uvrštavaju ga u najbolje 
engleske tragedije te vrste. 

Čitanka iz englesko-američke i skandinav- 


ske književnosti, Zagreb 1903; Antologija 
svjetske lirike, Zagreb 1956, 1965. 

MIMNERMO (Mimner- 
mos, kraj 7. st. prije n. e.), grčki 
frulač i elegičar, iz Kolofona u 
Maloj Aziji. Tvorac je ljubavne i 
melankolične elegije. Volio je 
frulačicu Nanu, po kojoj je bila 
nazvana zbirka njegove intimne 
poezije. Sačuvani su oskudni 
fragmenti. Misli o vrijednosti ži- 
vota razvija u sjajnim antiteza- 
ma: mladost — starost, ljepota — 
—ružnoća. Kad ne bude mogao 
više uživati ljubavne slasti, želi 
smrt, jer nema života bez ljuba- 


MIMNERMO 
MISTRAL, FREDERIC 


vi. Ona je vezana uz cvijet mla- 
dosti, koja prolazi brzo kao san. 
Strašna i tužna starost visi nad 
glavom kao mač, čini čovjeka ru- 
žnim i nesretnim jer mu uništa- 
va duševne i tjelesne snage. Zato 
pjesnika obuzima strah i tuga. 
Ponavlja se refren: starost je 
gora od smrti. Neki fragmenti 
pokazuju da je M. pjevao i o po- 
litičkim i ratnim temama. Jezik 
je jonsko-epski uz neke nove ri- 
ječi. Slike su vrlo žive, a izraz 
lapidaran. Stihovi puni čežnje i 
melodioznosti preliveni su pati- 
nom gorke i sugestivne tuge. M. 
se sviđao aleksandrijskim i rim- 
skim elegičarima. Od rimskih 
najviše se za njim povodio Pro- 
percije (v.). 


Antologija stare lirike grčke (K. Rac), 
ZI 1916; Antolo, ija svjetske lirike, Za- 
greb 1956, 1965; Orfej i Pan — Antologija 
ae nika lirike (T. Smerdel), Zagreb 

MISE —> Musset 


MISTRAL, Frćdćric (Fre- 
derik Mistral, 1830—1914), novo- 
provansalski pjesnik, dobitnik 
Nobelove nagrade 1904. Bavio se 
i lingvističkim radom napisavši 
provansalski rječnik u dva sve- 
ska. Najveći dio života proveo je 
u rodnom Maillaneu baveći se 
javnim radom, postavši prvak 
pokreta »fćlibrige« (uz Aubanela, 
v. i Roumanillea), koji je nasto- 
jao oko kulturnog i političkog 
preporoda Provanse, ali se prven- 
stveno bavio usko jezičnim pita- 
njima s ciljem da se iz medite- 
ranskih dijalekata učini književ- 
ni jezik sa širokim pravima. M. 
je osobno autor kovanica felibre 

i felibrige (od fć vjera i libre slo- 
bodan). Prvo djelo koje ga je 
proslavilo bila je poema Mirčio, 
1895. (franc. Mireille) u dvanaest 
pjevanja, romantični spjev o lju- 
bavi Mireille i Vincenta, koji je 
oduševljeno pozdravio Lamartine 
(v.). Kasnije je objavio epsku 
pjesmu Calendau (1867), o lju- 
bavi ribara, naslovnog junaka, 
zatim lirsku zbirku Zlatni otoci 
(Lis isclo d'or, 1875), novelu Ner- 
to (1884), tragediju Kraljica Iva- 
na (La rčino Jano, 1890) i Poemu 
o Roni (Lo pouemo dou Rose, 
1897). U starosti je objavio me- 
moare i zbirku lirske poezije Pje- 
sme uz berbu maslina (Lis Ouli- 
vađos, 1912). Jednostavnost, su- 
gestivnost i kolorit njegova spje- 
va Mirčio stavljaju to djelo u 
riznicu svjetskog pjesništva, dok 
su te osobine u Calendauu zasje- 
njene suvišnim povijesnim pri- 
mjesama, nategnutom  simboli- 
kom i ideološkim tiradama u ko- 
rist felibrigea. To vrijedi i za no- 
velu Nerto, dok u Poemi o Roni 
blistaju opet punom snagom ri- 
jeke i pitomi gradići njegova za- 
vičaja. Spomenuto jedino dram- 
sko djelo nije mu uspjelo, a i 
lirika je, iako često svježa i pu- 
nokrvna, odveć u službi ideolo- 
gije felibrigea. 

Popevke s provansalskoga (D. Domjanić), 


Zagreb 1933; Antologija svjetske lirike, 
Zagreb 1956, 1965. 

MISTRAL, Gabriela (Ga- 
briela Mistral, 1889—1957), hispa- 
noamerička pjesnikinja, iz Čilea. 
Pravo joj je ime Lucila Godoy 
Alcayaga. Najprije učiteljica po 
selima u Andama, okušala je si- 

romaštvo i samoću; stekla je 
slavu i ugledne položaje u diplo- 
matskoj službi, ne zaboravljaju- 
ći nikad svog porijekla. Ona je 
jedina od pisaca Latinske Ame- 
rike _ dobila Nobelovu nagradu 
(1945). Bilo je u njoj indijanske 
krvi, a u njenim stihovima sna- 
ge, fatalizma i zanosa te drevne 
rase. Ona je pjesnikinja ljubavi i 
bola, i to najveće ljubavi i naj- 
dubljeg bola, kako se izrazio je- 
dan kritičar, pjesnikinja neostva- 
rena materinstva, koja je pjevala 
iz opustošenog srca osamljene, 
ali snažne i vitalne žene. Sav nje- 
zin pjev nikao je iz krvi i zemlje, 
iz seoskog, priprostog elementa, 
»S kojim sam živjela i s kojim 
ću umrijeti«, kako je zapisala u 
predgovoru jednoj svojoj knjizi. 
Njeni stihovi nose jednostavnost 
i muziku narodne pjesme, nagon 
i fantaziju primitivnih plemena, 
elementarnost i snagu prirode i 
gorku postojanost ljubavi i smr- 
ti. Plakala je bez suza i tugovala 
bez očajanja. Uvijek je bila na 
strani siromašnih i poniženih. 
Zalagala se za društvenu pravdu, 
iako na svoj, pomalo kršćanski 
način. U njenom životu bilo je 
mnogo dobrote i požrtvovnosti, 
u njenim stihovima mnogo to- 
pline i strasti. Bila je osjetljiva, 
ali nikad raspjevana i mekušna. 
Njene strofe su zgusnute, teške 
i slikovite. Ima u njima mra- 
morne čvrstine i muške snage. 
Dvije centralne knjige njenog o- 
pusa su Opustošenje (Desolacijn, 
1922) i Tala (1946). 


Antologija svjetske lirike, Zagreb 1956, 
1965; Novija hispanoamerička poezija (N. 
Milićević), Sarajevo 1962; Poezija (N. Mili- 
ćević), Zagreb 1963. 

MIŠIMA JUKIO (1925), 
japanski književnik. Već je u 
svojoj 21. godini bio veoma zapa- 
žen samosvojnošću i sigurnošću 
stila, a danas ga smatraju naj- 
nadarenijim i najčitanijim pi 
scem njegove generacije. Uklapa 
se u onu fazu japanske književ- 
nosti kojoj početak koincidira s 
korejskim ratom: nakon poslije- 
ratne angažirane književnosti, 
koja se bavi nacionalnim i dru- 
štvenim problemima dana, dolazi 
do općeg povećanja standarda, 
do uvjeta za čisti esteticizam u 
umjetnosti, koja zaboravlja mrač- 
ne teme rata i poratnog razdo- 
blja. M. je napisao dosada dva- 
desetak romana, dosta zapaženih 
kazališnih komada, knjigu puto- 
pisa, pedesetak novela i eseja. 
Po tematici (javlja se i interes 
za seksualne nastranosti) M. na- 
stavlja na Tanizakija (v.), koliko 
god se sam smatra učenikom Ka- 
vabate (v.). Poznatiji su mu ro- 
mani: Lavica (Šiši), Zlatni pavi- 
ljon (Kinkaku-dži), Šumor valo- 
va (Šio-sai, književna nagrada 
1954) i Poslije banketa (Utage no 
ato). U Lavici obrađuje temu 
Medeje, uzetu iz evropske kultur- 
ne tradicije i transponiranu u 
japanski kontekst. Zlatni pavi- 
ljon opisuje duševne krize mla- 
dog redovnika. U Šumoru valova 
crta mladenačku ljubav u idilič- 
nom otočkom ribarskom ambi- 
jentu, dok se u Poslije banketa 
radnja odvija u velegradu Tokiju, 
gdje kasna, odana ljubav i brak 
impulzivne ugostiteljke Kazu pre- 
Ima poštenom ali suhoparnom 
političaru svršava neminovnom 
rastavom. 


MIŠIMA JUKIO 
MOBERG 


Šumor valova (I. Slamnig), Zagreb 1958; 
Poslije banketa (1. Slamnig), Zagreb 1967. 

MIŠO —> Michaux 


MOBERG, Vilhelm (Vil- 
helm Muberj, 1898), švedski ro- 
manopisac. Poznat je kao aktivan 
društveni kritičar i borac za ljud- 
ska prava i slobodu. U opsežnom 
pripovjedačkom djelu najradije 
se bavi problemom sukoba sela 
i grada, odnosno problemom čo- 
vjekove pripadnosti zemlji i lju- 
bavi prema njoj i posljedicama 
industrijalizacije. U središtu su 
njegove pažnje likovi koji nastoje 
u punoj slobodi i vlastitim sna- 
gama oblikovati svoj život. Mo- 
bergov je pripovjedački jezik 
jednostavan, snažan i slikovit, a 
posebnu draž njegovoj prozi daje 
tehnika zaokruživanja motiva u 
male cjeline i njihova skladnog 
uklapanja u opsežnije epske 
strukture. Najbolji su mu roma- 
ni Iseljenici (Utvandrarna, 1949), 
Useljenici  (Invandrarna 1952), 
Novi seljaci (Nybyggarna, 1956) 
i Posljednje pismo u Švedsku 
(Sista brevet till Sverige, 1959), 
u kojima nastoji pružiti cjelovitu 
sliku ekonomske emigracije Šve- 
đana u Ameriku. Zapažen ije ta- 
kođer roman pod naslovom Jaši 
noćas (Rid i natt, 1941) u kome 
je, pišući o teškom životu potla- 
čenih švedskih seljaka u 17. sto- 
ljeću, zapravo govorio o nesalo- 
mljivoj potrebi čovjeka da se 
odupre nasilju te da izvojuje «lo- 
bodu. Taj aspekt djela još je važ- 
niji zbog toga što je ono obja- 
vljeno u vrijeme fašističke eks- 
panzije. Među njegova značajnija 


493 


MOLIERE 


djela ubrajaju se podjednako i 
autobiografski zamišljena trilo- 
gija Potonulo uvjerenje o vlada- 
nju (Sdnkt sedebetyg, 1935), Bez 
sna (Somnlos, 1937) i Dajte nam 
zemlju (Giv oss jorden, 1939), u 
kojoj glavni junak, našavši se 
pred alternativom grad ili selo, 
odabire život na selu, kao i dije- 
lom autobiografski roman Vojnik 
sa slomljenom puškom (Soldat 
med brutet gevar, 1944), prožet 
socijalističkopacifističkim  ideja- 
ma. 


Jaši noćas (J. Tabak), Zagreb 1954. 

MOLIERE, Jean-Baptiste 
(Žan Batist Moljer, pravim ime- 
nom J. B. Poquelin, 1622—1673), 
najveći francuski komediograf. 
Porijeklom iz pariške imućne 
građanske obitelji, M. je napustio 
pravničku struku i vrlo mlad po- 
svetio se kazalištu. Svestran ka- 
zališni čovjek, autor i glumac, on 
13 godina troši svoje snage s po- 
krajinskim kazališnim  družina- 
ma, nakon neuspjelog pokušaja 
(1643—45) da se afirmira u Pari- 
zu u okviru [ilustre Thedtre. Taj 
boravak dao mu je priliku da 
promatra i upoznaje ljude i ra- 
zličite sredine, tako da će svoje 
široko obrazovanje više dugovati 
životu nego knjigama. Kad se 
1658. vratio u Pariz, dočekaše 
ga i prve borbe s protivnicima, 
koje će trajati sve do 1669, kad 
konačno stječe opće priznanje. U 
tom razdoblju napisao je najbo- 
lje komedije. Smrt ga je zatekla 
na kazališnim daskama. Molie- 
reova književna ostavština izvan- 

redno, je bogata. Kao i Balzac“ 
(v.),gn je za relativno kratkog 
života ostvario golemo djelo, 
pravu »ljudsku komediju« svoga 
vremena, galeriju tipova i karak- 
tera iz svih društvenih sredina 
francuskog 17. st. Prikazao je 
ljudske mane od hipokrizije do 
škrtosti.!Bilo da se inspirira ko- 
medijom dell'arte, Plautom (v.), 
Terencijem (v.), Španjolcima i 
Talijanima ili jednostavno živo- 
tom, djela mu uvijek nose pečat 
originalnosti. Polazeći od pretpo- 
stavke da je priroda dobra i ra- 
zumna, on osuđuje i izvrgava ru- 
glu sve što je u suprotnosti-s- 
prirodom. | Njegova komika je 
posve ljudska i bogata nijansa- 
ma od grube lakrdijaške, suptil- 
ne i živopisne do diskretne. Služi 
se najrazličitijim sredstvima: od 
komike riječi i situacije do go- 
tovo mehaničkih postupaka — 
ponavljanja i gesta. Stvaraoci i 
nosioci te komike ljudi su svog 
vremena, jer M. u crtanju ka- 
raktera inzistira na onome što je 
u njima bitno i tipičnol Često su 
mu prigovarali, naročito suvre- 
menici, da su mu jezik i stil sla- 
bi. Međutim, svaki njegov junak 
govori »svojim« jezikom, prema 
vlastitom karakteru, što je u 
skladu s realističkim koncepcija- 
ma njegova kazališta. U Kaćiper- 
kama (Les Prćcieuses ridicules, 
1659), iako zadržava neke ele- 
mente farse tipične za njegove 
prve komade, već daje pravu ko- 
mediju običaja, napuštajući slo- 
žen zaplet. Izvrgava ruglu pro- 
vincijska pretjerivanja kaćiper- 
ki-precioza, koje su od društveno 
uvjetovanog pozitivnog femini- 
stičkog protesta uzele samo sno- 
bovske i ekstremne crte. U Ka- 


ćiperkama prvi put susrećemo 
moralni i društveni problem tog 
vremena, pitanje braka. Skola 
za žene (L'Ecole des femmes, 
1662) donekle je replika na Sko- 
lu za muževe (L'Ecole des maris, 
1661), u kojoj je starim shvaća- 
njima ljubavi, braka i odgoja 
djece suprotstavio nova. Njego- 
vo kazalište već u prvim komedi- 
jama postaje poprište ideološke 
borbe. To je već velika »komedi- 
ja« s crtanjem karaktera, koja 
je prožeta idejama suvremene 
materijalističke filozofije. Kritič- 
kim stavom izazvao je reakciju 
klerikalnih krugova i svojih su- 
parnika. Neprijateljima je odgo- 
vorio u Kritici škole za žene (La 
Critique de Ecole des femmes, 
1663) i u Impromptu de Versail- 
les (1663), definirajući svoju u- 
mjetnost kao crtanje istine. Iz- 
jašnjava se protiv podjele na vi- 
še i niže vrste i protiv pseudoari- 
stotelovskih = »pravila«. Jedino 
pravilo je slijediti zdrav razum, 
a cilj — dopasti se. Impromptu 
de Versailles ima osim toga i do- 
kumentarno značenje, jer _upo- 
znajemo Moličrea redatelja i nje- 
govu metodu rada s glumcima. 
No prava bitka započela je iduće 
godine Tartuffeom (Tartutfe ou 
L'Hypocrite, 1664), koji i s idej- 
ne i s umjetničke strane znači 
dalji uspon. To je vješto kompo- 
nirana komedija, puna dinamike, 
s elementima farse, komedije 
intrige i običaja, s dubokim filo- 
zofskim značenjem i originalnim 
likom Tartuffea, predstavnika hi- 
pokrizije na vjerskoj osnovi. Za 
pet godina intenzivne borbe piše 
deset — komedija: Don Juan 
(1665), Le Misanthrope (1666), 
Liječnik protiv volje (Le Medicin 

malgre lui, 1666), Amphitryon 
(1668), Georges Dandin (1668), 
Građanin-plemić (Le Bourgeois 
gentilhomme, 1670), i dr. U Don 
Juanu obnovio je španjolsku le- 
gendu o zavodniku koji na kra- 
ju ipak biva kažnjen. M. svom 
Don Juanu pridaje neke nove 
crte, npr. hipokriziju, privlačnost 
i neka pozitivna gledanja. Špa- 
njolski plemić nosi sve značajke 
suvremenog francuskog plemića 
— libertina. Misanthrope nas o- 
pet vodi u plemićku sredinu, gdje 
se ispod blještave vanjštine če- 
sto krije mediokritet. U široku 
sliku aristokratskog društva M. 
je upleo ljubavnu dramu glavnog 
lica Alcesta, koji prezire plemić- 
ko društvo, ali se protiv njega 
bori donkihotski, pa je u tome 
njegova komika i tragika. Tra- 
gična nota potcrtana je i slabo- 
šću tog usamljenog čovjeka pre- 
ma površnoj i koketnoj Celimč- 
ni. Kod Plauta (v.) i Rotroua 
našao je ideju za Amfitriona, 
gdje mu se pružila prilika da iz- 
razi kritiku dvora i plemstva. Je- 
dino u komediji Georges Dandđin, 
glavni je junak obogaćeni seljak. 
Motiv ljubomore produbljen je 
željom skorojevića da ženidbom 
uđe u krug otmjenih ljudi. Nje- 
ga će žena prevariti, kao što kod 
Moličrea rade sve žene koje ro- 
ditelji silom udaju za bogate 
starce. M. nije štedio ni građan- 
sku sredinu. Škrtac (L'Avare, 
1668) najoštrija je osuda glavne 
karakteristike građanstva, želje 
za zgrtanjem kapitala. Ta želja 
je kod njegova Harpagona pre- 
šla u maniju, a sukob nagona 
za akumulacijom i nagona za u- 
živanjem (Marx) M. je majstor- 
ski obradio. I u Građaninu-ple- 

miću izvrgava ruglu obogaćena 
građanina, koji u svojoj glupo- 
sti oponaša negativne crte ple- 
mića. No usporedo s time M. je 
osudio i okolinu bogatog Jour- 
daina i ljude višeg društva koji 
mu laskaju. Komediju intrige 
dao je u Scapinovim spletkama 
(Les Fourberies de Scapin, 1671). 
Scapin je tip nezavisna čovjeka 
iz naroda, puna vedrine i želje za 
aktivnošću, pa vodi cijeli zaplet. 
Učene žene (Les Femmes savan- 
tes, 1672) satirička su varijanta 
precioznosti, koja dobiva nov 
oblik: ovaj put izvrgava ruglu 
pedanteriju »učenih« žena. M. ne 
odriče ženi mogućnost izobrazbe, 
ali smatra da je njena uloga u 
prvom redu da bude dobra žena 
i majka. Umišljeni bolesnik (Le 
Malade imaginaire, 1673) nadah- 
nut je tragikomičnim motivom 
straha od smrti i bolesti, a isto- 
dobno je poruga liječnika-šarla- 
tana i kritika tadašnjega liječ- 
ničkog staleža uopće. U Moličre- 
ovu djelu ideologija apsolutizma 
i umjetnost nisu više povezani; 
on prevladava službeno shvaća- 
nje, a prema stvarnosti odnosi se 
kritički. Djelo mu je univerzal- 
nog karaktera te je postalo svo- 
jinom cijelog čovječanstva. Pre- 
vodili su ga i oponašali više od 
bilo kojeg drugoga francuskog 
pisca, u svijetu i u nas, Prvi naš 
prijevod potječe iz pera Franje 
Krste Frankopana (Georges Dan- 
din, već dvije godine nakon pri- 
kazivanja u Versaillesu). Potkraj 
17. i početkom 18. st. prevode i 
prerađuju u Dubrovniku 23 nje- 
gove komedije Ivan Bunić ml. 
Petar Bošković, Josip Betondić, 
Franatica Sorkočević i Marin 
Tudišević. 

Umišljeni bolesnik (1. Širola), Senj 1887; 
Škrtac (I. Širola), Senj 1887; Kaćiperke 
(N. Andrić), Zagreb 1894; Tartif (J. Đor- 
đević), Beograd 1895; Liječnik proti volji, 
Zagreb 1911; Građanin plemić (I. Veli- 
kanović), Zagreb 1922: Mizantrop (M. Tek- 
lić), Beograd 1925; Građanin plemić (S. 
Matavulj), Beograd 1950; Učene žene (D. 
Iić), Beograd 1950; Umišljeni bolesnik 
(B. Popović i _D. Diklić), Beograd 1954; 
Kaćiperke (R. Dimitrijević), Beograd 1951; 
Mizantrop (R. Nikolić—Miljanić), Beograd 
1951; Škola za žene (R. Nikolić—Milja- 
nić), Beograd _ 1951; Izabrane komedije 
1, 11, Beograd 1950—51; Izabrana djela, 
Zagreb 1951; Tartif, Don žŽuan (S. Pan- 
durović, M. Leskovac), Beograd 1960, 1965; 
Tvrdica_ (B. Miljković), eograd KE 
Smešne  precioze, Građanin plemić 
Dimitrijević), Beograd 1960; eko or (Midhat 
Šamić), Sarajevo 1961; Mizantrop (V. Ge- 
rić), Zagreb 1961; Tvrdica, Tartif (B. Milj- 
ković), Beograd 1963. i dr. 

MONTAIGNE, Michel Ey- 
quem de (Mišel Ekem d Montenj, 
1533—1592), francuski prozni pi- 
sac. Oblikuje se kao književnik u 
vrijeme fanatičnih vjerskih i po- 
litičkih sukoba, u godinama iz- 
među renesanse i protureforma- 
cije. I život i djelo obilježeni su 
u isti mah životnom radošću, 
nasljeđem renesanse, i skepticiz- 
mom, karakterističnim za kasno- 
renesansnog čovjeka, zbunjena 
pred novošću, raznolikošću i pro- 
tivurječjima ljudskog djelovanja. 
Glavno djelo, Eseji (Essais, obja- 
vljeni postepeno u tri knjige, 
1580, 1588. i 1595), prelazi okvire 
autobiografije i razvoja indivi- 
dualne misli. Ono sadrži bitne 
stavove i sve duhovne tekovine 
humanističkog svijeta 16. st., sti- 
lom i tematikom nerijetko po 
ugledu na Seneku (v.) i Plutarha 
(v.). Glavna je tema proučavanje 
čovjeka sa sasvim ljudskog sta- 
jališta, izvan religioznih i speku- 
lativnih normi. Ostavljajući mu- 


dro po strani božansku objavu, 
prema kojoj je »ljudski razum, 
nesiguran čak i u zemaljskim 
stvarima, posve nemoćan«, pisac 
se sasvim posvećuje bogatim ma- 
nifestacijama običnog života, pro- 
matrajući ih kroz prizmu vlasti- 
tog razvoja. Montaigneov skepti- 
cizam, koji prožima cijelo djelo, 
ruši i gradi u jsti čas. U promjen- 
ljivosti i relativnosti ljudskog ra- 
zuma pisac nazire neiscrpive mo- 
gućnosti razvoja. Sterilnim spe- 
kulacijama suprotstavlja djelova- 
nje praktičnog ljudskog razuma 
i iskustva, koji preko neposred- 
nog promatranja čovjeka i priro- 
de vode znanju i istini. Epikurej- 
ski moral, koji dominira posljed- 
njom knjigom Eseja, ističe kao 
najvišu vrijednost čovjeka i nje- 
govu egzistenciju, a kao cilj života 
slobodno i sretno uživanje svih 
materijalnih i duhovnih dobara. 
Humanist i skeptik, M. svojom 
kritičkom ironijom  razgolićava 
dehumanizirani život u feudalno- 
-crkvenom sistemu, a protestom 
protiv pljačkanja novog svijeta 
dodiruje se s prvom najavom 
nove društvene formacije: kapi- 
talom. Eseji su izvršili golem 
utjecaj na razvoj evropske filo- 
zofske misli 17. st., a u Francu- 
skoj su otvorili novo poglavlje: 
moralističku književnost. 


Misli o uzgoju (I. Širola), Bakar 1883; 
Ogledi (D. Frtunić), Skoplje 1922; V. Fi- 
lipović, Filozofija renesanse, Fil, hrest., 
III, Zagreb 1956; M. Pantić, Poetika huma- 
nizma i renesanse, 1—1I. Beograd 1963; 
Ogledi (M. Šamić), Sarajevo 1964. 

MONTALE, Eugenio (Eu- 
dženio Montale, 1896), talijanski 
liričar. U struji hermetičke poe- 

zije odlikuje se originalnom i 
snažnom pjesničkom  fizionomi- 
jom, impresivnom novošću izra- 
za i suvremenim senzibilitetom. 
Rafiniran intelektualac i antifa- 
šist, izrazio je, najdosljednije u 
pjesništvu između dva rata, o- 
čajanje, ravnodušnost i duhovno 
osiromašenje građanskog čovje- 
ka. Poseban ton njegove lirike 
proishodi iz neodoljive potrebe 
da zvukovna vrijednost rijetkih, 
biranih riječi u čvrstu, tradicio- 
nalnom stihu sugerira fizički i 
moralni svijet pjesnikova nadah- 
nuća. Odatle magična čulnost iz- 
raza koji neposredno odražava 
trenutak pjesnikove svijesti o ne- 
sigurnosti materijalnog i duhov- 
nog svijeta. U prvoj zbirci pod 
naslovom Siplje kosti (Ossi di 
seppia, 1925) slikao je oštri ka- 
menjar, more (ciklus Mediterra- 
neo) i krajolike rodne Ligurije 
kao simbole unutarnje drame 
čovjeka svjesna svoje prolazno- 
sti u vrtlogu elemenata (npr. u 
pjesmi Arsenio). Druga mu je 
značajna zbirka Zgode (Le occa- 
sioni, 1939), gdje prevladavaju 
uspomene na ljude i krajolike, 
koje pjesnik evocira da bi za- 
ustavio svoje propadanje u vre- 
menu. Najbolja pjesma u zbirci, 
Dora Markus, u kojoj pjeva o 
tjeskobi, nemiru i tragičnim pre- 
dosjećajima, jedna je od najpo- 
znatijih u suvremenom talijan- 
skom pjesništvu. Novije su mu 
zbirke Finisterre (1943) i Oluja 
i drugo (La bufera e altro, 1957); 
tu su i pjesme nadahnute teškim 
ratnim godinama. Bavio se i knji- 
ževnom kritikom (značajni su 
mu članci o Svevu). M. je poznat 
i kao prevodilac španjolskih, 
engleskih i američkih pisaca 

(Svezak prijevoda — Quaderno 
di trađuzioni, 1948). 


Talijanska lirika, Zagreb 1939; Antolo- 
gija svjetske lirike, Žagreb 1956, 1965; 
Talijanska poezija XX stoljeća (J. Ricov), 
Zagreb 1957. 

MONTESQUIEU,  Char- 
les-Louis de Secondat (Šarl-Luj 
d  Zgonda  Monteskje, 1689— 
—1755), francuski književnik pro- 
svjetiteljskog razdoblja. Potječe 
iz tzv. plemstva toge, koje je 
stvaralo klasu visokog činovni- 
štva i bilo tradicionalno neraspo- 
loženo prema monarhiji, što di- 
jelom objašnjava osnovne, anti- 
apsolutističke tendencije  Mon- 
tesquieuova djela. Društveno-fi- 
lozofski roman Perzijska pisma 
(Lettres persanes, 1721), uokvi- 
ren čarom egzotičnog Istoka, 
vještom kompozicijom zahvaća 
niz pojava društvenog, ekonom- 
skog i političkog uređenja Fran- 
cuske za Luja XIV. To je smjela 
i oštra satira na svaku manife- 
staciju despotizma, bilo politič- 
kog ili vjerskog, koji bespravno 
osakaćuje egzistenciju čovjeka, 
njegova zakonita i prirodna osje- 
ćanja, Nakon mondenog razdo- 
blja, kad piše galantne pastoral- 
no-mitološke poeme u prozi za 
pariške aristokratske salone, M. 
se sasvim posvećuje povijesnim 
i društvenim temama. U neobič- 
no smjelim Razmatranjima_ o 
uzrocima veličine Rimljana i nji- 
hove propasti (Considerations sur 
les causes de la grandeur des Ro- 
mains et de leur dćcadence, 1734) 
pokušava naučno objasniti »fi- 
zičke i moralne« uzroke razvoja 
rimske države, eliminirajući pot- 
puno iz povijesnog zbivanja fak- 

tor božje providnosti. Djelo je 
puno aluzija na uređenje suvre- 
mene Francuske, a osnovna je 
ideja opasna opomena kraljevini 
»po milosti božjoj«: svaka insti- 
tucija, kad prestaje efikasno dje- 
lovati za dobro društva, mora se 
ili mijenjati ili propasti. Duh 
zakona (L'Esprit des lois, 1748) 
prava je enciklopedija piščevih 
spoznaja s područja povijesti, fi- 
lozofije, sociologije i vjerskih pi- 
tanja. I ovdje su, pored naučno- 
-povijesnih pretenzija, jasno na- 
glašene piščeve  prosvjetiteljske 
ideje: protest protiv despotizma 
i vjerske netrpeljivosti, kritika 
izopačenih političkih oblika, po- 
ziv na »razumno« reformiranje 
državnog uređenja i humaniza- 
ciju kaotičnog i okrutnog fran- 
cuskog zakonodavstva. Usprkos 
mnogim nedosljednostima to je 
djelo znatno utjecalo na suvre- 
menike, a neka su poglavlja za- 
nimljiva i za današnjeg čitaoca. 
Promatranja o veličini Rimljana, Beograd 
1867; Razmatranja o razlozima veličine 
Rimljana i njihove propasti (I. Rabar), 
Zagreb s. a; Perziska_ pisma (M. Vidoj- 
ković), Beograd 1951. D. Pejović, Francus- 


ka prosvjetiteljska filozofija, Fil. hrest., 
VI, Zagreb 1957. 

MONTHERLANT, Henry 
Millon de (Anri Milon d Monter- 
lan, 1896), francuski pripovjedač 
i dramatičar. Kao i njegov bliski 
uzor Barres, i on slavi snagu, no 
bez optimizma. Aristokratski se 
izdvaja iz sredine, ravnodušan je 
prema suvremenim zbivanjima i 
oslanja se na senzualnost. Prvo 
objavljeno djelo, Jutarnja smje- 
na (La Relčve du matin, 1920), 
sadrži bitne teme iz njegove ka- 
snije proze: strast za uživanjem 


života, ljubav za djetinjstvo, ci- 
nički prezir prema ženi, formalni 
katolicizam. Iscrpivši mladenač- 
ko iskustvo ratnika, sportaša i 
toreadora, u djelima u kojima 
veliča rat (San — Le Songe, 
1922), fizičku ljepotu i snagu 
(Olimpijci — Les Olympiques, 
1924; Bestiarij — Les Bestiaires, 
1926) zapada u krizu, te, kaoi Gi- 
de (v.), odlazi u Afriku negirajući 
svoj dotadanji život i sve mo- 
ralne vrednote. Od tada se nje- 
gov aristokratski moral očituje 
u egotizmu, u negiranju ljudske 
solidarnosti i humanističkih vred- 
nota. Neženje (Les Celibataires, 
1934), satirički roman o propada- 
nju junaka, prva je njegova knji- 
ga u Balzacovoj tradiciji. Tetra- 
logija Djevojke (Les Jeunes filles, 
1936—1939) sadrži, pored osude 
braka, obranu »stvaralaštva« i 
umjetnika od mita »vječne žen- 
stvenosti« i »srodne duše«. Jedini 
su katalizator osjeti i užitak, a 
kao pozitivna vrijednost auto- 
rova — dehumaniziranog svijeta 
javlja se dijete. Iako je godinama 
predbacivao Francuzima pomanj- 
kanje prave snage i patriotskog 
osjećanja, on sam u času, kad su 
te snage i osjećaji došli do punog 
izražaja u pokretu otpora, ostaje 
i opet po strani. Općenitu osudu 
izazvala je knjiga Lipanjski sol- 
sticij (Le Solstice de Juin, 1941), 
napisana nakon poraza Treće re- 
publike. Iako se njegova proza 
odlikuje ljepotom slika, raznoli- 
košću epskog izražavanja i bo- 
gatstvom zapažanja, nedostaje 
joj dimenzija humanosti i osje- 
ćajnosti. U kazalištu je dao svoja 
najbolja dostignuća. U drami 
Mrtva kraljica ili Kako se ubi- 
jaju žene (La Reine morte ou 

Comment on tue les femmes, 
1942), dojučerašnji  ženomrzac 
stvorio je dirljiv i herojski lik 
(Fils de personne, 1943) u središtu 
je radnje dječak kojega vlastiti 
otac odbacuje jer ne odgovara 
njegovoj visokoj predodžbi o 
»ljudskim vrednotama«. Epilog te 
drame, Sutra će biti dan (De- 
main il fera jour, 1949), doživio 
je neuspjeh. To je djelo o indivi- 
dualnom starenju i društvenom 
kukavičluku. Nakon nekoliko ne- 
uspjelih komada god. 1947. obja- 
vio je dramu Gospodar Santiaga 
(Le Maitre de Santiago). Kao i 
u klasičnoj tragediji, radnja se 
svodi na plan unutarnje borbe. 
Ne iznenađuje što Malatesta, ti- 
pičan renesansni čovjek, postaje 
junak istoimene drame (1950). 
Pored tog ratnika, pjesnika, eru- 
dite, mecene, ubojice, ženskara 
punog kontradikcija, M. daje u 
tom djelu dirljiv lik njegove žene 
Izote. Slijede komadi Grad čiji 
princ je dijete (La ville dont le 
prince est un enfant, 1951), Port- 
-Royal (1954), Le Cardinal d'Es- 
pagne (1960), koji se uz dramu 
Le Maitre de Santiago, ubrajaju 
u komade »kršćanske inspira- 
cije«, za razliku od ostalih koje 
pisac naziva djelima »profane in- 
spiracije«. Po svojoj fakturi nje- 
govo je kazalište blisko klasič- 
nom teatru Corneilleova (v.) tipa. 
Dramski izraz odlikuje mu se 
čistoćom i snagom, a psihologija 
nekih njegovih likova obogaćena 
je humanim dimenzijama. 

Neženje (B. Glišić), Beograd 1961; Devoj- 
ke-Gubave ljubavnice (V. Naumov, B. Stje- 
pović), Beograd 1961, 1964; Ljubavna povest 


iz »Pustinjske ruže« (P. Adamović), Novi 
Sad 1963. 


hmp 

MONTI 
MORAVIA 


MONTI, Vincenzo (Vin- 
čenco Monti, 1754—1828), talijan- 
ski pjesnik. Bio je eklektik i 
plodan prigodničar, neobično sla- 
van u svom vremenu. U razdo- 
blju francuske revolucije, napo- 
leonskih ratova i austrijske oku- 
pacije jednako je lako mijenjao 
književne uzore i moralno-poli- 
tičke nazore. S monarhističkih i 
klerikalnih pozicija u poemi 
Bassvilliana (1793) osudio je re- 
voluciju; podsticao je Austrijan- 
ce protiv Francuza (Musogonia, 
1799), u jakobinskom zanosu sla- 
vio je Napoleona kao Prometeja 
(Prometeo, 1797); pisao je protiv 
katolika i monarhista dulje pje- 
sme Fanatizam, Predrasuda i Po- 
gibelj (Il fanatismo; La supersti- 
zione; Il pericolo, 1797); pa slo- 
bodarske tercine u poemi Ma- 
scheroniana (1800), rodoljubnu 
pjesmu Za oslobođenje Italije 
(Per la liberazione d'Italia, 1801) 
itd. Napisao je znatan broj dru- 
gih djela u prozi i u stihu, tra- 
gedije, dosta prijevoda. Imao je 
smisla za vanjski sjaj i bujnost 
stila, ali mu je bogata imagina- 
cija bila u nesrazmjeru s povr- 
šnošću intimnog bića. S idejnoga 
gledišta njegovo je djelo slika 
burnog previranja u povijesti ta- 
dašnje Italije, a u književnom je 
smislu uzor i izraz težnji neokla- 
sicističke generacije. Vješt asimi- 
lator raznih utjecaja, profinjen 
poznavalac tradicije i retoričkih 
mogućnosti pjesničkog jezika, 
najbolje je dostigao ideal neokla- 
sicističkog stila u Ilijadi (Iliade, 
1810), koju je preveo prema ]a- 
tinskim verzijama Homerova (v.) 
remek-djela, prilagodivši klasičnu 
čistoću originala modernom knji- 
ževnom ukusu vremena. Prevodio 

je i uz pomoć hrvatskog latinista, 
Dubrovčanina R. Kunića. 
Aristođem (L. Svilović), Split 1864; Ari- 


stodem (F. Miloslavić), Split 1874; Ta- 
lijanska lirika, Zagreb 1939. 
Ič 


MOPASAN —> Maupassant 


MORAVIA, Alberto (Al- 
berto Moravia, pravim imenom A. 
Pincherle, 1907), talijanski pri- 
povjedač. Romanom Ravnodušni 
ljudi (Gli indifferenti, 1929), u 
kojem je dao nesmiljenu analizu 
moralnog raspadanja višega gra- 
đanskog sloja, vrlo mlad stekao 
je ugled jednoga od najboljih i 
najčitanijih predstavnika suvre- 
mene talijanske proze. U sažetoj, 
gotovo dramskoj strukturi i u 
jednostavnu, funkcionalnom izra- 
zu stvorio je trivijalan, ali psiho- 
loški zanimljiv zaplet oko neko- 
licine amoralnih i ravnodušnih 
bića: kći polazi za majčina lju- 
bavnika jednako  indiferentno, 
kao što majka na to pristaje iz 
računa, a sin zbog nemoći da se 
odupre toj nedostojnoj obitelj- 
skoj situaciji. I ostalo je Mora- 
vijino stvaranje u znaku živa za- 
nimanja za moralne probleme 
gradskog čovjeka, za pojave na- 
gonskog egoizma i amoralnosti, 
za krize spolnog sazrijevanja, za 
slabiće neodlučne pred životom, 
a iz tih psihoanalitičkih »doku- 
menata« izrasli su brojni likovi 
romana i novela nastalih poslije 
njegova prvenca. Od knjiga obja- 
vljenih do rata ističu se zbirke 
novela Lijepi život (La bella vita, 
1935) i Spletka (L'imbroglio, 
1937) i romani Promašene ambi- 
cije (Le ambizioni  sbagliate, 
1935), Maskeradđa (La masche- 


rata, 1941) u kojem se izrugao 
grotesknom liku fašističkog dik- 
tatora i višem društvu, pa je 
knjiga bila zabranjena, i Agostino 
(1944), kraći roman, gdje toplo 
prikazuje psihologiju puberteta, 
krize i sazrijevanja jednog dje- 
čaka. Nakon rata M. je još plod- 
niji. Rimljanka (La romana, 
1947) je opsežan roman o mladoj 
djevojci iz puka, koja poslije 
prvih ljubavnih iskustava, potak- 
nuta bijedom i nezdravom dru- 
štvenom sredinom, postaje blud- 
nica, stječe mučna životna isku- 
stva, osjeti veličinu i patnju istin- 
ske ljubavi i na kraju se izmi- 
ruje sa životom u očekivanju 
djeteta, kojemu je otac — zloči- 
nac. Ispričana u prvom licu, 
sudbina Rimljanke ne odražava 
samo  društveno-moralnu sliku 
fašističke Italije, već i piščev po- 
kušaj da odgovori na bitna pita- 
nja o smislu ljudskog postojanja. 
Konformist iz istoimenog roma- 
na (I! conformista, 1951) tipičan 
je predstavnik Moravijina svijeta, 
ništavan slabić s perverznim i 
zločinačkim sklonostima u službi 
fašističkog režima. I ostali nje- 
govi romani (Neposluh — La 
disubbidienza, 1948; Supružanska 
ljubav — L'amore  coniugale, 
1949; Prezir — Il disprezzo, 1954) 
doživjeli su velik uspjeh u svi- 
jetu. Osobitu vrijednost imaju 
majstorski komponirane, kraće 
Rimske priče (Racconti romani, 
1954) 1 Nove rimske priče (Nuovi 
racconti romani, 1959), iz života 
talijanskoga glavnog grada, u 
kojima su prikazani s oštrinom 
promatrača i humanom simpati- 
jom isječci iz različitih ljudskih 
sudbina. U Čočari (La ciociara, 
1957) dao je realističku sliku Ita- 


MORAVIA 


lije u ratnim danima, kakva se 
odrazila u bolnoj drami priproste 
žene i njezine silovane kćerke. U 
drami Beatrice Cenci (1955) ta- 
kođer obrađuje problem uzajam- 
ne veze nedužnosti i krivnje. 
Roman Dosada (La noia, 1960) 
zbiva se u slikarskom ambijentu, 
a tema mu je unutarnja praznina 
suvremenog čovjeka koji ne uspi- 
jeva premostiti jaz što ga dijeli 
od drugih ljudi, od predmeta i 
od života uopće. Roman-esej Pa- 
žnja (L'attenzione, 1965) napisan 
je u obliku dnevnika nekog no- 
vinara što uporno pokušava fik- 
sirati »neautentični« i u biti re- 
zigniran odnos prema vanjskom, 
besmislenom svijetu, a istovre- 
meno bilježi nastajanje svog 
romana, što bi mu trebalo vratiti 


izgubljeni doživljaj stvarnosti. 
Novim zbirkama kratkih pripo- 
vijedaka Automat  (L'automa, 


1963) i Jedna stvar je jedna stvar 
(Una cosa & una cosa, 1967), u 
kojima je uobličio aktualne poj- 
move automatizma i nemoći ko- 
municiranja u otuđenoj svijesti, 
M. je potvrdio svoju otvorenost 
prema strujanjima suvremene 
kulture i filozofije, ali nije po- 
novio uspjeh ranijih pripovije- 
daka. Sličnom problematikom 
nadahnuta su i njegova najno- 
vija scenska djela (npr. Svijet je 
ono što jest — Il mondo # quello 
che &, 1966). Dojmove o Sovjet- 
skom Savezu i Indiji objavio 
je u knjigama Mjesec dana u 
SSSR-u (Un mese in Urss, 1958) 
i Mišljenje o Indiji (Un'idea 
dell'India, 1962), a članke o knji- 
ževnosti u zbirci Čovjek kao cilj 
i drugi eseji (L'uomo come fine 
e altri saggi, 1964). O _suvreme- 
nim društvenim i moralnim pro- 

MORICZ 
MORIKE 


blemima piše kao publicist i 
urednik časopisa »Nuovi argo- 
menti« (»Novi razlozi«, od 1953). 


Ravnodušni ljudi (D. Dujšin), Zagreb 1932; 
Konformist (N. Stipčević), Novi Sad 1953; 
Ravnodušni ljudi (V. Bakotić Mijušković), 
Beograd 1954; Rimljanka (M. Ilić-Agapova), 
Subotica 1956; Agostino (B. Marinković- 
Rakić), Zagreb 1957; Prezir (B. Rakić), 
Cetinje 1958; Čočara (B. Lukić), Rijeka 
1958, 1960, 1962; Rimske priče (B. Rakić), 
Sarajevo 1958; Beograd 1964; Maskarađa. 
Bračna ljubav (J. Stojanović), Subotica 
1959; Nove rimske priče (B. Lukić), Rijeka 
1960; Dosada (B. Lukić), Rijeka 1961; 
Promašene ambicije (M. Bruneti), Beo- 
grad 1963; Automat (B. Lukić), Rijeka 
1964; Sabrana djela, Rijeka 1964, 1965, 
1966; O Indiji (M. Kujundžić), Subotica 
1965; Svetlosti Rima i druge nove rimske 
priče (M. Kujundžić), Sarajevo 1965; Ži- 
vot je igra i druge nove rimske priče (M. 
Kujundžić), Sarajevo 1965; Pažnja (B. Lu- 
kić), Rijeka 1965. 


fč-mz 


MORICZ Zsigmond (Mo- 
ric Žigmond, 1879—1942), mađar- 
ski pripovjedač, najistaknutiji 
predstavnik naturalističke struje 
u Mađarskoj. Počeo je kao su- 
radnik književnog časopisa »Ny- 
ugat« (»Zapad«). Opću pažnju 
izaziva majstorskom novelom Se- 
dam novčića (H#&t krajcdr, 1908). 
U brojnim romanima (npr. Iza 
božjih leđa — Az Isten hdta mo. 
gott, 1911; Siroče — Arvaldnyok, 
1914; Budi dobar sve do smrti — 
Legy jć mindhdlalig, 1922; Sretan 
čovjek — A boldog ember, 1930) 
prikazuje sivu svagdašnjost do- 
maćeg sela i malograđanskog ži- 
vota ističući jezikom naturalista 
individualne tragedije izazvane 
nagonima, pohotom i porocima. 
Na području povijesnog romana 
okušao se velikom  trilogijom 
Erdely (1922—35); u tom djelu 
uspio je ocrtati društvene prilike 
i atmosferu graničnih pokrajina 
(Erdelja) u 17. st. Kao drama- 

tičar obrađivao je uglavnom svo- 
je pripovjedačke radove. 

Sedam krajcara (V. P.), Zagreb 1930; 
Kasna ljubav (T. D.), Zagreb 1932; Za 
Božjim leđima (Z. Vernić), Zagreb 1934; 
Sandor Roža (M. Maletin), Zagreb 1948; 
Budi dobar sve đo smrti (M. Matetin), 
Novi Sad 1950; Rođaci (L. Dmitrijev i D. 
Grujić), Novi Sad 1963, 


VzZ 
MORIJAK > Mauriac 


MORIKE, Eduard (Edu- 
art Merike, 1804—1875), njemački 
pjesnik, tipičan predstavnik lir- 
ske poezije u doba tzv. biderma- 
jer-kulture (v. Grillparzer). Nje- 
gov je proćućen lirski stil (Pje- 
sme — Gedichte, 1838) osobna 
sinteza romantičke slikovitosti, 
klasicističke  discipliniranosti u 
formi i nježne prostodušnosti 
narodne pjesme. Produhovljena 
erotika, sjetno ili idiličko slika- 
nje pitomoga domaćeg krajolika, 
estetsko doživljavanje antičke 
kulture — sve je to u Morikea 
prožeto osjećajem osame, koja 
je izraz bijega pred životom i 
povlačenja u skrovitost duše i 
intimnih proživljavanja. (M. je 
živio povučeno kao seoski pastor, 
poslije kao nastavnik književno- 
sti u Stuttgartu i manjim gra- 
dovima.) Balade s motivima iz 
pučke mitologije svjedoče o buj- 
noj mašti pjesnikovoj, a osva- 
jaju, kao i svi njegovi stihovi, 
osebujnom zvukovnom karakte- 
rizacijom, čarobnom snagom ili 
mekoćom jezične muzike. Izra- 
zita je stilska značajka i pjesni- 
kova moć da svakoj slici i sva- 
kom motivu dade individualnu 
dubinu, da ih uzdigne do sim- 
bola. S romanom Slikar Nolten 
(Maler Nolten, 1832), kojim na- 


stavlja romantičku tradiciju, i 
sam nije bio zadovoljan; novu, 
prerađenu redakciju nije uspio 
dovršiti. Od pripovijetki ističe se 
Mozart na putovanju u Prag 
(Mozart auf der Reise nach Prag, 
1856); u tom djelu brušenom pro- 
zom priča o epizodi iz kompozi- 
torova života, u kojem je stva- 
ralačka radost zasjenjena bolnom 
tragikom. 

Mozart na putu u Prag (J. Šamšalović), 
Zagreb 1952; Antologija svjetske lirike, 
Zagreb 1956, 1965; Mocartovo putovanje u 
Prag (M. Lalić), Beograd 1962; Njemački 
pripovjedači 19. stoljeća, 11, Zagreb 1965. 


x 


vz 


MORSZTYN, Jan And. 
rzej (Jan Andžej Morštin, oko 
1613—1693), poljski pjesnik. Ari- 
stokratskog roda, diplomat, veliki 
dvorski ključar, kasnije tajnik 
Luja XIV, posljednje godine ži- 
vota proveo je u Francuskoj kao 
politički izbjeglica. M. je najpo- 
znatiji, a vjerojatno i najvredniji 
pjesnik bogate poljske barokne 
poezije. Premda je pjesme pisao 
sporadično, od prilike do prilike, 
više kao dvoranin i otmjeni udva- 
rač nego po nuždi vlastite po- 
trebe i htijenja, ostavio je dvije 
rukopisne zbirke (Kanikuta albo 
Psia gwiazda — Kanikula ili zvi- 
ježđe Pas, nastala 1647, objav- 
ljena 1844, 1 Lutnia — Lutnja, 
nastala 1661, objavljena 1875), 
koje su mu donijele slavu jednog 
od najvećih poljskih pjesničkih 
virtuoza. U njegovoj poeziji pre- 
viadava ton udvaranja i povjera- 
vanja, ton i stil okretne, duho- 
vite, domišljate i dopadljive lju- 
bavne igre u kojoj se intimna 
lirska iskrenost isprepleće s pot- 
punim repertoarom barokne pje- 


MORSZTYN 
MROŽEK 


sničke konvencije. Ta je poezija 
svojevrsna škola ljubavi u kojoj 
svaki osjećaj ima svoju protu- 
težu, tj. nije apsolutan; to je 
poezija distance i posrednosti s 
ustaljenom baroknom metafori- 
kom (oči-vatra, čelo-ogledalo, ko- 
sa-zlato, zub-biser, piit-mlijeko, 
usta-koralj, jagodice-purpur), s 
homerskim poredbama kao če- 
stim  kompozicijskim načelom, 
poezija = kontrasta — (»plamteći 
mraz, ledeni oganj«) s karakte- 
rističnom opozicijom čovjek — 
priroda. Dvorski se život doživ- 
ljava nestvarno kao idila, kao 
Arkadija, u kojoj život ceremo- 
nijalnim bogatstvom i raznoliko- 
šću svojih oblika potiskuje soci- 
jalne sadržaje. U kratkim preda- 
sima između erotike i anakre- 
ontike M. je napisao i pokoju 
pjesmu na druge teme, npr. o 
nevoljama poklisarskog života, a 
kongenijalno je preveo između 
ostalog i Corneilleeva (v.) Ciđa. 


zm 


MROŽEK, Slawomir (Sla- 
vomir Mrožek, 1930), poljski dra- 
matičar i pripovjedač. Dosad je 
objavio nekoliko knjiga novela, 
Slon (Stoti, 1957), Svadba u Ato- 
micama (Wesele_ w Atomicach, 
1959), Kiša (Deszcz), i desetak 
scenskih tekstova: Muka  Pio- 
tra Oheva (Meczenstwo Piotra 
Ohev'a, 1959, Tukac  (Indyk, 
1960), Strip-tease (1961), Na pu- 
čini (Na petnvm morzu, 1961), 
Karol (1961), Zabava (Zabawa, 
1962), Čarobna noć (Czarowna 
noc, 1963), Poručnikova smrt 
(Smierć porucznika, 1963), Tango 
(1964). Svojim je djelom nastavio 
tradiciju poljske avangardne knji- 

MUIS 


ževnosti 20. st. koju su izgradili 
Stanislaw Ignacy Witkiewicz i 
Witold Gombrowicz (v.). Ne uno- 
seći u formalnom smislu mnogo 
nova u tu tradiciju, M. ju je obo- 
gatio novim iskustvenim i spo- 
znajnim sadržajima. U književ- 
nost ulazi u znaku popularne 
krilatice »nema naivnih«: sve što 
se važno moglo dogoditi u knji- 
ževnosti i u životu, dogodilo se, 
sve što se moglo iskusiti i poku- 
šati — iskusilo se i pokušalo. 
Tipološko obilježje njegovih li- 
kova i njegova svijeta moglo bi 
se svesti na nekoliko temeljnih 
crta: ti se likovi ničemu ne čude, 
ali nisu ravnodušni; o svemu su 
svestrano, ali najčešće i površno 
obaviješteni; ne plaše se onoga 
što se događa ili što bi im se 
moglo desiti, ali se užasavaju 
zbog nedogađanja; za njih je 
život bukvalno isto što i Kkreta- 
nje; njihov svijet ne postoji, on 
biva, on se događa; to je svijet 
ljudskog mravinjaka i masovne 
kulture, konzumentski i preži- 
vački, a ne stvaralački; oni ne- 
maju iluzija o svrsishodnosti tog 
svijeta, ali nisu ni kratkovidni 
utilitaristi, doživljavaju život u 
čitavoj skali njegovih oblika, ali 
im je skala njihovih vrijednosti 
posve nepoznata; oni ne biraju, 
oni troše, oni bujno vegetiraju; 
najjači je zakon tog svijeta iner- 
cija, a najrazvijenija osobina 
njegovih likova — prilagodljivost; 
taj svijet ne napreduje nego se 
mijenja poput dječjeg kaleido- 
skopa u stalno nove kombinacije 
u nizu koji ide od banalne dage- 
rotipije, preko grotesknih odnosa 
do krajnje fantastičnosti. U tom 
se svijetu ne mijenjaju pojavni 
oblici nego njihove kombinacije, 

što Mrožeku omogućuje da ga 
istovremeno učini maksimalno 
stvarnim i nestvarnim, sposob- 
nim da se svojom mimetičnošću 
široko i čvrsto naslanja na realni 
svijet današnjih Poljaka, ali i 
da se stvaralačkim, artističkim, 
dakle umjetnim, neprirodnim 
kombinacijama odvoji od stvar- 
nosti i dosegne razinu čiste ima- 
ginacije. Živošću mašte, formal- 
nom logičnošću svoje stvaralačke 
kombinatorike i racionalnom ko- 
rektnošću opisa M. je u svojim 
najboljim trenucima dao dosađ 
nekoliko antologijskih pripovje- 
daka, npr. Kronika opsjednutog 
grada, i dramskih tekstova (Za- 
bava, Tango). U razvoju njegova 
djela naslućuje se uzlazna linija 
sve dubljeg uranjanja i saživlja- 
vanja sa specifičnošću poljske ži- 
votne i književne pojavnosti, sve 
intimnijeg povezivanja s tradici- 
jama poljskog svijeta. 

zm 


MUBERJ —> Moberg 


MUIS, Abdul _— (1886— 
—1959), indonezijski pripovjedač. 
Rođen na zapadnoj Sumatri, 
pisao je malajskim književnim 
jezikom. Njegov najpoznatiji ro- 
man, Krivi odgoj (Salah asuhan, 
1928), objavila je kolonijalna 
naklada »Balai pustaka« (v. Ru- 
sli), no tek pošto je »uljepšao« 
lik evropske junakinje ljubavne 
priče u kojoj se mladi Indone- 
žanin uzalud opire rasnoj nejed- 
nakosti. Iako je junak porije- 
klom sa Sumatre, radnja se od- 
vija uglavnom na Javi, što je bio 
korak naprijed u odnosu na re- 
gionalni roman M. Ruslija. No 


to nije jedina novost te reali- 
stičke i kritičke slike života u 
Indoneziji u razdoblju između 
dva rata. Poruka romana gorka 
je i realna (nužno je prihvatiti 
evropski odgoj no bez iluzija i 
brzopletih = odricanja — domaće 
tradicije), a opis likova i situa- 
cija produbljen i uvjerljiv. Osuda 
rasne podjele među ljudima, čak 
i nakon službenog dotjerivanja 
knjige, precizna je i stroga, a 
nesreća bijele žene i domaćeg 
sina, kojih se svi klone zbog nji- 
hove nekonvencionalne veze, du- 
boko se doimlje. U romanima 
Surapati (1951) i Robert, sin Su- 
rapatija (Robert, anak Surapati, 
1953) prikazao je sudbinu boraca 
za slobodu. Napisao je i modernu 
obradu nekih klasičnih djela 
malajske književnosti (Priča _ o 
Bahtijaru — Hikajat Bachtiar; 
Priča o Morđehaju — Hikajat 
Morđehai; Sabai nan Aluih i dr.). 

MULTATULI (Multatuli, 
1820—1887), nizozemski pripovje- 
dač, napustio svoje pravo ime, 
Eduard Douwes Dekker, i zami- 
jenio ga rječitim pseudonimom 
Multatuli (lat. znači: mnogo sam 
pretrpio). M. je bez sumnje naj- 
zanimljiviji i najznačajniji pisac 
nizozemske književnosti u drugoj 
polovici 19. st. U književni život 
ulazi u zrelim godinama, nakon 
dugogodišnjeg službovanja u Ni- 
zozemskoj Indiji, gdje se kao 
vladin činovnik uporno, ali uza- 
ludno zauzimao za socijalnu 
pravdu u kolonijama. Vrativši se 
ogorčen u Evropu, piše roman 
o svom dvojniku Maksu Have- 


MULTATULI 


laaru, kojim javno optužuje ne- 
čovječni postupak  holandskih 
vlasti u kolonijama i satirički 
se izruguje građanskoj klasi, 
koja u zemlji bezbrižno trguje 
kolonijalnom robom. Pojava tog 
romana, kojega potpun naslov 
glasi Max Havelaar ili Nizozem- 
ska trgovačka kompanija prodaje 
na dražbi kavu (Max Havelaar of 
De Koffie-veilingen der nedđer- 
landsche  Haandelmaatschappij, 
1860), prekretnica je u holand- 
skoj književnosti. M. postiže sna- 
žan dojam raznovrsnošću stilskih 
postupaka, tj. on izmjenjuje bi- 
blijskoretoričke elemente pripo- 
vijedanja s običnim govorom, 
apstraktna rasuđivanja s gradi- 
vom iz stvarnog života. U svojim 
djelima, koja je s obzirom na 
književne rodove katkada teško 
klasificirati, M. često zastranjuje 
od glavnog toka radnje, umećući 
u nju razne dosjetke, stihove, pa 
i cijele priče. Tako se u Maksu 
Havelaaru naročito ističe tragič- 
na ljubavna pripovijest iz javan- 
skog života o Saidji i Adindi, 
ispričana klasičnom  jednostav- 
nošću. Od ostalih djela najzna- 
čajnije su svakako njegove Ideje 
(Idečn, 1862—67), koje izdaje u 
sedam svezaka; one imaiu oblik 
zbornika, jer je M. u njima sa- 
kupio velik broj parabola, eseja, 
aforizama i priča. U istom djelu, 
po poglavljima, objavljivao je 
nedovršen autobiografski roman, 
koji je kasnije izdala njegova 
udovica pod naslovom Priča Wou- 
tertje Pietersea (De Geschieđenis 
van Woutertje Pieterse, 1890), i 
čak je uklopio jedan kazališni 
komad, reformatorsku studiju o 
savršenom vladaru, Škola za vla- 
dare (Vorstenschool, 1872). 

MURASAKI ŠIKIBU 
MURDOCH 


Parabole, Zagreb 1920; Maks Havelaar 
ili Nizozemska trgovačka kompanija pro- 
daje na dražbi kavu (I. Hergešić), Za- 
greb 1946. 

bkk 


MURASAKI šIKIBU (oko 
1010), japanska spisateljica, naj- 
značajniji predstavnik japanskog 
romana. Rodila se u plemićkoj 
obitelji i stekla izvrsno obrazo- 
vanje. Obudovjevši, napisala je 
velik roman Priča o kraljeviću 
Gendži (Gendži monogatari). U 
tom golemom djelu o doživlja- 
jima kraljevića Gendži i njegova 
sina, uglavnom ljubavnim pusto- 
lovinama, potanko se opisuje naj- 
više japansko društvo i život na 
dvoru. Potpuno moralno rasulo 
prikazano je bez suzdržavanja i 
uljepšavanja. Japanskom  proz- 
nom stilu dala je M. klasičan 
oblik. Njezine razgranate, a ipak 
jasne rečenice svjedoče o veli- 
kom stilskom umijeću. U posljed- 
njem razdoblju života, koje je 
provela kao dvorska dama, napi- 
sala je svoje uspomene u djelu 
Dnevnik Murasaki Šikibu (Mura- 
saki Šikibu Nikki). T taj knji- 
ževno_ mnogo manje dotierani 
proizvod niezina pera ubraja se 
među najbolja djela klasične ja- 
panske proze. 


Gendži (S. ić), Beograd 1955. 


MURDOCH, Iris (Ajris 
Merdok, 1919), engleska književ- 
nica. Kad je 1954. objavila prvi 
roman, Pod mrežom (Under the 
Net), kritičari su je svrstali me- 
đu »gnjevne mlade ljude« zajed- 
no s Kingsleyjem Amisom (v.) 
i Johnom Wainom, koji su nešto 
prije nje objavili svoje prve ro- 

mane. Tim je romanima zajed- 
nička labava, pikareskna forma, 
a slični su im i junaci, mladi 
intelektualci koji poput nekada- 
šnjih pikara i dobroćudnih lupe- 
ža lutaju tražeći mjesto u dru- 
štvu. U njenim kasnijim roma- 
nima mitski i simbolički motivi 
sve više prevladavaju nad reali- 
stičkim pristupom. Ona sve ma- 
nje pažnje posvećuje odnosu čo- 
vjeka prema društvu, koncentri- 
rajući se na probleme njegove 
psihe, napose njezinih iracional- 
nih slojeva. Pomoću mita i sim- 
bola kao da se želi vratiti snažni- 
jim, primitivnijim životnim toko- 
vima i intenzivnijem doživljava- 
nju svijeta. Njezini su likovi ili 
razumni i civilizirani, pa im je 
senzibilitet oslabljen, ili obdareni 
intuicijom i nekom gotovo ma 
gičnom snagom koja najčešće 
potječe iz bliskog dodira s pri- 
rodom. Možda joj je najcjelovi- 
tiji roman Zvono (The Bell, 
1958), u kojem uz humor i fan- 
tastiku nalazimo i ozbiljan napor 
da se ispitaju mogućnosti ljud- 
skog ispunjenja pomoću društve- 
ne i religiozne angažiranosti kao 
i osobnih odnosa. Vrlo je popu- 
laran roman Odsječena glava (A 
Severed Head, 1961), koji se mo- 
že interpretirati kao suvremena 
verzija engleske komedije iz do- 
ba restauracije, kao satira na 
više društvene krugove koji se 
u dokolici zanimaju kulturom, 
ili kao farsa o ljubavi i braku, 
dok je autorica djelu, čini se, 
željela dati i mitski okvir. U po- 
sljednjim djelima (npr. Jednorog 
— The Unicorn, 1963, i Talijanka 
— The Italian Girl, 1964) prepu- 
stila se fantastičnoj igri nejasnih 
i nedovoljno povezanih simbola 


te nije dosegla ozbiljnost i for- 
malni sklad svojih ranijih djela. 


TA od peska (J. Stojanović), Beograd 
59, 
sb 


MUSIL, Robert (Robert 
Muzil, 1880—1942), austrijski pri- 
povjedač i esejist. Svestrano na- 
daren intelektualac (inženjer i 
doktor filozofije) poslije počet- 
nih uspjeha potpuno se priklanja 
književnosti, no u doba između 
dva rata, kad stvara i izdaje svo- 
je glavno djelo, ne nalazi puta k 
čitalačkoj publici, pa umire za- 
boravljen u Švicarskoj, kamo je 
emigrirao pred nacističkim nasi- 
ljem. Počeo je romanom Stran- 
putice pitomca  Torlessa (Die 
Verwirrungen des Zoglings Tor- 
lef, 1906), u kojem je neobičnom 
snagom zahvatio atmosferu pred- 
ratnih učilišta i internata, stav- 
ljajući u središte radnje erotič- 
ke stranputice mladih ljudi sape- 
tih lažnim odgojem. Životno mu 
je djelo nedovršen roman Čo- 
Vjek bez svojstava (Der _ Mann 
ohne  _Eigenschaften,  1930—43), 
golem epski prikaz građanske 
kulture u predvečerje prvoga 
svjetskog rata. Poprište uglav- 
nom neznatnih zbivanja je drža- 
va »Kakanija«, zapravo cesaro- 
“kraljevska Austrougarska, a rad- 
nju pokreće niz bezglavih spletki 
u krugovima dvorske birokracije. 
Težište je, međutim, na psiholo- 
škim razmatranjima o liku glav- 
nog »junaka«, kolebljivog skep- 
tika koji, racionalno raščlanjuju- 
ći svaku pojavu, sudi o svemu 
relativistički te obuzet stalnom 
sumnjom doživljava život kao 
beskrajnu obmanu. Temeljni ton 


MUSIL 
MUSSET 


daje djelu jetka ironija pripovje- 
dačeva, koje se oštrica osjeća 
naročito u nizu satiričkih i psi- 
holoških prikaza likova iz viso- 
kog društva. Po obilju esejistič- 
kih razmatranja s područja kul- 
turne povijesti taj roman jasno 
svjedoči o prodoru intelektualiz- 
ma u analitički roman 20. st. Mu- 
silovo je djelo poslije 1945. nena- 
dano izazvalo opću pažnju, pa ga 
danas i izvan njemačkog jezičnog 
područja svrstavaju u red naj- 
značajnijih epskih ostvarenja na- 
šeg vremena. 

Tri žene (B. Begović), Zagreb 1954; Po- 
metnje mladog Terlesa (Đ. Katić), Beo- 
grad 1963; Suvremena njemačka novela 


(D. Perković), Zagreb 1966; Čovjek bez 
svojstava (Z. Gorjan), Rijeka 1967. 

MUSSET, Alfred de (Al- 
fre d Mise, 1810—1857), francu- 
ski romantičarski liričar i drama- 
tičar. Čist, nepatvoren pjesnik 
ljudskog srca, nije se angažirao 
proročki, politički ili filozofski 
kao Hugo (v.), Lamartine (v.) ili 
Vigny (v.), no ipak nije izbjegao 
tjeskobama i skepticizmu svog 
vremena, o kojima je neposred- 
no progovorio u autobiografskom 
djelu Ispovijest djeteta svoga 
stoljeća (La Confession d'un en- 
jant du siecle, 1836). Izrazit 
predstavnik mladog građanskog 
pokoljenja oko tridesetih godina 
19. st., ubrzo je napustio svoje 
borbene suvremenike i niihove 
kružoke, pretpostavivši im bri- 
ljantne salone i otmjenu raspu- 
štenost mladih bogataša. Volio 
je mondeni uspjeh i ljubavnu a- 
vanturu više od društvene anga- 
žiranosti, čar duhovite kozerije i 
hirovita sanjarenja više od žesto- 
ke političke tirade. Zahtjevima 


507 


MUTANABBI 


novog romantizma, koji veliča 
društvenu misiju pjesnika, su- 
protstavio je estetiku prvotnog 
romantizma, po kojemu poezija 
treba da bude iskren izraz egzal- 
tirane pjesnikove osjećajnosti. 
Usprkos tome Mussetovo je dje- 
lo odraz protivurječja karakteri- 
stičnih za njegovu generaciju: 
sladostrasno uživanje u životu i 
čisti strastveni zanosi završavaju 
razočaranjem i bezvoljnošću u 
društvu, kojeg su ideali i ideolo- 
gija postali isprazni. — Njegov 
je teatar lirski, neobično bogat 
vrstama i tonovima, oslobođen 
stega dramskih pravila, pisan vi- 
še za lično uživanje negoli za 
prikazivanje na sceni. Drame 
Marijanini hirovi (Les Caprices 
de Marianne, 1833) i Ne šali se 
s ljubavlju (On ne badine pas 
avec l'amour, 1834) plediraju za 
ozbiljnost i čistoću ljudskih od- 
nosa u ljubavi. U objema je pi- 
sac postigao besprijekornu rav- 
notežu oprečnih elemenata: izo- 
pačenosti i plemenite strasti u 
prvoj, burlesknog i tragičnog to- 
na u drugoj. U drami Lorenzac- 
cio (1835), snažnoj i zbijenoj, 
glavni je junak obilježen pišče- 
vom dubokom opsesijom: mo- 
ralnim porokom koji izopačuje 
srce i volju. M. je pisao komedi- 
je savršeno zaokružene forme, 
svježe i delikatne mašte, draže- 
sne mješavine šale, patosa i osje- 
ćajnosti, kao što su Svijećnjak 
(Le Chandelier), Ne kuni se ni 
za šta (Il ne faut jurer de rien), 
Hir (Un Caprice) i Fantasio. 
Kao pjesnik predstavio se zbir- 
kom Španjolske i talijanske pri- 
če (Les Contes d'Espagne et 
d'Italie, 1830), koje majstorskom 
dikcijom i egzotičnim motivima 

podsjećaju na Hugoa (v.). Tek 
poslije nesretne ljubavi sa G. 
Sand (v.) M. doseže svoj najči- 
stiji lirski izraz. Četiri poeme, 
Noći (Les Nuits, 1835—37), pje- 
vaju o patnjama ostavljena lju- 
bavnika, koje se u razgovoru s 
dvojnikom (Decembarska noć) 
uzdižu do halucinantne vizije 
ljudskog bola. Intenzitetom osje- 
ćaja, jednostavnošću stila, ne- 
posrednošću usporedbe Noći su, 
usprkos nekim danas zastarjelim 
metaforama, najiskrenija ljubav- 
na lirika francuskog romantiz- 
ma. U posljednjim pjesmama: 
Nada u Boga (L'Espoir en Dieu, 
1838), Tuga (Tristesse, 1840), 
Uspomena (Souvenir, 1841) za- 
dahtali ritam i gola jednostav- 
nost izraza odražavaju nepovrat- 
no propadanje pjesnikove lično- 
sti. 

Francuska lirika, Zagreb 1941; Ispovijest 
djeteta svojega vijeka (I. Šubarić), Za- 
greb 1954; Iz francuske lirike (V. Ko- 
šutić), Beograd 1955; Antologija svjetske 


lirike, Zagreb 1956, 1965; Dvije ljubavnica 
(M. Karaulac), Sarajevo 1957. 

MUTANABBI (Abu'l Taj- 
jib Ahmad ibn Husajn al Muta- 
nabbi, 905—965), najznačajniji 
arapski pjesnik klasičnog razdo- 
blja. Pjeva u duhu narodne arap- 
ske tradicije. Oblike stare bedu- 
inske poezije (v. Abu Nuvas) raz- 
vio je do krajnje izvještačenosti. 
Pjevao je kaside, pjesme od 25 
do 100 dugih stihova s cezurom 
i srokom. No oblik kaside ne za- 
hvaća samo ono što se u poeziji 
obično smatra formalnim  ele- 
mentima. U njoj se u stalnom 
redu moraju nizati određene te- 
me karakteristične za beduinsku 


poeziju. Kasida počinje opisom 
napuštena logorišta, nad kojim 
pjesnik tuguje za danima što ih 
je s dragom tu proveo. Slijedi 
opis drage, pa iznošenje muka 
što ih je pjesnik podnio na te- 
škom putu do tog mjesta. Na to 
se nadovezuje opis i pohvala de- 
ve, pa pohvala vlastitog plemena 
i pogrda neprijatelja, slava vla- 
dara i pogrda njegova neprijate- 
lja. Bujnim krasnorječjem svo- 
jih kasida M. gotovo isključivo 


NABOKOV 
NACUME SOSEKI 


slavi vladara. Oblici nikli iz pri- 
mitivne poezije stočarskih noma- 
da postali su praznom igrom u 
ustima dvorskog pjesnika. Takve 
pjesme mogu, dakako, postići vi- 
sok stupanj virtuoznosti, ali nam 
ostaju strane i nepristupačne, 
iako predstavljaju formalni vrhu- 
nac u razvoju arapske lirike. 


Antologija svjetske lirike, Zagreb 1956, 1965. 
rk 

NABOKOV, Vladimir (Vla- 
dimir Nabokov, 1899), američki 
književnik. Ruski emigrant, stu- 
dirao je u Engleskoj, živio u Nje- 
mačkoj i Francuskoj do 1940, ka- 
da je doselio u SAD. Prije rata 
napisao je više romana na rus- 
kom jeziku, ali se pročuo tek 
djelima na engleskome (Zbiljski 
život Sebastiana Knighta — The 
Real Life of Sebastian Knight, 
1941; Pnin, 1957. i dr.), a najviše 
romanom Lolita (1955). To je is- 
povijest sredovječnog čovjeka o 
seksualnoj strasti prema nedo- 
zreloj djevojčici, pisana naoko 
bez ikakvih moralnih obzira; za- 
pravo su junakov šaljivi ton, nje- 
govo do apsurda sračunato pona- 
šanje, poigravanje riječima, samo 
popratne pojave dubljeg procesa 
u kojemu postaje svjestan tragi- 
ke vlastitog cinizma. Nabokovlje- 
va vještina da kroz samosvjesno 
stanovište svojih junaka implicit- 
no analizira njihove slabosti, o- 


tupjelost i sljepilo (Blijeđda vatra 
— Pale Fire, 1962) čini ga virtuo- 
zom uske, ali rafinirane vrste su- 
vremene proze. Okretnost kojom 
se služi priučenim engleskim je- 
zikom podsjeća na Joyceovu (v.) 
virtuoznost; njegove bravure pri- 
donose višeznačnom tonu svake 
njegove knjige, ali su i izraz čis- 
ta stvaralačkog užitka. Nabokov. 
ljeva ljubav prema jezičnom me- 
diju proizvela je dosad najboga- 
tiji i najvjerniji prijevod Puški- 
nova (v.) Evgenija Onjegina na 
engleski jezik, popraćen opsež- 
nim i iscrpnim komentarima sve- 
strana filologa-umjetnika. 

iv 


NACUME SOSEKI (pra- 
vim imenom Nacume Kinnosuke, 
1867—1916), japanski pisac. U 
Engleskoj je stekao evropsko o- 
brazovanje. Djelovao je kao sve- 
učilišni nastavnik engleske knji- 
ževnosti, a poslije kao urednik 

NAGAI KAFU 
NALKOWSKA 


književnog časopisa. Književnu 
slavu stekao je romanom Ja sam 
mačka (Vaga hai va neko de aru, 
1905—06), u kojem je podvrgao 
kritici punoj humora život u u- 
čiteljskoj sredini. To je roman o 
ljudima kako ih vidi mačka. Iz- 
vrstan je i roman Mladi gospo- 
dar (Botčan, 1906). I to se djelo 
odlikuje jednostavnim humorom 
i ugodnim odsustvom svake osje- 
ćajne napetosti. No najbolji mu 
je roman Jastuk od trave (Ku- 
samakura, 1906). Napisao je 
mnogo proznih djela i nesumnji- 
vo je najznačajniji predstavnik 
realističkog pripovijedanja u no- 
vijoj japanskoj književnosti. 

Kokoro (M. Paut), Zagreb 1953; Nije 


kriva. samo Madona (orig. Boičan, D. 
Stojiljković), Beograd 1957. 
rk 


NAGAI KAFU (pravim i- 
menom N. Sokiči, 1879—1959), ja- 
panski književnik. Počeo je dje- 
lovati u vrijeme kada je japan- 
ska književnost stajala pod utje- 
cajem Zolina naturalizma. U po- 
govoru svog prvog značajnijeg 
djela, novele Cvijeće pakla (Jigo- 
ku no hana, 1902), u kome živim 
i slikovitim stilom prikazuje ras- 
pad jedne građanske obitelji, ka- 
že da svi ljudi imaju bestijalnu 
narav s niskim instinktima, a na 
književnicima je da proučavaju 
i opišu tu mračnu stranu ljud- 
skog života. Kasnije se njegov 
stav ublažuje. Poslije petogodiš- 
njeg boravka u inozemstvu objav- 
ljuje dva sveska dojmova, jedan 
posvećen Francuskoj, drugi Ame- 
rici. Knjige su doživjele velik us- 
pjeh, koliko zbog blistava stila i 
duhovitih opaski, toliko zbog o- 
pisa protkanih lirizmom. 1909. ob- 

javljuje roman Podrugljivi smi- 
jeh (Reišo) o mladom direktoru 
banke koji se dosađuje u životu. 
Da utuče vrijeme, pokušava os- 
novati društvance po uzoru na 
osam glasovitih veseljaka, Bakho- 
vih i Erosovih poklonika u japan- 
skom izdanju, iz jednog starog 
komičnog romana iz epohe Edo. 
1910. N. postaje profesor francus- 
ke književnosti na sveučilištu 
Kcio i pokreće književni ča. 
sopis. Ono što je u naturali- 
stičkoj fazi razvoja kritizirao 
postaje u njegovim sadašnjim 
djelima predmet morbidne lju- 
bavi kojom kao da je opči- 
njen. Gejše i kurtizane 19. st. 
u elegantnim kvartovima Edoa 
privlače njegov interes. U roma- 
nima i novelama iz razdoblja po- 
slije ostavke na dužnosti profeso- 
ra (1916) snagom invencije oživ- 
ljava senzualni i rafinirani svijet 
bogataša, sladostrasnika, gluma- 
ca i gejša. U toku rata i u posli- 
jeratnom razdoblju N. je šutio. 
Tri godine prije smrti objavio je 
roman Srce čovjeka (Otokogoko- 
ro), koji je u neku ruku njegova 
književna i sentimentalna auto- 
biografija, sažetak čitava stvara- 
laštva u toku dugog života. 

is 


NALKOWSKA, Zfia (Zof- 
ja Nalkovska, 1885—1954), polj- 
ska prozna i dramska spisatelji- 
ca. Izrasla je u atmosferi »Mlade 
Poljske« (»moderna«), ali je po- 
slije prvoga svjetskog rata nado- 
vezala na realističke tradicije. 
Moralne i psihološke probleme 
motivira socijalno. U romanu 
Ljubav Tereze Hennertove (Ro- 
mans Teresy Hennert, 1923) obli- 


kuje poslijeratno poljsko društ- 
vo, u Granici (1935) govori o Polj- 
skoj između dva rata, a u Život- 
nim čvorovima (Wezty zycia, 
1948—54) o zbivanjima prije god. 
1939. Zabrinuta je za sudbinu čo- 
vječanstva i odnose među narodi- 
ma (roman Choucas, 1927), obra- 
đuje sudbine zatvorenika (nove- 
le Zidovi svijeta — Sciany $wiata, 
1931), ističe moralnu problemati- 
ku (roman Zla ljubav — Niedobra 
mitosšć, 1928; drame: Dom žena — 
Dom kobiet, 1930; Dan njegova 
povratka — Dziefi jego powrotu, 
1931) i oblikuje pojedinosti iz ži- 
vota »prosječnih« ljudi (roman 
Kuća kraj livada — Dom nad ta 
kami, 1924). U novelističkom cik- 
lusu Medaliony (1946) pripovje- 
dači koji su proživjeli fašističke 
logore smrti jednostavnim jezi- 
kom i bez psihološko-analitičkog 
opisivanja sugestivno govore o 
svojim sudbinama. 


Zla ljubav (Z. Marković), Zagreb 1932; 


Medaljoni (J. Benešić), Zagreb 1948; Gra- 


nica (D. Perović), Subotica 1956. 


af 


NAM CAO (pravim ime- 
nom Tran huu Chi, 1917—1951), 
vijetnamski pripovjedač. Rodio se 
na selu i započeo kao siromašan 
seoski učitelj, pa je upoznao sa 
svih strana tegoban život malih 
ljudi. Njegov roman Chi Pheo u- 
živa glas najboljega realističkog 
djela o vijetnamskom seljaku. Tu 
je precizno i istančano analizirao 
odnose pojedinca i okrutnih za- 
kona feudalnih posjedničkih od- 
nosa. U romanu Spora _ smrt 
(Sohg mon, 1944) prikazao je ta- 
vorenje učitelja i njegovih kole- 
ga pod kolonijalnim režimom, o- 


NAM CAO 
NAR-DOS 


suđujući, s iskrenom indignaci- 
jom, gušenje slobodne misli i 
pravih ljudskih osjećaja. Od po- 
četka borio se aktivno u parti- 
zanskom ratu; uređivao je zatim 
ilegalne novine »Cuu-Quoc« (»Za 
spas domovine«) i, pošavši na o- 
kupirani Jug, bio je zarobljen i 
strijeljan. Pisao je i u posljed- 
njem razdoblju života, većinom 
publicističke članke i kraće pri- 
povijetke, izražavajući ljubav 
prema životu i povjerenje u re- 
volucionarno sazrijevanje ljudi 
(Par očiju — Ddi mat; Dnevnik 
u šumi — Nhdt ky o rung; Zgo- 
de s granice — Chuyćn bičn gidi 
i dr.). 

mz 


NAR-DOS (Nar-Dos, pra- 
vim imenom Mikael Hovhannis- 
jan, 1867—1933), armenski pripo- 
vjedač. Gotovo sav život proveo 
je u Tbilisiju, gdje je radio u re- 
dakcijama armenskih novina i ča- 
sopisa, pa je tako još bolje upoz- 
nao lice i naličje društva, buržo- 
aziju, inteligenciju, političare i si- 
rotinju. Uzori su mu bili ruski 
realisti, Dostojevski (v.) i Čehov 
(v.). U romanima i pripovijetka- 
ma dao je niz realističkih slika 
iz života, s osobitim smislom za 
psihološku analizu, pa ga smatra- 
ju utemeljiteljem armenskoga 
psihološkog romana. U prvim pri- 
povijetkama prikazivao je proti- 
vurječnosti u suvremenoj gra- 
đanskoj sredini, s toplom simpa- 
tijom za »male ljude« koje je u- 
poznao u mladosti (Naša četvrt 
— Mer tagh, 1889—98; obj. u knji- 
zi 1926). Slom buržoaske obitelji 
i propast mlade djevojke koju ta- 
kva sredina nije pripremila za 
okrutnu životnu borbu prikazao 

NARTI 


je u romanu Anna Sarojan (1888). 
Lik tipičnoga armenskog intelek- 
tualca s kraja 19. st. u središtu 
je romana Ubijeni golub (Span- 
vac aghavni, 1898, dramatiziran 
1906), a moralna i intelektualna 
poniženja školovanih građanskih 
kćeri, udatih za imućne no polu- 
pismene gazde, naslikao je u ro- 
manu Kći kućevlasnika (Tanti- 
rodž aghdžik, 1901). Borba (Paj- 
kar, 1911) sadrži prodornu anali- 
zu političkog života i predstavni- 
ka tzv. nordarske (konzervativ- 
ne) i tzv. mšakističke (liberalne) 
struje. Egoistički i šarlatanski 
»rodoljub« glavni je lik romana, 
dok je bezvoljni pesimist »junak« 
romana Smrt (Mah, 1912). Knji- 
ževna mu je djelatnost nakon 
1917. manje značajna (drama o 
ratnim godinama, nekoliko pri- 
povijedaka i nedovršen roman o 
radništvu). 


Jermenske novele (M. Breberina), Sara- 
jevo 1955. 
mz 


NARTI, osetinski narodni 
ep (Nartee, iron ademon epos). 
Pod tim naslovom objavljen je 
zbornik epskih pjesama u Južno- 
osetinskoj AO (1942). U Sjever- 
noosetinskoj ASSR izdan je sli- 
čan zbornik 1946. Time je uglav- 
nom zaključen gotovo stoljetan 
rad na prikupljanju drevnih ep- 
skih pjesama o legendarnim Nar- 
tima, koje su nastale između 8 — 
7.st.prijen.e.il3—14.st.n.e., 
još u rodovskom društvenom u- 
ređenju stepskih iranskih Alana, 
predaka današnjih Oseta. Narti 
su općenito veoma snažni i raz- 
boriti, plemeniti i hrabri borci, 
obdareni individualnim crtama 
(stari i mudri Uryzmag, čarobni 

svirač Acamaz, slobodoljubivi i 
silni Batradz, vješti Sozyrko). Po- 
sebno je zanimljiv lik nartske sa- 
vjetnice Satane, koja u svojim vr- 
linama premudre i autoritativne 
žene čuva uspomenu na nekadaš- 
nji matrijarhat. Svi oni žive, ra- 
duju se i trpe poput svoga naro- 
da, no najčešće se bore s broj- 
nim neprijateljima, čudovištima i 
divovima, a u tragičnom, nerav- 
nom boju, i s groznim nebeskim 
silama (što je odraz sukoba mno- 
goboštva s pobjedničkim kršćan- 
stvom). Jednostavnost pjesničkog 
jezika i kompozicije bitna je ka- 
rakteristika tih pjesama u koji- 
ma prevladava akcija nad opisi- 
ma i ukrasima, a odlikuje ih bo- 
gatstvo sižea i dinamičnost kraj- 
nje strogoga izraza. O Nartima 
pjevaju i drugi sjevernokavkaski 
narodi (Kabardinci, Adyhejci, 
Čerkezi, Abhasci), a njihovi pod- 
vizi i likovi dobro su poznati i u 
Zakavkazju. Kabardinske epske 
pjesme o Nartima, nadahnute ži- 
votom i borbom toga malog na- 
roda injegovom mnogobožačkom 
mitologijom, uglavnom su nasta- 
le davno prije 6. st., kada su Ka- 
bardinci primili kršćanstvo. Ob- 
javljene su 1940. (u potpunijem 
izdanju 1951). Mnogi junaci isti 
su ili slični onima iz osetinske e- 
pike (Sosruko, rođen iz kamena, 
i Satana, njegova majka-odgojite- 
ljica, Bataraz, Uazyrmes, Aša 
mez), a slična su također i njiho- 
va junačka i fantastična djela. 
Neke nartske legende podsjećaju 
na homersku epizodu o Polifemu 
(Odiseja) i u vezi su s mitom o 
Prometeju koji je bogovima oteo 
vatru i zato je prikovan o kav- 
kasku hrid (v. Hesiod, Eshil). 
mz 


NASREDDIN HOCA (Na- 
sredin hodža). Oko lika ovog do- 
sjetljiva turskog hodže, koji je 
vjerojatno povijesna ličnost, sku- 
pilo se s vremenom mnoštvo ša- 
ljivih priča i anegdota. Narod ih 
je neprekidno umnožavao, ali je 
Nasredin privukao i mnoge obra- 
zovane književnike, koji su se 
znali poigrati tim popularnim li- 
kom. Prema neprovjerenim poda- 
cima N. H. je živio između 1208. 
i 1284, školovao se kod čuvenih 
učitelja i kasnije živio u gradovi- 
ma Sivrihisar i Akšehir (gdje je 
i umro). U pričama, gdje je on 
glavni junak, nalazi se i dosta 
stranih motiva, tek naknadno do- 
vedenih u vezu s popularnim ho- 
džom. Njegova budalasta neskla- 
pnost i urođeno lukavstvo postali 
su klasičan izraz turskoga na- 
rodnog humora. Postoje brojne 
zbirke priča o Nasredinu u stiho- 
vima i u prozi, koje su snažno 
utjecale na narodne književnosti 
drugih balkanskih naroda, kod 
kojih je N. H. također vrlo popu- 
larna ličnost. 


i dosjetke (I. 


rk 


Nasrudin Hodža, priče 
Čaušević), Sarajevo 1952. 


NAVOJ, Nizamaddin Ali- 
šer (1441—1501), uzbečki pjesnik. 
Postigao je visoke političke poča- 
sti (bio je vezir sultana Huseina 
Bajkura koji mu je podario i ti- 
tulu emira), a kao državnik ista- 
knuo se brigom za podanike: o- 
kupljao je učenjake i umjetnike, 
podizao bolnice, učionice, javna 
kupatila i karavanseraje. Iako ni- 
je prvi pisac na narodnom jezi- 
ku, može se smatrati utemeljite- 
ljem nacionalne književnosti jer 

NASREDDIN HOCA 
NAVOJ 


je odlučno prekinuo s perzijskom 
tradicijom i najbolja djela pisao 
jezikom svoga naroda (čagataj- 
skim ili starouzbečkim). Između 
1483. i 1485. napisao je Pet poe- 
ma (Hamsa), što je poetski »od- 
govor« (»nazir«) istoimenom cik- 
lusu čuvenoga perzijskog pjesni- 
ka Nizamija (v.). Za darovita 
književnika takva konvencija ni- 
je značila oponašanje: uz saču- 
vana imena protagonista i neka 
svojstva fabule, novi su i nadah- 
nuće, i motivacija radnje, i ka- 
rakteri glavnih likova. Osobito 
mu je popularna velika poema 
u dvostihovima Farhad i Širin 
(Farhad va Širin — u Nizamija 
Hosrov i Širin, prema epizodi iz 
Šdahnamea, u kojoj je Firdusi, v., 
opjevao drevnu sasanidsku erot- 
sku legendu). To je zanosna pri- 
ča o nesretnoj ljubavi kinesko- 
-turkestanskoga carevića i armen- 
ske princeze koju nastoji silom 
zadobiti perzijski šah Hosrov II 
Parviz (590—628). Za razliku od 
spjeva koji mu je bio poticajem, 
tu je ljubavni roman pojedno- 
stavljen, no čuvstva su jednako 
snažna, a dubok je doživljaj in- 
dividualne ljubavi, prijateljstva i 
požrtvovanja. Naklonost prema 
znanosti i filozofiji, umjetnosti i 
umijećima, N. je projicirao u opi- 
su života i stradanja mladoga 
Farhada, koji posjećuje Grčku (u 
potrazi za drevnom mudrošću), 
Arabiju i Armeniju, a umire u 
perzijskoj tamnici pošto je dobio 
lažan glas o smrti voljene Širin. 
Veliko iskustvo koje obuhvaća 
sve životne pojave i visoku izra- 
žajnu kulturu pokazao je N. i u 
drugim spjevovima svoga ciklu- 
sa: Pomutnja pravednika (Hairat 
al-abror), kojem je građa filozof- 

NAZIM HIKMET RAN 
NEMCOVA 


sko-didaktična; Lajla i Madžnun 
(Laili va Madžnun), o tragičnoj 
ljubavi  istoimenoga arapskog 
pjesnika; Sedam planeta (Ssabai 
ssajjor), povijest Sasanida Bah- 
rama Gura; Aleksandrov zid 
(Ssađdi Iskandarij), o Aleksand- 
ru Makedonskom. Napisao je još 
jedan ep, Četiri divana (Čor de- 
von, 1487, tj. zbornika lirskih pje- 
sama koje su izraz raznih doba 
pjesnikova života) na narodnom 
i jedan »divan« na perzijskom je- 
ziku, kritičke, biografske i povi- 
jesne radove, i značajnu raspra- 
vu Prepirka dvaju jezika (Muho- 
kamatul lughatain, 1499). 

mz 


NAZIM HIKMET RAN 
(Nazim Hikmet Ran, 1902—1963), 
turski revolucionarni pjesnik. Ro- 
dio se u aristokratskoj solunskoj 
obitelji. Kao pitomac pomorske 
akademije sudjelovao je u revo- 
lucionarnoj akciji i zbog toga bio 
otpušten iz zavoda. Sudjelovao 
je u oslobodilačkom ratu 1918— 
—22. U godinama 1921—28. bo- 
ravi na školovanju u Sovjetskom 
Savezu. Po povratku u Tursku 
posvetio se revoluciji i zbog 
toga bio proganjan i zatvaran. 
Od 1951. živio je u Sovjetskom 
Savezu. Djela su mu sva nadah- 
nuta društvenom borbom. U nji- 
ma se ogleda evolucija od patriot- 
skog oduševljenja do revolucio- 
narnog zanosa. U svojim je pje- 
smama potpuno napustio tradi- 
cionalne metričke oblike i prvi 
je pokušao uvesti slobodan stih 
u tursku poeziju. Potpuno je us- 
pio ostvariti u toj tehnici istin- 
ske i stvarne pjesničke vrednote. 
Među njegovim djelima ističu se 

zbirke pjesama: 835 redaka (835 
satir, 1929), Džokonda i Sijan 
(1929), Naredna _ 3 (Varan 3, 
1930), Zašto se Benerdži htio ubi- 
ti (Benerci nicin kendisini GIdil- 
raii, 1932), Noćni telegram (Gece 
gelen telegraf, 1932), Pisma Ta 
rantu Babuu (Taranta Babuya 
mektuplar, 1935), Pjesma o šeihu 
Bedretinu Simavi, sinu kadije 
grada Simavne (Simavne kadisi 
ošlu seyh  Bedrettin — Destani, 
1936). Pisao je i drame, osobito 
u najnovijem razdoblju svoga 
stvaralaštva. Ističu se Priča o 
Turskoj (1952), Prvi dan prazni- 
ka (1953) i satirička komedija 
A je li postojao Ivan Ivanovič? 
(1956). 
Pjesme (D. Bojanić), Sarajevo 1951; Anto- 
logija svjetske lirike, Zagreb 1956, 1965 
rk 


NEMCOVA, Božena (Bo- 
žena Njemcova, 1820—1862), če- 
ška spisateljica. Uz K. H. Machu 
(v.) osnivač je češke realističke 
pripovjedačke proze. Spaja ro- 
mantičke doživljaje sa slikanjem 
realnoga seoskog života. Razvila 
je veliku društvenu djelatnost, 
boreći se za emancipaciju, obra- 
zovanje i književnu afirmaciju 
žene u društvu. Književno se od- 
gajala na narodnom pripovijeda- 
nju, i to je ostavilo dosta tra- 
gova u njezinoj prozi. Mnogo je 
proučavala narodni život i obi- 
čaje u raznim krajevima Češke 
i Slovačke. Zato joj se prve pri- 
povijetke vrlo malo razlikuju od 
narodnih, jedino je zaplet u nji- 
ma nešto složeniji. U Baruški 
(1853) pokušala je prikazati ži- 
vot seoske služavke u velegrad- 
skom ambijentu. Društveni pro- 


blemi ovdje su još nejasni, kao i 
u pripovijetkama Rozarka i Kar- 
la (obje 1855). Ali već 1856. N. 
izdaje Prigorsko selo (Pohorskdđ 
vesnice), gdje traži rješenje soci- 
jalnog pitanja, iako još uvijek na 
ponešto utopistički način. Iste 
godine izlaze i Siromašni ljuđi 
(Chudi lidć) s nizom realističkih 
slika. Socijalnom tendencijom is- 
tiče se pripovijetka U dvorcu i 
ispod dvorca (V zdmku a v pod- 
zdmči, 1856), dok sličica Društvo 
uz kavu (Kdvovd  společnost, 
1855) nosi u sebi jetku satiričku 
oštricu, uperenu na suvremeno 
društvo. Najpoznatije joj je dje- 
lo Bakica (Babička, 1855). Taj 
roman, pored niza »slika iz seo- 
skog života« — kako je N. nazva- 
la tu knjigu — i pored mnoštva 
autobiografskih zabilježaka, sa- 
drži u sebi harmoničan opis seo- 
skog života i težnju za humani- 
jim odnosima među ljudima. I- 
ako na prvi pogled data kao pje- 
snička slika idealiziranog seoskog 
života u sjevernoistočnoj Češkoj 
u prvoj polovici 19. st., Bakica 
ima čvrstu realističku podlogu. 
Pisana skladno, ona je svoju ži- 
votnost i vrijednost sačuvala sve 
do danas; doživjela je već preko 
300 izdanja i prevedena je na 
mnoge jezike. 

Babica (Lj. Marikova), Zagreb 1863; Draga 
Karla (A. Sandić), Novi Sad 1877; Izabra- 
ne pripovijesti narodne (A. Harambašić), 
Zagreb 1891; Pripovijesti (P. M. Rakoš), 
Sisak 1923; Bakica (Lj. Jonke), Zagreb 
1946, 1955; U dvorcu i ispod dvorca (S. 
Kršić), Sarajevo 1958; Put do sunca i dru- 


ge bajke (R. Krnta), Beograd 1961; Zla- 
tokosa djevojka (S. Kršić), Sarajevo 1962. 


bš 


NEMETH Laszil6 (Nemet 
Laslo, 1901), mađarski pripovje- 
dač, dramatičar i esejist. Po za- 


NEMETH 
NERIS 


nimanju liječnik, napustio je zva- 
nje i sasvim se posvetio književ- 
nom radu. Prihvativši ideje popu- 
lista, pisao je studije o problemi- 
ma mađarskog naroda i njegova 
položaja unutar evropskih knji- 
ževnopolitičkih okvira. U pripo- 
vjedačkoj prozi otkriva najtipič- 
nije aspekte života u zemlji. Zna- 
čajno je da njegova populistička 
ideologija ne poistovećuje seljaš- 
tvo s narodom, već izrasta iz u- 
vjerenja da treba pisati o naro- 
du uopće. U potrazi za tipskim 
reprezentantima naroda N. se u 
romanima najčešće zadržava na 
likovima iz malograđanske i gra- 
đanske sredine o kojima piše bez 
uljepšavanja i, služeći se često 
tehnikom pripovijedanja u pr- 
vom licu, otkriva njihove pod- 
svjesne motive nepogrešivim psi- 
hološkim znanjem. Među ranijim 
Nćmethovim romanima ističe se 
Grijeh (Biin, 1936), široka druš- 
tvena panorama, a među kasni- 
jim psihološko remek-djelo Užas 
(Iszony, 1947), biografija žene ko- 
ja osjeća neodoljivo gađenje pre- 
ma mužu i koja nehotice posta- 
je njegovim ubojicom. U drama- 
ma obrađuje suvremene društve- 
ne probleme, a uzima i likove iz 
mađarske i evropske povijesti. 


Estera (Lj. Popović), Subotica 1960; Užas 
(Lj. Popović), Subotica 1963. 


bkk 


NERIS, Salomeja (Salo- 
meja Neris, pravim imenom S. 
Bačinskait&-Bučienč, 1904—1945), 
litavska pjesnikinja. Neizbrisiv 
doživljaj prirode iz seoskoga za- 
vičaja, mladenački zanos životom 
i toplina kojom pjeva o ljubavi i 

svijetu, karakteristike su njezinih 
prvih zbirki i trajne osobine nje- 
zine lirike uopće (U rano jutro 
— Anksti ryta, 1927; Tragovi u 
pijesku — Pčdos smelyje, 1931). 
Oko 1930, u doba ekonomske kri- 
ze i bujanja radničkog pokreta u 
Litvi, stavila se na stranu progre- 
sivnih snaga surađujući u opozi- 
cionom časopisu »Trečias fron- 
tas« (»Treća fronta«). Njezina li- 
rika prožima se tada socijalnom 
tematikom i revolucionarnim pa- 
tosom, a najiskrenije zvuči kada 
socijalni motiv utjelovljuje u dir- 
ljivim likovima žena, majki i si- 
rota i prizorima stradanja male- 
nih i slabih. Ona je prvenstveno 
pjesnikinja srca, istančane psiho- 
loške analize i duboka doživljaja 
kratkoga ljudskog postojanja, to- 
ga »sunčanog puta što završava u 
iraku noći«, ali i vjeran slikar 
patnji običnog čovjeka u proti- 
vurječnostima nepravednoga dru- 
štvenog poretka (zbirke Na krh- 
kom ledu — Per liižtanti leda, 
1935; Cvast ću kao crveni glog — 
Diemedžiu žydesiu, 1938). Nakon 
uspostave sovjetske vlasti objavi- 
la je lirske poeme posvećene Le- 
njinu (Put boljševika — Bolševi- 
ko kelias, 1940) i istaknutim litav- 
skim komunistima strijeljanima 
1926. (Četvorica — Keturi, 1940). 
U godinama drugoga svjetskog ra- 
ta sasvim se oslobodila revolucio- 
narne retorike, a njezin sugesti- 
van i topao lirizam, obogaćen na- 
rodnom tradicijom, uzdigao se do 
bolnih i tragičnih akcenata u pje- 
smama o ljudskoj veličini i stra- 
hotama što ih je donio rat (poe- 
ma o mladoj pastirici heroju Ma- 
rija Melnikaite, zbirke Pjevaj, sr- 
ce, život — Dainuok, širdie, gyve- 
nima, 1943; Slavuj ne može ne 

pjevati — Lakštingala negali ne- 

čitilbeti, 1945). 

Antologija svjetske lirike, Zagreb 1965. 
mz 


NERUDA, Jan (Jan Ne. 
ruđa, 1834—1891), češki pjesnik i 
pripovjedač, uz Nčmcovu (v.) i 
Machu (v.) začetnik češke reali- 
stičke proze. Sin siromašnih ro- 
ditelja, čitava je života ostao vje- 
ran načelima slobode i demokra- 
cije. Nakon završene gimnazije 
upisao se na filozofski fakultet. 
Kao nastavnik nije dugo djelo- 
vao: sve se više bavio novinar- 
stvom i, kasnije, književnošću, 
uređujući časopise i almanahe, u 
kojima se borio za tendencioznu 
književnost. Prva zbirka pjesama 
Grobno cvijeće (Hfbitovni kviti, 
1858) nosi pečat dvoumljenja i 
razočaranja, svijesti da je svijet 
podijeljen na siromašne i boga- 
te. Knjiga stihova (Kniha verša, 
1868) pokušava sjediniti intimnu 
liriku posvećenu ocu, majci i vo- 
ljenoj ženi, koje se bio zbog svog 
siromaštva odrekao, s epskim 
kompozicijama, socijalnim bala- 
dama i prigodnim stihovima. 
Zbirka Kozmičke pjesme (Pisnč 
kosmicke, 1878) samo naizgled 
obrađuje svemirske motive, jer 
je u njoj N. u stvari progovorio 
o ljudskim potrebama, o služe- 
nju napretku i o želji za praved- 
nošću. Najuspjelija mu je svaka- 
ko knjiga pjesama Balade i ro- 
mance (Balady a romance, 1883), 
zasnovana na narodnoj češkoj i 
svjetskoj epici i na humanizmu 
pučki shvaćenog kršćanskog mi- 
ta; u njoj je N. obradio općeljud- 
sku i nacionalnu problematiku, 
unoseći svoj često gorki humor. 


God. 1883. pod naslovom Jedno- 
stavni motivi (Prost&_ motivy) 
izišla mu je knjiga subjektivne 
lirike, nastala u vrijeme dugo- 
trajne bolesti. Pjesme Velikoga 
petka (Zpčvy pdtečni), tiskane 
već nakon njegove smrti, god. 
1896, naglašavaju ideal dinami- 
ke, ponosne patnje, borbenosti i 
humanizma. Kao pripovjedač N. 
se uvijek kreće na tlu stvarnosti, 
prikazujući život svoje okoline. S 
posebnom simpatijom crta pre- 
gažene živote malih ljudi s njiho- 
vim nesmiljenim sudbinama. Već 
u Arabeskama (Arabesky, 1864) 
naslikan je niz takvih likova, iza- 
branih iz velegradske sirotinje. 
Oveća pripovijest Gologuzi (Trha- 
ni, 1868—71) prikazuje mučni ži- 
vot radnika beskućnika, gradite- 
lja željezničke pruge, a već se i po 
motivu razlikuje od svih pripovi- 
jedaka toga vremena i ide u red 
prvih realističkih zahvata kolek- 
tiva. Najbolja mu je zbirka pri- 
povijedaka Malostranske pripovi- 
jesti  (Povidky  malostranske, 
1878). Prikazujući čitavu galeriju 
likova iz rodne četvrti, Male Stra- 
ne u Pragu, dao je najcjelovitiju 
i najsuvremeniju sliku života svo- 
ga vremena. I baš zbog toga su 
Malostranske pripovijetke jedna 
od najboljih čeških knjiga, nasta- 
lih u prošlom stoljeću. N. je pisao 
i drame, ali s manje uspjeha. Na- 
pisao je i niz putopisa i oko 2000 
feljtona, koji su nastajali u uskoj 
vezi s njegovim novinarskim, od- 
nosno uredničkim radom. Naroči- 
to su mu opsežni članci o kaza- 
lištu, kojim se mnogo bavio sve 
do početka bolesti, što ga je pri- 
kovala uz kuću. Objavio je i niz 
brošura s tendencioznom namje- 
nom. 


NERUDA, PABLO 


Malostranske pripovijesti (Lj. Jonke), Za- 
greb 1950. 
bš 


NERUDA, Pablo (Pablo 
Neruda, 1904), hispanoamerički 
pjesnik, Čileanac. Pravo mu je 
ime Neftali Ricardo Reyes, a pse- 
udonim je uzeo po češkom knji- 
ževniku Nerudi (v.). Bio je u 
diplomatskoj službi pa je, me- 
đu ostalim, više godina živio 
u Madridu, gdje je drugovao s 
Lorcom (v.) i drugim španjol- 
skim pjesnicima. Za vrijeme gra- 
đanskog rata bio je na strani re- 
publikanaca. Kasnije je, zbog na- 
prednog političkog stava, dolazio 
u sukob s vlastima u svojoj ze- 
mlji i bio proganjan. Putovao je 
na razne kongrese u SSSR, Polj- 
sku, Kinu i druge zemlje. S po- 
četka je pisao ljubavnu, po- 
malo romantičnu poeziju, senzu- 
alnu i punu elegičnih tonova. 
Ali postepeno je prelazio na po- 
litičke i socijalne motive, a izraz 
mu je bivao sve oštriji i burniji, 
sa znatnom primjesom nadreali- 
stičkih slika. Gotovo potpun pre- 
okret značila je poema Španjol- 
ska u srcu (Espafia en el corazon, 
1937), u kojoj je dao svoj ljud- 
ski, potresni glas o strahotama 
španjolskoga građanskog rata. 
Od tada njegova je poezija posve 
angažirana i sva je od protesta, 
gorčine i pobune. Najvažnija mu 
je knjiga Sveopći spjev (Canto 
general, 1950), neka vrsta epope- 
je u 15 poglavlja, a svako poglav- 
lje je sastavljeno od više pjesa- 
ma. Tu je opjevana teška pro- 
šlost i sadašnjost Amerike, a Ne- 
rudina riječ dobila je najveću, 
iskonsku i vihornu snagu. Nje- 
gov stih pliva u orgiji slika i 

NERVAL 
NESTROY 


simbola; u njemu se na čudesan 
način sukobljuju i stapaju naj- 
veće krajnosti. Pjesnikove bolne 
vizije, izašle iz najtamnijih pred- 
jela sna i podsvijesti, a izazvane 
životnom stvarnošću, imaju u se- 
bi nečega grandioznog i proro- 
čanskog. Pjevajući, ogorčen, ovaj 
svoj Sveopći spjev »pod ilegal- 
nim krilima domovine«, kako ka- 
že u zaključnoj pjesmi, postao je 
pravi rapsod naroda Južne Ame- 
rike i njegov je glas odjeknuo 
na svih pet kontinenata. Ta je 
knjiga djelomično prevedena na 
dvadesetak jezika, a u cjelini 
npr. na francuski, talijanski i ru- 
ski. Neruda je od 1919. do danas 
objavio devetnaest knjiga stiho- 
va. 

Antologija svjetske lirike, Zagreb 1956 
1965; Novija hispanoamerička poezija (N 
Milićević), Sarajevo 1962; Tijelo žene — 


izbor pjesama (Z. Golob, N. Milićević, N. 
Visković), Rijeka 1966. 


nm 


NERVAL, Gerard de (že- 
rar d Nerval, 1808—1855), pje- 
snik, pripovjedač i dramatičar, 
jedna od najosebujnijih ličnosti 
francuskog romantizma. Roman- 
tičarski »svjetski bol« protkan je 
u njegovu djelu duboko ličnim, 
iskrenim akcentima. Obuzet od 
rane mladosti nostalgijom za 
prohujalim djetinjstvom, oboje- 
nim lelujavim erotskim slutnja- 
ma i uspomenama na ugodne za- 
vičajne krajolike (Valois), N. je 
cijeloga života grčevito nastojao 
dokučiti smisao egzistencije i lju- 
bavi u odnosu na vrijeme. Takvi 
porivi, poticani pjesnikovom ne- 
obuzdanom i neurotskom prije- 
mljivošću, odveli su ga u ezote- 
rične mistične pothvate, prouča- 

vanje sinkretizma unutar vjer- 
skih simbola raznih religija, ma- 
gije, kabale, orijentalnih idola, 
kršćanstva. Odličan poznavalac 
njemačke književnosti, nedostig- 
nut prevodilac Goetheova Fausta 
(1828), Heinea (1851) (v. Goethe, 
Heine) i nekolicine romantičara, 
N. je proširio skalu svojih lirskih 
kazivanja mistikom romantičnog 
stila. Takve preokupacije, koje 
su ga u nekoliko mahova odvele 
do halucinantnih duševnih kri- 
za te mu na kraju pomračile um 
i natjerale ga na samoubojstvo, 
obavijaju kroz najrazličitije va- 
rijacije i simbole pjesnikovu ne- 
sretnu ljubav prema pjevačici 
Jenny Colon, koja se opsesivno 
javlja u njegovim djelima pod 
različitim imenima (Silvie, Adrie- 
nne, Aurelia, Octavie). Među 
proznim radovima naročito je 
značajna novela Silvie iz zbirke 
Kćeri vatre (Les Filles du feu, 
1853), idilična proza, u kojoj se 
zamagljeno i neuhvatljivo ispre- 
pleću san i stvarnost, sadašnjost 
i prošlost, zatim Aurelia (1855), 
zapanjujuće lucidan opis auto- 
rove mentalne krize, i putopis 
Put na Istok (Voyage en Orient, 
1851). Zbirka pjesama Himere 
(Les Chimeres, 1853) nosi u svo- 
joj misaonoj gustoći i sugestiv- 
nim nagovještajima klice pred- 
stojećih pjesničkih preobražaja. 


ina dela (B. Marković), Beograd 
Ib. 


pm 


NESTROY, Johann (Jo- 
han Nestroj, 1801—1862), austrij- 
ski komediograf. Bio je, i kao 
glumac, neobično popularna lič- 
nost bečkog pučkog teatra u raz- 


doblju oko 1848. U mnogobroj- 
nim komedijama, lakrdijama i 
parodijama (sačuvano ih je oko 
80) platio je dug ukusu široke 
publike, obrađujući mahom po- 
modne komade suvremenih stra- 
nih autora. Stoga u fabulama nje- 
govih djela pretežu obilježja te 
produkcije: naivni realizam, šab- 
lonski zapleti, shematska tipolo- 
gija likova. Značajnost i umjet- 
nički čar Nestroyeva teatra, me- 
đutim, izvire iz vitalnih odlika tek- 
sta, napose iz neiscrpivog vrela 
piščeve jezične mašte koja se o- 
čituje u obilju (često neprevodi- 
vih) igara riječima, dvoznačnosti 
i parodističkih dosjetki. Podloga 
je toga stila većinom lokalni idi- 
om bečkoga građanstva. Prikazu- 
jući jagmu za novcem, društve- 
nu uvjetovanost morala, relativ- 
nost »sreće« i uspjeha u krugovi- 
ma malograđana ili skorojevića 
(npr. u komadima Zao duh Lum- 
pacius vagabundus — Der bose 
Geist Lumpazivagabundus, 1833; 
Prizemlje i prvi kat — Zu ebener 
Erde und erster_ Stock, 1835; 
Rastrojen čovjek — Der Zerrisse- 
ne, 1844), N. u svoj humor kad- 
što unosi oštar sarkazam pa i ci- 
nizam. Zbog satiričkih komada s 
aktualnom političkom problema- 
tikom (Sloboda u Velikom Gni- 
jezdu — Freiheit in Krdhwinkel, 
1848; Starac s mladom ženom — 
Der alte Mann mit der jungen 
Frau, 1849) znao je doći u sukob 
s državnom cenzurom. U duhovi- 
tim parodijama vješto se koristio 
stilskim kontrastima rugajući se 
patetici tragedije i obilježjima su- 
vremene opere (Meyerbeer, Wag- 
ner). Dugo zapostavljan kao au- 
tor »lokalnog« značenja, N. se da- 
nas sve više smatra majstorom 


NEUMANN 


složenog humorizma i jednim od 
preteča modernoga satiričkog te- 
atra (v. Brecht, Dirrenmatt). 
Utopljenici (J. Kušan i F. Delak), Za- 
greb 1950. 


m 

NEUMANN, Stanislav 
Kostka (Stanjislav Kostka Noj- 
man, 1875—1947), češki pjesnik, 
prozni pisac i publicist. Prvu knji- 
ku, zbirku pjesama Nemesis, bo- 
norum custos (na lat. znači: Ne- 
meza, čuvarica dobrih, 1895), na- 
pisao je u zatvoru, na koji je 
osuđen u procesu s grupom tzv. 
Omladine. Naredne zbirke stiho- 
va (Ponosne i strasne apostrofe 
— Apostrofy hrde a vdšnive, 1896, 
i dr.) nastaju za vrijeme surad- 
nje s piscima tzv. češke dekaden- 
Cije i s njihovim časopisom »Mo- 
derni revue«, Krajem stoljeća na- 
pušta dekadenciju, prihvaća ide- 
ale anarhističkog pokreta, a pos- 
lije simbolističke poeme San o 
gomili očajnih (Sen o zdstupu 
zoufajicich, 1903) povlači se u li- 
riku pejzaža (Knjiga šumi, voda 
i bregova — Kniha lesli, vod a 
strdni, 1913) i uoči prvoga svjet- 
skog rata piše glavnu knjigu češ- 
ke tzv. civilističke poezije Nove 
pjesme (Nove zpčvy, 1918). Usko- 
ro poslije stvaranja čehoslovačke 
države izražava svoje nezadovolj- 
stvo s njezinim društvenim poret- 
kom (Crvene pjesme — Rudć 
zpčvy, 1923), te među anarhisti- 
ma organizira komunističke gru- 
pe, koje 1921. postaju jedan od 
temelja KPČS. N. razvija golemu 
aktivnost kao organizator partij- 
skog kulturnopolitičkog života i 
partijske publicistike, bavi se po- 
ložajem inteligencije u revolu- 

NEZVAL 


cionarnom procesu (Kriza nacije 
— Krize ndroda, 1930, Maximilian 
Robespierre, 1927, Francouzska 
revoluce, 1929). Početkom tridese- 
tih godina piše triptih ljubavne 
poezije Ljubav (Ldska, 1933) i su- 
očen s opasnošću fašizma stvara 
dvije značajne knjige programat- 
skog pjesništva: Srce i oblaci 
(Srdce a mračna, 1935) i Sonata 
horizontalnog života (Sondta ho- 
rizontdlniho života, 1937). U knji- 
zi Anti-Gide (1937) piše, ne po- 
znavajući iz vlastitog iskustva 
prilike u tadašnjem SSSR-u, po- 
lemiku s Povratkom iz Sovjetskog 
Saveza A. Gidea (v.), iznoseći is- 
tovremeno i cjelovitu svoju kon- 
cepciju borbe za socijalizam. U 
kulturnopolitičkim člancima iz 
tog razdoblja oštro je napadao 
koncepcije književne avangarde, 
zalažući se za neposrednu anga- 
žiranost umjetnosti u borbi pro- 
letarijata. 


Antologija češke poezije XX stoljeća (M. 
Ašanin), Zagreb 1958. 
dk 


NEZAMI —> Nizami 


NEZVAL, Vitčzslav (Vi- 
tjeslav Nezval, 1900—1958), češki 
pjesnik, prozaist, dramatičar i 
prevodilac. Zajedno s K. Teige- 
om osnivač pjesničkog pravca 
poetizma, koji je kasnije bio pre- 
tvoren u ortodoksni nadrealizam 
(v. Breton). N. je pjesnik smjele 
imaginacije, velikih improvizacij- 
skih i fabulativnih mogućnosti. 
Poezija mu stoga ima širok te- 
matski raspon, ali joj je uvijek 
glavna karakteristika raspjevana 
mašta i sposobnost uključivanja 
u poeziju onoga što je u životu 
najbanalnije. Osjećaj za boje, la- 

koća stvaranja, originalnost ri- 
ma i neprisiljeno govorenje naj- 
bolje su karakteristike Nezvalova 
pjesništva. U mladosti poklonik 
svega onog što je ljudskom umu 
gotovo neshvatljivo, poetist i 
nadrealist u prvim zbirkama, ka- 
snije je krenuo putem pjesnič- 
kog stvaranja koje je blisko so- 
cijalističkom realizmu. Za života 
je objavio preko sedamdeset 
književnih djela i ide svakako u 
red najplodnijih čeških pjesnika. 
Najkarakterističnije su mu zbir- 
ke pjesama Most (1922), Panto- 
mima (1924), Abeceda (1926), 
Manji vrt ruža (Menši rižovd 
zahrada, 1926), Akrobat (1927), 
Pjesme noći (Bdsnč noci, 1930), 
Zbogom i rupčić (Sbohem a šdđ- 
teček, 1934), koje sve nose pečat 
poetističkog razdoblja stvaranja. 
Prijelaz čini zbirka Pet minuta 
izvan grada (Pćt minut za mč- 
stem, 1940), dok od kasnijeg ra- 
da zaslužuje pažnju samo zbirka 
Velika ura (Velky orloj, 1949). 
Manje uspjelija su njegova djela 
u prozi. Romani Kronika s kraja 
tisućljeća (Kronika z konce tist- 
Cileti, 1929), Mahnitost (Posed- 
lost, 1930), Gospodin Marat (Pan 
Marat, 1932) i prozni radovi Dol- 
ce far niente (1931), Kao jaje ja- 
jetu (Jak vejce vejci, 1933) nose 
odlike lirskog senzualizma i pje- 
sničke podsvijesti. Pisani su s 
pretenzijom da budu moderna 
psihološka proza, po uzoru na 
slična djela na Zapadu. Kao dra- 
matičar N. je također eksperi- 
mentator i djela mu odišu porat- 
nim ekspresionizmom. To su ve- 
ćinom nadrealističke groteske ili 
komedije, npr. Strah (Strach, 
1930) i Ljubavnici iz kioska (Mi- 
lenci z kiosku, 1932). Velik us- 


pjeh postigao je dramatizaci- 
jom Prevostove Manon Lescaut 
(1940). Prevodio je najviše fran- 
cuske simboliste i nadrealiste. 
Veći dio tih prijevoda objavljen 
je u knjizi Moderni pjesnički 
pravci (Moderni bdsnicke smčry, 
1937), koja prikazuje razvitak 
pjesništva 20. st. u Češkoj i u svi- 
jetu sa stanovišta nadrealizma. 
God. 1928. objavio je Manifeste 
poetizma (Manifestv poetismu). 
Pisao je i monografije o češkim 
književnicima  (Wolkeru, Čape- 
ku). Bio je urednik nekoliko ča- 
sopisa i niza drugih publikacija. 
Autor je više istaknutih scenari- 
ja. 


Moderna češka lirika (S. Kršić), Beograd 
1930; Antologija češke poezije XX. sto- 
ljeća (M. Ašanin), Zagreb 1958; Antologija 
savremene čehoslovačke poezije (D. Mak- 
simović — J. Ribnikar), Beograd 1962; La- 
nac sreće (IJ. Ribnikar), Beograd 1963; 
bile nedelja (M. Jovanović), Kruševac 
6. 

NGO TAT TO (1892— 
—1954), vijetnamski pripovjedač. 
Porijeklom sa sela, prikazivao 
je tegoban život seljaka, preživje- 
le običaje i navike, bijedu i nez- 
nanje ljudi podvrgnutih nemilo- 
srdnom izrabljivanju feudalaca i 
kolonijalnih vlasti. Njegove naj- 
bolje knjige (roman Ugašena lam- 
pa — Tdt den, 1938; Seoske pri- 
povijetke — Vićc lang) napisane 
su realističko-kritičkom metodom 
i značajan su korak naprijed u 
odnosu na djela iz ranijeg razdo- 
blja, kada su prevladavali indivi- 
dualističko-filantropski — romani 
skupine »Tu luc« (»Našim vlasti- 
tim snagama«), što se javila na- 
kon poraza narodnog pokreta 


NGO TAT TO 
NGUYEN DU 


god. 1930. Bio je odgojen u duhu 
konfucijanizma, no pristupio je 
oslobodilačkom pokretu i svoje 
književno pero stavio u službu 
revolucije. 

NGUYEN DU (1765— 
—1820), vijetnamski pjesnik. Po- 
rijeklom iz imućne mandarinske 
obitelji, zbog dinastičkih i gra- 
đanskih borbi morao se skrivati 
i lutati zemljom u krajnjem siro- 
maštvu. Nakon hapšenja vratio 
se u domovinu i započeo pisati. 
Kasnije je vršio visoke državne i 
diplomatske funkcije u službi di- 
nastije Nguyćn. Najbolje mu je 
djelo poema Povijest Thuy Kiću 
(Truyćn Kiću) u kojoj, prema ne- 
koj kineskoj kronici, priča o nez- 
godama lijepe i umne žene (Thuy 
Kiću) i o junačkoj smrti njezina 
muža koji pada žrtvom zasjede 
kraljevskih četa i simbolizira 
spontani narodni otpor. U toj po- 
emi ili romanu od preko 3000 sti- 
hova, uz temeljnu ljubavnu fabu- 
lu, živo je i realistički opisano vi- 
jetnamsko društvo u kojem su 
carevali korupcija i okrutnost fe- 
udalizma u raspadanju. Pjesnik 
je veoma dobro poznavao jezik 
naroda, a poslužio se i metrom 
narodnih pjesama. Neki likovi iz 
tog remek-djela vijetnamske kla- 
sične književnosti već su odavna 
poslovični, a mnoge njegove sti- 
hove pjevaju seljanke svojoj dje- 
ci. Ostala su mu djela manje zna- 
čajna. Pisao je i na kineskom je- 
ziku, kojim su se tada služili i 
drugi vijetnamski pisci (Thanh- 
-hićnova zbirka pjesama — Thanh 
hićn ti&hi hđu tdp; Zbirka stihova 
s putovanja na sjever. — Bdc 

hanh tap luc; Zbirka s juga — 
Nam trung tap ngam). 
mz 


NIBELUNGI -—> Pjesma 
o Nibelungima 


NIETZSCHE, Friedrich 
(Fridrih Niče, 1844—1900), nje- 
mački filozof i pjesnik. Poslije 
studija klasičke filologije u Bon- 
nu i Leipzigu daroviti mladić po- 
staje već 1870. redovni profesor 
u Baselu. Zbog bolesti odlazi 
potkraj sedamdesetih godina u 
mirovinu te živi, često mijenja- 
jući mjesto boravka, u Švicar- 
skoj i u Italiji, sav predan radu. 
Posljednjih desetak godina jav- 
ljaju se sve teži simptomi pro- 
gresivne paralize; umire pomra- 
čena uma. Pod dojmom Schopen- 
bauerove filozofije i Wagnerove 
muzike nastaje prvo značajno 
djelo, rasprava Rođenje tragedi- 
je iz duha muzike (Die Geburt 
der Tragodie aus dem Geiste der 
Musik, 1872). U njoj se već očitu- 
ju bitne značajke Nietzscheova 
pristupa misaonom procesu: stro- 
gu filološku sistematičnost zamje- 
njuje subjektivna vizija o proš- 
losti, logička analiza ustupa mje- 
sto afektivnim simbolima, jezič- 
ni izraz ispunjen je lirskim zama- 
hom. Poetska je konstrukcija (a 
nipošto znanstvena konstatacija) 
tvrdnja o dihotomiji antičke grč- 
ke kulture — o opreci između 
njezinih »apolinijskih« i »dioni- 
zijskih« fenomena. Na ustuk so- 
kratovskoj, racionalnoj kulturi, 
koju smatra u krajnjoj liniji jalo- 
vom, N. izdiže apologiju opojnog 
iracionalizma dionizijskog mita. 
Konzekvencije koje su se iz toga 

nametnule N. slijedi u svojim ka- 
snijim spisima, raspravljajući na- 
pose o izvorima i oblicima suvre- 
mene građanske kulture (Razma- 
tranja na ustuk vremenu — Un- 
zeitgemifie Betrachtungen, 1873 — 
—76; O ljudskim, i suviše ljud- 
skim stvarima — Menschliches, 
Allzumenschliches, 1878—80; U zo- 
ru — Morgenrote, 1881; Vedra 
znanost — Die frohliche Wissen- 
schaft, 1882). U svim tim i nared- 
nim knjigama N. svoje misli i za- 
pažanja svjesno iznosi fragmen- 
tarno, ne težeći za tim da stvori 
zaokružen filozofski sistem u tra- 
dicionalnom smislu. Opredijeliv- 
ši se, na temelju svestrane knji- 
ževne kulture, za oblik poentira- 
nog aforizma i sažetog eseja, 
stvara izvanredne uzorke blješta- 
vog i iskričavog stila — neobično 
značajnoga za dalji razvitak nje- 
mačke proze i evropske esejistike 
uopće. N., pronicljiv psiholog, 
podvrgava oštroj kritici institu- 
cije građanskog društva odnosno 
pojave koje smatra osnovnim de- 
terminantama: racionalizam, his- 
torizam i kršćansku etiku. Te 
kritičke analize, u kojima je »psi- 
holog evropske dekadencije« (ka- 
ko ga naziva Thomas Mann) i sam 
baštinik stoljetne racionalne mi- 
sli, najvredniji su dio njegova o- 
pusa. Knjige (zbirke skica i afo- 
rizama) S onu stranu dobra i zla 
(Jenseits von Gut und Bose, 1886) 
i O porijeklu morala (Zur Gene- 
alogie der Moral, 1887) odražava- 
ju dalje stadije autorova obraču- 
na s raznorodnim pa i posve op- 
rečnim tendencijama (razvitkom 
demokracije, industrijskim kapi- 
talizmom, političkim razvitkom 
Njemačkog carstva prema impe- 
rijalizmu, modernom, pozitivistič- 


kom naukom i umjetnošću, kleri- 
kalizmom itd.). Brojna protivu- 
rječja toga nestalnog, kadšto hi- 
rovitog spektra misli sastavni su 
dio vrlo osjetljivog reagiranja na 
suvremenu stvarnost: N ih nije 
ni izbjegavao ni izglađivao. U ka- 
snim zapisima (samovoljno i ne- 
kritički objavljenim posmrtno 
pod naslovom Volja koja rađa 
moć — Der Wille zur Macht, 1901) 
ističe se bitna komponenta cije- 
loga njegova rasuđivanja: vitalis- 
tički zanos za sve manifestacije 
snage i iracionalnih poriva — fak- 
tore koje je N. doživljavao i prav- 
dao kao estetske fenomene. Tako 
i njegov amoralizam (pa i čuvenu 
pojmovnu fantaziju o »natčovje- 
ku«, koju nije definirao logičkim 
kategorijama pa je ona mogla 
potaći mnoštvo proizvoljnih, di- 
jelom kobnih tumačenja) treba 
shvatiti kao odraz osobenog es- 
teticizma. Život ima smisla samo 
kao estetska pojava, jedna je od 
temeljnih misli Nietzscheovih; iz 
nje, nadalje, proizlazi ahistorič- 
nost: vizija o ljudskoj povijesti 
kao gibanju bez cilja i napretka, 
ciklusu u kojem se stalno ponav- 
ljaju isti oblici, a vrijedni su pa- 
žnje samo usamljeni glasovi veli- 
kih mislilaca i umjetnika. Prirod- 
no je da se Nietzscheova senzi- 
bilnost očitovala i pjesnički: u 
lirici (kojom je, dijelom, preteča 
impresionizma u njemačkoj poe- 
ziji) i u proznoj rapsodiji Tako 
reče Zaratustra (Also sprach 
Zarathustra, 1883—85). Autor je 
to djelo, koje glorifikaciju »nat- 
čovjeka« iznosi u nizu parabola, 
neobično cijenio, a popularnost 
naoko potvrđuje taj sud; ono, 
međutim, ni po misaonoj sup- 
stanciji ni po izrazu (u kojem se 

neugodno doima šuplji patos i 
stilska neuravnoteženost) ne do- 
seže razinu ostalih proznih rado- 
va. Golem je utjecaj Nietzscheo- 
vih misli na evropsku filozofiju 
i književnost 20. stoljeća: potica- 
ji su se ispoljili napose u esteti- 
cističkoj fazi građanske umjet- 
nosti oko 1900, koja Nietzscheu 
duguje svoju idolatriju »duhovne 
aristokracije«, a zatim, problem- 
ski, u tzv. filozofiji egzistencije i 
njoj srodnim strujanjima. O ši- 
rini i raznolikosti odjeka svjedo- 
če tako raznorodne ličnosti kao 
što su (v.) Gide, Strindberg, 
Shaw, Th. Mann, Beli, D'Annun: 
zio, Benn, Hamsun, Unamuno, 
Valćry, Camus. 

Tako je govorio Zaratustra, Beograd 1912; 
Ecce homo (V. Ćorović), Sarajevo 1918; 
Sumrak idola (V. Jevtić), Sarajevo 1919; 
Volja za moć (D. Stojanović), Beograd 
1937; Antologija novije nemačke lirike (I. 
Ivanji i B. Živojinović), Beograd 1956; 
Antologija svjetske lirike, Zagreb 1956, 
1965; Rođenje tragedije (I. Lisičar i V 


Stojić), Beograd 1960; Tako je govorio 
Zaratustra (D. Grlić), Zagreb 1962, 1967. 

NIEVO, Ippolito (Ipolito 
Nievo, 1831—1861), talijanski ro- 
manopisac, jedan od najsvjetlijih 
likova među književnicima koji 
su aktivno sudjelovali u talijan- 
skom nacionalnom = preporodu 
(Risorgimento). Tragična smrt 
nije mu dopustila da dotjera 
najbolje djelo Ispovijesti jednog 
Talijana (Le confessioni di un 
Italiano), napisano 1858, objav- 
ljeno posmrtno god. 1867. pod na- 
slovom Ispovijesti jednog osam- 
desetgodišnjaka — Confessioni 
d'un ottuagenario. U tom je ro- 
manu oko fiktivne autobiogra- 
fije glavnog junaka obuhvatio 
vremenski i prostorno vrlo širo- 

ka zbivanja: posljednje godine 
aristokratskog režima u mletač- 
koj pokrajini, revolucionarne 
promjene i napoleonsko doba u 
Italiji, urote i ratove u vrijeme 
Risorgimenta. Raznovrsne sredi- 
ne i mnoštvo zanimljivih likova 
povezuje ljubav Carlina, pred- 
stavnika nove građanske Italije, 
aktivnog i humanog rodoljuba, 
prema ženstvenoj i vitalnoj Pisa- 
ni, najsloženijem i možda naj- 
potpunijem ženskom liku novije 
talijanske književnosti. Osobito 
je uspio prvi dio, u kojemu na 
podrugljiv, a istovremeno idili- 
čan način prikazuje svoje dje- 
tinjstvo, starinski feudalni dvo- 
rac u Furlaniji i njegov svijet 
osuđen na propast. Unatoč veli- 
koj opširnosti, nedotjeranu izra- 
zu i neujednačenoj pripovjedač- 
koj tehnici ta vedra himna mla- 
dosti i ljubavi prema životu u- 
opće predstavlja najbolje djelo 
talijanske pripovjedačke književ- 
nosti na prijelazu iz romantizma 
u verizam. U svom kratkom ži- 
votu N. je napisao i tri knjige li- 
rike (Stihovi — Versi, 1854, 1855; 
Krijesnice — Le lucciole, 1858), 
nekoliko pripovijedaka (najbolja 
mu je I! Varmo), romana (npr. 
Anđeo dobrote — Angelo di bon- 
ta, 1856), komedija i tragedija 
(posmrtno su obj. Spartaco, 1914. 
i Kapuanci — I Capuani, 1919), 
i niz kritičkih i političkih čla- 
naka. 


Ispovijesti jednog Talijana 


(A. Filipić), 
Zagreb 1962. 


fč—mz 
NIZAMI (Nezami, punim 


imenom Nez&mo'd-Din Ilyas ben 
Yiisuf, oko 1141—1209), perzijski 


524 


epski i lirski pjesnik, porijeklom 
Azerbejdžanac. Život je proveo u 
rodnoj Gandži (Azerbejdžan), da- 
leko od dvorskih spletaka i sjaja. 
Posjedovao je golemo znanje, ko- 
je je zasijecalo u gotovo sva pod- 
ručja tadašnjih znanosti, filozofi- 
jeietike, književnosti i filologije. 
Započeo je lirskim pjesmama i 
odmah stekao široku popularnost. 
Pod njegovim imenom sačuvao 
se do novijeg vremena rukopisni 
Divan s oko 20 tisuća dvostihova 
(»bejta«) različitih motiva, no od 
toga je samo manji, vredniji dio, 
bio proizvod Nizamijeva pera. Da- 
nas je zasigurno poznato 5 nje- 
govih kasida, 56 gazela (većinom 
mladenačkih) i desetak drugih 
sastava, ne računajući gazele su- 
mnjiva autorstva. Pjesnikova ve- 
ličina došla je do punog izražaja 
tek u Pet spjevova (Hamsa; tako 
ih je nazvao neki kasniji prepisi- 
vač) filozofsko-didaktičnoga i vi- 
teško-ljubavnog sadržaja, kojima 
je N. reformirao perzijsko epsko 
pjesništvo i stvorio trajne uzore 
mnogobrojnim epičarima na per- 
zijskom i drugim jezicima (npr. 
Navoju i Fuzuliju, v.), sve do na- 
ših dana. Didaktični i misaoni 
spjev Riznica tajni (Mahzan al- 
-asrar, između 1173/74. i 1179) iz- 
ražava pjesnikovu duboku vjeru, 
snažan moralni osjećaj i smisao 
za pravdu, a odlikuje se bogatim 
pjesničkim rječnikom i veoma 
složenim oblikom. U 20 »besjeda« 
(»makale«), koje su ilustrirane 
zanimljivim pričama i anegdota- 
ma, N. raspravlja o čovjekovu po- 
stanku, o pravednoj upravi i za- 
štiti nemoćnih i bijednih, o odno- 
su prema svijetu, radu, zemalj- 
skim dobrima itd. Lik rano pre- 


minule prve žene ovjekovječio je 
u spjevu Hosrov i Širin (Hosrov 
u Širin, oko 1181), u kojem se 
poslužio narodnom legendom i 
sasanidskom kronikom o lijepoj i 
vjernoj Širini, supruzi Hosro- 
va Parviza (590—628), opisanoj 
već u Firdusijevom epu šahname 
(v.). Ali u Nizamijevom romanu 
u stihovima ima novih zbivanja i 
likova, kojih su karakteri psiho- 
loški produbljeni i umjetnički za- 
okruženi (superiorna i ponosna 
Armenka Širin, pravi protagonist 
zbivanja i Hosrov koji se pod 
njezinim utjecajem postepeno 0os- 
lobađa razuzdanosti i egoizma; 
požrtvovni graditelj Farhad, ob- 
daren golemom snagom, velika 
uma i čista srca). Najpopularniji 
je njegov spjev Lejla i Medžnun 
(Laili u Majnin, 1188), bogat 
dramskim akcentima i dubokim 
lirizmom tragične, bezumne stra- 
sti legendarnoga arapskog pjes- 
nika, koji zbog ljubavi prema 
Lejli napušta roditelje i društvo 
i, okružen divljim zvijerima, pre- 
tače u divne gazele neutješnu bol 
srca. Remek-djelo pjesnikove zre- 
losti, spjev Sedam ljepotica (ili 
Sedam portreta — Haft pajkar, 
1196), temelji se na opširnoj bio- 
grafiji perzijskog cara Sasanida 
Behrama Gura (ili Barahrana V, 
421—38; opjevao ga je i Firdusi), 
od raspusne i lakoumne mladosti, 
od lovačkih i ljubavnih podviga 
do moralne punine pravednoga i 
umnog vladara. Taj neobično sna- 
žan borac i vješt ratnik posjedu- 
je sedam dvoraca s isto toliko su- 
pruga različite narodnosti, koje 
mu pričaju po jednu pripovijet- 
ku, uglavnom erotskoga ili fan- 
tastičnoga sadržaja. U složenoj i 


NOBRE 


skladnoj strukturi veoma različi- 
tih tonova (od pustolovno-humo- 
rističnog i idiličnoga do evokaci- 
ja noćne strave i užasa), u kojoj 
se oslobađa bujna istočnjačka 
mašta, ne manjkaju ni didaktič- 
no-misaona intonacija ni kritička 
oštrica uperena protiv feudalne 
samovolje. Spjev Knjiga o Alek- 
sandru (Iskandar-nama) sastoji 
se od dva dijela u kojima je ma- 
kedonskog vladara prikazao naj- 
prije kao osvajača (Knjiga slave 
— Šaraf-nama, oko 1196—1200), 
a zatim kao mudraca i proroka 
(Knjiga sreće — I kbal-nama, oko 
1199—1201), umetnuvši i niz priča 
u kojima su protagonisti čuveni 
grčki filozofi. Nizamijev Aleksan- 
dar zapravo je zaštitnik potlače- 
nih, idealan vladar odgojen u ško- 
li grčke mudrosti, a ne gramziv 
osvajač. 

mz 


NOBRE, Antonio (Anto- 
nio Nobre, 1867—1900), portugal- 
ski pjesnik. Studirao je u Koim- 
bri, a dugo je živio u Parizu kao 
boem. Bolovao je od tuberkuloze. 
Osjetljiv i bolestan, bio je pjes- 
nik vječne tuge i žaljenja za stva- 
rima, od kojih su ga dijelili vri- 
jeme i prostor. U Koimbri je tu- 
govao za zavičajem na moru, u 
pariskom Latinskom kvartu sa- 
njao je o dalekoj domovini. Pje- 
vao je djetinjstvo s uspomenama 
na mjesta i drage osobe, ribarske 
čamce, hodočašća i procesije. Do- 
zivao je u sjećanje slavnu proš- 
lost svoje zemlje, hrabre more- 
plovce i njihove podvige, zapravo 
sve ono za što sam nije bio stvo- 
ren. Na kraju mu je ostala samo 
rezignacija i bolno predanje sud- 

bini. Smrt je čekao posve smi- 
ren. Za života je objavio samo je- 
dnu zbirku stihova pod naslovom 
Sam (50, 1892), a ta je knjiga 
značila datum u portugalskoj po- 
eziji. Od nje su kasnija pokolje- 
nja pjesnika mnogo baštinila. Tu 
je N. sjedinio portugalsku pjesni- 
čku tradiciju s iskustvima fran- 
cuskog simbolizma, kao što je 
sjedinjavao duh modernog estete 
i iskorijenjenog intelektualca s 
domaćim regionalizmom i snaž- 
nom prirodom predaka. Posmrt- 
no mu je izašla knjiga Rastanci 
(Despedidas, 1902). 


Mo oeija svjetske lirike, Zagreb 1956, 
65. 

NOJMAN —> Neumann 


NORWID, Cyprian (Cipri- 
jan Norvid, 1821—1883), poljski 
pjesnik. Plemićkog je porijekla; 
veći dio života proveo je u zapad- 
noj Evropi i Americi. Umro je u 
domu za siromašne emigrante u 
Parizu. Poljskoj književnoj javno- 
sti otkrilo ga je zapravo tek raz- 
doblje »modernizma«, kad mu je 
objavljena većina djela (1912). 
Stvarati je počeo u romantičkom 
stilu, ispovijedajući u lirici vjeru 
u snagu pjesničke riječi (Pero — 
Pioro, 1942). Neke su mu pjesme 
posvećene Chopinu, simbolu ve- 
likog umjetnika, i revolucionaru 
Bemu, koji je za Norwida oliče- 
nje junaštva. U Promethidionu 
(1851), djelu koje je po uzoru na 
Platona (v.) pisano u dijalozima 
s narativnim umecima, N, zastu- 
pa esteticističke stavove kad go- 
Vori o umjetnosti (razgovor o 
Chopinu) i istini. Pisao je osim 

toga poeme (Ropstvo — Niewola, 
1848), novele, legende, misterije, 
tragedije i rasprave o umjetnosti. 


af 


NOVALIS (Novalis, za- 
pravo Friedrich von Hardenberg, 
1772—1891), njemački romantič- 
ki pjesnik. Za vrijeme studija fi- 
lozofije i prirodnih nauka upo- 
znao je u Jeni i Leipzigu težnje 
mladog romantizma. Filozofskom 
misticizmu priklonio se naročito 
nakon smrti zaručnice, koju i 
sam nije mnogo nadživio. Nova- 
lisovo stvaranje po svemu je zna- 
čajno za prvu fazu romantičkog 
pokreta u Njemačkoj: u njemu 
je više dubokih težnji i genijal- 
nih pokušaja nego zrelih umjet- 
ničkih ostvarenja. Fragmentar- 
nost je uostalom svjesno obiljež- 
je romantičke poetike, pa velik 
dio pjesnikova djela čine upravo 
fragmentarni zapisi, aforizmi i 
minijaturni eseji, nabačene misli 
s raznih područja: filozofije, re- 
ligije, pjesništva, kemije, mate- 
matike, glazbe i dr. Osobni pje- 
snički izraz ostvario je N. u svo- 
jim čuvenim  Himnama noći 
(Hymnen an die Nacht, 1800); u 
njima se ritmička proza i stihovi 
sjedinjuju u zanosan slavospjev 
noći, u slavu magičkog prostora, 
kojega su zagonetni simboli lju- 
bav, požuda i smrt. Vjerske i e- 
rotičke mistike ima i u Novali- 
sovu jedinom romanu Heinrich 
von Ofterdingen (nedovršen, 
1802). To je putopisni roman iz 
života legendarnoga srednjovje- 
kovnog pjesnika, koji tragajući 
za »modrim cvijetom«, simbo- 
lom romantičke čežnje, upoznaje 
tajanstveni svijet prirode, kakav 


živi u snovima i bajkama. Ro- 
manom je N. htio stvoriti ro- 
mantički  protuuzor  Goetheovu 
Wilhelmu Meisteru (v. Goethe), 
smatrajući taj roman i suviše 
»prozaičnim«; tek u otkrivanju 
mitske prošlosti i unutarnjih vi- 
zija pjesničke duše očituje se, po 
Novalisu, pravi čar poezije. 

Antologija svjetske lirike, Zagreb 1956, 


1965; Nemački romantičari, Beograd 1959; 
Izabrana dela (B. Živojinović), Beograd 
1964, 

NOVI ZAVJET — Biblija 


NOVOMESK., Laco (La- 
co Novomeski, pravim imenom 
Ladislav Novomesky, 1904), slo- 
vački pjesnik, publicist i politi- 
čar. Između dva svjetska rata 
jedan od najvažnijih predstavni- 
ka napredne slovačke inteligen- 
cije, jedan od urednika komunis- 
tičke revije »Dav« i vodeća pjes- 
nička ličnost istoimene grupe. 
Potkraj drugoga svjetskog rata 
bio je među rukovodiocima slo- 
vačkoga narodnog ustanka protiv 
klerofašističke vladavine, poslije 
oslobođenja povjerenik za škol- 
stvo i prosvjetu, početkom pede- 
setih godina okrivljen zbog »bur- 
žoaskog nacionalizma«. Odležao 
je u zatvoru nekoliko godina, 
gdje je propalo 4000 stihova koje 
je tamo napisao. Poslije XX kon- 
gresa KPSS pušten je iz zatvora, 
a 1965. proglašen je nacionalnim 
umjetnikom. Pjesme koje je na- 
pisao između dva rata objavljene 


NOVOMESK* 


su u četiri zbirke: Nedjelja 
(Nedeta, 1927), Romboid (1932), 
Otvoreni prozori (Otvorene oknd, 
1935) i Svetac iza sela (Sviity za 
dedinou, 1939). Premda je počeo 
pisati u vrijeme afirmacije tzv. 
proleterske poezije, ona nije ima- 
la utjecaja na njegove prvence; 
N. ne vjeruje da pjesnička riječ 
može neposredno mijenjati prili- 
ke u svijetu; njegov je ideal »slo- 
bodno, svrhom nevezano djelo«, 
koje predstavlja »način kako iz- 
raziti najbolje interese čovjeka i 
najsadržajnije istine njegova du- 
ha«. Nije se opirao poticajima če- 
škog »poetizma« (v. Nezval), koji 
je upoznao za vrijeme svoga stu- 
dija i rada u Pragu. Poezija mu je 
nastala iz osjećaja protivurječja 
između sna i jave, iz osjećaja ma- 
na i nedostataka čovjeka i suvre- 
menog društva, a izraz je čežnje 
za ljubavlju i pravdom, ispunjena 
sjetom ranjavana srca koje po- 
znaje svoju nemoć. Zato u nje- 
govoj poeziji nema retoričke bor- 
benosti i naivnog optimizma. Za 
vrijeme rata nastala je njegova 
ilegalna poezija, koju je kasnije 
objavio pod naslovom Krijumča- 
renom olovkom (Pašovanou ce- 
ruzkou, 1946). Poslije rehabilita- 
cije izašle su mu dvije poeme: Vi- 
la Tereza (1964) i U grad 30 mi- 
nuta (Do mesta 30 minut, 1964) i 
zbirka lirike koja se odnosi na 
vrijeme provedeno u zatvoru: O- 
davle (Stamodtiai, 1964). 


Antologija svjetske lirike, Zagreb 1956, 
1965. 

NJEKRASOV 


NJ 


NJEKRASOV, Nikolaj 
Aleksejevič  (1821—1878), ruski 
pjesnik. Bio je publicist i ured- 
nik vodećih naprednih časopisa 
(Sovremennik, Otečestvennye za- 
Diski). I u poeziji je izražavao 
težnje progresivne plebejske in- 
teligencije. Stvarao je pretežno 
poeziju s izrazitom idejnom ori- 
jentacijom. U njoj je govorio o 
društvenim porocima i nevolja- 
ma svog vremena, a trebalo je da 
podiže duhove i poziva u borbu. 
Svoju je »muzu« zvao »muzom 
osvete i bola«. U rusku je poezi- 
ju unio gradske motive, obliko- 
vao socijalne suprotnosti i bije- 
du grada (Razmišljanja kod pa- 
radnog ulaza — Razmyšlenija u 
paradnogo  pod'ezda, 1858; O 
vremenu — O pogode, 1858—59 i 
dr.), stvarao je na temu ropskog 
rada (Na Volge, 1860; Željeznica 
— Železnaja doroga, 1864. i dr.). 
najviše je ipak njegovih pjesa- 
ma vezano za selo i teški život 
seljaka. Ovamo pripadaju i poe- 
me: Orina, vojnička mati (Ori- 
na, mat' soldatskaja, 1863), Mraz- 
-crveni nos (Moroz-krasnyj nos, 
1863), Tko u Rusiji dobro živi 
(Komu na Rusi žit' horošo, 1863- 
-16). Tu je Nj. obilno iskoristio 
narodne motive (fabula je nje- 
gove najveće poeme osnovana na 

motivu »traženja sretna čovje- 
ka«), uveo u poeme prave na- 
rodne pjesme, razradio postupke 
koji su karakteristični za usme- 
no stvaranje (paralelizmi, tradi- 
cionalne formule i retardacije), 
a rječnik mu obiluje pučkim iz- 
razima i dijalektizmima. Poseb- 
no su popularne poeme o progo- 
nu dekabrista u Sibir, u kojima 
je posebnu pažnju posvetio obli- 
kovanju ženskih likova: Djed 
(Dedđuška, 1870), Ruske žene 
(Russkie  ženščiny, 1871). Po- 
ema Suvremenici (Sovremenni- 
ki, 1875) ostvarena je u nizu sce- 
na, monologa, dijaloga, karakte- 
ristika sa satiričkom  intonaci- 
jom. Brza smjena raznorodnih 
elemenata dočarava mnoštvo u 
velegradskom restoranu, koje 
banči, slavi jubilej i prodaje 
akcije. To je prva izrazito grad- 
ska poema ruske književnosti. 
Stih su Njekrasovljev mnogi kri- 
tičari smatrali »nezgrapnim«, ali 
ga opravdavali time što je izra- 
žavao bolove, jauke i plač rusko- 
ga naroda (Plehanov). 


Komu je dobro u Rusiji (A. Haramba- 
šić), Zagreb 1905; Antologija svjetske li- 
rike, Zagreb 1956, 1965. 

NJEMCOVA —> Nčmcova 


O'CASEY 
OEHLENSCHLAGER 


O 


OBANEL — Aubanel 


OBINJE —> Aubignć 


O'CASEY, Sean  (Šon 
O'Kejsi, 1880-—1964), engleski dra- 
matičar, rodom iz Irske. Porijek- 
lom iz siromašne obitelji, odras- 
tao je u najbjednijem predjelu 


Dublina. Bio je samouk: po- 
vremeno se zapošljavao kao 
fizički radnik. Sa sredinom 


iz koje je potekao duboko 
je suosjećao i ostao uz nju 
ideološki vezan cijeli život, pos- 
tupno se približavajući ideji ko- 
munizma. U dramama najčešće 
prikazuje bezizgledno tegoban ži- 
vot sirotinje i deklasiranih ljudi. 
U crtanju sredine i likova i u iz- 
mjenjivanju tragičnih i komičnih 
situacija O'C. je realist, no često 
se služi simbolima, intenzivira 
dramske sukobe i situacije u kon- 
centriranoj ekspresiji i pokazuje 
izvanredan smisao za otkrivanje 
poetskih dimenzija. Apologet je 
nepatvorenih životnih radosti što 
na mahove duboko utječe na nje- 
gove stilske postupke. U prvoj fa- 
zi stvaranja živio je u Irskoj i pi- 
sao za glasovito kazalište »Abbey« 
koje je propagiralo irsku nacio- 
nalnu dramu. Tada su nastale 
drame Junona i paun (Juno and 
the Paycock, 1924) i Plug i zvi- 
jezde (The Plough and the Stars, 
1926) koje se ubrajaju među nje- 
gova najbolja djela. Radnje ovih 
drama, u kojima se isprepleće 
više tema, zbivaju se u nemirnim 
razdobljima irske povijesti, u vri- 


34 Strani pisci 


jeme građanskog rata, odnosno 
ustanka godine 1916. Naročito se 
u njima ističe karakterizacija li- 
kova, kojom se odlikuje i sva kas- 
nija O'Caseyova dramaturgija. 
Druga faza stvaralaštva započinje 
njegovim raskidom s kazalištem 
»Abbey« i preseljenjem u London. 
Tu je prikazana drama Srebrni 
pokal (The Silver Tassie, 1928), 
s temom o tužnoj sudbini mladi- 
ća koji pun životne radosti odla- 
zi u rat, a vraća se paraliziran. 
Drugi čin ove drame, koja pod- 
sjeća na Tollerova Hinkemanna 
(v.), izrazito je ekspresionistički, 
a drama Iza vrata (Within the 
Gates, 1933) u cjelini odaje tra- 
gove te književne struje. Svoje 
komunističko uvjerenje izrazio je 
O'C. u dramama Zvijezda postaje 
crvena (The Star Turns Red, 
1940) i Crvene ruže za mene (Red 
Roses for Me, 1947). Posljednja 
su mu kazališna djela prave apo- 
teoze veselja; takva je i dramska 
fantazija Pijetao-kicoš (Cock-a- 
-doodle Dandy, 1949). 

bkk 


ODN —> Auden 


OEHLENSCHLAGER, 
Adam Gottlob (Adam  Gotlop 
Elenšleger, 1779—1850), danski 
pjesnik, prvi predstavnik skan- 
dinavske — romantike, = »zlatnog 
doba« danske književnosti. Pje- 
sme (Digte, 1803) i fantastič- 
na dramska bajka  Aladđin 
(1805) svjedoče o buđenju ro- 
mantičkih težnji. Svoje  knji- 

OLBRACHT 


ževne doživljaje Oe. produb- 
ljuje na putovanjima po Evropi, 
napose u Njemačkoj, zemlji s 
kojom je pjesnik povezan pori- 
jeklom, a dijelom i jezikom. 
Mnogo duguje njemačkim ro- 
mantičarima (v. Tieck), ali i 
Schilleru (v.), u koga se ugledao 
kao dramatičar. Od brojnih dra- 
ma iz skandinavske povijesti i 
mitologije ističu se npr. Palnato- 
ke (1809), Aksel i Valborg (Axel 
og Valborg, 1810), Erik i Abel 
(Erik og Abel, 1820). I u tim se 
djelima očituje raskorak između 
romantičkih težnji i klasicističkih 
simpatija pjesnikovih. Te simpa- 
tije prevladavaju u nekim djeli- 
ma, npr. u tragedijama Correg- 
gio (na njemačkom, 1809) i Pro- 
metej (Prometheus, 1832). Čist 
izraz lirskog nadahnuća je ciklus 
romanci Helga (1814). 


PI 


uza 


OLBI —> Albee 


OLBRACHT, Ivan (Ivan 
Olbraht, pravim imenom Kamil 
Zeman, 1882—1952), češki prozni 
pisac. Istakao se kao borben ko- 
munistički publicist i organizator 
političkog i kulturnog života. U 
prvoj fazi svoje književne djelat- 
nosti — do 1918. — napisao je tri 
knjige posvećene pitanju slobode. 
U zbirci pripovijedaka O zlim u- 
samljenicima (O zlych samotd- 
fich, 1913) prikazao je deklasira- 
ne tipove, koje je »borba za op- 
stanak otjerala u samoću a glad 
napravila zlima« i koji, boreći se 
za unutarnju slobodu, bore se 
istovremeno i za slobodu u društ- 
venom smislu. U psihološkom ro- 
manu Tamnica najcrnja (Žaldr 


530 


nejtemnčjši, 1916) osuđuje egois- 
tički shvaćenu slobodu, prikazu- 
jući život slijepca opsjednutog 
ljubomorom. Treća je knjiga tog 
razdoblja — i njegov vrhunac — 
psihološki roman Čudnovato pri- 
jateljstvo glumca Jeseniusa (Po- 
divne prdtelstvi herce Jesenia, 
1919), koji prikazuje dva različita 
tipa ljudi, nosioce suprotnih od- 
nosa prema životu: plemenitog i 
odgovornog humanizma i strasne 
anarhistične ljubavi prema živo- 
tu; tek sinteza obaju (nakon smr- 
ti jednog od dvojnika) vodi druš- 
tvenoj aktivnosti. Drugo je raz- 
doblje obilježeno zaokretom pre- 
ma publicistici. Tada nastaju re- 
portaže iz SSSR-a, gdje je O. bo- 
ravio ilegalno kao delegat 2. kon- 
gresa Kominterne (Slike iz sadaš- 
nje Rusije — Obrazy ze soudo- 
bćho Ruska, 1920—21) i iz zatvo- 
ra u koji je O. dospio zbog svoje 
revolucionarne djelatnosti (Ogle- 
dalo s rešetkama — Zamrfižovanć 
zrcadlo, 1920). Pokušaj sinteze 
publicistike i pripovjedačke pro- 
ze dvije su knjige: knjiga satirič- 
nih priča i roman o tome kako 
je služavka pod utjecajem gene- 
ralnog štrajka 1920. došla do klas- 
ne svijesti: Ana proleterka (Anna 
proletd/ka, 1928). Umjetnički naj- 
snažnija su mu djela inspirirana 
boravkom u Zakarpatskoj Rusiji. 
To je prije svega Hajduk Nikola 
Šuhaj (Nikola Šuhaj loupežnik, 
1913), moderna legenda o razboj- 
niku koji se pobunio protiv druš- 
tvene nepravde, i triptih novela o 
izrazitim židovskim tipovima za- 
bačenog sela Golet u dolini (Go- 
let v uidoli, 1937). U posljednjem 
se razdoblju posvetio adaptacija- 
ma Biblije, starih ljetopisa i baj- 
ki i Prescottove Povijesti osvaja- 


nja Meksika (Osvajač — Doby- 
vatel, 1947). 


Tamnica _najcrnja, Beograd 1929; Čudno- 
vato prijateljstvo glumca Jeseniusa (Lj. 
Jonke), Zagreb 1933; Ogledalo s rešetka- 
ma (Lj. Jonke), Zagreb 1946; Izgnanici u 
dolini (K. Georgijević), Beograd 1946; Ana 
Proleterka (Lj. Jonke), Zagreb 1947; Haj- 
duk Nikola Šuhaj (Lj. Jonke), Zagreb 
1947; Osvajač (O. Šafarik), Beograd 1960; 
(Z. Simić), Sarajevo 1965. 

OLEŠA, Jurij Karlovič 
(1899—1960), ruski pripovjedač. 
U romanu Zavist (1927) suprot- 
stavlja »novom« svijetu mašinske 
civilizacije, kojega su simboli 
»direktor kobasičarskoga trusta« 
Andrej Babičev i nogometaš Vo- 
lodja Makarov, »zavjerenike o- 
sjećaja« Kavalerova i Ivana Ba- 
bičeva. Dok fabularno dovodi 
predstavnike »novoga« do pobje- 
de, dotle poetskim stilom otkri- 
va svoje simpatije za »svijet o- 
sjećaja i mašte«, koji nestaje 
pod udarcima mašinskoga. Za 
roman se tematski vezuju i no- 
vele Koštica od višnje (Višnevaja 
kostočka, 1930) od kojih velik 
dio govori o mladiću novoga vre- 
mena. Originalnost i univerzal- 
nost svojih djela postigao je iz- 
bjegavanjem realističke opisno- 
sti, simbolikom, neobičnom me- 
taforikom i drugim, za rusku 
književnost novim postupcima. 
Dječji mu je roman: Tri debelj- 
ka (Tri tolstjaka, 1928). 


Zavist (A. Flaker), Zagreb 1956; Tri de- 
beljka (M. Stojiljković), Sarajevo 1957. 

OMAR HAJJAM ("Omar 
Hajjam, oko 1100), perzijski liri- 
čar. Kao dvorski astronom i ma- 
tematičar mogao je pisati stiho- 


OLEŠA 


OMAR HAJJAM 
O'NEI 


ve za sebe bez ikakva obzira na 
vladara i svećenstvo. Odlikuje se 
slobodnim i smjelim mislima, 
koje izražava u kratkim i preg- 
nantnim pjesmama, oblik kojih 
ističe misaonu poantu. Stihovi 
mu odišu dubokom humanošću, 
kakvu može zastupati samo nad- 
moćna i potpuno izgrađena lič- 
nost. Jasno je osjećao svu težinu 
svoga slobodnog i ljudskog puta, 
što ga on suprotstavlja službe- 
nom islamskom dogmatizmu. Iz- 
nosi sve protivurječne osjećaje 
koji lome čovjeka kad se nastoji 
osloboditi od predrasuda i propi- 
sanih mišljenja. Ta iskrena bor- 
ba za istinu izražena je jedno- 
stavno i vrlo snažno. Kao pjes- 
nički oblik najviše mu je odgova- 
rala perzijska rubaija (metrička 
shema od četiri stiha, od kojih 
su prvi, drugi i četvrti obično ve- 
zani rimom). 


Rubaije (M. Safet), Zagreb 1955; Anto- 
logija svjetske lirike, Zagreb 1956, 1965; 
Rubaije (F. Bajraktarević), Beograd 1964. 

O'NEILL, Eugene (Judžin 
Onil, 1888—1953), američki dra- 
matičar. Premda je bio sin po- 
pularnog glumca, nije se odmah 
opredijelio za kazalište. Živio je 
nesređeno u mladosti mijenjaju- 
ći zanimanja. Boravak u sanato- 
riju za tuberkulozu, iako kra- 
tak, značio je prekretnicu, i O'N. 
počinje pisati jednočinke, na ko- 
je se isprva nitko ne osvrće. Ali 
jedna amaterska družina (kasni- 
je slavni Provincetown Players) 
izvodi — O'Neillovu — jednočinku 
Plovimo istočno u Cardiff (Bound 
East for Cardiff, 1916). Stal- 
no mjesto na američkoj pozor- 

ORTEGA Y GASSET 


nici stekao je prvom cjelovečer- 
njom dramom Iza horizonta 
(Beyond the Horizon, 1920). Sli- 
jede i druge realistične drame: 
Anna Christie (1922), Sva Božja 
dječica imaju krila (Al God's 
Chillun Got Wings, 1924) i Žud. 
nja pod brijestovima (Desire un- 
der the Elms, 1924). U istom raz- 
doblju nastaju već i njegove 
prve eksperimentalne drame, Car 
Jones (Emperor Jones, 1921) i 
Kosmati majmun (The Hairy 
Ape, 1922), a zatim slijedi faza 
ispunjena scenskim ekspresioniz- 
mom i simbolizmom (maske, ne- 
uobičajeni scenski efekti, pod- 
svjesni monolozi i sl.). Tada na- 
staju: Veliki bog Brown (The 
Great God Brown, 1925), Lazar 
se smijao (Lazarus Laughed, 
1926), drama u dva dijela Neo- 
bična međuigra (Strange Inter- 
lude, 1928) i trilogija Elektri pri- 
staje crnina (Mourning Becomes 
Electra, 1931), modernizacija an- 
tičke teme o Elektri (v. Eshil). 
Za vrijeme dvanaestogodišnje šut- 
nje radi na ciklusu od devet dra- 
ma — kronici jedne američke o- 
bitelji u vremenu 1775—1932. Sud- 
bina ovog dramskog ciklusa je 
nepoznata: drame nisu bile izvo- 
đene, a čini se da su neke i spa- 
ljene. Od drama posljednjeg raz- 
doblja treba istaći snažan prikaz 
ljudi s dna I leđar dođe (The Ice- 
man Cometh, 1946) i Dugo puto- 
vanje u noć (Long Day's Journey 
Into Night, posmrtno objavljena 
1956), psihološka drama o jednoj 
glumačkoj obitelji. O'Neillu je 
1936. dodijeljena Nobelova nagra- 
da. Premda mu neki američki kri- 
tičari priznaju samo zanatsku vir- 
tuoznost, njegove su zasluge za 
stvaranje suvremenog nacional- 

nog kazališta američkog goleme, 
i on je nedvojbeno najveći ame. 
rički dramatičar prve polovice 
20. st. 


Dugo putovanje u noć (V. čČolanović), 
Beograd 1964. 
žb 


ORTEGA Y GASSET, Jo- 
se (Hose Ortega i Gaset, 1883— 
-1955), španjolski esejist i filozof. 
Bio je sveučilišni profesor. Studi- 
je je završio u Madridu, a onda 
je šest godina boravio u Njemač- 
koj, što je bitno utjecalo na nje- 
govo formiranje. Proučavajući 
njemačku kulturu i filozofiju, 
upio je sistematičnost njemačkog 
duha, sačuvavši i mediteransku 
senzibilnost. Poštovao je prije sve- 
ga intelekt i svijet ideja (Mislim, 
dakle jesam) te je u neku ruku 
bio novost u zemlji gdje su uvi- 
jek imali prednost strast i osjeća- 
nja. Uz Unamuna (v.) najveći je 
španjolski mislilac novijeg vre- 
mena. Smireniji je i čistiji od 
Unamuna, ali zato nema onu draž 
nespokojnog i opasnog traganja, 
koju ima pjesnik-profesor iz Sa- 
lamanke. Jedan i drugi su pisali 
o Don Quijotu, ali U. ga je nosio 
u krvi, a O. y G. je bio iznad nje- 
ga; prvi ga je osjećao kao špa- 
njolac, drugi ga je promatrao kao 
Evropljanin. To je jedna od bit- 
nih karakteristika Orteginih: ev- 
ropsko gledanje i briga za zapad- 
nu kulturu, za koju je smatrao 
da je u opadanju. Stoga je 1923. 
pokrenuo glasovitu »Zapadnu re- 
viju« (»Revista de Occidente«), 
zbog toga je pisao knjigu Pobuna 
masa (La rebelićn de las masas, 
1930), u kojoj je analizirao poja- 
vu čovjeka-mase, pobunjenog pro- 


tiv elite, koja je, kako misli O. y 
G., stvorila zapadnu civilizaciju. U 
pet svezaka pod naslovom Pro- 
matrač (El espectador, 1916— 
—1927), u Beskičmenoj Španjol- 
skoj (Espana invertebrada, 
1921) i u mnogim drugim spi- 
sima pokazao se kao veoma 
fin analizator pojava i pro- 
blema, uvijek pun ideja i za- 
ključaka, u elegantnoj i sliko- 
vitoj rečenici, koja je posve jas- 
na i jednostavna. Nadasve su za- 
nimljivi njegovi eseji iz teorije 
književnosti i umjetnosti, kao De- 
humanizacija umjetnosti (La des- 
humanizacidn đel arte, 1925), Mi- 
sli o romanu (Ideas sobre la no- 
vela, 1925), Razmišljanja don Qui- 
jotova (Meditaciones del Quijote, 
1914) i mnogi drugi. Njegova 
uporna i sređena misao imala je 
jakog utjecaja na formiranje špa- 
njolskih pisaca novijeg vremena. 
Neki ga smatraju jednim od pr- 
vih egzistencijalističkih mislilaca. 


Pobuna masa (Z. Gašparević), Zagreb 1941; 
O ljubavi (J. Sedmak), Zagreb 1944. 

ORWELL, George (Džordž 
Oruel, pravim imenom Eric Blair, 
1903—1950), engleski književnik. 
Proveo je više godina kao engles- 
ski policajac u Burmi, zatim je 
živio kao pisac u Parizu, učitelje- 
vao u Engleskoj i borio se na re- 
publikanskoj strani u Španjol- 
skoj. Iako ljevičarski orijentiran, 
kritički se odnosio prema politič- 
kim linijama i laburista i komu- 
nista. Sugestivna jasnoća njegove 
reske, živahne i bistre proze po- 
stala je općenito poznata objav- 
ljivanjem pesimističke antiutopi- 


ORWELL 
ORZESZKOWA 


je 1984. (1948) i alegorijske satire 
Životinjska farma (Animal Farm, 
1950). U godinama hladnog rata 
protustaljinističke ideje u tim 
djelima iskorištavane su u anti- 
komunističkoj propagandi. U pr- 
vom romanu Burmanski dani 
(Burmese Days, 1934) oštro kriti- 
zira kolonijalizam. Socijalna re- 
portaža Put do Wigan Piera (The 
Road to Wigan Pier, 1937) auten- 
tičan je prikaz rudarskog života. 
Uz još nekoliko romana i knjiga 
aktualne autobiografske publicis- 
tike objavio je niz eseja o kultur- 
nim i književnim pojavama o ko- 
jima, na temelju sociološke anali- 
ze, donosi vrlo iznijansirane su- 
dove. 


iv 


ORZESZKOWA, Eliza (E- 
liza Ožeškova, 1841—1910), poljska 
pripovjedačica. Plemkinja, živjela 
je u sadašnjoj Bjelorusiji (Grod- 
no), stajala je u vezi s poljskim 
demokratskim pokretom i poma- 
gala ustanak god. 1863. U romani- 
ma pretežno sa socijalnopedagoš- 
kom namjerom zalaže se za eman- 
cipaciju žena (Marta, 1872), istu- 
pa protiv antisemitizma (Meir 
Ezofowicz, 1878) i pučkog suje- 
vjerja. Prosvjetiteljica je. U naj- 
većem romanu, Na Njemenu 
(Nađ Niemnem, 1888), prikazuje 
život dviju plemićkih obitelji, a 
oko temeljne fabule nižu se opisi 
seljačkoga života i rada i pejzaži. 
Novele često obrađuju i tematiku 
ustanka god. 1863. 


Izabrane pripovijesti I, II (I. Velikano- 
vić), Zagreb 1900—03; Meir Ezofovič (S. 
Subotin), Novi Sad 1955; Na Njemenu (P. 
Vujičić), Beograd 1964. 

af 


533 


OSBORNE 
OSTROVSKI, ALEKSANDR NIKOLAJEVIČ 


OSBORNE, John (Džon 
Ozborn, 1929), engleski dramati- 
čar. Njegov je komad Osvrni se 
gnjevno (Look Back in Anger, 
1956) prekretnica u engleskom te- 
atru poslije drugoga svjetskog ra- 
ta, jer u repertoar s obiljem poet- 
skih tekstova odvojenih od ak- 
tualnih interesa unosi dah rea- 
lizma i glasne, artikulirane druš- 
tvene kritike. Usmjerena je ne 
općenito protiv konzervativnih 
odnosa, nego, s pozicija mladih 
intelektualaca radničkog porijek- 
la, protiv nedovoljno brzog ne- 
stajanja naslijeđenih privilegija i 
klasnih prepreka. Te optužbe u 
drami izriče Jimmy Porter, mož- 
da najkarakterističniji književni 
junak engleske književnosti pos- 
lije drugoga svjetskog rata, pro- 
totip »gnjevnih mladih ljudi« koji 
su, za Osborneom, idućih godina 
osvojili ne samo britansku pozor- 
nicu nego i film, roman — po u- 
zoru na Amisove (v.) junake — i 
politiku. Zahvaljujući autorovoj 
vještini publika prihvaća Porte- 
rove ideje, iako joj egocentrično 
i bezobzirno ponašanje junakovo 
ipak nije simpatično. Na dvoj- 
stvu ekspanzivne i šarmantne a 
u sebi nesigurne ličnosti O. je u 
idućim komadima izgradio niz 
drugih dramskih junaka, unoseći 
u realističku dramu elemente tra- 
dicionalnoga engleskog musicala 
(Zabavljač — The Entertainer, 
1957, Svijet Paula Slickeya — The 
World of Paul Slickey, 1959, Ro- 
doljub za mene — A Patriot for 
Me, 1965), televizije, filma (Ne- 
dopustivo svjedočanstvo — Inađ- 
missible Evidence, 1965), povijes- 
ne dramske kronike (Luther, 
1961). Kasnije se piščev interes 
sve više usredotočuje na analizu 

pojedinca, zadržavajući elemente 
realističke kronike i naglašenu e- 
rotičnost. 


iv 
OSSIAN —> Macpherson 
OSTIN — Austen 


OSTROVSKI, Aleksandr 
Nikolajevič (1823—1886), ruski 
dramatičar. Odrastao je u mo- 
skovskom trgovačkom  predgra- 
đu, bio je sudski pisar, a zatim 
kazališni radnik. Najveći dio 
mnogobrojnih drama (napisao ih 
je oko 50) posvetio je »mračnom 
carstvu« (Dobroljubov) patrijar- 
halnog i konzervativnog trgovač- 
kog staleža: Svoji smo — naći 
ćemo se (Svoi ljudi — sočtem- 
sja, komedija, 1849), Siromaštvo 
nije porok (Bednost' ne porok, 
1854), Oluja (Groza, 1860) i dr. 
Drugi je tematski niz vezan za 
život ruskih činovnika:  Unosno 
mjesto (Dohodnoe mesto, 1854), 
Siromašna zaručnica (Bednaja 
nevesta, 1852) i dr. Naročito 
»mračno« oblikuje O. likove ru- 
skih plemića i vlastele: Lude 
pare (Bešennye den'gi, 1870), Šu- 
ma (Les, 1871). Cijeli je ciklus 
posvećen ruskoj prošlosti: Mi 
nin-Suhoruk (1862), Dimitrij Sa- 
mozvanec (1867), Vasilisa_ Me- 
lent'eva (1868), a posebno mje- 
sto zauzima »proljetna bajka«, 
stvorena po folklornim motivi- 
ma Snježana (Sneguročka, 1873), 
koja je poslužila kao libreto za 
operu Rimskoga-Korsakova. Dra- 
me se ne odlikuju zanimljivom 
dramskom radnjom, vrlo su če- 
sto izgrađene na borbi jedne lič- 
nosti sa sredinom (Katerina u 


Oluji), a pomanjkanje žive rad- 
nje nadoknađuje O. teatralnim 
efektima i melodramskim po- 
stupcima (Katerinina smrt). Vrlo 
mnogo mjesta posvećuje obliko- 
vanju određene društvene sredi- 
ne (trgovačke, činovničke, kaza- 
lišne i dr.), ali nije naturalist: u 
nekim njegovim dramama ima 
mnogo simbolike (oluja u Oluji, 
šuma u istoimenoj drami). O. je 
stvorio realistički nacionalni re- 
pertoar ruskog kazališta. Poseb- 
no je utjecao na smjer moskov- 
skog Malog teatra, gdje je 1853. 
prikazivana prva njegova drama. 
Drame mu se i danas izvode na 
ruskim i stranim pozornicama. 


Izabrane komedije i drame, 1—2 (K. Ta- 
ranovski), Beograd 1946; Vrlo važno, može 
(M. Mulić), Zagreb 1947; Mladićevo ju- 
tro (L. Nađuškin), Zagreb 1948; Unosno 
mjesto (G. Stojanović), Zagreb 1950. 


af 


OSTROVSKI, Nikolaj A- 
leksejevič (1904—1936), ruski ro- 
manopisac. U mladosti sudjelo- 
vao je u revoluciji i građanskom 
ratu, 1920. je ranjen, 1925. teško 
oboli, buđe paraliziran i oslijepi. 
Tada počinje književno stvarati, 
vjerujući da time nastavlja svoj 
rad u korist revolucije. U auto- 
biografskom romanu Kako se 
kalio čelik (Kak zakaljalas' star, 
1932—34), u liku Korčagina, obli- 
kuje životni put mladog revolu- 
cionara. Roman ima prvorazred- 
no odgojno značenje. U nas je 
izlazio u ilegalnim izdanjima i u 
partizanskoj štampi. 

Rođeni u buri (M. Moskovljević), Beo- 


grad 1945; Kako se kalio čelik, Zagreb 
—Beograd 1948. 
af 


OSTROVSKI, NIKOLAJ ALEKSEJEVIĆ 
OTERO 


OTERO, Blas de (Blas de 
Otero, 1916), španjolski pjesnik. 
Po zanimanju je odvjetnik. O. je 
vjerojatno najsnažniji glas najno- 
vije španjolske poezije. Osjećaju- 
ći do dna tragiku svoga vremena 
i položaj svog naroda, tražio je 
pravu riječ za tu tragiku i za ne- 
sreće čovjekove. Pjevao je o lju- 
dima svoga vremena »koji nema- 
ju druge sudbine nego da ruševi- 
ne podupiru«, išao je do dna tra- 
žeći »korijen svoje domovine« i 
patio je videći kako je »netko za- 
ledio usne Španjolske«. Izbjega- 
vao je svaku kićenost, nastojeći 
da svaka riječ ima svoj smisao 
i svoju svrhu. Tim putem su po- 
lazili i mnogi drugi španjolski 
pjesnici njegove generacije. U to- 
me je bitna razlika između njih 
i pjesnika između dva rata. Dok 
je Lorkina generacija mnogo po- 
lagala na majstorstvo i artizam, 
današnja, = pritisnuta težinom 
stvarnosti, nastoji prije svega da 
svojim stihovima sudjeluje u toj 
stvarnosti, da gradi od konkret- 
nog života, za život. O. je objavio 
više knjiga pjesama: Duhovna 
himna (Cdntico espiritual, 1942), 
Surovi ljudski anđeo (Angel fiera- 
mente humano, 1950), Odjek sa- 
vjesti (Redoble de conciencia, 
1951), Tražim mir i riječ (Pido la 
paz y la palabra, 1955). Knjiga 
Na španjolskom (En castellano, 
1959) objavljena je u Parizu. Njen 
naslov zapravo znači: jasni, otvo- 
reni govor, i on je veoma karak- 
terističan za Otera i druge špa- 
njolske pjesnike njegova vreme- 
na. 


Antologija novije španjolske poezije (N. 
Milićević), Zagreb 1959. 


nm 

GVERLAND 
OVIDIJE 


GVERLAND, Arnulf (Ar- 
nulf Everlan, 1889), norveški pje- 
snik. Rane zbirke pjesama (Sa- 
motna svečanost — Den ensom- 
me fest, 1911; Stotinu violina — 
De hundrede violiner, 1912) sadr- 
že sjetnu, ritmički profinjenu po- 
eziju po ugledu na evropski sim- 
bolizam, stihove ispunjene osje- 
ćajem samoće i neutažene čežnje. 
Pod dojmom političkih zbivanja 
za vrijeme prvoga svjetskog rata, 
oktobarske revolucije i poratnog 
razdoblja 0. pristaje uz ideje so- 
cijalizma te u publicističkoj pro- 
Zi podvrgava ideologiju građan- 
skog društva i suvremenoga krš- 
ćanstva oštroj kritici. Taj se raz- 
vitak pjesnikov odrazio i u lirici 
u kojoj revolucionarna tematika, 
izražena jednostavnim i komuni- 
kativnim stihovima, uzima sve 
više maha (npr. zbirke Kruh i vi- 
no — Brod og vin, 1919; Plavo br- 
do — Berget det bid, 1927; Domo- 
stroj — Hustavler, 1929; Prekli- 
njem te — Jeg besvaerger dig, 
1934; Crvena fronta — Den rode 
front, 1937). Zbog antifašističkog 
stava a naročito zbog pjesama u 
kojima je za okupacije norveški 
narod pozivao na otpor nacisti su 
Overlanda internirali u koncentra- 
cionom logoru. Poslije oslobođe- 
nja objavio je borbenu poeziju 
iz ratnih dana u zbirkama Sve 
preživljujemo (Vi ovelever alt, 
1945) i Povratak životu (Tilbake 
til livet, 1946) a poratnu liriku u 
knjizi Ribar i njegova duša (Fis- 
keren og hans sjel, 1950). God. 
1939. objavio je Izabrane novele 
(Noveller i utvalg). 


Moderna norđijska poezija (I. Slamnig i 
A. Šoljan), Sarajevo 1961. 


vž 

OVIDIJE, Publije — Na- 
zon (Publius Ovidius Naso, 43. 
prije n. e—18. n. e.), rimski pje- 
snik. Rodio se u Sulmonu, iz obi- 
telji staroga viteškog roda. Na- 
kon retoričkih studija u Rimu, 
Grčkoj i Maloj Aziji odrekao se 
službene karijere i sav se posve- 
tio književnom radu. Odrastao 
je i sazrio u doba kad je Augu- 
stov principat već bio učvršćen 
i opći mir zavladao Rimom i 
carstvom. Bez nacionalnih, mo- 
ralnih i vjerskih načela, koja su 
gajili njegovi stariji suvremenici 
Horacije (v.) i osobito Vergilije 
(v.), sklon prolaznim vrednota- 
ma života u mondenom velegra- 
du, sretan što se rodio »upravo 
sada«, O. svoje prvo stvaralačko 
razdoblje započinje zbirkom Lju- 
bavne pjesme (Amores, sačuv. II 
izd. u 3 knj., 19—16. prije n. e.), 
posvećene nekoj (fiktivnoj) Ko- 
rini. »Šaljivi pjevač ljubavne nje- 
žnosti«, kako je sam sebe na- 
zvao, u tim ljubavnim elegijama 
prpošno, s finom ironijom i hu- 
morom, psihološki istančano pa- 
rafrazira mnoge motive iz Katu- 
la (v.), Tibula (v.), Propercija 
(v.) i helenističkih epigramatiča- 
ra. Prvi u rimskoj književnosti 
(kasnije Seneka, v.) uveo je u 
poeziju elemente retoričko-dekla- 
matorskog stila: variranje iste 
teme, brojne digresije, poantira- 
nje misli. U zbirci Heroide (He- 
roides, ili: Poslanice — Epistu- 
lae) pjesnik je, majstorski slika- 
jući ugođaje i psihologiju ljuba- 
vi, okupio niz pisama, što ih 
tobože pišu znamenite mitske 
junakinje (npr. Penelopa, Fedra, 
Međeja, Didona) svojim muževi- 
ma ili dalekim dragima. Osim iz- 
gubljene tragedije Medea (oko 


22.), koju je antička kritika neo- 
bično cijenila, i još nekih zbirki, 
u ovo razdoblje pripada parodič- 
no-didaktički ep Ljubavno umi- 
jeće (Ars amatoria, nazvan i Ars 
amandi, izd. 2. ili 1. prije n. e.), 
najviši domet Ovidijeva stvara- 
laštva. U prvim dvjema knjiga- 
ma poučava muškarce, a u tre- 
ćoj žene kako će naći predmet 
svoje ljubavi, postići je i zadr- 
žati. Parodičnost i šaljivost pje- 
snik je izrazio i naslovom i sadr- 
žajem: čulna ljubav žena iz po- 
lusvijeta obrađena je kao zna- 
nost, vrlo ozbiljno, a u toj oz- 
biljnosti neprestano izbija fina 
ironija, kojom se, bez dublje so- 
cijalne ili etičke pozadine, pot- 
crtava lakomislenost i ispraznost 
života mnogih krugova u tada- 
šnjem Rimu. Neopisiva lakoća 
izraza i tečni, lepršavi stihovi 
spajaju se u skladnu cjelinu, a 
vrhunac je parodičnosti upravo 
u sukobu sistematičnosti izlaga- 
nja i predmeta koji se obrađuje. 
Najizrazitije osobine Ovidijeva 
stila (prozirna isao, izraz bogat 
bojama, brz i gladak stih, osjet- 
ljivost za psihologiju likova i mi- 
jene ugođaja) u punoj će mjeri 
zadržati i njegovo najpoznatije 
i najveće djelo, Metamorfoze 
(Metamorphoses — Pretvorbe, u 
15 knjiga, ukupno 11995 stiho- 
va), koje je — uz Faste (Fasti — 
Kalendar, u 6 knjiga, nedovrš. i 
izd. posmrtno), gdje je opjevao 
vjerske i nacionalne svetkovine 
Rima i priče s njima povezane — 
pisao u drugom stvaralačkom 
razdoblju. Sakupivši oko 250 pri- 
ča iz mitologije, od prijelaza ka- 
osa u kozmos do pretvorbe Juli- 
ja Cezara u zvijezdu, O. je zapra- 
vo ostvario pjesničku novelistič- 


OVIDIJE 


ku zbirku, nižući mitove po cik- 
lusima tematski ili kao okvirne 
pripovijesti. Znamenite su npr. 
novela o Apolonu i pretvorbi 
Dafne u lovoriku, mit o Faeton- 
tu, o Narcisu, o ljubavi Pirama 
i Tizbe, o Jazonu i Medeji, o Ni- 
obi, o Dedalu i Ikaru, idila o 
Filemonu i Baukidi, priča o Or- 
feju i Euridiki, o natjecanju A- 
janta i Odiseja za Ahilejevo oru- 
žje. O. ih je preuzeo iz mitološke 
baštine grčke i rimske, izatkao 
bogatstvom svoje mašte i osigu- 
rao sebi mjesto najvećeg pripo- 
vjedača u rimskoj književnosti. 
Pjesnika privlači stalna mijena i 
sjaj prolaznosti, vanjska pojav- 
nost svijeta, koju vrijeme izjeda, 
pa su heksametri, u kojima su 
ispjevane Metamorfoze, potekli 
iz želje da se i metrički istakne 
težnja za stvaranjem svojevrsnog 
»neprekinutog epa« (carmen per- 
petuum). Inače su sva Ovidijeva 
djela (ovdje spomenuta) pisana 
u nadasve tečnim elegijskim dis- 
tisima, u kojima pentametar pri- 
rodno slijedi prethodni heksame- 
tar kao njegova sadržajna nado- 
puna ili suprotnost. Zbog njiho- 
ve muzikalnosti i spontanog skla- 
da glasovnih i ritmičkih odnosa 
O. je u rimskom pjesništvu ne- 
nadmašen majstor elegijskog di- 
stiha. U Metamorfozama, kao i 
u drugim djelima, pjesnik mon- 
dene galantnosti znao je izabrati 
i raznovrsno ispreplesti gracioz- 
ne, patetične ili dramatične situ- 
acije, natopiti ih stvaralačkom 
svježinom izraza i upravo neuta- 
živom radošću pripovijedanja. A 
što bi tek O. bio postigao — ka- 
ko već ističe i rimski kritičar u 
vezi s njegovom Međejom — da 
je radije obuzdavao svoj talent 

negoli mu se divio! — Tek što su 
Metamorfoze bile završene i Fasti 
napisani do polovice, zadesila je 
pjesnika neočekivana nesreća: iz 
nedovoljno razjašnjenih razloga 
car August ga je god. 8. n. e. po- 
slao u progonstvo u Tome (da- 
nas Constanza) na Crnom moru, 
gdje je i umro. Iz tog razdoblja 
potječu dvije zbirke elegija: Tu- 
žaljke (Tristia, 8——12. n. e., u 5 
knj.) i Poslanice iz Ponta (Epistu- 
lae ex Ponto, 12/13—16. n. e., u 4 
knj.), prva bez imena, a druga s 
imenima adresata. Prepune su 
žalbi na gorku sudbinu u pro- 
gonstvu, molbi za povratak u 
Rim i variranja nekih prijašnjih 
tema. Osim u nekoliko elegija 
s toplim akcentima autobiograf- 
skoga karaktera, pjesnik većinom 
nije uspio dublje izraziti bol pro- 
gnanika i stvoriti djela, koja bi 
bila stilski na visini ranijih o- 
stvarenja. Za života najčitaniji 


pisac u Rimu i čitavu carstvu, 0. 
je izvršio golem utjecaj u evrop- 
skoj književnosti, likovnim u- 
mjetnostima i glazbi (ljubavni 
rječnik srednjovjekovne lirike, 
Boccaccio, Lope de Vega, Shake- 
speare, Marino, Goethe, Puškin, 
D'Annunzio; brojni prijevodi, pre- 
radbe i stilski odjeci u staroj hr- 
vatskoj književnosti, npr. Lucić, 
Krnarutić, J. Palmotić, I. Đurđe. 
vić, Betondić). 

Senc, Primjeri iz rimske književnosti u 
hrvatskom prijevodu (F. Miler i T. Ma- 
retić), Zagreb 1894, 1910, 1920; Metiamor- 
foze (T. Maretić), Zagreb 1907; IE 
svjetske lirike, Zagreb 1956, 1965; Rimska 
lirika — Izbor pesama (M. S. Atanasijević); 
Beograd 1961; Rimska lirika (R. Šalaba- 


lić), Beograd 1964; Latinska poezija (N. 
Milićević), Zagreb 1964. 


VV 


OZBORN —> Osborne 


OŽEŠKOVA > 
Orzeszkowa 


P 


PAGNOL, Marcel (Marsel 
Panjol, 1895), francuski dramati- 
čar i pripovjedač. Zanimanjem 
profesor, rano napušta nastavu 
i posvećuje se književnom radu. 
Osniva književnu reviju »Fanta- 
sio«, koja kasnije dobiva naziv 
»Les Cahiers du Sud«. Prva mu 
pjesnička ostvarenja ostaju neza- 
pažena. Tek će mu kazališni ko- 
madi donijeti slavu. Prvu dramu 
Catulle (1922) piše u stihovima. 
Slijedi drama Trgovci slavom 
(Les Marchands de gloire, 1924) 

u kojoj daje oštru satiru onih ko- 
ji iskorištavaju bivše ratnike. U 
drami Jazz (1926) u liku starog 
učenjaka modernizira faustovsku 
temu traženja izgubljene mlado- 
sti. Topaze iz 1928. donosi mu si- 
guran uspjeh. U toj satiričnoj ko- 
mediji prikazuje modernog Tur- 
careta (v. Le Sage) te razgolićuje 
svemoć novca i korupciju. Trilo- 
gija Marius, Fanny, Cesar (1928— 
—1931), unatoč južnjačkom kolo- 
ritu, marseilleskom humoru, us- 
pjelim likovima južnjaka, lirskim 


ugođajima, ne izdiže se nad zah- 
tjeve bulevarskog kazališta. Lir- 
ski ugođaji degeneriraju u senti- 
mentalnost, a humor često pos- 
taje lascivno golicav, čime je u- 
godio bulevarskoj publici. Od 
1957. objavljuje uspomene iz dje- 
tinjstva u kojima dolaze opet do 
izražaja dvije temeljne konstan- 
te: smisao za humor i lirizam 
(Slava mog oca — La Gloire de 
mon pere, 1957; Dvorac moje 
majke — Le Chdteau de ma 
mere, 1958; Vrijeme tajni — Le 
Temps des secrets, 1960). 

hmp 


PAI ČU — JI > Po Čiji 


PAK ČI VON (1737—1805), 
korejski književnik. Pripadao je 
pokretu »silhakpa« (»škola real- 
nih nauka«), koji je težio uvođe- 
nju reformi u mnoga područja 
narodnog života, otvaranju grani- 
ca i prosvjećivanju. S putovanja 
u Kinu donio je opsežan Dnevnik 
puta u Jolhu (Jolha-Ilgi, 1793). 
Također u starijim godinama pi- 
sao je rasprave o zemljoradnji, 
imovinskim odnosima na selu i 
položaju nezakonite djece. Njego- 
ve pripovijesti primjer su klasič- 
ne proze s jasnom društvenom 
i satiričkom tendencijom uvjere- 
nog reformatora i čovjekoljupca. 
Likovi tih prosvjetiteljskih priča 
nisu više nosioci neke izdvojene 
karakterne odlike (hrabrost, oda- 
nost roditeljima, dobrota), kao 
što je to moralo biti u njegovih 
prethodnika, već živi, obični ljudi 
s karakterističnim manama i vr- 
linama. U Priči o poštenom Je 
Toku (Je Tok sonseng-čon) veliča 
rad časnoga i vrijednog seljaka, 


PAK ČI VON 
PAK. IN-RO 


suprotstavljena  podmitljivim i 
grabežljivim činovnicima, a pri- 
povijetkom O Rjangpanu (Rjang- 
pan-čon) oštro se izruguje suviš- 
nosti i praznini plemića, njihovim 
smiješnim »dužnostima« i štet- 
nim povlasticama. U satiričkoj 
pripovijetki Tigrova kletva (Ho- 
čil-čon) razobličuje bez milosti 
lažan moral učenog konfucijan- 
ca. Svoje društvene i etičke ide- 
ale Pak Či Von je najbolje izra- 
zio u Priči o Ho Sengu (Ho Seng- 
-čon), gdje govori o slobodi i jed- 
nakosti i gdje je idealan čovjek 
utjelovljen u liku učenoga, ener- 
gičnog i radinog Ho Senga, koji 
na nenastanjenom otoku uteme- 
ljuje zajednicu slobodnih ljudi, 
jednakih u radu. Bio je protiv- 
nik ropskog odnosa prema knji: 
ževnoj tradiciji, smatrajući da 
je istina tu pred nama pa je 
ne treba tražiti u drevnim knji- 
gama. 


mz 


PAK. IN-RO (1561—1642), 
korejski pjesnik. Bio je dobro- 
voljac u teškom ali pobjedonos- 
nom ratu protiv japanskog šogu- 
na koji je s velikom vojskom po- 
kušao osvojiti Koreju (tzv. imč- 
Žinski rat, 1592—98). Pjevao je o 
trijumfu branitelja ugrožene do- 
movine, o korejskim vojskovođa- 
ma i o junaštvu i ustrajnosti na- 
roda (npr. Pjesma o brodu — 
Sonsang-Tan, 1605). No ako je 
slavio pobjede i nužnost obram- 
benog rata, cijenio je i veličinu 
mira i spokojnoga rada u slobod- 
noj zemlji (Pjesma o miru — 
Thepjongsa). Opisivao je prirod- 
ne ljepote Koreje i mukotrpan 
život seljaka (Pjesma o siromaš- 

PALACIO VALDES 
PALAMAS 


nom selu — Ruhang-Sa, 1611). 
Služio se kratkom i jednostav- 
nom lirskom strukturom od 3 
stiha, sičo (»novi« ili »suvremeni 
stihovi«), kojom se u klasičnoj 
korejskoj književnosti pjevalo o 
najrazličitijim temama, no volio 
je i dulje, lirsko-epske oblike 
(kasa), koji su mogli imati od vi- 
še stotina do nekoliko tisuća sti- 
hova. 


mz 


PALACESKI — 
Palazzeschi 


PALACIO VALDES, Ar- 
mando (Armando Palasio Valdes, 
1853—1938), španjolski romano- 
pisac. Rodom iz Asturije, studi- 
rao je pravo u Madridu, bavio se 
političkom ekonomijom i filozo- 
fijom. Živio je mirnim životom, 
bez jačih potresa. Stvarao je isto 
tako mirnu literaturu. On je pri- 
je svega pisac 19. st., epohe rea- 
lizma, iako mu je posljednji ro- 
man objavljen 1933. i premda je 
uvijek nastojao da se prilagodi 
novim prilikama. Opisivao je ra- 
zne društvene sredine: intelektu- 
alce, malograđane, propale plemi- 
će, seljake, ribare itd. Imao je ve- 
lik smisao za slikanje pejzaža, 
života i običaja. Sve je crtao iz 
aspekta mirnog građanina, ne 
upuštajući se u isticanje i rješa- 
vanje oštrijih društvenih suprot- 
nosti. Tako je u romanu Josć 
(1885) majstorski opisao život 
malog ribarskog naselja, ljude 
kojima je suđeno da se vječno 
bore s okrutnim (Kantabrijskim) 
morem, iz kojega s mukom izvla- 
če svagdašnji kruh. U Propalom 
selu (La aldea perdiđa, 1903) pri- 

kazao je patrijarhalni život astu- 
rijskog sela, u Sestri San Sulpi- 
cio (La hermana San Sulpicio, 
1889) kroz ljubavne avanture jed- 
ne redovnice živim je bojama na- 
slikao bujni život Sevilje, u Kico- 
šima iz Cddiza (Los majos de Cd- 
diz, 1896) andaluzijski primorski 
grad, a u Radosti kapetana Ri- 
bota (La alegria del capitdn Ri- 
bot, 1899) mediteransku Valen- 
ciju. Uvijek mu je važnije da 
dade što potpuniju i impresivni- 
ju sliku sredine nego unutrašnji 
život svojih likova. Stoga su i 
fabule tih romana uglavnom ba- 
nalne jer pisac nikad ne baca te- 
žište na njih, premda ih je znao 
okretno konstruirati. V. nije bio 
smion pisac, ni u traženju izra- 
za, ni u rješavanju problema, ali 
u njegovu mirnom pripovijeda- 
nju, u blagu humoru (bez iro- 
nije) ima poezije i draži. Pisao 
je vanredno čistim jezikom te se 
njegova djela daju đacima (oso- 
bito u inozemstvu) kao najpri- 
kladniji obrasci klasične španjol- 
ske proze. Imao je razvijen dar 
zapažanja; opisi sa mu puni i 
sugestivni, a s naročitim je us- 
pjehom crtao likove žena. 


Sestra San Sulpisio, Beograd 1930; Iza- 
brana_ dela, INII (K. Baruh), Beograd 
1930—31; Ptica u snijegu (J. Sedmak), 
»1000 najljepših novela«, sv. 73—75, Za- 
greb 1938. 

PALAMAS, Kostis (KG- 
stćs Palamdćs, 1859—1943), naj- 
značajniji grčki pjesnik novijeg 
doba. Gotovo sav život proveo je 
u Ateni kao glavni tajnik sveuči- 
lišta. U sređenim prilikama živio 
je vrlo intenzivnim unutrašnjim 


životom. Njegovo golemo  pjes- 
ničko djelo odražava bogat unu- 
trašnji svijet satkan od filozof- 
skih razmatranja, povijesti i Žle- 
gendarne predaje. P. je od prvih 
početaka duboko ukorijenjen u 
grčkoj tradiciji, ali se, sazrijeva- 
jući, sve više oslobađa folkloriz- 
ma i lokalnog kolorita te stvara 
svoj poseban pjesnički izraz, te- 
žak i nepristupačan. Pjesme su 
mu pune simbola i vode u visine 
čiste meditacije, daleko od živih 
pojedinosti konkretnog svijeta. 
P. se posvetio kultu čiste ljepote, 
a ipak, usprkos svojoj nepristu- 
pačnoj uzvišenosti, živo sudjeluje 
u sudbini svog naroda, pa su mu 
pjesme prožete žarkim rodolju- 
bljem. Najvažnije su mu zbirke: 
Pjesme moje domovine (Ta tra- 
gudia t&s patridos mu, 1892), Oči 
moje duše (Ta mdtia t&ćs psykhćs 
mu, 1892), Jambi i anapesti 
('Iamboi kat andpaistoi, 1897), 
Grob (Tdphos, 1898), Život bez 
potresa (H& asdleutč zo, 1904), 
Grad i samoća (Politeia kai mo- 
naxid, 1912), Tuga lagune (Hoi 
kačmol tes limnothđdlassas, 1912), 
Oltari —(Bomoi, 1915), Neu 
mjesni stihovi (Ta pardkaira, 
1919), Plahi i tvrdi stihovi (Dei- 
lot kat sklčroi stikhoi, 1928), Fe- 
mijeve noći (Hoi njykhtes ta 
Phčemiu, 1935). Naročito obrazo- 
vanog čitaoca traže njegovi veći 
spjevovi: pjesnička ispovijest 
Ciganinovih dvanaest pjesama 
(Dyodekdlogos t4 Gyphtu, 1907) 
i Careva frula (H& phlogćra ta 
basilid, 1910), patriotska vizija 
bizantske veličine. Prozna su mu 
djela manje vrijedna. Posebno se 
ističe novela Smrt junaka (Thđ- 
natos pallikari, 1901). U grčkoj 
je književnosti odigrao važnu 


PALAZZESCHI 


ulogu i kao kritičar, esejist i knji- 
ževni historičar. 


Palikarova smrt (I. 


Steinkuš), »1000 naj- 
ljepših novela«, sv. 


55—57, Zagreb 1935; 


Antologija svjetske lirike, Zagreb 1956, 
1965. 

rk 

PALATINSKA ANTOLO- 


GIJA —> 
Anthologia Palatina 


PALAZZESCHI, Aldo (Al- 
do Palaceski, pravim imenom A. 
Giurlani, 1885), talijanski liričar 
i pripovjedač. Započeo je simbo- 
lističkim stihovima (Bijeli konji 
— Cavalli bianchi, 1905), a nasta- 
vio kao futurist (1909—14) izdav- 
ši tada čuvenu zbirku Palikuća 
(L'incendiario, 1910). Stihove je 
sabrao godine 1930. u knjizi 
Pjesme (Poesie). Novost je nje- 
gove lirike, u kojoj se supe- 
riorno igra svojim nađahnućem 
i izrazom, virtuozni slobodni stih, 
simbolika glasova (Bolesna čes- 
ma — La fontana malata), bizar- 
nost mašte, bogatstvo slika i bo- 
ja. Pjesnika je definirao kao klau- 
na vlastite duše (Tko sam? — 
Chi sono?), a umio je otkriti poe- 
ziju i u najtrivijalnijim pojava- 
ma gradske svakodnevice (Šetnja 
— La passeggiata). Ironiju pre- 
ma čovjeku i društvu i osjećaj bi- 
zarna humora najbolje je izrazio 
u proznom djelu Perelin zakonik 
(Il codice di Perela, 1911), a Bak- 
rorezi iz 19. stoljeća (Stampe 
dell'800, 1932) diskretno su ironič- 
na, gotovo esejistička proza o ti- 
povima i epizodama iz rodne Fi- 
rence, kakve je doživio osamljen 
i rano sazreo dječačić. Najbolje 
mu je djelo roman Sestre Mate- 
rassi (Sorelle Materassi, 1934), 
gdje u likovima dviju usidjelica, 

PANČATANTRA 
PANE 


zaljubljenih u lijepa nećaka koji 
ih iskorištava i napusti, prikazu- 
je neočekivanu snagu prigušenih 
nagona i amoralnost mladoga gra- 
đanskog pokoljenja. Uspjeh tog 
romana nije se ponovio u drugi- 
ma, koji su artificijelniji (Braća 
Cuccoli — I fratelli Cuccoli, 1948; 
Rim — Roma, 1953). Knjiga Živo- 
tinje 20. stoljeća (Bestie del 900, 
1951) sadrži 12 modernih basni u 
prozi o životinjama što maštu 
pretpostavljaju mudrosti. Novi 
roman, Dužd (I! Doge, 1967), ve- 
dra je priča o suvremenim Mleci- 
ma, u kojoj se slobodno prožima- 
ju realnost i fantazija. 

Grbavac (I. Jelenović), »1000 najljepših 
novela«, sv. 100—102, Zagreb 1938; Tali- 
janska lirika, Zagreb 1939; Sestre Mate- 
rassi (J. Andreis), Zagreb 1942; Sestre 
Materassi (F. Nakić—Vojnović), Beograd 
1953; Antologija talijanske poezije XX sto- 


ljeća (J. Ricov), Zagreb 1957; Antologija 
svjetske lirike, Zagreb 1956, 1965. 


fč—mz 
PANČATANTRA  (Panča- 
tantra: = Petoknjižje), indijska 


knjiga pripovijedaka. Poznata je 
iz niza vrlo različitih redakcija. 
Duhovitim i istančanim stilom 
dani su u nizu pripovijedaka, ko- 
jih junaci često nose životinjske 
maske, primjeri za niz životnih 
istina i prikazane su mnoge ti- 
pične situacije. Svaka od pet knji- 
ga posvećena je jednoj temeljnoj 
zasadi političke mudrosti. U pr- 
voj se priča kako je lukavi šakal 
uspio zavaditi prijatelje, lava i 
bika; druga govori kako su ptiči- 
ce združenim snagama uspjele di- 
ći lovačku mrežu, i tome slično. 
Anonimni se pisac poslužio sta- 
rim basnama poznatima dijelom 
iz Mahabharate (v.). U te priče u- 
pleten je niz manjih basni i pri- 

povijedaka. To je djelo pisca 
koji je u sebi sjedinio izvanrednu 
osjetljivost za stilske finese i du- 
boko poznavanje života. Njegovu 
peru ništa nije sveto: bez iluzi- 
ja, uljepšavanja i ikakva obzi- 
ra na opće prihvaćene vrednote 
prikazani su brahmani, vladari, 
ministri i mali ljudi. Pančatantru 
je mogao napisati samo svjetski 
čovjek s profinjenom kulturom. 
Ta izvanredna knjiga preko per- 
zijskog, sirskog i arapskog prije- 
voda vrlo je brzo prešla granice 
Indije, a bivala je i u svojoj ze- 
mlji sve popularnija. Knjiga 
namijenjena uskom krugu dvor- 
ske elite i odgoju kraljevića sve 
je više postajala svojina čitava 
naroda. Time je počela gubiti pr- 
vobitni značaj i pretvarati se u 
zbornik narodnih pripovijedaka i 
basni. Sve više i više motiva se 
unosilo u taj zbornik; istančan 
izraz prvobitnog teksta zamije- 
njen je jednostavnim pripovije- 
danjem. Žena koja je uspjela o- 
pravdati se pred mužem kad ju 
je uhvatio kako ljubi slugu; tka- 
lac koji kao bog Višnu dolazi no- 
ću lijepoj djevojci — to su mo- 
tivi vedrih narodnih pripovijeda- 
ka što su ušle u mlađe redakcije 
Pančatantre. Utjecaj te indijske 
zbirke na svjetsku književnost 
bio je vrlo velik. 

Pet pripovijedaka _iz sanskrta (P. Bud- 
mani), Almanah »Dubrovnik« 1867; Indij- 
ske pripovetke (S. M. Grbić), Beograd 


1933; Indijske pripovetke (M. Cvetkov), 
Novi Sad 1958. 
rk 


PANE, Sanusi (1905), in- 
donezijski dramatičar i pjesnik. 
Pripadao je skupini »Pudjangga 
baru« (»Novi pisac«, prema nas- 


lovu istoimenog časopisa, 1933— 
—42, koji je okupljao književnike 
što su tražili »nove oblike za no- 
ve sadržaje«, nastojeći stvoriti 
modernu nacionalnu književnost 
u dodiru s kulturom evropskog 
Zapada). Udario je temelj mo- 
dernom teatru u svojoj domovini. 
Prve dvije drame objavio je na 
holandskom jeziku  (Airlangga, 
1932; Osamljen let Garude — En- 
zame Garoedavlucht, 1932), s po- 
vijesno-rodoljubnom i  filozof- 
skom tematikom, djelomično pod 
dojmom čitanja Dantea (v.). Slič- 
ne su prirode i njegove drame na 
indonezijskom jeziku, iako je tu 
motiv prevladavanja etičkih su- 
protnosti i težnje k uzvišenju za- 
mijenjen traženjem postojanosti 
i smirenja, makar i u slomu vlas- 
titih nadanja. Tako istoimeni ju- 
nak drame Kertadjaja (1932), na- 
kon nesreće u braku i poraza na 
bojnom polju, nalazi spokoj u ti- 
šini samostana, a slične je sudbi- 
ne i protagonist drame Pad Ma- 
džapahita (Sandhyakala ning Ma- 
djapahit, 1933), narodni junak 
Damar Vulan. U drami Novi čo- 
vjek (Manusia baru, 1940) prenio 
je radnju u suvremenost i, zbog 
cenzure, u radničku sredinu in- 
dijskoga grada Madrasa. Njegov 
predstavnik novog ljudstva bori 
se za sreću svih ljudi i s povjere- 
njem gleda u budućnost koja bi 
trebala ostvariti autorovu misao 
o »sveopćoj harmoniji« zavađenih 
ljudi i društvenih razreda u suko- 
bu. Jedna knjiga lirske proze i 
zbirka soneta (Cvjetovi u oblaci- 
ma — Puspa mega, 1927) pod ut- 
jecajem su Tagorea (v.) odnosno 
nizozemske »književnosti osamde- 
setih godina«  (larpurlartizma). 
Umjetnički mu je vrednija zbirka 


PAPADIJAMANDIS 


Pjesme putnika lutalice (Madah 
kelana, 1931), izraz melankoličnih 
i pesimističkih stanja, osjećaja 
osamljenosti i nemoći u skladu 
s duhovnom atmosferom poslije 
poraza narodnog ustanka (1926— 
—27) i pojave svjetske ekonom- 
ske krize. Tu pjeva i o veličajnoj 
prirodi, vulkanima i drevnim hra- 
movima Indonezije koji svojom 
monumentalnošću i trajnošću to- 
liko nadvisuju sitne strasti i sum- 
nje pjesnikove. Majstor lirskog 
izraza, obnovio je indonezijski 
(malajski) pjesnički jezik i ot- 
krio njegove skrivene ljepote. 


mz 


PANJOL —> Pagnol 


PAPADIJAMANDIS, Alek- 
sandros (Alćxandros Papadiamdn- 
ts, 1851—1911), grčki pripovje- 
dač. Kao sin seoskog svećenika 
bio je za cijela života pod jakim 
utjecajem vjerskih predaja, ko- 
jima je prožet život grčkog selja- 
ka. Zato je pisac, kojemu je unu- 
trašnji svijet prostog naroda bio 
blizak, dao niz izvrsnih priča iz 
seoskog života. Nesređene život- 
ne prilike nisu mu dopustile da 
izgradi jedinstven pripovjedački 
stil. Njegova djela doimlju se kao 
improvizacije. Opis sredine i unu- 
trašnjih proživljavanja prevlada- 
va nad pričanjem događaja. Sa- 
mo u rijetkim novelama odvija 
se živa radnja. Najznačajnije su: 
Ubojica (HE phonissa), Oko je- 
zera (Oldgyra st? limnč), Božić 
u snijegu (Khionismena Khristit- 
genna), Brodolom olupina (Nau- 
agičn naudgia), San na valovima 
('Oneiro sto koma), Kraljevski 

PAPINI 


hrast (Basilikć 
druge. 


drijs) i mnoge 


San _na valovima (J. Steinkuš), »1000 naj- 
ljepših novela«, 67—69, Zagreb 1934. 


rk 


PAPINI, Giovanni (Džo- 
vani Papini, 1881—1956), talijan- 
ski književnik. Gotovo samouk s 
eruditskim sklonostima, u knji- 
ževnosti se afirmirao prvenstve- 
no kao borbeni polemičar antipo- 
zitivističke orijentacije i kao po- 
kretač književnih časopisa koji- 
ma je pridonio stvaranju nove 
duhovne klime u prvim desetlje- 
ćima 20. st. (»Leonardo«, 1903, za- 
jedno s G. Prezzolinijem, s kojim 
surađuje i u »La voce« — »Glas«, 
1908; »Lacerba«, 1913, zajedno s 
A. Sofficijem). Propagirao je no- 
ve filozofske pravce (pragmati- 
zam, bergsonizam), podržavao 
avangardne pojave (Futurističko 
iskustvo — L'esperienza futuri- 
sta, 1919) i, kao pjesnik i pripovje- 
dač, sudjelovao u dezintegraciji 
realističke talijanske književnosti 
s kraja 19. st. (fantastične i ap- 
surdne priče u zbirkama Svaki- 
dašnja tragičnost — Il tragico 
quotidiano, 1906; Slijepi pilot — 
— II pilota cieco, 1907. i dr.). U 
toj prvoj fazi on je ogorčen ne- 
prijatelj tradicije, buntovan anar- 
hist i ateist, psovač i rušitelj pri- 
znatih vrednota, koji s podjedna- 
kim žarom i prividnom sigurnoš- 
ću sudi piscima, kritičarima, filo- 
zofima, političarima, prorocima 
(Sumrak filozofa — Il crepuscolo 
đei filosofi, 1906; Zatvorimo ško- 
le — Chiudiamo le scuole, 1909; 
24 mozga — 24 cervelli, 1912; Po- 
razne kritike — Stroncature, 1916. 
i dr.). Najbolja mu je knjiga Do- 

končali čovjek (Un uomo finito, 
1912), autobiografska, retorička i 
paradoksalna proza, reprezenta- 
tivno ostvarenje književnog raz- 
doblja u kojem su fragmentarne, 
intelektualističke i lirske »ispovi- 
jesti« privremeno  trijumfirale 
nad tradicionalnim  narativnim 
oblicima. U biti iracionalist, vrlo 
se brzo povezao s nacionalistič- 
kim pokretom mladih predstav- 
nika građanske inteligencije, za- 
lažući se kasnije za ulazak Itali- 
je u prvi svjetski rat. Iscrpivši 
gotovo sve mogućnosti svoje »po- 
bune«, u novim, poratnim prili- 
kama našao se na rubu kulturnih 
i političkih zbivanja. Tada je biv- 
ši bogohulnik (npr. Uspomene 
Boga — Memorie d'Iddio, 1912) 
potražio smirenje i sigurnost u 
obraćenju i u povratku nacional- 
nim i književnim tradicijama ia- 
ko će tragova razbarušene i pr- 
kosne osobnosti biti i u njegovoj 
narednoj produkciji. Najpoznati- 
ja mu je knjiga iz te faze obimna 
Povijest Kristova (Storia di Cri- 
sto, 1921), apologetsko djelo obra- 
ćenika u kojem se opisni i mo- 
ralističko-retorički fragmenti is- 
tiču na uštrb esejističke cjelovi- 
tosti i preglednosti. Prozna knji- 
ga Gog (1931) sadrži strogu, pesi- 
mističnu osudu pomodnih abera- 
cija duha, ali i vrijednih tenden- 
cija moderne kulture. Između 
dva rata napisao je niz kritičkih 
monografija i eseja, pokušaj knji- 
ževne povijesti Italije i, u novije 
vrijeme, zapažen Život Michelan- 
gelov u životu njegova vremena 
(Vita di Michelangelo nella vita 
del suo tempo, 1949). Podržavao 
je e€kspanzionističku politiku i 
nacionalističku isključivost fašiz- 
ma na kulturnom planu (Italijo 


moja — Italia mia, 1939). Dosta 
je pisao i u poslijeratnom raz- 
doblju, iako se našao izvan glav- 
nih tokova suvremene talijanske 
književnosti (npr. opsežna knjiga 
Posljednji sud — Il giudizio uni- 
versale, 1957, obj. posmrtno, u 
kojoj je još jednom pokušao su- 
diti čitavom našem vremenu koje 
već odavna nije shvaćao). 


Prva _i druga (G. Tartaglia), »1000 naj- 
ljepših novela«, sv. 3, Zagreb 1924; Isto- 
rija o Hristu (M. Dobrić), Zagreb 1930; 
Jedan nevraćeni dan (S. K.), »1000 naj- 
up novela«, sv. 64—66, Zagreb 1934; 
okončali čovjek (V. Deanović), Zagreb 
1935; Gog (I. Lendić), Zagreb 1935; Povi- 
jest Kristova (F. Binički), Senj 1936; An- 
tologija talijanske poezije XX stoljeća (J. 
Ricov), Zagreb 1957. 

PARINI, Giuseppe (Džu- 
zepe Parini, 1729—1799), talijan- 
ski pjesnik. Siromašan svećenik 
pučkog porijekla, stekao je ve- 
lik ugled u onom istom aristo- 
kratskom društvu, koje je u naj- 
boljim djelima šibao oštrom sa- 
tirom. Upoznao je izbliza privla- 
čan i raskošan život plemstva, 
no i njegovu iskvarenost i moral- 
nu bijedu kojoj je kao napredni 
građanin prosvjetiteljskih ideala 
suprotstavljao zdrav moral i ra- 
dinost siromašnog puka. Stoga je 
najizrazitiji odraz talijanske mo- 
ralne i književne obnove (Rinno- 
vamento) njegovo remek-djelo 
Dan (Giorno), nedovršeni sati- 
rički spjev u četiri djela: Jutro 
(Mattino, 1763), Podne (Mezzo- 
giorno, 1765), Večer i Noć (Ve- 
spro, Notte, posmrtno 1801). U 
ulozi odgojitelja (što je P. zaista 
i bio u milanskim aristokratskim 
kućama) pjesnik se obraća 


35 Strani pisci 

efeminiranom mladom  gospodi- 
nu, poučavajući ga u dnevnim du- 
žnostima i mondenim obaveza- 
ma. Pri tom opisuje tobože oz- 
biljno i uzvišenim tonom, a zapra- 
vo s mnogo fine ironije i prikri- 
tog sarkazma, život i navike, fi- 
zičke i moralne likove plemićkog 
društva, a sve je to sažeo u vre- 
menskom okviru od jednog da- 
na. Klasicistički stil te snažne 
poeme postao je najboljim oru- 
žjem društvene polemike, jer nje- 
gova uzvišena retorika istovreme- 
no ističe i vanjski sjaj aristokrat- 
skog sloja i, kao kontrast, nje- 
govu duhovnu prazninu i ljud- 
sku ništavnost. Vještom karika- 
turom i velikim smislom za 
realističan opis dočarao je P. 
istinsku sliku suvremenog svije- 
ta; toplim lirizmom opisao je 
prizore iz pučkog života, a iskre- 
nim revoltom lažnu osjećajnost 
aristokratskih dama i njihov ne- 
čovječan odnos prema društveno 
nižima. Od njegove lirike ističe se 
19 vrlo dotjeranih oda, među ko- 
jima se neke, npr. Poruka (Il Mes- 
saggio, 1793), Silviji (A Sulvia, 
1795), Muzi (A la Musa, 1795), 
ubrajaju u najbolja ostvarenja te 
vrste u talijanskom pjesništvu. 
U njima izražava divljenje žen- 
skoj ljepoti i skladu, vrijednosti 
života u prirodi, obiteljskim osje- 
ćajima i jednostavnom građan- 
skom poštenju. Od niza proznih 
djela zaslužuje pažnju Dijalog o 
plemstvu (Dialogo sopra la no- 
bilt&a), kao prikladan uvod u shva- 
ćanje njegova remek-djela i jasan 
izraz napredne težnje za jedna- 
košću među svim ljudima. 


Talijanska lirika, Zagreb 1939. 
fč—mz 

PASCAL, Blaise (Blez Pa- 
skal, 1623—1662), francuski pro- 
zni pisac, matematičar i fizičar. 
Svim životnim i stvaralačkim 
aspektima Pascalovim daje pečat 
nerazriješen odnos između vjere 
i razuma, nauke i teologije. Kao 
čovjek koleba se između svjetov- 
nog života i stroge osamljenosti 
jansenističkog kruga u Port-Roy- 
alu. Genijalan učenjak, sputan 
vjerskim samoodricanjem, niječe 
vlastita otkrića. Najsjajniji pro- 
zni pisac svog vremena pun je 
misaonih nedosljednosti, koje su 
posljedica tragična unutrašnjeg 
sukoba između slobodne misli i 
vjerske dogme. Osamnaest Pisa- 
ma provincijalcu (Les Provincia- 
les, 1656—57) napisano je kao 
obrana jansenističkih doktrina u 
vrijeme javne polemike između 
jezuitske Sorbonne i jansenistič- 
kih prvaka. Odabravši originalnu 
formu epistolarnog dijaloga, P. 
se u prvih jedanaest pisama neu- 
sporedivim humorom i majstor- 
skom satirom obara na moral i 
postavke jezuitizma, a u ostalima 
progovara kao vatren i odmjeren 
govornik koji izravno udara na 
protivnika. Iako napisana u vidu 
teološke rasprave, Pisma slobo- 
doljubivom i često humanistič- 
kom etikom premašuju uske po- 
Jemičke okvire. Izvanrednom lo- 
gikom, gipkošću dijaloga, speci- 
fičnim bojama, bogatstvom situ- 
acija, a osobito jasnoćom i kon- 
ciznošću stila i virtuoznom sin- 
taksom, pripadaju među najbo- 
lja prozna ostvarenja 17. st. Dru- 
go djelo, Misli (Pensćes, posmrt- 
no izdanje 1670. i prvo rekonstru- 
irano izdanje 1842), zbirka je pi- 
ščevih zabilježaka predviđenih za 
apologiju religije s jansenistič- 

kog stajališta, upućenu ateisti- 
ma. U svojim razmišljanjima o 
čovječjoj prirodi i postojanju P. 
spaja dvije krajnosti stoičke i 
skeptičke filozofije: čovjek je u 
isti mah i velik i ništavan. Velik 
je jer ima razum, jer misli, jer je 
svjestan svoje ništavnosti. Ni- 
štavan je jer ne može razumom 
spoznati istinu, već samo srcem, 
iz ruku Božjih. Tu se ogleda o- 
snovna protivurječnost Pascalove 


misli: plemenito dostojanstvo 
ljudskog razuma nemoćno je 
pred božanskim = otkrivenjem. 


Misli imaju sve odlike savršene 
proze: sjajnu logiku, preciznu, 
čistu rečenicu, odmjerenu i jed- 
nostavnu riječ, ponesenu moćnim 
patosom govornika i obojenu tu- 
gom i patnjama autora. 


Misli (I. i M. Ibrovac), Beograd 1965. 
mw 


PASCOLI, Giovanni (Džo- 
vani Paskoli, 1855—1912), talijan- 
ski liričar. U razdoblju idealistič- 
ke reakcije na pozitivizam u fi- 
lozofiji i verizam u književnosti 
prekinuo je sa stoljetnom tradi- 
cijom talijanskog pjesništva i u 
nj, umjesto klasicizma, unio no- 
ve tonove, pjesnički govor i osje- 
ćanja srodna evropskom deka- 
dentizmu. Lirika mu je najuže 
povezana s bolnim životnim isku- 
stvom. Tragična smrt očeva, gu- 
bitak majke i braće, siromaštvo 
i zatvor, kamo je dospio zbog pro- 
lazne anarhističke djelatnosti, ob- 
likovali su u Pascoliju bolećivu 
prirodu i dekadentnu osjetljivost 
»pjesnika-dječaka«. Njegova je 
poruka: jednakost tlačitelja i po- 
tlačenih, udruženih u patnji zbog 
okrutna i neshvatljiva »misteri- 


ja« koji vlada prirodom i društ- 
vom. Prema njegovu shvaćanju 
poezija je otkrivanje dotad ne- 
poznatih pojedinosti u vanjskom 
ili unutarnjem svijetu stvaraoca, 
a pjesnik je dječak (il fanciulli- 
no), čija senzibilnost, čista i ne- 
natrunjena kulturom, bira najrje- 
đe dojmove i doživljaje, te u ma- 
lim, neznatnim stvarima otkriva 
tajanstvo sveukupnosti zbivanja. 
Uspomene na djetinjstvo i na 
drage mu pokojnike, slike iz pri- 
rode i prizori seoskog života, gla- 
sovi ptica i polja, treptavi odjeci 
krajolika u pjesnikovoj duši — 
glavni su motivi njegove poezije, 
u kojoj su vrlo česti simboli smr- 
ti. Originalnom formom, koja je 
neposredan odraz stvaralačkog 
instinkta i slobodna od racional- 
nih struktura i uzvišena tona s 
tradicionalnim rječnikom, P. je 
neposredni preteča talijanske po- 
ezije 20. st. Iako kadšto pretje- 
ruje u upotrebi dijalektalnih iz- 
raza i onomatopeja, stvorio je 
nov pjesnički govor, blizak raz- 
govornom jeziku, no podvrgnut 
njemu svojstvenom ritmu i neo- 
bičnoj muzikalnosti. Najbolje su 
mu zbirke Myricae (1891, lat., zna- 
či »Tamarisi«) i Pjesme iz Ca 
stelvecchija (Canti di Castelvec- 
chio, 1903), gdje su osobito omi- 
ljene pjesme Sova (L'assiuolo), 
Moja večer (La mia sera), Šare- 
na kobila (La cavalla storna), 
Tkalja (La tessitrice) i dr. No i 
u drugim zbirkama, osobito u Pr- 
vim malim poemama (Primi poe- 
metti, 1904) i Novim malim poe- 
mama (Nuovi poemetti, 1909), 
manje u Gozbenim poemama (Po- 
emi conviviali, 1904), Odama i 
himnama (Odi e inni, 1906) i dr., 
ima tragova najbolje njegove po- 

ezije. Vrlo uspjele pjesme u latin- 
skom jeziku donijele su mu niz 
međunarodnih priznanja. 

Talijanska lirika, Zagreb 1939; V. Nazor, 
Posljednja trijada, Zagreb 1942; Antologija 


svjetske lirike, Zagreb 1956, 1965; V. Na- 
zor, Prepjevi, Zagreb 1959. 

PASOLINI, Pier Paolo 
(Pjer Paolo Pazolini, 1922), tali- 
janski liričar i pripovjedač. Dio 
mladosti proveo je u Furlaniji 
(Casarsa), majčinom zavičaju, a 
danas je intimno i stvaralački po- 
vezan uz urbani pejzaž Rima. O- 
ko 1940. počeo je pisati stihove 
na furlanskom (Pjesme Casarsi 
— Poesie a Casarsa, 1942; Gdje 
je moja domovina — Dove ta 
mia patria, 1949; U srcu dječaka 
— Tal cour di un frut, 1953), ko- 
jima su slijedile zbirke na talijan- 
skom jeziku (Dnevnici — I diarii, 
1945; Iz Dnevnika — Dal Diario, 
1954). Zajedno s pjesnicima F. 
Leonettijem i R. Roversijem bio 
je duša utjecajnog časopisa »Of- 
ficina«  (»Radionica«, Bologna, 
1955—59), kojem je bio cilj revi- 
zija novije književne baštine 
(hermetizma) i prevladavanje 
neorealizma u smislu novoga, hu- 
manistički angažiranog eksperi- 
mentalizma. Pasolinijeva lirika iz 
tih i kasnijih godina obilježena 
je dubokom fizičkom i osjećaj- 
nom simpatijom prema fenome- 
nima svijeta i intelektualnom na- 
klonošću za povijest koja je nji- 
hov duh. Za njega je karakteris- 
tičan jetki moralistički subjekti- 
vizam, a bitne teme te lirike (pre- 
sjek života na furlanskom selu, 
mračne slike egzistencije rimske 

sirotinje, intimna proživljavanja 
angažiranog intelektualca) značaj- 
ni su fragmenti lirskog svijeta u 
kojem je sve podvrgnuto složenoj 
i snažnoj ličnosti autora-protago- 
nista. Jako čvrsto vezan uz mark- 
sističke ideje, on gleda na svijet 
prvenstveno iz aspekta osobne 
povijesti i ukusa (izgubljena sre- 
ća djetinjstva iz razdoblja pokre- 
ta otpora, psihički kompleksi i 
britke polemičke analize kritičara 
morala i društva). Kao eksperi- 
mentalist, P. ne ide do iracionaliz- 
ma razbijene sintakse; naprotiv, 
ostao je vjeran nekim tradicio- 
nalnim metričkim oblicima i vrs- 
tama (npr. duhovitom epigramu 
i književnoj polemici u stihovi- 
ma) i kontinuiranom i ideologi- 
ziranom lirskom govoru. Osim za- 
paženih pjesničkih zbirki (Najbo- 
lja mladost — La meglio gioven- 
ti, 1954; Gramscijev pepeo — Le 
ceneri di Gramsci, 1957; Slavuj 
Crkve katoličke — L'usignuolo 
đella Chiesa Cattolica, 1958; Re- 
ligija moga vremena — La reli- 
gione đel mio tempo, 1961; Poe- 
zija u obliku ruže — Poesia in 
forma di rosa, 1964), objavio je 
knjigu kritičkih i polemičkih ese- 
ja (Strast i ideologija — Passione 
e ideologia, 1960), a nizom žustrih 
publicističkih spisa izazvao je 
plodne polemike (npr. o suvreme- 
nom književnom jeziku). P. jei 
zapažen filmski režiser i pisac 
scenarija, poznat po filmovima 
»Prosjak« (1961), »Mamma Ro- 
ma« (1962), »Evanđelje po Mate- 
ju« (1964) i dr. On je i autor ro- 
mana kojima se najbolje afirmi- 
rala suvremena  naturalistička 
struja što teži potpunom, goto- 
vo nediferenciranom oponašanju 
(mimetizmu) nekih aspekata mo- 

dernoga života i društvenih sloje- 
va razbaštinjenih bujanjem neo- 
kapitalizma. U Pasolinija to je si- 
rotinja iz rimskih predgrađa, što 
izgara u frenetičkom iskustvu in- 
dividualnog bunta u »vječnom 
gradu« gdje su kontrasti raskoši 
i bijede osobito oštri (Besprizor- 
ni — Ragazzi di vita, 1955; Žestok 
život — Una vita violenta, 1959). 
Prvi je roman koralna vizija ži- 
vota u sivom i prljavom sirotinj- 
skom kvartu, niz surovih prizora 
dokumentarne vjernosti i grubih 
jezičnih efekata, vizija nadahnu- 
ta povjerenjem u neuništivu e- 
nergiju dječaka što izvan mora- 
lističkih normi sudjeluje u okrut- 
noj borbi za opstanak. Drugi Pa- 
solinijev roman svjedoči o nje- 
govoj težnji da tu istu građu i 
neiscrpivo blago sočnog žargona 
organizira u zatvorenijoj epskoj 
strukturi sociološkoga romana s 
tezom. Stoga freska silovitog ži- 
vota, oblikovana mračnim boja- 
ma i surovim stilskim kontrasti- 
ma, služi kao impresivna pozadi- 
na priči o tragičnom iskustvu 
rimskoga mladića između nasilja, 
prostitucije i nade. 

Antologija talijanske poezije XX_ stoljeća 
(J. Ricov), Zagreb 1957; Žestok život (D. 


Orlandi), Zagreb 1962. 

PASTERNAK, Boris Leo- 
nidovič (1890—1960), ruski pje- 
snik, novelist i romanopisac. Od- 
rastao je u intelektualnoj sredi- 
ni, studirao filozofiju u Moskvi i 
Marburgu, pripadao prije revo- 
lucije futurističkoj grupi »Cen- 
trifuga«. Kad su futuristi odlu- 
čili da svoju poeziju stave u slu- 
žbu revolucije, P. ih napušta. G. 
1917. izdaje zbirku pjesama sa 


simboličnim naslovom Iznad ba- 
rijera (Poverh bar'erov). Poezija 
mu je pretežno tematski apoli- 
tična, literarna i intelektualna. 
Teme predstavljaju u njega sa- 
mo povod za izražavanje osjeća- 
ja, ali su to ipak osjećaji čovje- 
ka revolucionarnoga vremena: 
ogleda se to u odbacivanju bilo 
kakve opisnosti, u dinamičnom 
nizanju pojava, razvijenoj me- 
taforičnosti, napetostima konso- 
nantskih skupina, razbijenim 1o- 
gičkim i sintaktičkim cjelinama 
rečenica. Pjesme mu daju dojam 
kaotičnosti, disharmonije, potre- 
senog, nemirnog i pokretnog svi- 
jeta. Najpoznatije su mu zbirke: 
Sestra moja život (Sestra moja 
žizn'), Teme i varijacije (Temy 
i varjacii, 1923), Drugo rođenje 
(Vtoroe roždenie, 1932). Poeme 
su mu napisane na temu prve i 
druge ruske revolucije: Visoka 
bolest (Vysokaja bolezn', 1924), 
Poručnik Šmit (Lejtenant Ššmiđt, 
1926), 1905. godina (1905 god., 
1927). U Poručniku šmitu obli- 
kuje tragediju inteligenta koji 
osjeća približavanje povijesnih 
događaja, ali ih ne izbjegava, 
premda zna da će za njega biti 
pogibeljni. On postaje njihovom 
tragičnom žrtvom. Temu inteli- 
gencije u prijelomno vrijeme 
obradio je i u Spektorskom 
(1933). Originalne su mu i no- 
vele koje nisu vezane čvrstom fa- 
bulom i daju dojam nečega ne- 
dovršenoga. U Djetinjstvu Lju- 
versove (Detstvo Ljuvers, 1923) 
oblikuje vanjski svijet gledan 
očima djevojčice u pubertetu. U 
romanu Doktor Živago (talijan- 
ski prijevod 1957, ruski original 
izdan u Italiji 1958), P. se oslo- 
nio na tradicije ruskoga romana 

19. st., izgradio djelo na fabuli o 
sudbinama nekoliko obitelji obu- 
hvatio prostor od zapadnih ru- 
skih granica do Sibira, s Mos- 
kvom u središtu, opisao dvije ru- 
ske revolucije i završio epilo- 
gom drugoga svjetskog rata. U 
središte je romana postavio li- 
ječnika i pisca koji je intelektu- 
alno formiran u vrijeme pred pr- 
vu rusku revoluciju, nošen je 
kroz povijesna zbivanja stihijom 
revolucije i snagom svoje fatal- 
ne ljubavi, a na kraju postaje o- 
samljenik koji gine bespomoćno, 
ostavljajući za sobom tek pregršt 
pjesama. U SSSRu roman je 
nazvan »antisovjetskim«, a na 
Zapadu je poslije njegova izlaska 
Pasternaku priznata Nobelova 
nagrada (1958). 
Antologija svjetske lirike, Zagreb 1956, 
1965; Zaštitna _ povelja (N. Nikolić), Beo- 
hi 1958; Mođerna ruska poezija (B. 
iljković), Beograd 1961; Doktor Živago 
(O. Vlatković), Beograd 1962; Povest jed- 
nog leta (M. Jovanović), Novi Sad 1963; 


Suvremeni ruski pisci T (A. Flaker), Za- 
greb 1963; Poezija (G. Vitez), Zagreb 1964. 

PATHELIN, La Farce de 
Maitre (La fars d Metr Patlen — 
Farsa o advokatu Pathelinu), sre- 
dnjovjekovna farsa, jedna od naj- 
poznatijih u francuskom komič- 
nom teatru. U početku je farsa 
bila komična epizoda koja se u- 
metala u srednjovjekovne kaza- 
lišne komade religiozna sadržaja. 
Sitan svijet, građani, seljaci, sve- 
ćenici, budale, varalice prikazuju 
se na duhovit, zabavan, a često i 
grub način. Odgovarajući po 
svom karakteru tadanjem duhu, 
ona je ubrzo postala samostalna 
vrsta francuskog kazališta (saču- 
vano ih je oko 150). Farsa o ad- 

vokatu Pathelinu od nepoznata 
autora iz sredine 15. st. (14642) 
štampana je u Lyonu 1485. Sadr- 
žaj je jednostavan. Pathelin je na 
prijevaru dobio sukno od trgovca 
Guillaumea, a kasnije se našao 
na sudu s njim kao branitelj nje- 
gova pastira. Guillaume ga pre- 
poznaje i umjesto pastira optužu- 
je njegova advokata. Suci narav- 
no ništa ne razumiju i šalju 
stranke kući. Na kraju pastir 
nadmudri advokata, kad ovaj za- 
traži nagradu za svoju uslugu. 
Farsa je puna života, istine i ve- 
drine, radnja nije monotona; li- 
kovi su iz naroda, živi, duhoviti, 
tako da djelo navješćuje Moličre- 
ovu komiku. Po pokušaju skicira- 
nja karaktera i po načinu vođe- 
nja radnje ona već ima kvalitete 
male komedije, te je najbolje dje- 
lo komičnog kazališta u Francus- 
koj u srednjem vijeku. (Na tu 
temu F. Bazin je komponirao o- 
peru Maitre Pathelin.) Prevedena 
je na mnoge jezike, postavljena 
na scenu i živi do danas na mno- 
gim evropskim pozornicama, pa i 
u nas. U 18. st., prema jednoj su- 
vremenoj obradi, preveo ju je u 
Dubrovniku Proto Miho Gruža- 
nin (pseudonim) pod naslovom 
Pokrinokat (1793). 

hmp 


PATKANJAN, Rafael (Ra- 
fael Patkanjan, 1830—1892), ar- 
menski liričar. Sin i unuk pjesni- 
ka, rodio se u armenskoj koloniji 
u Rusiji, studirao je u Tartuu 
(danas Estonska SSR) i kretao 
se u moskovskom krugu armen- 
skih književnika koji su težili da 
nacionalnu kulturu otvore prema 
Evropi i njezinim plodonosnim 
utjecajima; no bio je i među o- 

nima što su zastupali građansko- 
-nacionalističke ideje i polemizi- 
rali s demokratskim i revolucio- 
narnim stavovima M. Nalbandja- 
na, sljedbenika Černiševskog (v.) 
i Dobroljubova (v.). Napustio je 
prvobitni romantičarski  senti- 
mentalizam i oduševljeno prihva- 
tio novu, rodoljubno-borbenu ten- 
denciju u književnosti. Pisao je 
popularne poetske pozive na bor- 
bu protiv turskih ugnjetača (za 
rusko-turskoga rata 1877—78), ve- 
ličao je herojsku prošlost domo- 
vine i njezine legendarne junake, 
a znao je i ošinuti bičem jetke sa- 
tire građanske suvremenike i nji- 
hovo povođenje za svim što je 
dolazilo iz tuđine. Njegove rea- 
lističko-psihološke pripovijetke, 
napisane uglavnom u nahičevan- 
skom dijalektu, vrijedan su knji- 
ževni i jezični dokument. No naj- 
ljepše mu je i najznačajnije dje- 
lo rodoljubno-alegorijska pjesma 
Majka Araks (Mair Araksi, 1856), 
u kojoj je opjevao imaginarni 
razgovor s istoimenom rijekom, 
personifikacijom potlačene domo- 
vine. Njezin brzi tok, mutne i 
tužne vode, simbol su tadašnjeg 
stanja armenskog naroda, ali pje- 
snikov nostalgičan pogled u proš- 
lost ne isključuje vjeru u buduće, 
svjetlije dane. Ta rodoljubna te- 
matika, dotjeran i čist izraz, a 
svakako i neobična toplina i gor- 
ka iskrenost osjećaja, osigurali 
su Patkanjanovu remek-djelu ve- 
liku popularnost. 

tin Grigorjevič (1892), ruski pri- 
povjedač. Rodio se u Moskvi, dje- 


tinjstvo je proveo u Ukrajini, re- 
volucija i građanski rat naveli su 
ga na duga lutanja, a i kasnije 
je kao dopisnik mnogo putovao. 
Sklonost prema egzotici baštinio 
je od A. Grina (v.), ali fabulira- 
nje nije njegova vrlina. U tridese- 
tim godinama stvara polubele- 
trističke romane na temelju do- 
kumentarne i naučne građe, s te- 
mom o izgradnji zemlje, ali ni tu 
ne napušta egzotične predjele 
(Kara Bugaz, 1932; Kolhida 1934; 
Černoe more, 1936). Karakteristi- 
ke su njegove proze lirski pri- 
stup temi, osjećajnost u oblikova- 
nju fragmenata ljudskoga života, 
necjelovitost većih konstrukcija, 
raznorodnost u izboru tema koje 
su vezane za osnovno iskustvo ili 
govore o životu povijesnih lično- 
sti i umjetnika (Isaak Levitan, 
1937; Kada se rijeke razliju — 
— Razlivy rek, 1953), ili su građe- 
ne na odnosu prema ruskoj pri- 
rodi (Meščerskaja storona, 1939; 
Pripovijest o šumama — Povest' 
o lesah, 1948; Rođenje mora — 
— Roždenie morja, 1952). Najpot- 
puniji je izraz njegova talenta i 
jezičnog majstorstva golemo au- 
tobiografsko djelo sastavljeno od 
lirskih fragmenata i esejističkih 
razmišljanja Pripovijest o životu 
(Povest' o žizni) u koje ulaze knji- 
ge Daleke godine (Dalekie gody, 
1947), Nemirna mladost (Bespo- 
kojnaja junost', 1955), Početak ne- 
poznata stoljeća (Načalo nevedo- 
mogo veka, 1956), Vrijeme velikih 
očekivanja (Vremja bol'ših oži- 
danij, 1958), Skok na jug (Brosok 
na jug, 1960), Knjiga lutanja 
(Kniga skitanij, 1963). P. je poz- 
nat i kao dramski pisac. 


Crno more (B. Bojović—Kovačević), Beo- 
grad s. a; Kara-Bugaz, Beograd 1946; 

Kolhida (O. Mitrinović), Beograd 1948; 
Kada se rijeke razliju i druge pripovijetke 
(T. Kašiković, M. Mulić), Sarajevo 1958; 
Suvremeni ruski pisci TI (A. Flaker), Za- 
greb 1963; Povest o životu (D. Perović), 
Subotica-—Beograd 1964; Knjiga lutanja 
(J. Krstanović), Sarajevo 1965, 

PAVESE, Cesare (Čezare 
Paveze,  1908—1950), talijanski 
pripovjedač. Započeo je zbirkom 
pjesama Raditi umara (Lavorare 
stanca, 1936), koja se objektivno- 
šću slikanja ljudi i krajolika i 
razvijenošću narativnog elemen- 
ta polemički suprotstavlja her- 
metizmu, dominantnom u tali- 
janskoj poeziji između dva rata. 
Ti stihovi sadrže temeljne moti- 
ve cjelokupnog pripovjedačkog 
djela: povratak zemlji, prirodi, 
djetinjstvu, a istovremeno želju 
za bijegom u grad i mučan osje- 
ćaj samoće. Pošto je kao antifa- 
šist bio konfiniran u Kalabriji 
(1935—36), P. se posvećuje pri- 
povjedačkoj prozi i duljom pri- 
povijetkom Tvoji krajevi (Paesi 
tuoi, 1941) izaziva simpatije, po- 
lemike i osudu službene kritike. 
Stilom koji je karakterističan za 
njegovu prozu (tehnika unutar 
njeg monologa, jezik dijalektal- 
nog prizvuka, jednostavna, para- 
taktička rečenica), u pripovijet- 
ki je ispričan susret s prirodom 
i neuspio pokušaj povratka u 
primitivan seoski svijet. Drugu 
dulju pripovijetku pod naslovom 
Tamnica (Carcere), nastalu u 
istom razdoblju, objavio je tek 
1949; tu je opisao jednoličan ži- 
vot konfiniranog intelektualca, 
tjeskoban osjećaj samoće (koja 
je prava njegova tamnica) i traže- 
nje izlaza u gruboj erotičnosti. 
Socijalna tendencija izrazitija je 
u kraćem romanu Drug (Com- 

pagno, 1947), zapravo pripovijet- 
ki o mladom radniku, koji se 
klasnim sazrijevanjem i politič- 
kim opredjeljenjem oslobađa fi- 
zičke i moralne samoće. Najbo- 
lje je Paveseovo djelo snažan ne- 
orealistički roman Mjesec i kre- 
sovi (La luna e i falo, 1950), u 
kojemu se stari motivi prožima- 
ju novim sadržajima. Mit dje- 
tinjstva i zemlje, proletarijat pri- 
kazan u likovima ekonomskog 
emigranta i borca pokreta otpo- 
ra, bolna povijest o životnoj dra- 
mi triju djevojaka, slike seoske 
bijede — sve je to stvaralački 
povezano istinskim lirizmom u- 
spomena, snažnim realističkim 
prikazom zbivanja, toplom ljud- 
skom samilošću i naprednom 
tendencijom. Ostale su mu knjige 
proze: Praznik u kolovozu (Fe- 
ria d'agosto, 1946), Razgovori s 
Leukojom (Dialoghi con Leuco, 
1947), Prije nego pijetao zapjeva 
(Prima che il gallo canti, 1949) 
i Divno ljeto (La bella estate, 
1949). P. je mnogo prevodio ame- 
ričku prozu, koja je djelovala na 
njegovo stvaranje. Svoju ljudsku 
i stvaralačku sudbinu impresivno 
je zabilježio u dnevniku zapisa 
Umijeće življenja (Il mestiere di 
vivere, 1952). Završio je samou- 
bojstvom. Posmrtno mu je izašla 
značajna zbirka stihova Doći će 
smrt i imat će tvoje oči (Verra 
la morte e avra i tuoi occhi, 
1951), pripovijetke i kritički sa- 
stavi (Praznička noć — Notte di 
festa, 1953; Američka književ- 
nost i drugi eseji — La letteratu- 
ra americana e altri saggi, 1951). 
Osebujan kratak roman Veliki 
oganj (Fuoco grande, 1959), u ko- 
jem također dominira bolan do- 

življaj ljubavi i spola, napisao je 
u suradnji s Biancom Garufi. 

Talijanska oni XX stoljeća (J. Ricov), 
Zagreb Kuća na brijegu. Drug. 
Tamnica Ča Belan), Zagreb 1057; Tvoji 
krajevi (Z. Marčić), Zagreb 1958; Među 


usamljenim ženama (J. Stojanović), Beo- 
g 1964; Pjesme (M. Machiedo), Zagreb 

PEGUY, Charles  (Šarl 
Pegi, 1873—1914), francuski pjes- 
nik i publicist. Po ulozi koju je 
odigrao na prijelazu stoljeća za- 
uzima posebno mjesto u povijes- 
ti francuske književnosti. Skrom- 
nog pučkog porijekla, upornim 
radom ulazi u najviše intelektual- 
ne i umjetničke krugove. Na iz- 
gled je protivurječna ličnost: 
oduševljen pristaša Dreyfusa, na- 
pustit će svoje istomišljenike; so- 
cijalist i Jaurčsov sljedbenik, na- 
padat će socijaliste; uvjereni ra- 
cionalist, prijeći će u vjerski mis- 
ticizam. Međutim, svi ti postup- 
ci nalaze objašnjenje u konkret- 
noj situaciji Francuske i u nje- 
govoj osebujnoj ličnosti koja pre- 
zire sve ustupke i posjeduje uro- 
đen smisao za istinu i slobodu. 
Od 1900. do smrti izdaje »Petnaes- 
todnevne sveske« (»Cahiers de la 
Quinzaine«), časopis gdje objav- 
ljuje i djela tada još nepriznatih 
pisaca (Rolland, v.) i koji je imao 
značajnu ulogu u književnom 
i intelektualnom životu Francus- 
ke prije prvoga svjetskog rata. 
Za relativno kratkog života (po- 
ginuo je na Marni 1914) ostvario 
je niz proznih i pjesničkih djela. 
Prozna djela Naša domovina 
(Notre Patrie, 1905), Naša mla- 
dost (Notre Jeunesse, 1910), Vic- 


tor Marie, grof Hugo (Victor Ma- 
rie, comte Hugo, 1911), Novac 
(L'Argent, 1912) i dr., bez obzira 
na sadržaj, karakterizira polemič- 
ki karakter, naglašen i u vanjskoj 
formi. U obliku pisama, monolo- 
ga, dijaloga, govora P. se obraća 
zamišljenu protivniku te gomi- 
lanjem i ponavljanjem argume- 
nata oblikuje svoju slojevitu mi- 
sao. Poezija mu je projekcija vla- 
stitih iskustava s osobitim intere- 
som za mistiku vjerovanja. Zbir- 
ka Tapiserije (Tapisseries, 1912, 
1913) simbolizira i naslovom strp- 
ljiv i minuciozan pjesnički rad, 
sličan radu srednjovjekovnog 
majstora tapiserije. Misterij o 
milosrđu Ivane Orleanske (Le My- 
stere de la charitć de Jeanne 
d'Arc, 1910) drama je u prozi i 
stihovima, u kojoj radnja gotovo 
i ne postoji, a monolozi i dijalozi 
izmjenjuju se s meditacijama, is- 
tančanim analizama kolebanja, 
sumnji i vjerskog zanosa Ivane 
Orleanske. Težnja za realističkim 
izrazom očituje se u prikazu juna- 
kinje i u ostalim likovima, koje 
P. ne idealizira. Ponavljanje i na- 
brajanje daje njegovim stihovi- 
ma poseban, sugestivan ritam. U 
Evi (Eve, 1914) evocira sudbinu 
čovječanstva. Bilo je pokušaja da 
se P. prikaže kao isključivo kato- 
lički pisac, no njegov se »kato- 
licizam« znatno razlikuje od or- 
todoksnih stavova Crkve. 

PELLICO, Silvio (Silvio 
Peliko, 1789—1854), talijanski pri- 
povjedač, dramatičar i pjesnik. 
Bio je glavni urednik romantič- 
kog i slobodarskog časopisa »Il 

conciliatore«, gdje su surađivali 
promicatelji romantizma G. Ber- 
chet (1783—1851), L. di Breme 
(1780—1820) i drugi, dok ih nije 
onemogućio surov progon austrij- 
ske policije. P. je 1820. kao karbo- 
nar bio osuđen na smrt, a zatim 
na 15 godina teške tamnice u tvr- 
đavi Spielberg u Moravskoj, oda- 
kle je poslije 9 godina izišao du- 
hovno i fizički izmijenjen, odlu- 
čan da se ne bavi politikom. Ev- 
ropsku slavu postigao je objaviv- 
ši uspomene Moje tamnovanje 
(Le mie prigioni, 1832), proživlje- 
no, iskreno i smireno svjedočan- 
stvo o patnjama na robiji. Uvjer- 
ljiva i vjerodostojna, ta osjećaj- 
na i jednostavna proza, intimna 
ispovijest skrušenog vjernika ko- 
ji podnosi i oprašta, stekla je 
upravo takvom pripovjedačkom 
neposrednošću veliku  popular- 
nost i bila prevedena na mnoge 
jezike postigavši snažan odjek 
kao otkriće o austrijskim tlačite- 
ljima. Stoga je značajan književ- 
ni i povijesni dokument s mno- 
gim osobinama tipičnim za tali- 
janski romantizam u cjelini. Me- 
đu Pellicovim manjim djelima 
vrednija je spomena tragedija 
Francesca _Riminska (Francesca 
da Rimini, 1818) u klasicističkom 
i ujedno romantičkom tonu s ro- 
doljubnim duhom; zatim kršćan- 
ski inspirirana proza Dužnosti 
ljudi (Doveri degli uomini, 1834), 
religiozno-rodoljubne Pjesme (Li- 
riche, 1834—1837) i 12 poema sa 
srednjovjekovnom tematikom. 

Toma. Morus (S. Horvat), Zagreb 1861; 
Covječje dužnosti (Gj. Stj. Deželić), Zag- 
reb 1863; Franjica Riminska (Gj. Stj. De- 
želić), Zagreb 1866; Moje tamnovanje, Za- 


greb 1867; O dužnostima čovječjim (N. 
Štuk), Sarajevo 1904. 
ič 

PEREDA, Jose Maria de 
(Hose Maria de Pereda, 1833— 
—1906), španjolski romanopisac, 
jedan od preteča modernoga 
španjolskog romana. Cijeli je ži- 
vot proživio u rodnom Santande- 
ru, dosta povučeno, premda je 
studirao u Madridu i imao moguć 
nosti da dođe do uglednih dru- 
štvenih položaja. Sav se posvetio 
književnosti i ostavio dvadesetak 
svezaka proze, u kojoj je gotovo 
isključivo slikao život svoga gra- 
da, »vrsnih santandđerskih riba- 
ra«, njihove »plemenite kreposti, 
bijedno življenje i velike slabo- 
sti«, kako sam kaže na jednom 
mjestu. A on je život tih ljudi 
poznavao do tančina i slikao ga 
rigoroznom pedantnošću. Po tim 
osobinama on je prije svega re- 
gionalist, ali je snagom svoga 
pera lokalnim zbivanjima znao 
dati općeljudsku boju. Osobito 
mu se ističu djela: Ukus zaviča- 
ja (El sabor de la tierruca, 1882), 
neka vrsta idilične poeme u pro- 
zi, Uz gudure (Penas arriba, 
1895), Planinski prizori (Escenas 
montaresas, 1864), u kojima pri- 
kazuje život brdskih predjela u 
okolici Santandera. No najbolji 
mu je roman Sotileza (1884) gdje 
je kroz lik jedne siromašne i če- 
stite djevojke dao cjelokupnu sli- 
ku života svoga grada sredinom 
prošloga stoljeća. P. piše klasič- 
nim, smirenim stilom, polazeći 
od Cervantesa (v.) i drugih pisa- 
ca zlatnoga vijeka, ali ima i vrlo 
okretnih i živih dijaloga. Pripovi- 
jeda polako i opširno. Opisi si 
tuacija i ambijenata su detaljni; 
nijedna pojedinost nije izostav- 
ljena. Sve je to majstorski isci- 
zelirano. Pa iako nije osobit psi- 
holog, P. ipak po tim osobina- 

ma, po finoj ironiji, po stalože- 
nom i bistrom pripovijedanju, 
imože stajati uz bolje evropske 
pisce 19. st. Njegovi romani ima- 
ju ugodan prizvuk stare, dobre, 
odmjerene klasične proze. Dao 
je i nekoliko uspjelih novela, me- 
đu kojima se ističe Novačenje 
(La leva). 
Novačenje (J. Tabak: Španjolske pripo- 
vijetke, Zagreb 1949). 

nm 


PEREZ, Icchok  Lejb 
(Lejp Ichok Perec[s], 1851-—1915), 
jedan od klasika novije književ- 
nosti na jeziku jidiš, dramatičar, 
pripovjedač i liričar. Zbog odano- 
sti socijalističkim idejama oduze- 
ta mu je advokatura. Potkraj ži- 
vota sve se više bavio književnim 
radom, živeći kao tajnik židov- 
ske općine u Varšavi. Ideološki 
se njegovo stvaralaštvo temelji 
na hasidizmu, reformatorskom 
vjerskom pokretu istočnoevrop- 
skih Židova u 18. st., pa ističe 
moralne vrednote tradicije u op- 
reci prema vjerskoj doktrini. P. 
je jedan od prvih pisaca na jezi- 
ku jidiš koji su nacionalnim tež- 
njama dali umjetnički izraz. U 
brojnim pripovijetkama i skica- 
ma (Slike s putovanja — Rajse 
-bilder, 1891; U podrumskoj sobi 
— In kelerstub, 1893; Srdžba jed- 
ne Židovke — A kess fun a jide- 
ne, 1893) prikazuje skroman sva- 
kodnevni život galicijskih Židova, 
ali i tragične sukobe uvjetovane 
teškim prilikama u getima. Slika- 
jući s mnogo ljubavi svijet »ma- 
lih ljudi«, stvorio je tipove srod- 
ne likovima seljaka u Tolstoja i 
Gorkoga. Umjetnički su manje 
uspjele piščeve drame (Dramen, 


1910); u njima realizam ustupa 
mjesto scenskom  simbolizmu 
prožetom vjerskom mistikom. 
Popularne elemente hasidizma, 
uklopljene u pučko pripovjedač- 
ko blago, P. je sačuvao i razradio 
u zbirkama  Hasidske priče 
(Ch'sidisch) i Pučke pripovijetke 
(Folkstimleche geschichtn, 1913). 
Zanimljivu = kulturnohistorijsku 
građu sadrže njegova Zapamće 
nja (Majne sichrones, 1913). 

PEREZ DE AYALA, Ra. 
mćn (Ramon Peres de Ajala, 
1880), španjolski pripovjedač, e- 
sejist i pjesnik, rodom iz Ovie- 
da u Asturijama. Prve škole učio 
je kod jezuita i te je dane kasni- 
je opisao u oštrom satiričkom 
romanu A. M. D. G. (skraćenica za 
lat.: »Ad maiorem Dei gloriam«, 
tj. »Na veću slavu Božju«, 1910), 
nimalo ne štedeći svoje bivše 
učitelje. P. pripada »generaciji 
1898«, koja je stupila u knji- 
ževnost s idejama obnove du- 
hovnog i društvenog života špa- 
njolskog naroda. Formirao se u 
tim prijelomnim danima, koji, 
bar u političkom pogledu, nisu 
donijeli mnogo rezultata, što je 
kod predstavnika ovog pokreta 
izazvalo mnogo skepse i ogorče- 
nja. Svi su oni do bola voljeli 
svoju zemlju, ponirali u duh na- 
roda, u pejzaž, u prošlost i tra- 
žili rješenja za svoju nesretnu 
zemlju. Od tih preokupacija po- 
šao je i P. Veoma inteligentan, 
naobražen, znao je proniknuti u 
ljude i probleme, a vidio je više 
zla nego dobra. Stoga je često 
bio ironičan i superioran, čas 
oštar, čas skeptično miran, ali 

uvijek human. Imao je izvanred- 
na osjetila za sve šumove, za sve 
preljeve boja, a osobito je riječ 
osjećao kao malo koji pisac nje- 
gova vremena. Raspolagao je bo- 
gatim rječnikom i rečenica mu 
je drhtava i bujna, ali nikada 
zamućena. Bistar duh i izrazito 
muška priroda daju njegovoj 
prozi posebnu težinu i profinje- 
nost, što ga odvaja od gotovo 
svih španjolskih pisaca njegova 
doba. Snažan je, čulan i skla- 
dan; artist i pjesnik, mislilac i 
moralist. Najviše je opisivao svo- 
ju »malu domovinu« — Asturije. 
Poznatiji sa mu romani Mrak 
na vrhovima (Tinieblas en las 
cumbres, 1907), Lisičja noga (La 
pata đe la raposa, 1912), Belar- 
mino i Apolonio (1921, roman u 
okretnim i sadržajnim dijalozi- 
ma o dvama postolarima, od ko- 
jih se jedan umislio da je filozof, 
a drugi dramski pisac), Medeni 
mjesec, ledeni mjesec (Luna de 
miel, luna de hiel, 1923), Tigre 
Juan (1926). Posebno mjesto zau- 
zimaju poetske novele Prometeo, 
Nedjeljna svjetlost (Luz de do- 
mingo) i Propast Limonovih (La 
caida de los Limones), sve obja- 
vljene 1916. Političke eseje sabrao 
je u knjizi Politika i bikovi (Po- 
litica y toros, 1918), a kazališne u 
Maskama (Las mdscaras, 1919). 
Prometej (J. Sedmak), Zagreb 1940; Pro- 
past porodice Limoćn, »1000 najljepših no- 
vela«, sv. 85—87, Zagreb 1936. 

PEREZ GALDOS, Benito 
(Benito Peres Galdos, 1843—1920), 
španjolski romanopisac, rodom s 
Kanarskih otoka; studirao je 
pravo u Madridu, gdje je ostao 
do kraja života. Bavio se novi- 

narstvom i politikom. Usprkos 
velikom i opsežnom književnom 
djelu umro je kao puki siromah. 
G. pripada među najveće špa- 
njolske prozne pisce; smatraju 
ga osnivačem modernoga špa- 
njolskog romana. U njegovu 
književnom radu bila je od pre- 
sudne važnosti činjenica, da je 
rođen i odgojen izvan Španjol- 
ske, u drukčijim, boljim prilika- 
ma. Mladoga Gald6sa, kad je do- 
šao u Madrid, iznenadio je život 
španjolskog naroda. Vidio je 
mnogo bijede i zaostalosti, mno- 
go apatije i beskrvnosti. Starom 
sjaju španjolske imperije nije vi- 
še bilo ni traga. A on je na sve 
to mogao gledati mnogo kritič- 
nije od onih koji su odrasli u 
tim prilikama. Radišan, energi- 
čan, smion, prihvatio se pera i 
postavio sebi velik zadatak: na- 
slikati španjolski život u svim 
njegovim oblicima; dati stvar- 
nost svoga vremena i događaje 
koji su tu stvarnost uvjetovali. 
Napisao je preko stotinu sveza- 
ka: sam povijesni ciklus, Epi- 
sodios nacionales, obuhvaća 46 
romana. Tu je opisao sva važni- 
ja zbivanja iz prošlosti svoga na- 
roda, pa ako mu ta djela nisu 
uvijek na umjetničkoj visini, pi- 
sana su čitko i zanimljivo. Stoga 
ih je narod rado čitao i ona su 
izvršila značajnu društvenu ulo- 
gu, jer je kroz njih G. mnogima 
pokazao pravo lice pojedinih do- 
gađaja iz španjolske povijesti. 
Tome je mnogo pridonio njegov 
liberalan i pozitivistički duh 
(držao se uvijek historijskih iz- 
vora) i njegova trezvenost u ra- 
suđivanju. Među tim romanima 
ističu se iz prve skupine (1873— 
—79) Trafalgar, Dvor Karla IV 

(La Corte de Carlos IV), Zarago- 
za, Caddiz, Uspomene jednog dvo- 
ranina (Memorias de un cortesa- 
no) itd. Mnogo su važniji i snaž- 
niji romani u kojima je opisivao 
život svoga vremena. G. je kao 
kakav sociolog proučavao i po- 
znavao sve slojeve društva. Tu 
se nižu stotine likova, svake do- 
bi i svakog zanimanja, od mini- 
stara i plemića do prosjaka i pro- 
stitutki. A svima je znao zaći 
pod kožu, u dušu, govoriti iz njih 
i voditi ih prema njihovim nago- 
nima i težnjama. Bio je, mnogo 
puta, izvrstan psiholog, majstor 
u karakteriziranju likova i u sli- 
kanju ambijenata. Kako se ba- 
vio i slikarstvom, znao je zapa 
žati najsitnije detalje i davati 
plastične opise. Možda je najjači 
bio onda kad je opisivao dno 
društva, madridsko predgrađe, 
prosjake, njihovu bijedu i poro- 
ke, kao u romanima Milosrđe 
(Misericordia, 1897) i Nazarin 
(1895). U tim romanima ima do- 
sta i mistike. Spomenimo još 
Fortunata y Jacinta (1886, dva 
nesretna braka iz madridskog 
građanskog života), Marianela 
(1878, ljubav ružne djevojke 
prema slijepome, koji je ostavlja 
kad progleda). Izrazitu antikleri- 
kalnu notu dao je u romanima 
Gloria (1877), Dofia Perfecta 
(1876) i osobito u tetralogiji o 
Torquemadi (1889—95). Radnja 
svih tih djela puna je dramske 
dinamike i neočekivanih obrata. 
Zbog toga su mnoga bila drama- 
tizirana, a i sam G. napisao je 
nekoliko drama. 


Dofia Perfecta (I. Većerina), Zagreb 1952. 

PERVOMAJSKI, Leonid 
Solomonovič (pravim imenom 
Ilja Šlomovič Gurevič, 1908), u- 
krajinski pjesnik, prozni pisac i 
dramatičar. Rođen je u Poltav- 
skom kraju, u obrtničkoj obite- 
lji; mijenjao je zanimanja, bio 
novinar, u drugom svjetskom ra- 
tu dopisnik. Kultiviran je lirski 
pjesnik, misaoni stvaralac s tež- 
njom za novim oblicima i svježi- 
nom. Raznolik u tematskom i 
stilskom pogledu od zbirke Trp- 
ke jabuke (Terpki jabluka, 1929), 
u koju je ušla i poema o kon- 
trarevolucionarnom otporu ukra- 
jinskog seljaštva Trypil's'ka tra- 
gedija, u tridesetim godinama 
retoričan kada govori o socija- 
lističkoj izgradnji, P. sažima 
svoj izraz u baladama (Gerojični 
balady, 1932), prihvaća zatim tra- 
diciju usmene predaje (Nova [i- 
ryka, 1937), a za vrijeme i posli- 
je rata unosi ratnu tematiku. Kao 
novelist prikazuje s izrazitim lir- 
skim načelom život židovske siro- 
tinje za vrijeme građanskog rata 
i komsomolaca poslije njegova za- 
vršetka (U kotarskom mjerilu — 
V povitovomu masštabi, 1930), a 
u novije vrijeme postao je zna- 
menit njegov moderni roman s 
ratnom tematikom, »suvremena 
balada« Divlji med (Dykyj med, 
1964). Drame piše o Komsomol- 
cima (1929), građanskom ratu 
(drama u stihovima Nevidljivi 
vojnici —  Nevidomi  soldaty, 
1930), legendarnim seljačkim us- 
tanicima (dramska poema Oleksa 
Dovbuš, 1940). Prevodilac je Pe- 
tofija 1 Slavenskih balada (Slo- 
v'jans'ki balady, 1946). 

PESSOA, Fernando (Fer- 
nandu Pesoa, 1888—1935), portu- 
galski pjesnik. Mladost proveo u 
Južnoj Africi gdje je pohađao i 
engleske škole pa je i dio svojih 
pjesama napisao na engleskom 
(npr. English Poems, 1922). God. 
1906. došao je na studije u Lisa- 
bon i tu je ostao do kraja života. 
Živio je osamljeno, pokretao ča- 
sopise (»Orpheu«, 1915) i književ- 
ne škole, koje su ubrzo propada- 
le. Za života je pod svojim ime- 
nom objavio na portugalskom sa- 
mo jednu zbirčicu: Poruka (Men- 
sagem, 1935). Tek 1946, kad su po- 
čela izlaziti njegova sabrana dje- 
la, vidjelo se da je to najveći por- 
tugalski pjesnik novijega vreme- 
na. Nesposoban da se prilagodi 
svagdanjem životu, nasljedno op- 
terećen, patio je do halucinacija, 
opijao se, i živio je više kao som- 
nambul nego kao realan čovjek. 
Odatle u njemu toliko protivurje- 
čnosti: mekoća i grubost, susret- 
ljivost i ironija, superiorno dr- 
žanje, cinizam i očaj. Čas je ču- 
lan i elementaran, čas opet pe- 
dantan mislilac i fin majstor. Pje- 
sme je pretežno objavljivao pod 
trima pseudonimima: Alvaro de 
Campos, Alberto Caeiro i Ricardo 
Reis. Nisu to pseudonimi u obič- 
nom smislu. P. je svakoga svog 
dvojnika postavio u poseban svi- 
jet, dao im posebna zanimanja, 
posebne poglede na svijet, pose- 
ban izraz. U pismima prijatelji- 
ma P. ih je čak i fizički opisao i 
naveo im godine rođenja i smrti. 
De Campos je pjevao snagu mo- 
dernog vremena, mašine i brzinu, 
ali i klonuća modernog čovjeka. 
Bio je donekle sljedbenik futuriz- 
ma i W. Whitmana (v.). Poznate 
su mu poeme Trijumfalna oda 

(Ode triumjal, 1915), Pomorska 
oda (Ode maritima, 1915), Tra- 
fika (Tabacaria, 1928). Caeiro je 
ljubitelj prirode, pastoralnih u- 
gođaja, antiromantik i antifilo- 
zof, koji poštuje i obožava samo 
ono što vidi. Pod tim pseudoni- 
mom ostala je u rukopisu izvrs- 
na zbirka Čuvar stada (Guarda- 
dor de rebanhos), i to je jedina 
zbirka koju je P., kao zaokruženu 
knjigu, bio spremio za tisak. Reis 
je stoik, humanist, koji gradi ma- 
le, čiste kompozicije. P. je sam 
dao objašnjenje ovoga čudačkog 
postupka. U jednom pismu kaže 
da je sve što je napisao pod svo- 
ja tri pseudonima pisao iskreno, 
zato jer je sve to proživljeno. »U 
svakoga od njih«, kaže P., »stavio 
sam duboku koncepciju života, 
različitu, ali ta koncepcija je kod 
svakoga od njih napeta i pozorna 
nad važnošću tajanstvene činje- 
nice postojanja«. 


qijoEna svjetske lirike, Zagreb 1956, 

PETOFI Sandor (Petefi 
Šandor, 1823—1849), mađarski 
pjesnik, koji je revolucionarnom 
poezijom i političkim radom ste- 
kao golemu popularnost u svo- 
joj zemlji i u svijetu. P. je veo- 
ma cijenio Heinea (v.) i Bćran- 
gera, ali mu je ipak najbliža bila 
mađarska narodna poezija, iz ko- 
je je crpao svoj jednostavan, 
snažan i svakome pristupačan 
pjesnički izraz. Tematika njego- 
vih pjesama, među kojima ima 
i humorističkih, također je uvi- 
jek bliska puku. P. je dao maha 
rodoljubivim, slobodarskim i re- 
volucionarnim osjećajima, pisao 

je o ljepoti mađarskog pejzaža, 
o brigama i radostima najsiro- 
mašnijih, o ljubavi i porodičnom 
životu. Petčfijeve su pjesme uvi- 
jek živo svjedočanstvo njegovih 
osjećaja i doživljaja, pa tako 
npr. iza gnjevnog patosa najpo- 
pularnije Narodne pjesme (Nem- 
zeti dal, 1848) stoji on kao čo- 
vjek, koji je 1848. tom pjesmom 
dao znak za ustanak, a i sam bio 
jedan od najznačajnijih vođa li- 
jevoga krila mađarske građanske 
revolucije. Za nju je i poginuo. 
P. je bio veoma plodan pisac te 
je u svom kratkom životu pored 
mnogih lirskih pjesama pisao i 
epska djela, npr. narodni ep 
protkan fantastikom Vitez Janko 
(Jdnos vitez, 1845) i spjev Apo- 
stol (Az apostol, 1848), koji ima 
socijalno-revolucionarnu temu, a 
sadrži autobiografske elemente. 
Napisao je i jedan roman pro- 
žet mladenački nabujalom osje- 
ćajnošću, niz putopisa, nekoliko 
novela, a okušao se i kao dram- 
ski pisac. 

Vitez Jovan sa životopisom  pesnikovim 
(Zmaj J. Jovanović), Novi Sad, 1860; Apo- 
stol (A. Marić), Mostar 1892; Krvnikovo 
uže (G. Griinhut), Zagreb 1906; Izabrane 
pesme (Zmaj J. Jovanović, B. Brančić, 


J. Popović, B. Čiplić), Novi Sad 1946; An- 
tologija svjetske lirike, Zagreb 1956, 1965. 

PETRARCA, — Francesco 
Frančesko Petrarka, 1304—1374), 
talijanski pjesnik. Bio je prvi 
individualist u evropskom pje- 
sništvu, sav u subjektivnom, in- 
timnom  proživljavanju. Lirski 
introvertiran, bio je u potpuno- 
sti čovjek svog vremena, kad se 
društvo razvijalo u pravcu sve 
veće prevlasti najbogatijega gra- 
đanskog sloja, koji, nasuprot 


kolektivnim etičko-religioznim 
shvaćanjima građanske klase u 
borbi za prevlast, podržava indi- 
vidualističke ideale i subjektivi- 
zam. Sin firentinskoga građani- 
na, zajedno s Danteom (v.) pro- 
gnana iz rodnoga grada, mladost 
je proveo u Avignonu, raskoš- 
nom sjedištu papinskog dvora. 
Tu se obrazovani i uglađeni go- 
spodičić zaljubio god. 1327. u La- 
uru de Noves, suprugu H. de Sa- 
dea, što je utisnulo neizbrisiv 
pečat njegovim ostvarenjima. 
Bio je dvorjanin, prijatelj boga- 
tih kardinala i moćne gospode, 
a iz materijalne koristi primio 
je neke svećeničke redove. I- 
mao je nekoliko »nezakonite« 
djece. Putovao je kao malo tko 
u ono vrijeme i, uvijek žedan no- 
vosti i znanja, posjetio gotovo 
sve zemlje srednje i zapadne Ev- 
rope. Preteča humanističkog za- 
nimanja za antičku kulturu nije 
zaboravljao tražiti u prašnim sa- 
mostanskim knjižnicama rukopi- 
se rimskih pisaca, pa je napra- 
vio i značajnijih otkrića. Posje- 
dovao je upravo moderan osje- 
ćaj za prirodu, ne samo idiličnu, 
proljetnu, kakvu su opisivali tru- 
baduri i prvi talijanski pjesnici, 
već i divlju, nepristupačnu pri- 
rodu mračnih šuma i neprohod- 
nih planinskih vrhova, gdje se 
sklanjao, tražeći uvijek priliku 
da se nesmetano udubi u svoj 
unutrašnji svijet. Za razliku od 
Danteova, njegov je bogati opus 
pisan pretežno latinski, što nije 
značilo povratak srednjovjekov- 
noj crkvenoj književnosti ni su- 
perioran odnos prema narodnom 
jeziku, već težnju da se književ- 
ni izraz dovine do elegancije 
i dostojanstva rimske književno- 

sti. Značajna su mu mnogobroj- 
na pisma (Epistolae, 1326—73) 
upućena uglednim crkvenim, po- 
litičkim i književnim ličnostima. 
Tu raspravlja o različitim znan- 
stvenim, vjerskim, filološkim i 
drugim pitanjima, ne zaborav- 
ljajući na dogodovštine iz vlasti- 
tog života. Latinski povijesni 
spjev Afrika (Africa, 1338—43) 
opisuje drugi punski rat, no bez 
epskog nadahnuća, pa su u nje- 
mu žive samo ljubavne epizode i 
žaljenja zbog ljudske prolaznosti. 
Od brojnih filoloških, moralistič- 
kih i eruditskih latinskih djela o- 
sobito je zanimljiv Secretum u tri 
knjige, dovršen 1358. Tu na dugo 
raspravlja o moralnom životu i 
analizira svoju unutarnjost u fik- 
tivnim razgovorima s Augustinom 
Hiponskim (v.) i u prisutnosti 
Istine. No ta građa intimnih pro- 
življavanja i finih psiholoških a- 
naliza bit će pjesnički obrađena 
u savršenom lirskom izrazu nje- 
gova djela na narodnom jeziku, 
Kanconijera (Canzoniere), koji će 
mu, jedini, donijeti trajnu slavu. 
P. je pjesnik prijelaznog vreme- 
na, pa mu je duh ispunjen dubo- 
kim nemirom zbog sukoba sred- 
njovjekovnih moralnih i vjerskih 
načela s čulnim, zemaljskim lju- 
bavnim zanosom, povezanim uz 
lik voljene Laure. Kanconijer 
sadrži idealnu povijest  ljuba- 
vi, u kojoj su u bezbrojnim va- 
rijacijama opisani ljepota, vrli- 
ne i postupci Laurini, sva mjesta 
i predmeti što ga na nju podsje- 
ćaju, no u prvom redu učinak 
ljubavi na njegovu dušu, osam- 
ljenost u tihom okrilju prirode, 
koja sva, zajedno s pjesnikom, 
treperi intimnom patnjom zbog 
nedostižne ljepote dalekih blista- 

vih očiju i zlatnih prama. Neza- 
dovoljene čežnje uzrok su njego- 
voj trajnoj melankoliji i uživa- 
nju u vlastitim patnjama. Nema 
tu pripovjedačkog kontinuiteta i 
realističko-deskriptivnih elemena- 
ta, ali je pjesničko jedinstvo 
Kanconijera satkano na sinte- 
zi autentičnoga doživljaja, bo- 
gate osjećajne građe, izvanredno 
nijansirane i suptilne psihološke 
analize i čudesne čistoće lirskog 
izraza. Kanconijer se sastoji od 
366 lirskih sastava, pretežno so- 
neta, a u manjem broju kanco- 
na, madrigala i drugih oblika. P. 
nije stvarao novih pjesničkih ob- 
lika, ali su mu soneti i kancone 
najsavršeniji primjeri tih pje- 
sničkih vrsta. Njegovu nadahnu- 
ću osobito je odgovarao sonet 
svojom kratkoćom, koja nameće 
sažetost izraza, a gotovo geome- 
trijskom  pravilnošću organizira 
misao i čuvstvo u jedinstvenu 
zaokruženost i sklad savršene u- 
mjetnine. Intiman svijet Petrarki- 
na subjektivnog doživljavanja ni- 
je mogao biti komponiran u veli- 
koj, organičnoj pjesničkoj struk- 
turi. Svoje djelo nazvao je latin- 
ski Rerum vulgarium fragmenta, 
čemu približno odgovara i tali- 
janski naziv Rime sparse (Rasu- 
te rime), koji nalazimo u prvom 
stihu Kanconijera. Dao mu je sa- 
mo približan kronološki raspo- 
red, uvodni sonet, koji nagovije- 
šta glavne motive i sadrži pje- 
snikovu moralističku ocjenu svo- 
ga ljubavnog romana, te zaključ- 
nu kanconu, molitvu Djevici, za- 
vršavajući riječju mir, koji je 
u životu uzalud tražio. Zbirka je 
podijeljena u dvije skupine: ve- 
ću, napisanu za života Laurina, 
i manju, nakon njezine smrti. 

Laura ima značajno mjesto i u 
nedovršenom alegorijsko-morali- 
stičkom spjevu Trijumfi (Tri- 
onfi, započet oko 1352). Savršeni 
umjetnički izraz najdubljih ljud- 
skih proživljavanja, oblikovan 
superiornim, kontroliranim na- 
dahnućem i tehničkom virtuoz- 
nošću, uključivao je u sebi bitne 
elemente moderne ljubavne liri- 
ke, osjećaj prirode i gotovo re- 
nesansnu težnju za harmoničnim 
skladom individualnog svijeta, 
unutarnjih čovjekovih nemira i 
mirne, klasične umjetničke for- 
me. Tipične situacije i kompozi- 
cija Kanconijera trajno su utje- 
cale na talijansko i evropsko, pa 
i naše pjesništvo kasnijih stolje- 
ća do pojave baroka i, u manjoj 
mjeri, za romantizma. 

Talijanska lirika, Zagreb 1939; Iz Kanco- 
nijera (O. Delorko), Zagreb 1951; Antolo- 
gija Svjetske lirike, Zagreb 1956, 1965; M. 
antić, Poetika humanizma i renesanse 
I, Beograd 1963: Soneti i kancone (0. 


Delorko i dr.), Beograd 1964; Poezija ve- 
kova (T. Đukić), Beograd 1965. 

PETRESCU, Camil (Ka. 
mil Petresku, 1894—1957), ru- 
munjski književnik. Bio je profe- 
sor, novinar i direktor kazališta. 
Njegov raznolik književni opus 
obuhvaća poeziju, drame, novele, 
publicistiku i književnu kritiku. 
Zbirka pjesama Stihovi (Versuri, 
1923) nadahnuta je humanizmom 
i proturatnim  raspoloženjem. 
Predratne drame pod utjecajem 
su njegova filozofskog gledišta i 
pripadaju tzv. teatru ideja: glav- 
ni junaci, intelektualci, opsjednu- 
ti su težnjom za apsolutnim, što 
u bezizlaznim konfliktima s oko- 
linom dovodi do tragična završe- 
tka. Drama Ples vila (Jocul iele- 


lor, 1916) obrađuje ideju apsolut. 
ne, nadljudske i do samoubojstva 
dosljedne pravde; Jake duše (Suf- 
lete tari, 1925) izražavaju težnju 
za idealom savršenstva, a Vene- 
Cijanski komad (Act venefian) 
sadrži opsesiju ljubomore. Dra- 
ma Danton (1931) nadahnuta je 
likom francuskoga revolucionara. 
U tim dramama nema određene 
radnje ni zapleta, sve je podre- 
đeno slikanju duševnih stanja i 
unutarnjih sukoba. U romanima 
iz te epohe P. također opisuje u 
prvom redu intelektualce, njihove 
ideje i duševne krize, no u isti 
mah i kritički prikazuje društvo. 
Roman Posljednja noć ljubavi 
prva noć rata (Ultima noapte de 
dragoste intiia noapte de rdzboi, 
1930) prikazuje fiksnu ideju lju- 
bomore koja postaje ništavna u 
usporedbi sa strahotama imperi- 
jalističkog rata, što ga pisac oš- 
tro osuđuje. Sukob intelektualca 
s okolinom tema je i romana 
Prokrustova postelja (Patul lui 
Procust, 1933). Publicistički nje- 
govi radovi sakupljeni su u zbir- 
ci Teze i antiteze (Teze si antite- 
ze, 1931). Nakon oslobođenja P. 
prihvaća novu stvarnost te njego- 
va umjetnost doživljava radika- 
Jan zaokret u duhu socijalističkog 
realizma. Plod su ovog razdoblja 
drame Caragiale u svom vreme- 
nu (Caragiale in vremea lui, 1957) 
i naročito Bčilcescu (1949), prikaz 
lika poznatoga rumunjskog revo- 
lucionara iz 1848. Za tu je dramu 
sakupio golem dokumentacioni 
materijal, kojim se poslužio i za 
roman Čovjek među ljudima (Un 
om intre oameni, 1953—57), rea- 
lističku fresku revolucionarne e- 
pohe 1848. U tim djelima pravilno 
je uočena uloga pojedinca, važ- 

nost mase kao nosioca društve- 
nih kretanja i nužnost revoluci- 
je. Njegove novele, koje također 
sadrže socijalnu kritiku, sakup- 
ljene su u zbirci Toranj bjelo- 
kosni (Turnul de fildes 1950). 
Svojim opsežnim djelom P. je 
obogatio rumunjsku književnost 
unoseći u nju problematiku in- 
telektualca i gradske sredine; po- 
slijeratna djela smatraju se zna- 
čajnim doprinosom  socijalistič- 
kom realizmu. 


Prokrustova postelja (A. Gavrilov), Zag- 
reb 1961. 


pt 


PETRONIJE, Gaj (?) + 
Arbiter (Gaius Petronius Arbiter, 
umro 66. n. e.), rimski satiričar; 
pouzdanik cara Nerona i rafini- 
rani elegantiae arbiter (sudac u- 
kusa) na njegovu dvoru. Kad je 
pao u nemilost, prerezao je sebi 
žile. Sačuvani su samo odlomci 
iz 15. i 16. knjige satiričkog ro- 
mana Satire (Saturae, ili: Satiri- 
con). Glavno lice, skitalica En- 
kolpije, pripovijeda zgode i ne- 
zgode što ih je s dječakom lju- 
bimcem Gitonom i drugima do- 
živio po južnoj Italiji. Komponi- 
rane poput helenističkih roma- 
na, kao niz pustolovnih epizoda, 
Satire su i svojevrsna travestija 
Odiseje: kao što je Odiseja pro- 
gonio Posidon, tako i Enkolpija 
progoni bog plodnosti Prijap. Ne 
samo živa slika društva u 1. st. 
n. e., nego i uspjele parodije mi- 
tova i suvremenih umjetničkih 
tendencija, došle su u romanu 
do puna izražaja. Tome je prido- 
nijela i već tradicionalna forma 
mješavine proze i stiha. Široka 
panorama tipova i čitavih sloje- 

va stanovništva ogleda se u dje- 
lu, protkanu nekim nadmoćnim 
humorom frivolnog aristokrata, 
ironijom profinjena esteta prema 
bogatim i nekulturnim skoroje- 
vićima. Variranje književnog, fa- 
milijarnog i prostonarodnoga go- 
vora jedinstvena je pojava u ci- 
jeloj rimskoj književnosti. Zna- 
menita je i najcjelovitija epizoda 
tzv. Trimalhionova gozba (Cena 
Trimalchionis), koju je u jed- 
nom rukopisu iz Trogira prona- 
šao Marin Statilić oko god. 1653; 
objavljena je prvi put u Padovi 
1664, iste godine i u Parizu itd. 
Plastičnim bojama ocrtan je lik 
bogata skorojevića, bivšeg roba 
Trimalhiona, koji svoje goste mu- 
či nadmenim hvalisanjem. 
Petronijeve Satire (M. Kuzmić), Zagreb 
1932; Trimalhionova gozba (N. Šop), Za- 
greb 1951; Gozba Trimalhionova_ (B. Ko- 
vačević), Beograd 1957; Rimska lirika (R. 
Šalabalić), Beograd 1964. 

vv 


PETROV —> Iljf i Petrov 
PHAEDRUS —> Fedro 


PILJNJAK, Boris (pravim 
imenom Boris Andrejevič Vogau, 
1894—1937), ruski prozni pisac 
poslijerevolucionarnog razdoblja. 
Roman Gola godina (Golyj god, 
1922) predstavlja zapravo skup 
novela i proznih odlomaka pove- 
zanih u tematske nizove: dege- 
nerirane plemićke obitelji Ordi- 
nina, anarhističke komune, bolj- 
ševika Arhipova i »kožnatih ka- 
puta«, Kitaj-goroda (starog trgo- 
vačkog dijela Moskve) i zaostale 
ruske seoske stihije sa svojim 
vjerovanjima. Tako je P. uspio 
stvoriti totalitet revolucionarne 
Rusije, ali je njegova slika toga 

svijeta razbijena,  necjelovita. 
Proza mu se odlikuje ritmično- 
šću i sklonošću prema fiziolo- 
škom. Roman Mahagoni (Kra- 
snoe derevo, 1929) kritiziran je 
zbog likova razočaranih komuni- 
sta, a motivi i odlomci toga dje- 
la ušli su u roman Volga utječe 
u Kaspijsko more (Volga vpa- 
daet v Kaspijskog more, 1930) 
s temom o petogodišnjem planu. 
Pripovetke, Beograd 1939; Heretici i sanja- 
ri. Izbor iz poslijeoktobarske ruske proze 
(A. Menac), Zagreb 1954; Čitav život. Pri- 
povetke_ (M. Jovanović), Beograd 1956; 
Gola godina. Ivan Moskva (M. Jovanović, 
Lj. Mihajlović), Beograd 1956; Volga utiče 
u Kaspijsko more (D. Đurović), Sarajevo 
1958; Suvremeni ruski pisci T (M. Vitrisal 


— M. Mulić), Zagreb 1962; Mašine i vuci, 
Titograd 1964. 
af 


PINDAR (Pindaros, oko 
518. ili 522—442. prije n. €.), grč- 
ki liričar, iz Kinoskefale kraj 
Tebe. Pjesnički rad mu je vrlo 
bogat i raznolik, a obuhvaćao je 
sve vrste korske lirike: himne, 
peane (u čast Apolonu), ditiram- 
be (u čast Dionizu), prozodije 
(ophodne pjesme),  partenije 
(zborne pjesme za djevojačke 
zborove), hiporheme (plesne pje- 
sme), enkomije (pohvalne pje- 
sme u čast određene osobe), 
trene (tužaljke za mrtvima) i e- 
pinikije (ode, koje slave pobjed- 
nike na općegrčkim gimnastič- 
kim natjecanjima). Od 17 knjiga 
Pindarovih pjesama sačuvani su 
fragmenti i 44 epinikija ili ode, 
koje se prema mjestu, gdje je 
postignuta pobjeda, dijele u če- 
tiri skupine: Olimpijske (Olym- 
pionikai, 14), Pitijske (Pythioni- 
kai, 12), Nemejske (Nemeonikai, 
11), Istamske (Isthmionikai, 7, 
računajući 3. i 4. kao jednu). P. 


je pjevao po narudžbi zainteresi- 
rane osobe ili grada, a naručioci 
su bili dorsko plemstvo i sicilski 
tirani. U svakoj odi slavi odre- 
đenog pobjednika, pa se one me- 
đusobno razlikuju po sadržaju, 
duljini, metru i melodiji. Osobi- 
to treba istaći veliku raznolikost 
ritmičkih oblika, jer je u svakoj 
odi drukčiji metrički oblik. Sa- 
stavljene su u sistemu trijada 
(strofa — antistrofa — epoda). 
Neke imaju jednu trijadu, veći- 
na 3, 4, 6, a 4. pitijska 13 trijada. 
Struktura im ima gotovo redo- 
vito istu shemu, koja se može 
izraziti u formuli: aktualnost — 
mit — aktualnost. Sportska po- 
bjeda ili slavljenje pobjede pred- 
stavlja aktualnost. Pjesnikova se 
pažnja ne zaustavlja na vanjskim 
obilježjima pobjede jer nikada 
ne opisuje samo natjecanje. Po- 
bjeda ga zanima samo kao oči- 
tovanje vrline koju slavi u oso- 
bi pobjednika. U iznenadnom, 
brzom, snažnom i neposrednom 
prijelazu u područje mita sasto- 
ji se tzv. pindarski let, koji je 
poslije pogrešno postao sinonim 
za svaku hirovitu stilsku smio- 
nost. U mitološkom i najdubljem 
dijelu ode otkriva se potpuno 
pjesnikov duh, njegovi pogledi na 
život i ljudski ideali, tj. najčisti- 
ja i najuzvišenija svojstva nje- 
gove umjetnosti. Mitološki dio 
stvara oko slavljenika herojsku 
atmosferu, a likovi su uzori ko- 
jima pjesnik ilustrira svoje du- 
boke misli. Na kraju vraća se 
pjesnik svome junaku sa čestit- 
kom i željom da mu slava bude 
vječna. U gornju shemu upleće 
P. sentencije, opomene i autobi- 
ografske podatke. Pjesme su mu 
najuže povezane s herojskom 

prošlošću i aristokratskom ideo- 
logijom. Duboko religiozan, P. 
ispravlja mitove uklanjajući iz 
njih sve negativne crte bogova i 
heroja. Vrhunac sreće je bogat- 
stvo udruženo s vrlinom, za koju 
je uvjeren da je urođena i da se 
ne može postići u punoj mjeri 
samo znanjem bez nasljednih 
svojstava. Ideal mu je mjera u 
svemu, poredak i disciplina. Sa- 
mo onome, koji je ustrajnim ra- 
dom i naporom izvršio lijepo 
djelo, radost i pjesma daju nak- 
nadu za trud. Ona mu širi slavu 
i osigurava trajnu vrijednost. P. 
je imao istančan osjećaj za boje, 
muziku i slikovitost. Ne zaustav- 
lja se na pojedinostima. Misli se 
roje i jedna prestiže drugu. 
Dojmove izriče vrlo jezgrovito, 
ponekad je to i samo jedna ri- 
ječ. Čini se kao da klizi po vrho- 
vima misli i slika odbacujući 
spojne prstene. Zato je taman i 
težak. Poredaba je malo, ali sve 
vrvi od obilja smjelih metafora 
i sjajnih slika. Pršti bogatstvo 
boja i efekti svjetla, vatre, blije- 
ska, često u kontrastu sa sje- 
nom. Jezični izraz posve je u 
skladu sa svečanim tonom i du- 
binom misli. P. uživa u svojoj 
pjesmi, koja mu je nektar, plod 
srca, med, mlijeko, rosa, lijek u 
naporu i boli, cvijet, baklja, lid- 
ski dijadem, ali i strijela, disk, 
povoljan vjetar, lađa, stup, ukra- 
šen zabat itd. Danas ne možemo 
osjetiti punu snagu i ljepotu te 
veličanstvene poezije jer su izgu- 
bljeni zauvijek zakoni ritma koji 
je vladao u Pindarovoj odi, ne 
čujemo melodiju i ne vidimo 
skladne pokrete kora, tj. nema. 
mo umjetničku cjelinu, divan 
sklad poezije, muzike i koreogra- 

fije. Usprkos aristokratskom ka- 
rakteru, Pindarov ideal vrline 
imao je veliko kulturno znače- 
nje, jer je sadržavao sklad fizič- 
kih i duševnih svojstava, atleti- 
ku i etiku. Odatle je izvirala mi- 
sao o oslobođenju čovjekovih 
snaga i poziv na njihov svestrani 
razvoj. Taj je ideal našao svoje 
puno ostvarenje u djelima grčke 
likovne umjetnosti. Jezik mu je 
dorski s elementima iz bogate 
pjesničke tradicije, a ima i eoli- 
zama. Velika je bila pjesnikova 
slava već u antici. Njegov utje- 
caj osjeća se u korskim dijelovi- 
ma grčke tragedije, a u moder- 
nim književnostima, pored hu- 
manističkih imitacija, jaki su 
odjeci u Italiji, Francuskoj (Ron- 
sard, v.), Njemačkoj (Hglderlin, 
v.), Engleskoj (npr. Tennyson, 
v.), Poljskoj (Jan Kochanowski, 
Szimon Szimonowicz — Pindarus 
Polonus), a u ruskoj književnosti 
pobudio je P. veliko zanimanje 
u Lomonosova (v.), mladoga Pu- 
škina (v.) i drugih. 

Antologija stare lirike grčke (K. Rac), 
Zagreb 1916; Ode i fragmenti (T. Smer- 
del), Zagreb 1952; Antologija svjetske liri- 
ke, Zagreb 1956, 1965; M. N. Đurić, Anto- 
logija stare helenske lirike, Sarajevo 1962; 


Orfej i Pan — Antologija starohelenske 
lirike (T. Smerdel), Zagreb 1964. 


ms 


PINTER, Harold (Harold 
Pinter, 1930), engleski dramati- 
čar. Najistaknutiji je među pis- 
cima koji su socijalnom realizmu 
i retorici »gnjevnih mladih ljudi« 
(Osborne, v.) i »škole sudopera« 
(Wesker) suprotstavili svoju ver- 
ziju »teatra apsurda«. Posuđujući 
neke postupke od Becketta (v.) 
i Ionescoa (v.), P. gradi komad 
na »klaustrofobnoj« situaciji u 

kojoj likovi, ograničeni na jednu 
prostoriju ili zgradu, očekuju ne- 
ki neodredivi razvoj zbivanja, na- 
ređenje, izvršenje nejasne prijet- 
nje i sl. Atmosfera nespokojstva 
i nelagodnosti traje i u komič- 
nim upadicama; pri dolasku no- 
voga lika ili nasilnim događajem 
stubokom se mijenjaju uspostav- 
ljeni odnosi. Životne pojedinosti 
i realistički okvir početne situaci- 
je postoje u Pinterovu djelu sa- 
mo zato da bi se podvukla labil- 
nost i relativnost svih karakter- 
nih i psiholoških osobina. Nape- 
tost se postiže šutnjama, ispreki- 
danim slijedom banalnog razgo- 
vora, britkim dvobojima kratkih 
fraza, a na svršetku igre likovi 
međusobno zamijene uloge ili do- 
lazi do kulminacije kojoj se smi- 
sao može interpretirati na razli- 
čite načine. Poslije prvih, kraćih 
komada Soba (The Room, 1957), 
Kuhinjski lift (u nas prevedeno: 
Bez pogovora — The Dumb Wai- 
ter, 1957), Pinterovo glavno djelo 
je Nadstojnik (The Caretaker, 
1960). Sve češće piše i za televi- 
ziju (Revija — The Collection, 
1961; Ljubavnik — The Lover, 
1963; Povratak — Homecoming, 
1964). 
Bez pogovora (N. ćĆurčija—Prodanović), 
v. Avangardna drama, Beograd 1964. ' 
iv 


PIRANDELLO, Luigi (Lu- 
idži Pirandelo, 1867—1936), naj- 
značajniji talijanski pisac 20. st., 
pripovjedač i dramatičar. Pori- 
jeklom iz sicilijanske građanske 
obitelji, studirao je u Rimu i u 
Bonnu, a na njegovo su formi- 
ranje djelovale i obiteljske nepri- 
like, osobito duševna bolest su- 
pruge. Započeo je neuspjelim sti- 


hovima, ali je ubrzo stekao glas 
najboljeg nastavljača Vergine ve- 
rističke proze (v. Verga). No već 
u prvom romanu s motivom lju- 
bomora,  Izopćena — (L'esclusa, 
1901), pored prikaza sicilijanske 
društvene sredine i ljudskih stra- 
sti, naziru se neke specifične crte 
njegova umjetničkog interesa: su- 
kob pojedinca i njegova osjećaj- 
nog svijeta s konvencionalnim 
moralom i otporima sredine. Isti 
temeljni motiv obradio je u naj- 
boljem romanu Pokojni Matija 
Pascal (Il fu Mattia Pascal, 1904): 
čovjek proglašen mrtvim ne može 
»sahraniti« prijašnju egzistenciju 
jer mu društvo priječi moguć- 
nost drukčijeg života i ljubavi, 
pa je prisiljen opstojati kao živi 
pokojnik, posjećujući »vlastiti« 
grob. Tezu o mnogostrukosti lič- 
nosti i relativnosti istine jasno 
zastupa i u romanu Netko, nitko 
i sto tisuća (Uno, nessuno e cen- 
tomila, 1926). U odnosu na veri- 
ste tematski je nov i u drugim 
romanima (npr. Njen muž — 
Suo marito, 1911; Snima se — 
Si gira, 1915). — Osobitu umjet- 
ničku vrijednost ima velik broj 
novela, po kojima se P., uz Če 
hova (v.) i Maupassanta (v.), u- 
braja među najveće noveliste no- 
vije književnosti. Započeo ih je 
pisati vrlo rano i sabrao ih pre- 
ko dvije stotine u konačnoj zbir- 
ci Novele za godinu dana (Novel- 
le per un anno). Činovnici, pro- 
fesori, bludnice, prosjaci, se- 
kovi iz sicilijanske i rimske sre- 
dine, svi podjednako osamljeni i 
nesretni u svojim sudbinama, bi- 
zarnim, no ujedno životno isti- 
nitim i realistički prikazanim, 
sačinjavaju široku društvenu pa- 

noramu, kojoj je bogato pjesni- 
kovo nadahnuće utisnulo tragič- 
ni pečat humanosti i pesimistič- 
kog suosjećanja, prožeta speci- 
fičnim smislom Pirandellova hu- 
morizma. Smijati se ozbiljnom 
učinku komičnih situacija što 
proizlaze iz osjećanja suprotno- 
sti između privida i stvarnosti u 
ljudskoj sudbini i ujedno saža- 
ljevati — to je bit autorova hu- 
morizma i njegova odnosa prema 
čovjeku. Sam čovjek, Goli život, 
Ljubavi bez ljubavi, Lakrdije 
smrti i života — nekoliko je na- 
slova njegovih zbirki u kojima 
se već može naslutiti misaono- 
osjećajna struktura Pirandellova 
svijeta i temeljne životne situa- 
cije njegovih junaka. Oni prela- 
ze ocean da izbjegnu osamu, a 
umiru kao anonimni gosti nekog 
hotela (Netko je umro u hote- 
lu); oni su žrtve praznovjerja 
izopćene iz društva (Diploma); 
djeca koja umiru bez majčinske 
ljubavi (Kišobran); žrtve bru- 
talnih nagona (Crni šal); tužno 
smiješni predavači bez slušača i 
profesori izgubljeni u svijetu 
knjiga (Patarenska hereza; Pa- 
Pirnati svijet); nevjerne žene 
koje s prozora susjedne kuće mo- 
tre napuštenu obitelj (Svjetlost 
druge kuće) i mnoštvo drugih 
tragičnih junaka, koji iz pjesni- 
kova lapidarnog, jednostavnog 
»stila stvari, a ne riječi«, izrasta- 
ju kao nezaboravne, žive figure. 
Već su u novelama jasno vid- 
ljivi svi elementi budućega dram- 
skog stvaranja, kojemu se P. 
posvećuje u zrelo doba života. 
Napisao je 44 drame s novim fa- 
bulama ili preuzetim iz novela. 
Teatar, u kojemu se obrađuje 
problem personalnosti, umjetniče- 

ka je sinteza karakterističnih 
životnih situacija i autorovih fi- 
lozofskih nazora: čovjek nije o- 
nakav kakav misli da jest, za 
svakog drugog je drukčiji, pa o- 
datle_ nerazumijevanje i nemo- 
gućnost saobraćanja među ljudi- 
ina; istina je, dakle, neuhvatlji- 
VA i relativna, kao što je ljudska 
osobnost mnogostruka, a dru- 
štvena zgrada zasnovana na se- 
bičnosti i računu; stoga su lju- 
di u životu bez svrhe prisiljeni 
nositi prema potrebi i mogućno- 
sti vanjsku masku, suprotnu svo- 
joj unutrašnjosti, a to je poslje- 
dica tragičnog sukoba između 
života, koji je kretanje, i forme, 
koja je mrtva i fiksirana. Sabra- 
ne drame imaju značajan naslov 
Gole maske (Maschere nude). 
Njihova je poruka, izrečena če- 
sto u korjenito novim oblicima 
dramaturške strukture, izazvala 
revolt i zabunu građanske publi- 
ke, no taj je novi teatar ubrzo 
stekao opće priznanje i otvorio 
nove putove modernoj drama- 
turgiji. Najsloženija i jedna od 
najvećih, Šest lica traže autora 
(Sei personaggi in cerca d'auto- 
re, 1921), predočava tragediju 
umjetničkog stvaranja, u kojemu 
je autor, kao i život, promjenljiv 
i smrtan, a umjetnički likovi ne- 
promjenljivi i vječni. To je dra- 
ma u kojoj se izmjenjuju ireal- 
na zbivanja s realističkim plano- 
vima i ruše okviri naturalistič- 
kog kazališta materijalnim uki- 
danjem granica između gledali- 
šta i pozornice, između sadašnjih, 
prošlih i budućih događaja. U 
tragediji Henrik IV (Enrico IV, 
1921) bivši luđak u maski nje- 
mačkog cara izvršava pravdu u- 
bojstvom suparnika i prisiljen je 

zatim i dalje hiniti ludilo. U pa- 
raboli Tako je (ako vam se čini) 
— Cosi e (se vi pare), napisanoj 
1917, dolazi do izražaja ravnote- 
ža realističkog izraza i filozof- 
skog nadahnuća: tu dokazuje 
relativnost istine koja je nedo- 
stižna i junacima i gledaocima. 
I u drugim dramama (Divno je 
biti pošten — Il piacere dell'one- 
sta, 1917; Čovjek, životinja i kre- 
post — L'uomo, la bestia e la 
virtu, 1919; Život koji sam ti 
dala — La vita che ti diedi, 1923; 
Odjenuti gole — Vestire gli ignu- 
di, 1922. itd.) ogleda se poetika 
Pirandellova misaonog teatra, ži- 
votna istinitost i čvrsta logika 
dijaloga, realizam i živost u iz- 
mjenjivanju dramskih situacija. 
lako je u njemu često teško 
naći ravnotežu između prirodno- 
sti i cerebralnog konstruktiviz- 
ma, Pirandellov teatar, usprkos 
autorovim neprihvatljivim  filo- 
zofskim pogledima, iskren je po- 
kušaj pesimističkog i humoristič- 
kog sagledavanja građanskog čo- 
vjeka u spoznaji o relativnosti 
života, pa čak i u sumnji u isti- 
nu vlastitog postojanja. P. je do- 
bitnik Nobelove nagrade 1934, a 
u nas je vrlo rano prevođen i 
prikazivan. Mnogo je utjecao na 
strane i naše dramatičare (Voj- 
nović, Begović, Kulundžić). 

Izopćena (M. Martecchini), Zagreb 1923; 
Pokojni Matija Pascal (F. Dominiković), 
Zagreb 1927; Pazi, snima se! (M. Dobrić), 
Beograd 1934; Pokojni Matija Paskal (M. 
Ristić), Beograd 1940; Sunce i sjena. No- 
vele (D. Dujšin), Zagreb 1941: Njen muž 
(D. Dujšin), Zagreb 1943; Trideset no- 
vela (D. Dujšin, F. Alfirević, I. Hergešić, 
B. Marinković, T. Ujević), Zagreb 1952; 
Pokojni Matija Pascal (F. Dominiković) 
Deset novela (D. Dujšin i dr.), Zagreb 
1962; Šest lica traži pisca (N. Stipčević) 
Henrik IV (J. Stojanović), Beograd 1962, 
19632; Pokojni Matija Paskal (J. Stojano- 


vić), Beograd 1962; Novele (J. Stojanović), 
Beograd 1962, 19637; Dvije bračne postelje 


i druge priče (V. Bičanić), Sarajevo 1962; 
Jedan, nijedan i sto hiljada (D. Nikolić 
Michi), Novi Sad 1963; Patarenska hereza 
(novele) (T. Ujević i dr.), Zagreb 1964. 

PISAREV, Dmitrij Ivano- 
vič (1840—1868), ruski publicist 
i književni kritičar, Bio je ured- 
nik časopisa »Russkoe  slovo«. 
God. 1862. zbog članka napisana 
u zaštitu Gercenovu (v.) bio je 
zatvoren u Petropavlovsku tvr- 
đavu gdje je robijao preko 4 go- 
dine. Pristalica socijalističkih po- 
gleda, budućnost Rusije vidio je 
u razvitku industrije, a osobito 
znanosti. Kritizirao je filozofski 
idealizam i religiju i propagirao 
prirodne znanosti i darvinizam. U 
književnoj kritici zagovarao je re- 
alizam (Realisti — Realisty, 1864) 
i prvenstveno je cijenio djela ko- 
ja pružaju određene društvene 
spoznaje (Turgenjev, Gončarov, 
Dostojevski). Često je zastupao 
krajnji utilitarizam u književ- 
nosti potcjenjujući značajna u- 
mjetnička djela ruske književno- 
sti (Puškin je za nj samo pred- 
stavnik »plemićke« književnosti i 
vješti versifikator). Svoje nega- 
tivne poglede na umjetnost uop- 
će izrekao je u članku Rušenje 
estetike — (Razrušenie — estetiki, 
1865). Izvršio je velik utjecaj na 
mladu generaciju svoga vreme- 
na, a njegove su ideje često bile 
prisutne i u kasnijem razvitku 
ruske književnosti. Pisarevljeva 
shvaćanja nailazila su na odjeke, 
uz ideje Černiševskoga (v.), i u 
našim krajevima (S. Marković, P. 
Todorović, I. Milarov). 

Izabrane studije i rasprave (M. Babović), 


Beograd 1962; Ruska književna kritika (M. 
Babović), Zagreb 1966. 

PISAREV 
PJESMA O NIBELUNGIMA 


PJESMA O CIDU — Cid 


PJESMA O NIBELUNGI- 
MA (Der Nibelunge Not, oko 1200) 
junački ep njemačke srednjovje- 
kovne književnosti, djelo nepo- 
znata autora. Iako po nastanku 
i mnogim stilskim obilježjima 
pripada feudalnoj, viteškoj knji- 
ževnosti s juga njemačkoga jezič- 
nog područja, u njemu se snažno 
odrazio duh drevnih junačkih 
pjesama iz vremena rodovskih 
zajednica (v. Edda). Surov ple- 
menski moral ovdje se spaja i 
prožima s uglađenom i raskoš- 
nom dvorskom kulturom pjesni- 
kova doba, pa upravo tome djelo 
duguje svoj osebujni značaj, ali 
i neke stilske neskladnosti. Stara 
predaja koja je ušla u ep ujedi- 
njuje u sebi mitske i povijesne 
elemente; dok u prvom dijelu, 
priči o podvizima, ženidbi i po- 
gibli junaka Siegfrieda, preteže 
mitska i pripovjedačka mašta, u 
drugom se pak razvoj zbivanja 
oslanja na slobodno prepričane 
povijesne događaje. Historijski 
odjeci i realni geografski poda- 
ci daju tom pjesničkom  svi- 
jetu obilježje, po kojem se vid- 
no razlikuje od irealne fanta- 
stike suvremenih viteških roma- 
na oko lika kralja Artusa (v. 
Chrćtien de Troyes). Oba dije- 
la epa povezuje lik burgund- 
ske kraljevske kćeri Kriemhilde. 
Ona polazi za Siegfrieda, no nje- 
zina bračna sreća ne traje dugo; 
Siegfried pada žrtvom spletki na 
dvoru burgundskih kraljeva (Ni- 
belunga), a Kriemhilda se nakon 
nekog vremena preudaje za hun- 
skoga kralja Atilu. Na Atilinu 
dvoru zasnuje krvavu osvetu pro- 

tiv braće i cijele burgundske 
svojte jer ne može oprostiti kriv- 
cima za Siegfriedovu smrt. Po- 
sjetom Burgunđana Atili pruža 
joj se prilika da priredi »krvavu 
gozbu«, u kojoj će zaglaviti mr- 
ski uzvanici. Strašna osveta i ka- 
rakterni sukobi oko nje sadržaj- 
ni su okvir posljednjih pjevanja. 
Kriemhildin čin daje cijelom 
djelu poseban tematski pečat: 
osobna osveta u svojoj je do- 
sljednosti jednako strana kako 
starom rodovskom duhu, tako i 
kršćanskoj etici viteške kulture. 
Nad pjesničkim svijetom Pjesme 
o Nibelungima lebdi turoban do- 
življaj sudbine i smrti, junački 
fatalizam, pa se i po tome razli- 
kuje od viteškog romana, u ko- 
jemu su književni junaci besmrt- 
ni kao u bajci. — Djelo je moti- 
vički i tematski povezano s broj- 
nim drugim junačkim pjesmama 
i epovima (napose sjevernoger- 
manskim), a našlo je odjeka i u 
književnosti i umjetnosti 19. st. 


s 

PJESMA O ROLANDU —> 
Chansons de geste 


PLATON (Pldt&n, 427— 
—347. prije n. €.), iz Atene, grčki 
filozof i osnivač objektivnog an- 
tičkog idealizma. Kao sin aristo- 
kratske obitelji bio je po uvje- 
renju protivnik atenske demo- 
kracije. U mladosti bio je učenik 
Sokratov. Putovao je u Egipat, 
Kirenu, južnu Italiju i tri puta 
u Sirakuzu. Mislio je da će na 
dvoru tiranina Dionizija Starijeg 
i Dionizija Mlađeg moći ostvariti 
uzornu državu u duhu svojih fi- 
lozofskih načela. U vrtu heroja 

Akadema u blizini Atene osno- 
vao je filozofsku školu, poznatu 
Akademiju. U velikom broju sa- 
čuvanih spisa (42 dijaloga, zbir- 
ka od 13 pisama, definicije i epi- 
grami) ima i takvih koji nisu 
Platonovi. Najpoznatiji su spisi: 
Obrana Sokratova (Apologia SG- 
krdtus) — Sokrat se na sudu bra- 
ni od optužbi; Fedon (Phatdon) 
— posljednji Sokratovi časovi u 
tamnici i razgovor o duši; Fedro 
(Phaidros) — o retorici i ljuba- 
vi; Gozba (Sympdsion) — o lju- 
bavi; Protagora (Pr&tagoras) — 
krepost se može naučiti, protiv 
sofista; Gorgija (Gorgias) — o 
retorici i moralu; Teetet (Theai- 
tetos) — o spoznaji; Parmenid 
(Parmenidčs) — o idejama; So- 
fist (Sophistes) — o bitku i ne- 
bitku; Kratil (Kratylos) — o 
postanku jezika; najveći su spi- 
si Država (Politeia) u 10 knjiga 
i Zakoni (Nomoi) u 12 knjiga — 
u njima je prikazana idealna dr- 
žava. P. je mislilac i umjetnik, 
pa spisi pored filozofskoga ima- 
ju i veliko književno značenje. 
Osim Obrane Sokratove svi ima- 
ju oblik dijaloga. Tako se dijalog 
kao forma javlja već u staroj 
grčkoj poeziji, kao osobita vrsta 
filozofske proze dobio je on svoj 
oblik u Sokratovoj školi, a pravu 
umjetničku obradu u Platono- 
vim spisima. U raspravljanju su- 
djeluju filozofi, pjesnici i mladi 
ljudi Sokratova društva. Svi su 
oni povijesna lica, a nastupaju 
pod pravim imenom, pa i dijalog 
ima obično naslov po imenu jed- 
noga od sugovornika. Glavni lik 
u većini dijaloga je Sokrat, u 
manjem broju samo sudjeluje u 
raspravi, a u Zakonima se uopće 
ne pojavljuje, pa je znatno sla- 


bija i umjetnička vrijednost tih 
dijaloga. Čitanjem djela dram- 
skog pjesništva i osobito Sofro- 
novih proznih mima (mali pri- 
zori iz života u dijaloškom obli- 
ku) izoštrio je P. sposobnost u 
živu opisivanju scenerije, koja 
pojačava dramatiku dijaloga, za- 
tim sposobnost u finu crtanju ka- 
raktera i svježinu razgovora. Li- 
ca su posve individualizirana, 
čime dolaze izvanredno do izra- 
žaja kontrasti likova. Mnogi od 
njih, osobito Platonu mrski so- 
fisti, ocrtani su satirički (Prota- 
gora). Najuspjelije Platonovo u- 
mjetničko ostvarenje svakako je 
Sokratov lik. Pod  satirskom 
vanjštinom toga ironičkog mu- 
draca koji lako ruši umišljene 
autoritete sakrivena je neobična 
intelektualna i moralna draž. Di- 
jalozi su protkani sjajnim slika- 
ma i poredbama koje su često 
izražajno sredstvo Platonova u- 
mjetničkog stila. Pjesnička Pla- 
tonova priroda dolazi do osobita 
izražaja u mitovima koji ispu- 
njaju praznine u njegovu filozof- 
skom sustavu, a nalazimo ih na 
mjestima gdje se istina ne može 
znanstveno dokazati. Dijalozi su 
spoj pjesništva i nauke, a živo 
dočaravaju svakodnevni atenski 
život. U gipkom stilu skladno je 
udružena lirska čistoća i drama- 
tična snaga. Iako je i sam sjajan 
stilist i umjetnik, P. u Državi 
kritizira teoriju umjetnosti i o- 
suđuje osobito pjesništvo koje 
zapravo reproducira (oponaša) 
stvarnost. Kako je stvarni svijet, 
koji osjetilima opažamo, samo 
oponašanje vječnih ideja, tj. sli- 
ka pravoga bitka, umjetnikov 
rad je oponašanje oponašanja, 
pa se udaljuje od istine i štetan 

je u idealnoj državi. Tragedija 
koja uzbuđuje i komedija koja 
razvija sklonost k ismijavanju 
djeluju štetno na moralni odgoj 
građana jer oslabljuju razumni 
dio duše. Zato P. tjera iz države 
umjetnost koja se bavi oponaša- 
njem te dopušta samo himne u 
čast bogovima i pjesme u slavu 
čestitim ljudima. Njegov su di- 
jalog oponašali osobito Petrarca 
(v.), Bruno (v.), Galilei, Shaftes- 
bury, Hume, Norwid (v.). 

Fedro (F. Petračić), Zagreb 1894; Gozba 
(F. Petračić), Zagreb 1897, (V. Perino- 
vić), Sarajevo 1921, (M. N. Đurić), Beo- 
grad 1933; Obrana Sokratova_ (K. Rac), 
agreb 1915, (M. . Đurić), Beograd 
1930; Fedon (K. Rac), Zagreb 1915. (M. 
N. Đurić), Beograd 1937; Protagora (K. 
Rac), Zagreb 1915; Država (M. Kuzmić), 
Državnik i Sedmo pismo (V. Gortan), 
Zagreb 1942; Poslednji dani Sokratovi — 
Obrana, Kriton, Fedar (M. N. Đurić), 
Nene rad 1953; Ijon — Gozba — Fedar (M. 
N. Đurić), Beograd 1955; B. Bošnjak, Gr- 
čka filozofija od prvih početaka do Ari- 
stotela, Fil. hrest. I, Zagreb 1956; Zakoni 
(V. Gortan), Zagreb 1957; Parmenid (K. 
Atanasijević), Beograd 1959; Gozba ili o 


ljubavi (M. N. Đurić), Beograd 1964; Dr- 
žava (A. Vilhar), Beograd 19667. 

PLAUT, Tit Makcije (Ti- 
tus Maccius Plautus, između 254. 
i 251—184. prije n.e.), najveći rim- 
ski komediograf. Rodio se u Sar- 
sini (Umbrija), neko je vrijeme 
bio radnik na pozornici u Rimu, 
zatim se dao na trgovinu, propao 
je i, zadužen, morao raditi poput 
roba u mlinu. Oko tri decenija, 
nekako od prvih godina drugoga 
punskog rata (218—201) do smr- 
ti, traje plodno komediografsko 
stvaralaštvo toga ljubimca rim- 
ske publike i najutjecajnijeg po- 
srednika između grčke i novo- 
vjekovne komedije. Tradicija mu 
je pripisivala oko 130 komedija. 
Od njih je rimski filolog Varon 

(1. st. prije n. e.) izdvojio zbirku 
od 21 autentične komedije, koje 
su potpuno sačuvane, osim jed- 
ne samo fragmentarno. Najbolje 
su: Menaechmi, Hvalisavi voj- 
nik (Miles gloriosus), Tvrdica 
(Aulularia, doslovno: Komedija 
o lončiću) — nastale vjerojatno 
prije god. 200; Amfitrion (Am- 
phitruo), Trogroška  (Trinum- 
mus), Pseudolus (tačna god. 191), 
Mladi  Kartažanin  (Poenulus), 
Bakhide (Bacchides) — sve iz de- 
cenija prije pjesnikove smrti. Me- 
đu uspjelijima još su i Sužnji 
(Captivi), Konopac  (Rudens), 
Stichus (tačna god. 200), Sablasti 
(Mostellaria) i Cdsina. Malo je 
Plautovih komada, koji se mogu 
izričito ubrojiti u komedije ka- 
raktera, kao npr. Tvrdica, s likom 
škrtice Eukliona, koji ljubomor- 
no čuva lončić s novcem (usp. Dr- 
žićeva Skupa, Moli&reova i Fiel- 
dingova Škrca, pa i Kir Janju J. 
St. Popovića). Karakteristične 
su za Plauta komedije intrige, 
bogate situacionom i blještavom 
verbalnom komikom. U mnogih 
će evropskih pisaca naći odjeka 
neodoljivo komični qui pro quo- 
prizori iz komedije Menehmi 
(braća blizanci) i iz Amfitriona, 
travestije tragedije, jedine Plau- 
tove i rimske komedije s mitolo- 
škom temom (Jupiter i Merku- 
rije pretvoreni u likove Alkmeni- 
na muža Amfitriona i njegova 
sluge Sosije). Tip helenističkog 
oficira dao je ime Hvalisavom 
vojniku, u kojem rob Palestrion 
spletkama nasamari priglupa i 
obijesna Pirgopolinika. P. u pot- 
punosti preuzima tematiku i ti- 
pove helenističke, i to osobito 
nove atičke komedije (Menandar, 
v., pogotovu Difil i Filemon), alu- 

dirajući samo ponekad na suvre- 
mene rimske prilike. Pri tom se 
obilno služi kontaminacijom, tj. 
u originalnu grčku komediju ko- 
ju prerađuje umeće jedan ili vi- 
še prizora iz koje druge ili pre- 
komponira različite komedije u 
jednu. Nastojanje oko efektnosti 
pojedinih prizora, sklonost  iz- 
razitim bojama u stvaranju liko- 
va i komičnih motiva jedna je 
od bitnih značajki Plautova po- 
stupka, koji novoatičku kome- 
diju prilagođuje rimskoj publici. 
Vrlo se često time prekida fina 
nit radnje, koju će Terencije (v.) 
nastojati brižno da očuva. No i 
onda kada narušava promišljeni 
kompozicioni sklad grčkih uzora, 
kada karikira likove, nadomje 
štajući istančani humor lakrdi- 
jom i masnim šalama (pri čemu 
su italske pučke farse vjerojatno 
imale udjela), rimski pjesnik 
scenski živo vodi radnju iz pri- 
zora u prizor. Umjereno stilizi- 
ran, sočan narodni govor nadah- 
nut mu je meiscrpnom komič- 
kom snagom, koja izvire iz na- 
bujalog optimizma i vedre ener- 
gije što prožimaju sva djela Plau- 
tova. Neslućene smislene i zvu- 
kovne ljepote jezika pretaču se 
u govornim, recitativnim i pje- 
vanim dijelovima komedije. Igre 
riječi i bujice metafora pršte iz 
dijaloga, kojih se scenska živost 
neće više ponoviti u rimskoj 
književnosti. Osim gipkoga i svje- 
žeg jezika, Plautovo se kazalište 
još po nečemu bitno razlikuje od 
novoatičke komedije: to su can- 
tica u raznovrsnim metrima — di- 
jelom monodije (ili monolozi), 
dueti, terceti i ansambli, pjevani 
uz glazbu i, vjerojatno, panto- 
mimski ples, a dijelom samo re- 


citativi uz jednostavnu pratnju 
frule. Uzorom su mu za to done- 
kle bile rimske tragedije, Euripid 
(v.) i, vjerojatno, helenističke 
mimičke drame 3. st. Na novu 
atičku komediju, koja se služila 
samo dijaloškim metrima, P. je 
stvaralački nakalamio mimodi- 
ju: raznovrsna čuvstva njegovih 
likova, mijene raspoloženja i za- 
okreti u radnji izraženi su na 
bogatoj potki metričkoj i glazbe- 
noj. Ritam se slijeva sa stihovi- 
ma, prati radnju i izvire iz nje: 
omogućuje kontinuitet scenskog 
doživljaja. Prožimajući se tako 
s tekstom, muzika u stihu i iz- 
van njega stvara s tekstom kva- 
litativno novu cjelinu, tipično 
plautovsku, jedinstvenu u antič- 
koj i evropskoj komedđiografiji. 
Nepresušna komika  Plautovih 
likova i svježa imaginativnost 
scenskih rješenja bili su neiscrp- 
nim vrelom nadahnuća talijan- 
skoj renesansnoj komediji i na- 
šem Držiću, Camčesu, Shakespea- 
reu i Moličreu, Holbergu i Gol- 
doniju, Lessingu, Kleistu, Girau- 
douxu i dr. (v.). 

Odabrane komedije (V. Čajkanović), Beo- 


g 1923; Izabrane komedije (K. Rac), 
agreb, I sv. 1951, II sv. 1959. 

PLEHANOV, Georgij Va- 
lentinovič (1856-1918), ruski knji- 
ževni kritičar. Bio je jedan od 
prvih teoretičara marksizma u 
Rusiji, jedan od osnivača prve 
ruske socijaldemokratske organi- 
zacije i II internacionale, a od 
1905. jedan je od vođa »menjše- 
vika«, premda u nizu pitanja po- 
država i dalje Lenjina. ?P. je pri- 
stupio i književnosti i umjetno- 
sti kao oblicima klasne ideolo- 


PLEHANOV 
PLINIJE MLAĐI 


gije. U formuliranju svojih sta- 
vova oslanjao se na rusku ideo- 
lošku kritiku (v. Černiševski), 
ali joj je zamjerao »prosvjetitelj- 
stvo«, pa je kritici htio dati na- 
učnu, marksističku osnovu. Po- 
lazio je od postavke da je »rad 
stariji od umjetnosti«, ali se ona 
kasnije osamostalila, pa je u ra- 
zvijenu društvu »neposredni u- 
tjecaj ekonomike na umjetnost 
i druge ideologije rijedak«. Pisac 
posredno ili neposredno sudjelu- 
je u borbi klasa, organ je svog 
društva i velik je ako prije su- 
vremenika shvaća smisao »novih 
društvenih odnosa u rađanju«. 
U umjetničkoj i književnoj kri- 
tici P. razlikuje dva čina: prvi 
— pronaći sociološki ekvivalent 
književne pojave, i drugi — oci- 
jeniti njezinu formu. Naučna kri- 
tika, međutim, objašnjavajući 
socijalno porijeklo književne po- 
jave, »ne daje umjetnosti nikak- 
vih propisa«, ne proglašava za- 
kone umjetnosti, već proučava 
zakone njezina povijesnog razvit- 
ka. U radovima o književnim pi- 
tanjima P. je sistematizirao i o- 
cijenio poglede Bjelinskog (v.) i 
Černiševskog, pisao je o L. Tol- 
stoju (v.) i Gorkome (v.), dao 
je klasnu analizu Ibsenova (v.) 
djela, a u člancima o suvremenoj 
ruskoj i zapadnoevropskoj knji- 
ževnosti i umjetnosti naglašavao 
je »dekadenciju« u suvremenom 
kapitalističkom društvu. 

Umetnost i književnost I, II (D. Živko- 


vić, B. Stevanović, V. Stojić), Beograd— 
Zagreb 1949. 
af 


PLINIJE MLAĐI, Gaj — 
Cecilije Sekund — (Gaius Plinius 
Caecilius Secundus Minor, 61. ili 

62 — oko 113), rimski epistolo- 
graf i govornik. Rođen je u gradu 
Komu (Novum Comum) u sjever- 
noj Italiji. Za careva Domicijana 
i Nerve bio je na visokim položa- 
jima, a kasnije i konzul te iz tog 
doba potječe njegov Panegirik 
(Panegyricus, god. 100), u kojem 
se retorički birano, ali uz pretje- 
rane hvalospjeve caru Trajanu, 
zahvalio na dodijeljenoj konzul- 
skoj časti za iduću godinu. Osta- 
li Plinijevi govori nisu se sačuva- 
li. I njegova se lirika izgubila. 
Književnu slavu uživa zbog Pisa- 
ma (Epistulae), kojih u glavnoj 
zbirci ima 247 u 9 knjiga, a pi- 
sao ih je i pojedinačno izdavao 
god. 96—109. Druga zbirka, Pisma 
Trajanu (Epistulae ad Traianum, 
121 pismo, od kojih su gotovo po- 
lovica carevi odgovori Pliniju), 
potječe iz god. 111/112. ili 112/113., 
kad je P. bio namjesnik maloa- 
zijske provincije Bitinije; objav- 
ljena je posmrtno i kasnije u- 
klopljena u glavnu zbirku pa se 
katkad naziva Epistularum liber 
decimus — Deseta knjiga pisama. 
Upućena širokom krugu prijate- 
lja i namjerno tako brižno stili- 
zirana da budu objavljena, pisma 
u esejističkom obliku obrađuju 
pojedina pitanja, otkrivajući ša- 
roliku sliku društvenog života u 
Trajanovo doba u Rimu. Stilski 
se oslanjaju na Cicerona (v.), ali 
im autor nema izvorne snage Ci- 
ceronova talenta. Otmjeni, libe- 
ralni, pa i tašti P. ipak je profi- 
njen, kultiviran i ugodan pisac. 
Izrazita je njegova snaga u opi- 
sima: preciznim i lijepo stilizira- 
nim, s osjetljivošću prema deta- 
ljima u predmetima, prirodi i 
ljudskim odnosima. Ne samo po 
dokumentarnoj vrijednosti zna- 

menita su njegova dva pisma s 
opisom provale Vezuva god. 79., 
kojom je prilikom poginuo i piš- 
čev ujak, znameniti prirodoslo- 
vac i enciklopedist Plinije Stariji 
(23—79. n. €.), i dva pisma iz ko- 
respondencije s Trajanom o po- 
stupku s kršćanima. P. je snažno 
utjecao na epistolografiju sred- 
njeg vijeka i humanizma (npr. 
Petrarca, v.). 

Senc, Primjeri iz rimske književnosti u 
hrvatskom prijevodu, Zagreb 19205; [Iza- 


brani Plinijevi listovi (D. Kišpatić), Zag- 
reb 1911. 

PLUTARH  (Plutarkhos, 
46—poslije 120. n. €.), grčki pi- 
sac, iz Heroneje u Beotiji. Zbog 
romanofilskog političkog uvjere- 
nja uživao je naklonost cara Tra- 
jana i Hadrijana. Velika književ- 
na ostavština dijeli se obično u 
dvije kategorije: 1. Ethikd ili 
Moralia, filozofsko-književne ra- 
sprave (83 spisa, od kojih 15 u 
dijaloškom obliku), 2. Uspoređ- 
ni životopisi (Bioi pardličloi). U 
prvim spisima raspravlja o razli- 
čitim problemima iz područja 
religije i filozofije, pedagogije i 
politike, glazbe i književnosti, hi- 
gijene i psihologije životinja, a 
prevladava etička problematika: 
o svladavanju srdžbe, o radozna- 
losti, o brbljavosti, o lažnom sti- 
du, o ljubavi itd. P. nije ni origi- 
nalan mislilac ni učenjak, ali je 
znao na čudesan način asimilira- 
ti dostignuća tadašnje kulture 
dajući im pečat svoje iskrene i 
simpatične humanosti. Neke ra- 
sprave sadržavaju = zanimljivu 
kulturnopovijesnu građu. Vrijed- 
nost piščeva temelji se na Uspo- 
rednim životopisima, gdje iznosi 


uporedo biografiju po jedne grč- 
ke i po jedne rimske znamenite 
povijesne ličnosti. Sačuvano je 
46 životopisa (23 para), i uz to 4 
bez para. Izbor povijesnih likova 
za usporedbu nametao se pone- 
gdje sam od sebe (Aleksandar- 
Cezar, Demosten-Ciceron), ali če- 
sto je umjetan. To se ipak nije 
odrazilo na biografijama jer sva- 
ka čini samostalnu cjelinu. Uspo- 
ređenje je često samo u tome 
što sastavlja dva životopisa. P. 
većinom ne navodi svoje izvore 
koji su bili mješoviti, tj. i grčki 
i rimski povjesničari. Prema iz- 
vorima ne odnosi se kritički. Za- 
nimaju ga sitne pojedinosti iz 
privatna života i u lovu za njima 
često preuzima razne anegdote i 
brbljanja u želji da donese za- 
nimljivu pripovijest, koja pone- 
kad dostiže pravu dramatičnost. 
Očita brzina u kompoziciji još je 
povećala prirodni nedostatak kri- 
tike. No najveći mu je nedosta- 
tak u tome što na povijest pri- 
mjenjuje moralistička razmišlja- 
nja. Svjesno idealizira likove. 
Crta visoka moralna svojstva 
državnika, krepost i jednostav. 
nost života, ljubav prema slobo- 
di, heroizam i odanost prema do- 
movini. U likovima osvajača i 
državnika traži uvijek samo čo- 
vjeka. Biografije imaju poučan 
cilj. Čar je životopisa u velikoj 
nadarenosti pripovjedača. Od hu- 
manizma dalje utjecaj Plutarhov 
različito je djelovao na velike 
umove (v.): Erazma, Rabelaisa, 
Corneillea, Racinea, Montesquieu- 
a, Montaignea, Voltairea, Rous- 
seaua, Goethea, Schillera, a osobi- 
to Shakespearea (npr. za Korio- 
lana, Julija Cezara, Antonija i 
Kleopatru i dr.) i Alfierija (v.). 


PO CILJI 


Izabrani životopisi znamenitih Grka i Ri- 
mljana, Ii II (S. Senc), Zagreb 1891—92; 
Atinski i rimski državnici — Izbor iz Upo- 
rednih životopisa (M. N. Đurić), Beograd 
1963; Dion-Brut (A. Vilhar), Beograd 1964. 

PO ČLJI (zvan i Pai Ču 
-ji ili Pe Lo T'ien, 772—846), kine- 
ski pjesnik, pripadnik škole tzv. 
socijalne poezije. Živio je u raz- 
doblju dinastije T'ang, prosvije: 
ćenih i energičnih vladara. To raz- 
doblje historičari smatraju svoje- 
vrsnom zlatnom epohom u Kini. 
Više pripadnika dinastije bavili su 
se i sami poezijom. Književnost 
je bila došla u fazu pune zrelosti 
u 8. stoljeću (v. Li t'ai-Pe). Čitava 
poezija epohe T'ang odražava po- 
laganu evoluciju jednog društva 
u kome su se, tokom triju dugih 
stoljeća, smjenjivali mir i obilje, 
rat i bijeda. Oni pjesnici kojih su 
pažnju prvenstveno privukle hu- 
mane teme, preokupacije malih 
ljudi u teškim vremenima, mogu 
svakako biti nazvani socijalnima. 
Eminentni im je predstavnik P., 
pučki pjesnik. Djela su mu pisa- 
na jednostavnim, lako razumlji- 
vim riječima. Da bi bio siguran 
da će ih puk shvatiti, davao bi ih 
prethodno na čitanje svojoj sta- 
roj dadilji. U njegovim se pjes- 
mama prepleće »neutralni« pri- 
kaz običaja i morala onoga vre- 
mena sa satiričkom kritikom, a 
sve zajedno sačinjava homogeno 
djelo za pouku vladaocima. Ipak, 
angažiranost pjesnikova slabi s 
godinama. Pod starost povlači se 
posve u sebe. Prišao je taoizmu 
i postao pustinjak. U tome je sli- 
čan drugim intelektualcima te e- 
pohe, koji odustaju od socijalno- 
-borbenog stava i prihvaćaju filo- 
zofiju bijega od stvarnosti taois- 

tičkih mislilaca. Pjesnik je svrs- 
tao svoj opus u četiri kategorije: 
satire, prigodnice, tugovanke i 
razne pjesme. Njegovo je najpo- 
znatije djelo poduža narativna po- 
ema Vječni jad, gdje opisuje pad 
cara Ming Huanga, a posebno tu- 
žnu pogibiju njegove omiljene 
konkubine Yang. U dirljivoj ba- 
ladi Starac sa slomljenom rukom 
iznosi priču starca koji je sam 
sebi slomio ruku da izbjegne ođ- 
lazak u vojsku. — Od modernih 
evropskih liričara pjesnika je na- 
ročito cijenio Brecht (v.), što se 
i odrazilo u njegovoj kasnoj po- 
eziji. 

Antologija svjetske lirike, Zagreb 1956, 


1965; Kineska poezija (B. Kukolja), Zag- 
reb 1957. 


is 


POE, Edgar Allan (Edgar 
Alan Po, 1809—1849), američki 
pripovjedač i liričar. Ostavši ra- 
no bez roditelja, odrastao je u 
domu imućna trgovca, koji ga je 
školovao, nekoliko godina i u En- 
gleskoj. Kasnije se uzdržava 
književnim i novinarskim radom. 
Bio je boležljiv, a nakon smrti 
mlade supruge, otprije sklon bo- 
emskom životu i alkoholizmu, po- 
staje sve neuravnoteženiji i ubrzo 
umire, gotovo na ulici. Poeov no- 
vinarski poziv odrazio se u proz- 
nim djelima, koja su redovito 
novele ili kratke pripovijesti pi- 
sane za novine, a jedina je iznim- 
ka duga pripovijest Priča Arthu- 
ra Gordona Pyma (The Narra- 
tive of _ Arthur _ Gordon. Pym, 
1838). Pripovijesti, u kojima se 
osjeća utjecaj engleskog »roma- 
na jeze« (v. Radcliffe), uglavnom 
opisuju neka tajanstvena ili je- 
zovita zbivanja, često nesvako- 

dnevne zločine. Za njih su značaj- 
ni pažljiva konstrukcija, osebuj- 
nost ugođaja i preciznost izraza; 
smatraju se važnim prethodnici- 
ima suvremene novele, naročito 
kriminalističke. Većina ih je sa- 
kupljena u dvije zbirke: Grotesk- 
ne pripovijesti i arabeske (Tales 
of the Grotesque and Arabesque, 
1840) i Pripovijesti (Tales, 1845). 
P. je pisao i pjesme, premda je 
kao pjesnik bio manje plodan. 
Njegova poezija nije misaona, 
ali se odlikuje velikom dotjera- 
nošću forme, eksperimentira- 
njem metrom i zvučnim doj- 
mom, mistično-romantičkim u- 
gođajem i bizarnim motivima. 
Najpoznatije su mu pjesme 
Gavran (The Raven) i Annabel 
Lee. Kao urednik nekoliko listo- 
va i plodan i oštar književni 
kritičar — pod utjecajem Cole- 
ridgea (v.) i na pozicijama >»či- 
ste umjetnosti« — P. je bio uple- 
ten u brojne polemike. Esej u ko- 
jemu je opisao nastanak pjesme 
Gavran (u spisu Filozofija kom- 
pozicije — The Philosophy of 
Composition, 1846) izvanredna je 
racionalna analiza stvaralačkog 
čina i jedan od temeljnih doku- 
menata moderne poetike. Danas 
se smatra klasikom američke 
književnosti. I sam pod utjecajem 
evropske književnosti (v. Hoff- 
mann), vraća kasnije taj »dug« 
snažnim utjecajem na francuske 
larpurlartiste i simboliste (npr. 
Baudelaire, v.). 


Američka lirika (1. Slamnig i A. Šoljan), 
Zagreb 1952; Antologija svjetske lirike, Za- 
reb 1956, 1965; Gavran (I. Slamnig i 
4 Šoljan), Zagreb 1961; Zlatni jelenak 
(B. Grujić), € alena. 19 1962; Odabrana 
dela (I. Sekulić. S. Vinaver i dr.), Beo- 
grad 1964; Avanture Gordona Pima (I. Se- 
kulić), Beograd 1964; Umorstvo u ulici 
Morg (B. Nedić), Sarajevo 1966. 

POLGAR, Alfred (Alfret 
Polgar,  1873—1955), austrijski 
književnik. Živio je, kao kazališni 
kritičar velika ugleda, pretežno u 
Beču i u Berlinu. God. 1938. nag- 
nao ga je nacistički teror u emi- 
graciju. U novijoj književnosti 
njemačkog jezika nenadmašen je 
majstor kratkih proznih vrsta: 
eseja, feljtona i novelističke crti- 
ce, oblika koje je snagom svoga 
kritičkog duha i brušenog, poan- 
tiranog izraza podigao do znatne 
umjetničke visine. Većinu teksto- 
va sabranih u brojnim knjigama 
(Maleno doba — Kleine Zeit, 1919; 
Orkestar odozgo — Orchester von 
oben, 1925; Zapisi na rubu — An 
den Rand geschrieben, 1926; Ja 
sam svjedok — Ich bin Zeuge, 
1928; Crno na bijelo — Schwarz 
auf Weifi, 1929; Pozadina — Hinter- 
land, 1929; Tom prilikom — Bei 
dieser Gelegenheit, 1930; Sekund- 
na kazaljka — Sekundenzeiger, 
1937. i dr.) teško je svrstati u 
određene formalne kategorije. 
Piščevo umijeće  sintetiziranja, 
sposobnost da neku životnu dra- 
mu sažme u nekoliko redaka ili 
da impresionističkoj skici dade 
u isti mah značajnost kulturno- 
kritičkog razmatranja, trajno je 
i posve individualno obilježje te 
umjetnosti životnih esencija i a- 
forističkih destilata. Stilsku tra- 
diciju iz koje potječu Polgarove 
minijature stvorila je bečka knji- 
ževnost oko prijeloma stoljeća 
(v. Kraus, Schnitzler); njezin je 
duh — psihološku pronicljivost i 
skepticizam — P. snova manifes- 
tirao i proširio razumijevanjem 
za problematiku i tendencije mo- 
dernog vremena, naročito svojom 
dosljednom kritikom građanskog 
društva. Virtuozitet u igri riječi- 

ma i britka, kadšto sarkastička 
duhovitost podjednako su prisut- 
ni i u kazališnim kritikama (Da 
ine — Ja und Nein, I-IV, 1926— 
—27), koje su, sabrane, neka vrs- 
ta impresionističkog vodiča kroz 
dramsku književnost. 

POLIZIANO, Angelo (An- 
dželo Policijano, pravim imenom 
A, Ambrogini, 1454—1494), talijan- 
ski pjesnik i humanist. Kao siro- 
mašan mladić došao je u Firencu, 
stekao veliku klasičnu kulturu u 
krugu poznatih filozofa i erudita, 
postao prijatelj i poklisar Loren- 
za Veličanstvenog (v. Medici) i 
predavač Studija, čuvene hu- 
manističke škole u Firenci. La- 
tinski pjesnički, filološki i eru- 
ditski spisi (Silvae, Odae, Miscel- 
lanea i dr.) manje su mu zna- 
čajni od djela u talijanskom je- 
ziku. Oblikom i jezikom pučke, 
ali vrlo rafinirana ugođaja, naj- 
bolje njegove pjesme (balade i 
rispetti)  hedonistički veličaju 
ljubav i žale za prolaznom mla- 
došću. Umjetnički su najvredni- 
je djelo Stance (Stanze, 1475— 
—76), spjevane u povodu pobje- 
donosnog turnira Giuliana de' Me- 
dici, zanosan lirski opis strastve- 
ne, no idealizirane ljubavi mla- 
doga junaka i lijepe Firentinke 
(Simonette Cattaneo), u okrilju 
divne prirode opjevane izvrsnim 
oktavama. Suvremeni likovi i 
zbivanja prikazani su u bajoslov- 
nom mitološkom dekoru, koji će 
potpuno prevladati u Priči o Or- 
feju (Fabula d'Orfeo, 1480); to 
je dramski obrađena, u tercina- 
ma, poznata antička priča o tra- 
gičnoj ljubavi mitskoga pjevača 

i Euridike i prva profana drama 
talijanskog kazališta, s toplim 
lirskim — prizorima, —elegijskim 
prizvucima i bogatim scenskim 
okvirom. Nadvisujući većinu su- 
vremenika formalnom  dotjera- 
nošću i lirskom čistoćom izraza, 
P. daje naslutiti najbolja ostva- 
renja, dotjeranost i ljepotu ka- 
snije renesansne književnosti. 


Talijanska lirika, Zagreb 1939; Humani- 
zam i renesansa (prir. M. Pantić), Sara- 
jevo 1960; M. Pantić, Poetika humanizma 
1 renesanse, I—lI, Beograd 1963. 

PONGE, Francis (Fransis 
Ponž, 1899), francuski pjesnik. 
Čekao je punu zrelost da bi tek 
za vrijeme drugoga svjetskog ra- 
ta objavio svoju prvu značajnu 
zbirku »tekstova« poetske proze 
s karakterističnim naslovom Le 
parti pris des choses (1942; taj 
neprevodivi naslov treba istovre- 
meno shvatiti kao »pristranost« i 
»opredjeljenje za stvari«). Školj- 
ka, dimnjak, puž, kruh, naranča, 
oblutak, vatra, osa, cvijet — to 
su Pongeovi književni predlošci. 
Predmeti upućuju ciničan »izazov 
riječima« — izazov koji prihvaća 
Pongeova pjesma. J. P. Sartre, 
koji je skrenuo pažnju na poseb- 
nost fenomenološkog aspekta su- 
bjekt-objekt u Pongeovoj poeziji 
i sudbonosno pridonio njegovoj 
afirmaciji, okarakterizirao je Pon- 
geov pjesnički pothvat kao »ne- 
spokojno osciliranje između pred- 
meta i riječi, do te mjere da na 
kraju ne znamo da li je sama ri- 
ječ predmet ili je pak predmet 
riječ«. Pongeova pjesnička traže- 
nja došla su kao potvrda zanima. 
nju koji je fenomenologija us- 

mjerila prema predmetnom svije- 
tu. On je tako svojim »opredje- 
ljenjem za stvari« preteča novijih 
književnih strujanja, posebno ka- 
rakterističnih za tzv. novi roman. 
Značajnije su mu zbirke: Sveska 
iz borika (Le Carnet du bois de 
pins, 1947), Proeme (Pročmes, 
1949), Bijes izraza (La Rage de 
Vexpression, 1952), te knjiga Za 
jednog Malherbea (Pour un Mal. 
herbe, 1965) koja sintetizira au- 
torove nazore o pjesništvu. 
Antologija suvremene francuske poezije 
(B. Kukolja), Zagreb 1960. 

PONTANO, — Giovanni 
(Džovani Pontano, 1426—1503), ta- 
lijanski humanist i latinski pjes- 
nik. Postigao je najviše političke 
položaje i literarne počasti u Na- 
puljskom Kraljevstvu zahvaljuju- 
ći isključivo širini i snazi svoje 
izvanredno nadarene ličnosti. No- 
vo zanimanje za etičke, filološke 
i prirodoznanstvene teme odrazi- 
lo se u brojnim njegovim trakta- 
tima i dijalozima te u spjevu 
Urania, Pontanovu najambicioz- 
nijem djelu, pretežno nadahnu- 
tom astrologijom za kojom su ta- 
da mnogi posezali u želji da u- 
potpune i obogate oskudna zna- 
nja o nebeskim i zemaljskim po- 
javama. Humanistički ideal pra- 
ve mjere i životne ravnoteže, a 
osobito sklada između tradicio- 
nalnih moralnih kanona i kon- 
kretnoga ljudskog iskustva, ut- 
kan je u cjelokupno njegovo dje- 
lo, pa i u lirske sastave, kraće 
spjevove i ekloge u kojima pjeva 
O prirodnim ljepotama medite- 
ranskoga krajolika, čulnoj ljuba- 
vi i obiteljskim bolima i radosti- 


ma (Knjige ljubavnih pjesama — 
Amorum libri, Maeon, Lepidina, 
Jedanaesterci — Hendecasyllabi, 
Jampski stihovi — Jambici ver- 
sus, O grobovima — De tumulis, 
i niz drugih). Pjesme posvećene 
sinčiću Luciju i ženi, koju prema 
humanističkoj modi naziva Arija- 
dnom, glas su muževna pjesnika 
koji je i osjećajan suprug i nje- 
žan otac (3 knjige elegija O su- 
pružanskoj ljubavi — De amore 
coniugali i dr.). U 12 Uspavanki 
(Naeniae) P. se najviše približio 
idealu elegantne i rafinirane a i- 
pak neizvještačene humanističke 
poezije: vještim ritmičkim i lek- 
sičkim mimetizmom (učestalim 
deminutivima, ponavljanjima i 
pauzama, što podsjećaju na slat- 
ko dječje tepanje) postigao je 
dojam neposrednosti i životnosti 
najčistijih ljudskih osjećaja. 

PONTOPPIDAN, Henrik 
(Henrik Pontopidan, 1857—1943), 
danski pripovjedač. Glavni je za- 
stupnik društvenokritičkoga rea- 
lističkog romana u Danskoj, a u- 
klapa se u tradiciju evropskog 
realizma 19. st. Vrlo plodno stva- 
ralaštvo započinje pripovijetka- 
ma iz života seljaštva i radnika, 
u kojima ima stranica oštre soci- 
jalne optužbe (npr. zbirke Pod- 
rezana krila — Stekkede vinger, 
1881; Seoski prizori — Landsby- 
billeder, 1883; Iz koliba — Fra 
hytterne, 1887). Po širini zahvata 
i tematike glavna su mu djela ro- 
iImani Obećana zemlja (Det for- 
jetede land, I-HI, 1891—95), gdje 
se vjerska problematika uklapa 
u analitički prikaz danskog druš- 
tva u vrijeme kulturnopolitičkog 

liberalizma, i Sretnik (Lykke-Per, 
I-VIII, 1898—1904), epska panora- 
ma moderne Danske, knjiga u 
koju je utkao životna iskustva i 
razočaranja, dajući razvojnom 
putu junaka, koji potječe iz gra- 
đanstva, reprezentativnu značaj- 
nost. Razočaran zbog moralne bi- 
jede u liberalizmu i nerješivih 
protivurječja u kapitalističkom 
društvu, piščev se protagonist po- 
vlači u samoću tražeći tako osob- 
no rješenje svojih sukoba. Rezi- 
gnacija i bolan protest protiv 
»zloduha« vremena posve domini- 
raju u posljednjem velikom ep- 
skom djelu, romanu Carstvo smr- 
ti (De dodes rige, I—V, 1912— 
—16). U starosti je napisao, iz- 
među ostaloga, zamašnu autobio- 
grafiju Na putu prema samom 
sebi (Undervejs til mig selv, 
1943), zanimljivu i s kulturnopo- 
vijesnog gledišta. P. je dobitnik 
Nobelove nagrade 1917. 

POPE, Alexander (Elig- 
zander Poup, 1688—1744), engle- 
ski pjesnik. Zastupajući prosvje- 
titeljsku misao o potrebi jasnoće 
i pravilnosti u književnom stva- 
ranju, u svom djelu ozakonju- 
je težnje engleskog klasicizma. 
Iako nije ostvario izgrađen filo- 
zofski sustav, aforistička vrijed- 
nost do savršenstva dotjeranog 
stiha (parno rimovanog jamp- 
skog pentametra, tzv. heroic cou- 
vlet) u mnogome je pridonijela 
širenju  prosvjetiteljsko-klasicis- 
tičkih nazora u engleskoj književ- 
nosti. Među poučnim djelima 
najznačajniji mu je Esej o kri- 

tici (Essay on Criticism, 1711). 
Taj klasicistički manifest u sti- 
hu — u kojem se po strogim 
zakonima razuma propisuje knji- 
ževni ukus i stil — napisao je 
ugledajući se na Boileaua (v.) i 
Horacija (v.). P. se ubraja u naj- 
bolje satiričke pjesnike 18. st. Is- 
takao se kao pisac junačko-ko- 
mičkog epa Otmica uvojka (The 
Rape of the Lock, 1712), gdje se 
majstorski našalio s tadašnjim 
uglednim engleskim društvom, i 
žestoke satire Pjesma o glupani- 
ma (The Dunciad, 1728—43), u 
kojoj izvrgava ruglu mnoge su- 
vremene pisce. Svoje optimistič- 
ko shvaćanje svijeta i čovjekova 
mjesta u njemu izrazio je 
u četiri moralističko-filozofske 
poslanice objavljene pod naslo- 
vom Esej o čovjeku (Essay on 
Man, 1732—34). Pisao je i pastir- 
ske i lirske pjesme. Izdao je Sha- 
kespeareova (v.) djela, no to iz- 
danje ne zadovoljava, iako ga je 
popratio = vrijednim = predgovo- 
rom. Preveo je Ilijadu i Odiseju 
(v. Homer) u klasicističkom du- 
hu. 


Mkena svjetske lirike, Zagreb 1956, 
5. 

POUND, Ezra (Ezra Pa- 
und, 1885), američki pjesnik. Na- 
kon kratke sveučilišne karijere 
napušta SAD 1908. i nastanjuje se 
u Londonu. Iako potpuno nepoz- 
nat, postaje za kratko vrijeme 
jedna od vodećih ličnosti london- 
skoga književnog života, zahva- 
ljujući zbirkama pjesama Perso- 
nae (na lat. znači Maske, 1909) i 
Zanosi (Exultations, 1909) i kriti- 

čarsko-publicističkoj djelatnosti. 
Zalažući se za modernističko eks- 
perimentiranje u poeziji i kona- 
čan potpuni prekid s romantičar- 
skom tradicijom i dikcijom, P. 
postaje suosnivač pjesničkih ško- 
la (imagizam, vorticizam), i upo- 
znaje publiku, osobito američku, 
s novim imenima u poeziji, knji- 
ževnosti i umjetnosti. P. je vrlo 
značajan i kao prevodilac poezije 
s nekoliko jezika i iz više razdob- 
lja, a njegova bogata erudicija 
odražava se u kompleksnoj, ali 
kompaktnoj aluzivnosti njegove 
lirike, koja se prvi put značajno 
afirmira u kratkom nizu pjesa- 
ma Hugh  Selwyn_ Mauberly 
(1920), satiri na nazore i kulturu 
engleskog društva tog vremena. 
Ali u Poundovu glavnom djelu 
Pjevanja (Cantos, započeta oko 
1917), koje je zamišljeno kao ep- 
ski komentar ljudske civilizacije 
(u 100 pjevanja — dosad objav- 
ljeno čak 109), pjesnikova eru- 
dicija često degenerira u pedante- 
riju i teško razmrsiv splet kultur 
nih i povijesnih aluzija, citata iz 
najrazličitijih epoha i na više je- 
zika, autorovih komentara i digre- 
sija o umjetnosti, demokraciji, 
ekonomiji. Mišljenje o tom ose- 
bujnom djelu, koje se vrlo teško 
čita bez komentara, još je podi- 
jeljeno i vjerojatno će tek vrije- 
me odlučiti o konačnoj ocjeni 
Pjevanja. Neosporiv je, međutim, 
Poundov utjecaj na suvremenu 
kritiku i pjesnike, osobito na T. 
S. Eliota (v.), koji se priznavao 
njegovim učenikom. Nastanivši se 
od 1925. u Italiji, postaje aktivni 
pristaša fašizma i stupa od 1941. 
u službu protivuameričke propa- 
gande. Optužen za veleizdaju, o- 
slobođen je 1946. sudske odgovor» 


nosti kao duševni bolesnik. Pro- 
veo je 12 godina u bolnici radeći 
i dalje na Pjevanjima (god. 1960. 
objavljeni su Cantos 96—109). 


Američka lirika (1. Slamnig i A. Šoljan), 


Zagreb 1952; Antologija svjetske lirike, Za- 


greb 1956, 1965. 

PRATOLINI, Vasco (Va- 
sko Pratolini, 1913), talijanski 
pripovjedač, jedan od najboljih 
predstavnika neorealističke pro- 
ze, koja je nastala kao posljedi- 
ca otpora fašizmu, osobito pot- 
kraj drugoga svjetskog rata, i 
kao odraz poslijeratnih prilika u 
Italiji. Stoga se u neorealistič- 
kom romanu najčešće prikazuje 
tzv. mali čovjek, gradski ili se- 
oski proleter, svakodnevni život, 
borba protiv fašizma, sazrijeva- 
nje klasne svijesti izrabljivanih 
slojeva, protivurječnosti u suvre- 
menom talijanskom društvu ili 
u bližoj prošlosti. Nastao kao re- 
akcija na artistički fragmentizam 
pisaca između dva rata, neoreali- 
zam znači povratak verističkoj 
tradiciji, no metoda objektivnog 
prikazivanja u njemu se nado- 
punjava izrazitim progresivnim 
težnjama, lirizmom i toplom sim- 
patijom prema likovima, kadšto 
i autobiografskim crtama. Tipi- 
čan je za neorealiste tematski i 
jezični regionalizam. Tako je P. 
u prvom redu pjesnik rodne Fi- 
rence, njezina naroda i siromaš- 
nih četvrti. Nakon prvih proznih 
ostvarenja, u kojima prevlada- 
vaju uspomene na mladost i pri- 
kazivanje vlastitih čuvstava i 
dojmova (Zeleni sag — Il tappe- 
to verde, 1941; Ulica dei Magaz- 
zini — Via dei Magazzini, 1942), 


PRATOLINI 


P. je objavio niz značajnih roma- 
na. U Gradskoj četvrti (Il quar- 
tiere, 1944) prvi put je proširio 
vidokrug svog pripovijedanja, 
prikazujući u različitim sudbina- 
ma nekolicine mladića i djevoja- 
ka profil jedne generacije i ko- 
lektivnu sliku života cijele jedne 
pučke četvrti. Obiteljska kronika 
(Cronaca familiare, 1947) proji- 
cira intimni svijet autorove obi- 
teljske drame na široj društve- 
noj pozadini. Najpoznatiji je iz- 
van Italije po Kronici o siroma- 
šnim ljubavnicima (Cronache di 
poveri amanti, 1947). Tu su se 
sretno sjedinile glavne značajke 
njegove umjetnosti: kroničarska 
zapažanja i poezija svakodnev- 
nog života običnih ljudi jedne 
ulice uzdižu se do snažne epske 
slike otpora nastupajućem fašiz- 
mu, u kojoj dominira superioran 
lik svjesnog borca, radnika Ma. 
cistea. U Junaku našeg doba (Un 
eroe del nostro tempo, 1949) ocr- 
tao je životni put, zablude i zlo- 
čin mladoga fašista, a u Djevoj- 
kama iz San Frediana (Le ragaz- 
ze di San Frediano, 1952) ostva- 
rio je koralnu sliku, punu humo- 
ra, u kojoj je opet glavni prota- 
gonist firentinska ulica. Metello 
(1955) je prvi dio široko zami- 
šljene trilogije o talijanskom 
društvu od kraja 19. st. do dru- 
goga svjetskog rata; glavni je ju- 
nak (Metello) radnik, koji u suro- 
vim uvjetima klasne borbe i os- 
jećajnim doživljajima postepeno 
sazrijeva u potpuna čovjeka. Dru- 
gi dio, Rasipanje (Lo scialo, 1960), 
obuhvaća razdoblje od 1910. do 
1930; protagonisti su predstavnici 
srednjega i sitnog građanstva ko- 
je moralno propada u borbi za 
materijalna dobra, u političkim 

kompromisima s nastupajućim 
fašizmom, u nasilju i razvratu. 
Taj opsežan roman u dva sveska 
po ocjeni kritike slabiji je od 
prethodnih. Roman Alegorija i is- 
mjehivanje (Allegoria e derisione, 
1966) završni je dio osebujne tri- 
logije što posjeduje samo jedin- 
stvo kronološkog slijeda. Ovaj 
put evocirana su ili kritički osvi- 
jetljena dramatična zbivanja od 
god. 1935. do 1945. (s autorovom 
zaključnom bilješkom iz 1965), a 
tu autobiografsku i ispovjednu 
građu iznosi u prvom licu siro- 
mašan mladić, samouk koji se 
udaljuje od obitelji i dozrijeva u 
svjesnog antifašista, upoznavaju- 
ći zanose i razočaranja. Tradicio- 
nalnijim pripovjedačkim postup- 
kom poslužio se u romanu Posto- 
janost razuma (La costanza della 
ragione, 1963), gdje je prikazao 
radnike iz firentinske industrij- 
ske četvrti, koji rano dolaze u 
dodir sa suvremenim gradskim 
životom, no posjeduju unutarnju 
svježinu i snagu što im pomaže 
da prevladaju gorčinu prvih is- 
kustava i da postanu zdrave i 
cjelovite ličnosti, ne ponavljaju- 
ći moralne kompromise očeva. U 
knjizi Sentimentalni dnevnik(Dia- 
rio sentimentale, 1956) sabrao 
je kraće pripovijetke iz ranog 
razdoblja svog stvaranja. 


Kronika o siromašnim ljubavnicima (A. 
Velzek), Zagreb 1952; Gradska četvrt (N. 
Sjeran), Sarajevo 1956; Porodična hronika 
CK. Knežević), Sarajevo 1956; Metelo (M. 
Popović), Beograd 1957; Jedan junak na- 
šeg doba. Djevojke iz Sanfrediana (M. 
Kujundžić, J. Stojanović), Subotica 1958; 
Rasipanje života I—HI (M. Kujundžić), 
Novi Sad 1964; Postojanost razuma (B. 
Rakić), Sarajevo 1965; Hronika o siro- 
mašnim ljubavnicima I—II (R. Sarajlić, 
B. Rakić), Sarajevo 1966. 

PREDA, Marin (Marin 
Preda, 1922), rumunjski pripovje- 
dač. Seoski sin, P. opisuje u svo- 
jim djelima rumunjsko selo da- 
našnjeg vremena. U književnosti 
javio se potkraj II svjetskog rata 
novelama sakupljenim 1948. u 
zbirci Susret na zemljama (Intil. 
nirea din piminturi). Slijede no- 
vele Ana Rosculef (1949) o radni- 
ci koja sazrijeva u procesu revo- 
lucije, Odvijanje (Desfdsurarea, 
1952) gdje književno oblikuje te- 
mu socijalističke kolektivizacije 
na selu, Zamračeni prozori (Fe- 
restre intunecate, 1956) i Odvaž- 
nost (Indrazneala, 1959), također 
s motivima socijalističkih preo- 
bražaja na selu. Najveće je i naj- 
važnije njegovo djelo roman Mo- 
rometovi (Morometii, 1955), pri- 
kaz obitelji seljaka Morometea, a 
kroz nju i rumunjskog seljaka 
uopće, uoči drugoga svjetskog ra- 
ta, s naročitim akcentima na e- 
konomskim faktorima u seoskom 
životu, dobrom analizom likova i 
znalački iskorištenim mogućno- 
stima jezika. Drugi roman, Rasip- 
nici (Risipitorii, 1962), proširuje 
tematski krug na gradsku sredi- 
nu i intelektualno-emocionalnu 
problematiku. Književno djelo 
Marina Prede zauzima svojom su- 
vremenom tematikom, epskom 
snagom i tačnošću opservacije, 
kao i stilističko-jezičnim kvalite- 
tama, jedno od prvih mjesta u ru- 
munjskoj prozi poslije drugoga 
svjetskog rata i značajna je afir- 
macija socijalističke rumunjske 
književnosti. 
pt 
PREMČAND (Munši Prem- 


čand, pravim imenom Dhanpat- 
rai, kao urdu-pisac Navab Rai, 


1880—1936), indijski pripovjedač, 
prvi moderni romanopisac na 
hindiju. U njegovu kraju, okolici 
Benaresa, pripadnici kaste »ka- 
yastha«, iako Hindusi, govore ur- 
du-jezikom, pa je i on na tom 
jeziku započeo svoju književnu 
djelatnost. Slavu mu je donijela 
zbirka pripovijedaka na urdu, Bo- 
li naroda (Soz-e-vatan, 1907), ko- 
ju je britanska vlast zabranila. 
Kasnije piše i na urdu i na hindi, 
a od 1918. samo na hindi, što je 
jezik seljaka o kojima i za koje 
piše, a tako ima i veću podršku 
široke publike. Djela mu obra- 
đuju sukob seljaka i veleposjed- 
nika, utjecaj industrijskog proce- 
sa na seoski način života i miš- 
ljenja, ili se bave problemom »ne- 
dodirljivih«, prezrenih parija. U 
golemom romanu Arena _(Ramn- 
gabhumi, 1928) očituje se utjecaj 
Gandhija: ističu se vrline hrab- 
rosti i snage volje, čime se ilu- 
strira princip — »non-violence« 
(»bez nasilja«) u borbi za oslo- 
bođenje. Godan (1936), njegov 
najbolji i najpopularniji roman, 
u kontrastu uzbudljivoga grad- 
skog i bijednoga seoskog ambijen- 
ta prikazuje kako seljaka ugnje- 
tava bankar. Sve su to problemi 
dana u cijeloj Indiji. Istina je 
da zapleti u tim romanima ne- 
maju baš čvrsto tkivo i da ih au- 
tor nekako prečesto rješava smr- 
ću ili samoubojstvom, ali život 
i psiha seljaka prikazani su pra- 
vim bojama, jezik je jednosta- 
van, živ i punokrvan, drugačiji u 
ustima domaćih ljudi, a drugači- 
Ji u ustima stranaca i djece. Ne- 
posredna vjerodostojnost onoga 
što veli omogućuje mu prirod- 
nost i ležernost stila koju prije 

njega nigdje ne srećemo u teks- 
tovima na hindiju. 

Ramajana. Po staroj indiskoj legendi (M. 
Lalić), Beograd 1959; Jedna indijska lju- 


bav (V. Palavestra), Sarajevo 1962; Godan 
(Z. Minderović), Beograd 1960. 

PREVERT, Jacques (žak 
Prever, 1900), francuski liričar, 
filmski scenarist. U književnosti 
se pojavio humorističkom fanta- 
zijom pisanom u maniri nadrea- 
lista Večera glava u Paris-Fran- 
ceu (Tentative de description d'un 
diner de ićtes a  Paris-Fran- 
ce, 1931). Kasnije zbirke Riječi 
(Paroles, 1946), Pripovijesti 
(Histoires, 1946) i Prizor (Spec- 
tacle, 1951) predstavljaju savr- 
šene uzorke popularne »estradne« 
poezije. Iako se nije odricao 
neobičnih novina i smjelih avan- 
gardističkih putova, P. je danas 
ipak jedan od najpristupačnijih 
francuskih pjesnika. Njegova se 
lirika, sugestivna i neposredna, 
uglavnom inspirira svakidašnji- 
com, ljepotom i bolom ljudskog 
života. P. je pjesnik tople i je- 
dnostavne osjećajnosti obična 
čovjeka, koju potiskuje i izobli- 
čuje građanska razboritost i »mu- 
drost«; on otkriva neposrednu 
ljepotu stvari, koju uništava me- 
hanika racionalne misli i meta- 
fizičko razmatranje o »drugom 
svijetu«. Odatle dva oprečna 
tona, koja dominiraju Prćverto- 
vim  lirizmom: nježnost prema 
neposrednoj sreći čovjeka i žesto- 
ka pobuna protiv svih onih koji 
je sprečavaju. Pjesnik je svoje 
teme izrazio bogatom skalom to- 
nova i oblika: od dražesne | 
duhovite anegdote (Lov na kita 
— La Peche a la baleine) do 

delikatne elegije (Barbara), od 
prštavog razornog smijeha (Dru 
goredaš — Le cancre) do satire 
i blasfemije (Oče naš — Pater 
Noster) i majstorski građene ka- 
rikature društva (Povorka — Cor- 
tege). P. je poznat i kao pisac 
filmskih dijaloga: Obala u magli 
(Quai des brumes), Djeca raja 
(Les Enfants du Paradis), Vrata 
noći (Les Portes de la nuit) i dr. 


Antologija svjetske lirike, Zagreb 1956; 
Poezija (S. Čičin—Šain), Zagreb 1958; 
Sena dolazi u Pariz (N. Trajković), Kru- 
ševac 1961; Čari Londona (N. Trajković), 
Kruševac 1962; Čari Pariza. Čari Londona 
(N. Trajković), Beograd 1964; Antologija 
novije francuske poezije (I. V. Lalić), 
Beograd 1966. 

PREVOST, Antoine-Fran- 
cois d'Exiles, abbć (abe Antuan- 
-Fransua_ Prevo Degzil, 1697— 
—1763), francuski romanopisac. 
Provodeći buran, avanturistički 
Život, čas po jezuitskim ili bene- 
diktinskim samostanima, čas kao 
osobni svećenik najviših aristo- 
krata francuskog društva, čas spa- 
šavajući se od hapšenja bije- 
gom i izgnanstvom, pored latin- 
skih rasprava iz crkvene povijesti 
pisao je romane koji originalnom 
tematikom, kompozicijom i sti- 
lom odudaraju od manirizma 
francuskog romana 18. st. i otva- 
raju jedan od putova koji će 
afirmirati veliki roman građan- 
skog realizma. Odrazi  suvre- 
menog društvenog života, samo- 
stanske intrige, navike monde- 
nih krugova, napeta, jeziva i 
mračna zbivanja, plemenita osje- 
ćajnost, isprepleću se u šest 
obimnih knjiga tada neobično 
mPopularnog romana Zapisi u- 

glednog čovjeka koji se povu- 
kao iz svijeta (Memoires d'un 
homme de qualitć qui s'est retirć 
du monde, 1728—31). Pored jako 
naglašenog emotivnog elementa, 
većina Prćvostovih glomaznih ro- 
mana nosi začetke tzv. kriminal- 
nog romana: svi su oni nabijeni 
tjeskobnim događajima, ubojstvi- 
ma, mračnim inscenacijama i 
stravičnim likovima (Priča o Cle- 
velandu, nezakonitom Cromwel- 
lovu sinu ili Engleski filozof — 
Histoire de M. Cleveland fils na- 
turel de Cromwell, ou Le Philo- 
sophe anglais, 1732—39, i drugi). 
Najpoznatije mu je djelo Priča o 
vitezu des Grieuxu i o Manoni 
Lescaut (Histoire du chevalier 
des Grieux et de Manon Lescaut 
1731), roman o nesavladivoj lju- 
bavi mladog plemića prema kra- 
snoj, ali moralno nepostojanoj 
djevojci Manon, zbog koje vitez 
des Grieux žrtvuje položaj, bo- 
gatstvo, obitelj i ugled. Zbog 
nenametljive, ali britke i nepo- 
štedne kritike raspuštenosti ple- 
mićkog društva iz vremena re- 
gentstva, zbog razgolićavanja hi- 
pokritskog morala, kastinskih i 
crkvenih predrasuda, koje se su- 
protstavljaju razumu i svakom 
spontanom osjećaju, zbog kras- 
ne, elementarne nagote kojom je 
oslikano —svemoćno  »prirodno« 
osjećanje ljubavi, na Prćvostovu 
su knjigu udarile sve reakcionar- 
ne snage starorežimske Francu- 
ske, i ona je dugo vrijeme bila 
zabranjena. U kompleksnom liku 
Manone ogledaju se protivurječja 
društva, u kojem se sve više afir- 
mira građanska klasa: s jedne 
strane pravo na slobodu osobnih 
osjećaja, s druge devalvacija tih 
osjećaja u sredini gdje se sve, 


pa i ljubav, kupuje za novac. U 
Manoni izbija tipična prosvjeti- 
teljska težnja: pravo ličnosti na 
puno uživanje svih ljepota mjla- 
dosti, ljubavi i života, težnja 
koja se u ondašnjem društvu o- 
stvaruje sredstvima što ponizuju 
dostojanstvo ljudske ličnosti. Ro- 
man ima sve odlike klasične pro- 
ze: čistu i preglednu kompozici- 
ju, jednostavan stil i dinamič- 
nost pričanja. 

Povijest viteza Des Grieuxa i Manone 
Lescaut (I. Adum), Zagreb 1952, 1960; 


nan Lesko (D. Đokić), Beograd 1961, 
1963. 

PRIČA O BLAŽENOM 
RAMI (Hikayat Seri Rama), ma- 
lajski narodni ep. Nastao je po- 
slije 12. st., nakon široka prodora 
hinduizma na malajski arhipelag, 
gdje su legende o kraljeviću Ra- 
mi i vjernoj mu supruzi Siti (v. 
Ramajana) stekle golemu popu- 
larnost. Malajski ep preuzeo je 
iz indijskog temeljnu fabulu o 
borbi Rame i njegovih saveznika 
majmuna protiv demonskog Ra- 
vane, ali je u obradi sižea i liko- 
va dosta originalan. Napisan je 
klasičnim  malajskim jezikom, 
pretežno u prozi. Širio se usme- 
nim kazivanjem a ne pjevanjem; 
njegovi autori i popularizatori bi- 
li sa narodni umjetnici, tzv. »pen- 
glipur lara« (»tješitelji tuge«). 
Priča o blaženom Rami poetski 
je izraz malajskog svijeta i du- 
ha: ima tu dosta odraza ranijeg 
animizma i, znatno manje, ele- 
menata novijeg muhamedanstva. 
Živo su opisani narodni običaji 
i vjerovanja, ljubav za glazbu i 
ples, bajoslovni likovi demona 


PRIČA O BLAŽENOM RAMI 
VOJVODI _ TUAHU 


PRIČA O 


koji čitaoca ispunjavaju grozom 
i epizode nadahnute bujnom i ra- 
finiranom orijentalnom maštom. 
Ima značajnih razlika među ob- 
javljenim varijantama koje su 
nastale između 16. i 18. st., a naj- 
potpunije je indonezijsko izdanje 
(Hikajat Seri Rama, 1953). 

PRIČA O VOJVODI TUA- 
HU (Hikayat hang Tuah), najbo- 
lji malajski viteški roman, veoma 
popularan i na današnjem indo- 
nezijskom području. Nastao je u 
16. st., na temelju narodne i knji- 
ževne tradicije i mitologiziranih 
povijesnih činjenica o junaku ko- 
ji je živio u 15. st. Veći dio Pri- 
če o vojvodi Tuahu bio je zapisan 
u javanskim i tamilskim četvrti- 
ma Malake, a posljednje epizode, 
po kojima se radnja produžuje i 
u prvu polovinu 17. st., u Johoreu. 
U tom, završnom dijelu, utjecaj 
islama mnogo je jači. Taj prilič- 
no neujednačen vijenac legendi 
i pseudopovijesnih pričanja slo- 
žen je u dosta slobodnoj narativ- 
noj strukturi, u kojoj se uz lik 
snažnoga i mudrog Tuaha, su- 
sreću i brojni drugi suvremeni 
vladari, junaci, junakinje i bajo- 
slovna bića. Tuahovi podvizi ubr- 
zo prelaze okvire njegove uže do- 
movine (Malacca): on nekoliko 
puta ide na Javu, u državu Mad- 
japahit, da bi prosio carevu kćer- 
ku za svoga gospodara, bori se u 
dvoboju i protiv dvorske urote 
koja mu radi o glavi; putuje za- 
tim za račun tamilskog cara u 
Kinu, posjećuje Sijam i bori se 
protiv Portugalaca. Na tim puto- 
vanjima naučio je mnoge jezike. 
Posjetio je i turskog sultana u 

PROKOPIJE 
PROPERCIJE 


Carigradu, gdje je nabavljao puš- 
ke, a zatim je skrenuo do Meke, 
Sirije i Egipta. Bio je i na dru- 
gom svijetu. Poduzetni hang Tu- 
ah odražava u svom liku i djeli- 
Ima široko zanimanje Malajaca za 
strane zemlje i narode, za realna 
zbivanja i svijet mašte koja je 
nalazila živa poticaja u dodiru s 
ičitiji civilizacijama i 

utjecajima. 
mz 


PRIMAS — Hugo Primas 
d'Orlćans 


PROKOPIJE (Prokdpios, 
oko 495 — nešto poslije 562), naj- 
značajniji ranobizantinski povje- 
sničar. Rodio se u palestinskoj 
Cezareji, stekao je izvrsno obra- 
zovanje i u Carigradu započeo 
pravničku karijeru. Kao pravni 
savjetnik pratio je vojvodu Beli- 
zara na pohodima protiv Vanda- 
la u Africi, protiv Gota u Italiji 
i na Istoku protiv Perzijanaca. 
God. 542. vratio se u Carigrad, 
gdje ga je car Justinijan promak- 
nuo na visoki čin ilustrija. U svo- 
jim je djelima opisao carevu vla- 
davinu tako sugestivno da je ona 
u evropskoj kulturnoj tradiciji 
ostala trajno prisutna. Reprezen- 
tativno mu je djelo Povijest ra- 
tova (Hypčr ton polemon) u 8 
knjiga, oficijalna povijest Justi- 
nijanovih vojni. Tu su prikazani 
svi važniji događaji Justinijanova 
vremena. U ratnim se zbivanji- 
ma osobito ističe osoba Belizaro- 
va. Građa je raspoređena po geo- 
grafskim kriterijima, pa se povi- 
jesni tok zbivanja u tom prikazu 
često prekida. P. se oslanja na 
široko poznavanje izvorne građe, 

a u mnogome je bio i neposredni 
sudionik. P. se suzdržava od jas- 
ne kritike carevih postupaka i 
veliča službenu rimsku politiku, 
ali kao samosvjesni rimski ari- 
stokrat grčkoga porijekla i he- 
lenske naobrazbe ostaje uvijek 
rezerviran i dopušta da se mnogo 
toga čita među recima. Što je vi- 
še javno morao hvaliti i slaviti 
Justinijana to je više mrzio i nje- 
ga i carski despotizam koji je on 
utjelovljavao. Usporedo s oficijal- 
nom poviješću Justinijanovih ra- 
tova sastavio je Tajnu povijest 
(Anekdota) koju je ostavio da se 
objavi poslije Justinijanove i nje- 
gove smrti, gdje je sa žarom po- 
tisnutoga ogorčenja iznio sve ono 
što nije moglo ući u službenu po- 
vijest. Tajna povijest ostaje za 
sve kasnije vjekove spomenik iz: 
građena i u sebi slobodna čovje- 
ka koji je cijeli život morao pro- 
vesti sagnute šije pred vlašću 
svemoćnih despota, ali taj svoj 
položaj u sebi nikada nije priliva- 
tio. Spis O građevinama (Peri 
ktismdt&on) panegirik je velikoj 
carevoj građevinskoj djelatnosti. 
Pomišlja se da je pisac htio ubla- 
Žžiti carevo neraspoloženje koje je 
izazvao kritičkim stavom u dje- 
lu Povijest ratova. Pored sve du- 
boke i ogorčene mržnje na despo- 
ta Justinijana P. se ipak iskreno 
divio njegovu  restauracijskom 
pothvatu kad mu je pošlo za ru- 
kom da na čas varavo obnovi 
rimsku veličinu. Kao pisac P. sto- 
ji potpuno u najboljoj antičkoj 
grčkoj historiografskoj tradiciji. 

rk 


PROPERCIJE, Sekst 
(Sextus Propertius, oko 49 — oko 
15. prije n. e.), rimski liričar, pje- 


snik elegija. Rodio se vjerojatno 
u Asiziju (Umbrija); mlad je do- 
šao u Rim gdje je stvarao u Me- 
cenatovu književnom krugu. Kao 
Katulu (v.) Lezbija i Tibulu (v.) 
Delija, tako je naročito Properci- 
ju lijepa i koketna Cintija (pseu- 
donim Hostije) bila životna lju- 
bav. Po njoj je nazvao prvu zbir- 
ku (oko god. 28) Elegija (Elegiae, 
ukupno 92 u 4 knjige, u elegij- 
skim distisima). Njoj je kao sre- 
dištu života i pjesničke inspiraci- 
je posvetio i većinu elegija druge 
i treće zbirke, a u posljednjoj 
(najranije god. 16), pored ljubav- 
nih elegija s nostalgičnim uspo- 
menama na mrtvu dragu, ispje- 
vao je nekoliko pjesama gdje se 
slavi bračna ljubav; znamenita 
je posljednja, tzv. »kraljica elegi- 
ja«, u kojoj mrtva Kornelija za- 
ziva muža. Oduševljen Vergilije- 
vom Fneidom i pod utjecajem 
nacionalnih ideala Augustove po- 
litike, P. je napisao u četvrtoj 
zbirci i nekoliko elegija sa suvre- 
menim i legendarno-mitološkim 
rimskim temama (»rimske elegi- 
je«). U upotrebi mitološkog apa- 
rata i »učenosti« među svim je 
rimskim elegičarima najviše za- 
visan od aleksandrijskih pjesni- 
ka (v. Kalimah), pa stoga i stili- 
zacija ljubavnih motiva ima u 
njegovim — elegijama značajno 
mjesto. Po tematici, za razliku od 
suvremenika Tibula (v.), izrazito 
gradski pjesnik, P. je uzbuđenom 
patetikom i bogatim slikama iz- 
razio ljubav koja ga je svega pro- 
žimala. Uz rijetke ushite radosti 
odjekuju elegijama krikovi stras- 
ti i patnje, ljubomore i bijesa na 
hirovitu Cintiju. Koncentracija 
misli i snažna osjećajnost, smion 
jezik i osebujna sintaksa u gip- 


PROUST 


kim stihovima značajke su nje- 
gova stila. S Katulom i Tibulom 
Goethe (v.) je Propercija ubrojio 
u »trijumvire Amorove« i njime 
se oduševio za pisanje Rimskih 
elegija. Carducci (v.) i D'Annun- 
zio (v.), među ostalima, također 
su se njime nadahnuli; u starijoj 
hrvatskoj književnosti latinist I. 
Crijević, pa u prepjevima i prije- 
vodima D. Ranjina, M. Bruerević 
idr. 
Senc, Primjeri iz rimske književnosti u 
hrvatskom prijevodu (T. Maretić i F. Mi- 
ler), Zagreb 1920%; Cintija — monobiblos 
(S. Teklić), Zagreb 1931; Iz lirike starog 
Rima (N. Šop), Zagreb 1950: Antologija 
svjetske lirike, Zagreb 1956, 1965; Rimska 
lirika — Izbor pesama (M. S. Atanasije- 
vić), Beograd 1961; Rimska lirika (I. Se- 
kulić), Beograd 1964; Latinska poezija (N. 
Milićević), Zagreb 1964; Elegije — Izbor 
(M. Atanasijević), Beograd 1966. 

PROUST, Marcel (Marsel 
Prust, 1871—1922), francuski ro- 
manopisac. Svojim opusom, koji 
spaja dva stoljeća, izvršio je pre- 
sudan utjecaj na razvoj moderne 
evropske književnosti.  Krhak, 
nježan i senzibilan, još zarana 
bolestan, provodi djetinjstvo o- 
kružen delikatnom ljubavlju i 
brigom svoje obitelji. Kao mla- 
dić živi intenzivnim društvenim 
i mondenim životom: posjećuje 
salone ekskluzivne aristokracije 
bivšeg Drugog Carstva, kreće se 
u društvu kraljevskih prinčeva, 
ulazi u bogate građanske kuće, 
upoznaje najslavnije umjetnike 
vremena. Briljira duhom i uku- 
som, promatra i proučava. Po- 
sljednje razdoblje života provodi 
bolestan, u zatvorenoj osami, i u 
nadljudskoj trci s vremenom i 
smrću stvara životno djelo. Po- 
red članaka iz mladosti, objavlje- 
nih u tri sveska, raskošnog diver- 

PROUST 


tismana Užici i dani (Les Plai- 
Sirs et les jours, 1896) i romana 
Jean Santeuil (1952), P. je napisao 
jedno jedino veliko djelo, ciklus 
romana pod zajedničkim naslo- 
vom: U traženju izgubljena vre- 
mena (A la Recherche du temps 
perdu, 1913—28), koji obuhvaća 
osam dijelova: Put k Swannu 
(Du cote de chez Swann), U sje- 
ni  procvjetalih djevojaka (A 
Vombre des jeunes filles en 
fleurs), Kod Guermantesa (Le 
Cote de Guermantes), Sođoma i 
Gomora (Sodome et Gomorrhe), 
Zatočenica (La Prisonničre), IŠš- 
čezla Albertina (Albertine dispa- 
rue) i Pronađeno vrijeme (Le 
Temps retrouve). Golemi ciklus, 
savršeno arhitektonski i logički 
uravnotežen, obuhvaća razdoblje 
druge polovice 19. st., početak 20. 
st. i prvi svjetski rat. P. razvija 
cio niz likova i njihovih sudbina 
popraćujući ih bezbrojnim estet- 
skim meditacijama, digresijama, 
analizama, = kulturnopovijesnim 
reminiscencijama. U pokretnoj 
slici društva jasno se naziru kla- 
se, njihove fizionomije i sudbine: 
raspadanje visoke, ekskluzivne 
aristokracije i prodiranje boga- 
te, nezgrapne buržoazije. U o- 
štrom piščevu objektivu obje se 
klase dotiču u jednakoj gluposti, 
afektaciji i laži, od koje nisu po- 
šteđeni ni njihovi sateliti, sno- 
bovi, ni radna elita, tj. diploma- 
ti, liječnici, profesori. Treća kla- 
sa, narod, nedovoljno je zastu- 
pljena, divno izvajanim likovima 
služavki, šofera, sobara. Po jed- 
nom od svojih aspekata Prousto- 
vo je djelo okrutan satirički pri- 
kaz jednog društva i njegova na- 
čina života. Usprkos tome P. nije 
društveni pisac poput Zole (v.) 

ili Balzaca (v.). On nije slikao 
stvarni, objektivni svijet i njegov 
društveno—ekonomski = mehani- 
zam, već ga je oblikovao u svje- 
tlu svoje misli i filozofije, pri- 
mjenjujući na nj metode vlastite 
psihološke introspekcije. »Slika- 
nje« društva često se pretvara u 
široko polje promatranja ljudske 
prirode, koja prodire tako dubo- 
ko u neosvijetljene, »organske« 
mehanizme čovjekove, da pred- 
stavlja prave  ontološko-biolo- 
ške studije. Istinski je pokretač 
Proustova umjetničkog napora 
traženje smisla postojanju, htije- 
nju i žudnji ljudskoj u neumolji- 
vom procesu prolaznosti stvari i 
ljudi. U vremenu otječu sve vri- 
jednosti života: umiru roditelji, 
rasplinjuju se opsjene ljubavi, 
rastaču se društva i klase, tijelo 
čovjekovo stari, a duh u svojim 
neprestanim mijenama uvijek iz- 
nova umire. Da bi pobijedio vri- 
jeme, tj. prolaznost i smrt, čo- 
vjek treba da se okrene prema 
svojoj prošlosti koja nije mrtva, 
da je ponovo oživi, da pronađe 
izgubljeno, proteklo vrijeme. I 
P. ga je pronašao, zaustavivši ga 
na stranicama svog djela. Obično, 
intelektualno sjećanje, voljno i 
utilitarno, ne može uskrsnuti pro- 
šlost u svim vibracijama, boja- 
ma, u samoj njenoj srži: to mo- 
že učiniti samo nesvjesno pam- 
ćenje tijela, memorija fizička i 
organska, koja nenadanim asoci- 
jacijama osjetila oživi u sadaš- 
njosti davnašnje događaje sa 
svim subjektivnim i objektivnim 
komponentama. Tako okus kola- 
ča na nepcu oživljava u piščevu 
duhu utonulu zemlju  djetinj- 
stva, dodir naškrobljena ubrusa 
evocira plažu Balbeca i razigranu 


grupu procvjetalih djevojaka, ne- 
ravnost taraca sliku Venecije. Te 
vizije, koje pripadaju i sadaš- 
njem i prošlom času, oslobađaju 
čovjeka perspektive običnog vre- 
mena što protječe i otkrivaju mu 
bit stvari, njegovo pravo vrije- 
me: trajanje. Kupajući se isto- 
vremeno u svjetlosti prošlosti i 
u meditaciji sadašnjosti, one su 
bogatije i istinskije od samog 
stvarnog doživljaja. Ovakva evo- 
kacija prošlosti, koja nam otkri- 
va četvrtu dimenziju stvari, pro- 
lazna je i krhka jer je rođena iz 
afektivne memorije. Može je spa- 
siti samo umjetnost, tako da je 
usiječe u neprolazni materijal 
djela. Proustov je ciklus odista 
traženje = izgubljene = prošlosti, 
gdje stvari žive u organskom vre- 
menu, gdje traju u svojoj biti. 
Dragocjene intuitivne impresije 
organskog sjećanja pisac analizi- 
ra u svjetlu svoje inteligencije, 
povećavajući predmete, uspora- 
vajući pokrete, da mu ništa ne 
izbjegne od ljudske materije, da 
otkrije i fiksira mehanizam stra- 
sti i opće zakone postojanja. 

Bergotteova smrt (I. P.), »1000 najljepših 
novela«, sv. 26, Zagreb 1931; U traženju 
izgubljena vremena, knj. 1, dio 1. (M. 
Brandt), Zagreb 1952; knj. 1, dio 2. (T. 
Ujević), SE 1953; knj. 2. (T. Ujević), 
Zagreb 1955; knj. 3. (T. Ujević), Zagreb 
1955; knj. 4. (V. Tecilazić), Zagreb 1958; 
knj. 5. (V. Tecilazić), Zagreb 1963; U fra- 
ganju za izgubljenim vremenom, sv. 1—2 
(M. Brandt); sv. 2—3 (T. Ujević); sv. 34 
(T. Ujević); sv. 5. (T. Ujević); sv. 6 (T. 
Ujević); sv. 7—8 (V. Tecilazić), sv. 9—10 
(V. Tecilazić); sv. 11. (V. Tecilazić); sv. 
12—13 (V. Tecilazić), Zagreb 1965; U tra- 
ganju za izgubljenim vremenom, fragmenti 


(E. Finci), Beograd 1953; Pod senkom de- 
vojaka u cvetu (Z. Glišić), Beograd 1957. 

PRUDENCIJE, Aurelije — 
Klement (Aurelius  Prudentius 
Clemens, oko 348 — oko 410), rim- 


PRUDENCIJE 


ski pjesnik. Rodom iz Hispanije, 
nakon sjajne odvjetničke karije- 
re i uglednih služba na carskom 
dvoru povlači se krajem 4. sto- 
ljeća iz javnog života, postaje 
kršćaninom i sav se predaje pje- 
sništvu. Sva je djela izdao god. 
405. Neprestano povezujući biblij- 
sku i rimsku tradiciju, kršćansku 
misao s klasičnim oblicima, na- 
pisao je nekoliko didaktičko-ep- 
skih poema i dvije zbirke lirike. 
Među didaktičkim  spjevovima 
značajniji su u književnom i kul- 
turnopovijesnom pogledu: Porije- 
klo grijeha (Hamartigenia, prema 
grč. hamartigćneia, u 63 uvodna 
jampska trimetra i 966 heksame- 
tara), koji — zajedno s jednim 
manje značajnim (Apoteoza) — 
sažima cijelu metafiziku kršćan- 
stva, ne dostižući u cjelini vrijed+ 
nost veće poezije, osim u nekoli- 
ko sjajnih opisa paklenih muka i 
rajskih radosti i u strasnoj pri- 
vrženosti kršćanstvu, koja proži- 
ma cijelo djelo; i drugi, Borba 
duše (Psychomachia, prema grč. 
psykhomakhia, u 68 uvodnih 
jampskih trimetara i 915 heksa- 
metara), alegorija s personifici- 
ranim vrlinama i strastima što se 
rvu za prevlast u ljudskoj duši, 
odražavajući time i borbu krš- 
ćanstva i poganstva u srcu. Pisa- 
na, kao i Porijeklo grijeha, jas- 
nim jezikom i dikcijom punom 
patosa, s majstorskim oslanja- 
njem na klasične uzore (v. Ver- 
gilije, Lukrecije), Borba duše bi- 
la je među najčitanijim djelima 
srednjeg vijeka, nadđahnjujući 
teologe, minijaturiste i kipare. 
Ona znači i začetak alegorijskog 
epa, koji će djelovati na Dantea 
(v.), Miltona (v) i u slikar- 
stvu Botticellija. Za razliku od 

didaktičkih spjevova, koji su 
pretežno artificijelni, lirika je 
područje po kojem je P. s pra 
vom stekao glas najboljega rim- 
skog liričara poslije Horacija (v.) 
i utemeljitelja kršćanske umjet- 
ničke lirike. Objavio ju je u 2 
zbirke: Sati svakog dana (Cathe- 
merinon liber, prema grč. kathe- 
merinon), 12 himna uz pojedine 
sate i neke prilike i blagdane, i 
Vijenci mučenika  (Peristepha- 
non liber, prema grč. peri ste- 
phdnčn — o vijencima), 14 himna 
u čast kršćanskih mučenika. U 
obje su zbirke umješno varirani 
metri Horacijevi, Katulovi i dru- 
gi, u obje, naročito u drugoj, ima 
pjesama što se tonom i opsegom 
razvijaju do većih epskodirskih 
cjelina, podsjećajući po bogat- 
stvu epskih elemenata i asocija- 
tivnom smjenjivanju slika i tema 
na Pindara (v.). Virtuoznost u 
metrici i kompoziciji, težnja da 
oko glavne ideje okupi detalje i 
stvori frapantne kontraste, stapa- 
ju se u Prudencijevu stilu sa 
značajnom upotrebom simbola 
poteklih iz mistične i žarke lju- 
bavi prema Kristovoj vjeri. Svoju 
lirsku građu oplođuje P. reminis- 
cencijama iz rimske i biblijske 
povijesti i mitologije. U Satima 
svakog dana, koji su možda kro- 
nološki prvo djelo, antologijske 
su vrijednosti Himna uz pjev Pi- 
jetla (Hymnus ad Galli cantum), 
Himna na sprovođu pokojnika 
(Hymnus circa exequias defuncti) 
i Himna Bogojavljenja (Hymnus 
Epiphaniae). U Vijencima muče- 
nika, uz još više ponesenih opisa, 
krupne simbolike, ali i više arti- 
ficijelnosti nego u prvoj zbirci, 
došle su do izražaja hispanske i 
rimske narodne legende i pjesni- 


588 


kovo divljenje kršćanskom Rimu. 
Ima u toj zbirci i himna (npr. 
sv. Lovri, Eulaliji i Romanu) s 
pravim dramatskim dijalozima, 
gdje je u klici sadržan nov oblik 
koji će se razviti u misterije: po 
tomu je P. jedan od preteča sred- 
njovjekovnog kazališta. Stapa- 
njem starih književnih oblika s 
novom osjećajnošću i oživljava- 
njem emocija u himnama koje 
nisu više namijenjene liturgiji ne- 
go čitanju, izrastao je P. u naj- 
snažnijeg kršćanskog liričara la- 
tinskog Zapada. 


Crkveni himni (M. Pavelić), Zagreb 19457; 
pena svjetske lirike, Zagreb 1956, 

PRUS, Boteslaw (Boles- 
lav Prus, pseudonim Aleksandra 
Glowackog, 1847—1912), poljski 
pripovjedač, zanimanjem novinar 
i publicist. Uz realističke novele 
sa socijalnom tematikom pisao 
je i humorističke i fantastične 
pripovijesti. Na temu sela napi- 
sao je realistički roman Straža 
(Placowka, 1884), u kojoj je, ob- 
likujući lik poljskog seljaka (Sli- 
mak) i opisujući seosku sredinu, 
govorio o borbi za zemlju s nje- 
mačkom kolonizacijom. Straža je 
prvo poljsko književno djelo u 
kojem je pisac seljaku stavio u 
zadatak obranu zemlje. U roma 
nu Lutka (Lalka, 1887) P. podvr- 
gava realističkoj analizi varšav- 
sko građanstvo, kako poljskog, 
tako i njemačkog i židovskog po- 
rijekla. Temeljna se fabula kreće 
oko odnosa između osamljenog i 
sposobnog trgovca Wokulskog i 
plemkinje Izabele Lecke, a u spo- 
rednim fabularnim tokovima pi- 
sac stvara niz likova koji su re- 


prezentativni za različite gradske 
društvene slojeve i ideologije. Iz 
romana čitalac dobiva spoznaje o 
socijalnim procesima u poljskom 
društvu (pretvaranje plemstva u 
novo građanstvo, asimilacija nje- 
mačkih doseljenika i dr.), a cije- 
lo je tkivo romana isprepleteno 
opisima Varšave i varšavskog ži- 
vota, dok u mnogim epizodama 
dolazi do izražaja Prusov humor. 
Roman Emancipirane žene (E- 
mancypantki, 1891—94) oblikuje 
građu iz života poljske pokrajine 
i ženskog svijeta. Nalazimo u nje- 
mu različite ženske likove: kari- 
katuralnu i s humorom oblikova- 
nu »emancipiranku«, gospođicu 
Howard, radinu, ali rastrošnu 
gospođu Latter, osjećajnu i jed- 
nostavnu Madziu. U djelu znatno 
mjesto imaju i filozofske misli 
koje izražava profesor Debicki. U 
povijesnom romanu Faraon (1895- 
—96) iznosi lik vladara koji je 
potcijenio nauku i svoje je pos- 
tupke zasnivao na osjećaju, pa je 
zato morao propasti. Pisac širo- 
ko analizira probleme društve- 
nog života i klasne borbe na po- 
vijesnom tlu starog Egipta. Ro- 
man ima živu fabulu i opise ži- 
vota i običaja egipatskih. 

Straža, Zagreb 1903; Zabuna-Antek (J. Be- 
nešić), Zagreb 1928; Lutka (J. Benešić), 
Zagreb 1946; Slavenski pisci (J. Hamm), 
Zagreb 1947; Stašekov doživljaj. Pripovet- 


ke (S. Subotin), Novi Sad 1947; Faraon 
(S. Musulin), Zagreb 1953. 
af 


PRUST — Proust 


PRZYBOS, Julian (Julian 
Pšiboš, 1901), poljski pjesnik. Ja- 
vlja se prvi put zbirkama Zavrt- 
nji (Sruby, 1925) i Objeručke 
(Oburacz, 1926). Kao došljak sa 


PRZYBOS 


sela zapanjen velegradskim pej- 
zažem, zadivljen »gradom, stro- 
jem i masom«, piše novovjerač- 
kim žarom himne željezu, armira- 
nom betonu, elektrici, »bujici na- 
petih volta«, ulicama, višekatni- 
cama, slaveći ljudski rad i veli- 
čajući energiju. Unosi u poeziju 
svoj elementarno vedar doživljaj 
svijeta, svoja euforička uzbuđe- 
nja (»grcam od preobilja svije- 
ta«), koja će ponekad izraziti i 
gnjevom zbog socijalne nepravde 
i koja će, pronesena kroz užase 
rata i krize prvih poratnih godi- 
na, stišavati, ali ih nijednog tre- 
nutka neće zatrti mrtvilom rav- 
nodušnosti ili gorčinom razočara- 
nja. U zbirkama Ponad (Sponad, 
1930), U dubinu šume (W gtab la- 
su, 1932) i Jednadžba srca (Row- 
nanie serca, 1938) P. se vraća se- 
lu i seoskim krajolicima, koje po 
drugi put otkriva dječačkim vi- 
dom. Uopće čitavu njegovu poe- 
ziju odlikuje vizualno iskustvo, 
izraslo i razvijano na izrazito su- 
vremenoj senzibilnosti, koje se 
konkretizira u dinamičnoj pre- 
zentaciji viđenog, u izlomljenim 
perspektivama, u približavanju i 
udaljavanju pogleda, u krivim vi- 
zualnim dojmovima (»kotači na- 
motavaju tračnice«, »automobili 
razvoze grad«), u usporednosti 
opažaja (»slomljena grana vjet- 
ra«). U idućim zbirkama (npr. 
Dok mi živimo — Poki my zvje- 
my, 1944; Pokušaj cjeline — Pro- 
ba catošci, 1961; Na znak, 1965) 
bilježio je svoje nove »lirske si- 
tuacije« nastale u odnosu na no- 
ve »običajne situacije«, kako je 
sam definirao razvoj svake um- 
jetnosti. U tom je razvoju za 
Przybosevu poeziju karakteristič- 
no uvijek novo metaforičko defi- 

PRZYBYSZEWSKI 
PULCI 


niranje svijeta, zasnovano na ne- 
posrednim dojmovima, na svje- 
žim uzbuđenjima, na disciplinira- 
nom, škrtom i biranom izrazu, 
na jezičnom eksperimentiranju 
(npr. na obnovi pjesničkog govo- 
ra dječjim lingvističkim postup- 
cima). Među njegovim posljed- 
njim pjesmama ima i nekoliko 
vezanih za naše tlo: Dopisnica s 
Jadrana (Kartka znad Adriatyku), 
Triglav, Mostar. Okušao se i kao 
književni teoretičar i esejist (Li- 
nija i žamor — Linia i gwar, 1959; 
Čitajući Mickiewicza — Czytajac 
Mickiewicza, NI izd. 1965), a po- 
znat je i kao propagator narodne 
poezije, koju je izdao u antologi- 
ji Jabuka (Jabtoneczka, 1953). 


Mesto na zemlji (P. Vujičić), Kruševac 
1962; Pri kk poezija (P. Vuji- 
čić), Beograd 194. 

PRZYBYSZEWSKI, Stanis- 
lav (Stanislav Pšibiševski, 1868-— 
—1927), poljski pripovjedač i dra- 
matičar. Boravio je dugo u za- 
padnoj Evropi, napose u Njemač- 
koj, gdje se kretao u krugu nje- 
mačkih i skandinavskih književ- 
nika i umjetnika (Strindberg, 
Munch, Max Klinger i dr.). Pisao 
je i njemački. Pripadao je pokre- 
tu »Mlada Poljska« (»moderni- 
zam«). Njegova poetska proza pu- 
na je erotike i pobune protiv gra- 
đanskih etičkih i moralnih normi. 
U svoja djela uvodi anarhoidne 
revolucionare koji ruše društveni 
poredak i uništavaju sebe (roma- 
ni: Djeca sotone — Satanskinder, 
1897; Homo sapiens, 1895—98). 
Piše i poeme s erotskim sadrža- 
jem: Na morskoj obali (Nad 
morzem, 1899), Androgyne (1900). 

Drame unose na poljsku scenu 
simboliku i ugođaj: Zlatno runo 
(Ztote runo, 1901; Snijeg — Snieg, 
1903). 


Zlatno runo (V. Jelovšek), Prag 1908; Dje- 
ca sotone, Zagreb_1919; Homo sapiens, 
Zagreb 1919—20; De profundis (B. M. 
Grašić), Beograd 1921; Sinovi zemlje, Beo- 
grad 1934; Androgina (D. Todorović), Beo- 
grad, 1939. 

af 


PŠIBOŠ —> Przyboš 


PULCI, Luigi (Luidži Pul- 
či, 1432—1484), talijanski epičar. 
Iako osiromašen firentinski gra- 
đanin, pripadao je humanistič- 
kom krugu svoga prijatelja i za- 
štitnika Lorenza de' Medici (v. 
Medici) i majke mu Lucrezije 
Tornabuoni; po njezinu nagovoru 
započeo je remek-djelo Morgante 
(defin. izd. 1483), ep u 28 pjeva- 
nja. Građu je uzeo uglavnom iz 
pučkoga spjeva Orlando, slijede- 
ći poznatu radnju iz karolinškog 
ciklusa o sukobu među paladini- 
ma Karla Velikoga, o Ganelono- 
voj izdaji i Orlandovoj pogibiji 
na Pirinejima. Taj konvencional- 
ni epski svijet dobio je snažan bi- 
ljeg pjesničke originalnosti, koja 
izvire u prvom redu iz neiscrpnog 
vrela Pulcijeve imaginacije, bizar- 
ne mašte i velika dara za neobuz- 
danu pučku komiku: komični su 
u spjevu i sam Karlo, dramatične 
bitke, ulazak duša u raj, ljubavni 
i drugi prizori, no nadasve likovi 
simpatičnih divova. Prvi, Orlan- 
dov štitonoša Morgante, velik kao 
planina i dobrodušan izjelica, u- 
mire uboden od račića; još je iz- 
razitiji proizvod čudnovate ma- 
šte i slobodnih renesansnih shva- 
ćanja Margutte, lukavi lupež, pun 
humora i ciničan, koji nakon ne- 


običnih pustolovina s Morgante- 
om umire od nezadrživa smije- 
ba. Sumnje u dogmu, misli o 
vjerskoj snošljivosti i slutnje 
O otkriću Novoga svijeta, utjelo- 
vljene su u liku uljudnoga i mu- 
drog vraga Astarottea. Izmjenju- 
jući, u strukturi, uzvišeno i osje- 
ćajno s grotesknim i realistič- 
nim, a u jeziku narodni firentin- 
ski govor s izrazima iz Dantea, 
Petrarke i humanističkog latin- 
skog, P. je stvorio bogat i živ, 
no ponešto nesređen i nejedin- 
stven spjev. Kao odraz vremena 
i pjesnikovih građanskih poima- 
nja, Morgante ima značajno mje- 
sto u renesansnoj književnosti. 
Napisao je dosta šaljivih i satirič- 
kih soneta i rustikalnu komičnu 
poemu Beca iz Dicomana (Beca 
di Dicomano) po uzoru na Loren- 
za de' Medicija. 

fč—mz 


PUMPURS, Andrčjs (An- 
drejs Pumpurs, 1841—1902), le- 
tonski pjesnik. Porijeklom iz se- 
ljačke obitelji, i sam je u početku 
radio na poljima, a zatim kao dr- 
vodjelac i zemljomjer (1858—72). 
U tom je razdoblju upoznao bra- 
ću Kaudzitis (v.), pjesnika Ause- 
klisa (v.) i druge letonske knji- 
ževnike. Napisao je tada i svoje 
najbolje lirske sastave, koji su 
pučkog karaktera i pretežno s ro- 
doljubnim motivima (osobito mu 
je popularna pjesma Imanta, 
1874). Kao dobrovoljac borio se 
na strani Srba u ratu protiv Tu- 
raka god. 1876. Postao je zatim 
carski oficir. Najznačajnije mu je 
djelo povijesno-mitološki ep Lač- 
pičsis (1888). Spjev je bio oduše- 
vljeno primljen, a dobio je nas- 


PUMPURS 
PU SUNG-LING 


lov po »junaku koji raskida med- 
vjede rukama«. Lačplčsis je od- 
gojen u divljoj prirodi i u neobič- 
nu junaštvu, no njegova snaga i 
nepobjedivost nestat će kad iz- 
gubi svoje medvjeđe uši. Nakon 
mnogih pustolovina, putovanja i 
podviga u borbi protiv divljih 
zvijeri i njemačkih osvajača (na 
prijelazu iz 12. u 13. st.), neprija- 
telji otkrivaju slabost junaka ko- 
ji prihvaća tragičnu — sudbi 
nu: smrt u borbi s glavnim nepri- 
jateljem Letonaca, Crnim vite- 
zom. Narodni junak i teutonski 
vitez, povezani u borbi što se na- 
stavlja i nakon njihove smrti, 
simbolični su likovi stoljetnog 
ropstva, otpora i uporne vjere u 
konačnu pobjedu. Među spored- 
nim likovima ističe se blaga i 
krotka Laimduota koja postaje 
Lačplčsisova supruga i simboli- 
zira tradicionalne vrline  le- 
tonskih žena. Rodoljublje, mrž- 
nja prema stranim porobljivači- 
ma, idealizacija narodne prošlos- 
ti, dominantni su motivi roman- 
tičkog spjeva koji je oblikovan 
prema narodnoj predaji, folklor- 
nim elementima i povijesti. 


mz 


PU SUNG-LING (ili Liao 
Čai, 1640?2—1715), kineski pripov- 
jedač. Živio je i djelovao na pri- 
jelomu vladavine kineske dinasti- 
je Ming i mandžurske Čing. Kro- 
nika kaže da nikada nije uspio 
položiti ispit za državnog činov- 
nika; posljednji put pokušao je 
to 1711, kad mu je bila sedamde- 
set i jedna godina. Pisao je isklju- 
čivo pripovijetke (njih preko 
400). Najpoznatije mu je djelo 
zbirka Čudesne priče iz Liaova 

kabineta (Liao Čai Čih I). Te- 
meljna mu je književna karakte- 
ristika nenadmašna osebujnost. 
Iako se služio tradicionalnim, 
drevnim književnim jezikom, ni- 
je obrađivao takve i teme, nego 
je prikazivao obične ljude svoga 
vremena koji su u sukobu sa 
stvarnošću, s onakvim stilom ži 
vota kakav im je nametala uzur- 
patorska mandžurska vlast pred- 
stavljena u korumpiranom činov- 
ništvu. Ti obični ljudi, seljaci, sit- 
ni obrtnici i trgovci, nemaju sna- 
ge ni za kakav otpor, ali im pri- 
povjedač nudi alegoričnu literar- 
nu satisfakciju: alegorično ispri- 
čana antagonistička situacija iz- 
među izrabljivača (prikazanih če- 
sto u liku šakala ili zloduha) i na- 
roda razrješava se tako da pisac 
pobijeđenima nudi za utjehu svi- 
jet dobrih vila koje tješe poniže- 
.ne i izopćene. U priči Vječni stu- 
dent neznalice i tupoglavci posti- 
žu visok uspjeh na državnim ispi- 
tima, a talentirani mladić je od- 
bačen; tada se javljaju fantastič- 
ni elementi, vile koje cijene uzvi- 
šenost njegove duše i usrećuju 
ga. U više pripovijedaka (Lisica, 
Preobrazba svetoga Čena i dr.) 
prisutni su folklorni elementi po 
kojima možemo rekonstruirati 
narodne umotvorine. Zanimljivi 
su predgovori i pogovori, gdje iz- 
ražava svjesnu tendencioznost. 


is 


PUŠKIN, Aleksandr Ser- 
gejevič (1799—1837), ruski pje- 
snik, pripovjedač i dramatičar. 
Školovan u plemićkom liceju, 
zbog slobodarskih stihova 1820. 
prognan u Besarabiju, 1824. zbog 
»ateističkog« pisma protjeran na 

svoj posjed Mihajlovsko, 1826. 
vraćen u službu pri dvoru Niko- 
le I, kojemu nije htio podrediti 
svoju poeziju. Spletkama je iza. 
zvan dvoboj, u kojemu je pogi- 
nuo. Ušao je u književnost kao 
nastavljač klasicističke poezije i 
kao učenik ruskoga romantičara 
Žukovskoga, ali već u tim mla- 
dim danima, sintetizirajući tradi- 
cije ruske poezije i evropskog ro- 
mantizma, nalazi svoj put i ospo- 
sobljava ruski jezik za izricanje 
široke skale ljudskih osjećaja. 
On piše u klasicističkom stilu 
slobodarske ode (Sloboda — Vol'- 
nost', 1817), poslanice prijatelji- 
ma (Čaadajevu, 1818), seosku e- 
legiju s retoričkim društveno-po- 
litički —intoniranim završetkom 
(Selo — Derevnja, 1819), anakre- 
ontske pjesme (Bakhovo slavlje 
— Toržestvo Bakha, 1818; Veseli 
pir — Veselyj pir, 1819), pjesme 
u ženske albume (N. J. Pljusko- 
voj, 1818. i dr.) i oštre satiričke 
epigrame o vladajućim državni- 
cima (Na Arakčeeva, Na Fotija, 
1819). Od klasicizma ga odvaja 
poema Ruslan i Ljudmila (1817— 
—20), ironična u odnosu na pro- 
šlost i zasnovana na folklornim 
motivima, a u njegovoj se po- 
eziji pojavljuju bajronistički mo- 
tivi (elegija Ugasila se svjetlost 
dana — Pogaslo dnevnoe sve- 
tilo, 1820). Plod su oduševlja- 
vanja Byronom (v.) i tzv. »juž- 
ne« poeme: Kavkaski zaroblje- 
nik (Kavkazskij plennik, 1820— 
—21), Bahčisarajska česma (Bal. 
čisarajski fontan, 1821—23), Ci- 
gani (Cygani, 1824). Poslije ne- 
uspjeha dekabrističkog ustanka 
(1825) iz poezije kao da nesta- 
ju buntovna i slobodarska ra- 
spoloženja. U nizu pjesama P. 


brani nezavisnost pjesnikovu od 
suda »gomile« i staje na artistič- 
ke pozicije (Poet, 1827); mnoge 
govore o nezadovoljstvu sa živo- 
tom i pune su gorčine (Niz ulice 
kad lutam šumne — Brožu li ja 
vdol' ulic šumnyh, 1829). Poseb- 
nu pažnju posvećuje pejzažnoj 
lirici, koja često nosi u sebi filo- 
zofsku misao (Još uvijek pušu 
hladni vjetrovi — Ešče dujut ho- 
lodnyje  vetry, 1828; Kavkaz, 
1829; Ja posjetih opet — Vnov' 
ja posetil, 1835. i dr.). Ali i tada 
P. smatra svojom zaslugom slu- 
ženje ciljevima slobode (Spome- 
nik — Pamjatnik, 1836). U to 
vrijeme piše i dvije značajne 
poeme: povijesno-junačku Polta- 
vu (1828), u kojoj je intimnom 
planu s fabulom oko »izdajice« 
Mazepe suprotstavljen patetički 
povijesni plan s apologijom Pe- 
tra I, i zatim novelističkog Ba- 
krenog konjanika (Mednyj vsad- 
nik, 1833), u kojem tragično gine 
»mali čovjek«, činovnik Jevgenij, 
koji nije shvatio zasluge Petra I, 
tvorca Petrograda. Potonja poe- 
ma posebno se odlikuje grad- 
skom motivikom. P. se izrazito 
odvaja od romantizma u Jev- 
geniju Oneginu (1823—31). Taj 
je »roman u stihovima« još bli- 
zak romantičkoj poemi: napisan 
je teškom  »oneginskom«  stro- 
fom, lakoničan u pripovijedanju, 
zadržava lirski karakter (lirske 
digresije), a i glavni likovi (Jev- 
genij, Lenski, Tatjana) nose ro- 
mantična obilježja. Ali to nisu 
više osamljeni junaci izdvojeni 
iz sredine. Oni su u opisima 
plemićke “i vlasteoske sredine, 
u pretpripovijestima (Oneginovo 
djetinjstvo) socijalno motivira- 
ni a u razvoju romana razrađene 

su i njihove psihičke karakteri- 
stike (promjene u Tatjaninu ka- 
rakteru). Tim je romanom o 
»suvišnom čovjeku« i ruskoj vla- 
steli P. otvorio putove ruskom 
realističkom romanu — u prozi 
(v. Turgenjev, Gercen, Gonča- 
rov). — Dramom Boris Godunov 
(1825) P. je prevladao klasicizam 
u ruskom kazalištu. Slijeđeći 
Shakespearea __(v.) stvorio je 
mnogoznačne neshematske liko- 
ve, razbio jedinstvo radnje, vre- 
mena i prostora i stvorio histo- 
rijsku dramu s glavnim likom 
— ubojice i državnika — Borisa 
Godunova, vjerno ocrtanom 
dvorjanskom sredinom 16. st. i 
narodom u pozadini (prizor na 
gradskom trgu). Kao dramski pi- 
sac P. stvara i niz »malih trage- 
dija«: Škrti vitez (Skupoj ry- 
car'), Mozart i Salieri, Kameni 
gost (Kamennyj gost'), Pir za 
vrijeme kuge (Pir vo vremja ču- 
my), sve 1830. — P. je položio i 
temelje na kojima će izrasti ru- 
ska proza 19. st. U novelističkom 
ciklusu —Belkinove pripovijesti 
(Povesti Belkina, 1831) poslužio 
se fabularnim i nekim stilskim 
postupcima romantičnih proznih 
pisaca, ali ih je prevladao svo- 
jim ironičnim odnosom prema 
romantici, sažetošću pripovijeda- 
nja, opisnošću (Grobar — Gro- 
bovščik) i stavljanjem — »ma- 
loga čovjeka« u središte struk- 
ture (Nadzornik poštanske sta- 
nice —  Stancionnyj  smotri- 
tel'). Slijedeći u osnovi W. Scot- 
ta (v.) stvorio je povijesni ro- 
man s temom Pugačovljeva se- 
ljačkog ustanka Kapetanova kći 
(Kapitanskaja dočka, 1836), u 
kojem je odbacio pretjeranu opi- 
snost, a u prvi plan stavio ljud- 

ske karaktere. Temi odnosa ple- 
mića i seljaka posvećen je i ne- 
dovršeni roman Dubrovski (1832- 
—33), a Pikova dama (1833) pri- 
povijest je s gradskom motivi- 
kom i s naglaskom na psihološ- 
koj obradi likova. Svojim je dje- 
lima P. osposobio ruski jezik za 
različite književne vrste i stvorio 
temelj na kojem će se razviti no- 
vija ruska književnost. Prevodio 
je Mćrimćeove (v.) mistifikacije 
naših narodnih pjesama, a pre- 
pjevao je i dvije pjesme iz 
Vukove zbirke (Pjesme zapadnih 


Slavena — Pesni zapadnyh Sla- 
vjan, 1834). U Hrvatskoj je po- 
znat još za ilirizma, kad je djelo- 
vao na neke pisce (Vraz, Deme- 
ter, Bogović), a popularnost je 
stekao i u Srbiji (usp. utjecaj na 
Vojislava Ilića). 


Boris Gođunov (I. Velikanović), Zagreb 
1948; Izbor iz Puškina, Zagreb 1949; Knji- 
ga poezije (D. Cesarić, M. Kombol), Zag- 
reb 1949; Proza (B. Kovačević), Zagreb 
1950; Male a (L. Zaharov), Beo- 
grad 1954; Ruslan i Ljudmila (N. Berto- 
lino), Cetinje 1954; Evgenij Onegin (T. 
Prpić), Zagreb 1955; Bajke (Đ. Šaula), 
Zagreb 1957; Izabrane pripovijetke (B. 
Kovačević), Zagreb 1959. 

QUASIMODO, Salvatore 
(Salvatore Kvazimodo, 1901), ta- 
lijanski liričar. Jedan je od naj- 
poznatijih predstavnika talijan- 
ske hermetičke i suvremene poe- 
zije i dobitnik Nobelove nagrade 
za god. 1959. Modernu senzibil- 
nost iznio je suzdržanim govo- 
rom, u kojemu stanke, iznenadne 
analogije i rječnik sveden na su- 
gestivnu nedorečenost otkrivaju 
Iisaono i duboko značenje pje- 
sničke riječi. Njegova je lirika 
povratak proživljenim slikama iz 
nedostižna djetinjstva, koje u nje- 
mu živi kao mit, evociran u me- 
lankoličnoj neodređenosti tek na- 
slućenih aluzija. U pjesnikovu na- 
dahnuću ostavili su neizbrisiv 
trag blještavi i opori mediteran- 
ski krajolici i sugestivni ostaci 
antičke kulture, a duboka naklo- 
nost prema grčkoj tradiciji izoš- 
trila je u njemu smisao za stil- 

sku čistoću i funkcionalnu zbi- 
jenost izraza. O. je istovremeno 
izrazio osjećaj osamljenosti i iz- 
gubljenosti u svijetu kojemu je 
pripadao. Strahote drugoga svjet- 
skog rata inspirirale su njegovu 
noviju liriku, naprednu po ten- 
denciji, otvoreniju i komunika- 
tivniju, no jednako modernu i 
proćućenu kao što je cjelokupno 
njegovo stvaranje. Tada je Quasi- 
modova intimna bol prerasla u 
općeljudsku jer ni on nije mogao 
ostati ravnodušan dok je tuđinac 
gazio po srcima rodoljuba (S tu- 
đinskom nogom na srcu — Con il 
piede straniero sopra il cuore, 
1946). Glavne su mu zbirke: Vođe 
i zemlje (Acque e terre, 1930), Po- 
tonula oboa (Oboe sommerso, 
1932), Miris eukaliptusa i drugi 
stihovi (Odore di eucalyptus e 
altri versi, 1933), Erato i Apolion 
(Erato e Apollion, 1936), Pjesme 


(Poesie, 1938), A veče je već tu 
(Ed & subito sera, 1942), Dan za 
danom (Giorno dopo giorno, 1947), 
Život nije san (La vita non & so- 
gno, 1949), Lažno i plavo zelenilo 
(Il falso e vero verde, 1955), Neus- 
poređiva zemlja (La terra impa- 
reggiabile, 1958), U zbirci Dati 1 
imati (Dare e avere, 1966) objavio 
je 22 nove pjesme u kojima je 
opjevao dojmove s putovanja po 
Sovjetskom Savezu, skandinav- 
skim zemljama, SAD i Meksiku, 
izražavajući još jednom, ozbilj- 
nim i toplim »riječima života«, 
svoj izazov smrti i vjeru u čovje- 
čanstvo koje će nadživjeti sve 
krize. Posebno mjesto u njegovu 
opusu pripada kongenijalnim pri- 
jevodima grčkih (Grčki liričari — 
Lirici greci, 1940) i latinskih pjes- 
nika, Shakespearea (v.), Novog 
zavjeta (v. Biblija) i rumunjskog 
liričara T. Arghezija (v.). Najno- 
vija mu je knjiga Pjesnik i poli- 
tičar (Il poeta e il politico, 1967). 


Antologija svjetske lirike, Zagreb 1956, 
1965; Antologija talijanske poezije XX sto- 
ljeća (J. Ricov), Zagreb 1957; A veče je 
već tu (J. Ricov), Zagreb 1958. 

QUENEAU, Raymond 
(Remon K'no, 1903), francuski ro- 
manopisac, pjesnik i esejist. Iz- 
među 1924. i 1929. pripadao je 
nadrealističkom pokretu. Duhovit 
u smislu crnog humora, zaokup- 
ljen jednako matematikom kao 
i sudbinom francuskog jezika, o- 
korjeli antidijalektičar i antifilo- 
zof, racionalan duh velike kultu- 
re i pronicljivosti, sretno je spo- 
jio elemente mislioca i stvaraoca. 
Njegovo je djelo jedinstven eks- 
periment, nesmiljena igra jezi- 

kom, o čemu svjedoče i briljant- 
ne Stilske vježbe (Exercices de 
style, 1947) gdje parodira 99 na- 
čina pisanja (od najsloženijih po- 
stupaka pa do telegrafskog stila). 
Svjestan svog umijeća, on s užit- 
kom i bez hvastanja raspravlja o 
složenoj konstrukciji vlastitih ro- 
mana, u kojima se burleskne si- 
tuacije izmjenjuju s preostalim 
elementima nadrealističkih duho- 
vnih arabesaka. Književni se je- 
zik zamjenjuje  kolokvijalnim, 
sintaksa se vlada po novim za- 
konima, vokabular se značajno 
pomlađuje, a pravopis odražava 
revolt protiv tradicije. Likovi-ma- 
rionete pomalo krutih artikulaci- 
ja kreću se po turobnim predgra- 
đima; njihovo ponašanje, nepred- 
viđena zbivanja, nagle promjene, 
prerušavanja, sve to podsjeća na 
prve dane nijemog filma i izaziva, 
s piščevim komentarima, slatko- 
gorak smijeh i čuđenje. U njego- 
voj su lirici rijetke neposredne 
emocije, premda otpor prema 
kulturnoj baštini stvara pjesme 
pune misaonog sadržaja i nekon- 
vencionalnih slika. Od romana 
treba spomenuti Pasji zub (Le 
Chiendent, 1933), Odile (1937, ro- 
man o nadrealističkom pokretu 
kako ga je Q. vidio), Zazie u pod- 
zemnoj željeznici (Zazie dans le 
metro, 1959) i Plavo cvijeće (Les 
Fleurs bleues, 1965). Lirske su mu 
zbirke Hrast i pas (Chčćne et 
chien, 1937), Ako tako misliš (Si 
tu t'imagines, sabrane pjesme za 
razdoblje 1920—1951, 1951) i Pas 
s mandolinom (Le Chien đa la 
mandoline, 1958). 


Antologija suvremene francuske poezije 
(B. Kukolja), Zagreb 1960; Moj prijatelj 
Pjero (M. Karaulac), Sarajevo 1961; Stil- 
ske vežbe (D. Kiš), Beograd 1964; Antolo- 

gija svjetske lirike, Zagreb 1956, 1965; An- 
tologija novije francuske lirike (I. V. La- 
lić), Beograd 1966. 

QUENTAL, Anthero de 
(Anteru di Kental, 1842—1891), 
portugalski pjesnik. Potjecao je 
iz kulturne plemićke obitelji. Već 
1861. objavio je zbirku soneta, a 
odmah potom stupio je u knji- 
ževnu i političku borbu. God. 1865, 
koja je i inače prijelomna za por- 
tugalsku književnost, objavio je 
nekoliko značajnih polemičkih 
spisa, kao Dobar smisao i dobar 
ukus (Bom senso e bom gosto), 
u kojem je oštro napao romanti- 
zam, a zalagao se za realizam. 
Iste godine izašla mu je i knjiga 
pjesama Mođerne ode (Odes Mo- 
dernas), s izrazitom socijalnom 
i borbenom notom, što je imalo 
velikog odjeka u javnosti. O. je 
tada pristajao uz ideje prve in- 
ternacionale. Mladi je pjesnik bio 
duša svoje generacije zalažući se 
svesrdno i nesebično na svim 
stranama. Putuje u Pariz, i da bi 
svojim životom potvrdio svoje 
ideje, radi kao tipograf. Istodob- 
no čita mnogo, naročito njemač- 
ke filozofe (Kanta, Schopenhaue- 
ra), koji će na njega mnogo utje- 
cati. God. 1874. ozbiljno je obolio, 
živci su mu popustili, iluzije su 
se gasile i nesretni je pjesnik pa- 
dao u sve veću bezvoljnost. Ra 
zočaran u svoje mladenačke re- 
volucionarne ideje, sve više se 
priklanja misticizmu i metafizi- 
ci, čemu je bio sklon i u najra- 
nijoj mladosti. U posljednjim go- 
dinama života pisao je pretežno 
sonete i objavio ih 1890. Tu je 
pretočio sve svoje patnje i razo- 
čaranja. Izgubivši oslonac u ži- 

votu, tražio je izlaz s onu stranu 
uma, u mračnim iluzijama i Bo- 
gu, da bi na kraju zapao u pot- 
puni pesimizam. Tako je postao 
pjesnik nokturna, čamotinje, ta- 
janstvenih zvukova i priviđenja. 
A sve je to protkano izvanrednom 
blagošću, smirenjem, čistoćom i 
skladom. 

nm 


QUEVEDO Y VILLEGAS, 
Francisco de (Fransisko de Ke- 
vedo i Viljegas, 1580—1645), pje- 
snik i prozni pisac, najveći špa- 
njolski satiričar, rođen u Madri- 
du, od roditelja brđana iz okolice 
Burgosa. Studirao je grčki, latin- 
ski, talijanski, francuski i teolo- 
giju. Oštar, grub i strastven duh; 
misaon i realan; dvorski čovjek 
i političar; seljak u odjeći hi- 
dalga. Volio je da ga nitko ne 
voli: potrebni su mu bili protiv- 
nici da ima koga napadati. Uvi- 
jek spreman na podvalu, ironiju, 
ingenioznu igru riječi, koja mu 
dopušta da bocka i najveće lič- 
nosti. »Čovjek predan đavlu« — 
kako je rekao sam za sebe. Vo- 
lio je opasnosti više od lagodna 
života. Usprkos burnom i pusto- 
lovnom životu, ostavio je golemo 
književno djelo, koje ima poseb- 
no mjesto u španjolskoj književ- 
nosti njegova vremena. Q. je da- 
leko od idile, od pastoralnog ras- 
položenja, od sentimentalne lju- 
bavi. Naprotiv, sav je od žuči, od 
sarkazma, od drskosti, od neza- 
dovoljstva, od anarhije, a često 
i od paradoksa. Gleda svijet o- 
tvorenim, prodornim očima i vidi 
da je sve laž, gluma, hipokrizija, 
perfidnost. A on se buni, prote- 
stira, psuje. Protiv svih je i zbog 


toga je sam, ojađen i gorak. Nje- 
govo je područje proza. I onda 
kad piše u stihu, više je strast- 
ven nego vizionar, više etičar ne- 
go liričar. Kao uman čovjek slu- 
tio je propast svoje zemlje i u 
jednoj strofi je zapisao: »O Špa- 
njolska, ono što si ti sama neka- 
da otela svima, sada lako mogu 
svi oteti tebi osamljenoj!« Logi- 
čan i sistematičan (osobito u ras- 
pravama), bio je protivnik artis- 
tičkog kulteranizma (v. Gćngo- 
ra). Q. je napadao Gongoru i nje- 
gove pristalice kao nitko, ali je, 
na sreću, usprkos svim svojim 
teorijama, često pisao bogatim 
stilom kulteranista. Ostavio je 
preko trideset proznih djela. 
Ima tu mnogo rasprava iz teolo- 
gije, filozofije, politike, književ- 
ne kritike. Ali najvažnije mjesto 
zauzima desetak satiričkih spisa, 
pod zajedničkim naslovom Snovi 
(Suefios): San lubanja (El sue- 
fio de las calaveras), San pakla 
(El suefo del infierno), San 
smrti (El suelio de la muerte) 
itd. Tu je u obliku parodije i 
groteske došla do izražaja sva 
njegova snaga, sva gorčina i smi- 
onost, koja je, zbog stroge cen- 
zure, često suzdržana, kad je bi- 
la riječ o Crkvi i Bogu. Posebno 
mjesto u njegovu djelu ima pi- 
kareskni roman Životopis lupeža 
(La viđa del buscon), roman o 
animalnim nagonima u čovjeku, 
o gladi, pohlepi, pun satire na 
neke društvene slojeve, pisan 
majstorskom rečenicom. 


Životopis lupeža (J. Tabak), Zagreb 1951, 
Beograd 1961; Španska lirika (V. Košutić), 
Beograd 1963. 

QUINTILIANUS —> 
Kvintilijan 


QUIROGA, Horacio (Ora- 
sio Kiroga, 1879—1937), urugvaj- 
ski novelist. Svojataju ga i Ar- 
gentinci jer je najveći dio života 
proživio u njihovoj zemlji. Prve 
radove objavio je u Montevideu, 
a onda ga je neka nesreća nag- 
nala da napusti svoju domovinu 
i da se više nikad ne vrati. Dugo 
je živio u prašumama, na sjeveru 
Argentine, baveći se uzgajanjem 
pamuka. Ali nesreće ga ni tu nisu 
napuštale te je s vremenom po- 
stao mrzovoljan i mizantrop, a 
svršio je samoubojstvom. Knji- 
ževni rad počeo je u doba mo- 
dernizma pjesmama; zatim je ob- 
javio i dva romana, bez naroči- 
tog uspjeha, dok svoj pravi oblik 
nije našao u noveli, u kojoj je 
postao pravi majstor te se sma- 
tra jednim od novelističkih prva- 
ka u hispanoameričkoj književ- 
nosti. Objavio je desetak zbirki: 
Priče ljubavi, ludosti i smrti 
(Cuentos de amor, de locura y de 
muerte, 1917), Divljak (El salva- 
je, 1921), Priče iz prašume, za 
djecu, (Cuentos de la selva, 1923), 
Anaconda (1925), Pustinja (F1 de- 
sierto, 1926), Prognani (Los des- 
terrados, 1929), S onu stranu 
(Mds alld, 1934). U njegovoj poet- 
skoj i tečnoj prozi najčešće nala- 
zimo tajne prašuma, u kojima se 
bori životinja sa životinjom, i pat- 
nje čovjeka koji se susreće s tim 
opasnostima u svojoj borbi pro- 
tiv divljine. Q. je u pripovijeda- 
nju neposredan, čist i sažet, kao 
što odgovara surovim prizorima 
uhvaćenim u onom kratkom tre- 
nutku njihova zbivanja. Ima u 
njega i zaleta u fantastiku, u svi- 

jet nepoznatog i patološkog, u 
čemu su na njega utjecali Poe 
(v.) i Baudelaire (v.), kao što je 
katkada blizak Kiplingu (v.) u 
načinu prikazivanja divljine. On 


RAABE, Wilhelm  (Vil- 
helm Rabe, 1831—1910), njemački 
pripovjedač. Služeći se stilskim 
elementima epskog realizma, po 
uzoru na Dickensa (v.), izgradio 
je u brojnim romanima i pripo- 
vijetkama nejednake vrijednosti 
osoban pripovjedački svijet obi- 
lježen maštovitom razradom gra- 
đe iz stvarnosti i humorističkim 
duhom. U većini djela slika nje- 
mački malogradski život, suvre- 
mene prilike u pokrajini, sudbine 
svojih tipičnih junaka, osobenja- 
ka koji u sukobu s društvom na- 
laze životno zadovoljstvo u skro- 
vitoj sreći i unutarnjem miru. Ta 
rezignacija, karakteristična za ci- 
jelo piščevo stvaralaštvo, znači 
kadšto bijeg u harmoničnu idilu i 
pomirenje s društvenim stanjem; 
međutim, u svojim najboljim dje- 
lima (među koja se ubrajaju ro- 
mani Ljudi iz šume — Die Leute 
aus dem Walde, 1863; Plemenita 
glad — Der Hungerpastor, 1864; 
Abu Telfan ili Povratak s Mjese- 
čeve gore — Abu Telfan ođer Die 
Heimkehr vom  Mondgebirge, 
1868; Mrtvačka kola — Der Schiid- 
derump, 1870, i oveća pripovijet- 
ka Horacker, 1876) osuđivao je 
dehumanizaciju suvremenog dru- 
štva unoseći u svoj blagi humor 
akcente oštrije kritike, uperene 

je prvi od hispanoameričkih pisa- 
ca opisao svijet prašume te je po 
tome začetnik tzv. »književnosti 
zelenog pakla«. 

nm 


protiv malogradske žabokrečine 
i nazadnih ideoloških shvaćanja 
u njemačkom građanstvu. Izra- 
zita je strukturalna značajka 
njegove proze sloboda kojom fik- 
tivni pripovjedač duhovito ko- 
mentira radnju, tumači tehničke 
postupke pripovijedanja i vješto 
se poigrava s čitaocem, čiju paž- 
nju stalno zaokuplja složenom 
fakturom. Posebno je zanimljiva 
ironička upotreba neke perspek- 
tive koja nije adekvatna onome 
što se opisuje; posljedica je u- 
zajamno prožimanje životnih sfe- 
ra, humoristički relativizam. 

vz 


RABELAIS, Francois 
(Fransua Rable, oko 1494—1553), 
francuski pripovjedač. Životom i 
djelom uz Montaignea (v.) naj- 
bolje osvjetljuje razdoblje rene- 
sanse u Francuskoj: oduševlja- 
va se za antiku, simpatizira s re- 
formacijom, kritički se odnosi 
prema ustanovama od Sorbonne 
do sudstva, a prezire sve što je 
u opreci s prirodom. Kao i Era- 
zmo (v.) napušta svećenički sta- 
lež da bi postao liječnik. Počinje 
pisati da zabavi i nasmije, jer 
smatra, kao i Aristotel (v.), da je 
smijeh svojstven čovjeku. Nje- 


gov roman o divu Gargantui, 
školovanju, putovanjima i pusto- 
lovinama sina mu Pantagruela, 
epsko-satiričkog je karaktera. 
Sastoji se od pet knjiga, od ko- 
jih su najpoznatije prve dvije: 
Život Gargantuin (La Vie inesti- 
mable de Gargantua, 1534) i He- 
rojska djela i priče velikog Pan- 
tagruela (Faits et dits heroiques 
du grand Pantagruel, 1532), dok 
se za petu, posmrtnu, ne zna po- 
tječe li doista iz njegova pera. 
Sadržajem i likovima svojih ro- 
mana nastavlja vrlo popularnu 
vrstu pučke književnosti tog vre- 
mena. Dok s jedne strane u nje- 
govu djelu nailazimo na neke o- 
statke srednjovjekovne književne 
tradicije (alegorije, groteske, igre 
riječi), s druge strane R. se kao 
odličan pripovjedač izražava sli- 
kovito, individualizira svoje liko- 
ve, obogaćuje francuski jezik, ne 
zazirući ni od tehničkih, a ni od 
sočnih pučkih izraza. Kao pravi 
humanist često se nadahnjuje 
antičkim piscima i pozivlje na 
njih opterećujući svoje djelo u- 
pravo enciklopedijskim  podaci- 
ma i znanjem. U njegovu roma- 
nu treba naročito istaći veseo i 
svjež humor, optimizam huma- 
nista koji vjeruje u oslobođenu 
ljudsku prirodu, u materijalni, 
intelektualni i moralni napredak 
čovječanstva. Materijalistički duh 
krije se često iza naoko besmi- 
slenih opisa, alegorija i razgovo- 
ra, jer je cenzura Sorbonne bdje- 
la nad svakim pokušajem slobod- 
nog izražavanja novih misli, spa- 
lila Rabelaisovo djelo i progoni- 
la samog pisca unatoč zaštiti 
kralja Franje 1. Stoga, da bi upo- 
zorio na dublje značenje, kaže 
da treba »razbiti kost i sisati hra- 

njivu srž«. Najvredniji dio njego- 
ve epopeje svakako su satirički 
elementi kojima je protkana. Sa- 
tira, iako baštinjena iz književ- 
nosti srednjeg vijeka, tek sad po- 
staje moćno oružje oslobođene 
ličnosti, individualni prosvjed. 
Samostani i duh koji u njima 
vlada naročito su na nišanu nje- 
gova pera. Po imenu njegova ju- 
naka »pantagruelizam« postaje 
poseban pojam, epitet za puniji 
način života, kako se shvaćao u 
renesansi, za epikursko raspolo- 
ženje. A s tog aspekta i završna 
riječ »trink« (pij) dobiva simbo- 
lično značenje: opijaj se životom 
u svim njegovim pojavama. 

Gargantua i Pantagruel (S. Vinaver), Bco- 


grad 1959; Gargantua (S. Vinaver), Beo- 
grad 1963. 

RABEMANANJARA, Jacques 
(žak — Rabemananjara, 1913), 
malgaški pjesnik francuskog iz- 
raza. Rođen u Tananarivu, Ma- 
dagaskar. Kao službenik koloni- 
jalne administracije bio je godine 
1939. poslan na izobrazbu u Pa- 
riz gdje ga je zatekao drugi 
svjetski rat i okupacija. Za to 
je vrijeme završio studij književ- 
nosti i upoznao se s pariškim 
umjetničkim i književnim krugo- 
vima, mnogo pisao i čitao. U 
prvim zbirkama Lepeza snova 
(L'Eventail de rćve), Na grane 
cama noći (Aux Confins de la 
nuit), Na stepenicama večeri 
(Sur les marches du soir) po- 
red autentičnih pjesničkih akce- 
nata vidljivi su jaki utjecaji ve- 
likih francuskih pjesnika 19. st.: 
romantičara, parnasovaca i sim- 
bolista. Slijedeći svoju mlade- 
načku devizu: »postati Francuz, 

a pri tom ostati duboko Malga- 
šanin«, pod utjecajem stavova i 
teorija pariškoga novocrnačkog 
pokreta, R. se vratio na Mada- 
gaskar da naslage svoje evrop- 
ske kulture duboko prožme mal- 
gaškim pjesničkim izvorima. Re- 
zultat je te sinteze kazališni ko- 
mad Malgaški bogovi (Les Dieux 
malgaches, 1942), koji je trebalo 
da bude prikazan u jednom od 
pariških kazališta. R, se ne vraća 
narodnoj poeziji, njegov se ro- 
mantični temperament priklanja 
svečanom = tisućljetnom = pjevu 
kraljeva i prinčeva. U neobjav- 
ljenim poemama Lira sa sedam 
žica (Lyre a sept cordes) i Apo- 
teoza (Apothćose) francuski je 
izraz čudesno natopljen ozbilj- 
nom i uzvišenom harmonijom 
svečanosti i obreda, obogaćen 
nenadanim slikama i blistavim, 
mnogostrukim simbolima, gdje 
se duboko i intimno poklapa ma- 
gična slika s idejom, opipljivi 
znak s unutrašnjim značenjem. 
Iako R. nije direktni izraz revo- 
lucionarnih i nacionalnih težnji 
Madagaskara, njegova je poezija 
kao vjerno ogledalo autentične 
malgaške poezije značajan doku- 
ment o buđenju crnačke svije- 
sti. 

Crni Orfej (B. Kukolja), Zagreb 1955; 
Pjesme afričkih Crnaca (B. Kukolja), Za- 
greb 1955; Crnačka poezija (B. Kukolja), 


Zagreb 1957; Savremena crnačka poezija 
(J. Stojanović), Kruševac 1961. 

RACINE, Jean (Žan Ra- 
sin, 1639—1699), jedan je od naj- 
većih dramskih pisaca u Francu- 
skoj 17. st. Djetinjstvo i mladost, 
ostavši siroče, proveo je u zatvo- 
renom krugu jansenista u Port- 

-Royalu, javno je manifestirao 
pobožnost poslije 1677, a u trage- 
dijama ima jansenističkih shva- 
ćanja. Postigao je karijeru kaza- 
lišnog čovjeka i dvorjanika. Ra- 
cineovo djelo rezultat je duboka 
protivurječja i unutarnjeg suko- 
ba. Mladost provedenu u odrica- 
nju zanijekao je dugim nizom 
godina u drugom zatvorenom 
krugu: intrigama, raskoši i pro- 
miskuitetu dvora. On se stalno 
kreće između dviju krajnjih ta- 
čaka: samotne kontemplativno- 
sti jansenizma i radosne aktiv- 
nosti u svijetu. Po jansenizmu 
svijet je isprazan i pokvaren i 
kao takav u biti nestvaran za čo- 
vjeka i Boga; čovjek, iako svje- 
stan i »obraćen«, po prirodi je 
zao i nemoćan: bez milosti Bož- 
je ne može učiniti ništa dobra; 
Bog je nedohvatljiv, skriven i 
prisutan u isto vrijeme. Janseni- 
zam je duboko prodro u neke 
slojeve plemstva i visoke buržo- 
azije, koji u naponu apsolutistič- 
ke monarhije stoje u opoziciji 
prema kralju i svemoćnom je- 
zuitizmu. Prva dva Racineova 
djela rezultat su traženja organi- 
zirane koncepcije tragedije: Te- 
baida (La Thćbaiđe), politička i 
ratnička tragedija, i Aleksandar 
(Alexandre), kićena idila između 
velikog osvajača i princeze jedne 
osvojene provincije. U razdoblju 
od 1667. do 1671. R. piše Andro- 
mahu (Andromaque), Britanika 
(Britannicus) i Bereniku (Bere- 
nice). Dok je Andromaha prije- 
lazni oblik između drame i tra- 
gedije, ostala su dva djela savr- 
šeno dramaturški uravnotežene 
tragedije. Poznavanje antičke 
tragedije (v. Euripid, Seneka) i 
transpozicija u kazališni jezik 


ekstremne  jansenističke vizije 
pomogli su Racineu da ostvari 
tip moderne tragedije savjesti i 
odricanja, bez peripetije i rasple- 
ta. Svijet predstavljaju dva tipa: 
zvijer gonjena ambicijom, inte- 
resom i strašću, i marioneta, 
žrtva i grešnik u isti čas, jer dje- 
luje bez vjere i spoznaje. Taj se 
svijet kreće ili po periferiji Ra- 
cineova teatra (Berenika) ili u 
središtu (Andromaha, Britanik), 
suprotstavljajući se tragičnom 
junaku, logičnoj i zatvorenoj lič- 
nosti, koja ne može, razdirana 
dvjema krajnostima, ostvariti ni- 
jednu, jer su i jedna i druga je- 
dnako apsolutne etičke vrijedno- 
sti. Sva su tri djela nastala u vri- 
jeme potpuna Racineova raskida 
s učiteljima iz Port-Royala. Iz- 
među 1671. i 1674. nastaju drame 
Bajazet, Mitridat (Mithridate) i 
Ifigenija (Iphigćnie), u drama- 
turškom smislu hibridne, s vid- 
ljivim tragovima tragične kon- 
cepcije. Napisane su u godinama 
kad između vlasti i jansenista 
dolazi do kompromisa i primir- 
ja. Fedra (Phedre) je napisana 
1677, u vrijeme žestokih i bru- 
talnih sankcija protiv jansenista. 
To više nije tragedija odricanja, 
već tragedija iluzije i kompro- 
misa. Fedra se bori s bezumnom 
ljubavi prema pastorku i dubo- 
kom željom za čistoćom. Njezina 
je tragična krivnja trenutna ilu- 
zija i vjerovanje da će joj kom- 
promis sa svijetom pomoći u 
spajanju nespojivih krajnosti. U 
tom se djelu pisac najviše pribli- 
žio koncepciji antičke tragedije 
krivnje i sudbine. Velik vremen- 
ski razmak dijeli Fedru od po- 
sljednjih djela, biblijskih drama 
Estere (Esther) i Atalije (Atha- 

lie), u kojima je R. ostvario tre- 
ći element jansenističkog shva- 
ćanja, tj. prisutno i aktivno bo- 
žanstvo, kao što je u Britaniku 
ostvario u prvom planu svijet, u 
Bereniki čovjeka, a u Fedri čo- 
vjeka i svijet zamršene u klupko 
krivnje i iluzije. U razdoblju iz- 
među Andromahe i Britanika 
stvorio je R. jedinu komediju, 
Parničari (Les Plaideurs), u ko- 
joj ismijava kićenu sterilnost 
profesije odvjetnika, koja je iz- 
gubila značenje pošto je soci- 
jalno i političko sudstvo prešlo 
u nadležnost kraljevskih kome- 
sara. Jedinstvo vremena, mje- 
sta i radnje, ostvareno u svim 
Racineovim tragedijama, prois- 
tječe logično jedno iz drugoga. 
»Obraćenje« se zbilo već prije 
dizanja zavjese, budućnost je od- 
lučena unaprijed, a prošlost je 
neposredna i sadašnja prijetnja. 
Mjesto se ne mijenja, ono je uvi- 
jek zatvoren prostor bez izlaza. 
Peripetije i radnje gotovo nema, 
sve je zapravo monolog junaka 
s vlastitim oprečnostima. Psiho- 
logija likova bogata je i iznijan- 
sirana te pokazuje veliko pozna- 
vanje svijeta i postojanje visokih 
etičkih načela. Ljubav, glavni 
čimbenik Racineovih tragedija, 
nije nikad neprirodna ni čudovi- 
šna, ona proizlazi iz prirodnih, 
opravdanih činjenica i iz psiho- 
logije likova. O jeziku, stilu i sti- 
hu Racineovu napisane su knji- 
ge: »Racine se od svih pjesnika 
najviše približio muzici u najči- 
stijem smislu« (Valćry). 


Fedra, Zagreb 1871; Britanik (T. Mare- 
tić), Zagreb 1877; Fedra (A. Šenoa), Za- 
greb 1894; Ifigenija (G. Martić), Mostar 
1902; Atalija (S. Pandurović), Beograd 
1913; Berenica, IV čin (M. Ibrovac), Beo- 
grad 1940; Britanik (T. Prpić), Zagreb 

1940; Fedra (T. Prpić), Zagreb 1942; An- 
dromaka (T. Prpić), Zagreb 1944; Pravdaši 
(T. Prpić), Zagreb 1944; Fedra (M. Dedi- 
nac), Beograd 1954; Berenika. Mitridat. 
Britanik (N. Bartolino—R. Radovanović), 
Beograd 1962. 

RADCLIFFE, Ann (En 
Redklif, 1764—1823), istaknuta en- 
gleska spisateljica tzv. crnih ili 
gotskih romana. U engleskoj je 
književnosti tu vrst pripovjedač- 
ke proze utemeljio Horace Wal- 
pole, ali ju je R. učinila popular- 
nom. Kao i ostali pisci takve pro- 
ze, R. je radnju svojih romana, 
od kojih su najpoznatiji Tajne 
Udolpha (The Mysteries of Udol. 
pho, 1794) i Talijan (The Italian, 
1797), smjestila u srednjovjekov- 
ne ambijente ili u maštovite sre- 
dine. Romani pokazuju majstor- 
stvo spisateljice da prikaže mis- 
teriozna zbivanja i jezive situaci- 
je i da dočara tajanstvene dvorce 
i njihove sablasne prostore. Upra- 
vo visok stupanj stravičnosti po- 
stizala je primjenjujući metodu 
neprekidnog aludiranja, ali _ je 
značajno da je zagonetne pojave 
na kraju uvijek tumačila prirod- 
nim fenomenima i time pokaziva- 
la svoje povjerenje u misaonu 
shemu  prosvjetiteljstva. Među- 
tim, to je samo jedna crta njezi- 
ne proze koja, kao i svi ostali 
»crni« romani, zapravo stoji na 
pragu razdoblja — romantizma. 
»Gotski« roman poslužio je kao 
inspiracija  Coleridgeu, Scottu, 
Vignyju, E. T. A, Hoffmannu, E. 
A. Poeu, Balzacu, Dostojevskom 
i mnogim drugim evropskim i a- 
meričkim piscima. 

RADIŠČEV, Aleksandr 
Nikolajevič  (1749—1802), ruski 
romanopisac i pjesnik. Obrazo- 
vanje je stekao u Leipzigu gdje 
je usvojio ideje francuskog ma- 
terijalizma i  prosvjetiteljstva. 
Zbog romana Putovanje od Pe- 
trograda do Moskve (Putešestvie 
iz Peterburga v Moskvu, 1790) 
prognan je u Sibir. To se djelo 
stilski vezuje za tip »sentimen- 
talnih putovanja« (v. Sterne), a 
sastoji se od niza zapisa učinje- 
nih na pojedinim »stanicama« 
putovanja. Ali namjesto osjećaj- 
nih lirskih »ispovijesti« pripovje- 
dačevih, R. je uveo opise teškog 
života ruskih kmetova i gnjevne 
retoričke odlomke, u kojima pro- 
svjeduje protiv ustanove kmet- 
stva, optužujući plemstvo i dr- 
žavnu upravu. Zbog toga se sma- 
tra »prvim ruskim revoluciona- 
rom«. Poezija mu je u biti klasi- 
cistička, ali je funkcija njegove 
ode Sloboda (Vol'nost", oko 1783) 
oprečna Lomonosovljevim  (v.): 
oštra je optužba monarhije. 


Putovanje od Petrograda do Moskve (K. 
Taranovski), Beograd—Zagreb 1951. 
af 


RAINIS, Janis (Janis Rai- 
nis, pravim imenom J. Pliekšans, 
1865—1929), letonski pjesnik i 
dramatičar. Najistaknutiji pred- 
stavnik »Nove struje«, književno- 
političkog pokreta progresivne i 
demokratske orijentacije, uređi- 
vao je neko vrijeme glasilo po- 
kreta »Dienas lapa« (»Dnevnik«). 
Prihvatio je ideje naučnog soci- 
jalizma i sudjelovao aktivno u 
političkoj i društvenoj borbi rad- 
ničke klase. Nakon učešća u revo- 
luciji god. 1905. prelazi u Švicar- 


sku. Poslije prvoga svjetskog ra- 
ta R. je narodni poslanik, direk- 
tor kazališta i ministar prosvjete. 
Rodoljublje i socijalistički huma- 
nizam prožimaju cjelokupno nje- 
govo stvaralaštvo, pretežno lirsko 
i simbolističko. Bio je velik maj- 
stor letonskog jezika koji je u 
njegovim prijevodima (v. Goethe, 
Shakespeare, Ibsen, Gorki i dr.) 
i u originalnim djelima zazvučao 
novim tonovima i izražajnim 
vrednotama. U ranijim zbirkama 
izrazio je optimizam borca, ra- 
dost i vjeru u pobjedu revoluci- 
je; u kasnijim prevladavaju mi- 
saonost i intimna raspoloženja. 
Prvu značajniju knjigu stihova, u 
kojoj na alegoričan način govori 
o narodnom ustanku, napisao je 
u sibirskom progonstvu (Daleki 
odzvuci plavičaste večeri — Ta14s 
nuoskanas zila vakarć, 1903). Ta 
zbirka sadrži glavne motive nje- 
gove lirike koja uključuje revolu- 
cionarni patos i iskreno rodoljub- 
lje projicirano u legendarnom svi- 
jetu mitske prošlosti, osjećaj po- 
nosne pjesničke individualnosti i 
dubok doživljaj ljubavi. Nostalgi- 
ja prognanika, osjećaj boli i 
samoće utkani su u zbirku 
Svršetak i početak (Gals un 
sakums, 1912), napisanu u Švi- 
carskoj. Veliku popularnost ste- 
kao je dramama koje su zna 
tno utjecale na oblikovanje 
nacionalne _i političke  svijes- 
ti Letonaca. Osobito je omilje- 
na Oganj i noć (Uguns un nakts, 
1905), gdje se poslužio motivom 
iz romantičkog spjeva Lačplčsis 
(v. Pumpurs), no zbivanju iz na- 
rodne prošlosti dao je novo zna- 
čenje: junaci su simboli nepobje- 
dive snage Zemlje, Ljepote i Zna- 
nja, Domovine i Sreće, a pjesni- 

kova je poruka ne samo rodolju- 
bna, već i revolucionarno-humani- 
stička. Najuspjelija drama, Zlatni 
konj (Zelta zirgs, 1910), izgrađena 
je bogatom maštom, rafiniranim 
pjesničkim izrazom i duboko ljud- 
skom misli koja složenom sim- 
bolikom bajoslovnih situacija i li- 
kova osuđuje egoizam i veliča ne- 
sebičnu dobrotu naroda odana do- 
movini. Protagonisti, skromni i 
postojani Antigš i usnula Prince- 
za, simboli su naroda i njegove 
slobode koja je mrtva već sedam 
stoljeća. U stihovima je i njego- 
va povijesno-legendarna tragedija 
Indulis i Arija (Indulis un Arija, 
1911). Radnja je smještena u 13. 
st., vrijeme invazije njemačkih vi- 
tezova na baltičke narode, a u 
središtu joj je etički motiv o in- 
dividualističkim težnjama  su- 
protstavljenim rodoljubnim po- 
trebama i općečovječanskim duž- 
nostima. Vjerom u ljepšu buduć- 
nost svih ljudi prožete su i dra- 
me sa stranim motivima (Josip i 
njegova braća — Jčzeps un vina 
brali, 1919; Ilja Muromietis, 1922). 


Antologija svjetske lirike, Zagreb 1956, 
1965. 
mz 
RAJT —> Wright 


RAMAJANA (Ramajana: 
Ramin udes), indijski ep od oko 
48 000 stihova. U svakom je po- 
gledu jedinstveniji nego Mahab- 
harata (v.). Ipak se i u Ramaja- 
ni razlikuju stariji i mlađi dije- 
lovi. Jezgru, ep o sudbini kralja 
Rame i žene mu Site, spjevao je 
isposnik Valmiki (Valmiki). Ta 
jezgra zaprema II—VI pjevanje 
današnjeg Ramajane, a više sto- 
ljeća kasnije dodano je po jedno 

pjevanje ispred i iza Valmikijeva 
epa. U tim dodacima pretvoren 
je ljudski junak Rama u inkar- 
naciju boga Višnu. Stara jezgra 
Ramajane vjerojatno je mlađa 
od najstarijih dijelova Mahabha- 
rate i nastala je najranije u 4. 
st. prije n. e., a dodavanje nove 
građe prestalo je mnogo ranije 
nego kod Mahabharate, pa R. ni- 
je dospio narasti do onih gole- 
mih razmjera. Tekst je u 2. st. 
n. e. poprimio uglavnom svoj da- 
našnji oblik. U epu se priča kako 
je kraljević Rama, uzor svake 
vrline i kreposti, spletkama bio 
prisiljen da napusti dvor svog 
oca kralja uz obećanje da će 
četrnaest godina provesti u pro- 
gonstvu u šumi. Vjerna Sita pra- 
tila ga je na teškom putu. Sestra 
nekoga groznog čudovišta zalju- 
bi se u Ramu; on je odbije, a 
ona ode na bajoslovni otok Lan- 
ku svom strašnom bratu Ravani 
i pošalje ga protiv Rame. Ravani 
uspije oteti Situ. Rama, shrvan 
žalošću, polazi u potragu za 
njom. Uspije mu steći savezni- 
štvo kralja majmuna. Na čelu 
vojske majmuna odlazi Rama u 
Lanku i tamo nakon strašne bor- 
be i opsade ubija u dvoboju Ra- 
vanu i oslobađa Situ. Kako je 
u međuvremenu proteklo četrna- 
est godina, vraćaju se Rama i Si- 
ta na svoj dvor. U dodanom VII 
pjevanju opisuju se još neki za- 
pletaji i kako je Valmiki spjevao 
Ramajanu. Fantastična radnja 
epa zbiva se gotovo čitava u svi- 
jetu bajke. To nije istinska ju- 
načka pjesma i ne prenosi nas 
u svijet drevnih junaka i njiho- 
vih realnih i ljudskih strasti. Po- 
ezija Ramajane proizvod je ugla- 
đene i rafinirane sredine, koja 

daje maha živoj mašti i posjedu- 
je istančan književni ukus. Oda- 
tle kićeni opisi i naširoko izve- 
dene slike s bogatim i tropski 
raskošnim bojama. Naročito su 
karakteristične životinje kao ju- 
naci epa, napose majmuni. Ju- 
nak Rama na čelu vojske maj- 
muna i s mudrim majmunom Ha- 
numatom kao savjetnikom gro- 
teskno je privlačiv. Lik Rame 
ističe se među epskim junacima 
strogom  moralnošću i blagom 
ćudi. Takav tip junaka možda je 
postao pod utjecajem budizma. 
Sita je uzor bračne ljubavi i 
vjernosti; ni najstrašnije prijet- 
nje groznog čudovišta nisu je 
mogle natjerati da se iznevjeri 
svojem mužu. Rama i Sita ostali 
su do danas u Indiji izvanredno 
popularni likovi. Na evropskog 
čitaoca AR. djeluje prvenstveno 
svojom raskošnom fantastikom i 
dubokom osjećajnošću. 


Ramo. Izvadak iz epa Ramajana (S. Pa- 
pović), Cetinje 1896. 
rk 


RAMOS, Graciliano (Gra- 
silianu Ramus, 1892—1953), bra- 
zilski pripovjedač. Studirao je hu- 
manističke nauke, radio kao ko- 
rektor u Rio de Janeiru, bio za- 
tvaran kao komunist. Obnašao je 
razne dužnosti, većinom u pro- 
svjetnim ustanovama. Značajan 
je predstavnik socijalne literatu- 
re. Ali pored društvenih proble- 
ma, R. je veliku pažnju posveci- 
vao psihologiji svojih likova, kao 
u romanu San Bernardo (1935). 
Idući njegov roman, Tjeskoba 
(Anguistia, 1936), više je psihološ- 
ki nego socijalni, čak bi se mogao 
nazvati modernom introspektiv- 


nom studijom. No najpuniji izraz 
postigao je u romanu Suhi životi 
(Vidas secas, 1938). Vraćajući se 
ponovo društvenoj analizi, zahva- 
tio je jednu seosku obitelj koja 
zbog užasne suše seli kroz puste 
predjele u potrazi za pitomijim 
krajem. Pisac stopu po stopu pra- 
ti njihov mukotrpni put, glad, bo- 
lest. U knjizi se odvija potresna 
ljudska drama, puna strahota i 
poezije. Tu sve pati, životinje, pri- 
roda i naročito čovjek, kojeg pro- 
goni suša kao priviđenje užasa. 
R. je objavio još nekoliko knjiga: 
Djetinjstvo (Infancia, 1945), Besa- 
nica (Insonia, 1947), Uspomene iz 
zatvora (Memorias do Cdrcere, 
1953). 

nm 


RASIN — Racine 
RASKIN —> Ruskin 


REBREANU, Liviu (Liviu 
Rebreanu, 1885—1944), rumunjski 
književnik, jedan od najistaknu- 
tijih pripovjedača moderne ru- 
munjske književnosti. Za vrijeme 
prvoga svjetskog rata bio je ofi- 
Cir u austrougarskoj vojsci, a ka- 
snije je vršio različite kulturne i 
javne djelatnosti. R. je najveći 
predstavnik rumunjskog realistič- 
kog romana i na tom je području 
dao svoja najbolja djela. U njima 
pretežno slika rumunjsko selo 
združujući smisao za epsku širi- 
nu kompozicije sa skrupuloznoš- 
ću i oštrim zapažanjem. To su ro- 
mani lon (1920, u nas Plodovi 
zemlje), prvi dio trilogije, u ko- 
me se ljubavna fabula isprepleće 
s neodoljivom ljubavlju za zem- 
ljom žilava rumunjskog seljaka, 
Buna (Riscoala, 1932), drugi dio 


REBREANU 
REJ 


trilogije i najbolje Rebreanuovo 
djelo, roman posvećen seljačkom 
ustanku 1907. i teškim prilikama 
koje su do njega dovele, s realis- 
tičkim opisima položaja potlače- 
noga seljaštva i surovosti bolja- 
ra i vlasti. Roman Šuma obješe- 
nih (Padurea spinzuratilor, 1922) 
snažna je i potresna slika tragič- 
ne sudbine rumunjskog transil- 
vanskog vojnika prisiljenog da se 
u austrougarskoj vojsci bori pro- 
tiv vlastita naroda, napisana pod 
dojmom smaknuća autorova bra- 
ta 1917. godine. R. je pisao i ro- 
mane s drugom tematikom: 
Adam i Eva (Adam si Eva, 1925) 
sastoji se od sedam novela pove- 
zanih tematikom reinkarnacije, 
Ciuleandra (1927) obrađuje pro- 
blem nasljedstva i obnove obite- 
lji, a Kraljić (Craisorul, 1929) evo- 
cira ustanak Motija 1784. Oku- 
šao se i na području novela i dra- 
maturgije, no taj dio njegova ra- 
da zaostaje za romanima. Re- 
breanuovi su prikazi života vrlo 
realistični, s izrazitim smislom za 
akciju. To su snažne i sugestiv- 
ne slike, prožete iskrenim osje- 
ćajima. S velikim darom zapaža- 
nja opisani su Rebreanuovi liko- 
vi, a takav mu je i jezik, te je 
on značajan predstavnik realistič- 
koga romana u svjetskoj književ- 
nosti uopće. 

Plodovi zemlje (I. Esih), Zagreb 1943; 


Buna (S. Milović), Sarajevo 1958; Culjan- 
dra (A. Gavrilov), Beograd 1964. 


pt 


REJ, Mikolaj (Mikolaj 
Rej, 1505—1569), poljski pjesnik, 
»otac poljske književnosti«. Pori- 
jeklom iz srednje plemićke obi- 
telji, bio je od 1541. luteran, pa 

REMARQUE 


kalvinist; poslanik u sejmu i goto- 
vo samouk. Ostavio je velik broj 
djela pisanih isključivo poljski i 
uglavnom stihom, npr. Kratka 
rasprava između plemića, kmeta 
i župnika (Krdtka rozprawa mi- 
€gdzy trzemi osobami, panem, woj- 
tem a plebanem, 1543), Postile 
(1557), Zvjerinjak (Zwierzyniec, 
1562), Pošalice (Figliki, 1570) i 
Ogledalo (Zwierciadto, 1568). U 
njegovu stvaralaštvu ima još u- 
vijek srednjovjekovnih elemena- 
ta, alegorija (lavovi, zmajevi, hi- 
dre kao simboli ljudskih zala), 
primitivne versifikacije u laba- 
vim kompozicijskim shemama ka- 
rakterističnim za stihovane mo- 
ralne traktate (dijalozi, nabraja- 
čka egzemplifikacija). Odjeci re- 
nesanse prisutni su u njegovanju 
epigramatske forme, u reminis- 
cencijama iz rimskih klasika i o- 
sobito u sočnu i bogatu pučkom 
govoru (»Poljaci nisu guske, svoj 
jezik imaju!«). Rejevo djelo ima 
izrazit moralni i politički pro- 
gram. Ono veliča poštenje, ra- 
zum, dostojanstvo, vjernost, slo- 
gu, mir, zakonitost, nacionalnu sa- 
mosvijest, pobožnost, a žigoše e- 
goizam, plemenitašku neobuzda- 
nost, zakon sile i oružja, pohlepu 
za materijalnim dobrima. To dje- 
lo stoji na pragu nacionalne knji- 
ževnosti i pruža širok i pouzdan 
uvid u poljski svijet 16. st. 


Poljska lirika (J. Benešić), Zagreb 1939. 


zm 
REJES —> Reyes 
REJMONT —> Reymont 
REMAROQUE, Erich Ma- 


ria (Erih Maria Remark, zapravo 
Erich Paul Remark, 1898), nje- 

mački pripovjedač svjetskoga 
glasa. U ratnom romanu Na za- 
padu ništa novo (Im Westen 
nichts Neues, 1929) iskreno je i 
trijezno zabilježio stradanje čo- 
vjeka u suvremenom imperijali- 
stičkom ratu i dao proživljen iz- 
vještaj o svagdašnjici fronte o- 
barajući lažnu idealizaciju »ne- 
znanog junaka«. Golem uspjeh 
ovog djela temelji se na uspjeloj 
sintezi pripovjedačkih elemenata: 
reportažne dokumentarnosti, dru- 
štvene kritike i stilskog izraza 
koji isključuje patetiku a daje 
maha nekonvencionalnoj afektiv- 
nosti. Najvrednije djelo, prevede- 
no također na tridesetak jezika, 
dao je romanom Povratak (Der 
Weg zuriick, 1931), snažnim prika- 
zom psihičkog jaza između sinova 
i roditelja što je nikao iz oprečnih 
uvjeta na ratištu i u domovini. 
God 1933. Remarqueove knjige 
doživljuju sudbinu najboljih su- 
vremenih djela s aktualnom te- 
matikom: zahvaća ih nacistička 
lomača, dok pisac odlazi u emi- 
graciju. Prvo djelo nastalo u emi- 
graciji je roman Tri ratna druga 
(Drei Kameraden, 1937). Od ro- 
mana nastalih poslije rata najve- 
ći je uspjeh požnjeo Slavoluk po- 
bjede (Arc de Triomphe, 1946), 
mada veću pažnju zaslužuje Iskra 
života (Der Funke Leben, 1952), 
prikaz stradanja u nacističkim lo- 
gorima i prikaz ljudskog dosto- 
janstva u okviru kolektivnih sud- 
bina zatočenika. U novijim roma- 
nima (npr. Doba života i doba 
smrti — Zeit zu leben und Zeit 
zu sterben, 1954; Crni obelisk — 
— Der schwarze Obelisk, 1956; 
Nebo ne zna za miljenike — Der 
Himmel kennt keine Giinstlinge, 
1961) R. se vješto služi elementi- 


ma reportaže, no nije umio izbje- 
ći trivijalizaciju svog izraza. R. 
je, kako sam kaže, aktualistički 
književnik bez naročitih artistič- 
kih ambicija, suvremenik s tež- 
njom da u zanimljivom obliku iz- 
nese epizode iz velikih povijesnih 
i ljudskih zbivanja epohe. 


Na zapadu ništa novo (J. S. Marić), Sa- 
rajevo 1952; ene pobede (S. Petrović), 
Beograd 1954; Tri ratna druga (K. Ava- 
kumović—Maletin), Subotica 1954; Povra- 
tak (K. Avakumović—Maletin), Subotica 
1955; Iskra života (O. Milićević i S. Lu- 
kač), Sarajevo 1955; Doba života i doba 
smrti (I. Vrkljan i Z. Golob), Zagreb 
1955; Ljubi bližnjega svoga (isti), Zagreb 
1956; Crni obelisk (B. Petrović), Sarajevo 
1957; Djela, 10 sv., Rijeka 1965. 


s 

REMBO —> Rimbaud 


REMIZOV, Aleksej Mi- 
hajlovič (1877—1957), ruski proz- 
ni pisac. Dobio je vjerski odgoj, 
živio u samostanima, hodočastio. 
Zbog sudjelovanja u studentskim 
socijalističkim grupama 1897. bio 
je prognan. God. 1921. emigrirao 
je u Pariz. Jedan je od najizrazi- 
tijih predstavnika ruskoga mo- 
dernizma u prozi. Stvarao je pod 
dojmom  simbolističke poetike; 
baštinik je Gogoljeve tradicije 
prožimanja zbiljskog i fantastič- 
nog u proznom djelu, a također 
proznoga stila Dostojevskog. Filo- 
zofski se njegovo djelo vezuje za 
ideje Rozanova, Šestova i Berdja- 
jeva, ruski kršćanski egzistencija- 
lizam. Stil gradi na elementima 
usmene predaje s čestim crkve- 
nim arhaizmima, na »kazivanju« 
pripovjedača iz puka i stilistič- 
kom ornamentu, na karakteristič- 
nom proznom ritmu. U njego- 
vim pripovijestima i romanima 
ljudi se nalaze u vlasti sudbin- 


REMIZOV 
RESAT NURI GUNTEKIN 


skoga (Sat — Časy, 1908), njiho- 
vim grotesknim i košmarnim svi- 
jetom vladaju đavolske snage 
(Ribnjak — Prud, 1908), oni se bu- 
ne protiv Boga čak i kad su pred- 
stavnici vjerskih nazizanja (»bo- 
goboraštvo«). Remizovljevi su li- 
kovi često nevini patnici, skitnice 
i hodočasnici (Križne sestre — 
Krestovye sestry, 1911). R. ukla- 
nja iz svoje proze motiviranost 
ljudskih postupaka, unosi u zbi- 
vanje alogičnost, apsurd, uvodi 
halucinatorne snove i organizira 
veće cjeline ponavljanjem odre- 
đenih lajtmotiva. Fragmentarnoš- 
ću svojih romana stvara dojam 
ljudske otuđenosti jer je po nje- 
mu »čovjek čovjeku — klada«. U 
sukobu sa suvremenom velegrad- 
skom civilizacijom R. često pri- 
bjegava srednjem vijeku, stilizira 
apokrife, srednjovjekovne pripo- 
vijesti i legende, misterije i puč- 
ki, marionetski teatar. Najznačaj- 
nije djelo napisano u emigraciji 
trilogija je Olja (1927). Tom peri- 
odu pripada i niz autobiografskih 
djela. 


Na modrom polju (Lj. Maraković), Zag- 
reb sa. 
af 


RESAT NURI GUNTE. 
KIN (Rešat Nuri Gintekin, 1892— 
—1956), turski pripovjedač i pje- 
snik, jedan od najboljih prozaika 
republikanske Turske. Bio je pro- 
fesor književnosti. Javio se prvi 
put za vrijeme prvoga svjetskog 
rata pjesmama i esejima nevelike 
vrijednosti. God. 1922. objavio je 
roman Grmuša (Calikusu), koji 
mu donosi popularnost. Napisao 
je kasnije mnogo romana, nove- 
la i pjesama i stekao široku čita- 

lJačku publiku, pa je po naslovu 
romana Grmuša prozvana i jedna 
ulica u Carigradu. Prema idejnoj 
zamisli i umjetničkoj obradi ro- 
mani mu nisu jednake vrijedno- 
sti, ali mu književna kritika jed- 
nodušno pripisuje u zaslugu što 
je literaturu izveo iz prijestolnič- 
kog kruga i počeo opisivati po- 
krajinske gradove, sela i ljude 
različitih društvenih klasa i gru- 
pa. Budući da je dolazio u dodir 
s narodom, jezik mu je čist, na- 
rodni. Mnogo je prevođen. 


Grmuša (F. Spaho), Zagreb 1962. 
is 


REYES, Alfonso (Alfon- 
so Rejes, 1889—1959), meksikan- 
ski pjesnik, esejist, književni his- 
toričar. Radio je kao odvjetnik i 
diplomat. Humanist široke nao- 
brazbe, objavio je velik broj knji- 
ga pjesama, eseja, rasprava. Ci- 
jenili su ga kao jednu od naju- 
glednijih književnih ličnosti u his- 
panoameričkom svijetu. Za razli- 
ku od mnogih pjesnika svoga 
vremena bio je protivnik kićeno- 
sti i uvijek je nastojao da svom 
izrazu dade konciznost i jasnoću. 
Ostajao je uglavnom kod klasič- 
nih oblika, a naročito je volio na- 
rodni osmerac. Veliku je pažnju 
posvećivao formi, pa je u tome 
bilo ponešto i akademskoga. Ipak, 
stvorio je značajno poetsko dje- 
lo, u knjigama Tragovi (Huellas, 
1922), Romance _ Rio de FEnera 
(Romances de Rio de Enero, 
1933), Drugi glas (Otra voz, 1936), 
Kantata grobu F. G. Lorke (Can- 
tata a la tumba de F. G. Lorca, 
1937). Možda mu je najuspjelije 
poetsko djelo Okrutna Ifigenija 
(Ifigenia Cruel, 1923), dramska 

poema veoma solidne arhitekton- 
ske strukture, nabita mislima i 
značenjima. No možda je još važ- 
niji bogati Reyesov kritičko-ese- 
jistički rad. Bio je erudit širokog 
znanja, uravnotežen i smiren duh, 
koji je o stvarima i problemima 
mislio do kraja, a pored toga, bio 
je umjetnik finih osjetila i odli- 
čan stilist. Bavio se općim pro- 
blemima umjetnosti, španjolskim 
i stranim klasicima (npr. Simpa- 
tije i poštovanja — Simpatias y 
deferencias, I-VII, 1921—28, 1945; 
Gongorinska pitanja — Cuestio- 
nes gongorinas, 1927; Poglavlja iz 
španjolske književnosti — Capi- 
tulos de la literatura espafiola, 
1939; Pokušaji i orijentacije — 
Tentativas y orientaciones, 1944; 
Četiri genija — Cuatro ingenios, 
1952). 


Sa PEUA svjetske lirike, Zagreb 1956, 

REYMONT, Wladyslaw 
(Vladislav Rejmont, 1867—1925), 
poljski pripovjedač. Bio je putu- 
jući glumac i željezničar. Novele 
piše pod utjecajem naturalizma. 
Prva dva romana Komedijašica 
(Komediantka, 1896) i Kvasac 
(Fermenty, 1897) gradi oko lika 
mlade glumice koja protestira 
protiv filistarstva i jednoličnosti 
provincijske svakidašnjice. Obe- 
ćana zemlja (Ziemia obiecana, 
1899) obrađuje društvene odnose 
kapitalističkog Lodža, središta 
poljske tekstilne industrije. Naj- 
veće mu je djelo roman o životu 
poljskog sela Seljaci (Chtopi, 
1904—1909). Podijeljen je na če- 
tiri djela prema godišnjim doba, 
pa je već time istaknuta veza se- 


ljačkog života i prirodnih sila. 
Pjesnički opisi prirode i njene 
uloge također motiviraju zbiva- 
nje. Život je seljaka opisan širo- 
ko: poljski radovi, zabave, obredi, 
krčme. Fabularni sukobi razvija- 
ju se u dva plana: plod su borbe 
za zemlju siromašnih i bogatih 
seljaka, a svih njih s veleposje- 
dom ili pak ljubavnih veza koje 
su fiziološki motivirane. U sre- 
dištu pažnje nalazi se porodica 
imućnoga seljaka Borvne, oko nje 
su nanizani seljački likovi, a iz- 
van toga kruga stoji seoski auto- 
ritet — svećenik i zagonetni pro- 
svjetitelj, stari Roch. Sredina u 
kojoj se odvijaju zbivanja simbo- 
lično je poljsko selo — Lipce, a 
jezik je djela stilizacija različitih 
poljskih narječja. Ovim je roma- 
nom R. uspio izraziti cjelokup- 
nost seoskoga života. Za nj je 
god. 1924. primio i Nobelovu na- 
gradu. 


Izabrana dela, 1, II (L. Knežević), Bco- 
grad 1929—30; Obećana zemlja (J. Bene- 
šić), Zagreb 1951: Seljaci I—IV (J. Bene- 
šić), Zagreb 1951; Kučka (B. Ćirlić, L. 
Knežević), Sarajevo 1952. 

RIBA, Carles (Karles Ri- 
ba, 1893—1959), katalonski pjes- 
nik. Rođen u Barceloni, bio je 
profesor klasičnih jezika. God. 
1939. bježao je iz Španjolske, ali 
se 1942. vratio i nastavio rad u 
rodnom gradu. Dao je izvanredan 
prijevod Odiseje (v. Homer), a 
posebno je zaslužan za rad na 
rječniku katalonskog jezika. Ja- 
vio se Prvom knjigom  stanca 
(Primer libre d'estances, 1919), 
a tek nakon 14 godina objavio je 
drugu knjige: Stance (Estances 
— Llibre segon, 1933). Humanist, 

RIBA 
RIBEIRO, AQUILINO 


dobar prozni pisac i prodoran 
kritičar, i u poeziji je bio velik 
majstor i samorodan stvaralac. 
On je refleksivan lirik i strast 
mu je meditativna. Kao Mallarm€ 
(v.) u francuskoj književnosti, R. 
je u katalonsku unio ideju »te- 
ške poezije«. U kulturu u kojoj 
je bilo dosta lakoće i površnosti, 
unio je stance građene sigurnom 
rukom i pune čvrste, mramorne 
ljepote. U njima i u drugim pjes- 
mama znao je sjediniti helenski 
duh s mediteranskim osjećanjem. 
Pored spomenutih knjiga objavio 
je: Tri suite (Tres suites, 1937), 
Biervillske elegije (FElegies de 
Bierville, Buenos Aires, 1942), Od 
igre i vatre (Del joc i del foc, 
1947), zbirku soneta Divlje srce 
(Satvatge cor, 1952) i dr. 


Zlatna knjiga ljubavi — Antologija svjet- 
I ljubavne lirike (N. Milićević), Zagreb 
1967. 

RIBEIRO, Aquilino (Aki- 
linu Ribeiru, 1885—1963), portu- 
galski pripovjedač. Studirao je u 
Parizu, bio je direktor Nacional- 
ne biblioteke i član Akademije 
znanosti. U romanima i novelama 
(kojih ima oko 30 svezaka) slikao 
je prije svega teške uvjete života 
ljudi u svom rodnom planinskom 
kraju, gdje je sve otvrdnulo u 
vjekovnoj smjeni zima, sa snije- 
gom i vukovima, i ljeta, s oluja- 
ma i žegama. Tu vladaju primar- 
ni instinkti i neposredna osjeća- 
nja, u kojima se smjenjuju gru- 
bost, lukavost i tvrdokornost, a 
život se manifestira u znoju i kr- 
vi ili u bučnim seoskim sveča- 
nostima. Sav taj život, s mnogim 
ličnostima, prolazi kroz djela o- 

RIBEIRO, BERNARDIM 
RIBEIRO COUTO 


vog pisca, koji se znao poslužiti 
raznim načinima pripovijedanja, 
od španjolskoga pikaresknog ro- 
mana, do manira romantičara i 
realista. Takav se pokazao u pr- 
voj knjizi novela Vrt mukdđ (Jar- 
dim das Tormentas, 1913) ili u 
prvom romanu Krivuđavi put (A 
Via sinuosa, 1918). Među najus- 
pjelije romane spada Đavolje ze- 
mlje (Terras do Demo, 1919), u 
kojem je sa snagom i prodor. 
nošću opisao život svojih goršta- 
ka. Istu sredinu obrađuju Borba 
vukova (A luta dos lobos) i Vol- 
fram (Volframio, 1943), a pagan- 
ski doživljaj prirode dao je u ro- 
manu Fauni hođaju šumama (An- 
dam Faunos pelos Bosques, 1926). 
U tim djelima likovi su izraz tvr- 
de i surove zemlje, a R. je znao 
prodrijeti u njihovu nutrinu, iz- 
noseći najčešće animalne nagone, 
a tek katkada nježnost i dobrotu. 
Posebnu je pažnju obraćao i na 
socijalne probleme pa je mnogu 
žaoku uputio društvenim neprav- 
dama, religiji i diktaturi, koja 
vlada u Portugalu od 1926. Tako 
u romanima Čovjek koji je ubio 
đavla (O Homem que matou o 
diabo, 1930), Beskrajna bitka (A 
Batalha sem fim, 1931), Sveti Ba- 
naboiđo, pustinjak i mučenik (S. 
Banaboiđo Anacoreta e Mdrtir, 
1937). Pred kraj života objavio je 
roman Kađa vukovi viju (Quando 
os lobos uivam), koji je izazvao 
dosta bure u Portugalu i bio pre- 
veden na više jezika. R. je dao 
istinske slike života i cijelu gale- 
riju tipova te ga u njegovoj ze- 
mlji, gdje nije uvijek bio dobro 
gledan od strane vlasti, ubrajaju 
među svoje najznačajnije pisce. 

RIBEIRO, Bernardim 
(Bernardin Ribeiru, 1482? —1552), 
portugalski pjesnik i prozni pi- 
sac. Zna se da je bio pisar na 
kraljevskom dvoru i da je umro 
lud, navodno kao žrtva nesretne 
ljubavi. Napisao je pastoralni ro- 
man Djevojčica i djevojka (Me- 
nina e moca, 1554), koji je zna- 
čajan za portugalsku književnost, 
a koji su poznavali i oponašali 
i izvan Portugala. Tu su ispreple- 
tene mnoge pustolovine; kompo- 
zicija romana je prilično nesre- 
đena. No znatno je važnija atmo- 
sfera djela koja je veoma uspje- 
la i sugestivna, osobito opisi pri- 
rode, pojedina duševna stanja, tu- 
ga, snovi i očajanja. Neki su od- 
lomci majstorski pisani, kao npr. 
kad djevojka priča o smrti slavu- 
ja. R. je možda još značajniji kao 
pjesnik. On je tvorac portugalske 
ekloge, koja spada među prve i 
najuspjelije u Evropi. Iako je 
poznavao talijanske pjesnike, pi- 
sao je uglavnom narodnim sti- 
hom i nadahnjivao se na narod- 
nim pjesmama. Po tome ga sma- 
traju izvornijim i narodnijim od 
njegovih neposrednih nastavljača 
Sa de Mirande (v.) i Camdesa 
(v.), koji su prvenstveno slijedili 
talijansku poeziju. Pisao je u raz- 
nim stihovima i strofama koje je 
portugalska poezija i prije njega 
upotrebljavala, ali je svemu znao 
dati osobni ton, s naročito na- 
glašenom muzikalnošću. U tome 
je njegovo značenje i doprinos 
razvoju portugalske poezije. 

RIBEIRO COUTO, Rui 
(Rui Ribeiro Kouto, 1898—1963), 
brazilski pjesnik i pripovjedač. 


Nakon odvjetničke karijere vršio 
je diplomatske misije u Francu- 
skoj, Švicarskoj, Nizozemskoj itd. 
a 1952. imenovan je ambasado- 
rom Brazila u Jugoslaviji. Od 
1934. član je Brazilske akademije. 
Izdao je niz zapaženih zbirki pje- 
sama (Perivoj ispovijesti — O 
jardim das confidćncias, 1921; 
Pjesmice nježnosti i melankolije 
— Poemetos de ternura e de me- 
lancolia, 1924; Jedan čovjek u 
mnoštvu — Um homem na mul- 
tidđo, 1926; Dugi dan — Dia 
Longo, 1944. i dr.). Ribeiro Couto 
ujedinjuje karakteristike roman- 
tičara s modernom emocionalno- 
šću: pjesme su mu prožete do- 
življenom melankolijom, dubo- 
kom nostalgijom i finom ironi- 
jom. Sve je u njima diskretno 
nježno i nadahnuto iskrenom o- 
sjećajnošću. No R. znade naći i 
epske akcente, osobito kada pje- 
va o širenju svoje domovine i 
osvajanju prašume (Sjeveroza- 
pad i druge pjesme Brazila — 
Noroeste e outros poemas do 
Brasil, 1933). U njegovom svije- 
tu, pjesničkom i pripovjedač- 
kom, umjetnički su oživljeni ma- 
li ljudi sa svojim jednostavnim 
problemima i skromnim radosti- 
ma. To se naročito ogleda u kra- 
ćem romanu Seljanka (Cabocla, 
1931) koji, uz izvanredno fino 
psihološko opažanje, karakteri- 
stično za Ribeira Couta, iznosi 
preobrazbu gradskoga mladića 
na selu, gdje doživljava ne samo 
povratak jednostavnom životu i 
prirodi nego i duboku, trajnu lju- 
bav. I zbirke pripovijedaka (Ku- 
ća pepeljastog mačka — A Casa 
di gato cinzento, 1922; Zločin stu- 
denta Batiste i druge pripovijetke 
— O Crime do estudante Batista 


RICHARDSON 


e outras historias, 1922; Klub pre- 
varenih žena — Clube das esposas 
enganadđas, 1933. i dr.) očituju sve 
navedene značajke Ribeirove pri- 
povjedačke umjetnosti. 

Dugi dan (A. Cettineo), Zagreb 1952; Ka- 
bokla (A. Cettineo), Zagreb 1957; Zločin 


studenta Batiste i druge pripovijetke (I. 
Tabak), Zagreb 1960. 

RICHARDSON, Samuel 
(Semjuel Ričardsn, 1689—1761), 
engleski romanopisac. U engle- 
sku književnost uvodi sentimen- 
talni psihološko-analitički roman 
u obliku pisama. Po struci je 
slagar, knjižar i izdavač; u knji- 
ževnost ulazi kasno. Prihvativši 
ponudu dvojice izdavača da na- 
piše zbirku uzornih pisama, R. 
se ipak najprije laća pisanja mo- 
ralno-poučnoga psihološkog ro- 
mana u pismima, koji i objav- 
ljuje štampom prije spomenute 
zbirke pod naslovom Pamela ili 
Nagrađena krepost (Pamela, or, 
Virtue Rewarded, 1740—41). Tu 
vrlo detaljno analizira sudbinu 
sobarice, krepost koje pobjeđuje 
nad  zavodničkim — pokušajima 
gospodara; nakon uzaludnih po- 
kušaja ovaj uzima postojanu dje- 
vojku za ženu. Zanimljiv je moral 
glavne junakinje Pamele, koji se 
ne osniva na prirođenim vrlina- 
ma, nego na spoznaji da častan 
život donosi veću korist nego ne- 
častan. Najznačajniji mu je ro- 
man Clarissa ili Povijest mlade 
dame (Clarissa, or, the History of 
a Young Lady, 1747—48), koji je 
po moralno-poučnoj namjeni, epi- 
stolarnom obliku i potankim iz- 
nošenjem osjećajnog života liko- 
va sličan Pameli. Sudbina Clarisse 
još je dramatičnija: ona pada u 

RI GI-JONG 
Ri HJON BO 


ruke zavodnika te smrću okaja- 
va grijeh za koji zapravo nije 
kriva. Uzor muške kreposti pri- 
kazao je u trećem, veoma opsež- 
nom djelu, Povijest Sir Charlesa 
Grandisona (History of Sir Char- 
les Grandison, 1753—54). Ni po 
dramatičnosti radnje ni po crta- 
nju likova taj se roman ne može 
mjeriti s Clarissom, koja se s 
pravom naziva prvom  psiholo- 
škom ženskom biografijom en- 
gleske književnosti. Richardsono- 
va psihološka analiza, njegovo 
crtanje osjećajnosti, a napose re- 
alistički elementi u prikazu gra- 
đanske svagdašnjice imali su 
snažna odjeka u evropskom ro- 
manu 18. st. I oblikom romana 
u pismima (epistolarni roman) 
oplodio je evropsku književnost 
(v. Rousseau, Goethe). 

RI GLJONG (1895), ko- 
rejski pripovjedač. Zajedno s 
književnicima Han  Sor-Jaom 
(1900), če So Heom (1901—32) i 
Song Jongom (1903) bio je među 
utemeljiteljima značajne korej- 
ske asocijacije proleterskih pisa- 
ca (1925), djelujući u njoj do ča- 
sa kada je bio uhapšen i kada 
je zbog policijskog progona ve- 
ćine ostalih članova prestala po- 
stojati (1935). Njegov pripovje- 
dački interes prvenstveno je 
okrenut siromašnim slojevima, 
osobito seljaštvu, koje opisuje sa 
simpatijom i razumijevanjem za 
tegobe i poniženja kojima je bilo 
izvrgnuto (pripovijetke Bratovo 
tajno pismo — Obavi pimil pjon- 
či, 1924; Bijedni ljudi — Kanan- 
han saramtyl, 1925. 1 dr.). Revolu- 
cionarnu parolu o savezu radnika 
i seljaka oblikovao je u pripo- 

vijetki Vonpo (1928), a u Na 
selju tvornice papira (Čeči kong- 
čang čon, 1930) opisao je tipičan 
radnički štrajk iz druge polovice 
dvadesetih godina. Najbolje mu 
je djelo iz tog razdoblja Zavičaj 
(Kohjang, 1933), roman o borbi 
bezemljaša, žrtava japanske ag- 
rarne politike, u kojem se glavni 
junak, intelektualac, nalazi na 
strani siromašnih i potlačenih su- 
narodnjaka. Nakon oslobođenja 
(1945) pisao je o buđenju seljač- 
kih masa i o njihovu reagiranju 
na nove društvene odnose (ro- 
man Zemlja — Dang, 1948; u dru- 
gom dijelu tog romana, obj. 1960, 
posegnuo je za događajima iz 
razdoblja korejskog rata). U tri- 
logiji Rijeka Tuman (Tumangang, 
1954, 1957) realistički je i epski 
oblikovao sudbinu seljačke obite- 
lji kroz nekoliko naraštaja, pri- 
kazujući polukolonijalnu eksploa- 
taciju sela, razvitak oružanog ot- 
pora i stvaranje društvene i na- 
cionalne svijesti u širokom vre- 
menskom razmaku (19. i 20. st.). 
Iako je Ri Gi-JJongova proza kad- 
što neujednačena, njezina temelj- 
na realistička orijentacija i aktu- 
alna tematika osigurala mu je 
središnje mjesto u suvremenoj 
književnosti socijalističke Koreje. 

RI HJON BO (1169—1241), 
korejski pjesnik. U njegovu živo- 
tu bilo je mnogo promjena, kao 
što su nestalne bile prilike u Ko- 
reji toga doba (opadanje moći 
kraljevstva Korjo zbog seljačkih 
buna i vanjskih upada). Možda je 
i to razlog što se mnogo zanimao 
za društvena zbivanja i što je ga- 
jio sućut za stradanja bijednog 


puka. Povijesnim spjevom o kra- 
lju Tonmenu (Tonmjonvan), ute- 
meljitelju države Kogurjo, zapo- 
čeo je novu književnu vrstu. No 
najbrojnije su mu i najznačajnije 
lirske pjesme, kojih je sačuvano 
oko 1950. Oduševljeno je pjevao 
O prirodi rodne zemlje, zapažaju- 
ći najfinije detalje i stvarajući 
sugestivne ugođaje jutarnjih bo- 
ja i svježine ili čarobnih noći lje- 
ta (Mjesec u studencu — Umur- 
-ane pihčin tar-yl tugo; Ljuljačka 
— Tanonal kynettvigi). Vidio je i 
društvene razlike, nepravde obi- 
jesnih velikaša i vrijednost rada 
na kojem se temelji blagostanje 
i sreća zajednice: o tim motivima 
pisao je s podjednakim žarom i 
veoma otvoreno (npr. u Pjesmi 
ratara — Nonsakkun-yj nore). U 
polemici o tome imaju li prven- 
stvo tradicionalni oblici ili život- 
ni sadržaji, opredijelio se za je- 
dinstvo umjetničke forme i du- 
boke misli (Stihovi o stihovima 
— Si-e tehajo). Kao i drugi stari 
korejski pjesnici pisao je službe- 
nim kineskim jezikom, služeći se 


hijeroglifskim pismom  (»har- 
mun«). 

RILKE, Rainer _ Maria 


(Rajner Marija Rilke, 1875-1926), 
njemački pjesnik. Poput Goethea 
i Heinea (v.) utjecao je na liriku 
i razvoj pjesničkoga jezika i iz- 
van granica njemačkoga jezičnog 
područja. Rođen je u Pragu 
(rodnom gradu Werfela i Kaf- 
ke), no u njemu ne ostaje dugo; 
pošto se uspio osloboditi mrske 
austrougarske  kadetske škole, 
predaje se sav umjetničkom po- 
zivu te vodi nemiran i nestalan 
život, putujući po cijeloj Evropi. 


RILKE 


Duboke doživljaje duguje borav- 
ku u Rusiji (1899—1900) i slaven- 
skoj kulturi uopće. Među ranim 
djelima — (uglavnom  epigonski 
obojenim pjesmama između 1894. 
i 1898) nalazi se najpopularnije, 
ali ne i najbolje: prozna balada 
Pjesan o ljubavi i smrti korneta 
Cristopha Rilkea (Die Weise von 
Liebe und Tod des Cornetts 
Cristoph Rilke, 1899). U prvim 
godinama našeg stoljeća boravi 
povremeno u Parizu, gdje upo- 
znaje francuski simbolizam. Po- 
sve osebujnu stilsku sintezu pro- 
ćućenog impresionizma i esteti- 
cističkih raspoloženja ostvaruje 
u lirskim zbirkama Knjiga slika 
(Buch der Bilder, 1902) i Nove 
pjesme (Neue Gedichte, 1907— 
—1908). Glavne motive nalazi u 
sjećanjima iz djetinjstva, a još 
češće u skrivenom životu prirode 
i mrtvih stvari, u koje umije 
proniknuti jedinstvenom snagom 
uživljavanja. U zvonkim i bru- 
šenim stihovima bujne jezične 
muzike pjesnik s tihom sjetom 
uranja u dječju psihu, u tajan- 
stveni svijet stvari, životinja i 
prirodnih pojava, u vitke oblike 
kipova i u duh starih građevina. 
Istančana osjetljivost i prijemlji- 
vost za birane, često neznatne, 
fluidne dojmove protkana je u 
kasnijim pjesmama gotovo mi- 
stičkim žarom neposredna odno- 
sa prema prirodi. Vjerski obojen 
pjesnički misticizam našao je 
svoj izraz u Lirskom časoslovu 
(Das Stundenbuch, 1905). R. se 
ograđivao od estetike impresio- 
nista, tvrdeći da se njegova liri- 
ka ne temelji samo na opažanji- 
ma i čuvstvima, već u prvom re- 
du na intuiciji koju zove »isku- 
stvom«  (Erfahrung). Estetske 

RILSKI 


nazore utkao je i u najznačaj- 
nije prozno djelo: Zapise Mal 
tea Lauridsa Briggea (Die Auf- 
zeichnungen des Malte Laurids 
Brigge, 1910). To su intimne is- 
povijesti bolećiva estete, za koje 
je pisac sam rekao da ih valja 
čitati s razumnom mjerom jer je 
opasno predati se njihovom su- 
mornom, »dekadentnom« duhu. 
U povijesti evropskog romana to 
djelo obilježava ekstremnu tač- 
ku u razvoju koji vodi napušta- 
nju fabule i realističkog pripovi- 
jedanja uopće; u tom  »psiho- 
gramu« nema ni junaka u tradi- 
cionalnom smislu, jer je čovjek 
ovdje samo pasivno biće, nemo- 
ćan promatrač stvari i zbivanja 
oko sebe. Roman je jedno od 
najistaknutijih svjedočanstava u 
epohi dezintegracije realizma. Po- 
sljednji lirski ciklus: Devinjske 
elegije (Duineser Elegien, 1923) 
započeo je R. prilikom boravka 
na jadranskom primorju (u De- 
vinju, 1911—12), a završio ga po- 
slije rata u Švicarskoj, gdje je 
pjesnik našao svoje posljednje 
boravište. Elegije se često sma- 
traju Rilkeovim najvišim ostva- 
renjem, no čini se da one neće 
osvojiti onakav širok krug pošto- 
valaca kao ranije pjesme. Njiho- 
va je napregnuta misaonost i slo- 
žena simbolika i estetski teško 
dostupna, napose ondje gdje za- 
htijeva široko književno obrazo- 
vanje. Elegije su duboko indivi- 
dualan prilog tzv. hermetičkoj 
poeziji 20. st. (v. Eliot, Valćry). 
O nadahnuću, koje umije stvo- 
riti nov, izvoran pjesnički izraz 
i u okviru shematskih oblika 
svjedoči ciklus Soneti Orfeju 
(Sonette an Orpheus, 1923); u 
njemu je R. izmirio misaonu 

simboliku svoga kasnog stila s 
neposrednim slavljenjem prirode 
i svega bitka u brušenim lirskim 
slikama. 
Pjesan o ljubavi i smrti Corneta_Chri- 
stopha Rilkea (B. Andrašević), Leipzig 
1940; (E. Schmid), Zagreb 1944; Pisma 
mlađom pjesniku (I. Velebit), Zagreb 1942; 
Auguste Rodin (O. Šolc), Zagreb 1951; 
Lirika (M. Krleža, B. Begović, D. Ce- 
sarić i dr.), Zagreb 1953; Antologija svjet- 
ske lirike, Zagreb 1956; Zapisi Malte Lau- 
rids Briggea (O. Šolc), Zagreb 1957, Beo- 
grad 1964; Poezija vekova (T. Đukić), Beo- 
grad 1965. 

RILSKI, Maksim Tadejo- 
vič (1895—1966), ukrajinski pjes- 
nik. Sin poznatog ukrajinskog et- 
nografa, studirao je u Kijevu, ba- 
vio se nastavnim i književnim 
radom, postao 1958. akademikom 
rukovodeći već otprije naučnim 
institutom. Bio je vodeći ukra- 
jinski pjesnik i među najznačaj- 
nijim sovjetskim pjesnicima uop- 
će. Široka obrazovanja, gaji kla- 
sične oblike: sonet, oktavu, cize- 
lira svoj jamb, kultivira zatvore- 
nu strofiku, pa se u dvadesetim 
godinama smatra »neoklasikom«. 
Poslije stagnacije za staljinizma 
doživljuje novi stvaralački polet 
u pedesetim i šezdesetim godina- 
ma. Od prve, simbolističke zbir- 
ke Na bijelim otocima (Na bilyh 
ostrovah, 1910) i esteticizma u 
Pod jesenskim  zorama (Pid 
osinnimy zorjamy, 1918), put ga 
vodi prema suvremenoj tematici 
vremena NEP-a (Kroz buru i sni- 
jeg — Kriz' burju i snig, 1925), 
slavljenja radničke borbe u poe- 
mi Saško (1927—1928), isticanja 
pučkih likova iz feudalnoga vre- 
mena (poema Maryna, 1933) i pa- 
triotske poezije (Kijev — Kyjiv, 
1935) kojoj ostaje vjeran, unoseći 
u nju filozofsku refleksiju, sve do 


drugog svjetskog rata i poratnog 
razdoblja. Zbirke Ruže i grožđe 
(Trojandy i vynograd, 1957) i Da- 
leka nebesa (Daleki neboshyly, 
1959) odlikovane su Lenjinovom 
premijom 1960. R. je poznat i kao 
pisac eseja, teoretičar prijevoda i 
vrstan prevodilac  (Mickiewicz, 
Puškin, naša usmena epska poe- 
zija — Serbs'ki epični pisni, 
1946). 

RIMBAUD, Arthur (Artir 
Rembo, 1854—1891), jedan od naj- 
originalnijih = pjesnika — novije 
francuske književnosti. Rana oče- 
va smrt, bezobzirna tiranija i 
strogost majke, učmala provin- 
cijska sredina rodnoga grada 
Charlevillea, zadojile su od naj- 
ranijeg djetinjstva pjesnikovu 
prijemljivu i neobuzdanu osjet- 
ljivost revoltom i nezadovoljst- 
vom. Cinični i neposlušni dječak, 
obdaren paklenom maštom, skit- 
nica, sanjar, »dijete s potplata- 
ma od vjetra« — našao je u poe- 
ziji spas i izlaz iz tegotne malo- 
građanske sredine. U njegovim 
prvim pjesničkim pokušajima, 
koji začuđuju lakoćom i virtuoz- 
nom versifikacijom, osjeća se u- 
tjecaj Hugoa (v.) i Baudelairea 
(v.). No već u osamnaestoj godi- 
ni Rimbaudova osebujna indivi- 
dualnost suvereno izbija u poemi 
Pijani brod (Le Bateau ivre, 
1871), koja simbolički predočuje 
pjesnikovu uzavrelu unutarnjost, 
ispunjenu trenutačnim vizijama i 
grozničavom žeđu za samostalno- 
šću, nadahnutu opojnošću skit- 
nice i nostalgijom za slobodom. 
Uskoro zatim, odazivajući se Ver- 
laineovu pozivu, napušta obi- 
telj i prelazi u Pariz, odakle zaje- 

dno odlaze u London i Bruxel- 
les, gdje dolazi do revolverske 
scene (1873) i raskida među pri- 
jateljima. To burno razdoblje 
odrazilo se u njegovu djelu tran- 
scendentnim traženjima, pomam- 
nim slobodama mašte i jezika, 
naročito izrazitim u pjesničkoj 
prozi Sezona u paklu (Une Sai- 
son en enfer, 1873). Još prije 
nekoliko godina smatralo se da 
je rezignirani Zbogom (Adieu) 
Sezone u paklu Rimbaudov defi- 
nitivni oproštaj od poezije. No, 
prema najnovijim  istraživanji- 
ma, Iluminacije (Illuminations, 
1874), zbirka poetskih fragmena- 
ta u prozi, nastale su godinu da- 
na kasnije. U njima je R. još 
jednom pokušao »fiksirati vrto- 
glavice« da bi s nepunih 20 godi- 
na zauvijek napustio poeziju, po- 
tucajući se do smrti Evropom i 
Afrikom kao trgovac, istraživač i 
skitnica. Njegovo djelo, nastav- 
ljajući revoluciju pjesničkog izra- 
za koju je započeo Baudelaire, 
poslužilo je kao uzor i poticaj po- 
tonjim transformacijama francu- 
ske i svjetske poezije, od simbo- 
lizma dalje. Velika zasluga auto- 
ra Sezone u paklu i Iluminacija 
je u tom što je svojim pjesnič- 
kim slobodarstvom zadao prvi 
odlučan udarac konceptualnim 
stegama koje su stoljećima spu- 
tavale poeziju i tako otvorio no- 
ve mogućnosti pjesničkom senzi- 
bilitetu i kazivanju. Nadrealizam 
je u tom smislu prepoznao u 
Rimbaudu jednog od svojih du- 
hovnih preteča i začetnika. 


Veslač (V. Gerić), Zagreb 1956; Antolo- 
gija svjetske lirike, Žagreb 1956, 1965; 
TELA dela (N. Bertolino), Beograd 
1961. 

RINGELNATZ 
RI SANG-HVA 


RINGELNATZ, Joachim 
(Joahim Ringelnac, pravim ime- 
nom Hans Bčtticher, 1883—1934), 
njemački pjesnik. Pustolovna i 
boemska priroda, potucao se u 
mladosti svijetom, bio mornar, 
trgovački putnik, glumac i štošta 
drugo. Dvadesetih godina pročuo 
se pjesmama koje je recitirao ili 
pjevao po kabaretima u Njemač- 
koj i inozemstvu; objavljuje prve 
zapažene zbirke lirike, izlaže svo- 
je slikarske radove, ali ne mije- 
nja nemiran način života i ostaje 
do smrti vjeran kabaretu i boe- 
mi. Njegova poezija, natopljena 
bogatim životnim iskustvom čo- 
vjeka bez iluzija, vrlo je osebujna 
sinteza pučkoga, neknjiževnog iz- 
raza, velegradske zabavne šanso- 
ne, ekscentrična humora i intim- 
nog, prozračno nježnog lirizma, 
zabilježenog lakom rukom i goto- 
vo nehajno. Pjesnik u svoje sti- 
hove, na svoj način jedinstvene 
u njemačkoj književnosti, unosi 
čas sjetu, čas grotesknu grimasu 
obijesti i sarkazma, a najviše pak 
neobuzdanu potrebu da se poig- 
ra jezikom, da ga djetinjskom ra- 
doznalošću prevrće i izvrće, ne 
bi li u besmislu i alogici našao sa- 
kriven poetski smisao. Život, ša- 
rolik, nestalan i paradoksan, vi- 
đen je u tim pjesmama očima ne- 
koga vječno pijanog mornara ko- 
Ji sočno i drastično priča o do- 
godovštinama na dalekim mori- 
ma, u lukama i bordelima (zbir- 
ka Kuttel Daddeldu, 1923); do- 
življen je u prolazu, u lutanjima 
po mnogim gradovima (Putna 
pisma artista — Reisebriefe eines 
Artisten, 1927), a gledan je kad- 
što i iz ptičje perspektive (Misli 
prilikom leta avionom — Flugzeug- 
geđanken, 1929). Čar »naivne« 

paratakse, koja stvara nizove sva- 
kodnevnih opažanja, uvijek svje- 
žih i iznenađujućih, očituju i kas- 
ne Pjesme triju godina (Gedichte 
dreier Jahre, 1932). Autorovi sa- 
tirički stihovi, s porugom na ma- 
lograđanske predrasude, srodni 
su estradnoj lirici Kastnera (v.) 
i Tucholskoga (v.). 

Antologija novije nemačke lirike (I. Iva- 


nji i B. Živojinović), Beograd 1956; Anto- 
logija svjetske lirike, Zagreb 1956, 1965. 

RI SANG-HVA  (1901—— 
—1943), korejski pjesnik. Studi- 
rao je u Tokiju francuski jezik i 
književnost, objavljivao je izme- 
đu 1920. i 1930. god., a zatim se 
povukao na selo. Najprije je pri- 
padao skupini »Pekčo« (»Bijeli 
val«), koja je zastupala idealis- 
tičke i neoromantičke poglede na 
književnost, pa su i njegove prve 
pjesme pretežno posvećene boli, 
osjećaju propadanja i odricanju 
od života. No već 1923. našao se 
među utemeljiteljima naprednog 
udruženja »Paskjura«, koje je za- 
stupalo književnost u službi na- 
roda i djelatnog otpora nacional- 
noj buržoaziji i japanskim impe- 
rijalistima. Kasnije, pripadao je 
i korejskoj asocijaciji proleter- 
skih pisaca (v. Ri Gi-Jong). U Pje- 
sMi o moru (Patayi nore, 1925) 
zanosio se slikom bezgraničnoga 
i vječno mladoga mora, simbola 
slobode, a u Duši što čezne za 
vihorom (Pokpungurvt kitarinyn 
maym, 1925) odvraćao je svoje 
sunarodnjake od rezignacije i po- 
kornosti. Njegova ljubavna lirika 
prožeta je osjećajnošću (npr. u 
pjesmi Rastanak — Ripjol, 1926). 
Najbolji korejski liričar u dvade- 
setim godinama, Ri Sang-Hva je 


s osobitim uspjehom njegovao 
poetsku formu »čajusi« (tj. »slo- 
bodne ritmove«). 

RIVERA, Josć Eustasio 
(Hose Eustasio Rivera, 1889— 
—1928), hispanoamerički romano- 
pisac i pjesnik, rođen u Neivi 
(Kolumbija). Bio je odvjetnik, ba- 
vio se politikom i bio posla- 
nik u parlamentu. Umro je u 
New Yorku upravo u času kad 
je postigao književnu slavu i kad 
se od njega još mnogo očekivalo. 
Ostavio je samo jedan roman i 
jednu zbirku pjesama. R. je pje- 
snik prašume i samo je nju pje- 
vao, u prozi i u stihu. Bio je kao 
rijeka, kako kaže u jednoj pje- 
smi, koja teče kroz nepoznate 
predjele, odražava slike krajoli- 
ka i u svojim valovima nosi glas 
dalekih šuma. Njegov slavni ro- 
man Vrtlog (La vordgine) pred- 
stavlja divnu epopeju o nepozna- 
tim prašumama Amazone, u ko- 
jima je dugo boravio. On je ra- 
zumio svu ljepotu djevičanskih 
predjela, svu opojnost bujne pri- 
rode i tamno srce njene divljine 
koje mami i proždire lovce zlata 
i kaučuka. Pisao je spontano, 
nadahnuto, onako kako je vidio 
i doživio. Znao je naći pravu ri- 
ječ i suptilnu sliku za sve drhta- 
je zvukova i boja što ih je upi- 
jao u sebe. I napisao je jednu od 
najljepših knjiga proze u hispa- 
noameričkoj književnosti, knji- 
gu posebne vrste, koja je i do- 
kument i reportaža i roman i iz- 
nad svega poezija. 
Vrtlog (K. Baruh), Subotica 1953; Vrrlog 
(I. Večerina), Zagreb 1956, 
nm 

RIZAL, Josć (Hose Risal, 
1861—1896), filipinski književnik i 
nacionalni borac. Pisao je na špa- 
njolskom jeziku. Žarka ljubav 
prema domovini i potreba pro- 
svjetiteljskog rada među potla- 
čenim sunarodnjacima glavni su 
motivi njegove mladenačke poe- 
zije, a u nekim je pjesmama u- 
perio satiričku oštricu na nosioce 
strane vlasti, prvenstveno na re- 
dovnike. Za boravka u Evropi 
(studirao je medicinu i filozofiju 
u Madridu, radio u Francuskoj, 
Njemačkoj i Belgiji) objavio je 
dva romana kojima je snažno 
djelovao na bujanje oslobodilač- 
kog pokreta u dalekoj domovini. 
U prvom, Noli me tangere (1887, 
lat., znači: »Ne diraj me«), čuv- 
stvenu je priču o nesretnoj ljuba- 
vi prosvijećenog i plemenitog Fi- 
lipinca i domaće djevojke, koja 
je zapravo kćerka himbenoga špa- 
njolskog redovnika, satkao na po- 
zadini vjerno ocrtanih suvreme- 
nih prilika i narodnog života. Taj 
je roman ubrzo stekao veliku po- 
pularnost i čitao se unatoč zabra- 
ni. U drugom (Flibustjerstvo — 
— EI filibusterismo, 1891) otvore- 
no je pozivao na oružani otpor, 
prikazujući likove oduševljenih i 
čistih narodnih boraca i njihove 
patnje. To su politički romani s 
jasnom didaktičkom funkcijom, 
naročito drugi, u kojem se pri- 
povjedač obraća više razumu ne- 
goli srcu čitaoca. Ubrzo po po- 
vratku na Filipine (1892) bio je 
uhapšen, a kada je izbio opći u- 
stanak, Španjolci su ga javno 
strijeljali u Manili. Kao znanst- 
veni radnik zadužio je osobito 
filipinsko jezikoslovlje i povijest. 

ROBBE-GRILLET 


ROBBE.-GRILLET, Alain 
(Alen Rob-Grije, 1922), francuski 
romanopisac. Kritika ga je pro- 
glasila vođom i teoretičarom »no- 
vog romana«. Pisce tog pravca u- 
jedinjuju dvije opće značajke: od. 
bacivanje tradicionalnih oblika i 
traženje postupaka kojima bi se 
književnost oslobodila narativnog 
karaktera izvršivši izbor i vred- 
novanje svoje tehnike. Fabula je 
u većini njihovih djela beznačaj- 
na, često svedena na najbanalni- 
ji događaj koji služi samo kao 
izlika za strukturiranje djela. Li- 
kovi nisu »karakteri«, pa je i psi- 
hologija potpuno izopćena. Usta. 
lijeni zakoni poetike svjesno su 
narušeni. Zanemarujući senzibili- 
tet i estetski interes, novi roman- 
sijeri strogo pročišćuju svoju vi- 
ziju svijeta filtrima intelekta, te 
zbog oporog, a nerijetko i ogor- 
čenog intelektualizma, neka se od 
tih djela doimlju ili kao hladne 
konstrukcije ili kao hipertrofira- 
na torza. Značajna je odsutnost 
eksplicitnih poruka, estetskih, ili 
društvenih, političkih ili moral- 
nih. U svijetu »novog romana« 
gdje je solidarnost čovjeka i stva- 
ri lažan mit, a komunikacija me- 
đu ljudima jalov pothvat, poruke 
ostaju bez odaziva. Pišući o otu- 
đenosti čovjeka i o nemoći da se 
priđe drugima, pisci se okreću 
prema vanjskom svijetu, prema 
prisustvu stvari. Svoje teoretske 
članke o »novom romanu« R.—G. 
je sakupio u knjizi Za novi roman 
(Pour un nouveau roman, 1963). 
On lucidnom objektivnošću slika 
predmetnu stvarnost koja u nje- 
govim djelima živi vlastitim, ne- 
zavisnim životom i nameće se 
svojim postojanjem. Svijet uvi- 
jek otkriva jedno lice, ali ne kao 

misaono i osjećajno biće koje 
pokušava protumačiti ili osmisli- 
ti ono što otkriva, već kao »čist 
pogled« koji poput oka kamere 
bilježi slike vanjskog svijeta. U 
toj su viziji stvari i ljudska bića 
izjednačeni, čovjek je predmet li- 
šen ljudskih dimenzija i vremen- 
ske perspektive, stvar koja gleda, 
koja je gledana i koja nema ništa 
kazati ni sakriti. Iz strukture Ro- 
bbe-Grilletova svijeta, koja re- 
fraktira ekonomsku i društvenu 
struktura Zapada, čovjek je izop- 
ćen kao aktivna, integralna jedin- 
ka koja oblikuje predmetnu stvar- 
nost, on postoji samo kao dio te 
stvarnosti. Osjećaji se bilježe je- 
dino ukoliko se neposredno od- 
raze u vanjskom svijetu, a indi- 
vidualni čini u neumitnom meha- 
nizmu odnosa gube svako znače- 
nje. U romanu Oči koje sve vide 
(Le Voyeur, 1955) predmetni svi- 
jet našao je odgovarajući izraz u 
gotovo manijakalnoj tačnosti o- 
pisa, u mehaničkom variranju is- 
tih slika, u bezličnosti i plošnosti 
predmeta i lica. Knjiga je zapra- 
vo precizan izvještaj o kretanju 
trgovačkog putnika koji je na ne- 
kom otoku proveo dvadeset i če- 
tiri sata. Usred tog opisa zjapi 
praznina od jednog sata za koje 
se vrijeme vjerojatno zbio zločin: 
silovanje i umorstvo nedorasle 
djevojčice. Tjeskobe pisca izvje- 
štaja ne prikazuju se metodama 
psihološke introspekcije, već se 
reflektiraju u slikama predmeta 
koji svojim grozničavim prjsust- 
vom opsjedaju savjest i podsje- 
ćaju na zločin. U romanu Ljubo- 
mora (La Jalousie, 1957) tehnika 
»pogleda« najradikalnije je pri- 
mijenjena. Lik, vjerojatno ljubo- 
morni muž, koji uhodi ženu i kuć. 


nog prijatelja, nije nikad prisu- 
tan, već samo naznačen razmješ- 
tajem predmeta kojima se služi. 
Roman U labirintu (Dans le la 
byrinthe, 1959) opisuje lutanje 
vojnika bespućima snijegom zavi- 
jenoga grada. Iz minucioznog opi 
sa uvijek jednakih kuća i ulica 
ne saznaje se ništa o duševnim 
stanjima vojnika, ali ta uvijek 
jednaka stvarnost grada stvara u 
čitaocu osjećaj zebnje i nelagode. 
Ostali su mu romani Gume (Les 
Gommes, 1953) i Kuća sastanka 
(La Maison de rendez-vous, 1966). 
Posebno treba spomenuti dva 
»cinć-romana« (tj. romana nami- 
jenjena filmskoj adaptaciji): Pro- 
šle godine u Marienbadu (L'An 
nće derničre a Marienbad, 1961) 
i Besmrtna (L'Immortelle, 1963). 


Oči koje sve vide (Kostić-Ilić), Cetinje 
1957. 

ROJAS, Fernando de 
(Fernando de Rohas, 147527-1541), 
španjolski dramatičar, Njemu se 
pripisuje glasovita Celestina, dra- 
ma u dvadeset i jednom činu, 
jedno od najvećih djela španjol- 
ske književnosti. Tiskana je prvi 
put u Burgosu 1499. anonimno, a 
imala je 16 činova. Nepoznati pi- 
sac u uvodu napominje da prvi 
čin nije njegov i da je on djelo 
samo nastavio. Treće izdanje 
iz Sevilje (1502) ima pet činova 
više. Ubrzo je bila prevedena 
na talijanski (1506), njemački 
(1520), francuski (1527) itd. O 
tom djelu napisano je bezbroj 
rasprava jer je trebalo riješiti, u 
prvom redu, problem autorstva. 
Prema dosadašnjim istraživanji- 
ma mogu se uzeti kao gotovo si- 

gurni ovi zaključci: autor je Ro 
jas, i prema tome je drama na- 
stala godinu-dvije prije prvog iz- 
danja, a djelo potječe od jedne 
ruke jer pokazuje jedinstvenost 
u stilu i koncepciji. Ostaju sum- 
nje: kako je tako mlad čovjek, 
student u Salamanki, mogao 
stvoriti tako genijalno djelo, pu- 
no mudrosti i životnog iskustva? 
Kako je moguće da ništa osim 
toga nije napisao? Zašto je krio 
svoje ime? Na ova pitanja možda 
bismo mogli odgovoriti: bio je 
čovjek izvanredne nadarenosti, 
prerano dozreo, svu svoju snagu 
pretočio je u jedno djelo, bio 
svjestan toga i prestao pisati. 
Krio je ime i prvi čin pripisivao 
drugima jer je bio za svoje vrije- 
me previše slobodan i ironičan 
i previše je zadijevao u crkvene 
ljude. Njegov glavni junak Kali- 
sto više cijeni zemaljsku ljubav 
nego raj nebeski. Njegova draga 
mu je bog i on samo u nju vje- 
ruje i njoj se moli. To je za ono 
doba bila teška hereza, a R. je 
bio ugiedan čovjek, pravnik u 
državnoj službi, i nije se htio 
previše izlagati. O tome uosta- 
lom i sam govori u predgovoru. 
Celestina je bliža dijalogiziranom 
romanu nego drami, ali se ipak, 
skraćena, često prikazivala. Pisa- 
na je izvanrednim jezikom. Li- 
kovi su izgrađeni majstorski, sa 
svim svojim strastima, slabosti- 
ma i vrlinama, osobito demonska 
vračara Celestina. Zato su uvijek 
ljudski i realni. Pisac je od sve- 
ga znao napraviti poeziju i mit, 
sve krajnosti je znao spojiti, u- 
skladiti i neutralizirati. 


Celestina (V. Vinja), Zagreb 1957. 
nm 

ROLLAND 


ROLAND — Chansons 
de geste 


ROLLAND, Romain (Ro- 
men Rolan, 1866—1944), francu- 
ski pripovjedač, dramatičar, ese- 
jist i publicist, kojega je Gorki 
(v.) nazvao posljednjim vitezom 
humanizma, Ostvario je u toku 
dugog života veliki opus književ- 
nika, muzikologa, filozofa i bor- 
ca za mir i pravu demokraciju. 
U književnom radu ističu mu se 
romani Jean Christophe (1904-12), 
Colas Breugnon (1919), Očarana 
duša (L'Ame enchantee, 1922— 
—33) i pripovijetka Pierre et Lu- 
ce (1920); esej Pučko kazalište 
(Thćdtre du peuple, 1903), Kaza- 
lište Revolucije (The&dtre de la 
Revolution, 1909); romansirane 
biografije velikih ljudi: Život 
Beethovenov (La Vie de Beetho- 
ven, 1903), Život Michelangelov 
(La Vie de Michel-Ange, 1905), 
Život Tolstojev (La Vie de Tol- 
stoi, 1911). Posebno mjesto zau- 
zimaju članci i rasprave filozof- 
skog i političkog karaktera: Em- 
pedoklo iz Agrigenta (Empedocle 
d'Agrigente, 1918), Preteče (Les 
Precurseurs, 1919), Kroz revolu- 
ciju, mir (Par la revolution, la 
paix, 1935), Periple (1946) itd. 
Memoari (Memoires, 1938), Dne- 
vnik (Journal des annees đe la 
guerre, 1952) i posmrtna izdanja 
njegove korespondencije drago- 
cjen su izvor za tumačenje Rol- 
landova djela i njegova vremena. 
Porijeklom iz sredine liberalnog 
građanstva R. prelazi put od de- 
mokratski orijentiranog intelektu- 
alca do borca za ideje oktobar- 
ske revolucije, ostajući pri tom 
uvijek duhovno slobodan i neovi- 
san, tako da su ga s pravom naz- 

vali »savješću svog vremena«. Ta- 
ko književnu karijeru počinje kao 
dramatičar, njegovo kazalište ni- 
je imalo većeg uspjeha u Francu- 
skoj a ocijenjeno je kao literar- 
no kazalište. Svjetsku slavu stje- 
če Jean-Christopheom, romanom 
u 10 svezaka, u kojem prikazuje 
životni put muzičara, a paralelno 
s time čitavu duhovnu atmosferu 
prije prvoga svjetskog rata. No 
ubrzo izaziva neprijateljstvo de- 
sničarskih i šovinističkih krugo- 
va u Francuskoj proturatnim 
člankom Iznad svjetine (Au-des- 
sus de la melee, 1914) i zbog to- 
ga će ga jedan dio francuske 
književne kritike ignorirati do 
kraja života. U drugom velikom 
djelu, Očarana duša, prvi put u 
francuskoj književnosti glavni 
lik romana postaje žena-borac 
za život. To je povijest »vječne 
Antigone«, a istodobno i povi- 
jest samog R. Prikazuje fresku 
jednog svijeta koji propada, i no- 
vog koji se tek nazire. U romanu 
Colas Breugnon nastavlja galske 
tradicije Rabelaisa (v.). Njegova 
muzička obrazovanost odražava 
se i u kompoziciji romana. Zbog 
humanizma kojim odišu sva nje- 
gova djela postao je uzorom ge- 
neracijama  »idealista« između 
dva rata. Dopisivao se i prijate- 
ljevao sa svim istaknutim ličnos- 
tima Evrope, Azije i Amerike i do 
kraja života ostao vjeran napred- 
nim i demokratskim idealima. 
Primio je Nobelovu nagradu 1915. 


Izabrana. dela (B. Miljković), Beograd 
1928; Povratak u zavičaj (B. M.), Zagreb 
1933; Valmi (V. Goldner), Beograd 1945; 
Jean Christophe (S. Cihlar, M. Neoričić, 
S. Ježić, S. Krešić), Zagreb 1946; Petar 
i Lucija (M. Bogdanović), Zagreb 1951; 
Život Tolstojev (P. Adamović), Beograd 
1952; Današnji muzičari (D. Smičiklas), 
Zagreb 1952; Život Betovenov (B. Kova- 


čević), Beograd 1952; Mikelanđelo (M. 
Tokin), Beograd 1952; Očarana duša (V. 
Đaković), Beograd 1953; Mahatma Gandi 
(J. Marinović), Beograd 1954; Nekadašnji 
muzičari (M. Kanitz), Zagreb 1955; Kle- 
rambo (S. Džamonja), Sarajevo 1956; Kola 
Brenjon (M. Bogdanović), Beograd 1958, 
1966; Indija, Dnevnik (M. Begić, K. Pet- 
rović), Zagreb 1960. 

ROMAINS, Jules (Žil Ro- 
men, pravim imenom Louis Fa- 
rigoule, 1885), francuski pjesnik, 
dramatičar i romanopisac. Nje- 
gov veliki opus izrastao je iz pro- 
grama i težnja tzv. unanimistič- 
kog književnog pokreta, nastalog 
u prvim godinama 20. st. Za ra- 
zliku od simbolista, unanimisti 
nastoje nazrijeti i obuhvatiti ži- 
votno pulziranje i goleme obrise 
velikih kolektiva: masa, grado- 
va, naroda i kontinenata, prika- 
zati čovjeka u činu ljudske soli- 
darnosti i uzajamne zavisnosti, 
osvijetliti ga u stvarnosti višoj i 
široj od njega. Obogatio je fran- 
cusko suvremeno kazalište ko- 
mađima sočne i snažne komike, 
kao što je Gospodin Trouhadec 
obuzet razvratom (Monsieur le 
Trouhadđec saisi par la debauche, 
1923), satirična parodija na Sor- 
bonnu i njene uvažene članove, 
Knock ili Trijumf medicine 
(Knock ou le Triomphe de la 
medecine, 1923), molijerovska 
burleska o liječničkim podvala- 
ma, i Donogoo (1930), optimis- 
tička farsa o naučnim zabluda- 
ma i plodonosnim iluzijama. Pi- 
sao je i drame, koje obrađuju 
unanimističke doktrine i socijal- 
ne ili političke probleme. Među 
proznim djelima najvažnije mje- 
sto zauzima ciklus velika obuj- 
ma: Ljudi dobre volje (Les Hom- 
mes de bonne volonte, 1932— 
—47). U 27 svezaka pisac je nas- 


ROMAINS 


tojao da u divovskom mozaiku li- 
kova i zbivanja izrazi politička i 
društvena gibanja i mnogostruke 
aspekte suvremenog svijeta u vi- 
ziji opće povezanosti putova i 
sudbina. Djelo obuhvaća povijest 
francuskog društva u prvoj če- 
tvrti 20. st., započinjući mrač- 
nim signalima prvoga svjetskog 
rata (1908), završavajući otvore- 
nom prijetnjom fašizma (1933). 
Ljudi dobre volje razlikuju se po 
zamisli i kompoziciji od velikih 
društvenih ili povijesnih ciklusa 
Hugoa, Balzaca, Zole ili Martina 
du Garda (v.), koji se grupiraju 
ili oko ideje vodilje ili oko sredi- 
šnjih likova. Romainsov roman- 
-nijeka (roman-fleuve) građen je 
u tri plana: kao kronika povije- 
snih događaja, kao biografija au- 
tentičnih historijskih ličnosti, 
kao beskrajni niz sudbina izmi- 
šljenih likova iz najrazličitijih 
društvenih slojeva od najvišeg 
intelektualca  (Jerphanion, Jal- 
lez) i učenjaka (Viaur) do vrača- 
re i mešetara (Haverkamp), koje 
veže samo jedna konstanta: vri- 
jeme u kojem žive. Spajajući ta 
tri plana, a oštro odvajajući in- 
dividualne sudbine, pisac je us- 
pio izraziti puls i ritam jedne 
epohe, fizionomiju jednog dru- 
štva. Takav zadatak zahtijevao je 
sigurnu i mnogostruku  doku- 
mentaciju: pisac s jednako pre- 
ciznim poznavanjem govori o po- 
litičkim angažmanima rimske Cr- 
kve, kao o osnivanju agencije za 
nekretnine; o ministarskoj krizi, 
kao o razlici između fijakera i 
automobila. 


Dr Knock ili triuamf medicine, Zagreb 
1926, Beograd 1927; Diktator, Zagreb 1928; 
Antologija svjeiske lirike, Zagreb 1956, 
1965; Neobična žena, knj. 1,2 (U. Krstić), 

ROMANCERO 


Subotica 1959, 1960; Istraga (U. Krstić), 
Subotica 1960; Memoari neobične žene (U. 
Krstić), Beograd 1962. 


mw 


ROMAN (R&mands, 6. st. 
n. €.), najveći bizantski pjesnik. 
Rodom Grk iz Sirije došao je kao 
monah u Carigrad. Prema tradi- 
ciji pao je jednom za noćnih o- 
breda u pjesnički zanos i zapje- 
vao svoju prvu himnu. Otada je 
pisao brojne himne, među koji- 
ma se nalaze remek-djela bizant- 
skog pjesništva. U njima se mno- 
go puta ponavlja jedna opsežna 
metrička jedinica (strofa). Izraz 
je bogat i svaka se slika potanko 
razrađuje. Velike mogućnosti grč- 
kog jezika iskorištene su do kraj- 
njih granica, a ipak ta poezija ne 
postaje nikada retorička i suha. 
Za tu je srednjovjekovnu poeziju 
karakteristično kako snažni opi- 
si posve ljudskih osjećaja stoje 
neposredno uz dubok doživljaj 
božanskog veličanstva. Kad Ma- 
rija govori razapetom Isusu, u 
njezinim je riječima istinska 
majčina bol za pogubljenim si- 
nom, a ujedno strahopoštovanje 
pred besmrtnim Bogom. Za Ro- 
mana se zato može reći da je pje- 
snik dogmatskog paradoksa, koji 
je toliko zaokupljao srednjovje- 
kovnog čovjeka. U himne često u- 
vodi dijalog i time im daje dra- 
matsko obilježje. Prijevodi nje- 
govih himna ušli su i u srednjo- 
vjekovne slavenske književnosti. 


rk 


ROMANCERO  (Roman- 
sero) je zbornik španjolskih na- 
rodnih pjesama, jedan od četiriju 
najvećih spomenika španjolske 
književnosti (uz Pjesmu o Cidu, 

v., Celestinu i Don Quijota) i je- 
dan od najznačajnijih zbornika 
narodnih pjesama u svijetu. Pri- 
kupljen je početkom 16. st., ali 
mnoge su pjesme nastale znatno 
ranije, jer ih već početkom 15. st. 
nazivaju »stare pjesme« (»roman- 
ces viejos«) pa im je taj naziv 
ostao do danas. O njihovu po- 
stanku postoje razne teorije. Je- 
dni misle da su prve nastale kao 
samostalne pjesme, drugi da su 
to ulomci starih junačkih epova, 
ono što je narod od tih epova za- 
pamtio pa poslije dopunjao i za- 
okruživao u zasebne cjeline. Sve 
su pjesme Romancera u osmer- 
cu, a parni se stihovi podudaraju 
u asonancama, koje su istozvučne 
kroz cijelu pjesmu. Tim stihom 
služili su se mnogi španjolski pje- 
snici, od 16. st. do danas. Pjesme 
su epsko-lirskog karaktera, a pje- 
vane su uz pratnju kakva instru- 
menta. Kao i naše narodne, dije- 
le se u nekoliko ciklusa: historij- 
ske (o kralju Rodrigu, o Bernar- 
du del Carpio, o knezu Frenanu 
Gonzalezu, o infantima od Lare, o 
Cidu, o kralju Don Pedru Okrut- 
nom itd.), zatim su pjesme cik- 
lusa karolinškog, bretonskog,ina 
kraju pjesme izrazito lirske. Tu 
su opjevani mnogi događaji iz 
španjolske povijesti, u stihovima 
koji su puni muzike, jednostav- 
nosti i jasnoće; osjećanja su otvo- 
rena, strasti snažne, a posvuda se 
osjeća prizvuk plemenštine i po- 
nosa. Evo najvažnijih starih izda- 
nja: Cancionero de romances 
(1550), Silva đe varios romances 
(1550), Romancero general (1600). 
Mnogo su izdavali originale i pri- 
jevođe njemački romantičari. 
Španska lirika (V. Košutić), Beograd 1963. 
nm 


ROMAN O LISICI 
ROMAN O RUŽI 
RONSARD 


ROMAN O LISICI (Ro- 
man de Renart, izg. Roman d R'- 
nar), predstavlja doprinos gra- 
đanstva francuskoj književnosti 
12. i 13. st. Narativne je pri 
rode, a karakteriziraju ga duho- 
vitost, satirički, realistički i di- 
daktički elementi, tipični za gra- 
đansku književnost uopće. Pored 
lukave lisice i ostale su osobe 
tog realističkog epa u stihovima 
životinje. Lisica čas predstavlja 
viteza razbijača, jer to je i paro- 
dija viteštva, čas građanina spret- 
nog u poslovima. Na vrhu te ži- 
votinjske ljestvice je lav-kralj, na 
dnu sitna divljač — običan narod. 
Cijela hijerarhija srednjovjekov- 
nog društva, svi društveni odno- 
si u njemu su zastupani. Parodi- 
ja pravde, crkve, dvora, križar- 
skih ratova, feudalne anarhije pri- 
donijeli su velikoj popularnosti 
tog djela u građanstvu. Dijeli se 
u 27 grana, s različitim dijalekti- 
ma, tonovima i kvalitetama. Su- 
đenje lisici (Le Jugement de Re- 
nart) pravo je malo remek-djelo 
po vještini pripovijedanja i na- 
činu prikazivanja detalja. 


Roman o Renardu (V. Vinja), Zagreb 1961. 


hmp 


ROMAN O RUŽI (Roman 
de la Rose, izg. Roman d la Roz), 
najuspjelije ostvarenje didaktič- 
ko-alegorijske književnosti 13. st. 
Autori su Guillaume de Lorris i 
Jean de Meung. G. de L. pjeva 
(1225—30) u 4000 stihova o pjes- 
nikudljubavniku koji želi ubrati 
Ružu u vrtu ljubavi. Svi su likovi 
alegorijski te predstavljaju Opas- 
nost, Stid, Strah, Mržnju, Dosadu 
itd. U jednostavnu ljubavnu fabu- 


lu on umeće upute o dobrom pona- 
šanju i viteškoj ljubavi, obraća- 
jući se pretežno aristokratskoj 
publici. Jean de Meung nadopu- 
njuje oko god. 1276—77. djelo s 
18.000 stihova. Filozofski duh, J. 
de M. pokušava ostvariti neku 
vrstu enciklopedije srednjeg vije- 
ka. Ljubavna fabula mu je okvir 
za filozofske meditacije o ljubavi, 
starosti, sreći, vlasti, vlasništvu, 
društvenim nepravdama, religiji, 
moralu itd. Dok je G. de L. bio 
više pjesnik nego govornik, više 
slikar nego moralist, J. de M. dao 
je filozofski sistem koji se oslo- 
bađa utjecaja religije. Obraća se 
građanskoj i pučkoj publici. Po 
isticanju suverenosti prirode i 
razuma preteča je Rabelaisa (v.). 
U galeriji njegovih likova treba 
istaći Pretvaralo (Le Faux-Sem- 
blant), preteču Moličreova (v.) 
Tartuffea. 

hmp 


ROMANSERO —> 
Romancero 


ROMEN —> Romains 


RONSARD, Pierre _ de 
(Pjer d Ronsar, 1524—1585), naj- 
istaknutiji predstavnik francus- 
kog pjesništva 16. st. Plemićkog 
porijekla, još kao dijete bio je 
predodređen za dvorsku službu. 
Uz pjesnika Du Bellaya (v.) osni- 
vač je pjesničke škole poznate 
pod imenom Plejada. U skladu s 
njezinim programom uzor mu po- 
staju Pindar i Ariosto (v.), a s ne- 
što više uspjeha i originalnosti 
oponaša Anakreonta, Horacija 
i Petrarku (v.). Postepeno se os- 
lobađa utjecaja i stvara vlastiti 
pjesnički izraz. Postavši dvorski 

pjesnik, piše Govore (Discours, 
1560—69), u kojima se prvi put 
služi poezijom u funkciji javnog 
govora. Puni su retoričke mani- 
re, a sadržaj su im aktualni do- 
gađaji (npr. Govor o bijedi ovog 
vremena — Discours sur les mi 
seres de ce temps, 1562). U vjer- 
skom ratu, koji u to vrijeme iz- 
bija između katolika i prote- 
stanata, R. je na strani katoli- 
ka. Okušao se i kao epski pje- 
snik, napisavši ep Fransijadu 
(La Franciade, 1572), kojim je 
htio stvoriti nacionalnu epopeju 
po uzoru na Vergilijevu Eneidu 
(v. Vergilije). No sama legenda o 
osnivanju Pariza, koji je uteme- 
ljio Francus, jedan od potoma- 
ka Trojanaca, nije bila popular- 
na, a i deseterac nije mogao u 
modernom jeziku dati epopeji 
potrebnu širinu. R. je postavio 
tačno načelo da pjesnik nije sa- 
mo versifikator, kako se dotada 
većinom mislilo, i da mu jezik 
mora biti bitno različit od proz- 
nog izražavanja. Bio je i majstor 
stiha, služio se svim oblicima 
strofa i stihova. Njegova je zaslu- 
ga uvođenje aleksandrinca_ u 
francusku poeziju. Ritam mu je 
uvijek u skladu s osjećajem i ide- 
jom koju izražava, a zbog muzi- 
kalnosti mnoge su mu pjesme bi- 
Je uglazbljene. Ostavio je brojne 
zbirke pjesama. Najuspjelije su 
mu svakako pjesme elegičnog ka- 
raktera, pune melankolije, osje- 
ćaja za prirodu, koja ga podsje- 
ća na prolaznost života, i pjesme 
o ljubavi, smrti i domovini. So- 
net Heleni, Lijepi glog koji ze- 
leni, Gatinska šuma, O Marijinoj 
smrti, Oda Kasandri ostat će 
najljepši primjeri te skladne po- 
ezije (Djela -— Oeuvres, 1578). 

Francuska lirika, Zagreb 1941; Iz fran- 
cuske lirike (V. Košutić), Beograd 1955; 


Antologija svjetske lirike, Zagreb 1956, 

1965; Poetika humanizma i renesanse, 
I—II, Beograd 1963. 

ROSSETTI, Dante Ga- 


briel (Denti Gejbrijel Roseti, 1828- 
—1882), engleski pjesnik talijan- 
skog porijekla. Najistaknutija je 
ličnost u pokretu prerafaelita. 
Naziranje da slikarstvo valja 
približiti dostignućima rane ta- 
lijanske renesanse (slikarstvu 
prije Rafaela) dalo je poticaj i 
za sličnu obnovu književnog stva- 
ranja. U književnosti prerafaeliti 
ističu kult ljepote i jednostavno- 
sti, a naročito potrebu da se 
priroda prikazuje vjerno. Svoje 
su uzore našli u srednjovjekov- 
noj poeziji, pjesničkom djelu 
Keatsa (v.) i u starim talijan- 
skim pjesnicima, Danteu (v.) i 
njegovim suvremenicima. R., kao 
jedan od osnivača pokreta, bio 
je pjesnik i slikar, što u mnogo- 
me objašnjava osobine njegove 
poezije, koja se doimlje kao sadr- 
žaj za neku sliku, štoviše, izaziva 
likovne predodžbe. To potvrđuje 
i činjenica da je svoje stihove, 
kao što je to slučaj s najslavni- 
jom njegovom pjesmom Blažena 
djevojka (The Blessed Damozel, 
1850), i likovno izrazio. No lje- 
pota Rossettijeve poezije ne te- 
melji se samo na svježini boja, 
već i na stanjima ushita, u koji- 
ma se isprepleću senzualni i mi- 
stički doživljaji. Tako i navedena 
pjesma slika ljupki lik djevice na 
nebu, a pri tom veoma sugestiv- 
no opisuje njezinu žudnju za ze- 
maljskim ljubavnikom. U kasni- 
jem stvaranju R. češće daje po- 
javama dublje, simboličko zna- 


čenje, a njihova slikovitost po- 
staje sve bujnija. To se u punoj 
mjeri očituje u zbirci soneta 
Kuća života (The House of Life, 
1870). Poznate su i balade, u ko- 
jima je pokazao mnogo dara za 
sažeto i dramatično pripovijeda- 
nje, iako se nije uvijek umio u- 
živjeti u srednjovjekovnu sredi- 
nu. Zahvaljujući  Rossettijevim 
prijevodima Dantea, njegovih su- 
vremenika i prethodnika, viktori- 
janska Engleska upoznaje to ra- 
zdoblje talijanske književnosti. U 
engleskoj književnosti istakla se i 
njegova sestra Christina Georgi- 
na Rossetti (1830—1894); njezina 
je lirika nikla pretežno iz dubo- 
kih religioznih osjećanja, a od- 
likuje se melodičnošću i zanat- 
skom vještinom. Najpoznatije su 
njezine dječje pjesme Sajam pa- 
tuljčića i druge pjesme (Goblin 
Market and Other Poems, 1881), 
u kojima s mnogo mašte i razu- 
mijevanja za djecu iznosi moral 
nu pouku. 
Christina Rossetti: Antologija svjetske liri- 
ke, Zagreb 19652. 

ROSTAND, Edmond (Ed- 
mon Rostan, 1868—1918), francu- 
ski dramatičar. Doživio je naj- 
veći kazališni uspjeh nakon V. 
Hugoa (v.) »herojskom komedi- 
jom« u stihovima Cyrano đe Ber- 
gerac (1897), što se nije moglo 
očekivati po dotadašnjim njego- 
vim komadima: Daleka princeza 
(La Princesse lointaine, 1895), 
Samaritanka (La Samaritaine, 
1897). Drama njegova junaka Cy- 
rana (v.), pjesnika koji teži 
za genijalnošću, drama je samog 
Rostanda. Uspjeh Cyrana bio je 

ROSTAND 
ROTH 


simptomatičan; građanska publi- 
ka, aplaudirajući Rostandu, reagi- 
rala je na naturalističko kazališ- 
te. R. je dirnuo skrivene želje gra- 
đanstva za slavom u jeku Drey- 
fusove afere i nakon skorašnjeg 
vojnog poraza u francusko-prus- 
kom ratu. Tako R. postaje gotovo 
»nacionalni pjesnik«. Ne može 
mu se osporiti dobro pogođena a- 
tmosfera i lakoća stihova. Ta je 
komedija reprezentativno djelo 
dramskog neoromantizma. U njoj 
prevladava želja za efektom, laž- 
ni idealizam i verbalizam. Orlić 
(L'Aiglon, 1900), drama o Napo- 
leonovu sinu, i Chantecler (1910), 
drama o pijetlu-Chantecleru, što 
simbolizira pjesnika koji treba, 
usprkos svim nedaćama, da vje- 
ruje u svoju misiju, nisu značile 
dalji umjetnički uspon. 

Chantecler (I. P.), Zagreb 1910; Roman- 
tične duše (S. Pandurović), Zagreb 1920; 


Sirano_ de Beržerak (M. Dimović), Beo- 
grad 1960. 

ROTH, Joseph (Jozef Rot 
1894—1939), pripovjedač njemač- 
koga jezičnog izraza: austrijski 
državljanin židovskog porijekla, 
rodom iz istočne granične pokra- 
jine bivše Austro-Ugarske monar- 
hije (Galicija), poslije prvoga 
svjetskog rata, vrativši se iz rus- 
kog zarobljeništva, novinar i knji- 
ževnik, kao dopisnik stalno na 
putovanjima po Evropi; nakon 
1933. emigrant u Parizu. Te bio- 
grafske činjenice građa su broj- 
nih romana i novela napisanih si- 
gurnom rukom vješta i maštovi- 
ta pripovjedača 1 discipliniranog 
stilista. R. je, ugledavši se u fran- 
cuske i ruske recaliste, izgradio 
trijezan, kadšto kroničarski na- 

rativni stil osnovan na proniclji- 
voj psihološkoj amalizi; a ti su 
elementi potakli kritiku da Rotha 
nazove »austrijskim Flaubertom«. 
Među ranim djelima najveću paž- 
nju zaslužuju kratki romani Hotel 
Savoy (1924), Pobuna (Die Rebel- 
lion, 1924) i Bijeg bez kraja (Die 
Flucht ohne Ende, 1927); prikazu- 
ju, s primjesama fiktivne repor- 
taže, sudbine ljudi kojih egzisten- 
ciju ugrožavaju posljedice rata. 
Najzrelija su ostvarenja romani 
Job (Hiob, 1930) i Radetzky- 
marsch (1932). Dok je u modernoj 
proznoj legendi o suvremenom 
Jobu (v. Biblija) autor zanosnom 
sjetom opisao svoj rodni kraj, u 
romanu o simbolički shvaćenoj, 
mijeni generacija u  posljed- 
njim decenijima Austro-Ugarske, 
s lajtmotivom koračnice Radec- 
koga, R. je dao nostalgičnu 1 go- 
tovo sentimentalnu, ali uisti mah 
i objektivno kritičku sliku epohe 
koja odumire. Srodna tematika 
obilježava i većinu romana na- 
stalih u emigraciji (npr. Tarabas, 
1934; Lažna mjera — Das falsche 
Gewicht, 1937; Kapucinska grob- 
nica — Die Kapuzinergruft, 1938; 
Priča o 1002. noći — Die Geschich- 
te von đer 1002. Nacht, 1939). 


Pobuna (Z. Gorjan), Zagreb 1959; Rađelz- 
kymars_ (I. Adum), Zagreb 1960; Lažna 
mera (P. Vujičić), Novi Sad 1962; Suvre- 
mena njemačka novela (D. Perković), Za- 
greb 1966. 


vz 


ROUSSEAU Jean-Jacques 
(Žan-Žak Ruso, 1712—1778), fran- 
cuski romanopisac, političko-dru- 
štveni teoretičar i filozof, surad- 
nik francuske Enciklopedije i 
kompozitor lirsko-pastoralnih 
spektakla. Po rođenju Ženevlja- 

nin, po narodnosti Francuz, po 
prvom odgoju protestant, bez si- 
stematskog odgoja i određenog 
zanimanja, provodi nestalan i 
lutalački život mijenjajući bora- 
višta, zaštitnike i zvanja. Rous- 
seauov život i djelo stoje u čud- 
noj i plodonosnoj opreci. Kompo- 
zitor kazališnih spektakla piše 
Raspravu o naukama i umjetno- 
stima (Discours sur les sciences 
et les arts, 1750) i Pismo D'Alem- 
bertu (Lettre a M. D'Alembert 
sur les spectacles, 1758), gdje po- 
riče svaki pozitivni karakter na- 
uke i umjetnosti u društveno- 
-etičkom smislu. Moralu suvre- 
menog društva, pokvarenog plo- 
dovima civilizacije, suprotstavlja 
snagu i zdravlje primitivnog čo- 
vjeka, kojeg ništa nije udaljilo 
od prirodnog stanja. Posjetilac 
plemićkih salona udara izravno 
na svoje aristokratske zaštitnike 
Raspravom o porijeklu i osnova- 
ma nejednakosti (Discours sur 
Vorigine et les fondements de 
Vinegalite parmi les hommes, 
1754), gdje usprkos manjkavoj 
povijesno-naučnoj obradi i poeti- 
ziranju prirodnog stanja čovjeko- 
va, dijalektičkom oštrinom otkri- 
va u pojavi i razvoju privatnog 
vlasništva uzrok nejednakosti me- 
đu ljudima. Pun kompleksa u in- 
timnom životu, koji ga uvlače u 
često moralno dvosmislene avan- 
ture, stvorit će u prvom dijelu 
Nove Heloize (Julie ou la Nou- 
velle Heloise, 1761) savršen obra- 
zac sentimentalno-ljubavnog ro- 
mana, a u drugom će ocrtati 
uzorno i kreposno domaće ognji- 
šte, koje, povezano s prirodom, 
zrači visokim i nepokolebljivim 
moralom. Po vlastitom priznanju 
veoma loš otac, predložio je u 


Emilu (Emil ou De Veducation, 
1762) brižljivo planiran sustav 
odgoja, kojemu je cilj da razvi- 
je prirodne vrline čovjeka oslo- 
bođenog laži društva i civiliza- 
cije. Iako neprovediva u praksi, 
ta je metoda novinom i napred- 
nošću oštro osudila ondašnji si- 
stem odgoja i izvršila velik utje- 
caj na razvitak moderne pedago- 
gije. Protestant i katolik, zastu- 
pa »prirodnu« religiju, kojoj su 
temelj individualna savjest i o- 
sjećanje, a strane su joj sve dog- 
me i kultovi. Nesposoban za kon- 
kretnu društvenu djelatnost, s 
povijesno-filozofskih pozicija pri- 
jeći će na državnopravne i u 
Društvenom ugovoru  (Contrat 
social, 1762) pokazat će se kao 
praktičar zakonodavac. Ta je ra- 
sprava projekcija idealne parla- 
mentarne građanske demokraci- 
je, koja bi se osnivala na apso- 
lutnoj jednakosti građana i na 
narodnoj volji kao suverenoj vla- 
sti. Ali ona sadrži ujedno i revo- 
lucionarnu kritiku te demokra- 
cije dajući pravo narodu da obo- 
ri svoje parlamentarne predstav- 
nike, ukoliko postanu uzurpatori 
neposredne narodne vlasti. Zato 
je Društveni ugovor izvršio od- 
sudnu ulogu u revoluciji 1789. i 
opravdao jakobinski teror 1793, 
kao = revolucionarnu = potrebu. 
Svoj život iznio je R. u Ispovije- 
stima (Confessions, 1766—1770). 
autobiografiji jedinstvenoj po 
iskrenosti i subjektivizmu. Lju- 
bav prema prirodi glavna je zna- 
čajka djela Sanjarije osamljena 
šetača (R&veries d'un promeneur 
solitaire). Usprkos slabostima i 
kontrađikcijama, subjektivizmu 
i utopizmu nekih teorija, R. je 
najsnažnije izrazio težnje francu- 


ROZEWICZ 


skog prosvjetiteljstva: kritiku i 
negaciju postojećeg klasnog dru- 
štva, njegova morala, filozofije i 
umjetnosti. Originalnost njego- 
vih doktrina, iznesena s velikim 
pjesničkim talentom i patetičnim 
izrazom, dala je građanskoj re- 
voluciji ton, rječnik i stil. Kult 
prirode i ličnosti, propovijedanje 
subjektivizma i individualizma, 
glonifikacija srca i osjećaja kao 
glavnog pokretača ljudskog stva- 
ranja, osjećanje društvene ne- 
pravde, motivi su koji se su- 
sreću u svim Rousseauovim dje- 
lima. Po njima je on najizrazitiji 
preteča evropskog romantizma i 
vjesnik čovjeka 19. st. 

Ispovesti (R. Stojanović, B. Glišić), Beu- 
grad 1950; Emil ili O vaspitanju (B. Ta- 
mindžić), Beograd 1950; Društveni ugo- 
vor (T. Marković i R. Stojanović), Beo- 
grad 1950; Ispovijesti (R. Ivšić), Zagreb 
1953; D. Pejović, Francuska DO 
ska filozofija, Fil. hrest. VI, Zagreb 1957; 
Julija ili Nova Eloiza (M. Carcaračević), 


Beograd 1957, 1964; Julija ili nova Heloisa 
(I. Čaberica), Zagreb 1962. 

ROŽEWICZ, Tadeusz (Ta- 
deuš Ruževič, 1921), poljski pje- 
snik, dramatičar i pripovjedač. 
Javio se odmah poslije rata i do- 
sad je izdao petnaestak knjiga 
poezije, od Nemira (Niepokdj, 
1947), preko Otvorene poeme (Po- 
emat otwarty, 1957) i Razgovara 
s Knezom (Rozmowa z Ksigciem, 
1960) do Lica (Twarz, 1964); dvi- 
je knjige proze: Opalo lišće s dr- 
veća (Opadty lišcie z drzew, 1956) 
i Prekinuti ispit (Przerwany eg- 
zamin, 1960), više dramskih teks- 
tova: Kartoteka (1961), Svjedoci 
ili Naša mala stabilizacija (Swiad. 
kowie albo Nasza mala stabiliza- 
cja, 1962), Laokoonova grupa 
(1963), Smiješni starčić (Smiesz- 

ny staruszek, 1963); Špageti i mač 
(Spaghetti i miecz, 1964); Izišao 
je iz kuće (Wyszedt z domu, 1964); 
Isprekidani čin (Akt przerywany, 
1964). On je pisac ratne, partizan- 
ske generacije. Usredotočen na 
smisao poruke koju želi izraziti u 
svoje ime i u ime svojih mahom 
mrtvih vršnjaka, piše kolokvijal- 
nim, izravnim stilom koji ostav- 
lja dojam krajnje, nepomućene 
jednostavnosti. Njegovo je djelo 
s jedne strane izraz vremena gro- 
ze u kojem se život svodio na 
nekoliko temeljnih motiva veza- 
nih za održavanje gole egzisten- 
cije; drugo tematsko područje 
nalazi se u negaciji elementar- 
nosti i bitnosti ratnog života, u 
uskogrudnoj, praznoj, malogra- 
đanskoj svakidašnjici. Ne bez o- 
gorčenja i nostalgije za mužev- 
nošću ratnog vremena, stvorio 
je i višestruko varirao metaforu 
O »našoj maloj stabilizaciji«. U 
svijesti njegovih likova rat još u- 
vijek traje i oni se ne umiju ili 
ne žele uključiti u život neheroj- 
ske stvarnosti. 

U središtu Života (P. Vujičić), Beograd 
1960; Kartoteka (P. Vujičić), u knjizi: 
Avangardna drama, Beograd 1964; Savre- 


mena dia poezija (P. Vujičić), Beo- 
grad 1964, 

RUIZ, Juan (Huan Ruis, 
12832—1351?) ili kako ga običnije 
zovu Arcipreste de Hita, pripada 
među najglavnije stupove špa- 
njolske književnosti i među 
najveće pjesnike srednjeg  vi- 
jeka uopće. O njegovu životu ne 
zna se gotovo ništa pouzdano, 
osim onoga što sam spominje u 
svojim stihovima. Rodio se vje- 
rojatno u Alcala _ de Henares 

(rodnom mjestu Cervantesovu) 
oko 1283. Zna se da je odležao 
trinaest godina u tamnici (1337— 
—1350) po nalogu toledskog kar- 
dinala i da je za tamnovanja 
napisao svoju jedinu Knjigu do- 
bre ljubavi (Libro de buen 
amor) u 1700 strofa, u kojoj je, 
bez osobitog reda, opisao svoj 
pustolovni život, umećući razne 
refleksije o nebu i zemlji i sve- 
mu onome, što je u svom boga- 
tom iskustvu vidio i proživio. S 
jednakom strašću pjevao je o 
raju i o grijehu, držeći se one 
stare heretičke devize: Vjeruj 
što čvršće i griješi što više mo- 
žeš, Bog će sve oprostiti. Bio je 
čovjek srednjega vijeka, ali ne- 
miran i dalekovidan, koji je u 
mraku svog vremena slutio ras- 
pojasanu i vedru renesansu pa 
se svom dušom bacao u slasti ži- 
vota. Bio je cinik, podrugljivac, 
čovjek jakih strasti i bistre gla- 
ve. Nije bio mnogo umjeren ni 
na riječi ni na djelu pa nije ni 
čudo što su mu tvrdoglavost i 
drskost liječili tamnicom. Taj 
»trubadur grubijan«, kako sam 
za sebe kaže, pjevao je ljubavne 
pjesme u vedrim i obješenjač- 
kim tonovima, sjećajući se opa- 
tica iz samostana i seljanki iz 
Guadarrame, s kojima je potaj- 
no ljubovao. S istom okretnošću 
i perfidnom uglađenošću žigosao 
je pokvarenost svoga vremena i 
hipokriziju svojih suvremenika. 
Njegov jednostavni, katkada pri- 
prosto građen stih, pun je giblji- 
vosti i svježine, lucidnih asocija- 
cija i obrata, koji iznenađuju. 
Upotrebljavao je stihove svih du- 
žina i razne kombinacije strofa. 
Bio je čovjek široke kulture. Po- 
znavao je dobro, kako grčke i 


rimske klasike, tako i književ- 
nost srednjega vijeka, španjol- 
sku i drugih romanskih naroda. 
U njegovoj šarolikoj epopeji lako 
je osjetiti tragove mnogih pisa- 
ca, ali sve je to prošlo kroz fil- 
tar snažne i smione ličnosti. 

Zlatna knjiga ljubavi — Antologija svjetske 
ljubavne lirike (N. Milićević), Zagreb 1967. 

RUNEBERG, Johan Lud- 
vig (JGhan Ludvig Runeberj, 
1804—1877), finski pisac švedsko- 
ga jezičnog izraza. Glavno je obi- 
lježje čitava njegova pjesničkog 
djela, problematikom neraskidivo 
vezanog za Finsku, skladno sta- 
panje romantičkih i realističkih 
stilskih osobina. Vidljive je tra- 
gove u njegovu stvaranju ostavilo 
i solidno klasično obrazovanje. 
Najpoznatije djelo, Priče zastav- 
nika Stdla (Finrik Stdls sdgner, 
I 1848, II 1860), znatno je prido- 
nijelo učvršćenju nacionalne svi- 
jesti Finaca. Tu tematski zaokru- 
ženu zbirku kraćih pjesama te- 
meljio je na stvarnoj povijesnoj 
podlozi, na događajima rusko- 
-švedskog rata godine 1808/9, ali 
je u svojoj interpretaciji tih do- 
gađaja znatno odstupio od po- 
vijesne istine. Vjerodostojnost je 
međutim postigao realistički de- 
taljiziranim opisima, živom ka- 
rakterizacijom likova i time što 
je uveo pripovjedača, ratnog ve- 
terana Stala. U želji da pruži cje- 
lovitu sliku tog za Finsku značaj- 
nog povijesnog razdoblja, R. je u 
tu patriotski nadahnutu kroniku 
uvrstio i humorističke i satiričke 
pjesme. Široku popularnost ste- 
kao je prolog djela koji je u skra- 
ćenu obliku postao finskom na- 


RUNEBERG 

cionalnom himnom. Značajnijim 
Runebergovim radovima pripada- 
ju još idilski ep Hanna (1836), ep- 
ska pjesan Lovci losova (Algskyt- 
tarne, 1832), u kojoj je prikazao 
život finskog seljaka, i epska pje- 
san Kralj Fjalar (Kung Fjalar, 
1844), s motivom po uzoru na 
antičku tragediju, a likovima iz 
staronordijske prošlosti. Zaslužan 
je i kao prevodilac manje zbirke 
naših narodnih pjesama s nje- 
mačkog prijevoda. 

RUSKIN, John (Džon Ra- 
skin, 1819—1900), engleski esteti- 
čar i filozof društva, Strog puri- 
tanski odgoj u mladosti odrazio 
se u njegovim spisima pošto 
je završio studij u Oxfordu. Dje- 
lo Moderni slikari (Mođern Pain- 
ters, 1843—60) sastoji se od pet 
knjiga, u kojima, polazeći od ob- 
rane neshvaćenog impresionizma 
slikara J. M. W. Turnera, rasprav- 
lja i o drugim slikarima, osobito 
o umjetnosti pejzaža, i razvija 
svoju estetičku koncepciju. Po 
njemu, ljepota je izraz božanstva 
u prirodnim oblicima. Umjetnost 
zato ima moralnu funkciju. Tu 
misao razvija u knjigama Sedam 
svjetiljaka arhitekture (The Se- 
ven Lamps of Architecture, 1849) 
i Kamen Venecije (The Stones of 
Venice, 1851—53). Smatrajući da 
je velika umjetnost proizvod na 
roda koji je »nadahnut odlučnoš- 
ću i zajedničkom svrhom«, R. 
hvali gotiku na račun renesanse 
jer drži da je u srednjem vijeku 
individualna stvaralačka snaga 
radnika-majstora imala slobodan 
razmah, koji kasnije, u doba kađ 
opada vjera i raste moć novca, 

doživljava dekadenciju. U uvje- 
tima industrijskog društva želio 
je obnoviti umjetničku sposob- 
nost i senzibilnost modernih pro- 
izvođača. Stoga se sve više bavi 
društvenim uvjetima umjetnosti 
i obraća pažnju političkoj ekono- 
miji. Njegova kritika profita i 
novčanih mjerila u nizovima ese- 
ja Do posljednjeg (Unto This 
Last, 1860—62) i Munera pulveris, 
(1862—63, na lat.: Darovi prašine) 
dovodi ga do stvaranja društve- 
no-ekonomskog programa, u ko- 
jemu zagovara porez na dohodak, 
fiksiranje minimalne nadnice i 
brigu države za opće školovanje 
(Vrijeme i struja — Time and 
Tide, 1867. i dr.). Suprotstavljao 
se, međutim, idejama socijalizma 
jer je, napadajući utilitarizam 
kapitalističkog ekonomskog mi- 
šljenja, gledao unatrag, u pred- 
industrijsko doba, i idealizirao 
individualnu ručnu zanatsku pro- 
izvodnju bez mašina (serija jav- 
nih pisama radnicima, Fors Cla- 
vigera, na lat.: Sudbina ključo- 
noša, 1871—84). Ruskinovo znače- 
nje za književnost u užem smislu 
leži u njegovoj bogato orkestri- 
ranoj prozi s prizvucima staro- 
zavjetnih kadenca i s ritmovima 
nerimovanog  deseterca. Dugač- 
ke rečenice s raskošnim opisima, 
prezasićenim ukrasima i bojama, 
pregledno su organizirane i unu- 
tar svakog perioda uspostavljen 
je sklad. Taj je stil djelovao i na 
Prousta (v.). Ruskinova estetika, 
suprotstavljena filistarskim shva- 
ćanjima svojih viktorijanskih su- 
vremenika, znatno je utjecala na 
formiranje ukusa pri kraju 19. 
stoljeća u Engleskoj i na konti- 
nentu (npr. njemački »Jugend- 
stil«, francuski »Art nouveau«). 

Blagodati lepote (?), Sarajevo 1920; Kralj 
zlatne rijeke (T. Peičić), Zagreb 1951; 
Kralj zlatne reke (Đ. Milikić), Beograd 
EKE Vrednosti (Z. Minderović), Beograd 

RUSLI, Marah (1889), in- 
donezijski pripovjedač. Rođen je 
na zapadnoj Sumatri i pisao je 
malajskim književnim jezikom. 
Bio je pod snažnim utjecajem 
nizozemske kulturne ustanove i 
izdavačke kuće »Balai pustaka« 
(»Dom književnosti«), koja je po- 
ticala umjerenu, reformističku i 
regionalnu književnost Indoneža- 
na. Njegovo glavno djelo, Djevoj- 
ka Nurbaja (Sitti Nurbaja, 1922), 
najbolji je iz niza tzv. romana 
o adetu koje karakterizira kriti- 
ka feudalnoga i običajnog prava 
(»adet«). Njegovi mladi junaci 
odgojeni su u nizozemskim ško- 
lama i suprotstavljaju se nepra- 
vednim i neljudskim drevnim za- 
konima što ne vode računa o gla- 
su srca koje voli. No dok u glav- 
nom narativnom motivu (nesret- 
na ljubav i žrtva Nurbajina) ima 
melodramatskih akcenata, opis 
sumatranske gradske sredine i 
običaja vjeran je i slikovit. Te- 
meljni sukob romana produbljen 
je oštrom kritikom  beskrupu- 
loznosti lokalnih bogataša i trgo- 
vaca, koji uvode moć novca i ci- 
nizam novih gospodara života i 
nemaju smisla za osobnu sreću 
mlade djevojke. Tako je taj ro- 
man, koji se nekim stilskim ele- 
mentima oslanja na klasičnu ma- 
lajsku književnost, ipak načeo 
nove probleme koje će kasniji 
pripovjedači nastaviti i produbi- 
ti. Književno razdoblje do pojave 
časopisa »Pudjangga baru« (1933, 
v. Pane) obično se označuje na- 


slovom Ruslijevog romana (»pe- 
riod Sitti Nurbaja«). 
mz 

RUSTAVELI, Šota (Šota 
Rustaveli, druga polovica 12 — pr- 
va 13. st.), gruzijski epičar. Malo 
se zna o životu Šote iz Rustavija: 
bio je dvoranin carice Tamare 
(1184—1213) kojoj se iskreno di- 
vio i posvetio joj Viteza u tigro- 
voj koži (Vephis tkaosani, kraj 
12 — poč. 13. st.), epski spjev u 
nešto preko šest tisuća šesnaes- 
teraca. Radnja i likovi nisu novi: 
pustolovine i ljuvene boli vite- 
Zova, potpuno obuzetih strastve- 
nim i dubokim čuvstvom, preu- 
zete su iz perzijskih romana. No 
po shvaćanjima pjesnikovim, is- 
krenom i snažnom osjećajnom 
svijetu i raskošnim opisima pri- 
rode i ambijenta, spjev je origi- 
nalan umjetnički odraz zlatnog 
razdoblja gruzijske feudalne kul- 
ture.R. slavi ljubav, prijateljstvo, 
hrabrost i, osobito, odanost vla- 
daru, voljenoj osobi ili drugu u 
pustolovinama. Glavni junaci od- 
ražavaju dvojnu prirodu pjesni- 
kovih sunarodnjaka: Tariel je 
hrabar, snažan i nesmotren u 


SABA, Umberto (Umber. 
to Saba, 1883—1957), talijanski 
liričar. Njegova poezija (1900— 
—45), sabrana u Kanconijeru (Il 
Canzoniere, 1945), izdvaja se iz 

svom junaštvu; Avtandil smion, 
no i vrlo pronicava uma, kojim 
se služi da bi postigao cilj, osta- 
jući uvijek u okvirima časti i po- 
štenja. Žene koje oni vole do be- 
zumlja, Nestan-Daridžan i Tina- 
tin, izraz su složenog lika gruzij- 
ske carice: prva je strastvena i 
gotovo muški odlučna, a druga 
ženstvena, čuvstvena i odmjere- 
na; obje su slobodne i ravnoprav- 
ne s vitezovima. Nakon zanimlji- 
vih i raznolikih zbivanja na ši- 
roku prostoru od Arabije do In- 
dije, junaci — koje ne vezuje je- 
zik ili religija, već zajednička pri- 
padnost snagama dobra i svjet- 
losti, prema iranskoj tradiciji — 
postižu ovozemaljsku sreću s vo- 
ljenim carevnama. Stilska dotje- 
ranost pjesnikova govora mnogo 
je pridonijela trajnoj popularno- 
sti djela (asonance i aliteracije, 
muzikalnost i plastičnost izraza, 
bogata metaforika i smjele lek- 
sičke inovacije). Spjev je tiskan 
prvi put 1712. u Tbilisiju. Preve- 
den je na sve znatnije evropske 
jezike. 


Poezija vekova (T. Đukić), Beograd 1965. 
mz 


RUŽEVIČ —> R6žewicz 


suvremene talijanske lirike jas- 
noćom i komunikativnom jedno- 
stavnošću. U njoj je dao ispovi- 
jest osamljenika, željna »živjeti 
životom sviju, biti kao svi ljudi 

svih dana«. Sabine su pjesme in- 
timna autobiografska kronika, ne- 
posredna lirska evokacija njegove 
sredine i životnog puta, rodnog 
Trsta (Trst — Trieste; Tri ulice 
— Tre vie; Kavana »Tergeste« — 
Caffć Tergeste i dr.), samoće, pri- 
jateljstva i ljubavi. Skromnu, 
prozaičnu naivnost svakodnevnih 
ljudi i stvari opjevao je s mnogo 
sjete i rezignacije. Moderan po 
osjećajnosti i tematici, S. je svoje 
melodiozne stihove gradio često 
prema tradicionalnim metričkim 
shemama, a i po konkretnosti sli- 
ka i čitljivoj zaokruženosti struk- 
ture bio je bliži klasicima (v. Pe- 
trarca, Leopardi) nego hermetič- 
koj formi svojih suvremenika koji 
su stvarali u skladu sa zapadno- 
evropskom modernističkom tra- 
dicijom. Od Sabinih antologij- 
skih pjesama ističu se primjerice: 
Svojoj supruzi (A mia moglie), 
u kojoj slika neobičan a ujedno 
intiman i jednostavan portret 
voljene žene uspoređujući je s 
nizom bića iz životinjskog svije- 
ta, i Koza (La capra), gdje u hu- 
maniziranom, »semitskom« liku 
koze vidi simbol sveljudske boli. 
Za vrijeme prošlog rata Sabu 
su progonili nacisti zbog židov- 
skog porijekla; o vlastitim pat- 
njama i o tragici okupirane do- 
movine napisao je niz pjesama 
(ciklus 1944; npr. Imao sam — 
— Avevo; Posveta — Dedica i 
dr.). S. je majstor proznog izraza 
(Prose, 1964). Jedinstvena je nje- 
gova knjiga Povijest i kronika 
»Kanconijera« (Storia e cronisto- 
ria del »Canzoniere«, 1948), u ko- 
joj je govoreći o sebi u trećem 
licu sugestivno i znalački inter- 
pretirao vlastiti pjesnički pui 
i svoje rezultate. 

Talijanska lirika, Zagreb 1939: Antolo- 
gija svjetske lirike, Zagreb 1956, 1965; 
Antologija talijanske poezije XX stoljeća 
(J. Ricov), Zagreb 1957. 

SACCHETTI, Franco 
(Franko Saketi, oko 1330—1400), 
talijanski pripovjedač. Rodio se 
možda u Dubrovniku, a i po 
slije radi poslova boravi u na- 
šim krajevima. Stekao je zanim- 
ljivo životno iskustvo putova- 
njima i političkom djelatnošću u 
mnogim talijanskim gradovima. 
Ugledan literat i pjesnik (Knjiga 
stihova — Libro delle rime i 
dr.), započeo je nabožno-morali- 
stičkim spisima (49 tumačenja 
evanđelja — 49 sposizioni di van- 
geli, sast. poslije 1378), a najbo- 
lje djelo dao je potkraj života: 
Trista novela (Trecento novelle, 
1388—oko 1395), od kojih se sa- 
čuvalo 223. Ta široka slika prili- 
ka i običaja u gradskim komu- 
nama 14. st. bogata je zanimlji- 
vim zgodama, karakterističnim 
pojedinostima, skupnim prizori- 
ma i prikazivanjem gradske vre- 
ve. Njegova je proza anegdotič- 
na i kroničarska, usmjerena na 
šaroliku izvanjsku sliku junaka 
i zbivanja. To su zanimljive ski- 
ce vladara, papa, vojskovođa i 
velikih umjetnika poput slikara 
Giotta i pjesnika Dantea, a na- 
ravno i niza zanimljivih likova 
iz puka. Sacchettijeve su novele 
neposredan odraz suvremenog 
života i prenose čitaoca u živu 
stvarnost srednjovjekovnoga gra- 
da, upoznajući ga s veselim i tu- 
žnim zgodama u dvorovima i ku- 
ćama, na ulicama i trgovima, a 
svrha im je bila da razonode i 
utješe u burnim i teškim vreme- 
nima pošasti i ratova. Bio je naj- 


veći novelist 14. st. poslije Boc- 
caccia (v.). 


Renesansne novele (J. Belan), Zagreb 1961. 

SACHS, Nelly (Neli Zaks, 
1891), pjesnikinja njemačkoga 
jezičnog izraza, židovskog porije- 
kla. Od 1940. živi u Švedskoj gdje 
je našla utočište u času kad joj 
je već prijetila deportacija u na- 
cističke logore smrti. Prva njezi- 
na knjiga (Legende i pripovijetke 
— Legenden und Erzihlungen, 
1921), koja tematski nagovještava 
kasnija djela, ostala je nezapaže- 
na. Svoj je izraz našla pod doj- 
mom strašnih zbivanja vremena 
u kojemu se »tijelo židovstva pre- 
tvorilo u dim i pepeo«. Zbirke 
poezije (U nastambama smrti — 
In den Wohnungen des Todes, 
1947; Pomračenje zvijezde — 
Sternverdunkelung, 1949; I nitko 
ne zna kamo — Und niemand 
weifi weiter, 1957; Bijeg i preo- 
bražaj — Flucht und Verwanđ- 
lung, 1959), sabrane u knjizi Put 
u prostor bez praha (Fahrt ins 
Staublose, 1961), zapravo su velik 
ciklus potresnih elegija o stoljet- 
noj sudbini napaćenog židovskog 
naroda. Crpeći iz vrela hebrejske 
kulturne predaje (po čemu je 
srodna s E. Lasker-Schiiler, v.), 
pjesnikinja je motive i metafori- 
ku te baštine uklopila u slobodne 
stihove bliske izrazu ekspresioni- 
stičke i nadrealističke poezije, 
u stihove kojima odzvanja ritam 
i duh biblijskih psalama. S liri- 
kom tematiku dijele »dramski 
prizori« (Znakovi u pijesku — 
Zeichen im Sand, 1962) koje ka. 
rakterizira pokušaj da se suvre- 
menim jezikom, u spoju s kore- 

ografijom i muzikom, oživi scen- 
ski stil mitskih prikazanja. N. 
Sachs je, zajedno s Agnonom (v.), 
dobitnik Nobelove nagrade 1966. 


s 

SADE, Donatien-Alphonse- 
-Francois de (Donasjen Alfons 
Fransua d Sad, 1740—1814), fran- 
cuski pripovjedač. Po svom okru- 
tnom egocentrizmu i arogantnoj 
ekscentričnosti, markiz de S. zau- 
zima izuzetno i izolirano mjesto 
u francuskoj književnosti. Slobo- 
dni mislilac i filozof, neprestano 
je dolazio u sukob sa svojom 
sredinom kako za vladavine Luja 
XV i Luja XVI, tako i u razdob- 
lju francuske revolucije i Carstva. 
S. je nezavisno od režima, a zbog 
svojih seksualno-patoloških nas- 
tranosti koje su ugrožavale nje- 
govu okolinu, proboravio ukupno 
28 godina po zatvorima i čak bio 
osuđen na smrt (u odsutnosti). 
Život mu je slijed skandala koje 
je, u zatočeništvu, ponovo inten- 
zivno proživljavao pišući brojne 
romane od kojih su najpoznatiji 
Žistina ili Nesreće vrline (Justine 
ou les Malheurs de la vertu, 
1791), Alin i Valkur ili Filozofski 
roman (Aline et Valcour ou le 
Roman philosophigque, 1793), No- 
va Žistina (La Nouvelle Justine, 
1797) i 120 dana Sodome ili Ško- 
la razuzdanosti (Les 120 Journćes 
de Sodome ou Ecole đe liberti- 
nage, prije 178827, 1931—35), fi- 
lozofske priče, anegdote, dijaloge 
(Dijalog između svećenika i čov- 
jeka koji umire — Dialogue entre 
un prčtre et un moribond, prije 
1788 ?, 1926) i kazališne komade. 
Rodom je iz Provanse koja mu 
često služi kao okvir i koje 

su stanovnici, osobito suci, pred- 
stavnici vlasti i pučani, padali 
žrtvom oštrice njegova pera. Pri- 
padnik jedne od najstarijih fran- 
cuskih aristokratskih obitelji (na- 
vodno i Petrarkina Laura potječe 
iz te iste obitelji!), S. je čitavog 
života iskreno ispovijedao svoj 
nesmiljeni prezir prema drugi- 
ma. Ispovijedanje slobode za se- 
be i potpunog potčinjavanja dru 
gog, komentari puni cinizma o 
sveopćoj moći Zla odnosno »Pri- 
rode«, čini Sadea krajnjim protiv- 
nikom novih društvenih, građan- 
skih normi. Svijet u kojem se 
kreće skučen je i zatvoren, usam- 
ljeni dvorci, zaboravljeni prosto- 
ri, stoput ograđeni zamkovi: sve 
je to potencirano i iskrivljeno 
njegovom bolesnom maštom. Uza 
svu smionost tematike romani su 
pisani na stereotipan način, s li- 
nearnim iznošenjem fabule, ispo- 
vijestima i didaktičkim komenta- 
rima. Kako nema dramskog su- 
koba i moralnih dilema u tom 
umjetno stvorenom vakuumu u 
kojem se junaci kreću kao u za- 
čaranom krugu, čitalac će nakon 
nekog vremena osjetiti umor i za- 
sićenost. Sadeovi sistematski opi- 
si mučenja spolnog partnera, sto- 
tinu godina prije znanstvenih stu- 
dija Krafft-Ebinga i Freuda, raz- 
log su da je taj seksualno-pato- 
loški nagon dobio ime po njemu 
(»sadizam«). Dugo godina imao 
je S. u povijesti književnosti sa- 
mo mjesto patološkog pornogra- 
fa. U svjetlu novih spoznaja i 
užasnih događaja nedavne prošlo- 
sti, njegovoj se opsjednutosti 
zlom koje trijumfira i zločinom 
koji vlada u ime jednog višeg 
principa danas posvećuje sve ve- 
ća pažnja. Neki romantičari, a za: 

tim Baudelaire (v.), Rimbaud 
(v.), Lautrćamont (v.), Jarry (v.) 
i nadrealisti vidjeli su u njemu 
uzor hrabre i beskompromisne 
iskrenosti koja negira svaku kon- 
vencionalnu moralnost. 


Juliettina ispovijest ili prednosti opačine, 
Zagreb 1920. 
gv 


SA DE MIRANDA, Fran- 
cisco (Fransišku Sa de Miranda, 
između 1484. i 1495—1558), por- 
tugalski pjesnik. Upoznavši to- 
kom petogodišnjeg boravka u 
Italiji humanističku književnost, 
prenio je njene teme i oblike u 
Portugal, pa je značajniji po to- 
me nego kao originalni umjet- 
nik. Napisao je oko 190 pjesama 
u tradicionalnim narodnim me- 
trima (esparsas, trovas, vilance- 
tes itd.) i u oblicima preuzetim 
iz talijanskoga pjesništva (sone- 
ti, kancone, elegije, ekloge). Od 
pjesama naročito se ističe eklo- 
ga Basto, u kojoj iznosi ide- 
al trijezna i skromna seosko- 
ga života kao opreku pokvare- 
nosti, što ju je upoznao na dvo- 
ru; zatim Alexo (1532), koja sa- 
drži prve oktave u portugalskom 
pjesništvu, i Nemoroso, u slavu 
španjolskog liričara Garcilasa de 
la Vega. Prosvjed protiv nemo- 
rala suvremenog društva izraža- 
va i u Pismima (Cartas). želeći 
suprotstaviti pučkoj komediji 
Gil Vicentea (v.) otmjeno kaza- 
lište po talijanskom uzoru, na- 
pisao je Strance (Os Estrangei- 
ros, 1527—28) i Os Vilhalpandos 
(1537—38), radnja kojih se od 
vija u Italiji s talijanskim juna- 
cima. Time je uveo u nacionalni 
teatar klasičnu komediju. 


pit 


SADI (Sa'di, umro 1291), 
perzijski didaktički pjesnik. Po- 
što je proputovao velik dio svi- 
jeta, proveo je mirnu starost na 
dvoru vladara u Širazu. Bogato 
životno iskustvo iznio je u djeli- 
ma Perivoj (Biistdn) i Vrt s ruža- 
ma (Gulist&n). Prvo je djelo 
književno uspjelije. U deset pje- 
vanja uči ljude pravednosti, vla- 
dalačkom umijeću, dobrim djeli: 
ma i ljubavi. Te zasade izlaže u 
dražesnim anegdotama. Opšir- 
nost i pomanjkanje svake žurbe 
ne postaje nikada dosadna br- 
bljavost. Drugo je djelo sastav- 
ljeno u prozi, samo su primjeri 
dani u stihovima. Postalo je iz- 
vanredno popularno zbog jedno- 
stavna jezika. U drugim pjesma- 
ma slavio je kao dvorski pjesnik 
ne samo svoje vladare, nego i 
mongolske osvajače. Starac navi- 
kao na udoban dvorski život za- 
žmirio je pred strahotama što su 
ih počinili novi vlastodršci. Pod 
naslovom Šale skupio je niz vrlo 
golicavih stihova. 


Antologija svjetske lirike, Zagreb, 1956, 

SADOVEANU, Mihail (Mi- 
hail Sadoveanu, 1880—1961), ru- 
munjski pripovjedač, najveći 
predstavnik rumunjskog povijes- 
nog romana. Proganjan za vrije- 
me prijašnjih režima dobio je u 
socijalističkoj Rumunjskoj najve- 
će počasti. U bogatu književnom 
opusu (romani i novele) slika 
značajne momente i epohe u bor- 
bi za nacionalnu nezavisnost i so- 
cijalnu pravdu evocirajući sa sim- 
patijom i snažnim epskim talen- 
tom život i likove stare Rumunj- 
ske. Najveće značenje imaju zato 


SADI 
SADOVEANU 


njegovi povijesni romani, za ko- 
je je crpio građu iz starih mol- 
davskih kronika: Sokolovi (Sot- 
mii, 1904) koji opisuje borbu pro- 
tiv Turaka u 16. st., Rod Soimaru 
(Neamul Soimarestilor, 1915) na 
temu unutarnje borbe protiv fe- 
udalizma u Moldaviji 17. st. i tri- 
logija Braća Jderi (Fratii Jderi), 
sastavljena od romana Učeništvo 
Ionuftovo (Ucenicia lui Ionut, 
1935), Bijeli izvor (Izvorul alb, 
1936) i Ljudi njegova veličan- 
stva (Oameni mariei sale, 1942), 
prava povijesna epopeja koja se 
odigrava u Moldaviji u doba Stje- 
pana Velikoga, a opisuje unutar- 
nje borbe i početak rata protiv 
Turaka. Liku ovoga velikoga vla- 
dara posvetio je i roman Život 
Stjepana Velikoga (Viafa lui Ste- 
fan cel Mare, 1934). Pisao je i ro- 
mane iz života seljaka, od kojih 
se ističu Plivao po Siretu mlin 
(Venea o moarid pe Siret) i Sjeki- 
ra (Baltagul, u nas Osveta, 1930), 
drama udovice koja istražuje 
muževu smrt. Zbirka pripovijeda- 
ka Ancufin han (Hanul Ancuftei, 
1928) prikazuje niz slika iz patri- 
jarhalnog rumunjskog sela proš- 
log stoljeća i odlikuje se lokal- 
nom bojom, plastičnim opisima 
likova seljaka, pastira, svećenika, 
razbojnika. Nakon oslobođenja S. 
je napisao dva izvrsna romana: 
Nicoara Potcoavd (1952), s povi- 
jesnom tematikom borbe protiv 
Turaka u 16. st., i Mitrea Cocor 
(1951), suvremeni roman o par- 
tijskom aktivistu. Evokacije ru- 
munjske prošlosti dokazuju piš- 
čevo zanimanje za narodnu povi- 
jest, a ističu se realizmom, ali i 
toplim osjećajem za folklor i pri- 
rodu njegove zemlje. Pripovijeda- 
nje mu je široko i snažno kao i 

život u drevnim vremenima koja 
opisuje, a jezik slikovit i plasti- 
čan, čemu mnogo pridonose i 
moldavski regionalizmi. S. je za 
rumunjski povijesni roman jed- 
nako značajan kao Eminescu (v.) 
za poeziju, a ujedno je i jedan od 
najvećih rumunjskih književnika 
uopće. 

Prvi (F. Zadkin), »1000 naljepših novela«, 
sv. 43, Zagreb 1932; Odlomci rumunske 


proze (L. Pavlović), Beograd 1940; Osveta 
(A. Gavrilov), Beograd 1964. 

SAGAN, Francoise (Fran- 
suaz Sagan, pravim imenom F. 
Quoirez, 1935), francuska književ- 
nica. U književnosti se javila ra- 
no s romanom Dobar dan tugo 
(Bonjour tristesse, 1954), koji je 
odmah svjedočio o njenoj zreloj 
stvaralačkoj pronicljivosti i talen- 
tu. I ostali (Izvjestan osmijeh — 
Un certain sourire, 1956, Za mje- 
sec, za godinu — Dans un mois, 
dans un an, 1957, Volite li Brahm- 
sa — Aimez-vous Brahms, 1959, 
Čudesni oblaci — Les merveil- 
leux nuages, 1961) sve do Bub- 
njanja za predaju (La Chamadđe, 
1965), građeni su uvijek na dosta 
škrtu zapletu koji obuhvaća stal- 
no iste tipove. To je društvo bo- 
gatih besposličara koji se u svo- 
joj neizbježnoj dosadi i strahu od 
starosti miješaju s mladim sim- 
patičnim a hladnokrvno amoral- 
nim svijetom. Ljubav između 
muškarca i žene koja se doživ- 
ljava u trenutku, bez budućnosti 
ili prošlosti, i o kojoj S. piše sa 
suzdržanim cinizmom, glavna joj 
je tema. Ti kratki romani jasnije 
nego kazališni komadi (Dvorac u 
Švedskoj — Chđteau en Suede, 
1960, Violine katkad — Les Vio- 

lons parfois, 1961, Valentinina lju- 
bičasta haljina — La Robe mauve 
de Valentine, 1963, Sreća, nepar i 
passe — Bonheur, impair et pas- 
se, 1964. i Iznemogao konj — Le 
Cheval ćvanoui, 1966) pokazuju 
sigurnu ruku nepoštednog svjedo- 
ka jedne posebne sredine koja 
živi u bezbolnoj ravnodušnosti 
pošto je vidjela prolazak rata i 
otkrila egzistencijalizam s razli- 
čitim njegovim odjecima. Ekono- 
mična i elegantna proza odli- 
kuje joj se preciznim slikama, a 
prožeta je prigušenom melanko- 
lijom. 

Dobar dan tugo (O. Trebičnik), Sarajevo 
1955; Izvestan osmeh (Z. Mišković), Sara- 
jevo 19572; Za mesec za godinu (Z. Miš- 
ović), Sarajevo 1958; Volite li Bramsa 
(M. Vidaković), Sarajevo 19617; Čudesni 


oblaci (Z, Mišković), Sarajevo 1965; Pre- 
daja (J. Belan), Zagreb 1967, 

SAINTE-BEUVE, Charles- 
Augustin (Šarl-Ogisten Sent-Bev, 
1804-1869), francuski književnik i 
kritičar. Napustivši studij medici- 
ne posvetio se književnosti. Kao 
učenik Hugoa (v.) započinje ro- 
mantičnom poezijom Život, pje- 
sme i misli Josepha Delormea 
(Vie, počsies et pensćes de Jo- 
seph Delorme, 1829); zatim slije- 
di roman Slast (Volupte, 1834), u 
kojem nastavlja u stilu G. Sand 
(v.) temu neshvaćene žene. Knji- 
ževnu slavu stječe kad se od 1830. 
posvećuje kritici suvremenih dje- 
la i književnoj povijesti, obrađu- 
jući francusku književnost po- 
sljednjih triju stoljeća. S.-B. ute- 
meljuje noviju kritiku. On prvi 
nastoji razumjeti djelo preko čo- 
vjeka. Stoga proučava utjecaje, 
prijateljstva, moralnu sredinu u 
kojoj živi pisac i povezuje knji- 


ževnost sa životom. Toj metodi 
dao je i poseban naziv »prirodo- 
pis duhova« jer opisuje razvija- 
nje zemlje, kao što prirodopis o- 
pisuje procvat biljke, pa ih po- 
put prirodoslovaca povezuje u 
»obitelj«. Novu metodu prihvatili 
su mnogi kritičari u Francuskoj 
i van nje, tako da je S.—B. stvo- 
rio posebnu školu »realističke« 
književne kritike. Predavao je u 
najvišim naučnim ustanovama 
Francuske. Njegovi članci, zapra- 
vo niz književnih portreta, saku- 
pljeni su u zbirkama Književni 
portreti (Portraits  littćraires, 
1832—64), Portreti žena  (Por- 
traits de femmes, 1844), Portreti 
suvremenika (Portraits contem- 
porains, 1846), Razgovori pone- 
djeljkom (Causeries du lundi, 
1849—61), Novi ponedjeljci (Nou- 
veaux lundis, 1861—69). Napisao 
je i posebnu studiju o Port-Roya- 
lu, centru jansenizma u Francu- 
skoj u 17. st. (Port-Royal, 1840— 
—60). 


mapom portreti (F. Filipović), Beograd 
1 g 

SAINT-EXUPERY, Antoi- 
ne de (Antuan d Sent-Egziperi, 
1900—1944), francuski književnik. 
Stvaranje mu je vezano uz viso- 
ko shvaćenu etiku njegova pozi- 
va: bio je junak francuskog zra- 
koplovstva, najprije kao pilot na 
nesigurnim poštanskim linijama, 
zatim kao pilot-izviđač na fronti. 
Poginuo je oboren od njemačkih 
aviona. U romanima Južna poš 
tanska služba (Courrier_ Sud, 
1928), Noćni let (Vol de nuit, 
1931) i Ratni pilot (Pilote de guer- 
re, 1942) propovijedao je kult 
akcije, etiku ljudske veličine, so- 


SAINT-EXUPERY 


lidarnosti i požrtvovanja: čovjek 
se izgrađuje i disciplinira akci- 
jom koja mu pomaže da otkrije 
smisao svoje sudbine i pravu spo- 
znaju svijeta. Djelo mu je noše- 
no plemenitom, energičnom mis- 
li i zrelim refleksijama koje uvi- 
jek izviru iz neposrednoga doživ- 
ljaja. Najbolje piščevo djelo Ze- 
mMlja ljudi (Terre des Hommes, 
1939) zrači ljubavlju prema na- 
šoj planeti koju traži avion izgu- 
bljen u hladnim, sjajnim pros- 
transtvima. Mali princ (Le Petit 
prince, 1943) čarobna je bajka za 
djecu, sazdana od nježne poezije, 
koja otkriva svu sjetu ljudske o- 
samljenosti i na simboličan na- 
čin priča o prijateljstvu i zbliža- 
vanju. Najbolje su stranice ovog 
pilota-pisca i nadarenog reporte- 
ra one na kojima su zabilježena 
neposredna iskustva stvarnosti i 
jednostavna junaštva ljudi koji 
hrabro i odgovorno prihvaćaju 
dužnost. Njegovi piloti žive u oz- 
biljnom, strogom svijetu gdje 
svaki gest i svaki čin obavezuju 
čovjeka. Avion za njega nije feti- 
šiziran stroj, već prijateljsko oru- 
đe kojim čovjek krči put u spo- 
znavanju i savladavanju svijeta. 
To je ujedno i instrument koji je 
pomogao piscu da odmjeri svoj 
odnos prema sebi i drugima, da 
spozna veličinu bratstva među 
ljudima i ljubav prema zemlji. 
Ostavio je nedovršeno posljednje 
djelo Tvrđava (Citadelle, 1948), 
opsežnu i razvučenu viziju o no- 
vom uređenju svijeta i mjestu 
čovjeka u njemu. Posmrtno su 
mu 1953. objavljena Pisma iz mla- 
dosti (Lettres de jeunesse) i Sve- 
ske (Carnets), a 1956. Pisma svo- 
joj majci (Lettres a sa mere) i 
Smisao životu (Un sens & la vie). 

SAINT-JOHN PERSE 
SALACROU 


Mali princ (S. Jelić), Beograd 1963, 1965; 
Zemlja ljudi (Ž. Dražović), Beograd 194. 


mw 


SAINT-JOHN _PERSE 
(Sen-Žon Pers, 1887), francuski 
pjesnik, meditativan liničar i je- 
dna od najizvomijih fizionomija 
u okvirima suvremene svjetske 
poezije, dobitnik Nobelove nagra- 
de za književnost god. 1960. Ro- 
đen na Antilima (Guadeloupe) u 
obitelji francuskih kolona, Alexis 
Saint-Lćger Leger (kako mu gla- 
si pravo ime) intimno je i ne- 
izbrisivo ponio sa sobom pri- 
zore širokih oceanskih panora- 
ma i divljine, i mirise mora, vje- 
trova, kiša, pothranjujući nepre- 
stano svoju poeziju njihovom ne- 
obuzdanom elementarnošću. Već 
prva njegova zbirka Pohvale 
(Eloges, 1910) — blistava niska fa- 
milijarnih detalja,  bukoličkih, 
tropskih ugođaja — odiše suge- 
stivnim antilskim harmonijama, 
utisnutim u mladićki pohlepnoj 
otvorenosti i prijamljivosti. Sli- 
jedeća zbirka Anabaza (Anabase, 
1924) nadopunjuje se u pjesni- 
kovim impresijama s Dalekog 
istoka, gdje boravi (1916—1921) 
kao diplomat, te prerasta u neku 
vrstu apoteoze ljudske akcije. 
Diplomatska karijera odvlači ga 
od književnosti sve do početka 
drugoga svjetskog rata kad od- 
lučno odbija suradnju s profa- 
šističkom vladom iz Vichya i 
emigrira u SAD. U emigraciji na- 
stavlja stvarati te se kroz neko- 
liko godina pojavljuju sukce- 
sivno poeme Izgnanstvo (Exil, 
1942), Poema strankinji (Počme 
A V"'ćtrangčre, 1943), Kiše (Pluies, 
1943), Snjegovi (Neiges, 1944). U 
njima se elementi prirode sta- 

paju sa životom, daju iskonski 
smisao bitka samome izgnanstvu, 
omogućujući katarzu i krijepeći 
dostojanstvo čovjeka do punoće. 
Kozmogonijska poema Vjetrovi 
(Vents, 1946) te osobito sadržaj- 
na i zgusnuta poema Gorčine (A- 
mers, 1957; u nas: Morekazi), pjev 
o konvulzivnoj ljubavi Čovjeka i 
Žene, o velikom i nesmotrenom 
voljenju u okrilju mora — učvr- 
šćuju njegovu labilnu i prekidanu 
afirmaciju i donose mu »Nacio- 
nalnu nagradu za književnost« 
(1959). Stoička rezignacija, po- 
stojana ali smirena i čak ozare- 
na, u njegovoj poemi Kronika 
(Chronique, 1960) predstavlja ne- 
ku vrstu ekstatičnog zaključka 
gorde i bogate egzistencije. 1963. 
objavio je Ptice (Oiseaux). 


Antologija suvremene francuske poezije 
(B. Kukolja), Zagreb 1960; Dve poeme (N. 
Trajković), Kruševac 1960; Morekazi (B. 
Radović), Beograd 1962. 


pm 
SAJFRT —> Seifert 
SAKETI —> Sacchetti 


SALACROU, Armand (Ar- 
man Salakru, 1899), francuski 
dramatičar. Posjeduje izvanredno 
širok raspon likova, problema i 
obrada: od polufantastičnih liko- 
va preko tipičnih građana do na- 
prednih političkih aktivista; od 
intimno-sentimentalnih do dru- 
štveno-političkih problema; od 
nadrealističkih do tradicionalno 
realističkih obrada. Započeo je 
s nadrealističkim dramama (Raz- 
bijač tanjura — Le Casseur d'as- 
siettes, 1923; Most Evrope — 
Le Pont de "Europe, 1927), a za- 


vršio s realističkim (Čovjek po- 
put drugih — Un homme comme 
les autres, 1936; Arhipelag Lenoir 
— L'Archipel Lenoir). Počeo je da- 
kle s likovima iz mašte, a završio 
s tipičnim ljudima, s galerijom ti- 
pova građanskog društva. Za ra- 
zliku od Anouilha (v.) S. je iznio 
ozbiljniju kritiku — građanstva 
(Zanesenjaci — Les Frenćtiques, 
1936; Zaručnici iz Havrea — Les 
Fiancćs du Havre). Epizodu iz 
pokreta otpora obradio je u 
Noći srdžbe (Les Nuits de la 
colčre); posebnom dramskom 
tehnikom daje tu događaje re- 
trospektivno, pa osobe koje su 
stradale god. 1944. pred očima pu- 
blike rekonstruiraju stvarnu isti- 
nu. Istom tehnikom poslužio se 
i u Neznanki iz Arrasa (L'Incon- 
nue d'Arras, 1935), drami origi- 
nalnog sadržaja, u kojoj glavno 
lice, samoubojica, proživljava 
sav svoj život u kratkom vremen- 
skom razmaku između revolver- 
skog hica i časa izdisaja. Glavna 
su mu lica često u sukobu sa 
sredinom u kojoj žive (npr. Ćo- 
vjek poput drugih — Un homme 
comme les autres), a često žrt- 
vuju osobnu sreću nekom svom 
načelu ili nedostižnu idealu (Slo- 
bodna žena — Une femme libre; 
Zemlja je okrugla — La Terre 
est ronde, 1938; Patchouli, 1930). 
S. često vodi usporedno dva 
zapleta, jedan psihološkog, a 
drugi komično-satiričkog karak- 
tera. Mješavina tonova ne uma- 
njuje, nego naprotiv podiže vri- 
jednost djela (Smiješna priča — 
Histoire de rire, 1939; Čovjek po- 
put drugih — Un homme comme 
les autres). Treba istaći i njegove 
Bilješke o kazalištu (Notes sur 
le thćdtre), u kojima raspravlja 


SALINAS- 


o kazališnoj publici, o ulozi kaza- 
lišnog pisca, koji treba da obra- 
đuje suvremene teme, o »angaži- 
ranoj književnosti« itd. Prikazi- 
van je i u nas. 

SALINAS, Pedro (Pedro 
Salinas, 1892—1951), španjolski 
pjesnik. Rođen je u Madridu, 
gdje je studirao pravo i književ- 
nost. Bio je lektor španjolskog 
jezika u Parizu i Cambridgeu, za- 
tim profesor na sveučilištu u 
Madridu. Po svršetku građanskog 
rata emigrirao je u SAD. Jedan 
od najspiritualnijih španjolskih 
pjesnika, predstavnik tzv. čiste 
poezije. Pjevao je gotovo samo 
ljubav, iluzornu i neoplatonsku. 
Traži je s onu stranu realnosti, 
na drhtavoj granici između sna i 
istine. Progoni ga osjećaj da ne 
možemo posjedovati stvari, nego 
samo naslućujemo njihove reflek- 
se kroz drhtavost naših osjetila. 
Tako je S. tražio sebe na nepo- 
znatim putovima, jer poezija je 
za njega bila »avantura u potrazi 
za apsolutnim«. A u izrazu je bio 
vrlo jednostavan. Najveći dio pje- 
sama napisao je u jednom rit- 
mu, čisto, gotovo priprosto. Zvuk 
njegovih stihova jedva je čujan, 
kao da ih govori umorno i tiho, 
ali ti stihovi nam otvaraju okna 
čudesnog i nedostižnog područja 
duše. Važnije su mu zbirke: 
Slutnje (Presagios, 1923), Sigur- 
na slučajnost  (Seguro azar, 
1929), Tebi doličan glas (La voz 
a ti debida, 1934), Pogreška u 
računu (Error de cdlculo, 1938), 
Sve jasnije i druge pjesme (To- 
do mdđs claro y otros poemas, 
1949). Preveden je na mnoge je- 

SALINGER 
SALTIKOV - ščEDRIN 
SALUSTIJE 


zike, najviše na engleski i tali- 
janski. 


Iz suvremene španske lirike (M. Grdić), 
Beograd 1954; Antologija novije španjol- 


ske poezije (N. Milićević), Zagreb 1959; 


Spanska lirika (V. Košutić), Beograd 1963. 


nm 


SALINGER, Jerome Da- 
vid (Džerom Dejvid Salindžer, 
1919), američki književnik. Među- 
narodni uspjeh doživio je roma- 
nom Hvatač u raži (The Catcher 
in the Rye, 1951), u kojemu šes- 
naestogodišnji Holden Caulfield 
pripovijeda o svom odlasku iz 
internatske škole, u kojoj je pro- 
pao, u New York velikih hotela, 
taksija i raznolikih noćnih susre- 
ta. Živahni, nesvjesno inteligentni 
i nadasve osjetljivi dječak posti- 
že izražajno bogatstvo upotrebom 
klišeja iz omladinskog žargona, 
suprotstavljajući svoju spontanu 
humanost svemu što je izvješta- 
čeno, snobovsko i samoživo u 
školi i velegradu. Ta implicitna 
kritika jedne civilizacije u tradi- 
ciji je Twaineova (v.) Hucklebe- 
rryja Finna. Salingerova afirma- 
cija djetinjske nedužnosti i ne- 
konvencionalnog odnosa prema 
ispraznosti materijalnog obilja 
srž je i zbirke Devet priča (Nine 
Stories, 1953); traganje za duhov- 
nim vrijednostima u religioznom 
miru Zen-budizma u pripovijetka- 
ma Franny i Zooey (Franny and 
Zooey, 1961) manje je uvjerljivo. 
Salingerov talent sve se više ra- 
zapinje između entuzijazma za 
idealna svojstva piščevih junaka 
i šarmantne duhovitosti njegovih 
autentičnih životnih opservacija. 
Lovac u žitu (N. Kršić), Sarajevo 1963; 


Freni i Zui (N. Stefanović-Čičanović), Beo- 
grad 1965. 


iv 

SALLUSTIUS — Salustije 


SALTIKOV - ŠČEDRIN, 
Mihail Jevgrafovič (pravim ime- 
nom M. J. Saltykov, 1826—1889), 
ruski pripovjedač. Bio je blizak 
kružoku utopijskih socijalista, 
prognan je u provinciju, zatim je 
radio na administrativnim dužno- 
stima, a kasnije kao publicist u 
naprednim časopisima. U satira- 
ma šiba rusku birokraciju, plem- 
stvo, liberale, novu buržoaziju i 
rusku kolonijalnu ekspanziju. 
Služio se različitim književnim 
vrstama: crticama (Gubernijske 
skice —  Gubernskie_ očerki, 
1857), fiktivnim uspomenama, e- 
pistolarnim oblicima, satiričkom 
povijesnom kronikom (Povijest 
jednoga grada — Istorija odnogo 
goroda, 1869—70), putopisom, a- 
legorijskim basnama (Bajke — 
Skazki, 1880—85) i konačno — 
realističkim romanom u obliku 
porodične kronike jedne vlasteo- 
ske obitelji koja propada: Go- 
spoda Golovlevy (1872—76). 

Basne_ (S. Kranjčević), Zagreb 1948; 


Izabrana dela, 1—3 (M. Carcaračević, N. 
Lukić), Beograd 1950—51; Gospoda Golov- 


ljovi, Povijest jednog grada (I. Velikano- 
vić, R. Kora Zagreb 1962. 
af 


SALUSTIJE, Gaj — Krisp 
(Gaius Sallustius Crispus, 86—35. 
prije n.e.), rimski povjesničar, Ro- 
đen je u Amiternu, iz bogate ple- 
bejske obitelji; vrlo mlad došao 
je u Rim. Najpoznatija su mu 
djela monografija O Katilininoj u- 
roti (De Catilinae coniuratione) i 
Jugurtin rat (Bellum Iugurthi- 
num), napisane u posljednjem 
deceniju života. Nekadašnji pri- 
staša pučke stranke, zapravo 


srednjih slojeva, i Cezarov (v.), 
S. kritički slika moralni pad rim- 
skoga plemstva i ujedno svih slo- 
jeva društva. Na toj pozadini iz- 
rastaju oštro karakterizirani li- 
kovi Katiline, lijepe i razvratne 
Sempronije, Cezara i Katona u 
prvom, pa numidskoga kralja 
Jugurte i narodnog vođe Marija 
u drugom djelu. Povijesne činje- 
nice pisac ne niže ustaljenim, 
kronološkim slijedom, već ih u 
živu pripovjedačkom tonu ispre- 
pleće i postavlja u zavisnost od 
glavnih aktera zbivanja, podvr- 
gavajući ih subjektivnom tuma- 
čenju. Stil mu je zbijen, morali- 
stičke refleksije izražene su u 
antitetičkim rečeničnim skupovi- 
ma. Pripovijedanje je ispreplete- 
no majstorski komponiranim go- 
vorima, koji psihološki motivira- 
ju djelovanje glavnih likova. Ar- 
haička patina u rječniku kao da 
potcrtava etički strog stav auto- 
ra. Kao što je Salustiju bio Tu- 
kidid (v.) uzorom u pragmatič- 
kom pristupu historiografiji i 
u nekim osobitostima stila, tako 
će i Salustijeva koncentriranost 
misli i izraza naći odjeka u Taci- 
ta (v.). 

Katilinina urota (I. Fiamin), Sušak 1881; 
Knjiga o Catilininoj uroti. Knjiga o Ju- 
gurthinom ratu (A. Veber), Zagreb 1882; 
Jugurtin rat (L. T. Petrović), Beograd 


19262; Katilinina urota i Rat s Jugurtom 
(Anonim), Zagreb s. a. 

SAN CRVENE SOBE 
(Hung lou mćng), kineski ro- 
man. Pripovjedačka književnost 
počela se u Kini razvijati za vla- 
de mongolske dinastije (1280— 
—1364). Romani se nikada nisu 
priznavali pravom književnošću. 
Njihovi autori nisu stjecali knji- 

SAN CRVENE SOBE 
SAND 


ževnu slavu, ali su ih ljudi raz- 
ličnih slojeva uvijek rado čitali. 
Pored povijesnog i pustolovnog 
romana javlja se još i fantastič- 
ni, humoristički i roman s te- 
mom iz svakodnevnog života. U 
vrstu društvenih romana ubraja 
se i San crvene sobe. Taj roman 
u 24 sveska sa 120 poglavlja na- 
pisao je u 18. st. C'au Han (C'au 
Hsiie K'in). Pri pisanju ga je za- 
tekla smrt, pa je Kau O dovršio 
djelo. Taj golemi autobiografski 
roman ima izvanrednu kulturno- 
povijesnu vrijednost. Priča o ve- 
ličini i padu jedne vladarske Io- 
ze. U romanu nastupa oko 400 
osoba. U središtu žive i zanimlji 
ve radnje, koja svršava tragičnim 
raspletom, stoji lik sanjarskog i 
osjetljivog mladića. To opširno 
epsko djelo daje zanimljivu i 
svestranu sliku kineskog druš- 
tva. Roman S. c. s. u Kini je do 
najnovijeg vremena bio vrlo o- 
miljeno štivo, a izvršio je snažan 
utjecaj na dramu i slikarstvo. 
Poznat je i u Evropi. 


Crvena soba (Z. Kovačević), Zagreb 1959. 

SAND, George  (Žorž 
Sand, pravim imenom Lucile-Au- 
rore Dupin, 1804—1876), francu- 
ska spisateljica. Nakon osam 
godina građanskog braka napu- 
šta muža i provinciju te se u Pa- 
rizu sva posvećuje književnosti i 
živi nezavisnim životom. U prvim 
romanima Indiana (1831), Valen- 
tine (1832), Lelia (1833) i dr. izla- 
že ideje, po kojima u to vrijeme 
živi, jer S. nije romantik samo po 
romanima što ih piše, nego i po 
načinu života. Traži za ženu pra- 
va da može voljeti izvan svih kon- 


641 


SANDBURG 


vencija i ograda građanskog mo- 
rala. Ljubav koju prikazuje u tim 
romanima nije vulgarna. To je 
ljubav koja traži sve ili ništa. Taj 
apsolutni ideal teško je ostvariti, 
pa se često samoubojstvo ili o- 
čajanje suprotstavlja običnom 
životu. No S. se brzo umorila od 
ideala Lćlije ili Indijane. Sreća 
više nije u velikoj, nesretnoj i 
uzvišenoj strasti romantičnog ju- 
naka, nego u suosjećanju i soli- 
darnosti s nesretnim i bijedni- 
ma. To je druga faza njezina 
književnog i privatnog života, 
kad na nju djeluju ideje Lamen- 
naisa i P. Lerouxa, boraca za so- 
cijalnu pravdu, i kad se i sama 
počinje baviti politikom. U dru- 
štvenim romanima Mlinar iz An- 
gibaulia (Le Meunier d'Angibault, 
1845), Grijeh gospodina Antoinea 
(Le Peche de monsieur Antoine, 
1847) i dr., zalaže se za pravdu, 
solidarnost, uzajamno pomaga- 
nje, jednostavan život, podjelu 
zemlje i mir. Treća faza započi- 
nje povlačenjem na imanje u 
Nohantu oko 1845. Romani Đavo- 
lja bara (La Mare au dđiable, 
1846), Mala Fadette (La Petite 
Fadeite, 1849), Francois le Cham- 
pi (1850), Majstori trubači (Les 
Maitres sonneurs, 1853), tzv. ru- 
stični romani, opisuju život, pri- 
rodu i ljude, koji je okružuju. 
Seljake idealizira, ali ljubav koju 
osjeća za rodni kraj i simpatije 
što ih gaji prema seljacima daju 
tim romanima poseban čar. U 
posljednjoj se fazi smiruje i os- 
vrće na prošli život (Povijest mog 
života — IL'Histoire de ma vie, 
1854; Ona i on — Elle et lui, 
1859, veza s A. de Mussetom). Ro- 
imanom Le Marquis de Villemer 
(1860) već se približava realizmu. 

Uskok _(J. M.), Beograd 1868; Đavolja 
bara (R. V. Dimitrijević), Beograd 1935; 
Mala Fadeta (P. Adamović), Novi Sad 
1951; Gospođica Merkan_ (A. Milosavlje- 
vić), Bcograd 1953; Nahoče Fransoa (D. 
Selaković i N. Mandić), Sarajevo 1954; 
Đavolja bara (R. Besarović), Sarajevo 
1960; Povijest moga života (I. Šubarić), 
Zagreb 1964. 

SANDBURG, Carl (Karl 
Sendberg, 1878—1967), američki 
pjesnik. Piše slobodnim stihom, i 
njegovo stvaralaštvo odaje Whit- 
manov utjecaj (v.). Najpoznati- 
ja mu je pjesma Chicago iz zbir- 
ke Čikaške pjesme (Chicago Po- 
ems, 1916), koja ga je proslavi- 
la i učinila jednim od vođa mo- 
dernističkog pokreta u američ. 
koj poeziji. U tim pjesmama 
S. pronalazi poeziju u velegrad- 
skim i industrijskim ugođajima. 
Poema Narod, da (The People, 
Yes, 1937) opisuje obične lju- 
de, a služi se govornim ritmo- 
vima, kolokvijalizmima, žargo- 
nom, uzrečicama, poslovicama i 
sl. Kritika pjesniku zamjera re- 
toričnost, prozaičnost, ponegdje 
i razvučenost. S. je važan i kao 
sakupljač američkih narodnih 
pjesama, koje pjeva na javnim 
nastupima. Napisao je značajan 
i opsežan životopis Abrahania 
Lincolna (6 svezaka). Ranija su 
mu djela bila prožeta socijalistič- 
kim duhom i S. je znatno utjecao 
na napredne američke pjesnike 
iz razdoblja depresije (1929—37). 
Unatoč visokoj starosti često je 
javno nastupao. Dugo su ga sma- 
trali neke vrste nacionalnim pje- 
snikom Amcrike. 

Američka lirika (I. Slamnig i A. Šoljan), 
Zagreb 1952; Izabrane pesme (D. Andrić), 


Beograd 1953; Antologija svjetske lirike, 
Zagreb 1956, 1965. 

SANDRARS — Cendrars 
SANGOR —> Senghor 


SANNAZZARO, Jacopo 
(Jakopo Sanadzaro, 1456—1530), 
talijanski pjesnik i humanist. U 
latinskim stihovima (epigrami, e- 
legije i pet Ribarskih ekloga — 
Eclogae piscatoriae) izrazio je i- 
diličan doživljaj prirode i iskren 
osjećaj smrti. Zanimljiv je nje- 
gov humanistički vjerski spjev 
O porođaju Djevice (De partu 
Virginis), dovršen 1526, u pred- 
večerje crkvene reformacije; tu 
se, uz idiličke odlomke i brojne 
alegorije, ocrtava sukob između 
klasično-poganskog i kršćanskog 
osjećaja svijeta. Njegovih stoti- 
njak lirskih pjesama (Stihovi — 
Rime, 1480—1504, obj. 1530) na- 
dahnuto je ljubavnim osjećajem 
i napisano po uzoru na Petrarku 
(v.). Najznačajnije mu je djelo 
Arkadija (Arcadia, 1504), koje je 
ubrzo značajno odjeknulo u ev- 
ropskoj književnosti (usp. i Pla- 
nine našeg Zoranića, 1569). To je 
pastirski roman u stihovima i 
prozi koja se temelji na antičkim 
uzorima i Boccacciovu stilu. U 
Arkadiji opisuje na konvenciona- 
lan i izvještačen način sretan ži- 
vot pastira daleko od ratova i 
društvenih zbivanja, u zemlji sna 
gdje se bukolička stanja izmje- 
njuju s jednostavnim poganskim 
svečanostima, u prirodi gdje se 
suze liju gotovo jedino zbog lju- 
bavi. Nastavljajući antičku tra- 
diciju (v. npr. Vergilije), S. je re- 
nesansnoj i kasnijoj književnoj 
publici dao malo, ali stilski do- 
tjerano djelo, odraz trajne čež- 
nje čovjekove za izgubljenom sre- 
ćom »prvobitnog stanja«. 

f[č—mz 


SANNAZZARO 
SAPFA 


SAPFA (Sapphš, 6. st. prije 
n. €.), najveća grčka pjesnikinja, 
s otoka Lezba. Od pjesama, sa- 
branih u devet knjiga, sačuvani 
su fragmenti. Eoljanke su pro- 
vodile mnogo slobodniji život od 
drugih grčkih žena. Sastajale su 
se radi društva, pjesme i glazbe. 
Tako je i S. okupila mlade dje- 
vojke, koje je poučavala u glaz- 
bi, pjesmi i plesu, a kuću svoju 
prozvala je kućom Muza. Pjeva- 
la je himne, ljubavne i svadbene 
pjesme. Tematika njezine lirike 
najuže je povezana s intimnim 
krugom učenica. U stihovima is- 
kreno izražava nježnu ljubav 
prema svojim ljubimicama, go- 
vori o dubokim patnjama napu- 
štene žene i strašnim mukama 
ljubomore. Osobito je privlači 
ljepota udružena s bogatstvom 
duha. Bolan joj je rastanak s u- 
čenicom koja je napušta zbog 
udaje (Phainetai moi kćnos... 
— Čini mi se bozima sličan...). 
Na glasu su bile svadbene pje- 
sme (epitalamiji), u kojima je 
nježnim i čistim osjećajem pje- 
vala o ljepotama i radostima 
bračne sreće, o oproštaju s dje- 
vičanstvom i šalama pred brač- 
nom ložnicom. Po stilu slične su 
narodnim svadbenim pjesmama 
i protkane su bogatim poredba- 
ma. Nepresušan izvor novih na- 
dahnuća davala joj je i priroda 
kao pozadina za vrelu ljubav. Mi- 
ris cvijeća, svjetlo, noćna tišina 
puna mjesečine, proljeće, ptice, 
drveće i trave — sve se to slijeva 
u divan sklad krasna jezika i 
zvonkog stiha. Sapfin eolski di- 
jalekt je jednostavan i jasan. 
Muzikalnost riječi pretočila je S. 
u bogatu raznolikost metričkih 
oblika, od kojih je najpoznatija 

SARMIENTO 
SAROYAN 


safička strofa. Kao zastupnicu 
slobodna života napadali su je 
oštro atički komediografi, koji 
su pomogli stvaranje legende da 
se ubila zbog nesretne ljubavi i 
da je navodila na nečasnu lju- 
bav. U starini su je mnogo cije- 
nili. Platon je zove desetom Mu- 
zom, a gradovi kuju novac s nje- 
zinim likom. Od rimskih pjesni- 
ka nasljeduju je Katul (v.) i Ho- 
racije (v.). Podaci iz njezina ži- 
vota potakli su romantične in- 
terpretacije njezina lika u roma- 
nu 18. st, u drami i glazbi 
(Grillparzer, v., Massenet) i u 
pjesništvu (Leopardi, Swinburne, 
v.). Snaga Sapfine erotike i uzvi- 
šenost poezije dirnula je i druge 
pjesnike (Foscolo, Pascoli, v.). 


Antologija stare lirike grčke (K. Rac), 


Zagreb 1916; Antologija svjetske lirike, 
Zagreb 1956, 1965; Lirika (T. Smerdel), 
Beograd 1961; M. N. Đurić, Antologija 


starohelenske lirike, Sarajevo 1962; Orfej 
i Pan — Antologija starohelenske lirike 
(T. Smerdel), Zagreb 1964. 

SARMIENTO, Domingo 
Faustino (Domingo Faustino Sar- 
miento, 1811—1888), argentinski 
pisac, pedagog i političar. Pretež- 
no samouk, bio je učitelj, rudar, 
ministar, predsjednik republike. 
U dva navrata bježao je u Čile, 
gdje je bio nastavnik i novinar 
i gdje je napisao svoja najbolja 
djela. Živio je u burnom vreme- 
nu kad se tek stvarala argentin- 
ska nacija i država, i on je svu 
svoju snagu uložio u to stvaranje. 
Pisao je pamflete, polemike, po- 
učne spise, pune realističkog du- 
ha, dajući savjete, predlažući re- 
forme. Sve što je pisao bilo je 
namijenjeno dnevnoj svrsi i ak- 
ciji. Čitao je, bez reda, evropske 
pisce, isticao primjer američke 

demokracije, sanjao o velikoj Ar- 
gentini. Organizirao je osnovno 
školstvo, vjerovao u moć prosvje- 
te, zalagao se da što više Evrop- 
ljana doseli u Argentinu, da se ta 
pusta i beskrajna zemlja napuči 
ljudima koji će je izgraditi i po- 
dići. Nije pisao s namjerom da 
bude pisac-umjetnik. Bio je pro- 
tivnik uglađenosti i forme i tvr- 
dio je da treba promatrati zem- 
lju, narod, običaje, aktualne po- 
trebe i onda pisati s ljubavlju i 
srcem, bez obzira na oblik. Takav 
se S. pokazao u svim spisima. 
Najpoznatija mu je i najslavnija 
knjiga Facundo Quiroga ili civili- 
zacija i barbarstvo u Argentini 
(Facundo Quiroga o civilizacion 
y barbarie en Argentina, 1845). 
To je biografija pobunjenika iz 
provincije, vođe Gauča, zapravo 
povijest građanskog rata, slika 
narodnog života i običaja, portret 
Argentine. Ta je knjiga snažna, 
kao od brda odvaljena, puna je- 
zivih prizora, oštrih zapažanja, 
smionih misli i protesta protiv 
zla. Drugo su Sarmientovo djelo 
Sjećanja iz pokrajine ( Recuerdos 
de provincia, 1850), jednako za- 
nimljivo, ali manje značajno. Na- 
pisao je još velik broj spisa poli- 
tičkih i pedagoških. U svom Fa- 
cundu stvorio je epopeju pampe 
u prozi, kao J. Hernandez (v.) u 
stihu. I udario je genijalan te- 
melj hispanoameričkoj proznoj 
književnosti, temelj koji do da- 
nas nije uzdrman. 

SAROYAN, William (Vi- 
ljem Sarojan, 1908), američki 
pripovjedač armenskog porijek- 
la. Počeo je rano zarađivati kruh 


i promijenio mnogo zanimanja, 
a priznanje je stekao novelom 
Smion mladić na trapezu (The 
Daring Young Man on the Flying 
Trapeze, 1934) iz istoimene zbir- 
ke. Saroyanova popularnost po- 
čiva na simpatičnoj naivnosti i 
sentimentalnoj impulzivnosti sti- 
la u opisima iz smiješnostužnog 
svijeta armenskih doseljenika u 
SAD. Među romanima ističu se 
Ljudska komeđija (Human Co- 
medy, 1942) i zbirka poluautobio- 
grafskih crtica Zovem se Aram 
(My Name Is Aram, 1940). S. je 
i autor 14 drama, kojih dobar dio 
ima kaotičnu strukturu i nije ni- 
kada bio izveden. Od izvedenih 
drama ističu se tragikomične fan- 
tazije Vrijeme vašeg života 
(Time of Your Life, 1939) i Ljudi 
u spilji (The Cave Dwellers, 1958). 
Njegovo je stvaralaštvo u cjelini 
neujednačeno, pa je u novije vri- 
jeme doživjelo oštrije napade kri- 
tike. 


Ljudska komedija (M. Jović), Zagreb 1955; 
Pet zrelih krušaka (pripovijetke) (K. Ra- 
dović), Beograd 1956; Rock Wagram (I. 
Lalić), Zagreb 1956; Tata, ti si lud (Li. 


Radović), Beograd 1958, Zagreb _ 1958; 
Mama, volim te (Lj. Radović), Zagreb 
1958; Beograd _ 1959; Doživljaji Veslija 


Džeksona (Lj. Radović), Beograd 1960; Zo- 
vem se Aram (K. Dinić), Beograd 1964. 

SARRAUTE, Nathalie (Na- 
tali Sarot, 1902), francuska knji- 
ževnica. Po objektu svojih traže- 
nja ubraja se među istaknute 
predstavnike  »novog romana«, 
premda se po postupku i optici 
razlikuje od njih. Dok kod Rob- 
be-Grilleta (v.) i Butora (v.) ljud- 
ska stvarnost postoji samo kao 
dio globalne strukture predmet- 
nog svijeta, kod nje predmetni 
svijet postoji isključivo u psihič- 


SARRAUTE 


kim reakcijama likova. Smatraju- 
ći da se bitnost ljudske stvarno- 
sti ne može više otkriti u vanj- 
skim manifestacijama koje su 
bez izuzetka neautentične, izobli- 
čene i zakržljale, ograničava svo- 
je ispitivanje na jedino područje 
gdje je još moguće uhvatiti drh- 
taj neposrednog ljudskog bitisa- 
nja: to su osjećaji i stanja koja 
prethode svakom izrazu, a S. ih 
nazivlje »tropizmima«. Pod agre- 
sivnim okom ispitivača ogoljuju 
se gusti slojevi intimnosti, gdje 
poput ameba drhture i migolje 
sićušni konfuzni pokreti, gdje se 
zameću nedonošeni čini i otvara- 
ju se vrela nebrojenih slika, os- 
jeta, sjećanja i stanja, a sve se to 
zbiva bez učešća volje, izmičući 
svjesnom izboru i kontroli. To 
neuobličeno i plašljivo komeša- 
nje pred vratima svijesti autori- 
ca nazivlje »pod-razgovorom«, na- 
stojeći da uhvati prijelaz iz toga 
tečnog neuhvatljivog stanja u 
kruto stanje riječi i geste, na pla- 
nu kojih se ostvaruje komunika- 
cija s drugima. Fabula je pojed- 
nostavljena do rudimentarnosti, 
a likovi su jedinke bez osobnosti 
i imena, zatečene u stanju pasiv- 
ne podložnosti. Prvo djelo, Tro- 
pizmi (Tropismes, 1938, 1957), 
uskomešan je mozaik sićušnih 
drama-tropizama, nehotičnih zbi- 
vanja između jedinki, privlačenja 
i odbijanja koja provaljuju u 
svijest i natrunjuju se u gest, 
akciju i riječ. U romanu Portret 
neznanca (Portrait d'un inconmnu, 
1949, 1959) odnosi anonimnih ju- 
naka ostvaruju se u klimi sum- 
njičenja i obrane, na relaciji kri- 
vac4stražitelj. S. učvršćuje struk- 
turu uvođenjem pripovjedača ko- 
ji budno i strpljivo uhodi jednog 

starca i njegovu kćer ne bi li ra- 
zotkrio i iznenadio njihove »tro- 
pizme«. U zbirci eseja Razdoblje 
sumnje (L' Ere du soupcon, 1956) 
pored zanimljivog eseja o dotra- 
jalosti postupka tradicionalnog 
romana, nalazimo ponovo temu 
»tropizama«, infinitezimalnih po- 
vlačenja jedinke pred agresivnim 
okom »drugih«. U romanu Marte- 
reau (1953), a osobito u Planeta- 
riju (Planetarium, 1959), odnosi 
likova sačinjavaju mnogostranu i 
složenu strukturu. »Tropizmi« se 
uobličavaju u banalnu konverza- 
ciju, u ustajalu ali sigurnu neau- 
tentičnost općih mjesta ispod ko- 
je teku mnogobrojni tokovi »pod- 
-razgovora«, Posljednji roman, 
Zlatni plodovi (Les Fruits d'or, 
1963), pokušaj je da se uhvate 
beskrajni krugovi akcija i reak- 
cija koje izazivlje jedna knjiga u 
zajedničkom spletu autora i čita- 
laca. 

Portret nepoznatog (Ž. Živojinović), Novi 


Sad 1960. 

SARTRE, Jean-Paul (Žan- 
-Pol Sartr, 1905), francuski knji- 
ževnik i filozof, glavni predstav- 
nik francuskog egzistencijalizma. 
Proučavao je suvremenu njemač- 
ku filozofiju (Heidegger, Jas- 
pers). Surađivao je u pokretu 
otpora, a poslije rata napustio je 
profesorski poziv, osnovao časo- 
pis »Les Temps Modernes« i sav 
se predao književnom radu. An- 
gažiranim stavom u svim pitanji- 
ma kulturnog i političkog života 
već dva desetljeća stoji u središ- 
tu progresivne misli Zapada. S. 
je filozof koji je izrazio bespuće 
modernog čovjeka i pokušao naći 
ono što će ga izbaviti iz očaja 

(jer »život počinje s onu stranu 
očaja«), što će njegovu životu da- 
ti smisao postojanja (jer čovjek 
je potpuno sam, onakav kakva on 
sebe hoće, kakva sebe čini). Ni- 
kakav određeni, unaprijed dani 
plan ili ideja ne predodređuju 
ono što će čovjek biti. Čovjek je 
slobodan i u izboru odgovoran 
pred samim sobom i pred onima 
koji su pogođeni njegovim izbo- 
rom. I ta je sloboda smisao nje- 
gova postojanja. Čovjek treba da 
se opredijeli i da djeluje u ovom 
našem vremenu i prostoru. S tog 
stanovišta S. je vrednovao i 
marksizam kao stvaralački sis- 
tem koji vlada čitavim povijes- 
nim razdobljima, kao »istinski 
pokret onoga što je Hegel nazi- 
vao objektivnim duhom« (Bitak 
i ništavilo — L'Etre et le nćant, 
1943; Egzistencijalizam je huma- 
nizam — L'Existentialisme est un 
humanisme, 1946; Kritika dijalek- 
tičkog uma — La Critique de la 
raison dialectique, 1960. te brojni 
filozofski eseji). S. se zato opre- 
dijelio za književnost prakse — 
prakse kao djelovanja u povijes- 
ti ina povijest. U romanu Mučni- 
na (La Nausće, 1938), koji je pra- 
vi egzistencijalistički roman u 
formi dnevnika, S. raspravlja o 
slobodi. Njegov bi junak Roquen- 
tin trebao da bude slobodan, ali 
je on samo »nevezan«, što je za- 
pravo bijeg pred slobodom. Pra- 
vu slobodu nalazi u književnosti. 
Napisao je zbirku novela Zid (Le 
Mur, 1939); ciklus romana, nedo- 
vršenu tetralogiju, Putovi slobo- 
de (Les Chemins de la liberte), 
gdje tehnikom simultanog zbiva- 
nja prikazuje tjeskobu suvreme- 
nog čovjeka i njegovo traženje 
slobode, te dramu Evrope u raz- 


doblju od 1938. do kraja rata. 
Sartreovo kazalište ne polazi od 
neke precizno definirane estetike. 
Prema temi mijenja se i oblik 
drame, ali u svima je zaokupljen 
sudbinom čovjeka, njegovom slo- 
bodom i izborom. Drama Muhe 
(Les Mouches, 1942) obrađuje an- 
tički motiv Oresta kojemu S. da- 
je novo rješenje. Iza zatvorenih 
vrata (Huis clos, 1944), djelo dra- 
matske snage s temom savjesti 
i kazne, gdje je obična hotelska 
soba ispaštalište troje ljudi osu- 
đenih da žive vječno zajedno, bez 
mogućnosti bijega od sebe, svo- 
je prošlosti i drugih, pa su oni 
drugi — pakao. Obzirna bludnica 
(La Putain respectueuse, 1946) 
satira je na hipokriziju i puri- 
tanstvo Amerikanaca i njihovo 
vjerovanje u vlastitu superior- 
nost i prezir prema Crncima. U 
drami Nepokopani mrtvaci 
(Morts sans sepulture, 1947) ob- 
rađuje temu iz doba pokreta ot- 
pora. Prljave ruke (Les Mains sa- 
les, 1947) ideološka je drama su- 
vremenog sadržaja. U drami Đa- 
vo i dobri Bog (Le Diable et le 
bon Dieu, 1951) bavi se temom 
borbe dobra i zla u ambijentu 
njemačke protureformacije. Ne- 
krasov (1955) u obliku farse tre- 
tira suvremeni život u Francu- 
skoj. U Zatočenicima iz Altone 
(Les Sequestres d'Altona, 1959) 
tretira opći problem odgovorno- 
sti vojnika kojeg su prilike odve- 
le dalje od onog što je dopušte- 
no po pozitivnim međunarodnim 
zakonima i moralnim načelima. 
S. je objavio i velik broj eseja, 
filmskih scenarija, članaka (Situ- 
acije — Situations, I—VII) a u 
najnovije vrijeme i autobiograf- 
ske Riječi (Les Mots, 1964), re- 


SCALIGERO 


mek-djelo te vrste. God. 1964. do- 
dijeljena mu je Nobelova nagra- 
da (jer je njegovo djelo »bogat- 
stvom ideja, slobodoumnošću i 
težnjom prema istini izvršilo da- 
lekosežan utjecaj na naše vrije- 
me«), ali je odbio da je primi. 
Nesahranjeni mrtvaci, Obzirna bludnica 
(R. Ivšić), Zagreb 1951; Mučnina (T. Uje- 
vić), Zagreb 1952; Zid (J. Belan i 1. 
Adum), Zagreb 1958; Putovi slobode, I—II 
(B. Marković), Beograd 1958—59; Blud- 
nica dostojna poštovanja (A. V. Štefano- 
vić), Beograd 1960; O književnosti i pis- 
cima (F. Filipović), Beograd 1961, 1862. 
Đavo i Gospod Bog (D. Andrić), Bcograd 
1963; Zid i druge pripovetke (J. Belan), 
Beograd 1964; Muka (V. Dragović), Beo- 
grad 1964; Egzistencijalizam je humanizam 
(V. Sutlić), dove 1964; Intimnost i 


soba (J. Belan), aaa 1965; Reči (M. 
Carcaračević), Novi Sad 1965. 

SCALIGERO, Giulio Ce- 
sare (Džulio Čezare Skalidžero, 
lat. Julius Caesar Scaliger, pra- 
vim imenom G. Bordone, 1484— 
—|1558), talijanski humanist i 
književni teoretičar. Iako pori- 
jeklom iz skromne padovanske o- 
bitelji, predstavljao se potom- 
kom čuvenih veronskih kneževa 
(Della Scala, Scaligeri). Bio je 
najprije vojnik u službi cara Ma- 
ksimilijana, a zatim liječnik i u- 
čenjak, autor eruditskih i bota- 
ničkih spisa. Napisao je velik 
broj latinskih stihova i prvi po- 
kušaj znanstvene gramatike la- 
tinskog jezika, a istaknuo se oš- 
trim i strastvenim odgovorom 
Erazmu Rotterdamskom (v.), kri- 
tičaru Cicerona (v.). Jer, za Sca- 
ligera, kao i za tolike druge tali- 
janske humaniste, veliki rimski 
govornik i stilist bio je primjer 
nedostižna savršenstva i uzor 
proznoga izraza koji je trebalo 
oponašati. Za boravka u Francu- 
skoj, gdje je stekao ugled i bo- 

gatstvo, napisao je svoje najzna- 
čajnije djelo, Sedam knjiga poe- 
tike (Poetices libri septem), obja- 
vljeno posmrtno (Lyon 1561). 
Vjerske borbe i protureformaci- 
ja utjecali su na moralističku i 
didaktičku orijentaciju Scaligera 
koji je »udario temelje klasicis- 
tičkoj  Bastilji«. Proglašavajući 
potpunu vjernost Aristotelovoj 
(v.) Poetici, koju je u njezinu 
punijem smislu otkrilo upravo 
16. st., on je ipak izrazio duh i 
potrebe svoga vremena, u nasto- 
janju da pomiri antičku misao i 
vjerski dogmatizam. I po njemu, 
pjesnik »oponaša«, ali to mu ni- 
je jedini cilj: on istovremeno 
»poučava« i ne teži isključivo za- 
bavi, kao što su tvrdili renesans- 
ni hedonisti. Prikazujući čovjeko- 
vu prirodu, bolje je da umjetnik 
slika osjećaje, težnju k dobru i 
pobjedonosnu borbu razuma pro- 
tiv slijepih strasti, negoli da in- 
zistira na čistim nagonima, ma- 
kar koliko im strogu kaznu nami- 
jenio u svom djelu. Stoga je pjes- 
ništvo »ugodna znanost«, razno- 
vrsna, ljupka i djelotvorna, a od 
povijesti i govorništva razlikuje 
se i svojom stvaralačkom priro- 
dom i oblikom. S. je teoretičar i 
zakonodavac poezije, koji opšir- 
no i pedantno klasificira njezinu 
građu, pravila i razvoj, ističući 
kao uzor uglađenog Vergilija (v.), 
»kralja pjesnika«, nasuprot odveć 
jednostavnom i grubom Homeru. 
Time je utro put dugotrajnoj do- 
minaciji rimske književnosti nad 
grčkom. U bogatoj renesansnoj 
produkciji = književno-teorijskih 
rasprava, opsežna Scaligerova Po- 
etika nije ni prva ni najoriginal- 
nija, ali je, možda i zato jer se 
pojavila u Francuskoj, imala go- 


648 


lem utjecaj na kasniju evropsku 
književnost, osobito na klasiciste 
17. st. (Boileau, v., Corneille, v.). 
Njegove misli o dramskom je- 
dinstvu mjesta i vremena, o bit- 
noj vrijednosti stiha u književ- 
nom djelu, o značenju komedije, 
satiričkoga i didaktičkog pjesniš- 
tva i o prednostima Seneke (v.) 
u odnosu na grčke tragičare, ši- 
roko su odjeknule i zadržale svo- 
ju privlačnost gotovo do pojave 
romantizma. 


M. Pantić, Poetika humanizma i renesanse, 
I—II, Beograd 1963. 

SCHILLER, Friedrich 
(Fridrih Šiler, 1759—1805), najve- 
ći dramatičar njemačke građan- 
ske književnosti. Tešku mladost 
proveo je u sjeni krutog apsolu- 
tizma wirttemberškog vojvode. 
Kao pitomac vojne škole, a ka- 
snije kao vojni liječnik, teško je 
podnosio despotsku stegu pa je 
zarana naučio cijeniti slobodu. 
God. 1782. postiže mu prva dra- 
ma, Razbojnici (Die Riuber), go- 
lem uspjeh: fabulom o plemeni- 
tu mladiću koji postaje razboj- 
nikom da bi se na taj način bo- 
rio protiv društvene nepravde 
mladi je pjesnik buntovničkim 
patosom znao pogoditi raspolo- 
ženje građanstva pritiješnjenog 
teretom feudalnog apsolutizma. 
Njemački je »period  genija« 
(Sturm und Drang), već na iz- 
maku, tim djelom dao svoje naj- 
popularnije dramsko ostvarenje. 
Vojvoda svom podaniku potom 
zabranjuje književno djelovanje, 
no bez uspjeha; Sch. još iste 
godine bježi preko granice da bi 
u Mannheimu mogao izvesti no- 


vu dramu (Fiescova zavjera u 
Genovi — Die Verschwčrung des 
Fiesco zu Genua, 1783). U njoj 
je posegnuo za povijesnom gra- 
đom i ostao ujedno vjeran poli- 
tičkoj tematici svog prvenca. Ve- 
lik se uspjeh ponovio dramom 
Spletka i ljubav (Kabale und Lie- 
be, 1784), »građanskom tragedi- 
jom«, koja je neposredan odraz 
suvremenih prilika u sitnim ap- 
solutističkim kneževinama. Rad- 
nja je usredotočena oko sudbine 
ljubavnika koji postaju žrtvom 
klasnih razlika i dvorskih splet- 
ki. U tome Sch. slijedi Lessinga 
(v.) no s mnogo više pažnje pri- 
kazuje građansku sredinu: ona 
je ovdje prvi put prostor stroge 
tragedije, a novina je i u tome 
što pjesnik ne idealizira građan- 
ski život i ne krije slabu klasnu 
svijest njemačkog građanina. U 
to se vrijeme Sch. teško probija 
kroz život, pa mu tek pomoć pri- 
jatelja i mecena omogućuje da 
dovrši dramu Don Carlos (1787), 
djelo u kojem je slobodarski pa- 
tos građanske Evrope izrazio u 
povijesnom ruhu, koristeći se gra- 
đom o moralnoj pobuni protiv 
tiranije španjolskoga kralja Fili- 
pa II. Odjek buntovnih misli ogle- 
da se najbolje u činjenici da je 
francuski revolucionarni Konvent 
1792. Schillera, uz Klopstocka 
(v.), proglasio počasnim  gra- 
đaninom Francuske Republike. 
Od 1790. pa do kraja stoljeća 
Sch. se manje bavi pjesničkim 
radom. Sveučilište u Jeni imeno- 
valo ga je izvanrednim profeso- 
rom povijesti, pa su plod tog za- 
nimanja i stručne rasprave. Sve 
više pažnje posvećuje filozofskoj 
estetici i književnoj teoriji, o če- 
mu svjedoči niz studija, eseja i 

kritika (npr. O tragičkoj umjetno- 
sti — Uber die tragische Kunst, 
1792; O patetici — Uber das Pa- 
thetische, 1793; O estetskom od- 
goju čovjekovu — Uber die disthe- 
tische Erziehung des Menschen, 
1795). Najpoznatija je rasprava 
O naivnom i sentimentalnom 
pjesništvu (1795—96), u kojoj 
»naivnom« mitskom duhu antike 
i njenih sljedbenika suprotstav- 
lja moderni »sentimentalni« duh, 
obilježen skeptičkom čežnjom za 
nekadašnjim jedinstvom umova- 
nja, doživljavanja i stvarnosti; 
ta je dvojna tipologija utjecala 
i na kasniju njemačku estetiku. 
Najdalekosežniji je događaj tih 
godina Schillerovo poznanstvo s 
Goetheom (v.), drugovanje iz ko- 
jega su proistekli izgrađeni na- 
zori njemačke klasične epohe u 
književnosti i estetici (dokumen- 
tirani izvanredno značajnom pre- 
piskom između dvojice  pjes- 
nika koju je Goethe objavio 
1828—29). Sputani političkim pri- 
likama u Njemačkoj, veliki su 
pjesnici stvorili ideal duhovne 
kulture, koja se temelji na surad- 
nji svih obrazovanih slojeva, na 
humanističkoj prosvijećenosti. 
Sch. je na Goetheov poziv pot- 
kraj života preselio u Weimar, 
pa su ondje nastala posljednja 
dramska djela, najviša dostignu- 
ća pjesnikova. To su: dramska 
trilogija o vojskovođi Wallenstei- 
nu (Wallensteins Lager, Die Pic- 
colomini, Wallensteins Tod, 1798— 
—1800), psihološka povijesna tra- 
gedija Maria Stuart (1801), »ro- 
mantična tragedija« Djevica Or- 
leanska (Die Jungfrau von Orle- 
ans, 1801), Mesinska nevjesta 
(Die Braut von Messina, 1803) i 
Wilhelm Tell (1804). Pjesnik se u 

njima priklonio povijesti, smatra- 
jući da to zahtijeva stilski ideal 
visoke tragedije, u kojoj će lično- 
sti u snažnim sukobima sa savje- 
šću i sudbinom očuvati karakter- 
no dostojanstvo i uz cijenu živo- 
ta. Taj je pjesnički idealizam, sa- 
zdan na veoma slobodnom, poet- 
skom tumačenju povijesnih zbi- 
vanja, najosebujniji u drami o 
djevici Orleanskoj. Schillerovo 
pak dramatsko oblikovanje psi- 
holoških sukoba najsnažnije je u 
Wallensteinu i u Mariji Stuart; 
ta djela pripadaju među vrhunce 
novovjeke povijesne drame. »Pa- 
tetički« Sch., prema kojemu su 
se kasnije generacije znale odno- 
siti odbojno, zamjerajući mu re- 
torički klasicizam i idealističku 
frazu, zapravo i ne postoji: to 
je shvaćanje nastalo uslijed kri- 
va, knjiškog tumačenja djela, 
bez pravog doživljavanja scen- 
sko-dramatske cjeline. Veliku po- 
pularnost stekao je Sch. svojim 
anegdotskim baladama, zapravo 
pripovijestima i povjesticama s 
alegoričkom = pozadinom = (oko 
1797). Misaonost je temeljna zna- 
čajka Schillerovih pjesama; u 
njima su filozofske i kulturno- 
povijesne teme opjevane zano- 
som koji svjedoči o pjesnikovu 
duboku zanimanju za povijesne 
pojave. 


Zvono (pjesma, N. Kosanović), Beograd 
1934; Tri drame (Razbojnici, Fiescova 
zavjera u Đenovi, Spletka i ljubav) (A. 
Škiljan), Zagreb 1952; Vilhelm Tel. Don 
Karlos (V. Živojinović), Beograd 1952; 
Viljem Tel (A. Šantić), Beograd 1955; 
Knjiga poezije, Beograd 1964; Poezija ve- 
kova (T. Đukić), Beograd 1965; O lepom 
(S. Kostić), Beograd 1967. 

SCHLEGEL, Friedrich 
(Fridrih Šlegel, 1772—1829), nje- 
mački kritičar, književni histori- 

čar i pjesnik, jedan od začetnika 
njemačkog romantizma. Plod 
drugovanja u Jeni s istomišljeni- 
cima, mladim piscima i filozofi- 
ma (v. Novalis, Tieck, Brentano), 
kritički su radovi i aforistički za- 
pisi u kojima se nazire program 
romantičkog pokreta. Izbor iz 
svojih Fragmenata (kako je naz- 
vao aforizme i minijaturne eseje 
o raznovrsnim pitanjima knjiže- 
vnosti, filozofije, religije i druš- 
tvenog morala) objavio je u ber- 
linskom časopisu  »Athenaum« 
(1798—1800), koji je uređivao za- 
jedno sa svojim starijim bratom 
Augustom Wilhelmom (kongeni- 
jalnim prevodiocem Shakespeare- 
ovih drama i utjecajnim kritiča- 
rem). U tom je časopisu Sch. pu- 
blicirao i Razgovor o pjesništvu 
(Gesprdch iiber die Poesie, 1800), 
nacrt svojih shvaćanja o roman- 
tičkoj književnoj tradiciji (u ko- 
ju ubraja Shakespearea i Cervan- 
tesa, v.) i o romanu, književnom 
obliku koji smatra prototipom 
romantičkog pjesništva. Schlege- 
lovi kritički zapisi ne pružaju 
razrađen teoretski sustav, pa se 
poetika ranog romantizma u tom 
obilju često protivurječnih dosje- 
tki i intelektualnih konstrukcija 
može tek naslutiti. Pjesništvo i 
kritika, prema piščevu shvaćanju, 
treba da se približe i uzajamno 
prožimlju: takva sinteza refleksi- 
je i čuvstvenosti jedno mu je od 
temeljnih obilježja »moderne«, 
romantičke književnosti. Štaviše, 
i kritika, odnosno estetika, Schle- 
gelu je svojevrstan oblik poezije. 
Intelektualističko poimanje oči- 
tuje se i u uvjerenju da je knji- 
ževnik estetički zakonodavac ko- 
ji po slobodnoj volji gradi i ruši 
književne norme, svjestan toga 


da je trajna samo stvaralačka tež- 
nja umjetnikova, »ironička« nad- 
moć njegova duha nad konvenci- 
jama. Negirajući klasicističko u- 
čenje da su stilske norme i knji- 
ževni uzori apsolutne vrednote, 
Sch. je izrekao jedan od temelj- 
nih postulata romantizma: histo- 
rizam u pristupu književnosti, tj. 
shvaćanje da se u pjesničkom 
stvaralaštvu kroz vjekove ogleda 
povijesni proces obilježen mije- 
nama u stilu i društvenoj funkci- 
ji književnosti. Svoje poglede na 
povijesni tok evropske literature 
iznio je kasnije, za boravka u Be- 
ču, u predavanjima pod naslo- 
vom Povijest stare i nove knjiže- 
vnosti (Geschichte der alten und 
neuen Literatur, 1812, objavljena 
1815); to je jedan od najranijih 
pokušaja da se evropska a dije- 
lom i orijentalna književna tradi- 
cija od antike do 18. stoljeća sa- 
gleda u cjelini, kao suvisli niz 
stilskih epoha. Schlegelova erudi- 
cija, kojoj epoha romantizma 
duguje mnoštvo umjetničkih i 
znanstvenih poticaja, u znatnoj je 
mjeri utjecala na stvaranje kri- 
tičkih mjerila u prosuđivanju 
književne prošlosti. Knjigom O 
jeziku i misaonom svijetu Indija 
ca (Uber die Sprache und Weis- 
heit der Indier, 1808) unaprijedio 
je studij indijske kulture i done- 
kle udario metodske temelje 
komparativnoj lingvistici. Od be- 
letrističkih djela treba spomenu- 
ti »roman« Lucinde (1799), u ko- 
jem se autor zalaže za slobodni- 
je i iskrenije erotičke odnose, o- 
suđujući jalovu konvencionalnost 
građanskog braka. U skladu s 
piščevom poetikom to je djelo 
više rasprava, protkana lirskom 

prozom, 
tekst. 


EIORTA svjetske lirike, Zagreb 1956, 


negoli — pripovjedački 

SCHNITZLER, Arthur 
(Artur Šnicler, 1862—1931), au- 
strijski pripovjedač i dramatičar, 
jedan od predstavnika bečke mo- 
derne oko 190. (v. Hofmanns- 
thal). Liječnik, poslije slobodan 
književnik. Medicina je utjecala 
na njegovo stvaralaštvo, a pogo- 
tovo poznanstvo s bečkim psihi- 
jatrom S. Freudom, utemeljite- 
ljem psihoanalize. Schnitzlerova 
domena je prikaz svakidašnjice 
austrijskog građanstva i srodnih 
društvenih slojeva. Životna shva- 
ćanja i konvencije tog društva u 
ekonomski naoko stabilnoj epohi 
tema su brojnih dramskih skica i 
novela u kojima realistički stilski 
postupci, istančana psihološka a- 
naliza i vješta književna tehnika 
služe ocrtavanju međuljudskih 
odnosa obilježenih atmosferom 
profinjene životne kulture karak- 
tenistične za evropski fin de sič- 
cle. Raspon motiva nije širok: 
sve u Schnitzlera kruži oko doži- 
vljaja erotike u svim njezinim 
pojavama — od strasti do doko- 
ne igre, od ljubakanja do morbid- 
nih egzaltacija. Čulnost, krhka 
ljepota biranih dojmova, sjetnost 
zbog prolaznosti tjelesnih užitaka 
i sugestivnost ugođaja tvore ska- 
lu izražajnosti Schnitzlerova im- 
presionizma. U najboljim djelima 
ta uska, ograničena motivička os- 
nova uključuje nenametljivu dru- 
štvenu kritiku začinjenu ironi- 
jom. Mala su remek-djela rani 
komadi: ciklus jednočinki Ana- 
tol (1893), igrokaz Ljubakanje 

(Liebelei, 1895), groteska Zeleni 
kakadu (Der griine  Kakadu, 
1899); naročito je poznat (svoje- 
dobno i po tužbi zbog »nemora- 
la«) niz dijaloga Kolo (Reigen, 
1900), koji duhovito variraju si- 
tuaciju prije i poslije spolnog či- 
na pokazujući ujedno zavisnost 
parova i njihova ponašanja od 
aktualnih društvenih shvaćanja i 
normi. Vrhunac svog pripovjedač- 
kog umijeća dosegao je Sch. u 
noveli Poručnik Gusti (Leutnant 
Gusti, 1901), portretu »tipičnog« 
austrijskog oficira onoga vreme- 
na; književnohistorijski je djelo 
zanimljivo kao jedan od najrani- 
jih primjera dosljedno provede- 
nog »unutarnjeg monologa«, ob- 
lika »struje svijesti«. Schnitzleru 
je nedostajalo umjetničkog daha 
za velike kompozicije pa su mu 
romani (npr. Put u slobodu — 
Der Weg ins Freie, 1908) i opsež- 
nija dramska djela manje uspje- 
la. 

U kolu (E. Dominiković), Koprivnica 1920; 
Ljubakanje (V. D. Sonnenfeld), Kopriv- 
nica 1921; Gospođica Elza (V. Bravačić), 
Zagreb 1925; Strasti i sudbine (M. Her- 
man), Sarajevo 1959; Povratak Kazanove 
(Z. Gorjan), Sarajevo 1960; Njemački pri- 
povjedači 19. stoljeća, II, Zagreb 1965; 


Suvremena njemačka novela (D. Perković), 
Zagreb 1966. 


s 


vz 


SCHULZ, Bruno (Bruno 
Šulc, 1892—1942), poljski pripo- 
vjedač. Pojavio se u književnosti 
kasno i iz mje prerano otišao. Za 
života objavio je cikluse novela 
Dućani cimetove boje (Sklepy 
Cynamonowe, 1934) i Sanatorij 
pod klepsidrom (Sanatorium pod 
klepsydra, 1937). Sch. je prvi polj- 
ski prevodilac Kafke. Realije u 
Schulzovim grotesknim proznim 
fantazijama čvrsto su određene 

ambijentom provincije i inventa- 
rom malograđanskog svijeta: na- 
strane dućandžije, demonske slu- 
žavke, kućne švelje, prostrani i 
prašnjavi tavani, migrene, prigu- 
šena erotika, dosađa, ljetne žege, 
bezvremenost prospavanih posli- 
jepodneva...  Schulzovo djelo 
ima izrazit antimalograđanski 
program, iako mazohistički pasi- 
van i metafizički rasplinut. Za 
razliku od klasičnih realističkih 
pisaca on svakoj pojavi pristupa 
kao nečem apsolutnom i na taj 
način tu pojavu i taj svijet koji 
iza nje stoji derealizira. Njegov 
izraz karakterizira patetičnost, 
naglašen lirizam, isforsirana go- 
vorna melodioznost, deskripcije 
osjetilnih opažaja i difuznost doj- 
mova. Vrijednost se njegova dje- 
la ogleda u cjelovitosti i unutraš- 
njoj dosljednosti osebujnog do- 
življaja svijeta, u izuzetnom bo- 
gatstvu fantazije, koja na visokoj 
metaforičkoj razini fiksira čitav 
jedan stvarni provincijski univer- 
Zum. 
Prodavnice cimetove boje (S. Subotin), 
Beograd 1961. 

SCOTT, Walter (Volter 
Skot, 1771—1832), engleski roma 
nopisac, rodom Škot; usavršio 
je povijesni roman i znatno utje- 
cao na razvitak te književne vrste 
izvan svoje zemlje. Iako se spre- 
mao za pravničko zvanje i neko 
se vrijeme njime bavio, od mla- 
dosti se živo zanimao za škot- 
sku narodnu predaju, napose za 
stare balade. Suvremeni »romani 
užasa« također su proizveli na 
njega jak dojam, a uz to se za- 
nosio i  turobnom tematikom 
njemačkih balada te je neke od 


njih i preveo. U to je vrijeme na- 
stao i njegov prijevod Hasanagit- 
nice, koju je preveo iz Goetheo- 
va njemačkog prijevoda. Prvi mu 
je znatniji rad zbornik narod- 
nih pjesama iz Južne Škot- 
ske, a golemu književnu slavu 
donose mu vlastite pjesničke 
tvorevine, romantične pripovijet- 
ke u stihu s povijesnom podlo- 
gom. Najpoznatije su: Pjesma 
posljednjeg minstrela (The Lay 
of the Last Minstrel, 1805), Mar- 
mion (1808) i Gospođa s jezera 
(The Lady of the Lake, 1810). 
Dramatična i slikovita radnja i 
junački sadržaj privukli su ši- 
roke krugove čitalaca, ali oni 
se poslije sve više priklanjaju 
Byronu (v.), pa S. napušta pisa- 
nje pripovijedaka u stihu. Tada 
objavljuje svoj prvi povijesni 
roman, Waverley (1814), koji za- 
hvaća u nedavnu prošlost Škot- 
ske; po njemu se svi Scottovi 
nepotpisani romani nazivaju »Wa- 
verley — romani«. Potaknut ve- 
likim uspjehom, objavljuje niz 
romana koji obuhvaćaju široko 
povijesno područje od križarskih 
ratova do njegova vremena, a 
događaju se u Škotskoj, Engle- 
skoj i Francuskoj. Najuspješni- 
jom cjelinom smatra se njegov 
»škotski ciklus«, u koji se ubraja 
i roman iz 18. st. Midlothiansko 
srce (The Heart of Midlothian, 
1818), pa Lammermoorska zaruč- 
nica (Ihe Bride of _ Lammer- 
moor, 1819), koji se zbiva u 17. 
st. i jedino je djelo gdje pisac 
dublje zahvaća u ljubavnu fabu- 
lu. No veoma su poznati i roma- 
ni iz engleske povijesti, npr. 
Ivanhoe (1819), živopisan roman- 
tički prikaz života i povijesnih 
kretanja u 12. st., i Kenilworth 


SCOTT 


(1821), panorama elizabetinskog 
razdoblja. Bio je neumoran pi- 
sac, koji je građu za romane 
crpao iz povijesnih spisa i drugih 
izvora. Svako djelo zamislio je 
kao sliku iz života i običaja u 
prošlosti; i zaista, on je majstor 
slikovitog prikazivanja osobito- 
sti kojima se odlikuje neka po- 
vijesna epoha. Glavni su mu ju- 
naci, doduše, konvencionalni, no 
sporedni likovi, ljudi raznih sta- 
leža, prikazani su neobično živo 
i vjerno. Iako voli duge opi- 
se, čitaoca zaokuplja dramatič- 
nom fabulom djela, u kojima di- 
jalog teče prirodno i neusiljeno. 
U Scotta nema psihološke anali- 
ze, ali zato mu u slikanju veli- 
kih političkih sukoba gotovo ne- 
ma premca. Pisao je izvanredno 
lako i brzo, te je književna vri- 
jednost njegovih djela veoma ra- 
zličita; ona očito opada u dru- 
gom razdoblju njegova stvara- 
nja, koje počinje pošto je nje- 
gov nakladnik i trgovački sudi- 
onik doživio novčani slom, a S. 
je odlučio da sam isplati golem 
dug. Najvažnija je činjenica da 
S. kao pisac prodire u široke či- 
talačke slojeve i da je razvio no- 
vu vrst romana, koju su nastavili 
npr. Manzoni, Merimće, Vigny, 
Hugo, Cooper (v.), Šenoa i mno- 
gi drugi. 


Waverly ili u borbi za otadžbinu, Za- 
greb 1926; Izabrana dela. Starinar_ (D. 
Bogosavljević), Beograd 1932; Verenica iz 
Lamermura (L. Ž. Simić), Cetinje 1955; 
Ajvanho (R. Dimitrijević), Beograd 1956; 
Crni patuljak (L. Držić), Zagreb 1956; Le- 
kareva kći (B. Lukač), Sarajevo 1956; 
Najdželovi doživljaji (L. Simić), Beograd 
1958; Ajvanho (Lj. Tucaković), Beograd 
1959; Kventin_ Dervard_ (A. Milićević), 
Beograd 1960; Legenda. o  Montrozu 
(L. Simić), Beograd 1963; Rob Roy (I. 
Stojanović), Beograd 1964: Ajvanho (M. 
Č. Marković), Beograd 1965; An Gajer- 

SEFERIS 
SEGHERS 


štajn (L. Simić), Beograd 1965; Gaj Ma- 
nering (L. Simić), Beograd 1965; Srce Mid- 
lothiana (F. Hartl), Zagreb 1965. 


bkk 


SEDERGRAN —> 
SGdergran 


SEFERIS, Jorgos (Gidr- 
gos Sepherečs, zapravo Georgios 
Stilianos Sepheriadčs, 1900), novo- 
grčki pjesnik i esejist, dobitnik 
Nobelove nagrade 1963. Diplomat 
po karijeri, mnogo je putovao, 
što je dalo kozmopolitski pečat 
tematici njegova stvaralaštva. Bio 
je pod utjecajem Mallarmea (v.) 
i Valćryja (v.), kasnije i Eliota 
(v.). Važnije zbirke lirike Strofa 
(Stroph#,1931), Čatrnja (Sterna, 
1932), Legende (Mythist&rčma, 
1935), Gimnopedija (Gymnopai- 
deia, 1936, prema nazivu svečanih 
ljetnih igara u staroj Sparti), 
Brodski dnevnik (Hčmeroldgion 
katastromatos, u tri dijela, ob- 
javljena 1940, 1944. i 1955), Drozd 
bravenjak (Kikhlč, 1947). Sabrane 
pjesme (1931—47) objavio je prvi 
put 1951. (Pjesme — Poičmata). 
Proširena izdanja sabranih pjesa- 
ma izašla su 1961. i 1963. S. sje- 
dinjuje dvije tendencije poetskog 
modernizma, naizgled  protivu- 
rječne: potpunu degradaciju, pa i 
ukinuće svojega ja, s egzaltaci- 
jom vlastite ličnosti do identifici- 
ranja sa svemirom. Ugođaj osam- 
ljenosti i pesimizma u njegovim 
ranim tekstovima (na primjer u 
Čatrnji) razvedrava se kasnije 
svjetlošću nove pjesničke ideje: 
pravda je imanentna svakoj stva- 
ri, svačija je sudbina po zasluzi, a 
ništa nije do kraja tragično pod 
sunčanim nebom helenskim. I u 
formi je vidljivo sažimanje protu- 

rječnih elemenata: krajnje slobo- 
de stiha s gotovo klasičnom zbije- 
nošću i jezgrovitošću. Elegantan 
i nadahnut jezik, sugestivnost 
pjesničkih slika i modernost fak- 
ture daju mu u novoj grčkoj knji- 
ževnosti mjesto prvaka i arbitra 
forme, što ne znači da je nacio- 
nalno i društveno indiferentan. 
Više pjesama (npr. zbirka Legen- 
de) sadrži potresnu čežnju za za- 
vičajem i sjećanja iz djetinjstva, 
dok u drugima, doduše neizravno, 
dodiruje srž suvremene proble- 
matike u koju idu pitanja života 
grčkog seljaka, mornara i inte- 
lektualca. Pristup tematici iz sta- 
rogrčke prošlosti i antičke mito- 
logije ipak je čisto kozmopolit- 
ski. Od proze mu je najvažnije 
zbirka Eseji (Dokimes, I izd. 
1944, TI 1962), od kojih je veoma 
zanimljiv rad posvećen Eliotu, 
kojega uspoređuje s novogrčkim 
pjesnikom K. Kavafisom (v.). 


iS 


SEGHERS, Anna (Ana 
Zegers, pravim imenom  Netty 
Reiling, 1900), njemačka književ- 
nica. Njezina se pripovjedačka 
djela s pravom ubrajaju među 
najznačajnija dostignuća suvre- 
mene socijalističke literature. Iz 
vremena prije odlaska u emigra- 
ciju (1933) ističe se pripovijetka 
Pobuna ribara u Sv. Barbari 
(Der Aufstand der Fischer von 
St. Barbara, 1928) i roman Dru- 
govi (Die Gefiihrten, 1932), djela 
u kojima se škrtim, kroničar- 
skim jezikom trijezno prikazuju 
sudbine pojedinaca i klasnih za- 
jednica u borbi za društveni na- 
predak. U Drugovima se jasno 
ispoljava spisateljičin karakteri- 


stični stilski postupak da pripo- 
vjedačku cjelinu slaže poput mo- 
zaika, da sliku neke epohe i sre- 
dine satka iz niza pojedinosti. Ta 
je crta u skladu s težnjom za 
književnim izrazom koji ne želi 
biti epigonski, a niti će zaostajati 
za naprednošću u sadržajno-ideo- 
loškoj koncepciji. God. 1942. 
objavila je u emigraciji svoje re- 
mek-djelo: Sedmi križ (Das sieb- 
te Kreuz), poznato i po istoi- 
menom filmu. Taj je roman po 
svojoj snazi trajno pjesničko 
svjedočanstvo o nacističkoj Nje- 
mačkoj, o strahovladi terora, ali 
i o hrabrosti i dostojanstvu onih 
»malih ljudi«, u rukama kojih je 
budućnost humaniteta. Sudbina- 
ma njemačkih emigranata posve- 
ćen je roman Transit (1944), po- 
tresna slika gonjenih ljudi bez 
putnice i domovine. Iz poslije- 
ratnog stvaranja veću pažnju za- 
služuje pripovijetka Izlet mrtvih 
djevojaka (Der Ausflug der toten 
Middchen, 1948) i roman Mrtvi o- 
staju mladi (Die Toten bleiben 
jung, 1949). Taj roman predsta- 
vlja pokušaj da se epski zahvati 
njemačka povijest između 1919. 
i 1945, no umjetničko ostvarenje 
u cjelini zaostaje za koncepci- 
jom, to više što su ljudski likovi 
samo blijed odraz socioloških i 
političkih shema. Zasad posljed- 
nje njezino veće djelo je roman 
Odluka (Die Entscheidung, 1959). 


Sedmi krst (M. Slani), Beograd 1948; 
Pobuna ribara u Sv. Barbari (Li. Linić), 
Zagreb _ 1951; Mrtvi _ ostaju mladi (M. 
Kon), Sarajevo 1958; Suvremena njemačka 
novela (D. Perković), Zagreb 1966. 


x 


vz 


SEIFERT, Jaroslav (Ja- 
roslav Sajfrt, 1901), češki pjesnik. 
Njegov pjesnički prvenac, zbirka 


SEIFERT 


Grad u suzama (Mesto v slzdch, 
1921), ubraja se u najizrazitije 
knjige razdoblja tzv. proleterske 
poezije u Češkoj (v. Hora, Wol- 
ker). To je izraz osobno doživlje 
ne klasne mržnje djeteta praške 
proleterske četvrti, koje očarava 
vizija revolucije kao manifestaci- 
je ljepote. Naredne zbirke (Na 
valovima T. S. F.— Na vindch T. 
S. F., 1925. i dr.) pripadaju među 
osnovne knjige poetizma (v. Ne- 
zval); S. piše stihove ispunjene 
neočekivanim asocijacijama i ig- 
rama riječi, otkriva ljepotu u ero- 
tici i egzotici, ali i u sitnim stva- 
rima koje okružuju čovjeka. No 
potkraj 20-tih godina razuzdani se 
stih smiruje, kao što se smiruje i 
Seifertova fantazija i pomalo na- 
ivna revolucionarnost. U Poštan- 
skom golubu (Poštovni holub, 
1929) i u narednim zbirkama sve 
više dolazi do izražaja melanko- 
lično raspoloženje koje ostaje o- 
bilježje pjesnikove poezije sve do 
danas. U prvi plan dolaze uspo- 
mene na siromašno djetinjstvo, 
na minule ljubavi, osjeća se bol 
zbog prolaznosti stvari, ljudi, vre- 
mena i života (Proljeće, zbogom 
-— Jaro, sbohem, 1937). Tuga i bol 
više nego borbenost prate i stiho- 
ve pisane za vrijeme miinchen- 
skog sporazuma (Upgasite svjetla 
— Zhasnčte svčtla, 1938), a su- 
gestivno djeluju naročito u ciklu- 
su posvećenom T. G. Masaryku 
pisanom u tjednu između njegove 
smrti i pogreba (Osam dana — 
— Osm dni, 1937). Za vrijeme o- 
kupacije piše, kao i Halas (v.), 
zbirku posvećenu liku Božene 
Nčmcove (v.) kojoj se još jedan- 
put vraća 1950, u Pjesmi o Vik- 
torci (Pisek o Viktorce). Nakon 
oslobođenja tiskao je ciklus Ka- 

ciga zemlje (Prilba hliny, 1945), 
zbirku Mama (Maminka, 1954), 
evokaciju atmosfere svoga dje- 
tinjstva, i dr. U posljednje vrije- 
me napušta melodični i raspjeva- 
ni vezani stih i vjeran glavnim 
temama kasnijeg stvaralaštva — 
protjecanju vremena, poetizaciji 
svakodnevnih stvari i traženju os- 
lonca u ljepoti krajolika češke 
zemlje i remek-djela umjetnosti 
— vraća se ponovo sažetom slo- 
bodnom stihu (Koncert na oto- 
ku — Koncert na ostrovč, 1965). 


Moderna češka lirika (J. Kršić), Beograd 
1930; Antologija češke poezije XX stoljeća 
(M. Ašanin), Zagreb 1958; Antologija sa- 
vremene čehoslovačke poezije (D. Maksi- 
mović—J. Ribnikar), Beograd 1962; Anto- 
logija svjetske lirike, Zagreb 1956, 1965. 


dk 


SEI  ŠONAGON (oko 
1000), japanska spisateljica. Ro- 
dila se u plemićkoj obitelji, ste- 
kla sjajno obrazovanje i provela 
veći dio života kao dvorska da- 
ma. Ostavila je djelo pod na. 
slovom Bilježnice kraj jastuka 
(Makura no s6ši), u kojem je u 
posve nevezanu obliku zapisala 
intimne misli te razne pričice i 
anegdote iz dvorskog života. To 
djelo nije bilo namijenjeno jav- 
nosti i zato je napisano zaista 
iskreno, bez ikakvih obzira. Spi 
sateljica je svagdje težila za naj- 
većom kratkoćom izraza. Naroči- 
to se ističe psihološko umijeće, 
zanimljivost pričica i zapažanja 
iznijetih sažeto i duhovito. Pje- 
snički opisi krajolika smjenjuju 
se sa šalama i kritikom ponaša- 
nja dvorjanika i dvorskih dama 
ili s osobnim primjedbama o ži- 
votu i o svijetu. Napose se ruga 
licemjernom svećenstvu. Izvan- 

redna je kulturnopovijesna vri- 
jednost tog djela. 
rk 


SELA —> Cela 


SEMONID  (S&monides, 
sredina 7. st. prije n. e.), grčki 
liričar, s otoka Sama. Kao osni- 
vač kolonije na otoku Amorgu 
dobio je nadimak Amorginac. Od 
njegovih jamba i elegija sačuva- 
ni su odlomci. Poezija mu je re- 
fleksivna i poučna, a pogled na 
život pesimističan. Starost, bole- 
sti, rat, brodolomi i samoubistva 
— to je okvir životne stvarnosti. 
Ljudi žive kao nijema stoka gaje- 
ći uzalud ludu nadu u bolji život 
jer sudbinom ravna Zeusova sa- 
movolja. Mladost brzo izmiče, pa 
Životna zadovoljstva treba uživa- 
ti u pravi čas. S. je poznatiji po 
jampskoj satiri O ženama (Peri 
gynaik6n), u kojoj duhovito i 
ironično ocrtava tipove ženskih 
karaktera. Porijeklo deset vrsti 
žena izvodi od životinja i eleme- 
nata (svinja, kuja, lisica, kobila 
itd., zemlja, more). Vrijedna je 
pohvale samo ona, koja je posta- 
la od pčele, a sve druge su naj- 
gore zlo koje je Zeus dao mu- 
škarcu. Karakteri su dani mje- 
stimično suviše opširno, a pona- 
vljanje osobina oduzima im re- 
ljefnu oštrinu. Jonsko-epski je- 
zik izvanredno je bogat. 

Antologija stare lirike grčke (K. Rac), 


Zagreb 1916; M. N. Đurić, Antologija stare 
helenske lirike, Sarajevo 1962. 


ms 

SENDBERG > 
Sandburg 

SENEKA, Lucije  Anej 


(Lucius Annaeus Seneca, oko 4. 
prije n. e. - 65. n. e.), filozof, tra- 


gičar i satiričar, najizrazitiji pred- 
stavnik rimske književnosti 1. st. 
n. €. i najbolji majstor tzv. novog 
stila, koji se razvijao kao reakci- 
ja na Ciceronov (v.) »stari«. S 
ocem, retorom (za razliku od nje- 
ga kasnoantička i srednjovjekov- 
na tradicija našeg Seneku naziva 
često Seneka Filozof), nećakom 
Lukanom (v.), pa s učiteljem go- 
vorništva Kvintilijanom (v.), Mar- 
cijalom (v.) i drugima — S. pred- 
stavlja onu toliko značajnu sku- 
pinu pisaca, što ih je u ovom 
stoljeću Hispanija dala rimskoj 
književnosti. Rodio se u Kordubi, 
a odrastao u Rimu, gdje je ka- 
snije neko vrijeme bio odgojitelj i 
savjetnik Neronov. Kad je okriv- 
ljen za saučesništvo u uroti pro- 
tiv cara, »dopušteno« mu je da se 
sam ubije. Od sačuvanih proznih 
spisa, gotovo isključivo moralno- 
filozofskih, u šestom su deceniju 
1. st. nastali npr. O blagosti (De 
clementia, od 3 knjige sačuv. 2) i 
O dobročinstvima (De beneficiis, 
7 knj.), zatim iz zbirke Dijalozi 
(Dialogi, 10 spisa u 12 knj., raz- 
ličite kronologije, nisu svi u dija- 
loškom obliku) npr. O gnjevu 
(De ira, 3 knj.) i O blaženu živo- 
tu (De beata vita), i popularno 
djelo s moralističko-filozofskim 
ciljem Prirodoznanstveni proble. 
mi (Naturales quaestiones, sačuv. 
7 knj. god. 62/63) po kojem se 
do duboko u srednji vijek učila 
fizika. Posebno je zanimljiva zbir- 
ka od 124 sačuvana Pisma Luci- 
liju (Ad Lucilium epistulae mora- 
les, 20 knj.), napisana poslje- 
dnjih godina života. Ti filozofski 
eseji iz područja praktične etike 
predstavljaju raznovrstan, naj- 
potpuniji i književno najzreliji iz- 
raz Senekine stoičke filozofije. 


42 Strani pisci 


SENEKA 


Misli izražene u kratkim, izbru- 
šenim rečenicama; duhovite sen- 
tencije ili neočekivani obrati, an- 
titetički komponirani; poante na 
kraju odjeljaka — to su neke 
značajke Senekina i »novog« sti- 
la, koje će izvršiti znatan utjecaj 
osobito u Francuza (v. Montai- 
gne) i Engleza. Kako za Senekinu 
prozu, tako će i za tragedije biti 
osobito značajna još jedna oso- 
bina u stilu 1. st. n. e. i književ- 
nosti carskog doba uopće: pro- 
dor elemenata pjesničkog jezika 
u prozu, a proznih, retoričkih, u 
pjesničko tkivo. Već i naslovi de- 
vet sačuvanih tragedija (Bijesni 
Herkul — Hercules furens, Tro- 
janke — Troađes, Feničanke — 
Phoenissae, Medea, Phaedra, Oe- 
dipus, Agamemnon,  Thyestes, 
Herkul na Eti — Hercules 0e- 
taeus), što ih je vjerojatno počeo 
pisati početkom god. 50, očito 
pokazuju za kojim je temama 
velikih grčkih tragičara, osobito 
Euripida (v.), posegnuo rimski 
pjesnik. Senekine tragedije nisu 
bile određene za izvođenje na 
sceni, već su pisane za javne re- 
citacije. Time je dijelom uvjeto- 
vana i njihova struktura: radnja 
im nema unutarnje dinamike, a 
likovi se ne razvijaju u njezinu 
toku; efektni prizori; bogati pato- 
som, izmjenjuju se s pregnantno 
stiliziranim i nerijetko sofistički 
koncipiranim dijalozima; u mo- 
nolozima prevladava težnja za re- 
toričko-deklamatorskom — anali- 
zom osjećaja; korske su pjesme 
u raznovrsnim metrima, veći- 
nom moralno-filozofskog sadrža- 
ja. Iako na časove fino psiholo- 
ški analizirani, Senekini junaci, 
prožeti snažnim strastima, ipak 
ostaju jednobojni, jer su odmah 

SENGHOR 


na početku drame dani u svim 
nijansama. Zbog toga je i rad 
nja jednolika i svedena na neko- 
liko situacija. Središnja su mje- 
sta u njima patetički monolozi i 
jezoviti opisi ili prizori užasa 
(ubojstva i samoubojstva, opisi 
podzemlja, dozivanje mrtvaca, 
magički obredi i sl.). Upravo su 
Senekine tragedije, najviše od 
svih antičkih, snažno utjecale na 
talijansku renesansnu dramu, na 
Shakespearea (v.) i suvremenike, 
na Calderćna (v.) i Camčesa (v.), 
na tragediju francuskog klasiciz- 
Ima (v. Corneille, Racine), Voltai- 
rea, Alfierija (v.) i dr. Nakon 
smrti cara Klaudija (54) S. je 
objavio duhovitu i oštru satiru 
Pretvorba božanskog Klaudija u 
tikvu (Apocolocyntosis divi Clau- 
dii, drugi naslovi: Satira o Klau- 
dijevoj smrti — Luđus de morte 
Claudii, ili: Klaudijeva apoteoza 
u satiri — Claudii apotheosis per 
saturam). U obliku tzv. menipej- 
ske satire, gdje se miješaju proza 
i stihovi, pisac se ljuto osvetio 
caru za osmogodišnje progonstvo, 
u koje ga je bio 41. poslao na 
Mesalinin nagovor. 

Senc, Primjeri iz rimske književnosti 
u hrvatskom prijevodu, Zagreb 19203; Ras- 
prava o blaženom životu i Odabrana _pis- 
ma Luciliju (M. N. Đurić), Beograd 1944; 
B. Bošnjak, Filozofija od Aristotela do Re- 
nesanse (izbor pisama, prev. V. Gortan), 
Fil. hrest. II, Zagreb 1957; O gnevu (N. 


Todorović), Beograd 1959; Rimska lirika 
(R. Šalabalić), Beograd 1964. 


vv 


SENGHOR, Leopold S€ć. 
dar (Leopol Sedar Sangor ili Sen- 
gor, 1906), senegalski pjesnik 
francuskoga književnog izraza. 
Javio se prvim stihovima u tride- 
setim godinama, ali se afirmirao 
tek nakon drugoga svjetskog ra- 

ta. Jedan je od istaknutih pokre- 
tača i suradnika časopisa »Prćsen- 
ce africaine« (»Afričko prisus- 
tvo«), koji je sudbonosno prido- 
nio definiranju kulturnih i poli- 
tičkih pregnuća crne Afrike posli- 
je rata. Na doista rijedak način 
uskladio je misiju pjesnika s fun- 
kcijom državnika (najprije zas- 
tupnik, a zatim dugogodišnji pred- 
sjednik Senegala). Autor je niza 
praktičnopolitičkih spisa, ogleda, 
istupa i teoretskih rasprava veza- 
nih za afričko tlo. S. je jedna od 
najznačajnijih fizionomija među 
crnačkim = pjesnicima (zbirke: 
Spjevovi sjene — Chants d'ombre, 
1945; Crne hostije — Hosties noi 
res, 1948; Spjevovi za Načtt — 
— Chants pour Načtt, 1949; Ethio- 
Dica Ethiopiques, 1956; Noktur- 
ni — Nocturnes, 1961. i dr.) On je 
bitno pridonio da pojam »nćgritu- 
de« (»crnaštvo«) postane sinonim 
moralnog stava i sudbine, protes- 
ta i dostojanstva crnog čovjeka. 
S jedne strane tankoćutna inici- 
ranost u sve tajne francuske pje- 
sničke baštine, a s druge elemen- 
tarni slojevi mitskoga i legendar- 
nog crnačkog predanja, usvajanje 
evropske civilizacije i nostalgija 
za egzotikom u isto vrijeme, pa 
rafinirana kultiviranost i sirova 
ukorijenjenost: sve to daje Seng- 
horovu pjesničkom djelu pečat 
izuzetne autentičnosti. Nesvodlji- 
ve i intimne slike, razigrani lek- 
sički i zvučni ugođaji, žustri rit- 
movi osvježeni na neusahlim fol- 
klornim vrelima predstavljaju te- 
meljne rekvizite u službi njegove 
originalne poetike. 


Crni Orfej (B. Kukolja), Zagreb 1955; 
Pjesme afričkih crnaca (B. Kukolja), Za- 
greb 1955; Savremena crnačka poezija (I. 
Stojanović), Kruševac 1961. 

SENT-BEV —> 
Sainte-Beuve 


SENT-EGZIPERI —> 
Saint-Exupćry 


SEN-ŽON PERS —> 
Saint-.John Perse 


SERAFIMOVIĆ, Aleksandr 
(pravim imenom A. S. Popov, 
1863—1949), ruski pripovjedač. Po- 
rijeklom iz kozačke obitelji, su- 
djelovao je u revolucionarnom 
pokretu. Prije 1917. djeluje u 
krugu pisaca oko Gorkoga (v.), 
piše novele s temama iz rad- 
ničkog života i roman Grad 
u stepi (Gorod v stepi, 1910). 
Najpoznatije mu je djelo po- 
slije revolucije roman  Želje- 
zna bujica  (Železnyj potok, 
1924) s temom iz građanskog ra- 
ta (pohod Kubanske armije). 
Roman nije izgrađen oko poje- 
dinih karaktera; »junak« je ma- 
sa izbjeglica i vojnika, koja se 
pod vodstvom Kožuhovim probi- 
ja kroz bjelogardistički obruč i 
prekaljuje u borbama: od amorf- 
ne gomile postaje željezna buji- 
ca-armija. Roman je pisan rit- 
mičkom prozom, patetičnim sti- 
lom, a pojedine situacije podre- 
đene su osnovnoj zamisli i ep- 
skom tonu pripovijedanja. 


Gvozdena bujica (M. M. Pešić), Beograd. 
-Zagreb 1946; Skretničar (R. Šovary), Za- 


eb 1948; Izabrane pripovijetke (A. Zu- 


ac), Sarajevo 1953. 
af 
SERVANTES —> 
Cervantes 


SEVIGNE, Marie de Ra- 
butin-Chantal de (Mari d Rabi- 
tenrŠantal d Sevinje, 1626—1696), 
francuska prozna spisateljica. Pa- 


rižanka po rođenju i ukusu, gđa 
de Sćvignć podijelila je svoj ži- 
vot između pariških salona, kra- 
ljevskog dvora i seoskih idila u 
Bretanji. Pisma (Lettres, oko 
1500, od kojih je nekoliko štam- 
pano već 1697; kompletnije izda- 
nje 1734. odnosno 1754) koja je 
upućivala kćerki, grofici de Grig- 
nan, ali i drugim prijateljima, 
ličnostima svoga vremena, remek- 
-djelo su epistolarne umjetnosti. 
Obdarena je sposobnošću zapaža- 
nja, bujnom ali odmjerenom maš- 
tom, finom inteligencijom, a ma- 
nje osjećajnošću. Temperamentan 
i dobro upućen informator o svim 
značajnim društvenim, političkim 
i kulturnim zbivanjima, S. piše 
rado i o sebi, o svojim osjeća- 
jima prema ljubljenoj kćerki, o 
dojmovima izazvanim ljepotom 
prirode, donoseći sudove o onom 
što vidi, o ljudskoj sudbini, o 
prolaznosti, o smrti. Njezino se 
pisanje doimlje prirodno, no kad- 
što se u stilskim efektima zamje- 
ćuje svjestan manirizam. Njezina 
se pisma čitaju još i danas kao 
autentično svjedočanstvo tog vre- 
mena u kojem je autorica živo 
prisutna svojom osebujnom i bli- 
stavom ličnošću. 


ma pisma (R. Dimitrijević), Beograd 
i o 
SEZER —> Cesaire 


SHAKESPEARE, William 
(Viljem  Šejkspir, 1564—1616), 
engleski dramatičar i pjesnik; 
njegovo je dramsko stvaralaštvo 
najviši domet ne samo engleske, 
već i evropske pa i svjetske dram- 
ske umjetnosti. Od prethodni- 
ka i suvremenika preuzeo je 

dramske oblike nesputane antič- 
kim uzorima. U svom je stvara- 
nju tragično stavljao uz bok ko- 
mičnom i grotesknom, prihvatio 
tradicionalni lik lakrdijaša i bio 
je sklon melodramskom razvitku 
radnje. Dramsku je tehniku gra- 
dio u skladu s mogućnostima eli- 
zabetanske pozornice, koja je već 
oskudnom scenskom opremom 
utjecala na tekst drame. Sh. nai- 
me u dramske dijaloge često u- 
nosi opise mjesta i vremena zbi- 
vanja radnje ili govorom likova 
dočarava različite ugođaje. Kako 
je dekor na pozornici samo na- 
goviještao ili simbolizirao neku 
određenu okolinu, izmjena scena 
nije prekidala radnju. Karakte- 
ristično je obilježje elizabetanske, 
pa i Shakespeareove, dramaturgi- 
je i monolog koji se govorio na 
pozornici izbočenoj prema gleda- 
lištu pa je djelovao prirodno i 
neposredno. Zanimljivo je tako- 
đer da je drame pisao za određe- 
nu glumačku družinu i u obliko- 
vanju likova uzimao u obzir nje- 
zin sastav. Shakespeareovu dram- 
sku tehniku objašnjava i ukus 
publike, za kojim se znao povo- 
diti. U elizabetanskom su se ka- 
zalištu naime okupljali razni dru- 
štveni slojevi, a naročito mu je 
obilježje davao borbeni »stajaći 
parter«. Odnos prema publici, tež- 
nja za popularnim stilom i poz- 
navanje kazališnog zanata u us 
koj su vezi s piščevim životom. 
O intimnoj strani njegova života 
ne znamo, doduše, gotovo ništa, 
ali o njegovu javnom životu po- 
stoje pouzdani podaci, kao što 
su trgovačke, pravne i obiteljske 
isprave. Kako je potekao iz imuć- 
ne provincijske obitelji, pretpo- 
stavlja se da je polazio »grama- 

tičku školu« u istom mjestu gdje 
se i rodio (Stratford na Avonu). 
Najznačajniji je njegov boravak 
u Londonu, gdje je duže vrijeme 
igrao važnu ulogu u kazališnom 
životu, u kojem sudjeluje kao 
dramatičar, član i dioničar glu- 
mačke družine za koju piše; spo- 
minje se i kao glumac. Kao istak- 
nuti kazališni pisac prvi put je 
zabilježen god. 1592, a otada se 
nižu svjedočanstva koja potvrđu- 
ju postojanje i uspjeh njegovih 
drama. Sve to pobija različite te- 
orije, koje Shakespeareu poriču 
autorstvo njegovih drama, a isti- 
ču misao da jedan pisac nije mo- 
gao ostvariti tako mnogostrano 
djelo. Po težnji da otkrije istin- 
sku prirodu čovjeka, među eli- 
zabetanskim dramatičarima Sh. 
zauzima posebno mjesto. Likove 
je izgrađivao psihološki i crtao 
ih u njihovu složenom razvitku. 
A premda je govorio o stvarnosti 
svoga vremena, tekst mu je nabi- 
jen istinama o čovjeku i svijetu 
uopće. Čak je i lakrdijaše prika- 
zivao kao mnogostruke ljudske li- 
kove. Zanimljivo je da Sh., kao 
pisac izuzetne mašte, gradivo za 
drame najčešće posuđuje. Kao 
vrelo poslužile su mu kronike, 
srednjovjekovne legende, renesan- 
sna prozna djela, naročito djela 
talijanskih pripovjedača, antička 
književnost i suvremena kazališ- 
na djela. U njegovu stvaranju, 
koje se u glavnim crtama može 
podijeliti na komedije, tragedije 
i historije (povijesne drame), oči- 
gledna je razvojna linija. U ra- 
nijem dramskom radu preteže 
vedriji, komični duh, a otprilike 
poslije 1600. započinje razdoblje 
u kojem prevladavaju tragični e- 
lementi i pesimizam. Posljednje 


drame, premda sagrađene na tra- 
gičkim elementima, ođišu filozof- 
skom smirenošću. U dramama se 
izmjenjuju stihovi (peterostopni 
jamb i rimovani stihovi) i proza. 
Mnogo teškoća zadaje kronologi- 
ja postanka njegovih drama i to 
zbog toga što su objavljene tek 
pošto je proteklo stanovito vri- 
jeme od njihova prikazivanja, a 
pri njihovu štampanju on sam ni- 
je sudjelovao. Za Shakespeareova 
života objavljeno je manje od po- 
lovice ukupnog djela (tzv. kvarto- 
-izdanje), a sedam godina poslije 
smrti izišla mu je prva zbirka 
drama u jednom svesku (tzv. fo- 
lio-izdanje, 1623). Osim kronolo- 
gije djela zamršeno je i pita- 
nje autorstva nekih njegovih dra- 
ma, jer je gdjekad dotjerivao 
ili prerađivao tuđa djela ili je pi- 
sao u suradnji s nekim drugim 
piscem. Započeo je tzv. kraljev- 
skim dramama (sa sadržajem iz 
engleske povijesti) i komedijama. 
Prvu tetralogiju kraljevskih dra- 
ma čine: Henrik VI, u tri dijela 
(Henry VI, 1590—92), i Rikard III 
(Richard III, 1592—93). Na njih 
se kasnije nadovezuje drugi niz 
od četiri drame: Rikard II (Ri- 
chard II, 1595—96), Henrik IV 
(Henry IV, 1597—98) i Henrik V 
(Henry V, 1598—99). Po tematici 
uzetoj iz engleske povijesti ova- 
mo pripadaju i Kralj Ivan (King 
John, 1596—97) i Henrik VIII 
(Henry VIII, 1612—13). Među tim 
dramatiziranim kronikama ističe 
se Henrik IV: tu se javlja debeli 
pijanica, hvalisavac i veseljak 
Falstaff, deklasirani vitez i ti- 
pičan čovjek renesanse. Falstaff 
se pojavljuje i u jednoj od ka- 
snijih komedija, u Veselim že- 
nama windsorskim (The Merry 

Wives of Windsor, 1600—01), u 
kojima je vjerno prikazao engle- 
ski provincijski život. Ali u tom 
komadu Falstaff je lopov i bijed- 
ni spletkar, a njegov raniji hu- 
mor probija samo na trenutke. 
Na početku Shakespeareova stva- 
ranja stoji i tragedija Tit Andro- 
nik (Titus Andronicus, 1593—94), 
koja je po okrutnoj radnji veo- 
ma slična najkrvavijim djelima 
elizabetanskog kazališta. U naj- 
ranijim komedijama, kao što su 
Komedija zabluda (The Comedy 
of Errors, 1592—93), Ukroćena 
goropadnica (The Taming of the 
Shrew, 1593—94), Dva veronska 
plemića (The Two Gentlemen 
of Verona, 1594—95) i Uzalu- 
dan ljubavni trud (Love's La- 
bour's Lost, 1594—95), karakteri- 
zacija likova nije tako duboka i 
oštra kao u kasnijim djelima. 
Ipak, one već najavljuju zanat- 
sku vještinu budućih drama, a 
ističu se zvučnom i domišlja- 
tom igrom riječi. Na te se kome- 
dije nadovezuje prva engleska 
drama motivirana nesretnom lju- 
bavi, Romeo i Julija (Romeo and 
Juliet, 1594—95), za koju je uzeo 
građu iz jedne od novela talijan- 
skog pisca Bandella (v.), u en- 
gleskom prijevodu. Iako tragič- 
nog sadržaja, drama sadrži mno- 
go mladenačkih vedrih, pa i ša- 
ljivih trenutaka, a naročitu joj 
draž daje zanosan lirizam ljubav- 
nih prizora. U tom ranijem raz- 
doblju stvaranja nastala je i jed- 
na od najpoznatijih i najljepših 
njegovih komedija, San Ivanjske 
noći (A Midsummer  Night's 
Dream, 1595—96), koja pršti od 
duhovitosti, a napisana je na te- 
mu ćudljive igre ljubavi. Ostale, 
također veoma popularne kome- 

dije jesu: Mnogo vike ni za što 
(Much Ado About Nothing, 1598— 
—99), Kako vam drago (As You 
Like It, 1599-—1600) i Na Tri Kra- 
lja ili Kako hoćete (Twelfith 
Night; or, What You Will, 1599— 
—1600). U svim tim komedijama 
— iako im je radnja zamršena i 
nevjerojatna, a poneki put i fan- 
tastična — uvijek pobjeđuju naj- 
ljepše ljudske vrednote: praved- 
nost i ljubav. Karakterizaciju 
dramskog lika Sh. je izradio i 
produbio u Mletačkom trgovcu 
(The Merchant of Venice, 1596-— 
—97), drami o pogubnoj moći 
zlata, i to u liku lihvara Shylo- 
cka. Njegov nemilosrdni postupak 
prema dužniku kazališne su iz- 
vedbe tumačile dvojako: ranije 
one su isticale njegovu zločinač- 
ku gramzljivost, a kasnije su vi- 
še naglašavale tragične elemen- 
te njegove sudbine. U ranije raz- 
doblje pripada i prva Shakespea- 
reova tragedija Julije Cezar (Ju- 
lius Caesar, 1599—1600). Tu se na- 
ročito ističe karakterizacija Bru- 
ta kojeg je prikazao kao čovjeka 
u sebi suočenog s dubokim psi- 
hološkim sukobima. Za Julija Ce- 
zara, kao i za druge dvije trage- 
dije iz rimske povijesti, građu 
je crpao iz engleskog prijevoda 
Plutarhovih (v.) Života. Te su tra- 
gedije Antonije i Kleopatra (An- 
thony and Cleopatra, 1606—07), 
živopisno djelo puno poezije i 
dramskog pokreta, i Koriolan 
(Coriolanus, 1607—08), prikaz ne- 
mirnog razdoblja rimske povije- 
sti, u kome dolazi do sudbonos- 
nog sukoba i nesporazuma izme- 
đu ličnosti i puka. Na prekretni- 
ci stoljeća, kao i na prekretnici 
Shakespeareova stvaranja, stoji 
Hamlet (1600—01), tragedija ko- 

ja je zbog duboke motivacije pro- 
blema pred kojima se našao glav- 
ni junak, danski kraljević Ham- 
let, pa zbog izvrsnih karakteriza- 
cija ostalih likova i zbog svoga 
misaonog i poetskog bogatstva 
postala jedna od najznamenitijih 
drama uopće. S Hamletom, koji 
je danas pojam za čovjeka raza- 
petog između spoznaje o nužnosti 
akcije i vlastitih sumnja u nje 
zinu svrsishodnost, započinje niz 
velikih tragičnih ostvarenja, gdje 
je prikazao najdublje ljudske 
strasti i osjećaje. Upravo po to- 
me razlikuju se od ranijih dra- 
ma, koje su se više temeljile na 
nepredviđenom stjecaju okolno- 
sti. Motiv ljubomore obradio je 
u Otelu (Othello, 1604—05), u ko- 
me je ostvario nezaboravan lik 
inteligentnog i zločinački hladno- 
krvnog intriganta Jaga. Crnu ne- 
zahvalnost kćeri prema ocu i po- 
danika prema kralju prikazao je 
u svojoj najpotresnijoj tragediji 
Kralj Lir (King Lear, 1605—6). Na 
motivu zločinačkog častoljublja i 
grižnje savjesti sazdao je trage- 
diju Makbet (Macbeth, 1605—06), 
djelo u kome određenu ulogu 
imaju i natprirodne sile. Hamlet, 
Kralj Lir i Makbet zasnovani su 
na pseudohistorijskoj građi, a 
Otelo na jednoj talijanskoj nove- 
li. Tragični osjećaji prevladavaju 
i u tri komedije, koje nastaju 
u tom razdoblju: Troilo i Kresida 
(Troilus and Cresida, 1601—02), 
Konac djelo krasi (Als Well 
That Ends Well, 1602—03) i Mje- 
ra za mjeru (Measure for Measu- 
re, 1604—05). Zbog potresnih ele- 
menata te su komedije stekle 
naziv »tamnih komedija«. Iz tog 
vremena potječe i najmračnija 
Shakespeareova tragedija Timon 


Atenjanin (Timon of Athens, 1606- 
—08), u kojoj se javljaju grčki 
likovi, kao i u tzv. »romantičnoj 
igri« Periklo (Pericles, 1608—09). 


Naziv »romantične igre« nose 
posljednji komadi: Cymbeline 
(1609—10), Zimska priča (The 


Winter's Tale, 1610—11) i — po 
svojim pjesničkim i misaonim 
odlikama jedna od najljepših i 
najpopularnijih Shakespeareovih 
drama — Oluja (The Tempest, 
1611—12). Poznati su i Soneti 
(The Sonnets, 1609) koji su na 
stali u dužem vremenskom raz- 
maku pa daju naslutiti osobne 
pjesnikove doživljaje, npr. bez- 
graničnu odanost i ljubav prema 
prijatelju i ljubav prema prevrt- 
ljivoj ženi. Zbog misaone dubine, 
strasnosti osjećaja, izuzetne lje- 
pote i sažetosti pjesničkih slika 
Soneti pripadaju među najljepša 
engleska ostvarenja te vrste. Zna- 
čajne su još poeme Venera i Ado- 
nis (Venus and Adonis, 1593) i 
Silovanje Lukrecije (The Rape of 
Lucrece, 1594). 


Koriolan_ (M. Bogdanović), Zagreb 1943; 
Mietački trgovac (M. Bogdanović), Zagreb 
1947; San Ivanjske noći (M. Bogdanović), 
Zagreb 1947; Vesele žene windsorske (J. 
Torbarina), Zagreb 1948; nina Lear (M. 
Bogdanović), Zagreb 1950; Otelo (M. Bog- 
danović), Zagreb 1950; Romeo i Julija (M. 
Bogdanović), Zagreb 1950; Julije Cezar (M. 
Bogđanović), Zagreb 1951; Kako vam se 
sviđa (S. Ježić), Zagreb 1951; Na Tri 
Kralja ili Kako hoćete (M. Bogdanović), 
Zagreb 1951; Oluja (M. Bogdanović), Za- 
greb 1951; Richard III (M. Bogdanović), 
Zagreb 1951; Mnogo vike ni za što (M. 
Bogdanović), Zagreb 1952; Ukroćena goro- 
padnica (M. Bogdanović), Zagreb _ 1952; 
Hamlet, kraljević danski (M.  Bogda- 
nović), Zagreb 1956; Mjera za mjeru (J. 
Torbarina), Zagreb 1957; Tragedije — Tit 
Andronik. Romeo i Julija. Julije Ce- 
zar. Hamlet. Troil i Kresida. Otelo. Kralj 
Lir. Makbet. Antonije i Kleopatra. Ko- 
riolan. Timon _ Atinianin. Perikle. Sim- 
bilin (Ž. Simić i S. Pandurović), Ceti- 
nje 1957; Poezija — Venera i Adonis. 
Soneti. Silovanje Lukrecije. Jadovanje za- 
ljubljene. Zaljubljeni poklonik. Feniks 
i Grlan (D. Angjelinović), Zagreb 1958; 

Troilo i Kresida (J. Torbarina), Zagreb 
1960; Celokupna dela (D. Anđelinović, T. 
Đukić, H. Klajn, B. Nedić, S. Panduro- 
vić, S. Petrović, Ž. Simić i B. i V. Živo- 
jinović), Beograd 1963, 1966. 

SHAW, George Bernard 
(Džordž Bernard Šo, 1856—1950), 
engleski dramatičar; rođen je u 
Irskoj, porijeklom Englez. Pro- 
cvat suvremenoga engleskog ka- 
zališta usko je povezan uz pojavu 
ovoga borbenog i duhovitog pis- 
ca. Istakao se kao društveni kriti- 
čar koji je sklon socijalnom re- 
formizmu, a društvene odnose tu- 
mači poznavajući marksizam. No 
veličina Shawa-socijalista nije to- 
liko u njegovu revolucionarnom 
shvaćanju budućnosti ljudske za- 
jednice, koliko u nepoštednoj i 
uvijek naprednoj kritici kapitalis- 
tičkog društva. Po naglašenoj po- 
učnoj namjeni svojih drama bio 
je bliz moralističko-tendencioz- 
nom Ibsenu (v.), u kojega se i 
ugledao. Sh. majstorski vlada di- 
jalogom: temelji ga na čestoj 
upotrebi neočekivanih obrata mi- 
sli, a začinja nizom blistavo du- 
hovitih dosjetaka i šala. Misli 
koje izriču njegove osobe nado- 
vezuju se jedna na drugu prirod- 
no i neusiljeno, no kadšto se čini 
da je pisac zaplete podredio dija- 
logu, a likove zamislio više kao 
nosioce nekog idejnog sukoba ne- 
go kao zaokružene i stvarne lič- 
nosti. Neobično plodan dramati- 
čar, Sh. se uhvatio ukoštac s mno- 
gim društvenim i političkim pi- 
tanjima, a dramsku je radnju 
često gradio na opreci između 
konvencionalnog mišljenja ili du- 
boko ukorijenjene predrasude i 
činjeničnog stanja. Tumačenju 
problematike služe iscrpne scen- 

ske upute i u dramu uklopljeno 
detaljno objašnjavanje povijesti 
likova. Znameniti su i popratni 
predgovori, u kojima široko i po- 
lemički zahvaća u iznesenu pro- 
blematiku. Svoja prva tri kaza- 
lišna djela nazvao je »neugodnim 
dramama« jer je nastojao da 
društvenom kritikom djeluje na 
gledaoce. Tako je npr. u drami 
Kuće udovaca (Widowers' Hous- 
es, 1892, u nas prevedeno Kuće- 
vlasnici), žestoko napao kapitali- 
stičke posjednike koji izdaju sta- 
nove u svojim zapuštenim i ne- 
zdravim kućama, a u Zanatu gđe 
Warren (Mrs. Warren's Profes- 
sion, 1894) ustao je protiv prosti- 
tucije i načeo pitanje ženske 
emancipacije. Na te »neugodne 
drame« nadovezao je četiri »u- 
godna komada«, u kojima se ta- 
kođer bavi društvenim pitanjima, 
ali s nešto manje gorčine. Najpo- 
znatija je Kandida (Candida, 
1895), u kojoj obrađuje bračnu 
problematiku. Sh. zahvaća i u 
prošlost, ali u povijesna zbivanja 
unosi vlastite, suvremene poglede 
i ideje. Takav postupak naročito 
dolazi do izražaja u Svetoj Iva- 
ni (Saint Joan, 1923), koja se 
ubraja u njegova najznačajnija 
ostvarenja. Tu iznosi legendarni 
lik seljančice Ivane, koja Fran- 
cusku spašava od Engleza, ali je 
oni spaljuju na lomači; s pomo- 
ću tog lika crta pobjedu zdrava 
razuma nad ljudskim slabostima. 
Povijesnom pozadinom poslužio 
se i u Đavolovu učeniku (The 
Devil's Disciple, 1897), melodram- 
ski zamišljenoj satiri, koja se 
zbiva za vrijeme američkog rata 
za nezavisnost, a u kojoj napada 
puritansku konvencionalnost. To 
je djelo uvrstio u ciklus od tri 


664 


drame, koji naziva »igre za pu- 
ritance«. Veliku popularnost ste- 
kao je i komedijom Pigmalion 
(Pygmalion, 1914), u kojoj se 
zalaže za fonetiziranje engleskog 
jezika, ali i duhovito prikazuje 
naličje društva. Sh. se istakao i 
kao književni, kazališni i muzič- 
ki kritičar, a u početku književ- 
ne karijere napisao je i pet ro- 
mana. God. 1925. dobio je Nobe- 
lovu nagradu. 
Đavolov učenik (S. Vinaver), Beograd 1948; 
Lekar u nedoumici (B. Nedić), Beograd 
1949; Zanat g-đe Vorn (B. Nedić), Beo- 
grad 1950; Androklo i lav (T. Peičić), Za- 
greb 1951; Četiri drame. Kućevlasnici — 
anat gospođe Warren — Candida — Đavo- 
lov učenik (T. Peičić i V. Habunek), Za- 
reb 1951; Androkle i lav (V. Stojić), 
eograd 1952; Karijera (R. Vojnić), Novi 
Sad 1952; Mlada crnkinja u traganju za 
bogom (B. Marković), Beograd 1955; Kan- 
dida _ (N. Ćurčija-Prodanović), Beograd 
1964; Lica i naličja. Predgovori dramama 
(B. Nedić), Beograd 1964; Pygmation (B. 
Nedić), Beograd 1964. 
bkk 


SHAW, Irwin (Ervin Šo, 
1913), američki pripovjedač. Na. 
kon školovanja u New Yorku pi- 
sao je za radio i film, istaknuvši 
se već 1936. pacifističkom dra- 
mom Pokopajte mrtve (Bury the 
Dead). Slavu je stekao tek posli- 
je rata romanom Mladi lavovi 
(The Young Lions, 1949), jednim 
od najznačajnijih djela o dru. 
gom svjetskom ratu u američkoj 
književnosti (Sh. je i sam kao 
običan vojnik sudjelovao u ratu). 
U svom drugom romanu, Smet- 
nje u eteru (u nas prevedeno: U- 
skovitlani vazduh; The Troubled 
Air, 1951), Sh. osuđuje makarti- 
zam i, s napredno-liberalističkih 
pozicija, obračunava s totalitari- 
zmom svih vrsta. Kroz oba djela 
provlači se zajednički problem: 
etička dilema modernog čovjeka 


pod pritiskom političkih prilika 
sadašnjice ili suočenog s užasima 
rata. Te kušnje ne izazivaju 
slom, već moralnu obnovu Sha- 
wovih junaka. U brojnim novela- 
ma, koje se kao i romani ođ- 
likuju vjernošću dijaloga, često 
je, međutim, obratno. U romanu 
Lucy Crown (1956) obrađuje pro- 
blem nevjere u braku, dok roman 
Dva tjedna u drugom gradu (Two 
Weeks in Another Town, 1960) 
opisuje Amerikance u Evropi. Br- 
zu popularnost stekao je i roman 
Glasovi ljetnog dana (Voices of 
a Summer Day, 1965). 

Uskovitlani vazduh _(V. Drobnjaković), 
Beograd 1958; Opklada na mrtvog džokeja, 
novele (D. Milekić), Sarajevo 1961; Mešo- 
vito društvo, novele (A. V. Stefanović), 
Beograd 1963; Lucy_Crown (M. Mihalje- 
vić), Zagreb 1963; Dve nedelje u tuđem 
gradu (N. Stefanović—Čičanović), Tito- 


grad 1964; Mladi lavovi (D. Ćurčija), Za- 
greb 1965. 

SHELLEY, Percy Bysshe 
(Persi Biš Šeli, 1792—1822), en- 
gleski pjesnik. Ponesen vjerom u 
pobjedu slobode i ljubavi, izra- 
zio je u svojoj lirici najpleme- 
nitije ljudske težnje. Pored Byro- 
na (v.) i Keatsa (v.) pripadao 
je mladom pokoljenju engleskih 
romantičara; kao i oni umro je 
rano i izvan svoje zemlje (u Ita- 
liji), utopivši se nakon brodolo- 
ma kraj zaljeva Spezije. Iako je 
potjecao iz aristokratske sredine, 
čitav se život dosljedno borio 
protiv svega što sputava čovjeka, 
napose protiv religije ipostojećih 
oblika vlasti. Svoje ateističke mi- 
sli i buntovne društveno-reforma- 
torske ideje izložio je u obliku 
polemičkih spisa. No ta se shva- 
ćanja, obogaćena Platonovom (v.) 
filozofijom i poznavanjem grčkih 


SHELLEY 


djela, u punoj mjeri javljaju tek 
u njegovoj panteističkoj i vizio- 
narno-humanoj poeziji. Pjesničku 
poruku o carstvu slobode i lju- 
bavi na svijetu Sh. spontano izri- 
če melodičkim stihovima, u koji- 
ma se služi raznim metričkim 
oblicima. Lirska su remek-djela 
njegove kraće pjesme, npr. Oda 
zapadnom vjetru (Ode to the 
West Wind, 1820) i Ševi (To a 
Skylark, 1820), gdje se pjesnik 
poistovećuje s vjetrom i pticom, 
zatim Stihovi sačinjeni među Eu- 
ganejskim brežuljcima (Lines 
Written among the Euganean 
Hills, 1818) i Stance napisane u 
sjetnom raspoloženju blizu Na- 
pulja (Stanzas Written in Dejec- 
tion near Naples, 1818), u kojima 
je postigao savršen spoj slikovi- 
tosti predmetnoga i pojmovnih 
predodžbi. Veoma je poznata i 
njegova elegija posvećena Keat- 
su (v.) pod naslovom Adonais: 
elegija u spomen Johna Keatsa 
(Adonais: An Elegy on the Death 
of John Keats, 1821) koja se u- 
braja u najveća ostvarenja engle- 
skog pjesništva. Od opsežnijih 
pjesničkih djela najpoznatija je 
filozofska pjesnička drama Oslo- 
bođeni Prometej (Prometheus 
Unbound, 1820), koju je napisao 
nadahnut mitom o Prometeju (v. 
Eshil). Tu u liku Prometeja pri- 
kazuje čovječanstvo, a u njegovu 
mučitelju Jupiteru tiraniju po- 
retka i društvenih konvencija. 
Protkana uznositom i suzdrža- 
nom poezijom zborova, ta je dra- 
ma napisana u slavu slobode i 
ljubavi kao najljepših pokretač- 
kih snaga u svijetu. U pjesnič- 
koj drami Porodica Cenci (The 
Cenci, 1819) obradio je tragičan 
udes te okrutne i strastvene ta- 

SHERIDAN 
SIDNEY 


lijanske obitelji, a u lirskoj dra- 
mi Hellas (1822) proslavio je 
grčku borbu za nezavisnost. Knji- 
ževnošću se bavila i pjesnikova su- 
pruga Mary Wollstonecraft Shel- 
ley (1797—1851). Njezin »roman 
užasa« (Gothic novel) pod naslo- 
vom Frankenstein ili moderni Pro- 
metej (Frankenstein, or the Mo- 
dern Prometheus, 1818) pripada 
u najpopularnija djela te vrste. 
Lik po kome je roman dobio ime, 
Frankenstein, mladi je učenjak 
koji je konstruirao i oživio naka- 
zu iz dijelova mrtvog ljudskog 
tijela. Danas se, međutim, ime 
Frankenstein često pogrešno upo- 
trebljava kao naziv za tu nakazu 
koja je postala pojam za biće 
stravičnog izgleda i nadnaravne 
snage. 
Oslobođeni Prometej (J. Đorđević), Beo- 
grad 1952; Bajron, Seli, Kits (1. G. Kova- 
čić, R. Kuić i dr.), Sarajevo 1954; Anto- 
logija svjetske lirike, Zagreb 1956, 1965; 
Poezija (R. Kuić), Beograd 1964; Mary 
Wollstonecraft Shellev: Frankenštajn_ ili 
Moderni Prometej (S. Stevović), Beo- 
grad 1960. 

SHERIDAN, Richard 
Brinsley (Ričard Brinsli Šeridn, 
1751—1816), engleski  komedio- 
graf, rodom iz Irske. Po blistavoj 
duhovitosti dijaloga i izvanrednoj 
komici situacija njegovo se stva- 
ranje može takmičiti s najboljim 
komedijama engleskog kazališta 
potkraj 17. st., kad ono doživlja- 
va nagao procvat. Sheridanovo se 
djelo u mnogome i nadovezuje 
na baštinu tadašnjih komediogra- 
fa. Duhovit i pun mašte, pisac se 
u svojim komedijama — u koji 
ma mnogo ne mari za jedinstvo 
radnje — poigrava raznim dru- 
štvenim manama, U njegovu, po 
opsegu nevelikom djelu, najviše 

se ističe Škola ogovaranja (The 
School for Scandal, 1777), gdje 
se ruga običaju ogovaranja u su- 
vremenim salonima i na temelju 
te licemjerne građansko-aristo- 
kratske pozadine razvija dvije 
usporedne teme. U prvoj satirički 
prikazuje kako se dva brata raz- 
ličito odnose prema nasljedstvu, 
te napada pokvarenost tadašnjeg 
društva; u drugoj ismijava brak, 
sklopljen između mlade i siro- 
mašne žene i ugledna stara mu- 
ža. Poznate su i komedije: Su- 
parnici (The Rivals, 1775), koja 
je zasnovana na dva usporedna 
ljubavna zapletaja, a upleću se 
i komični likovi, i Kritičar ili Po- 
kusna izvedba tragedije (The 
Critic, or A Tragedy Rehearsed, 
1779), koja je napisana u obliku 
kazališnog komada-pokusa, a iz- 
ruguje se herojskoj tragediji i 
prodiranju osjećajnosti u kaza- 
lište. 

Pizar (M, Ostojić), Tuzla 1902; Raj, a pa- 
kao...Pod jedrima oko svijeta (P. Sal- 


her), Split 1941; Skola ogovaranja (B. Ne- 
dić), Beograd 1948. 

SIDNEY, Philip (Filip 
Sidni, 1554—1586), engleski rene- 
sansni pjesnik, prozaist i kritičar. 
Pripadao je vrhovima elizabetan- 
ske aristokracije, istakao se i kao 
učenjak, vojnik i dvoranin pa se 
već za života, a naročito poslije 
smrti, smatrao uzornim plemi- 
ćem. Njegovo književno djelo, ob- 
javljeno posmrtno, ostavilo je 
dubok trag u engleskoj književ- 
nosti. Zbirkom ljubavnih soneta 
Astrophel i Stella (Astrophel and 
Stella, 1580—84, 1591) obogatio je 


poetski izraz svog vremena pri- 
druživši se evropskom petrarkiz- 
mu. Zbog tehničke dotjeranosti i 
neposredne životnosti osjećaja 
potaknutih neuslišanom ljubavlju 
zbirka se često uspoređuje sa 
Shakespeareovim Sonetima iako 
u njoj nije dosegao dubinu i kom- 
pleksnost Shakespeareove misli. 
Značajan je i kao autor prve en- 
gleske — pastirsko-viteške proze 
pod naslovom Arkađija (Arcadia, 
1580, 1590). Proza mu je kićena, 
maštovita i sazdana u bujnim re- 
čeničnim cjelinama. Vrijedan je 
prilog engleskoj kritici Obrana 
poezije (Apologie for Poetrie ili 
Defence of Poesy, 1580, 1595) ko- 
jom je, želeći potaknuti preobra- 
žaj engleske poezije, ocijenio nje- 
zina dostignuća i obrazložio nuž- 
nost poštivanja kanona antičke 
književnosti. 


Antologija svjetske lirike, Zagreb 1956, 


1965; M. Pantić, Poetika hunanizma i re- 


nesanse, I—II, Beograd 1963. 

SIENKIEWICZ, Henryk 
(Henrik Sjenkjevič, 1846—1916), 
poljski pripovjedač. Prvi je polj- 
ski književnik koji je primio No- 
belovu nagradu (1905). U realis- 
tičkim novelama stvara likove is- 
korištavanih seljaka (Skice uglje- 
nom — Szkice weglem, 1877), is- 
luženih vojnika koji doživljuju 
nepravdu (Bartek pobjednik — 
— Bartek zwycigzca, 1882), talen- 
tiranih, ali neshvaćenih pučana 
(Janko muzykant, 1881), nostalgi- 
čne i daleke svjetioničare, koje 
samo knjiga vezuje s domovinom. 
Slavu je stekao tek povijesnim 
romanima. U trilogiji Ognjem i 
mačem  (Ogniem i  mieczem, 


SIENKIEWICZ 


1883—84), Potop (1886), Gospodin 
Wotodyjowski (Pan Wotodyjow- 
ski, 1887—88) kida sa suvreme- 
nom realističkom strujom i obra- 
ća se tematici poljske prošlosti 
— viteškom duhu poljskog plem- 
stva. Zanimljivim fabuliranjem 
prenosi čitaoca u 17. st., vrijeme 
borbi »šlahte« s Kozacima, Šve- 
đanima i Turcima. Tu povijesne 
ličnosti istupaju uz fiktivne, lju- 
bavni doživljaji usporedo s dvor- 
skim intrigama, a osobito se isti- 
ču viteški podvizi glavnih junaka 
(Skrzetuski, Kmicic, Wotodvjow- 
ski), uz koje niže i komične Ii- 
kove (Zagloba, Podbipieta, Roch 
Kowalski). Svojom se strukturom 
trilogija vezuje za evropski povi- 
jesni roman W. Scotta (v.) i A. 
Dumasa (v.). Iz rimske je povi- 
jesti roman Quo vadis (1894—96) 
s temom progona kršćana. Kao 
i u većini povijesnih romana 
fabula se razvija u savladavanju 
zapreka koje stoje na putu za- 
ljubljenim, ali vjerom i položa- 
jem odvojenim likovima (patricij 
Vinicije i kršćanka Ligija), oko 
kojih se nižu povijesne ličnosti 
(Neron, Seneka, Petronije, apo- 
stoli Petar i Pavao) i opisi života, 
koji dakako ne pretendiraju na 
posvemašnju historijsku tačnost 
(gozbe na Neronovu dvoru, igre 
u cirkusu, kršćansko okupljanje 
u katakombama). U Križarima 
(Krzvzacv, 1897—1900) obraća se 
poljskom srednjem vijeku i borbi 
s njemačkim viteškim redom. 
Oko ljubavne fabule (Zbyszko i 
Danusia) oblikuje povijesno zbi- 
vanje šire nego u trilogiji, a isto 
tako opise običaja, obreda, dvo- 
boja. Suvremenoj je tematici po- 
svetio roman u obliku dnevnika 
Bez dogme (Bez dogmatu, 1891) 

SIKELIANOS 
SILLANPAA 
SILONE 


s likom bezvoljnog i pasivnog čo- 
vjeka nasuprot kojemu stoji u 
Porodici Polanieckih  (Rodzina 
Potanieckich, 1895) trezveni, prak- 
tični i poduzetni poslovni čovjek. 
Napisao je i omladinski roman 
U pustinji i prašumi (W pustyni i 
wW puszczy, 1911). 


Bez dogme (I. Velikanović), Zagreb 1911; 
Porodica Polanieckih (M. Pavlin), Zagreb 
1928; Slavenski pisci 4. (J. Hamm), Za- 
greb 1947; Pripovetke (S. Subotin), Novi 
ad 1950; Ognjem i mačem (L, Knežević), 
Beograd 1953; Potop (L. Knežević), Beo- 
ad 1954; Quo vadis? (L. Knežević), Su- 
otica 1955; Pan Volodijovski (Đ. Živano- 
vić, V. Popović), Beograd 1956; Krstaši 
(LE. Knežević), Beograd 1958; U pustinji 
i prašumi (1. Velikanović), Zagreb 1958. 

SIKELIANOS, = Angelos 
('Aggelos Sikelianos, 1884—1951), 
grčki liričar. Pod utjecajem je 
francuskog simbolizma i D'An- 
nunzijeve poezije (v.). Osobito je 
njegovao slobodni stih. U lirskom 
spjevu Čovjek u lakoj sjeni (Ala- 
phroiskičtos, 1908) opjevao je sun- 
čani krajolik grčkih otoka. No- 
vim metaforama u jarkim boja- 
ma stvorio je vlastiti lirski svijet, 
svoju viziju grčke zemlje i grčke 
tradicije. U kasnijim pjesmama 
prevladava  filozofsko-panteistič- 
ki zanos: Predgovor životu (Pro- 
logos ste zač, 1915—18), Majka 
božja (Mćtčr the, 1939), Grčki 
uskrs (TO piskha ton Helićnon, 
1947). Svoj pogled na svijet iznio 
je i u proznom spisu Delfski go- 
vor (Delphikos logos, 1947). Po- 
kušao je u Delfima stvoriti novo 
duhovno središte, gdje bi pripad- 
nici svih naroda njegovali helen- 
ske vrednote. 


Antologija svjetske lirike, 
1965. 


Zagreb 1956, 


rk 

SILLANPAA, Frans Eemil 
(Frans Emil Silanpe, 1888—1964), 
utemeljitelj modernoga finskog 
romana. God. 1939. primio je No- 
belovu nagradu, priznanje za pje- 
sničko umijeće »kojim je prikazao 
seljački život i prirodu svoje do- 
Imovine«. Teško se probijao do 
studija, no ne završivši ga, vraća 
se u zavičaj, na selo, i počinje 
pisati. Stilski je karakterističan 
već prvi roman Život i sunce 
(Eliimd ja aurinko, 1916), natura- 
listički obojen prikaz buđenja 
mladenačke erotike, prožet ugo- 
đajem sjevernjačkog ljeta, sjet- 
nog i sjenovitog. Sudbina seos- 
kog proletarijata u danima revo- 
lucije i građanskog rata snažno 
je ocrtana u romanu Sveta bije. 
da (Hurskas kurjuus, 1919), ma- 
da piščeva biologistička slika svi- 
jeta ne daje širi povijesni vidik. 
Najpoznatije je djelo Rano pre- 
minula (Nuorena nukkunut, 1931), 
roman o kratkom i teškom životu 
služavke Silje, o njezinoj Život- 
noj hrabrosti i ljubavnoj čežnji. 
Krupne i sitne sudbine iz svag- 
dašnjice niže roman Ljudi u ljet- 
noj noći (Ihmiset suviyossa, 
1934), lirski mozaik zasićen at- 
mosferom čarobnih ljetnih noći u 
krajolicima šuma i jezera. Roman 
Ljepota i bijeda života (Ihmise- 
lon ihanuus ja kurjuus, 1945), o 
sukobima u bračnom i obitelj- 
skom životu umjetnika, posljed- 
nje mu je veće djelo. 
and 


jevo 1965. (zajedno s romanom Ljudi u 
ljetnoj noći, G. Krklec) 

SILONE, Ignazio (Inja- 
cio Silone, pravim imenom Se 
condo Tranquilli, 1900), talijanski 


pripovjedač i publicist. Bio je po- 
litičar i protivnik fašističkog re- 
žima zbog čega je emigrirao i 
objavio u Švicarskoj prvi i naj- 
poznatiji roman — Fontamara 
(1933) koji je ubrzo bio preveden 
na mnoge jezike, a u Italiji se kri- 
šom čitao i djelovao kao korisno 
političko štivo. Djelo se odlikuje 
i znatnom umjetničkom vrijedno- 
šću: u njemu je snažnim realiz- 
mom prikazao klasnu borbu na 
talijanskom selu i kolektivni 
otpor seljaka fašizmu. U emigra- 
ciji je objavio i politički spis 
Fašizam, njegovi izvori i njegov 
razvoj (Il fascismo, le sue origini 
€ il suo sviluppo, 1934); knjigu 
pripovijedaka Putovanje u Pariz 
(Un viaggio a Parigi, 1935); Kruh 
i vino (Pane e vino, 1937), roman 
o ilegalnom radu talijanskih anti- 
fašista, poslije rata prerađen 
kao Vino i kruh (Vino e pane, 
1955); dijaloge Škola diktatora 
(La scuola dei dittatori, 1938); 
Sjeme pod snijegom (Il seme 
sotto la neve, 1940), možda 
svoj najuspjeliji roman, tako- 
đer o teškim uvjetima ilegalne 
borbe u Italiji, o porazima i kuš- 
njama hrabrih pojedinaca, i dra- 
mu A on se sakrio (Ed egli si 
nascose, 1944). Već u emigraciji 
S. je pošao vlastitim putem, što 
se odrazilo osobito u poslijerat- 
nim «esejima (Izlaz za nuždu — 
— Uscita di sicurezza, 1949; Izbor 
drugova — La scelta dei com- 
pagni, 1953) i romanima (Pregršt 
kupina — Una manciata di more, 
1952; Lukina tajna — Il segreto 
đi Luca, 1956), gdje društvenim 
previranjima i političkim sukobi- 
ma pokušava naći individualistič- 
ka i mističko-etička rješenja. No- 
vije mu je pripovjedačko djelo 

Lisica i kamelije (La volpe e le 
camelie, 1960). 


Fašizam. Njegov postanak i razvitak (M. 
Durman), Zagreb 1935; Fontamara (A. Ju- 
reša), Zagreb 1935. i Sarajevo 1952; Kruh 
i vino (V. Desnica), Zagreb 1952; Hleb 
i vino (J. Stojanović), Beograd 1952; Pre- 
gršt kupina (N. Dumić), Beograd 1953, 

SILVA, Josć  Asuncićn 
(Hose Asunsion Silva, 1865-— 


—1896), kolumbijski pjesnik. Ro- 
đen u aristokratskoj obitelji, pu- 
tovao je u Pariz gdje se upoznao 
s Verlaineom (v.) i drugim pje- 
snicima. Neko je vrijeme bio u 
diplomatskoj službi. Bio je prete- 
ča hispanoameričkog moderniz- 
ma. Poznavao je francuske i en- 
gleske pjesnike, čitao je mnogo 
i lektiru je birao s ukusom. Ra- 
finiran duh, senzibilan i vrlo na- 
daren. Ali ovaj povučeni melan- 
kolik i psihopat (svršio je samo- 
ubojstvom) nije bio za velike pre- 
vrate. Pisao je svoju poeziju u o- 
čajnim samoćama i nastanio je 
»nestvarnim i zastrašujućim obli- 
cima«, tužnim stvarima i utvara- 
ma, a smrt je nosio u sebi kao 
realno osjećanje. Bio je vezan 
čudnom ljubavlju za sestru, koja 
je umrla mlada, pa je ta smrt, 
čini se, i njega pokosila. Iz tih 
okolnosti nikla su njegova tri 
Nocturna, pjesme izvanredna 
sklada, po muzici i odmjerenosti 
riječi i po jezivoj prisutnosti 
smrti. S. je bio zakašnjeli roman- 
tik u ruhu simbolizma, ali je si- 
gurno bio jedan od onih koje 
možemo bez dvojbe svrstati me- 
đu prave, iskonske pjesnike. Na 
njega je ponešto utjecao Poe (v.). 
Njegove pjesme (Poesias), rasute 
po časopisima ili preostale u ru- 

kopisu, izdao je Unamuno (v.) u 
Barceloni 1908. 


Novija hispanoamerička poezija (N. Mili- 
ćević), Sarajevo 1962. 
nm 


SIMENON, Georges (Žorž 
Simnon, 1903), francusko-belgij- 
ski pisac. O tom popularnom au- 
toru mišljenja su protivurječna: 
neki njegovo stvaranje smatraju 
pučkom, marginalnom  književ- 
nošću, dok ga drugi uzdižu među 
značajne francuske pripovjedače. 
Stekao je svjetsku slavu detektiv- 
skim romanima u kojima akcionu 
shemu tradicionalnog romana- 
«feljtona potiskuje evociranje at- 
imosfere i psihološka analiza liko- 
va. Pitanje koje zaokuplja detek- 
tiva nije više »Tko je ubio?«, već 
»Zašto je ubio?«. Pisac slika naj- 
različitije sredine, premještajući 
se začudnom lakoćom s pariških 
pločnika do arizonske pustinje, a 
u tim ambijentima kreću se bez- 
brojni likovi od kojih svaki nosi 
pečat svoje društvene  pripad- 
nosti. S. je pisac neiscrpne plod- 
nosti (napisao je dosad oko 200 
knjiga) i nezasitne radoznalosti 
koju jednako privlače svi aspekti 
Života. Otuda često površnost 
njegovih psiholoških analiza, ne- 
dorečenost i  neprodubljenost 
problema. Ali to ne umanjuje 
vrijednost onih djela u kojima 
pronicljivo razotkriva neke druš- 
tvene i moralne mehanizme po- 
roka u građanskom društvu, 
alkoholizma, zločina, seksualno- 
sti. Posebno ga zaokuplja poja- 
va društvene otuđenosti i osje- 
ćaj samoće. Među romane koje 
je kritika najpovoljnije ocije- 
nila ubrajaju se: Bjegunac (L'E- 
vade, 1935), Gospođice de Con- 

carneau (Les Demoiselles de Con- 
carneau, 1936), Donadieuova opo- 
ruka (Le Testament de Dona- 
dieu, 1936), Čovjek koji je gle- 
dao vlakove (LD'Homme qui re- 
gardait passer les trains, 1938), 
Sin Cardinaud (Le Fils Cardi- 
naud, 1941), Pedigre (Pedigree, 
1948), Predsjednik (Le Presi- 
dent, 1958). 
Kuća na kanalu (P. Adamović), Novi Sad 
1953; Pedigre (P. Adamović), Novi Sad 
1955; Krčma kod dve pare (V. Ž. Pejo- 
vić), Beograd 1959; Ona nije kriva (I. 
Adum), Zagreb 1960; Megre se vara (A. 
Ninčić), Beograd 1961; Tajni putnik (L. 
Držić), Zagreb 1962; Bjegunac (B. Lukić), 
Zagreb 1965; Zvona Bisetra (P. Adamo- 
vić), Novi Sad 1965; 

SIMONOV, — Konstantin 
(pravim imenom Kiril Mihajlo- 
vič, 1915), ruski pripovjedač, 
pjesnik i dramatičar. Književnoš- 
ću se počinje baviti u tridesetim 
godinama. Kao dopisnik sudje- 
lovao je u drugom svjetskom 
ratu. Piše poeziju, drame (Mo- 
mak iz našega grada — Paren' 
iz našego goroda, 1941; Čekaj 
me — Ždi menja, 1943; Pod praš- 
kim kestenovima — Pod kašta- 
nami Pragi, 1945) i filmske sce- 
narije, pretežno s ratnom temati- 
kom, ali mu je najznačajnija 
proza posvećena ratnim zbiva- 
njima. Autor je romana Dani i 
noći (Dni i noči, 1943), napisana 
neposredno poslije  staljingrad- 
ske bitke, a posebnu je pažnju 
privukao ciklusom ratnih roma- 
na, od kojih je prvi Drugovi po 
oružju (Tovarišči po oružiju, 
1952, prerađeno 1961) posvećen 
sukobima s Japancima kod Hal- 
hin-Gola, drugi oblikuje zbiva- 
nja od Hitlerova napada na 
SSSR do obrane Moskve (Živi 


i mrtvi — Živye i mertvye, 1959), 
a treći (Vojnici se ne rađaju — 
Soldatami ne roždajutsja, 1964) 
govori o staljingradskoj bici. 
Rat je u posljednjim romanima 
gledan kroz sudbinu ratnog do- 
pisnika Sincova koji treba da 
opravda povjerenje pošto se 
probio iz fašističkog obruča, pa 
to daje autoru mogućnost da 
naniže niz kritičkih primjedbi na 
Staljinovo rukovođenje državom 
i armijom, ali i da istakne pat- 
riotizam i požrtvovnost  sovjet- 
skih vojnika i oficira. Simonov 
je također autor reportaža iz 
rata u Jugoslaviji (Jugoslaven- 
ska bilježnica — Jugoslavska- 
ja tetrad', 1945). 


Dani i noći (S. Šmid), Beograd 1945; 


Živi i mrtvi (V. Flaker), Zagreb 1966; Voi- 


nici se ne rađaju (N. Čekić), Zagreb 1966. 

SINCLAIR, Upton (Aptn 
Sinkler, 1878), američki pripo- 
vjedač i publicist. Bio je upleten 
u niz senzacionalnih, eksperi- 
mentalno-utopističkih i reforma- 
torskih pothvata. Kao uvjeren 
socijalist aktivno je sudjelovao 
u američkoj politici. Većina 
Sinclairovih brojnih djela (pre- 
ko 100, od toga preko 60 roma- 
na) osuđuje negativne strane 
američkog društva. Unatoč nji- 
hovu očito propagandnom  ka- 
rakteru i skromnoj književnoj 
vrijednosti, ona su dinamična i 
polemički aktualna, pa je S. je- 
dan od najčitanijih američkih 
pisaca izvan SAD (postoji oko 
1000 prijevoda njegovih djela na 
preko 50 jezika). Najpoznatije 
mu je djelo Džungla (The Jun- 
gle, 1906), u kojemu prikazuje 
teške prilike u čikaškoj mesnoj 

industriji i bezdušnu eksploata- 
ciju doseljeničkog proletarijata. 
Djelo je izazvalo široku disku- 
siju i znatno ubrzalo provođenje 
nekih reformi. I drugi romani 
posvećeni su društvenoj analizi 
prilika na pojedinim područjima 
američkog života. Tako u roma- 
nu Novinarska značka (The 
Brass Check, 1919) S. osuđuje 
komercijalizaciju američke štam- 
pe; Svi ukorak (The Goose-Step, 
1923) prikazuje loše strane viso- 
kog školstva u SAD, a Kralj Ford 
(The Flivver King, 1937) razot- 
kriva mračne pojedinosti u raz- 
voju američke automobilske in- 
dustrije. 

Močvara (The Jungle), Šid s. a; Patriot 
(V. Smiljan), Zagreb 1946; Car. ugalj (S. 
J. Milović), Beograd 1946; Jimmie Higgins 
(M. Marinović), Zagreb 1948; Religija i pro- 
fit (M. Krleža), Zagreb 1951; Zovu me drvo- 
delja (Lj. Vuković), Beograd 1952; Petro- 


lej (A. Anđelić), PE 1953; U predsjed- 
nikovoj misiji (E. Grin), Zagreb 1954. 

SINESIJE (Synesios, po- 
slije 370 — poslije 412), grčki 
retor, filozof i pjesnik. Rodio se 
u Libiji kao potomak grčkih ko- 
lonista. Svoje je sjajno obrazo- 
vanje dovršio studijem u Alek- 
sandriji. Tamo ga je Hipatija, 
kći matematičara Teona, uvela u 
novoplatonsku filozofiju. Time 
je konačno oblikovala njegov 
nazor na svijet, a s mladom uči- 
teljicom vezalo ga je od tada 
trajno i nježno prijateljstvo. 
Pod pritiskom kirenske političke 
sredine pokrstio se i primio bis- 
kupsku čast. Učinio je to neiz- 
recivo teška srca jer je morao 
ostaviti voljenu ženu i odreći se 
slobodne filozofske misli. Bio je 
to za njega kraj helenske atmos- 

fere u kojoj je odrastao i s ko- 
jom je svim nitima svojega bića 
bio srastao. Odgojen u punom 
sjaju kasnoantičkoga helenizma 
S. je doživljavao slom svojega 
svijeta i u starosti je, kao pravi 
Rimljanin, strogo vršio dužnost 
kao biskup i mimo svojega filo- 
zofskoga uvjerenja. No u svim 
tim teškim godinama i dalje je 
prijateljevao s Hipatijom, kojoj 
je u pismima otkrivao svoje 
srce i saopćavao najskrovitije 
misli. U svojim je književnim 
djelima S. sretno ujedinio reto- 
ričku i filozofsku tradiciju svo- 
jega vremena i u tome je nad- 
mašio suvremenike. Najznačaj- 
nije mu je djelo zbirka od 156 
Pisama (Epistolai), koja su Bi- 
zantincima bila uzor epistologra- 
fije, a nama daju živu sliku za- 
nimljive ličnosti i ne manje za- 
nimljivoga razdoblja. Od reto- 
ričko-filozofskih spisa  najvaž- 
niji mu je govor O kraljevstvu 
(Peri basileias) koji je održao 
za boravka u Carigradu pred ca- 
rem Arkadijem. To je pravo ma- 
lo remek-djelo kasnoantičke po- 
litičke misli. Značajne su i Egi- 
patske priče (Aigyptioi 16goi), 
historijski roman nadahnut egi- 
patskom mitologijom i pun ale- 
gorijskih aluzija na suvremene 
prilike. Bavio se i isključivo re- 
toričkom književnošću. Karakte- 
ristična je u tom pogledu nje- 
gova Pohvala ćelavosti (Phaldk- 
ras enkčmion). Posebno mjesto 
zauzimaju Himne (Hymnoi), is- 
pjevane na dorskom dijalektu i 
u tradiciji antičke korske lirike. 
U njima je lirski izrazio svoj 
kristijanizirani  novoplatonizam. 
Sinteza kršćanskih duhovnih sa- 
držaja sa živom helenskom tra- 

dicijom doživjela je u njima 
jedinstven izraz, što je uopće 
bitna — karakteristika — njegova 
stvaranja. 

rk 


SIRANO D BERŽRAK —> 
Cyrano de Bergerac 


SJENKJEVIČ —> 
Sienkiewicz 


SLADKOVIČ, Andrej 
(Andrej Sladkovič, pravim ime- 
nom Andrej Braxatoris, 1820— 
—1872), slovački pjesnik, vodeće 
pjesničko ime generacije Lude- 
vita Štura, vođe slovačkog na- 
rodnog preporoda. Javlja se u 
posljednjim časovima utjecaja 
evropskog romantizma, ali je taj 
pravac stran njegovu tempera. 
mentu i njegovoj tihoj i harmo- 
ničnoj naravi. Čitav je život pi- 
sao prigodne pjesme reagirajući 
na događaje u zemlji, ali je me- 
đu najveće stvaraoce 19. st. ušao 
s dvije oveće pjesme, koje su 
nastale kao odjek osobnih do- 
življaja: Marina (1846) i Detvan 
(1853). Marina je pjesma ljuba- 
vi pisana za vrijeme odvojeno- 
sti od voljene djevojke, ushićeno 
slavljenje ljepote prirode, zaviča- 
ja i svega s čim dolazi u dodir 
voljena žena. Detvan je lirsko- 
-epski nastavak Marine, pisan 
također u kiticama od deset 
stihova i genijalna improvizaci- 
ja. Tu se za razliku od čisto 
lirske Marine pojavljuje kao 
vanjski okvir ljubav između dvo- 
je seoske djece i nekoliko idilič- 
nih scena iz. seoskog života, 
ali je pjesniku ponovo glavni cilj 
izraziti ljubav prema zemlji u 
kojoj živi, njezinim prirodnim 


SLAVA KRALJEVA 
SLAVEJKOV 
SLOVO O POLKU IGOREVE 


ljepotama i vrlinama naroda. 
Pažnju zaslužuju još neke od 
pjesama: dramsko-filozofska, in- 
spirirana Hegelovom estetikom: 
Savjeti u Dušanovoj obitelji (S0- 
vety u rodine Dušanovej, 1943), 
Milica, byronistička pripovijest 
u stihu iz tursko-srpskih borbi i 
ep Grof Nikola Šubić Zrinski 
kod Sigeta (Grof Mikuldš Šubić 
Zrinsky na Sihoti) koji ističe 
slavenstvo Zrinskoga. 

SLAVA KRALJEVA (Ke- 
bra Nagast, između 1314. i 1322), 
etiopsko prozno djelo. Napisao 
ga je aksumski duhovnik Yeshaq 
(Izak) u slavu dinastije Salo- 
monida, u doba kada je vladao 
negus 'Amda Syon I. Nije defini- 
tivno utvrđeno kolik je origina- 
lan doprinos Yeshagov, a koliko 
je on samo prevodio na klasični 
liturgijski i književni jezik »ge'- 
ez« već postojeću predaju, bib- 
lijska tumačenja i apokaliptička 
proročanstva orijentalnih kršća- 
na. Uspjelija su prva dva od 
ukupno četiri dijela, u kojima 
se priča o susretu kraljice od 
Sabe i kralja Salomona i o ro- 
đenju njihova sina Ibn al-Haki- 
ma (kasnije prozvanog Meni- 
lek), a zatim o Menilekovu puto- 
vanju, prijenosu zavjetnog kov- 
čega iz Jeruzalema u Aksum i 
krunjenju za etiopskog cara. 
Različitim legendama dokazuje 
se u trećem dijelu da svi glavni 
svjetski vladari potječu od ko- 
ljena Izraelova, no u manje iz- 
ravnoj liniji nego što je to slu- 
čaj kod etiopskih Salomonida. 
Biblijskim tekstovima što na- 
govještavaju otkupljenje i pro- 
ročanstvima o konačnom  tri- 

jumfu EFtiopljana nad njihovim 
mnogobrojnim neprijateljima za- 
vršava se taj osebujni srednjo- 
vjekovni roman. U tom djelu 
nejednake književne vrijednosti 
i pretežno oratorskog stila ima i 
odlomaka prožetih rodoljubnim 
čuvstvom ili takvih u kojima ep- 
ska jasnoća i svježina odolijeva- 
ju praktičnoj funkciji nadah- 
nuća. 

SLAVEJKOV, Petko Raj- 
čev (Petko Rajčev Slavejkov, 
1828—1895), bugarski prosvjeti- 
telj i jedan od prvih romanti- 
čarskih pjesnika.  Izdavao je 
pučke = kalendare, pjesmarice, 
znanstvene priručnike. Javio se 
rodoljubnim pjesmama, u koji- 
ma se obraća ličnostima i doga- 
đajima iz prošlosti, jača nacio- 
nalni osjećaj i duh otpora, slu- 
žeći se stihom narodne poezije. 
Ljubavna lirika mu je sentimen- 
talna i neko je vrijeme bila jedi- 
nim domaćim uzorom. U soci- 
jalnim pjesmama govori o pat- 
njama čifčija (seljaka nadniča- 
ra) i bijedi u gradu. To su opis- 
ne pjesme, pisane u duhu 
narodne = lirsko-epske = poezije 
(Pesni, 1879). Poput rodoljubnih 
i ove su pjesme djelovale mo- 
bilizatorski u borbi bugarskog 
naroda protiv Turaka, grčkog 
jezika u crkvi i nasilja trgovaca 
i zanatlija. 

SLOVO O POLKU IGO- 
REVE (Spjev o Igorevu pohodu), 
staroruski književni spomenik iz 
12. st. Oblikuje povijesni pohod 
novgorodsko-sjeverskog kneza I- 

gora na Polovce (1185). Autor je 
nepoznat, ali se obično smatra 
da je to bio netko iz kneževske 
pratnje kijevskog kneza Svjato- 
slava. Pisan je ritmičkom pro- 
zom, skladne je kompozicije, 
pun metaforike _ s elementima 
poganske slavenske mitologije i 
s izrazitim lirskim dijelovima 
(plač Jaroslavne za zarobljenim 
Igorom). Središnji dio zaprema 
Svjatoslavov san, u kojem je iz- 
ražena i poruka djela: potreba 
jedinstva kneževa pod vodstvom 
Kijeva. Rukopis je otkrio Musin- 
-Puškin 1795, ali je nestao u po- 
žaru Moskve 1812. Tekst je po- 
znat prema kopiji i prvom štam- 
panom izdanju (1800). Sudbina 
rukopisa dala je osnove za skep- 
su u odnosu na njegovu original- 
nost što gdjegdje traje i danas 
(A. Mazon, A. Zimin), ali se 
uporno i s dokazima poriče. 


Slovo o polku Igorovu (M. Panić-Surep), 
Beograd 1957. 
af 


SLOWACKI, Juliusz (Ju- 
ljuš Slovacki, 1809—1849), polj- 
ski pjesnik. Odrastao je u Ukraji- 
ni, živio u Varšavi, poslije ustan- 
ka 1831. emigrirao je u zapadnu 
Evropu (Engleska, Francuska, 
Švicarska), a putovao je u Grčku 
i na Bliski istok. U početku stva- 
ranja povodi se za Byronom (v.), 
piše male poeme i lirske drame s 
motivima iz poljske i evropske 
povijesti (Marija Stuart, 1832). 
Scene romantičke drame Kordi- 
an (1833) obuhvaćaju velik vre- 
imenski i prostorni raspon, a uje- 
dinjuje ih lik glavnog junaka, 
bogat duševnim doživljavanjem, 
koji se hamletovski (v. Shake- 
speare) koleba između želje za 

borbom i vlastite nemoći, od- 
bacuje  zapadnoevropsku  civi- 
lizaciju i katoličko kršćanstvo; 
poslije razmišljanja na vrhu 
Mont-Blanca stvara odluku o 
ubojstvu cara, koju ne može iz- 
vršiti jer nema za to dovoljno 
psihičke snage. Na motivima iz 
Shakespearea (v.) i poljskog fol- 
klora temelji se fantastična po- 
etska drama Balladyna (1834), u 
kojoj je zbivanje motivirano 
slučajnostima, a fabularnu osno- 
vu predstavljaju zločini glavne 
junakinje. Lilla Veneda (1840) 
simbolička je drama s temom iz 
legendarne Poljske, u kojoj se 
koristi i iskustvima antičke dra- 
me (v. Euripid). Suprotstavlja- 
jući dvije sestre, Lillu i Rozu, 
suprotstavlja kolektivizam i in- 
dividualizam u borbi za oslobo- 
đenje, a suprotstavljajući dr- 
žanje dvaju plemena (Lehita i 
Veneda), ističe vjeru u pobjedu 
kao neophodan uvjet za uspjeh. 
Lirske vrijednosti djela Stowac- 
koga dolaze do izražaja u poet- 
skom ciklusu U Švicarskoj 
(Szwajcaria, 1836), u kojem se 
povijest jedne ljubavi i osjećaja 
koje ona budi isprepleće s moti- 
vima prirode. Poema Otac kuž- 
nih u ElLArišu (Ojciec zadžumi- 
onych, 1837) također je u prvom 
redu lirska: ona izriče osjećaj 
boli oca koji gubi djecu. Alego- 
rijski je oblikovana poema u 
prozi Anhelli (1837), u kojoj go- 
vori zapravo o tragičnom udesu 
poljskog naroda nižući fantas- 
tične i simboličke motive oko 
plemenitog, ali nemoćnog lika 
glavnog junaka. Nezavršena je 
lirsko-epska poema  Beniowski 
(1841) gdje, nasljeđujući Byrona 
i Ariosta (v.), S. prikazuje lik 


poljskog plemića na pozadini 
povijesnog zbivanja u 18. st. U 
mnogim digresijama nalaze se 
polemike sa suvremenim  polj- 
skim idejnim strujama, kriti- 
kom, publicistikom, mišljenja o 
poeziji, politici i filozofiji. Djela 
Slowackog predstavljaju u veći- 
ni slučajeva pjesničke reakcije 
na probleme oslobodilačke bor- 
be porobljene Poljske poslije 
poraza ustanka god. 1831. i izra- 
žavaju nemoć plemićke i inte- 
lektualne emigracije, koja je vo- 
dila prema vjeri u povijesnu 
misiju Poljske (mesijanizam) i 
mistici, što se odrazila posebno 
u posljednjim djelima ovog ro- 
mantičara. Fantastika, simboli- 
ka, alegorija osnovni su ele- 
menti romantizma Stowackoga; 
u svoje je vrijeme bio zbog toga 
nedovoljno shvaćen i nije mo- 
gao postati duhovnim vođom 
kao Mickiewicz (v.), pa je svoju 
najveću popularnost doživio tek 
u razdoblju poljskog »moderniz- 
zma« na početku 20. st. 


Lilla Weneda (J. Benešić), Zagreb 1910; 
Anhelli (L. Novak), u »1000 najljepših no- 
vela«, sv. 24, Zagreb 1930; Poljska lirika 
(F. Marković, J. Benešić), Zagreb 1939; 
U Švicarskoj (J. Benešić), Zagreb 1949, 

SMIRNENSKI,  —Hristo 
(Hristo Smirnenski, pravim ime- 
nom H. Izmirliev, 1898—1923), 
bugarski pjesnik. Polazio je teh- 
ničku, zatim vojnu školu, ali je 
obje napustio. Bavio se novinar- 
stvom i uređivao nekoliko na- 
prednih humorističkih listova i 
časopisa. Bio je član RPB. 
Umro je od tuberkuloze. Napi- 
sao je velik broj humorističkih 
crtica, epigrama, parodija i felj- 


SMIRNENSKI 


tona. Ispjevao je preko 500 pje- 
sama, većinom satiričkih. Obja- 
vio je samo dvije zbirke: Razno- 
kalibarski uzdasi u stihu i prozi 
(Raznokalibreni v'zđiški v stiho- 
ve i proza, 1918), koja je bez ve- 
će umjetničke vrijednosti, i 
Neka bude dan (Da b'de den, 
1922), koja ga je afirmirala kao 
snažnog socijalnog i proleterskog 
pjesnika. Ta je zbirka nastala 
pod neposrednim utjecajem ok- 
tobarske revolucije i njena ođ- 
jeka u Bugarskoj. U njoj po- 
zdravlja  boljševičku — Moskvu, 
ruski proletarijat i Crvenu ar- 
miju, a pjeva i vođama evrop- 
skog radništva. U nekoliko pje- 
sama nagovještava i svjetsku 
revoluciju, koja mu se pokazuje 
kao pobjeda ugnjetenih svih vre- 
mena. Ciklus socijalnih pjesama, 
koji u zbirci ima također veoma 
istaknuto mjesto, mozaik je pri- 
zora očajnog života i bijede u 
gradskim predgrađima i radnič- 
kim četvrtima. To su potresni 
fragmenti iz života ljudi bez 
radosti i sreće: djece prepušte- 
ne ulici, prodavačica cvijeća po 
noćnim lokalima, boema, pija- 
nica, prostitutki i dr. Poezija 
mu se temelji na motivima vele- 
gradske sredine dvadesetih godi- 
na. Obojena je mračnim tono- 
vima, lirskom sentimentalnošću, 
ali i vjerom u pobjedu revolu- 
cije. S. je idejni pjesnik; u ne- 
kim je pjesmama  egzaltirano 
zanesen, ali je uvijek jasan i 
sugestivan. Bio je pod utjecajem 
ruskih simbolista, osobito Bloka 
(v.), i Jesenjina (v.). 


Antologija svjetske lirike, Zagreb 1956, 
1965. 

SMOLLETT, Tobias (To- 
bajas Smolit, 1721—1771), engle- 
ski — romanopisac, = porijeklom 
Škot. Darovit je pripovjedač, čije 
djelo sadrži mnoštvo raznolikih 
zgoda i karikaturistički prika- 
zanih likova. U iznalaženju epi- 
zoda, koje crta do potankosti 
vjerno i ponajčešće ispunja go- 
tovo pakosnim humorom, S. je 
veoma originalan. = Slikovitost 
pripovijedanja glavna je odlika 
njegova djela. Romane je gradio 
po uzoru na pustolovni roman. 
Novost je u njegovu stvaranju 
prikazivanje pomorskog života 
koji je upoznao služeći kao po- 
moćni liječnik na engleskom 
brodu. Ta životna iskustva po- 
služila su mu u mnogome prili- 
kom pisanja Pustolovine Rode- 
ricka Randoma (The Adventures 
of Roderick Random, 1748) koji 
piše ugledajući se na pikarski 
roman Gil Blas francuskog pis- 
ca Le Sagea (v.). Na ovaj se 
roman nadovezuju Pustolovine 
Peregrina Picklea (The Adventu- 
res of Peregrine Pickle, 1751), 
gdje između ostalog s mnogo 
osjećaja za groteskno pripovi- 
jeda dogodovštine pomoraca na 
kopnu. Najveći i trajni uspjeh 
donio mu je roman Putovanje 
Humphryja Clinkera (The Expe- 
dition of Humphrey Clinker,1\TT1), 
napisan u obliku pisama, a izno- 
si dojmove nekolicine rođaka s 
putovanja po Engleskoj i Škot- 
skoj. S. je prišao pisanju ovog 
romana s mnogo više trpeljivos- 
ti za čovjeka nego u ranijim 
djelima, a posluživši se pismima, 
ostvario dojam neposrednosti, 
što likovima ovog djela i njiho- 
vim doživljajima daje poseban 
čar. 


Pustolovine Roderika Randoma (M. Sla- 
venski), Beograd 1954; Putovanje Humph- 
ryja Clinkera (F. Hartl), Zagreb 1960. 

SNOW, Charles Percy 
(Čarilz Persi Snou, 1905), engles- 
ki romanopisac. Sve do početka 
drugoga svjetskog rata radio je 
kao nastavnik fizike i naučni 
radnik na sveučilištu u Cam- 
bridgeu, a zatim kao visoki funk- 
cioner u državnoj službi i indus- 
triji. Jedan od rijetkih književ- 
nika koji počjednako dobro po- 
znaju svijet znanosti kao i svijet 
umjetnosti, u svom je životu i 
u djelima pokušao premostiti 
razlike koje dijele te sfere (ras- 
prava Dvije kulture i naučna 
revolucija — The Two Cultures 
and the Scientific Revolution, 
1959). Čovjek ga zanima u pr- 
vom redu kao društveno biće u 
praktičnom kontaktu s okoli- 
nom. Premda zalazi i na područ- 
je osobnog i obiteljskog života, 
najbolje se snalazi u »muškom« 
svijetu profesionalnog,  poslov- 
nog i političkog djelovanja. Više 
od dva decenija posvetio je pa- 
noramskoj seriji romana iz su- 
vremenog engleskog života pod 
zajedničkim naslovom Stranci i 
braća (Strangers and Brothers), 
prema naslovu prvog romana iz 
te serije (1940). Središnji je lik 
koji povezuje sve romane pripo- 
vjedač Lewis Eliot. Likom pri- 
povjedača S. se nije poslužio da 
bi eksperimentirao s formom 
romana, već zato da poveže raz- 
norodne ljude i sredine, što mu 
ne polazi uvijek za rukom. Naj- 
poznatiji je u seriji roman Up- 
ravljači (The Masters, 1951), u 
kojem prikazuje borbu između 


nastavnika jednog koledža u Cam- 
bridgeu uoči izbora za novog 
predsjednika, dok u Aferi (The 
Affair, 1960), kojeg je naslov po- 
taknut — Dreyfusovom aferom, 
istražuje motive i stavove člano- 
va tog istog koledža prilikom su- 
đenja kolegi koji je optužen za 
naučnu prevaru. Poznatiji su 
mu romani: Novi ljudi (The 
New Men, 1954) i Vraćanja 
(Homecomings, 1956). 

SODERGRAN, Edith 
(Edit — Sedergran,  1892—1923), 
finska pjesnikinja švedskoga je- 
zičnog izraza. Svojim je pjesma- 
ma, napisanim u slobodnom sti- 
hu i obilježenim izuzetno snaž- 
nom doživljajnošću i bogatom 
maštom, udarila temelj moder- 
noj poeziji ne samo u Finskoj 
nego i u Švedskoj. Zanatski vje- 
šta i okretna pjesnikinja, Soder- 
granova je imala naročito istan- 
čan osjećaj za ritam. U izboru 
tema najčešće se prepuštala lju- 
bavi prema životu, nekom prkos- 
nom stavu prema postojanju i 
sposobnosti uživljavanja u pri- 
rodu i njezine pojave. U najsamo- 
svjesnijim pjesmama oslanjala 
se na Nietzschea (v.). Lirika joj 
je bogata slikama koje je ispuni- 
la dubljim značenjima, što pone- 
kad umanjuje neposrednost nje- 
zina poetskog izraza. U mnogim 
je pjesmama ipak dosegla sklad- 
no sjedinjenje lirske jednostav- 
nosti i poetske poruke (npr. Ras- 
hlađuje se dan... — Dagen sval- 
nar... s gorkim završetkom o 
ljubavnom razočaranju). Najveći 
uspjeh postigla je prvom lirskom 
zbirkom koja je izašla pod naslo- 


SODERGRAN 
SOFOKLO 


vom Pjesme (Dikter, 1916). Za ži- 
vota objavila je još tri zbirke u 
kojima je postepeno produbljiva- 
la vizionarno snažan doživljaj ži- 
vota, a posmrtno je izašla još je- 
dna u kojoj se očituje njezin za- 
okret prema metafizičkoj pomir- 
ljivosti. 
Moderna nordijska poezija (I. Slamnig i 
A. šoljan), Sarajevo 1961. 

bkk 


SOFOKLO — (Sophokles, 
496—406. prije n. €.), grčki tra- 
gičar, iz Kolona, atenskog pred- 
građa. S. je vjeran tumač aten- 
skog procvata Periklova vreme- 
na. Usavršio je tragičku umjet- 
nost time što je sastavljao trilo- 
gije, u kojima je svaka tragedija 
činila zasebnu cjelinu i nije mo- 
rala biti po sadržaju ni u kakvoj 
vezi s druge dvije tragedije. Dru- 
ga je novotarija uvođenje trećeg 
glumca, čime je tragediji dao ko- 
načan oblik. Povećao je i broj 
osoba u koru od 12 na 15. Temelj 
tragičke radnje prebacio je na 
čovjeka i njegovo djelovanje. 
Radnju ne pokreće više izravno 
božanstvo nego slobodna ljudska 
volja. Zato s mnogo više pažnje 
crta karaktere likova i nastoji da 
im poda što više ljudskih svoj- 
stava. Njegove tragedije imale 
su izvanredan uspjeh, što potvr- 
đuju 24 prve nagrade u dram- 
skim natjecanjima. Od 130 dra- 
ma sačuvani su fragmenti i 7 tra- 
gedija, a god. 1911. nađen je na 
jednom egipatskom papirusu ve- 
lik dio satirske drame Sljednici 
(Ikhneutai). U Ajantu (Aias), 
vjerojatno najstarijoj drami, o- 
brađuje se tragična sudbina su- 
rovog i iskrenog ratnika. Kad je 

Ajant u silnoj gorčini htio ubiti 
Agamemnona i Menelaja, koji su 
nakon Ahilejeve smrti dodijelili 
njegovo oružje Odiseju, Atena 
mu pomuti pamet, te on pokolje 
stoku. Došavši k sebi, uvidio je 
da se osramotio, pa se duboko 
postiđen i očajan ubija. Elektra 
(Elektra) ima istu temu kao Es- 
hilove (v.) Hoefore, tj. osvetu 
Orestovu, ali je obrada druk- 
čija. U Eshila sukobljuje se očin- 
sko i materinsko pravo, S. stoji 
na strani očinskog prava. Eshi- 
lov Orest koleba i nakon osvete 
progone ga Erinije, Sofoklov u- 
bija bez oklijevanja i ne gone ga 
božice osvete. Elektra je u Eshi- 
la sporedno lice, a u Sofokla 
glavno s jasno izraženom voljom. 
Lik Klitemestre nema tragičke 
veličine Eshilove. Tema Kralja 
Edipa (Oidipus tY%rannos) iz mi- 
ta je o Edipu, koji je bio građa 
i Eshilu (v.). S. se odriče Eshi- 
lova prokletstva roda i dramsku 
radnju usredotočuje na Edipovu 
ličnu sudbinu. Tragedija obrađu- 
je razotkrivanje zločinca, koji je 
ubio Laja i prouzročio sadašnju 
kugu. U upornoj istrazi Edip do- 
lazi do strašne spoznaje da je 
upravo on sam prije mnogo go- 
dina u neznanju ubio oca Laja 
i oženio majku Jokastu. Pjesnik 
majstorski ocrtava, kako poste- 
peno ali sigurno izlazi na svje- 
tlo grozna istina. Iako je priti- 
snut dubokom  trpnjom i stra- 
šnom moralnom nevoljom, Edip 
s velikom duševnom snagom pri- 
ma gorku sudbinu, izbode svoje 
oči i ide u progonstvo, a Jokasta 
se vješa. Ni jedna antička tra- 
gedija nije ostavila toliko trago- 
va u povijesti evropske drame 
kao ovo Sofoklovo remek-djelo. 

Edip je uz Eshilova Prometeja 
postao simbol ljudskog duha kao 
Hamlet, Don Juan i Faust. Među 
mnogim obradama mita o Edipu 
vrijedan je pažnje oratorij Oedi- 
pus Rex Stravinskoga. Antigona 
(Antigone) je sadržajem nasta- 
vak Eshilove Sedmorice (v.). Te- 
banski kralj Kreont naređuje da 
se Eteoklo svečano sahrani, a leš 
Polinika, koji se borio protiv Te- 
be, da se ostavi kao plijen ptica- 
ma i psima. Antigona, Edipova 
kći, uz cijenu smrti pokopa bra- 
ta. Za kaznu Kreont je živu za- 
tvara u grob. Antigona svjesno 
ustaje protiv sile koja gazi te- 
meljne ljudske principe, na koji- 
ma počiva društveni poredak. 
Kreont je silnik koji u apsolut- 
noj moći gleda svoju veličinu. 
Zato je kažnjen smrću sina i 
žene i na kraju skršen priznaje 
svoju zabludu. Djelovanje jasno 
izraženih likova zavisno je od nji- 
hove slobodne volje. Edip na Ko- 
lonu (Oidipus epi Kolonći), prika- 
zan 401, poslije Sofoklove smrti, 
nastavak je Kralja Edipa. Slijepi 
prognanik u pratnji Antigone do- 
lazi na Kolon. Kroz trpnje doži- 
vio je pročišćenje i našao smire- 
nje. Na čudesan način nestaje. 
U drami S. slavi prosvjetu svoga 
grada, oličenu u pravednosti, mo- 
ralnoj čistoći i čovjekoljublju a- 
tenskog kralja Tezeja, koji zašti- 
ćuje Edipa. Osobito je divna him- 
na u čast Kolona, pjesnikova za- 
vičaja. U Trahinjankama (Trakhi- 
niai, 407) prikazuje se sudbina 
Heraklove žene Dejanire i tragi- 
čan udes nevjernog Herakla. De- 
janira je vjerna i nježna žena, 
koja nehotice uništava voljenog 
muža i sebe, a Heraklo muž, koji 
se prepustio strastima divljeg 


nagona i razorio obiteljsku sre- 
ću. Filoktet (Philoktetas, 409) je 
junak, kojeg su Grci polaze- 
ći na Troju iskrcali na otok 
Lemno zbog smrada, koji se ši- 
rio iz njegove rane. On ima He- 
raklov luk i strijele, bez kojih 
se ne može osvojiti Troja. Zato 
šalju Odiseja i Ahilejeva sina 
Neoptolema, da ga po svaku ci- 
jenu dovedu. Drama je sagrađe- 
na na sukobu triju različitih ka- 
raktera. Lukavom i bezobzirnom 
Odiseju opravdano je svako sred- 
stvo za postizavanje cilja. Neop- 
tolem je iskren i otvoren lik, 
koji po prirodi ne može činiti 
zlo, a Filoktet je uporan u nepo- 
pustljivosti. Situacija se tako za- 
oštrila, da je može razriješiti sa- 
mo deus ex machina. — Poštova- 
nje prema religiji i moralu poli- 
sa i vjera u snage čovjeka ka- 
rakteristika je Sofoklova pogle- 
da na svijet. Struktura tragedija 
je vrlo jasna. U početku drame 
vidi se tačno izgrađen plan po- 
našanja glavnog junaka, koji 
čvrstom voljom jamči da će do 
kraja izvršiti svoj zadatak. Juna- 
ci imaju složeniji i bogatiji du- 
ševni život od Eshilovih. Vještim 
prepletanjem radnje i izmjenom 
situacija unosi S. u doživljaje 
svojih likova više raznolikosti i 
potpunije ocrtava njihove karak- 
tere. Da bi što jače naglasio 
glavnog junaka, suprotstavlja mu 
lice oprečna karaktera. Osobitu 
pažnju posvećuje ženama. Volio 
je tzv. tragičku ironiju, za koju 
ie lijep primjer Klitemestra u 
Elektri. Da je S. svjesno ideali- 
zirao svoje junake, dokazuje nje- 
gova izjava, koju posviedočuje 
Aristotel u Poetici, gl. 25: »So- 
foklo reče, da on prikazuje ljude 


SOLOGUB 


kakvi treba da budu, a Euripid 
kakvi jesu.« Svaka drama odli- 
kuje se bogatstvom likova vrlo 
različita karaktera. Kor nema 
uloge kao u Eshila. Pjesme kora 
skladno su povezane s glavnom 
radnjom. Jezik je lijep, dikcija 
jasna, laka i gipka. U svjetsku 
književnost ušao je kao stvara- 
lac monumentalnih likova. Pred- 
meti njegovih tragedija prerađi- 
vani su u antičkoj (v. Seneka) 
i novijoj evropskoj književnosti 
(Hofmannsthal, O'Neill, v., i dr.). 
Posebnu pažnju pobuđuju i da- 
nas — Edip, Antigona, Elektra. 
Hegel je u Sofoklovoj koncepciji 
Antigone gledao svoje dijalektič- 
ko rješenje etičkog problema. Uz 
Euripida (v.) S. je mnogo utje- 
cao osobito na razvoj talijanske 
drame. 


Tragedije (K. Rac), Zagreb 1895 — u 
prozi, a 1913. u stihu; Odabrane trage- 
dije (M. N. Đurić), Beograd 1926. i 1948; 
Tebanske tragedije — Car Edip, Edip Ko- 
lonski, Antigona (M. N. Đurić), Cetinje 
1955; Kralj Edip i Antigona (B. Klaić), 
Zagreb 1960; Car Edip—Antigona (M. N. 
Đurić), Beograd 1964. 

SOLOGUB, Fjodor (pra- 
vim imenom Fjodor Kuzmič Te- 
ternikov, 1863—1927), ruski pjes- 
nik i pripovjedač. Pripadao je 
grupi simbolista. Lirika mu je 
puna »strave i jeze«, satanizma i 
erotike, ali se u okvirima simbo- 
lističke poezije ističe jednostav- 
nim izrazom i pristupačnošću. 
Građa iz realnog svijeta spaja 
se u njoj s fantastičnim vizija- 
ma koje taj svijet negiraju (Sje- 
ne — Teni, 1896; Plamennyj 
krug, 1908). U romanu Mali de- 
mon (Melkij bes, 1905) S. slijedi 
Gogoljeve (v.) tradicije u unoše 

nju nestvarnoga u posve reali- 
stičko oblikovanje. Osnovni je 
lik romana nakazni provincijski 
učitelj, iskvaren, zloban i sum- 
njičav. Mrzeći sve oko sebe i su- 
mnjičeći svoju okolinu, baveći se 
podmetanjima i denuncijacija- 
ina, izolira sebe, dobiva maniju 
proganjanja i pada žrtvom »ma- 
loga demona«, koji ga progoni. 
To je možda najnakazniji lik, što 
ga je stvorila ruska književnost. 
Roman je vrlo kritičan prema 
društvenoj stvarnosti. 

Mali demon (Lj. Nikšić), Zagreb 1919; 


Gospođica Liza (D. Mihajlović), Zagreb 
1924; Izabrana đela (Lj. Mihajlović), Beo- 


rad _ 1931; Ljolječka (A. M.), Zagreb 
1932; Čudo mališana Lina, Beograd 1940. 
af 

SOLOMOS, —_Dionisios 


(Dionysios Solomos, 1798—1857), 
grčki pjesnik. Rođen je na otoku 
Zakintu, koji se nalazio pod mle- 
tačkom upravom i bio pod ja- 
kim utjecajem talijanske kultu- 
re; postao je začetnik novogrč- 
kog pjesništva u doba ustanka 
protiv Turaka (1821). Školovao 
se u Italiji i uz velik je napor 
već kao odrastao čovjek ovla- 
dao grčkim narodnim jezikom 
i postao do danas nenadma- 
šen majstor  novogrčkoga  lir- 
skog izraza. Pjesme mu se odli- 
kuju istančano ostvarenim zvu- 
kovnim vrednotama, biranom je- 
dnostavnošću i iskrenom osje- 
ćajnošću. Početničko mu je dje- 
lo Himna slobođi (Hymnos eis 
tćn_ eleutherian). S. u tom djelu 
još nije virtuoz pjesničkog izra- 
za. Ipak je ta omašna pjesma 
(158 strofa), puna iskrena zano- 
sa, oduševila suvremenike. Prve 
dvije strofe postale su grčka na- 

rodna himna. Slična je po formi, 
ali manje uspjela, pjesma Na 
smrt lorđa Byrona (Fis ton thđ- 
nato ta lordu Mpdiron). S. je za- 
mislio i veća pjesnička djela. 
Lambros (Ldmpros) je lirsko-ep- 
ski spjev o fantastičnoj tragedi- 
ji hrabrog, ali sotonski pokvare- 
nog borca za slobodu. U spjevu 
Slobodni opsjednuti (Eletitheroi 
poliorkčmenoi) želio je prikazati 
događaje iz grčkog ustanka (op- 
sada Mesolongija) i razraditi psi- 
hologiju opsjednutih junaka. No 
od tih spjevova napisao je samo 
neke ulomke. S. nije samo uda- 
rio temelje suvremenom grčkom 
pjesništvu nego mu je dao i ne- 
ka od njegovih najznačajnijih 
ostvarenja. 

SOLŽENICIN, Aleksandr 
Isajevič (1916), ruski prozni pi- 
sac. Borio se u drugom svjet- 
skom ratu, ali je 1944. bez krivi- 
ce osuđen i zatvoren u sibirskom 
logoru gdje je boravio nekoliko 
godina. Zatim se vratio svojem 
učiteljskom pozivu. Njegovo je 
ime postalo glasovito pošto je 
objavio roman Jedan dan Ivana 
Denisoviča (Odin den' Ivana De- 
nisoviča, 1962), osnovan na opisu 
»običnog« dana zatvorenika Sta- 
ljinova logora. To prvo djelo nije, 
međutim, izazvalo senzaciju sa- 
imo svojom tematikom, već i pro- 
znim umijećem pisca koji se pri- 
država tradicije ruske proze (Tol- 
stoj, Dostojevski), ali ih obnavlja 
svojim zgušćivanjem vizije. Umi- 
jeće je pokazao i u pripovijesti 
Događaj na stanici Krečetovka 
(Slučaj na stancii Krečetovka, 
1963), fabularnom djelu o atmos- 


feri birokratskog nepovjerenja 
prema čovjeku, a također i u pro- 
zi Matrjonino gospodarstvo (Ma- 
trjonin dvor, 1963), crtici o na- 
paćenoj seoskoj ženi koja i u bi- 
jedi znade očuvati etičke kvalite- 
te. Posve je suvremenu temu s 
elementima kritike birokratizma 
obradio u manje uspjeloj pripo- 
vijesti Radi koristi stvari (Dlja 
pol'zv dela, 1963), ali i u njoj te- 
žište postavlja na moralnu i etič- 
ku problematiku. 


Jedan dan Ivana Denisoviča, Događaj na 
stanici Krečetovka, Matrjonina kuća (Žž. 
Žujović, A. Grdan), Beograd 1963; Suvre- 
meni sovjetski pisci IV (A. Flaker), Za- 
greb 1964. 

SOREL, Charles (Šari So- 
rel, 1600—1674), francuski pripo- 
vjedač. Pošto je zbog svog neza- 
visnog duha izgubio mjesto 
dvorskog historiografa, živio je 
isključivo od pera. Autor je ne- 
koliko romana i zbirki pripovije- 
daka. Najpoznatiji mu je roman 
Istinita smiješna pripovijest o 
Francionu (La Vraie histoire co- 
mique de Francion, 1622). Protiv- 
no kodificiranoj, aristokratskoj 
klasičnoj književnosti i pomod- 
nim  sentimentalnim romanima 
17. st., S. nastavlja tradicije sred- 
njovjekovnih »fabliauxa«, Rabe- 
laisa (v.) i španjolskog pikarskog 
romana (v. Le Sage). On želi »reći 
istinu«, ne na apstraktan način, 
nego realistički opisujući različi- 
te sredine, pa tako obogaćuje 
svoj roman aktualnošću. Smis- 
lom za humor i kritičkim duhom 
zapravo se izdvaja kao pisac rea- 
lističkih sklonosti u klasicistič- 
kom i baroknom razdoblju fran- 
cuske književnosti. Pored Fran- 


SOREL 
SOVA 


ciona napisao je i zbirku pripo- 
vijedaka (1623) i roman Ekstra- 
vagantni pastir (Le Berger extra- 
vagant, 1627) u kome parodira 
sentimentalne romane. Roman 
Polyandre (1648) trebalo je da 
bude prvi roman o građanstvu, 
ali je ostao nedovršen. 


hmp 


SORILJA — Zorrilla 


SOVA, Antonin (Antonjin 
Sova, 1864—1928), češki pjesnik i 
prozaik. Jedan je od utemeljitelja 
moderne češke lirike. Isprva po- 
lemički reagira na patetiku par- 
nasizma (v. Vrchlicky) okretom 
prema sivom, škrtom stihu (Re- 
alistične strofe — Realisticke slo 
ky, 1890), ali zatim počinje stva- 
rati osebujnu sintezu impresio- 
nizma i simbolizma. Za češku je 
poeziju otkrio prirodu u njezinoj 
promjenljivosti, u ljubavnu liriku 
unio je dramatičnu napetost, u 
kojoj govore ne samo riječi nego 
i stanke, u rodoljubnoj poeziji ne 
zazire čak ni od patetičnosti i po- 
lemičke oštrine. Sovino pjesni 
štvo, poput poezije njegovih vrš- 
njaka iz tzv. generacije devede- 
setih godina, senzitivno reagira 
na krize i protivurječja potkraj 
19. st., traži izlaz iz depresija, 
osjećaja osame i stvara viziju no- 
ve harmonije, koju će stvoriti »os- 
vajači« individualnim revoltom. 
Najvažnije su zbirke tog razdob- 
2lja: Sućut i otpor (Soucit a vzdor, 
1894), Slomljena duša (Zlomend 
duše, 1896). U Lirici ljubavi i ži- 
vota (Lyrika ldsky a života, 1907) 
stvara minijature u kojima otvo 
reno iznosi sve aspekte ljubavnih 
odnosa. Prozni su pandan te knji- 

SPENDER 


ge dva sveska O ljubakanju, lju- 
bavi i izdaji (O milkovdni, Idsce 
a zradč, 1909). Uoči svjetskog ra- 
ta nestaju elementi revolta; pje- 
snik traži sjedinjenje pojedinač- 
nog ljudskog bića s redom u sve- 
miru, pa dvije knjige iz tih godi- 
na (Borbe i sudbine — Zdpasy a 
osudy, 1910. i Žetva — Žne, 1913) 
odišu smirenim optimizmom. S 
nacionalnim i socijalnim previra- 
njem za vrijeme rata u vezi je 
pjesnikov povratak motivima iz 
rodnoga južnočeškog kraja (Pje- 
sme zavičaja — Zpčvy domova, 
1918) i dvije zbirke s revolucio- 
narnom tendencijom. S. je i osni- 
vač češke impresionističke pripo- 
vijetke (Lirske sekunde duše — 
— Lyricke vtefiny duše). Od ve- 
ćih njegovih proznih tekstova 
svježinu je sačuvala pripovijest 
iz češkog muzičkog života Pan- 
krdc Budecius Kantor (1916). 


Moderna češka lirika (J. Kršić), Beograd 
1930; Antologija češke poezije XX stoljeća 
(M. Ašanin), Zagreb 1958. 

dk 


SPENDER, Stephen (Stivn 
Spender, 1909), engleski pjesnik i 
kritičar. Zajedno s W. H. Aude- 
nom (v.), L. MacNeiceom i C. Dav- 
-Lewisom pripada generaciji pje- 
snika intelektualaca koji su tri- 
desetih godina, poneseni progre- 
sivnim idejama, nastojali ubrzati 
modernizaciju engleske poezije. 
Približavajući se ideji komuniz. 
ma, u toj se ranijoj fazi stvara- 
nja zalaže za društvenu pravdu i 
za moralno i fizičko oslobođenje 
svih ljudi. Tada nastaje i njegova 
lirika s motivima iz španjolskog 
građanskog rata u kome je pro- 
pagandistički djelovao kao anti- 

fašist. U svim tim pjesmama oči- 
tuje se snažna emocionalna anga- 
žiranost pjesnika koji i u motivi- 
ma iz tehničke civilizacije vidi 
mogućnost za poetske zanose. U 
ranijoj lirici često je prisutna 
retorika, koja ipak ne prevlada- 
va, o čemu svjedoče brojni emi- 
nentno lirski stihovi. Antologij- 
sku vrijednost ima npr. poetski 
poziv mladim ljudima da nespu- 
tani pođu u život, O mladi ljudi 
(Oh Young Men, 1933), ili pjesma 
zasnovana na pjesnikovu pošto- 
vanju preminulih heroja, kojoj 
prvi stih glasi Neprestano mislim 
na one što su bili istinski veliki 
(I think continually of those who 
were truly great, 1933). Snažne 
poetske efekte S. postiže novim 
slikama i kršenjem sintaktičkih 
zakona. Najradije piše u slobod- 
nom stihu, ali se služi i strožim 
pjesničkim oblicima. Poznat je 
npr. njegov ciklus refleksivnih so- 
neta Duhovna istraživanja (Spiri- 
tual Explorations, 1944). Ciklus 
pripada drugom razdoblju Spen- 
derova stvaranja, koje započinje 
u vrijeme prvih ratnih sukoba, a 
nastavlja se i danas. Napustivši 
prijašnja politička shvaćanja, S. 
prihvaća liberalistički skeptici- 
zam, odnosno agnosticizam, a u 
poeziji se priklanja subjektivno 
kontemplativnim temama. Te su 
pjesme dotjeranije, misaono slo- 
ženije i koherentnije, ali ne dose- 
žu mladenačku prodornost i draž 
ranije njegove poezije. 


Antologija svjetske lirike, Zagreb 1956, 1965; 
Suvremena engleska poezija (I. Slamnig i 
A. Šoljan), Zagreb 1956; Antologija savre- 
mene engleske poezije (M. Pavlović i S. 
Brkić), Beograd 1957; Poezija (T. Sab- 
ljak), Zagreb 1966. 

SPENSER, Edmund (Ed. 
mund Spenser, 15522—1599), naj- 
značajniji pjesnik engleske rene- 
sansne književnosti. Pisao je po 
uzoru na francuske i talijanske 
pisce, kojih je ugled tada u En- 
gleskoj bio velik. Ugledao se i 
na domaću književnu tradiciju, 
napose na bogatu jezičnu riznicu 
u  Chaucerovim  (v.) djelima. 
Zbog toga se u Spenserovu stva- 
ranju jezična arhaičnost pridru- 
žuje izrazito renesansnim  knji- 
ževnim oblicima i metričkoj raz- 
nolikosti. Pastirski kalendar (The 
Shepheard's Calendar, 1579) prvo 
mu je značajno djelo. Pjesnik je 
tu povezao u cjelinu 12 pastir- 
skih pjesama; uz konvenciona! 
ne pastirske ugođaje, dao je na- 
slutiti tadašnje političke i vjer- 
ske prilike u Engleskoj ili je sla- 
vio kraljicu Elizabetu. Iznimna 
zanatska vještina, očita već u 
tom djelu, doseže vrhunac u ne- 
dovršenu epu Vilinska kraljica 
(The Faerie Queene, 1589—96). 
Alegorijska mnogoznačnost tog 
epa, napisanog po uzoru na tali- 
jansku vitešku epiku, i s moral- 
no-poučnim ciljem, odbijala je 
oduvijek čitaoce. No blještave i 
raskošne boje Spenserovih stiho- 
va i muzikalnost njegove stance 
osigurali su Vilinskoj kraljici 
trajnu slavu. Poznat je i kao pi- 
sac zbirke petrarkističkih sone- 
ta Amoretti (1595), koji su na 
koncu okrunjeni divnom lirikom 
Svatovske pjesme (Epithalami- 
on, 1595). 


bkk 


SPJEV O IGOROVU PO- 
HODU — Slovo o polku 
Igoreve 


SPENSER 
STACIJE 


STACIJE, Publije Papi- 
nije (Publius Papinius Statius, 
oko 40 — oko 96), rimski pjes- 
nik. Rodom je iz Napulja a živio 
je u Rimu, kao profesionalni 
književnik nemilo laskajući caru 
Domicijanu i mogućnicima oko 
njega. Glavno mu je djelo ep u 
12 knjiga Tebaida (Thebais, pisa- 
na vjerojatno 80—92), u kojem je 
Vergilijevom tehnikom i uz stil- 
ske virtuozitete svog doba prika- 
zao pohod sedmorice junaka pro- 
tiv Tebe i borbu Polinika s bra- 
tom Eteoklom. Vrijednost epa ni- 
je ni u kakvu razmjeru sa slavom 
što ju je uživao u srednjem vije- 
ku. Svježiji je u izrazu nedovršen 
ep Ahileida (Achilleis, sačuv. sa- 
mo do polovice 2. pjevanja). Pjes- 
nikov se talent očitije odrazio u 
zbirci Silvae (značenje: mnoštvo 
drveća i bilja, raznovrsna građa, 
ovdje: nedotjerane skice, impro- 
vizirane pjesme; izdavane od 
god. 92. dalje, 5. knj. posmrtno). 
To su 32, većinom heksametar- 
ske, prigodne pjesme sa čestit- 
kama za rođendane i svadbe, pje- 
sme saučešća, opisi zaselaka, um- 
jetnina i sl. Samo lijepe strane 
života ogledaju se u njima. Kat- 
kada se S. (npr. u pjesmi Ženi 
Klaudiji — Ad Claudiam uxorem, 
u Žalobnici za mrtvim ocem — 
Epicedion in patrem suum, u pje 
smi San — Somnus) dovinuo do 
visoka stupnja lirske neposredno- 
sti. Odjeka Stacijevih, naročito 
iz njegovih epova, ima u Dantea 
(v.), Chaucera (v.), u naših J. 
Palmotića i I. Đurđevića. 


Rimska lirika (R. Šalabalić), Beograd 1964. 
vv 

STAEL-HOLSTEIN 
STAMPA 


STAEL-HOLSTEIN, Ger- 
maine Necker, baronne de (Žer- 
men Neker, baron d Stal. 
Olsten, 1766—1817, poznata kao 
Madame de Stašl), francuska 
spisateljica. Kao kćerka minis- 
tra Luja XVI i žena švedskog 
ambasadora u Parizu, došla je 
vrlo rano u dodir s najpoznati- 
jim ličnostima, ne samo Fran- 
cuske, nego i ostalih zemalja 
Evrope. Svoj kozmopolitski duh 
obogatila je boravkom u Nje- 
mačkoj, Italiji, Poljskoj, Rusiji, 
Švedskoj i Engleskoj za deseto- 
godišnjeg progonstva na koje ju 
je osudio Napoleon zbog liberal- 
nih ideja i upletanja u politički 
Život Francuske. Oduševljen po- 
klonik Rousseaua (v.), književ- 
nu će karijeru i započeti članci- 
ma o njemu (Pisma o karakte- 
ru i djelima J. J. Rousseaua — 
Lettres sur le caractere et les 
ćcrits đe J. J. Rousseau, 1788). 
U burnom životu te osebujne 
žene dominira želja za duhov- 
nom nezavisnošću i neposred- 
nošću umjetničke inspiracije. 
Već i po tome njezino bi ime 
predstavljalo kariku koja pove- 
zuje Rousseaua i francuski ro- 
mantizam. Boravak u Njemač- 
koj, gdje upoznaje Goethea (v.), 
Schillera (v.), Fichtea i Schlege- 
la, naveo ju je na misao da 
Francuze upozna sa suvreme- 
nom njemačkom kulturom. Svo- 
ju zamisao ostvarila je u djelu 
O Njemačkoj (De TAllemagne, 
1810). Madame de S. iz dojmova 
o Njemačkoj izvodi opće za- 
ključke o njemačkoj kulturi i 
Nijemcima. Ona Francuzima 
prenosi idealiziranu sliku Nje- 
mačke, sliku koju će od nje 
direktno preuzeti francuski ro- 


684 


mantizam. Okušala se i u roma- 
nu (Delphine, 1802; Corinne, 
1807). Iz teoretskih interesa na- 
stalo je djelo O literaturi u od- 
nosu na društvene institucije 
(De la littćrature  consideree 
dans ses rapports avec les insti- 
tutions sociales, 1800). U njemu 
razmatra utjecaj religije, običa- 
ja i zakona na književnost, i 
obratno. Iako je ideja povezi- 
vanja različitih — manifestacija 
društvene aktivnosti bila već 
prije izražena i primjenjivana 
na književnost, Madame de S. 
ju je produbila i dosljedno 
provodila. 

hmp 


STAJNBEK. — Steinbeck 


STAMPA, Gaspara (Gas- 
para Stampa, 1523—1554), tali- 
janska pjesnikinja. Donna Gaspa- 
rina, kako su je zvali suvreme- 
nici, rodila se u Padovi, ali je 
zarana (1531) otišla u Veneciju. 
Zahvaljujući svestranoj kulturi 
ubrzo se našla u književnim 
krugovima i salonima gdje je 
kao istaknuta pjesnikinja provo- 
dila korektan ali slobodan život 
bez predrasuda, u društvu koje- 
mu su galantno i profinjeno obi- 
lježje davali divljenje ljepoti i 
skladu, kultiviranje pjesništva, 
glazbe i drugih umjetnosti. Go- 
tovo je sva njezina osjećajna i 
ženstvena lirika u znaku duboko 
proživljene ljubavi prema grofu 
Collaltinu od Collalta, koji joj 
je od god. 1549. zaokupio cijelo 
biće. Lijepi vitez prekinuo je s 
početka sretno prijateljstvo i 
kasnije se oženio s drugom, na- 
pustivši pjesnikinju koja mu je 
bila nježno privržena ponizno 


mu posvećujući najprije ushiće- 
ne a zatim sjetne stihove. U 
Rimama, koje svoju originalnost 
u suvremenoj lirici — duguju 
spontano izraženoj strasti i senti- 
mentalnosti, Gasparina pjeva o 
toj sudbinskoj kratkotrajnoj ve- 
zi od prvih radosti do gorka razo- 
čaranja prožimljući stihove psi- 
hološkim introspekcijama i na- 
glascima iskrenog osjećaja i bot 
nog iskustva. Po tome intim- 
nom, uzbudljivom lirskom sadr- 
žaju, koji se od izravne ispovi- 
jesti često uzdiže do istinskoga 
pjesničkog očitovanja, autorica 
najzanosnijeg kanconijera u li- 
rici svog stoljeća izdvaja se me- 
đu poznatijim  pjesnikinjama 


vremena (Veronica — Gambara, 
1485—1550; = Vittoria — Colonna, 
1492—1547; Isabella di Morra, 


1520—1548) pa i među ostalim 
petrarkističkim liričarima. 


Talijanska lirika, Zagreb 1939; Antologija 
svjetske lirike, Zagreb 1956, 1965. 
Ič 


STARI ZAVJET —> 
Biblija 


STATIUS — Stacije 


STEFANIK, Vasil Seme- 
novič  (1871—1936), ukrajinski 
prozni pisac. Rođen je u Stani- 
slavskoj oblasti (bivša Galicija), 
studirao je u Krakovu, sudjelo- 
vao u društvenom i političkom 
Životu Galicije kao istomišljenik 
Ivana Franka (v.). God. 1899. 
objavio je prvu zbirku novela 
Modra knjižica (Synja knyžeč- 
ka), zatim zbornike Kameni križ 
(Kaminnyj hrest, 1900), Put (Do- 
roga, 1901), Moja riječ (Moe 


STEFANIK 
STEINBECK 


slovo, 1905). Duboko su tragični 
prizori bijede ukrajinskoga puka 
u novelama Sud, Kljenovo lišće 
(Klenovi lystky), Katrusja i dr. 
S. je stvorio izvorni tip ukrajin- 
ske novele: sažete, psihološki 
produbljene, usmjerene prema 
socijalnoj problematici. Kolorit 
je tih novela katkada mračan, 
junaci su u njima često pasivni, 
ali pisac uvijek čuva osjećaj 
mjere u obliku, pa ga je Franko 
zvao  »apsolutnim gospodarom 
forme«, a Gorki je naglašavao 
kako on piše »kratko, snažno i 
strašno«. Lakonizam oblika, dra- 
matičnost situacija, vještina por- 
tretiranja i učestali lirski ka- 
rakter novela — značajke su 
Stefanikove umjetnosti. Jedan je 
dio njegovih novela napisan i u 
vrijeme kada je nekadašnja Ga- 
licija pripala Poljskoj, pa je 
zbirka Zemlja (1926), objavljena 
u Lavovu, obuhvaćala tematiku 
promijenjenih uvjeta pod kojima 
je živjelo ukrajinsko seljaštvo. 
U to je vrijeme Stefaniku uspje- 
lo da ostvari i veze s književnim 
organizacijama sovjetske Ukra- 
jine, pa su njegova djela često 
izdavana i u Kijevu. 


af 


STEINBECK, John (Džon 
Stajnbek, 1902), američki pripo- 
vjedač (po ocu njemačkog pori- 
jekla). Proveo je čitav život u 
Kaliforniji, koju opisuju gotovo 
sva njegova djela. Školovanje 
mu je bilo neredovito a promi- 
jenio je i niz zanimanja. Posve- 
tivši se konačno književnosti, bo- 
rio se s neimaštinom, dok nije, 
prilično kasno, doživio prvi us- 
pjeh s romanom Četvrt Tortilla 

STELMAH 


(Tortilla Flat, 1935). Psihološka 
pripovijest O miševima i ljudi 
ma (Of Mice and Men, 1937), 
vrlo uspjela i kao drama, donosi 
mu još veće priznanje a roman 
Plodovi gnjeva (The Grapes of 
Wrath, 1939) stavlja ga u prvi 
red američkih pisaca našeg vre- 
mena. Četvrt Tortilla s nastavci- 
ma Tvornička ulica (Cannery 
Row, 1944) i Blagi _ četvrtak 
(Sweet Thursday, 1954) vedra je, 
pomalo pikareskna, trilogija. U 
Plodovima gnjeva i u romanu U 
neizvjesnoj bitki (In Dubious 
Battle, 1936) S. odlučno staje na 
stranu eksploatiranih poljopriv- 
rednih radnika i farmera bezem- 
ljaša. U sadašnjem poratnom 
razdoblju objavljuje dva značaj- 
na romana, psihološku studiju 
Svojeglavi autobus (The Way- 
ward Bus, 1947) i obiteljsku kro- 
niku Prognani iz raja (kod nas 
Istočno od raja — East of Eden, 
1952), te Vladavinu Pipina IV 
(Reign of Pippin IV, 1957), sati- 
ru na francuske političke prilike 
i suvremeno društvo uopće. Go- 
tovo sva Steinbeckova djela od- 
likuju se — unatoč općenitom 
realističkom (mjestimično i na- 
turalističkom) stilu — sentimen- 
talnim odlomcima i misticizmom, 
koji (naročito u prvim, slabijim, 
djelima) često prerasta u ose- 
bujni panteizam. Osim roma- 
na (ukupno 12) objavio je tri 
zbirke novela i majstorsku pri- 
povijest Riđi poni (The _ Red 
Pony, 1937). Najnovija su mu 
djela: Zima našeg nezadovolj- 
stva (The Winter of Our Discon- 
tent, 1961), socijalno-kritički ro- 
man o konformizmu u suvreme- 
nom američkom društvu; i puto- 
pis Putovanja s Čarlijem (Tra- 

vels with Charlie, 1964), prožet 
piščevim osjećajem za svoju 
zemlju i ljude u njoj, uprkos 
svijesti o ljudskim slabostima. 
S. je dobitnik Nobelove nagrade 
za književnost 1962. 


Biser (S. Petrović), Novi Sad 1951; Plo- 
dovi gnjeva (K. Kunc), Zagreb 1951; Mje- 
sec je zašao (B. Belan), Zagreb 1952; 
Neizvjesna bitka (I. Antunac), Sarajevo 
1953; Slatki četvrtak (N. i A, Šoljan), Za- 
greb 1956; Tortilja Flet (Lj. Radović), Beo- 
grad 1959. i kao Tortilla sprat (V. Krm- 
potić), Zagreb 1959; Zalutali autobus (Lj. 
Radović), Beograd 1960; Pašnjaci (Z. Jo- 
vanović), Beograd 1961; Crveni poni (S. 
A. Jovanović), Beograd 1964; Zemlji i 
nebu (O. Stefanović), Sarajevo 1964; O 
miševima i ljuđima, Riđi poni. Cannery 
Row (K. Cizelj), Zagreb 1965; Istočno od 
raja (S. Krešić), Zagreb 1965; Zima našeg 
nezadovoljstva (A. V. Stefanović), Beo- 
grad 1966. 

b 

STELMAH, Mihajlo Pa. 
nasovič (1912), ukrajinski pjes- 
nik i prozni pisac. Seljačkog po- 
rijekla, do 1939. učitelj u seos- 
kim školama, teško ranjen u 
drugom svjetskom ratu, posve- 
tio se novinarstvu i naučnom 
radu na folkloristici. Postao je 
mnogo hvaljenim piscem koji je 
epski oblikovao sudbinu ukra- 
jinskog naroda u djelima ispu- 
njenim poetičnošću i organskom 
patetikom. Isprva je pjesnik, 
zatim novelist u zbirci Brezov 
Sok (Berezovyj sik, 1944), autor 
proze s »huculskim motivima« 
Nad Čeremošem (1952), ali je 
najveću pažnju privukao  veli- 
kim ciklusom romana iz života 
Ukrajine u našem stoljeću. Ova- 
mo ulaze romani Na našoj zem- 
lji (Na našij zemli, 1949) i Veliki 
grčevi (Velyki perelogy, 1951), 
koji su stvorili temelje za ro- 
mansiranu kroniku Veliko pri 
jateljstvo (Velyka ridnja, 1951). 
S njima je u vezi i roman o se- 


ljaštvu poslije revolucije Krv 
ljudska nije vođa (Krov ljuds'ka 
— ne vodycja, 1957), povijesni 
roman o predrevolucionarnom 
selu Hljeb i so (Hlib i sil', 1959), 
a također i djelo s ratnom tema- 
tikom Pravda i krivđda (1961). 

Krv ljudska nije voda (D. Grujić, V. 


Dmitrijev), Beograd 1963; Pravda i krivda 
(Đ. Jazić), Novi Sad 1963. 
af 


STENDHAL (Stendal ili 
Standal, pravim imenom Henri 
Beyle, 1783—1842), francuski pri- 
povjedač. Bio je intendant u Na- 
poleonovoj vojsci, s kojom je 
prošao Italiju, Prusku, Austriju, 
i Rusiju, proživio strahote rata, 
ali i herojsko razdoblje Napole- 
onovih uspjeha. Poslije poraza 
1813. napustio je službu kao od- 
lučan protivnik restauracije. Ko- 
zmopolit, S. se dobro osjećao u 
Evropi kao i u rodnoj zemlji, ali 
je najviše volio Italiju, u kojoj 
je često boravio. Slobodan duh, 
on je uživao u putovanjima, mu- 
zici, ljubavi i književnosti. Sr- 
panjska revolucija ga je oduše- 
vila, i on ponovo prihvaća služ- 
bu — postaje konzul u Italiji. S. 
je pisao cijeli život, ali ga nje- 
govo doba nije priznalo, postao 
je slavan tek poslije smrti. Po 
vremenu u kojem živi, po kultu 
energije i jakih strasti, po indi- 
vidualizmu svojih junaka, po ko- 
zmopolitizmu, po konstrukciji 
romana punih brojnih zapleta S. 
ima zajedničkih crta s romanti- 
čarima. Ali S. je i začetnik rea- 
lizma: slika suvremeno društvo, 
ima smisao za dokumentira- 
nost, sredina mu je važan fak- 
tor; dubok je promatrač ljud- 
skog srca, psiholog koji analizi- 


STENDHAL 


ra najsuptilnije osjećaje svojih 
junaka. Oduševljen pristaša re- 
volucije, S. ustaje protiv rojalis- 
ta, jezuita i bogataša, kritizira 
građanski moral, svemoć novca 
i korupciju i vidi u narodu onu 
zdravu snagu, koja ima energije 
da se bori, da ide naprijed i da 
zauzme društvene pozicije, koje 
su dotad isključivo pripadale 
plemstvu i svećenstvu. S. naro- 
čito ističe snagu i volju. To su 
osobine, s kojima će jake lično- 
sti ući u borbu i pobijediti ili 
biti pobijeđene. Na liniji sukoba 
s društvom S. komponira svoja 
najvažnija djela: Crveno i crno 
(Le Rouge et le Noir, 1830) i 
Parmski kartuzijanski samostan 
(La Chartreuse de Parme, 
1839). Roman Crveno i crno ob- 
rada je istinitog događaja, uklo- 
pljenog u doba restauracije i 
Louisa Philippea. S. je tu iznio 
borbu mladog čovjeka iz naro- 
da, Juliena Sorela, plebejca sna- 
žne ličnosti, koji zna što hoće 
i zašto se bori. On je ambicio- 
zan, traži mjesto u društvu 
prema svojim sposobnostima. 
Ljubav u njegovu životu nije na 
posljednjem mjestu, ali samo 
ako ga ne udaljuje od postavlje- 
nog cilja. J. Sorel postizava taj 
Cilj, on stječe položaj i ugled, 
ali i gubi bitku i život. Ipak, i u 
posljednjim časovima života os- 
taje nepobijeđen; superiorno op- 
tužuje društvo i plemstvo (cr- 
veni) i svećenstvo (crni), privi- 
legije i društvenu nepravdu. 
S. je ostvario velik politički i 
društveni roman koji njegovo 
doba nije shvatilo, ali su ga kas- 
nije generacije oduševljeno pri- 
mile. Drugo mu je veliko djelo 
Parmski kartuzijanski samostan. 

Radnja se zbiva u Italiji, na 
jednom od njenih dvorova pos- 
lije 1815. god. Glavni junak Fa- 
brice del Dongo sličan je Sorelu: 
ambiciozan, hrabar, uporan; i 
oko njega se splela ljubavna pri- 
ča, ali on ima više sreće nego 
Sorel jer pobjeđuje svoje nepri- 
jatelje. Od drugih djela treba 
spomenuti knjige Armance, La- 
miel, Lucien Leuwen, Henri Bru- 
lard (iskrena autobiografija), pa 
niz spisa iz područja kritike i 
umjetnosti: Život Haydna, Mo- 
zarta i Metastasija (La Vie de 
Haydn, de Mozart et de Metas- 
tase, 1814), Povijest slikarstva u 
Italiji (L'Histoire de la peintu- 
re en Italie, 1817), Rim, Napulj 
i Firenca (Rome, Naples et Flo- 
rence, 1817), O ljubavi (De la- 
mour, 1822), Život Rossinija 
(La Vie de Rossini, 1824) i dr. 
U svim tim djelima glazba, sli- 
karstvo i dojmovi s putovanja 
služe Stendhalu da iznese svoje 
misli o religiji, politici, ljubavi 
i karakteru raznih naroda. U 
novelama = Talijanske kronike 
(Chroniques  italiennes, 1855), 
kojih je građu uzeo iz starih ru- 
kopisa, prikazuje velike  stra- 
sti srednjeg vijeka i renesanse. 
Ostvario je i brojne dnevnike, 
memoare, u kojima je bio nepo- 
sredniji. U svojim djelima izgra. 
dio je i vlastitu filozofiju, beyli- 
zam: sreća je slobodno djelova- 
nje duha, slobodno razvijanje 
strasti bez moralnih predrasuda, 
razvijanje vlastite ličnosti, kult 
sebe: egotizam. Tom svojom fi- 
lozofijom i isticanjem snage i 
volje pa svojim naprednim druš- 
tvenim opredjeljenjem S. je ste- 
kao simpatije budućih genera- 
cija, kako je sam očekivao. 

Vanina Vanini (E. Finci), Beograd 1946; 
Opatica_ iz Kastra (M. Leskovac), Novi 
Sad 1947; Talijanske kronike (I. Herge- 
šić, 1. Frangeš, T. Ujević), Zagreb 1948; 
Opatica_ iz Kastra (T. Ujević), Zagreb 
1949; Vitorija Akaramboni, Beograd 1950; 
Parmski kartuzijanski manastir. (D. L. 
Đokić), Zagreb 1951; Crveni i crni (A. 
Smokvina), Zagreb 1952; Lucien Leuwen 
(D. Popović), Beograd 1952; Rasin_i 
Sekspir (M. Predić), Beograd 1953; Ar- 
mansa ili nekoliko slika jednog pari- 
skog salona iz 1827. (D. Milačić), Beo- 
grad 1953; Život Anrija Brilara (M. Car- 
caračević), Beograd _ 1953; Lamiel_(V. 
Zrnc), Zagreb 1954; Kovčeg i sablast (IJ. 
Ritig), Zagreb 1954; Crveno i crno (M. 
Jovanović), Novi Sad 1955, 1965; Život 
Henrija Brullarda (B. Begović), Zagreb 
1957; O ljubavi (V. Bakotić—Mijušković), 
Beograd 1957; O umetnosti i umetnicima 
(F. Filipović), Beograd 1957; Crveno i 
crno (M. Jovanović), Beograd 1960, 1961; 
Parmski kartuzijanski manastir (D. Đo- 
kić), Novi Sad 1960; Kovčeg i sablast i 
druge priče (M. Leskovac), Osijek 1961; 
Lisjen Leven (D. Stošić), Beograd 1961; 
Crveno i crno (A. Smokvina), Zagreb 1961, 
1965, Rijeka 1962; Parmski kartuzijanski 
manastir (D. L. Đokić), Beograd 1962, Novi 
Sad 1962, Rijeka 1962, Zagreb 1965; Lu- 
cien Leuwen (D. Popović—Stošić), Rijeka 
1942; Zlatokosa_ (T. Dugonjić), Sarajevo 
1963; O ljubavi i Lamiel (V. Bakotić— 
Mijušković i V. Zrnc), Rijeka 1963; Ar- 
mansa—-Talijanske kronike (D. Milačić, I, 
Frangeš), Rijeka 1963; Život Henrija Bru- 
larda—Romani i novele (B. Begović, M. 
Crnković, B. Jukić, J. Rittig), Rijeka 1963; 
O ljubavi (V. Bakotić), Beograd 1964; 
o i crno (M. Jovanović), Novi Sad 

STERNE, Laurence (Lo- 
rens Stern, 1713—1768), engleski 
pripovjedač, osebujan humorist 
i jedan od prvaka sentimentaliz- 
ma u književnosti. U djelu, u ko- 
je i s formalne strane unosi niz 
novina, S. uranja u nepregledno 
more asocijacija, koje se rađaju 
u svijesti njegovih likova. Po 
Sterneovu je mišljenju doživlja- 
vanje vremena subjektivno, tj. 
ono ovisi o idejama koje se u 
nama postepeno rađaju. Sterne- 
ova se slava temelji na dva. 
ma djelima: na romanu Život i 
mišljenja g. Tristrama Shandya 
(The Life and Opinions of Tri- 


stram Shandy, Gent., 1760—67) 
i putopisu Sentimentalno puto- 
vanje po Francuskoj i Italiji, ko- 
je je napisao g. Yorick (Senti- 
mental Journey through France 
and Italy by Mr. Yorick, 1768). 
Oba su djela nedovršena. U pr- 
vom naročito dolazi do izražaja 
odstupanje od već ustaljenih 
književnih pravila i navika. Na- 
pisano je u obliku monologa 
glavnog lika, Tristrama Shandy- 
ja, koji čekajući da se rodi opi- 
suje svoju obitelj i okolinu, a 
rodivši se nastavlja prikazivati 
vanjski svijet kroz svoje doživ- 
ljaje. Da bi zorno prikazao skre- 
tanja mašte svog Tristrama, S. 
se poslužio raznim tipografskim 
trikovima, npr. čestom upotre- 
bom stanke, zvjezdica i točkica 
ili izostavljanjem velikih slova, 
zatim namjernim izmjenama u 
redoslijedu poglavlja, pa krnjim 
poglavljima i rečenicama itd. Na 
prvi se pogled čini da S. u ovom 
romanu — koji se odlikuje hu- 
morom, neobično živo ocrtanim 
likovima i situacijama — zane 
maruje sadržajnu stranu, no isti- 
na je da je u njega unio bogat- 
stvo vlastitih osjećanja. Senti- 
mentalnim putovanjem S. uvodi 
nov tip putopisa: senzibilan i su- 
bjektivan. u kojem se ne skuplja- 
ju zanimljive činjenice, nego se 
bilježe = psihološka = zapažanja, 
prožeta piščevom osjećajnošću. 
Ovo je djelo, kao i Tristram 
Shandy, postiglo velik uspjeh i 
utjecalo na mnoge kasnije puto- 
pisce (npr. Radiščev, v.), 


Sentimentalno putovanje po Francuskoj 
i Italiji (E. Pusić), Zagreb 1951; Tristram 
Šendi (S. Vinaver), Beograd 1956; Senti- 
mentalno putovanje (D Janković), Beo- 
grad 1963; Tristram Shandy (F. Hartl), Za- 


greb 1964. 

STERNHEIM, Carl (Karl 
Šternhajm, 1878-1942), njemački 
dramatičar _i pripovjedač. Do- 
mena mu je društvenokritička 
komedija. Najuspjeliji su koma- 
di koji pripadaju ciklusu sa 
skupnim naslovom Iz građansko- 
ga junačkog života (Aus dem 
biirgerlichen Heldenleben), npr. 
Hlače (Die Hose, 1911), Kaseta 
(Die Kassette, 1912), Građanin 
Schippel (Biirger Schippel, 1913). 
Snob (Der Snob, 1914), 1913 
(1915). Sarkazam, koji se oči- 
tuje već u naslovu, pogađa sve 
slojeve njemačkog društva u 
vremenu prije prvoga svjetskog 
rata: plemstvo, kapitalističke 
skorojeviće (»viteze konjunktu- 
re«), ponizno malograđanstvo i 
saturiran dio radništva. Razot- 
krivajući lažni moral, karijeri- 
zam i idolatriju klasnog »ugleda« 
u eri wilhelmovskog carstva, S. 
je uz Heinricha Manna (v.), ko- 
jemu je u izrazu i tematici vrlo 
srodan, najdosljedniji satiričar 
tog razdoblja. S ekspresioniz- 
mom ga povezuje sklonost gro- 
teski i tipizaciji, a u jeziku hi- 
perbolički i u isti mah ogoljeli, 
»telegrafski« stil lišen naturalis- 
tičke = jezične — karakterizacije. 
Ipak se njegova djela izdvajaju 
iz glavnog toka ekspresionističke 
drame: težište im nije u apstrak- 
tnoj mitizaciji, već u prikazu 
konkretne, vremenski i prostor- 
no određene sredine. S tim je u 
skladu i dramska forma, virtu- 
ozno građena postupcima tradi- 
cionalne tehnike. Novele sabra- 
ne nod naslovom Kronika o po- 
četku dvađesetog stoljeća (Chro- 
nik von des zwanzigsten Jahr- 
hunđeris Beginn, 1918) autor je 
zamislio kao dodatak — dram- 

skom ciklusu, pa i u njima okos- 
nicu čini analiza društvenih od- 
nosa. Zajedničko im je struktu- 
ralno obilježje što su to većinom 
sažeti životopisi likova karakte- 
rističnih za Sternheimovu soci- 
jalnu tipologiju. Tematski je ov- 
dje mjesto i esejističkom roma- 
nu Europa (I-II, 1919—20), jedi- 
nom većem — pripovjedačkom 
djelu. Slobodan odjek piščeva 
stvaralaštva sprečavan je u dva 
maha: cenzurom između 1914. i 
1918. i potpunom zabranom u 
doba nacizma. 

STEVENS, Wallace (Vo- 
los Stivnz, 1879—1955), američki 
pjesnik. Tvorac velikog broja 
melodioznih i elegantnih pjesa- 
ma u kojima se filozofska misao 
spaja s rafiniranom senzualnom 
simbolikom, bio je u isti mah 
imućan funkcioner velikog osi- 
guravajućeg društva. Tu dvoj- 
nost, međutim, nije osjećao kao 
rascjep u sebi, niti je njegovo 
stvaranje čin bježanja od život- 
ne zbilje. Središnja tema njego- 
ve poezije upravo je odnos izme- 
đu zbilje i imaginacije, koje 
zajedno tvore svijet kakav jest. 
U ranoj poeziji, sabranoj u zbir- 
ci Harmonium (1923), opjevao 
je raskoš života punu ptica i cvi- 
jeća, mora, sunca, boja, mirisa, 
zrenja (npr. u sonornoj sekvenci 
Nedjeljno jutro — Sunday Mor. 
ning); ali mu slike — osobito u 
naslovima — znaju biti ishitreno 
egzotične i bizarne (sadržaj stro- 
fa pod naslovom Monokl mog 
ujaka — Le Monocle de Mon 
Oncle — čini zapravo neku me- 
tafiziku neposrednih prirodnih 

senzacija, a Imperator sladoleda 
— The Emperor of Ice-Cream — 
govori o smrti žene). I u kasni- 
jim pjesmama (zbirke Čovjek s 
modrom gitarom i druge pjesme 
— The Man With the Blue 
Guitar and Other Poems, 1937; 
Zore jeseni — The Auroras of 
Autumn, 1950. i dr.) nastoji os- 
tvariti intelektualni sadržaj bez 
apstrakcija, metaforičkim  jezi- 
kom koji odražava dinamičko 
bogatstvo svijeta, a da ne robu- 
je naslijeđenim idejnim shema 
ma, niti da se udalji od temeljne 
misaone = strukture — pojedine 
pjesme. Najbolje mu to uspijeva 
u ciklusu Bilješke za vrhunsku 
fikciju (Notes for a Supreme 
Fiction, 1942), kojemu je tema 
problematika takvog  umjetnič- 
kog oblikovanja. Sabrane pjesme 
(Collected Poems) izašle su 1954, 
a dopunjuje ih Posmrtno djelo 
(Opus Posthumous, 1957). 'Teo- 
rijska predavanja i eseji skup- 
ljeni su mu u zbirci Nužni anđeo 
(The Necessary Angel, 1951). 

Američka lirika (I. Slamnig i A. Šoljan), 


Zagreb 1952; Antologija svjetske lirike, Za- 
greb 1956, 1965. 

STEVENSON, Robert 
Louis (Robert Luis Stivnson, 


1850—1894), engleski pripovjedač. 
Njegova proza, puna uzbudljivih, 
fantastičnih i ezgotičnih zgoda, 
značajna je prinova u tadašnjoj 
engleskoj književnosti. Golemu 
popularnost stječe (naročito me- 
đu omladinom) pormorsko-pusto- 
lovnim romanom Otok s blagom 
(Treasure Island, 1883). Zanim- 
ljiva radnja i pitoreskni likovi 
odlike su tog romana, u kojem 
se pripovijeda o potrazi nekoli- 


cine pomoraca i gusara za skri- 
venim blagom. U želji da mu 
romani sasvim zaokupe čitaoca 
i da budu što pristupačniji, čes- 
to uvodi različite pripovjedače 
— svjedoke zbivanja. Taj način 
pisanja primijenio je i u dru- 
gom značajnom djelu Vlastelin 
od Ballantrea (The Master of 
Ballantrae, 1889; u nas prevedđe- 
no Braća neprijatelji), kojemu je 
radnja pustolovna a zbiva se u 
povijesnoj sredini Stevensonove 
rodne Škotske, pa se zbog toga 
roman može nazvati povijesno- 
pustolovnim. Među kraćim proz- 
nim sastavima veliku je pažnju 
privukla novela Čudan slučaj 
dra Jekylla i gosp. Hyda (The 
Strange Case of Dr. Jekyll and 
Mr. Hyde, 1886), koja se temelji 
na ideji o dvojnoj prirodi ljuđ: 
skog bića. Prikazujući dobroga i 
čestitog građanina, koji se s po 
moću tajnog napitka po svojoj 
volji pretvara u poročnu nakazu, 
pokazao je veliku vještinu u sa- 
stavljanju složene i sablasne 
radnje. U poznatija njegova djela 
ubrajaju se i pripovijesti, u 
kojima je prikazao život i obi- 
čaje na polinezijskim otocima, 
gdje je neko vrijeme živio, pa i 
umro. 


Katriona (M. Slavenski), Beograd 1953; 
Otmica (B. Pečnik), Zagreb 1953; Silom 
odveden (M. Slavenski), Beograd 1953; 
Braća neprijatelji i druge pripovijesti (I. 
Hergešić, I. Velikanović i dr.), Zagreb 
1954; Gospođar Belentreja (I. Rabetić), 
i M. Kocijančić), Novi Sad 1954; Klub 
samoubica. Obala Faleza (Lj. Stefanović), 
Sarajevo 1954; Izgubljeni mrtvac (1. Antu- 
nac), Zagreb 1955; Crna strela (L. Simić), 
Beograd 1956; Dr. Džekil i g. Hajd i 
druge pripovetke (Lj. Popović 1 M. Popo- 
vić), Beograd 1956; Ostrvo s blagom (S. 
Foht), Sarajevo 1957; Paviljon na Poloju 
(I. Čabevica), Zagreb 1961; Odveden na 
prevaru (K. Radović), Sarajevo 1963; 
Ostrvo s blagom (B. Marković), Beograd 
1964; Otmica Davida Balfura (M. Koci- 


STIFTER 
* STORM 


jančić i I. Nikolić—Raletić), Novi Sad 
1964; Otok s blagom (L. Držić), Zagreb 
1964; Crna strijela. Priča o dvjema ružama 
(LE. Simić), Zagreb 1965; Ostrvo s blagom 
(M. Đorđević), Sarajevo 1966. 

STIFTER, Adalbert (Adal- 
bert Štifter, 1805—1868), austrij- 
ski pripovjedač, autor njegovane 
postromantičke proze s elementi- 
ima — još nerazvijenoga — re- 
alizma. Suvremenu građansku 
sredinu, a kadšto i prošlost, S. 
prikazuje nerijetko idilički, opi- 
sujući sudbine »prosječnih« lju- 
di i veličajući tradicionalne etič- 
ke norme (pripovijetke sabrane 
pod nazivom Studije — Studien, 
1844—1850). Istaknuto je struk- 
turalno obilježje te epike široko i 
minuciozno oblikovan pejzaž. U 
predgovoru novelističkoj zbirci 
Obojeno kamenje (Bunte Steine, 
1853) iznio je svoje poglede na ži- 
vot formulirajući  »ideologiju« 
austrijskog bidermajera (v. Grill- 
parzer): to je apologija pripro- 
stih, postojanih pojava koje vla- 
daju svijetom i ljudskom egzis- 
tencijom; u tim se konstantama 
očituje »blagi zakon« prirode. 
Takvim je nazorom prožet i lir- 
ski roman U kasno ljeto (Der 
Nachsommer, 1857), profinjen, ali 
idealiziran prikaz intimnih ljud- 
skih odnosa. * 
Njemački pripovjedači 19. stoljeća, H, Za- 
greb 1965. 

vž 


STIVNSON — Stevenson 
STIVNZ —> Stevens 


STORM, Theodor (Teo- 
dor Štorm, 1817—1888), njemač- 
ki liričar i pripovjedač, pored 

STRAZDAS 


Kellera (v.) najznačajniji pred- 
stavnik realističkih strujanja u 
Njemačkoj. Po građi i motivima 
S. pripada među tzv. regionali- 
stičke pjesnike, jer u njega i ne- 
ma djela koje ne bi bilo oboje- 
no sivilom i tihom sjetom nje- 
gova zavičaja — sjevernonjemač- 
kog primorja. U brojnim pripo- 
vijetkama (koje su po obliku 
često »okvirne priče«, tj. obli- 
kovane epskom tehnikom ume- 
tanja pripovijetke u pripovjedač- 
ki okvir, koji se zbiva u neko 
drugo vrijeme) radnja nema ni 
vanjske napetosti ni naročite ži- 
vosti: sva je satkana od finih 
psiholoških ugođaja, u kojima se 
zrcali svagdašnjica malih ljudi, 
napose prigušena tragičnost liko- 
va, koji iz svoje društvene ili psi- 
hičke osame ne nalaze puta dru- 
gome čovjeku. Te malogradske 
sudbine pjesnički su odraz pišče- 
va životnog naziranja da svako 
ljudsko biće zapravo živi u du 
bokoj usamljenosti, kao »izgu- 
bljena tačka u neizmjernom i 
neshvatljivom prostoru«. Iako se 
S. u zrelim godinama potpuno 
posvetio proznom izrazu, pa je i 
danas poznatiji kao pripovjedač 
(npr. po čuvenim pripovijetkama 
Immensee, 1850. i Jahač na bijel- 
cu — Der Schimmelreiter, 1888) 
ipak se lirski značaj njegove u- 
mjetnosti najčistije očituje u li- 
rici (Pjesme — Gedichte, 1852). 
Zasjenjena ljepota sjevernjačke 
prirode i sjetni doživljaj prolaz- 
nosti izraženi su ovdje stihovima, 
koji mogu stati uz bok vrhunci- 
ma evropske lirike u 19. st. 


Pole Luitkar i druge pripovijesti (1. Ste- 
fanović), Beograd 1953; Antologija svjet- 
ske lirike, Zagreb 1956, 1965; Njemački 
pripovjedači 19. stoljeća, 1I, Zagreb 1965. 

STRAZDAS, Antanas (An- 
tanas Strazdas, 1763—1833), litav- 
ski liričar. Sin neslobodnog selja- 
ka, odabrao je svećeničko zvanje, 
ali su mu crkvena disciplina i ce- 
libat teško padali. Kažnjavan i 
proganjan od starješina, bio je 
veoma omiljen u narodu, koji je 
cijenio svoga pjesnika i prijate- 
lja siromašnih, o kojem se još i 
danas pričaju mnoge šaljive 
priče. Uspio je objaviti samo dio 
pjesama (Svete i profane pjesme 
— Giesmes svetiškas ir Šventas, 
1814). Njegove religiozne himne 
i prepjevi psalama odišu iskre- 
nim i dubokim čuvstvom, a pjes- 
me o prirodi i životinjama (oso- 
bito o pticama) svjedoče o _spon- 
tanom, realističkom doživljaju 
života i gotovo panteističkoj ra- 
dosti i simpatiji za sve živo. Po- 
znavao je narodni život i tegobe 
kmetskog rada na poljima, pa je 
jednostavnim i snažnim izrazom 
pjevao o radu i o društvenim ne- 
pravdama i nejednakostima. Od- 
jeci Rousseauovih misli i revolu- 
cionarnih krilatica i neka demo- 
kratska interpretacija Evanđelja 
daju njegovu nevelikom lirskom 
opusu posebnu boju i značenje. 
Najbolje Strazdasove pjesme u- 
brzo su postale tekovinom ano- 
nimne usmene tradicije litavskog 
naroda (Drozd — Strazdas, Pro- 
ljeće — Pavasaris, Doletio je crni 
gavran — Ir atskrido juodas var- 
das, Pjesma siročeta — Siratos 
giesme, Kukavica — Gegužele). 
Carska cenzura nije odobrila tis- 
kanje njegove druge zbirke 
(1824), pa mu 'je izdanje svih i- 
dentificiranih pjesama (51) izašlo 
tek 1938. (Pasaulines ir dvasines 
giesmes), 

STREUVELS, Stijn 
(Stajn Strefls, 1871—1934), fla- 
manski pripovjedač; pravo mu 
je ime Frank Lateur. Flamansku 
književnost, koja je svoj prepo- 
rod doživjela u prvoj polovici 19. 
st., obogatio je nizom snažnih 
proznih ostvarenja s građom iz 
života zapadnoflamanskog sela 
koje je izvrsno poznavao. Na tom 
tematski ograničenom području 
velik je umjetnik, koji zbijenim 
i sočnim jezikom prikazuje život 
ljudi na selu, uočavajući pokre- 
tačku snagu prirode i povezanost 
čovjeka sa zemljom. U životu se- 
ljaka i nadničara, koji se odvija 
u stalnoj zavisnosti od prirodnih 
sila, S. nalazi malo radosnih i 
utješnih časova. Takvo gledanje 
prevladava naročito u prvim go- 
dinama njegova književnog rada 
kad izdaje nekoliko zbirki pripo- 
vijedaka, među kojima se ističu: 
Kolovoz (De Oogst, 1900; u nas 
prevedeno pod naslovom Žetva), 
gdje prikazuje žeteoce i sunčanu 
žegu koja ih stalno prati. Nje- 
gov prvi roman Na cesti (Langs 
de Wegen, 1902; u nas preveden 
kao Sluga Jan) tragična je po- 
vijest priprostog nadničara. No 
najveći je uspjeh postigao roma- 
nom Laneno polje (De Vlasch- 
gaard, 1907). I tu prikazuje seo- 
ski svijet i elementarnu snagu 
prirode, ali istodobno iz njegovih 
likova izbija snaga i sposobnost 
da djeluju i žive po svojoj volji. 
Otada, u svojim  pripovijetka- 
ma i romanima sve češće uspo- 
stavlja ravnotežu između neumo- 
ljivih prirodnih zakona i ljuđi te 
se sve više zadubljuje u psihu 
svojih likova. Za ovakav postu- 
pak značajna je odulja pripovi- 
jest Nadničar (De Werkman, 


STREUVELS 
STRINDBERG 


1913), u kojoj prikazuje sudbinu 
najamnog radnika u stalnoj po- 
trazi za zaradom. Bio je majstor 
u prikazivanju prirode koju sli- 
ka, kao i likove, s nekoliko po- 
teza, izbjegavajući opširne opise, 
Mala Pritske u velikome ratu (B. G.), 
»1000 najljepših novela«, sv. 21, Zagreb 
1930; Nadničar (P. M. Košćević), Zagreb 


1951; Žetva (M. Mladenović), Sarajevo 
1952; Sluga Jan (D. Marković), Beograd. 

STRINDBERG, August 
(August Strindberj, 1849—1912), 
švedski dramatičar i pripovje- 
dač, značajan predstavnik natu- 
ralističke i simbolističke drame 
u evropskim razmjerima. Neobič- 
no buran život (razna zanimanja, 
književni uspjesi i neuspjesi, te 
ške bračne trzavice, dugi borav- 
ci u inozemstvu) i svoj unutar- 
nji razvitak prikazao je u nizu 
autobiografskih knjiga: npr. Sin 
služavke (Tjdnstekvinnans son, 
1886), Inferno (1897). Počeci na- 
turalizma u Švedskoj ogledaju 
se u romanu Crvena soba (Roda 
rummet, 1879), iz suvremenog 
novinarskog i boemskog života 
u Stockholmu. Evropsku slavu 
postiže naturalističkim dramama 
Otac (Fadren, 1887) i Gospođica 
Julija (Frocken Julie, 1888), u 
kojima se javlja karakteristična 
tematika: osuda građanskog bra- 
ka i prikaz duboke mržnje izme- 
đu spolova, koja, po Strindbergu, 
rastače bračnu i erotsku zajedni- 
cu uopće. Na mlađe generacije, 
napose na njemačke ekspresioni- 
ste, još je više djelovao kasnijim 
dramama, koje obilježavaju ob- 
rat misticizmu i scenskom sim- 
bolizmu. To su simbolička trilo- 
gija Prema Damasku (Till Dama 

SUNDUKJAN 
SVEVO 


skus, 1898—1904), Mrtvački ples 
(Dodsđansen, 1901), Igra sna (Ett 
dromspel, 1902) i dr. Građanska 
svakidašnjica, siva i tjeskobna, u 
njima je protkana mitskim sim- 
bolima, znakovima i slikama po- 
stojanosti ljudskih patnji i stra- 
danja. Čovjek je samo još samot- 
na jedinka (pa je stoga karakteri- 
stična strukturalna crta nesuvi- 
slost nanizanih monologa) ili 
igračka u rukama zagonetna 
usuda. Neku vrst »epskog teatra«, 
dramatizirane skice o jalovosti i 
umiranju  tradicionalnoga  gra- 
đanskog načina života, S. je stvo- 
rio u svojim posljednjim djeli- 
ma: »komornim igrama«, od ko- 
jih je najpoznatija Sablasna so- 
nata (Spoksonaten, 1907). Slič- 
nom su atmosferom prožeti i 
posljednji romani: Gotske sobe 
(Gotiska rummen, 1904) i Crne 
zastave (Svarta fanor, 1907). 


Vještica (V. Pavlović), Zagreb 1918; Ispo- 
vesti jednog luđaka (Đ. Pejanović), Sara- 
jevo 1918; Inferno (M. Parežanin), Zagreb 
1920; Historijske minijature, Zagreb 1921; 
Knjiga ljubavi (Đ. Pejanović), Sarajevo 
1923; Služavkin sin (S. Milović), Beograd 
1939, 1964; Crvena soba (Đ. Pejanović), Sa- 
rajevo 1952; Seljaci sa ostrva (S. J. Milo- 
vić), Novi Sad 1952; Gospođica Julija — 
Igra snova (M. Stojanović), Beograd 1953; 
Brakovi (P. Krasulja i M. Milović), Beo- 
grad 1954; Korina, pripovetke, Novi Sad 
1960: Gospođica Julija — Otac (M. Stoja- 
nović), Beograd 1964. 


pi 

SUNDUKJAN, Gabriel 
(Gabrijel Sundukjan, 1825-—1912), 
armenski dramatičar. Nakon ško- 
lovanja u Petrogradu, gotovo sav 
život proveo je u Tbilisiju kao 
činovnik, novinar i kazališni rad. 
nik. Naprednih političkih i um- 
jetničkih shvaćanja, napisao je 
niz komedija kritičkorealističkog 
smjera poput Ostrovskoga (v.) u 

ruskoj književnosti. Prikazivao je 
različite slojeve armenskog dru- 
štva u Tbilisiju, u razdoblju ka- 
da je propadalo plemstvo, a na- 
stajalo novo, trgovačko građan- 
stvo; osuđivao je lažni moral u 
suvremenom braku i ustajao 
protiv nepravdi i društvenog ug- 
njetavanja. U komediji Hatabala 
(prikazana 1866, obj. 1879) — pr- 
vom realističkom djelu armen- 
skog teatra — u središtu je rad- 
nje lik beskrupuloznog trgovca, 
kojem su ljudska bića samo pred- 
meti, korisni u zgrtanju novca. 
Protagonist komedije Pepo (pri- 
kazane 1871, obj. 1876) siromašni 
je ribar, koji predstavlja zdrav 
moral puka nasuprot pohlepi i 
gramzivosti građanstva (trgovac 
Arutin). Zanimljiva i živa rad- 
nja s iznenadnim obratima, jetka 
kritika društveno povlaštenih i 
topla simpatija koja obavija lik 
etički nadmoćnog siromaha (Pe 
po), odlike su te komedije koja 
je poznata i izvan granica autoro- 
ve domovine. 

SVETO PISMO —> Biblija 


SVEVO, Italo (Italo Zve- 
VO, pravim imenom Ettore 
Schmitz, 1861—1928), talijanski 
romanopisac. Pripovjedačka pro- 
za tog Tršćanina i poslovna čo- 
vjeka ostala je dugo vrijeme ne- 
zapažena, dok ga potkraj njego- 
va života nije otkrila strana kri- 
tika kao značajnog preteču Prou- 
sta (v.), Joycea (v.) i suvremeno- 
ga psihoanalitičkog romana uop- 
će. Prvi od njegovih triju romana, 
Jedan život (Una vita, 1892), kri- 
tika uopće nije primijetila, iako 
se radilo o izuzetnoj pojavi u ta- 


dašnjoj talijanskoj prozi. U toj 
osebujnoj, naturalističko-psiholo- 
škoj pripovjedačkoj strukturi pri- 
kazao je bijednu sudbinu sitnoga 
bankovnog činovnika,  slabića 
okrenuta prema svom unutraš- 
njem svijetu i mučnoj autoanali- 
zi, kojega hladna i egoistična sre- 
dina odbacuje bez skrupula, pa 
se njegovo samoubojstvo doima 
kao promašen prosvjed nemoćne 
individue. U svojim djelima S. 
je prividno siromašnim i tvrdim 
izrazom prikazao sive egzistenci- 
je pasivnih i nesposobnih pojedi- 
naca ponirući kao nijedan tali- 
janski pisac dotada u dubine pod- 
svijesti koju je analizirao na do- 
kumentaran, gotovo freudovski 
način. Iako je vrlo uspjelo njego- 
vo slikanje tršćanske građanske i 
pučke sredine, u njegovoj umjet- 
nosti prevladava duboko istraži- 
vanje psihologije junaka, u koje 
unosi mnogo autobiografskih cr- 
ta. U tom je smislu karakteristi- 
čan junak možda najboljega Sve- 
vova romana Senilnost (Senilita, 
1898), tridesetpetogodišnji činov- 
nik, neženja bez ljubavnog isku- 
stva, lokalni, izvan Trsta nepo- 
znat pisac, sanjar, dobričina, ali 
bezvoljan i sav prepušten intelek- 
tualnoj introspekciji koja će ot- 
kriti njegovo intimno poniženje 
kad postane žrtvom nepredviđene 
strasti prema lijepoj ali trivijal- 
noj »lakoj« djevojci. Njegova »se- 
nilnost«, tj. kontemplativan, pasi- 
van stav prema mnogostrukim 
problemima života, simbolizira 
krizu ljudske ličnosti u razdoblju 
raspadanja tradicionalnih vred- 
nota u kojima se formirao gra- 
đanski čovjek. U posljednjem ro- 
inanu Zenova savjest (La coscien- 
za di Zeno, 1923), uz razvijenu 


SWIFT 


tehniku »unutarnjeg monologa«, 
zapaža se i humoristička no- 
ta u odnosu prema, u biti praz- 
nu, životu tršćanskoga građani- 
na. Pošto je sa svih strana osvi- 
jetlio svoju osobnost i najtajnije 
uzroke svojih postupaka, junak 
romana postiže tužnu staračku 
mudrost o čovjeku koji nije ni 
dobar ni zao, o životu koji nije ni 
lijep ni ružan, već uvijek nov i 
drukčiji. Autobiografska i psiho- 
loška građa toga modernog ro- 
mana slobodno je strukturirana 
oko nekoliko narativnih čvorišta 
i prividno beznačajnih motiva, 
kao odraz temeljna autorova sta- 
va o slobodnu i nepredvidljivu 
životnom toku. Posmrtno su mu 
objavljene zbirke pripovijedaka 
Novela o dobrom starcu i lijepoj 
djevojčici i drugi spisi (La novel- 
la del buon vecchio e della bella 
fanciulla ed altri scritti, 1929) i 
Kratko sentimentalno putovanje 


(Corto  viaggio  sentimentale, 
1949), eseji i niz kazališnih djela 
(npr. Jedan muž — Un marito, 


1931; Lopov u kući — Il ladro in 
casa, 1932; Marijina pustolovina 
— L'avventura di Maria, 1937). 
Mlada starost (A. Nizeteo), Zagreb 1935; 
Zenova savest (L. Matić), Beograd 1963. 
fč—-mz 


SWIFT, Jonathan (Đžo- 
natan Svift, 1667—1745), engleski 
satiričar, rodom iz Irske. Duboka 
i aktualna, njegova je satira na- 
stala velikim dijelom iz nepo- 
sredna doživljaja i ogorčenja na 
tadanji engleski svijet a prera- 
sla je vremenski i prostorno 
prvotnu namjenu. Neiscrpna je 
mašta kojom S. u svojoj prozi 
zahvaća u suvremene vjerske, 
političke i društvene sporove. 

SWINBURNE 


Njegovo je oruđe logička zako- 
nomjernost zapažanja i zaklju- 
čaka. Swiftovi su satirički napa- 
daji niknuli iz razočaranja i oča- 
ja poduzetne i snažne ličnosti 
koja nigdje nije nazirala moguć- 
nost da svijet postane bolji, a 
ni u vlastitu životu nije uspjela 
ostvariti svoje težnje. Ozbiljnost 
kojom S. zahvaća u svaki pred- 
met daje živost alegoriji, ne- 
stvarnim bićima i čudnovatim 
zgodama koji su u njegovu dje- 
lu česti. Između vjerskih pamfle- 
ta najpoznatija je alegorija Priča 
O buretu (The Tale of a Tub, 
1704), napadaj na katolike i pre- 
zbiterijance, koji je tako oštar, 
da šiba gotovo i samu Crkvu. O 
sporu između starih i mladih u 
književnosti pisao je u šaljivoj 
alegoriji Bitka knjiga (The Bat- 
tle of the Books, 1704). Najveće 
je Swiftovo ostvarenje Putovanja 
u nekoliko udaljenih zemalja svi- 
jeta. Napisao Lemuel Gulliver, 
najprije kirurg, a zatim kapetan 
na više brodova (Travels into Se- 
veral Remote Nations of the 
World. By Lemuel Gulliver, First 
a Surgeon, and then a Captain 
of several Ships, 1726). Glavni 
junak Gulliver, nakon brodolo- 
ma, dolazi u čudnovate zemlje i 
doživljava različite zgode. Prika- 
zujući — njegove — dogodovštine 
kod liliputanaca, divova, smiješ- 
nih i jalovih učenjaka te pamet- 
nih konja, S. je izvrgao ruglu ta- 
danje državno uređenje Engleske 
i kritički osvijetlio negativne stra- 
ne društvenog poretka, ostvariv- 
ši ujedno besmrtnu satiru ljud- 
skih poroka uopće. 


Priča o buretu (B. Marković), Beograd 
1958; Put u Laputu i u zemlju Houy- 
hnhnmsku (I. Velikanović), Zagreb 1964; 

Put u Liliput 1 Brobdingnag (I. Velika- 
nović), Zagreb 1964; Guliverova putovanja 
(S. Marić), Beograd 1965. 

SWINBURNE, Algernon 
Charles (Eldžernon Čarlz Svin- 
bern, 1837—1909), engleski pje- 
snik koji je kao preteča novih 
težnja bio blizak prerafaelitskoj 
školi (v. Rossetti). Njegova poe- 
zija, zasnovana na romantičkoj 
pobuni protiv društvenih konven- 
cija, Crkve i političkog ugnjeta- 
vanja, zapanjila je pristojno vik- 
torijansko društvo. Od važnosti 
je i činjenica da se ugledao na 
Hugoa, Gautiera i Baudelairea 
(v.), što u okviru engleske knji- 
ževnosti znači ponovni zaokret 
prema francuskim susjedima. O- 
čaran puninom zvuka u riječi, S. 
je u svojim stihovima postigao 
izvanrednu melodioznost. Tako 
npr. u pjesmi Prozerpinin vrt 
(The Garden of Proserpine, 1866) 
sanjivom melodičnošću stiha iz- 
nosi ljepotu vječnog sna. Ta je 
pjesma objavljena u zbirci Pje- 
sme i balade (Poems and Bal 
lads, 1866), koja predstavlja zna- 
čajan događaj u razvitku novijeg 
engleskog pjesništva. Kao i pje- 
snici iz razdoblja romantizma, S. 
rado poseže za uzorima iz stare 
grčke književnosti, napose za tra- 
gedijom u koju se ugledao pišu- 
ći npr. Atalantu u Kalidonu 
(Atalanta in Calydon, 1865), koja 
se odlikuje lirskim zborovima. 
Kraće su mu pjesme također če- 
sto prožete poganskim helenskim 
duhom, zbog čega su suvremeni- 
ci bili ogorčeni, jednako kao i 
zbog pjesnikovih senzualnih lju- 
bavnih pjesama. Značajne su i 
Swinburnove povijesne drame, a 


i političke pjesme koje je pisao 
zauzimajući se naročito za oslo- 
bođenje i ujedinjenje Italije. 


are plostja svjetske lirike, Zagreb 1956, 
65. 

SYNGE, John Millington 
(Džon Milington Sing, 1871—1909), 
engleski dramatičar porijeklom 
Irac. Uz W. B. Yeatsa (v.) i Lady 
Gregory ubraja se u najistaknuti- 
je ličnosti irskog kazališnog pre- 
poroda. Poslije završena školova- 
nja putovao je po evropskim zem- 
ljama, zadržavši se dulje vrijeme 
u Parizu odakle se na Yeatsov 
nagovor vratio u domovinu. Bo- 
raveći na zapadnoj obali Irske, 
izbliza je upoznao život, narod- 
nu predaju i govor siromašnih 
seljaka i ribara. Sve je to snažno 
utjecalo na njegovo opsegom ne- 
veliko dramsko djelo, koje je ne 
samo autentično nego i poetski 
ekspresivno svjedočanstvo o mu- 
kotrpnom životu ljudi toga kra- 
ja. Najpoznatija njegova drama 
Junak sa zapadne strane (The 
Playboy of the Western World, 
1907) izazvala je žestoka negodo- 
vanja publike. Motiv mladića oco- 
ubojice koji je, nakon bijega, u 
novoj sredini isprva prihvaćen 


ŠALDA, František Xaver 
(František Ksaver Šalda, 1867— 
—1937), češki kritičar, pjesnik, 
pripovjedač i dramatičar, najve- 
će ime češke kritike. U književni 


CD< 


SYNGE 
ŠALDA 


kao heroj, a zatim s prezirom 
odbačen pošto se pokazalo da je 
njegov otac ostao živ, povrijedio 
je irski nacionalni ponos. U dra 
mi se zapravo odražava mržnja 
irskog puka prema nametnutoj 
engleskoj upravi i iskonska tež- 
nja ispaćenih ljudi da dožive he- 
rojski čin. Dubok dojam ostav- 
lja jednočinka Jahači na more 
(Riders to the Sea, 1904). U njoj 
je prikazao tragične časove u ži- 
votu majke kojoj je more otelo 
i šestog sina pošto ih je na isti 
način već petoricu izgubila. Zna- 
tnu književnu vrijednost imaju i 
ostala, — tematski raznovrsna, 
dramska djela. U jednočinki Sje- 
na doline (The Shadow of the 
Glen, 1903) poslužio se narodnom 
irskom varijantom internacional- 
nog motiva o ljubomornom mužu 
koji hini smrt da bi iskušao vjer- 
nost žene. Dramu Kotlokrpina že- 
nidba (The Tinker's Wedding, 
1907) protkao je humorom. Rad- 
nji drame Sveti izvor (The Well 
of the Saints, 1905) dao je širi 
alegorijski smisao, a u drami 
Deirdre od žalosti (Deirdre of the 
Sorrows, 1910) ostvario je poet- 
sku dramatizaciju drevne keltske 
legende. 


bkk 


život ulazi zajedno s tzv. genera- 
cijom devedesetih godina (v. Bže- 
zina, Sova, Neumann). Sve do 
kraja života pratio je s razumije- 
vanjem i kritičkom dalekovidno- 

SALOM ALEJHEM 


šću nastanak i razvoj svih moder- 
nih pravaca koji su se javljali u 
češkoj i svjetskoj kulturi, davao 
njihovu kritičku ocjenu, i tako je 
sve više postajao vodeća ličnost 
češke kulture. Beletristika mu je 
uvijek bila u sjeni goleme kritič- 
ke aktivnosti, premda je $Š. i u 
stihovima (posmrtno u knjizi No- 
va et vetera, na lat, znači: Novo i 
staro, 1938), u prozi (roman Lut- 
ke i radnici božji — Loutky a 
dčlnici boži, 1917, pripovijetke Ži- 
vot ironičan i druge pripovijetke 
— Život ironicky a jine povidky, 
1912, Drvorezi stari i novi — Dfe- 
voryty stare a nove, 1935) i u dra 
mama (Gomile — Zdstupovć, 1921; 
Dijete — Ditč, 1923; Pohod protiv 
smrti — Taženi proti smrti, 1926) 
dao nekoliko značajnih priloga. 
Prve su studije pod utjecajem 
tzv. francuske naučne kritike, Tai- 
novog i Guyauovog sociologizira: 
nja i Hennequinove psihologije 
estetike, kasnija je korekcija do- 
življaj Nietzschea (v.) i Ruskina 
(v.). Isprva okrenut strujanjima 
u zapadnoj književnosti, u dru- 
goj polovini devedesetih godina, 
pod Masarykovim utjecajem, ob- 
raća pažnju problematici češkog 
društva, koju kao nemilosrdan 
kritičar prati sve do kraja života. 
Književnu kritiku shvaća kao sa- 
mostalan stvaralački čin adekva- 
tan pjesničkom stvaranju, a isto- 
vremeno i kao sud ne samo nad 
književniin djelom, nego i nad u 
mjetnošću i životom nacije kao 
cjeline. Glavno je obilježje Šaldi- 
ne ličnosti dinamika, koja mu 
dopušta da shvaća nove proble- 
me i nova strujanja i da prema 
njima uvijek zauzme kritičan 
stav. Nije nikada do kraja pripa- 
dao ni jednom pravcu; njegov je 

ideal bila nezavisna stvaralačka 
ličnost. Čitav je život tražio rav- 
notežu između subjektivnog do 
življaja artefakta i objektivne 
vrijednosti kritičkog suda zasno- 
vanog na tom doživljaju. Princi- 
Pima stvaranja i vodećim lično- 
stima češke i svjetske književne 
i likovne kulture posvetio je niz 
eseja, od kojih je najvažnije ob- 
javio u knjigama: Borbe za su. 
trašnjicu (Boje o zitšek, 1905), 
Duša i djelo (Duše a dilo, 1913), 
Umjetnost i religija (Umčni a 
ndboženstvi, 1914), Genij Shakes- 
peareov i njegovo stvaralaštvo 
(Gćnius Shakespeartv a jeho 
tvorba, 1916), Pjesnička ličnost 
Danteova (Bdsnickd osobnost 
Dantova, 1921), 0 tzv. besmrtnosti 
pjesničkog djela (O tzv. nesmrtel- 
nosti dila bdsnickćho, 1928), J. 
A. Rimbaud, božanstveni man- 
gup (J. A. Rimbaud, božsky roš- 
tdk, 1930), Mdcha, sanjar i bun- 
tovnik (Mdcha snivec a bužič, 
1936). Potkraj života pokrenuo je 
časopis koji je sam uređivao i is- 
punjavao svojim esejima, pjes- 
imama, pjesničkim prijevodima j 
novelama, reviju koja je devet 
godina bila kulturna savjest svo- 
ga vremena: Šaldina bilježnica 
(Šaldav zdpisnik, 1929—1937). 


Eseji o književnosti (Lj. Jonke), Zagreb 
1958. 
dk 


ŠALOM ALEJHEM (Ša. 
lom Alejhem, pravim imenom 
šalom Rabinovič, 1859—1916), ži- 
dovski pripovjedač, jedan od ve- 
likih humorista evropske književ- 
nosti. Pisao je na hebrejskom i 
na jeziku jidiš. Živio je teško, 
mijenjajući razna zvanja, a zbog 
svoga naprednoga političkog i 


prosvjetiteljskog stava morao je 
i emigrirati iz carske Rusije. 
Umro je u SAD. U brojnim roma- 
nima, pripovijetkama i dram- 
skim djelima prikazao je tegoban 
život istočnih Židova u gradu i 
selu, sitnih trgovaca, svećenika, 
učitelja, putujućih glumaca. U 
Kasrilevki, tipičnoj varošici ko- 
ju opisuje, naziru se lokalne ka- 
rakteristike mjesta u Poltavskoj 
guberniji. Svoj zreli, realistički 
stil pisac je izgradio nadahnuvši 
se na djelima Gorkoga (v.) i Če- 
hova (v.). Među pripovijestima 
naročito se ističu ciklusi o mlje- 
karu imenom Tevje (Tewje der 
milchiger, 1894), plemenitom »ma- 
lom čovjeku« punom zdravoga 
narodnog humora, i ciklus o sit- 
nom trgovcu koji postaje žrtvom 
kapitalističke špekulacije (Mena- 
hem Mendel, 1899—1903). Mala 
remek-djela sadrže i zbirke s po- 
znatim novelama Mališan Motl, 
Pjesma nad pjesmama, Moj prvi 
ljubavni doživljaj. U ovim je 
djelima svijet djece prikazan oči- 
ma nestašnih dječaka ili siro- 
mašnih učenika a prožeta su 
toplim osjećajem za maloga čov- 
jeka koji živi u neimaštini. Pri- 
povjedački stil odlikuje se finom 
ironijom i humorom, oštrim za- 
pažanjima iz svakodnevnog živo- 
ta; sazdan je škrtim govornim 
jezikom, a kao stilska crta ističe 
se napose razgovorni ton kojim 
se pripovjedač stalno obraća svo- 
joj imaginarnoj publici. 

Veseli sirotani (M. M. Pešić), Beograd 
1951; Marijenbad (M. M. Pešić i Ž. Kon- 


fino), Beograd 1955; Dečak Motl (A. Zu- 
bac), Beograd—Sarajevo 1956, 1963. 
vž 


ŠANSON D ŽEST —> 
Chansons de geste 


ŠEVČENKO 


ŠAR —> Char 


ŠATIJON — Gautier de 
Chatillon 


ŠATOBRIJAN —> 
Chateaubriand 


ŠEKSPIR —> 
Shakespeare 


ŠELI —> Shelley 
ŠERIDN —> Sheridan 


ŠEVČENKO, Taras (1814— 
—1861), ukrajinski pjesnik. Rodio 
se u kmetskoj obitelji, učio sli- 
karstvo i uz pomoć ruskih slika- 
ra bio otkupljen iz kmetstva. 
Zbog suradnje u ukrajinskoj na- 
cionalnoj organizaciji bio je po- 
slan u vojsku, gdje je proveo 10 
godina. Mnoga su njegova djela 
bila u Rusiji zabranjivana, a sa- 
brana su mu djela objavljena na 
teritoriju ruske države tek posli- 
je god. 1905. Pisao je lirske pje- 
sme, romantične poeme (Ukleta 
- Pryčynna, 1838; Kateryna, 1838; 
Topolja, 1839), povijesne i poli- 
tičke poeme (Gajdamaki, 1841; 
Kavkaz, 1845; Hladna jaruga — 
Holodnyj jar, 1845. i dr.). Pisao 
je poeme, pripovijesti te vodio 
dnevnik i na ruskom jeziku. Nje- 
gove su poeme tematski vezane 
za prošlost Ukrajine i težak ži- 
vot ukrajinskog seljaštva. U nji- 
ma su oblikovani likovi buntov- 
nih povijesnih ličnosti, žigosano 
je izrabljivanje kmetstva, kolo- 
nijalna i osvajačka politika cara 
Nikole I i nacionalno ugnjetava- 
nje. U nekim pjesmama Š. je iz- 
razit antiklerikalac (Marija, 1859) 
ili ateist (Svijete tihi — Svite ty- 
hyji, 1860; Jurodivyji, 1857). U 

ŠI KING 
ŠIMAZAKI TOSON 


njegovu stvaranju usporedo s 
najnježnijom lirikom ima i oštre 
ironije i sarkazma. Poezija mu 
je nastala na tekovinama ruskog 
i poljskog romantizma, ali je u 
njenu osnovu utkana prvenstveno 
poetičnost ukrajinskih narodnih 
lirskih i epskih pjesama (dummy). 
Korištenje narodne pjesme dalo 
je njegovu stvaranju čar jedno- 
stavnosti, melodioznost i široku 
popularnost. Mnoge su od njih 
uglazbljene i pjevaju se usporedo 
s narodnima. U njima je Š. raz 
vio ukrajinski jezik, približavaju- 
ći ga seljačkom govoru (poltav- 
sko-kijevski dijalekt), i otvorio 
putove novijoj ukrajinskoj po- 
eziji. 

Pjesničke pripovijesti (A. Harambašić), 


Zagreb 1887; Antologija svjetske lirike, 
Zagreb 1956, 1965. 
af 


ŠI KING (Knjiga pjesa- 
ma), zbornik najstarije kineske 
lirike. Sastavio ga je Kung Ce 
(Konfucije, 551—478. prije n. e.), 
odabravši oko trista pjesama od 
tri tisuće, koliko je bio skupio 
Među tim pjesmama ima i tak 
vih, koje su u doba uređivanja 
zbirke bile stare mnogo stoljeća. 
Među te najstarije idu bez sum- 
nje one, koje su služile kao prat- 
nja pokretima pri radu. To su 
ostaci sasvim primitivne poezije. 
Brojne su i lijepe ljubavne i 
svadbene pjesme. Raznolikost 
ljubavnih osjećaja izražena je 
duboko i tankoćutno. Neposre- 
dan je odnos prema predmetima 
i prirodi koja okružuje čovjeka. 
Odnose između prirode i čovje-7 
kova osjećajnog svijeta pjesme 
ne tumače već ih čitalac mora 
sam uspostaviti. U njima boje 

nisu jarke, osjećaji su duboko 
proćućeni, no suzdržani, nikada 
siloviti i bujni. Pune tuge su pje- 
sme vojnika koji su rastavljeni 
od svega što im je drago i na 
teškoj službi provode dane u mu- 
ci i čežnji. Neke nas pjesme pre- 
nose na dvor vladara, druge pje 
vaju o gnjevu naroda zbog ne- 
pravedne vlade mogućnika. U toj 
zbirci, koja je Evropljanima pri 
stupačna samo preko mesavrše- 
nih prijevoda, najtanje strune 
ljudskih osjećaja = odzvanjaju 
srodnim i toplim zvukovima. 

Lirika žutog istoka (Z. Gorjan), Zagreb 
1932; Antologija svjetske lirike, Zagreb 
1956, 1965; Kineska poezija (B. Kukolja), 


Zagreb 1957; Kineska lirika (Z. Gorjan), 
Zagreb 1957, Beograd 1965. k 
r 


ŠILER —> Schiller 


ŠIMAZAKI TOSON (1872— 
—1943), japanski književnik. Au- 
tor je romantičarski intoniranih 
pjesama (zbirka Jesenji snovi — 
Aki no june, 1896). Izvan lirike, 
pripadao je krugu pisaca japan- 
skog naturalizma, koji su pod 
znatnim utjecajem ruskih i fran- 
cuskih realističko-naturalističkih 
autora toga vremena. Prozaici 
preuzimaju u Evropi proklami- 
rano načelo angažiranosti u os- 
vjetljavanju društvenih problema 
i primjenjuju ga na japansku 
stvarnost s kraja 19. i na početku 
20. st. Prvi mu je roman Prekr- 
šena riječ (Hakai, 1906). Glavni 
je junak mlad učitelj rođen u 
obitelji »eta«, što je niži stalež 
kojemu su u prošlosti pripadala 
samo »nečista« zanimanja. Otac 
traži od mladića da taji svoje po- 
rijeklo, on to ne može osjećajući 
solidarnost prema drugim etama, 


i na kraju emigrira u Ameriku. 
U mnogim drugim romanima au- 
tor opisuje teškoće života u obi- 
teljima gdje se sukobljavaju pat- 
rijarhalna i liberalna shvaćanja, 
raskorak između ideala i svaki- 
dašnjice mladih, rodoljubnih i 
socijalno angažiranih pisaca, te 
standardne socijalne teme kakve 
srećemo kod romanopisaca s pri- 
jeloma stoljeća na Istoku i na 
Zapadu. Šimazaki lirik, romanti- 
čan i mek, sušta je protivnost 
Ššimazakiju prozaiku. 

Japanska poezija (B. Kukolja), Zagreb 


1955, 1957; Antologija moderne japanske 
lirike (Z. Gorjan), Zagreb 1961. 


is 


ŠKLOVSKI, Viktor Bori- 
sovič (1893), ruski kritičar, po- 
vjesničar književnosti i prozni pi- 
sac. Kao kritičar i književni teo- 
retičar jedan je od osnivača gru- 
pe »Opojaz« (Društvo za prouča- 
vanje pjesničkog jezika, 1914— 
—23) koja je udarila temelje tzv. 
»formalnoj metodi« u proučava- 
nju književnosti. U svojim je pr- 
vim radovima iznosio tezu kako 
je književnost prije svega umjet- 
nički postupak (Umjetnost kao 
postupak — Iskusstvo kak priem, 
1917), bavio se problematikom 
izgradnje »sižea« i proznih oblika 
uopće (O teoriji proze — O te- 
orii prozy, 1925) i izgradio teo- 
riju  »začudnosti«  (ostranenie) 
prema kojoj novo književno um- 
jetničko djelo svojim novim »čud- 
nim« postupcima obnavlja čitao- 
čevo  ,viđenje' (videnie) nasu- 
prot automatiziranu ,prepozna- 
vanju' (uznavanie). Na novim 
osnovama problematiku je proz- 
noga oblikovanja obradio i u svo- 
jim novim teoretskim prilozima 


ŠKLOVSKI 
ŠLONSKI 


(Pripovijesti o prozi — Povesti o 
proze, 1966). Premda je uvijek 
vjeran načelima znanstvenoga is- 
pitivanja, Š. u svojim radovima 
spaja znanstveni rad s esejistič- 
kom i memoarskom prozom pa 
tako nastaje epistolarni roman 
Zoo (1923), memoarsko-esejistič- 
ka knjiga Treća tvornica (Tret'ja 
fabrika, 1926), a mnogi su memo- 
arsko-esejistički odlomci ušli i u 
knjigu Živjeli su nekoć (Žili-byli, 
1962). Autor je autobiografske 
proze Sentimentalno putovanje 
(Sentimental'noe putešestvie, 
1923), popularnih biografija, film- 
skih scenarija, velike monogra- 
fije o Tolstoju (Lev Tolstoj, 
1963). U svojem je obimnom dje- 
lu ostvario jedinstvo književne 
kritike, teorije, povijesti i umjet- 
ničkog proznog izraza, a svojim 
je živim djelovanjem oplodio i 
rusku sovjetsku prozu. 


Ruska književna kritika (V. Flaker), Za- 
greb 1966. 
af 


ŠLEGEL — Schlegel 


ŠLONSKI, Abraham 
(Abraham Šlonski, 1900), jedan 
od najznačajnijih pjesnika suvre- 
mene hebrejske književnosti. Ro- 
đen je u Ukrajini, a živi u Pa- 
Jestini odnosno Izraelu već od 
dvadesetih godina. Ondje je doži- 
vio borbu mladih kolonizatora s 
oporom zemljom i stvaranje no- 
vih društvenih zajednica. Poezija 
mu je prožeta patosom tog zbi- 
vanja, veličanjem borbe s tlom, 
a u slavljenju plodnosti i koloni- 
zatorskog heroizma uzdiže se i 
do mističkog zanosa. Takve su 
poeme odnosno zbirke: Bol 
(D'vaj, 1924), Ocu i majci (Leaba 

SOLOHOV 
ŠVARC 


ima, 1926), U vihoru (Bagalgal, 
1927). Revolucionarnim pjesnič- 
kim jezikom zbirke Kamenje ni- 
štavila (Avne bohu, 1934) poči- 
nje nova epoha hebrejske poezi- 
je. Od novijih djela ističe se zbir- 
ka Pjesme danđ (Šire hajamim, 
1946). U stvaralaštvu Šlonskoga 
odrazilo se i poznavanje novije 
ruske lirike (Blok, Jesenjin, Ma- 
jakovski, v.). Š. je na hebrejski 
majstorski preveo klasična djela 
ruske i engleske književnosti. 
Antologija novohebrejske književnosti (M. 
Rabinson, N. Bistricki), Zagreb 1933. 

vž 


ŠNICLER —> Schnitzler 
ŠO —> Shaw 


šOLOHOV, Mihail Alek- 
sandrovič (1905), ruski pripovje- 
dač. Samouk, kozačkog porijek- 
la, iz stanice Vjošenskaja na Do- 
nu, gdje i danas živi. Smatra 
se najznačajnijim ruskim suvre- 
menim piscem; od 1936. član je 
Vrhovnog sovjeta SSSR-a. Najbo- 
lje mu je djelo veliki roman 
Tihi Don (Tihij Don, 1928—40) 
s temom »rata i mira« u sredini 
Donskih kozaka u vrijeme prvoga 
svjetskog rata, revolucije i gra- 
đanskoga rata. Kao i Tolstojev 
roman, to djelo, vodeći članove 
dviju porodica kroz vrijeme i 
prostor, daje totalitet osobnog i 
povijesnog u određenom historij- 
skom razdoblju. Stavljajući lik 
Grigorija Melehova, kozaka, koji 
se koleba između kozačkog kon- 
zervativizma i revolucionarnih 
htijenja, u središte strukture, Š. 
daje romanu tragično obilježje 
ali i potrebnu revolucionarnu pa- 
tetiku. Pisac podvlači fiziološko 

i iskonsko, što motivira postup- 
ke likova; njihove moralne i 
etičke probleme rješava fabular- 
nim situacijama, ali se u dijelo- 
vima što su posvećeni povijes- 
nim zbivanjima posve određeno 
javlja historijska nužnost koja 
odlučuje o svemu. Odličan je 
pejzažist i poznavalac kozačkih 
običaja, pa su opisi prirode i ko- 
začke sredine dali romanu svježi- 
nu i punoću. Drugi roman Uzora- 
na ledina (Podnjataja celina, I, 
1932; II, 1960) izgrađen je na fa- 
buli koja govori o prevladavanju 
teškoća što stoje na putu izgrad- 
nji nekog kolhoza u kozačkoj 
oblasti. Sočnim humorom, vješ- 
tom funkcijom pejzaža, uspje- 
lom ljubavnom intrigom i stva- 
ranjem tragičnih likova nekih 
kulaka prevladao je zadanu ša- 
blonu i stvorio realističko djelo, 
koje daje dojam istinitosti i po- 
vijesne vjernosti. U posljednje 
vrijeme istakao se novelom Co- 
vjekova sudbina (Sud'ba čelove- 
ka, 1957). Dobitnik je Nobelove 
nagrade 1965. 

Uzorana ledina _(J. Ritig), Zagreb 1946; 
Nauka mržnje (Lj. K.), Zagreb 1946; Oni 
su se borili za domovinu, Zagreb 1947; 


Sabrana dela 1—14 (M. Moskovljević, V. 
Vuletić, M. Jovanović), Beograd 1963. 
af 


ŠTERNHAJM —> 
Sternheim 


ŠTIFTER — Stifter 

ŠTORM — Storm 

ŠULC —> Schulz 

ŠVARC, Jevgenij Lvovič, 
(1896—1958), ruski dramatičar. 


Isprva piše pjesme za djecu. Kas- 
nije piše filmske scenarije i ka- 


zališne komade. Njegovi igrokazi 
osnivaju se pretežno na fabulama 
bajki iz svjetske književnosti 
(Andersen, Grimm), ali mu takve 
fabule služe za groteskno obli- 
kovanje društvene zbilje i sati- 
ričku kritiku društvenih i ljud- 
skih poroka. Satira nije izravno 
adresirana, ona je univerzalna, a 
dijalozi su puni ironije, humora 
i poezije. Ismijava malograđan- 
stvo i ljudsku glupost, slavi moć 
ljudskoga uma i osjećaja, a u 


TACIT, Kornelije (Cor- 
nelius Tacitus, oko 55 — oko 120), 
jedini rimski i antički historičar, 
koji se po dubini zahvata i ose 
bujnom stilu svojih najboljih 
djela može mjeriti s Tukididom 
(v.), nadmašujući i njega u maj- 
storstvu književnog portreta. Iz 
patricijske i bogate obitelji, T. 
je obavljao mnoge visoke dr- 
žavne funkcije; u književnost 
je ušao tek poslije smrti cara- 
-tiranina Domicijana (96). Od 
triju manjih djela vjerojatno je 
kronološki prvo Razgovor o go- 
vornicima (Dialogus de oratori- 
bus), a god. 98. napisani su Agri- 
cola, životopis Tacitova tasta i 
pokoritelja Britanije, i Germani- 
ja (De origine, situ, moribus ac 
populis Germaniae — O porijek- 
lu, položaju, običajima i narođi- 
ma Germanije). Od elegantno, 
Ciceronovim stilom  intonirana 
Razgovora, salustijevski pisana 
Agrikole, i Germanije s mnogim 


TACIT 


najpoznatijima, onima s elemen- 
tima političkoga pamfleta, ruga 
se i birokraciji državnog meha- 
nizma (Sjena — Ten', 1940) ili to- 
talitarnoj državi (Zmaj — Dra- 
kon, 1943). Premda njegovi igro- 
kazi nastaju već u 30-im godina- 
ma (Blago — Klad, 1934; Goli 
kralj — Golyj korol', 1934), po- 
pularnost je stekao tek krajem 
pedesetih i u šezdesetim godina- 
ma. 

af 


L 


osobinama »novoga« stila (v. Se- 
neka), izrastao je postepeno ose- 
bujan Tacitov stil te je u glav- 
nim djelima, Historijama i naro- 
čito Analima, dosegao punu zre- 
lost i specifičnu izražajnost, koju 
S pravom zovemo tacitovskom. 
Historiae, u 14 knjiga, prikazuju 
piščeve. suvremenike, careve od 
Galbe do Domicijana (god. 69— 
—96); sačuvane su samo prve če- 
tiri knjige i polovica pete. Posljed- 
njih godina života izdao je T. 
svoje najzrelije djelo, Anale (An- 
nales — Ljetopis, ili: Ab excessu 
divi Augusti — Od smrti božan- 
skog Augusta), povijest julijev- 
sko-klaudijevske carske kuće, od 
smrti Augustove do Nerona (god. 
14—68); od 16 knjiga sačuvane 
su prve četiri, početak 5. i, uz 
manje praznine, 6. i 11—16. Iako 
tvrdi da će pisati bez gnjeva i na- 
klonosti (sine ira et studio), sav 
je prikaz carske vladavine prožeo 
oštrom kritikom sa stajališta se- 

TAGORE 


natskog aristokratizma. Tragič- 
kim patosom izražen je piščev 
pesimizam i mržnja na despotiju 
carske, naročito  Domicijanove 
vlasti. U tradicionalnim okviri- 
ma analističke metode, kojom 
se događaji opisuju goćinu po 
godinu,  historičarumjetnik  o- 
stvario je snažne slike razdoblja 
i ljudi. Senat kao cjelina i spo- 
redniji likovi (npr. Livija, Me- 
salina, Agripina) žive u djelu 
svojim životom i ujedno plastič- 
nije osvjetljavaju glavne likove, 
Tiberija i Nerona; kao u razgra- 
natoj tragediji raste unutrašnji 
razvoj ličnosti dvaju careva, a 
Tacitovo umijeće dosiže vrhu- 
nac. Grupirajući događaje i ras- 
poređujući svjetlo i sjenu, pisac 
pojedinačno ističe s obzirom na 
opći dojam, a napetost usredo- 
točuje na bitno. Djelovanje i 
sudbinu likova T. izvodi iz njiho- 
vih karaktera, uz vanjske povo- 
de pragmatički prodire do dubo- 
kih unutarnjih razloga zbivanju, 
osvjetljavajući najskrivenije psi- 
hološke i moralne motive. I sin- 
taktička struktura njegove reče- 
nice, koja prezire sve konvencije 
i skladnost, kao da odražava o- 
naj duboki nesklad u društvu i 
ljudima carskog Rima. U broj- 
nim sentencijama, nakon pojedi- 
nih poglavlja ili perioda, zgusnuo 
je umjetnik i mislilac svoj stav, 
svoju poruku o suvremenicima i 
Dsihologiji čovjeka uopće. Misa- 
ona slikovitost i krajnja sažetost 
izraza bitne su značajke toga 
najosebujnijeg stila u rimskoj 
prozi. Koliko svojim likovima, 
toliko protutiranskim stavom, T. 
je nadahnuo mnoge pisce i jav- 
ne radnike u evropskoj kulturi, 
npr. Racinea (Britanik), Alfierija 

(Oktavija), Puškina (Boris Go- 
dunov), francuske revolucionare, 
dekabriste. 


Agrikola (S. Pavlović), Zagreb 1859; Manja 
djela (M. Šrepel), Zagreb 1889: Šrepel, 
Kurelčev »Agrikola«, Građa 2, 1899, Zagreb; 
Senc, Primjeri iz rimske književnosti u 
zvao rje (M. Šrepel i S. Senc), 
Zagreb_19205; Anali, knj. I—VI (Z. Doro- 
ghy), Zagreb 1923; Germanija (V. Čajka- 
nović), Beograd 1927, 


vv 


TAGORE, Rabindranath 
(1861—1941), indijski pisac. Pisao 
je na bengalskom jeziku. Otac 
mu je bio vođa vjerskog pokre- 
ta, koji je težio za reformom i 
pročišćenjem hinduizma. Zato je 
odgojen na najboljim tradicija- 
ma stare indijske kulture i čita- 
vo je njegovo književno djelo 
prožeto dubokom i prosvijeće- 
nom humanošću. Počeo je vrlo 
rano objavljivati zbirke lirskih 
pjesama od kojih su najvažnije: 
Večernje pjesme (Sandhj4 san- 
Bit, 1879), Jutarnje pjesme (Pra- 
bhćt sangit, 1880), Boje i pjesme 
(Čhabi o gđn, 1884), Zlatna bar- 
ka (Sondr tari, 1893), Žrtvene 
pjesme (Gitandžali, 1910), Labud 
(Balaka, 1916). Lirika je nesum- 
njivo najvažniji dio njegova knji- 
ževnog djela, njome je prodro i u 
široke slojeve bengalskog stanov- 
ništva. Oblikom pjesama slijedi 
tradiciju bengalske poezije. Liri- 
ka mu se odlikuje nježnošću i o- 
sjećajnošću. Nastoji izraziti naj- 
dublje osjećaje svoga ugnjetenog 
naroda. Odbija tradicionalnu in- 
dijsku askezu i temelji svoju eti- 
ku na radosti, ljepoti i ljubavi. 
Rano je počeo pisati i drame, od 
kojih se osobito ističu: Čitra 
(1894), Kralj (Rđ4džd), Pošta 
(Dakghar). U njima potpuno 


prevladava lirski element, što je 
za indijsku dramu karakteristič- 
no (v. Kaliđasa). Značajni su mu 
romani Brodolom (Naukd dubi, 
1901) i Dom i svijet (Ghare bđ- 
hire, 1916), u kojima obrađuje 
posebne indijske probleme. Na- 
pisani su stilom, koji je jednako 
daleko i od učenog i od govor- 
nog jezika. Izdao je zbirku pri- 
povijedaka Galpaguččha (1929). 
Djela je sam prevodio na engle- 
ski, i odatle su prevođena na go- 
tovo sve evropske jezike. U krizi 
koju je evropska inteligencija 
proživljavala prije prvoga i izme- 
đu dva svjetska rata T. je u Ev- 
ropi primljen sa zanimanjem i 
oduševljenjem. God. 1913. dobio 
je Nobelovu nagradu za književ- 
nost. 


Izabrana lirika (V. Sofić), Osijek s. a.; 
Pripovijesti S. Rakošev), Sisak s. a.; 
Gitanjali (P. Vuk—Pavlović), Zagreb 1914, 
(V. Krmpotić), Zagreb 1960; Vrtlar (I. Ve- 
likanović), Zagreb 1923; Ostvarenje ljepote 
i problem zla, Zagreb 1923; Nacionalizam, 
Zagreb 1921;  Nacionalizam (M. Đurić), 
Beograd 1932; Pevačeva žrtva (D. S. Pi- 
jade), Beograd 1926; Kuća i svet (B. Bese- 
vić), Beograd 1926; Zalutale tice (M. T. 
Selesković), Beograd 1930; Država od ka- 
rata (M. Mišić), Zagreb 1930; Brodolom 
(M. F. Dominković), Zagreb 1940, (M. Bo- 
gosavljević), SE Sh 1955, 1963; Citra (P. 
Vuk-Pavlović), agreb 1940;  Gradinar 
(D. S. Pijade), Beograd 1955; Dom i svijet 
(M. Vodvarska), Sarajevo 1959; Mudri 
radža (S. Stojković), Novi Sad 1963; Svet- 
lost i senke (B. Kitanović i B. Milosav- 
ljević), Beograd 1960; Eseji (S. Brkić), 
Beograd 1961; Binodini. Kvartet. Poslednja 
pesma. Pustinjak. Pošta. Čitra. Gitandžali. 
Mesečev srp. Iz raznih zbirki (A. Badnja- 
rević i dr.), Beograd 1964. 


rk 


TAIMUR, Mahmud (Mah. 
mud Tajmur, 1894), egipatski pri- 
povjedač. Nastavio je pionirski 
rad svog brata Mohammada 
(1892—1921), dramatičara i pripo- 
vjedača koji je utemeljio egipat- 


45 Strani pisci 


TAIMUR 


ski nacionalni teatar i napisao pr- 
ve realističke pripovijetke i skice 
nadahnute domaćim životom. No 
već u prvim novelama i crticama 
iz svakodnevne stvarnosti poka- 
zao je veću pripovjedačku zrelost 
i jasniju realističku poetiku koja, 
kao u njegovih francuskih i rus- 
kih uzora (Maupassant, Čehov, 
v.), teži umjetničkoj impersonal- 
nosti i odbija deklarativne refor- 
mističke težnje karakteristične za 
prethodnu egipatsku književnost. 
U njegovim novelama egipatski 
felah i gradska buržoazija pre- 
poznaju se u istinitom i neiskriv- 
ljenom liku, s tipičnim manama 
i vrlinama. Osobito mu je uspjela 
slika običnih ljudi sa sela, njiho- 
vih primitivnih nagona i jedno- 
stavnih strasti, no i naivne vjere 
koja često prelazi u grubo praz- 
novjerje, što uzdiže svoje junake 
i traži svoje žrtve. Nerijetko, naj- 
jednostavnijim sredstvima posti- 
že gotovo tragične akcente, a bi. 
jedan krajolik zaostaloga egipat. 
skog sela postaje pozornicom 
tužnih i duboko humanih zbiva- 
nja. Pisao je i drame (Žrtva — 
— Fida', 1951; Ibn Džala, 1951) i 
društvenokritičke romane (Kleo- 
patra s bazara Han al-Halili — 
— Kleopatra ji Han aL-Halili; Re- 
volucionari — Tha'iruna). Ime 
najboljega arapskog realista za- 
služio je brojnim zbirkama pri- 
povijedaka (Šejh Džuma i druge 
pripovijetke — Aš-Šeih Džuma' va 
akasis uhra, 1925; Ujak Mitvalli i 
druge priče — Amm Mitvalli va 
akasis uhra, 1925; Šejh Sajjid A- 
bit i druge priče — Aš-Šejh Saj- 
jid Abit va akasis uhra, 1926; Bo- 
gato srce i druge priče — Kalb 
ghanija va akasis uhra, 1937; Đa- 
vlova kći — Bint aš-Šajtan, 1942; 

Iza koprene — Half al-itham, 
1948. i dr.). 


mz 


TAINE, Hippolyte (Ipolit 
Ten, 1828—1893), francuski knji- 
ževni kritičar, esejist i historičar. 
Filozofski duh i nadaren književ- 
nik, svoja je djela obilježio pe- 
čatom stvaralačke ličnosti izraža- 
vajući u njima svoje shvaćanje 
dominantnih tenđencija epohe. 
Prihvativši Comteov pozitivizam 
a donekle i Hegelovu filozofiju 
povijesti, izgradio je teoriju o 
zakonitostima razvitka kulturnih 
fenomena, koja je znatno utje- 
cala na književnu kritiku i histo- 
riografiju u drugoj polovici 19. 
st. Svoju je doktrinu sažeto iznio 
u predgovoru  najznačajnijega 
svoga književnokritičkog djela, 
opsežne Povijesti engleske knji- 
ževnosti (Histoire đe la littćra- 
ture anglaise, 1863—64), u kojoj 
je slikovito opisao osobnu viziju 
o razvitku engleske književne 
kulture posvećujući jednaku pa- 
žnju i sugestivnim portretima 
velikih pisaca. U teoriji se zalo- 
žio za primjenu metoda prirod- 
nih znanosti u kritici jer je sma- 
trao da se psihički život čovje- 
kov može svesti na mehaničku 
kauzalnost i u načelu poistovetiti 
s pojavama u drugim oblicima 
materije. Na elementima vulgar- 
nog materijalizma temelji se ču- 
vena teza o utjecaju triju fak- 
tora na umjetničko stvaralaštvo: 
rase, tj. biološkog faktora, sre- 
dine (milieu) i povijesnih okol- 
nosti. Taj je sistem determiniz- 
ma ostao vezan za svoje vrijeme, 
ali su ispravna zapažanja o va. 

žnosti sociološkog pristupa knji 
ževnosti istinski oplodila kritiku. 
Od srodnih većih publikacija tre- 
ba istaći monografiju La Fon 
taine i njegove basne (La Fon- 
taine et ses fables, 1853), esej o 
Titu Liviju (Essai sur Tite-Live, 
1856), zbirke eseja (Essais de 
critique et d'histoire, 1858, 1865, 
1894) i zamašnu raspravu Filozo- 
fija umjetnosti (La Philosophie 
de l'art, 1865—69). Taineovo uče- 
nje odrazilo se i u koncepciji 
naturalističkog romana, napose u 
Zole (v.). Taineov stil, koji sje 
dinjuje sposobnost apstrakcije i 
bogatu metaforičnost, očituje se 
i u knjigama putopisa (Putova- 
nje po Pirinejima — Voyage aux 
Pyrćnćes, 1855; Putovanje Itali- 
jom — Voyage en Italie, 1866; 
Bilješke o Engleskoj — Notes 
sur PAngleterre, 1872). Kao filo- 
zof podvrgao je kritici eklektič- 
ku francusku misao svoga vre- 
mena (Francuski filozofi 19. sto- 
ljeća — Les Philosophes francais 
du XIXe sičcle, 1857), a u knjizi 
O inteligenciji (De lintelligence, 
1870) primijenio je principe fi- 
ziološkog  determinizma. Poraz 
god. 1870. potakao ga je da, s 
konzervativnih pozicija, ispita 
povijesni razvitak moderne Fran- 
cuske (Izvori suvremene Francu- 
ske — Les Origines đe la France 
contemporaine, 1875-—93). 


Filozofija umetnosti (A. Vencelides), Beo- 
grad 1921; Bilješke o Engleskoj (M. Neha- 
jev), Zagreb 1923; Slikarstvo u Nizozem- 
skoj (R. Ivšić i M. Brandt), Zagreb 1951; 
Šekspir i njegovi savremenici (N. Trajko- 
vić), Beograd 1953; Studije i eseji (B. Po- 
pović i M. Dragutinović), Beograd 1954; 
Filozofija umetnosti (M. Stevanović), Beo- 
grad 1955. 


vž 


TAJOVSKY, Jozef Gregor 
(Jozef Gregor-Tajovski, pravim 
imenom Jozef Gregor, 1874—1940), 
slovački pripovjedač i dramati- 
čar, jedan od najznačajnijih rea- 
lista u slovačkoj književnosti. Bio 
je učitelj, novinar i bankovni či- 
novnik. Obišao je cijelu Slovačku 
i detaljno upoznao život njezinih 
stanovnika. Njegovo djelo, u ko- 
jem se može uočiti utjecaj Čeho- 
va (v.) a djelomično i Gorkog 
(v.), sadrži niz kratkih pripovije- 
daka i nekoliko drama i aktovki. 
U svojim je pričama najprije bi- 
lježio narodne običaje i pređaju, 
ali je ubrzo prešao od etnografi- 
je na kritičku analizu suvreme- 
nog društva. Prve crtice, posveće- 
ne životu seoskog čovjeka s ten- 
dencijom djelovanja u nacional. 
nom i socijalnom smislu, štam- 
pao je u knjigama Mrvice (Omr- 
vinky, 1897) i Iz sela (Z dediny, 
1897). U narednim pripovijetka- 
ma bavio se najraznovrsnijim 
problemima tadašnjega slovačkog 
sela, s težištem na suprotnostima 
klasnoga karaktera. Ističe zdrav 
moral radnoga seoskog čovjeka 
na primjeru svoga djeda, kod ko- 
jeg je u djetinjstvu živio (pripo- 
vijetka Do kraja — Do konca u 
zbirci Priče — Rozprdvky, 1900) 
i zanima se za sudbinu najbjed- 
nijih (pripovijetka Maco Mlieč iz 
knjige Besednice, 1904). Mnogo 
je pažnje posvetio pojavi alkoho- 
lizma na selu (pripovijetka Žeđ. 
ni — Smidni, Apoliena i dr.) i 
nacionalnom ugnjetavanju (Nova 
vremena — Nove časy). U neko- 
liko priča u knjizi Tužne note 
(Smutne noty, 1907) dao je izvan- 
rednu galeriju tipova koji poka- 
zuju pravi lik u izbornoj kampa- 
nji, dok je u drugom dijelu zbir- 


TAJOVSK # 
TALMUD 


ke objavio nekoliko šaljivih ane- 
gdota iz seoskoga života. S tog 
su tematskog područja i knjige 
Ispod kose (Spod kosy, 1910), 
Zbogom (Sbohom, 1915) i dr.; za 
tim drame od kojih su najvažnije 
komedija Ženski zakon (Žensky 
zdkon, 1900), Novi život (Novy 
život, 1901), Imanja-zabune (Stat- 
ky-zmatky, 1911), drama o deter- 
minizmu međuljudskih odnosa 
ekonomskim prilikama i klasnim 
sukobima, a napose jednočinka 
U službi (V službe, 1911). 

dk 


TALMUD (hebrejski: »u- 
čenje«, »nauk«), zbornik vjerskih 
spisa, zakona i komentara u ko- 
jemu je sačuvana tradicija mito- 
va (v. Biblija) i duhovne kulture 
židovskog naroda u starom vije- 
ku. Značaj kanona ima novija 
redakcija teksta (tzv. babilonski 
Talmud, iz razdoblja oko god. 
500), znatno opsežnija od starije, 
tzv. palestinske, koja potječe iz 
4. st. Golema građa raspoređena 
je u 63 knjige (traktata), kojih je 
jezgra učenje iz usmene predaje 
(Mišna), sustavno sabirano u 
svrhu utemeljenja vjerske i mo- 
ralne doktrine. Plod stoljetnog tu- 
mačenja tih elemenata u vjer- 
skim školama egzegetski je dio 
Talmuda, tzv. Gemara. Tokom 
vremena okupila su se tu u više 
slojeva znanja i iskustva mno- 
gih generacija: svjedočanstva mi- 
saonog napora da se »poruka« iz 
davnine očuva a u isti mah i ra- 
cionalizira. Znatan udio pripada, 
nadalje, pravničkoj kazuistici, fi- 
lozofskim razmatranjima a napo- 
se narativnim odlomcima u koji- 
ma kratke priče, zagonetke, bas- 

TAMMSAARE 
TANIZAKI JUNICIRO 


ne i dr. alegorijski ili parabolički 
ilustriraju dogmatska načela. Iz 
tih odlomaka, usprkos svim kas- 
nijim zahvatima, zrači snaga i 
ljepota izraza arhaičke poezije. 
Povijest Talmuda — djela koje 
je kao simbol tradicije svojom 
humanom i intelektualnom sup- 
stancijom stoljećima jačalo na- 
cionalnu i kulturnu svijest Žido- 
va — odražava i životni put na- 
roda izloženog bezumnim progo- 
nima: tekst je, od antike do na- 
šega vremena, bezbroj puta za- 
branjivan i spaljivan pa je saču- 
van svega jedan potpun rukopis 
(iz god. 1343). Tiskan je prvi put 
1520—23. Na tom se mletačkom 
izdanju temelji većina kasnijih — 
često cenzuriranih — edicija. 

TAMMSAARE, Anton Han- 
sen (Anton Hansen Tamsare, pra- 
vim imenom A. Hansen, 1878— 
—1940), estonski romanopisac. 
Svjetski je glas stekao remek- 
-djelom s područja realističkog 
romana Istina i pravda (Tode ja 
Oigus, I—V, 1926—34). Čitava je 
Estonija njegova vremena pre- 
poznala u tome romanu sliku 
svoje istine i glas svoje vjere. Pri- 
kazujući neprestanu, epsku bor- 
bu dvaju seljaka susjeda, autor 
razvija temu borbe čovjeka sa 
zemljom, koja je njegova sudbi- 
na. Umjesto pobjede dolazi iden- 
tifikacija čovjeka sa zemljom, s 
kamenjem i trnjem, s prirodom, 
sa svim bićima koja nemaju ni- 
šta do postojanja. Rasplet je bra- 
timljenje s rivalom, koje simboli- 
zira neophodnost bratstva među 

ljudima, jer je svima sudbina 
ista. 


is 


TANIZAKI JUNIČIRO 
(1886), japanski književnik. Vid. 
ljiv je u njegovu opusu utjecaj 
Baudelairea (v.), E. A. Poea (v.), 
Thomasa de Quinceya i kineskih 
starih anonimnih novela. Kad je 
Nagai Kafu (v.) odustao od na- 
turalističkog i kritičkog crtanja 
imućnih slojeva 19. st. i počeo 
taj svijet opisivati s nekom mor- 
bidnom nostalgijom i ljubavlju, 
T. je tu evoluciju ne samo obje- 
ručke prihvatio, nego ju je i pro- 
širio novim motivima i sadržaji- 
ma, prvenstveno iz seksualne pa- 
tologije. Privlači ga tema sadiz- 
ma kod žena i mazohizma kod 
muškaraca. U noveli Tetoviranje 
(Šizei, 1909) psihopatski majstor 
te struke izrađuje svojim iglama 
magični lik ogromnog pauka na 
leđima mlade gejše. Daje joj na 
znanje da je time dobila natpri- 
rodnu moć da sve muškarce pod- 
vrgne pod svoju vlast, što se i 
ostvaruje u nastavku djevojčina 
Života, jer joj pomaže autosuges- 
tija zasnovana na vlastitu vjero- 
vanju u izjavu tetoviračevu. U 
ovom i drugim pripovjedačkim i 
dramskim tekstovima T. razvija 
široku lepezu patološke tipologi- 
je dajući uzbudljive opise men- 
taliteta žena koje su strasti ili 
društveni konflikti izbacili iz rav- 
noteže. Jedno od njegovih naj- 
značajnijih djela je Mekota sni- 
jega (Sasame juki), roman koji 
je počeo izlaziti u nastavcima 
1943. usred rata i bio zabranjen 
vojnom cenzurom. Potpuno izda- 
nje u tri sveska izašlo je 1946— 


—48. T. daje majstorsku sliku ži- 
vota četiriju sestara iz imućne 
obitelji u Osaki. Tri udate sestre 
traže muža četvrtoj. Naizgled ne- 
uzbudljiva tema, ali ona je samo 
okvir. Događaji se nižu bez neke 
vanjske dramatike, ali sa neodo- 
ljivom ženstveno-delikatnom rafi- 
niranošću opisa i psiholoških ni- 
jansiranja, što čini ovo djelo du- 
boko humanim. Svojoj je tema- 
tici ostao vjeran i u romanu 
Ključ (Kagi, 1956). 


is 


TASSO, Torquato (Torkva- 
to Taso, 1544—1595), talijanski 
pjesnik. Kao i Boiardo (v.) i 
Ariosto (v.), boravio je na dvoru 
vojvoda Este u Ferrari. Nakon 
osobito sretna stvaralačkog raz- 
doblja (1572—76) javljaju se u 
njemu znaci duševne neuravno- 
teženosti, zbog koje je nekoliko 
godina lutao Italijom, a drugih 
nekoliko proveo u bolnici, zapra- 
vo tamnici svojih gospodara. 
Njegovo remek-djelo Oslobođeni 
Jeruzalem (Gerusalemme libera- 
ta), epski spjev u 20 pjevanja u 
oktavama, dovršen 1575, izvršilo 
je znatan utjecaj u evropskoj 
književnosti pa i u nas (Gundu.- 
lićev Osman). Posljednji odjeci 
slobodnih renesansnih shvaćanja 
i moralni okovi protureformator- 
skog duha prožimlju se i suprot- 
stavljaju u djelu preosjetljivog 
pjesnika, koji je priču o oslobo- 
đenju Kristova groba opjevao u 
povodu kršćanskih pobjeda nad 
Turcima. U povijesnu naraciju o 
prvoj križarskoj vojni (1099) T. 
je upleo nadnaravna bića i pri- 
zore po uzoru na antičku epope- 


TASSO 


ju dajući im značajnu ulogu u 
odvijanju radnje i u postupcima 
junaka. Tassovu vrelu čulnost, 
ženstvenu osjećajnost i užitak u 
vlastitoj duševnoj patnji otkriva- 
ju lirsko-elegični opisi ljubavnih 
zapleta: poganska čarobnica Ar- 
mida svojim tjelesnim dražima 
zavodi kršćansku vojsku (epizo- 
da o Armidi među kršćanima), 
no na koncu postaje vjerna lju 
ba Rinaldova; mlada Erminija 
beznadno ljubi čestita viteza 
Tancredija, koji zabunom ubija 
voljenu, hrabru Clorindu. I nad 
kršćanskim i nad poganskim ju- 
nacima koji su svi psihološki jas- 
no individualizirani likovi lebdi 
veo pjesnikove tuge, izražene mu- 
zikalnim ugođajima nostalgičnih 
stihova. Dok je Ariostova poezija 
sva u jedinstvenoj ravnoteži pla- 
stične imaginacije, svijetlih bo- 
ja i lake ironije, T. je pjesnik 
noći i snažnih kontrasta, a svi- 
jet je njegov neposredan izraz 
dubokih osjećaja, ozbiljan i tu- 
žan; i po tome je njegova poezija 
prva vjesnica barokne vizije svi- 
jeta. Majstorski slikar bitaka i 
dvoboja, bio je ipak skloniji mir- 
noj idili pastirskog života (epi- 
zoda o Erminiji među pastirima). 
Dvostruku jezgru njegova nadah- 
nuća simboliziraju, s jedne stra: 
ne, »Sretni Otoci« varljiva Armi- 
dina carstva, u kojemu vladaju 
oslobođena čula i, s druge, sve- 
ti grad Jeruzalem, u kojemu je 
posvećena volja vitezova i njiho- 
ve moralne obaveze. Kojemu je 
od tih svjetova bilo naklonjenije 
pjesnikovo srce donekle odrazu- 
je i Tassov stil: izvanredno mu- 
zikalan i lirski sugestivan u opi- 
sima ljubavi, ljepote i prirode, 
retoričan u nekim religioznim, ju- 

načkim i nadnaravnim prizorima. 
I pastirska igra Aminta (1573), 
najljepša u talijanskoj književ- 
nosti, slika je pjesnikovih težnji: 
bijega u čarobnu stvarnost sna 
u imaginarnom kraju idilične pri- 
rode i nagonske slobode, gdje se 
neznatni i sentimentalni sukobi 
psihološki uvjerljivih likova sret- 
no okončavaju u sazvučjima sa- 
vršenih stihova. Prvi u Evropi, 
Dubrovčanin D. Zlatarić preveo 
je iz rukopisa Amintu i tiskao 
svoj prijevod u Mlecima (Ljub- 
mir, 1580) prije izdanja origina- 
la. T. je ostavio i 26 dijaloga 
(Dialoghi), napisanih dobrim di- 
jelom za tamnovanja u Ferrari, 
u kojima elegantno no eklektički 
razlaže o filozofskim, moralistič- 
kim, estetskim i književnim pita- 
njima odražavajući, tu i tamo, 
intimne tjeskobe, zanose i sum- 
nje. U skladu sa shvaćanjima 
svog vremena pokušao je i teo- 
rijski odrediti pravila za veliki 
pjesnički ep (Razmatranja o ju- 
načkom spjevu — Discorsi del po- 
ema eroico, 1594. i dr.), koji mo- 
ra biti jedinstven, vjerodostojan, 
čudesan i, po mogućnosti, nadah- 
nut nekim etičkim i religioznim 
motivom. U manja djela ubrajaju 
se i mladenački spjev Rinaldo 
(1562); oko 2000 lirskih pjesama, 
pretežno ljubavnih (Stihovi — 
— Rime), među kojima se ističu 
melankolični madrigali; značajan 
ljudski dokument od oko 1700 pi- 
sama (Lettere); tragedija Kralj 
Torrismondo (Re Torrismonđo, 
tiskana 1587), o incestuoznoj lju- 
bavi u mračnom nordijskom kra- 
joliku; konačno, spjev Stvoreni 
svijet (11 mondo creato, obj. po- 
smrtno 1600, 1607), kojim je na- 
javio pojavu kasnijih, daleko zna- 

čajnijih djela na tu temu (v. Mil- 
ton). Novom verzijom remek-dje- 
la, Osvojenim Jeruzalemom (Ge- 
rusalemme conquistata,1587—92), 
pokušao je udovoljiti oštrim za- 
mjerkama pedanata i moralistič- 
ke kritike i potpunije uskladiti 
svoje nadahnuće s utilitarnom 
poetikom protureformacije. 


Ljubmir (D. Zlatarić), Zagreb 1852; Pri- 
mjeri iz stranih književnosti (Epika), Za- 
greb s. a; Talijanska lirika, Zagreb 1939; 
Antologija svjetske lirike, Zagreb 1956, 
1965; Oslobođeni Jerusalim (prepj. D. Sta- 
nojević), Beograd 1957; M. Pantić, Poetika 
humanizma i renesanse, I—Il, Beograd 
1963; Oslobođeni Jeruzalem (Gj. Ivan- 
ković), Zagreb 1965; Poezija vekova (T. 
Đukić), Beograd 1965. 


fč—-mz 
TASSONI, Alessandro 
(Alesandro Tasoni, 1565—1635), 


talijanski pjesnik. Borben, biza- 
ran i zajedljiv duh, plemičkog po- 
rijekla, boravio je na raznim dvo- 
rovima i hrabro je osudio špa- 
njolsku dominaciju u Italiji (Fi- 
lippiche, 1614—15). Proslavio se 
Otetim vjedrom (Secchia rapita, 
1622), junačko-komičnim epom u 
12 pjevanja, gdje je parodijski iz- 
rugao književni ukus i smiješne 
običaje svoga izvještačenog sto- 
ljeća stvorivši uzor te književne 
vrste. Djelo opisuje kako su Mo- 
denci god. 1325. oteli Bolonjcima 
jedan drveni kablić, i rat koji je 
zbog toga nastao među njima. 
Stvarni povijesni i izmišljeni do- 
gađaji u kojima sudjeluju bogovi, 
kraljevi i ljudi tu se izmjenjuju 
u smiješnim anakronizmima i čas 
u ozbiljnu, čas u burlesknu tonu. 
Bez idealne cjelovitosti velike u- 
mjetnine, ep polemično cilja na 
suvremenike, akademike, kler, 
papinski dvor. Najuspjelije su 
pojedine komične i groteskne 


epizode s očitim aluzijama (sabor 
bogova; karikatura jednog pjes- 
nikova osobnog neprijatelja u li- 
ku grofa od Culagne), zbog čega 
je djelo raspačavano u brojnim 
prijepisima još prije nego je bilo 
dovršeno. Groteskan stil spjeva 
građen je na kontrastima između 
ozbiljnih, prividno uzvišenih situ- 
acija i likova i bufonskih, pučko- 
“dijalektalnih elemenata. Slično 
se može reći i za Tassonijeve sa- 
tiričke »berneskne« Rime (v. Ber- 
ni). 

fč 


TATARKA, Dominik (Do- 
minik Tatarka, 1913), najznačaj- 
Diji slovački prozni pisac poslije 
drugoga svjetskog rata. Razvoj 
njegova stvaralaštva primjer je 
kako se razvijala poratna slovač- 
ka književnost; djelo mu sadrži 
i tipične zablude tzv. socijalistič- 
ko-realističkog razdoblja (nepro- 
blematski junaci i naivno shva- 
ćanje »preobražaja« ljudi u iz- 
gradnji socijalizma — u dva ro- 
mana iz 1954. i 1955), jer je i 
taj pravac shvatio kao pažnje vri- 
jedan eksperiment te je i u nje- 
mu okušao svoje mogućnosti. No 
najuspjelija je ostvarenja dao 
u knjigama gdje je prvi u slovač- 
koj književnosti pokušao ili ob- 
raditi sasvim novu temu, ili baciti 
na ljudske postupke svjetlo iz ne- 
očekivanog kuta. Stvorio je tip 
epike kojoj je potka lirsko nače- 
lo izražavanja sama sebe, epike 
koja se ostvaruje u simbiozi s e- 
sejem. Tako je T. stvorio za slo- 
vačku prozu novelu koja je u biti 
epsko oblikovanje filozofske mis- 
li (Čudotvorna djevica — Panna 
zdzračnica, 1945, U zebnji traže- 


TATARKA 
TEGNER 


nja — V uizkosti hradania, 1942, 
dvije novele u knjizi Razgovori 
bez kraja — Rozhovory bez 
konca, 1959, i Demon suglasnosti 
— Dćmon stiihlasu, 1964), reflek- 
sivni putopis (Čovjek na puto- 
vanjima — Človek na cestđch, 
1957), i lirsko-Ineditativne memo- 
are iz studentskih godina prove- 
denih u Parizu (Pletene fotelje 
— Prutenć kresl4, 1964). Najču- 
venije je njegovo djelo roman 
Župska republika (Farsk4 repub- 
lika, 1948), u kojem je, služeći se 
nekim postupcima egzistencijali- 
zma, dao najobjektivniju a isto- 
vremeno i najsugestivniju knjigu 
tzv. Slovačke države, kojoj je na 
čelu bio »župnik«a Tiso. Roman 
nastoji biti psihološka studija o 
naciji koja se nalazi u bitnoj di- 
lemi svoje moralne krize, naciji 
koja prvi put ima svoju samo- 
stalnu državu, ali postepeno ipak 
shvaća da je ta država poraz. T. 
obraća osobitu pažnju na tadaš- 
nje psihičko stanje inteligencije i 
zajedno s junakom svog djela 
profesorom Tomašom Menkinom 
traži u nizu sukoba sa stvarnošću 
izlaz i djelotvoran način borbe za 
demokratske i humanističke ide- 
ale. 

dk 


TEGNER, EFsajas (Esa- 
jas Tegner, 1782—1846), švedski 
nacionalni pjesnik 19. st. U stilu 
težio je za sintezom klasicizma i 
romantike. Nazivali su ga »ršved. 
skim Schillerom«. Klasično obra- 
zovanje i raznorodni utjecaji, na- 
ročito njemački, očituju se u ra- 
nijim radovima (refleksivna liri- 
ka, balade, idile). Nagradom 
Švedske akademije odlikovan je 
za domovinsku poemu Svea 

TENDRJAKOV 
TENNYSON 


(1811), koja se odlikuje plemeni- 
tim patosom, proročanskim vizi- 
jama, ali sadrži i elemente dru- 
štvene kritike. Politički ideali 
pjesnikovi naziru se u pjesma- 
ma posvećenim Napoleonu (oko 
1814), dok se zadojenost roman- 
tičkim duhom ogleda u pripovi- 
jesti u stihovima Axel (1822). 
Tegnerovo je najveće ostvarenje 
Fritjofs saga (ep u 24 pjeva- 
nja, dovršen 1825), klasično djelo 
švedske književnosti; nordijska 
mitologija i pučka predaja ispre- 
pleću se ovdje s kršćanskim od- 
nosno neoplatonskim  elementi- 
ma. 


Antologija svjetske lirike, Zagreb 1956, 
1965. 
vž 
TEKERI —> Thackeray 


TENDRJAKOV, Vladimir 
Fjodorovič (1923), ruski prozni 
pisac. Sudjelovao je u drugom 
svjetskom ratu, završio je Knji- 
ževni institut, objavljuje od 1947. 
Isprva su to pretežno dokumen- 
tarne crtice iz kolhoznog života, 
ali s izrazitim društvenopolitič- 
kim elementima. Kasnije postav- 
lja pred sebe veće zadatke, pa se 
pojavljuju pripovijesti i romani 
Pad Ivana Čuprova (Padenie Iva- 
na Čuprova, 1953), Nije za kuću 
(Ne ko dvoru, 1954), Zategnuti 
čvor (Tugoj uzel, 1956), Rupčage 
(Uhaby, 1956) i dr., pretežno sa 
seoskom tematikom i oblikova- 
njem značajnih društvenih suko- 
ba. Intelektualnoj su omladini 
posvećeni romani Za danom koji 
protječe (Za beguščim dnem, 
1959) i Sastanak s Nefretetom 
(Svidanie s Nefertiti, 1965). U pri- 
povijestima Trojka, sedmica, as 

(Trojka, semerka, tuz, 1960), Sud 
(1961), Kratki spoj (Korotkoe 
zamykanie, 1962) posebno dolazi 
do izražaja njegov temeljni po- 
stupak. Fabule su u njima pod. 
ređene problematici koju autor 
postavlja pred čitaoca, a da je do 
kraja ne rješava. Svojim moral- 
no-etičkim »križaljkama« primo- 
rava čitaoca da misli i kritički 
prilazi — problemima = sovjetske 
društvene stvarnosti. 

Rupčage (R. Stamatović), Bukurešt 1958; 
Za danom koji protiče (J. Janićijević), 
Beograd 1964; Suvremeni ruski pisci II, 


IV (B. Trbojević, M. Mihajlov, V. Flaker), 
Zagreb 1963—1964. 
af 


TENNYSON, Alfred (EI- 
frid Tenisn, 1809—1892), engleski 
pjesnik; tipičan predstavnik tzv. 
Viktorijine ere engleske književ- 
nosti. Njegove pjesme, napose 
one iz ranijeg razdoblja, nado- 
vezuju se na romantizam (Keats, 
Byron, v.), ali istodobno odra- 
žavaju ukus i moralne vrednote 
doba u kojem nastaju. Baveći 
se isključivo poezijom, T. je sa- 
vjesnim i neumornim radom do 
savršenstva svladao njezinu teh- 
ničku stranu te je svojim dotje- 
ranim i melodičnim stihovima 
postao vodeći i opće priznat pjes- 
nik, stekavši i naslov laureata. 
No potkraj 19. i u početku 20. st. 
znatno opada ugled njegove poe- 
zije koja se — i kad je bila izraz 
sumnja u budućnost čovjeka i 
društva — nije udaljila od nazi- 
ranja Viktorijine ere. Ipak, su- 
vremena kritika ističe pjesnikovu 
zanatsku vještinu, a napose sli- 
kovitost i simboliku njegovih 
kraćih pjesama. Tako se npr. ve- 
oma cijeni opojni simbolizam 


egzotične pjesme Uživaoci lotosa 
(The Lotus-Eaters, 1833), zatim 
sugestivan isječak legende o kra- 
lju Arturu, Gospođa iz Shalotta 
(The Lady of Shalott, 1842) i sna- 
žan dramski monolog na antičku 
temu Odisej (Ulysses, 1842). Tu 
pripadaju i kraće lirske pjesme 
koje su umetnute u njegova op- 
sežnija pjesnička djela kao što je 
npr. Princeza, Zbrka (The Prin- 
cess, A Medley, 1847), gdje obra- 
Čuje, često u šaljivu tonu, pita- 
nje školovanja žena, ili Enoch 
Arden (1864) s motivom o pre 
udatoj ženi kojoj se muž vraća, 
iako ga je smatrala mrtvim. Po- 
znat je i niz misaono-elegičnih 
pjesama, povezanih u cjelinu pod 
naslovom In Memoriam (1850), 
napisan u povodu smrti jednoga 
prijatelja. 

Enoh Arden (Zmaj J. Jovanović), Zagreb 


1929; Antologija svjetske lirike, Zagreb 
1956, 1965. 

TEOFRAST  (Theophra 
stos, oko 372—oko 287. prije n. 
€.), grčki filozof, iz Ereza na oto- 
ku Lezbu. Bio je 35 godina na 
čelu znamenite Peripatetičke ško- 
le, koju je utemeljio Aristotel 
(v.). Od velikog broja spisa uz o- 
bilne fragmente potpuno su saču- 
vani: Sistematika bilja (Peri phy- 
ton historiai, 9 knjiga), Fiziologija 
bilja (Perl phyton aitićn, 6 knji- 
ga) i Karakteri (Ethikol kharak- 
t&res), po kojima je T. poznat u 
povijesti književnosti. U tom je 
djelcu ocrtano 30 tipičnih nosi- 
Jaca neke ljudske mane ili slabo- 
sti. Na početku svakoga nalazi 
se kratka definicija same Imane 
ili slabosti, a zatim se nižu bez 
sistema prirmjeri, kako postupa 


TEOFRAST 
TEOKRIT 


određeni tip u životu. Njegovi 
postupci daju mu živu vanjsku 
karakteristiku, ali nema dublje 
psihološke analize. T. je oštro- 
uman promatrač, koji je u vrlo 
sažetu stilu oblikovao reljefne 
sličice iz svakidašnjeg života ati- 
čkog građanina. Neki su karak- 
teri vrlo poznati, kao npr. las- 
kavac, brbljavac, bezobraznik, 
škrtac, praznovjeran čovjek, ča- 
stoljubac, hvališa, pristaša oli- 
garhije, klevetnik. Tim je dje- 
lom T. udario prve temelje ka- 
rakterologiji. Karakteri su se 
mnogo čitali, prevodili i naslje- 
dovali. Od modernih nasljedova- 
ča poznat je Francuz La Bruyč- 
re (v.). 


Karakteri (N. Majnarić), Zagreb 1947. 
ms 


TEOKRIT  (Theokritos, 
oko 300 — oko 250. prije n. e.), 
iz Sirakuze, grčki pjesnik i stva- 
ralac malih pjesničkih kompozi- 
cija, tzv. idila (eidyllion). Pod 
njegovim imenom sačuvano je 30 
idila, među kojima ima i neau- 
tentičnih, i oko 20 epigrama. Jed- 
na skupina idila jesu pastirske 
ili bukolske (bukćlos = govedar) 
pjesme, na kojima se temelji vri- 
jednost i slava Teokritova. One 
predstavljaju dijaloške ili mono- 
loške prizore, koji sadržavaju ra- 
zgovor pastira, njihove prepirke, 
natjecanja u pjevanju, ljubav- 
ne izljeve i pjesme o junacima 
pastirskog folklora. Radnja se 
zbiva na Siciliji ili u južnoj Ita- 
liji. Pastiri su prostodušni i is- 
kreni ljudi, koji se ne predaju 
samo osjećajnoj dokolici. U nji- 
hovu razgovoru zrcali se i vesela 
ćud sicilskih stanovnika. Sa sen- 

timentalnim izmjenjuje se i pa- 
rodičan stil i crtice iz života i 
praznovjerja. Drugu skupinu sa- 
činjavaju mali prizori iz građan- 
skog života s običnim ljudima 
kao protagonistima. Takve su Si- 
rakužanke ili Adonisova svetko- 
vina (Syrakosiai € Adonidzusai). 
Tu su živo i s lakim humorom 
ocrtane dvije malograđanke, nji- 
hove žalbe na muževe, povici na 
služinčad, razgovor o haljinama 
i modi i cijenama, strah u ulič- 
noj gužvi, prepirka s neznancem 
na ulici itd. Živahno brbljanje 
prijateljica obojeno je siraku- 
škim govorom. U Čarobnicama 
(Pharmakeuitriai) u obliku mono- 
drame prikazana je strastvena 
ljubav siromašne Simete, osvoje- 
ne ljepotom i atletskim stasom 
mladoga Delfisa, kojemu se pot- 
puno predaje i čaranjem ga na- 
stoji opet zadobiti, kad ju je na- 
pustio. I u nizu manjih pjesama 
s mitološkim predmetom daje T. 
sličice iz svakidašnjeg života he- 
roja, a zadahnuo ih je intimnom 
poezijom: Heraklo koji ubija 
lava (Herakl&es leontophonos), 
Mali Heraklo (Herakliskos). Po- 
dnevno sunce i duboki hlad sta- 
bala, jutarnja rosa, sočnost li- 
vada i svježina polja, blejanje 
ovaca i mukanje goveda, zuj 
pčela i cvrkut ptica, maslinici 
i vinogradi — sastavni su dije- 
lovi krajolika, u kojem se kre- 
ću junaci sa svakidašnjim ra- 
dostima, brigama i čežnjama. Je- 
zik je pretežno dorski s epskim i 
eolskim elementima. Stih je po- 
najviše  heksametar. Bukolsko 
pjesništvo prihvatili su drugi 
Aleksandrinci (v. Kalimah), za- 
tim Vergilije (v.) i njegovi na- 

sljedovači. U Teokritovu su stilu 
i pastoralne idile A. Chćniera. 
Teokritove idile (J. V. Perić), Zadar 1909; 
Antologija stare lirike grčke (K. Rac), 
Zagreb 1916; Antologija svjetske lirike, Za- 
greb 1956, 1965; Palatinska antologija (T. 
Smerdel), Zagreb 1960; M. N. Đurić, Anto- 
logija stare helenske lirike, Sarajevo 1962; 
Orfej i Pan — Antologija starohelenske 
lirike (T. Smerdel), Zagreb 1964. 

TERENCIJE, Publije — 
Afer (Publius Terentius Afer, oko 
195—159. prije n. €.), rimski ko- 
mediograf. Rodom iz Kartage u 
Africi (po čemu ima nadimak 
Afer, tj. Afrikanac), doveden je 
kao rob u Rim, gdje ga je gospo- 
dar dao obrazovati i oslobodio. 
Sačuvano je svih 6 njegovih ko- 
medija: Djevojka s otoka Andra 
(Andria, 166), Svekrva (Hecyra, 
napis. 165, u cjelini izvedena tek 
160), Čovjek koji sam sebe muči 
(Heautontimortimenos, 163), Eu- 
nuchus (161), Phormio (161) i 
Braća (Adelphoe, 160). Velik us- 
pjeh postigao je komedijom Eu- 
nuh, u kojoj se mladić presvuče 
u eunuha, da bi dopro do lju- 
bljene ropkinje. U Formionu isto- 
imeni, lukavi parazit uspijeva 
da se zaljubljeni mladić protiv 
volje obitelji vjenča sa siromaš- 
nom djevojkom  (v. Moličre, 
Scapinove spletke). Posljednja 
mu je i jedna od najboljih kome- 
dija Braća; u njoj se razvija pro- 
blem odgoja, psihološki i etički 
najbliži autorovim sklonostima: 
jednog brata odgaja otac strogo 
i kruto, a drugom adoptivni otac, 
stric, daje liberalan odgoj i 
postiže bolji rezultat. Braću je 
donekle iskoristio Moličre u Ško- 
li za muževe, a Lessing (v.) ih je 


smatrao  uzornom komedijom. 
Osim Svekrve i Formiona, sve 
su komedije preradbe Menandra 
(v.), kojeg se T. mnogo tješnje 
pridržava nego Plaut (v.) svojih 
uzora. Služeći se umjerenije kon- 
taminacijom, T. čuva arhitekto- 
niku kompozicije: radnju vodi 
ravnomjerno, nastojeći da joj se 
što kasnije nazre rasplet, karak- 
tere psihološki motivira i dosljed- 
no ih razvija. U elegantnu kon- 
verzacionom tonu, preuzetom iz 
grčkog originala, i uglađenim je- 
zikom helenofilskoga književnog 
kruga Scipiona, u kojem se pje- 
snik kretao, govore Terencijevi 
likovi, prožeti nekom odmjere- 
nom profinjenošću i humanom 
osjećajnošću. No to ujedno pri- 
gušuje komiku, u kojoj se on do- 
ista ne može mjeriti s blještavim 
stilom svojega velikog rimskog 
prethodnika. Bujnost ritmičkih 
kvaliteta Plautova stiha također 
je u Terencija svedena na Me 
nandrovu mjeru, tj. pretežno 
na recitativ. U vrlo zanimljivim 
prolozima pjesnik ne daje više 
ekspoziciju, već se njima služi 
za polemiku s književnim protiv- 
nicima. U Evropi je samo po Te- 
rencijevim komedijama bila po- 
znata dramska tehnika novoatič- 
ke komedije; osobitu ulogu odi- 
grao je T. u teoriji građanske 
drame 18. st. (usp. npr. Didero- 
ta i »plačljivu« dramu u Francus- 
koj). 

Senc, Primjeri iz rimske književnosti u 


hrvatskom prijevodu (ulomak iz Formiona, 
prev. K. Rac), Zagreb 19203. 

TERJAN, Vahan (Terjan, 
pravim imenom  Ter-Grigorjan, 
1885—1920), armenski liričar. Sin 


TERJAN 
THACKERAY 


svećenika, studirao je u Moskvi 
i Petrogradu. Prevodio je (v.) 
Baudelairea, Wildea, Verhaerena, 
Bloka i Brjusova. Istančanim i 
muzikalnim izrazom duboke emo- 
cionalnosti i rafinirane slikovi- 
tosti približio je armensku mo- 
dernu liriku najboljim uzorima 
zapadnoevropskoga i ruskog sim- 
bolizma. Njegova prva i najpo- 
znatija zbirka, Sutonski snovi 
(Verčalusin erazner, 1908), sadrži 
intimističku liriku, čista i zvučna 
jezika s biranim rimama i alite- 
racijama, a izraz je iskreno do- 
življenih motiva dekadentne poe- 
zije uopće i ispovijest osjetljiva 
i osamljena duha nad kojim su 
prevladale pesimističke sumnje 
i nostalgične, nestvarne sanjarije 
esteta (npr. u sutonskim ugođa- 
jima i likovima bijelih žena u 
mračnim perivojima). No u sti- 
hovima iz predrevolucionarnog 
razdoblja ima i političkih i rodo- 
ljubnih motiva. S revolucijom 
došlo je do prijeloma i u Terja- 
novoj javnoj i književnoj djelat- 
nosti: pristupio je revoluciona- 
rima i vršio značajne funkcije u 
mladoj sovjetskoj vlasti, prevo- 
deći po prvi put na armenski 
neka Lenjinova djela i objavlju- 
jući niz poletnih pjesama u koji- 
ma je pozivao na borbu za novi 
svijet. 

mz 


THACKERAY, William 
Makepeace (Viljem Mejkpis Te- 
keri, 1811—1863), engleski roma- 
nopisac. Kao i mnogi drugi en- 
gleski pisci njegova vremena bio 
je moralist, ismijavao mane i 
vjerovao u poučno-etičku poruku 
književnog djela. Zauzevši odbo- 
jan stav prema romantičkoj knji- 

ževnosti, Th. se ugledao u pro- 
svjetitelje-esejiste i satiričare 18. 
st. Radnju romana ne razvija 
oko jednog junaka i ne bavi se 
velikim ljudskim strastima, već 
ga zanima čitava galerija likova i 
njihovi složeni međusobni odnosi. 
Stoga je značajan i kao kroničar 
svog doba. Bavio se novinar 
stvom, a neko je vrijeme pomiš- 
ljao i na to da se posveti slikar- 
stvu te se i istakao kao karika- 
turist. Prije nego što je izdao 
svoje najpoznatije djelo Vašar 
taštine, roman bez glavnog juna 
ka (Vanity Fair, A Novel Without 
a Hero 1847—48), koje je izlazilo 
u nastavcima, proveo je desetak 
godina književnog naukovanja. 
Surađivao je u časopisima i pod 
raznim pseudonimima  objavlji- 
vao eseje, pripovijesti, putopisne 
crtice, satire, parodije i romane 
te tako zarađivao za život. Iz tog 
razdoblja najzanimljiviji je niz 
sastava o snobizmu, tj. lažnoj 
kaćiperskoj obrazovanosti imuć- 
nijih slojeva, koja je po njegovu 
mišljenju najgori društveni po- 
rok. To djelo, koje kasnije do- 
biva naslov Knjiga snobova (The 
Book of Snobs, 1846—47, 1848), 
uzima se kao idejna osnova Va- 
šara taštine. Tu je gotovo epskim 
zamahom zahvatio sve značajni- 
je predstavnike engleskoga gra- 
đanskog i aristokratskog društva 
u prvim decenijama 19. st. i sa- 
tirički ih prikazao. Okosnicu rad- 
nje čine različite sudbine dviju 
djevojaka, pametne, lukave i po- 
kvarene Becky i kreposne, ali ni- 
kako oštroumne Amelije. Kao što 
poroci likuju u cijelom Vašaru 
taštine, tako je neuništiva ener- 
gija Becky sasvim zasjenila lik 
nevješte Amelije. Isto je tako 

značajno djelo Povijest Henryja 
Esmonda (The History of Henry 
Esmond, 1852), povijesni roman 
kojemu se radnja zbiva u 18. st. 
za vrijeme vladanja kraljice Ane. 
To razdoblje Th. je majstorski 
oživio pokazavši da osim povijes- 
ne pozadine poznaje i tadašnju 
književnost, štoviše, da svoj stil 
može podesiti prema književnim 
obrascima iz vremena o kojem 
piše. 

Veliki Hoggartov dragulj (M. A. Miholje- 
vić), »1000 najljepših novela«, sv. 67—69, 
Zagreb 1934; Hogartijeva žena (Lj. Popo- 
vić), Beograd 1949; Ruža i prsten ili Priča 
o kraljeviću koji se zvao Điljo i o kralje- 
viću kome je bilo ime Balbo (J. Marko- 
vić), Beograd 1952; Knjiga o snobovima 
(N. Ćurčija—Prodanović), Beograd 1953; 
Henri Ezmond (J. Marković), Beograd 
1960; Njukamovi (D. Petković i K. Trbo- 
jević), Beograd 1960; Vašar taštine (F. 
Hartl), Zagreb 1962; Ruža i prsten. Pri- 
povijest o kraljeviću Ljilju i kraljeviću 
Bubrini (M. Šunjić), Zagreb 1963; Svetski 
vašar (J. Marković), Beograd 1963. 

THOMAS, Dylan (Dilan 
Tomas, 1914—1953), engleski pjes- 
nik, rodom iz Walesa. Poput 
nadrealista prepušta se automa- 
tizmu osjećaja i misli (v. Bre- 
ton). Majstorski je savladao je- 
zičnu građu i, obogativši je ni- 
zom manje poznatih i zanemari- 
vanih riječi, iz nje izbio nesluće- 
ne slikovne i muzičke efekte. Nije 
zazirao od tradicionalnih pjesnič- 
kih oblika, ali je uvodio i nove. 
U ranijem razdoblju Th. je kat- 
kad ponesen zvučnom ljepotom 
svoga poetskog izraza pa za volju 
melodike i ritma gdjegdje žrtvuje 
sadržajnu suvislost stihova. Ali 
kasnije ponajčešće zvučno i suge- 
stivno tkivo svoje poezije izgra- 
đuje oko čvršće tematske okosni- 
ce. Takva je, npr., Listopadska 


pjesma (Poem in October, 1943), 
koju je napisao u povodu svog 
tridesetog rođendana. Th. je pjes- 
nik elementarnih emocija, a čes- 
to je opsjednut mišlju na smrt, 
pa se i jedna od njegovih pjes- 
ničkih zbirki zove Smrti i počeci 
(Deaths and Entrances, 1946). 
Napisao je i nekoliko proznih 
djela, npr. autobiografske zapise 
iz mladosti pod naslovom sastav- 
ljenim po uzoru na naslov jed- 
nog Joyceovog (v.) romana (Por- 
tret umjetnika kao mladog psa 
— Portrait of the Artist as a 
Young Dog, 1940), zatim novele i 
fragment romana (Pustolovine u 
trgovanju kožom — Adventures 
in the Skin Trađe, 1955). Među 
njegovim tekstovima napisanim 
za radio posebno se ističe drama 
Pod mliječnom šumom (Under 
Milk Wood, 1954), poetska kro- 
nika života u nekom imaginar- 
nom pa ipak duboko stvarnom 
velškom selu. Široku popularnost 
stekao je čitanjem svojih djela 
na radiju, a okušao se i kao film- 
ski scenarist (Liječnik i satane — 
The Doctor and the Devils, 1953). 


Antologija svjetske lirike, Zagreb 1956, 
1965; Suvremena engleska poezija (I. Slam- 
nig i A. Šoljan), Zagreb 1956; Antologija 
savremene engleske poezije (M. Pavlović 
i S. Brkić), Beograd 1957; Pripovetke (B. 
Petrović), Beograd 1963; Pod mlečnom šu- 
mom (S. Brkić), Beograd 1964; Poezija 
(N. Petrak), Zagreb 1964. 

THOREAU, Henry David 
(Henri Dejvid Toro, 1817—1862), 
američki mislilac i književnik. 
Bio je u bliskom dodiru s trans- 
cendentalističkim pokretom i s 
Emersonom (v.), kojemu je neko 
vrijeme pomagao uređivati časo- 
pis Brojčanik (The Dial). U in- 


THOREAU 
THURBER 


telektualnom smislu krajnji indi- 
vidualist, ustajao je protiv trke 
za materijalnim probitkom i pro- 
tiv svih oblika konformizma, od- 
bivši jednom prilikom i platiti 
porez vladi koja podržava sistem 
ropstva i rat u Meksiku (v. esej 
Građanska neposlušnost — Civil 
Disobedience, 1849). Dvije godine 
(1845—47) proveo je živeći sam u 
kolibi koju je sagradio blizu je- 
zera Walden — ne zato da bi se 
izdvojio od ljudi, nego zato da 
saobraćajući sa šumom, životi- 
njama, vodama, održavajući se 
manualnim radom, upije život 
»do srži«. Njegova knjiga Walden 
(1854), pisana na temelju dnev- 
nika iz tog razdoblja života, kla- 
sično je djelo američke književ- 
nosti, jasna, prozirna i izravna 
stila, puna  aforističkih  zapa- 
žanja. 

Američka lirika (I. Slamnig i A. Šoljan), 
Zagreb 1952. 

THURBER, James (Džejmz 
Terber, 1894—1961), američki hu- 
moristički pripovjedač. Njegova 
književna karijera podudara se s 
procvatom časopisa »The New 
Yorker« (od 1925), u kojemu je 
stvorio poseban tip modernoga 
američkog humora, koji su u raz- 
nim oblicima od njega preuzeli 
i drugi autori. Thurberovi eseji, 
pripovijetke i karikature poka- 
zuju suvremenoga gradskog Ame- 
rikanca kao plaho, zbunjeno i ne- 
jako stvorenje, izloženo pritisku 
mehaničkih naprava i neočekiva- 
nih obrta u vlastitom jeziku i 
mislima. Nad njim kao vječita 
prijetnja bdiju krupne, energične 
žene koje znaju svoj cilj i šutlji- 

ve simboličke životinje — golemi 
psi, tuljani, zečevi — s kojima 
čovjek kadšto zamjenjuje ulogu. 
Thurberova satira ne pogađa po- 
vršinska aktualna zbivanja. Opi- 
sujući naizgled svakodnevne sit- 
nice, stvara sliku neurotičnog 
svijeta u kojemu čovjek nepre- 
stano gubi svoje uporište a na- 
stoji ga nadoknaditi vlastitim 
manijama, ekscentričnostima i 
snovima, kao u već klasičnoj hu- 
moreski Tajni život Waltera Mit- 
tyja (The Secret Life of Walter 
Mitty). Taj svijet, međutim, ni- 
pošto nije lišen dobroćudnosti i 
ljubavi. Objavio je niz zbirki 
proza i crteža: Da li je seks po- 
treban? (Is Sex Necessary?, 1929, 
zajedno s E. B. Whiteom), Sova u 
potkrovlju i druge neprilike (The 
Omvl in the Attic, and Other Per- 
plexities, 1931), Basne za naše 
vrijeme (Fables for Our Time, 
1940), Thurberov karneval (The 
Thurber Carnival, 1945), Uzbune 
i diverzije (Alarms and Diver- 
sions, 1957) i druge; više knjiga 
uspomena, npr. Moj život i moja 
teška vremena (My Life and 
Hard Times, 1933) i, s Elliotom 
Nugentom, komeđiju Muška živo- 
tinja (The Male Animal, 1940). 


Dvostruki život Voltera Mitija (Đ. Krstić), 
v. Američke kratke priče, Beograd 1958; 
Basne (L. Semenović), Beograd 1961; Do- 
bro došli u moj svijet (N. Šoljan), Za- 
greb 1962; 13 časovnika (S. Lazić), Beo- 
grad 1964. 


iv 


TIBUL, Albije  (Albius 
Tibullus, oko 54—19. prije n. e.), 
rimski liričar, uz Propercija (v.) 
najznačajniji pjesnik ljubavne 
elegije u Rimljana. Rodio se vje- 
rojatno u Gabiju (Lacij), iz ugle- 

dne obitelji. Od 36 Elegija (Fle- 
giae), sadržanih u tzv. Tibulovu 
zborniku (Corpus Tibullianum), 
sigurno mu pripadaju prve dvije 
knjige (16 elegija) i neke elegije 
iz 3. i 4. knjige; ostale je napi- 
sao neki Ligdam, pripadnik isto- 
ga Mesalina književnog kruga, i 
Sulpicija, jedina rimska pjesniki- 
nja kojoj poznajemo pjesme. 
Sve elegije — a nastale su u po- 
sljednjem deceniju života — T. 
je ispjevao u elegijskim distisi- 
ma, harmoničnima i nježno into- 
niranim. Jezik mu je jednosta- 
van i biran; lirski ustreptala dik- 
cija gotovo je posvema lišena 
»učenosti« i initološke građe 
helenističkih elegičara (v. Kali- 
mah). Plavokosa Delija (pjesnič- 
ki pseudonim za Planiju) u pr- 
voj zbirci i Nemeza u drugoj iz 
vori su ljubavnih zanosa, gorke 
patnje i nemira sentimentalnog 
pjesnika. Zadržavajući ton Vergi- 
lijevih (v.) Bukolika, T. osebuj- 
nim stilom pjeva svoju čežnju za 
idiličnim seoskim životom, tka 
svoj san o ljubavnoj sreći. Iz tež- 
nje za mirom, jednostavnom po- 
božnošću i malim zadovoljstvima 
često se s nostalgijom obraća mi- 
tološkom  »zlatnom vijeku«. Sa. 
nje, što su se izvile iz stvarnosti 
i nad nju, lepršaju u prijelazima 
od teme do teme i u mijenama 
raznolikih ugođaja. Povezuje ih 
vodeći Iotiv elegije i čuva jedin- 
stvo njezina melankoličnog tona. 
Značajni su odjeci njegove poe- 
zije kod hrvatskih latinista, npr. 
I. Crijevića i R. Kunića. 


Senc, Primjeri iz rimske književnosti 
u hrvatskom prijevodu  (T. Maretić 
i F. Miler), Zagreb 1894, 1910, 1920; 


Iz lirike starog Rima (N. Šop), Zagreb 
1950; Antologija svjetske lirike, Zagreb 
1956, 1965; Rimska lirika — Izbor pesama 


(M. S. Atanasijević), Beograd 1961; Rim- 
ska lirika, Beograd 1964; Latinska poezija 
(N. Milićević), Zagreb 1964. 

TIČINA, Pavlo Grigorovič 
(1891), ukrajinski pjesnik. Studi. 
rao je u sjemeništu, ali je odbio 
da se zaredi. U dvadesetim godi- 
nama radio je u uredništvu ča- 
sopisa »Červonyj šljah« (Har- 
kov), 1929. izabran u Ukrajinsku 
akademiju nauka, početkom tri- 
desetih godina radio je na maši- 
no-traktorskoj stanici, a kasnije 
obavljao niz državnih funkcija. 
Jedan je od vodećih ukrajinskih 
sovjetskih pjesnika. Počeo je ob- 
javljivati 1912, razvio se u okri- 
lju simbolizma (Sunčani klarine- 
ti — Sonjašni klarnety, 1918), ali 
su mu njegovi filozofski temelji 
bili strani, pa je zapravo preuzeo 
samo njegovu poetiku, razvija- 
jući zvukovnu organizaciju stiha, 
kolorizam i asocijativno —mi- 
šljenje. Od početka u njegovu 
stvaranju istaknuto mjesto za- 
uzima priroda. Poslije 1917. po- 
stao je pjesničkim tribunom re- 
volucije, isprva se pridržavajući 
često apstraktne simbolike (dio 
pjesama u zbirci Plug, 1920), ali 
sve više konkretizirajući inisao i 
dovodeći je do aforističkog izra- 
žavanja načela na kojima počiva 
sovjetsko društvo. Često se stoga 
nameću usporedbe s poezijom 
Majakovskog (v.). Osobito je pa- 
tetična zbirka Vjetar s Ukrajine 
(Viter z Ukrajiny, 1924). U vrije- 
me staljinizma njegova poezija 
često postaje pompozno deklara- 
tivna, publicistička i didaktička, 
a obraća se i povijesnim termama 
i motivima (zbirke Partija vođi 
— Partija vede, 1934; Osjećaj za- 


TIČINA 
TIECK 


jedničke porodice — Čuttja edy- 
noj rodyny, 1938; Čelik i nježnost 
— Stal' i nižnist', 1941). Osobito 
to vrijedi za poslijeratnu poeziju, 
ali je ratni rekvijem Sprovod 
druga (Pohoron druga, 1943) 
bez sumnje jedno od najpotres- 
nijih djela sovjetske poezije u II 
svjetskom ratu. T. je plodan pre- 
vodilac i pisac publicističkih i 
književnokritičkih članaka. 


af 


TIECK, Ludwig (Ludvih 
Tik, 1773—1853), njemački pjes- 
nik, svestrano nadareni glasono- 
ša romantike; stvorio je, Ineđu- 
tim, samo malen broj djela traj- 
nije vrijednosti. Romantičarske 
težnje stao je zastupati pošto se 
družio s Novalisom (v.) i braćom 
Schlegel (v.). Iz prvog razdoblja 
stvaranja ističu se pjesničke Na- 
rodne bajke —(Volksmidrchen, 
1797), u kojima elemente narod- 
ne predaje i fabule srednjovje 
kovnih priča povezuje s igrom 
svoje mašte. Svijetom tih bajki 
vladaju nadnaravne pojave i ma- 
gične sile, a prema tome i čovje- 
kova sudbina ne zavisi od spo- 
sobnosti čovjeka samoga — kako 
je to zahtijevala prosvjetiteljska 
slika svijeta. Tieckovim djelima 
iz toga doba zapravo počinje nje- 
mačka — i evropska — roman- 
tika. Čuvena romantička ironija 
(krajnja subjektivizacija svakog 
nazora, brisanje granica između 
zbilje i fantazije) prožima kome- 
diju Mačak u čizmama (Der ge- 
stiefelte Kater, 1797), gdje se u 
radnju upleće i publika i teh- 
ničko osoblje scene, čime pjes- 
nik želi razbiti iluziju igre te iro- 
nički stopiti poeziju sa zbiljom. 

TILL _EULENSPIEGEL 
TIMMERMANS 


Više od stotinu godina kasnije na 
srodan će način (no u okviru 
drukčije slike svijeta) očarati ka- 
zališnu publiku Pirandello (v.). 
Romantičarska čežnja za sred- 
njim vijekom ispoljava se u 
dramskim djelima nastalim oko 
1800, u kojima se T. služi građom 
iz pučke predaje (Genoveva, Ok- 
tavianus). Ta su djela zapravo 
»knjiške drame«, pisane bez dra- 
maturgijskih obzira, jer u njima 
nemirna romantička fantazija 
razbija okvire  tradicionalnoga 
scenskog izraza. U prošlost, u 16. 
st., vodi roman Putovanja Franza 
Sternbalda (Franz Sternbalds 
Wanderungen, 1798), biografija 
umjetnika s esejističkim umeci- 
ma o slikarstvu, u kojima junak 
vidovito mašta o kolorističkom 
pa čak i o apstraktnom likovnom 
izrazu. Takva su naziranja tijes- 
no povezana s pjesnikovim slav. 
ljenjem glazbe kao najneposred- 
nije umjetnosti (što je također 
prava romantička crta). Muzici 
se T. težio približiti i u lirici. Po- 
slije 1820. pisao je uglavnom no- 
vele, u kojima se javljaju odjeci 
Scottova povijesnog romana, a 
kasnije i realističkih strujanja. 
Preobilje u životu (I. Mrkušić), Zagreb 
1952; Nemački romantičari, Beograd 1959; 
Njemački pripovjedači 19. stoljeća, I, Za- 
greb 1965. 

TILL — EULENSPIEGEL 
(Til Ojlenšpigel), zbirka šaljivih 
zgoda, nazvana tako po »junaku« 
— šaljivdžiji; najpopularnije a- 
nonimno djelo njemačke pučke 
književnosti 16. st. Eulenspiegel 
(zapravo Ulenspiegel) povijesna 
je ličnost: seljak iz Donje Sak- 
sonske, koji je živio u prvoj 

polovini 14. st. Ne zna se koliki 
je njegov udio u vragolijama, što 
su se po sjevernoj Njemačkoj 
stale pripovijedati u 15. st. i ko- 
je su u obliku knjige sabrane i 
objavljene 1515. Sigurno je da su 
se u spletu pustolovina našli i 
stariji motivi iz pučke predaje, 
a velik dio tih zgoda zacijelo se 
osniva na anegdotama iz svijeta 
rane građanske kulture, na do- 
sjetkama, kojima su obrtnici i 
cijeli cehovi znali jedan drugome 
podvaljivati i narugati se. To je 
vidljivo iz uloge igara riječima 
i sličnih jezičnih dosjetki, što či- 
ne glavnu strukturalnu crtu ove 
zbirke. Till E., bez obzira na po- 
vijesnu stvarnost, bio je oličenje 
nekih težnji širokih slojeva, sim- 
bolički lik, koji je s vremenom 
u mašti puka poprimio sve više 
mitsko obilježje. — Obrade zbir- 
ke ubrzo su se proširile na fran- 
cuskom, poljskom, češkom i 
švedskom jeziku. Kao književni 
lik Till živi dalje u djelima De 
Costera (v.), G. Hauptmanna (v.) 
i Giinthera Weisenborna (u igro- 
kazu Die Ballade vom Eulenspie- 
gel, 1949). 


vž 


TIMMERMANS, Felix 
(Feliks Timermans, 1886—1947), 
flamanski pripovjedač. Prvo mu 
je značajno djelo roman Pallieter 
(1916), satkan iz niza epizoda u 
kojima je autor svježom pjesnič- 
kom prozom oslikao svoj rodni 
kraj zanoseći se ljepotom i ose- 
bujnošću prirode. Sklonost hu- 
moru i idiličkom prikazivanju 
malogradskog i seljačkog života 
obilježava i većinu ostalih djela, 
npr. oveću pripovijetku Župnik s 


TIMRAVA 
TING LING 
TINJANOV 


rodnog vinograda (De pastoor 
uit den bloeyenden Wijngaerdt, 
1923) i novelističke skice Svjetlo 
u svjetiljci (Het keerseken in de 
lanteern, 1924). Folklorni reali- 
zam nadahnut tradicijom  veli- 
koga flamanskog slikarstva pro- 
žima roman  Seljakov  psalam 
(Boerenpsalm, 1935), najsnažnije 
ostvarenje iz kasne piščeve faze. 
Zanimljiva je romansirana bio- 
grafija čuvenog slikara Pietera 
Bruegela (1928). 

Procesija (D. D.), »Tisuću najljepših nove- 
la«, sv. 79—81, Zagreb 1936; Petar Bruegel 


(S. Batušić), Zagreb 1943; Seljakov psalam 
(P. Popović), Beograd 1944. 
vž 


TIMRAVA (Timrava, pra- 
vim imenom Božena Slančikova, 
1867—1951), slovačka spisateljica 
realističkog pravca. Čitav je život 
provela na selu i odlično upozna- 
la seoski život, način mišljenja 
seljaka i provincijske inteligen- 
cije. Tu je crpla teme za svoje 
pripovijetke, osim za novelu ]s- 
kustvo (Skusenosti, 1902), u kojoj 
je obračunala s  malograđan- 
stvom i lažnim rodoljubljem jed- 
nog dijela obrazovanih slojeva. 
Središnji motivi vezani su za lju- 
bavne odnose; kroz njih projicira 
ne samo psihološka obilježja li- 
kova, nego i kompleksnu sliku 
suvremenih prilika shvaćajući 
ljubav kao odraz društvene situ- 
acije. U pripovijetkama stvorila 
je nekoliko snažnih ženskih liko- 
va (Velika sreća — Veike šfastie, 
1906, Bez ponosa — Bez hrdosti, 
1905. i dr.). U slovačkoj je knji- 
ževnosti utemeljitelj »sihološke i 
društveno-analitičke pripovijetke, 
u kojoj se međuljudski odnosi 
prikazuju bez iluzija, realistički, 


46 Strani pisci 


s mnogo ironije i s izvanrednom 
poantom na kraju gotovo svakog 
teksta. Napisala je i nekoliko 
drama, ali u njima nije uspjela 
dati snažnijih i vrednijih ostva- 
renja. 

dk 


TING LING (u nas po- 
znata po ruskoj transkripciji: 
Din Lin; pravo ime: Cjang Ping 
Či, 1907), suvremena kineska spi- 
sateljica. Pod utjecajem je Lu 
Hsina (v.). Njezino književno 
djelo obuhvaća novele i romane. 
Ističe se zbirka pripovijedaka U 
tami (Cai hei-au čung, 1928) i 
roman Sunce nad rijekom Sang 
kang (1948). Njezina je proza po- 
svećena pretežno socijalnoj tema- 
tici. Pokazuje težak položaj kine- 
skog seljaka i borbu za bolji ži- 
vot. Aktivno je učestvovala u ki- 
neskoj revoluciji. Zbog njezinih 
političkih stavova kuomintanške 
vlasti su je proganjale i zatvara- 
le. Opisala je narodni pokret za 
ostvarenje agrarne reforme. Po- 
slije revolucije podvrgavana je u 
Kini oficijelnoj kritici i represiv- 
nim mjerama. 

Sunce nad rijekom Sangan (J. Smoljačić), 


Zagreb 1950; Sunce nad rekom Sangan, 
(K. Radović), Beograd 1950. 
rk 


TINJANOV, Jurij Nikola- 
jevič (1894—1943), ruski prozni 
pisac, kritičar i povjesničar knji- 
ževnosti. Isprva se bavi teoret- 
skim pitanjima književnosti, je- 
dan je od najistaknutijih ruskih 
»forimalista« (v. Šklovski). Pre- 
težno se bavi poezijom i proble- 
mima književne evolucije u kojoj 
vidi smjene stilova koje nastoji 

TIRSO DE MOLINA 


tumačiti mijenjanjem »književne 
sredine« i funkcije književnosti: 
Problem pjesničkog jezika (Pro- 
blema = stihotvornogo  jazyka, 
1924), Arhaisti i novatori (1929). 
Arhivsko bavljenje književnopo- 
vijesnom problematikom navodi 
ga na pisanje romana s temati- 
kom iz biografija ruskih pjesnika 
iz početka 19. st.: Kjuhlja (1925) 
roman je o Puškinovu prijatelju 
Kjuhelbekeru, Smrt Vazir-Muhta- 
ra (Smert' Vazir-Muhtara, 1929) 
— o Gribojedovu, a nedovršen 
mu je Puškin (1935—43). To 
međutim, nisu samo romansirane 
biografije, već istraživanja cijele 
jedne epohe u ruskom društvu, 
skice mogućeg vladanja ljudi u 
povijesti, analize odnosa čovjeka 
u povijesti, pisane s izvrsnim po- 
znavanjem moderne prozne teh- 
nike. Povijesna je tematika te- 
melj i njegovih pripovijesti Pot- 
poručnik Kiže (Podporučik Kt- 
že, 1928), Voštana persona (Vos- 
kovaja persona, 1931), koje su 
međutim izrazito groteskne i sa- 
tirične ne samo u odnosu na vla- 
davinu ruskih careva (Voštana 
persona prikazuje doba Petra I) 
već i na svaku birokratsku i dr- 
žavnu vlast. I u njima je T. ne 
samo vrstan fabulator nego i 
vješt stilist, koji je svoje teoret- 
sko poznavanje stilova znao pri- 
mijeniti i u književnoj praksi. 

Kjuhlja 


(G. Stojanović), Zagreb 1949; 


Smrt Vazir-Muhtara (M. Kovačević), Beo- 
grad 1957; Suvremeni ruski pisci I (M. 


Vitrisal—Mulić), Zagreb 1962. 


af 


TIRSO_ DE MOLINA 
(Tirso de Molina, 15842—1648), 
pravim imenom Gabriel Tćllez, 
španjolski dramatičar. Rodom je 

iz Madrida, iz bogate plemićke 
obitelji. Zarana se posvetio ka- 
zalištu i zbog svog zvanja (bio 
je učitelj teologije) morao se 
skrivati pseudonimom. Iako fra- 
tar, često je bio skloniji profa- 
nim nego svetim stvarima. Pisao 
je i crkvena prikazanja, ali je 
bio mnogo jači kad se prihvaćao 
realnih problema života. Sljedbe- 
nik je Lope de Vege (v.) i pret- 
hodnik Calderdnov (v.), čas ve 
dar i otvoren, čas ozbiljan i 
strog. Bio je artist, s izvanred- 
nim darom zapažanja, ali je u 
njemu prevladavao intelekt nad 
emocijom, ironija nad blagošću. 
Ženu je poznavao bolje od mno- 
gih svjetovnjaka i ona je često 
glavni akter njegovih komedija. 
Njegovi su karakteri dramski li- 
kovi, ljudski i zemaljski, čak i 
kad su nosioci principa i ideja, 
a nisu samo figure-simboli, kao 
što je često kod Calderona. T. 
poznaje dobro zakone teatra i 
tehniku drame, ali ne teži mno- 
go za efektima; više mu je stalo 
do cjelovitosti, do sklada, do fi- 
ne psihološke analize. Zato pri- 
pada među velike dramske pisce 
španjolskog zlatnog vijeka (16— 
17. st). I on je napisao mnogo, 
preko stotinu kazališnih komada, 
nejednake vrijednosti. Ima ih re- 
ligioznih, historijskih, iz suvre- 
mena života. Od svega toga spo- 
menimo samo jednu, najbolju i 
najčuveniju. To je Seviljski va- 
ralica (El burlador de Sevilla), 
u kojem je pisac stvorio Don 
Juana, jednog od najpopularnijih 
likova u svjetskoj književnosti, 
ciničnog osvajača žena. Bilo je 
i prije njega pokušaja da se ob- 
radi slična tema (Cervantes, Lo- 
pe de Vega), a i jedna stara špa- 


njolska romanca pjeva o takvom 
tipu. Ali T. je pravi njegov tvo- 
rac, a tek kasnije su došli Mo- 
liere (v.), Byron (v.), a u operi 
Mozart. 

nm 


TISUĆU I JEDNA NOĆ 
(Alf. lajla_ valajla, 9—14. st.), 
knjiga priča na arapskom jeziku. 
Najstariji dijelovi zbirke potječu 
iz Indije, a uz njih se razabiru i 
tragovi perzijske pripovjedačke 
književnosti. Stara jezgra preve- 
dena je na arapski vjerojatno u 
Bagdadu, gdje su nastale i mno- 
ge nove priče. Posljednje nado- 
pune dobio je taj zamašni zbor- 
nik u Kairu, gdje su ga podvrgli 
završnoj redakciji. Okvir zborni- 
ku čini priča o pametnoj i lije- 
poj Šahrazadi. Njenu su sestru 
udali za kralja Šahrijara, koji se 
razočarao u braku, pa svoje žene 
ubija poslije prve noći. No Šah- 
razada mu svake noći priča zani- 
mljive priče i tako uspijeva spa- 
siti život svoje sestre. U tu okvir- 
nu priču umetnute su druge, a 
one opet služe kao okvir u njih 
umetnutih priča. Tako cijeli go- 
lemi zbornik čini kompozicijsku 
cjelinu. Priče su dosta različi- 
te i u svima ne vlada isti duh, Na 
evropske čitaoce naročito su dje- 
lovale one u kojima prevladava 
mašta i upleću se natprirodne si- 
le. U njima oživljuje šareni i ta- 
janstveni istočni svijet: u svakoj 
začepljenoj boci može biti zatvo- 
ren div, i svaka djevojka koja se 
skita u prnjama može biti kćer- 
ka nekog kalifova namjesnika, 
koju su spletke i pustolovine od- 
vele iz očinskoga doma; moćni 
čarobnjaci mijenjaju živote lju- 


TISUĆU I JEDNA NOĆ 
TJUTČEV 


di, hrabri delije svladavaju ljud- 
ske i nadljudske protivnike. Če- 
sto prisustvujemo skrovitim sa- 
stancima i prisluškujemo šapat 
ljubavnika uz pjesmu šedrvana 
u vrtovima palača. Upoznajemo 
igru haremskih žena s robovima 
i strancima. Tu se ljubav i smrt 
isprepleću i postaju jedno. Život 
onoga vremena izvanredno je ži- 
vo prikazan. Za stil pripovijeda- 
ka značajno je slikanje žarkim 
bojama, i naročito se često uvode 
opširni opisi bogatstva i raskoši. 
U njima prevladava prihvaćanje 
životnih užitaka, a katkada upra- 
vo iznenađuje odsustvo osjećaja 
za etičke vrednote. U tome se ne- 
posredno ogleda nemilosrdna ži 
votna zbilja i težak položaj čovje- 
kov na tadašnjem Prednjem isto- 
ku. U Evropi je zbirka postala 
poznata u 18. st. u francuskoj 
preradi i od tada je vršila vidan 
utjecaj na evropsku književnost. 


Hiljadu i jedna noć (M. Vidojković), Beo- 
grad 1949—1954; Tisuću i jedna noć (A. 
Bejtić), Zagreb 1951. (u izboru). 


rk 


TJUTČEV, Fjodor Ivano- 
vič (1803—1873), ruski pjesnik. 
Plemićkog je porijekla, kao di- 
plomat je službovao u Njemač- 
koj i Italiji, kao publicist izricao 
slavenofilske poglede, koje je u- 
nosio i u manje vrijedne progra- 
matske pjesme. Poznavao je nje- 
mačku filozofiju i razvijao se 
pod utjecajem njemačkog ro- 
mantizma. Prijateljevao je sa 
Schellingom i Heineom (v.). Gra- 
đu za liriku crpe iz prirode, uno- 
si u nju filozofske refleksije, »je- 
senja« raspoloženja i pesimistič- 
ki osjećaj propadanja. Pjesnik je 

TO _HUU 
TOLLER 


kaotičnosti, oluja i stihija, u ko- 
jima se gubi pojedinac. Panteist 
je s izrazitim tragičnim shvaća. 
njem svijeta. Izraz mu je muzi 
kalan i metaforičan, motivi često 
mitološki i vizionarski. Za života 
nije bio osobito cijenjen, pa su 
ga »otkrili« tek ruski simbolisti, 
koji su ga smatrali svojim pret- 
hodnikom. 


Ruska lirika (G. Stojanović), Zagreb 1939; 
SARA svjetske lirike, Zagreb 1956, 
1965. 


af 


TOCI —> Tozzi 


TO HUU (pravim ime- 
nom Nguyćn kim Thanh, 1920), 
vijetnamski pjesnik. Zarana je 
pristupio revolucionarnom pokre- 
tu i bio proganjan od francus- 
kih vlasti. Nakon bijega iz zatvo- 
ra (1942) sudjelovao je u ilegal- 
nom političkom radu i revoluciji 
(1945). Počeci njegove angažirane 
političke poezije u uskoj su vezi 
s rastom oslobodilačkog pokreta 
u godinama Demokratske fronte 
(1936—39) i afirmacije KP Indo- 
kine. Stihove koje je napisao iz- 
među 1937. i 1945. i u kojima je 
pozivao sunarodnjake na otpor 
kolonijalistima, opisujući i težak 
život naroda i njegova stradanja, 
sakupio je u zbirci Od onda (Tu 
49, 1959). Epskim danima oslobo- 
dilačkog rata posvetio je zbirku 
Vi&t Bdc (1954). To je pjesnikov 
oproštaj s ljudima, planinama i 
šumama istoimene pokrajine, ko- 
ja je bila jedno od najčvršćih 
uporišta oružanog otpora, i zano- 
san pozdrav pobjedi i miru koji 
je dolazio. Novije stihove sabrao 
je u knjizi Gi6 long (1961). U naj- 


724 


boljim njegovim pjesmama osje- 
ća se snažan patos i duboko u- 
vjerenje svjesnog borca (npr. Mi 
idemo naprijed), ali i strpljivo 
junaštvo i upornost običnih, be- 
zimenih junaka (Majčina priča i 
dr.). 

mz 


TOLLER, Ernst (Ernst 
Toler, 1893—1939), njemački dra- 
matičar i liričar ekspresionistič- 
ke generacije. Zbog aktivnog su- 
djelovanja u revoluciji 1918—19. 
osuđen je na pet godina tam- 
nice. U to vrijeme napisao je 
veći dio svojih dramskih dje- 
la, ai potresnu lirsku ispovijest 
utamničenika —- zbirku pjesa- 
ma Knjiga o lastavicama (Das 
Schwalbenbuch, 1924). Već prva 
drama, Preobrazba (Die Wand- 
lung, 1919), sadrži bitne značaj- 
ke Tollerova teatra: politički u- 
smjeren aktivizam i sklonost 
scenskom eksperimentu u duhu 
ekspresionističkih stilskih težnji. 
To je prikaz razvojnih faza u ži- 
votu mladića koji se pod doj- 
mom ratnih strahota preobraža- 
va u borca za humanistički paci- 
fizam. Kao i u kasnijim drama- 
ma, scensko zbivanje razbija o- 
kvire naturalističke dramaturgi- 
je miljea: pozornica postaje pro- 
storom slobodne pjesničke ima- 
ginacije, a dramski likovi sveo- 
buhvatni simboli ljudskih težnji, 
patnji i snova. Depersonalizacija 
likova i simboličko uopćavanje 
vremena i prostora ističe se i u 
Tollera, no u njega nema mit- 
skih apstrakcija u onoj mjeri 
kao u nekih drugih ekspresioni- 
sta. Opori patos njegova jezika 
(često i u ritmičkoj prozi) u slu- 


žbi je revolucionarnog humaniz- 
ma, ponegdje i konkretnih poli- 
tičkih ideala. U dramama Masa 
čovjek (Masse Mensch, 1922) i 
Borci protiv stroja (Die Maschi- 
nenstiirmer, 1922), posljednja s 
povijesnom građom iz luditskog 
pokreta u Engleskoj u 19. st., ju- 
nak je zbivanja masa, radnički 
proletarijat u epohi mehanizaci- 
je odnosno imperijalističkih ra- 
tova. Bolnu sudbinu pojedinca, 
ratnog invalida, prikazuje trage- 
dija Hinkemann (1924); to pi- 
ščevo najneposrednije djelo, po 
scenskom izrazu bliže tradiciji, 
prožeto je tjeskobnom atmosfe- 
rom poslijeratnog života u Nje- 
mačkoj. Satiričku panoramu ak- 
tualnih političkih prilika u wei- 
marskoj republici pruža komad 
Hop, mi živimo (Hoppla, wir le- 
ben!, 1927). U njemu se T. poslu- 
žio tehnikom filmske montaže 
prispodobljavajući složenost i 
tempo modernog života u vijeku 
tehnike simultanim projekcijama 
i isprepletanjem scena. Adekvat- 
nu scensku realizaciju dao je re- 
volucionarni njemački redatelj 
Erwin Piscator u jednoj od svo- 
iih čuvenih inscenacija. Fašizam 
u Njemačkoj nagnao je Tollera u 
emigraciju gdje je i ostao do smr- 
li (počinio je samoubojstvo). 
God. 1933. objavio je autobiogra- 
fiju Jedna mladost u Njemačkoj 
(Eine Jugend in Deutschland), 
koja je ujedno svjedočanstvo o 
životu generacije zahvaćene pr- 
vim svjetskim ratom i vrtlogom 
poslijeratnih zbivanja. Po doku 
mentarnoj vrijednosti ovdje se 
ističe autentičan prikaz sloma 
njemačke revolucije 1918/19. i o- 
svjetljavanje uzroka koji su uvje- 
tovali neuspjeh. 


TOLSTOJ, ALEKSEJ 


Jedna mladost u Nemačkoj (P. Bihaly), 
Beograd 1933; Moskva, New York, Mad- 
rid (M. Kus—Nikolajev), Zagreb 1833; Ar 
tologija novije nemačke lirike (I. Ivanji 
i B. Živojinović), Beograd 1956. 

TOLSTOJ, Aleksej Niko- 
lajevič (1882—1945), ruski pripo- 
vjedač. Plemićkog porijekla. po- 
slije revolucije emigrira, ali se 
kasnije vraća u SSSR i u tridese- 
tim godinama dobiva najviša pri- 
znanja. U prvim novelama i ro- 
manima slijedi tradicije realiz. 
ma, ali sa smislom za groteskno. 
Obrađuje teme iz života vlastele: 
Hromi vlastelin (Hromoj barin, 
1912), autobiografski roman Ni- 
kitino djetinjstvo (Detstvo Niki- 
ty, 1918). Trilogija Hod po muka- 
ma (Hoždenie po mukam, 1921— 
—41) velik je roman vr:mena i 
prostora, u kojem prati sudbinu 
dviju inteligentskih porodica za 
prvoga svjetskog rata, revolucije 
i građanskog rata i prikazuje nji- 
hovo postepeno prilaženje idea- 
lima socijalizma. Oblikujući pak 
biografiju i djelo cara Petra I 
(Petr 1, I—II, 1929—34) nastoji T. 
odgovoriti i na pitanja koja je u 
povijesnoj sudbini Rusije posta- 
vio »veliki prijelom« industrijali- 
zacije i kolektivizacije. 


Novele i pripovetke (S. Matić), Beograd 
1945; Zlatni ključić (N. Nikolić), Beograd 
1945; Kruh; Beograd—Zagreb 1946; Aelita 
(Đ. Radenković), Beograd 1949; Nikitino 
detinjstvo (K. Taranovski), Beograd 1950; 
Petar Prvi (S. Kranjčević), Zagreb 1950; 
Pripovetke (V. Stojić, K. Taranovski i 
dr.), Beograd 1951; Hod po mukama (P. 
Mitropan), Beograd 1952; Žar ptica i dru- 
ge priče (G. Vitez), Zagreb 1955; Doživljaji 
Njevzorova ili Ibikus (Ž. Kostić), Beograd 
1957; Hiperboloid inženjera Garina (K. Ra- 
dović), Sarajevo 1958; Hromi plemić (D. 
Mićović), Novi Sad 1962; Suvremeni ruski 
pisci I (B. Polić), Zagreb 1963. 

af 

TOLSTOJ, LEV 


TOLSTOJ, Lev Nikolaje- 
vič (1828—1910), ruski pripovje- 
dač i dramatičar. Potomak stare 
plemićke obitelji, od mladosti ne- 
zadovoljan svojom sredinom tra- 
ži nove oblike odnosa između 
plemića i seljaka. Poslije povrat- 
ka sa Zapada, razočaran u gra 
đanskoj civilizaciji (novela Lu- 
zern, 1857), odlazi na svoje ima 
nje Jasnu Poljanu gdje se bavi 
pedagoškim radom. Tu doživljava 
novu moralnu krizu i u Ispovijedi 
(Ispoved', 1879 —82) izlaže načela 
svoga vjerskog učenja. Sa stajali- 
šta patrijarhalnog seljaštva daje 
kritiku vlasništva, države i crkve, 
čemu suprotstavlja evanđeosko 
kršćanstvo. Preporod društva 
viđi u moralnom usavršavanju 
pojedinca i u pasivnom neprotiv- 
ljenju zlu. Svoje naučavanje izla- 
že u publicističkim radovima 
(Crkva i država — Cerkov' i gosu- 
darstvo, 1882; U čemu je moja 
vjera —— V čem moja vera, 1884). 
U člancima posvećenim  estet- 
skim pitanjima poriče umjetnost 
viših klasa, koje je iskvarila ci- 
vilizacija, i traži didaktičku u- 
mjetnost za puk (Što je umjet- 
nost — Čto takoe iskusstvo, 1897 — 
—98). Djela mu tada konfiscira 
carska vlada, a Sinod ga isklju- 
čuje 1901. iz crkve. Umire na 
svom posljednjem bijegu iz ple- 
mićke sredine. T. je umjetnik- 
-analitičar, realist koji teži da s 
pomoću umjetničkog oblikovanja 
spozna svijet oko sebe. Slijedeći 
pisce 18. st. (Rousseau, Sterne), 
u trilogiji Djetinjstvo (Detstvo, 
1851—52), Dječaštvo (Otročestvo, 
1852—54), Mladost (Junost', 1855- 
—56) prati na materijalu vlasti- 
ta života psihički i moralni raz- 
vitak mladog plemića, njegovu 

»dijalektiku duše« (Černiševskij, 
v.). Vanjski je svijet ovdje dan 
u doživljajima djeteta. To je po- 
znati Tolstojev postupak kojim 
prevladava uobičajeno realistič- 
ko opisivanje: vanjski svijet, pri- 
rodu i karaktere oblikuje u do- 
življavanju jednog ili više li- 
kova, a nekada čak i životinja 
(Platnomjer — Holstomer, 1863— 
—85). U svojoj trilogiji stavlja u 
središte strukture karakter čovje- 
ka, kojega muče moralni i druš- 
tveni problemi: Irtenjev anticipi- 
ra tako Nehljudova iz Vlastelino- 
va jutra (Utro pomeščika, 1852— 
—56) i Uskrsnuća, Andreja 
Bolkonskoga i Pjera Bezuhova 
iz Rata i mira, Levina iz Ane 
Karenine. U ciklusu novela 


koji je dobio naziv Sevasto- 
poljske = pripovijesti (Sevasto- 
pol'skie rasskazy, 1855) anali- 


zira rat s pomoću doživlja- 
ja pripovjedača ili likova i stva- 
ra pacifističku optužbu međusob- 
nog pokolja. I druge novele ima- 
ju filozofsko-didaktički značaj: 
u njima tumači jednu fabulu 
drugom i izvodi zaključke (Dva 
husara — Dva gusara, 1856), su- 
protstavlja ponašanje karaktera 
različitih socijalnih grupa (Tri 
smrti — Tri smerti, 1858), uvodi 
u strukturu moralističke lirske 
digresije, pripovijeda o jednom 
događaju da bi izrekao moralnu 
osudu aristokratskom društvu 
(Poslije plesa — Posle bala, 1903), 
a cijeli je niz »na narodnu« pisa- 
nih priča (Pučke pripovijesti — 
Narodnyje rasskazy, 1881—86) pi- 
san s namjerom da moralno dje- 
luje na pučkog čitaoca. — Osobi- 
ne analitičara i prosvjetitelja za- 
držao je T. i u velikim romani- 
ma. U Ratu i miru (Vojna i mir, 


1864—69), prateći sudbine dviju 
ruskih plemićkih obitelji (Bol- 
konski i Rostovi) u vremenu iz- 
među 1805. i 1812, (Napoleonovi 
ratovi), stvorio je totalitet lič- 
nog i povijesnog u određenom 
sudbonosnom razdoblju ruske 
povijesti, analizirao ljudsko po- 
našanje i mehanizam historije, 
da bi iz toga izveo zaključke fi- 
lozofske prirode. Povijesni liko- 
vi (Napoleon, Kutuzov) postav- 
ljeni su ovdje usporedo s »izmi- 
šljenim« likovima ruskih plemi- 
ća, a među njima se nalazi i lik- 
-simbol _pripovjedačevih ideala, 
seljak Platon Karataev. Fabular- 
ne linije ukrštavaju se, dopunju- 
ju, tumače jedna drugu i nikad 
se ne završavaju. Tim je roma- 
nom stvorio tip romana »vreme- 
na i prostora« (roman-epopeja), 
koji su nasljedovali i drugi knji- 
ževnici (v. A. Tolstoj, v. Šolo- 
hov). Historijske bitke (Auster- 
litz, Borodino) slijede opise raz- 
govora u salonima ruske aristo- 
kracije, doživljaj ljubavi smje- 
njuje opis lova na vlasteoskom 
imanju, meditacije osnovnih li- 
kova prate poglavlja u kojima 
filozofira autor, najintimniji ljud- 
ski osjećaji isprepleću se s ma- 
sovnim situacijama, a svu tu ra- 
znolikost sjedinjuju plastični ka- 
rakteri Marije Bolkonske, Nata- 
še Rostove, Andreja Bolkonskog 
i Pjera Bezuhova, koji se razvija- 
ju sudjelujući u povijesnom zbi- 
vanju. — Ana Karenina (1873— 
—"77) je roman koji analizira pro- 
blem braka i porodice. Osnovnu 
fabulu o ljubavi Ane i Vronsko- 
ga tumači paralelna o odnosu Le- 
vina i Kitty. Posebno ova druga 
ne iscrpljuje se međutim u brač- 
noj problematici; oko Levinova 

karaktera i djelovanja T. je po- 
stavio niz problema ekonomskih 
i socijalnih odnosa u suvreme- 
noj Rusiji. Postavljajući u sredi- 
šte Uskrsnuća (Voskresenie, 1889- 
—99  »plemića-pokajnika« Neh- 
ljudova i njegov odnos prema 
Katjuši Maslovoj, T. stvara ro- 
man, u kojemu žigoše ustanove 
suda, zatvora, vlasništva zemlje, 
robiju i sl, a u publicističkim, 
moralizatorskim dijelovima  ro- 
mana propovijeda vjersko, krš- 
ćansko rješavanje problema. No 
ni tu T. prosvjetitelj nije uspio 
zasjeniti Tolstoja analitičara. — 
U dramama oblikuje socijalnu i 
etičku problematiku ruskog sela 
(Vlast mraka — Vlast' t"my, 1886) 
i parazitizam tzv. »višeg društva« 
(Plodovi prosvjete — Plody pro- 
sveščenija, 1886—89). — Djela 
Tolstojeva i njegova ideologija 
izvršili su znatan utjecaj na ev- 
ropsku misao i književnost, a ni 
u nas nisu ostala bez odjeka 
(tolstojanstvo u Radićevoj ideo- 
logiji, nasljedovanje Tolstojevih 
drama u Tucića, Hrčića i dr.). 

Pripovedačka dela u osam knjiga, 1—8 
(S. Miličić, T. M. Petrović, M. Jakšić, 
N. Nikolajević, G. Božović), Beograd 1934; 
Izabrana djela, 1—12 (S. Kranjčević, G. 


Krklec, V. Bogdanov, I. Velikanović i 
dr.) Zagreb 1961—65. 
af 

TOMASI di Lampedusa, 
Giuseppe (Džuzepe Tomazi di 
Lampeduza, 1896—1957), talijan- 
ski pripovjedač. Kao uvjeren an- 
tifašist živio je povučeno za vrije- 
me diktature, a uglavnom i posli- 
je rata. Neposredno prije smrti 
napisao je dva djela, oba objav- 
ljena posmrtno: povijesni roman 

TOMMASEO 


Gepard (Il gattoparđo, 1958) i 
Pripovijetke (Racconti, 1961). Ro- 
man predočuje fresku sicilijan- 
skog Risorgimenta u doba pada 
Burbonaca, Garibaldijeva iskrca- 
vanja i ujedinjenja Italije pod 
savojskom dinastijom. Veći dio 
radnje odigrava se u dvije 
godine, 1860—62, a epilog pedeset 
godina kasnije, 1910. U sre- 
dištu zbivanja nalazi se princ 
Fabrizio Salina, slobodno trans- 
poniran, no povijesno autentičan 
lik autorova pretka, dopunjen 
piščevim autobiografskim  crta- 
ma, a time i mnogobrojnim aluzi- 
jama, primjenljivim ne samo na 
historijsku pozadinu romana već 
i na suvremenu Italiju. Unutar- 
nja napetost djela proizlazi iz 
dviju paralelno vođenih niti: di- 
jalektičke objektivnosti u prika. 
zivanju događaja, od propadanja 
feudalne aristokracije, oličene u 
obitelji Salina, do konačne po- 
bjede Garibaldijevih ideala, od- 
nosno s druge strane, simpatizi- 
ranja skeptičkih i relativističkih 
pogleda glavnog junaka koji u 
viđa slabosti starog i novog dru- 
štvenog poretka ostajući senti- 
mentalno ipak privržen prvom. 
Oko princa Saline kreće se 
čitava galerija psiholoških od- 
lično ocrtanih likova: nećak Tan- 
credi Falconeri, okretan oportu- 
nist koji spašava stare pozicije 
prihvaćajući novu uniformu; o- 
pat Pirrone, jezuit zabrinut više 
za vlastitu kožu nego za spas du- 
ša; kćeri Carolina i Concetta, o- 
suđene da kao usidjelice dočeka- 
ju definitivan zalaz nekad raskoš- 
nog svijeta svoje mladosti; don 
Calogero  Sedara, predstavnik 
građanske klase koja izigrava re- 
volucionarne ideale u želji da za- 

uzme položaj netom svrgnute a- 
ristokracije, i drugi. Opisi ne za- 
ostaju za likovima: barokni salo- 
ni palermskih svečanosti, puni 
senzualnosti i dekadencije, tišina 
prinčeva opservatorija, patina 
prošlosti u napuštenim salonima, 
podne na terasi u trenucima prin- 
čeve agonije. Roman je doživio 
golem uspjeh. Zbog svoje nedo- 
vršenosti, Lampedusine su pripo- 
vijetke ostale u sjeni romana, ia- 
ko u stilskom pogledu za njim ne 
zaostaju. Ističe se Lighea, poetič- 
na priča starog profesora grecis- 
ta o fantastičnoj ljubavi sa sire- 
nom. 


Gepard (A. Filipović), Zagreb 1961. 
mm 


TOMMASEO, Niccolo 
(Nikolo  Tomazeo, 1802—1874), 
talijanski književnik i filolog, ro- 
đen u Šibeniku i porijeklom 
Hrvat. Pisao je i na latinskom, 
francuskom, novogrčkom i na- 
šeim jeziku. Uz neke manje stva- 
Ti i pisma, na hrvatskom je na- 
pisao i značajnu zbirku lirskih, 
elegijskih pjesama u prozi rodo- 
ljubno-moralističke tendencije 
Iskrice, objavljenu u Zagrebu 
1844. Bio je sakupljač i pre- 
vodilac narodnih pjesama (Na- 
rodne pjesme toskanske, korzi- 
kanske, ilirske i grčke — Canti 
popolari toscani corsi illirici e 
greci, 1841—42; neobjavljena zbir- 
ka Pjesme puka dalmatinskoga), 
kritičar (komentar za Danteovu 
Božanstvenu komeđiju, 1837; E- 
stetički rječnik — Dizionario este- 
tico, 1840. i dr.), filolog i ling- 
vist (Rječnik sinonima — Dizio- 
nario dei sinonimi, 1830; Rječ. 
nik talijanskog jezika — Dizio- 


nario della lingua italiana, 1858— 
—79. i dr.), pisac rodoljubnih, po- 
litičkih, —moralističkih, pedago- 
ških, filozofskih i drugih člana- 
ka, knjiga i rasprava (O odgoju 
— Dell'educazione, 1834; O Italiji 
—  Dell'Italia, 1835; Filozofske 
studije — Studi filosofici, 1840; 
Rim i svijet — Rome et le mon- 
de, 1851; Drugo izgnanstvo — Il 
secondo esilio, 1862. i dr.). T. je 
bio istaknut borac za oslobođe- 
nje i ujedinjenje Italije (dvaput 
je bio u progonstvu), a osta- 
vio je i nekoliko ostvarenja 
koja se izdvajaju  struktural- 
nom novošću, smjelošću psiho- 
loške analize i smislom za is- 
tančan opis krajolika. U roma- 
nu Vjera i ljepota (Fede e bel- 
lezza, 1840) prekinuo je s tradi- 
cijom povijesnog romana prika- 
zujući suvremenu tematiku, isku- 
šenja i etičku katarzu prognani- 
ka, moralni pad i iskupljenje mla- 
de žene. Njegove su Pjesme (Po- 
esie, 1872) tipičan kanconijer ro- 
mantičkog razdoblja, s elementi- 
ma ispovijesti i rodoljublja, no i 
s originalnim panteističkim shva- 
ćanjem prirode, a formalno se 
odlikuju smjelim, iako ne uvijek 
uspjelim metričkim eksperimen- 
tiranjem. Vjernu sliku svoje slo- 
žene i protivurječne ličnosti osta- 
vio je u Intimnom dnevniku (Dia- 
rio intimo, obj. posmrtno 1938). 
Sva su mu prozna djela pisana 
vrlo osobnim i dotjeranim izra- 
zom koji se oblikovao na pri- 
mjerima latinske i talijanske kla- 
sične književnosti, a značajka 
mu je liričnost, sažetost i izra- 
žajnost. 


Iskrice, Zagreb 1844, 1848; Zadar 1849; 
O narodnim pjesmama jugoslavenskijem 
(A. Kaznačić), Dubrovnik 1851; Moralne 

misli (S. Petranović), Novi Sad 1864; 
Savjeti mladeži (B. Korlaet), Zagreb 1880; 
Ob uzgoju. Misli (S. Fabković), Zagreb 
1887; Iskrice, Zagreb 1888; Iskrice, Beo- 
grad 1898; Djela, Beograd 1929. 

TORO — Thoreau 


TOZZI, Federigo (Federi- 
go Toci, 1883—1920), talijanski 
pripovjedač. Činovnik iz malo- 
građanske obitelji i bez zaokru- 
žene kulture, izrazio je tjeskobe, 
lutanja i sumnje generacije koja 
više nije prihvaćala površne za- 
nose predratne avangarde, ali, 
zbunjena ratom i poratnim me- 
težom, nije nalazila čvrsta oslon- 
ca u suvremenoj stvarnosti. U 
početku socijalist, ubrzo je po- 
tražio utočište u konverziji (za- 
jedno s D. Giuliottijem uređivao 
je katolički časopis »La torre« 
— »Kula«). Prva su mu djela, 
zbirke stihova Zelene gajde (La 
zampogna verde, 1911) i Grad 
djevice (La citta della vergine, 
1913), tradicionalna po nekim stil- 
skim obilježjima, a nadahnuće im 
je u biti dekadentističko, po uzo- 
ru na D'Annunzija (v.) U njego- 
voj prozi prevladava autobiogra- 
fizam, bolan lirizam nemirne i 
nesretne ličnosti i osjećaj uza- 
ludnosti egzistencije (roman Za- 
tvorenim očima — Con gli occhi 
Chiusi, 1919). Temeljne motive 
svog umjetničkog svijeta objek- 
tivirao je u najboljem romanu, 
Tri križa (Tre croci, 1920), gdje 
je predočio atmosferu rodne Si- 
ene, njezine drevne i zatvorene 
ulice u kojima sazrijeva drama 
trojice braće, što pasivno prihva- 
ćaju »zov ponora« i potpunu o- 
tuđenost. U romanu Imanje (II 
pođere, 1921) prikazao je životni 

neuspjeh i nasilnu smrt slabića 
koji je uzaludno pokušavao da 
se uklopi u društvo beskrupuloz- 
nih egoista. Sukob shvaćanja o- 
samljenog dekadenta i novih e- 
tičkih dužnosti okosnica je tako- 
đer posmrtno objavljenog roma- 
na Egoisti (Gli egoisti, 1923). Pri- 
povijetke iz godina 1917—20. sa- 
brao je u knjizi Mlade (Giovani, 
1920). Tozzijeva pripovjedačka 
proza uglavnom je fragmentarna 
i statična, no u njoj se ističu sa- 
žet i funkcionalan izraz (što pod- 
sjeća na verističke uzore), lirska 
atmosfera i autentičan doživljaj 
nemoći i poraza. 


Tri krsta. Imanje (M. Popović), Beograd 
1956. 

TRAKL, Georg (Geork 
Trakl, 1887—1914), austrijski li- 
ričar_ekspresionističke generaci- 
je. Po građanskom zanimanju 
bio je farmaceut. Posljednje, pje- 
snički plodne godine proveo je 
u Innsbrucku; ratne strahote na 
bojištu (1914) nagnale su ga na 
samoubojstvo. Za tisak je pri- 
premio samo dvije zbirke: Pje- 
sme (Gedichte, 1913) i Sebastian 
u snu (Sebastian in Traum, 1915). 
Traklove su pjesme savršen lir- 
ski izraz sumornog raspoloženja 
koje je obuzelo mnoge predstav- 
nike građanske estetske kulture 
pred prvi svjetski rat: u njima 
vlada tuga, tjeskoba, jesenska 
sjeta, bolna rezignacija. Buntov- 
nički krik i humanistički utopi- 
zam nekih njemačkih ekspresio- 
nista u njima se nije odrazio. 
Traklov lirski svijet, satkan pro- 
finjenom muzikalnošću, osebujno 
je ostvarenje ekspresionističke 

težnje za vizionarnom preobraz- 
bom prirode, za stvaranjem slika 
iz pjesničkih priviđenja. Ljudski 
lik sveden je ovdje na zagonetke, 
sablasne simbole, obuzete onom 
istom bolnom tjeskobom i tajan- 
stvenim strahom koji prožimlje i 
razbijene, fragmentarne ugođaje 
sutona i noćnih krajolika. Naro- 
čit pečat tim lirskim slikama 
daje osebujna upotreba boja, za- 
gasitih i žarkih, na način koji 
Traklov izraz otuđuje od pred- 
metnog svijeta realnosti. 


Gorući grm, antologija njemačke lirike 
(Z. Gorjan), Wien—Leipzig 1921; Antolo- 
gija svjetske lirike, Zagreb 1956, 1965; 
Antologija novije nemačke lirike (I. Ivanji 
i B. Živojinović), Beograd 1956; Poezija 
(O. Šolc), Zagreb 1958. 

vž 


TRAVEN, B., zagonetni 
autor čuvenih romana, kojih su 
rukopisi, odnosno prva izdanja, 
na njemačkom jeziku. Piščev 
identitet još ni do danas nije ot- 
kriven, pa nije čudo što je gotovo 
legendarna ličnost stalno pred- 
met svakojakih nagađanja. Do 
1933. T. je objavljivao u Njemač- 
koj, a poslije u Švicarskoj i u 
Americi. Prema najnovijim vijes- 
tima ime mu je Traven Torsvan, 
rodom je iz SAD, a živi od 1923. 
u Meksiku. U javnost je stupio 
romanom Mrtvački brod (Das 
Totenschiff, 1926), djelom koje 
ga je naglo proslavilo: potresna 
sudbina besposlenih i obesprav- 
ljenih prikazana je u okviru pus- 
tolovna zbivanja, pa se u tome 
jasno nazire pripovjedačeva spo- 
sobnost da društvenu kritiku iz: 
nese u živoj, napetoj fabuli. Na- 
stavio je brojnim romanima iz 
suvremenog Meksika — iz života 


najamnih radnika na plantažama 
(Berači pamuka — Die Baum. 
wotlpfliicker, 1926), pustolova i 
kopača zlata (Blago Sierra Madre 
— Der Schaiz der Sierra Madre, 
1927), o krvavim žrtvama stra- 
nog kapitala (Bijela ruža — Die 
weifie Rose, 1929). Naprednim 
spoznajama o društvu i toplim 
humanizmom odlikuju se i na- 
redni romani (dijelom s povijes- 
nom pozadinom): npr. Kola 
(Der Karren, 1930), Caoba (1933), 
Pobuna vješanih (Die Rebellion 
der Gehenkten, 1936), General 
dolazi iz džungle (Ein General 
kommt aus dem  Dschungel, 
1939), Macario (1950). U tim se 
djelima piščeva sućut za izrablji- 
vane meksičke urođenike očituje 
epskom snagom; nadasve se du- 
boko doimlju prikazi ljudskih 
sudbina u surovoj prašumskoj 
prirodi, u krajevima daleko od 
civilizacije. 

Troza (J. Popović), Bcograd 1938; Kola 
(I. Brabec i M. Brujić), Zagreb 1951: 
Pobuna vešanih (S. J. Milović), Beograd 
1951; Berači pamuka (J. Popović), Sara. 
jevo 1952, 1963; Mrtvački brod (J. Popo- 
vić), Novi Sad 1952; Blago Siera _ Madre 
(J. Popović), Beograd 1952. 1964; Bela 
ruža (J. Popović), Sarajevo 1952; General! 
iz džungle (V. Šarić), Zagreb 1953; Vlas- 
todršci (Z. Gorjan), Zagreb 1953; Priče iz 
Meksika (S. J. Milović), Beograd 1954; 
Aslan_ Norval_ (1. Stefanović). Beograd 


1962; Marš u carstvo Kaoba (O. Trebič- 
nik), Titograd 1964. 


m 

TROLLOPE, Anthony 
(Enioni Trolop, 1815—1882). en- 
gleski pripovjedač, istaknut pred- 
stavnik tzv. Viktorijine ere. Nje- 
govi su romani realističke stu- 
dije o životu srednjih i viših slo- 
jeva u pokrajini i viših krugova 
u Londonu, a napisani su nepre- 
tencioznim stilom pisca koji je 


TROLLOPE 
TUCHOLSKY 


samodisciplinom postigao brzinu 
i plodnost u stvaranju. Svoje je 
golemo pripovjedačko djelo (47 
romana) utemeljio na poznava- 
nju ljudi i krajeva, a najviše je 
pažnje posvetio portretiranju li- 
kova, naročito njihovoj klasnoj 
diferencijaciji i crtanju njihovih 
moralnih fizionomija. Radnju je 
gradio  neiscrpivim —kombinira- 
njem triju motiva: ljubav, stje- 
canje imetka i borba oko druš- 
tvenog položaja. Velik je uspjeh 
postigao još i danas veoma popu- 
larnim ciklusom romana pozna 
tim pod imenom okruga u kojem 
se njihove radnje zbivaju. U tom 
tzv. Barsetshire-ciklusu najpozna- 
tiji su romani Nadzornik (The 
Warden, 1855), Barchesterski zvo- 
nici (Barchester Towers, 1857) i 
Posljednja  barsetska kronika 
(The Last Chronicle of Barset, 
1867). U njima T. nenametljivom 
istinoljubivošću pripovijeda o in- 
trigama kojima su se bavili sta- 
novnici izmišljenog grada Barch- 
estera, i to pretežno pripadnici 
crkvenih krugova. U drugom cik- 
lusu romana, tzv. političkom ili 
parlamentarnom, T. prikazuje ži- 
vot viših društvenih slojeva glav- 
nog grada Engleske. Pisao je i 
pripovijetke i putopise a i danas 
još je zanimljiva njegova iskreno 
napisana autobiografija. 

Barchesterski zvonici (B. Grgić), Zagreb 
1957; Tutor. (M. Simeonović), Beograd 
1962; Barčesterski tornjevi (L. Ž. Simić), 


Beograd 1964; Škola dr Vertla (M. Simeo- 
nović), Beograd 1964. 
bkk 


TUCHOLSKY, Kurt (Tu- 
holski,  1890—1935), njemački 
književnik i publicist; sjajan sati- 
rik, kulturni i politički kroničar 

Tu FU 
TUGLAS 


weimarske republike (1919—1933); 
antifašist. Za kulturnu povijest 
poratnog vremena značajna je 
njegova aktivnost u berlinskom 
časopisu »Die Weltbiihne«, čuve- 
nom glasilu liberalne ljevice 
(urednik Ossietzky). T. je publi- 
cističku prozu, aktualni feljton, 
satirički šanson i političku glosu 
podigao svojim blještavim i oštro 
poentiranim stilom na takvu 
književnu razinu da ga je kritika 
s pravom nazvala publicističkim 
Heineom (v.) 20 stoljeća. Kao 
britki i beskompromisni kritičar 
svoga doba srodan je Karlu Krau- 
su (v.). Za života je, izvan časo- 
pisa, objavio samo izbor iz svojih 
radova, npr. u knjigama Sa 5 
konjskih snaga (Mit 5 PS, 1928), 
Smiješak Mone Lize (Das Li- 
cheln der Mona Lisa, 1929). Pjes- 
mama zastupa žanr kabaretskog 
šansona i »primijenjene lirike« 
(uz Waltera Mehringa, Ringelna- 
tza, Kastnera, v.), žanr _ veoma 
karakterističan za njemačku sa- 
tiričku i »angažiranu« poeziju 
dvadesetih godina. 


Autologija novije nemačke lirike, (1. Iva- 


nji i B. Živojinović), Beograd 1956. 


PI 

TU FU (712—770), kine- 
ski liričar. Nije imao ustrajno- 
sti da položi državne ispite i za- 
to mu je činovnička karijera bi- 
la onemogućena. Vodio je nesta- 
lan i nemiran život i često je mo- 
rao iskusiti prevrtljivost vladar- 
skih sklonosti. Bio je suvremenik 
Li Tai Pea (v.), s kojim poka- 
zuje mnogo srodnosti, osobito u 
pjesničkom obliku. Srodan mu 
je katkad i po motivima, ali se 
bitno razlikuje temperamentom, 

ukusom i shvaćanjem života. U 
njegovu liriku ulazi razmatranje 
kao bitan element. Poezija mu je 
prožeta dubokom sjetom i gor- 
kom rezignacijom. Nesmiljeni za- 
kon prolaznosti mladosti i života 
zaokuplja ga i muči. U njegovim 
pjesmama ima mnogo povijesnih 
i mitoloških aluzija, pa ga često 
nije moguće razumjeti bez ko- 
mentara. Upravo zbog tog učenog 
aparata visoko su ga cijenili u 
kasnijim stoljećima. Pjesme su 
mu mnogo čitali ljudi raznih 
staleža, pa su se pojedini stihovi 
zapisivali na zgrade, lepeze i u- 
krasne predmete. 

Lirika žutog istoka (Z. Gorjan), Zagreb 
1932; Antologija svjetske lirike. Zagreb 
1956, 1965; Kineska poezija (B. Kukolja), 


Zagreb 1957; Kineska lirika (Z. Gorjan), 
Zagreb 1957, Beograd 1965. 
rk 


TUGLAS, Friedebert (Frl- 
tebert Tuklas, pravim imenom 
F. Mihkelson, 1886), estonski pri- 
povjedač. Mladićem bio je odu- 
ševljen aktivist revolucionarne 
socijaldemokracije, pa je njegova 
najranija stvaralačka faza pod 
snažnim dojmom burnih zbivanja 
oko 1905. U pripovijetkama iz tih 
godina slikao je, uglavnom rea- 
lističkom metodom, suvremeni 
estonski život, a u pjesmama u 
prozi (po uzoru na M. Gorkoga, 
v.) nadahnutim patosom pjevao 
je o moćnom, neobuzdanom i ne- 
mirnom moru, o revolucionar- 
nom gnjevu i ponosu, o neophod- 
nosti borbe. Stihijsko revolucio- 
narstvo i buntovno raspoloženje 
izrazio je i u pripovijetki Božji 
otok (Jumala saar, 1907). No 
revolucionarno-romantičku fazu 
smijenio je nakon pobjede reak- 


cije period Tuglasova simbolizma 
(1907—25), kojem pripada zna- 
čajno mjesto u okviru estonskog 
»neoromantizma« i pokreta »Noor 
Eesti« (»Mlada Estonija«). Kao 
politički emigrant (1907-—17) bo- 
ravio je u Finskoj, Rusiji, Fran- 
cuskoj, Njemačkoj, Italiji i Špa- 
njolskoj. Tih godina objavio je 
svoje najkarakterističnije simbo- 
lističke pripovijetke, profinjena 
izraza, muzikalne i ritmizirane 
fraze i gotovo geometrijske kom- 
pozicije. Dubokim pesimizmom, 
sumnjom i kozmičkim osjećajem 
fatalnosti prožete su mu pripo- 
vijetke Popi i Huhu (Popi ja 
Huhu, 1914); Na kraju svijeta 
(Maailma Ičpus, 1915); Zlatni ob- 
ruč (Kuldne rongas, 1916), suges- 
tivna vizija o uzaludnosti života, 
na granici sna i zbilje, i Čovječja 
sjena (Inimese vari, 1919), mra- 
čna i bizarna priča o tragičnim 
posljedicama rata i o iluzornosti 
najelementarnijih osjećaja. U ro- 
manu Felix Ormusson (1915) iro- 
nizirao je tada aktualan lik estete 
koji se okrenuo od života, Realis- 
tičkoj metodi vratio se popular- 
nim romanom Mali Iilimar (Vi- 
dike Illimar, 1937): u toj »povije- 
sti jednoga djetinjstva«, nadah- 
nutoj autentičnim humorom i li- 
rizmom, ljudi i priroda viđeni su 
očima djeteta. Pisao je memoar- 
sku i putopisnu prozu i kritičke 
studije (o Liivu, Shakespeareu, 
Ibsenu i dr.). Uređivao je znača- 
jan časopis »Loming« (»Stvara- 
nje«). Njegov opus obasiže oko 
130 knjiga. 


Na kraju svijeta (J. Velebit), Zagreb 1944. 
mz 


TUHOLSKI —> Tucholsky 


TUKAJ 


TUKAJ, Gabdulla (Tukaj, 
1886—1913), tatarski pjesnik. Bi- 
jedno djetinjstvo, deset mučnih 
godina provedenih u vjerskoj 
školi (medresi) i, naročito, borba 
tatarskog naroda za nacionalna i 
građanska prava, ostavili su du- 
bok trag u njegovoj poeziji i 
prozi, koje se smatraju temeljem 
moderne tatarske književnosti 
(Djela — Asdrltir, I—II, 1944—48). 
Nastojao je prevladati ograniče- 
ne književne tradicije i otvoriti 
tatarsku književnost prema rus- 
kim i evropskim uzorima i na- 
rodnim (folklornim) izvorima. U 
pjesmama je odgovorio na bitna 
pitanja što ih je donosilo burno 
vrijeme, bremenito promjenama 
i društvenim, političkim i kultur- 
nim opredjeljenjima. Ruska revo- 
lucija 1905. bila je i za Tukaja 
središnji događaj tih godina: po- 
zdravljajući novo doba (pjesme 
O slobodi, 1905; Državnoj dumi, 
1906. i dr.) i osuđujući natražne 
pojave u suvremenom društvu 
(npr. u pjesmi Parazitima, 1906), 
odrazio je revolucionarne i demo- 
kratske težnje tatarskoga naroda 
(Narodu, 1906). Satirički je šibao 
zaostalost duhovništva, egoizam 
novoga građanstva, nekorisnost 
vjerskih škola (Što pričaju šakir- 
đi iz medrese, 1907) i reakcionar- 
ni panturanski nacionalizam (Ne 
idemo, 1907). U poemi Šumski 
duh  (Šurale, 1907), napisanoj 
čistim i slikovitim narodnim jezi- 
kom, pjesnički je prikazao vje- 
rovanja svoga naroda. Teško bo- 
lestan i proganjan nakon privre- 
mene pobjede reakcije, gorkim 
i ponosnim stihovima izrazio je 
tugu i sumnje osamljenog borca 
(pjesme Nedoumica, Duša, Sum- 
nje, 1906; Neću se poniziti, 1912; 


733 


TUKIDID 


Geniju, 1913). Tatarski pjesnik 
Ahmet Fajzi (1903—58) posvetio 
je njegovu životu i radu dramu 
Tukaj (1938) i istoimeni, nedo- 
vršen roman (knj. I, 1952), a 
prema poemi Surale napisao je 
libreto za prvi tatarski balet. 


mz 


TUKIDID  (Thukydidčs, 
oko 454—početak 4. st. prije n. 
€.), grčki historičar, iz Atene. Na- 
slov njegova djela: Povijest pe- 
loponeskog rata (Ksyngraphč 
peri t4 polćmu ton Peloponnč- 
sion kat Athčenaičn) izvodi se iz 
prve rečenice uvoda, a dioba u 8 
knjiga pripada aleksandrijskim 
gramatičarima. Krvavo razdoblje 
tog rata (431—404. prije n. e.) 
bilo je presudno u povijesti Gr- 
ka. U ratu su se našle pomorska 
velesila Atena i njezini saveznici 
na jednoj strani, a na drugoj 
države Peloponeskog saveza sa 
Spartom na čelu. Katastrofalan 
poraz atenske mornarice pred Si- 
rakuzom bio je vojnička, moral. 
na i privredna propast sa snaž- 
nim političkim utjecajem na bu- 
dućnost Atene, koja se više nika- 
da nije oporavila, a i pobjednik 
se posve iscrpao. Rat je uzdrmao 
temelje cijeloga grčkog društva 
i utro put skoroj makedonskoj 
prevlasti. T. je namislio opisati 
čitav rat, ali ga je u tome spri- 
ječila smrt. Događaje od 411. do 
kraja rata opisao je historičar 
Ksenofont (v.) u Helenskoj po- 
Vijesti. Godine 424. T. i sam 
aktivno sudjeluje u ratnim opera- 
cijama kao zapovjednik atenskog 
brodovlja, ali zbog neuspjela vod. 
stva mora u progonstvo, gdje 
provodi 20 godina. Za to vrijeme 

skupljao je građu za svoje veliko 
djelo. U sažetu uvodu izlaže T. 
grčku povijest prije pelopones 
kog rata, zatim analizira uzroke 
njegove, prikazujući potanko sve 
poteze protivnika, njihovu mate- 
rijalnu podlogu, psihološke pri- 
preme i diplomatsku aktivnost. 
Izlaganje ratnih događaja započi- 
nje u drugoj knjizi, a navodi ih 
kronološkim redom prema ljeti- 
ma i zimama. Da bi što bolje do- 
kumentirao povijesne događaje, 
upleo je T. u djelo i neke ispra- 
ve. Osobito su važni govori dr- 
žavnika i vojskovođa, jer sadrža- 
vaju politički komentar povije- 
snih zbivanja, a piščevu izlaga- 
nju daju živost i dramatičnost. 
T. rado suprotstavlja dva ili vi- 
še govora koji analiziraju isti 
problem s različitih stajališta. U 
tim kontrastima razbistruju se 
pojmovi i otkriva se prava poza- 
dina događaja. Karaktere lično- 
sti T. ocrtava u njihovim govo- 
rima i djelima jer se ličnost po 
njegovu mišljenju stvara djelo- 
vanjem u državnim poslovima. 
Posebnu vrijednost Povijesti da- 
ju plastični i sažeti opisi. Nenad- 
mašiv je prikaz kuge u Ateni (2, 
47—54) i medicinski opis njezina 
razorna djelovanja na ljudsko 
zdravlje i moral atenskog naro- 
da. T. je i sam obolio od kuge. 
Dubok će dojam ostaviti na čita- 
oca prikaz nesretne sicilske eks- 
pedicije (6. i 7. knj.), a osobito 
dramatski opis poraza atenske 
vojske i povlačenje njezinih osta- 
taka (7, 71 i dalje). Oštrouman 
promatrač i poznavalac prirode 
i ljudi, T. napušta mitologiju i 
misticizam i vjeruje samo u ono 
što može utvrditi kritičkom me- 
todom. Činjenice tumači kao ig- 


ru interesa i nužde, a posebice 
kao rezultat sklonosti i karakte- 
ra ljudi. Misao da svi politički 
sukobi imaju pravi izvor u eko- 
nomskim potrebama i njihovim 
sukobima, izražena je već u pu- 
noj mjeri u njegovu djelu. T. je 
i objasnio peloponeski rat dubo- 
kom analizom socijalnih, eko- 
nomskih i vojničkih odnosa i po- 
litičkih strasti, koje su rastakale 
život grčkih državica. Po tzv. pra- 
gmatičkom načinu obradbe gra- 
đe T. zaslužuje nadimak osniva- 
ča povijesne kritike. Izlaganje 
mu je objektivno. Pišući u atič- 
kom dijalektu, stvorio je osebu- 
jan i težak stil (arhaizmi i pje- 
sničke riječi). Da bi misli izrazio 
što snažnije, punije i svježije, 
stvara i nove oblike izražavanja. 
Ne pazi na sintaktička pravila, 
već samo na punu vrijednost iz- 
raza. Njegova povijesna metoda 
i stil utjecali su na Salustija (v.) 
i Tacita (v.). 


Povijest Peloponeskog rata (S. Telar), Za- 


greb 1957. 

TULSIDAS (1532—1623), 
staroindijski pjesnik, brahmanac, 
poznat i pod imenom Smarta. U 
tuzi zbog smrti jedinca, napustila 
ga žena i da bi ublažila bol, odala 
se fanatičnom kultu mitskog he- 
roja Rame. Kad je T. došao k 
njoj s molbom da se vrati, ona 
je i njega oduševila za služenje 
Rami. Pjesnik postaje »vairagi«, 
tj. putujući propovjednik kulta. 
Zapravo, spašavajući vjersku tra- 
diciju istovremeno je tako bra- 
nio tradicionalnu  hinduističku 
kulturu od poplave liberalnijih 
učenja krajem 16. st. Pripisuju 


TULSIDAS 
TUMANJAN 


mu se mnogobrojna djela, od 
kojih su najvažnija zbornik pje- 
sama (Gitavali), u čast Rame, i 
poema Jezero Raminih pothvata 
(Rim-čaritmdnasa). Govorio je 
da je u snu primio poruku Rami- 
nu da opiše hindi jezikom nje- 
gova djela, iako su ona već izlo- 
žena u Ramajani (v.). Poemu je 
pisao deset godina (1574—1584). 
Ona predstavlja panoramu hin- 
duske mitologije i kulture, pa je 
jedno od temeljnih djela moder- 
nog hinduizma. 

is 


TUMANJAN, Hovhannes 
(Ovanes Tumanjan, 1869—1923), 
armenski pjesnik i pripovjedač. 
Prvu zbirku pjesama objavio je 
1890. i ubrzo zatim stekao glas 
duboka tumača nacionalne sud- 
bine i vjernog slikara običaja, 
ćudi i shvaćanja suvremenih Ar- 
menaca. Folklor, povijest i na- 
rodni život glavni su izvori nje- 
govih lirskih pjesama, balada, 
poema i filigranske pripovjedač 
ke proze (Gikar, 1895. i dr.). Strp- 
ljivom i sućutnom pažnjom pre- 
ma svim životnim pojavama, oso- 
bito u malom, no raznolikom i 
Ditoresknom svijetu armenskih 
gora, postao je svjestan društve- 
nih nepravdi i njihovih poslje- 
dica. Ni on se nije oglušio o stra- 
danja sunarodnjaka, naročito za 
prvoga svjetskog rata, kada su 
Mladoturci organizirali masovno 
ubijanje i deportiranje armen- 
skog življa (1915). Pozivao je na 
bratsku suradnju narode Zakav- 
kazja, osobito susjedne Gruzijce 
(ciklus Duh Gruzije, 1918, obj. 
1920; Pjesnicima Gruzije, 1919). 
No najpoznatiji je kao lirsko- 
-epski pjesnik, bard viteških pod- 

viga legendarnih junaka i tisuć- 
ljetnoga otpora protiv tolikih 
osvajača (poeme Alek, 1890; 
Megri, 1890; Zauzeće Tkamber- 
da — Tkamberdi arume, 1905. 
i dr.) i zanosan pjevač jedno- 
stavnoga pučkog života i prirode 
svoje domovine (poema Anuš, 
1892). Za njegovo epsko pjesni- 
štvo i tijesne veze s povijesnom 
i poetskom narodnom tradicijom 
osobito je karakterističan spjev 
David sasunski (Sasunci Davit', 
1903), moderna obrada srednjo- 
vjekovnih legendi što su se pre- 
nosile usmenom predajom (Pje- 
sme sasunske — Sasna crer), a 
pričaju o junaštvu Davida iz 
Sasuna, koji je poveo otpor 
protiv asirskih zavojevača i u 
odlučnom dvoboju ubio protiv- 
ničkog vojskovođu. T. je pre- 
cizno reproducirao povijesne pri- 
like i običaje svoga naroda, ko- 
jega intimnu prirodu projicira u 
Davidovu liku. On je mek i plaho- 
vit, kadšto vedar a kadšto mra- 
čan i neuhvatljiv. Ozbiljno, heroj- 
sko poimanje života i stav na- 
smijane dobrodušnosti daju po- 
seban pečat spjevu, svjedočeći o 
autorovu poznavanju nacionalnog 
karaktera. Prevodio je, uz ostale, 
Goethea, Byrona, Puškina, Gor- 
koga i neke naše narodne junač- 
ke pjesme. Bio je među prvim 
armenskim književnicima koji su 
pozdravili oktobarsku revoluciju 
i uspostavu sovjetske vlasti. 
Jermenske novele (M. Breberina), Sara- 
jeva 1955. 

mz 


TURGENJEV, Ivan Ser- 
gejevič (1818—1883), ruski pripo- 
vjedač. Plemić, vlastelin, velik 

dio života proveo je u Njemač- 
koj i Francuskoj, gdje se kretao 
u društvu poznatih književnika 
(Mećrimće, braća Goncourt, Dau- 
det, Flaubert, Zola). Jedan je 
od najznačajnijih predstavnika 
ruskog realizma. U Lovčevim za- 
pisima (Zapiski ohotnika, 1847— 
—52) stvara seoske novele s lov- 
cem kao pripovjedačem, koji su- 
sreće zanimljive tipove ruskih 
seljaka i u doticaju s njima sa- 
znaje za njihove sudbine. Likovi 
seljaka poetizirani su i posebno 
su istaknute njihove prirodne 
sposobnosti i nadarenost. U 
strukturi tih novela posebno 
mjesto zauzimaju poetski krajo- 
lici srednjih oblasti Rusije. Pi- 
sane u vrijeme prije ukidanja 
kmetstva (1861), te su novele 
imale i izrazitu društvenu funk- 
ciju. U romanima je nastojao 
odgovoriti na pitanja koja je 
pred njega postavljao društveni 
razvitak Rusije. Zasnovani su kao 
romani karaktera, u kojima su 
prikazani za ono vrijeme karak- 
teristični predstavnici ruskih in- 
telektualaca, njihov razvitak, sud- 
bina i odnos prema društvenoj 
problematici. U Rudinu (1856) i 
Plemićkom gnijezdu (Dvorjan- 
skoe gnezdo, 1858—59) oblikova- 
ni su karakteri tzv. »suvišnih lju- 
di«, talentiranih i sposobnih ple- 
mića-intelektualaca koji su ne 
moćni da svoje ideje pretvore u 
djelo. Njihovu jalovost i nemoć 
pokazuje i odnos prema aktiv- 
nim i plemenitim ženskim liko- 
vima. U romanu U predvečerje 
(Nakanune, 1860) javlja se aktiv. 
ni i energični mladić, Bugarin 
Insarov, koji se bori za nacio- 
nalno oslobođenje svoje zemlje. 
Suvremena napredna = kritika 


shvatila je roman kao poziv na 
aktivnost i borbu s unutrašnjim 
neprijateljem, carskim samodr- 
žavljem i feudalizmom (Dobro- 
ljubov, v.). U Očevima i djeci 
(Otcy i deti, 1862) T. oblikuje tip 
»raznočinca« — plebejskog inte- 
ligenta Bazarova, kojega dovodi 
u sukob s konzervativnim tradi- 
cionalistima, predstavnicima ple- 
mićke kulture i naziranja. Ali fa- 
bularni razvitak ne daje pravo ni 
»nihilistu« Bazarovu. U romanu 
Dim (Dym, 1867) prikazuje T. 
sredinu ruskih radikalnih inte- 
lektualaca koji su odvojeni od 
života svoje domovine (velik dio 
romana događa se u njemačkom 
lječilištu) i jalovi. Posljednji ro- 
man Novina (Nov', 1877) govori 
već o generaciji ruskih narodnja- 
ka, koji »odilaženjem u narod« 
hoće da pokrenu ruske mase na 
akciju. Postavljajući u središte 
romana studenta plemićkog pori- 
jekla — Neždanova, pisac ističe 
nemoć pokreta, a mladim zavje- 
renicima suprotstavlja aktivnog i 
poslovnog čovjeka, Solomina, ko- 
ji izgrađujući svoju tvornicu pre- 
porađa Rusiju. U strukturi roma- 
na, kao i u novelama, posebno 
mjesto zauzima poetski pejzaž, 
zatim dijalozi, koji se vode među 
intelektualcima, opisi plemićkih i 
vlasteoskih majura (usad'ba), a 
naročita je pažnja posvećena žen- 
skim likovima, lijepim, plemeni- 
tim i aktivnim (Natalija, Liza, 
Jelena, Marijana i dr.), koji se 
ističu i u nizu novela (Asja, 1858). 
Potkraj života T. stvara niz ele- 
gičnih, filozofski intoniranih crti- 
ca, Pjesme u prozi (Stihotvore- 
nija v proze, 1882). T. je prvi rus- 
ki pisac koji je prodro na Zapad, 
postao tamo za života popularan. 


47 Strani pisci 


TURSUNZODA 


Izvršio je i velik utjecaj na raz- 
vitak hrvatske realističke novele 
i romana (Đalski, Draženović, 
Kozarac, Leskovar i Fran Mažu- 
ranić). 

Sabrana dela, 1—20, Beograd 1935; Iza- 
brana djela, 1—10, Zagreb 1963—1964. 


af 


TURSUNZODA, Mirzo 
(Tursunzoda, 1911), tadžički pjes- 
nik. Afirmirao se u razdoblju pr- 
vih petoljetki, pa njegove pjesme 
iz te faze, politički »radiogrami« 
po uzoru na Majakovskog (v.), 
Lugovskog i Lohutija (v.), odra- 
žavaju polet i oduševljenje što ih 
je izazvala industrijalizacija i 
izgradnja domovine. Utjecaj me- 
taforike narodne pjesme i klasič- 
ne orijentalne poezije znatnije je 
izražen u poemi Jesen i proljeće 
(Hazon va bahor, 1937), gdje je 
vedrom životu socijalističkog sela 
suprotstavljena nesretna sudbina 
seoske djevojke u predrevolucio- 
narnom vremenu. Zajedno s Ab- 
dusalomom Dehotijem napisao je 
drame u stihu Hosrov i Širin 
(Hosrov va Širin, 1936), po Niza- 
miju (v.) i Voseov ustanak (Šu 
riši Vose, 1939), na temu iz ta- 
džičke novije povijesti (seljačka 
buna god. 1885); ta posljednja 
poslužila je kao libreto prvoj ta- 
džičkoj operi. Otpor agresoru i 
jedinstvo sovjetskih naroda na- 
dahnuli su poemu Sin domovine 
(Pisari Vatan, 1942), a dojmovi s 
poratnih putovanja u Indiju, Pa- 
kistan i druge zemlje pjesnički je 
obradio u svojim najboljim zbir- 
kama (Indijska balađa — Kissaji 
Hinduston, 1947; dijelom i u kas- 
nijoj zbirci Ja, sa slobodnog Isto- 
ka — Man az šarki ozod, 1951. i 

u poemi Glas Azije — Sadoji Ozi- 
jo, 1956). To su zreli stihovi o 
teškoj baštini kolonijalizma u 
Aziji i Africi, prožeti osjećajem 
solidarnosti, gnjeva i nade. Raz- 
voj siromašnoga i slobodnog za- 
natlije, individualista koji se po- 
stepeno uklapa u život kolektiva 
prikazao je u realističkoj poemi 
Vozar Hasan (Hasani arobakaš, 
1954). U lirskoj i refleksivnoj 
poemi Vječna svjetlost (Čeroghi 
abadi, 1956) središnji je lik pjes- 
nika Ajnija (v.), uzdignut do sim- 
bola sovjetske Azije. 


mz 


TUWIM, Julian (Julian 
Tuvim, 1894—1953), poljski pjes- 
nik. Unio je između dva rata 
znatne promjene u poljsku poe- 
ziju. Tematski je u prvo vrijeme 
erotski pjesnik, koji izaziva druš- 
tvo (Proljeće—Wiosna, 1917), a 
zatim i izrazit gradski pjesnik s 
istaknutim motivima poljske pro- 
vincije. Nekada je društveno ak- 
tualan i satiričan pa često reagi- 
ra i na suvremena zbivanja, 
»udara moćne i tirane« (Riječi u 
krvi — Stowa we krwi, 1926), 
obraća se borbenim pozivima 
puku (Običnom čovjeku — Do 
prostego cztowieka, 1939) i piše 
satire na vlast novca, policiju i 
rat (poema Ples u operi — Bal w 
operze, 1926). U poemi Poljsko 
cvijeće (Kwiaty polskie, 1949) 
povezuje motive iz svoje mlado- 
sti s motivima rata i programom 
poslijeratne Poljske. Stihovi sa- 
drže karakterističnu dinamiku i 
mijenu raspoloženja  (Scherzo, 
1933), razvijenu metaforiku; T. 
osobito obnavlja leksik, proširu- 
jući jezik poljske poezije vulga- 

rizmima, arhaizmima i orijenti- 
rajući se na zvukovne elemente. 
Pjesme su često polemičke, neka- 
da fabularne i pune kretanja, a 
ima u njima mnogo lirskog hu- 
mora i grotesknog duha. 


Stihovi (J. Benešić), Zagreb 1950; Antolo- 


grad 1964. 


af 


TVARDOVSKI, Aleksandr 
Trifonovič (1910), ruski pjesnik. 
Porijeklom je sa sela; bio je do- 
pisnik u drugom svjetskom ratu. 
Kao urednik časopisa »Novyj 
mir« ima znatnu ulogu u suvre- 
menom sovjetskom književnom 
životu orijentirajući časopis pre- 
ma realističkim tradicijama, ali 
i prema ulozi koju je ruski rea- 
lizam igrao u društvu. Kao pjes- 
nik tvorac je poema: Zemlja Mu- 
ravija (Strana Muravija, 1936) s 
temom odnosa seljaštva prema 
kolektivizaciji; ciklusa o prosto- 
srdačnom, ali požrtvovnom so- 
vjetskom vojniku, veoma popu- 
larnom za drugoga svjetskog ra- 
ta, Vasiliju Tjorkinu (1941—45); 
publicističko-refleksivne poeme u 
kojoj dodiruje mnoga pitanja 
sazrela poslije Staljinove smrti 
Za daljinom daljina (Za dal'ju 
dal', 1950—1960), a također »na- 
stavka« ciklusa o Vasiliju Tjor- 
kinu, Tjorkin na onome svijetu 
(Terkin na tom svete, 1963), 
u kojemu je u prikazu »onoga 
svijeta« stvorio grotesknu viziju 
Staljinova vremena, ali je ubla- 
žio pučkim humorom i narativ- 
nim stihom. U poeziji se T. nado- 
vezuje na Njekrasovljevu (v.) 
tradiciju, oslanja se na usmenu 
poeziju, pučki jezik i dosjetku, 


razvija gotovo prozaičnu narativ- 
nost u veoma jednoličnim, tradi- 
cijom posvećenim ritmovima. 


af 


TWAIN, Mark (Mark 
Tvejn, 1835—1910), američki pri- 
povjedač; pravo mu je ime Sa- 
muel Langhorne Clemens. Odra- 
stavši u malom gradu američkog 
Srednjeg zapada na obali Missis- 
sippija, T. postaje tiskarski na- 
učnik, zatim putujući grafički 
radnik, riječni pilot na Missis- 
sippiju, kopač zlata i novinar na 
Divljem zapadu. Trogodišnje pi- 
lotsko zvanje omogućilo mu je 
da upozna mnoštvo tipova i ose- 
bujan pučki humor američkog 
Srednjeg zapada. Prvi Twainov 
književni uspjeh bila je humore- 
ska Slavna skočižaba iz Calave- 
raskog kotara (The Celebrated 
Jumping Frog of Calaveras Coun- 
ty, 1865). Ubrzo zatim objav- 
ljuje prvu knjigu humorističkih 
crtica i otada pa do smrti bavi 
se književnim radom i mnogo 
putuje po inozemstvu držeći vrlo 
popularna predavanja. Rezultat 
prvog putovanja (po južnoj Ev- 
ropi i Bliskom istoku) bio je hu- 
moristički putopis Naivčine u 
inozemstvu (The Innocents Ab- 
road, 1869), u kojem ismjehuje 
strahopoštovanje naivnih američ- 
kih turista pred evropskom kul- 
turom, ali i samu evropsku kul- 
turu. T. je bio vrlo plodan pisac, 
a najpoznatija su mu djela Do- 
življaji Toma Sawyvera (The Ad- 
ventures of Tom Sawyer, 1816) i 
nastavak, ujedno i najbolje Twai- 
novo djelo, Doživljaji Huckle- 
berry Finna (The Adventures of 
Huckleberry Finn, 1884). Oba ro- 
mana opisuju nestašne pustolo- 


TWAIN 


vine dječaka u američkoj provin- 
Cijij;j međutim, drugi od njih, 
usprkos brojnim komičnim situ- 
acijama i naivnoj prostodušnosti 
nekih likova, iskazuje temeljne 
moralne — probleme — Twainove 
Amerike. Suvremena američka 
kritika smatra ga neke vrste puč- 
kim epom i najvećim djelom te 
vrste u američkoj književnosti. 
Ostala popularna djela su omla- 
dinski roman Kraljević i prosjak 
(The Prince and the Pauper, 
1882), autobiografski Život na 
Mississippiju (Life on the Mis- 
sissippi, 1883), satiričko-povijesni 
roman Jenki iz Connecticuta na 
dvoru kralja Artura (A Connecti- 
cut Yankee in King Arthur's 
Court, 1889) i Glupavi Wilson 
(Pudd'nhead Wilson, 1894). Pot- 
kraj života u Twainova se djela 
uvlači pesimizam izazvan novča- 
nim neprilikama i tragedijama u 
obitelji (Čovjek koji je pokvario 
Hadleyburg — The Man Who 
Corrupted Hadleyburg, 1899; Ta- 
janstveni stranac — The Myste- 
rious Stranger, 1916). T. je zna- 
čajan kao pisac koji u karakteru 
Amerikanca ističe individualizam, 
ljubav za šalu, ali i postojanu 
etičku revnost, odanost američ- 
koj demokraciji i prezir prema 
»aristokratskoj« kulturi Evrope, 
koji je na granici prezira za kul- 
turu uopće. Twainova je osobina 
ito što je među prvima upotreb- 
ljavao autentičan američki govor 
u književnim djelima. 

Kapetan Stormfild na onome svetu (B. Ne- 
dić), Beograd 1947; Mali Toma u balonu 
(K. Krstić), Sarajevo 1952; Čovjek koji je 
pokvario Hadlevburg (I. Slamnig i A. šo- 
ljan), Zagreb 1957; »Opasna« detektivska 
priča (L. Semenović), Sarajevo 1957; Tom 
Sojer kao detektiv (M. P.), Novi Sad 1957; 


Život na Misisipiju (J. Zidar), Beograd 
1957; Yankee na dvoru kralja Arthura (L. 

Držić), Zagreb 1958; Ljubavni roman mla- 
de Eskimke (pripovijesti) (M. Šafarik), 
Beograd 1959; Čudan doživljaj i druge 
priče (L. Semenović), Beograd 1959; Ta- 
janstveni siranac (L. Semenović), Sara- 
jevo 1960. i (M. Uvalić), Beograd 1961; 
roz sito i rešeto (L. Semenović), Subo- 
tica 1962; Autobiografija (D. šepić), Zag- 
reb 1962; Sistem protiv provalnika (pri- 
povijesti) (J. Lovretić), Zagreb 1963; 1Iza- 
brane pripovetke (S. Petković), Beograd 
1963; Sedam godina pustolovina (V. Ba- 
bić), Zagreb 1964; Dnevnik Adama i Eve 
(Z. Crnković), Zagreb 1964; Lov na dvo- 
ličnu puru (pripovijesti) (J. Lovretić), 
Zagreb 1964; Novčanica od 1,000.0000 funti 
(pripovijesti) (L. Držić), Sarajevo 1964; 
Naivčine na putovanju ili novo hodočašće 
(L. Spalatin), Zagreb 1964; Kraljević i 
prosjak (I. Kušan), Zagreb 1965, (S. A 
Jovanović), Zagreb 1964. i (R. Medenica), 
Sarajevo 1963; Pustolovine Haklberi Fina 
(N. Milićević), Sarajevo 1965, (kao Doživ- 
ljaji Huckleberryja Finna), Zagreb 1964. 
(I. Zalar) i Beograd 1963. (J. Marković); 
Pustolovine Toma Sawyera (S. Vinaver), 
reka 1966. i (T. Blažeković), Zagreb 


žb 


TZARA, Tristan (Tristan 
Dzara, 1896—1963), francuski pje- 
snik rumunjskog porijekla. Je- 
dan od začetnika pokreta nazva- 
nog »dada« koji se u punom jeku 
prvoga svjetskog rata rodio iz 
ogorčene pobune mladih intelek- 
tualaca i njihove potrebe za ne- 
gacijom naslijeđenih konvencija. 
U žestokom Manifestu Dada (Ma- 
nifeste Dada, 1918), kojim se zna- 
čenje dadaističke pobune prenosi 
na daleko šire područje nego što 
je književni izraz, Tz. je svoj po- 
kret definirao kao beskompro- 
misno rušenje svih tradicional- 
nih logičkih, estetskih i jezičnih 
struktura, društvenih i moralnih 
zasada. Ta negacija ima međutim 
i svoj pozitivni smisao: po Tza- 
rinu uvjerenju samo se totalnom 
destrukcijom može doprijeti do 
jezgre izraza i do sirove autentič- 
nosti ljudske prirode koja je je- 
dini nepatvoren izvor poezije. U 
tom je znaku pisana njegova da- 

daistička poezija: Prva nebeska 
pustolovina gospodina Antipyrina 
(La Premičre aventure celeste de 
Monsieur Antipyrine, 1916), Dva- 
deset i pet pjesama (Vingt-cinq 
počmes, 1918), Kino kalendar 
apstraktnog srca kuće (Cinema 
calendrier du coeur abstrait mai- 
sons, 1920), O našim pticama (De 
nos oiseaux, 1923) i tragedija u 
pet činova Maramica oblaka 
(Mouchoir de nuages, 1924). Ni- 
hilistički bunt dadaizma utro je 
put lucidnom revoltu nadrealiz- 
ma. Iduća etapa u Tzarinu raz- 
voju vremenski se podudara s 
prvim, najplodnijim manifestaci- 
jama nadrealizma. Premda se 
pjesničke zbirke Putokaz srca 
(Indicateur des chemins de coeur, 
1928), Drvo putnika (L'Arbre des 
voyageurs, 1930), Približni čovjek 
(Homme approximatif, 1931), 
Gdje piju vukovi (Oi boivent les 
loups, 1932), Antiglava (L'Antite- 
te, 1933) ubrajaju u nadrealističe 
ku poeziju, Iz. je u njima dose- 
gao verbalnu napetost, bogatstvo 
i svježinu kakvi se rijetko nalaze 
u drugih pjesnika nadrealizma. 
Iz kaosa se rađa još neuobličena 
stvarnost puna svježih čudesa 
svakidašnjice, slike i riječi oslo- 
bađaju se u silovitim sudarima i 
šikljaju u bujicama lirizma koji 
je dorastao svakom ljudskom za- 
nosu. Ipak se već nazire buduća 
reorganizacija razularenih eleme- 
nata i sapinjanje razorne kritike 
u angažiranu pjesničku riječ. O- 
dvojivši se od nadrealizma, Tz. 
nastavlja svoj razvojni put. To- 
kovi njegova lirizma postaju širi 
i smireniji, a nepomirljivi indivi- 
dualizam ustupa pred toplom 
nježnošću i sviješću o ulozi i od- 
govornosti pjesnika. Za Tzaru, 


koji je izbliza doživio španjolski 
građanski rat i sudjelovao u fran- 
cuskom pokretu otpora, poezija 
nije samo »aktivnost duha« već i 
povijesna akcija. Stvarnosti čo- 
vjeka i vremena, prelivene u buj- 
ne, takoreći opipljive metafore, 
prožimlju  Dosegnuta podneva 
(Midis gagnes, 1936), zbirku na- 
dahnutu španjolskim građanskim 
ratom, zatim zbirku Cesta samo 
sunce (Une route seul soleil, 
1944) i poemu Bijeg (La fuite, 
1947), oporu, dramatsku viziju 
prvih dana lipnja 1941. To je prvo 
eksplicitno Tzarino djelo kojem 
je kolektivno zbivanje nametnulo 
formu. Ratna tjeskoba prisutna 
je i u elementarnim slikama Ze- 
mlje na zemlji (Terre sur terre, 
1946), u zbirkama Bez bdja (Sans 
coup ferir, 1949) i Unutarnje lice 
(La face intćrieure, 1953). Među 
novijim djelima ističu se zbirke 
Teret svijeta (Le poids du mon- 


U BO NJA (vjerojatno 
1813—1868), burmanski dramati- 
čar, pjesnik i pripovjedač. Sin 
dvorskog činovnika, odgojio se 
u budističkom samostanu koji je 
konačno napustio god. 1850. Na 
dvoru su ga rado primali kao 
vrsna poznavaoca hiromantije i 
astrologije, zbog kojih je doživio 
i mnoge neprilike. Prognan od 
kralja Mindona, dvije godine ka- 
snije bio je umoren. Nasljedovao 
je U Čin Ua, pisca i redatelja 
koji je u prvoj polovici 19. st. 
stvorio novu dramsku vrstu, tzv. 


U BO NJA 


de, 1951), Izabrani odlomci (Mor- 
ceaux choisis, 1947), Od pamtivi- 
jeka (De memoire _ d'homme, 
1950), Jarkim plamenom (A haute 
flamme, 1955), Moje (Miennes, 
1955), Ruža i pas (La rose et le 
chien, 1958). U novijoj poeziji Tz. 
je nadrealističku silinu i sviežinu 
slika i dadaistički razorni humor 
spojio s moralnim, političkim, 
čak i estetskim preokupacijama, 
a unutarnju tjeskobu i revolt in- 
tegrirao u nepresušivu žeđ za ži- 
votom, u traženje izvornog, čis- 
toga i ozarenog svijeta. Tzarina 
pojava prožela je čitavu suvre- 
menu poeziju i označila ishodiš- 
nu tačku linije koja će dovesti do 
današnjeg pojma  »antiknjižev- 
nosti«. 

Antologija svjetske lirike, Zagreb 1956, 
1965; Antologija suvremene francuske poe- 


zije (B. Kukolja), Zagreb 1960; Novija 
iona lirika (1. V. Lalić), Beograd 

pjaza, u kojoj više nije bilo pje- 
vanja i plesa, ali je zato tekstu 
i sadržaju (uz minimalnu glaz- 
benu pratnju) dano znatno veće 
značenje. U Bo Nja napisao je 
pet drama, od kojih je samo 
jedna u potpunosti originalna 
(Gor Da La, u kojoj je podržao 
opreznu vanjsku politiku kralja 
Mindona), dok su ostale napi- 
sane prema tradicionalnim siže- 
jima. No u tim komadima, u 
kojima se osobito ističu mono- 
lozi, stupaju po prvi put na po- 
zornicu živi ljudi, potiskujući po- 

malo natprirodna bića i bajo 
slovne životinje. U drami Ba Du 
Ma (izvedenoj 1855) satirički je 
prikazao žensko nevjerstvo, iz- 
vještačenost i spletke na kraljev- 
skom dvoru. Dramom Prođavač 
vode (Jedhe, prikazanom 1856), 
u kojoj je istaknuo etičke vred- 
note siromašna čovjeka iz puka, 
pokušao je popraviti loše odnose 
između Mindona i prestolona- 
sljednika, a u drami Vizaja su- 
protstavio je stvarnim Imanama 
buntovnih burmanskih prinčeva 
uzvišene likove heroja koji općem 
dobru žrtvuju svoje spokojstvo 
i najdraže osobe. U pripovijetki 
Gagavalija hvali — domišljatost 
mudre žene a kudi razmaženoga 
i ispraznog vladara, aludirajući 
zapravo na teško stanje u Burmi 
koja je engleskim osvajanjem 
južnih predjela bila gotovo od- 
vojena od svijeta i čamila pod 
despotskim vlastodršcima. Ambi- 
ciju i intrige druge od 53 Mindo- 
novih žena oštro je izrugao u 
satiričnoj priči Zadan, kralj slo- 
nova (Zadan zin min). U nizu 
manjih djela izvrgao je ruglu 
mnoge ljudske slabosti i mane, 
ne štedeći ni raskalašenih redov- 
nika. 

mz 


UISMANS —> Huysmans 


UKRAJINKA, Lesja (pra- 
vim imenom Larisa Petrivna Ko- 
sač, 1871—1913), ukrajinska pje- 
snikinja i dramska spisateljica. 
Porijeklom iz Volinja, odgojena 
je na ukrajinskoj i ruskoj knji- 
ževnosti; liječila se od tuberku- 
loze u inozemstvu, stekla je ve- 
liko obrazovanje i poznavanje 
stranih jezika i književnosti, pri- 

bližila se naprednom i revolucio- 
narnom pokretu prije i oko re- 
volucije 1905. U književnosti se 
pojavila 1884., i otada je njena 
lirika često tematski i sadržajno 
povezana s borbom za socijalno 
i nacionalno oslobođenje ukrajin- 
skoga naroda, pa joj se pjesme 
oslanjaju na tradiciju Ševčenka 
(v.), Franka (v.) i Njekrasova 
(v.), ali ih obogaćuje simbolič- 
nom fantastikom i kultiviranim 
pjesničkim oblicima koje preuzi- 
ma i iz drugih evropskih knji- 
ževnosti. Poeme Mjesečeva legen- 
da (Misjačna legenda, 1892), Ro- 
bert Brews, škotski kralj (Robert 
Brjus, korol' šotlands'kvi, 1893), 
Stara priča (Davnja kazka, 1896), 
premda osnovnim temama nisu 
povezane izravno sa životom 
Ukrajine, svojim sadržajem izri- 
ču osjećaje i misli izvanrednog 
društvenog značenja i aktualno 
su zvučale u okvirima ukrajin- 
ske problematike. U vrijeme oko 
1905. u njezinoj poeziji javljaju 
se i izravni pozivi na borbu za 
oslobođenje (Pjesme o slobodi 
— Pisni pro volju, 1905). U dram- 
skim djelima često oblikuje teme 
iz daleke prošlosti (Babilonsko 
ropstvo — Vavilons'kyj polon, 
1903; Na ruševinama — Na ruji- 
nah, 1904; Jesenska priča — Ost- 
nnja kazka, 1905; U katakomba- 
ma — V katakombah, 1905; Orgi- 
ja, 1913. i dr.), dok je fantastična 
drama Šumska pjesma (Lisova 
pisnja, 1911) zasnovana na moti- 
vima usmenih pjesama, pripovi- 
jesti i vjerovanja, ali se i ta 
dramska pjesnička djela odnose 
alegorično prema suvremenom 
životu. U. je pisala i prozu — 
pripovijesti: Prijateljstvo (Pri 
jazn', 1905), Pogreška (Pomylka, 


1906). Baštineći često romantičke 
tradicije, postala je izrazitim 
predstavnikom moderne ukrajin- 
ske književnosti s očitim smi- 
slom za oblikovanje filozofske 
misli; povezala je ukrajinsku 
književnost s evropskim književ- 
nostima, a velika joj je zasluga i 
obnova stila ukrajinskog pjesnič- 
kog jezika. 

UNAMUNO, Miguel de 
(Migel de Unamuno, 1864—1936), 
španjolski pripovjedač, liričar, 
esejist, mislilac, jedan od najve- 
ćih španjolskih intelektualaca 
novijeg vremena. Porijeklom je 
Bask. Bio je profesor grčkog je- 
zika, u više navrata rektor ču. 
venog sveučilišta u Salamanki. 
Nekoliko je puta proganjan zbog 
slobodoumnih ideja i opore ćudi. 
Bio je pun paradoksa, kako u 
spisima, tako i u političkom ži- 
votu. Borio se protiv svih pa i 
protiv sama sebe. Bio je filo- 
zof, ali je rijetko kada poštovao 
strogu logiku. Njegovi se eseji 
čitaju kao umjetnička proza, a 
romani imaju mnogo esejističkih 
elemenata. Bio je čovjek izvan- 
redne radne energije i napisao je 
mnogo. Izdao je desetak knjiga 
eseja, a bezbrojni članci razasuti 
su po časopisima. Poznate su mu 
rasprave Tragično osjećanje ži- 
vota (E! sentimiento trdgico de 
la viđa, 1913), Život don Quijotea 
i Sancha (La vida đe don Quijote 
y Sancho, 1906) i zbirka politič- 
kih eseja Protiv ovoga i onoga 
(Contra esto y» aquello). Romani 
su mu Mir u ratu (Paz en la 
guerra, 1902), Magla (Niebla, 1919) 
i drugi, a poznate su i Tri uzo- 


UNAMUNO 
UNDSET 


rite novele (Tres novelas ejem- 
plares, 1920). Istakao se i kao 
dramatičar. Mnogi kritičari misle 
da je on ipak u prvom redu liri- 
čar, i to jedan od najboljih što 
ih je Španjolska ikada imala. To 
je poezija mislioca, tvrda, opora, 
ali nosi u sebi izvanrednu čvr- 
stinu i unutrašnju snagu. — Pje- 
sme (Poestas, 1907), Veldsquezov 
Krist (El Cristo de Veldsquez, 
1920). 

Magla i Tri uzorite novele (B. Radica), 
Zagreb 1929; Čovek _(R. Kadmanović), 
Beograd 1930; Don Quijotov grob, »1000 
najljepših novela«, sv. 22, Zagreb 1930; 
Jednostavni don Rafael (J. Tabak — Spa- 
njolske pripovijetke, Zagreb 1949); Anto- 
logija novije španjolske poezije (N. Mili- 
ćević), Zagreb 1959; Spanska lirika (V. 


Košutić), Beograd 1963; Tragično  ose- 
ćanje života (O. Košutić), Beograd 1967. 


nm 


UNDSET, Sigrid (Sigrid 
Undset, 1882—1949), norveška spi- 
sateljica. U prvim romanima (npr. 
Jenny, 1911, Proljeće — Vaaren, 
1914) prikazuje moralne i opće- 
društvene probleme žene, a na- 
pose je zaokuplja problem brač- 
ne nevjere. Nobelova nagrada 
(1928) dodijeljena joj je za go- 
lema epska djela s građom iz 
norveške prošlosti: to su trilogija 
Kristin Lavransdatter (1920—22) 
i tetralogija Olav Audunsson 
(1925—27). Trilogija, njezino naj- 
poznatije djelo, zbiva se u 14. st., 
u rano doba kršćanstva u Norve- 
škoj, a opisuje tegoban životni 
put žene, koja, pošto se razoča- 
rala u braku, nalazi smirenje u 
služenju vjeri. Djelo sugestivno 
dočarava duh i običaje drevnih 
vremena, onako kako ih je spisa- 
teljica doživjela. Suvremenom ži- 
votu vraćaju se romani Gymna- 
đenia (1929) i Gorući grm (Den 

braenende busk, 1930); njima je 
kritika zamjerila —jednostranu 
vjersku tendencioznost, Od kas- 
nih djela ističe se Madame Do- 
rothea (1939), roman o majčin- 
skoj snazi žene u borbi za do- 
brobit djece. God. 1940. zbog 
antinacističkog stava morala je 
napustiti okupiranu domovinu. 
Do povratka borila se riječju i 
perom za oslobođenje domovine. 
Materinstva (A. Jovanović), Beograd 1929; 
Venac (prvi roman trilogije, L. Smodlaka), 
Beograd 1939; Jeni (S. P.), Beograd 1945; 
Proleće (M. Stojanović), Beograd 1958; 


Kristina Lavransova (IJ. Marković), Beo- 
grad 1961. 

UNGARETTI, Giuseppe 
(Džuzepe Ungareti, 1888), liričar, 
najznačajniji predstavnik herme- 
tičkog pravca u talijanskom pje- 
sništvu između dva rata. Svjetski 
rat, u kojem je sudjelovao od 
1915, ostavio je duboka traga u 
njegovoj poeziji: s njim su pove- 
zani spontani lirski dojmovi, ka- 
zani sažetim, intenzivnim izrazom 
»nagih« riječi u zbirkama Sahra- 
njena luka (Il porto sepolto, 1916) 
i Veselje brodoloma (Allegria di 
naufragi, 1919). U njima nema 
militarističkog verbalizma D'An- 
nunzijeva (v.) i futurističkog za- 
nosa ratom (v. Marinetti), već je 
sva nadahnuta humanošću, osje- 
ćajem smrti i tjeskobnom čež- 
njom za rijetkim skladom  čo- 
vjeka i svemira što ga pjesnik 
doživljuje u tišinama ratne gro- 
zote. U poslijeratnom stvaranju 
(1919—35) nekadašnji  futurist 
vraća se djelomice metričkoj tra- 
diciji, ali se u stihovima manje 
osjeća prisutnost snažne humane 
note iz ratne lirike, a i govor 

mu je apstraktniji. U zbirci Osje- 
ćaj vremena (Sentimento del 
tempo, 1933) pjeva o čovjekovoj 
osamljenosti u vremenu, o kra- 
jolicima, ljubavi i smrti. Nastav- 
ljajući iskustvo Rimbauda (v.), 
Mallarmća (v.) i Valćryja (v.), U. 
se najviše približio idealu herme- 
tičke poetike: riječ u njegovoj 
lirici postaje simbol čiste emotiv- 
nosti, a njezinu nejasnoću i dvo- 
smislenost nadoknađuje magij- 
ska sugestija zvuka i neočeki- 
vane analogijske slike. Bol zbog 
gubitka sina i tragiku vremena 
opjevao je u zbirci Bol (Il dolo- 
re, 1947) koja je izražajnom ši- 
rinom i strukturom najbliža tra- 
dicionalnoj talijanskoj poeziji. 
Poslije rata objavio je i zbirke 
Obećana zemlja (La terra pro- 
messa, 1949) i Krik i krajolici 
(Un grido e paesaggi, 1952). Iz- 
vrsni su mu prijevodi Shakespea- 
rea, Gćngore, Mallarmća, Raci- 
nea i Blakea (v.). 

Talijanska lirika, Zagreb 1939; Moj Un 
garetti. Izbor iz pjesama (D. Ivanišević), 
Zagreb 1942; Antologija svjetske lirike, 
Zagreb 1956, 1965; Antologija talijanske 
poezije XX stoljeća (J. Ricov), Zagreb 


1957; Odabrane pesme (J. Stojanović), 
Kruševac 1963, 

UPITS, Andr&js (Andrejs 
Upic, 1877), letonski romanopisac. 
Naturalistički kroničar raspada 
patrijarhalnih vrijednosti na le- 
tonskom selu u ranijoj fazi stva- 
ranja (trilogija Obitelj  Robe- 
žnieki — Robežnieki, 1910, 1912, 
1921, koju je nastavio romanima 
Povratak Jana  Robežnieka — 
Jina — Robežnieka  parnakšana, 
1932. i Smrt Jana Robežnieka — 
Idna  Robežnieka nčve, 1933), 
razvija se u protagonista socija- 


lističkog realizma i u sovjetskoj 
je Letoniji opće priznat i uvažen 
patrijarh letonske književnosti. 
Veoma plodan, odmjeren, maj- 
stor kompozicije i dobar stilist, 
bio bi sličan Gorkome po tema- 
tici, stavu i vještom izboru bitnih 
detalja za stvaranje ugođaja ili 
slike, kad mu ne bi nedostajao 


VAGIF, Molla-Panah (Va- 
gif, oko 1717—1797), azerbejdžan- 
ski pjesnik. Sin seljaka, postigao 
je visok državnički položaj i ši- 
roko obrazovanje (znao je arap- 
ski i perzijski jezik, a u narod- 
nih pjevača, ašuga, učio je pje- 
vanje i glazbu). Kao vezir kara- 
bahskog kana zamislio je širok 
savez kavkaskih država protiv 
osvajačkih pretenzija perzijskih 
šahova. Tragično je završio: novi 
gospodar Karabaha ubio ga je 
zajedno sa sinom, pjesnikom Ali- 
-bekom. Njegova je lirika u biti 
optimistična, a pjevao je o lje- 
poti života, ljubavi i žene. Reali- 
stički je i detaljno opisivao mo- 
ralne osobine, vanjski lik, odjeću 
i ukrase azerbejdžanske djevojke. 
No ima u njegovu pjesništvu i 
dubine misli i društveno-etičkih 
stavova, a prema feudalnom svi- 
jetu odnosio se kritički. Njego- 
vao je klasične pjesničke oblike 
(gazela, muhammas), no posebnu 
je pažnju posvećivao narodnoj 
»gošmi«, lirskom obliku od pet 
strofa po četiri stiha s posebnim 
sustavom rima, kako ju je naučio 


VAGIF 
VAJANSKY 


temperament i strastvena iskre- 
nost velikoga proleterskog pisca. 
Poslije rata pisao je povijesne 
romane gdje mu je imaginacija 
slobodnija i jača, a kut gledanja 
osobniji (Z&lena zemlja — Zđ4ra 
zeme, 1945; Pukotina u oblacima 
— Plaisa mčkonos, 1951). 

is 


V 


u ašuga. Rukopisi Vagifovih pje- 
sama nisu sačuvani, pa su ih 
prvi izdavači njegovih djela (Asiir- 
liri) prikupljali po starim zapi- 
sima ili iz usta naroda koji je 
posvojio tu jednostavnu i dubo- 
ku liriku. 

VAJANSK*, Svetozar Hur- 
ban (Svetozar Hurban Vajanski, 
pravim imenom Svetozar _Hur- 
ban, 1847—1916), slovački pjesnik, 
prozaik i kritičar. Sudjelovao je 
1878. kao austrougarski vojnik u 
okupaciji Bosne i Hercegovine. 
Pod utjecajem borbe južnosla- 
venskih naroda piše ciklus pje- 
sama Jadranska pisma (Jaderske 
listy), koji godinu dana kasnije 
tiska zajedno s drugim pjesma- 
ma u prvoj zbirci Tatre i more 
(Tatry a more, 1879). To je knji- 
ga s aktualnom tematikom, bor- 
bena, mjestimično i satirična; V. 
u njoj, kao i u drugoj zbirci 
Ispod jarma (Spod jarma, 1884), 
oštro nastupa protiv denacionali- 
zacije Slovaka od Madžara, glav- 
nim zađatkom smatra nacionalno 

oslobođenje, vjeruje zajedno s 
ruskim  slavjanofilima u veliku 
budućnost Slavena i u spasono- 
snu ulogu carske Rusije. Poezija 
mu je primljena (naročito prva 
knjiga) s oduševljenjem, ali je 
proza nailazila na podijeljena 
mišljenja, jer je u njoj idealizi- 
rao život seoskog čovjeka; naj- 
više je pažnje posvećivao ulozi 
slovačkog sitnog plemstva, nije 
se brinuo za socijalnu problema- 
tiku iznoseći konzervativne po- 
glede i ne shvaćajući nastojanja 
mladih naprednih snaga. Napisao 
je niz pripovijesti i novela (Le- 
teće sjene -— Letiace tiene), u 
kojima je opisao prizore iz pri- 
rode i života na selu i likove 
sitnih plemića, seljaka i intelek- 
tualaca. Sukobi u njegovim pro- 
zama često imaju obilježje su- 
koba između nacionalno svjesnih 
ljudi i madžarona, a rješenje 
traži u sjedinjenju inteligencije 
i nacionalnog sitnog plemstva. U 
prvom od tri romana, Suha grana 
(Such4 ratolesi, 1884), razmišlja 
kako da se sitno plemstvo po- 
novo pridobije za nacionalnu 
borbu; u drugom, Koren i klice 
(Kore#i a vYhonky, 1896), rješava 
odnos između inteligencije, gra- 
đanstva i seljaka; u trećem, Kot- 
lin (1901), bori se protiv nove ge- 
neracije koja se ne slaže s kon- 
zervativizmom dotadašnje  slo- 
vačke politike. Obožavalac Tur- 
genjeva pojavljuje se dakle ne 
samo u opisima prirode, nego i 
u načinu rješavanja sukoba oče- 
va i djece. V. je pisao i kritike 
i putopise (npr. Dubrovnik—Ce- 
tinje, 1901), Volosko—Venecija, 
1905). 

Bura u zatišju (I. Vučetić), Mostar 1905; 
Suha grana (I. Vučerić), Novi Sad 1907; 


Leteće sjene (S. Rakošev), Sisak 1928; 
Antologija svjetske lirike, Zagreb 1956, 
1965. 

VAJLD —> Wilde 
VAJLDER —> Wilder 
VAJS —> Weiss 


VALAORITIS, Aristotelis 
(Aristoteles Balaorites, 1824—79), 
novogrčki pjesnik, romantičar. 
Uz Solomosa (v.) istaknut je pje- 
snik grčkoga nacionalnog prepo- 
roda. školovao se u Ženevi, Pra- 
gu i Pisi. Pješačeći, prokrstario 
je Švicarsku, Italiju, Tirol, južnu 
Njemačku, Škotsku. Sudjelovao 
je u raznim ustancima burne go- 
dine 1848. U zrelijim godinama 
bio je ugledan politički radnik 
svoje zemlje. Više nego iz epsko- 
-dramskih tekstova nešto većeg 
daha, kao Gospa Frosini (Kyria 
Phros$neč), Atanasije Dijak (Atha- 
nds&es Didkos) i Fotin (Photei- 
nds), u kojima je sljedbenik, ako 
ne i epigon V. Hugoa (v.), karak- 
ter njegove poezije upoznaje se iz 
mladenačke zbirke Pomeni (Mne- 
mosyna, 1857), posebno iz pjesme 
Ivan _ Gromovnik  (Astrapogidn 
nč&s), u kojoj se iznosi tragedija 
starog ratnika i njegova posinka. 
U Valaoritisovu pjesništvu vidlji 
ve su tipične crte romantizma i 
utjecaj grčke narodne poezije. 


Antologija svjetske lirike, Zagreb 1956, 
1965. 3 
1S 

VALERA, Juan (Huan 

Valera, 1824—1905), španjolski 


romanopisac, iz plemićke obitelji 
iz okolice Cćrdobe. Čovjek široke 


kulture i istančana ukusa. Diplo- 
mat i putnik. S uspjehom se 
bavio književnom kritikom, upo- 
zoravajući na mnoge vrijednosti 
svoga vremena. U zrelim godi- 
nama dao se na pisanje pripo- 
vjedačke proze. Prvi i najvažniji 
njegov roman Pepita Jimećnez 
izašao je 1874. U njemu je opisao 
ljubav između seminarista i mla- 
de udovice, koji se na kraju 
i ožene. V. je tu dosta vješto 
dao atmosferu andaluzijske sre- 
dine i psihička stanja svojih li- 
kova, koja nisu nimalo jedno- 
stavna. Kasnije je napisao još 
desetak romana u kojima ima 
zanimljivih pokušaja, ali s manje 
uspjeha, ako izuzmemo Juanita 
la Larga (1896), u kojem je tema 
slična onoj iz prvog romana. 
V. je mnogo pažnje posvećivao 
svom stilu, te mu je rečenica 
puna i sočna, ali često i hladna, 
akademska. Bio je intelektualac 
i artist, velik erudit, okretan u 
pripovijedanju, ali mu je ne 
dostajalo prave neposrednosti. 
Ipak, on ima vrlo značajno knji- 
ževnopovijesno mjesto, jer pri 
pada među osnivače modernog 
španjolskog romana, a bio je 
prvi koji je u španjolsku prozu 
19. stoljeća uveo ozbiljniju psi- 
hološku analizu. 


Zelena ptica (J. Tabak: Španjolske pripo- 
vijetke, Zagreb 1949): Juanita la Larga (J. 
Tabak), Sarajevo 1958, Zagreb 1959 

VALERY, Paul (Pol Va- 
leri, 1871—1945), francuski pje- 
snik, estet i esejist. Njegov lu- 
cidni duh, duboko misaon, ana- 
litičan, precizan, opsjednut že- 
ljom da spozna racionalne od- 


VALERY 


nose u njihovu »čistom stanju« 
i težnjom da dosegne »jezgru«, 
odveo ga je proučavanju mate- 
matike te bitnih relacija spo- 
znaje, razuma i umjetničkog stva- 
ranja. Oslanjajući se isključivo 
na »intelekt«, V. je već u svojim 
prvim proznim radovima: Uvod 
u metodu Leonarda da Vincija 
(L'Introduction a la methode de 
Lčćonard de Vinci, 1895) i Veče sa 
g. Testom (La Soirće avec M. 
Teste, 1896) nastojao intelektu- 
alno »otkriti zakone duha«. Ta 
težnja, prevedena u najrazličitije 
meditacije, matematička vredno- 
vanja i apstraktna razmatranja, 
sprečava ga punih 20 godina da 
pjeva, pa čak i kad se, po nago- 
voru prijatelja, vraća poeziji, 
svoju misaonu poemu Mlada 
Parka (La Jeune Parque, 1917) 
zamišlja kao racionalnu »vježbu« 
i aplikaciju spekulativne metode. 
Obodren uspjehom Mlađe Parke, 
sabire mladenačke stihove _ u 
zbirci Album starih stihova (Al- 
bum des vers anciens, 1920) i 
uskoro objavljuje nove pod na- 
slovom Charmes (1922; taj više- 
značni naslov, karakterističan za 
Valćryja, upućuje na etimologiju 
latinske riječi carmina »pjesme« 
i sadašnje značenje »čari«). Poje- 
dine pjesme i unatoč prividnoj 
hermetičnosti — osobito Groblje 
pri moru (Le Cimetičre marin) 
— velebna simbolična poema o 
smislu ljudskog života — donose 
mu širok krug pristalica i opće 
priznanje. Taj uspjeh potkre- 
pljuju i dva estetska dijaloga u 
Platonovu stilu: Duša i ples 
(L'Ame et la đanse, 1923) i Eu- 
palin ili arhitekt (Eupalinos ou 
Varchitecte, 1923). U dijalogu 
Duša i ples, razmatrajući pre- 

tvaranje plesačice, kroz ritam i 
kretnje plesa, u magično, nadna- 
ravno biće, V. ingeniozno predo- 
čava snagu i domašaj umjetnič- 
kog uživljavanja; slično i Eupa- 
linos, dijalog o geniju graditelja 
koji oblikuje grubu i bezizraznu 
masu u umjetničko zdanje, tre- 
tira problem stvaralaštva uopće. 
Mnogobrojni eseji, članci, kritike, 
refleksije, sabrani i objavljeni u 
više svezaka: Raznovrsnosti (Va- 
rićtćs, 1924—44), Kutovi (Rhumbs, 
1926, 1927. i 1934), Pogledi na str 
vremeni svijet (Regards sur le 
monde actuel, 1931. i 1945), iako 
sadrže i stavove koji nisu uvijek 
prihvatljivi, zadiru duboko i stva- 
ralački u odgovarajuću proble- 
matiku. Poričući romantične za- 
bluđe o ulozi nadahnuća i eksta- 
ze u stvaranju, stavljajući u prvi 
plan svjesni i mukotrpni »rad« 
kao presudan uvjet za savršeno 
oblikovanje umjetnine, V. je na- 
stojao da svaka pjesma bude 
»svetkovina intelekta«, da neu- 
hvatljivo i lelujavo  »sugerira« 
mnogobrojne mogućnosti indivi- 
dualnog doživljaja, da uz tegobni, 
predani napor volje i uma pruži 
čitaocu zadovoljstvo prevladane 
prepreke i dokučene istine. Za 
razliku od građanskog pomodar- 
stva i pozerstva mnogobrojnih 
suvremenika, V. je, poput svog 
imaginarnog g. Testea, »utukao 
u sebi marionetu« i dubokom 
iskrenošću i poštenjem  ovjeko- 
vječio svoju pjesničku poruku. 


1z francuske lirike (V. Košutić), Beograd 
1955; Veslač (V. Gerić), Zagreb 1956; Eseji, 
Beograd 1956; Degas, ples, crtež (A. Ćur- 
čić), Zagreb 1955; Večeri s gosp. Testom 
(N. Trajković), Kruševac 1963. 


pm 

VALLE-INCLAN, Ramon 
Maria del (Valje-Inklan, 1869— 
—1936), španjolski pripovjedač, 
dramatičar i pjesnik. Plemić iz 
Galicije, pripadnik generacije 
1898. Bio je boem i lutalica, skitao 
se po španjolskoj i Americi. Ču- 
dak u životu, i u književnosti je 
bio bizaran. Javio se zbirkom pri- 
povijedaka Ženske (Femeninas, 
1894), a kasnije je nastavio mno- 
gim romanima, dramama, knji- 
gama pjesama. Najpoznatiji mu 
je i najbolji ciklus od četiri So- 
nate, jesenska, ljetna, proljetna 
i zimska (Sonata đe otorio, 1902; 
Sonata de estio, 1903; Sonata de 
primavera, 1904; Sonata de invier- 
no, 1905). To su četiri romana 
koje objedinjuje ličnost markiza 
Bradomina, plemića i boema. On 
je melankoličan, senzualan, ru- 
žan i velik osvajač žena. Knjige 
su intonirane lirski, i tu je V-I. 
dao svoje najbolje stranice, koje 
se ubrajaju među  najvrsnije 
obrasce španjolske proze. Slijedi 
ciklus Barbarske komedije, tra- 
gikomične poeme u prozi, u obli- 
ku dijaloga: Orao s grba (Aguila 
de blason, 1907), Romanca o vu- 
kovima (Romance đe lobos, 1908), 
Srebrno lice (Cara de plata, 
1922). Napisao je i tri romana o 
karlističkom ratu (1908—1909), 
a 1926. je izašao roman-pamflet 
Tiran Banderas (Tirano Bande- 
ras), u kojem je oštro napao 
diktaturu Prima de Rivere, zbog 
čega je dospio i u zatvor. Spo 
menimo još Svjetlosti boeme 
(Luces đe Bohemia, 1924), Dvor 
čudesa (La corte de los milagros, 
1927), Živio moj gospodar (Viva 
mi duefio, 1928). U svim tim knji- 
gama V-Il. je dao široku pano- 
ramu života i osebujan život jed. 


nog duha. Bio je beskompromi- 
san, ali je prije svega bio estet, 
majstor prozne rečenice. Volio je 
muzikalan govor, bio je precizan 
kao draguljar i znao je uvijek 
pronaći pravu riječ i sugestivan 
zvuk. Znao je prodrijeti u srž 
ljudske duše i karakteri njegovih 
likova su izvrsno ocrtani. To su 
ličnosti, žive i upečatljive, kao s 
Velazquezovih slika. Bio je kat- 
kada gorak, ciničan i oštar. 


nm 


VALLEJO, Cesar (Sesar 
Valjeho,  1893—1938),  hispano- 
američki pjesnik, Peruanac, in- 
dijanskog porijekla. Bio je neko 
vrijeme nastavnik. Iz političkih 
razloga bio je u zatvoru; napu- 
stio je, ogorčen, svoju zemlju, 
da se više nikad ne vrati. Čitav 
život je proveo u bijegu. Živio 
je u Parizu, putovao u SSSR; 
prognan iz Francuske bježi u 
Madrid, odakle ga opet tjeraju. 
Vraća se u Pariz, pa opet u špa- 
njolsku da bi se bacio u vrtlog 
građanskog rata. Ispaćen od gladi 
i lutanja umro je u nekoj bolnici 
u Parizu. Njegov nesretan život 
dao je i osnovni ton njegovoj 
poeziji, koja je suha i žarka, 
puna opsesija, bola i gladovanja. 
U njoj se miješaju melankolične 
čežnje za rodnim domom i dje- 
tinjstvom sa srdžbom prognana 
i ponižena čovjeka, bolna radost 
i divlji vapaji, nježnost i užas, 
s osjećanjem smrti i raspadanja; 
u posljednjim stihovima zapao je 
u potpuno očajanje. Ta duševna 
rastrganost dala je njegovoj po- 
eziji isto tako rastrgano i ne- 
mirno jezično tkivo. Originalan, 
smion, drzak, gradio je stihove 


VALLEJO 
VALTER SNAŽNE RUKE 


od ludih slika i sakatih ritmova. 
Grube, fizičke patnje izražavao 
je grubim riječima iz svagda- 
šnjeg govora. Gradio je čudne 
konstrukcije, s neobičnim asoci- 
jacijama, pa opet u tom neredu 
ima nekog divnog reda, ima na- 
ivnog zanosa i topline i bolne 
tragike. Kritičari kažu da je on 
španjolskom jeziku dao najčistiji 
američki ton, da V. znači »prvi 
istinski poetski dodir španjolske 
riječi s usnama jednog Indijan- 
ca«. Važnije su mu zbirke: Crni 
glasnici (Los heraldos negros, 
1918), Ljudske pjesme (Poemas 
humanos, 1939) i poema o špa- 
njolskom građanskom ratu Špa- 
njolska, ukloni od mene ovu čašu 
(Espafia, aparta de mi este cdliz, 
1939). 


Novija hispanoamerička poezija (N. Mili. 
ćević), Sarajevo 1962. 
nm 


VALTARI —> Waltari 


VALTER FON DER Fo. 
GELVAJDE —> Walther 
von der Vogelweide 


VALTER IZ ŠATIJONA 
— Gautier de Chatillon 


VALTER SNAŽNE RUKE 
(Waltharius manu fortis), sred- 
njovjekovni latinski ep, u 1456 
heksametara. Umjesto Ekkehar- 
da I (10. st.), koji se dugo vri- 
jeme smatrao autorom, danas se 
s više vjerojatnosti pretpostavlja 
da ga je sastavio Gerald (pri 
kraju 9. stoljeća), pisac prologa 
epu. Valter je možda prijevod 
ili stilizirana latinska obradba 
germanske junačke pjesme (6. 
st.?), s preoblikovanjem prvot- 

VANČURA 


nog tragičnog završetka. U svje- 
žem i napetom pripovjedačkom 
obliku prikazuje se bijeg Valtera 
Akvitanskog i njegove zaručnice 
Hildegunde Burgundske iz zaro- 
bljeništva na dvoru hunskog vla- 
dara Atile, Valterove borbe s 
burgundskim = kraljevima — kod 
grada Wormsa, pomirenje, sretan 
povratak u domovinu i svadba 
zaručnika. Izvanrednim opisima 
krvavih bitaka, s dosta remini- 
scencija iz Vergilija (v.), uspjelo 
je suprotstavljen lik lijepe Hil- 
degunde. U spoju staronjemačkih 
i kršćanskih elemenata, s crtama 
punim humora i groteske, tečnim 
je latinskim jezikom ostvarena 
sažeta epska cjelina koja u kom- 
poziciji i mnogim detaljima do- 
sta podsjeća i na Tebaidu rim- 
skog epičara Stacija (v.). 

vv 


VANČURA, Vladislav 
(Vladislav Vančura, 1891—1942), 
češki pripovjedač i dramatičar. 
Svoje je liječničko zvanje vršio 
samo nekoliko godina, a zatim 
se potpuno posvetio književnosti 
i golemoj kulturnopolitičkoj ak- 
tivnosti. Za vrijeme nacističke 
okupacije jedna je od vodećih 
ličnosti antifašističkog otpora; 
uhapšen je i strijeljan. Stvarala- 
štvo Vančurino kreće se dijelom 
suprotno od stvaranja K. čapeka 
(v.): dok Č. nastoji razotkriti svu 
relativnost života modernog čo- 
vjeka, V. se protiv nje bori stva- 
ranjem cjelovitih individua, tra- 
žeći oslonac u epohama kojima 
je u središtu stajao čovjek kao 
čvrsta ličnost; naročito u rene- 
sansi. U gotovo cijelom djelu teži 
svjesno za izražajnim i jezičnim 

eksperimentom. Njegove prve 
proze Amazonska struja (Ama 
zonsky proud) i Dugonja, Trbo- 
nja i Vidonja (Dlouhy, Široky, 
Bystrozraky) spadaju u kubi 
stičke i dadaističke pokušaje, 
ujedinjujući u sebi najsuprotnije 
elemente: bajku i aktualnu sa 
tiru, drastičan opis i metaforiku 
snoviđenja, publicistiku i lirsku 
raspjevanost.  Lakoćom odišu 
drama  Alkemičar  (Alchymista, 
1932), knjiga pripovijesti Luk 
kraljice Dorote (Luk  krdlovny 
Dorotky, 1932) i roman o doživ- 
ljajima modernog lažljivca, ru- 
skog emigranta, među poratnim 
bogatašima: Kraj starih vremena 
(Konec stary%ch času, 1934). Po- 
red izrazito eksperimentalnih 
djela, kao što su drama Učitelj 
i đak (Učitel a žak, 1927), Bo- 
lesna djevojka (Nemocnd divka, 
1928) i proze Posljednji sud (Po- 
sledni soud, 1929) i Prijeki suđ 
ili Poslovice (Hrdelni pfe aneb 
Pislovi 1930), V. je stvorio i 
nekoliko knjiga u kojima mu je 
pošlo za rukom spojiti jezičnu 
novost i izražajnu osebujnost sa 
značajnom tematikom. To su: 
roman Pekar Jan Marhoul (Pe- 
kaš Jan Marhoul, 1924), monu 
mentalna slika propadanja malog 
obrtnika, poštenog čovjeka, u 
eksploatatorskim uvjetima kapi- 
talističkog društva, zatim nega- 
cija rata u Oranicama i ratištima 
(Pole ornd a vdlečnd, 1925) i 
romansa iz = razbojničko-vite- 
ških vremena Markćta Lazarovđ 
(1931), u kojoj V. slavi veliku 
ljubav koja se zna sukobljavati 
s cijelim svijetom. Bliži je reali- 
stičkom shvaćanju u romanima: 
Bijeg u Budim (Utčk do Budina, 
1932), u kojem opisuje konflikt 


ljubavi i društva u suvremenim 
uvjetima, Tri rijeke (Tfi čeky, 
1936), djelu o »sentimentalnom 
odgoju« čovjeka u ratu i revolu- 
ciji, u prvom dijelu nedovršenog 
ciklusa Konji i kola (Konča viz) 
— Obitelj Horvatova (Rodina 
Horvatova, 1938) i u komediji 
Josefina. Posebno mjesto u Van- 
čurinu djelu zauzimaju nedovr- 
šene Slike iz povijesti češkog na- 
roda (Obrazy z dčjin ndroda če- 
skćho), pisane uz pomoć mark- 
sističkih historičara za vrijeme 
drugoga svjetskog rata s namje- 
rom da se ojača nacionalna svi- 
jest naroda pod okupacijom. V. 
je pisao i filmske scenarije i re- 
žiser je nekoliko uspjelih fil 
mova. 


Pekar Jan Marhout (Z. Simić), Zagreb 
ri Bijeg u Budim (Lj. Jonke), Zagreb 

VAPCAROV, Nikola (Ni- 
kola Vapcarov, 1909-—1942), bugar- 
ski proleterski i revolucionarni 
pjesnik. Rodio se u Banskom, u 
Pirinskoj Makedoniji. Završio je 
srednju pomorsku tehničku ško- 
lu. Radio je kao mašinski tehni- 
čar i ložač, ali je često bio ne- 
zaposlen. Radničkom = pokretu 
pristupio je 1933. Kao član RPB/k 
sudjelovao je u mnogim štrajko- 
vima i demonstracijama, a radio 
je i u partijskoj tehnici. 1940. 
suđen je po Zakonu o zaštiti 
države. Dvije godine kasnije, 
1942, uhapšen je kao vođa diver- 
zantske grupe u Sofiji i poslije 
strahovitog mučenja i formalnog 
suđenja pred vojnim sudom — 
strijeljan. Najbolje pjesme ispje- 
vao je u periodu 1936—1940, za 
boravka u Sofiji, gdje je, pored 


VAPCAROV 


ostaloga, bio i jedan od rukovo- 
dilaca Makedonskog književnog 
kružoka. Objavio je (pod ime- 
nom N. Jonkov) samo jednu 
zbirku pjesama: Motorne pjesme 
(Motirni pesni, 1940), koju je 
policija odmah zaplijenila. To je 
borbena estradna poezija, usmje- 
rena na jačanje revolucionarne 
proleterske svijesti masa. Izgra- 
đena je na socijalnim motivima 
i prožeta patosom mržnje prema 
neprijateljima radničke klase i 
čovjeka uopće (ciklus Pjesme o 
čovjeku — Pesni za čoveka). Nje- 
zin je idejni sadržaj: svijest o 
potrebi i neminovnosti žrtve, 
vjera u revoluciju, vizija novog 
slobodnog svijeta. Ispjevana kla- 
sičnim ali i futuristički izlomlje- 
nim stihom, često u monologu i 
dijalogu, koji je emotivno stra- 
stven a misaono dubok i jasan, 
i koji unosi nove ritmove u bu- 
garsku književnost, poezija Vap- 
carova djeluje iskreno i sugestiv- 
no. Značajno mjesto u zbirci ima 
i ciklus Pjesme o domovini (Pe- 
sni za rođinata). Posvećen je Ma- 
kedoniji. Obraćajući joj se sa 
»Moja domovino! Moja divna do- 
movino!« (Zemlja — Zemja), V. 
pjeva o njenim prirodnim ljepo- 
tama i narodnoj pjesmi, o haj- 
dučiji, Delčevu i Ilinđenu, o 
crnoj sudbini Makedonije. I 
ovdje, kao i u ostaloj njegovoj 
poeziji, sve je svedeno na nepo- 
sredan doživljaj, na osjećaj lju- 
bavi i borbene odanosti. Uzorima 
su mu u tome bili H. Botev (v.), 
G. Milev i V. Majakovski (v). 


dg loeija svjetske lirike, Zagreb 1956, 
DJ. 
pk 


VASILIJE VELIKI > 
Bazilije Veliki 

VAZOV 
VAŽA-PŠAVELA 


VAZOV, Ivan (Ivan Va- 
zov, 1850—1921), bard bugarske 
književnosti. Bavio se gotovo 
svim književnim rodovima i vr- 
stama. Djelo mu je nastalo u 
najtežim danima novije bugarske 
povijesti, na prijelomu stoljeća, 
i izražava vjekovnu borbu bugar- 
skog naroda za slobodu, U zbir- 
kama i ciklusima pjesama Pra- 
porci i gusle (Prjaporec i Gusla, 
1876), Tuga Bugarske (T'gite na 
B'lgarija, 1877), Epopeja zaborav. 
ljenih (Epopeja na zabravenite, 
1881). Pod salvama pobjeda (Pod 
g'rma na pobedite, 1914) i dr, 
koje nastaju u razdoblju od oko 
pedeset godina, govori se o teškoj 
borbi za oslobođenje, o pobje- 
dama ali i o porazima u tri uza- 
stopna rata. Ta se poezija temelji 
na autentičnom pjesnikovu doži- 
vljaju, na imaginativnosti narod- 
ne pjesme, na tradiciji poezije 
prosvjetitelja i prvih romantiča- 
ra. No, V. je ujedno i začetnik 
novih formi: stih narodne pjesme 
potpuno je i definitivno podredio 
osobnim osjećajima, a leksiku je 
dao novu vrijednost. Najintim- 
nije osjećaje izrazio je u zbirka- 
ma Majska kita (Majska kitka, 
1880), Zvuci (Zvukove, 1893), Pje- 
sme skitnice (Skitniški  pesni, 
1889), Julska kita (Julska kitka, 
1917) i dr. To je poezija lirskih 
ugođaja i poniranja u sebe i u 
svijet oko sebe, poezija uspo- 
mena, snova i maštanja. Osim 
putopisa, koji su prvi te vrste u 
bugarskoj književnosti, i drama 
bez veće umjetničke vrijednosti, 
V. je pisao i pripovijetke i ro- 
mane. Od romana ističe se Pod 
jarmom (Pod igoto, 1889—90), 
jedan od najboljih bugarskih po- 
vijesnih romana. Za razliku od 

pripovijedaka, koje su pretežno 
romantičarske, romani su mu 
izrazito realistički. Oni se odli- 
kuju tipičnim likovima, zaokru- 
ženom radnjom i zanimljivim 
psihološkim i socijalnim anali- 
zama. Snažni su u njima i opisi 
karakterističnih bugarskih krajo- 
lika. U romanu nije imao pret- 
hodnika, i upravo je on odredio 
putove njegova daljeg razvitka. 
V. je utemeljitelj realizma u 
Bugarskoj. Pod utjecajem nje- 
gova djela bugarska je književ- 
nost stajala sve do drugoga svjet. 
skog rata. Njegove lirske pjesme 
i roman Pod jarmom prevedeni 
su na mnoge jezike. 

Pod jarmom (F. Gudman), Križevci 1898; 


Pod igom (N. Marković), Beograd, s. a. 
ra svjetske lirike, Zagreb 1956, 
1965. 

VAŽA-PŠAVELA  (Važa- 
-Pšavela, pravim imenom Luka 
Razikašvili, 1861—1915), gruzijski 
pjesnik. Nakon studija u Tbili- 
siju i Petrogradu vratio se u za- 
vičaj gdje je živio skromno i jed- 
nostavno poput svojih gorštaka. 
Nastavljajući demokratske i hu- 
manističke tradicije I. Čavčavad- 
zea (v.) i A. Ceretelija (v.), na- 
pisao je velik broj lirskih pje- 
sama, poema (usve 36) i pripo- 
vijedaka, u kojima je slikao 
prvenstveno prirodu i običaje 
Pšava, brđana koji su još čuvali 
patrijarhalno društveno  uređe- 
nje. Zapažao je unutarnje slabo- 
sti tog svijeta, no ipak je veličao 
prirodan moral i čistoću, slobo- 
doljubivost i smisao za pravdu 
u tih ljudi, kojih je vrline su- 
protstavljao —hipokritskoj grad- 
skoj civilizaciji. »Planinski orao« 


(tako su ga nazivali suvremenici) 
bio je najbolji gruzijski pejza- 
žist, pjesnik veličajnoga krajo- 
lika kavkaskih gora i majstor 
preciznoga i sočnog narodnog je- 
zika. U poemi Bahtrioni (1892), 
nadahnutoj dubokim  rodoljub- 
ljem, opjevao je kahetinski usta- 
nak protiv Perzijanaca god. 1695, 
a u nekim drugim kraćim spje- 
vovima (Aluda Ketelauri, 1888; 
Gost i domaćin — Stumar-mas- 
pindzeli, 1893; Gvelis mčameli, 
1901) uspješno je prikazao sukob 
snažnog pojedinca s etičkim nor- 
imama zajednice (»teme«). 


mz 
VAŽIK > Wažyk 
VEBSTER —> Webster 


VEDA (Znanje), svete 
indijske knjige. Pod tim je ime- 
nom skupljena vrlo opsežna i 
raznorodna literatura u stihu i 
prozi nastala u toku više od jed- 
nog tisućljeća. Stari obredni i 
magični tekstovi sabrani su u 
četiri zbirke: Rgveda, Samave- 
da, Jadžurveda i Atharvaveda. 
Svakoj su kasnije dodani Brah- 
mane, opsežni prozni spisi, koji 
sadrže obredne propise i njihova 
alegoričko-mistična — tumačenja. 
Najmlađi dio vedske literature 
čine prozni spisi nazvani Tajna 
nauka (Upanišad), kojih je sadr- 
žaj čisto filozofski, a nazivaju se 
još i Kraj Vede (Veddnta). Poče- 
ci te literature sežu u pradavnu 
prošlost, koja se ne da pobliže 
odrediti, a do 5. st. prije n. e. 
Veda je potpuno dovršena. Taj 
golemi skup tekstova, po nauča- 
nju brahmana nastao pod božan- 
skim nadahnućem, u toku stolje- 

ća prelazio je od pokoljenja na 
pokoljenje usmenom predaiom. 
Ipak su vedski tekstovi potpuno 
fiksirani i pojedine se redakcije 
samo neznatno razlikuju. Većina 
vedskih spisa nije književnost u 
užem smislu. Ipak su se u zbir- 
kama obrednih tekstova sačuvali 
ostaci najdrevnije indijske poe- 
zije. Zbirka Rgvede sadrži himne 
bogovima iz vremena kad su pre- 
ci kasnijih Indijaca stanovali sa- 
mo uz rijeku Ind i živjeli jedno- 
stavnim stočarskih životom. Nji- 
hovi su bogovi velikim dijelom 
tek površno antropomorfizirane 
prirodne pojave kao sunce, grom, 
zora ili nebeski svod. Zato su te 
himne pune neposrednog i svje- 
žeg doživljavanja prirode, a slike 
i usporedbe jednostavne, snažne 
i neočekivane: Zora se digla kao 
žena iz kupelji i svjesna svoje 
ljepote otkriva grudi žudnim 
muškarcima; kad sunce zađe i 
prestane kraljevati na nebeskom 
svodu, jedini je prijatelj ljudi- 
ma njegov brat oganj, koji za- 
hvalnim pucketanjem na ognji- 
štu guta žrtvene darove i donosi 
kući mir i zadovoljstvo. Pored 
visoke poezije ima u Rgveđi i 
himna, koje su samo proizvod 
zanatskog stihotvorstva i banal- 
no se ulaguju bogovima. U zbir- 
ku Rgvede ušle su, vjerojatno 
zbog svoje časne starosti, i neke 
sasvim svjetovne pjesme. Druk- 
čiji karakter ima zbirka Athar- 
vavede. Tu je skupljena magij- 
ska poezija starih Indijaca, usko 
srodna pučkim čarolijama i ba- 
janju mnogih drugih naroda. 


Četiri himne Rgvede (Č. Veljačić), Filo- 
zofija istočnih naroda I, Zagreb 1958. 

VERDAGIUER 
VERGA 


VEDEKIND — Wedekind 


VEGA —> Garcilaso de Ia 
Vega 


VEGA —> Lope de Vega 
VELZ —> Wells 


VENANCIJE FORTUNAT 
—> Fortunat 


VENDOMOIS, LE —> 
Matthieu de Vendome 


VERDAGUER, Jacint (Ža- 
sint Verdager, 1845—1902), kata- 
lonski pjesnik. Služio je kao ka- 
pelan na brodovima i mnogo je 
putovao. Potkraj života došao je 
u sukob sa crkvenim vlastima 
i umro je u bijedi. Prvi je zna- 
čajni pjesnik novije katalonske 
književnosti, iz doba tzv. katalon- 
skog preporoda. Pisao je prozu, 
lirske i epske pjesme. Njegove 
su glavne teme patriotizam, rod- 
ni krajolik i religiozni doživljaji. 
Napisao je dvije velike poeme: 
Atlantida _ (1877) i EL Canigć 
(1866). Prva pjeva o legendarnoj 
potopljenoj zemlji, kojoj će slavu 
produžiti Katalonija, druga o po- 
ganskim Pirinejima i njihovu po- 
krštavanju. Od ostalih knjiga 
stihova najvažnije su mu Idile 
i mistične pjesme (Idillis i 
cants mistics, 1870) i Vjetrovi 
Montsenya (Aires del Montseny, 
1901). Njegovo gorljivo rodoljub- 
lje imalo je velikog odjeka u na- 
rodu koji nikada nije bio slobo- 
dan. U tom smislu djelovali su i 
Verdaguerovi romantično konci- 
pirani, koloritni krajolici Katalo- 
nije, koji su upotpunjavali nje- 
govu sliku domovine. Pa i njego- 
va mistika plod je iskrene dobro- 

te, siromaštva i altruizma. Kao 
seosko dijete dobro je poznavao 
narodni govor pa mu je jezik iz- 
vanredno bogat i svjež. Zato, po- 
red umjetničkih, ima i velikih 
jezičnih zasluga. On je zapravo 
udario snažan temelj modernom 
katalonskom jeziku i od njega 
stvorio književno sredstvo kojim 
se može sve izraziti. 


nm 


VEREŠMARTI —> 
Včrosmarty 


VERFEL —> Werfel 


VERGA, Giovanni (Džo- 
vani Verga, 1840—1922), talijan- 
ski pripovjedač, najveći pred- 
stavnik  verističkog pravca u 
književnosti. Porijeklom iz imuć- 
ne i kulturne sicilijanske obitelji, 
napustio je pravne studije i pot- 
puno se posvetio književnom po- 
zivu. Na njega je djelovao bora- 
vak u Firenci, a mnogo više u 
Milanu, gdje je upoznao nova 
strujanja evropske književnosti, 
osobito francuski naturalizam (v. 
Zola). U posljednjem razdoblju 
života, kad u talijanskoj književ- 
nosti prevladava dekadentizam 
i kult forme, povukao se u rod- 
nu Cataniju i prestao književ- 
no djelovati. Započeo je sla- 
bim povijesnim romanima, a na- 
stavio nizom  erotsko-sentimen- 
talnih, morbidnih romana iz svi- 
jeta umjetnika, studenata, »višeg 
društva«, u kojima se često jav- 
lja lik slabog muškarca i fatalne 
žene (Kraljevski tigar — Tigre 
reale, 1873; Eros, 1875; kasnije 
i Helenin suprug — Il marito di 
Elena, 1882). Velik uspjeh u či- 
talaca stekao je epistolarnim lju- 


bavnim romanom s nesretnim 
završetkom Povijest jedne crno- 
glavke (Storia di una capinera, 
1871). Prijelaz na teme iz sicili- 
janske sredine, na opise života 
napoličara, predstavlja »sličica« 
Nedda (1874), u kojoj se vra- 
ća uspomenama na rodni kraj i 
njegove ljude. Velika Vergina u- 
imjetnost prvi put se javlja u 
zbirci pripovijedaka Život polja 
(La vita dei campi, 1880). Juna- 
ci su novoga njegova svijeta pri- 
mitivni seljaci, naivni, plemeniti, 
bliski prirodi po elementarnoj 
snazi osjećaja. Njihovim postup- 
cima upravlja nagonska ljubav i 
velika materijalna bijeda. U tuž- 
nim krajolicima koji su odraz 
njihova udesa kreću se živi liko- 
vi Pastira Jelija (Jeli il pastore), 
čiste i divlje duše, koji ubija bo- 
gata suparnika u ljubavi; pohot- 
ne Pine (Vučica — La lupa), 
koja u nagonu nosi nesreću sebi 
i drugima; čestitih, osjetljivih i 
strastvenih junaka iz čuvene no- 
vele Seosko viteštvo (Cavalleria 
rusticana), koju je autor i dra- 
matizirao pa je poznata i kao 
jedna od najboljih  verističkih 
drama u talijanskom teatru, a 
poslužila je i kao libreto čuvenoj 
istoimenoj Mascagnijevoj operi. 
U zbirci Seoske novele (Novelle 
rusticane, 1883) uz iskonske stra- 
sti prevladava pohlepa za zem- 
ljom i bogatstvom u dušama se- 
ljaka, župnika, krčmara, posjed- 
nika (Imutak — Roba; Malaria; 
Velečasni — I! Reverendo). Od 
zamišljena i nedovršena ciklusa 
romana pod značajnim naslovom 
Pobijeđeni (I vinti) prvi je Obi- 
telj Malavoglia (I Malavoglia, 
1881), remek-djelo verističke pro- 
ze. To je povijest propadanja 


VERGA 


brojne i siromašne sicilijanske 
obitelji koja se poštenim radom 
pokušala uzdići, ali joj nezadr- 
živa bujica života, slučaja i eko- 
nomskih zakonitosti mnoge čla- 
nove odvodi u propast, raspr- 
šivši ognjište nekada složnih i 
tradiciji odanih ribara. U zbor- 
nom nastupu prisutno je cijelo 
selo, a roman prikazuje nestaja- 
nje tradicionalnih vrednota kojih 
je nosilac patrijarhalni djed 'Nto- 
ni, glava obitelji koja ga okružu- 
je i tragičnim sudbinama svojih 
članova dopunjuje sugestivnu i 
duboko humanu sliku sela potre- 
sena društvenim previranjem na 
prijelazu u kapitalizam. U dru 
gom velikom romanu, Meštar 
don Gesualdo (Mastro.don Ge- 
sualdo, 1889), prikazao je autor 
predstavnika novoga kapitalistič- 
kog sloja, obogaćena seljaka, ko- 
ji, iako imućan i gospodar sud. 
bina, živi bez topline ljudskih o- 
sjećaja i napokon umire sam, po- 
bijeđen u svojoj otuđenosti. U 
kasnijim zbirkama novela više 
se je puta udaljio od svoga sici- 
lijanskog svijeta slikajući, s ma- 
nje uspjeha, život građanstva i 
velegradske sirotinje na talijan- 
skom Sjeveru, osobito u Milanu 
(Na ulicama — Per le vie, 1883; 
Skitanje — Vagabondaggio, 1887; 
Don Candeloro i drugovi — Don 
Candeloro e C.i, 1894. i dr.). Stil 
je Vergin primjeren načelima 
verističke poetike, neposredan iz- 
raz shvaćanja i života »pobijeđe- 
nih«, koji u njegovoj prozi govo- 
re ne samo u izravnim dijalozi- 
ma, već su neposredno prisutni i 
u opisnim dijelovima, u poslovi- 
cama i aforizmima, u neuprav- 
nom slobodnom govoru. Unatoč 
naturalističkoj impersonalnosti i 

dokumentarnoj »hladnoći« pisca, 
promatrača života, taj je svijet 
ostvaren s mnogo ljudske topli- 
ne i iskrene sućuti prema malim, 
poraženim ljudima, koji u Vergi- 
nu proznom djelu postaju veliki 
umjetnički likovi. Po takvu su- 
osjećanju sa sudbinama junaka i 
razlikuje se verizam od francu- 
skog naturalizma, a zato je i Ver- 
gin pesimizam lišen Zoline izra- 
zite progresivne društvene usmje- 
renosti jednako kao i brutalne 
»eksperimentalne  vjernosti« u 
opisu »ljudskog dokumenta«. 

Grešnica_ (M. Dobrić), 1921; 
Markiz Alberto (M. Dobrić), Beograd 
1925; Meštar don Gesualdo (I. Frangeš), 
Zagreb 1947; Novele (I. Frangeš), Zagreb 
1948; Porodica Malavolja (H. Barić), Za. 
greb 1949; Velečasni (V. Bakotić—Mijuš- 
ković), Beograd 1953; Meštar don _Gesu- 
aldo. Novele (I. Frangeš), Zagreb 1961: 
Grešnica. Eva (R. Sarajlić), Sarajevo 1961: 


Graminjina ljubavnica i druge pripovetke 
(V. Bakotić—Mijušković), Beograd 1964. 


fč—mz 


Beograd 


VERGELAN —> 
Wergeland 


VERGILIJE, Publije — 
Maron (Publius Vergilius Maro, 
70—19. prije n. €.), pjesnik naci- 
onalnoga rimskog epa Eneida, 
najugledniji predstavnik književ- 
nosti Augustova doba. Uz Cice- 
rona (v.), V. je od rimskih pisaca 
ostavio najviše traga u evropskoj 
književnosti, tako da ga T.S. Eliot 
(v.) naziva klasikom cijele Evro- 
pe. Rođen blizu Mantue, školovao 
se u kulturnim središtima sjever- 
ne Italije, a kasnije nastavio re- 
toričke i filozofske studije u Ri- 
mu i Napulju. Burna vremena 
građanskog rata i razračunava- 
nja trijumvira (v. Cezar, Cice- 
ron) proveo je uglavnom na oče- 

vu imanju, koje je jednom prili- 
kom jedva spasio od konfiskaci- 
je u korist veterana, a drugom 
mu je prilikom doista oduzeto i 
na zagovor Oktavijana (kasnijeg 
cara Augusta) i Mecenata nado- 
knađeno drugim u Kampaniji. 
Mladenačke njegove pjesme — 
od kojih su neke, uz većinu ne- 
autentičnih pjesama, epilija i sl., 
sadržane u zborniku (sastavljenu 
nakon pjesnikove smrti i nazva- 
nu Dodatak Vergiliju — Appen- 
dix Vergiliana) — pokazuju očit 
utjecaj neoteričke pjesničke ško- 
le (v. Katul). Spoj tog aleksan- 
drinizma i epikurovskog ideala 
o povučenu životu u prirodi od- 
razio se u prvom Vergilijevu zna- 
čajnom djelu, Bukolikama (Bu 
colica — Pastirske pjesme, ka- 
snije u rukopisima nazvane i Ec- 
logae — Izabrane pjesme; ukup- 
no ih ima 10, oko god. 42—39). 
Njima je privukao pažnju Mece- 
natovu, u čijem će književnom 
krugu stvarati zajedno s Horaci- 
jem (v.) i Propercijem (v.). Bu- 
kolike su dijelom tradicionalne 
pastirske idile, a dijelom politič- 
ke alegorije u okviru kraiolika 
»Arkadije« i bezbrižna pastirskog 
života. Dijalozi i monolozi pasti- 
ra, snažna osjećajnost, plastičan 
jezik i blagoglasni heksametri 
natapaju djelo novim lirskim 
kvalitetama. Ekloge ne znače 
samo nasljedovanje Teokrita (v.): 
u njima je produbljeno osjeća- 
nje prirode, a krajolik i raspolo- 
ženje stapaju se u jednu cjelinu. 
Legendarna Arkadija za pjesnika 
znači utočište mira pred živom 
aktualnošću, pred gorkim isku- 
stvima u političkim previranjima 
upravo tih godina. Zato se u Bu- 
kolikama likovi iz legende ili ma- 


šte miješaju s likovima iz suvre- 
mena društva, transponiranim u 
istom planu, u atmosferi sna. Po- 
ezija Bukolika izvire iz sukoba 
ljudske tragedije i idile, bolne re- 
alnosti i sanja. Motivi i ugođaji 
tog djela duboko su odjeknuli u 
kasnijim književnostima, u svije- 
tu iu nas (v. Boccaccio, Sannaz- 
zaro, Tasso, Sidney, Hektorović, 
Zoranić, Ranjina, Bunić Vučiće- 
vić, 1. Đurđević, Katančić i dr.). — 
Umjetnički poticaji Hesioda (v.) 
i Lukrecija (v.), utjecaj epiku- 
rovske filozofije i postepeno smi- 
rivanje političkih prilika, uz slav- 
ljenje Oktavijanova načela staro- 
italske povezanosti sa zemljom, 
ogledaju se u didaktičkom epu 
Georgike (Georgica — O ratar- 
stvu, pis. 37—29). V. je u 4 knji- 
ge obradio poljodjelstvo, voćar- 
stvo i ostalo drveće, stočarstvo i 
pčelarstvo. S Bukolikama i ka- 
snijom Eneidom idejno ih pove- 
zuje isti temeljni motiv ljubavi 
prema italskom tlu i rimskom 
narodu. IT u njima kao glavna 
prevladava ideja mira, ali ne vi- 
še samo onoga arkadskog iz Bu- 
kolika, već stvaralačkog mira i 
povratka prirodi, u kojoj treba 
raditi, uz znoj i suze, što postaju 
izvor zdravih energija narodnih. 
Didaktičnost građe i obradbe go- 
tovo se sasvim gubi jer je ta or- 
ganska poema prirodi i ljubavi 
prema rodnoj grudi natopljena 
lirizmom i humanošću koja pro- 
žima stvari i prirodu. Savršena 
elegancija izraza i izbrušeni hek- 
sametri, upletene epizode, birana 
igra živopisnih i harmoničnih 
slika čine Georgike najsavršeni- 
jim djelom Vergilijevim. Od god. 
29. do smrti radio je V. na svo- 
jem posljednjem i najpoznatijem 

djelu, junačkom epu Eneida (Ae- 
neis, u 12 knjiga, ukupno 9896 
heksametara, izd. posmrtno). 
Sve dublje vezan uz načela Au- 
gustove politike, uskladivši — u 
čvrstoj kompozicionoj cjelini — 
mit i legendu sa suvremenom 
stvarnošću, opjevao je slavu rim- 
skog naroda te preko Askanija 
— Jula, sina Enejina i unuka Ve- 
nerina, u pjesničkom obliku pro- 
slavio rod Julijevaca, kojemu je 
pripadao i car August. Ime i je- 
dinstvo epu daje glavni junak 
Eneja, nosilac rimskog pojma 
vrline i pobožnosti: neprestano 
svjestan misije što su mu je na- 
mrli bogovi, bježi iz požara Tro- 
je i nakon mnogih lutanja stiže 
u Lacij, gdje ga kralj Latin li- 
jepo primi i obeća mu kćer La- 
viniju za ženu; pobijedivši nje- 
zina bivšeg zaručnika Turna, ru- 
tulskoga kralja, združi se sa sta- 
rosjediocima i osnuje novu po- 
stojbinu te tako postane praotac 
Rimljana; njegov sin Jul postat 
će kasnije utemeljiteljem Albe 
Longe — začetka grada Rima. 
Eneja, ostali likovi i sva radnja 
podređeni su Sudbini, najvišoj 
božanskoj sili, kako je prikazuje 
V. približavajući se sve više kon- 
cepcijama stoičke filozofije. S 
Homerom (v.) povezuje Eneidu 
kompoziciona shema (prvih 6 
knjiga prema Odiseji, drugih 6 
prema Ilijadi), neki likovi (npr. 
Turno i Latin prema Hektoru i 
Prijamu), epizode i prizori (npr. 
silazak u podzemlje u 6. knjizi, 
bitke radi Lavinije u Laciju, 
kovanje Enejina oružja i pri- 
zori na štitu, smrt Turnova u 
dvoboju s Enejom), stilski po- 
stupci i elementi dikcije (npr. 
uvođenje radnje in medias res, 


757 


VERHAEREN 


Enejino pričanje o propasti 
Troje i lutanjima kao okvirna 
pripovijest u 2. i 3. knjizi). No, 
po uvijek prisutnom rimskom 
nacionalnom osjećaju, istanča- 
noj psihologiji likova i klasično 
zrelom jeziku i stihu Fneida je 
rimska, Vergilijeva i moderna. 
Značajnije su, pored spomenutih, 
epizode o Euandru i Palantu, Ni- 
zu i Eurijalu, Mezenciju i Lausu, 
o junačnoj djevojci Kamili, a 
najsnažniji su dijelovi čitava epa 
potresne scene propasti Troje u 
2. knjizi i osobito 4. knjiga. U 
njoj je, kao u zaokruženom epi- 
liju, razvijena ljubavna drama 
Eneje i kartaške kraljice Dido- 
ne, od prvih znakova njezine lju- 
bavi do strasti što joj se razbuk- 
tala u srcu i dovela do samou- 
bojstva kad ju je dragi napustio. 
Uvodeći, poput Apolonija Rođa- 
nina (v.), ljubav i njezinu psi- 
hologiju u junački ep, V. ju je 
ostavio kao trajnu baštinu svoj 
kasnijoj epici. U Eneidi se osobi- 
ne Homerova i arhajskoga rim- 
skog epa (v. Enije) stapaju s 
aleksandrijskom estetikom. Jezič- 
ni je izraz Vergilijev jasan i sa- 
žet, rečenični periodi fino su raš- 
članjeni, neoterička istančanost 
dikcije i stiha udružena je s ar- 
hajskom krepčinom u zvonkim 
heksametrima. Epsko je pripovi- 
jedanje prožeto dramatskim za- 
pletima, produbljenim slikanjem 
osjećaja, preliveno patetičkim to- 
nom. Neke opće ljudske istine o 
životu našle su u Vergilijevu epu 
klasičan izraz. Humanost i dosto- 
janstvenost Vergilijeve umjetno- 
sti otvorile su mu ubrzo kao kla- 
sičnom pjesniku put u rimske i 
kasnije škole, učinile ga sve do 
18. stoljeća vrhunskim uzorom 

epskog pjesništva (v. Dante, Chan- 
cer, Spenser, H. Sachs, Camo- 
es, Ronsard, Tasso, Milton, Vol- 
taire i dr.). U hrvatskoj su sta- 
rijoj književnosti Eneidu prevo- 
dili, a mnogi je prerađivali, dra- 
matizirali, posezali za njezinim 
stilskim postupcima i dikcijom, 
npr. M. Marulić, J. Palmotić, Ja- 
keta Palmotić Dionorić, Gundu- 
lić, Đ. Hidža, Mažuranić. 

Djela (T. Maretić), Zagreb 1932. (I. izd. 
Eneide: 1896); Enejida I1—II (N. Vulić), 
Beograd 1907-—1908, II izd. 1957; Rimska 
lirika — Izbor pesama (M. S. Atanasije- 
vić), Beograd 1961; Eneida (M. S. Atana- 


sijević), Beograd 1964; Latinska poezija 
(N. Milićević), Zagreb 1964. 

VERHAEREN, Emile 
(Emil Verharen, 1855—1916), fla- 
manski liričar francuskog izraza. 
Po robustnoj vjeri u život, govor- 
ničkom zanosu i toploj ljubavi 
prema domovini zauzima posebno 
mjesto među simbolistima fran- 
cuske književnosti. Mladenačke 
Flamanske pjesme (Les Flaman- 
des, 1883) u sirovim i nezgrap- 
nim slikama evociraju rodnu po- 
krajinu. Majstorskom  mješavi- 
nom mistike i realizma zbirka 
Monasi (Les Moines, 1886) slika 
mirnu sreću samostanskog živo- 
ta. Poslije krize očajanja i bespu- 
ća, koja se ogleda u zbirkama 
Večeri (Les Soirs, 1887), Padovi 
(Les Debdcles, 1888) i Crne bak- 
lje (Les Flambeaux noirs, 1890), 
pjesnik se okreće ritmu suvreme- 
nog života i snazi prirode kao 
izvoru radosti i stvaralačke in- 
spiracije. Moderan duh, žestok i 
smion, pulzira u trilogiji roman- 
tičarskog socijalizma  Sablasna 
sela (Les Campagnes hallucinćes, 
1893), Nestvarna sela (Les Villa- 


ges illusoires, 1895) i Privlačni 
gradovi (Les Villes tentaculaires, 
1895), koja pjeva o velikim ma- 
terijalnim dostignućima moder- 
nog čovjeka, o energiji radnika 
i o njegovoj revolucionarnoj vje- 
ri. Rođen u kraju ugljenokopa, 
V. evocira grozničav ritam indu- 
strijskih naselja i luka, masivnu 
sliku zađimljenih gradova i tugu 
napuštenih sela. Pokretan iskre- 
nim zanosom i dubokim osjeća- 
njem za ljudsku patnju, V. ni- 
kad ne upada u ispraznu huma- 
nitarnu deklamaciju. Elementar- 
ne snage prirode nadahnule su 
zbirku Olujna snaga (Les Forces 
tumultueuses, 1902) i Mnogostru- 
ki sjaj (La Multiple splendeur, 
1906). Posebno mjesto u piščevu 
opusu zauzima trilogija Sati (Les 
Heures, 1896—1911), gdje se že- 
stok Verhaerenov temperament 
smiruje u nježnim slikama brač- 
ne ljubavi i u blagim seoskim 
idilama. Stare flamanske legen- 
de i junaci oživljuju u čarobnoj 
mješavini snage i nježnosti, u 
zbirci Cijela Flandrija (Toute la 
Flandre, 1904—11). Verhaereno- 
vo djelo odiše gordom plemeni- 
tošću i elementarnom snagom, 
čemu mnogo pridonosi čvrst, so- 
liđan stih, težak, monoton ritam. 
Sunce u čovjeku (T. Ujević), Zagreb 1951; 
Iz francuske lirike (V. Košutić), Beo- 


grad 1955; Antologija svjetske lirike, Za- 
greb 1956. 

VERLAINE, Paul (Pol 
Verlen, 1844—1896), francuski li- 
ričar. Započeo je pjevati pod u- 
tjecajem Parnasa (v. Leconte de 
Lisle). No raspjevana gracioznost 
Saturnijskih poema (Počmes sa- 
turniens, 1866) i Galantnih svet- 

kovina (Fćtes galantes, 1869), na- 
dahnutih  Watteauovim  platni- 
ma, prevladava bezlične parna- 
sovske okvire i sve više dobiva 
osobni ton i toplinu. Ljubav pre- 
ma Mathildi Mautć i snovi o za- 
jedničkom bračnom životu na- 
dahnjuju  dirljivom  iskrenošću 
njegovu svadbenu zbirku Dobra 
pjesma (La  Bonne  chanson, 
1870). Kratkotrajno bračno smi- 
renje narušava francusko-pruski 
rat (1870), koji Verlaineovu ne- 
mirnu prirodu, nesposobnu da se 
opre kušnjama, vraća u koloteči- 
nu starih neobuzdanih navika. 
Prijateljstvo s Rimbaudom (v.) 
i zajednički boravak u Londonu 
i Bruxellesu ostavljaju dubok 
trag u njegovu stvaralaštvu, po- 
sebno u zbirci Romanse bez ri- 
ječi (Romances sans  paroles, 
1874). Dvogodišnje tamnovanje u 
Monsu, koje je uslijedilo nakon 
sudskog epiloga afere u Bruxel- 
lesu (kad je u pijanom stanju 
ispalio dva revolverska hica na 
Rimbauda), zatvor, nepodnošljiv 
njegovoj slobodnoj naravi, i vi- 
jest da mu je žena dobila razvod 
i odbacila ga, neizbrisivo se doi- 
mlje nagrižene pjesnikove osjet- 
ljivosti. Duboko potresen i ne- 
sposoban da sam riješi intimni 
sukob između svoje eruptivne 
senzualnosti i bolećive putenosti 
s jedne strane i težnje za čisto- 
ćom, želje za tihom bračnom sre- 
ćom s druge, V. se obraća reli- 
giji. Taj dramatični period pje- 
snikova života nadahnjuje njego- 
vu najvredniju zbirku Razbori- 
tost (Sagesse, 1881). Njegova se 
inspiracija postepeno iscrpljuje 
u alkoholu i bolesti, u uzastop- 
nom ponavljanju starih grijeha i 
kajanja, u osamljenosti i bijedi. 

VERNE 
VESAAS 


Tražeći u poeziji »muziku prije 
svega« (Art poćtique, 1874), V. je 
ostavio djela nenadmašenog teh- 
ničkog savršenstva, u kojima od- 
jekuju poneseni ritmovi, od izlo- 
mljenih, prpošnih metrova puč- 
kih popijevki do kristalnog kla- 
sičnog aleksandrinca. Njegov tan- 
koćutni, fluidni lirizam, nena- 
metljiva gracija, ustreptali sen- 
zibilitet i spontanost stavljaju ga 
u red najvećih francuskih pje- 
snika. 

Francuska lirika, Zagreb 1941; Iz francu- 
ske lirike (V. Košutić), Beograd 1955; 


iko svjetske lirike, Zagreb 1956, 
1965. 

VERNE, Jules (Žil Vern, 
1828—1905), francuski pripovje- 
dač. Rođen je u Nantesu gdje ga 
je dodir s morem ispunio željom 
za dalekim putovanjima i istra- 
živanjima nepoznatih krajeva. 
Mjesto u književnosti zaslužio je 
brojnim naučnim, pustolovnim i 
naučno-fantastičnim — romanima 
koji nose zajednički naziv Neo- 
bična putovanja (Voyages extra- 
ordinaiies). Strastven i radoznao 
poznavalac suvremenih tehničkih 
dostignuća, široke kulture, V. je 
zahvaljujući svojoj pronicljivosti, 
prostodušnom optimizmu i anti- 
cipatorskom duhu oduševio čita- 
oce za napredak znanosti, pa nije 
čudo što ga i danas zbog tih po- 
zitivnih vrednota mlade genera- 
cije spremno prihvaćaju. Piše ja- 
snim i logičkim stilom, s umjere- 
nom dozom humora, uvjerljivo 
gradeći likove smionih istraživa- 
ča i ekscentrika koji osvajaju 
dubine mora, nebeske visine ili 
se spuštaju u utrobu zemlje. U 
svojoj je mašti predvidio ili usa- 

vršio brojne tehničke izume, iz- 
među ostalog avion, podmornicu 
i televiziju. Njegova najpoznatija 
djela (Pet tjedana u balonu — 
Cing semaines en ballon, 1863; 
Dvadeset tisuća milja pod morem 
— 20.000 lieues sous les mers, 
1870; Put oko svijeta u osamde- 
set dana — Le tour du monde en 
80 jours, 1873) prevedena su na 
sve kulturne jezike. 

Od Zemlje do Mjeseca ravan put... za- 
tim oko Mjeseca, Zagreb 1875; Put oko 
Zemlje za osamdeset dana (T. M.), Zagreb 
1876; Sabrana đela, I-XV, Beograd 1952; 
Put oko svijeta u osamdeset dana (P. Mar- 


dešić), Zagreb 1961; Petnaestogodišnji ka- 
petan (D. Milačić), Zagreb 1963. 
Bv 


VESAAS, Tarjei (Tarje 
Vesos, 1897), norveški pripovje- 
dač. U početku piše pod utjeca- 
jem Hamsuna (v.) romane iz su- 
vremenoga seljačkog i malograd- 
skog života (npr. Crni konji — 
Die svarte hestane, 1928; Velika 
igra — Det store spelet, 1934) 
koja odaju njegovu psihološku 
pronicljivost. Glavna je značajka 
kasnijih romana i pripovijedaka 
težnja simboličkom uopćavanju 
ljudskih iskustava, umjetnički 
postupak koji u realistički okvir 
unosi paraboličke elemente i me- 
tafizički usmjerenu problemati- 
ku. Neki se od tih romana ubra- 
jaju među najzrelija ostvarenja 
suvremene norveške proze, npr. 
Klica (Kimen, 1940), Signal (Sig- 
nalet, 1950), Ptice (Fuglane, 1957), 
Ledeni dvorac (Is-slottet, 1963). 
Manje su značajna Vesaasova 
dramska djela i lirika. 


Mođerna nordijska poezija (I. Slamnig 
i A. Šoljan), Sarajevo 1961. 

VESTDIJK 
VICENTE 
VICO 


VESTDIJK, Simon (Si 
mon Vestdejk, 1898), nizozemski 
pripovjedač, pjesnik i esejist. 
Glavninu stvaralaštva čine brojni 
romani (npr. Peti pečat — Het 
vijfde zegel, 1937, o životu El 
Grecovu; Otok ruma — Rum- 
eiland, 1940; Poklonici vatre — De 
vuuraanbidđers, 1947; Osakaćeni 
Apolon — De verminkte Apollo, 
1952; Jadni Henrik — De arme 
Heinrich, 1958) u kojima V., ugle- 
davši se u majstore psihološkog 
romana, napose u Dostojevskog 
(v.) i Faulknera (v.), analitički 
prikazuje konflikte pojedinaca u 
modernom društvu ili spoznaja- 
ma suvremene psihologije pristu- 
pa pojavama iz prošlih epoha. I 
poniranje u djetinjstvo, u svijet 
osobnih doživljaja, jedna je od 
njegovih tema. Intelektualni skep- 
ticizam toga neobično plodnog 
autora očituje se i u lirici a po- 
gotovu u mnoštvu eseja (Buđuć- 
nost religije — De toekomst de 
religie, 1947; Essavs in duodeci- 
mo, 1952; Umjetnost i san — 
Kunst en droom, 1957. i dr.). 

VICENTE, Gil (Žil Vi- 
sente,  1465?—1536?), začetnik 
portugalske dramske književno- 
sti. O njegovu se životu ne zna 
ništa pouzdano. Bio je pučanin, 
bez veće humanističke naobraz- 
be, što se opaža i u njegovim 
djelima. Kao dvorski dramatičar 
napisao je preko 40 vjerskih 
drama, tragikomedija, komedija 
i farsa te je time stvorio nacio- 
nalni kazališni repertoar. Religi- 
ozne drame su alegorično-satirič- 
nog karaktera, bez snažnijih 
dramskih prizora, ali vrlo reali- 


stične; cilj im je šibanje dru- 
štvenih poroka. Često sadržavaju 
lirske pjesme koje je sam sa- 
stavljao i pisao za njih glazbu, 
a i narodne romanse. Uspjela 
mu je trilogija Čamac pakla (A 
Barca do Inferno, 1517), Čamac 
čistilišta (A Barca do Purgatorio, 
1518) ' Čamac slave (A Barca da 
Gloria, 1519), u kojoj simbolički 
opisuje sudbinu ljudskih duša 
poslije smrti. Od tragikomedija 
značajne su Amadis de Gaula 
(1533), nadahnuta istoimenim 
starofrancuskim romanom, Lađa 
ljubavi (Nau de Amores, 1527) i 
Dom Duardos, koji mu je možda 
najbolje djelo. Prizorima žive ko- 
mike ističe se komedija Udovac 
(Comedia do Viuvo, 1514). Zna- 
čajne su i njegove farse, npr. 
Komad o Fami (Auto da Fa- 
ma), Klerik iz Beire (Clerigo de 
Beira, 1526), Inćs Pereira (1523). 
U njima kao pravi moralist 
žigoše pokvarenost i bludnost 
klera, svodnika i nadutog plem- 
stva, stvarajući galeriju realistič- 
no opisanih likova, sočnu narod- 
nu komiku i plastičan jezik. 
Tu se ogleda suvremeno dru- 
što i običaji, pa je u tome i naj- 
veća vrijednost njegovih koma- 
da, a po bogatstvu i neposredno- 
sti likova ostao je do danas ne- 
nadmašen u portugalskoj knji- 
ževnosti. 

VICO, Giambattista 
(Džambatista Viko, 1668—1744), 
talijanski filozof i pisac. Uteme- 
ljitelj je tzv. filozofije povijesti 
koju konstituira kao posebnu 
znanost jer je povijest djelo čo- 
vjeka, izvan svijeta prirode. Kao 
preteča moderne estetike pjesni- 

VICO 


štvu je priznao autonomiju i zna- 
čenje koje nije imalo u dotada- 
šnjim sistemima. U opoziciji pre- 
ma kartezijanskom primatu ra- 
zuma (v. Descartes), istaknuo je 
vrijednost i drugih psihičkih svoj- 
stava, što se naročito manifesti- 
raju u trima glavnim fazama 
duha: čulnoj, fantazijskoj i ra- 
zumskoj. Po njemu, umjetnost 
nastaje na drugom stupnju ljud. 
skog razvitka, plod je mašte i 
estetske djelatnosti koja stvara 
slike, a filozofija je odraz čistog 
uma i nastaje djelatnošću koja 
stvara pojmove. Stoga je poezija 
autonomna, a čovjek je ostvaruje 
ganute duše, prije nego što 
umuje. Fantazija, koja je to jača 
što je racionalna aktivnost sla- 
bija, kreira riječ i govor, poet. 
sku, slikovitu reakciju čovjeka 
pred nerazumljivom stvarnošću, 
na spontanom i stvaralačkom 
stupnju njegova bivstvovanja, pa 
riječi, simboli i metafore nisu 
racionalni znakovi, niti su čulne 
prirode. Razvoj ljudskog društva 
V. dijeli na tri velika razdoblja, 
teokratski, herojski i ljudski, a 
izražavaju se hijeroglifskim, me- 
taforičkim i analitičkim jezikom; 
u fazi »djetinjstva čovječanstva« 
nastaju mitovi, u drugoj junački 
narodni epovi (homerski su spje- 
vovi djelo kolektiva pjesnika-rap- 
soda), a u trećoj zrelo, racional- 
no i filozofsko umovanje. Za- 
hvaljujući toj dubokoj i sinte- 
tičnoj, iako idealističkoj koncep- 
ciji povijesti i kulture, mogao je 
shvatiti tako različita djela pje- 
sničkoga genija kao što su Ilija- 
da, Odiseja i Božanstvena kome- 
dija. U prvom je Ahilejeva stra- 
stvenost izraz barbarske mlado- 
sti drevne Grčke; u drugom je 

umna opreznost i lukavost Odi- 
sejeva odraz sutona te faze i na- 
stupa racionalne zrelosti grčkoga 
svijeta; Dante je velik pjesnik 
neiscrpne mašte obnovljenog bar- 
barstva srednjega vijeka. A knji- 
ževnost renesanse bit će odrazom 
novih tekovina civilizacije koju 
je pripremio razum. Ipak, pje- 
sništvo nije samo dokument o 
nekoj civilizacijskoj epohi: pro- 
izvod je ljudske aktivnosti i ima 
svoju svrhovitost jer uzdiže čo- 
vjeka prema moralnoj sferi. 
Glavno je Vicovo djelo opsežna 
rasprava Načela nove znanosti o 
prirodi naroda, po kojoj se otkri- 
vaju načela drukčijeg sustava 
prirodnoga prava ljudstva (Prin- 
cipi di una scienza nuova intorno 
alla natura delle nazioni, per la 
quale si ritruovano i principi di 
altro sistema di diritto naturale 
delle genti), objavljena u tri na- 
vrata i sa značajnim izmjenama 
i dopunama (1725, 1730, 1744). De 
Sanctis (v.) je tu knjigu slože- 
noga i teškog izraza smatrao 
djelom fantazije koju vodi ljud- 
ski um, osnažen golemom erudi- 
cijom i potpuno svjestan svoga 
velikog otkrića, a Marx je u Ka- 
pitalu citirao Vicovu misao o 
ljudima, stvaraocima svoje povi- 
jesti. Razdoblje romantizma ot- 
krilo je u njemu velikoga, zabo- 
ravljenog preteču, a novija tali- 
janska estetika i književna kri- 
tika razvila se na temelju njego- 
va učenja (De Sanctis, Croce, v.). 
V. je ostavio zanimljivu autobio- 
grafiju (Život — Vita), nešto pje- 
sama na talijanskom i latinskom 
jeziku, više predavanja i niz la- 
tinskih spisa iz područja filolo- 
gije, filozofije i prava. 

VIGNY, Alfred de (Alfred 
d Vinji, 1797—1863), francuski 
pjesnik, dramatičar i romanopi- 
sac. U modi velikih javnih ispo- 
vijesti, u poplavi sentimentalno- 
sti i veličanja prirode, u lirskom 
obnavljanju mistike katolicizma, 
njegovo se djelo odlikuje deli- 
katnom suzdržanošću, oštrom in- 
teligencijom, ozbiljnom misli i 
humanističkim patosom. Sin sta- 
re plemićke obitelji upropašte- 
ne revolucijom, kraljevski oficir, 
pjesnik borbenog romantizma, 
doživljava u godinama Restaura- 
cije slom svih nadanja, tj. pot- 
punu degeneraciju feudalnog ele- 
menta i izumiranja građanskih 
ideala naslijeđenih iz junačkih 
vremena revolucije i Napoleono- 
vih vojni. Poniženja i patnje, koje 
je doživio kao deklasiran ple- 
mić, razočaran oficir i neshvaćen 
pjesnik, dali su građu za većinu 
proznih djela. Povijesni roman 
Cinq-Mars (1826) veličanje je vi- 
teških tradicija plemićke kaste. 
Roman Stello (1832) postavlja 
problem sukoba između pjesnika 
i istine umjetničkog stvaranja s 
jedne i društva i kolektivne laži 
s druge strane. U drami Chatter- 
ton (1835) taj se problem tragič- 
no rješava: pjesnik, koji odbija 
svaki kompromis s društvom 
gdje je njegovo stvaranje roba 
na prodaju kao svaka druga, na- 
lazi izlaz jedino u samoubojstvu. 
U novelama Robovanje i veličina 
vojničkog poziva (Servitude et 
granđeur militaires, 1835) opi- 
suje s mnogo ljudske topline 
položaj vojnika u suvremenoj 
armiji, gdje je pojedinac sveden 
na bezličnu jedinicu, na pasivnu 
poslušnost i samoodricanje. U 
pjesničkom se stvaranju povodi 

najprije za Chćnierom. Antičkim 
motivima dodaje biblijske i sred- 
njovjekovne, bogateći ih misao- 
nim sadržajima i simboličkim 
značenjima, ostvarujući tip poe- 
zije intelektualističke i filozof- 
ske po sadržaju, senzualne po 
punoći i supstanciji stiha. Zbirka 
Antičke i moderne poeme (Poč- 
mes antiques et modernes, 1826, 
1837) sadrži nekoliko savršeno 
građenih balada (Snijeg, Koraci). 
U istoj zbirci pjesnik velikom 
snagom i originalnošću ostvaruje 
tip mitske poeme, dotad nepo- 
znate francuskoj = književnosti 
(Mojsije, Eloa). U zbirci Usud 
(Les Destinćes, 1864) pored pje- 
sama osamljeničke i očajničke 
inspiracije (Vukova smrt, Masli- 
nova gora, Samsonov gnjev), 
koje su izraz ozbiljne intimne 
krize, stoje poeme obilježene zre- 
lom filozofijom, optimističkim 
humanizmom i gordim vjerova- 
njem u pobjedu ljudskog duha 
nad misticizmom religije i ravno- 
dušnošću prirode (Pastirova ku- 
ća, Divljakinja, Flauta, Boca u 
moru, Čisti duh). 


Crveni pečat (M. J.), Beograd s. a; Ro- 
bovanje i veličina vojničkog poziva (D. 
L. Đokić), Beograd 1912; Zavera protiv 
spasioca krune. Sen-Mar protiv Rišeljea 
(A. Milićević), Beograd 1934; Loreta, Su- 
botica 1953; Iz francuske lirike (V. Ko- 
šutić), Beograd 1955; Antologija svjetske 
lirike, Zagreb 1956, 1965; Sen-Mar ili jedna 
zavera pod Lujem XIV (L. Atanacković), 
Novi Sad 1962, 1965. 


mw 
VIJON — Villon 
VIKO —> Vico 
VIKRAMASINGHE, Mar. 


tin (Martin Vikramasinge, 1892), 
cejlonski pripovjedač. Piše na 

singaleškom jeziku. Zajedno s 
nešto starijim sunarodnjacima A. 
Simonom de Silvom (prvi njegov 
roman, Min&, izašao je 1905) i 
P. Sirisenom (1875—1946), sma- 
tra se utemeljiteljem rmodernoga 
romana i pripovijetke u cejlon- 
skoj književnosti. Započeo je 
objavljivati 1910, a u prvom ro- 
manu, Lila (1914), i on je slikao 
narodni život Singaleza. Popular- 
niji su mu romani Sita (1924), 
nadahnut borbom za žensku rav- 
nopravnost, i Opsjena (Miringu 
Diya, 1925), gdje žigoše negativne 
strane engleskoga odgojnog si- 
stema. Značajan je i kao reali- 
stički slikar cejlonskog sela: prvi 
je prikazao društveno raslojava- 
nje seljaštva i težak život običnih 
ljudi (zbirka pripovijedaka Naše 
selo — Apč Gama, 1940. i roman 
Promjene na selu — Gam Pera- 
liya, 1944). Raspad seoske općine 
uslijed prodora kapitalizma i re- 
volucionarnu borbu protiv kolo- 
nijalizma i kolonijalnog nasljeđa 
obradio je u snažnim i aktual- 
nim romanima Kraj stoljeća (Yu- 
gdntaya), Viragaya i Doba bogi- 
nje Kali (Kaliyugaya), koje je 
objavio u poslijeratnom  razdo- 
blju i nakon stjecanja nezavisno- 
sti. Književno-kritičkim radovima 
zadužio je cejlonsku književnu 
povijest. Neki od tih radova po- 
služili su kao temelj značajnoj 
Singaleškoj književnosti (Sinha- 
lese Literature). 

mz 


VILAND —> Wieland 


VILDE, Eduard (Etuart 
Vilte, 1865—1933), estonski pripo- 
vjedač i dramatičar, Bio je su- 
radnik, a kasnije i urednik no- 

vina, boravio u Berlinu, Moskvi, 
Kopenhagenu i SAD. U najboljem 
razdoblju svoga književnog i po- 
litičkog djelovanja približio se 
socijaldemokraciji i marksizmu. 
Zbog aktivnog učešća u revoluci- 
onarnim zbivanjima 1905. morao 
je napustiti domovinu (1906—17). 
Njegov opsežan opus (33 sveska 
Sabranih djela — Kogutud teosed, 
1923—35) sadrži feljtone, pripo- 
vijetke, drame i romane koji su 
značili prekretnicu u estonskoj 
književnosti dotada nacionalno- 
romantičkog smjera. Najpozna- 
tiji mu je roman Prema hladnoj 
zemlji (Kiulmale maale, 1896), 
gdje je impresivno naslikao dru- 
štveno raslojavanje sela, prema 
naturalističkim književnim uzo- 
rima. No u etičkoj katarzi pro- 
tagonista (siromaha Jaana Vap- 
pera koji iz očaja pristupa zlo- 
čincima, i mlade Anni, gazdinske 
kćeri) i moralno-optimističkom 
epilogu (ljubav i otkupljenje u 
Sibiru) vidljiv je utjecaj ruske 
književnosti. Seljačke bune iz po- 
četka druge polovice 19. st., izaz- 
vane razbijanjem feudalnog po- 
retka i prodorom kapitalizma na 
estonsko selo, prikazao je u dru- 
štvenopovijesnoj trilogiji: Rat u 
Mahtri (Mahtra soda, 1902), Kađa 
seljaci iz Anija posjetiše Tallinn 
(Kui Anija mehed Tallinnas kdi- 
sid, 1903) i Prorok Maltsvet (Pro- 
hvet Maltsvet, 1906). U emigra- 
ciji je napisao komedije Nepoj- 
mliivo čudo (Tabamata ime, 
1912) 1 Kućni duh (Pisuhind, 
1913). Objema je građa iz suvre- 
menog života, a u drugoj naro- 
čito oštro persiflira površne i 
prazne intelektualce, književnike 
i novinare, pa se ta »satirička 
komedija« smatra najboljim dje- 


lom te vrste u estonskom teatru. 
Njegov najzreliji roman, Mljekar 
iz Mdekiula (Mdekiila piimamees, 
1916), realistička je slika društve- 
nih odnosa na selu krajem 19.st., 
upotpunjena produbljenom  psi- 
hološkom analizom pogubna utje- 
caja degeneriranoga njemačkog 
posjednika na zdravu narodnu 
sredinu. Dosljedan predstavnik 
kritičkog realizma, V. je dao pri- 
mjer odrješite i napredne soci- 
jalne tendencije i puno književno 
dostojanstvo ozbiljnim i duboko 
ljudskim likovima iz redova seo- 
skoga i tvorničkog proletarijata 
(roman Željezne ruke — Raudsed 
kčied, 1898). 

mz 


VILIM OD POITIERSA 
(Guilhem, lo comte de Peitieus, 
1071—1126), najstariji poznati 
provansalski trubadur, grof od 
Poitiersa i vojvoda Akvitanije, 
bio je najmoćniji francuski feu- 
dalac svoga vremena, ljubitelj 
oružja i boja, raskošnog života, 
bluda i putovanja. U njegovoj 
poeziji valja tražiti početak onog 
poimanja ljubavi i žene koje je 
gotovo stoljećima dominiralo u 
evropskoj lirici. U 11 sačuvanih 
pjesama  (vers) smjenjuju se 
dvije oprečne erotičke koncep- 
cije: poetski izraz isključivo sen- 
zualnog gledanja na ljubav, koje 
je srednji vijek preuzeo od anti- 
ke, prelazi, pa i u istoj pjesmi, 
u estetsku egzaltaciju žene kao 
simbola za nadzemaljski pojam 
ljepote. Takva transformacija 
čulne poezije (koja ne preza ni 
od neuvijenih izraza) u nešto što 
bi se moglo uvjetno nazvati du- 
hovnom  lirikom, karakterizira 
svu trubadursku književnost i 


VILIM OD POITIERSA 
VILLON 


mnoga stoljeća kasnije ljubav- 
ne poezije. Trubadurska gospa 
(»domna«) nije udovica ni redov- 
nica, ali zato nije manje uzvi- 
šena, jer je predmet tako savr- 
šene ljubavi da onaj koji je voli 
mora da je ponizno slijedi makar 
i bez nade da će ikada biti usli- 
šan. Mali broj sačuvanih pjesa- 
ma sastoji se od pravilno nani- 
zanih strofa koje sve preuzimaju 
metričku strukturu one na čelu, 
a međusobno ih povezuje i rima. 
U samoj strofi metar varira. 
Pjesme su bez naslova, a najduža 
i najsvježija govori o mački dvi- 
ju ljepotica, Agneze i Ermessene, 
koju su one natjerale da izgrebe 
gola leđa njihova gosta i ljubav- 
nika. U drugim pjesmama, koje 
počinju s tipičnim opisom pro- 
ljeća, izražava se ljubavna čežnja, 
a najkraća (dva kupleta) kazuje 
kako se vojvoda odriče svijeta 
nakon što je abdicirao. Kasnija 
trubadurska poezija, koja se raz- 
vija u atmosferi albigenške he- 
reze, po porijeklu bogumilske, 
slijedi Vilima i po motivima i po 
formi. 


Antologija svjetske lirike, 1956. 

VILLON, Francois (Fran- 
sua _Vijon ili Vilon, 1431. ili 
1432 — poslije 1463), francuski 
liričar. Za njega se s pravom 
može reći da je prvi moderni 
pjesnik. Svaki njegov stih odra- 
žava senzibilitet, dubok osjećaj 
i snažnu emociju, u vrijeme kad 
se francuska poezija nazivlje 
»drugom retorikom«. U sebi nosi 
sve nasljeđe srednjeg vijeka, ali 
ga se istodobno oslobađa najav- 

ljujući ono što će doći do pravog 
izražaja tek u 16. st. Iako zavr- 
šava studij umjetnosti, živi neu- 
rednim životom, često u sukobu 
s pravdom. Ubojstvo, krađa, prva 
su bilanca takva života. Mora na- 
pustiti Pariz, i to je povod da 
napiše Mali testament (Le Petit 
testament, 1456), u kome prija- 
teljima ostavlja šaljivu, imagi- 
narnu baštinu. Stihovi su to puni 
ironije, veselja i toploga čuvstva. 
Ponovo se sukobljuje s pravdom 
i nakon amnestije vraća se u 
Pariz. Tu piše Veliki testament 
(Le Grand testament, 1461), naj- 
humanije i najvrednije djelo. U 
njemu je naročito zaokupljen 
sudbinom čovjekovom i bijedom 
ljudskog života. Tema starosti i 
prolaznosti često se ponavlja, a 
refren »Mais ou sont les neiges 
d'antan« (»Ali gdje su lanjski sni- 
jezi«) sažimlje osjećaj prolaznosti 
i kratkoće života. Međutim, kao 
da ga prati neka zla kob. Ponovo 
će se naći u zatvoru. Ovaj put je 
osuda ozbiljna — vješala. Očeku- 
jući izvršenje presude, piše pa- 
tetičnu Balađu obješenih (Balla- 
de des pendus ili L'Epitaphe). 
Strah pred smrću daje njegovu 
pjesničkom izrazu posebnu sna- 
gu: čas kao filozof razmišlja nad 
ljudskim uđesom, čas kao u ne- 
kom mrtvačkom plesu daje opis 
smrti i onoga što će ostati od 
njega i njegovih drugova s vje- 
šala. Ostaje do kraja ljudski so- 
liđdaran i skroman i moli bližnje 
(»freres humains«) da se za njih 
mole. Ipak, nije završio na vje- 
šalima. Uskoro mu se gubi trag, 
tako da nisu poznati ni datum 
ni mjesto njegove smrti. Bala- 
dama s refrenom postizava izvan- 
redne efekte, a i ostalim pjesnič- 

kim oblicima daje uvijek posve 
osobnu notu, Pjesnik Pariza, bo- 
eme, života, mladosti, straha 
pred smrću, ljudske bijede ostao 
je i danas živ i suvremen. 


Antologija svjetske lirike, Zagreb 1956, 
1965; Veliko zavestanje (S. Vinaver), Beo- 
grad 1961. 

VILSN —> Wilson 
VILJEMZ —> Williams 


VINČI — Leonardo da 
Vinci 
VINDOCINENSIS, MAT- 


THAEUS —> Matthieu de 
Vend&me 


VINJI > Vigny 


VISPJANSKI —> 
Wyspianski 


VIŠNJA, Ostap (pravim 
imenom Pavlo Mihajlovič Guben- 
ko, 1889—1956), ukrajinski sati- 
ričar. Seljačkog porijekla, završio 
je vojno-medicinsku školu, bavio 
se novinarskim radom; poslije 
1934. bio je nevino okrivljen i 
zatvoren. Vratio se satiričkoj dje- 
latnosti za vrijeme drugoga svjet- 
skog rata. Majstor kratkog pam 
fleta, satiričkog feljtona i bumo- 
reske, svoj humor gradi na pre- 
daji ukrajinskog usmenog hu- 
mora i na živom pučkom govoru 
svojih likova. Njegovi su mnogo- 
brojni zbornici, koji su počeli 
izlaziti 1923., zadobili široku po- 
pularnost u čitalaca, a već 1929— 
—30. objavljene su četiri knji- 
ge njegovih zbornika Usmišky 
(Smješkovi). Međutim, tek je u 
najnovije vrijeme, razasuto prije: 


po novinama i časopisima, djelo 
O. Višnje postalo u cjelini do- 
stupno javnosti, pa je uz Zoščen- 
ka (v.) i Iljfa i Petrova (v.) 
danas bez sumnje najznačajnije 
ime sovjetske satire. Na spisku 
predmeta njegove satire nalazili 
su se birokrati, suvremeni vel- 
može, ulizice, podmitljivci, špe- 
kulanti, brbljavci, društveni pa- 
raziti, prostaci, talmudisti u na- 
uci i konzervativci u poljopri- 
vredi i industriji. 


af 
VITMAN —> Whitman 


VITTORINI, Elio (Elio 
Vitorini, 1908—1966), talijanski 
pripovjedač. Kao čovjek i pisac 
formirao se između dva rata u 
otporu prema fašističkoj stvar- 
nosti i domaćoj kulturnoj tradi- 
ciji koja je bila udaljena od su- 
vremenog života i provincijalna. 
Vittorinijev interes za američku 
prozu (Faulkner, Saroyan, He- 
mingway, v.), koju je izvrsno 
prevodio, imao je značajnog 
udjela u njegovu književnom 
razvitku. No karakteristični stil- 
ski postupci (ponavljanje riječi 
i rečenica, strukturalno značenje 
dijaloga i njegova lapidarnost, 
funkcionalna jednostavnost lek- 
sika, inzistiranje na elementar- 
nim ljudskim nagonima), za koje 
se, kao i Pavese (v.), nadahnuo 
u američkih pisaca — dobili su 
originalan prizvuk i avangardi- 
stičko značenje u njegovu opusu, 
koji formalnom i tematskom no- 
vošću, tragičnom humanošću i 
idejnom angažiranošću predstav- 
lja jednu od najosebujnijih poja- 
va u novijoj talijanskoj književ- 


VITTORINI 


nosti. Započeo je pripovijetkama 
(Malograđani — Piccola borghe- 
sia, 1931) i lirsko-putopisnom pro- 
zom (Kod Morlaka. Putovanje u 
Sardiniju — Nei Morlacchi. Viag- 
gio in Sardegna, 1936), a prvi ro- 
man, Crveni karanfil (Il garofano 
rosso, djelomično objavljen u ča- 
sopisu 1933-35), izdao je tek 1948, 
zadržavši mjestimičnu nedoreče- 
nost, koju mu je nametao faši- 
stički cenzor. S mnogo autobio- 
grafskih crta tu prikazuje mladu 
generaciju u godinama fašistič- 
kog uspona, u njezinu nemirnom 
sazrijevanju, u bolnom doživljaju 
ljubavi, u antikonformizmu i 
grozničavom očekivanju buduć- 
nosti. Izdanje je popraćeno za- 
nimljivim predgovorom, u koje- 
mu V. iznosi svoja shvaćanja 
poetike romana: umjesto konven- 
cionalnoga psihološkog realizma, 
novi jezik romana svodi se na 
lirski, ritmički, muzički izraz, 
koji jedini može integralno evo- 
cirati stvarnost u svoj složenosti 
njezine pojavnosti. Tako su mu 
komponirane najpoznatije knjige. 
U Razgovoru na Siciliji (Conver- 
sazione in Sicilia, 1941) dominira 
motiv uvrijeđenog ljudstva u fa- 
šističkoj tami, u godinama koje 
prethode ratu. Pjesnik se vraća 
u rodnu Siciliju i u susretu s re- 
alnim a istovremeno simboličnim 
osobama prikazuje mučnu stvar- 
nost, zaodjevenu u lirsku zatvo- 
renost ritmičke proze: glad, bo- 
lest, seks, smrt, odbacivanje slu- 
žbenog heroizma i nadu u osvetu 
poniženih. Naslov romana Ljudi 
i neljuđi (Uomini e no, 1945) 
otkriva bitnu suprotnost na ko- 
joj pjesnik temelji svoju opće- 
ljudsku poruku, sazrelu u usud- 
noj nuždi borbe protiv fašistič- 

VOLPONI 


kog nečovjeka, da bi živio »drug 
čovjek«. Glavni junak složeno je 
biće, intelektualac koji bježi od 
usamljenosti žrtvujući život i 
tako ponovo nalazi sebe kao dio 
zajedničke ljudske borbe. I u 
ostalim djelima: Simplon nami 
guje Frejusu (Il Sempione strizza 
Vocchio al Frejus, 1947), Žene 
mesinske (Le donne di Messina, 
1949), Erika i njezina braća. Ga 
ribaldinka (Erica e i suoi fra 
tell. La Garibaldina, 1956), u 
kojima je izraz neposredniji, kad- 
što manje intelektualan i cere- 
bralan, V. je uglavnom ostao 
vjeran osebujnoj pripovjedačkoj 
tehnici i moralno-ideološkoj an- 
gažiranosti. Žene mesinske, ro- 
man o novoj zajednici koju ne- 
posredno nakon rata muškarci i 
žene iz raznih krajeva Italije uza- 
lud pokušavaju osnovati na polji- 
ma punim mina, znatno je prera- 
dio i tako objavio god. 1964. Kao 
napredni publicist uređivao je 
časopis »Il politecnico« (1945-47), 
a bliska je toj djelatnosti nje- 
gova knjiga Javni dnevnik (Dia- 
rio in pubblico, 1957). Posljed- 
njih godina uređivao je zajedno 
s 1. Calvinom (v.) utjecajan knji- 
ževni časopis »Il menabo« (od 
1959). 


Razgovor na Siciliji (M. Radičević), Beo- 
grad 1951; Ljudi i neljudi (B. Marinko- 


vić), Zagreb 1952; Crveni _karamfil (G 


Rabac i N. Smailagić), Sarajevo 1957; Eri- 
ka i njena braća. Garibaldinka (K. Mila- 


Sarajevo 1959; Simplon namiguje 
K. Milačić), Sarajevo 1964. 

čić), 
Frejusu ( 


VIVALDI, Cesare (Čezare 
Vivaldi, 1925), talijanski liričar. 
Glavno mu je djelo Detalji (Det- 
tagli, 1964), kojega prvi dio, Sti- 
hovi (Versi), sadrži izbor iz ra- 

nijih zbirki, Oda Evropi i druge 
pjesme (Ode al'Europa ed altre 
poesie, 1952), Nekadašnje srce 
(Il cuore di una volta, 1956) i 
Dijalog sa sjenom (Dialogo con 
Vombra, 1960); drugi dio obu- 
hvaća dijalektalnu poeziju, Ligur- 
ske pjesme (Poesie liguri, 1960), 
a treći, prethodno neobjavljen 
Ciklus Stilske vježbe (Esercizi di 
scrittura). Vivaldijev pjesnički 
razvoj prošao je nekoliko faza: 
mladenačku hermetičku, zatim 
realističku, po uzoru na Pavesea 
(v.) i američke pjesnike, fazu 
socijalističkog realizma, dijalek- 
talne i »apstraktne« poezije. Ri- 
ječ je o sebidovoljnoj virtuoznoj 
kombinatorici povezivanja neko- 
liko temeljnih semantičkih kom- 
ponenti na kojima je sagrađena 
pjesma, a koje autor nastoji oslo- 
boditi međusobnoga logičkog od- 
nosa. Bez obzira na raznolikost 
Vivaldijevih eksperimenata, osta- 
le su nepromijenjene njegove 
bitne karakteristike: vizualnost i 
kristalna čistoća izraza. To vri- 
jedi i za posljednje djelo, Crteži 
i pjesme (Disegni e poesie, 1966), 
koje označava povratak stvarno- 
sti, ali ne u smislu ranije opro- 
banih i napuštenih iskustava, već 
u kozmičkom, atomskom i kiber- 
netskom aspektu. 

VOLFRAM FON EŠEN. 
BAH —> Wolfram von 
Eschenbach 


VOLKER —> Wolker 


VOLPONI, Paolo (Paolo 
Volponi, 1924), talijanski pripo- 
vjedač. Započeo je kao lirski pje- 
snik (Zelembać — Il ramarro, 


1948; Starinski novčić — L'antica 
moneta, 1955; Vrata Apenina — 
Le porte dell'Appennino, 1960), 
ali je izuzetno mjesto u suvre- 
menoj talijanskoj književnosti 
stekao tek dvama osebujnim ro- 
manima koji su rezultat auto- 
rova bavljenja sociološkim studi- 
jama i, naročito, njegove osjet- 
ljivosti za problematiku otuđene 
ličnosti u modernom  industrij- 
skom društvu. Prvi roman, Spo- 
menica (Il memoriale, 1962), ori- 
ginalan je primjer tzv. industrij- 
ske književnosti u kojoj se odnos 
čovjeka i urbane sredine prou- 
čava s pojačanim sociološkim i 
psihološkim angažmanom, no bez 
unaprijed preuzetih dogmatskih 
stavova. Protagonist toga romana 
ispripovijedanog u prvom licu 
prividno je »netipičan« proleter, 
krhka i osamljena jedinka osu- 
đena na neuspjeh u gotovo smi- 
ješnom, ali to dirljivijem otporu 
protiv svih »pogodnosti« kojima 
najsuvremenija organizacija tvor- 
nice uniformira i zarobljuje svoje 
namještenike. Minuciozan reali- 
zam i originalna lirska dimenzija, 
velika sloboda mašte i akcenti 
ranjene, bolne humanosti odli- 
kuju i drugi Volponijev roman. 
U Svjetskoj mašini (La macchina 
mondiale, 1965) uzaludna pobuna 
povjerena je seljaku vizionaru, 
kojeg sredina odbija zbog zna- 
kova mentalne neuravnoteženo- 
sti. Njegov bunt i nesnalaženje 
u intimnom životu, grubost i ne- 
shvaćena dobrota doimaju se 
gotovo tragično, kao traženje u 
labirintu u kojem zapreke silno 
nadmašuju skromne mogućnosti 
toga grotesknog predstavnika su- 
vremenog ljudstva. Njegovi snovi 
o budućem harmoničnom  dru- 

štvu i naučnom projektiranju 
potpunijega i slobodnijeg čovje- 
ka koji će se neprestano usavr- 
šavati organizirani su u obliku 
traktata uklopljena u pripovje- 
dačku strukturu kao svojevrsna 
»znanstvena proza« u kojoj se 
izmučena psiha junaka oslobađa 
u gotovo lirskoj i fantazmagorič- 
noj sublimaciji. 


Svetska mašina (I. Klajn), Beograd 1967. 
mz 


VOLTAIRE (Volter, pra- 
vim imenom  Francois-Marie A- 
rouet, 1694—1778), francuski filo- 
zof i pisac, jedan od vođa pro- 
svjetiteljstva 18. st. Enciklope- 
dijski duh, V. je bio povjesničar, 
dramatičar, romanopisac i pjes- 
nik, borbeni publicist, čovjek 
koji je snagom svog duha ispu- 
nio cijelo stoljeće. Zbog jednog 
pamfleta zatvoren je u Bastilju 
(1717—18); po izlasku iz tamnice 
postiže velike književne uspjehe 
i na dvoru i u narodu, ali je 1725. 
ponovo u tamnici. Pušten uz 
uvjet da napusti Francusku, od- 
lazi u Englesku (1726—29), i taj 
boravak u društvu naprednih mi- 
slilaca ima velik utjecaj na obli- 
kovanje njegova pogleda na svi- 
jet. Nakon boravka u Parizu 
odlazi u Cirey, imanje markize 
de Chatelet, a tada započinje 
najplodnije razdoblje njegova 
života. Radi na sastavljanju En- 
ciklopedije, vodi borbu protiv 
Crkve i feudalnih institucija i 
postaje pravi idol suvremenika. 
God. 1744. opet je u Parizu, kao 
dvorski pjesnik i historičar Luja 
XV, ali zbog slobodoumna duha 
ponovo pada u nemilost. Na po- 
ziv Friedricha II odlazi u Pots- 

dam (1750—53), postaje mu pri- 
jatelj i duhovni savjetodavac, ali 
uskoro se s njim sukobljuje i 
odlazi u svoj dvorac Delices, 
gdje, nezavisan i slobodan, piše 
najznačajnija djela. God. 1778. 
vraća se trijumfalno u Pariz. 
Voltaireov je opus golem, a svako 
njegovo slovo i svaka riječ bili 
su propaganda njegova filozof- 
skog pogleda na svijet. Bio je 
ideolog naprednoga građanstva iz 
vremena prije revolucije, protiv- 
nik staleških povlastica, a za pro- 
svijećenu monarhiju. Smatra da 
religija koči napredak i zato 
ustaje protiv Crkve, osobito ka- 
toličke: »Smrvite bestidnicu« — 
»Ecrasez l'infame!« U ime huma. 
nizma zahtijeva reformu krivič- 
nog sudskog postupka, slobodu 
govora, štampe i rada, zagovara 
toleranciju. U etici i estetici je 
relativist, a načelo društvene ko- 
risti prvi mu je etički motiv. 
Glavna su mu filozofska djela: 
Filozofska pisma ili Engleska 
pisma (Les Lettres philosophi- 
ques ou Lettres anglaises, 1734), 
koja su apologija političkog 
sistema u Engleskoj, slobode 
i snošljivosti, kritika običaja 
i ustanova u Francuskoj; Ra- 
sprava o toleranciji (Le Traitć 
sur la tolćrance, 1763), nadah- 
nuta aferom Calas; Filozofski 
rječnik (Le Dictionnaire philoso- 
phique, 1764), neke vrsti mala 
enciklopedija, koja sadrži po abe- 
cednom redu filozofske i literar- 
ne članke. Voltaireova je poezija 
hladna i artificijelna; najljepši 
su stihovi u kojima je došla do 
izražaja oštrica njegova duha i 
gdje je dao žive portrete i zani- 
mljive povijesne događaje. Hen- 
rijađa (La Henriade, 1728) nacio- 

nalna je epopeja u 10 pjevanja 
o pobjedi Henrika IV, zastupnika 
tolerancije, nad neprijateljem. 
Djevica Orleanska (La Pucelle 
d'Orlćans, 1755) burleskna je poe- 
ma gdje se očituje Voltaireov 
antiklerikalizam. Napisao je 20 
satira, od kojih su najbolje Siro- 
mašni đavo (Le Pauvre diable, 
1758), gdje ismijava svoje nepri- 
jatelje, i Le Mondain (1736), obra- 
na teze o ljudskom progresu. Sati- 
re su kao i druga djela pune za- 
jedljivosti i ironije, što je Voltai- 
reu samo sredstvo da se bori pro- 
tiv gluposti, mana i ograničenosti. 
U pripovijestima koje su pisane 
živim stilom bez nepotrebnih de- 
talja također iznosi filozofske i 
moralne ideje. U Zadigu (1747) 
ismijava ljudsku taštinu i kriti- 
zira društvene zloupotrebe. U 
Kandidu (Candide, 1759), koji 
je remek-djelo francuskog pro- 
svjetiteljstva, dokazuje da pro- 
vidnost ne vodi ljude i da je naj- 
veća mudrost raditi svoj svako- 
dnevni posao. V. je bio i knji- 
ževni kritičar, ali njegovi sudovi 
nisu uvijek pravedni. Kao dram- 
ski pisac uveo je neke novine: 
udaljio se od antike, građu je 
posuđivao iz svih vremena i ze- 
malja, radnji je dao brži i življi 
tok, unosio je lokalni kolorit, 
usavršio inscenaciju i kostime. 
Napisao je više od 50 komada 
koji su danas svi zaboravljeni. 
Najbolji su: Zaire (1732), uzbud- 
ljiva slika ljubavi i ljubomore, 
nadahnuta sukobom muslimana 
i kršćana, i Merope (1743), inkar- 
nacija majčinske ljubavi. Kao 
historičar V. traži dokumentaci- 
ju, kritički stav prema izvorima 
i istraživanje uzroka. Povijest 
treba da prikazuje napredak 


tehnike, nauke i umjetnosti, sva- 
kodnevni život, da rekonstruira 
Civilizaciju jedne epohe. V. je 
bio jedan od prvih koji su tra. 
žili stvaranje povijesti kulture, a 
prvi je formulirao i pojam filo- 
zofije povijesti. Glavna djela: 
Povijest Karla XII (Histoire de 
Charles XII, 1731); Stoljeće Luja 
XIV (Le Sičcle de Louis XIV, 
1751) povijest je cijele epohe, 
duhovna, ekonomska i politička. 
Esej o običajima (Essai sur les 
moeurs, 1756) obuhvaća povijest 
svijeta, svih naroda, od 9. do 
17. st, jer po Voltaireu nema 
izabranih naroda, svi su oni 
dijelovi velike cjeline čovječan- 
stva, koje ide naprijed, a taj pro- 
gres koče jedino ratovi i fanati- 
zam. Voltaireova korespondenci- 
ja također je značajan dio nje 
gova opusa: više od 10000 pisa- 
ma raznim ljudima i o raznim 
temama. Svojim velikim i raz: 
nolikim opusom V. je obilježio 
predrevolucionarno doba u Fran- 
cuskoj, boreći se za društvo slo- 
bodnih ljudi, koji će svojim ra- 
dom unapređivati civilizaciju za- 
snovanu na razumu. 
Zadig ili opredjeljenije (P. B.), Budim 
1828; Tancred (T. Maretić), Zagreb 1877; 
Istorija Karla XII (S. Novaković), Beo- 
grad 1897; Kandid ili Optimizam (D. Ama- 
nović), Zagreb 1947; Izabrana dela (M. 
Predić), Beograd 1949; Moj boravak u 
Berlinu (P. Pekić), Zagreb 1951; Mikrome- 
gas (R. M. Šurbatović), Zagreb 1953; Ro- 
mani i pripovijetke, I-II (R. M. Šurba- 
tović), Zagreb 1953; D, Pejović, Francuska 
kai kliče ha filozofija, Fil. hrest. VI, 
Sna 1957; Filozof koji ne zna. Istoriska 
vala uma. Mikromegas (D. Nedeljko- 
šić), Beograd 1958; Kandid ili optimizam 


(M. Predić), Beograd 1959, 1963; Romani 
(R. M. Šurbatović), Zagreb 1960. 

VONDEL, Joost van den 
(Jost van den Vondel, 1587-1679), 
nizozemski dramatičar i pjesnik. 


VONDEL 
VOROSMARTY 


Njegovim se opsežnim književ- 
nim djelom, svjedočanstvom ba- 
rokne kulture, završava zlatni vi- 
jek nizozemske književnosti 17. 
st. Velik liričar, V. je pisao i ep- 
sku i didaktičnu poeziju, služeći 
se njome da uzveliča ili poprati 
neki važan događaj u svojoj ze- 
mlji. Osim toga on se, u početku 
pod utjecajem reformacije, a za- 
tim kao katolik, često služio 
vjersko-polemičkim stihovima. 
No V. je u prvom redu jedan 
od književnih prvaka holandskog 
kazališta koje obogaćuje drama- 
ma sazdanima na načelima antič- 
ke tragedije. Građu za kazališna 
djela uzima ponajviše iz Biblije. 
Poznatija je takva drama Lucifer 
(1654), u kojoj se tim biblijskim 
motivom služi prije Miltona (v.), 
zatim Adam u progonstvu (Adam 
in Ballingschaap, 1664) i Jephta 
(1659). Druge njegove drame, 
npr. Maria Stuart ili Kraljica 
mučenica (Maria Stuart of Ge- 
martelde Majesteit, 1646) i po- 
znata nacionalna legenda Gijs- 
brecht van Aemstel (1637), crpu 
građu iz povijesti. Zborovi koji 
se javljaju u Vondelovim kaza- 
lišnim djelima svjedoče o veli- 
kom lirskom talentu ovog dra- 
matičara. 

bkk 


VORAGINE, de > 
Jacobus de Voragine 


VORDSVORT —> 
Wordsworth 


VORIN —> Warren 


VOROSMARTY — Mihdly 
(Verešmarti Mihalj, 1800—1855), 
mađarski pjesnik i dramatičar. 
Pored Petdfija (v.) V. je najis- 

taknutiji predstavnik mađarskog 
pjesništva u 19. st. Svestrano je 
izgradio pjesnički izraz, a domo- 
ljubnim osjećajima u svojoj po- 
eziji pridonio buđenju mađarske 
nacionalne svijesti. Književnu je 
slavu stekao epom, spjevanim u 
klasičnom obliku, Bijeg Zalanov 
(Zaldn futdsa, 1825), u kojemu 
je oživio junačku povijest svoje 
zemlje. Nacionalna tematika pre- 
vlađava i u ostalim njegovim ep- 
skim radovima. Građu za drame, 
koje je stvarao ugledajući se u 
romantičke pjesnike i Shake 
spearea (v.), crpao je također naj- 
češće iz domaćih izvora, naročito 
iz mađarske povijesti. Premda su 
mu drame više pjesničke nego 
kazališne tvorevine, one su snaž- 
no utjecale na razvitak mađar- 
skog kazališta. Najpoznatija je 
Csongor i Tiinde (Csongor es 
Tiinde, 1831), zasnovana na sta- 
roj narodnoj priči protkanoj fan- 
tastikom. Najviše se istakao kao 
pisac kraćih lirskih pjesama, od 
kojih se mnoge odlikuju toplim 
domovinskim zanosom, a značaj- 
ne su i pjesme prožete pesimiz- 
mom koje je napisao duboko ra- 
zočaran zbog neuspjeha revolu- 
cije god. 1848/49. 


Antologija svjetske lirike, Zagreb 1956, 
1965. 

VOVČOK, Marko (pravim 
imenom Marija Oleksandrivna 
Vilinska, 1834—1907), ukrajinska 
spisateljica, pisala je na ukrajin- 
skom i ruskom jeziku. Kći sitnog 
ruskog vlastelina, rođena u Or- 
lovskoj guberniji, 1851. udala se 
za prognanog ukrajinskog etno- 
grafa O. V. Markoviča i s njime 
krenula u Ukrajinu gdje je pro- 

učavala usmenu tradiciju, a u 
Petrogradu je objavila svoj zbor- 
nik Narodni opovidannja Marka 
Vovčka (Pučke pripovijesti, 1857), 
što ga je 1859. Turgenjev (v.) pre- 
veo na ruski. Živeći u Petrogra- 
du, upoznaje Ševčenka (v.); za- 
tim od 1859. do 1867. boravi u 
inozemstvu gdje susreće Dobro- 
ljubova (v.), Gercena (v.), Turge- 
njeva (v.) i Flauberta (v.) i pri- 
jateljuje s poljskim emigrantima. 
U Parizu objavljuje i pripovije- 
sti na francuskom jeziku. Vrativ- 
ši se u Rusiju, kreće se u krugo- 
vima demokratske inteligencije 
(Černiševski, v., Pisarev, v.), pre- 
vodi Vernea, Andersena i poljske 
pisce, a zatim boravi pretežno u 
provinciji, baveći se književnim 
radom. V. je realist, u svojim no- 
velama oblikuje život ukrajin- 
skih i ruskih (Rasskazy iz narođ- 
nogo russkogo byta — Pripovi- 
jesti iz ruskog narodnog života, 
1859) seljaka, nečovječnost vla- 
stele (Instytutka, 1860), pa je 
njezino stvaranje srodno s Tur- 
genjevljevim Lovčevim zapisima. 
Uvodeći pučkog pripovjedača V. 
izgrađuje ukrajinski prozni go- 
vor, razvija u njemu osobine 
pučke poetike, lirski tonalitet i 
osebujnu melodičnost. U roma- 
nima i pripovijestima na ruskom 
jeziku širi svoj tematski krug, 
unoseći antiklerikalnu tematiku 
(nezavršen roman Zapiski pričet- 
nika — Crkvenjakovi zapisi, 1869— 
—1870), problematiku položaja 
žene u društvu (roman Živjele 
jednom tri sestre — Žili da byli 
tri sestry, 1861), idejne dileme 
ruske inteligencije (roman Živa- 
ja duša, 1868). Uz Tarasa Ševčen- 
ka, M. V. najzaslužnija je za ši- 
renje ukrajinske književnosti 19. 


st. izvan granica Ukrajine, pa je 
često za života prevođena i u 
našim časopisima. 


Pučke pripovijesti (A. Harambašić), Zag. 
reb 1899. 
af 


VOZNESENSKI, Andrej 
Andrejevič (1933), ruski pjesnik. 
Završio je arhitektonski studij, 
stupio je u književnost 1958. 
Oslanjajući se na tradicije Ma- 
jakovskoga (v.), postao je pje- 
snikom mlade generacije 60-ih 
godina koji u svojim Parabolama 
(Parabola, 1960) nekonformistič- 
ki tretira značajna pitanja su- 
vremenog sovjetskog društva i 
civilizacije uopće. Često vezan za 
likovni doživljaj, raspravlja o 
problemima umjetnosti i umjet- 
nika u društvu (Majstori — Ma- 
stera, 1960) želeći da bude mo- 
deran i avangardan. V. pojave gle- 
da u njihovim povijesnim i pro- 
stornim odnosima, puni stihove 
smisaonim skraćenicama, razvija 
zvukovne asocijacije i metafo- 
ričke nizove. U poemi Trougla- 
sta kruška (Treugol'naja gruša, 
1962) oblikuje motive iz svog pu- 
tovanja u Ameriku, konfrontira- 
jući ih s lirskim motivima veza- 
nim za svoju zemlju, i unosi u 
njih groteskne »digresije«. Najiz- 
razitiji je eksperimentator u su- 
vremenoj sovjetskoj poeziji. 
Zvezdopad (M. Tabaković), Kruševac 1963: 


Trougaona kruška (S. Slastikov—Kaluža- 
nin, B. Kitanović), Beograd 1963. 
a] 


VRCHLICKY, Jaroslav 
(Jaroslav Vrhlicki, pravim ime- 
nom Emil Frida, 1853—1912), če- 
ški pjesnik, dramatičar, kritičar, 
pripovjedač i prevodilac. V. je 


VOZNESENSKI 
VRCHLICK#? 


ne samo najveća ličnost češke 
književnosti osamdesetih godina, 
nego i pisac koji je stvaranjem 
novoga pjesničkog izraza pod 
utjecajem francuskih parnasova- 
ca (v. Leconte de Lisle) i prije- 
vodima niza najznačajnijih auto- 
ra svih vremena (Dante, Corneil- 
le, Calderon, Tasso, Michelangelo, 
de Vega, Camčes, Shakespeare, 
Ariosto, Goldoni, Goethe, Poe, 
Byron, Schiller, Mickiewicz, Ib- 
sen, Shelley, Andersen, Carducci, 
Petčfi i dr.) obavio posao brojnih 
generacija. Vlastito mu djelo sa- 
drži oko 80 zbirki pjesama, oko 
30 drama, roman Lutke (Loutky, 
1908) i nekoliko knjiga proze, 
eseja i kritika. Izdvojimo li ne- 
koliko drama (komedija iz češke 
povijesti Noć na Karištejnu — 
Noc na Karištejnč, 1885, trilogija 
Hippodamie na motive iz grčke 
mitologije, i dr.) najveće je zna- 
čenje Vrchlickog u poeziji. U 
epskom ciklusu Odlomci epopeje 
(Zlomky epopeje) nastojao je 
pod utjecajem suvremenih evolu. 
cionističkih teorija i Legende sto- 
ljeća V. Hugoa _(v.) prikazati 
razvoj čovječanstva od mitskih 
početaka sve do svoga doba. Ta- 
ko je nastao niz djela, u kojima 
je V. na najrazličitiji način pri- 
kazivao prošlost, izražavajući 
ujedno probleme suvremenosti. 
Kroz te pjesme i velike lirsko- 
-epske kompozicije (Hilarion, Bar 
Kochba i dr.) provlači se pje- 
snikov optimizam u pogledu na 
budućnost čovječanstva, koji se 
sukobljava s kritičkim pogledom 
na suvremeno stanje svijeta i 
vlastitog naroda. U lirici izraža- 
vao je svoja osjećanja i raspolo- 
ženja od mladenačkog pesimizma 
(Iz dubina — Z hlubin, 1875) 

VRIES 
VU CING-CE 


preko raspjevane ljubavne poe- 
zije i isticanja ideala ljepote, pre- 
ko gorčine i razočaranja, sve do 
smirene lirike stoičke mudrosti 
i nagovještaja sloma. V. se oku- 
šao u svim formama u kojima je 
pisana poezija da iskuša moguć- 
nosti češkog jezika i svoje stva- 
ralačke sposobnosti. Napisao je 
niz formalno savršenih pjesama, 
ali je najviši domet postigao poe- 
zijom pisanom u znaku razoča- 
ranja (Prozori u oluji — Okna 
v boufi, 1894. i dr.) i neposredno 
pred udar bolesti koja ga je pa- 
ralizirala četiri godine prije smr- 
ti (Stablo života — Strom života, 
1909, i Mač Damoklov — Meč Da- 
mokliv, tiskan posmrtno, 1913). 
V. je veoma brzo postao repre- 
zentativni pjesnik mlade građan- 
ske klase; njegov patetičan, re- 
toričan stih, koji je znao obuhva- 
titi sav svemir, odgovarao je nje- 
zinim težnjama i ambicijama. 
Već je za života slavljen, ali i na- 
padan: konzervativci mu zamje- 
raju nehajnost prema nacional. 
nim problemima i kozmopoliti- 
zam, a mlada generacija počet- 
kom devedesetih godina negira 
njegov pjesnički izraz te njegovu 
parnasizmu i stanovitoj izvješta- 
čenosti u jeziku pretpostavlja re- 
alizam, odnosno impresionizam i 
simbolizam posljednjih godina 
19. st. 


Bojadđisani crepovi (G. Pinter), Beograd 
1901; Bar-Kochba (M. Kuntarić), Slavon- 
ska Požega 1912; Satanela (A. Častek), 
Zagreb 1918; Oporuka lukavičkog vlasteli- 
na (M. Rakoš), Sisak 1928; Antologija 
svjetske lirike, Zagreb 1956, 1965. 

dk 


VRIES, Theun de (Ten 
de Vris, 1907), nizozemski pripo- 
vjedač. Povezan s radničkim po- 

kretom, bio je i za drugoga svjet- 
skog rata među antifašističkim 
borcima. Prvi romani (npr. Rem- 
brandt, 1931; Eroica, 1934) crpu 
tematiku iz života velikih ličnosti 
ili prikazuju važne povijesne 
epohe. U novijim djelima, kojih 
je stilsko obilježje jednostavna 
realistička proza s naglašenom 
dokumentarnošću, V. je oblikovao 
zbivanja i politička iskustva ne- 
davne prošlosti, prikazujući re- 
akciju različitih slojeva društva 
(romani: Potuci vukove, pastiru 
— Sla de wolven, herđer, 1946; 
Djevojka s crvenom kosom — 
Het meisje met het rode haar, 
1956). Posebno se ističe trilogija 
Anna Casparii (1951), Pan među 
ljudima (Pan onder de mensen, 
1954) i Svadbena pjesma za 
Swaantje  (Bruiloftslied voor 
Swaantje, 1957). Opsežnim roma- 
nom Vatreno krštenje (De vuur- 
doop, 1948—54) V. se vratio svom 
zanimanju za povijesnu građu 
opisavši revolucionarno  razdo- 
blje oko 1848. i rad _ Marxa i 
Engelsa u tim godinama. 


vz 


VU ČING-CE (1701—1754), 
kineski pripovjedač, utemeljitelj 
kineskog satiričkog romana. Ro- 
man Neslužbeni izvještaj o živo- 
tu učenjaka (Džudlin varši, u 
engleskoj verziji The Scholars, u 
ruskoj Neoficial'naja istorija kon- 
fucianskogo mira) napisao je u 
realističkom duhu; djelo je izraz 
protesta protiv skolastičkog ko- 
deksa konfucijevskog morala, na- 
silja činovničke birokracije, dog- 
matizma u književnosti i protiv 
feudalno-patrijarhalnih odnosa u 
obitelji. Sam je autor pripadao 


staroj obitelji učenjaka i činov- 
nika, ali je prekinuo s tom tradi- 
cijom, brzo potrošio naslijeđenu 
imovinu i kraj života proveo u 
bijedi. Životno djelo pisao je de- 
set godina (1740—50), a objavlje- 
no je tiskom dvadesetak godina 
poslije autorove smrti. Dotle je 
kolalo u mnogobrojnim prijepi- 
sima. Roman ima pedeset pogla- 
vlja, a komponiran je tako da 
svaka dva ili tri poglavlja imaju 
poseban krug likova, od kojih 
većina ima kao prototip stvarne 
suvremenike, samo što su imena 
izmišljena. Niz poglavlja ima 
autobiografski karakter. Osim 
jetkog i dubokog društvenog kri- 
tičara, u ovom satiričnom roma- 
nu upoznajemo i majstora stila, 
lakoničnog i punokrvnog. Roman 
je snažno utjecao na kineske rea- 
liste u drugoj polovini 19. st., a 
i danas se rado čita. 

is 

VULF —> Wolfe 
VULF —> Woolf 


VULGATA —> Biblija, —> 
Jeronim 


VURGHUN, Simiad (Vur- 
gun, 1906—1956), azerbejdžanski 
pjesnik i dramatičar. Pisao je 
najprije kraće lirske sastave, su- 
bjektivistički intonirane i s pre- 
težno  erotsko-intimnim  motivi- 
ma. Nakon studija u Bakuu i na 
moskovskom sveučilištu (1929— 
—31) pristupio je proučavanju 
nacionalne pjesničke tradicije i 
prevođenju ruskih klasika (Pu- 
škin). U brojnim zbirkama (u 
kojima je veoma česta lirsko- 
-epska poema) pjesnički je obra- 


VURGHUN 


dio aktualne teme socijalističke 
izgradnje u Azerbejdžanu. Sna- 
žno je utjecao na svoje suvreme- 
nike i mlađe pjesnike, prilagodio 
je klasične forme azerbejdžanske 
poezije novim sadržajima, proči- 
stio i usavršio njezina izražajna 
sredstva, no platio je i danak 
kultu ličnosti. Njegove knjige 
stihova (Pjesnikova zakletva — 
Šairin andy, 1930; Fenjer — Fo- 
nar, 1932. i dr.) veličaju slogu i 
rad sovjetskih ljudi, a prožete su 
iskrenom vjerom u budućnost. U 
poemi Talystan (1937) opisao je 
seoski život i otpor seljaka eko- 
nomskom i društvenom ugnjeta- 
vanju. Značajan je i kao autor 
teatarskih komada u stihovima: 
u drami Vagif (1938) opjevao je 
istaknutoga pjesnika i državnika 
azerbejdžanskoga 18. st. na širo- 
koj pozadini borbe protiv stra- 
nih zavojevača. Drama Hanlar 
(1939) posvećena je revoluciona- 
ru H. Safaralijevu, a u ljubavno- 
-herojskoj drami Farhad i Širin 
(Fdrhad vi Širin, 1941) posegnuo 
je za građom koju je opjevao 
Nizami (v.) u epskoj poemi Ho- 
srov i Širin. Za rata pozivao je 
na borbu protiv fašističkih agre- 
sora (Majčina riječ, 1941; Parti- 
zanima Ukrajine, 1942; drama 
Čovjek — Insan, 1945. i dr.), a 
u poratnim knjigama stihova 
(npr. Baku — Baky, 1946; Mug- 
han, 1949; Moja zakletva — Mda 
nim andy, 1950; Ajgjiin, 1952) 
oblikovao je sredine i junake 
suvremenoga života, pjevao o 
Lenjinu i o borbi za mir i za 
prava kolonijalnih naroda. Pisao 
je i satiričke stihove. 

mz 

WALTARI 
WALTHER VON DER VOGELWEIDE 


W 


WALTARI, Mika (Mika 
Valtari, 1908), finski pripovjedač, 
pored Sillanpaaa (v.) najpozna- 
tiji suvremeni finski autor, popu- 
laran i izvan domovine. Prvim 
romanima (npr. Velika iluzija — 
Suuri illusioni, 1928; Mladost u 
plamenu — Palava nuoruus, 1935; 
Stranac je došao na imanje — 
Vieras mies tuli taloon, 1937) za- 
hvatio je u suvremene društvene 
probleme svoje zemlje, prikazu- 
jući naročito život omladine. 
Opće priznanje donijeli su mu 
povijesni romani (Mikael Hakim, 
1949; Johannes  Angelos, 1952; 
Turms besmrtni, 1955), od kojih 
je najčuveniji Sinuhe Egipćanin 
(Sinuhe, egyptildiinen, 1945). Ta 
su djela obilježena znanstvenim 
pristupom povijesnoj građi, vje- 
štim crtanjem orijentalnog ambi- 
jenta u dalekoj prošlosti i manje 
uobičajenim formalnim postup- 
cima (oblik dnevnika i zapisa su- 
vremenika). Iako u vođenju žive 
fabule W. ne prezire konvencio- 
nalna rješenja iz tradicije evrop- 
skoga povijesnog romana, ipak 
se u njega opaža svjež duh, na- 
pose ondje gdje o prošlosti go- 
vori tonom ironičkog skeptika. 


Sinuhe Egipćanin (M. i D. Gervais), Ri- 
jeka 1956; Tamni anđeo (A. Vlaškalin) 
Rijeka 1957; Etrušćanin (A. Vlaškalin) 
Rijeka 1958; Lutalica (R. Vlaškalin), Ri- 
jeka 1960; Putnik (R. Vlaškalin), Rijeka 
1961. 


s 

WALTHARIUS MANU 
FORTIS — Valter snažne 
ruke 

WALTHER VON DER Vo- 
GELWEIDE (Valter fon der Fo- 
gelvajde, prva polovica 13. st.), 
njemački srednjovjekovni  pje- 
snik. Kao putujući vitez služio 
je raznim gospodarima po Au- 
striji (koja mu je po svoj prilici 
i domovina) i Njemačkoj. Naj- 
ljepše plodove svoga pjesništva 
dao je na području ljubavne 
pjesme, tzv. trubadurske lirike 
(njem. Minnesang). U konvencio- 
nalni ton i simbolički ceremo- 
nijal te pjesničke vrste, koja na 
području erotike odražava načela 
feudalne hijerarhije, W. je unio 
nove izražajne vrednote, pa se 
čak i uvelike oslobodio te tradi- 
cije. Iskren izraz ljubavnih osje- 
ćaja prožima napose stihove u 
kojima viteška idealizacija žene 
ustupa mjesto neposrednosti ka- 
kvu je inače poznavala samo puč- 
ka ili vagantska pjesma. Walte- 
rovoj muzikalnoj lirici, čas dra- 
žesno razigranoj i ljupkoj, čas 
sjetnoj, posebnu svježinu daju 
slike iz prirode, proljetne i pro- 
zračne. U brojnim epigramatskim 
stihovima W. je iznio svoje mo- 
ralne i političke poglede; u su- 
kobu između njemačkoga cara i 
pape žestoko je ustao u obranu 
svoga gospodara. 


Antologija svjetske lirike, Zagreb 1956. 
1965; Poezija vekova (T. Đukić), Beograd 
1965. 

WALTHERUS AB INSU. 
LIS —> Gautier de 
Chatillon 


WARREN, Robert Penn 
(Robert Pen Vorin, 1905), ame- 
rički književnik. Rodom iz drža- 
ve Kentucky, vezao se uz ideje i 
probleme američkog Juga. Studi- 
rao je na sveučilištu Vanderbilt 
u Tennesseeu gdje je s Allenom 
Tateom i J.C. Ransomom, kasni- 
jim nosiocima »Nove kritike«, bio 
među osnivačima časopisa »Bje- 
gunac« (»The Fugitive«, 1922— 
—25), a kasnije, u Louisiani, za- 
jedno s Cleanthom Brooksom, 
»Južnjačke revije« (»The Sou- 
thern Review«, 1935—42). Kritič- 
ka orijentacija Warrena i Broo- 
ksa prema pažljivom čitanju ko- 
je interpretira djelo analizirajući 
pojedinosti u tekstu dovela je do 
teorijsko-praktičkog = udžbenika 
Razumijevanje poezije (Under 
standing Poetry, 1938) koji se 
smatra najutjecajnijom knjigom 
»Nove kritike«. Taj stav podra- 
zumijeva smisao za kompleks- 
nost i višeznačnost u životu i 
književnosti, pa su i Warrenovi 
romani građeni na moralnoj di- 
jalektici koja proizlazi iz drama- 
tične situacije junaka. Njegovo 
naibolje djelo, Svi kraljevi ljudi 
(All the King's Men, 1946), nadah- 
nuto je zbiljskim događajima u 
državi Louisiani za vrijeme de- 
magoške diktature — guvernera 
Hueya Longa. U tom romanu 
ispituje učinak političke djelat- 
nosti na etičku čvrstoću pojedi- 
naca i njihove međusobne odno- 
se. U drugim djelima također 
promatra zbivanje u perspektivi 
povijesnoga udesa čitave zajedni- 
ce, bilo da se radi o društvenom 
sukobu proizvođača duhana i na- 
kupaca (Noćni jahač — Night 
Rider, 1939), o drami savjesti na 
poprištu Građanskog rata (Divlji- 


WARREN 
WAŽYK 


na —Wilderness, 1961) o ljudskoj 
samosvijesti u robovskom  dru- 
štvu (Družina anđela — Band of 
Angels, 1955), o gradiću koji sutra 
treba da nestane (Poplava — 
Flood, 1964). Takav široki zahvat 
podsjeća na Faulknera (v.), čiji 
se utjecaj zamjećuje i u retorici 
kojom W. često usporava drama- 
tiku strasti i nasilja koje smješta 
na »mračno i krvavo tlo«. Njego- 
va središnja tema karakteristič- 
na je za američku književnost: 
proces junakove samospoznaje, 
njegovo traženje vlastitog iden- 
titeta. Tu su za Warrena aktual- 
ne i težnje egzistencijalističkog 
romana, kojemu se osobito pri- 
bližava Pećinom (The Cave, 1959). 
U pripovijetkama (zbirka Cirkus 
u potkrovlju — The Circus in the 
Attic, 1948) i najboljoj svojoj po- 
eziji (uz poemu Brat zmajeva — 
Brother to Dragons, 1953, glavna 
mu je knjiga zbirka Obećanja — 
Promises, 1957) otkriva u djetinj- 
stvu ishodište kasnijih intimnih 
previranja. Kritičke studije (Iza- 
brani eseji — Selected Essays, 
1958) posvećene su uglavnom pis- 
cima kojima je blizak po umjet- 
ničkoj tehnici ili pogledu na svi- 
jet. U ranim danima pristalica 
»agrarnog«  konzervatizma  juž- 
njačkih bijelaca, zreli je W. među 
najuglednijim borcima protiv 
rasne nepravde (studija Segrega- 
tion, 1956. i dr.). 

Četa anđela (B. Gerechtshammer), Rijeka 
1958; Svi kraljevi ljudi (S. Krešić), Zag- 
reb 1960; Pećina (O. Lakomica), Rijeka 
1961, 1963. 

WAŽYK, Adam (Adam 
Važik, 1905), poljski književnik. 
God. 1922. pristaje uz avangard- 

WEBSTER 


nu pjesničku struju (glasilo: 
»Almanach Nowej Sztuki«), 1924. 
objavljuje prvu zbirku poezije 
Semafory, 1926. drugu: Oči i usta 
(Oczy i usta). U knjizi Čovjek u 
mrkom odijelu (Cztowiek w bu- 
rym ubraniu, 1930) objavljuje tri 
pripovijesti. Slijede dva romana: 
Svjetiljke svijetle u Karpowu 
(Latarnie swiecq w Karpowie, 
1933) i Obiteljski mitovi (Mity 
rodzinne, 1938). U Moskvi mu 
1943. izlazi zbirka poezije Srce 
granate (Serce granatu). U raz- 
doblju između 1945. i 1955. obja- 
vljuje, između ostalog, tri dram- 
ska teksta, knjigu eseja i poemu 
o Kini. 1956. izdaje Poemu za 
odrasle i druge pjesme (Poemat 
dla dorostych i inne wiersze) i 
komediju Planetarium; 1957. iz- 
lazi mu knjiga sabrane poezije 
Pjesme i poeme (Wiersze i poe- 
maty); 1961. poema Labirynt i 
roman Epizod; 1963. zbirka poe- 
zije Wagon; 1966. godine »inte- 
lektualna autobiografija« pod na- 
slovom Pitanje ukusa (Kwestia 
gustu). Wažykova je poezija opi- 
sna i metonimična; obilježava je 
zam. U sferi doživljaja to je raz- 
drobljena, mozaična slika svijeta, 
sastavljena od skupa oštro uoče- 
nih konkretnih pojedinosti, koje 
kao prostorna i vremenska cjelina 
daju pjesnički »portret epohe«. 
W. je pjesnik koji se dosljedno 
«otvara prema vani, prema pojav- 
nosti svijeta kojega je dio. Za 
njegovu je poeziju karakteristič- 
na određena temeljna srodnost 
s prozom, odnosno s »nepoet- 
skim« izrazom. Zato kronološki 
poredani s obzirom na sadržaj- 
nost, Wažykovi tekstovi daju di- 
namičnu sliku jednog isječka 

stvarnosti, ograničenog kapacite- 
tom doživljavanja, odnosno pam- 
ćenja. Današnjoj je čitalačkoj pu- 
blici svakako najpoznatiji onaj 
W. koji je u Poemi za odraste, 
1956. smiono prekinuo  »urotu 
šutnje« iskrenom i nepoštednom 
kritikom  zaglupljujućeg propo- 


vijedanja o tobožnjoj beskon- 
fliktnosti i harmoniji između 
idejne usmjerenosti i životne 


stvarnosti. Pored T. Rožewicza 
(v.) W. je jedan od suvremenih 
poljskih pisaca koji životu pri- 
stupaju s muževnom  otvoreno- 
šću, izravno i ozbiljno. 
BOM roka poezija (P. Vujičić), 
Beograd 1964. 

zm 


WEBSTER, John (Džon 
Vebster, 15807—1625?), engleski 
dramatičar. Surađivao je i s dru- 
gim dramatičarima, a sam je na 
pisao dvije tragedije koje se ubra- 
jaju u najuspjelija kasnorene- 
sansna ostvarenja engleskog ka- 
zališta: Bijeli đavao ili Vittoria 
Corombona (The White Devil or 
Vittoria Corombona, 1608, obj. 
1812) i Vojvotkinja od Amalfija 
(The Duchess of _Malfi, prik. 
prije 1614, obj. 1623). Obrađujući 
motive iz talijanske povijesti 16. 
st. u prvoj je prikazao presudne 
časove u životu inteligentne lje- 
potice bez predrasuda, a u dru 
goj nesretnu sudbinu plemkinje 
koja se protiv volje braće udala 
za svoga podanika. Zločin, patnja 
i strast prevladavaju u ovim, 
zapravo, melodramskim komadi: 
ma koji okrutnošću radnje pod- 
sjećaju na Španjolsku tragediju 
Th. Kyda (v.), a vješto sazdanim 
dramskim situacijama na djela 


W. Shakespearea (v.). Posebno 
je značajna Websterova spoznaja 
o smrti kao trajnoj pratilici čo- 
vjeka i o prolaznosti svega na 
svijetu, spoznaja stalno prisutna 
u njegovu stvaranju. Zaokupljen 
takvim mislima i nastojeći da 
duboko potrese gledaoce, W. nije 
dublje motivirao postupke likova 
niti se naročito trudio da zaokru- 
ži radnje u koherentne cjeline, 
ali je zato dosegao visok stupanj 
dramatičnosti u pojedinim pri- 
zorima. 


Engleske renesansne tragedije (Ž. Simić 
i S. Pandurović), Beograd 1959. 
bkk 


WEDEKIND, Frank 
(Frank Vedekint, 1864-1918), nje- 
mački dramatičar i pjesnik. Vo- 
dio je nestalan, boemski život i 
bio povremeno novinar, glumac, 
pjevač, dramaturg. Veći dio ži- 
vota proveo je u Miinchenu. Od 
njemačkih naturalista (v. Haupt- 
mann), s kojima stupa u književ- 
ni život, već se od početka razli- 
kuje izrazitim smislom za gro- 
tesku i za slobodnu igru scen- 
skom iluzijom. Uz to se već u 
prvom zapaženom komadu (Pro- 
ljetno buđenje — Frihlings Er- 
wachen, 1891) očituje težnja au- 
torova da žigoše lažnu stegu gra- 
đanskoga seksualnog morala i 
pokaže kobne posljedice društve- 
nih konvencija koje sapinju ili 
pervecrtiraju prirodne nagone. »O- 
slobođena« čovjeka umio je W. 
prikazati, međutim, samo u okvi- 
ru građanskoga društva i samo u 
relativnoj opreci s njim: junaci 
kasnijih drama (npr. Zemni duh 
— Erdgeist, 1895; Markiz pl. Keith 
— Der Marquis von Keith, 1900; 


WEDEKIND 
WEISS 


Pandorina kutija — Die Biichse 
der Pandora, obj. 1904; Glazba 
— Musik, 1907; Franziska, 1912) 
»izopćenici« su društva, varalice, 
bludnice, psihopati. Moralistička 
analiza Wedekindova, raspeta iz- 
među veličanja i osude strasti 
izašlih iz »Pandorine kutije«, pre- 
ma tome samo otkriva moralnu 
bijedu određenoga društvenog 
stanja. U komadu Kralj Nicolo 
(Konig Nicolo, 1902) autor se po- 
igrao motivom o bijegu u bolnu 
iluziju, koja nadomještava stvar- 
nost, i stvorio uzorak teatra 
kakav će kasnije još dublje i 
virtuoznije izgraditi Pirandello 
(v.). Svojim scenskim stilom ko- 
ji likove lišava individualne ka- 
rakterizacije pretvarajući ih u 
groteskne figure, i antinaturali- 
stičkom dramaturgijom uopće W. 
je dao znatnih poticaja ekspre- 
sionističkoj drami (v. Toller). 
Među njegovim stihovima (zbir- 
ka Četiri godišnja doba — Die 
vier Jahreszeiten, 1905) ističu se 
satiričke šansone za kabaret i 
parodističke balade; tim je pje- 
smama potakao razvitak te vrste 
poezije značajne za njemačku 
književnost dvadesetih godina (v. 
Brecht, Kastner, Tucholsky). 


Antologija novije nemačke lirike (I. Iva- 
nji i B. Živojinović), Beograd 1956. 


s 

WEISS, Peter (Peter Vajs, 
1916), njemački dramatičar i pri- 
povjedač. Zbog rasnih progona 
napustio je 1934. Njemačku; 
švedski je državljanin. Piše po- 
vremeno i na švedskom jeziku. 
Prva su mu veća djela romani 
Oproštaj od roditelja (Abschied 
von den Eltern, 1961) i Sjecište 

(Fluchtpunkt, 1962), zapravo frag- 
menti psihološke autobiografije. 
Svjetski je ugled postigao kaza- 
lišnim komadom koji već u na- 
slovu pokazuje piščevu sklonost 
groteski: Progon i umorstvo Jea- 
na Paula Marata, prikazani u iz- 
vedbi kazališne družine bolnice 
u Charentonu, pod vodstvom Go- 
spodina de Sadea (Die Verfol- 
gung und Ermordung Jean Paul 
Marats, dargestellt durch die 
Schauspielgruppe des Hospizes 
zu Charenton unter _ Anleitung 
des Herrn de Sade, 1964). Poslu- 
Žživši se dramaturgijom epskog 
teatra (v. Brecht) i složenom teh- 
nikom »teatra u teatru«, W. je 
na izvoran način i snažnim dram- 
skim jezikom iznio problematiku 
klasne_ i političke revolucije 
osvjetljujući u dijalogu i komen- 
tarima raznorodne aspekte teme. 
Protagonisti igre, koja u prikaza- 
noj sredini dobiva obilježje sa- 
blažnjive i tragikomične grote- 
ske, zastupaju svoje poglede na 
revoluciju s različitih povijesnih 
pozicija: Marat i Marquis de Sa- 
de utjelovljuju oprečna gledišta 
i iskustva — duh revolucije i ci- 
ničnu skepsu. Taj sukob, koji du- 
boko zahvaća u povijesna i antro- 
pološka pitanja, W. smatra »mo- 
delom« koji treba da istakne 
aktualnost dramskih teza. Autor 
se služi svim mogućnostima mo- 
dernog teatra pa djelo u cjelini 
zahtijeva efektnu i virtuoznu 
scensku realizaciju s naglašenom 
vizuelnom komponentom. Doku- 
mentacija s frankfurtskog proce- 
sa nacističkim ratnim zločincima 
osnova je scenskog »oratoriia« 
Istraga (Die _ Ermittlung, 1965) 
koji statističkom objektivnošću 
bilježi strahote počinjene u logo- 

ru Oswiecimu (1941—45). Naj- 
noviji autorov komad, Pjev o 
luzitanskom bauku (Der Gesang 
vom Lusitanischen Popanz, 1967), 
pokušaj je teatarske sinteze po- 
litičke agitacije (protiv portugal- 
skog kolonijalizma) i satiričkog 
kabareta, odnosno musicala. I 
ovdje su očiti poticaji koje daje 
Brechtova dramaturgija. 


2 


vz 


WELLS, Herbert George 
(Herbert Džordž Velz, 1866-1946), 
engleski pripovjedač. Njegovo 
književno djelo nastalo je kao 
neposredan odgovor na naučni i 
prirodoznanstveni napredak u 19. 
i 20. stoljeću, a zahvatalo je u 
složenu društvenu i političku 
problematiku te izrazito »mašin- 
ske« ere. U književnost W. ulazi 
naučno-fantastičnim i utopijskim 
romanima koji ga uvrštavaju u 
najpopularnije utemeljitelje da- 
nas razgranate tzv. »science fic- 
tion«. Posebno se ističu njegove 
znanstvene vizije u knjigama Vre- 
menska mašina (The Time Ma 
chine, 1895) i Rat svjetova (The 
War of the Worlds, 1898). No 
doskora njegovu pažnju počinju 
zaokupljati neposredni društve- 
nopolitički problemi pa u roma- 
nima upozorava na besmislice 
suvremenog života. Tako u ro- 
manu Tono-Bungay (1908) sati- 
rički prikazuje trgovački svijet, 
a u romanima Kipps (1905) i Po- 
vijest gospodina Pollyja (The 
History of Mr. Polly, 1910) iznosi 
psihologiju »malog čovjeka« koji 
se teško snalazi u industrijskoj 
sredini. Jedinstvo radnje, živi li- 
kovi i vjerno prikazana društve- 
na atmosfera odlike su toga 


socijalno-reformatorskog = dijela 
Wellsove — pripovjedačke = proze 
koji idejno ostaje uvijek u gra- 
nicama utopijskog socijalizma. U 
kasnijem je razdoblju njegovo 
stvaranje previše opterećeno so- 
ciološkim i političkim razmatra- 
njima. Napisao je također mnogo 
znanstveno-esejističkih radova s 
društveno-reformatorskom, utopi- 
stičkom i političkom tematikom. 
Velik je uspjeh postigao i kao 
pisac naučno-popularne povijesti 
svijeta. 


Kratka povijest svijeta (V. Begić), Zagreb 
1931; Čovečanstvo, Rad, blagostanje i sre. 
ća roda ljudskoga (M. Ozerović i M. Ne- 
dić), Beograd 1933; Diktator (M. Dobrivo- 
jević), Beograd 1933; Istorija sveta (M. 
Ozerović), Beograd 1934; Novi svet. Lik 
stvari koje dolaze. Istorija budućnosti (M. 
Ozerović), Beograd 1934; Carstvo mravi 
(J. Sedmak), Zagreb 1939; Neobične priče 
(Žž. V. Simić), Beograd 1939; Pripovijest 
iz kamenog doba (T. Peičić), Zagreb 1949; 
Rat planeta (A. Vilhar), Beograd 1951; 
Ljudi nalik na bogove (V. Vuković), Zag- 
reb 1952; Ostrvo doktora Moroa (D. Jova- 
nović), Sarajevo 1952; Tono-Bangi (S. Pet- 
ković), Beograd 1956; Prvi ljudi na Mese- 
cu (Z. Gorjan), Sarajevo 1961; Ukradeni 
bacil (Ž. Simić), Beograd 1961; Nevidljivi 
čovek (B. Glišić), Beograd 1964; Kips. Is- 
torija prostodušnog čoveka (S. Marić), 
Novi Sad 1966. 

bkk 


WERFEL, Franz (Franc 
Verfel, 1890—1945), njemački pri 
povjedač i liričar. Rođen je u 
Pragu, živio je dugo u Beču, a 
umro u Americi, gdje se kao anti- 
fašist i Židov sklonio pred naci- 
stičkim terorom. U književnost 
je stupio zbirkama lirike, u ko- 
jima je životni duh ekspresioni- 
stičke generacije, njezin humani- 
stički i pacifistički utopizam na- 
šao snažan izraz. Žarki, vizionarni 
patos slobodnih stihova, s vidnim 
odjecima Whitmana _ (v.), obu- 
hvaća široku skalu pjesničkih 

doživljaja: od intimnih ispovije- 
sti preko pacifističkog aktivizma 
do mistički obojenih himni sve- 
miru. To su, između ostaloga, 
zbirke: Prijatelj svijeta (Der 
Weltfreund, 1911), Mi jesmo (Wir 
sind, 1913), Dan suda (Gerichts- 
tag, 1919), Zazivanja (Beschwo- 
rungen, 1923). Karakterističan 
motiv ekspresionista, sukob ge- 
neracija u sukobu između oca i 
sina, oblikovao je W. u svom 
prvom većem proznom djelu: 
Ubijeni je kriv, a ne ubojica 
(Nicht der Morder, der Ermor- 
dete ist schuldig, 1920). Velik 
uspjeh postigao je »romanom o 
operi« Verdi (1924), psihološki 
osvijetljenom epizodom iz po- 
sljednjeg razdoblja skladateljeva 
života; u središtu stoji odsudan 
susret s Wagnerovom glazbom. 
Od niza romana i pripovijetki, 
nastalih prije odlaska u emigra- 
ciju, naročito se ističu veliki ro- 
man Barbara ili Pobožnost (Bar- 
bara oder Die Frommigkeit, 1929) 
i Četrdeset dana Musa Dagha 
(Die vierzig Tage des Musa Dagh, 
1933). U njima su sudbine poje- 
dinaca i obitelji u Austriji (Bar- 
bara) i Turskoj (Četrdeset dana) 
u vrijeme prvoga svjetskog rata 
prikazane u okviru širokih povi- 
jesnih zbivanja. Već se ovdje na- 
zire piščev humanistički ideal u 
likovima, u koje je ulio svoju 
vjeru i etiku priproste naivnosti 
i svoje vjerske simpatije. To na- 
pose vrijedi za roman Pjesma o 
Bernadđetti (Das Lied von Berna- 
dette, 1941), moderan mit o fran- 
cuskom  prošteništu Lourdesu. 
Usprkos naklonosti prema kato- 
licizmu, W, je odbio da se obrati 
jer se ni u kom obliku nije htio 
odreći židovstva u vrijeme kad 


781 


WERGELAND 
WESKER 


je njegov narod trpio najokrut- 
nije progone. Posljednje je djelo 
roman Zvijezda nerođenih (Der 
Stern _ der Ungeborenen, 1946), 
satirička utopija o dalekoj bu- 
dućnosti (godine 101945), o inter- 
planetarnoj i »astromentalnoj« 
epohi čovječanstva. — Dvadese- 
tih godina napisao je niz drama 
s mitskom i povijesnom temati- 
kom (npr. Spiegelmensch, 1920; 
Schweiger, 1922; Juarez und 
Maximilian, 1925), zastupajući 
uvjerenje da je »efekt moral dra- 
matičara«. 

Gorući grm, antologija njemačke lirike 
(Z. Gorjan), Wien—Leipzig 1921; Proslava 
mature (R. Žilić), Zagreb 1935; Smrt ma- 
lograđanina (V. Majer), Zagreb 1951; Ver- 
di (O. Šolc), Zagreb 1953; Musa Dag (S 
Milović), Sarajevo 1954; Antologija novije 
nemačke lirike (I. Ivanji i B. Živojino- 
vić), Beograd 1956; Antologija svjetske li- 
rike, Zagreb 1956, 1965; Nije kriv ubica 
kriv je ubijeni (M. Kon), Sarajevo 1958: 


Suvremena njemačka novela (D. Perko- 
vić), Zagreb 1966. 
vž 


WERGELAND, Henrik 
(Henrik  Vergelan, 1808—1845), 
norveški pjesnik, jedan od ute- 
meljitelja novije norveške knji- 
ževnosti. Dio njegova opsežnoga 
književnog stvaralaštva borbena 
je publicistika u službi aktualnih 
političkih i društvenih ciljeva. 
Zalagao se za otcjepljenje od 
Švedske, za nacionalnu i kultur- 
nu autonomiju. Glavno mu je 
djelo golema epska pjesma Stva- 
ranje svijeta, čovjek i Mesija 
(Skabelsen, Mennesket og Mes- 
sias, 1830, nova redakcija, 1845, 
pod naslovom Mennesket), umjet- 
nički nedozrelo ali misaono bo- 
gato ostvarenje koje prosvjeti- 
teljske ideje i ideološke odjeke 
francuske revolucije sjedinjuje s 
romantičkim mitovima o životu 

prirode. Bujna mašta i patos 
velika zamaha očituje se i u zbir- 
kama pjesama (npr. Poesier, 
1838). Za Wergelandovo shvaća. 
nje o ulozi književnosti značajne 
su epske pjesme Židov (Joden, 
1842) i Židovka (Joedinđen, 1844); 
njihova humana poruka urodila 
je stvarnim plodom jer je u znat- 
noj mjeri pomogla emancipaciji 
Židova u Norveškoj. 


s 


uza 


WESKER, Arnold (Arnold 
Vesker, 1932), engleski dramati- 
čar mađarsko-ruskog porijekla. 
Njegove su  društveno-kritičke 
drame izraz pobune uvjerenog 
socijalista koji snažnim osvjet- 
ljavanjem nekih vidova suvreme- 
nog života želi djelovati na čo- 
vjeka i na društvo. Već u prvoj 
drami, Kuhinja (The Kitchen, obj. 
1960), prikazuje život kuhinjskog 
osoblja velikog restorana, ali za- 
pravo zahvaća u mnogo širu pro- 
blematiku međuljudskih odnosa 
uopće. U tom se komadu oslanja 
na vlastita životna iskustva (i 
sam je bio kuhar), kao i u prvom 
i trećem dijelu dramske trilogije 
Kokošja juha s ječmom (Chicken 
Soup with Barley, 1958) i u Govo- 
rim o Jeruzalemu (I'm Talking 
about Jerusalem, 1960). U njima 
prikazuje privatan i politički 
život siromašne londonske ži- 
dovske obitelji u vremenskom 
rasponu od dvadesetak godina. 
Dramski je najzgusnutiji i zato 
najuspjeliji drugi dio trilogije, 
pod naslovom Korijeni (Roots, 
1959), u kome iznosi zapažanja 
O životu radnika na selu. I tu je 
prisutan jedan član iste židovske 
obitelji, ali samo u riječima 


mlade djevojke Beate koja, vra- 
tivši se iz grada na selo, želi na 
brzu ruku obogatiti svoju obitelj 
različitim kulturnim vrednotama. 
Na ponavljajući uznosite misli 
svoga gradskog prijatelja Ronniea 
Kahna o nužnosti kulture u ži- 
votu svakog čovjeka, ona se su- 
kobljuje s najbližom okolinom i 
ujedno počinje osjećati dubok 
nesklad između svojih htijenja i 
znanja. U razrešenju dramskog 
sukoba, koji nastupa kad Beatie 
doznaje da je Ronnie napušta, 
sadržana je i temeljna teza pisca 
da samo vlastita spoznaja vodi 
do oplemenjivanja kulturnim do- 
brima te da u životu jednostav- 
nih ljudi ima neprocjenljivih vri- 
jednosti. U drami Pečeni krum- 
piri sa svačim (Chips with 
Everything, 1962) dao je veoma 
živu i pomalo karikaturalno za- 
mišljenu sliku života vojnika na 
vježbi u jednoj zrakoplovnoj je- 
dinici, a cilj mu je bio da ukaže 
na besmislenost svih sustava koji 
se temelje na potčinjavanju jed- 
nih ljudi drugima. 

bkk 


WHITMAN, Walt (Volt 
Vitman, 1819—1892), američki 
pjesnik. Bio je nemiran duh i 
promijenio je niz zvanja: radio 
je kao tipografski učitelj, novi- 
nar, tesar, bolničar u Građan- 
skom ratu i državni činovnik. 
Glavno mu je djelo knjiga pje- 
sama  Vlati trave (Leaves of 
Grass, 1855), koja se od male 
izvorne zbirke (dvanaest pjesa- 
ma) proširila kroz devet izdanja 
do pjesnikove smrti u omašno 
pjesničko djelo. Pjesme su pisane 
slobodnim stihom, kojega je 

širok i snažan zamah duboko 
odjeknuo u evropskom pjesni- 
štvu (Verhaeren, v.; njem. eks- 
presionisti, Krleža, Majakovski, 
v.). One izražavaju Whitmanov 
anarhistički individualizam, ali 
ujedno i odanost demokratskim 
načelima, njegov osebujni pan- 
teizam, čulnost i ljubav prema 
Americi. Najsnažnije pojedinačne 
pjesme iz ove zbirke su Pjesma 
o sebi (The Song of Myself) i 
kasnije dodana elegija u povodu 
Lincolnove smrti Kad su jorgo- 
vani posljednji put cvali u vrtu 
(When Lilacs Last in Dooryarđ 
Bloom'd). Slobodno iznošenje po- 
java spolnog života izazvalo je 
zgražanje javnosti, a to je za 
pjesnika značilo gubitak držav- 
nog namještenja. Djelo je doži- 
vjelo i vrlo oštre napade kritike, 
koja je Whitmanu osporavala 
temeljno poznavanje umjetničkih 
normi. Stvarne zamjerke koje se 
mogu postaviti njegovoj poeziji 
jesu pomanjkanje mjere, neujed- 
načenost, mjestimična  retorič- 
nost i preopširna nabrajanja, 
zbog kojih su njegov stil nazivali 
»kataloškim«. Od Whitmanovih 
proznih djela najvažniji su De- 
mokratski vidici (Democratic 
Vistas, 1871), gdje iznosi svoje 
političke i društvene nazore. 
Obolivši od paralize, proveo je 
devetnaest posljednjih godina 
kao djelomičan invalid okružen 
poštovaocima, premda ga je ci- 
jenio samo relativno uzak krug 
čitalaca. Prvo priznanje izvan 
SAD doživio je, dosta rano, u 
Engleskoj, gdje su njegove sna- 
žne, muške stihove pozdravili 
pjesnici prerafaeliti (v. Rossetti). 
W. je utjecao i na pokret za slo- 
bodni stih u evropskoj poeziji. 

U većoj ili manjoj mjeri utjecao 
je na gotovo sve suvremene ame- 
ričke pjesnike, naročito na Sand- 
burga (v.). Suvremena kritika 
Whitmana smatra najznačajnijim 
američkim pjesnikom 19. stolje- 
ća, uz Emily Dickinson (v.). 

Vlati trave (T. Ujević), Zagreb 1951; Ame- 
rička lirika (I. Slamnig i A. Šoljan), Zag- 


reb 1952; Antologija svjetske lirike, Zag 
reb 1956, 1965. 
žb 


WIELAND, Christoph 
Martin (Kristof_ Martin Vilant, 
1733—1813), njemački pripovje- 
dač. Život mu je protekao uglav- 
nom u mirnom skladu: položaj 
višeg činovnika, profesora filozo- 
fije i dvorskog odgojitelja (u 
Weimaru) osigurao mu je dru 
štveno i materijalno priznanje. 
Kao urednik ugledna književnog 
časopisa imao je vidan utjecaj 
na književni život. Romanima 
Pustolovine Don Silvija od Rozal- 
ve (Die Abenteuer des Don Sylvio 
von Rosalva, 1764) i Zgode Aga- 
tonove _ (Die Geschichten _ Aga- 
thons, prva verzija 1766—67) uda- 
rio je temelje novijem njemač- 
kom romanu, nastavljajući pripo- 
vjedačkim stilom tradiciju pu- 
stolovno-humorističkog romana 
(v. Cervantes, Fielding, Le Sage). 
Don Silvio je neka vrsta Don 
Kihota u dražesnom, razigranom 
duhu rokokoa, a usput sadržava 
pouku u smislu piščeve životne 
filozofije: zanesenjake, fanatike 
i sanjare treba poučiti razumnoj 
mjeri jer istinsko životno zado- 
voljstvo počiva tek na skladnom 
jedinstvu intelektualne _ i čuv- 
stvene kulture. Junak romana 
smiješan je zanesenjak dok ne 
spozna da je začarani svijet 

bajki, u koji ga odvodi pusto- 
lovno štivo, puka igra, plod obi- 
jesne mašte. Takvo tumačenje 
značajno je za Wielanda uopće: 
i pjesništvo, naime, za njega je 
oblik kulturne društvene razo- 
node kojom se fantazija i razum 
njeguju na podjednako zabavan 
način. Radnja mnogih njegovih 
djela zbiva se u antiknoj Grčkoj, 
no to je često samo duhovita 
klasicistička maskerada iza koje 
se kriju pojave i zgode iz piščeva 
društvenog kruga. To vrijedi na- 
ročito za satirički roman Abde- 
rićani (Die Abderiten, 1781). ši- 
roku popularnost stekao je W. 
svojim pripovijetkama u stiho- 
vima (Komische  Erzdihlungen, 
1765; Musarion, 1768. i dr.), u 
kojima su erotičke zgode u antik- 
nom ruhu ispričane frivolnom 
ironijom, pa i cinizmom, no uvi- 
jek protkane i »filozofijom, mo- 
ralom i satirom«, Sintezu svojih 
pjesničkih nastojanja, sjedinju- 
jući humor i parodiju, dao je u 
fantastičnom epu Oberon (1780). 
Veoma je zaslužan  Wielandov 
potpun prijevod Shakespearea 
(veoma slobodan, u prozi, 1762— 
—66). 


Povijest Abderićana (Z. Matesić), Zagreb 
1963; Agaton (E. Zdenković), Zagreb 1964. 

WILDE, Oscar (Oskar 
Vajld, 1854—1900), engleski dra- 
matičar, pripovjedač i liričar. 
W. je poricao društvenu uvjeto- 
vanost i namjenu umjetnosti, 
kako u svom stvaralaštvu, tako 
i u životu. Mnogo je držao do 
svoga vanjskog izgleda, govora i 
ponašanja i javno iskazivao da 
život umjetnika ne smije biti 


opterećen društvenim konvenci- 
jama ili moralom. Svagdje se 
isticao kao vođa engleskoga knji- 
ževnog esteticizma, naglašujući 
uvijek da je osnova tog esteti- 
cizma hedonistička, a da je 
umjetnost autonomna i amoral- 
na. Otud i ironija i cinizam, 
koji su — pored duhovite igre 
riječima i upotrebe paradoksa — 
u njegovu djelu tako česti. Nje- 
gova sposobnost da nasmijava 
neočekivanim obratima misli naj- 
jače je došla do izražaja u dru- 
štvenim komedijama, koje mu 
donose željenu slavu. Najuspje- 
lije su: Lepeza Ladv Windermere 
(Lady Windermere's Fan, 1892), 
Žena bez značenja (A Woman of 
No Importance, 1893) i Važno je 
biti ozbiljan (The Importance of 
Being FEarnest, 1895). Majstor je 
dijaloga, zapleti su mu veoma 
vješto provedeni, pa je njegova 
zasluga da je oživio i obogatio 
kazalište Viktorijine ere. Iako 
prezire moralno-poučnu stranu u 
umjetnosti, ona gdjegdje i u nje- 
govu djelu ipak probija. To vri- 
jedi za Lepezu Ladv Windermere, 
a naročito za jedini niegov ro- 
man Slika Doriana Grava (The 
Picture of Dorian _ Gray, 3891). 
Sadržaj tog romana, zasnovan na 
bizarnoj ideji da portret glavnog 
junaka može odražavati njegovo 
postepeno moralno propadanje, 
podsjeća donekle na Balzacovu 
Šagrinsku kožu, a dekadentno ras- 
košni opisi upozoravaju na drugi 
piščev uzor, Huysmansov roman 
Protiv struje. No, sve što prima, 
W. zaokružuje izvanrednom spo- 
sobnošću plastičnog prikazivanja, 
blistavom  duhovitošću i zapa- 
njujućim bogatstvom paradoksa. 
Istakao se i kao novelist, a veo- 

ma se cijene njegove priče Sretni 
princ i druge priče (The Happv 
Prince, And Other Tales, 1888). 
Duboko se doima prva, po kojoj 
je ova zbirka i dobila naslov jer 
je prožeta toplim osjećajem za 
one koji stradaju u nemilosrdnom 
društvenom poretku. U značaj- 
nija njegova ostvarenja ubrajaju 
se i djela koja je napisao u za- 
tvoru, osuđen zbog veze s lordom 
Douglasom. To su Balada o rea- 
dinškoj tamnici (The Ballad of 
Reading Gaol, 1898) i duboko 
iskren pjesnikov životni obračun, 
De profundis (1905). 
Priče (A. Harambašić), Zagreb 1911; Sab- 
last od Cantervilla, Zagreb 1913; De pro- 
fundis (I. Sekulić—Stremnicka), Beograd 
1915; Saloma (R. Dragić), Beograd 1932: 
De profundis (V. M.), »1000 najljepših no- 
vela«, sv. 52—54, Zagreb 1933; Slika Do- 
riana_ Graya (Z. Gorjan), Zagreb 1953; 
Bajke. Sretni kraljević i druge bajke. 
Kuća mogranja (S. Krešić), Zagreb 1955; 
Kantervilski duh. Bajke. Srećni kraljević 
i druge pripovetke. Kuća narova. Zločin 
lorda Artura Sevila (B. Grujić), Sarajeva 
1956; Suvremena engleska poezija (I. Sla- 
mnig i A. Šoljan), Zagreb 1956; Antologi- 
ja svjetske lirike, Zagreb 1956, 1965; Slika 
Dorjana Greja (K. Anastasijević), Beo- 
grad 1964; Srećni kraljević i druge bajke 
(Mak Dizdar), Sarajevo 1965; Srećni princ 
i druge bajke (I. Đukić i M. Pečujnić), 
Beograd 1965; Zločin Lorda Artura Sevila 
(Z. Minderović), Beograd 1965. 

WILDER, Thornton (Torn- 
ton Vajlder, 1897), američki dra- 
matičar i pripovjedač. Iz obitelji 
intelektualaca, posvećuje se sve- 
učilišnoj karijeri. Mnogo putuje 
držeći predavanja i izvan SAD. 
Savjestan je pisac, pa mu sva 
djela nose pečat dorađenosti. 
Književnu je slavu stekao roma- 
nom Most u San Luis Reyu (The 
Bridge of San Luis Rey, 1927), 
koji prati sudbine petero ljudi 
slučajno povezanih zajedničkom 
smrću, a odlikuje se finom iro- 

nijom. Sličan ton prevladava i 
u romanu Nebo je moj cilj (Hea- 
ven's My Destination, 1934) i u 
pseudohistorijskom romanu Mar- 
tovske Ide (The Ides of March, 
1948). W. je, međutim, značajniji 
kao originalan dramatičar. Pro- 
slavio se eksperimentalnom dra- 
mom Naš grad (Our Town, 1938), 
punom blagog humanizma, koja 
realističku iluziju — zamjenjuje 
zahtjevom za aktivnom surad- 
njom gledaočeva iskustva o sva- 
kidašnjici. Njegovo drugo (i jed- 
nako nekonvencionalno) dram- 
sko djelo, odlična komediia Za 
vlas (The Skin of Our Teeth, 
1942), prikazuje čovjekove nepri- 
like od prethistorije do danas. 
W. je uz to autor farse Provo- 
dadžijka (The Matchmaker, 1954) 
i dviju zbirki jednočinki. 

Most Svetoga kralja Luja (3. Marković), 
Beograd 1951; Kabala (B. Glišić), Suboti- 


ca 1957; Martovske ide (B. Nedić), Beo- 
grad 1958. 
žb 


WILLIAMS, Tennessee 
(Tenesi Viljemz, 1914), američki 
dramatičar. Odrastao je na Jugu 
SAD, gdje i sada živi. U borbi 
s neimaštinom promijenio je 
bezbroj zanimanja, a čekao je 
gotovo deset godina na prizna- 
nje, pišući neprestano. Mjesto 
vodećeg američkog dramatičara 
našeg razdoblja (uz Millera, v.) 
osvojio je dramama Staklena me- 
nažerija (The Glass Menagerie, 
1945) i Tramvaj zvan žudnja (A 
Streetcar Named Desire, 1947). 
Prva je dirljiva psihološka stu- 
dija o djevojci-bogalju u sukobu 
sa stvarnošću, a druga je potre- 
san prikaz propasti žene, koja 
ujedno simbolizira propast ari- 
stokracije Juga. Slabiji uspjeh 

doživjela je slična drama Ljeto 
i dim (Summer and Smoke, 1948). 
U Tetoviranoj ruži (Rose Tattoo, 
1951) glavni je junak opet žena, 
robustna Talijanka s američkog 
Juga. Nakon bizarne dramske 
alegorije Camino Real (1953), 
koja je doživjela podvojen pri- 
jem, W. ponovo postiže velik 
uspjeh dramom Mačka na vru- 
ćem limenom krovu (Cat on a 
Hot Tin Roof, 1955), koja slika 
skrivene strasti u južnjačkoj ve- 
leposjedničkoj obitelji. Kasnije 
drame — Lutkica (Baby Doll, 
1956), Silazak Orfeja (Orpheus 
Descending, 1958), Odjednom pro- 
šlog ljeta (Suddenly Last Sum 
mer, 1958) i Nježna ptica mlado- 
sti (Sweet Bird of Youth, 1959) 
— studije su o neurotičnim ili 
patološkim tipovima, a obilno se 
služe (kao i sve ostale William- 
sove drame) simbolima, lirskim 
ugođajem i scenskim efektima. 
Nakon njih učestali su glasovi 
kritike o stereotipnom traženju 
vizualnog efekta, manirizmu i ko- 
mercijalizaciji u novijem Willi- 
amsovom stvaralaštvu. W. je me 
đutim izazvao iznenađenje dram. 
skim djelom Razdoblje prilagođi- 
vanja (Period of Adjustment, 
1960). Ta vedra i vješta, premda 
površna komedija iz bračnog ži- 
vota kao da znači odstupanje od 
svega tipičnog za Williamsa kao 
dramatičara. Poslije toga glavni 
su mu akcenti ponovo tragični, 
u scenarijima za filmove po vla- 
stitim dramama i u komadima 
kao što je Lokalni vlak tu više 
ne staje (The Milk Train Doesn't 
Stop Here Anymore, 1963). 


Rimsko proleće gospođe Ston (M. Mari- 
nović), Sarajevo 1956. 
žb 


WILLIAMS, William Car- 
los (Viljem Karlos Viljems, 1883— 
—1963), američki pjesnik. Bio je 
zanimanjem liječnik. Blizak ima- 
žističkim idejama Ezre Pounda, 
ipak se opredijelio za srodan, ali 
manje isključivi »objektivizam« 
(»nema ideja koje nisu u stvari- 
ma« — njegov je poetski credo). 
Cijela mu je poezija sastavljena 
od živahnih, reskih zapažanja o 
prizorima, pojavama i kretanji- 
ma u prirodi (antologijska pjes- 
ma Jahte — The Yachts). Nikad 
izravno emocionalan, W. stvara i 
ljudska raspoloženja nizom dina- 
mičkih, iskidanih slika. To pje- 
sništvo rijetko teži kompleksni- 
jem strukturiranju asocijacija i 
zatvorenijim formama. Stihovi 
su mu raspoređeni prema diktatu 
doživljajnog ritma što ga pjesnik 
nameće čitaocu, te tvore nemelo- 
dičnu, oporu cjelinu, no prožetu 
vedrom ili prigušenom, tužnom 
nježnošću. Najpotpunije su mu 
zbirke Sabrane kasnije pjesme 
(Collected Later Poems, 1950) i 
Sabrane ranije pjesme (Collected 
Earlier Poems, 1951). U kasni- 
jim godinama napisao je Slike 
iz Breughela (Pictures from 
Breughel, 1963) i obimnu poemu 
Paterson (I-IV, 1946—51; VV, 
1958), u kojoj se teme i slike 
muzički isprepleću i razvijaju, a 
između pojedinih odlomaka uklo- 
pljeni su prozni citati iz povije- 
snih prikaza i privatnih pisama. 
Dramatična raspoloženja poje- 
dinca identificiraju se s motivi- 
ma o sudbini malog grada nad 
kojim dominira — mnogoznačni 
simbol vodopada. Williamsova 
težnja da odredi značajke ame- 
ričke kulturne tradicije odrazila 
se najpunije u esejima Američki 


WILLIAMS, WILLIAM CARLOS 
WILSON 


značaj (In the American Grain, 
1925), a napisao je i niz drugih 
proznih djela, esejističkih, auto- 
biografskih, beletrističkih. 


Američka lirika (I. Slamnig i A. Šoljan), 
Zagreb 1952; Antologija svjetske lirike. Za- 
greb 1956, 1965. 


iv 


WILSON, Angus (Engas 
Vilsn, 1913), engleski pripovjedač. 
Poslije završena studija povijesti 
zaposlio se kao bibliotekar u Bri- 
tanskom muzeju; u književnost 
ulazi dosta kasno. Pisac je s izra- 
zito modernim misaonim preoku- 
pacijama, ali nesklon rušenju 
ustaljenih stilskih normi. Najviše 
ga zaokuplja problem moralne 
dezintegracije suvremenog čovje- 
ka, i to kao posljedica njegova 
otuđenja od svega živog što ga 
okružuje. U romanima nastoji 
pružiti cjelovitu sliku promaše- 
nosti ljudske egzistencije u kao- 
tičnom metežu današnje civiliza- 
cije, a najviše privlače njegovu 
pažnju pripadnici srednjih i viših 
srednjih slojeva engleskog dru- 
štva, naročito intelektualci. U 
svom pripovijedanju, koje je de- 
taljno, bez emfaze i protkano 
ironijom, W. se često oslanja na 
iznimno veliku erudiciju. Zapo- 
čeo je kao novelist sa zbirkama 
Pogrešno društvo (The Wrong 
Set, 1949) i Tako mili dodoi 
(Those Darling Dodos, 1951) u 
kojima, kao i u čitavom kasni- 
jem stvaranju, zauzima nesmilje- 
no kritičan stav prema ljudima 
i društvu. Njegov prvi roman Ku- 
kuta i poslije nje (Hemlock and 
After, 1952) studija je o nastoja- 
njima čovjeka da spozna sebe i 
pronađe svoje mjesto u društvu. 

Tom se problematikom bavi i u 
ostalim romanima, ali u svakome 
drugačije. U romanu Anglosak- 
sonske manire (Anglo-Saxon Atti- 
tudes, 1956) prikazuje svijet inte- 
lektualaca s velikim  poznava- 
njem njihove psihologije; u ro- 
manu Sređovječna gospođa Eliot 
(The Middle Age of Mrs. Eliot, 
1958) posvetio je osobitu pažnju 
karakterizaciji glavnog ženskog 
lika; roman Starci u zoološkom 
vrtu (The Old Men at the Zoo, 
1961) višeznačno je alegorijsko 
djelo kojeg je radnju W. smjestio 
između 1970. i 1973. godine, a kul- 
minaciona joj je tačka napadaj 
fašista na zoološki vrt. Ta po- 
malo bizarna ideja omogućila je 
piscu da prikaže reagiranje ogra- 
ničena kruga ljudi na fenomen 
agresije. U romanu Kasni poziv 
(Late Call, 1964) ponovo je pri- 
stupio studioznoj analizi ženskog 
lika, prikazavši tegobna životna 
iskustva žene koja je prošla šez- 
desetu. 

Anglosaksonski maniri (H. Džabić), Beo- 


grad 1963; Starci u zoološkom vrtu (Žž. 
Šimić), Beograd 1964. 
bkk 


WOESTIJNE, Karel van 
de (Karel van de Vustejne, 1878— 
—1929), flamanski pjesnik, pri- 
povjedač i esejist. Glavni je pred- 
stavnik simbolizma i »sutonske« 
poezije u flamanskoj književno- 
sti. U prvim zbirkama lirike (npr. 
Roditeljski dom — Het vader- 
huis, 1903; Perivoj ptica i plodova 
— De boomgaard der vogelen en 
der vruchten, 1905) očituje se 
utjecaj francuskih  simbolista. 
Raskošna slikovitost značajka je 
i kasnijih djela, pretežno misa- 
one poezije s intimnim ispovije- 

stima pjesnika razdrta između 
čulnosti i intelektualne askeze. 
Zbirke monumentalnih  Interlu- 
dija (Interludičn, 1912—1914), u 
kojima obrađuje antičke motive, 
i lirska trilogija Očišćen čovjek 
(De modđeren man, 1920), Bog 
na moru (God aan zee, 1926) i 
Gorsko jezero (Het bergmeer, 
1928) smatraju se vrhuncem nje- 
gova stvaralaštva. Od proznih 
djela karakteristična je knjiga 
Janovo dvostruko lice (Janus met 
het dubbele voorhooft, 1908), s 
jezično osebujnim obradama sta- 
rije književne građe. 


NA svjetske lirike, Zagreb 1956, 


vž 


WOLFE, Thomas (Tomas 
Vulf, 1900—1938), američki roma- 
nopisac. Odrastao je na Jugu u 
zanatlijskoj obitelji. Nakon zavr- 
šena školovanja i neuspjeha u 
dramskom stvaranju nekoliko je 
godina bio sveučilišni nastavnik. 
Uspjeh njegova prvog romana 
Pogledaj dom svoj, anđele (Look 
Homeward, Angel, 1929) omogu- 
ćio mu je da se potpuno posveti 
književnosti. Ovo djelo i nasta- 
vak O vremenu i rijeci (Of Time 
and the River, 1935) poluautobi- 
ografska su djela, a opisuju mla- 
dost i ranu muževnu dob glav- 
nog junaka Eugena Ganta. Ti 
vrlo opsežni romani (u stvari iz- 
vaci iz još opsežnijeg rukopisa) 
imaju labavu konstrukciju, a 
stil karakterizira nedisciplinirana 
bujnost, emotivnost i mješavina 
naturalističkog prikazivanja de- 
talja s općim čuvstvenim tonom. 
Unatoč nedostacima tih psiholo- 
ških djela s osebujnom simboli- 


kom pojedini odlomci idu među 
najviše domete američke proze. 
Nakon Wolfeove rane smrti ob- 
javljena su još dva njegova ro- 
mana Spone i uporište (The Web 
and the Rock, 1939) i nastavak 
Nema povratka (You Can't Go 
Home Again, 1940). Ta su dje- 
la u svemu nalik na prva dva ro- 
mana, s kojih se radnjom dije- 
lom poklapaju, a dijelom je na- 
stavljaju. Njihov junak, George 
Weber, zapravo je identičan s E. 
Gantom. Premda je do Wolfeove 
smrti mišljenje američke kritike 
o njemu bilo podvojeno, on sada 
zauzima jedno od vodećih mje- 
sta u američkoj književnosti na- 
šeg stoljeća. 

Tkanje života, novele (V. Ilić), Beograd 
1959; U mračnoj šumi tajanstvenoj kao 
vreme, novele (V. Ilić), Beograd 1962; 
Nema povratka (B. Momčilović), Novi Sad 


1964; Pogledaj me Sr anđele (L. Seme- 
nović), Beograd 1 
žb 


WOLFRAM VON ESCHEN. 
BACH (Volfram fon Ešenbah, 
otprilike između 1170. i 1220), 
predstavnik srednjovjekovne vi- 
teške epike u Njemačkoj. Kao i 
njegovi suvremenici, u građi i 
mnogim stilskim značajkama u- 
gledao se u francuske uzore; ta- 
ko je i njegovu glavnom djelu, 
viteškom epu Parzivalu (oko 
1210), kumovao Chrćtien de Tro- 
yes (v.). W. je ipak stvorio ose- 
bujno djelo, vrlo reprezentativno 
za srednjovjekovno = pjesničko 
stvaranje. U Parzivalu sjedinju- 
ju se pustolovna fantastika pre- 
daje o kralju Artusu i vitezovima 
njegova dvorskog kruga sa slo- 
ženom simbolikom kršćanskih le- 
gendi i vjerovanja, pa se svijet 
idealiziranih feudalnih običaja i 


WOLFRAM VON ESCHENBACH 
WOLKER 


vjerske mistike čas prožimlju, 
čas blago kontrastiraju. Glavno 
je zbivanje satkano iz zgoda što 
ih doživljava naslovni junak na 
svom životnom putu: neuki mo- 
mak nakon brojnih avantura u 
Artusovu kolu i vjerskih iskuše- 
nja ulazi u mističko kraljevstvo 
svetoga Grala. Parzival pripada 
među  najčitanija djela svoga 
doba. 


VZ 


WOLKER, Jiši (Jirži Vol- 
ker, 1900—1924), češki pjesnik, 
prozni pisac i dramatičar. Osni- 
vač je književnog društva »De- 
včtsil« i glavni predstavnik tzv. 
proleterske poezije. Iako je umro 
rano, W. je utjecajem svoje 
poezije stvorio cijeli niz epigo- 
na. Za života je izdao dvije 
knjige pjesama: Gost u kuću 
(Host do domu, 1921) i Teški čas 
(Tčžk4 hodina, 1922). Lirika mu 
se odlikuje prostodušnošću osje- 
ćaja i izraza. Na način naivnog 
dječaka crtao je svoje poglede 
na svijet, pokušavajući sva zbi- 
vanja u svijetu povezati ljubav- 
lju i socijalnom tolerancijom, ne 
obuzdavajući osjećanja ljubavi, 
tuge i revolta. Nije pristupao sa- 
mo čovjeku kao bratu; pokuša- 
vao je odgonetnuti i život stvari i 
prirodnih pojava. U drugoj zbir- 
ci došla je do izražaja vjera u 
ljude, u novi, pravedniji društve- 
ni poredak (zbirka Teški čas). 
Osjetljiv za siromaštvo onih koji 
pate, W. je (često s pomoću liko- 
va iz kršćanske mitologije) pr- 
venstveno prikazivao čovjeka-si- 
romaha. Vrhunac su njegove poe- 
zije socijalne balade. Pisao je pri- 
povijetke, bajke i aktovke, ali je 

velik dio njegova proznog djela 
ostao nedorađen. I proza mu se 
temelji na osjećaju i simpatiji 
za društveno obespravljene. To 
osobito dolazi do izražaja u baj- 
kama. W. je ostavio i nekoliko 
prepjeva iz slovenske lirike: Can- 
kara, Kettea, Gradnika (Bratska 
poezija, 1925). 

O milijunašu koji je ukrao sunce (V. I), 
»1000 nojljepsih novela«, sv. 64—66, Za- 
greb 1934; Bajke (Lj. Jonke), Zagreb 1952; 


ELEK (J. Kaštelan i Lj. Jonke), Zagreb 
bš 


WOOLF, Virginia (Vir- 
džinija Vulf, 1882—1941), engle- 
ska romansijerka i esejistkinja. 
U najsmjelijim romanima odba. 
cuje tradicionalnu fabulu pa se 
radije zagledava u pozadinu vanj- 
skih zbivanja koja čitalac dozna. 
je iz osjećaja i dojmova u svije- 
sti likova, kao npr. u ranijem 
njezinom romanu Gospođa Da!- 
loway (Mrs. Dalloway, 1925), 
gdje radnja traje jedan dan, a 
glavni je lik žena iz viših krugo- 
va. Takav postupak daje naroči- 
to obilježje spisateljičinu djelu, 
koje govori o neprekidnom nadi- 
ranju asocijacija u ljudsku svi- 
jest i o stanjima svijesti, opisuje 
prirodu ili dočarava neku atmo- 
sferu na poetski, gotovo lirski 
način. Karakterističan je njezin 
roman Prema svjetioniku (To 
the Lighthouse, 1927), u kojem 
svjetionik, organski uklopljen u 
zbivanje romana, kao struktural- 
na osovina povezuje radnju u 
čitavu cjelinu. Osim toga, s po- 
moću te simboličke primjene 
svjetionika, bezbroj svakodnev- 
nih, običnih dojmova i doživlja- 
ja, koji se u svijesti likova rađa- 
ju u vremenskom razmaku od 

desetak godina — od neuspjelog 
do uspjelog izleta na svjetionik 
— dobivaju duboko i osebujno 
značenje. U romanu Valovi (The 
Waves, 1931) spisateljica se po- 
služila tehnikom — unutrašnjeg 
monologa, s pomoću kojega izno- 
si životne povijesti likova. Ti su 
monolozi povezani poetskom pro- 
zom koja opisuje ritmičko napre- 
dovanje valova, odnosno plime, a 
zapravo simbolički prikazuje pro- 
tjecanje vremena u ljudskom vi- 
jeku i postepeno približavanje 
smrti. Vrijeme je u njezinu stva- 
ranju često pokretač radnje, a 
kao glavni problem javlja se u 
romanu Godine (The Years, 1937), 
koji zahvaća i u pitanje odnosa 
između stvarnosti i osobnog svi- 
jeta, tj. u problem djelovanja 
vremena na ljude. Tu prati 
proces propadanja neke engleske 
građanske obitelji na kraju 19. i 
u početku 20. st. Prema srednjim 
i višim slojevima, kojima i sama 
pripada, spisateljica zauzima iro- 
ničan stav. Istakla se i kao 
vrstan i zanimljiv esejist, osobi- 
to kad iznosi poglede na književ- 
nost. 

Godine (J. Torbarina), Zagreb 1946; Izlet 
na _svetionik (Z. Minderović), Beograd 
1955; Eseji (M. Mihajlović), Beograd 1956; 


Talasi (M. Mihajlović), Beograd 1959; Go- 
iroa Dalovej (M. Mihajlović), Beograd 

WORDSWORTH, William 
(Viljem Vordsvort, 1770—1850), 
engleski pjesnik, predstavnik »je- 
zerske škole«, Pripada prvom po- 
koljenju engleskih romantičara 
s kojima ga veže mladenačko 
oduševljenje za francusku gra- 
đansku revoluciju, kasnije poli- 
tičko razočaranje, pa napokon 


prijelaz u tabor konzervativaca, 
Zajedno s Coleridgeom (v.), pri- 
padnikom iste pjesničke škole 
koja je stekla ime po jezerskom 
području u sjevernoj Engleskoj, 
izdaje neveliku zbirku Lirske ba- 
lade (Lyrical Ballads, 1798). Taj 
sveščić smatra se službenim po- 
četkom romantizma u Engleskoj. 
W. i Coleridge objelodanjuju te 
pjesme potaknuti namjerom da 
probude čitaoca iz mrtvila usta- 
ljenih književnih pravila i kon- 
vencija. Svoje nazore o pjesni- 
štvu iznio je u predgovoru dru- 
gom izdanju te zbirke (1800), 
gdje objašnjava da je najvredniji 
predmet poezije život, a najpri- 
kladniji izraz jednostavan govor 
ljudi. Dužnost je pjesnika da 
svakodnevnim stvarima u životu 
dade čar novosti, a za to je po- 
trebna veoma razvijena osjetlji- 
vost. Wordsworthovo je pjesnič- 
ko djelo vrlo opsežno; najbolje 
su kraće pjesme i one što ih je 
napisao u ranijim godinama svo- 
ga stvaranja. Nijedan engleski 
pjesnik nije našao takvo obilje 
ljepote u najjednostavnijim stva- 
rima ljudskog života, u prirodi, 
djetinjstvu, u skromnim poslo- 
vima i u ljubavi. Tješiteljici pri- 
rodi, iz koje čovjek potječe i u 
koju se opet vraća, posvetio je 
pjesmu pod naslovom Stihovi 
sačinjeni nekoliko milja iznad 
opatije Tintern (Lines Composed 
a Few Miles above Tintern Abbey 
1798), a ljepoti cvijeća lirsko 
remek-djelo Narcise (Daffodils, 
1807). Djetinjstvo je opjevao u 
poznatoj Ođi o navještenju be- 
smrtnosti iz sjećanja na rano 
djetinjstvo (Ode on the Intima- 
tions of Immortality from Re- 
collections of Early Childhood, 


WRIGHT 


1807), koju je izgradio na temelju 
Platonove teorije sjećanja. Su- 
sret sa starim sakupljačem pija- 
vica nadahnuo je pjesmu Odluka 
i nezavisnost (Resolution and 
Independence, 1802), gdje u skro- 
mnom radu tog starca simbolički 
prikazuje potrebu povezanosti s 
prirodom. Toj vrsti pjesama pri- 
pada i lirsko ostvarenje Usamlje- 
na žetelica (The Solitary Reaper, 
1807). Napisao je i nekoliko osje- 
ćajnih ljubavnih pjesama i niz 
veoma značajnih soneta po koji- 
ma ga uvrštavaju u prvake engle- 
skog soneta. 


Zagreb 195, 


bkk 


Antologija svjetske lirike, 
1965. 


WRIGHT, Richard (Ri. 
čard Rajt, 1908—1960), američki 
pripovjedač, Crnac. Probijao se 
kroz život od rane mladosti u 
mučnoj atmosferi rasne diskri- 
minacije na Jugu SAD, koju osu- 
đuju sva njegova djela. Privukao 
je na sebe pažnju zbirkom no- 
vela Djeca čiče Tome (Uncle 
Tom's Children, 1938). U romanu 
Domorodac (Native Son, 1940) 
prebacuje se na društvo krivica 
za zločin koji je počinio Crnac; 
Crni dječak (Black Boy, 1945) 
je autobiografsko (i Wrightovo 
najbolje) djelo koje opisuje pi- 
ščevo djetinjstvo i mladost na 
Jugu. U romanu Po strani (Out- 
sider, 1953), pisanom na temelju 
vlastita iskustva, W. prikazuje u 
liku glavnog junaka Crnca idej- 
ne krize i traženja bivšeg komu- 
nista. Roman Dug san (Long 
Dream, 1958) ponovo osuđuje 
rasnu diskriminaciju, premda je 
sada glavni lik imućan Crnac 

WYSPIANSKI 
YAMIN 


koji je ujedno i neskrupulozan 
poslovni čovjek. 
Crni dječak (S. Oblak), Zagreb 1951; Crna 


snaga (I. Slamnig), Zagreb 1957; Domoro- 
dac (B. Glišić), Sarajevo 1963. 
žb 


WYSPIANSKI, Stanislaw 
(Stanislav  Vispjanjski,  1869-— 
—1907), poljski dramatičar, pred- 
stavnik »modernizma«. Drame: 
Warszawianka (1898), Lelewel 
(1899) i Novembarska noć (Noc 
listopadowa, 1904) napisao je 
prema povijesnim motivima iz 
poljskog ustanka 1831. U njima 
se koristi specifičnim scenskim 
sredstvima, naročito likovnim 
elementima, a prizore iz povije- 
snog zbivanja isprepleće s mito- 
loškim vizijama. Odgovor su na 
ideološke poglede i raspoloženja 
poljskog romantizma (v. Mickie- 
wicz, Stowacki, Krasinski). Lini- 
ju scenskog raspravljanja s polj- 
skom romantikom nastavlja i u 
dramama Legija (Legion, 1900) i 
Oslobođenje (Wyzwolenie, 1903). 
U prvoj pjesnički oblikuje lik 
Mickiewicza, a u drugoj Konrad, 
junak Dziada (v. Mickiewicz), 
izvodi na scenu poljsko društvo 
i optužuje različite grupe i nje- 
gove slojeve, osobito plemstvo, 


nastojeći da ga oslobodi od bez. 
voljnog maštanja o povijesnoj 
ulozi — Poljske  (mesijanizma). 
Idejno se uz ove drame vezuje 
i Akropola (Akropolis, 1904), u 
kojoj se na sceni pojavljuju ki- 
povi iz kraljevskog dvorca na 
Wawelu, likovi iz Ilijađe i Biblije, 
a napose se ističe kralj David, 
koji pjesnički zanos vezuje s či- 
nom borbe. — Satirički je obo- 
jena drama Svadba (Wesele, 
1901), u kojoj je simbolički isko- 
rišten motiv svadbe seljanke i 
intelektualca. Prizori seoske svad- 
be izmjenjuju se sa snovima i 
vizijama njenih učesnika: na sce- 
nu ulaze i povijesne ličnosti koje 
kore poljsku inteligenciju, a dra- 
ma završava simboličkim snom 
u koji padaju učesnici svadbe. 
Ona je pokušaj umjetničke sin- 
teze problema poliskog društva, 
ostvarene preko simbolike. U 
dramama iz suvremenog života 
svećenstva i Židova Kletva (Klat- 
wa, 1899) i Suci (Sedziowie, 1907) 
W. se nastoji približiti grčkoj tra- 
gediji, naglašujući ulogu fatuma- 
-sudbine. 

Boleslav Smjeli (J. Benešić), Zagreb 1919; 


The tragical historv of Hamlet prince of 
Denmark (J. Benešić), Zagreb 1920. 
af 


A 


YAMIN, Muhammad (1903— 
—1962), indonezijski književnik. 
Sonete, prve na malajskom knji- 
ževnom jeziku, objavio je u zbirci 
Domovina (Tanah air, 1922), u 
kojoj ima i tradicionalnih motiva 

i stilskih elemenata (iz malajskih 
lirskih »pantuna«, osobito iz pje- 
sama o sjetnom putniku koji 
napušta zavičaj). Tu je još regio- 
nalni rodoljub i nostalgičan pje- 
snik prirodnih ljepota rodne Su- 


matre. No ideja o nacionalnom 
jedinstvu snažno je krčila put 
među mladim Indonežanima koji 
su malajski jezik prihvatili kao 
nacionalni i književni. Stoga se 
u drugoj zbirci okrenuo prošlosti 
sveukupne Indonezije, slaveći 
predstavnike nacionalnog otpora 
i veličine, Diponegora, Surapatija 
i dr. (Indonezija, moja domovina 
— Indonesia, tanah tumpak da- 
rahku, 1929). U drami Ken Arok 
i Ken Dedes (Ken Arok dan, 
Ken Dedes, 1934) posegnuo je 
za drevnim povijesnim  zbiva- 
njima (13. st.) da bi umjetnički 
oblikovao aktualnu potrebu na- 
cionalnog jedinstva i otpora ko- 
lonizatoru. Protagonist, junak 
Ken Arok, ubija vladara i uzima 
njegovu suprugu, ujedinjujući 
glavne dijelove Jave; pred smrt 
on preporuča slogu i služenje na- 
rodnim = interesima. Povijesnu 
temu obradio je i u romanu 
Gadjah Mada, u kojem je glavni 
junak istoimeni indonezijski dr- 
žavnik iz 14. st., tvorac moćne 
države — Madžapahit. Yaminovo 
djelo izražava napredne tenden- 
cije indonezijske inteligencije i 
njezin nacionalni patos u razdo- 
blju između dva rata. 

mz 


YEATS, William Butler 
(Viljem Batler Jejts, 1865—1939), 
engleski pjesnik, rodom iz Irske. 
Jedan od najistaknutijih pokre- 
tača irskog književnog i kazali- 
šnog preporoda, Y. se u ranijem 
stvaranju nadahnjuje irskom fol- 
klornom baštinom, pokazavši na- 
ročito zanimanje za keltski misti- 
cizam. No oduševljava se i za 
francuske simboliste, za prozrač- 
ne stihove prerafaelita (v. Ros- 


YEATS 


setti) i za Blakeovu (v.) vizio- 
narnu poeziju. A kako je po pri- 
rodi bio sklon misticizmu, pri- 
hvaća i razna ezoterička učenja. 
Uz to je u svojoj dugoj pjesnič- 
koj karijeri doživio i javljanje 
novih, modernih gledanja na mo- 
gućnosti pjesničkog izraza. Sve 
se to očituje u njegovim pjesma- 
ma; no one su ipak izraz origi- 
nalne i snažne pjesničke ličnosti, 
a odlikuju se melodioznošću i bo- 
gatom simbolikom slika. Poezija 
mu je često intelektualistički slo- 
žena i vizionarna, ali ima i niz 
pjesama pisanih jednostavnim, 
svagdašnjim jezikom, npr. Otok 
na jezeru Innisfree (The Lake 
Isle of Innisfree, 1893), koja 
je ponikla iz čežnje za rodnom 
grudom, ili Guslač iz Dooneya 
(The Fiddler of Dooney, 1899), 
malena, ali duboko humana sli- 
čica ljudske bezbrižnosti. Y. se 
istakao i kao pisac poetskih dra- 
ma koje zajedno s dramama J. 
M. Syngea i S. O'Caseya (v.) čine 
temelj modernoga irskog kazali- 
šta. Poznatije su Grofica Kata- 
rina (The Countess  Cathleen, 
1892), keltska varijanta Faustova 
motiva (v. Goethe), Zemlja koju 
srce želi (The Land of Heart's 
Desire, 1894), zasnovana na sred- 
njovjekovnoj legendi, i Deirdre 
(1907), s motivom iz keltske pre- 
daje. Nobelovu nagradu dobio je 
1923. 


Crvenko Hanrahan (M. Babić), »1000 s: 
jeni novela«, sv. 79—81, Zagreb 1935; 
ntologija svjetske lirike, Zagreb 1956, 
1965; Suvremena engleska poezija (I. Slam- 
nig i A. Šoljan), Zagreb 1956; Antologija 
savremene engleske poezije (M. Pavlović 

i S. Brkić), Beograd 1957. 
bkk 


YESHAQ — Slava 
kraljeva 

ZABOLOCKI 
ZAMFIRESCU 


ZABOLOCKI, Nikolaj A- 
leksejevič (1903—1958), ruski pje- 
snik. God. 1938—1946. bio je u 
koncentracionom logoru i pro- 
gonstvu. U prvoj knjizi poezije 
Stupci (Stolbcy, 1929) satirički 
se odnosi prema životu u vrijeme 
NEP-a. Njegova poezija povezana 
je s pjesničkim eksperimentima 
V. Hlebnikova (v.). Na temu ko- 
lektivizacije piše poemu Trijumf 
zemljoradnje (Toržestvo zemle- 
delija, 1933) koju su suvremeni 
kritičari shvatili kao ironiju pje- 
snikovu. Refleksije o prirodi (po- 
ema Drveće — Derev'ja, 1933), 
filozofska potka većih  lirsko- 
-epskih cjelina, zgušćavanje eks- 
presije u prizorima iz prirode u 
Drugoj knjizi (Vioraja kniga, 
1938), bogata metaforika, obraća- 
nje slikarstvu, mitološkim i an- 
tičkim likovima, sa stalnom go- 
tovo hiperboličkom poetizacijom 
pojava svakidašnjice  (poredba 
pralje s Afroditom koja se rađa 
iz sapunice u Pranju rublja — 
Stirka bel'ja, 1957) temeljne su 
karakteristike poezije pjesnika 
koji je tek u novije vrijeme ste- 
kao općenito priznanje. Z. je 
poznat i kao izvrstan prevodilac 
Slova o polku Igoreve (v.), gru- 
zijske poezije, pa i naše usme- 
ne epske poezije. 


Moderna ruska poezija (B. Ćosić), Beograd 


1961 
af 


ZAKS — Sachs 

ZAMFIRESCU, Duiliu 
(Duiliu Zamfiresku, 1858—1922), 
rumunjski književnik. Vršeći di- 
plomatsku službu, dugo je bora- 
vio u Italiji gdje je upoznao 
umjetničko blago antike. U zbir- 
kama pjesama Bez naslova (Fđra 
titlu, 1883), Drugi horizonti (Alte 
orizonturi, 1894), Poganske himne 
(Imnuri pčgane, 1897), Nova poe- 
zija (Poezie noući, 1899) i Po 
Crnom moru (Pe Marea Neagrd, 
1919) teži za klasičnim idealom 
harmonične ljepote. Veću važnost 
imaju njegovi romani koji, pod 
utjecajem francuskih, ruskih i 
drugih realista, daju široku i re- 
alističku sliku rumunjskog dru- 
štva potkraj 19. i početkom 20. 
st. Prvi roman, Pred životom (In 
jata vietii, 1884) opisuje neodluč- 
nost propast siromašna mladića 
u ondašnjoj sredini, dok Novi i 
stari svijet (Lume noud si lume 
veche) tretira problem socijaliz- 
ma u rumunjskom društvu. Nai- 
važnije mu je djelo ciklus od 5 
romana Rod Comanesteanu (Nea- 
mul Comanestenilor). Prva dva 
iz ciklusa najbolji su njegovi ro- 
mani: Život na selu (Viata la 
tara, 1894) i Tčinase Scatiu (1895) 
gdje sa simpatijom i nostalgijom 
opisuje stare boljare koji propa- 
daju, građanstvo i potlačeno se- 
ljaštvo, Ističu se dobri opisi sela 
i seljačkih masa, koji su među- 
tim odviše idealizirani a socijalni 
kontrasti ublaženi. Roman U ratu 
(fn razboi, 1897) donosi uspjele 
slike iz ratnoga života. Slijede 
Poboljšanja (1ndreptdri, 1902) i 
napokon Ana ili ono što nije mo- 


guće (Anna sau ceeace nu se 
poate, 1906—1960), opis ženske 
ljubomore. — Z. je realističkim 
opisom stvorio vjerne ljudske li- 
kove, osobito ženske, koji pripa- 
daju u najbolje u rumunjskoj 
književnosti. Jedan je od začet- 
nika modernoga rumunjskog ro- 
mana, a njegova su djela na tom 
području prva ostvarenja evrop- 
skog značenja u rumunjskoj knji- 
ževnosti, 

pt 


ZAMJATIN, Jevgenij Iva- 
novič (1884—1937), ruski pripo- 
vjedač. Proganjan je zbog sudje- 
lovanja u revolucionarnom  po- 
kretu; kao inženjer brodograd- 
nje boravio je u Engleskoj; po- 
slije revolucije utjecao je na po- 
glede i stil pisaca iz grupe »Sera- 
pionova braća« (Vs. Ivanov, M. 
Zoščenko, K. Fedin, v.). God. 
1931. emigrirao je legalno u Fran- 
cusku. Formirao se u znaku Go- 
goljeve (v.) groteske, Ljeskovlje- 
ve (v.) stilizacije, pogleda Dosto- 
jevskoga (v.) i ritmičke proze Be- 
loga (v.). Pisao je ornamentalnim 
stilom groteskne i satirične pri- 
povijesti o ruskoj provinciji (Ko- 
tarsko — Uezdnoe, 1911) i zabače- 
nom vojničkom garnizonu (Tamo 
gdje je vrag rekao laku noć — 
Na kuličkah, 1914). U satiričkom 
romanu o engleskom životu (Oto- 
čani — Ostrovitjane, 1922) ismi- 
java standardizaciju, lažni moral 
i farizejštinu suvremene civiliza- 
cije. Antiutopijski roman Mi (Mv, 
engleski prijevod 1924, potpuni 
ruski tekst objavljen u SAD 1952), 
u kojem prikazuje etatizam i 
niveliranje ljudske ličnosti u to- 
božnjoj državi budućnosti, nije 
objavljen u SSSRu, a njegovo 


ZAMJATIN 
ZAR'A_YA'QOB 


objavljivanje (u izvacima) u ino- 
zemstvu osuđeno je 1929. kao 
kontrarevolucionarno. 

Dvije priče, Osijek 1924; Mamaj (B. Vra- 
čarević), Zagreb 1930; Tamo gdje je vrag 
rekao laku noć (I. Aleksander), Split 
1931; Jola, Beograd 1940; Sever (M. Lalić), 


Beograd 1963; D. Suvin, Od Lukijana do 
Lunjika, Zagreb 1965. 
af 


ZAR'A YA'QOB (Zara Ja. 
kob, umro 1468), etiopski pisac. 
Vladao je Etiopijom od 1434. pod 
imenom Konstantin I i vodio 
upornu i uspješnu borbu za poli- 
tičko i vjersko jedinstvo domo- 
vine koju su ugrožavali brojni 
vanjski i unutrašnji neprijatelji. 
Pri tom je nalazio vremena i za 
književni rad kojem se osobno 
posvećivao ili ga je poticao u 
svojoj okolini. Stoga neki kriti- 
čari njegovim imenom označuju 
etiopsko 15. st, najveće u toj 
književnosti. Tako je, zahvalju- 
jući njegovoj brizi, nastala zna- 
čajna zbirka religiozne lirike Bog 
je vladao (Egzi'abher nagsa), 
koja sadrži kratke, stilski dotje- 
rane himne svetima za sve dane 
u godini. Lirski je toplija zbirka 
pohvala Marijina harfa (Arga 
nona Maryam) koju je, po nje 
govoj želji, napisao neki Juraj 
Armenac. Djela Zara Ya'qoba, 
koja je on sam napisao ili mu se 
možda samo pripisuju, nadah- 
nuta su aktualnim političkim, 
pravnim, duhovnim i moralnim 
nužnostima tadašnje Etiopije. U 
njima se on bori, složenim a ipak 
preciznim oratorskim stilom što 
je kadšto bliži govornom jeziku 
negoli smirenijoj pisanoj riječi, 
protiv heretičkih i urotničkih te- 
žnji, protiv zlih običaja i čarob- 
njaštva, protiv svega što je on, 

ŽEROMSKI 


strog i obrazovan vladar, morao 
suzbijati. No u Knjizi o Rođenju 
(Maskafa Milad) nalazi se i knji- 
ževno zanimljiv izvještaj o ratu 
protiv muslimanskog kralja Ah- 
meda Badlaya, a u Knjizi o svje- 
tlosti (Ma shafa berhđn) niz živih 
slika o suvremenim običajima i 
prilikama. O kraljevu životu i 
djelima neki je svećenik, njegov 
suvremenik i svjedok njegovih 
podviga, napisao kasnije značaj- 
nu Kroniku kralja Zara Yđ'qoba, 
u stilu srednjovjekovne etiopske 
kroničarske književnosti. 

mz 


ZEGERS —> Seghers 


ŽEROMSKI, Stefan (Ste- 
fan Žeromski, 1864—1925), polj- 
ski pripovjedač i dramatičar. Pri- 
padao je pokretu »Mlada Polj- 
ska« (poljska »moderna«). U no- 
velama naginje naturalizmu ili se 
koristi stilskim tekovinama sim- 
bolizma (Raskljuvat će nas gavra- 
ni, vrane — Razdziobiq nas kruki, 
wrony, 1895). Tematika je u nji- 
ma nacionalna i socijalna (likovi 
iskorištavanih radnika, seliaka i 
intelektualaca). Roman  Sizifov 
posao (Syzyfowe  prace, 1898) 
obrađuje borbu školske omladine 
protiv rusifikacije. Likovi đaka 
reprezentativni su za različite 
idejne struje poljskog društva. 
Beskućnike (Ludzie bezdomni, 
1900) gradi Ž. oko lika Judyma, 
koji je s mukom stekao obrazo- 
vanje, ali se odriče liječničke ka- 
rijere i osobne sreće da bi se, 
ismijan i osamljen, posvetio dru- 
štvenom radu. Simbolički djeluju 
u romanu opisi industrijskih sre- 
dišta, tvornica i periferijske bije- 
de. Povijesni roman Prah i pepeo 

(Popioty, 1904) oblikuje građu iz 
vremena između godine 1795. i 
1812, Pored povijesnih ličnosti 
predstavljeni su u njemu različiti 
društveni slojevi i nosioci različi- 
tih ideologija, koji su suočeni u 
prvom redu s problemom rata 
kao sredstva borbe za nacio- 
nalnu slobodu. Na taj se ro- 
man nadovezuje i Vjerna _ri- 
jeka (Wierna rzeka, 1912) s te- 
mom iz poljskog ustanka god. 
1863. U Milini života (Uroda žy- 
cia, 1912) prikazan je lik rusifi- 
ciranog sina junaka iz oslobodi- 
lačkih borbi, koji se vraća oče- 
vim idealima i žrtvuje svoju lju- 
bav nacionalnoj stvari. Njegovi 
romani nemaju čvrste fabularne 
konstrukcije: istaknuto mjesto u 
njima zauzima nacionalna i soci- 
jalna problematika, a posebno se 
ističu lirski dijelovi. Moralnoj su 
problematici posvećena djela: 
Ariman se osvećuje (Aryman 
mšci sig, 1904) i roman o pro- 
stitutki Povijest grijeha (Dzieje 
grzechu, 1908). Neki su romani- 
-poeme pisani pjesničkom  pro- 
zom (Pjesma o hetmanu — Duma 
o hetmanie, 1908. i dr.), a Ž. gaji 
i kraće poeme u prozi: Slovo o 
bandosu (Stowo o bandosie, 1908), 
o sudbini  seljaka-bezemljaša 
(»bandos«). Drama Ruža (Rdža, 
1909) prikazuje niz pjesničkih pri- 
zora iz borbe poljskih socijalista, 
a u tragediji Sužkowski (1910) 
obrađuje ponovo problem rata i 
oslobodilačke borbe. Između dva 
rata izdaje roman Uoči proljeća 
(Przedwiosnie, 1925), u kojemu, 
nastavljajući stvaranjem likova 
plemenitih osamljenika, dovodi 
iunaka u sukob s građanskom 
Poljskom i u dodir _ s poljskim 
proletarijatom. 


Milina_ života _ (I. Velikanović), Zagreb 
1915; Povijest grijeha (J. Benešić), Zagreb 
1916; Pripovijesti (J. Benešić), Zagreb 1947; 
Prah i pepeo (S. Musulin), Beograd 1947; 
Verna reka (K. Georgijević), Beograd 1950; 
Vjetar s mora (J. Benešić), Zagreb 1951; 
Uoči proljeća (S. Subotin), Beograd 1953; 
Sizifov posao (S. Subotin), Beograd 1954; 
Beskućnici (Đ. Živanović), Beograd 1956. 

ZLATNA LEGENDA —> 
Jacobus de Voragine 


ZOLA, Emile (Emil Zola, 
1840—1902), francuski romanopi- 
sac. Bio je velik borac za pravdu 
i istinu u aferi Dreyfus. Neuspjeh 
na maturi i bijeda natjerali su 
ga da zarana zarađuje: bio je 
radnik u dokovima, pisar, šef 
odjeljenja za reklamu izdavačkog 
poduzeća Hachette i novinar. Po- 
što je sredio materijalni i gra- 
đanski položaj, napustio je novi- 
narsku karijeru i posvetio se 
sasvim književnosti. U mladosti 
žarki romantičar, postaje kasnije 
učitelj i vođa  naturalističke 
škole. Usvojivši eksperimentalnu 
metodu, koju je u medicini pri- 
mjenjivao fiziolog Claude Ber- 
nard, i književne teorije Hippo- 
lytea Tainea (1828—1893) o rasi 
i okolini, Z. će svom djelu dati 
fizionomiju naučnih zakona, bru- 
talnu prodornost čovjeka 19. st. 
i svoj vizionarski temperament 
pisca. Književnik, prema Zoli, 
treba da osvoji i zatalasa mase, 
da postane njihov neposredan 
izraz, snažan, energičan, lišen 
svake laži i ublaživanja, otkriva- 
jući u svakom času golu istinu o 
kompleksu ljudskog djelovanja. 
Da to postigne, Z. proučava total- 
nog čovjeka svog vremena s bio- 
loško-fiziološkog i socijalnog sta- 
novišta, služeći se dvostrukom 


ZOLA 


metodom egzaktne znanosti: opa- 
žanjem i eksperimentom. Evolu- 
cija svakog pojedinca zavisi od 
određenih faktora, uglavnom od 
nasljeđa i sredine, koji je una- 
prijed determiniraju, otkrivajući 
mehanizam općih zakona. Zato 
će se Z. usuditi da brutalno 
otkrije poroke, strasti, nagone 
čovjeka svog vremena, o kojima 
se nitko do njega nije usudio 
pisati. God. 1868. završen je plan 
grandiozno zamišljenog ciklusa 
Prirodna i društvena povijest 
jedne obitelji pod Drugim car- 
stvom (Histoire naturelle et so- 
ciale d'une famille sous le Second 
Empire), u kojem će Z. po vla- 
stitim riječima učiniti ono što je 
Balzac (v.) učinio za doba Luja- 
Filipa, samo s više metode. God. 
1871. izlazi prvi svezak Porijeklo 
obitelji Rougon (La Fortune des 
Rougon), tmurni uvod u ciklus 
gdje se ukrštavaju motivi revo- 
lucije u provinciji, državni udar 
Napoleona III, ljubav dvoje mla- 
dih ljudi i porijeklo obitelji Rou- 
gon-Macquart. Ostali svesci, koji 
slijede u pravilnim razmacima 
do 1893, prikazuju sve krize, 
uspone i padove nestabilnog dru- 
štva Drugog carstva i evociraju 
najrazličitije sredine u kojima 
se kreću članovi obitelji Rougon- 
-Macquart, noseći neumoljivi bi- 
ljeg nasljeđa, bolesti, ljaga i 
zdravlja svojih začetnika. Pret- 
posljednji roman Slom (La De 
bacle) krvava je freska poraza 
francuske vojske i pada Napole- 
ona III, dok je posljednji, Dok- 
tor Pascal (Le Docteur Pascal), 
svijetla perspektiva prema po- 
bjedi ljubavi i znanosti. U po- 
sljednjim godinama stvaranja Z. 
napušta naučne pretenzije i sav 

se predaje društvenim  proble- 
mima. U trilogiji Lurd (Lourdes, 
1894), Pariz (Paris, 1897), Rim 
(Rome, 1896), projicirajući široke 
planove kroz ličnost, djelovanje 
i težnje mladog pariškog sveće- 
nika Fromentina, pisac je nasto- 
jao otkriti makinacije katoličke 
crkve u svjetskoj politici i eko- 
nomici. U Lurdu demaskira ma- 
sovne religiozne mistifikacije, u 
Parizu prikazuje grad koji se 
svojim  slobodoumljem  otimlje 
dominaciji pape, i napokon u 
Rimu razotkriva sam tajni me- 
hanizam Vatikana, mračne intri- 
ge unutar katoličke jezgre, a sve 
to u kovitlacu protivurječja i 
borbi između pape, monarhije 
i nastupajućeg kapitala. U ciklu. 
su Četiri evanđelja (Les Quatre 
ćvangiles), koji obuhvaća romane 
Plodnost, Rad, Istina i Pravda 
(Fćcondite, Travail, Veritć, Justi- 
ce), napisane između 1899. i 1902, 
u naletu romantičnog socijaliz- 
ma, glorificira pobjedu naroda i 
opisuje Budući grad. U svakom 
od romana pisac je nesmiljenom 
oštrinom i smjelošću ogolio je- 
dan od vidova građanskog dru- 
štva suprotstavljajući mu pobje- 
du načela savršeno uređenog čo- 
vječanstva. U Plodnosti, žigošući 
najmračnije i najodvratnije ka- 
nale građanske obitelji koji vode 
do samouništenja nacije, Z. slavi 
zamah, snagu i čistoću morala 
obitelji koja se množi slijedeći 
prirodne impulse ljubavi. Rad 
otkriva surovost kapitalističkih 
odnosa između radnika i vlasni- 
ka, najavljujući dolazak besklas- 
nog društva, gdje će najviše mje- 
rilo vrijednosti biti ljudski rad. 
Istina demaskira laž i hipokri- 
ziju ondašnjeg društva, a posljed- 

nji roman Pravda ostao je nedo- 
vršen. Nikada do Zole nisu mase 
u književnosti dobile tako divov- 
ske razmjere, ni progovorile tako 
snažno i zastrašujuće (štrajk u 
Germinalu, svadba u Jazbini, re- 
volucija u Porijeklu obitelji Rou- 
gon). Prvi put je u književnosti 
radnička klasa, iako još neshva- 
ćena kao glavna udarna snaga 
nove epohe, postala predmet opa- 
žanja pisca i nadahnuće za velika 
umjetnička djela kao što su Ger- 
minal i Jazbina (L'Assommoir). 
Z. je osrednji psiholog i slab 
stvaralac iznijansiranih karakte- 
ra: individuum je zanimljiv samo 
kao verifikator općih zakonitosti, 
kao nosilac nekih ideja ili kao 
čestica divovske mase. Ali zato 
je njegova vizija masa katkad 
tako snažna i egzaltirana da 
predmetima ili prostorima ko- 
jima pulziraju te mase pridaje 
tajnovit i čudovišan život: rudnik 
u Germinalu, Pariz u Plodnosti, 
lokomotiva u Čovjeku-zvijeri. Stil 
je Zolin sasvim u skladu sa zgu- 
snutom atmosferom zbivanja nje- 
govih romana: zbijen, opor, za- 
njihan sporim i širokim ritmom 
epopeje. 

Slom (D. Po: Beograd 1893; Rad 
(A. Cesarec), Zagreb 1934; Jazbina (I. G. 
Kovačić i Vj. Pavičić), Zagreb 1940; Na- 
pad na vodenicu (M. Banašević), Beograd 
1946; Slom (V. Tecilazić), Zagreb 1950; 
Germinal (T. Ujević), Zagreb 1950; Lurd 
(I. Belan i Đ. Plemenčić), Zagreb 1951; 
Nana (I. Dimitrijević i M. Šare), Novi 
Sad 1952, Beograd 1962, 1964; Novac (V. 
Tecilazić), Zagreb 1952; Čovek-Zver (Žž. 
Živojinović), Novi Sad 1953, 1965, Beograd 
1961, 1963; Doktor Paskal (E. Anđelić), 
Beograd 1953, 1962; Pariz (J. Čelar), Za- 
reb 1953; Rad (M. Đorđević), Beograd 
953, 1962; Rim (JI. Čelar), Zagreb 1953; 
Trbuh Pariza (Vj. Zrnc), 1953, 1962; Ze- 
mlja (M. Miličević), Sarajevo 1952; Žer- 
minal_ (D. Matić), Beograd 1953, 1965; 
Ežen Rugon (D. Matić), Beograd 1954; Lo- 
vina (Vj. Zrnc), Zagreb 1954; Slom (E. 


Fici), Novi Sad _ 1954, Beograd 1962; 
Djelo (J. Čelar), Zagreb 1955; Osvajanje 


Plassansa (J. Belan), Zagreb 1955; Trova- 
čnica (M. Đorđević), Beograd 1955, 1963; 
U ključalom loncu (M. Đorđević), Beo- 
grad 1956, 1964; Istina (Z. Maksimović i 
V. Stojanović), Beograd 1957, 1962; Kalju- 
ga (J. V. Vojinović), Beograd 1958, 1962; 
Radost života (Đ. Miletić), Novi Sad 1959, 
1965: Tajne grada Marseja (R. M. Ššurba- 
tović), Zagreb 1959; Uspon Rugonovih (V. 
Savić i P. Borisavljević), Beograd 1960; 
Kod ženskog raja (M. Lalić), Beograd 
1961, 1964; Tereza Raken (M. Kujundžija), 
Beograd 1961, 1963; Nana (I. Skušen), Za- 
greb 1962; Tereza Raken (D. Stošić), Beo- 
grad 1963, 1964; Dela, Beograd 1963; Nana. 
Tereza Raquin (B. Kogoj—-Kapetanić), Za- 
greb 1963; Nana (I. Dimitrijević i M. ša- 
re), Zagreb 1965. 

ZOR DŽI (pravim imenom 
U Dhen Han, 1907), burmanski 
pjesnik i pripovjedač. Zajedno s 
pripovjedačima Dheban Maung 
Vaom (v.) i Min Dhu Vunom 
(1909) pripada književnom prav- 
cu »kisan« (»doba eksperime- 
nata«), koji je u tridesetim 
godinama 20. st. suprotstav- 
ljao tradicionalnoj dvorskoj i 
vjerskoj književnosti nove oblike 
i suvremenije sadržaje. Kao i 
ostali sljedbenici te škole, i on 
je pisao pretežno kratke pripo- 
vijetke s građom iz narodnog 
života, pune sućuti i jednostav- 
ne, no ne bez pjesničkih epi- 
teta i usporedaba, kao što je 
bio običaj i u klasičnoj bur- 
manskoj prozi. Ima u tim pri 
čama i društvene kritike i poziva 
na otpor kolonizatoru. Njegove 
zbirke lirskih pjesama Novogo- 
dišnje cvijeće (Ba dan šve va, 
1951) i Put vodenog zumbula 
(Be da lan, 1959) prožima dubok 
doživljaj prirode i filozofsko-re- 
fleksivno raspoloženje. Kritičke 
eseje o burmanskim piscima 
objavio je zajedno s Min _Dhu 
Vunom (Svijet književnosti — 
Sabe lor ga, 1948). Značajna je 
njegova uloga prevodioca (Mo- 


ZOR_ Dži 
ZORRILLA. 


ličre, France, Hesse, Mann, Faulk- 
ner i dr.) i popularizatora evrop- 
skih književnosti. 

mz 


ZORRILLA, Josć (Hose 
Sorilja, 1817—1893), španjolski 
pjesnik i dramatičar. Živio je 
neko vrijeme u Parizu a zatim 
pošao u Meksiko, gdje ga je car 
Maksimilijan imenovao direkto- 
rom kazališta. Čitao je stihove 
širom Španjolske i od toga je 
nekako živio. God. 1889. okru- 
njen je u Granadi kao nacionalni 
pjesnik. No ipak je umro u bi- 
jedi. Najpopularniji je španjolski 
pjesnik u 19. st, po čemu ne 
treba mjeriti i njegovu vrijed- 
nost. Toj slavi je najviše prido- 
nijela muzikalnost njegova stiha, 
kićenost, povišen ton i deklama- 
torska intonacija. Pjevao je lju- 
bavne, epske, patriotske i reli- 
giozne pjesme, dozivajući stara 
vremena, stare dvorce i legende 
iz feudalne Španjolske. Sam se 
nazivao posljednjim trubađurom, 
pa mu se i jedna knjiga zove 
Trubađurove pjesme (Cantos đe 
trovador, 1840). Od epskih pje- 
sama najpoznatija mu je Gra 
nada (1852), u kojoj je opjevao 
djela konkvistadora, u sponta- 
nim i veoma okretnim stihovima, 
punim kolorita. I za kazalište je 
pisao mnogo, npr.: Obućar i kralj 
(EI zapatero v el rey, 1840), Bo- 
dež Gotov (El purial del Godo, 
1842), Sancho Garcia (1842), Mlin 
u Guadalajari (El mulino de Gua- 
dalajara). Najbolja mu je religi- 
ozno-fantastična drama Don Juan 
Tenorio (1844), u kojoj je obra- 
đen stari motiv o don Juanu (v. 
Tirso de Molina). No Z. je taj lik 
obradio na svoj način, u dinamič- 

ZUCKMAYER 


nom ritmu i u okvirima tradicio- 
nalnoga španjolskog morala. Dje- 
lo je doživjelo velik uspjeh i do 
dana današnjeg ne silazi sa špa- 
njolskih pozornica. 


goa svjetske lirike, Zagreb 1956, 
1965. 

ZOŠČENKO, Mihail Mi- 
hailovič (1895—1958), ruski hu- 
morist. Pripadao je književnoj 
grupi »Serapionova braća«. Tvo- 
rac je kratke, humorističke no- 
vele iz života sovjetskog malo- 
građanina. Pisane su redovno u 
obliku tzv. »skaza« (v. Ljeskov), 
stilskog postupka u kojem se 
fiktivni pripovjedač služi »narod- 
skim« jezikom. U Zoščenka to 
je »čovjek s ulice«, u revolucio- 
narno vrijeme  dezorijentirani 
malograđanin, koji miješa govor- 
ni jezik ulice s pogrešno upo- 
trebljenom političkom termino- 
logijom, kancelarijskim izrazima 
i knjiškim leksikom. Prve novele 
te vrste pojavile su se 1922, a 
kasnije su mnogo puta preštam- 
pavane. Zbornici novela i feljto- 
na: Pripovijesti Nazara Iljiča, 
gospodina Sinebrjuhova (Rasska- 
zv N. 1..., 1922), Veseli život 
(Veselaja žizn', 1924), Poštovani 
građani (Uvažaemye  gražđdane, 
1926) i dr. 


Uspomene o Mišelu Sinjaginu (N. Jova- 
nović), Beograd 193!; Hrenoreske (1. Ve- 
likanović), Zagreb 1933; Vodena idila, Bco- 
grad 1936; Koza (M. Perković), »1000 naj- 
jepših novela«, sv. 88—90, Zagreb 1936; 
Priče za djecu (G. Vitez), Zagreb 1958; 
Humorističke priče (M. Stojnić), Sarajevo 
1961; Povratak mladosti. Humorističke pri- 
če (L. Zaharov), Zagreb 1960: Suvremeni 
ruski pisci II (A. Flaker), Zagreb 1963. 

ZUCKMAYER, Carl (Karl 
Cukmajer, 1896), njemački dra- 
matičar. Poslije prvoga svjetskog 
rata bavi se uglavnom kazališnim 
radom (dramaturg i lektor), no 
prvim dramama u ekspresioni- 
stičkom duhu nije uspio. Prizna- 
nje nenadano postiže pučkim ko- 
madom Veselje u vinogradu (Der 
frohliche Weinberg, 1925), u ko- 
jem je berlinska kritika pozdra- 
vila povratak scenskom  realiz- 
mu, a napose sočan i popularan 
humor, kakav se poslije ranih 
Hauptmannovih _(v.) komedija 
više nije čuo na njemačkoj po- 
zornici. Tom priprostom, pučkom 
tonu ostao je Z. vjeran i u na- 
rednim radovima, posežući kad- 
što za građom i motivima iz na- 
rodne predaje i povijesti. I dra- 
mama, koje naziva »njemačkim« 
(Deutsche Schauspiele) i u ko- 
jima svjesno traži folklornu ili 
čak regionalnu boju, postigao je 
uspjehe izvan domovine. Od tih 
djela treba istaći komad o legen- 
darnom razbojniku iz doba Na- 
poleonove okupacije (Schinder- 
hannes, 1927), zatim komad o 
akrobatkinji koja iz čežnje za 
cirkuskim životom ponovo napu- 
šta građanski dom (Katharina 
Knie, 1928), a naročito satiričku 
»njemačku priču« Kopeniški ka- 
petan (Der Hauptmann von Ko- 
penick, 1931). U toj duhovitoj 
komediji sjajno se narugao pru- 
skoj birokraciji i državnom ure- 
đenju, u kojemu se odredbe i 
uniforme više poštuju od živa 
čovjeka. Nakon povratka iz emi- 
gracije (1933—46) postiže velik 
uspjeh dramom Đavlov general 
(Des Teufels General, 1946), s 
građom iz donedavne povijesti: 
nacistički general _ moralno se 


osvješćuje, no svoj ugovor s 
»đavlom« plaća dobrovoljnom 
smrću. Komadi Hladno svjetlo 
(Das kalte Licht, 1955), s konflik- 
tom iz života atomskih učenjaka, 
i Sat otkucava jedan sat (Die 
Uhr schldgt eins, 1961) manje su 
uspjeli ustupci aktualističkim te- 
mama. Zuckmayerovo pripovje- 
dačko i lirsko djelo po vrijedno- 
sti zaostaje za dramskim ostva- 
renjima. 


Gospođar života i smrti (J. Đukanović), 
Beograd 1958. 

ZWEIG, Arnold (Arnolt 
Cvajk, 1887), njemački pripovje- 
dač, živi u DR Njemačkoj. U 
književnost je stupio proćuće- 
nom lirskom prozom o ljudima 
rijetkih strasti i sudbina (Novele 
o Klaudiji — Novellen um Clau- 
dia, 1912), u kojoj se zamjećuju 
tragovi Freudove psihoanalize. 
Dvadesetih se godina javlja u 
njega zanimanje za društvene 
pojave najširih razmjera, napose 
za suvremena povijesna zbivanja. 
Odraz toga je Zweigovo glavno 
djelo: široko zasnovan ciklus ro- 
mana o prvom svjetskom ratu 
pod skupnim naslovom Veliki rat 
bijelog čovjeka (Der grofe Krieg 
der weifien Miinner). Jezgra ci- 
klusa je roman Spor oko podo- 
ticira Griše (Der Streit um den 
Sergeanten Grischa, 1928); u nje- 
mu ratna tematika ne ostaje na 
stupnju zanimljive aktualnosti, 
već je poslužila piscu da snažno 
prikaže položaj čovjeka raspetog 
između pravde i bezdušne sile. 
Mada je djelo po stilu blisko re- 
alizmu 19. st., ono nove crte du 

ZWEIG, ARNOLD 
ZWEIG, STEFAN 


guje ideološkoj zrelosti autoro- 
voj, njegovim spoznajama o 
zakonitosti društvenog razvitka. 
God. 1931. slijedi roman Mlada 
žena godine 1914. (Junge Frau 
von 1914), dok u emigraciji na- 
staju ovi dijelovi ciklusa: Ver- 
dunski odgoj (Erziehung vor Ver- 
dun, 1935) i Postavljanje kralja 
(Einsetzung eines Konigs, 1937). 
Zasad je posljednji svezak gole- 
mog, još uvijek nedovršenog dje- 
la roman Vrijeme je zrelo (Die 
Zeit ist reif, 1957). 


Spor oko seržanta Griše (M. Tabaković), 
Sarajevo 1964. 


x 

ZWEIG, Stefan (Štefan 
Cvajk, 1881—1942), austrijski pri- 
povjedač. Kao autor novela i ro- 
mansiranih biografija poznat je 
čitalačkoj publici širom svijeta. 
Do 1934. živi u Austriji, no prava 
mu je domovina cijela Evropa. 
Predstavnik je građanskog huma- 
nizma, pa ima dosta zajedničkih 
crta s Romainom Rollandom (v.). 
Nije čudo da ga nacistička na- 
jezda tjera u emigraciju (gdje 
odlazi dobrovoljno u smrt). Z. 
je stupio u književnost na po- 
četku našeg stoljeća, i to kao 
lirski i dramski pjesnik. No 
svjetsku slavu donose mu tek 
portreti i biografije čuvenih po- 
vijesnih ličnosti: političara, uče- 
njaka, istraživača, monarha (npr. 
Joseph Fouche, 1929; Triumph 
und Tragik des Erasmus von 
Rotterdam, 1935; Maria _ Stuart, 
1935; Magellan, 1938). Po popu- 
larnosti slijede novele (npr. zbir- 
ke Amok, 1922; Stranputice čuv- 
stva — Verwirrung der Gefiihle, 
1927; Novela o šahu — Schach- 
novelle, 1942); u njima se ogleda 

piščeva sklonost da prikaže slo- 
žene psihološke konflikte u mo- 
ralnim i erotičkim odnosima unu- 
tar građanskog društva, često 
erotičke stranputice sa psihopato- 
loškom osnovicom. Takvu proble- 
matiku iznosi i u jedinom svom 
romanu: Nestrpljivo srce (Unge- 
duld des Herzens, 1938), kojega 
se radnja zbiva u staroj Austriji, 
u vrijeme prije prvoga svjetskog 
rata. Najbolja ostvarenja dao je 
zacijelo na području književnog 
eseja i biografske studije, u pri- 
kazima o Balzacu, Dickensu, Do- 
stojevskom (Tri majstora — Drei 
Meister, 1920), Holderlinu, Klei- 
stu, Nietzscheu (Borba s demo- 
nom — Der Kampf mit dem Di- 
mon, 1925), Casanovi, Stendhalu, 
Tolstoju (Tri pjesnika svoga ži- 
vota — Drei Dichter ihres Le- 
bens, 1928). Sve te ličnosti zani- 
male su ga sa psihološkog gledi- 
šta, kao zanimljivi predstavnici 
nekoga ljudskog tipa po karak- 
teru, temperamentu, društvenom 
djelovanju ili umjetničkom izra- 
zu. U svim djelima pisac se služi 


V 

ŽAN PAUL — Jean Paul 
ŽARI —> Jarry 


ŽEMAITE (Žemaite, pra 
vim imenom Julija Beniuševiči- 
ute-Žymantiene, 1845—1921), litav- 
ska spisateljica. Kćerka upravi- 
telja imanja, od djetinjstva je 
živjela na selu, a udajom za biv- 
šega kmeta sasvim se stopila sa 


802 


spoznajama i rječnikom psiholo- 
gije, a napose mnogo duguje 
Freudovoj psihoanalizi, Z. je sebe 
nazivao psihologom iz strasti; 
no pri tom nije zaboravio da po- 
vijesne ličnosti valja prikazati u 
sredini kojoj pripadaju. Stoga je 
vrijeme i svijet tih likova znao 
dočarati u šarolikom povijesnom 
i geografskom ruhu, pa se mnoge 
njegove stranice doimaju poput 
pjesničkih tumačenja izabranih 
poglavlja iz kulturne historije. 


Frojd_ (M. Antunović—Kobliška),  Beo- 
grad 1934; Novele (V. Jojkić, R. Kova- 
čević i dr.), Novi Sad 1951; Novela o 
šahu (Z. Vinković), Zagreb 1952; Žozef 
Fuše (N. Polovina), Beograd 1952; Zve- 
zdani časovi čovečanstva (P. Slijepčević 
i S. Đokić), Beograd 1952; Jučerašnji svet 
(A. Tišma), Novi Sad 1952; Graditelji svi- 
jeta (1. Samokovlija, M. Petrović), Sara- 
jevo 1955; Magelan (B. Petrović), Saraje- 
vo 1956; Nestrpljivo srce. (K. Maletin— 
Avakumović), Novi Sad 1956; Marija Stju- 
art (N. Miličević), Sarajevo 1956; Pismo 
nepoznate žene (novele, V, Šarić), Zagreb 
1957; dogs i tragika Erazma Roter- 
damskog ( Miličević), Sarajevo 1957; 
Marija Antoaneta (N. Miličević), Sarajevo 
1958: Balzak (N. Miličević), Sarajevo 1959; 
Odabrana djela, 6 sv. (V. Šarić), Rijeka 
1965; Suvremena njemačka novela (D. Per- 
ković), Zagreb 1966. 

svojim pukom, podnoseći sve te- 
gobe oskudnoga seljačkog života. 
Najprije je čitala poljske pisce, 
kao što je bio običaj u staroj 
Litvi, a tek početkom devedese- 
tih godina 19. st. privukao ju je 
liberalno-narodnjački pokret i 
književnost na nacionalnom  je- 
ziku. Tada je objavila prvu pri- 
povijetku (Jesenja večer — Ru- 
dens vakaras, 1894). Surađivala 


je u demokratskom časopisu 
»Varpas« (»Zvono«, 1889—1905) 
koji je uređivao pjesnik V. Ku- 
dirka. Ž. je prvenstveno poznata 
po pripovijetkama koje su na- 
dahnute izravnim iskustvom se- 
ljačkoga života i smatraju se naj- 
boljima te vrste u litavskoj knji- 
ževnosti. Konciznim izrazom i 
pretežno tamnim bojama ona pri- 
kazuje patnje i nadanja seoskoga 
življa u godinama nakon ukinuća 
kmetstva (1861), društvene proti- 
vurječnosti i vlast novca (Na 
imanju — Prie dvaro, 1902), sa- 
movolju predstavnika carske vla- 
sti (Trpe krivi, trpe i nevini — 
Velnio vestuvćs, velnio ir laido- 
tuves) i štetne posljedice vjer- 
skih predrasuda (Žrtva sv. Jur- 
gisu — Šv. Jurgio aukos, Hodo- 
čašće u Šidlavu — Kelionč i Šid- 
lava) i, s posebnom naklonošću 
i toplinom, obespravljenu ženu 
(Snaha — Marti, 1896) i eksploa- 
tiranu djecu. Ona ne idealizira 
selo i njegove ljude koji su pre- 
cizno i uvjerljivo ocrtani objek- 
tivnom realističkom metodom. 
No u njezinoj prozi nisu rijetki 
ni akcenti iskrenoga, doživljenog 
čuvstva, a posebnu joj draž pri- 
daje sočan i svjež narodni govor, 


ŽUKOVSKI 


pretežno utemeljen na dijalektu 
Žemaitije, rodne pokrajine litav- 
ske književnice. 

mz 


ŽEROMSKI —> Žeromski 
ŽID — Gide 
ŽIRODU — Giraudoux 


ŽUKOVSKI, Vasilij An- 
drejevič (1783—1853), ruski pje- 
snik. Mnogo se bavio prevođe- 
njem (Grey, Schiller, Uhland, 
Hebbel, Homer). Sudjelovao je 
u kružoku »Arzamas«, koji se 
borio s klasicizmom. Prvi ruski 
romantičar, pisac elegija (Teon i 
Eshin, 1814), balada (Ljudmila, 
1808; Svetlana, 1811), refleksiv- 
nih i patriotskih pjesama. Slije- 
deći englesku i njemačku poezi- 
ju, unio je u rusku liriku intim- 
ne i metafizičke motive: prija- 
teljstvo, ljubav, vjeru u zagrobni 
život. Pjesme su melankolične, 
sentimentalne i idilične. Razvio 
je ruski stih i njegovu melodioz- 
nost, osposobivši ga za izražava- 
nje emocionalnih stanja. 

KRONOLOŠKI PREGLED 
PISACA I ANONIMNIH DJELA 
PO KNJIŽEVNOSTIMA 


AFGANSKA KNJIŽEVNOST 


Hušhal-kan Hattak (1613—oko 1691) 
Abdulhak Betab (1888) 
Abdurrauf Benava (1913) 


ALBANSKA KNJIŽEVNOST 


Gjergj Fishta (1871—1940) 


AMERIČKA KNJIŽEVNOST 

Washington Irving (1783—1859) 
James Fenimore Cooper (1789—1851) 
Ralph Waldo Emerson (1803—1882) 
Nathaniel Hawthorne (1804—1864) 
Edgar Allan Poe (1809—1849) 

Henry David Thoreau (1817—1862) 
Herman Melville (1819—1891) 

Walt Whitman (1819—1892) 

Emily Dickinson (1830—1886) 

Mark Twain (1835—1910) 

Francis Bret(t) Harte (1836—1902) 
Henry James (1843—1916) 

O. Henry (1862—1910) 

Stephen Crane (1871—1900) 
Theodore Dreiser (1871—1945) 
Robert Frost (1874—1963) 

Jack London (1876—1916) 

Sherwood Anđerson (1876—1941) 
Carl Sandburg (1878—1964) 

Upton Sinclair (1878) 

Wallace Stevens (1879—1955) 
William Carlos Williams (1883—1963) 
Sinclair Lewis (1885—1951) 

Ezra Pound (1885) 

Eugene O'Neill (1888—1953) 

Henry Miller (1891) 

Pearl Buck (1892) 

James Thurber (1894—1961) 

Edward Estlin Cummings (1894—1963) 
John Dos Passos (1896) 

Francis Scott Fitzgerald (1896—1940) 
William Faulkner (1897—1962) 
Thornton Wilder (1897) 


Ernest Hemingway (1898—1961) 
Hart Crane (1899—1932) 
Vladimir Nabokov (1899) 
Thomas Wolfe (1900—1938) 
James Langston Hughes (1902—1967) 
John Steinbeck (1902) 
Erskine Caldwell (1903) 
Robert Penn Warren (1905) 
Richard Wright (1908—1960) 
William Saroyan (1908) 
Irwin Shaw (1913) 

Tennessee Williams (1914) 
Ralph Ellison (1914) 

Arthur Miller (1915) 

Saul Bellow (1915) 

Robert Lowell (1917) 

Jerome David Salinger (1919) 
Jack Kerouac (1922) 

Norman Mailer (1923) 

James Baldwin (1924) 
Truman Capote (1925) 
Edward Albee (1928) 


ARAPSKA KNJIŽEVNOST 


Kur'an (612—639) 

Abu Nuvas (756—810) 

Džahiz (775—868) 

Mutanabbi (905—965) 

Tisuću i jedna noć (9—14. st.) 
Abd-el-Rahman Ibn Haldun (1332—1406) 
Vali al-din Jegen (1873—1921) 
Marun Abbud (1886—1962) 
Mahmud Taimur (1894) 
Taufiq al-Hakim (1898) 

Taha Husein (1899) 


ARGENTINSKA KNJIŽEVNOST —> HISPANOAMERIČKA 
KNJIŽEVNOST 


ARMENSKA KNJIŽEVNOST 


Grigor Narekaci (950—1010) 
Hačatur Abovjan (1805-—1848) 

Gabriel Sundukjan (1825—1912) 
Rafael Patkanjan (1830—1892) 
Nar-Dos (1867—1933) 

Hovhannes Tumanjan (1869—1923) 
Avetik Isahakjan (1875—1957) 
Vahan Terjan (1885—1920) 

Jeghiše Čarenc (1897—1937) 


AUSTRIJSKA KNJIŽEVNOST —> NJEMAČKA KNJIŽEVNOST 
I KNJIŽEVNOSTI NJEMAČKOGA JEZIČNOG IZRAZA 


AVARSKA KNJIŽEVNOST —> DAGESTANSKA KNJIŽEVNOST 


AZERBEJDŽANSKA KNJIŽEVNOST 


M&hammid Frizuli (1494—1556) 
Molla-Panah Vagif (oko 1717—1797) 
Mirza Fatali Ahundov (1812—1878) 
Samad Vurghun (1906—1956) 
Ma&hdi Hiisčijn (1909) 


BABILONSKA KNJIŽEVNOST 
Gilgameš (oko 1700. prije n. €.) 


BIZANTSKA KNJIŽEVNOST —> GRČKA KNJIŽEVNOST 


BJELORUSKA KNJIŽEVNOST 


Janka Kupala (1882—1942) 
Jakub Kolas (1882—1956) 


BRAZILSKA KNJIŽEVNOST 


Joaquim Maria Machado de Assis (1839—1908) 
Aluizio Azevedo (1858—1913) 

Euclides da Cunha (1866—1909) 

Manuel Bandeira (1886) 

Graciliano Ramos (1892—1953) 

Jorge de Lima (1895—1953) 

Rui Ribeiro Couto (1898—1963) 

Jorge Amado (1912) 

BUGARSKA KNJIŽEVNOST 


Petko Rajčev Slavejkov (1828—1895) 
Hristo Botev (1848—1876) 

Ivan Vazov (1850—1921) 

Aleko Konstantinov (1863—1897) 
Elin Pelin (1877—1949) 

Jordan Jovkov (1880—1937) 

Elisaveta Bagrjana (1893) 

Hristo Smirnenski (1898—1923) 
Georgi Karaslavov (1904) 

Nikola Jonkov Vapcarov (1909-——1942) 


BURMANSKA KNJIŽEVNOST 


U Bo Nja (1813—1868) 

Dhakin Godor Hmaing (1875—1964) 
Dheban Maung Va (1899—1942) 
Zor Dži (1907) 


CEJLONSKA KNJIŽEVNOST 
Martin Vikramasinghe (1892) 


ČEŠKA KNJIŽEVNOST 


Jan Kolldr (1793—1852) 

Karel Hynek Mdcha (1810—1836) 
Karel Jaromir Erben (1811—1870) 
Božena Nčmcova (1820—1862) 
Karel Havliček (1821—1856) 

Jan Neruda (1834—1891) 

Svatopluk Čech (1846—1908) 

Alois Jirdsek (1851—1930) 

Jaroslav Vrchlicky (1853—1912) 
Antonin Sova (1864—1928) 
František Xaver Šalda (1867—1937) 
Petr Bezruč (1867-—1958) 

Otokar BFezina (1868—1929) 
Stanislav Kostka Neumann (1875—1947) 
Ivan Olbracht (1882—1952) 
Jaroslav Hašek (1883—1923) 

Karel Čapek (1890—1938) 

Vladislav Vančura (1891—1942) 

Josef Hora (1891—1945) 

Jiti Wolker (1900—1924) 
Vitčzslav Nezval (1900—1958) 
František Halas (1901—1949) 
Jaroslav Seifert (1901) 
Vladimir Holan (1905) 


ČILEANSKA KNJIŽEVNOST —> HISPANOAMERIČKA 
KNJIŽEVNOST 


DAGESTANSKA KNJIŽEVNOST 


Rasul Hamzatov (1923) 


DANSKA KNJIŽEVNOST 


Ludvig Holberg (1684—1754) 

Adam Gottlob Oehlenschliger (1779—1850) 
Hans Christian Andersen (1805—1875) 
Soren Kierkegaard (1813—1855) 

Jens Peter Jacobsen (1847—1885) 
Herman Bang (1857—1912) 

Henrik Pontoppidan (1857—1943) 
Martin Andersen Nexo (1869—1954) 
Johannes Vilhelm Jensen (1873—1950) 
Tom Kristensen (1893) 

Hans Christian Branner (1903) 


EKVADORSKA KNJIŽEVNOST —> HISPANOAMERIČKA 
KNJIŽEVNOST 


ENGLESKA KNJIŽEVNOST 

Beowulf (8. st.) 

Geoffrey Chaucer (13402—1400) 
Edmund Spenser (1552?—1599) 
Philip Sidney (1554—1586) 
Thomas Kyd (1557?-—1595?) 
Francis Bacon (1561—1626) 
Christopher Marlowe (1564—1593) 
William Shakespeare (1564—1616) 
John Donne (1571 ili 1572—1631) 
Ben Jonson (1572—1637) 

John Webster (1580?7—1625?) 
John Milton (1608—1674) 


John Bunyan (1628—1688) 

John Dryden (1631—1700) 

Daniel Defoe (1660?—1731) 

Jonathan Swift (1667—1745) 

William Congreve (1670—1729) 
Alexander Pope (1688—1744) 

Samuel Richardson (1689—1761) 
Henry Fielding (1707—1754) 

Samuel Johnson (1709—1784) 
Laurence Sterne (1713—1768) 
Thomas Gray (1716—1771) 

Tobias Smollett (1721—1771) 

Oliver Goldsmith (1730—1774) 

James Macpherson (1736—1796) 
Richard Brinsley Sheriđan (1751—1816) 
William Blake (1757—1827) 

Robert Burns (1759—1796) 

Ann Radcliffe (1764—1823) 

William Wordsworth (1770—1850) 
Walter Scott (1771—1832) 

Samuel Taylor Coleridge (1772—1834) 
Jane Austen (1775—1817) 

George Gordon Byron (1788—1824) 
Percy Bysshe Shelley (1792—1822) 
John Keats (1795—1821) 

Thomas Carlyle (1795—1881) 

Alfred Tennyson (1809—1892) 
William Makepeace Thackeray (1811—1863) 
Charles Dickens (1812—1870) 

Robert Browning (1812—1889) 
Anthony Trollope (1815—1882) 
Charlote Bronte (1816—1855) 

Emily Jane Bront&€ (1818—1848) 
George Eliot (1819—1880) 

John Ruskin (1819—1900) 

Anne Bronte (1820—1849) 

Dante Gabriel Rossetti (1828—1882) 
George Meredith (1828—1909) 

Lewis Carroll (1832—1898) 

Algernon Charles Swinburne (1837—1909) 
Thomas Hardy (1840—1928) 

Gerard Manley Hopkins (1844—1889) 
Robert Louis Stevenson (1850—1894) 
Oscar Wilde (1854—1900) 

George Bernard Shaw (1856—1950) 
Joseph Conrad (1857—1924) 

Arthur Conan Doyle (1859—1930) 
Rudyard Kipling (1865—1936) 
William Butler Yeats (1865—1939) 
Herbert George Wells (1866—1946) 
John Galsworthy (1867—1933) 
John Millington Synge (1871—1909) 
Somerset Maugham (1874—1966) 
Edward Morgan Forster (1879) 
Sean O'Casey (1880—1964) 

James Joyce (1882—1941) 

Virginia Woolf (1882—1941) 

David Herbert Lawrence (1885—1930) 
Joyce Cary (1888—1957) 

Thomas Stearns Eliot (1888—1965) 
Ivy Compton-Burnett (1892) 
Aldous Huxley (1894—1963) 
Robert Graves (1895) 

George Orwell (1903—1950) 
Graham Greene (1904) 

Charles Percy Snow (1905) 
Wystan Hugh Auden (1907) 
Christopher Fry (1907) 

Stephen Spender (1909) 

William Golding (1911) 

Lawrence Durrell (1912) 

Angus Wilson (1913) 

Dylan Thomas (1914—1953) 

Iris Murdoch (1919) 

Kingsley Amis (1922) 

Philip Larkin (1922) 

Thom Gunn (1929) 

John Osborne (1929) 

Ted Hughes (1930) 

Harold Pinter (1930) 

Arnold Wesker (1932) 


ESTONSKA KNJIŽEVNOST 


Kalevipoeg (1857—1861) 

Lydia Koidula (1843—1886) 

August Kitzberg (1856—1927) 

Juhan Liiv (1864—1913) 

Eduard Vilde (1865—1933) 

Anton Hansen Tammsaare (1878—1940) 
Friedebert Tuglas (1886) 

August Jakobson (1904) 

ETIOPSKA KNJIŽEVNOST 


Slava kraljeva (između 1314. i 1322) 
Zar'a Ya'qob (umro 1468) 


FILIPINSKA KNJIŽEVNOST 


Jose Rizal (1861—1896) 
Faustino Aguilar (1882—1955) 
Manuel Arguilla (1911—1944) 


FINSKA KNJIŽEVNOST 


Kalevala (potp. izd. 1849) 

Johan Ludwig Runeberg (1804—1877) 
Aleksis Kivi (1834—1872) 

Eino Leino (1878—1926) 

Frans Eemil Sillanpćići (1888—1964) 
Edith S&dergran (1892—1923) 

Mika Waltari (1908) 


FLAMANSKA KNJIŽEVNOST —> NIZOZEMSKA I FLAMANSKA 
KNJIŽEVNOST 


FRANCUSKA KNJIŽEVNOST I KNJIŽEVNOSTI FRANCUSKOGA 
JEZIČNOG IZRAZA 


Chansons de Geste (12. st.) 

Chr&tien de Troyes (oko 1135—oko 1195) 
Roman o lisici (12—13. st.) 

Roman o ruži (13. st.) 

La farce de maitre Pathelin (15. st.) 
Francois Villon (1431. ili 1432—poslije 1463) 
Francois Rabelais (oko 1494—1553) 
Joachim Du Beilay (1522—1560) 

Pierre de Ronsard (1524—1585) 

Michel Eyquem de Montaigne (1535—1592) 
Thćodore Agrippa d'Aubigne (1552—1630) 
Francois de Malherbe (1555—1628) 

Renć Descartes (1596—1650) 

Charles Sorel (1600—1674) 

Pierre Corneille (1606—1684) 

Francois de La Rochefoucauld (1613—1680) 
Cyrano de Bergerac (1619—1655) 

Jean de La Fontaine (1621—1695) 

Jean-Baptiste Moličre (1622—1673) 

Blaise Pascal (1623—1662) 

Marie de Raubtin-Chantal, Mme de Sevigne (1626-1696) 

Nicolas Boileau (1636 —1711) 

Jean Racine (1639—1699) 

Jean de La Bruyčre (1645—1696) 

Alain-Rene Le Sage (1668—1747) 

Pierre de Marivaux (1688—1763) 

Charles-Louis de Secondat Montesquieu (1689—1755) 

Voltaire (1694—1778) 

Antoine-Francois d'Exiles abbć Prćvost (1697—1763) 

Georges Louis Leclerc de Buffon (1707—1788) 

Jean-Jacques Rousseau (1712—1778) 

Denis Diderot (1713—1784) 

Pierre-Augustin Caron de Beaumarchais (1732—1799) 

Donatien Alphonse Francois, marquis de Sade (1740— 
—1814) 

Choderlos de Laclos (1741—1803) 

Germaine Necker de Stačl-Holstein, Mme de Stačt 
(1766—1817) 

Francois-Ren€ de Chateaubriand (1768—1848) 

Stendhal (1783—1842) 

Alphonse de Lamartine (1790—1869) 

Alfred de Vigny (1797—1863) 

Honorć de Balzac (1799—1850) 

Victor Hugo (1802—1885) 

Alexandre Dumas, otac (1803—1870) 

Prosper Mćrimee (1803—1870) 

Charles Augustin Sainte-Beuve (1804—1869) 

George Sand (1804—1876) 

Gćrard de Nerva! (1808—1855) 

Alfred de Musset (1810—1857) 

Thćophile Gautier (1811—1872) 

Leconte de Lisle (1818—1894) 

Charles Baudelaire (1821—1867) 

Gustave Flaubert (1821—1880) 

Edmond Goncourt (1822—1896) 

Charles De Coster (1827—1879) 

Hippolyte Taine (1828—1893) 

Jules Verne (1828—1905) 

Jules Goncourt (1830—1870) 

Henry Becque (1837—1889) 

Alphonse Daudet (1840—1897) 

Emile Zola (1840—1902) 

Stephane Mallarme (1842—1898) 

Paul Verlaine (1844—1896) 

Anatole France (1844—1924) 


Isidore Ducasse Lautrćamont (1846—1870) 
Joris-Karl Huysmans (1848—1907) 
Guy de Maupassant (1850—1893) 
Arthur Rimbaud (1854—1891) 
Emile Verhaeren (1855—1916) 
Maurice Maeterlinck (1862—1949) 
Romain Rolland (1866—1944) 
Henri Bergson (1859—1941) 
Edmond Rostand (1868—1918) 
Paul Claudel (1868—1955) 

Andre Gide (1869—1951) 

Marcel Proust (1871—1922) 

Pau! Valćry (1871—1945) 

Pau! Fort (1872—1960) 

Alfred Jarry (1873—1907) 

Charles Pćguy (1873—1914) 

Henri Barbusse (1874—1935) 
Guillaume Apollinaire (1880—1918) 
Valćry Larbaud (1881—1957) 
Roger Martin du Gard (1881—1958) 
Jean Giraudoux (1882—1944) 
Georges Duhamel (1884—1966) 
Francois Mauriac (1885) 

Jules Romains (1885) 

Henri Alain-Fournier (1886—1914) 
Blaise Cendrars (1887—1961) 
SaintJohn Perse (1887) 

Georges Bernanos (1888—1948) 
Jean Cocteau (1889—1963) 

Andrć Breton (1894—1966) 

Marcel Pagnol (1895) 

Paul Eluard (1895—1952) 

Antonin Artaud (1896—1948) 
Tristan Tzara (1896—1963) 

Henry de Montherlant (1896) 
Louis Aragon (1897) 

Michel de Ghelderode (1898—1962) 
Henry Michaux (1899) 

Francis Ponge (1899) 

Armand Salacrou (1899) 

Antoine de Saint-Exupćry (1900—1944) 
Robert Desnos (1900—1945) 

Julien Green (1900) 

Jacques Prevert (1900) 

Andre Malraux (1901) 

Marcel Ayme (1902—1967) 

Nathalie Sarraute (1902) 
Raymond Queneau (1903) 
Georges Simenon (1903) 
Jean-Paul Sartre (1905) 
Samuel Beckett (1906) 
Lćopold Sedar-Senghor (1906) 
Renć Char (1907) 

Andrć Frćnaud (1907) 
Arthur Ađdamov (1908) 
Simone de Beauvoir (1908) 
Jean Anouilh (1910) 

Jean Genćt (1910) 

Lćon Damas (1912) 
Eugčne Ionesco (1912) 
Albert Camus (1913—1960) 
Aime Cesaire (1913) 
Jacques Rabemananjara (1913) 
Marguerite Duras (1914) 
Mohamed Dib (1920) 

Alain Robbe-Grillet (1922) 
Michel Butor (1926) 
Francoise Sagan (1935) 


GRČKA KNJIŽEVNOST 
Starogrčka književnost 


Homer (8. st. prije n. e.) 

Hesiod (prijelaz 8. u 7. st. prije n. e.) 
Semonid (sredina 7. st. prije n. €.) 
Arhiloh (7. st. prije n. €.) 

Mimnermo (kraj 7. st. prije n. e.) 
Alkej (6. st. prije n. €.) 

Sapfa (6. st. prije n. e.) 

Anakreont (sredina 6. st. prije n. e.) 
Ezop (6. st. prije n. €.) 

Pindar (oko 518. ili 522—442. prije n. €.) 
Bakhilid (518—450. prije n. e.) 

Eshil (525—456. prije n. e.) 

Sofoklo (496—406. prije n. €.) 

Euripid (485—406. prije n. €.) 

Herodot (oko 484—424. prije n. €.) 
Tukidid (oko 454—početak 4. st. prije n. e.) 
Aristofan (oko 445—385. prije n. €.) 
Ksenofont (oko 430—354. prije n. €.) 
Platon (427—347. prije n. e.) 

Aristotel (384—322. prije n. €.) 

Demosten (384—322. prije n. €.) 

Teofrast (oko 372—oko 287. prije n. e.) 
Menandar (oko 343-—oko 291. prije n. €.) 
Kalimah (oko 315—poslije 245. prije n. €.) 
Apolonije Rođanin (oko 300—230. prije n. €.) 
Teokrit (oko 300—oko 250. prije n. e.) 
Biblija (Novi Zavjet, oko 100. prije n.e. — oko 100. n.e.) 
Plutarh (46—poslije 120 n.e.) 

Lukijan (121—poslije 181) 

Longo (2—3. st.) 

Anthologia Palatina (10. st.) 


Bizantska književnost 


Bazilije Veliki (oko 330—379) 

Grgur Nazijanski (oko 330—oko 390) 
Grgur Niški (oko 335—poslije 394) 
Ivan Zlatousti (344—407) 

Sinesije (poslije 370—poslije 412) 
Prokopije (oko 495—poslije 562) 
Roman (6. st.) 

Digenis Akritas (oko 10. st.) 

Ana Komnena (1083—1148) 


Novogrčka književnost 


Dionisios Solomos (1798—1857) 

Andreas Laskaratos (1811—1901) 
Aristotelis Valaoritis (1824—1879) 
Aleksandros Papadijamandis (1851—1911) 
Kostis Palamas (1859—1943) 
Konstandinos Kavafis (1863—1933) 
Angelos Sikelianos (1884—1951) 

Nikos Kazandzakis (1885—1957) 

Jorgos Seferis (1900) 


GRUZIJSKA KNJIŽEVNOST 


Ššota Rustaveli (druga polovica 12—prva 13. st.) 
David Guramišvili (1705—1792) 

Nikoloz Baratašvili (1817—1845) 

Ilija Čavčavadze (1837—1907) 

Akaki Cereteli (1840—1915) 

Važa-Pšavela (1861—1915) 

Leo Kiačeli (1884—1963) 


52 Strani pisci 817 


GVATEMALSKA KNJIŽEVNOST —> HISPANOAMERIČKA 
KNJIŽEVNOST 


HEBREJSKA KNJIŽEVNOST —> STAROHEBREJSKA 
KNJIŽEVNOST, > NOVOHEBREJSKA KNJIŽEVNOST I 
KNJIŽEVNOST NA JEZIKU JIDIŠ 


HISPANOAMERIČKA KNJIŽEVNOST 

Argentina 
Domingo Faustino Sarmiento (1811—1888) 
Hosć Herndndez (1834—1886) 
Leopoldo Lugones (1874—1938) 
Ricardo Giiiraldes (1886—1927) 
Jorge Luis Borges (1899) 
Čile 
Gabriela Mistral (1889—1957) 
Pablo Neruda (1904) 
Ekvador 
Jorge Carrera Andrade (1903) 
Jorge Icaza (1906) 
Gvatemala 
Miguel Angel Asturias (1899) 


Kolumbija 
Jos€ Asuncićn Silva (1865—1896) 
Josć Estasio Rivera (1889—1928) 
Kuba 


Jose Marti (1853—1895) 
Nicolas Guillen (1902) 
Alejo Carpentier (1904) 


Meksiko 


Sor Juana Ines de la Cruz (1651—1695) 
Enrique Gonzdles Martinez (187i—1952) 
Mariano Azuela (1873—1952) 

Martin Luis Guzmdn (1887) 

Alfonso Reyes (1889—1959) 


Nikarfigva 
Rubćn Dario (1867—1916) 


Peru 


Josć Santos Chocano (1875—1934) 
Ventura Garcia Calderon (1886—1959) 
Cesar Vallejo (1893—1938) 

Ciro Alegria (1909—1966) 


Urugvaj 


Julio Herrera y Reissig (1875—1910) 
Horacio Quiroga (1879—1938) 


Venezuela 


Rufino Blanco Fombona (1874—1944) 
Romulo Gallegos (1884) 


INDIJSKA KNJIŽEVNOST 


Veda (1500—600. prije n. e.) 
Mahabharata (4. st. prijen. e.—4. st. n. €.) 
Ramajana (4. st. prijen. e.—2, st. n.e.) 
Pančatantra (300) 

Kalidasa (oko 500) 

Amaru (6. st.) 

Bhartrhari (oko 600) 

Kabir (1440—1525. ili 1370—1444) 
Tulsidas (1532—1623) 

Rabindranath Tagore (1861—1941) 
Premčand (1880—1936) 

Mulk Radž Anand (1905) 

Džainendra Kumar (1905) 


INDONEZIJSKA KNJIŽEVNOST 


Abdul Muis (1886—1959) 

Marah Rusli (1889) 
Muhammad Yamin (1903—1962) 
Sanusi Pane (1905) 

Hairil Anwar (1922—1949) 


ISLANDSKA KNJIŽEVNOST 


Edda (13. st.) 

Gunnar Gunnarsson (1889) 
Kristman Gudmundsson (1902) 
Halldor Kiljan Laxness (1902) 

JAPANSKA KNJIŽEVNOST 


Kokinšu (10. st.) 

Sei Šonagon (oko 1000) 
Murasaki Šikibu (oko 1010) 
Macuo-Bašo (1643—1694) 
Nacume Soseki (1867—1916) 
Šimazaki Toson (1872—1943) 
Nagai Kafu (1879—1959) 
Tanizaki Juničiro (1886) 
Akutagava Rjunosuke (1892—1927) 
Kavabata Jasunari (1899) 
Dazai Osamu (1909—1948) 
Mišima Jukio (1925) 


KABARDINSKA KNJIŽEVNOST 
Narti (prije 6. st.) 


KARAKALPAČKA KNJIŽEVNOST 
Četrdeset djevojaka (18. st.) 


KATALONSKA KNJIŽEVNOST 


Ramon Llull (1235—1315?) 
Ausias March (1397?2—1458) 
Jacint Verdaguer (1845—1902) 
Joan Maragall (1860—1911) 
Josep Carner (1884) 

Carles Riba (1893—1959) 


KAZAŠKA KNJIŽEVNOST 


Junak Kambar (16. ili 17. st.) 
Abaj Kunanbajev (1845—1904) 
Muhtar Auezov (1897—1916) 


KINESKA KNJIŽEVNOST 


Si King (1000—600 prije n. e.) 
Li Tai-pe (701—762) 

Tu Fu (712—770) 

Po Čiji (772—846) 

Pu Sung-ling (16402—1715) 

Vu Čing-ce (1701—1754) 
San crvene sobe (18. st.) 
Lu Šun (1881—1936) 
Kuo Mo-džo (1892) 

Mao Tun (1896) 

Lao Še (1898—1966?) 
Čao Šu-li (1906) 

Ting Ling (1907) 


KIRGISKA KNJIŽEVNOST 


Manas (oko sred. 9. st.) 
Čingiz Ajtmatov (1928) 


KOLUMBIJSKA KNJIŽEVNOST —> HISPANOAMERIČKA 
KNJIŽEVNOST 


KOREJSKA KNJIŽEVNOST 


Ri Hjon Bo (1169—1241) 
Pak In-Ro (1561—1642) 
Pak Či Von (17371—1805) 
Ri GiJong (1895) 

Ri Sang-Hva (1901—1943) 


KUBANSKA KNJIŽEVNOST —> HISPANOAMERIČKA 
KNJIŽEVNOST 


LATINSKA KNJIŽEVNOST > SREDNJOVJEKOVNA LATINSKA 
KNJIŽEVNOST 


LETONSKA KNJIŽEVNOST 


Reiniss Kaudzite (1839—1920) i Matiss Kaudzite 
(1848—1926) 

Andrčjs Pumpurs (1841—1902) 

Mikelis Auseklis (1850—1879) 

Rudolfs Blaumanis (1863—1908) 

Janis Rainis (1865—1929) 

Aspazija (1868—1943) 

Andrčjs Upits (1877) 

Vilis Lacis (1904—1966) 

LITAVSKA KNJIŽEVNOST 


Kristionas Donelaitis (1714—1780) 
Antanas Strazdas (1763—1833) 
Antanas Baranauskas (1835—1902) 
Žemaite (1845—1921) 

Maironis (1862—1932) 

Salomeja Neris (1904—1945) 
Petras Cvirka (1909—1947) 
Eduardas Mieželaitis (1919) 


MAĐARSKA KNJIŽEVNOST 


Vorosmarty Mihaly (1800—1855) 
Arany Janos (1817—1882) 
Petofi Sandor (1823—1849) 
Jokai Mor (1825—1904) 

Ady Endre (1877—1919) 
Moricz Zsigmond (1879—1942) 
Kosztoldnyi Dezso (1885—1936) 
Lukdcs Gyorgy (1885) 

Kassdk Lajos (1887) 

Dery Tibor (1894) 

Nemeth Laszlo (1901) 

Ilyes Gyula (1902) 

Jozsef Attila (1905—1937) 


MALAJSKA KNJIŽEVNOST 


Priča o blaženom Rami (poslije 12. st.) 
Priča o vojvodi Tuahu (16. st.) 
“Abdullah bin Abduwl-Kadir Munsji (1796 —1854\ 


MEKSIKANSKA KNJIŽEVNOST —> HISPANOAMERIČKA 
KNJIŽEVNOST 


MONGOLSKA KNJIŽEVNOST 


Cendijin Damdinsuiren (1908) 
Čadraabalyn Lodojdariba (1917) 


NEPALSKA KNJIŽEVNOST 

Ačarja Bhanubhakta (1814—1868) 
Lakšmi Prasad Devkota (1908—1959) 
Bhikču (1913) 


NIKARAGVANSKA KNJIŽEVNOST —> HISPANOAMERIČKA 
KNJIŽEVNOST 


NIZOZEMSKA I FLAMANSKA KNJIŽEVNOST 


Erazmo Rotterdamski (1466?2—1536) 
Joost van den Vondel (1587—1679) 
Multatuli (1820—1887) 

Stijn Streuvels (1871—1934) 

Karel van de Woestijne (1878—1929) 
Felix Timmermans (1886—1947) 
Simon Vestdijk (1898) 

Theun de Vries (1907) 


NORVEŠKA KNJIŽEVNOST 


Henrik Wergeland (1808—1845) 
Henrik Ibsen (1828—1906) 
Bjernstjerne Bjornson (1832—1910) 
Alexander Kielland (1849—1906) 
Knut Hamsun (1859—1952) 

Olav Dunn (1876—1939) 

Sigrid Undset (1882—1949) 

Arnulf Jverland (1889) 

Tarjei Vesaas (1897) 

Nordahl Grieg (1902—1943) 


NOVOHEBREJSKA KNJIŽEVNOST I KNJIŽEVNOST NA 
JEZIKU JIDIŠ 


Jicchok Lejb Perez (1851—1915) 
Šalom Alejhem (1859—1916) 

Hajim Nahman Bialik (1873—1934) 
Šaul Černihovski (1875—1943) 
šalom Aš (1880—1957) 

Š'muel Josef Agnon (1888) 
Abraham Šlonski (1900) 


NJEMAČKA KNJIŽEVNOST I KNJIŽEVNOSTI NJEMAČKOGA. 
JEZIČNOG IZRAZA 


Hartmann von Aue (12/13. st.) 
Wolfram von Eschenbach (12/13. st.) 
Walther von der Vogelweide (12/13. st.) 
Gottfried von Strassburg (12/13. st.) 
Pjesma o Nibelungima (oko 1200) 


823 


Till Eulenspiegel (oko 1500) 

Andreas Gryphius (1616—1664) 

Hans Christoph Grimmelshausen (oko 1620—1676) 

Friedrich Gottlieb Klopstock (1724—1803) 

Gotthold Ephraim Lessing (1729—1781) 

Christoph Martin Wieland (1733—1813) 

Georg Christoph Lichtenberg (1742—1799) 

Johann Gottfried Herder (1744—1803) 

Gottfried August Biirger (1747—1794) 

Johann Wolfgang Goethe (1749—1832) 

Friedrich Schiller (1759-—1805) 

Jean Paul (1763—1825) 

Friedrich Holderlin (1770—1843) 

Novalis (1772—1801) 

Friedrich Schlegel (1772—1829) 

Ludwig Tieck (1773—1853) 

Ernst Theodor Amadeus Hoffmann (1776—1822) 

Heinrich von Kleist (1777—1811) 

Clemens Brentano (1778—1842) 

Jacob Grimm (1785—1863) i Wilhelm Grimm 
(1786—1859) 

Joseph von Eichendorff (1788—1857) 

Franz Grillparzer (1791—1872) 

Heinrich Heine (1797—1856) 

Johann Nestroy (1801—1862) 

Nikolaus Lenau (1802—1850) 

Eduard Morike (1804—1875) 

Adalbert Stifter (1805—1868) 

Georg Biichner (1813—1837) 

Friedrich Hebbel (1813—1863) 

Theodor Storm (1817—1888) 

Gottfried Keller (1819—1890) 

Theodor Fontane (1819—1898) 

Conrad Ferdinand Meyer (1825—1898) 

Wilhelm Raabe (1831—1910) 

Wilhelm Busch (1832—1908) 

Friedrich Nietzsche (1844—1900) 

Arthur Schnitzler (1862—1931) 

Gerhart Hauptmann (1862—1946) 

Frank Wedekind (1864—1918) 

Stefan George (1868—1933) 

Else Lasker-Schiiler (1869—1945) 

Heinrich Mann (1871—1950) 

Alfred Polgar (1873—1955) 

Hugo von Hofmannsthal (1874—1929) 

Karl Kraus (1874—1936) 


824 


Rainer Maria Rilke (1875—1926) 
Thomas Mann (1875—1955) 
Hermann Hesse (1877—1962) 
Carl Sternheim (1878—1942) 
Georg Kaiser (1878—1945) 
Allred Doblin (1878—1957) 
Robert Musil (1880—1942) 
Stefan Zweig (1881—1942) 
Leonhard Frank (1882—1961) 
Franz Kafka (1883—1924) 
Joachim Ringelnatz (1883—1934) 
Lion Feuchiwanger (1884—1958) 
Egon Erwin Kisch (1885—1948) 
Hermann Broch (1886—1951) 
Gottfried Benn (1886—1956) 
Georg Heym (1887—1912) 
Georg Trakl (1887—1914) 
Arnold Zweig (1887) 

Kurt Tucholsky (1890—1935) 
Franz Werfel (1890—1945) 

Iwan (Yvan) Goll (1891—1950) 
Johannes Robert Becher (1891—1958) 
Nelly Sachs (1891) 

Ernst Toller (1893—1939) 

Hans Fallada (1893—1947) 
Joseph Roth: (1894—1939) 

Carl Zuckmayer (1896) 

Bertolt Brecht (1898—1956) 
Erich Maria Remarque (1898) 
Erich Kastner (1899) 

Anna Seghers (1900) 

Peter Huchel (1903) 

Wolfgang Koeppen (1906) 
Giunter Eich (1907) 

Max Frisch (1911) 

Karl Krolow (1915) 

Peter Weiss (1916) 

Johannes Bobrowski (1917—1965) 
Heinrich Boll (1917) 

Paul Celan (1920) 

Wolfgang Borchert (1921—1947) 
Friedrich Diirrenmatt (1921) 
Walter Jens (1923) 

Gunter Grass (1927) 

Peter Hacks (1928) 

Hans Magnus Enzensberger (1929) 

OSETINSKA KNJIŽEVNOST 


Narti (8—7. st. prijen. e.— 13—14. st. n. €.) 
Kosta Hetagurov (1859—1906) 


PERUANSKA KNJIŽEVNOST > HISPANOAMERIČKA 
KNJIŽEVNOST 


PERZIJSKA KNJIŽEVNOST 


Firdusi (932—1020) 

Omar Hajjam (oko 1100) 

Nizami (oko 1141—1209) 

Sadi (umro 1291) 

Hafiz (1320—1389) 

Dehhoda (1880—1956) 

Bahar (1887—1951) 

Mohammad Ali Džamalzade (vjerojatno 1895) 
Sadek Hedajat (1903—1951) 


POLJSKA KNJIŽEVNOST 


Mikotaj Rej (1505—1569) 

Jan Kochanowski (1530—1584) 

Jan Andrzej Morsztyn (oko 1613—1693) 
Ignacy Krasicki (1735—1801) 
Aleksander Fredro (1793—1876) 
Adam Mickiewicz (1798—1855) 
Juliusz Stowacki (1809—1849) 
Zygmunt Krasinski (1812—1859) 
Jozef Ignacy Kraszewski (1812—1887) 
Cyprian Norwid (1821—1883) 

Eliza Orzeszkowa (1841—1910) 
Henryk Sienkiewicz (1846—1916) 
Boleslaw Prus (1847—1912) 

Jan Kusprowicz (1860—1926) 

Stefan Žeromski (1864—1925) 
Wladystaw Stanislaw Reymont (1867—1925) 
Stanislaw Przybyszewski (1868—1927) 
Stanislaw Wyspianski (1869—1907) 
Bolestaw Lešmian (1878—1937) 

Zofia Natkowska (1885—1954) 

Maria Dabrowska (1892—1965) 
Bruno Schulz (1892—1942) 

Jarostaw Iwaszkiewicz (1894) 

Julian Tuwim (1894—1953) 


826 


Wladyslaw Broniewski (1897—1962) 
Julian Przyboš (1901) 

Witold Gombrowicz (1904) 

Adam Wažyk (1905) 

Konstanty Ildefons Gatczynski (1905—1953) 
Stanislaw Jerzy Lec (1909—1966) 
Jerzy Andrzejewski (1909) 
Stanislaw Dygat (1914) 

Kazimierz Brandys (1916) 

Tadeusz Rozewicz (1921) 
Stawomir Mrožek (1930) 


PORTUGALSKA KNJIŽEVNOST 


Gil Vicente (1465?—1536?) 

Bernardim Ribeiro (1482?2—1552) 

Francisco Sd de Miranda (izm. 1484. i 1495—1558) 
Luis Vaz de Camgdes (1524?—1580) 

J.B. da Silva Leit&o de Almeida Garrett (1799—1854) 
Alexandre Herculano de Carvalho e Aratijo (1810-1877) 
Camilo Castelo Branco (1825—1890) 

Antero de Quental (1842—1891) 

Josć Maria Eca de Queiroz (1845—1900) 

Abilio Manuel Guerra Junqueiro (1850—1923) 

Antonio Nobre (1867—1900) 

Eugenio De Castro (1869—1944) 

Aquilino Ribeiro (1885—1963) 

Fernando Pessoa (1888—1935) 

Josć Maria Ferreira de Castro (1898) 


PROVANSALSKA KNJIŽEVNOST 


Vilim od Poitiersa (1071—1126) 

Jaufre Rudel (12. st.) 

Bertran de Born (oko 1114—oko 1215) 

Bernart de Ventadorn (izm. 1120. i 1130—oko 1215) 
Thćodore Aubanel (1829—1886) 

Frćdćric Mistral (1830—1914) 


RIMSKA KNJIŽEVNOST 


Tit Makcije Plaut (izm. 254. i 251—184. prije n. e.) 
Kvint Enije (239—169. prije n. €.) 

Publije Terencije Afer (oko 195—159. prije n. e.) 
Marko Tulije Ciceron (106—43. prije n. €.) 

Gaj Julije Cezar (100—44. prije n. e.) 

Tit Lukrecije Kar (oko 98—oko 55. prije n. e.) 

Gaj Valerije Katul (oko 84—54. prije n. €.) 

Gaj Salustije Krisp (86—35. prije n. €.) 

Publije Vergilije Maron (70—19. prije n. €.) 
Kvint Horacije Flak (65—8. prije n. e.) 

Tit Livije (59. prijen. e.—17. n.e.) 

Albije Tibul (oko 54—19. prije n. e.) 

Sekst Propercije (oko 49—oko 15. prije n. €.) 
Publije Ovidije Nazon (43. prijen. e.— 18. n. €.) 
Fedro (oko 15. prije n. e. — oko 50. n. e.) 

Lucije Anej Seneka (oko 4. prije n. e.—65. n. e.) 
Petronije Arbiter (umro 66. n. e.) 

Marko Fabije Kvintilijan (oko 35—95. n. €.) 
Marko Anej Lukan (39—65. n. €.) 

Publije Papinije Stacije (oko 40—oko 96. n. e.) 
Marko Valerije Marcijal (oko 40—oko 104. n. €.) 
Kornelije Tacit (oko 55—oko 120. n. e.) 

Plinije Mlađi (61. ili 62—oko 113. n. e.) 

Decim Junije Juvenal (oko 60—oko 130. n. €.) 
Apulej (oko 125—poslije 170. n. e.) 

Amijan Marcelin (oko 330—oko 395) 

Ambrozije (oko 340—397) 

Jeronim (oko 345—420) 

Aurelije Prudencije Klement (oko 348—oko 410) 
Aurelije Augustin (354—430) 

Klaudije Klaudijan (oko 375—poslije 404) 
Boetije (oko 480—524) 


RUMUNJSKA KNJIŽEVNOST 


Vasile Alecsandri (1821—1890) 
Ion Creanga (1837—1889) 
Mihai Eminescu (1850—1889) 
Ion Luca Caragiale (1852—1912) 
Duiliu Zamfirescu (1858—1922) 
George Cogbuc (1866—1918) 
Tudor Arghezi (1880—1967) 
Mihail Sadoveanu (1880—1961) 
Liviu Rebreanu (1885—1944) 
Camil Petrescu (1894—1957) 
Lucian Blaga (1895-—1961) 
Marin Preda (1922) 


RUSKA KNJIŽEVNOST 


Slovo o polku Igoreve (12. st?) 
Mihail Lomonosov (1711—1765) 

Gavril Deržavin (1743—1816) 
Denis Fonvizin (1745—1792) 
Aleksandr Radiščev (1749—1802) 
Nikolaj Karamzin (1766—1826) 
Ivan Krilov (1768—1844) 

Vasilij Žukovski (1783—1853) 
Aleksandr Gribojeđov (1795—1829) 
Aleksandr Puškin (1799—1837) 
Fjodor Tjutčev (1803—1873) 
Nikolaj Gogolj (1809—1852) 
Visarion Bjelinski (1811—1848) 
Aleksandr Gercen (1812—1870) 
Ivan Gončarov (1812—1891) 
Mihail Ljermontov (1814—1841) 
Ivan Turgenjev (1818—1883) 
Afanasij Fet (1820—1892) 
Nikolaj Njekrasov (1821—1878) 
Fjodor Dostojevski (1821—1881) 
Aleksandr Ostrovski (1823—1886) 
Mihail Saltikov-Ščedrin (1826—1889) 
Nikolaj Černiševski (1828—1889) 
Lev Tolstoj (1828—1910) 

Nikolaj Ljeskov (1831—1895) 
Nikolaj Dobroljubov (1836—1861) 
Dmitrij Pisarev (1840—1868) 
Vladimir Korolenko (1853—1921) 
Vsevolod Garšin (1855—1888) 
Georgij Plehanov (1856—1918) 
Anton Čehov (1860—1904) 
Fjodor Sologub (1863—1927) 
Aleksandr Serafimovič (1863—1949) 
Maksim Gorki (1868—1936)* 
Aleksandr Kuprin (1870—1938) 
Ivan Bunin (1870—1953) 
Leonid Andrejev (1871—1%19) 
Valerij Brjusov (1873—1924) 
Anatolij Lunačarski (1875—1933) 
Aleksej Remizov (1877—1957) 
Aleksandr Blok (1880—1921) 
Andrej Beli (1880—1934) 
Aleksandr Grin (1880—1932) 
Aleksej Tolstoj (1882—1945) 
Fjodor Gladkov (1883—1958) 
Jevgenij Zamjatin (1884—1937) 
Velemir Hlebnikov (1885—1922) 
Ana Ahmatova (1889—1966) 
Boris Pasternak (1890—1960) 

Osip Mandelštam (1891—1938) 
Ilja Erenburg (1891—1967) 
Marina Cvetajeva (1892—1941) 
Konstantin Fedin (1892) 
Konstantin Paustovski (1892) 
Vladimir Majakovski (1893—1930) 
Viktor Sklovski (1893) 

Isak Babelj (1894—1941) 

Boris Piljnjak (1894—1937) 
Jurij Tinjanov (1894—1943) 
Sergej Jesenjin (1895—1925) 
Mihail Zoščenko (1895-—1958) 
Vsevolod Ivanov (1895—1963) 
Jevgenij Švarc (1896—1958) 
Ilja Iljf (1897—1937) 

Leonid Leonov (1899) 

Jurij Oleša (1899—1960) 
Aleksandr Fađejev (1901—1956) 
Jevgenij Petrov (1902—1942) 
Nikolaj Zabolocki (1903—1958) 
Nikolaj Ostrovski (1904—1936) 
Mihail Šolohov (1905) 

Leonid Martinov (1905) 
Aleksandr Tvardovski (1910) 
Konstantin Simonov (1915) 
Vladimir Solženicin (1916) 
Vladimir Tendrjakov (1923) 
Vasilij Aksjonov (1932) 
Jevgenij Jevtušenko (1933) 
Andrej Voznesenski (1933) 


SLOVAČKA KNJIŽEVNOST 


Jan Holly (1785—1849) 

Andrej Sladkovič (1820—1872) 

Jan Botto (1829—-1881) 

Svetozar Hurban Vajansky (1847—1916) 
Hviezdoslav (1849—1921) 

Martin Kukučin (1860—1928) 
Timrava (1867—1951) 

Jozef Gregor Tajovsky (1874—1940) 
Janko Jesensky (1874—1945) 

Ivan Krasko (1876—1958) 

Peter Jilemnicky (1901—1949) 

Laco Novomesky (1904) 

Dominik Tatarka (1913) 

SREDNJOVJEKOVNA LATINSKA KNJIŽEVNOST 


Venancije Fortunat (oko 535—oko 600) 

Vaiter snažne ruke (pri kraju 9. st.) 

Bijeg zarobljenika (sred. 10. st.) 

Pierre Abelard (1079—1142) 

Hugo Primas d'Orlćans (prije 1095—oko 1150) 
Matthieu de Vendome (oko 1130—poslije 1185) 
Gautier de Chdtillon (oko 1135—oko 1200) 
Carmina Burana (12. st.) 

Jacobus de Voragine (oko 1229—oko 1298) 
Gesta Romanorum (13/14. st.) 


STAROHEBREJSKA KNJIŽEVNOST 


Biblija (Stari Zavjet, 1000—100. prije n. €.) 
Talmud (4—5. st.) 


ŠPANJOLSKA KNJIŽEVNOST 


Cid (oko 1140) 

Juan Ruiz (12837—1351?) 

Romancero (15—16. st.) 

Jorge Manrique (oko 1440—1479) 
Fernando de Rojas (1475?—1541) 

Juan Boscdn (1493—1542) 

Garcilaso de la Vega (1503—1536) 

Luis de Ledn (1527—1591) 

Fernando de Herrera (1534—1597) 

Mateo Alemdn (1547—16142) 

Miguel de Cervantes Saavedra (1547—1616) 
Lazarillo de Tormes (1554) 

Luis de Gćngora y Argote*(1561—1627) 
Lope de Vega (1562—1635) 

Guillen de Castro (1569—1631) 

Francisco de Quevedo y Villegas (1580—1645) 
Juan Ruiz de Alarcdn (1581—1639) 

Tirso de Molina (1584?—1648) 

Pedro Calderon de la Barca (1600—1681) 
Baltasar Gracidn (1601—1658) 

Jose de Espronceda (1808—1842) 
Mariano Josć de Larra (1809—1837) 

Josć Zorrilla (1817—1893) 

Juan Valera (1824—1905) 

Pedro Antonio de Alarcon (1833—1891) 
Jose Maria de Pereda (1833—1906) 

Gustavo Adolfo Becquer (1836—1870) 
Benito Perez Galdos (1843—1920) 
Armando Palacio Valdes (1853—1938) 
Miguel de Unamuno (1864—1936) 
Jacinto Benavente (1866—1954) 
Vicente Blasco Ibdfiez (1867—1928) 
Ramćn Maria del Valle-Inclan (1869—1936) 
Pio Baroja (1872-——1956) 

Azorin (1874—1967) 

Antonio Machado (1875—1939) 
Ramon Perez de Ayala (1880) 

Juan Ramon Jimenez (1881—1958) 
Josć Ortega y Gasset (1883—1955) 
Ramon Gomez de la Serna (1888—1963) 
Pedro Salinas (1892—1951) 

Jorge Guillen (1893) 

Federico Garcia Lorca (1898—1936) 
Vicente Aleixandre (1898) 

Rafael Alberti (1902) 

Miguel Herndndez (1910—1942) 
Camilo Jose Cela (1916) 

Blas de Otero (1916) 


ŠVEDSKA KNJIŽEVNOST 


Carl Michael Bellman (1740—1795) 
Esaias Tegnećr (1782—1846) 

Per Daniel Amadeus Atterbom (1790—1855) 
August Strindberg (1849—1912) 
Selma Lagerlof (1858—1940) 
Gustaf Froding (1860—1911) 

Par Lagerkvist (1891) 

Vilhelm Moberg (1898) 

Ivar LoJohansson (1901) 

Harry Martinson (1904) 

Artur Lundkvist (1906) 


ŠVICARSKA KNJIŽEVNOST —> NJEMAČKA KNJIŽEVNOST 
I KNJIŽEVNOSTI NJEMAČKOGA JEZIČNOG IZRAZA 


TADŽIČKA KNJIŽEVNOST 


Sadriddin Ajni (1878—1954) 
Abulkosim Lohuti (1887—1957) 
Mirzo Tursunzoda (1911) 

TALIJANSKA KNJIŽEVNOST 


Strani pisci 


Jacopone da Todi (oko 1230—1306) 


Guido Guinizelli (izm. 1230. i 1240—1276) 


Guido Cavalcanti (oko 1255-—1300) 


Cecco Angiolieri (oko 1260—izm. 1311. i 1313) 


Dante Alighieri (1265—1321) 
Francesco Petrarca (1304—1374) 
Giovanni Boccaccio (1313—1375) 
Franco Sacchetti (oko 1330—1400) 
Leon Battista Alberti (1406—1472) 
Giovanni Pontano (1426—1503) 
Luigi Pulci (1432—1484) 

Matteo Maria Boiardo (1441—1494) 
Lorenzo de' Medici (1449—1492) 
Leonardo da Vinci (1452—1519) 
Angelo Poliziano (1454—1494) 
Jacopo Sannazzaro (1456—1530) 
Niccolo Machiavelli (1469—1527) 
Pietro Benibo (1470—1547) 
Ludovico Ariosto (1474—1533) 
Michelangelo Buonarroti (1475—1564) 
Baldessar Castiglione (1478—1529) 
Francesco Guicciardini (1483—1540) 
Giulio Cesare Scaligero (1484—1558) 
Matteo Bandello (1485—1561) 
Teofilo Folengo (1491—1544) 

Pietro Aretino (1492—1556) 
Francesco Berni (1497. ili 1498—1535) 
Benvenuto Cellini (1500—1571) 
Gaspara Stampa (1523—1554) 
Giambattista Guarini (1538—1612) 
Torquato Tasso (1544—159) 
Giordano Bruno (1548—1600) 
Galileo Galilei (1564—1642) 
Alessandro Tassoni (1565—1635) 
Tommaso Campanella (1568—1639) 
Giovanni Battista Marino (1569—1625) 
Giambattista Vico (1668—1744) 
Pietro Metastasio (1698—1782) 
Carlo Goldoni (1707—1793) 
Gaspare Gozzi (1713—1777) 
Giuseppe Baretti (1719—1789) 
Carlo Gozzi (1720—1806) 

Giuseppe Parini (1729—1799) 
Vittorio Alfieri (1749——1803) 
Vincenzo Monti (1754—1828) 


833 


Ugo Foscolo (1778—1827) 
Alessandro Manzoni (1785—1873) 
Silvio Pellico (1789—1854) 
Giacomo Leopardi (1798—1837) 
Niccolo Tommaseo (1802—1874) 
Francesco De Sanctis (1817—1883) 
Carlo Collodi (1826—1890) 
Ippolito Nievo (1831—1861) 
Giosuč Carducci (1835—1907) 
Luigi Capuana (1839—1915) 
Giovanni Verga (1840—1922) 
Antonio Fogazzaro (1842—1911) 
Edmondo De Amicis (1846—1908) 
Giovanni Pascoli (1855-—1912) 
Italo Svevo (1861—1928) 

Gabriele D'Annunzio (1863—1938) 
Federico De Roberto (1866—1927) 
Benedetto Croce (1866—1952) 
Luigi Pirandello (1867—1936) 
Grazia Deledda (1871—1936) 
Filippo Tommaso Marinetti (1876—1944) 
Massimo Bontempelli (1878—1960) 
Giovanni Papini (1881—1956) 
Guido Gozzano (1883—1916) 
Federigo Tozzi (1883—1920) 
Umberto Saba (1883—1957) 

Dino Campana (1885—1932) 

Aldo Palazzeschi (1885) 

Giuseppe Ungaretti (1888) 
Riccardo Bacchelli (1891) 

Ugo Betti (1892—1953) 

Carlo Emilio Gadda (1893) 
Corrado Alvaro (1895—1956) 
Eugenio Montale (1896) 

Giuseppe Tomasi di Lampedusa (1896—1957) 
Curzio Malaparte (1898—1957) 
Eduardo De Filippo (1900) 
Ignazio Silone (1900) 

Salvatore Quasimodo (1901) 
Carlo Levi (1902) 

Dino Buzzati (1906) 

Alberto Moravia (1907) 

Cesare Pavese (1908—1950) 

Elio Vittorini (1908—1966) 

Vasco Pratolini (1913) 

Giorgio Bassani (1916) 

Carlo Cassola (1917) 
Bartolo Cattafi (1922) 

Pier Paolo Pasolini (1922) 
Elio Filippo Accrocca (1923) 
Italo Calvino (1923) 

Paolo Volpone (1924) 
Cesare Vivaldi (1925) 


TATARSKA KNJIŽEVNOST 


Gabdulla Tukaj (1886—1913) 
Galimdžan Ibrahimov (1887—1938) 
Musa Džalil (1906—1944) 


TIBETANSKA KNJIŽEVNOST 
Mila-ras-pa (vjerojatno 1040—1123) 


TURKMENSKA KNJIŽEVNOST 
Berdy Kerbabajev (1894) 


TURSKA KNJIŽEVNOST 


Nasreddin Hoca (od 14. st. dalje) 
Abdilhakk Hamit (1851—1937) 
Ahmet HAsim (1882—1933) 

Yakub Kadri Karaosmanoglu (1889) 
Regat Nuri Giintekin (1892—1956) 
Nazim Hikmet Ran (1902—1963) 


UKRAJINSKA KNJIŽEVNOST 


Taras Ševčenko (1814—1861) 
Marko Vovčok (1834—1907) 
Ivan Franko (1856—1916) 
Mihajlo Kocjubinski (1864—1913) 
Lesja Ukrajinka (1871—1913) 
Vasil Stefanik (1871—1936) 
Ostap Višnja (1889—1956) 
Pavlo Tičina (1891) 

Maksim Rilski (1895—1966) 
Jurij Janovski (1902—1954) 
Mikola Bažan (1904) 

Leonid Pervomajski (1908) 
Mihajlo Stelmah (1912) 
Ivan Drač (1936) 


URUGVAJSKA KNJIŽEVNOST —> HISPANOAMERIČKA 
KNJIŽEVNOST 


UZBEČKA KNJIŽEVNOST 
Ališer Navoj (1441—1501) 


VENEZUELSKA KNJIŽEVNOST —> HISPANOAMERIČKA 
KNJIŽEVNOST 


VIJETNAMSKA KNJIŽEVNOST 


Nguyćn Du (1765—1820) 

Ho xudn Huong (na prijelazu iz 18. u 19. st.) 
Ng6 tat To (1892—1954) 

Nam Cao (1917—1951) 

To Huu (1920) 


Izdavačko poduzeće »Školska knjiga«, Zagreb, Masarykova 28 — 
Za izdavača: ANTE MARIN — Tehnički urednik: TOMISLAV JUKIC 
— Korektor: BLANKA KROFLIN — Štampanje završeno u veljači 1968. 


Šoa adja gir oooać 
saa 


KOSI 
ear 


PERSIE SAD IRE 
SR 


SR RRoKo 


POE 
a PRELO 


ZR < 
Za 


LS 


Porsjeirjnja 
RENE 


> 


sn 


Ere 


z ZRiče ARS 
POLE ZG 
ee Po 


aram 
ai omar 
ak 
a 


alen 


RDS 
OO 

RAGE 
ZZ Ps 


dod Podi 
KLE sa či de o 
< Pao Ron sszs kia s: 


goj ) svo bhh = ) 
ef LAS ib UahS A, 
i ka. 2 s Se 
"s f z u 1 zana 
d 1 zv Shue) zo : K 2 
Tr “Sok mise 


- , Ž li 

ha F.F ma 
i » 7 sr A! o. n- 
a rm b > 


— nik aa“ “m o Bo «ma 
Ž nrg > ba ooo Po 3 x, ' > 


